
PROLOGAS 


—|) rakonai, - tarė Molanderis. Jis grybštelėjo nuo žemės suvytusį 
obuolį ir ėmė jį mėtyti iš vienos rankos į kitą. 

— Sviesk, - paragino Alerasas Sfinksas. Jis išsitraukė strėlę iš strėlinės ir 
įstatė ją į lanko templę. 

— Norėčiau pamatyti drakoną. - Runas buvo jauniausias iš jų, kresnas 
vaikinas, tik po poros metų turėjęs tapti vyru. - Labai norėčiau. 

O aš norėčiau miegoti Rouzės glėbyje, pagalvojo Peitas. Sėdėdamas ant 
suolo, jis neramiai krustelėjo. Iki rytojaus mergina tikriausiai bus jo. Išsive- 
šiu ją toli nuo Senmiesčio, į vieną iš laisvųjų miestų anapus Siaurosios jūros. 
Ten nebuvo meisterių ir niekas negalėjo jam priekaištauti. 

Pro užvertas langines virš galvos jis girdėjo sklindant Emos juoką, sumi- 
šusį su sodresniu balsu vyro, kurį ji linksmino. Ji buvo vyriausia iš padavėjų, 
dirbančių „Plunksnoje ir bokale“, lygiai keturiasdešimties metų, putli, bet 
dar graži. Jos duktė, Rouzė, sulaukė penkiolikos ir ką tik pirmą kartą krau- 
javo. Ema paskelbė, jog Rouzės nekaltybė kainuos auksinį drakoną. Peitas 
susitaupė devynis sidabrinius elnius ir puodynėlę varinių žvaigždžių bei 
grašių, bet jam iš to nebuvo nieko gero. Jo galimybės būtų buvusios dides- 
nės, jei būtų turėjęs tikrą drakoną, o ne prisitaupęs monetų, prilygstančių 
jam pagal vertę. 

- Gimei per vėlai, kad pamatytum drakonus, vaikine, - pasakė Runui 
Armenas Patarnautojas. Armenas ant kaklo nešiojo odinį dirželį, ant kurio 
buvo suverti grandinės žiedai, išlieti iš alavo, švino ir vario, ir, kaip daugu- 
ma patarnautojų, rodos, manė, kad novicijams vietoj galvų yra išdygusios 
ropės. - Paskutinis nugaišo valdant karaliui Eigonui Trečiajam. 

— Tai buvo paskutinis drakonas Vesterose, - pabrėžė Molanderis. 

— Mesk obuolį, - vėl paragino jį Alerasas. 

Tas jų Sfinksas buvo gražus jaunuolis. Visos padavėjos buvo beprotiškai 
jį įsimylėjusios. Net Rouzė, atnešusi Alerasui vyno, kartais paliesdavo jam 
ranką, tad Peitui tekdavo sukąsti dantis ir apsimesti, kad to nemato. 

- Paskutinis drakonas Vesterose ir buvo paskutinis drakonas, - irzliai at- 
šovė Armenas. - Visi tai Žino. 

— Obuolį! - pakartojo Alerasas. - Nebent ketini jį valgyti. 

- Še, imk! | 

Vilkdamas medinę koją, Molanderis truputį šoktelėjo, apsisuko ir pro ki- 
tos rankos pažastį švystelėjo obuolį į Medaus ir Vyno upę gaubiančias ūka- 
nas. Jei ne ta koja, jis būtų tapęs riteriu, kaip ir jo tėvas. Storoms jo rankoms 
ir platiems pečiams jėgos netrūko. Obuolys nulėkė greitai ir iškilo aukštai... 

bet ne greičiau už paskui jį švilptelėjusią strėlę, jardo ilgumo strėlę iš auk- 
sinio medžio, papuoštą skaisčiai raudonomis plunksnomis. Peitas nematė, 
kaip strėlė pervėrė obuolį, bet išgirdo. Švelnus čekštelėjimas aidu nuvilnijo 
virš upės, o tada obuolys su strėle garsiai pūkštelėjo į vandenį. 

Molanderis švilptelėjo. 

— Pateikei į pačią šerdį. Kaip miela. 

Rouzė mielesnė... Peitui patiko jos šviesiai rudos akys, besikalančios krū- 
tys ir šypsena, kuria apdovanodavo jį kiekvieną kartą, kai pamatydavo. Jis 
dievino duobutes jos skruostuose. Kartais užeigos svečius ji aptarnaudavo 
basa, kad padais jaustų žolę. Ir tai jam patiko. Jam patiko švara ir gaivumu 
dvelkiantis merginos kūnas ir už ausų užkištos garbanos. Net Rouzės kojų 
pirštai jam patiko. Vieną naktį ji leis jam patrinti pėdas ir pažaisti su tais 
pirštais, o jis kiekvienam iš pirštų sugalvos po juokingą pasakojimą, kad tik 
ji nesiliautų kikenusi. 

Galbūt jam vis dėlto būtų geriau likti šiame Siaurosios jūros krante... Už 
sutaupytas monetas nusipirktų asilą ir traukdami į Vesterosą jiedu su Rouze 
galėtų pakaitomis juo joti. Gal Ebrousas ir nemano, kad jis vertas sidabrinio 
grandinės žiedo, bet Peitas mokėjo sudėti lūžusius kaulus ir nuleisti kraują 
karštinės kankinamam žmogui. Prasčiokai už tokią pagalbą būtų jam dė- 
kingi. O jei dar išmoktų kirpti plaukus ir skusti barzdas, galėtų tapti net 
ir barzdaskučiu. To pakaktų, tarė jis sau, kad tik Rouzė būtų mano. Nieko 
pasaulyje jis taip negeidė, kaip Rouzės. 

Bet ne visuomet taip buvo. Kadaise Peitas svajojo tapti pilies meisteriu, 
tarnauti kokiam nors dosniam lordui, kuris gerbtų jį už išmintį ir, atsidė- 
kodamas už tarnybą, dovanotų puikų šyvą žirgą. Kaip aukštai sėdėdamas 
jis jotų, kaip didingai, risnodamas pro šalį ir žvelgdamas žemyn, šypsotųsi 
prasčiokams... 

Vieną vakarą „Plunksnos ir bokalo“ svečių menėje, po antros baisiai sti- 
praus sidro taurės, Peitas pasigyrė ne amžinai būsiąs novicijus. 

— Tikra tiesa, - nusišaipė Tinginys Leo, - būsi buvęs novicijus ir ganysi 
kiaules. 

Jis išgėrė savo taurę iki dugno. Šį rytą deglais apšviesta „Plunksnos ir bo- 
kalo užeigos terasa atrodė tarsi šviesos sala ūkanų jūroje. Prie upės, į žem- 
upio pusę, tolumoje buvo matyti Haitauerio švyturys, drėgname besibai- 
giančios nakties ore išskydęs nelyginant miglotas rausvai gelsvas mėnulis, 
bet jo šviesa Peitui nė kiek nepraskaidrino nuotaikos. 

Alchemikas jau turėjo ateiti. O gal jis tik bjauriai pajuokavo arba galbūt 
jam kas nors nutiko? Tai nebūtų buvęs pirmas kartas, kai Peitą apleido sė- 
kmė. Kadaise, kai didysis meisteris Valgreivas pasirinko jį ir pavedė prižiū- 
rėti varnus, Peitas manė, kad jam pasisekė, bet negalėjo net pagalvoti, jog 
netrukus dar ir nešios tam vyrui valgį, šluos jo kambarius ir kas rytą ap- 
rengs. Visi kalbėjo, girdi, Valgreivas apie varnų mokymo meną yra daugiau 

pamiršęs, nei dauguma meisterių apie tai išmanė, tad Peitas sumetė, kad 
tikrai gali tikėtis gauti juodos geležies žiedą, bet paskui sužinojo, jog Val- 
greivas negali to žiedo jam suteikti. Mat senis didžiuoju meisteriu tebebuvo 
tik iš kitų malonės. Kad ir koks didis meisteris kadaise jis buvo, dabar jo ap- 
atiniai drabužiai po meisterio mantija dažniausiai būdavo pridergti, o prieš 
pusmetį patarnautojai rado jį verkiantį bibliotekoje ir nerandantį, kaip iš jos 
išeiti. Valgreivo vietoje dabar sėdėjo meisteris Gormonas, užsidėjęs juodos 
geležies kaukę, - tas pats Gormonas, kuris kartą apkaltino Peitą vagyste. 

Obelyje prie upės pragydo lakštingala. Tai buvo ausiai maloni giesmė, ti- 
kra atgaiva nuo šaižių klyksmų ir nesiliaujančio kranksėjimo varnų, kuriais 
jis rūpindavosi visą dieną. Baltieji varnai žinojo jo vardą ir, vos jį pamatę, 
vienas kitam krankčiodavo: Peitas, Peitas, Peitas, kol jis neištvėręs norėdavo 
rėkti. Stambūs balti paukščiai buvo didžiojo meisterio Valgreivo pasididžia- 
vimas. Jis norėjo, kad, kai mirs, baltieji varnai sulestų jo kūną, bet Peitas 
nujautė, kad tie paukščiai mielai būtų sulesę ir jį patį. 

Tikriausiai dėl baisiai stipraus sidro, - Peitas atėjo čia ne gerti, bet Ale- 
rasas gavo varinį grandinės žiedą, norėjo atšvęsti ir visus vaišino, o kaltės 
jausmas kėlė Peitui troškulį, - lakštingala, rodos, giedojo: Geležį auksu, gele- 
žį auksu, geležį auksu. Tai buvo keista, mat taip pasakė nepažįstamasis tą va- 
karą, kai Rouzė juodu suvedė. „Kas tu?“ - paklausė jo Peitas, o vyras atsakė: 

», Alchemikas. Geležį galiu paversti auksu.“ O tada jo delne atsirado moneta, 

ji riedėjo nepažįstamojo krumpliais, o žvakės šviesoje spindėjo šviesiai gel- 
tonas auksas. Vienoje monetos pusėje buvo trigalvis drakonas, kitoje - kaž- 
kokio mirusio karaliaus galva. Geležį auksu, prisiminė Peitas, niekur geriau 
nerasi. Geidi jos? Myli ją? „Aš ne vagis, - pasakė jis vyrui, pasivadinusiam 
alchemiku, - aš novicijus iš Citadelės.“ Alchemikas linktelėjo ir tarė: „Jei 
apsigalvotum, po trijų dienų su savo drakonu dar grįšiu.“ 

Praėjo trys dienos. Vis dar neapsisprendęs, kas jis toks, Peitas vėl atėjo į 
„Plunksną ir bokalą , bet užeigoje rado ne alchemiką, o Molanderį, Armeną 
ir Sfinksą su Runu. Jei nebūtų prie jų prisidėjęs, būtų sukėlęs įtarimą. 

„Plunksna ir bokalas“ niekada nebūdavo uždaroma. Šešis šimtus metų 
ji dunksojo čia, Medaus ir Vyno upės saloje, ir jos durys niekada nebuvo 
užvertos lankytojams. Nors aukštas rąstinis pastatas buvo šiek tiek palinkęs 
į pietus, kaip kad novicijai kartais linko prie bokalo, Peitas numanė, kad 
užeiga stovės čia dar šešis šimtus metų ir joje upeiviams ir jūrininkams, kal- 
viams ir dainiams, žyniams ir princams, Citadelės novicijams bei patarnau- 
tojams bus pardavinėjamas vynas, šviesus alus ir baisiai stiprus sidras. 

- Senmiestis - tai dar ne visas pasaulis, - pernelyg garsiai pasakė Mo- 
landeris. 

Jis buvo riterio sūnus, be to, visiškai girtas. Sužinojęs, kad prie Juodų- 
jų Vandenų žuvo jo tėvas, jis prisiplempdavo beveik kiekvieną vakarą. Net 
Senmiestyje, toli nuo mūšio laukų ir už saugių sienų, visus juos palietė Pen- 

kių Karalių karas, nors... didysis meisteris Benediktas primygtinai tvirtino, 
kad Penkių Karalių karo niekada nebuvo, nes Renlis Barateonas buvo nužu- 
dytas anksčiau, nei Beilonas Greidžojus pasiskelbė karaliumi. 

— Mano tėvas visada sakydavo, kad pasaulis didesnis už bet kurio lordo 
pilį, - dėstė Molanderis. - Drakonai - tai vienas paprastesnių dalykų, kurių 
gali rasti Kvarte, Ašajuje ir Ji Ti. Jūreivių pasakojimai... 

— „jūreivių pasakojimais ir lieka, - pertraukė jį Armenas. - Jūreiviai, bran- 
gusis Molanderi. Nueik į dokus, ir galiu lažintis, kad rasi ten jūreivių, kurie 
tau papasakos miegoję su undinėmis arba metus gyvenę didžuvės pilve. 

— O iš kur Žinai, kad jie išsigalvoja? - Molanderis sunkiai vilkdamas ko- 
jas pavaikščiojo po žolę ieškodamas dar obuolių. - Kad galėtum prisiekti, 
jog jų ten nebuvo, pats turėtum atsidurti didžuvės pilve. Tiesa, iš vieno jū- 
reivio pasakojamos istorijos galima ir pasijuokti, bet kai keturių skirtingų 
laivų irklininkai šneka tą patį keturiomis skirtingomis kalbomis... 

- Tos istorijos nėra tokios pačios, - vis tiek spyrėsi Armenas. - Drakonai 
Ašajuje, drakonai Kvarte, drakonai Mirine, dotrakių drakonai, vergus išlais- 
vinantys drakonai... kiekvienas pasakojimas vis kitoks. 

- Skiriasi tik smulkmenos. - Kuo daugiau Molanderis gėrė, tuo atka- 
klesnis darėsi, be to, net ir blaivus jis buvo tikras užsispyrėlis. - Visi kalba 
apie drakonus ir gražią jauną karalienę. 

Peitui rūpėjo vienintelis drakonas - nukaldintas iš gelsvo aukso. Jis 
svarstė, kas nutiko alchemikui. Trečia diena. Jis žadėjo čia ateiti. 

- Tau prie kojos guli dar vienas obuolys, - kreipėsi į Molanderį Alera- 
sas, - O aš strėlinėje turiu dar dvi strėles. 

- Velniop tą tavo strėlinę. - Molanderis pakėlė krituolį. - Šis sukirmi- 
jęs, - nusiskundė jis, bet vis tiek švystelėjo obuolį aukštyn. Strėlė pervėrė jį 
vos pradėjusį kristi ir perskėlė pusiau. Viena obuolio pusė nukrito ant bokš- 
to stogelio ir nusirito ant žemesnio stogo, atšoko ir nukrito, vos per pėdą 
nekliudžiusi Armeno. - Jei perkerti kirminą pusiau, turi du kirminus, - pa- 
sakė patarnautojas. 

- Jei taip pasidaugintų ir obuoliai, niekam netektų badauti, - švelniai 
šypsodamasis tarė Alerasas. 

Sfinksas nuolat šypsodavosi, lyg būtų žinojęs kažkokį slaptą pokštą. Šyp- 
sodamasis jis atrodė kaip nedorėlis ir prie tos šypsenos puikiai derėjo jo 
smailus smakras, plinkantis viršugalvis ir vešlūs, trumpai kirpti, juodi bliz- 
gantys garbanoti plaukai. 

Alerasas tikrai turėjo tapti meisteriu. Citadelėje jis praleido vos viene- 
rius metus, bet savajai meisterio grandinei jau spėjo nusikaldinti tris žiedus. 
Armenas galėjo turėti jų daugiau, bet kiekvienam žiedui gauti jam reikėjo 
metų. Ir vis dėlto jis taip pat taps meisteriu. Runas ir Molanderis tebebuvo 
novicijai plikais kaklais, tačiau Runas buvo labai jaunas, o Molanderiui la- 
biau patiko gerti, o ne skaityti. 

Bet Peitas... 

Jis Citadelėje praleido jau penkerius metus, atvyko į ją sulaukęs vos try- 
likos, o jo kaklas tebebuvo plikas kaip ir pirmą dieną, kai atkeliavo čia iš 
vakarų. Du kartus jis manė esąs pasiruošęs. Pirmą kartą Peitas stojo prieš 
didįjį meisterį Veliną, norėdamas parodyti, ką išmano apie dangų. Tačiau, 
užuot parodęs savo žinias, sužinojo, kaip Velinas Rūgštusis gavo šią pravar- 
dę. Peitui prireikė dvejų metų, kad drįstų mėginti vėl. Šį kartą jis atsida- 
vė malonei gerojo didžiojo meisterio Ebrouso, garsėjančio švelniu balsu ir 
rankomis, bet Ebrouso atodūsiai kažkodėl žeidė beveik taip pat kaip kan- 
džios Velino pastabos. 

— Mesk paskutinį obuolį, ir pasakysiu, ką manau apie tuos drakonus, - 
pažadėjo Alerasas. 

— Ką tu gali žinoti, ko nežinau aš? - suniurnėjo Molanderis. 

Pamatęs ant šakos obuolį, jis pašoko, nutraukė jį ir švystelėjo. Alerasas 
iki galo įtempė lanko templę, grakščiai sekdamas skriejantį taikinį. Kai tik 
obuolys ėmė kristi, jis iššovė. 

— Paskutinė tavo strėlė visuomet lekia pro šalį, - pasakė Runas. 

Nekliudytas obuolys pūkštelėjo į upę. 

— Matai? - pridūrė Runas. 

— Tą dieną, kai nė viena strėlė nepralėks pro šalį, liausiesi tobulėti. 

Alerasas nukabino didžiojo lanko templę ir įkišo jį į odinę movą. Lankas 
buvo išdrožtas iš auksinės šerdies - reto ir legendomis apipinto medžio iš 
Vasaros salų. Kartą Peitas pamėgino užkabinti jo templę, bet jam nepavyko. 
Sfinksas atrodo gležnas, bet tos plonos rankos labai stiprios, mąsliai tarė sau 
jis, o tuo metu Alerasas apžergė suolą ir ištiesė ranką prie vyno taurės. 

- Drakonas turi tris galvas, - lėtai tęsdamas, kaip dera dorniečiui, pa- 
reiškė jis. 

- Ar tai - mįslė? - sukluso Runas. - Pasakodami istorijas sfinksai visuo- 
met kalba mįslėmis. 

- Čia ne mįslė. 

Alerasas išgėrė gurkšnelį vyno. Visi kiti gėrė baisiai stiprų sidrą, kuriuo 
garsėjo „Plunksnos ir bokalo“ užeiga, bet Alerasui labiau patiko keistas ir 
saldus gimtinės vynas. Net Senmiestyje šis vynas nebuvo pigus. 

Sfinksu Alerasą praminė Tinginys Leo. Mat sfinksas buvo tarsi sudėtas 
iš dalių: su žmogaus veidu, liūto kūnu, vanago sparnais. Toks buvo ir Alera- 
sas: jo tėvas buvo dornietis, o motina - juodaodė iš Vasaros salų. Jo paties 
oda atrodė tamsi kaip tikmedis. Be to, kaip ir žalio marmuro sfinksų, iš- 
sirikiavusių palei pagrindinius Citadelės vartus, Aleraso akys buvo onikso 
spalvos. 

- Joks drakonas neturėjo trijų galvų, - tvirtai pareiškė Armenas Patar- 
nautojas. - Tokie jie vaizduojami tik herbuose ir vėliavose. Be to, visi Targa- 
rienai mirę. 

— Ne visi, - paprieštaravo Alerasas. - Karalius Elgeta turėjo seserį. 

— Maniau, jai buvo į sieną suknežinta galva, - įsiterpė Runas. 

— Ne, - tarė Alerasas, - į sieną buvo suknežinta princo Reigaro jaunojo 
sūnaus Eigono galva ir tai padarė narsieji Liūto Lanisterio vyrai. Kalbame 
apie Reigaro seserį, gimusią Drakono Uoloje prieš šiai žlungant. Apie mer- 
giną, vardu Daneiris. 

- Audros Dukrą. Dabar ją prisimenu. - Molanderis aukštai iškėlė savo 
bokalą ir pateliūskavo ten dar likusį sidrą. - Į jos sveikatą! - Godžiai nugur- 
kęs gėrimą, trinktelėjo tuščią bokalą ant stalo, atsiraugėjo ir atgalia ranka 
nusišluostė lūpas. - Kur Rouzė? Mūsų teisėta karalienė nusipelno, kad už ją 
išgertume dar po bokalą sidro, kaip manote? 

Armenas Patarnautojas nerimaudamas apsižvalgė. 

- Tyliau, kvaily. Apie tokius dalykus net juokais geriau neužsiminti. Nie- 
kada nežinai, kas gali nugirsti. Voras visur turi „ausų . 

— Oi, tik nevaryk į kelnes, Armenai. Siūlau tostą, ne maištą. 

Peitas išgirdo kikenimą. Jam už nugaros nuskambėjo tylus, bet pašaipus 
balsas: 

- Visada žinojau, kad tu išdavikas, Šleivy. 

Tinginys Leo nerangiai trypė prie senų storų lentų tilto apsivilkęs atlasi- 
niais, dryžuotais, žalios ir aukso spalvos drabužiais, prie peties nefrito rože 
prisisegęs juodą šilkinę kepuraitę. Jam ant priekio aptiškęs vynas buvo tam- 
siai raudonas, - bent jau sprendžiant iš dėmių spalvos. Ant vienos akies jam 
buvo užkritusi pilkšvai gelsva plaukų sruoga. 

Pamatęs jį, Molanderis pasišiaušė. 

— Po velnių! Eik sau. Tavęs čia niekas nekvietė. 

Alerasas, norėdamas nuraminti bičiulį, uždėjo ranką jam ant dilbio, bet 
Armenas susiraukė. 

- Leo? Milorde... Maniau, kad būsi užsidaręs Citadelėje... 

— „dar tris dienas. - Tinginys Leo gūžtelėjo. - Perestanas sako, kad pa- 
sauliui keturiasdešimt tūkstančių metų. Molosas tvirtina, kad penki šimtai 
tūkstančių. Tad ką reiškia trys dienos, ar ne? - Nors terasoje buvo gera de- 
šimtis tuščių stalų, Leo prisėdo prie jų stalo. - Nupirk man taurę Arboro 
auksinio, Šleivy, ir galbūt nepranešiu savo tėvui apie tavo tostą. „Permainin- 
game lošime“ kauliukai man nekrito, o paskutinį elnią išleidau vakarienei. 
Žindomam paršeliui su slyvų padažu, prikimštam kaštonų ir baltųjų trumų. 
Juk reikia žmogui pavalgyti. O ko užsisakėte jūs, vaikinai? 

- Avienos, - burbtelėjo Molanderis. Sprendžiant iš kalbos, jam naujasis 
svečias visai nepatiko. - Pasidalijome virtą avies kulšį. 

— Neabejoju, kad maistas buvo sotus. - Leo kreipėsi į Alerasą. - Lordo 
sūnus turėtų būti dosnus, Sfinkse. Kaip suprantu, gavai varinį grandinės 
žiedą. Išgersiu už tai. 

Alerasas jam šyptelėjo. 

- Gėrimus perku tik draugams. Be to, nesu lordo sūnus, aš tau jau sa- 
kiau. Mano motina buvo prekeivė. 

Leo akys buvo šviesiai rudos, blizgančios nuo vyno ir pagiežos. 

— Tavo motina buvo beždžionė iš Vasaros salų. Dorniečiai dulkina nesi- 
rinkdami, kad tik būtų skylė tarp kojų. Įžeisti nenoriu. Gal tu ir rudas kaip 
riešutas, tačiau bent prausiesi. Ne taip, kaip tas spuoguotas kiauliaganys. - 
Ir jis mostelėjo į Peitą. 

Jei bokalu trenkčiau jam į snukį, tikriausiai išbarškinčiau pusę dantų, 
pagalvojo Peitas. Spuoguotasis Peitas kiauliaganys buvo daugybės nešvan- 
kių pasakojimų herojus: geraširdis bukaprotis tipelis, visada pranokdavęs 
nutukusius lordus, kilmingus riterius ir pasipūtusius septonus, kurie prie 
jo vis kibdavo. Nežinia kaip, bet tas jo kvailumas galų gale virsdavo keis- 
tu gudrumu; tie pasakojimai visada baigdavosi Spuoguotajam Peitui sė- 
dint aukštajame lordo krėsle arba gulint lovoje su riterio dukterimi. Bet 
tai tebuvo pasakojimai. O tikrame gyvenime kiauliaganiams sekėsi kur kas 
prasčiau. Peitas kartais pagalvodavo, kad motina, matyt, labai jo nekentė, 
jei davė tokį vardą. 

Alerasas jau nesišypsojo. 

— Tu atsiprašysi. 

- Šit kaip? - gūžtelėjo Leo. - Kaip galiu atsiprašyti, kai mano gerklė tokia 
išdžiūvusi... 

— Kiekvienu ištartu žodžiu užtrauki gėdą savo giminei, - tarė jam Alera- 
sas. - O kadangi esi vienas iš mūsų, darai gėdą ir Citadelei. 

- Žinau. Tad nupirk man vyno, kad galėčiau tą gėdą jame nuskandinti. 

Molanderis burbtelėjo: 

- Išplėšiu tau liežuvį su visa šaknimi. 

- Šit kaip? O kaip tuomet papasakosiu jums apie drakonus? - Leo vėl 
gūžtelėjo. - Mišrūnas visiškai teisus. Karaliaus Pamišėlio duktė gyva ir išsi- 
perino tris drakonus. 

— Tris? - priblokštas paklausė Runas. 

Leo patapšnojo jam ranką. 

— Daugiau nei du, bet mažiau nei keturis. Tavimi dėtas, kol kas nemė- 
ginčiau pelnyti auksinio grandinės žiedo. 

— Atstok nuo jo, - įspėjo Molanderis. 

- Koks tu kilnus, Šleivy. Kaip nori. Apie tuos drakonus kalba kiekvienas 
vyras, išlipęs iš laivo, praplaukusio arčiau nei per šimtą lygų nuo Kvarto. Kai 
kurie jums net papasakotų, kad juos matė. Magas linkęs jais tikėti. 

Armenas niekinamai prunkštelėjo. 

— Marvinas nesveikas. Didysis meisteris Perestanas pirmas tau tai pa- 
tvirtintų. 

— Tą patį sako ir didysis meisteris Rajamas, - įsiterpė Runas. 

Leo nusižiovavo. 

- Jūra šlapia, saulė šilta, o Žvėryno gyventojai nekenčia mastifo. 

Jis visus pravardžiuoja, dingtelėjo Peitui, bet jis negalėjo paneigti, jog 
Marvinas tikrai atrodė panašesnis į mastifą, o ne į meisterį. Lyg norėtų tau 
įkąsti. Magas išsiskyrė iš kitų meisterių. Žmonės šnekėjo, kad jis bičiuliau- 
jasi su kekšėmis ir nevykėliais burtininkais, kalbasi su plaukuotaisiais ibe- 
niečiais ir juodais kaip anglis Vasaros salų gyventojais jų kalbomis ir aukoja 
keistiems dievams nedidukėse jūrininkų šventyklose šalia krovinių prie- 
plaukų. Kai kas pasakojo matę jį miesto landynėse, žiurkių irštvose ir tam- 
siuose viešnamiuose bendraujantį su komediantais, dainiais, samdomais 
kalavijuočiais ir net elgetomis. O vienas kitas net šnipštelėdavo, girdi, kartą 
jis plikais kumščiais užmušęs žmogų. 

Kai aštuonerius metus praleidęs rytuose piešdamas tolimų šalių žemėla- 
pius, ieškodamas dingusių knygų ir mokydamasis pas burtininkus ir šešėlių 
kerėtojus Marvinas grįžo į Senmiestį, Velinas Rūgštusis pavadino jį „Mar- 
vinu Magu . Netrukus taip jį ėmė vadinti visas Senmiestis ir Velinas labai 
suirzo. „Burtus ir maldas palik žyniams ir septonams, o pats geriau sutelk 
dėmesį mokytis tiesoms, kuriomis žmogus gali pasitikėti, - kartą patarė 
Peitui didysis meisteris Rajamas, bet Rajamo žiedas, lazdelė ir kaukė buvo iš 
geltono aukso, o jo meisterio grandinėje trūko žiedo iš Valyrijos plieno. 

Armenas iš aukšto pažvelgė į Tinginį Leo. Tokiam žvilgsniui jo nosis 
puikiai tiko, mat buvo ilga, plona ir smaili. 

— Didysis meisteris Marvinas tiki daugybe keistų dalykų, - tarė jis, - bet 
įrodymų, kad drakonai egzistuoja, neturi daugiau už Molanderį. Tik kelis 
jūreivių pasakojimus. 

- Klysti, - papurtė galvą Leo. - Mago kambariuose dega stiklinė žvakė. 

Deglų apšviestoje terasoje visi nuščiuvę nutilo. Armenas atsiduso ir pa- 
purtė galvą. Molanderis ėmė juoktis. Sfinksas atidžiai žvelgė į Leo didelėmis 
tamsiomis akimis. Runas atrodė sutrikęs. 

Apie stiklo žvakes Peitas buvo girdėjęs, nors niekada nematė nė vienos 
degančios. Tos žvakės buvo viena iš prasčiausiai saugomų Citadelės paslap- 
čių. Sklido gandai, kad prieš tūkstantį metų iki Pražūties tos žvakės į Sen- 
miestį buvo atgabentos iš Valyrijos. Jis girdėjo, kad žvakės buvo keturios; 
viena žalia, trys juodos, bet visos ilgos ir įvijos. 

- Kas tos stiklo žvakės? - paklausė Runas. 

Armenas Patarnautojas krenkštelėjo ir tarė: 

— Naktį prieš duodamas įžadus, patarnautojas turi budėti požemyje. Jam 
neleidžiama turėti nei žibinto, nei deglo, nei lempos, nei žvakės... tik ob- 
sidiano žvakę. Tą naktį jam tenka praleisti tamsoje, nebent pavyksta užsi- 
degti obsidiano žvakę. Kai kurie mėgina. Kvailiai ir užsispyrėliai, tie, kurie 
gilinosi į vadinamąsias aukštesnes paslaptis. Dažnai jie susipjausto pirštus, 
mat sakoma, kad tų žvakių kraštai aštrūs kaip skustuvo ašmenys. O tada 
kruvinomis rankomis jiems tenka laukti ryto mąstant apie savo nesėkmę. 

Išmintingesni vyrai paprasčiausiai eina miegoti arba naktį praleidžia mels- 
damiesi, bet kiekvienais metais atsiranda tokių, kurie būtinai pamėgina. 

— Taip. - Peitas taip pat girdėjo tokių istorijų. - Bet kokia nauda iš žva- 
kės, kuri neskleidžia šviesos? 

— Tai pamoka, - paaiškino Armenas, - paskutinė pamoka, kurią turime 
išmokti prieš užsikabindami meisterio grandinę. Stiklinė žvakė simboli- 
zuoja tiesą ir mokslą, retus, gražius ir trapius dalykus. Jiems suteiktas žva- 
kės pavidalas norint mums priminti, kad meisteris, nesvarbu, kur tarnau- 
tų, privalo skleisti šviesą, o aštrūs žvakės kraštai neleidžia mums pamiršti, 
kad žinios gali būti pavojingos. Išmintingi vyrai dėl savo išminties gali imti 
pūstis, tačiau meisteris visuomet turi likti kuklus. Stiklo žvakė primena 
mums ir tai. Net davęs įžadus, užsikabinęs grandinę ir pradėjęs tarnystę, 
meisteris prisimins savo budėjimo nakties tamsą ir tai, kad visos jo pastan- 
gos uždegti žvakę buvo bevaisės... mat, net ir turint žinių, kai kurie dalykai 
nėra įmanomi. 

Tinginys Leo ėmė juoktis. 

- Turi omenyje, neįmanomi tau? Savo akimis mačiau degančią stiklo 
žvakę. 

— Neabejoju, kad matei degančią kažkokią žvakę, - atšovė Armenas. — 
Galbūt išlietą iš juodo vaško. | 

- Žinau, ką mačiau. Šviesa buvo keista ir ryški, ryškesnė, nei skleidžia 
bičių vaško arba lajinės žvakės. Nuo jos krito keisti šešėliai, o liepsna ne- 
virpčiojo net tuomet, kai man įėjus pro atdaras duris pūstelėjo skersvėjis. 

Armenas sukryžiavo rankas ant krūtinės. 

— Obsidianas nedega. 

— Drakonų stiklas, - tarė Peitas. - Paprasti žmonės vadina jį drakonų sti- 
klu. - Kažkodėl jam tai atrodė svarbu. 

- "Tai tiesa, - mąsliai pritarė Alerasas Sfinksas, - ir jei pasaulyje vėl yra 
drakonų... 

- Ir drakonų, ir dar baisesnių dalykų, - linktelėjo Leo. - Pilkos avys 
užsimerkė, bet mastifas regi tiesą. Pabudo senosios jėgos. Krustelėjo še- 
šėliai. Netrukus prasidės stebuklų ir siaubo amžius, dievų ir didvyrių am- 
žius. - Tingiai šypsodamasis jis pasirąžė. - Manau, už tai verta išgerti dar 
po taurę. 

— Jau gana išgėrėme, - pasakė Armenas. - Rytas išauš anksčiau, nei no- 
rėtume, ir didysis meisteris Ebrousas kalbės apie šlapimo savybes. Tiems, 
kurie nori nusikaldinti sidabrinį grandinės žiedą, tos kalbos geriau nepra- 
leisti. 

- Kas jau kas, o aš tikrai netrukdysiu tau ragauti šlapimo, - nusišaipė 
Leo. - Bet man labiau patinka Arboro auksinio skonis. 

- Jei turiu rinktis tavo draugiją arba šlapimą, geriau gersiu šlapimą. — 
Molanderis pakilo nuo stalo. - Eime, Runai. 

Sfinksas pasiėmė savo lanko dėklą. 

— Man taip pat laikas į lovą. Tikiuosi susapnuoti drakonus ir stiklo žvakes. 

- Visi išeinate? - gūžtelėjęs paklausė Leo. - Na, Rouzė vis tiek liks. Gal- 
būt prisikelsiu mūsų saldainiuką ir padarysiu iš jos moterį. 

Alerasas pamatė Peito veido išraišką. 

- Jei jis neturi varioko taurei vyno, negali turėti ir drakono susimokėti 
už merginą. 

- Tikra tiesa, - pritarė Molanderis. - Be to, iš merginos padaryti moterį 
gali tik vyras. Eime, Peitai. Saulei patekėjus senasis Valgreivas prasibus. Rei- 
kės, kad nuvestum jį į išvietę. 

Jei tik šiandien prisimins, kas aš toks. Didysis meisteris Valgreivas be 
vargo skyrė vieną varną nuo kito, bet atskirti žmones jam sekėsi gerokai 
sunkiau. Būdavo dienų, kai jis manydavo, jog Peitas yra kažkas, vardu Kre- 
senas. 

— Aš dar neisiu, - pasakė jis draugams. - Dar truputį pasiliksiu. 

Kol kas aušti nepradėjo. Alchemikas vis dar galėjo ateiti, ir, jei jis pasiro- 
dytų, Peitas norėjo būti smuklėje. 

— Kaip nori, - tarė Armenas. 

Alerasas įdėmiai nužvelgė Peitą, per savo liesą petį persimetė lanką 
ir paskui kitus nužingsniavo link tilto. Molanderis buvo toks girtas, jog 
ėjo remdamasis Runui į petį, kad nepargriūtų. Tiesiai skrendantiems var- 
nams Citadelė buvo netoli, bet nė vienas iš jų nebuvo varnas, o Senmiestis 
buvo tikras gatvelių, susikertančių alėjų ir siaurų vingiuotų skersgatvių 
labirintas. 

- Atsargiau, - išgirdo Peitas sakant Armeną, kai jie visi keturi dingo upę 
gaubiančiose ūkanose, - naktis drėgna ir grindinio akmenys bus slidūs. 

Kai jie nuėjo, Tinginys Leo rūsčiai dėbtelėjo į priešais sėdintį Peitą. 

— Kaip gaila. Sfinksas paspruko su visu savo sidabru ir paliko mane su 
Spuoguotuoju Peitu kiauliaganiu. - Jis pasirąžė, nusižiovavo. - Kaip gyvuo- 
ja mūsų mažoji Rouzė? 

- Ji miega, - šiurkščiai tarė Peitas. 

— Neabejoju, kad nuoga. - Leo išsišiepė. - Kaip manai, ar ji tikrai verta 
drakono? Vieną gražią dieną ketinu tai sužinoti. 

Peitas nusprendė nieko jam neatsakyti. 

O Leo atsakymo ir nereikėjo. 

- Tikiuosi, kai pralaušiu tos merginos vartus, kaina taip nukris, kad ją 
įpirks ir kiauliaganiai. Turėtum man padėkoti. 

Turėčiau tave nudėti, pagalvojo Peitas, bet toli gražu nebuvo toks gir- 
tas, kad lengva ranka prarastų gyvybę. Leo išmanė kovos meną, visi žinojo, 
kad su samdomo žudiko kalaviju ir durklu rankose jis mirtinai pavojingas. 
Net jei Peitas kaip nors jį nužudytų, be abejonės, žūtų ir pats. Leo turėjo 
ir pavardę, o Peitas tik vardą, ir Leo pavardė buvo Tairelis. Seras Morinas 

Tairelis, Senmiesčio miesto sargybos vadas, buvo Leo tėvas. Meisas Tairelis, 
Haigardeno lordas ir Pietų sergėtojas, buvo Leo pusbrolis. Senmiesčio gal- 
va, lordas Leitonas Haitaueris, be daugybės kitų titulų turėjęs ir „Citadelės 
gynėjo“ vardą, buvo prisiekęs Tairelių giminės vėliavininkas. Tiek to, tarė 
sau Peitas. Jis taip kalba tik norėdamas mane įskaudinti. 

Rytuose rūkas ėmė sklaidytis. Švinta, suprato Peitas, jau švinta, o alche- 
mikas taip ir neatėjo. Jis nesumojo, ar jam juoktis, ar verkti. Jei padėsiu raktą 
atgal ir niekas to nesužinos, ar vis tiek būsiu vagis? Į šį klausimą, kaip ir į 
tuos, kuriuos uždavė Ebrousas ir Velinas, jis taip pat nežinojo, ką atsakyti. 

Kai pakilo nuo suolo ir atsistojo, baisiai stiprus sidras iš karto mušė jam į 
galvą. Kad neprarastų pusiausvyros, Peitui teko atsiremti į stalą. 

— Palik Rouzę ramybėje, - atsisveikindamas įspėjo jis. - Tiesiog palik ją 
ramybėje, o jei ne, aš tave nužudysiu. 

Leo Tairelis nusibraukė ant akies užkritusią plaukų sruogą. 

- Su kiauliaganiais dvikovose nesikaunu. Dink iš čia. 

Peitas apsisuko ir perėjo terasą. Jo batų pakulnės nukaukšėjo vėjo nu- 
gairintomis ir lietaus nudrengtomis seno tilto lentomis. Kol atsidūrė kitame 
upės krante, rytinis dangaus pakraštys ėmė rausti. Pasaulis platus, tarė jis 
sau. Jei nusipirkčiau asilą, vis dar galėčiau traukti Septynių Karalysčių keliais 
ir šunkeliais nuleidinėdamas prasčiokams kraują ir naikindamas glindas iš 
plauky. Galėčiau stoti tarnauti į kokį nors laivą irklininku, nuplaukti į Kvartą 
prie Nefrito Vartų ir savo akimis pamatyti tuos prakeiktus drakonus. Man 
nebūtina grįžti pas senąjį Valgreivą ir jo varnus. 

Ir vis dėlto kojos pačios nešė Peitą į Citadelę. 

Kai pirmasis saulės spindulys prasiskverbė pro debesis rytuose, suskam- 
bo rytiniai prie uosto dunksančios Jūreivių septos varpai. Po akimirkos 
jiems atitarė Valdovo septos varpai, prie jų prisidėjo Septynių Šventovių 
varpai, ataidintys iš kitame Medaus ir Vyno upės krante plytinčių šventų- 
jų sodų, ir pagaliau atsiliepė Žvaigždėtoji septa, kuri tūkstantį metų prieš 
Eigonui išsilaipinant Karaliaus Uoste buvo aukštojo septono būstinė. Visi 
tie varpai skambėjo tarsi ausis užgulanti muzika. Ir vis dėlto ne tokia maloni 
kaip mažos lakštingalos giesmė. 

Be to, per varpų gausmą jis girdėjo ir giedant. Kiekvieną rytą auštant 
lauke, prie kuklios savo krovinių uosto šventyklos, pasveikinti saulės susi- 
rinkdavo raudonieji žyniai. Nes naktis tamsi ir siaubo kupina. Peitas šimtus 
kartų girdėjo juos šaukiant šiuos žodžius ir prašant savo dievo, Rhloro, gel- 
bėti juos nuo tamsos. Jam pakako ir dievų Septyneto, tačiau buvo girdė- 
jęs, jog Stanis Barateonas dabar dievą garbina vakare prie laužų. Net ant 
savo vėliavų karūnuotąjį elnią jis pakeitė liepsnojančia Rhloro širdimi. Jei 
jis užims Geležinį sostą, mums visiems teks išmokti raudonųjų žynių giesmės 
žodžius, pagalvojo Peitas, bet tai buvo nelabai tikėtina. Taivinas Lanisteris 
sutriuškino Stanį ir Rhlorą prie Juodųjų Vandenų ir netrukus, visiškai juos 

pribaigęs, pamaus į sostą pretenduojančio Barateono galvą ant mieto vir- 
šum Karaliaus Uosto vartų. 

Pirmiesiems saulės spinduliams sklaidant nakties ūkanas, jam prieš akis 
vėl ėmė ryškėti Senmiesčio pastatų kontūrai, tarsi vaiduokliai lendantys iš 
priešaušrio prieblandos. Peitas niekada nematė Karaliaus Uosto, bet žinojo, 
kad jo namai pastatyti iš pinučių, o sienos apteptos tinku, gatvės plačios ir 
dumblinos, pastatų stogai dengti nendrėmis ir visur dunkso medinės lūš- 
nos. O Senmiestis buvo pastatytas iš akmens ir visos jo gatvės, net mažiausi 
skersgatviai, buvo išgrįsti. Jokiu kitu paros metu miestas neatrodė taip gra- 
žiai, kaip auštant. Vakariniame Medaus ir Vyno upės krante, tarsi rūmų eilė, 
rikiavosi amatininkų gildijoms priklausantys namai. Link aukštupio, abie- 
juose upės krantuose, sujungtuose akmeninių tiltų ir pristatytuose namų 
bei rūmų, dunksojo Citadelės kupolai ir bokštai. Pasroviui, žemiau Žvaigž- 
dėtosios septos juodomis marmuro sienomis ir arkiniais langais, lyg vai- 
kai aplink seną kilmingą našlę spietėsi pamaldžiųjų žynių nameliai. O dar 
toliau, ten, kur išplatėjusi Medaus ir Vyno upė įteka į Šnabždesių sąsiaurį, į 
dangų kilo Haitaueris ir apyaušriu skaisčiai spindėjo jo švyturys. Jis dunk- 
sojo Mūšio saloje, ant stačios uolos, ir jo šešėlis dalijo miestą tarsi kalavijo 
kirtis. Žmonės, gimę ir užaugę Senmiestyje, pagal šešėlio kritimo vietą ga- 
lėjo pasakyti laiką. Kai kas tvirtino, jog žvelgiant nuo bokšto viršaus galima 
pamatyti net Sieną. Galbūt dėl to lordas Leitonas jau daugiau nei dešimt 
metų nelipo žemyn, o valdė miestą iš padebesių. 

Paupio keliu pro Peitą pradardėjo skerdiko vežimas, kuriame sielvar- 
tingai kriuksėdami kratėsi penki paršeliai. Vos spėjęs atšokti į šalį, jis tik 
per plauką nebuvo aptaškytas srutomis, mat pro langą virš galvos miestietė 
išpylė naktipuodį. Kai būsiu meisteris ir tarnausiu pilyje, turėsiu žirgą ir ga- 
lėsiu joti, pagalvojo jis. Bet paskui slystelėjo ant grindinio, suklupo ir pagal- 
vojo, ką mėgina apmulkinti. Jis negaus grandinės žiedų, nesėdės prie aukšto 
lordo stalo ir negaus stambaus šyvo žirgo, kuriuo galės joti. Likusias dienas 
jis praleis klausydamasis varnų krankimo ir skalbdamas didžiojo meisterio 
Valgreivo išmatomis apterštus apatinius. 

Priklaupęs ant vieno kelio, Peitas mėgino nusivalyti nuo drabužių pur- 
vą, tik staiga išgirdo kažką sakant: 

— Labas rytas, Peitai. 

Priešais jį stovėjo alchemikas. 

Peitas atsistojo. 

- Trečią dieną... Sakei, būsi „Plunksnoje ir bokale“. 

- Buvai ten su draugais. Nenorėjau trukdyti tavo bičiulių. - Alchemikas 
vilkėjo rudą ir niekuo neišsiskiriantį kelioninį apsiaustą su gobtuvu. Jam už 
nugaros tekanti saulė jau žvilgčiojo virš stogų, tad po gobtuvu buvo sunku 
įžiūrėti jo veido bruožus. - Ar apsisprendei, kas esi? 

Ar jis būtinai turi versti mane ištarti tą žodį? 

— Rodos, esu vagis. 

— Taip ir maniau. 

Sunkiausia buvo keturpėsčiam išvilkti seifą iš didžiojo meisterio Valgrei- 
vo palovio. Nors dėžė buvo tvirta ir su geležiniais apkaustais, bet jos spyna 
atrodė išlaužta. Meisteris Gormonas įtarė, jog tai padarė Peitas, tačiau tai 
buvo netiesa. Pametęs jos raktą, spyną išlaužė pats Valgreivas. 

Dėžėje Peitas rado kapšą sidabrinių elnių, kaspinu perrištą šviesių plau- 
kų sruogą, nupieštą miniatiūrą moters, labai panašios į Valgreivą (netgi su 
ūsiukais), ir riterio pirštinę, nukaldintą iš grūdinto plieno. Valgreivas tikino, 
kad šarvinė pirštinė priklausė princui, tik, rodos, nebeprisiminė, kuriam. 
Peitui ją pakračius, ant grindų iškrito raktas. 

Jei pakelsiu raktą, būsiu vagis, prisiminė jis tuomet pagalvojęs. Raktas 
buvo senas ir sunkus, nukaltas iš juodos geležies; sklandė gandai, kad juo 
galima atrakinti visas Citadelės duris. Tokius raktus turėjo tik didieji meis- 
teriai. Kiti savuosius nešiojosi pasikabinę prie juostos arba buvo paslėpę 
saugioje vietoje, bet jei Valgreivas būtų paslėpęs savo raktą, niekas niekada 
daugiau nebūtų jo radęs. Peitas grybštelėjo raktą ir jau buvo beeinąs prie 
durų, bet grįžo ir pasiėmė sidabrinius. Vagis vis tiek jau vagis, nesvarbu, ar 
pavogė mažai, ar daug. Peitas, jam pavymui sukranksėjo vienas iš baltųjų 
varnų, Peitas, Peitas, Peitas. 

— Turi mano drakoną? - paklausė jis alchemiko. 

- Jei tik turi tai, ko tavęs prašiau. 

— Duok man jį. Noriu pamatyti. 

Peitas neketino leistis apgaunamas. 

— Paupio kelias - netinkama vieta. Eime. 

Jis neturėjo laiko pagalvoti, visko gerai apsvarstyti. Alchemikas ėmė 
žingsniuoti. Peitas turėjo sekti jam iš paskos, kitaip amžinai būtų praradęs ir 
Rouzę, ir drakoną. Tad nusekė. Jiedviem einant, jis įkišo ranką sau į ranko- 
vę. Užčiuopė raktą, saugiai įdėtą į slaptą kišenėlę, kurią buvo tenai įsisiuvęs. 
Meisterio mantijoje kišenių netrūksta. Jis tai žinojo nuo vaikystės. 

Kad neatsiliktų nuo plačiais žingsniais einančio alchemiko, jam teko pa- 
siskubinti. Jie nužingsniavo alėja, tada pasuko už kampo, kirto Vagių turgų 
ir toliau traukė Skudurininko skersgatviu. Pagaliau vyras įsuko į kitą alėją, 
siauresnę už pirmąją. 

- Pakaks, - pasakė Peitas. - Čia nieko nėra. Apsikeisime čia. 

— Kaip nori. 

— Duok drakoną. 

- Žinoma. 

Sužibo moneta. Alchemikas parideno ją rankos krumpliais, kaip ir tuo- 
met, kai juodu suvedė Rouzė. Ridinėdamasis saulės šviesoje drakonas tvis- 
kėjo ir nuo spindesio alchemiko pirštai žibėjo lyg auksiniai. 

Peitas stvėrė jam iš rankos monetą. Jo delne auksas atrodė šiltas. Jis pa- 
kėlė pinigą prie burnos ir krimstelėjo, kaip buvo matęs elgiantis kitus. Tiesą 
sakant, jis nepažinojo aukso skonio, bet nenorėjo apsikvailinti. 

— Raktą... - mandagiai pareikalavo alchemikas. 

Kažkodėl Peitas susvyravo. 

— Ieškai kokios nors knygos? 

Jis girdėjo kalbas, jog kai kurie užrakinti rūsiuose laikomi seni valyriški 
pergamentai buvo vieninteliai išlikę visame pasaulyje. 

— Ne tavo reikalas, ko ieškau. 

— Ne. 

Viskas, tarė sau Peitas. Eik. Skubėk į „Plunksną ir bokalą, bučiniu paža- 
dink Rouzę ir pasakyk, kad ji priklauso tau. 

Ir vis dėlto jis delsė. 

- Parodyk man savo veidą. 

— Kaip nori. 

Alchemikas nusismaukė gobtuvą. 

Jis buvo paprastas žmogus niekuo neišsiskiriančiu veidu. Jaunas vyras 
putlokais skruostais ir labai trumpa barzdele. Ant dešinio skruosto buvo 
matyti nežymus randas. Jis buvo kumpanosis, su kupeta vešlių, juodų, gar- 
banotų, ausis siekiančių plaukų. Tas veidas Peitui nebuvo matytas. 

— Aš tavęs nepažįstu. 

— Ir aš tavęs ne. 

— Kas tu? 

— Svetimas. Niekas. Tikrai. 

- Hm... - Peitui pritrūko žodžių. Jis ištraukė raktą ir, jausdamasis apgir- 
tęs ir apsvaigęs, įdėjo jį nepažįstamajam į delną. Rouzė... - priminė jis sau. — 
Tada mudu atsiskaitę. 

Peitui įveikus pusę alėjos, staiga po kojomis ėmė judėti grindinys. Akme- 
nys slidūs ir šlapi, dingtelėjo jam, bet tai buvo kas kita. Peitas jautė krūtinėje 
besidaužančią širdį. 

— Kas čia vyksta? - paklausė jis. Jam pakirto kojas. - Nesuprantu... 

— Ir niekada nesuprasi, - išgirdo jis liūdną balsą. 

Grindinio akmenys staiga priartėjo jo pabučiuoti. Peitas mėgino šauktis 
pagalbos, bet susigriebė praradęs ir balsą. 

Prieš pat mirtį jis pagalvojo apie Rouzę. 

ai vyrai atvyko į Didįjį Viką pranešti, kad karalius mirė, pranašas skan- 
dino naujokus. Buvo šaltas apsiniaukęs rytas ir jūra atrodė pilkšva kaip 
ir dangus. Pirmieji trys vyrai narsiai paaukojo gyvybę Nuskendusiam Die- 
vui, o ketvirtojo tikėjimas buvo silpnesnis ir, kai plaučiai ėmė šaukte šauktis 
oro, jis mėgino priešintis. Stovėdamas iki juosmens bangų mūšoje Eironas 
čiupo nuogą vaikiną už pečių ir, mėginantį įkvėpti, vėl įgrūdo po vandeniu. 

— Būk drąsus, - tarė jis. - Mes ateiname iš jūros ir į jūrą turime grįžti. 
Išsižiok ir gerk dievo palaiminimą. Pripildyk plaučius vandens, kad mirtum 
ir vėl atgimtum. Priešindamasis nieko nepasieksi. 

Bet vaikinas, kurio galva buvo panardinta į vandenį, arba negirdėjo jo, 
arba visiškai prarado tikėjimą. Jis ėmė taip smarkiai spardytis ir blaškytis, 
kad Eironui teko šauktis pagalbos. Keturi iš jau skandintų vyrų įsibridę čiu- 
po niekšelį ir laikė jį po vandeniu. 

- Viešpatie dieve, kuris už mus nuskendai, - dusliai kaip ošianti jūra 
meldėsi žynys, - leisk savo tarnui Emondui atgimti iš jūros, kaip ir tu atgi- 
mei. Palaimink jį druska, palaimink jį akmeniu, palaimink jį plienu. 

Pagaliau viskas baigėsi. Jam iš burnos daugiau oro nėjo, o kojose ir ran- 
kose neliko jėgų. Išblyškęs, šaltas ir ramus, Emondas kniūbsčias plūduriavo 
seklumos vandens paviršiuje. 
trys raiteliai, stovintys ant nugludintais akmenėliais nusėto jūros kranto. Ei- 
ronas pažino Sparą, senį pailgu aštrių bruožų veidu ir pavandenijusiomis 
akimis, kurio virpantis balsas šioje Didžiojo Viko dalyje prilygo įstatymui. 
Ji atlydėjo sūnus Stefarionas ir dar vienas jaunuolis, kurio tamsiai raudonas 
apsiaustas kailiniais apvadais prie peties buvo susegtas įmantria, juodo ir 
auksinio Gudbrolių karo rago formos sąsaga. Vienas iš Goroldo sūnų, vos 
užmetęs akį nusprendė žynys. Anksčiau pagimdžiusiai gerą dešimtį duk- 
terų, Gudbrolio žmonai pagaliau gimė trys augaloti sūnūs ir sklido gandai, 
kad niekam nepavykdavo atskirti jų vieno nuo kito. Eironas Šlapiagalvis net 
nesiteikė pamėginti. Nesvarbu, ar čia buvo Greidonas, ar Gormondas, ar 
Granas, žynys neturėjo jam laiko. 

Jis šiurkščiai kažką įsakė, jo skendę vyrai čiupo negyvą vaikiną už rankų 
bei kojų ir, pakėlę virš vandens, ėmė nešti. Žynys sekė iš paskos visiškai nuo- 
gas, tik strėnas apsisiautęs ruonena. Pašiurpusia oda ir visas varvantis, jis 
taškydamas vandenį išbrido į krantą ir nužingsniavo per šaltą drėgną smėlį 
ir jūros bangų nugludintus akmenėlius. Vienas iš skendusių vyrų padavė 
jam sunkų, šiurkščios medžiagos apsiaustą, margą, nudažytą žaliai, mėlynai 

ir pilkai - jūros ir Nuskendusio Dievo spalvomis. Eironas apsivilko apsiaus- 
tą ir pasileido plaukus. Jo plaukai buvo juodi ir šlapi; peilio ašmenys nebuvo 
jų lietę nuo tos dienos, kai jūra Eironą vėl prikėlė gyventi. Tie plaukai ap- 
siautė jam pečius tarsi prasta, apdriskusi skraistė, o jų galai siekė juosmenį. 
Į juos ir į susivėlusią, nekirptą barzdą Eironas buvo įsipynęs jūros žolių. 

Skendę vyrai melsdamiesi ratu apstojo numirėlį. Nordženas tai sukry- 
žiuodavo, tai ištiesdavo jo rankas, o Rasas apsižergęs nelaimingąjį spūsčiojo 
jam krūtinę, bet atėjus Eironui visi pasitraukė. Jis pirštais praskyrė šaltas 
vaikino lūpas ir bučiavo Emondą gyvybės bučiniu tol, kol šiam iš burnos 
plūstelėjo jūra. Vaikinas pradėjo kosėti, spjaudyti vandenį ir atmerkė siaubo 
kupinas akis. 

Dar vienas grįžo. Vyrai sakė, kad tai Nuskendusio Dievo malonės žen- 
klas. Kiekvienas žynys kartais prarasdavo vyrą, net Triskart Skendęs Tarlas, 
kuris kadaise buvo laikomas tokiu šventu, kad jam buvo patikėta karūnuoti 
karalių. Bet Eironas Greidžojus niekada neprarado žmogaus. Jis buvo Šla- 
piagalvis, savo akimis matęs vandeningąsias dievo menes ir grįžęs apie jas 
papasakoti. 

- Kelkis, - liepė jis kosėjančiam vaikinui ir delnu tėkštelėjo per nuogą 
nugarą. - Nuskendai ir grįžai pas mus. Kas miręs, niekada nemiršta. 

- Bet prisikelia. - Vaikinas baisiai kosėjo ir išspjovė dar vandens. - Vėl 
prisikelia. - Jis kankinosi tardamas kiekvieną žodį, bet toks jau buvo šis pa- 
saulis: žmogus turėjo kovoti, kad gyventų. - Vėl prisikelia. - Emondas šiaip 
taip atsistojo. - Ivirtesnis. Ir stipresnis. 

- Dabar priklausai dievui, - tarė jam Eironas. Kiti skendę vyrai apstojo jį 
ir, sveikindami įstojus į jų broliją, kiekvienas naujoką kumštelėjo ir pabučia- 
vo. Paskui vienas iš jų padėjo Emondui apsivilkti šiurkščios medžiagos ap- 
siaustą, išmargintą mėlynai, žaliai ir pilkai. Kitas padavė kuoką, išskaptuotą 
iš medžio, išmesto į krantą. - Dabar priklausai jūrai, tad jūra tave apginkla- 
vo, - kalbėjo Eironas. - Meldžiamės, kad smarkiai mosuotum šia kuoka, kai 
teks kautis su mūsų dievo priešais. 

Tik tada žynys atsisuko į tris raitelius, kurie sėdėdami ant žirgų stebėjo 
šią sceną. 

- Atvykote būti nuskandinti, milordai? 

Sparas krenkštelėjo. 

- Aš buvau nuskandintas dar vaikystėje, - pasakė jis, - o mano sūnus — 
ką tik gimęs. 

Eironas niekinamai prunkštelėjo. Jis neabejojo, kad Stefarionas Sparas 
buvo atiduotas Nuskendusiam Dievui tuoj po gimimo. Šlapiagalvis taip pat 
žinojo, kaip tai daroma: vaikas greitai panardinamas į geldą su jūros vande- 
niu, bet tas vanduo vos sušlapindavo kūdikiui galvą. Tad nenuostabu, kad 
geležiniai būdavo nugalimi, - geležiniai, kurie kadaise valdė visur, kur tik 
buvo girdimas bangų mūšos šniokštimas. 

— Tai netikras nuskandinimas, - pareiškė jis raiteliams. - Tas, kuris iš 
tiesų nemiręs, negali tikėtis, kad atgims. Ko atjojote, jei ne liudyti savo ti- 
kėjimo? 

- Lordo Goroldo sūnus atvyko pas tave, nes turi naujienų. 

Sparas mostelėjo į jaunuolį raudonu apsiaustu. 

Vaikinukas atrodė ne vyresnis nei šešiolikos. 

- Šit kaip? O kuris iš trijų esi tu? - paklausė Eironas. 

— Gormondas. Gormondas Gudbrolis, jei tau patinka. 

— Visi turime patikti Nuskendusiam Dievui. Ar buvai nuskendęs, Gor- 
mondai Gudbroli? 

— Tą dieną, kai gimiau, Šlapiagalvi. Tėvas pasiuntė surasti tavęs ir atlydė- 
ti pas jį. Jam būtinai reikia su tavimi pasimatyti. 

— Aš čia stoviu. Tegul lordas Goroldas atjoja ir pagano akis. 

Iš Raso rankų Eironas paėmė odmaišį, ką tik pripiltą jūros vandens. Žy- 
nys ištraukė kaištį ir gurkštelėjo. 

- Man liepta palydėti tave į pilį, - tebesėdėdamas ant žirgo nenusileido 
jaunasis Gormondas. 

Jis bijo nulipti nuo žirgo, kad nesušlaptų batų. 

— Turiu dirbti dievui skirtą darbą. 

Eironas Greidžojus buvo pranašas. Ir nepakentė, kad kažkokie menkys- 
tos lordai įsakinėtų jam kaip kokiam vergui. 

— Goroldas sulaukė paukščio, - įsiterpė Sparas. 

— Meisterio varno iš Paiko, - paaiškino Gormondas. 

Juodi sparnai, juodos žinios. 

— Varnai skrenda virš druskos ir akmens. Jei yra žinių, kurias turėčiau 
žinoti, tuoj pat jas klok. 

- Mūsų atneštos naujienos skirtos tik tavo vieno ausims, Šlapiagalvi, - 
pasakė Sparas. - Tai reikalai, kurių aš girdint tiems kitiems vyrams neapta- 
rinėčiau. 

— Tie kiti yra mano skendę vyrai, dievo tarnai kaip ir aš. Nieko neslepiu 
nei nuo jų, nei nuo mūsų dievo, prie kurio šventos jūros stoviu. 

Raiteliai susižvalgė. 

— Pasakyk jam, - paragino Sparas, ir jaunuolis raudonu apsiaustu sukau- 
pė drąsą. 

— Karalius mirė, - labai paprastai pranešė jis. Tik du žodžiai, bet juos 
ištarus net jūra suvirpėjo. 

Vesterose buvo keturi karaliai, tačiau Eironui nereikėjo klausti, apie kurį 
jaunuolis kalba. Geležies salas valdė Beilonas Greidžojus, o ne kas kitas. Ka- 
ralius mirė. Ar gali būti? Nuo tada, kai Eironas matė savo vyresnįjį brolį, 
nepraėjo nė mėnuo, mat tuomet jis, nusiaubęs Akmenuotąjį krantą, grįžo 
į Geležies salas. Kol žynio nebuvo, žili Beilono plaukai dar labiau pabalo ir 

jis atrodė dar labiau gunktelėjęs, nei karo laivams išplaukiant. Bet apskritai 
karalius nebuvo pasiligojęs. 

Eironas Greidžojus savo gyvenimą statė ant dviejų galingų kolonų. 
O dabar tie du žodeliai vieną iš jų nugriovė. Man lieka tik Nuskendęs Dievas. 
Tegul jis suteikia man jūrinės tvirtybės ir ištvermės. 

— Papasakok, kaip mano brolis mirė. 

— Jo malonybė Paike ėjo per tiltą, bet nukrito ir trenkėsi į žemai stūksan- 
čias uolas. 

Greidžojų tvirtovė dunksojo ant salų kyšulio, jos pilys ir bokštai buvo 
pastatyti ant jūros išridentų milžiniškų akmenų krūvų. Paiką į visumą jungė 
tiltai - tašyto akmens arkos, siūbuojantys, iš kanapinių virvių nupinti štagai 
ir storos lentjuostės. 

— Ar, kai jis nukrito, šėlo audra? - pasiteiravo jų Eironas. 

— Taip, - tarė jaunuolis, - tikrai šėlo. 

- Audros dievas jį nubloškė, - pareiškė žynys. Jau daug tūkstančių metų 
tarp jūros ir dangaus vyko karas. Iš jūros kilo geležiniai ir plaukė žuvys, 
kuriomis jie mito net giliausią žiemą, bet audros nešė vien sielvartą ir ne- 
laimes. - Mano brolis Beilonas grąžino mums turėtą didybę ir dėl to-už- 
sitraukė Audros dievo nemalonę. Dabar jis puotauja Nuskendusio Dievo 
vandenų menėse ir undinės pildo kiekvieną jo norą. Ir baigti didį jo darbą 
teks mums, likusiems šiame sausame ir niūriame slėnyje. - Jis vėl kaiščiu 
užkimšo odmaišį. - Pasišnekėsiu su tavo lordu tėvu. Ar toli nuo čia iki Ha- 
merhorno? 

- Šešios lygos. Galime joti ant vieno žirgo. 

- Vienas raitelis joja greičiau už du. Duok man savo žirgą ir Nuskendęs 
Dievas tave palaimins. 

- Imk manąjį, Šlapiagalvi, - pasiūlė Stefarionas Sparas. 

- Ne. Šis žirgas stipresnis. Duok žirgą, vaikine. 

Akimirką padvejojęs, jaunuolis nusėdo ir palaikė Šlapiagalviui vadeles. 
Eironas įkišo basą juodą koją į balnakilpę ir klestelėjo į balną. Jis nemėgo 
žirgų, - jie buvo žalių laukų padarai ir per juos vyrai silpo, - bet dabar ne- 
buvo kitos išeities, tik joti. Juodi sparnai, juodos žinios. Tvenkėsi audra - Ei- 
ronas girdėjo ją jūros bangų ošime, - o audros atnešdavo tik nelaimes. 

- Susitiksime Pebltone, lordo Merlino bokšto papėdėje, - sukdamas ar- 
klį, tarė jis savo skendusiems vyrams. 

Kelias buvo nelygus, vedė per kalvas, miškus ir akmenuotus tarpeklius, o 
kartais būdavo matyti tik siauras miško keliukas, bet ir tas, rodos, išnykda- 
vo po žirgo kanopomis. Didysis Vikas buvo didžiausia iš Geležies salų, tokia 
didelė, kad kai kurių jos lordų valdos nesiribojo su šventąja jūra. Vienas iš 
tokių lordų buvo ir Goroldas Gudbrolis. Jo pilis dunksojo Hardstouno kal- 
vose ir nė vienoje saloje nebuvo kitos vietos, tiek nutolusios nuo Nuskendu- 
sio Dievo karalystės. Goroldo valdiniai plušo kasyklose nusileidę po žeme, 

į akmeningą tamsą. Kai kurie iš jų per visą gyvenimą nė akies krašteliu ne- 
pamatydavo sūraus vandens. Nieko keista, kad tokie žmonės yra keistuoliai 
ir bambekliai. 

Bejodamas Eironas prisiminė savo brolius. 

Iš Geležies salų lordo Kvelono Greidžojaus sėklos gimė devyni sūnūs. 
Harloną, Kventoną ir Donelį pagimdė pirmoji lordo Kvelono žmona, mo- 
teris iš Stountrio salos. Su antrąja žmona, Sanderle iš Soltklifo, jis susilaukė 
Beilono, Eurono, Viktariono, Urigono ir Eirono. Trečiąją žmoną Kvelonas 
parsiplukdė iš žaliųjų salų ir ji jam pagimdė ligotą pusprotį berniuką, var- 
du Robinas, - brolį, kurį geriausia buvo pamiršti. Žynys neprisiminė nei 
Kventono, nei Donelio, kurie mirė dar būdami maži. Harloną prisiminė, bet 
miglotai: papilkėjusiu veidu ir nejudėdamas brolis sėdėjo belangio bokšto 
kambaryje ir kalbėjo pašnibždomis, o tas šnabždesys kasdien darėsi vis ty- 
lesnis, kol vieną dieną pilki žvynai aptraukė jo liežuvį bei lūpas ir pavertė 
juos akmeniu. Vieną gražią dieną mes visi keturi ir dar Uris drauge puotausi- 
me ir valgysime žuvį Nuskendusio Dievo vandens menėse. 

Iš Kvelono Greidžojaus sėklos gimė devyni sūnūs, bet tik keturi iš jų 
sulaukė vyro amžiaus. Toks buvo gyvenimas šiame šaltame pasaulyje, ku- 
riame vyrai žvejojo jūroje, nuskęsdavo ir mirdavo, o moterys, lovoje plūs- 
damos krauju ir kęsdamos baisias kančias, gimdė trumpai teišgyvenančius 
kūdikius. Eironas buvo paskutinis ir mažiausias iš tų keturių jūros pabaisų, 
Beilonas - vyriausias ir narsiausias, smarkus ir bebaimis vaikiukas, kurio 
vienintelis gyvenimo tikslas buvo grąžinti geležiniams kadaise turėtą šlovę. 
Sulaukęs dešimties, jis įkopė į Titnago Uolas ir įžengė į vaiduoklių lanko- 
mą Aklojo lordo bokštą. Būdamas trylikos jis jau mokėjo valdyti ilglaivio 
irklus ir šokti pirštų šokį taip pat puikiai, kaip bet kuris salose gyvenantis 
vyras. Kai Beilonui sukako penkiolika, jis sa Dagmeru Skeltalūpiu nuplau- 
kė į Brastos Akmenis ir visą vasarą praleido juos plėšdami. Ten jis nužudė 
pirmą Žmogų ir paėmė savo pirmas dvi sūriąsias moteris. Sulaukęs septy- 
niolikos Beilonas jau turėjo laivą. Jis buvo toks, koks ir turi būti vyresnysis 
brolis, nors Eironą visuomet tik niekino. Buvau silpnas ir nuodėmingas, tad 
nebuvau vertas net ir tos paniekos. Geriau būti niekinamam Beilono Nar- 
siojo, nei būti mylimam Eurono Varnaakio. Ilgainiui dėl nugyventų metų ir 
patirtų kančių Beilonas tapo dar rūstesnis, tačiau ir ryžtingesnis už bet kurį 
kitą žmogų. Jis gimė lordo sūnumi, o mirė būdamas karaliumi, nužudytas pa- 
vydaus dievo, pagalvojo Eironas. Dabar artinasi audra - tokia audra, kokios 
šios salos dar nematė. 

Kai žynys išvydo Hamerhorno tvirtovės sienas, smailiais geležiniais 
dantimis graibšnojančias mėnulio pjautuvą, jau buvo seniai sutemę. Go- 
roldo pilis buvo gremėzdiška ir kampuota, pastatyta iš didžiulių akmenų, 
atridentų nuo dunksančios už jos uolos. Po jos sienomis tarsi žiovaujančios 
bedantės juodos burnos žiojėjo urvų ir senovinių kasyklų angos. Geležiniai 

Hamerhorno vartai buvo uždaryti ir užsklęsti nakčiai. Eironas akmeniu 
daužė juos tol, kol tas žvangesys pažadino sargą. 

Jį įleidęs jaunuolis buvo kaip iš akies trauktas Gormondas, kurio žirgą 
Eironas paėmė. 

— Kuris iš likusių dviejų esi? - paklausė Eironas. 

— Granas. Viduje tavęs laukia tėvas. 

Menė buvo drėgna ir šalta, joje traukė skersvėjis, visur driekėsi šešėliai. 
Viena iš Goroldo dukterų pasiūlė žyniui ragą alaus. Kita pabadė židinyje 
nenoriai degančią ugnį, labiau rūkstančią, nei šildančią. Goroldas Gudbro- 
lis tyliai šnekėjosi su laibu vyru puošniais pilkais drabužiais, kuriam ant ka- 
klo kabojo grandinė, sunerta iš žiedų, nukaldintų iš įvairių metalų, ir kuris, 
matyt, buvo Citadelės meisteris. 

- Kur Gormondas? - pamatęs Eironą pasiteiravo Goroldas. 

- Grįžta pėsčiomis. Išsiųsk iš menės savo moteris, milorde. Ir meisterį. 

Meisterių Eironas nemėgo. Jų varnai buvo sukurti Audros dievo, be to, 
jis prisiminė, ką meisteris padarė Uriui, tad nepasitikėjo ir jų gydymu. Joks 
tikras vyras nesirinks vergo gyvenimo ir nesikaldins vergo grandinės, kad ga- 
lėtų pasikabinti ją ant kaklo. 

- Gizela, Gvine, išeikite, - šiurkščiai liepė Gudbrolis. - Ir tu, Granai. O 
meisteris Marenmuras liks. 

- Jis išeis, - užsispyrė Eironas. 

- Čia mano menė, Šlapiagalvi. Ne tu spręsi, kas turi išeiti, o kas likti. 
Meisteris liks. 

Tas vyras gyvena per toli nuo jūros, dingtelėjo Eironui. 

— Tuomet išeisiu aš, - tarė jis Gudbroliui. 

Jis apsisukęs išdidžiai nužingsniavo ir po suskirdusiomis juodomis ir ba- 
somis jo kojomis sušnarėjo sausos nendrės. Rodės, šį ilgą kelią jis sukorė 
visiškai tuščiai. 

Eironas jau buvo beveik prie durų, kai krenkštelėjęs prabilo meisteris: 

- Jūros akmens soste sėdi Euronas Varnaakis. 

Šlapiagalvis apsisuko. Staiga menėje padvelkė dar stipresniu šalčiu. Var- 
naakis kitame pasaulio krašte. Prieš dvejus metus Beilonas jį išsiuntė ir prisie- 
kė, kad, jei grįš, jam teks atsisveikinti su gyvybe. 

- Pasakok, - dusliai tarstelėjo jis. 

- Į Lordsportą jis įplaukė dieną po karaliaus mirties ir, kaip vyriausias 
Beilono brolis, pareiškė savo teises į pilį ir karūną, - paaiškino Goroldas 
Gudbrolis. - Dabar siuntinėja varnus kviesdamas visų salų kapitonus ir ka- 
ralius atvykti į Paiką, priklaupti, prisiekti jam ištikimybę ir pripažinti savo 
karaliumi. 

- Ne, - daug negalvojęs pareiškė Eironas Šlapiagalvis. - Tik dievobai- 
mingas vyras gali užimti Jūros akmens sostą. Varnaakis negarbina nieko, tik 
savo pasipūtimą. 

— Tu neseniai buvai Paike ir matei karalių, - tarė Gudbrolis. - Ar Beilo- 
nas tau nieko nesakė apie sosto įpėdinį? 

O taip! Jiedu šnekėjosi Jūros bokšte už langų stūgaujant vėjui, o apačio- 
je niršiai dūžtant aukštoms bangoms. Išgirdęs, ką Eironas papasakojo apie 
paskutinį likusį jo sūnų, Beilonas sielvartaudamas papurtė galvą. „Vilkai 
pavertė jį menkysta, kaip ir baiminausi, - pasakė karalius. - Meldžiu die- 
vo, kad jie jį nužudytų ir jis nestotų skersai kelio Ašai.“ Tai buvo Beilono 
aklumas; žvelgdamas į pašėlusią ir užsispyrusią dukterį, joje atpažino save ir 
tikėjo, kad ji gali tapti jo įpėdine. Karalius klydo ir Eironas mėgino jam tai 
pasakyti. „Jokia moteris niekada nevaldys geležinių, net tokia kaip Aša', - 
primygtinai tarė jis, tačiau Beilonas kartais būdavo kurčias dalykams, kurių 
nenorėjo girdėti. 

Žyniui dar nespėjus atsakyti Goroldui Gudbroliui, burną vėl pravėrė 
meisteris: 

- Jūros akmens sostas teisėtai priklauso Teonui arba, jei princas miręs, 
Ašai. Toks įstatymas. 

- Žaliųjų kraštų įstatymas, - niekinamai atšovė Eironas. - O kuo mes 
čia dėti? Mes - geležiniai, jūros sūnūs, Nuskendusio Dievo išrinktieji. Mūsų 
negali valdyti nei moteris, nei bedievis vyras. 

- O Viktarionas? - paklausė Goroldas Gudbrolis. - Jis vadovauja Geleži- 
niam laivynui. Ar Viktarionas tiktų, Šlapiagalvi? 

- Euronas - vyresnis brolis, - vėl prasižiojo meisteris. 

Eironas nutildė jį žvilgsniu. Ir žvejų miesteliuose, ir didžiulėse akmeni- 
nėse pilyse nuo to Šlapiagalvio žvilgsnio tarnaitės alpdavo, o vaikai spiegda- 
mi lėkdavo pas motinas, tad to žvilgsnio visiškai pakako užčiaupti ir gran- 
dinę pasikabinusiam vergui. | 

- Euronas vyresnis, - pareiškė žynys, - bet Viktarionas dievobaimin- 
gesnis. 

— Ar tarp jųdviejų kils karas? - pasiteiravo meisteris. 

- Geležiniam nedera pralieti kito geležinio kraujo. 

- Šventi žodžiai, Šlapiagalvi, - įsiterpė Gudbrolis, - bet tavo brolis jiems 
nepritaria. Jis paskandino Seivaną Botlį už tai, kad šis pasakė, girdi, Jūros 
akmens sostas teisėtai priklauso Teonui. 

- Jei Euronas jį paskandino, vadinasi, kraujas nebuvo pralietas, - tarė 
Eironas. 

Meisteris su lordu susižvalgė. 

- Turiu nusiųsti žinią į Paiką, ir greitai, - vėl prabilo Goroldas Gudbro- 
lis. - Šlapiagalvi, man reikia tavo patarimo. Ar man prisiekti ištikimybę, ar 
pareikšti neklusnumą? 

Pešiodamas barzdą Eironas susimąstė. Mačiau audrą ir jos vardas buvo 
Euronas Varnaakis. 

— Kol kas siųsk tik tylą, - patarė jis lordui. - Man reikia pasimelsti. 

— Gali melstis kiek nori, - vėl įkišo trigrašį meisteris, - įstatymo nepa- 
keisi. Teisėtas įpėdinis yra Teonas, o po jo seka Aša. 

- Nutilk! - riktelėjo Eironas. - Per ilgai geležiniai klausėsi grandinėmis 
apsikarsčiusių meisterių, pliauškiančių apie žaliuosius kraštus ir jų įstaty- 
mus. Atėjo laikas vėl klausytis jūros. Laikas mums pasiklausyti dievo balso. 

Prirūkusioje menėje žynio žodžiai nuskambėjo taip galingai, kad atsa- 
kyti nedrįso nei Goroldas Gudbrolis, nei jo meisteris. Nuskendęs Dievas su 
manimi, pagalvojo Eironas. Jis man parodė kelią. 

Gudbrolis pasiūlė svečiui nakvoti pilyje ir pasinaudoti visais jos teikia- 
mais patogumais, bet žynys atsisakė. Po pilies stogu jis miegodavo retai ir 
niekada nebuvo nakvojęs taip toli nuo jūros. 

- Patogumais pasinaudosiu Nuskendusio Dievo vandenų menėse, po 
bangomis. Gimėme kentėti, kad tos kančios mus užgrūdintų. Prašau tik vie- 
no: pailsėjusio žirgo, kad galėčiau nujoti į Pebltoną. 

Gudbrolis mielai davė jam žirgą. Be to, dar pasiuntė ir savo sūnų Grei- 
doną, kad parodytų žyniui trumpiausią kelią, per kalvas vedantį prie jūros. 
Kai jiedu išjojo, iki saulėtekio dar buvo likusi valanda, tačiau jų žirgai buvo 
ištvermingi, tvirtai laikėsi ant kojų ir, nepaisant tamsos, jie jojo gana greitai. 
Eironas užsimerkęs sukalbėjo trumpą maldą ir netrukus ėmė snausti balne. 

Garsas buvo švelnus ir priminė surūdijusių vyrių girgždėjimą. „Uri...“ — 
sumurmėjo jis ir prabudęs išsigando. Čia nėra nei vyrių, nei durų, nei Urio. 
Kai Uriui buvo keturiolika, jo tėvui ir vyresniesiems broliams išvykus į karą, 
o jam bežaidžiant pirštų šokį, lekiantis kirvis nukirto jam pusę plaštakos. 
Trečioji lordo Kvelono žmona buvo iš Rausvosios Panelės pilį valdžiusios 
Paiperių giminės - mergina didelėmis putliomis krūtimis ir elnės akimis. 
Užuot gydžiusi Uriui plaštaką senuoju būdu - ugnimi ir jūros vandeniu, - ji 
atidavė sūnų žaliųjų kraštų meisteriui, prisiekusiam, kad gali prisiūti nu- 
kirstus pirštus. Prisiuvęs pirštus, meisteris tepė juos vaistais, dėjo ant jų šu- 
teklius ir žoles, bet ranka ėmė gangrenuoti, o Uris - karščiuoti. Kai meiste- 
ris nupjovė jam ranką, jau buvo per vėlu. 

Lordas Kvelonas iš paskutinio karo žygio negrįžo; Nuskendęs Dievas 
suteikė jam malonę ir leido mirti jūroje. Parplaukė tik lordas Beilonas su 
broliais Euronu ir Viktarionu. Sužinojęs, kas nutiko Uriui, jis virėjo kapokle 
nukirto meisteriui tris pirštus ir nusiuntė juos savo tėvo žmonai iš Paipe- 
rių giminės, kad juos prisiūtų. Šutekliai ir vaistai meisterio žaizdą veikė taip 
pat, kaip ir Urigono. Jis mirė kliedėdamas, o netrukus jo pavyzdžiu pasekė 
ir trečioji lordo Kvelono žmona, kai pribuvėja jai iš įsčių išlupo negyvą duk- 
terį. Eironas lengviau atsikvėpė. Mat Uris pirštus nusikirto jo kirviu ir tai 
nutiko jiems drauge, kaip dera draugams ir broliams, šokant pirštų šokį. 

Eironui buvo gėda prisiminti ir metus po Urio mirties. Sulaukęs šešioli- 
kos, jis ėmė vadinti save vyru, bet iš tiesų tebuvo vyno odmaišis su kojomis. 
Jis dainavo, šoko (tik šiukštu ne pirštų šokį), pokštavo, tauškė niekus ir šai- 

pėsi. Eironas grojo dūdmaišiu, žongliravo, jodinėjo ir galėjo išgerti daugiau 
už Vinčus, Botlius ir pusę Harlų giminės vyrų. Nuskendęs Dievas kuo nors 
apdovanoja kiekvieną, tad nepamiršo ir jo; joks vyras negalėjo šlapintis taip 
ilgai, o jo čiurkšlė nesiekė taip toli, kaip Eirono Greidžojaus, ir jis tai įrody- 
davo per kiekvieną puotą. Kartą susilažino iš ilglaivio ir ožkų bandos, kad 
vienu nusičiurškimu užgesins židinio ugnį. Visus metus Eironas gardžia- 
vosi ožkiena, o ilglaivį pavadino „Auksine audra“, nors Beilonas, sužinojęs, 
kokias lažybas pasiūlė brolis, norėdamas užlipti ant priekinio laivo denio, 
pagrasino pakarsiąs jį ant to laivo stiebo. 

Vėliau „Auksinė audra“ nuskendo prie Gražiosios salos per pirmąjį 
Beilono sukilimą, mat, Staniui Barateonui įviliojus Viktarioną į pasalą ir 
sutriuškinus jo Geležinį laivyną, į „Auksinę audrą“ rėžėsi gerokai didesnė 
karo galera „Siausmas“ ir perskėlė ją pusiau. Tačiau dievas dar nebuvo iki 
galo atsiskaitęs su Eironu, todėl išplukdė jį į krantą. Eironą paėmė į nelais- 
vę žvejai, sukaustytą grandinėmis nuvedė į Lanisportą ir iki karo pabaigos 
jis leido laiką Kasterlių Uolos požemiuose įrodinėdamas, kad krakenai gali 
čiurkšti toliau ir ilgiau nei liūtai, šernai ar viščiukai. 

Tas žmogus mirė. Eironas nuskendo ir atgimė iš jūros kaip dievo pra- 
našas. Joks mirtingasis negalėjo jo įbauginti, o juo labiau tamsa... arba pri- 
siminimai, tie sielos kaulai. Atidaromų dury, surūdijusių geležinių vyrių 
girgždėjimas. Vėl atėjo Euronas. Tai nieko baisaus. Jis buvo dievo mylimas 
Šlapiagalvis žynys. 

- Ar kils karas? - saulei nutvieskus kalvas paklausė Greidonas Gudbro- 
lis. - Ar brolis stos prieš brolį? 

- Jei Nuskendęs Dievas to panorės. Bedievis vyras negali sėdėti Jūros 
akmens soste. 

Varnaakis, be abejo, kovos. Ir jokia moteris negali jo įveikti, net Aša; mo- 
terys gimusios kariauti savo karus gimdyvės.lovoje. O Teonas, jei dar gyvas, 
visiškas nevykėlis, neryžtingas ir vengiantis atsakomybės. Tiesa, Vinterfele 
jis parodė, ko yra vertas, bet Varnaakis - tai ne luošys berniukas. Eurono 
laivo deniai buvo nudažyti raudonai, kad geriau paslėptų į lentas įsigėrusį 
kraują. Viktarionas. Karaliumi turi tapti Viktarionas, kitaip audra mus visus 
pražudys. 

Greidonas paliko jį saulei patekėjus ir nuskubėjo žinios apie Beilono 
mirtį pranešti savo pusbroliams į jų bokštus Daundelvinge, Smailiajame 
Varno bokšte ir prie Lavonų ežero. Toliau Eironas jojo vienas, kilo į kalvas ir 
leidosi į slėnius akmenuotu lauko keliu, kuris, artėdamas prie jūros, platėjo 
ir atrodė dažniau naudojamas. Kiekviename kaime ir kiekviename, kad ir 
menkiausio lordo, pilies kieme Eironas sustodavo pamokslauti. „Gimėme iš 
jūros ir į jūrą grįšime, - skelbė jis žmonėms. Jo balsas priminė vandenyno 
šniokštimą ir dundėjo kaip šėlstančios bangos. - Užsirūstinęs Audros die- 
vas išplėšė Beiloną iš pilies ir trenkė į uolas, dabar jis puotauja jūros dugne, 

Nuskendusio Dievo vandenų menėse. - Jis iškėlė rankas. - Beilonas mirė! 
Karalius mirė! Bet karalius grįš! Nes, kas miręs, niekada nemiršta, bet vėl 
prisikelia tvirtesnis ir stipresnis! Karalius prisikels!“ 

Kai kurie, jo pasiklausę, metė kauptukus bei kirtiklius ir nusekė iš pas- 
kos, tad, Eironui išgirdus lūžtančias bangas, paskui jo žirgą ėjo gera dešim- 
tis vyrų, sujaudintų dievo žodžių ir trokštančių nuskęsti. 

Pebltone buvo įsikūrę keli tūkstančiai žvejų, kurių lūšnelės glaudėsi prie 
stačiakampės tvirtovės su bokštais kampuose. Eirono čia laukė keturios de- 
šimtys jo skendusių vyrų, apsistojusių pilko smėlio pakrantėje ir ieškančių 
užuovėjos ruonenų palapinėse, pastatytose iš krantan išmestų medžių. Jų 
delnai buvo šiurkštūs nuo jūros vandens, rankos randuotos nuo tinklų bei 
virvių, sudiržusios nuo irklų, kirtiklių ir kirvių, bet dabar tos rankos laikė 
iš krantan išplukdytų medžių išskaptuotus vėzdus, kietus kaip geležis, nes 
dievas apginklavo juos savo ginklais, laikomais jūros dugne. 

Prie pat linijos, kurią per potvynį pasiekdavo vanduo, jie pastatė pala- 
pinę ir žyniui. Nuskandinęs naujuosius savo sekėjus, jis dėkingas į ją įre- 
pečkojo. Mano dieve, meldėsi Eironas, prabilk man bangų šniokštimu ir 
pasakyk, ką daryti. Kapitonai ir karaliai laukia tavo žodžio. Kas turi būti 
karalius ir užimti Beilono vietą? Giedok man milžinų kalba, kad sužinočiau 
jo vardą. Pasakyk man, o jūrų Valdove, kas turi jėgų sutramdyti Paike siau- 
čiančiai audrai. 

Nors kelionė į Hamerhorną jį labai išvargino, Eironas Šlapiagalvis nera- 
do sau vietos iš jūros išmestų medžių pastatytoje užuovėjoje su juodų jūros 
žolių stogu. Uždengę mėnulį ir žvaigždes, dangumi plaukė debesys, o jūroje 
viešpatavo tokia pat tamsa kaip ir jo sieloje. Beilonas buvo pasirinkęs Ašą, 
savo kūną ir kraują, bet moteris negali valdyti geležinių. Sostas turi atitekti 
Viktarionui. Iš Kvelono Greidžojaus sėklos gimė devyni sūnūs, ir Viktario- 
nas buvo iš jų stipriausias, vyras iš stuomens ir iš liemens, narsus ir parei- 
gingas. Štai čia ir slypi pavojus. Jaunesnis brolis privalo paklusti vyresniam, 
o Viktarionas nebuvo iš tų, kurie laužytų šią tradiciją. Tačiau Eurono jis ne- 
myli. Bent jau nuo tos dienos, kai mirė ta moteris. 

Lauke, per savo skendusių vyrų knarkimą ir vėjo ūžavimą, Eironas gir- 
dėjo bangų mūšą, tarsi dievo kūjis būtų šaukęs jį į kovą. Eironas išslinko iš 
menkos savo užuoglaudos ir žengė į nakties vėsą. Jis stovėjo nuogas, išblyš- 
kęs, liesas ir aukštas; nuogas jis įbrido į juodą sūrią jūrą. Vanduo buvo šal- 
tas kaip ledas, bet nuo savo dievo glamonių jis nevirpėjo. Eironui į krūtinę 
tėškė banga ir jis susverdėjo. Kita banga lūžo atsimušusi jam į galvą. Jis jautė 
vandens sūrumą ant lūpų ir aplink esant dievą, o jam ausyse skambėjo di- 
dinga jo giesmė. Iš Kvelono Greidžojaus sėklos gimė devyni sūnūs ir aš buvau 
mažiausias iš jų, silpniausias ir bailus kaip mergaitė. Bet jau nesu. Tas žmo- 
gus nuskendo ir dievas suteikė man stiprybės. Aplink Eironą tyvuliavo šalta 
sūri jūra, vanduo apglėbė jį ir per silpną jo kūną persismelkė iki pat kaulų. 

Kaulai, dingtelėjo jam. Sielos kaulai. Beilono ir Urio kaulai. Tiesa glūdi mūsų 
kauluose, nes kūnas pūva, o kaulai lieka. Ir ant Nagos kalvos, kur ilsisi kara- 
liaus Grėjaus rūmų kaulai... 

Nusikamavęs, išblyškęs ir drebantis, Eironas Šlapiagalvis šiaip taip išbri- 
do į krantą gerokai išmintingesnis, nei brisdamas į jūrą. Mat savo kauluose 
rado atsakymą ir dabar jam buvo visiškai aišku, ką daryti. Naktis buvo tokia 
šalta, kad nuo jo, grįžtančio į savo užuovėją, rodos, kilo garas, bet širdyje 
liepsnojo ugnis, pagaliau jis lengvai užmigo ir miego nebetrikdė geležinių 
vyrių girgždesys. 

Kai Eironas nubudo, diena buvo giedra ir vėjuota. Pusryčiams jis paval- 
gė moliuskų nuoviro su jūros dumbliais, išvirto ant laužo, sukrauto iš kran- 
tan išplukdytų sausuolių. Vos jam baigus valgyti, nuo savo bokšto jo ieškoti 
nusileido Merlinas, lydimas kelių sargybinių. 

- Karalius mirė, - pasakė jam Šlapiagalvis. 

- Žinau. Sulaukiau paukščio. O dabar - dar vieno. - Merlinas buvo pli- 
kas stambus ir gerokai aptukęs vyras, tituluojantis save „lordu“, kaip įpras- 
ta žaliuosiuose kraštuose, apsirengęs kailiais ir aksomais. - Vienas varnas 
kviečia mane į Paiką, kitas - į Dešimtį Bokštų. Jūs, krakenai, turite per daug 
čiuptuvų ir tampote žmogų - nors persiplėšk. Ką pasakysi, žyny? Kur man 
siųsti savo ilglaivius? 

Eironas suraukė antakius. 

— Sakai, į Dešimtį Bokštų? Koks krakenas tave ten kviečia? 

Dešimtis Bokštų buvo Harlo lordo rezidencija. 

- Princesė Aša. Ji išplaukė namo. Skaitytojas siunčia varnus ir visus jos 
draugus kviečiasi į Harlą. Jis sako, kad Beilonas norėjo, jog Jūros akmens 
sostą užimtų Aša. 

— Kas užims Jūros akmens sostą, nuspręs Nuskendęs Dievas, - tarė žy- 
nys. - Klaupkis, kad galėčiau tave palaiminti. - Lordas Merlinas atsiklau- 
pė, o Eironas ištraukė savo odmaišio kaištį ir šliūkštelėjo ant pliko jo vir- 
šugalvio jūros vandens. - Viešpatie Dieve, kuris už mus nuskendai, leisk 
savo tarnui, Merlinui, vėl atgimti iš jūros. Palaimink jį druska, palaimink jį 
akmeniu, palaimink jį plienu. - Tukliais Merlino skruostais žliaugė vanduo, 
gėrėsi į barzdą ir lapės kailio mantiją. - Kas miręs, niekada nemiršta, - bai- 
gė savo litaniją Eironas, - bet prisikelia tvirtesnis ir stipresnis. - Bet, kai 
Merlinas atsistojo, Eironas jam pasakė: — Pasilik ir klausykis, kad galėtum 
skleisti dievo žodį. 

Trimis pėdomis arčiau, nei prasidėjo sausuma, bangos lūžo atsimušu- 
sios į apvalų granito riedulį. Ant jo Eironas Šlapiagalvis ir užsilipo, kad visi 
mokiniai galėtų jį matyti ir girdėti, ką pasakys. 

— Mes gimę iš jūros ir visi į jūrą grįšime, - pradėjo jis jau šimtą kartų 
girdėtais žodžiais. - Užsirūstinęs Audros dievas išplėšė Beiloną iš jo pilies, 
trenkė į uolas ir dabar jis puotauja po vandeniu. - Jis iškėlė rankas. - Ge- 

ležies karalius mirė! Bet jis grįs! Nes, kas miręs, tas niekada nemiršta, bet 
prisikelia tvirtesnis ir stipresnis! 

— Karalius prisikels! - visi kaip vienas sušuko skendę vyrai. 

- Prisikels. Turi prisikelti. Bet... kas? - Šlapiagalvis akimirką patylėjo, ta- 
čiau atsakymą išgirdo tik iš jūros bangų. - Kas turi tapti mūsų karaliumi? 

Skendę vyrai ėmė vieną į kitą daužyti iš krantan išplukdytų medžių iš- 
skaptuotas kuokas. 

- Šlapiagalvis! - suriko jie. - Šlapiagalvis karalius! Eironas karalius! Šla- 
piagalvį - į sostą! 

Eironas papurtė galvą. 

- Jei turėdamas du sūnus tėvas vienam duoda kirvį, o kitam - tinklą, 
kuris, jo nuomone, turi būti karys? 

— Kariui skirtas kirvis, - garsiai atsakė Rasas, - o jūrų žvejui - tinklas. 

- Teisingai, - linktelėjo Eironas. - Dievas panardino mane giliai į bangas 
ir paskandino tą netikėlį, kuriuo buvau. Prieš išmesdamas mane į krantą, jis 
man davė akis, kad matyčiau, ausis, kad girdėčiau, ir balsą, kad skleisčiau 
jo žodį, kad galėčiau būti jo pranašas ir mokyti jo tiesų tuos, kurie tas tiesas 
pamiršo. Man neskirta sėdėti Jūros akmens soste, kaip ir Euronui Varna- 
akiui. Nes girdėjau dievą sakant: „Joks bedievis vyras negali užimti mano 
Jūros akmens sosto!“ 

Merlinas sukryžiavo rankas ant krūtinės. 

— Vadinasi, į sostą sės Aša? Ar Viktarionas? Pasakyk mums, žyny! 

— Nuskendęs Dievas jums pasakys, bet ne čia. - Eironas nukreipė pirštą į 
išbalusį tuklų Merlino veidą. - Žiūrėkite ne į mane ir ne į žmonių įstatymus, 
o į jūrą. Pakelk savo bures, nuimk irklus, milorde, ir plauk į Senąjį Viką. Ir 
tu, ir visi kapitonai bei karaliai. Neplaukite nei į Paiką lenktis bedieviui, nei 
į Harlą susidėti su sąmokslą rengiančiomis moterimis. Sukite savo laivus į 
Senąjį Viką, kur stovėjo karaliaus Grėjaus dvaras. Raginu jus Nuskendusio 
Dievo vardu. Visus jus raginu! Palikite savo menes ir lūšnas, savo pilis ir 
bokštus ir grįžkite į Nagos kalvą rinkti karaliaus! 

Merlinas įsispoksojo į jį. 

— Rinkti karaliaus? Tikrų karaliaus rinkimų nebuvo nuo... 

— „Der ilgai jų nebuvo! - sielvartingai šūktelėjo Eironas. - Tačiau senų 
senovėje geležiniai rinkdavo savo karalius ir iškeldavo į sostą vertingiausią 
iš jų visų. Pats laikas prisiminti senąjį paprotį, nes tik tuomet vėl tapsime ga- 
lingi. Juk karalius Uras Geležinpėdis buvo išrinktas Aukščiausiu karaliumi 
ir jam ant galvos buvo uždėta karūna, padaryta iš jūros į krantą išmesto me- 
džio. Silas Plokščianosis, Haragas Horas, Senasis Krakenas - visi jie buvo 
išrinkti karaliais. O per šiuos rinkimus turės būti išrinktas karalius, kuriam 
teks baigti karaliaus Beilono pradėtą darbą ir grąžinti mums laisvę. Kartoju: 
neplaukite nei į Paiką, nei į Dešimtį Bokštų Harle, o tik į Senąjį Viką. Ras- 
kite Nagos kalvą ir karaliaus Grėjaus rūmų kaulus, nes toje šventoje vietoje 

mėnuliui nuskendus ir vėl išnirus turėsime išsirinkti mūsų vertą karalių - 
dievobaimingą karalių. - Jis vėl pakėlė savo liesas kaulėtas rankas. - Klau- 
sykite! Klausykite bangų! Klausykite dievo! Jis mums kalba ir sako: „Mums 
nereikia kito karaliaus, tik to, kurį patys išsirinksime!“ 

Po šių žodžių kilo triukšmas ir skendę vyrai vėl ėmė daužyti vieną į kitą 
savo vėzdus. 

- Rinkime karalių! - rėkė jie. - Rinkime karalių, rinkime! Mums nereikia 
kito karaliaus, tik to, kurį išsirinksime! 

Ir klegesys, kurį jie kėlė, buvo toks kurtinantis, kad tuos šauksmus tikrai 
girdėjo ir Varnaakis Paike, ir niekšingas Audros dievas debesyse skendin- 
čioje savo menėje. Ir Eironas Šlapiagalvis žinojo, kad pasielgė teisingai. 


SARGYBOS KAPITONAS 


| don apelsinai pernoko, - nuvargęs tarė princas, kai kapitonas 
išvežė jį į terasą. 

Ir po to kelias valandas nepratarė nė žodžio. 

Dėl tų apelsinų jis buvo teisus. Keli vaisiai nukrito ant blyškiai roži- 
nio marmurinio grindinio ir ištiško. Įkvėpdamas Hota kaskart užuosdavo 
pasklidusį aštrų salsvą jų kvapą. Apelsinus, žinoma, užuodė ir princas, mat 
sėdėjo po medžiais krėsle su ratais, kurį jam padarė meisteris Kaleotas, pa- 
minkštintame žąsų pūkų pagalvėmis, ir kurio ratai iš juodmedžio ir geležies 
labai garsiai dardėjo. 

Kurį laiką buvo girdėti vien tvenkiniuose ir fontanuose besitaškantys 
vaikai, o kartkartėmis — ir švelnus tekštelėjimas, kai nukritęs ant terasos 
grindinio ištikšdavo dar vienas apelsinas. Bet paskui kitoje rūmų pusėje ka- 
pitonas išgirdo tylų batų kaukšėjimą Žmogaus, ritmingai žingsniuojančio 
marmuru. 

Obara. Jis pažino ją iš eisenos: ilgažingsnės, skubrios, persismelkusios 
pykčiu. Arklidėse prie vartų jos žirgas tikriausiai stovėjo apsiputojęs ir kru- 
vinas nuo pentinų paliktų žaizdų. Obara visuomet jodavo eržilais ir žmonės 
girdėjo ją giriantis, kad Dorne gali sutramdyti bet kokį žirgą ir... bet kurį 
vyrą. Kapitono ausis pasiekė ir kitų žingsnių garsas: skubrus ir švelnus sku- 
bančio, kad neatsiliktų, meisterio Kaleoto šlepsėjimas. | 

Obara Send visada eidavo per greitai. „Ji vaikosi kažką, ko niekada ne- 
pagaus, - kartą girdint kapitonui pasakė princas savo dukrai. 

Kai ji išniro po trilype arka, Erėjas Hota ištiesė savo ilgąjį kirvį į šalį ir 
užtvėrė kelią. Kirvio galva buvo užmauta ant šešių pėdų ilgio iš šermukšnio 
išdrožto koto, tad apeiti ginklo Obara negalėjo. 

— Miledi, toliau negalima. - Jis kalbėjo žemu balsu, niūriai, su norvošiui 
būdingu akcentu. - Princas nenori, kad jam kas nors trukdytų. 

Prieš jam prabylant Obaros veidas buvo tarsi suakmenėjęs, o dabar atro- 
dė dar rūstesnis. 

— Užstoji man kelią, Hota. 

Obara buvo vyriausia iš Smėlio Gyvačių, augalota, beveik trisdešimties 
sulaukusi moteris, jos akys buvo gana arti viena kitos, o plaukai rudi kaip ir 
tos Senmiesčio kekšės, kuri ją pagimdė. Po margu, šilkiniu, pilkšvai rudu 
ir smėlio spalvos apsiaustu ji vilkėjo jojimo drabužius iš senos rudos odos, 
minkštus ir gerokai nutrintus. Tie drabužiai buvo švelniausia jos aprangos 
dalis. Prie vieno klubo ji buvo pasikabinusi suvyniotą rimbą, o ant nuga- 
ros - apskritą skydą iš plieno ir vario. Ietį buvo palikusi prie įėjimo į pilį. 

Už tai Erėjas Hota buvo jai dėkingas. Nors buvo vikri ir stipri, Hota žinojo, 
kad ši moteris negalėtų jam pasipriešinti, bet... ji ir nesipriešino, o jis tikrai 
nenorėjo ant šviesiai rožinių marmurinių grindų pralieti jos kraujo. 

Meisteris Kaleotas mindžikavo šalia. 

— Ledi Obara, mėginau tau pasakyti... 

- Arjis žino, kad žuvo mano tėvas? - paklausė Obara kapitono, į meiste- 
rį nekreipdama nė tiek dėmėsio, kiek būtų kreipusi į musę, jei tik tai musei 
būtų pakakę kvailumo zyzti jai aplink galvą. 

- Žino, - atsakė kapitonas. - Jis sulaukė paukščio. 

Ant varno sparnų į Dorną atkeliavo mirtis, išrašyta mažytėmis raidėmis 
ir užantspauduota gumulėliu kieto raudono vaško. Matyt, Kaleotas jautė, 
kas rašoma tame laiške, nes perduoti jį princui paprašė Hotos. Princas jam 
padėkojo, bet antspaudo dar ilgai neperlaužė. Visą popietę sėdėjo pasidėjęs 
pergamentą ant kelių ir žiūrėjo į žaidžiančius vaikus. Žiūrėjo, kol nusileido 
saulė ir vakaro oras atvėso tiek, kad vaikams teko grįžti į vidų; tada jis žvelgė 
į vandens paviršiuje atsispindinčias žvaigždes. Ir tik patekėjus mėnuliui lie- 
pė Hotai atnešti žvakę, kad sėdėdamas po apelsinmedžiais nakties tamsoje 
galėtų perskaityti laišką. 

Obara pirštais palietė rimbą. 

- Tūkstančiai klampoja per smėlynus link Kaulų kelio padėti Elari- 
jai pargabenti tėvo namo. Septos pilnos žmonių, o raudonieji žyniai savo 
šventyklose užkūrė laužus. Malonumų namuose moterys gulasi su kiekvie- 
nu vyru, kuris pas jas ateina, ir neima jokio atlygio. Saulės Ietyje, Lūžusioje 
Rankoje, palei visą Žaliąjį Kraują, kalnuose ir smėlynuose - visur, visur mo- 
terys raunasi nuo galvos plaukus, o vyrai rėkia iš įniršio. Visomis kalbomis 
užduodamas tas pats klausimas: ko imsis Doranas? Ką darys jo brolis, kaip 
atkeršys už mūsų nužudytą princą? - Ji žingtelėjo prie kapitono. - O tu sa- 
kai, princas nenori, kad jį kas nors trukdytų? 

- Princas nenori, kad jį kas nors trukdytų, - pakartojo Erėjas Hota. 

Sargybos kapitonas gerai pažinojo savo saugomą princą. Kadaise, prieš 
daugelį metų jis, plačiapetis, bet nepatyręs jaunuolis su kupeta vešlių plaukų 
ant galvos, atkeliavo iš Norvoso. Tie plaukai dabar pražilo, o kūną paženkli- 
no daugybėje kovų gauti randai, bet... jėgos Hota dar turėjo ir, kaip kadai- 
se jį mokė barzdoti Žyniai, rūpinosi, kad kirvis visada būtų aštrus. Ji neturi 
praeiti, pasakė jis sau, O garsiai ištarė: 

- Princas žiūri į žaidžiančius vaikus. Jokiu būdu negalima princo truk- 
dyti, kai jis žiūri į žaidžiančius vaikus. 

- Hota, - sušnypštė Obara Send, - arba pasitrauksi man iš kelio, arba 
paimsiu tą tavo ilgąjį kirvį ir... 

- Kapitone, - nuskambėjo įsakymas jam už nugaros, - praleisk Obarą. 
Aš su ja pasikalbėsiu, - dusliai pridūrė princas. 

Erėjas Hota pakėlė ilgąjį kirvį ir žingtelėjo į šalį. Obara paskutinį kartą 
atidžiai jį nužvelgė ir praėjo, o meisteris nukurnėjo iš paskos. Kaleotas buvo 
vos penkių pėdų ūgio ir plikas kaip kiaušinis. Jo veidas buvo toks glotnus 
ir aptekęs riebalais, jog sunkiai galėjai nusakyti jo amžių, tačiau meisteris 
buvo čia dar prieš atvykstant kapitonui ir net tarnavo princo motinai. Ne- 
paisant amžiaus ir užgyventų kilogramų, jis buvo dar gana vikrus ir tikrai 
protingas, nors ir romus. Jis tikrai nė iš tolo negali prilygti nė vienai iš Smėlio 
Gyvačių, dingtelėjo kapitonui. 

Princas sėdėjo apelsinmedžių pavėsyje, savo krėsle, ištiesęs podagros 
paliestas kojas ir jam po akimis susimetė odos kapšeliai, tik... ar jis negalėjo 
užmigti iš sielvarto, ar dėl podagros, Hota pasakyti negalėjo. Žemiau, prie 
fontanų ir baseinėlių, tebežaidė vaikai. Mažiausiems buvo ne daugiau kaip 
penkeri metai, vyriausiems - devyneri ir dešimt. Pusė iš jų buvo mergaitės, 
pusė - berniukai. Hota girdėjo juos taškantis ir šaukiant vieną ant kito plo- 
nais spigiais balsais. 

— Ne taip seniai ir tu buvai viena iš vaikų, kurie taškėsi tuose baseinė- 
liuose, Obara, - pasakė princas, kai ji priklaupė priešais krėslą su ratukais. 

Obara prunkštelėjo. 

- Nuo to laiko praėjo bene dvidešimt metų. Be to, ilgai čia nebuvau. Esu 
kekšės išpera, gal jau pamiršai? - Princui nieko neatsakius, ji atsistojo ir 
įsirėmė rankom į klubus. - Mano tėvas nužudytas. 

- Jis žuvo dvikovoje, turėjusioje parodyti, kas yra teisus, - tarė princas 
Doranas. - Pagal įstatymą tai - ne žmogžudystė. 

- Jis buvo tavo brolis. 

- Taip. 

— Ko ketini imtis dėl jo mirties? 

Princas sunkiai pasuko krėslą ir pažvelgė į ją. Nors buvo vos penkiasde- 
šimt dvejų, Doranas Martelis atrodė gerokai vyresnis. Lininiais drabužiais 
apvilktas jo kūnas buvo glebus ir sudribęs, o į jo kojas buvo sunku žiūrėti. 
Nuo podagros sąnariai buvo bjauriai sutinę ir paraudę; kairys jo kelis atro- 
dė nelyginant obuolys, dešinys - kaip melionas, o kojų pirštai buvo tamsūs 
kaip raudonosios vynuogės ir tokie išpampę, jog, rodės, pratrūks vos pri- 
silietus. Princas suvirpėdavo net nuo apkloto svorio, nors skausmą kentė 
nesiskųsdamas. „Tyla - princo draugė, - kartą kapitonas nugirdo jį sakant 
savo dukrai. - Žodžiai kaip strėlės, Ariana. Ištarusi jų nesugrąžinsi.“ 

- Parašiau lordui Taivinui... 

- Parašei? Jei turėtum bent pusę tiek smarkumo, kiek turėjo mano tėvas... 

— Aš nesu tavo tėvas. 

- Taip ir žinojau, - neslėpdama paniekos tarstelėjo Obara. 

- Jei būtų tavo valia, priverstum mane pradėti karą. 

- Sugalvojau kai ką geriau. Tau net nereikės keltis iš krėslo. Leisk man 
atkeršyti už tėvą. Princo perėjoje stovi tavo kariuomenė. Kita kariuomenė, 

vadovaujama lordo Ironvudo, yra Kaulų kelyje. Vieną kariuomenę duok 
man, o kitą - Naimai. Tegul ji traukia Karališkuoju keliu, o aš išjudinsiu ka- 
riauti galinčius lordus iš jų pilių ir įkalbėsiu juos žygiuoti į Senmiestį. 

— O kaip ketini užimti Senmiestį? 

— Pakaks jį apsiausti. Haitauerių turtai... 

- Trokšti aukso? 

— Ne, kraujo. 

- Lordas Taivinas atsiųs mums Kalno galvą. 

— O kas mums atsiųs lordo Taivino galvą? Kalnas visuomet buvo jo pa- 
stumdėlis. 

Princas mostelėjo į baseinėlius. 

— Obara, gal tau patiktų pažvelgti į vaikus... 

- Nepatiktų. Man labiau patiktų suvaryti ietį lordui Taivinui į pilvą. 
Kol trauksiu lauk jo žarnas ir ieškosiu aukso, priversiu jį dainuoti „Kasta- 
mero lietų“. 

- Pažvelk į vaikus, - pakartojo princas. - Aš tau įsakau. 

Keli vyresni vaikai kniūbsti gulėjo ant glotnaus rožinio marmuro degin- 
damiesi saulėje. Kiti taškėsi netoliese tyvuliuojančioje jūroje. Trys iš jų statė 
smėlio pilį su didžiule smaile, panašią į Ieties bokštą Senuosiuose rūmuose. 
Dvi dešimtys, o gal ir daugiau vaikų buvo susirinkę dideliame baseine pasi- 
žiūrėti kovų: mažesnieji vaikai sėdėjo ant pečių didesniems, brendantiems 
iki juosmens, ir stengėsi nustumti vieni kitus į vandenį. Kaskart, kai pora 
jų nukrisdavo, tą pūkštelėjimą lydėdavo klegesys ir juokas. Jie matė, kaip 
įdegusi mergaitė nustūmė šviesiaplaukį berniuką, sėdėjusį savo broliui ant 
pečių, ir šis kniūbsčias krito į baseiną. 

— Kadaise šį žaidimą žaidė ir tavo tėvas, o dar anksčiau - ir aš, - tarė 
princas. - Mudu skyrė dešimt metų, tad, kai jis paaugęs atėjo į baseinėlį 
žaisti, aš jau nebežaidžiau, bet lankydamas motiną visada žiūrėdavau į jį 
žaidžiantį. Jau vaikystėje jis buvo smarkus berniukas. Mitrus kaip vandens 
gyvatė. Dažnai matydavau jį nustumiant už save gerokai didesnius vaikus. 
Išvykdamas į Karaliaus Uostą, jis priminė man tuos laikus. Ir prisiekė, kad 
dar kartą įsibridęs ten pažais, kitaip niekada nebūčiau jo išleidęs. 

- Nebūtum jo išleidęs? - nusijuokė Obara. - Tarsi būtum galėjęs jį sulai- 
kyti. Raudonoji Dorno Angis eidavo kur panorėjęs. 

- Tikra tiesa. Gaila, bet negaliu rasti tau paguodos žodžių... 

— Atėjau pas tave ne paguodos, - neslėpdama paniekos tarė ji. - Kai tė- 
vas atjojo manęs pasiimti, mano motina nenorėjo, kad išeičiau. „Ji mergai- 
tė, - pasakė motina, - ir nemanau, kad tavo. Turėjau ir daugybę kitų vyrų.“ 
Jis įbedė ietį man po kojomis, atgalia ranka trenkė motinai per veidą ir ji 
pravirko. „Ar mergaitė, ar berniukas, mes visi kaunamės, - tarė jis, - ta- 
čiau dievai mums leidžia rinktis ginklus.“ Jis parodė ietį, paskui - motinos 
ašaras ir aš paėmiau ietį. „Sakiau, kad ji mano duktė“, - pareiškė tėvas ir pa- 

siėmė mane. Per metus motina nusigėrė ir mirė. Girdėjau pasakojant, kad 
mirdama ji verkė. - Obara priėjo arčiau prie princo krėslo su ratais. - Leisk 
man pasinaudoti ietimi, daugiau nieko neprašau. 

— Daug prašai, Obara. Turiu per naktį pagalvoti. 

- Ir taip jau per ilgai galvojai. 

— Gal tu ir teisi. Atsiųsiu tau žinią į Saulės Ietį. 

— Tik jei ta žinia bus karas. 

Apsisukusi ant kulno Obara nužingsniavo tokia pat įniršusi, kaip ir atė- 
jo. Ji grįžo į arklides, sėdo ant pailsėjusio eržilo ir vėl galvotrūkčiais nušuo- 
liavo keliu. 

Meisteris Kaleotas stovėjo kur stovėjęs. 

— Mano prince... - prabilo storulis. - Ar tau skauda kojas? 

Princas blankiai šyptelėjo. 

— O ar saulė karšta? 

- Gal atnešti vaistų nuo skausmo? 

— Ne. Turiu išlaikyti blaivų protą. 

Meisteris padvejojo. 

— Mano prince, ar... išmintinga leisti ledi Obarai grįžti į Saulės Ietį? Ji 
tikrai įaudrins paprastus žmones. Jie labai mylėjo tavo brolį. 

— Mes visi jį mylėjome. - Jis pirštais suspaudė sau smilkinius. - Ne. Tu 
teisus. Man taip pat reikia grįžti į Saulės Ietį. 

Storulis meisteris vėl sudvejojo. 

— Ar tai protinga? 

- Neprotinga, tačiau būtina. Geriau pasiųsk raitelį pas Rikasą, kad lieptų 
jam atidaryti mano menes Saulės bokšte. Ir pranešk mano dukteriai Aria- 
nai, kad rytoj ten būsiu. 

Mano mažajai princesei. Kapitonas jos labai ilgėjosi. 

— Tave matys daug Žmonių, - įspėjo meisteris. 

Kapitonas užuominą suprato. Prieš dvejus metus, kai jie paliko Saulės 
Ietį ieškodami ramybės ir vienumos Vandenų Soduose, princo Dorano 
podagra dar taip labai nekamavo. Tada jis dar vaikščiojo, nors ir lėtai, 
ramsčiuodamasis lazda ir raukydamasis nuo kiekvieno žingsnio. Princas 
nenorėjo, kad priešai sužinotų, koks jis silpnas, o Senuosiuose rūmuose 
ir mieste buvo pilna pašalinių akių. Jam reikės skristi, kad atsidurtų Sau- 
lės bokšte. 

— Mane ir turi matyti. Kažkam juk reikia sutaikyti žmones. Dornui rei- 
kia priminti, kad jis tebeturi princą. - Jis liūdnai šyptelėjo. - Nesvarbu, kad 
jis senas ir kamuojamas podagros. 

- Jei grįši į Saulės Ietį, turėsi išklausyti princesės Mirselos, - priminė jam 
Kaleotas. - Drauge su ja bus ir jos baltasis riteris... O juk žinai, kad jis siun- 
tinėja laiškus savo karalienei. 

- Žinau. 

Baltasis riteris. Kapitonas suraukė antakius. Seras Aris atvyko į Dorną 
rūpintis savo princese, kaip kadaise Erėjas Hota atkeliavo rūpintis savąja. 
Net jųdviejų vardai skambėjo panašiai: Aris ir Erėjas. Bet šiaip jie buvo 
visiškai skirtingi. Kapitonas paliko Norvosą ir jo barzdotus žynius, o se- 
ras Aris Oukhartas tebetarnavo Geležiniam sostui. Hotai būdavo truputį 
liūdna, kai, princo pasiųstas į Saulės Ietį, pamatydavo tą vyrą ilgu snie- 
go baltumo apsiaustu. Vieną dieną jis suvokė, kad jiedu susikaus; kai tai 
įvyks, Oukhartas žus - kapitonas ilguoju kirviu suknežins jam kaukolę. 
Glostydamas glotnų, iš šermukšnio padarytą kirvio kotą, jis svarstė, ar ta 
diena artėja. 

- Jau pavakarys, - pasakė princas. - Palauksime rytojaus. Pasirūpink, 
kad vos išaušus mano neštuvai būtų paruošti. 

— Kaip įsakysi. - Kaleotas linktelėjo pliką galvą. Kapitonas pasitraukė, 
leido jam praeiti ir palaukė, kol nutils meisterio žingsniai. 

- Kapitone... - tyliai kreipėsi princas į savo sargybinį. 

Viena ranka tvirtai laikydamas ilgąjį kirvį, Hota žengė į priekį. Jis del- 
nu lietė šermukšnį, lygų kaip moters oda. Priėjęs prie krėslo su ratais, jis 
dunkstelėjo koto galu į grindis taip pranešdamas, kad čia stovi, bet princas 
matė vien vaikus. 

- Ar turi brolių, kapitone? - paklausė jis. - Ar turėjai jų Norvose, kai 
buvai mažas? O seserų? 

- Turėjau ir brolių, ir seserų, - atsakė Hota. - Du brolius ir tris seseris. 
Buvau jauniausias vaikas. 

Jauniausias ir nelaukiamas. Dar viena burna, kurią reikėjo maitinti, tvir- 
tas berniukas, per daug valgantis ir greitai išaugantis drabužius. Nieko keis- 
ta, kad šeima pardavė jį barzdotiems žyniams. 

— Aš buvau vyriausias, - prisiminė princas, - o gyvenu ilgiausiai ir dabar 
likau vienas. Morsas ir Olivaras mirė dar būdami kūdikiai ir aš praradau 
viltį turėti brolių. Man sulaukus devynerių ir tarnaujant Sūriajame Krante 
ginklanešiu, gimė Elija. Atskrido varnas ir atnešė žinią, kad mano motina 
atgulė į lovą mėnesiu anksčiau; buvau tiek suaugęs, kad suprasčiau, jog tas 
kūdikis negyvens. Net kai lordas Gargeilenas pasakė, kad turiu seserį, pati- 
kinau jį, jog netrukus ji mirs. Bet Motina mergaitės pasigailėjo ir ji išgyve- 
no. O po metų klykdamas ir spardydamasis pasaulį išvydo Oberinas. Kai jie 
žaisdavo tuose baseinėliuose, aš jau buvau suaugęs vyras. Ir vis dėlto aš čia 
tebesėdžiu, o jie jau mirę. 

Erėjas Hota nesumojo, ką atsakyti. Jis buvo tik sargybos kapitonas, jam 
net ir po tokios daugybės metų tebebuvo svetimas ir šis kraštas, ir septyn- 
veidis dievas. Tarnauk. Paklusk. Gink. Šiuos priesaikos žodžius jis ištarė bū- 
damas šešiolikos, tą dieną, kai „susituokė“ su savo kirviu. „Paprasti žodžiai 
paprastiems žmonėms“, - pasakė barzdotieji žyniai. Patarinėti gedintiems 
princams jo niekas nemokė. 

Hota vis dar galvojo, ką atsakyti, tik staiga vos per pėdą nuo tos vietos, 
kur sėdėjo princas, nukrito ir dunkstelėjęs į grindis ištiško dar vienas apel- 
sinas. Išgirdęs tą garsą Doranas susiraukė, tarsi krentantis vaisius būtų jį 
užgavęs. 

— Pakaks, - atsiduso jis, - pakaks. Palik mane vieną, Erėjau. Leisk dar 
kelias valandas pasižiūrėti į žaidžiančius vaikus. 

Saulei nusileidus oras atvėso ir vaikai grįžo į vidų tikėdamiesi gauti 
vakarienės, bet princas liko po apelsinmedžiais žvelgdamas į nurimusius 
baseinėlius ir už jų plytinčią jūrą. Tarnas atnešė jam dubenį raudonųjų 
alyvuogių, neraugintos duonos, sūrio ir avinžirnių košės. Princas truputį 
užkando, išgėrė taurę saldaus, tamsaus ir stipraus vyno, kurį taip mėgo. Kai 
taurė ištuštėjo, prisipylė ją vėl. Kartais jis miegodavo savo krėsle net kelias 
valandas po vidurnakčio. Tik tuomet kapitonas nustumdavo krėslą ant ratų 
mėnesienos apšviesta galerija, pro kolonas su kaneliūromis ir dailias arkas į 
kambarį prie jūros, kuriame stovėjo didžiulė lova, užtiesta šiugždančia vėsia 
linine patalyne. Kapitono pajudintas princas sudejavo, bet dievai buvo geri 
ir jis nepabudo. 

Kambarėlis, kuriame nakvodavo kapitonas, buvo šalia princo miegamo- 
jo. Hota atsisėdo ant siauros lovos, pasiėmė iš nišos galąstuvą, vaškuotę ir 
ėmėsi darbo. „Žiūrėk, kad kirvis būtų aštrus“, - prisakė jam barzdotieji žy- 
niai tą dieną, kai įspaudė įdagą. Ir jis visada tuo rūpinosi. 

Galąsdamas kirvį, Hota galvojo apie Norvosą, apie aukštutinę jo dalį ant 
kalvos ir žemutinę - prie upės. Jis vis dar prisiminė trijų varpų skambe- 
sį: duslų Numo skambėjimą, virpinantį kūną iki pat kaulų, išdidų ir stiprų 
Naro gausmą ir meilų sidabrišką Naelio juoką. Vėl prisiminė žiemos pyra- 
go skonį burnoje, su imbieru, pušų sėklomis ir vyšnių gabalėliais, ir prie jo 
geriamą našą - raugintą ožkų pieną, patiekiamą geležiniame puodelyje ir 
pagardintą medumi. Jis matė motiną, dėvinčią apsiaustą su voverės kailio 
apykakle, kurį apsivilkdavo tik kartą per metus, - kai jie eidavo pasižiūrėti 
Nuodėmingųjų laiptų papėdėje šokančių lokių. Be to, Hota užuodė svylan- 
čių plaukų smarvę, pasklidusią, kai barzdotasis žynys į patį jo krūtinės vi- 
durį prie odos prispaudė nuodėgulį. Skausmas buvo toks baisus, jog, rodės, 
sustos širdis, bet Erėjas Hota nė nekrūptelėjo. Kirvio penties formos įdagas 
daugiau niekada neapaugo plaukais. 

Tik tuomet, kai abeji kirvio ašmenys buvo aštrūs kaip skustuvai, kapi- 
tonas pasiguldė savo iš šermukšnio ir geležies padarytą žmoną į lovą. Nu- 
sižiovavęs, jis nusivilko nešvarius drabužius, švystelėjo juos ant grindų ir 
išsitiesė ant šiaudų prikimšto čiužinio. Prisiminus įdagą šis ėmė niežtėti, tad 
prieš užsimerkdamas Hota dar turėjo pasikasyti. Reikėjo surinkti nukritu- 
sius apelsinus, tarė sau jis, bet netrukus užmigo ir susapnavo saldų apelsinų 
pyragą ir lipnias raudonas sultis, kuriomis buvo sutepti jo pirštai. 

Rytas išaušo pernelyg greitai. Priešais arklides paruošti stovėjo mažiausi, 
trijų arklių tempiami neštuvai, sumeistrauti iš kedro medienos, uždangstyti 
raudono šilko užuolaidomis. Iš trisdešimties Vandenų Soduose buvusių ie- 
tininkų lydėti neštuvų kapitonas išrinko dvidešimt. Kiti turėjo likti saugoti 
rūmų ir vaikų, - kai kurie iš šių buvo įtakingų lordų bei turtingų pirklių 
sūnūs ir dukterys. 

Nors princas sakė ketinąs išvykti vos saulei patekėjus, Erėjas Hota žino- 
jo, kad jis dar ilgai krapštysis. Kol meisteris padėjo Doranui Marteliui išsi- 
maudyti, kol sutvarstė sutinusius jo sąnarius lininiais tvarsčiais, suvilgytais 
raminančiu gydomuoju skysčiu, kapitonas, kaip jo rango kariui ir derėjo, 
apsivilko varinių žvynų marškinius ir besiplaikstantį, šilkinį, pilkšvai rudą 
apsiaustą, kad saulė nespigintų į varį. Diena, rodės, bus karšta. Kapitonas 
jau seniai numetė šalin sunkų ašutinį apsiaustą su gobtuvu ir metalinių 
smeigių prismaigstytą tuniką, kuriuos vilkėjo Norvose ir su kuriais Dorne 
vyras galėjo gyvas iškepti. Jis pasiliko tik lengvą geležinį šalmą su viršūnę 
puošiančiais aštriais smaigais, tik dabar dėvėjo jį apsukęs rausvai gelsvu šil- 
ku, apvyniojęs audeklą iš vidaus ir aplink smaigus. Kitaip nuo saulės, plies- 
kiančios į metalą, dar neprijojus rūmų jam iš skausmo būtų plyšusi galva. 

Princas vis dar nebuvo pasiruošęs kelionei. Prieš išvykdamas jis nu- 
sprendė papusryčiauti, tad pavalgė raudonųjų apelsinų ir sudorojo lėkštę 
kirų kiaušinių su kubeliais pjaustytu kumpiu ir aštriais pipirais. Paskui, lyg 
neturėdamas ko veikti, nusprendė būtinai atsisveikinti su keliais vaikais, 
kuriuos buvo labiausiai pamėgęs, - Dolto berniuku, ledi Blekmont vaikais 
ir raudonskruoste našlaite, kurios tėvas plaukiojo Žaliuoju Krauju ir pre- 
kiavo audiniais bei prieskoniais. Šnekėdamasis su jais, kojas Doranas buvo 
užsiklojęs nuostabaus grožio myrietiška antklode, kad mažyliai nematytų 
ištinusių ir sutvarstytų jo sąnarių. 

Kai jie pagaliau išsiruošė, atėjo vidurdienis; princas sėdėjo neštuvuose, 
meisteris Kaleotas jojo ant asilo, kiti traukė pėsčiomis. Penki ietininkai ėjo 
priekyje, penki iš paskos ir po penkis iš šonų. Erėjas Hota užėmė jam įprastą 
vietą princui iš kairės ir žingsniavo užsidėjęs kirvį ant peties. Kelias iš Saulės 
Ieties į Vandenų Sodus driekėsi pajūriu, tad traukiančius per akmenuotas, 
nederlingas rausvai rudas žemes, smėlį ir pro kreivus žemaūgius medžius 
juos gaivino vėsus, nuo jūros pučiantis vėjelis. 

Pusiaukelėje juos pasivijo antroji Smėlio Gyvatė. 

Ji staiga išdygo kopos viršūnėje raita ant sartos ir eiklios kumelės, kurios 
karčiai atrodė tarsi ploniausias šilkas. Net raita ledi Naima atrodė dailiai, 
buvo apsirengusi tviskančiais šviesiai violetiniais drabužiais ir puikiu, šil- 
kiniu, šviesiai rusvu ir vario spalvos apsiaustu su gobtuvu, besiplaikstan- 
čiu nuo kiekvieno vėjo gūsio, kurį vilkėdama, rodės, tuoj pakils ir nuskris. 
Naimerija Send buvo dvidešimt penkerių ir liekna kaip nendrė. Lygūs juodi 
jos plaukai buvo supinti į ilgą kasą, suveržtą raudono aukso žiedu ir atiden- 

giančią aukštą jos kaktą virš tamsių, iš tėvo paveldėtų akių. Jos skruosti- 
kauliai buvo iškilūs, lūpos putlios, oda - kaip iš pieno plaukusi, tad ji buvo 
apdovanota grožiu, kurio trūko jos vyresnei seseriai, bet... Obarą pagimdė 
Senmiesčio kekšė, o Naimą - kilminga ir paties tauriausio senojo Volan- 
čio kraujo turinti moteris. Paskui Naimeriją jojo gera dešimtis ietininkų ir 
apskriti jų skydai tviskėjo saulėje. Jie patraukė nuo kopos besileidžiančiai 
Naimai iš paskos. 

Princas atitraukė neštuvų užuolaidas, kad galėtų pasimėgauti nuo jūros 
pučiančiu vėjeliu. Ledi Naima prijojo prie jo iš šono ir pristabdė savo gra- 
žuolę sartą kumelę, kad ji žingsniuotų nelenkdama neštuvų. 

— Malonu, kad susitikome, dėde, - dainingai ištarė ji, tarsi būtų atsidū- 
rusi čia atsitiktinai. - Ar galiu kartu joti į Saulės Ietį? 

Kapitonas ėjo kitoje neštuvų pusėje, bet girdėjo kiekvieną ledi Naimos 
ištartą Žodį. 

— Man būtų malonu, - atsakė princas Doranas, nors kapitonas jo Žo- 
džiuose neišgirdo džiaugsmo. - Podagra ir gedulas - prasta draugija keliau- 
ninkui. 

Iš šių žodžių kapitonas suprato, kad princas turi omenyje, jog kiekvienas 
akmenėlis tarsi smaigas bado jo sutinusius sąnarius. 

- Podagros aš nepagydysiu, - tarė ji, - o iš gedulo mano tėvui jokios 
naudos. Jam būtų labiau patikęs kerštas. Ar tiesa, kad Gregoris Kligeinas 
prisipažino nužudęs Eliją ir jos vaikus? 

- Jis rėkte išrėkė apie savo kaltę girdint visam dvarui, - patvirtino prin- 
cas. - Lordas Taivinas pažadėjo mums jo galvą. 

— O Lanisteris niekada nelieka skolingas, - linktelėjo ledi Naima, - tik 
man rodos, kad lordas Taivinas ketina atsimokėti mums mūsų pačių mo- 
netomis. Sulaukiau varno nuo mūsų mielojo sero Deimono, kuris prisiekia, 
kad jiedviem kaunantis mano tėvas tam pabaisai ne kartą įdūrė ietimi. Jei 
tai tiesa, seras Gregoris, galima sakyti, jau miręs, bet tai nėra Taivino Lanis- 
terio nuopelnas. 

Princas susiraukė. Kapitonas negalėjo pasakyti, ar iš skausmo, ar dėl 
dukterėčios ištartų žodžių. 

— Gal ir taip. 

— Gal? Sakyčiau, jog tai akivaizdu. 

— Obarai labai patiktų, jei pradėčiau karą. 

Naima nusijuokė. 

- Taip, ji trokšta supleškinti Senmiestį. Ji nekenčia to miesto taip labai, 
kaip mūsų mažoji sesutė jį myli. 

- Otu? 

Naima žvilgtelėjo per petį į savo palydovus, kurie jojo atsilikę nuo jos 
per gerą atstumą. 

- Kai mane pasiekė ši naujiena, gulėjau lovoje su dvyniais Fauleriais. Ži- 
nai, koks Faulerių giminės šūkis? Leiskite man skrieti! Ir aš daugiau nieko 
tavęs neprašau. Leisk man skrieti, dėde. Man nereikia gausios kariuomenės, 
pakaks ir vienos mielos sesers. 

— Obaros? 

- Tajenės. Obara per garsiai rėkauja. O Tajenė tokia miela ir švelni, kad 
jos niekas neįtars. Obara Senmiestį pavers mūsų tėvo laidotuvių laužu, bet 
aš nesu tokia godi. Man pakaks keturių gyvybių. Auksinių lordo Taivino 
dvynių kaip atlygio už Elijos vaikus. Senojo liūto - už Eliją. Ir pagaliau ma- 
žojo karaliaus - už mano tėvą. 

— Tas berniukas mums nieko bloga nepadarė. 

- Tas berniukas, jei galima tikėti lordu Staniu, yra nesantuokinis vaikas, 
gimęs iš išdavystės, kraujomaišos ir svetimavimo. - Dabar Naimerija kalbė- 
jo nebe taip žaismingai ir kapitonas nejučia prisimerkęs ėmė ją stebėti. Jos 
sesuo, Obara, prie juosmens nešiojosi rimbą, o rankoje ietį, ir šiuos ginklus 
visi matė. Ledi Naima taip pat buvo mirtinai pavojinga, tačiau savuosius 
peilius stropiai slėpė. - Tik karališkas kraujas gali atpirkti mano tėvo mirtį. 

- Oberinas žuvo kaudamasis dvikovoje, įsivėlęs ne į savo reikalą. Nega- 
liu vadinti to žmogžudyste. 

— Vadink, kaip nori. Mes jiems nusiuntėme geriausią Dorno vyrą, o jie 
mums grąžino maišą kaulų. 

- Jis peržengė visas ribas, kurias buvau jam nubrėžęs. „Pažiūrėk, ko ver- 
tas tas berniukas karalius ir jo taryba, ir įsidėmėk jų silpnąsias ir stipriąsias 
puses, - paprašiau jo, kai šnekėjomės terasoje. Mudu valgėme apelsinus. 
„Jei įmanoma, rask mums draugų. Kiek galėdamas daugiau sužinok apie 
Elijos mirtį, bet, žiūrėk, be reikalo neprovokuok lordo Taivino“, - štai ką 
jam pasakiau. Oberinas nusijuokęs tarė: „Argi aš kada nors provokavau 
kokį nors vyrą... be reikalo? Geriau įspėk Lanisterius, kad neprovokuotų 
manęs.“ Jis troško teisingumo Elijai, bet nenorėjo palaukti... 

- Jis laukė septyniolika metų, - neleido princui baigti ledi Naima. - Jei 
jie būtų nužudę tave, dar tavo lavonui neatvėsus mano tėvas su kariuomene 
jau būtų pajudėjęs į šiaurę. Jei būtum žuvęs tu, dabar Lanisteriams ant galvų 
kristų strėlių lietus. 

— Neabejoju. 

— Taip pat, mano prince, gali neabejoti, kad aš ir mano seserys savo kerš- 
to septyniolikai metų neatidėliosime. 

Ji pentinais paragino kumelę, šovė į priekį ir nušuoliavo į Saulės Ietį lydi- 
ma vėl ją prisivijusių ietininkų. 

Princas atsirėmė į pagalves ir užsimerkė, bet Hota žinojo, kad nemiega. 
Jam skauda. Hota pagalvojo, gal pakviesti prie neštuvų meisterį Kaleotą, ta- 
čiau, jei princui Doranui būtų jo reikėję, pats būtų senį pasikvietęs. 

Po pietų šešėliai ėmė ryškėti ir ilgėti, o kai jie tolumoje, rytuose, pamatė 
Saulės Ieties bokštus, saulė jau buvo raudona ir atrodė išpurtusi. Pirmiausia 
pasirodė laibas Ieties bokštas, pusantro šimto pėdų aukščio, viršuje papuoš- 
tas plienine paauksuota ietimi, kuri pridėjo šiam statiniui dar trisdešimt 
pėdų; paskui iškilo galingas Saulės bokštas su aukso ir švinuoto stiklo kupo- 
lu; paskiausiai jie išvydo pilkšvai rusvą Smėlio Laivą, atrodantį nelyginant 
milžiniškas į krantą išmestas ir suakmenėjęs dromonas. 

Saulės Ietį ir Vandenų Sodus skyrė vos trys lygos kelio pajūriu, tačiau tai 
buvo tarsi du skirtingi pasauliai. Vandenų Soduose saulėje nuogi išdykavo 
vaikai, grįstuose kiemuose skambėjo muzika, ore tvyrojo aštrus citrinų ir 
raudonųjų apelsinų kvapas. Saulės Ietyje oras trenkė dulkėmis, prakaitu ir 
dūmais, o vakarais iki vėlumos netilo žmonių klegesys. Kitaip nei Vandenų 
Sodai, kur takai buvo grįsti rožiniu marmuru, Saulės Ietis buvo pastatyta iš 
dumblo ir šiaudų ir viskas čia buvo ruda arba pilkšvai ruda. Senoji Marte- 
lių giminės tvirtovė stovėjo ryčiausioje akmenų ir smėlio iškyšoje, iš trijų 
pusių apsuptoje jūros. Vakarinėje pusėje, aukštų ir tvirtų Saulės Ieties pilies 
sienų šešėlyje, tarsi moliuskai, prikibę prie galeros dugno, glaudėsi iš dum- 
blo plytų sumūrytos krautuvėlės ir belangės lūšnelės. Dar toliau į vakarus 
įsikūrė arklidės ir užeigos, vyno rūsiai ir malonumų namai, - dauguma jų 
turėjo visas keturias sienas, bet dar daugiau buvo lūšnų, prisišliejusių prie 
tų sienų. Ir taip toliau, ir taip toliau, ir taip toliau, kaip pasakytų barzdotieji 
žyniai. Palyginti su Tirošiu, Myru arba Didžiuoju Norvosu, šis šešėlių mies- 
tas tebuvo miestelis, ir vis dėlto panašiausias į tikrą miestą iš visų dorniečių 
gyvenamų vietovių. 

Ledi Naima miestą pasiekė keliomis valandomis anksčiau ir, žinoma, 
įspėjo sargybinius, kad jie atvyksta. Priartėję Trigubus vartus jie rado ati- 
darytus. Tik šie, vieni už kitų dunksantys vartai leido atvykėliams praeiti po 
visomis trimis vingiuotomis sienomis ir patekti tiesiai į Senuosius rūmus 
nedarant lanksto ir nepėdinant kelių mylių siauromis gatvelėmis, slaptais 
kiemais ir per triukšmingus turgus. | 

Vos tolumoje pasirodė Ieties bokštas, princas Doranas užsitraukė neštu- 
vų užuolaidas, bet šiems slenkant pro šalį prasčiokai vis tiek laidė gerkles. 
Smėlio Gyvatės ne juokais juos įaudrino, nerimaudamas pagalvojo kapito- 
nas. Perėję išorinį purviną pusmėnulio formos kiemą, jie įžengė pro antrus 
vartus. Už jų vėjas atsidavė degutu, sūriu vandeniu ir pūvančiais dumbliais, 
o minia kas žingsnis vis tirštėjo. 

- Kelią princui Doranui! - sududeno Erėjas Hota ilgojo kirvio koto galu 
dunkstelėdamas į plytas. - Kelią Dorno princui! 

- Princas miręs! - jam už nugaros spigiai riktelėjo moteris. 

- Čiupkime ietis! - iš balkono sušuko vyras. 

- Doranai! - atsklido ir kilmingo vyro balsas. - Čiupkime ietis! 

Hota liovėsi žvilgsniu ieškojęs rėksnių; minia buvo didžiulė ir trečdalis 
jos šūkavo: „Čiupkime ietis! Atkeršykime už Angį/“ Kai jie pasiekė trečius 
vartus, sargybiniams teko stumti žmones į šalį ir atlaisvinti kelią neštuvams, 
o minia į juos mėtė vaisius. Apdriskęs berniukas pralėkė pro ietininkus su 
papuvusiu granatu rankoje, bet, pamatęs savo kelyje Erėją Hotą su paruoštu 
darbui ilguoju kirviu, išmetė vaisių jo nesviedęs ir paskubomis pasitraukė. 
Kiti, toliau stovintys žmonės, mėtė paprastas ir žaliąsias citrinas, apelsinus 
ir šūkavo: „Karas! Karas! Čiupkime ietis" Vienam iš sargybinių citrina pa- 
taikė į akį, o atsitrenkęs kapitonui į koją ištiško apelsinas. 

Iš neštuvų nepasigirdo jokio atsako. Doranas Martelis liko pasislėpęs už 
savo šilko sienų tol, kol jie visi pradingo už storesnių pilies sienų, o jiems 
už nugarų, dardėdami ir girgždėdami, nusileido pakeliamieji vartai. Riks- 
mai palengva nutilo. Išoriniame kieme laukė Ariana, norinti pasisveikinti 
su tėvu, o kartu su ja - ir kone pusė dvariškių: senas aklas senešalas Rikasas, 
seras Manfris Martelis, pilies valdytojas, jaunasis meisteris Mailsas pilkais 
drabužiais ir švelnia kaip šilkas, iškvėpinta barzda ir keturios dešimtys Dor- 
no riterių, apsivilkę besiplaikstančius, lininius, kone pusšimčio atspalvių 
rūbus. Mažoji Mirsela Barateon stovėjo kartu su savo septone ir seru Ariu iš 
karaliaus sargybos, apsivilkusiu baltu emaliu padengtus žvyninius šarvus ir 
alpėjančiu iš karščio. 

Apsiavusi gyvatės odos iki šlaunų suvarstytus sandalus, princesė Aria- 
na priėjo prie neštuvų. Jos plaukai buvo panašūs į garbanotus, juodus kaip 
derva, strėnas siekiančius karčius, o galvą ties kakta ji buvo apsirišusi juos- 
ta iš varinių saulių. Ji vis dar tokia mažutė, dingtelėjo kapitonui. Smėlio 
Gyvatės buvo aukštos merginos, o Ariana atsigimė į motiną, kuri buvo vos 
penkių pėdų ir dviejų colių ūgio. Tačiau po brangakmeniais nusagstyta 
juosta ir duksliais, vėjyje besiplaikstančiais skaisčiai raudono šilko ir gel- 
tono ploniausio aksomo sluoksniais jos kūnas buvo moteriškas, putlus ir 
gundančių formų. 

— Tėve, - užuolaidoms prasiskleidus tarė ji, - Saulės Ietis džiaugiasi, kad 
sugrįžai. 

- Taip, girdėjau tą džiūgavimą. - Princas liūdnai šyptelėjo ir paraudusia, 
sutinusia plaštaka švelniai suėmė dukters skruostą. - Gražiai atrodai. Kapi- 
tone, būk geras, padėk man išlipti. 

Hota įsikišo ilgąjį kirvį į kilpą ant nugaros ir paėmė princą ant rankų - 
kuo švelniausiai, kad nesukrėstų ištinusių sąnarių. Ir vis tiek Doranas Mar- 
telis vos neaiktelėjo iš skausmo. 

- Liepiau virėjams šiandien vakare suruošti puotą, - pasakė Ariana, - ir 
kad joje būtų patiekti visi tavo mėgstamiausi valgiai. 

- Bijau, kad negalėsiu jų deramai įvertinti. - Princas neskubėdamas ap- 
sižvalgė po kiemą. - Nematau Tajenės. 

- Ji maldauja, kad pasikalbėtum su ja akis į akį. Nusiunčiau ją į sosto 
menę, kad lauktų tavęs ten. 

Princas atsiduso. 

- Puiku. Kapitone... Kuo greičiau sutvarkysiu šį reikalą, tuo greičiau ga- 
lėsiu pailsėti. 

Hota užnešė jį akmeniniais Saulės bokšto laiptais į didelę apvalią menę 
po kupolu, į kurią pro storus margaspalvio stiklo langus įkypai krito pa- 
skutiniai popiečio saulės spinduliai, margindami balsvo marmuro grindis 
pusšimčio atspalvių deimantais. Ten jų laukė trečia Smėlio Gyvatė. 

Sukryžiavusi kojas ir vilkėdama prigludusį melsvą plono aksomo drabu- 
žį Myro nėriniais puoštomis rankovėmis, su kuriuo atrodė nekalta kaip pati 
Mergelė, Tajenė sėdėjo ant pagalvės šalia pakylos, kur stovėjo aukštieji krės- 
lai, bet jiems įžengus atsistojo. Vienoje rankoje ji laikė rankdarbį, kurį siuvi- 
nėjo, kitoje - porą auksinių adatų. Jos plaukai taip pat buvo aukso spalvos, 
o akys atrodė tarsi gilūs žydri duburiai, ir vis dėlto... kapitonui jos kažkodėl 
priminė jos tėvo akis, nors, tiesa, Oberino akys buvo juodos kaip naktis. 
Visos princo Oberino dukterys turi Angies akis, staiga suprato Hota. Ir visai 
nesvarbu, kokios. jos spalvos. 

— Dėde, - prabilo Tajenė Send, — aš tavęs laukiau. 

— Kapitone, padėk man atsisėsti į aukštąjį krėslą. 

Ant pakylos buvo du beveik vienodi krėslai, tik vieno atloše iš lauko 
pusės buvo auksinė, Martelių ietį vaizduojanti inkrustacija, o kito - lieps- 
nojanti Roino saulė, kuri plaikstėsi ir ant Naimerijos laivų stiebų, kai šie 
pirmą kartą atplaukė į Dorną. Kapitonas pasodino princą į krėslą su ietimi 
ir pasitraukė. 

- Ar labai skauda? - švelniai paklausė Tajenė, miela kaip vasarą prisir- 
pusios žemuogės. Jos motina buvo septonė ir Tajenė atrodė tiesiog nežemiš- 
kai tyra. - Gal galėčiau kaip nors tas kančias palengvinti? 

- Sakyk, ko nori, ir leisk man pailsėti. Aš pavargęs, Tajene. 

- Siuvinėju jį tau, dėde. - Tajenė išskleidė siuvinėjamos medžiagos ga- 
balą. Jame buvo pavaizduotas jos tėvas, princas Oberinas, raitas ant eiklaus 
ir ištvermingo žirgo, apsivilkęs šarvus, besišypsantis. - Kai baigsiu, padova- 
nosiu siuvinį tau, kad jį prisimintum. 

— Nė nemanau pamiršti tavo tėvo. 

— Gerai, kad pasakei. Daug yra abejojančių. 

- Lordas Taivinas žadėjo atsiųsti mums Kalno galvą. 

- Jis toks malonus, bet... mirti nuo budelio kalavijo tokiam narsuoliui 
kaip seras Gregoris visiškai netinka. Mes taip ilgai meldėme jam mirties, 
tad visai sąžininga, jog dabar jis pats jos meldžia. Žinau, kokius nuodus 
naudojo tėvas, - lėčiau veikiančių ir keliančių daugiau kančių už juos nėra. 
Netrukus net čia, Saulės Ietyje, išgirsime Kalną rėkiant. 

Princas Doranas atsiduso. 

— Obara ragina mane pradėti karą. Naima pasitenkintų ir žmogžudyste. 
O ko nori tu? 

- Karo, - atsakė Tajenė, - bet ne tokio, kokį įsivaizduoja Obara. Dor- 
niečiai geriausiai kaunasi namie, tad, sakyčiau, pasigaląskime ietis ir palau- 
kime. Kai Lanisteriai ir Taireliai mus puls, nuleisime jiems kraują perėjose 
ir palaidosime juos vėjo pustomuose smėlynuose, kaip jau esame pasielgę 
daugybę kartų. 

- Jei jie apskritai mus puls. 

- Ak, jie turės pulti, arba jiems vėl teks matyti karalystę suskaldytą, kaip 
kad buvo prieš mums susisaistant giminystės ryšiais su drakonais. Tėvas 
man taip sakė. Jis tvirtino, jog turime dėkoti Kipšui, kad atsiuntė pas mus 
princesę Mirselą. Ji tokia graži, ar ne? Ir aš norėčiau tokių garbanų. Ji, kaip 
ir jos motina, gimusi būti karaliene. - Tajenės skruostuose pasirodė duo- 
butės. - Jausčiausi pagerbta galėdama surengti vestuves ir pasirūpinti ka- 
rūnomis. Tristanas ir Mirsela tokie tyri, kad, manau, galbūt geriausiai tiktų 
baltasis auksas... su smaragdais, derančiais prie Mirselos akių spalvos. Na, 
deimantai ir perlai taip pat tiktų, svarbiausia, kad tik vaikai susituoktų ir 
būtų karūnuoti. Tuomet beliks paskelbti Mirselą andalų, roinarų ir Pirmųjų 
Žmonių karaliene, pirmąja šiuo vardu, teisėta Septynių Vesteroso Karalys- 
čių sosto įpėdine, ir laukti pasirodant liūtų. 

— Teisėta sosto įpėdine? - prunkštelėjo princas. 

- Ji vyresnė už brolį, - paaiškino Tajenė, tarsi Doranas Martelis būtų 
kvailys. - Pagal įstatymus Geležinis sostas turi atitekti jai. 

- Pagal Dorno įstatymus. 

— Kai gerasis karalius Deironas vedė princesę Miriją ir atsikvietė mus 
į savo karalystę, buvo sutarta, kad Dorne visuomet galios dorniečių teisė. 
O dabar Mirsela ir yra Dorne. 

— Taigi, - nenoriai pritarė jis. - Leisk man pagalvoti. 

Tajenė pyktelėjo. 

— Per daug galvoji, dėde. 

— Šit kaip? 

— Taip sakė tėvas. 

- Oberinas galvodavo per mažai. 

— Kai kurie žmonės galvoja, nes bijo veikti. 

- Baimė ir atsargumas - toli gražu ne tas pats. 

- Ak, melsiuosi, kad niekada nepamatyčiau tavęs išsigandusio, dėde. Jei 
taip nutiktų, gali pamiršti kvėpuoti. 

Ir ji pakėlė ranką... 

Kapitonas dunkstelėjo į marmurines grindis ilgojo kirvio kotu. 

- Per daug sau leidi, miledi. Prašyčiau nulipti nuo pakylos. 

- Nieko bloga nenorėjau, kapitone. Myliu dėdę ir žinau, kad jis mylėjo 
mano tėvą. - Tajenė priklaupė priešais princą. - Pasakiau viską, ką norėjau, 
dėde. Atleisk, jei įžeidžiau; aš baisiai sielvartauju. Ar tu mane vis dar myli? 

- Ir visada mylėsiu. 

— Tuomet palaimink mane ir aš jau eisiu. 

Akimirką padvejojęs, Doranas uždėjo ranką dukterėčiai ant galvos. 

— Būk narsi, vaike. 

— Ak, kaip galėčiau narsi nebūti? Juk esu jo duktė. 

Vos jai išėjus, prie pakylos atskubėjo meisteris Kaleotas. 

— Mano prince, juk ji ne... Ak, parodyk man ranką. - Pirmiausia jis ati- 
tus. - Ne, viskas gerai. Gerai. Įbrėžimų nėra, taigi... 

Princas patraukė ranką. 

— Meisteri, ar galiu tave sutrukdyti ir paprašyti aguonpienio? Pakaks ir 
mažyčio puodelio. 

- Aguonpienio. Taip, žinoma. 

- O dabar turiu pagalvoti, - švelniai, bet ryžtingai pasakė Doranas Mar- 
telis ir Kaleotas nuskubėjo prie laiptų. 

Lauke nusileido saulė. Šviesa po kupolu virto melzgana prieblanda ir visi 
deimantai ant marmurinių grindų išblėso. Princas sėdėjo aukštajame krėsle 
po Martelių ietimi iš skausmo išbalęs kaip drobė. Po ilgai trukusios tylos, jis 
kreipėsi į Erėją Hotą. 

- Kapitone, - tarė, - ar sargybiniai man visiškai ištikimi? 

- Ištikimi. - Kapitonas nesumojo, ką daugiau atsakyti. 

— Visi? Ar tik kai kurie? 

- Jie geri vyrai. Geri dorniečiai. Jie vykdys tavo įsakymus. - Hota vėl 
dunkstelėjo į grindis ilgojo kirvio kotą. - Atnešiu tau galvą kiekvieno vyro, 
kuris tave išduos. 

- Nenoriu galvų. Noriu klusnumo. 

- Jie klausys. - Tarnauk. Paklusk. Gink. Paprasti žodžiai paprastiems 
žmonėms. - Kiek reikia vyrų? 

— Tai leisiu nuspręsti tau pačiam. Gali būti, jog keli geri vyrai pasitarnau- 
tų mums labiau už dvi dešimtis. Noriu, kad tai būtų padaryta kuo greičiau, 
tyliai ir nepraliejus kraujo. 

- Suprantu, greitai, tyliai ir nepraliejus kraujo. Koks tavo įsakymas? 

- Surask mano brolio dukteris, paimk jas savo globon ir uždaryk į celes 
Ieties bokšto viršuje. 

— Smėlio Gyvates? - Kapitonui išdžiūvo gerklė. - Visas... visas aštuonias, 
mano prince? Mažyles taip pat? 

Princas susimąstė. 

- Elarijos mergaitės per mažos, kad keltų pavojų, bet yra žmonių, kurie 
galėtų panaudoti jas prieš mane. Būtų geriau turėti jas saugiai uždarytas ir 
po ranka. Taip, ir mažyles, bet pirmiausia - Tajenę, Naimeriją ir Obarą. 

- Kaip princas įsakys. - Kapitonas jautėsi prislėgtas. Mano mažajai prin- 
cesei tai nepatiks. - O Sarelą? Ji suaugusi moteris, jau beveik dvidešimties. 

- Sarelai nieko negaliu padaryti, tik melstis, kad ji sveiko proto turi 
daugiau už savo seseris, nebent ji grįžtų į Dorną. Palik ją ramybėje, tegul... 
žaidžia. Surink kitas. Neužmigsiu, kol nežinosiu, kad visos jos saugios ir 
uždarytos. 

- Bus padaryta. - Kiek padvejojęs kapitonas pridūrė: - Kai ši žinia pa- 
sklis gatvėse, prasčiokai visai pasius ir ims klykti, 

- Visas Dornas pasius, - pavargęs tarė Doranas Martelis. - Man belieka 
melstis, kad Karaliaus Uoste jų klykimą išgirstų lordas Taivinas, mat tuomet 
jis žinos, kokį ištikimą bičiulį turi Saulės Ietyje. 


SERSĖJA 


i sapnavo, kad sėdi Geležiniame soste, iškilusi aukštai virš jų visų. 

Dvariškiai buvo žemai ir atrodė lyg ryškiaspalviai peliukai. Didin- 
gi lordai ir išdidžios ledi klaupėsi prieš ją. Narsūs jauni riteriai dėjo jai 
po kojomis kalavijus ir meldė malonių, o karalienė žvelgė žemyn ir jiems 
šypsojosi. Kol staiga, tarsi iš niekur, išdygo neūžauga, rodydamas į ją pirš- 
tu ir garsiai kvatodamas. Lordai ir ledi taip pat ėmė kikenti, prisidengę 
delnais burnas ir taip slėpdami šypsenas. Tik tada karalienė susigriebė 
esanti nuoga. 

Apimta siaubo, ji mėgino prisidengti rankomis. Jai susigūžus ir sten- 
giantis paslėpti savo gėdą, Geležinio sosto smaigai ir ašmenys žalojo kūną. 
Plieniniai dantys smigo į sėdmenis ir jos kojomis sruvo raudonas kraujas. 
Kai norėjo atsistoti, pėdos slystelėjo ir įsmuko į spragą tarp suvytų metalo 
gijų. Kuo narsiau ji kovojo, tuo tvirčiau sostas laikė ją savo glėbyje, dras- 
kydamas krūtis ir pilvą, pjaustydamas rankas ir kojas tol, kol šios pasidarė 
slidžios, raudonos ir ėmė blizgėti. 

O brolis apačioje visą laiką šokinėjo ir kvatojosi. 

Ausyse tebeskambant jo juokui, Sersėja pajuto, kad kažkas švelniai pa- 
lietė jai petį, ir staiga pakirdo iš miego. Akimirką jai pasirodė, jog ta ranka - 
iš sapnuoto košmaro, ir ji šūktelėjo, bet tai buvo tik Sinelė. Tarnaitė atrodė 
išbalusi ir išsigandusi. 

Mudvi čia ne vienos, suprato karalienė. Aplink jos lovą driekėsi šešėliai, 
buvo matyti siluetai augalotų vyrų, po kurių apsiaustais tviskėjo šarvinių 
marškinių plienas. Ginkluotiems vyrams čia nebuvo kas veikti. Kur mano 
sargyba? Miegamajame buvo tamsu, švietė tik žibintas, kurį aukštai iškėlęs 
laikė vienas iš įsibrovėlių. Neturiu išsiduoti, kad bijau. Sersėja nusibraukė 
miegant susivėlusius plaukus ir paklausė: 

— Ko iš manęs norite? 

Į žibinto skleidžiamos šviesos ratą įžengė vyras, ir ji pamatė, kad jo ap- 
siaustas baltas. 

— Džeimi... - Sapnavau vieną brolį, o kitas atėjo manęs pažadinti. 

— Tavo malonybe... - Balsas buvo ne jos brolio. - Lordas vadas liepė tave 
atvesti. 

Jo plaukai buvo garbanoti kaip Džeimio, tačiau jos brolis buvo auksa- 
plaukis, kaip ir ji, o šio vyro plaukai buvo juodi ir seniai netrinkti. Sumišusi 
Sersėja įsistebeilijo į jį, o jis saumurmėjo kažką apie išvietę, arbaletą ir ištarė 
jos tėvo vardą. Aš tebesapnuoju, dingtelėjo Sersėjai. Dar nepabudau ir mano 
košmaras nesibaigė. Netrukus iš palovio išlįs Tirionas ir ims iš manęs juoktis. 

Bet tai buvo paika mintis. Jos brolis uždarytas giliai požemyje, juo- 
dojoje celėje, ir šiandien turėjo mirti. Sersėja žvilgtelėjo į savo rankas ir 
apsuko jas delnais į viršų įsitikinti, kad tebeturi visus pirštus. Tada del- 
nu persibraukė per žastą: oda buvo pašiurpusi, bet nesupjaustyta. Ir kojos 
nebuvo suraižytos, o padai sužeisti. Aš tik sapnavau, tik sapnavau. Vakar 
vakare per daug išgėriau, tos baimės - tik vyno sukeltos kvailystės. Kai ims 
temti, juoksiuosi aš. Mano vaikai bus saugūs, Tomenas užsitikrins teisę į 
sostą, o mano mažas susisukęs sūtrauka bus patrumpintas per visą galvą ir 
jau pradėjęs švinkti. 

Šalia jos stovinti Džoslina Svift padavė jai taurę. Sersėja paragavo gėri- 
mo, - vandens su išspaustomis citrinų sultimis, - tokio rūgštaus, kad tuoj 
pat jį išspjovė. Ji girdėjo, kaip nakties vėjas tarškina langines, ir viską matė 
kažkaip keistai, labai aiškiai. Džoslina drebėjo lyg lapelis, išsigandusi kaip ir 
Sinelė. Prie jos stovėjo seras Osmundas Ketlblekas. Jam už nugaros stypsojo 
seras Borosas Blauntas ir laikė žibintą. Prie durų spietėsi Lanisterių sargy- 
biniai, o ant jų šalmų viršaus tviskėjo paauksuoti liūtai. Jie taip pat atrodė 
apimti baimės. Ar gali būti? - nustebusi paklausė savęs karalienė. Ar tai gali 
būti tiesa? 

Ji atsikėlė ir leido Sinelei apgaubti pečius naktiniu apsiaustu, kad paslėp- 
tų savo nuogumą. Sustingusiais ir negrabiais pirštais Sersėja pati susisegė 
diržą. 

— Nuo mano lordo tėvo sargyba nesitraukia nei dieną, nei naktį, - tarė ji. 

Sersėja kalbėjo dusliai. Ji išgėrė dar gurkšnelį vandens su citrinų sultimis 
ir prasiskalavo burną, kad jos kvapas būtų gaivesnis. Į sero Boroso laikomo 
žibinto gaubtą įsmuko peteliškė; ji girdėjo vabzdžio parpimą ir matė šešė- 
lius sparnelių, besiplakančių į gaubto stiklą. 

- Sargybiniai buvo savo postuose, tavo malonybe, - paaiškino Osmun- 
das Ketlblekas. - Už židinio radome slaptas duris. Slaptą kelią. Lordas vadas 
nusileido pažiūrėti, kur jis veda. 

— Džeimis? - Netikėtai tarsi audra ją apėmė siaubas. - Džeimis turi būti 
su karaliumi... 

- Berniukui nieko bloga nenutiko. Jo saugoti seras Džeimis pasiuntė 
gerą dešimtį vyrų. Jo malonybė ramiai miega. 

Tegul jis sapnuoja gražesnį sapną nei maniškis ir pabunda maloniau. 

— Kas dabar yra pas karalių? 

— Ši garbė teko serui Lorui, tai turėtų tau patikti. 

Bet Sersėjai tai visai nepatiko. Taireliai tiktai tarnai, kuriuos karaliai dra- 
konai iškėlė aukščiau, nei jie nusipelnė. Už jų tuštybę didesnės tik jų ambici- 
jos. Gal seras Loras ir gražus kaip mergelės sapnas, bet po tuo baltu apsiaus- 
tu jis vis tiek Tairelis iki kaulų smegenų. Kiek Sersėja žinojo, bjaurus šios 
nakties nusikaltimas buvo sugalvotas ir subrandintas Haigardene. 

Tačiau tai tebuvo įtarimas, kurio ji nedrįso išreikšti žodžiais. 

— Duokite man kelias minutes apsirengti. Sere Osmundai, palydėsi mane 
į Rankos bokštą. Sere Borosai, pakelk kalėjimo sargus ir įsitikink, ar ne- 
ūžauga tebėra savo celėje. 

Sersėjai liežuvis neapsivertė ištarti jo vardo. Jis niekada nebūtų išdrįsęs 
pakelti rankos prieš tėvą, tarė ji sau, tačiau tikra nebuvo. 

— Kaip tavo malonybė įsakys. 

Blauntas padavė žibintą serui Osmundui. Sersėjai palengvėjo, kai pama- 
tė tolstančią jo nugarą. Nereikėjo tėvui leisti jam vėl apsivilkti balto apsiaus- 
to. Tas vyras pasirodė esąs bailys. 

Kol jie išėjo iš Meigoro tvirtovės, dangus ėmė mėlti, nors žvaigždės te- 
bešvietė. Visos, išskyrus vieną, dingtelėjo Sersėjai. Vakaruose spindėjusi ryš- 
ki žvaigždė nukrito, ir dabar naktys bus tamsesnės. Eidama per pakeliamąjį 
tiltą, po kuriuo žiojėjo išdžiūvęs apsauginis griovys, ji sustojo ir įsistebeilijo 
į Žemai stirksančius nusmailintus mietus. Jie nebūtų drįsę man meluoti apie 
tėvo mirtį. 

— Kas jį rado? 

— Vienas iš sargybinių, - atsakė seras Osmundas. - Lumas. Jis nuėjo savo 
reikalu ir rado jo šviesybę lordą išvietėje. 

Ne, negali būti. Liūtas taip nemiršta. Karalienė jautėsi keistai rami. Pri- 
siminė, kaip kadaise, kai dar buvo maža mergaitė, jai iškrito pirmas dantis. 
Jai neskaudėjo, bet buvo taip keista jausti tarp dantų atsiradusį tarpą, kad 
negalėjo susilaikyti ir vis lietė jį liežuviu. Dabar pasaulyje, ten, kur stovėjo 
tėvas, liks tuščia vieta, o tuštuma visuomet užsipildo... 

Jei Taivinas Lanisteris iš tiesų nebegyvas, tai niekas negali jaustis sau- 
gus... juolab sostą užimantis jos sūnus. Mirus liūtui, jo vietą užima menkes- 
ni plėšrūnai: šakalai, grifai ir laukiniai šunys. Ir jie, kaip visuomet, mėgins 
nustumti ją į šalį. Jai reikėtų veikti greitai, taip greitai, kaip veikė mirus Ro- 
bertui. Tai gali būti Stanio Barateono statytinio darbas. Taip pat gali būti, 
jog tai - dar vieno miesto puolimo pradžia. Sersėja tikėjosi, kad neklysta. 
Tegul jis ateina. Sutriuškinsiu jo pajėgas, kaip jas sutriuškino tėvas, ir šį kartą 
jis žus. Stanio Sersėja nebijojo, kaip ir Meiso Tairelio. Ji nieko nebijojo. Juk 
buvo Uolos duktė, liūtė. Daugiau nebus jokių kalbų apie tai, kad prievarta už 
ko nors tekėčiau. Dabar Kasterlių Uola ir visa Lanisterių giminės galia pri- 
klausė jai. Daugiau niekas niekada negalės numoti į ją ranka. Net kai Tome- 
nui nebereikės regentės, Kasterlių Uolos ledi įtaka karalystėje bus didžiulė. 

Tekanti saulė bokštų viršūnes nudažė ryškiai raudonai, bet pasieniuose 
dar glaudėsi naktis. Išorinėje pilyje buvo taip tylu, kad Sersėja būtų galėjusi 
pamanyti, jog visi joje gyvenę žmonės negyvi. Ir turėtų taip būti. Taivinui 
Lanisteriui nedera mirti vienam. Toks žmogus nusipelno palydos, kuri praga- 
re tenkintų jo norus. 

Prie Rankos bokšto durų stovėjo keturi ietininkai raudonais apsiaustais 
ir liūtų figūromis papuoštais šalmais. 

- Be mano leidimo niekas neturi teisės nei įeiti, nei išeiti, - pasakė jiems 
Sersėja. Įsakyti jai nebuvo sunku. Mano tėvas irgi kalbėdavo griežtai. 

Bokšto viduje deglų dūmai dirgino jai akis, bet Sersėja neašarojo, kaip 
nebūtų ašarojęs ir jos tėvas. Aš esu... vienintelis tikras sūnus, kurį jis turėjo. 
Sersėjai lipant, jos batų pakulnės kaukšėjo į akmenis, be to, ji girdėjo sero 
Osmundo žibinto gaubte smarkiai besiblaškančios peteliškės parpimą. Žūk, 
suirzusi pagalvojo ji, skrisk į liepsną ir sudek. 

Laiptų viršuje sargybą ėjo dar du raudonus apsiaustus vilkintys vyrai. 
Sersėjai praeinant, Raudonasis Lesteris burbtelėjo kelis užuojautos žodžius. 
Karalienė alsavo greitai, negiliai, krūtinėje daužėsi širdis. Laiptai, tarė ji sau, 
šiame prakeiktame bokšte per daug laiptų. Sersėjai dingtelėjo, kad reikėtų jį 
nugriauti. 

Koridoriuje buvo prisigrūdę pašnibždomis kalbančių kvailių, tarsi lor- 
das Taivinas būtų miegojęs, o jie būtų bijoję jį pažadinti. Sargybiniai ir tar- 
nai pasitraukė užleisdami jai kelią, pražiotomis burnomis. Sersėja matė 
rausvas jų dantenas ir krutančius liežuvius, bet jų žodžiai buvo beprasmiai 
kaip peteliškės sparnelių plazdėjimas. Ką jie čia veikia? Iš kur sužinojo? Tiesą 
sakant, apie nelaimę pirmiausia turėjo sužinoti ji. Ji buvo karalienė regentė, 
ar jie tai pamiršo? 

Prie rankos miegamojo stovėjo seras Merinas Trentas, apsivilkęs baltus 
šarvus ir užsimetęs ant pečių apsiaustą. Jo šalmo antveidis buvo pakeltas, o 
paakiuose susimetę tokie odos kapšeliai, jog atrodė, kad jis vis dar snūdu- 
riuoja. 

- Nuvyk šalin tuos žmones, - liepė jam Sersėja. - Ar mano tėvas išvie- 
tėje? 

- Jie parnešė jį atgal į miegamąjį, miledi. 

Seras Merinas stumtelėjęs atidarė Sersėjai duris. 

Pro langines besiskverbianti ryto šviesa krito įkypais auksiniais brūkš- 
niais ant meldų, kuriais buvo nuklotos miegamojo grindys. Prie lovos klū- 
pojo jos dėdė Kevanas ir mėgino melstis, tačiau jam sunkiai sekėsi tarti žo- 
džius. Sargybiniai stoviniavo prie židinio. Slaptos durys židinio gilumoje, 
už pelenų, apie kurias kalbėjo seras Osmundas, buvo ne didesnės už duon- 
kepės angą ir žiojėjo plačiai atvertos. Norinčiam pro jas išlįsti vyrui teko 
ropoti keturpėsčiam. Bet Tirionas - tik pusvyris. Ši mintis ją supykdė. Ne, 
juk neūžauga uždarytas požemio celėje. Tai negali būti jo darbas. Stanis, tarė 
sau Sersėja, čia bus prikišęs nagus Stanis. Mieste jis tebeturi savo šalininkų. 
Tai jis arba Taireliai... 

Raudonojoje pilyje seniai sklido kalbos apie slaptus koridorius. Girdi, 
Meigoras Žiaurusis išžudė pilį stačiusius vyrus, kad šie niekam neišplepėtų 
to, ką žinojo. Kiek dar miegamųyjų turi slaptas duris? Sersėjai prieš akis staiga 
iškilo neūžauga, išslenkantis iš už Tomeno miegamojo gobelenų su durklu 

rankoje. Tomenas stropiai saugomas, raminosi ji. Bet ir lordas Taivinas buvo 
apsuptas sargybinių. 

Pirmąsias kelias akimirkas Sersėja mirusiojo nepažino. Taip, jo plaukai 
kaip jos tėvo, tačiau tai tikrai kitas vyras, smulkesnis ir gerokai vyresnis. 
Jo naktiniai marškiniai buvo pakelti ir atsmaukti ant krūtinės, tad nuo pu- 
siaujo buvo visiškai nuogas. Arbaleto strėlė pataikė jam į papilvę, tarp bam- 
bos ir vyriškumo, ir įsmigo taip giliai, kad lauke buvo matyti tik plunksnos. 
Kruvini jo gaktiplaukiai buvo suskretę ir styrojo. Dar daugiau kraujo buvo 
sudžiūvę aplink bambą. 

Nuo jo sklindantis kvapas surietė Sersėjai nosį. 

- Ištraukite arbaleto strėlę, - liepė Sersėja. - Juk jis - karaliaus ranka! 

Ir mano tėvas. Mano lordas tėvas. Ar turėčiau klykti ir rautis plaukus nuo 
galvos? Žmonės pasakojo, kad Ketlina Stark nagais kruvinai susiraižė veidą, 
kai Frėjai nužudė jos brangųjį Robą. Norėtum to, tėve? - troško pasiklausti 
ji. Ar tau labiau patiktų, jei likčiau stipri? Ar verkei, kai mirė tavo tėvas? Kai 
mirė senelis, Sersėjai buvo tik vieneri metai, bet tą istoriją ji žinojo. Lor- 
das Titas labai nutuko ir vieną dieną, lipant laiptais pas meilužę, jam plyšo 
širdis. Kai tai nutiko, jos tėvas buvo Karaliaus Uoste, mat ten tarnavo kaip 
karaliaus Pamišėlio ranka. Jųdviejų su Džeimiu vaikystėje lordas Taivinas 
dažnai būdavo išvykęs į Karaliaus Uostą. Jei sužinojęs apie tėvo mirtį jis ir 
verkė, tai verkė ten, kur niekas negalėjo matyti jo ašarų. 

Karalienė skausmingai suleido nagus sau į delnus. 

— Kaip galėjote jį šitokį palikti? Mano tėvas buvo trijų karalių ranka, 
įtakingiausias iš visų vyrų, kada nors gyvenusių Septyniose Karalystėse. Jo 
garbei turi skambėti varpai, kaip kad skambėjo mirus Robertui. Jo kūną rei- 
kia nuprausti ir aprengti taip, kaip dera jo padėties žmogui, - šermuonėlių 
kailiais, aukso ir tamsiai raudono šilko rūbais. Kur Paiselis? Kur Paiselis? - Ji 
kreipėsi į sargybinius: - Raukšlėtasis, atvesk didįjį meisterį Paiselį. Jis turi 
pasirūpinti lordu Taivinu. 

— Meisteris jį jau matė, tavo malonybe, - paaiškino Raukšlėtasis. - Atėjo, 
pažiūrėjo ir išėjo pakviesti tyliųjų seserų. 

Man jie pranešė paskutinei. Suvokusi tai, Sersėja taip supyko, kad vos be- 
galėjo ištarti žodį. O Paiselis, užuot tepęsis savo švelnias raukšlėtas rankas, 
išbėgo pasiysti žinios. Iš to senio jokios naudos. 

- Suraskite meisterį Balabarą, - įsakė ji. - Suraskite meisterį Frenke- 
ną. Kurį nors. - Raukšlėtasis ir Trumpaausis klusniai išbėgo. - Kur mano 
brolis? 

- Tunelyje. Čia yra šachta su geležinėmis kopėčiomis ir į akmenį įleistais 
skersiniais. Seras Džeimis nusileido pažiūrėti, ar ji gili. 

Jis turi tik vieną ranką! - norėjo sušukti jiems Sersėja. Reikėjo leistis ku- 
riam iš jūsų. Džeimis neturėtų laipioti kopėčiomis. Gali būti, kad tėvo žudikai 
ten, žemai, laukia jo. Jos dvynys brolis niekada nebuvo per daug apdairus, 

regis, net prarasta plaštaka neišmokė jo atsargumo. Sersėja jau ketino įsa- 
kyti sargybiniams, kad leistųsi paskui Džeimį ir padėtų jam užlipti, bet tuo 
metu grįžo Raukšlėtasis ir Trumpaausis, vedini žilu vyru. 

— Tavo malonybe, - tarė Trumpaausis, - jis tvirtina esąs meisteris. 

Vyras žemai nusilenkė. 

— Kuo galiu pasitarnauti tavo malonybei? 

Jo veidas atrodė kažkur matytas, bet Sersėja šio žmogaus nepažino. Se- 
nas, bet ne toks senas kaip Paiselis. Šis vyras dar turi šiek tiek jėgų. Jis buvo 
aukštas, nors ir truputį gunktelėjęs, o aplink jo įžūlias žydras akis buvo ma- 
tyti raukšlelės. Jo kaklas plikas. 

— Nenešioji meisterio grandinės. 

— Iš manęs ją atėmė. Aš Kiburnas, tavo malonybe. Gydžiau tavo broliui 
ranką. 

— Norėjai pasakyti, bigę. 

Dabar Sersėja jį prisiminė. Kiburnas atvyko kartu su Džeimiu iš Haren- 
holo. 

— Tiesa, išsaugoti serui Džeimiui plaštakos aš negalėjau. Tačiau mano 
gydymo įgūdžiai išgelbėjo jam likusią rankos dalį ir galbūt gyvybę. Citade- 
lėje didieji meisteriai iš manęs atėmė grandinę, bet negalėjo atimti sukauptų 
žinių. 

— Pakaks ir tavęs, - nusprendė Sersėja. - Bet jei mane apvilsi, žinok, kad 
prarasi kur kas daugiau nei grandinę. Ištrauk iš tėvo pilvo arbaleto strėlę ir 
paruošk jo kūną atiduoti tyliosioms seserims. 

- Kaip karalienė įsakys. - Kiburnas priėjo prie lovos, sustojo, paskui at- 
sigręžęs paklausė: - O ką daryti su mergina, tavo malonybe? 

- Su kokia mergina? 

Antro lavono Sersėja nepastebėjo. Ji žengė prie lovos, vienu mostu nu- 
bloškė krūvą kruvinų antklodžių ir išvydo ją - nuogą, šaltą ir rausvą, išsky- 
rus... veidą, kuris buvo pajuodęs kaip Džofo per vestuvių puotą. Susikibusių 
auksinių rankų grandinė buvo giliai įsirėžusi į kaklą ir taip stipriai užveržta, 
kad net pažeidė odą. Sersėja sušnypštė nelyginant įsiutusi katė: 

— Ką ji čia veikia? 

— Mes ją čia radome, tavo malonybe, - atsakė Trumpaausis. - Ji Kipšo 
kekšė. 

Tarsi tai būtų paaiškinę, kodėl mergina čia atsidūrė. 

Mano tėvas su kekšėmis negulėjo, pagalvojo Sersėja. Mirus mūsų motinai, 
jis daugiau niekada nepalietė moters. Ji šaltai dėbtelėjo į sargybinį. 

- Tai ne... kai mirė lordo Taivino tėvas, jis grįžo į Kasterlių Uolą ir rado... 
tokios reputacijos moterį... apsikarsčiusią jo ledi motinos papuošalais ir dė- 
vinčią jos drabužius. Lordas Taivinas nuvilko jai ir tuos drabužius, ir visus 
kitus. Dvi savaites ji nuoga buvo vedžiojama po Lanisportą, kad kiekvienam 
sutiktam vyrui prisipažintų esanti vagilė ir paleistuvė. Štai kaip lordas Tai- 

vinas elgdavosi su kekšėmis. Jis niekada... ši mergina turėjo čia ateiti kokiu 
nors kitu tikslu, o ne... 

- Galbūt jo malonybė lordas kvotė merginą, norėdamas ką nors sužinoti 
apie jos šeimininkę? - gūžtelėjo Kiburnas. - Girdėjau, jog Sansa Stark dingo 
tą pačią naktį, kai buvo nužudytas karalius. 

- Taip ir bus, - mielai pritarė šiai minčiai Sersėja. - Žinoma, jis ją kvotė. 
Dėl to nėra ko abejoti. 

Sersėjai prieš akis iškilo besityčiojantis Tirionas, išsiviepęs kaip beždžio- 
nė su nosies liekana. „Nėra geresnio būdo ją kvosti, tik nurengus ir liepus 
plačiai išsižergti, ar ne? - sušnabždėjo neūžauga. - Ir aš norėčiau ją taip 
kvosti.“ 

Karalienė nusigręžė. Nežiūrėsiu į ją. Staiga ji net nebegalėjo likti viena- 
me kambaryje su numirėle. Sersėja prasispraudė pro Kiburną ir spruko į 
koridorių. 

Prie sero Osmundo prisidėjo jo broliai Osnis ir Osfrydas. 

- Rankos miegamajame yra moters lavonas, - pasakė ji Ketlblekų triju- 
lei. - Niekas niekada neturi sužinoti, kad ji ten buvo. 

- Taip, miledi. - Sero Osnio skruostą buvo švelniai apdraskiusi kita Ti- 
riono kekšė. - O ką mums su ja daryti? 

- Sušerkite ją šunims. Raskite jai kokį nors meilužį. Kas man rūpi? Jos 
čia niekada nebuvo. Išlupsiu liežuvį kiekvienam, kuris mėgins tvirtinti prie- 
šingai. Supratote? 

Osnis ir Osfrydas susižvalgė. 

- Taip, tavo malonybe. 

Sersėja nusekė paskui juos į kambarį ir matė, kaip broliai suvyniojo mer- 
ginos kūną į kruvinas tėvo paklodes. Šaja, ji buvo vardu Šaja. Paskutinį kar- 
tą jiedvi šnekėjosi dvikovos, turėjusios patvirtinti arba paneigti neūžaugos 
kaltę, išvakarėse, kai ta besišypsanti Dorno gyvatė sutiko už jį kautis. Šaja 
prašė palikti jai kelis papuošalus, kuriuos buvo padovanojęs Tirionas, ir pri- 
minė Sersėjos duotus pažadus, - didelį namą mieste ir riterį, kuris turėjo ją 
vesti. Karalienė jai tiesiai pasakė, kad kekšė iš jos nieko negaus, kol nepasa- 
kys, kur pasislėpė Sansa Stark. „Buvai jos tarnaitė. Ir nori mane įtikinti, kad 
nieko nežinojai apie jos planus?“ - paklausė ji. Šaja išėjo apsiašarojusi. 

Seras Osfrydas suvyniotą kūną persimetė per petį. 

- Noriu tos grandinės, - tarė Sersėja. - Žiūrėkite, nesubraižykite auk- 
so. - Osfrydas linktelėjo ir pažvelgė į duris. - Ne, tik ne per kiemą. - Ji mos- 
telėjo į slaptąsias duris. - Čia yra į požemius vedančios kopėčios. Neškite ją 
tuo keliu. 

Serui Osfrydui priklaupus priešais židinį, plykstelėjo ryškesnė šviesa ir 
karalienė išgirdo kažkokį triukšmą. Susilenkęs nelyginant senė pasirodė 
Džeimis, o jam iš po padų kilo paskutinio lordo Taivino ugniakuro suodžių 
debesėliai. 

— Iš kelio, - įsakė jis Ketlblekams. 

Sersėja pripuolė prie jo. 

— Radai juos? Radai žudikus? Kiek jų buvo? 

Jų, be abejo, turėjo būti daugiau nei vienas. Vienas vyras nebūtų nužudęs 
jos tėvo. | 

Jos brolio dvynio veide buvo matyti nuovargis. 

- Šachta leidžiasi į galeriją, į kurią veda gal šeši tuneliai. Jie visi uždaryti 
geležiniais vartais, o šie apjuosti grandinėmis ir užrakinti. Turiu rasti rak- 
tus. - Džeimis apsidairė po miegamąjį. - Kad ir kas tai padarė, jis dar gali 
slėptis bokšte. Ten tikras tunelių labirintas ir viskas skendi tamsoje. 

Sersėja įsivaizdavo Tirioną, tapsenantį tarp sienų kaip kokia didžiulė 
žiurkė. Ne. Nebūk kvaila. Neūžauga tūno celėje. 

- Paimkite kūjus ir daužykite sienas. Jei reikės, sugriaukite visą bokštą. 
Noriu, kad juos rastumėte. Kad ir kas tai padarė. Noriu, kad tie niekšai būtų 
nužudyti. 

Džeimis ją apglėbė ir prispaudė sveikąją ranką seseriai prie strėnų. Džei- 
mis dvokė pelenais, bet jo plaukuose žaidė ryto saulė ir jie spindėjo tarsi 
auksiniai. Ji troško palenkti Džeimio galvą ir jį pabučiuoti. Vėliau, tarė ji 
sau, vėliau jis ateis pas mane ieškodamas paguodos. 

- Mesjo įpėdiniai, Džeimi, - sušnabždėjo Sersėja. - Mūsų pareiga baigti 
jo pradėtą darbą. Turi užimti tėvo vietą ir tapti karaliaus ranka. Turbūt da- 
bar ir pats supranti. Tomenui tavęs reikės... 

Staiga Džeimis atšlijo nuo jos, pakėlė ranką ir prikišo bigę jai prie veido. 

- Ranka be rankos? Nevykęs pokštas, sese. Neprašyk, kad imčiausi val- 
dyti. 

Jųdviejų dėdė girdėjo šį piktą atsakymą. Girdėjo jį ir Kiburnas, ir Ketl- 
blekai, sunkiai vilkę savo ryšulį per židinio pelenus. Tuos žodžius girdėjo 
net sargybiniai - Raukšlėtasis, Houkas, vadinamas Arklio Koja, ir Trumpa- 
ausis. Iki vakaro visi pilyje apie tai žinos. Sersėja pajuto kaistant skruostus. 

- Valdyti? Apie valdymą nieko nesakiau. Kol sūnus sulauks tinkamo 
amžiaus, valdysiu aš pati. 

- Net nežinau, ko man labiau gaila, - tarė jos brolis, - Tomeno ar Septy- 
nių Karalysčių. | 

Tada Sersėja jam trenkė. Vikriai kaip katinas Džeimis kilstelėjo ranką 
norėdamas atremti smūgį, bet... šis katinas vietoj dešinės letenos turėjo tik 
bigę. Sersėjos pirštai ant jo skruosto paliko raudonas žymes. 

Išgirdęs pliaukštelėjimą, jų dėdė atsistojo. 

- Jūsų tėvas guli čia negyvas. Turėkite padorumo ir kivirčytis eikite kitur. 

Atsiprašydamas Džeimis nulenkė galvą. 

- Atleisk mums, dėde. Sesuo paklaikusi iš sielvarto. Ji užsimiršo. 

Už tai Sersėja norėjo jam trenkti dar kartą. Turbūt išprotėjau manydama, 
kad jis galėtų būti ranka. Ji greičiau būtų panaikinusi šias pareigas. Ar iš 

karaliaus rankos ji buvo sulaukusi ko nors kita, o ne sielvarto? Jonas Arinas 
į jos lovą įgrūdo Robertą Barateoną, o prieš jo mirtį dar ėmė šniukštinėti ir 
domėtis jųdviejų su Džeimiu santykiais. Paskui Arino darbą perėmė Edar- 
das Starkas; dėl jo kišimosi Sersėja buvo priversta atsikratyti Roberto grei- 
čiau, nei būtų norėjusi, nespėjusi sutvarkyti reikalų su įkyriais jo broliais. 
Tirionas pardavė dorniečiams Mirselą, vieną iš jos sūnų pavertė įkaitu, o 
kitą nužudė. O kai lordas Taivinas grįžo į Karaliaus Uostą... 

Kitas karaliaus ranka žinos savo vietą, prisiekė ji. Juo turėjo tapti seras 
Kevanas. Jos dėdė buvo stiprus, išmintingas ir visiškai klusnus. Kaip ir tė- 
vas, Sersėja galėjo juo pasitikėti. Ranka su galva nesiginčija. Sersėja turėjo 
valdyti karalystę, bet jai reikėjo žmonių, kurie padėtų. Paiselis buvo slidus 
kaip šliužas ir palaižūnas, Džeimis kartu su plaštaka prarado ir drąsą, o 
Meisu Taireliu ir jo bičiuliais Redvainu ir Rovanu nebuvo galima pasitikėti. 
Sersėja pamanė, kad jie galėjo prikišti nagus prie šio nužudymo. Lordas Tai- 
relis turėjo suprasti, kad, kol Taivinas Lanisteris gyvas, jis niekada nevaldys 
Septynių Karalysčių. 

Su juo turėsiu elgtis atsargiai. Mieste buvo daug jo vyrų, jam net pavyko 
įtaisyti į karaliaus sargybą vieną iš savo sūnų, be to, jis ketino įbrukti Tome- 
nui į lovą savo dukterį. Sersėja vis dar tūžo prisiminusi, kad tėvas sutiko, 
jog Tomenas susižadėtų su Mardžere Tairel. Mergina du kartus už jį vyresnė 
ir jau du kartus likusi našle. Meisas Tairelis tvirtino, kad jo duktė vis dar 
nekalta, bet Sersėja tuo abejojo. Džofris buvo nužudytas dar nespėjęs su ja 
sugulti, bet anksčiau ji buvo ištekėjusi už Renlio... Vyrui gali labiau patikti 
prieskoniais pagardintas vynas, bet jei padėsi jam prieš nosį bokalą alaus, jis 
netruks jį išmaukti. Sersėjai dingtelėjo, kad reikia liepti lordui Veiriui kuo 
daugiau apie tai sužinoti. 

Ir staiga ji sustojo kaip įbesta. Veirį buvo visai pamiršusi. Jis turėtų būti 
čia. Jis visuomet čia būna. Vos tik Raudonojoje pilyje įvykdavo kas nors 
svarbaus, eunuchas išdygdavo tarsi iš niekur. Čia yra Džeimis ir dėdė Ke- 
vanas, Paiselis buvo atėjęs ir išėjo, bet Veiris nepasirodė. Sersėjai nugara 
nuėjo pagaugais. Jis prisidėjo prie šio nusikaltimo. Tikriausiai išsigando, 
kad tėvas nori nukirsti jam galvą, tad nusprendė smogti pirmas. Lordas 
Taivinas to pamaivos šnabždūnų vadovo niekada nemėgo. Ir jei apskritai 
kas nors žinojo Raudonosios pilies paslaptis, tai, be abejonės, šnabždūnų 
vadovas. Matyt, jis susimokė su lordu Staniu. Šiaip ar taip, jie abu priklausė 
Roberto tarybai... 

Sersėja žengė prie miegamojo durų, kur stovėjo seras Merinas Trentas. 

— Trentai, atvesk man lordą Veirį. Jei reikės - klykiantį ir besimuistantį, 
bet gyvą ir sveiką. 

— Klausau, tavo malonybe... 

Bet vos tik vienas karaliaus sargybos vyras išėjo, grįžo kitas. Seras Boro- 
sas Blauntas buvo įraudęs ir nuo lėkimo laiptais šnopavo. 

— Dingo, - pamatęs karalienę, pūtuodamas pranešė jis. Ir priklaupė. - 
Kipšas... Jo celės durys atidarytos, tavo malonybe... Jo niekur nė kvapo... 

Vis dėlto sapnas buvo tikroviškas. 

— Daviau įsakymus, - tarė Sersėja. - Jis turėjo būti saugomas dieną ir 
naktį... 

Blaunto krūtinė smarkiai kilnojosi. 

- Trūksta ir vieno kalėjimo prižiūrėtojo. Jo vardas Rugenas. Du kitus ra- 
dome miegančius. 

Sersėja vos susilaikė neėmusi rėkti. 

- Tikiuosi, neprižadinai jų, sere Borosai? Tegul miega. 

- Tegul miega? - suplukęs ir sutrikęs jis pakėlė akis. - Klausau, tavo ma- 
lonybe. Ar ilgai leisti jiems... 

- Amžinai. Pasirūpink, kad jie užmigtų amžiams, sere. Nepakęsiu poste 
miegančių sargybinių. 

Jis dar bokšte. Jis nužudė tėvą, motiną ir Džofą. Karalienė žinojo, kad 
neūžauga ateis ir pas ją, kaip toje prieblandos gaubiamoje palapinėje ir iš- 
pranašavo senė. Atvirai iš jos pasijuokiau, bet ji turi galių. Kraujo laše re- 
gėjau savo ateitį. Savo pražūtį. Sersėjai pakirto kojas. Seras Borosas norėjo 
paimti ją už rankos, bet, pajutusi jo prisilietimą, karalienė pasitraukė. Tas 
vyras galėjo būti vienas iš Tirionui ištikimų žmonių. 

- Neliesk manęs, - tarė ji. - Dink! 

Ji nusvirduliavo prie ilgo medinio suolo su aukšta atrama. 

- Tavo malonybe... - tarstelėjo Blauntas. - Gal atnešti vandens? 

Trokštu kraujo, ne vandens. Tiriono kraujo, to sūtraukos kraujo. Akyse 
ėmė suktis deglai. Sersėja užsimerkė ir jai prieš akis iškilo išsišiepęs ne- 
ūžauga. Ne, pagalvojo ji, ne, jau beveik buvau tavęs atsikračiusi. Bet Tiriono 
pirštai palietė Sersėjos kaklą ir ji pasijuto palengva smaugiama. 


BRIENĖ 


| ooo trylikos metų mergaitės, - kreipėsi ji į pražilusią šeimininkę, 
“A stovinčią prie kaimo šulinio. — Ji kilminga ir labai graži, mėlynakė ir 
rusvaplaukė. Gali būti, kad keliauja su stuomeningu keturiasdešimtmečiu 
riteriu arba su juokdariu. Gal matei ją? 

- Nepamenu, kad būčiau mačiusi, sere, - atsakė moteris, krumpliais 
trindamasi kaktą. - Bet turėsiu galvoje, pažadu. 

Nematė jos nei kalvis, nei kaimo septoje tarnaujantis septonas, nei 
kiaules genantis kiauliaganys, nei mergaitė, darže raunanti svogūnus, nei 
kiti paprasti žmonės, kuriuos Tarto Mergelė rado iš pinučių ir molio nu- 
krėstose Rosbio lūšnelėse. Bet rankų ji nenuleido. Tai trumpiausias kelias į 
Prieblandos Slėnį, tarė sau Brienė. Jei Sansa čia brajojo, kas nors tikrai turė- 
jo ją matyti. Prie pilies vartų to paties ji paklausė dviejų ietininkų, ant ku- 
rių skydų buvo Rosbių giminės ženklas - trys raudonos suremtos gegnės 
pilkšvame fone. 

- Jei pastarosiomis dienomis ji traukia keliais, neilgai bus mergaitė, - 
tarė senesnis sargybinis. 

O jaunesniam parūpo, ar tarpkojyje tos mergaitės plaukai taip pat rusvi. 

Čia pagalbos nesulauksiu. Vėl sėdusi ant kumelės, Brienė kitame kaimo 
gale pamatė liesą vaikinuką, raitą ant keršo arklio. Su juo dar nesikalbėjau, 
pagalvojo, bet jai nespėjus prijoti, jis pradingo už septos. Brienė nuspren- 
dė nevargti ir jo nesivyti. Greičiausiai jis nežinos daugiau už kitus. Rosbis 
tebuvo pakelės kaimas; Sansa nebūtų turėjusi priežasties užtrukti čia bent 
kiek ilgiau. Grįžusi į vieškelį, Brienė pasuko į šiaurės rytus, pro vaismedžių 
sodus bei miežių laukus, ir netrukus kaimelis ir pilis liko dunksoti toli už 
nugaros. Ji tikino save, jog ras Sansą Prieblandos Slėnyje. Jei tik ji apskritai 
pasirinko šį kelią. 

„Rasiu mergaitę ir ja pasirūpinsiu, - pažadėjo Brienė serui Džeimiui Ka- 
raliaus Uoste. - Dėl jos ledi motinos. Ir dėl tavęs.“ Kilnūs žodžiai, bet žadėti 
buvo lengva. O tesėti - sunku. Ji per ilgai užgaišo ir mieste per mažai suži- 
nojo. Reikėjo išjoti anksčiau, tik... į kurią pusę? Sansa Stark pradingo tą pačią 
naktį, kai mirė Džofris, ir jei vėliau kas nors ją ir matė arba nujautė, kur ji 
galėjo patraukti, tai visi kaip susitarę tylėjo. Bent jau susitikę mane. 

Brienė manė, jog mergaitė išvyko iš miesto. Jei dar būtų buvusi Kara- 
liaus Uoste, auksiniai apsiaustai būtų ją radę. Ji turėjo kažkur išvykti, tik... 
kur? Jei būčiau ką tik kraujavusi mergaitė, vieniša ir apimta baimės, jei man 
grėstų didžiulis pavojus, kur bėgčiau? - klausė savęs Brienė. Kur aš trauk- 
čiau? Jai atsakyti į šį klausimą nebuvo sunku, Ji būtų grįžusi į Tartą, pas tėvą. 

Tačiau Sansos tėvas buvo nukirsdintas dukters akivaizdoje. Jos ledi moti- 
na taip pat buvo mirusi, nužudyta Dvyniuose, Vinterfelas, didinga Starkų 
tvirtovė, apiplėšta ir sudeginta, o jos žmonės išžudyti. Ji neturi namų, kur 
galėtų pasislėpti, nebeturi nei tėvo, nei motinos, nei brolių. Sansa galėjo būti 
ir artimiausiame miestelyje, ir į Ašajų plaukiančiame laive - abi galimybės 
buvo vienodos. 

Net jei Sansa Stark būtų norėjusi keliauti namo, kaip ji būtų juos pasie- 
kusi? Karališkajame kelyje nebuvo saugu; tai žinojo net vaikai. Priešais Są- 
smauką Keilino Griovą buvo užėmę geležiniai, o Dvyniuose tupėjo Erėjai, 
kurie nužudė Sansos brolį ir ledi motiną. Jei būtų turėjusi pinigų, mergaitė 
būtų galėjusi plaukti laivu, bet uostas Karaliaus Uoste tebebuvo sugriau- 
tas, upės vagą užgriozdino prieplaukų nuolaužos ir sudeginti bei nuskendę 
karo laivai. Brienė pasikalbėjo su prieplaukoje dirbančiais žmonėmis, bet 
nė vienas iš jų neprisiminė, kad naktį, kai buvo nužudytas karalius Džofris, 
iš miesto būtų išplaukęs koks nors laivas. Vienas vyras jai papasakojo, jog 
įlankoje nuleidęs inkarą stovėjo vienas prekybinis laivas ir prekės į krantą 
iš jo buvo gabenamos valtimi, bet dauguma kitų palei pakrantę plaukdavo į 
Prieblandos Slėnį, ten uostas buvo kaip niekad pilnas. 

Brienės kumelė buvo graži pažiūrėti ir ištverminga. Keliautojų ji sutiko 
daugiau, nei tikėjosi. Pro šalį sunkiai vilkdami kojas prašlepseno elgetaujan- 
tys broliai, ant kaklo pasikabinę virvelėmis parištus ir žvangančius dubenė- 
lius. Raitas ant žirgo, kuris nebūtų padaręs gėdos jokiam lordui, prašuolia- 
vo jaunas septonas, dar vėliau ji sutiko pulką tyliųjų seserų, kurios Brienės 
paklaustos tik papurtė galvas. Į pietus važiavo vilkstinė jaučių traukiamų 
vežimų, pripiltų javų ir prikrautų vilnos maišų, o netrukus ji aplenkė kiau- 
les genantį piemenį ir seną moterį, keliaujančią arklių nešamais neštuvais 
su raitelių palyda. Brienė visų paklausė, ar jie nematė kilmingos trylikos 
metų mergaitės, mėlynakės ir rusvais plaukais. Ir visi atsakė nematę. Taip 
pat Brienė domėjosi, koks kelias jos laukia. „Nuo čia iki Prieblandos Slėnio 
kelias gana saugus, - pasakė jai vienas vyras, - bet už Prieblandos Slėnio yra 
bastūnų, o miškuose - ir tikrų plėšikų.“ 

Žaliavo vien pušys ir didžiulės eglės; lapuočiai rymojo apsisupę gelsvai 
rusvus ir aukso spalvos apdarus arba visiškai juos nusimetę, braižydami 
dangų rudomis plikomis šakomis. Su kiekvienu vėjo gūsiu nuo gerokai išva- 
žinėto kelio pakildavo debesys sūkuriuojančių sausų lapų. Jojant jie šnarėjo 
po Džeimio Lanisterio jai parūpintos sartos kumelės kanopomis. Lengviau 
rasti vėjo blaškomą lapą, nei Vesterose pasiklydusią mergaitę. Ir nejučia Brie- 
nė ėmė būgštauti, ar tik Džeimis nebus davęs jai šios užduoties norėdamas 
bjauriai pasišaipyti? Gal Sansa Stark jau mirusi, nukirsdinta už dalyvavimą 
nužudant karalių ir palaidota bevardžiame kape? Argi būtų buvęs geresnis 
būdas nuslėpti Sansos nužudymą, nei išsiųsti stuomeningą kvailą moteriškę 
iš Tarto jos ieškoti? 

Džeimis taip nebūtų pasielgęs. Jis kalbėjo nuoširdžiai. Davė man kalaviją, 
kurį pavadino Pažadų Tesėtoju. Be to, dabar tai neturi reikšmės. Ji pažadėjo 
ledi Ketlinai sugrąžinti dukteris ir šis pažadas buvo nepaprastai svarbus, nes 
ji prisiekė savo gyvybe, kad jį įvykdys. Anot Džeimio, jaunesnioji mergaitė 
buvo seniai mirusi; Arija, kurią Lanisteriai išsiuntė šiaurėn tekėti už Ruzo 
Boltono nesantuokinio sūnaus, buvo apsimetėlė. Taigi liko tik Sansa. Brienė 
privalėjo ją rasti. 

Tirštėjant sutemoms prie upokšnio ji pamatė laužą. Prie jo sėdėjo du vy- 
rai ir kepė upėtakį, ginklus ir šarvus sukrovę po medžiu. Vienas buvo senas, 
kitas šiek tiek jaunesnis, bet irgi jau pagyvenęs. Pastarasis atsistojo ir žengė 
jos pasitikti. Jis buvo pilvotas, susiveržęs pūpsantį pilvą dėmėtos elnio odos 
liemenės raišteliais. Jo skruostai ir smakras buvo apžėlę susivėlusia, seniai 
nekirpta, tamsiai geltona barzda. 

— Turime upėtakį, kurio pakaks trims, sere! - šūktelėjo jis. 

Tai buvo ne pirmas kartas, kai Brienę žmonės palaikė vyru. Ji nusiėmė 
šalmą ir pasileido plaukus. Jie buvo gelsvi, nešvarių šiaudų spalvos, be to, ir 
šiurkštūs. Ilgi ir ploni, jie krito jai ant pečių. 

— Dėkoju, sere. 

Apšepęs riteris taip uoliai prisimerkęs į ją stebeilijosi, kad Brienė supra- 
to, jog jis trumparegis. 

- Tu ledi, ar ne? Ginkluota ir su šarvais? Ili, dievai pasigailėkite, kokia 
didelė! 

- Ir aš palaikiau ją riteriu, - tarė vyresnis riteris, versdamas ant kito šono 
upėtakį. 

Jei Brienė būtų buvusi vyras, ją būtų vadinę augalota; tačiau kaip moteris 
ji buvo milžinė. Nenormali, šį žodį ji girdėjo visą gyvenimą. Jos pečiai buvo 
platūs, klubai - dar platesni. Kojos ilgos, o rankos storos. Krūtinė buvo rau- 
meninga, o krūtys vos matėsi. Jos plaštakos buvo stambios, o pėdos didelės. 
Be to, ji buvo labai negraži: strazdanotu arklišku veidu ir dantimis, kurie jos 
burnai atrodė truputį per dideli. Jai nereikėjo kaskart viso to priminti. 

- Serai, - tarė Brienė, - gal kelyje matėte trylikos metų mergaitę? Jos 
akys mėlynos, plaukai rusvi, be to, su ja gali keliauti ir apkūnus, raudon- 
skruostis, keturiasdešimtmetis vyras. 

Trumparegis apšepęs riteris pasikrapštė pakaušį. 

— Neprisimenu, kad būčiau tokią matęs. Kaip suprasti „rusvi plaukai ? 

— Raudonai rudi, - paaiškino jam vyresnis riteris. - Ne, mes jos nema- 
tėme. 

— Nematėme jos, miledi, - pakartojo Brienei jaunesnis riteris. - Nagi, 
lipk nuo arklio, žuvis jau beveik iškepė. Nori valgyti? 

Ji tikrai buvo alkana ir pavargusi. Valkataujantys riteriai turėjo prastą 
reputaciją. Buvo sakoma, kad riteris valkata ir riteris plėšikas - dvi to paties 
kalavijo geležtės pusės. Šie du vyrai neatrodo labai pavojingi. 

— Ar galėčiau sužinoti jūsų vardus, serai? 

- Turiu garbės būti seras Kreitonas Longbou, apie kurį dainiai trau- 
kia dainas, - prisistatė pilvočius. - Tikriausiai būsi girdėjusi apie mano 
žygdarbius prie Juodųjų Vandenų. O mano bendrakeleivis - seras Iliferis 
Skurdžius. 

Jei apie Kreitoną Longbou ir buvo sudėta daina, Brienė jos nebuvo girdė- 
jusi. Nei vyrų vardai, nei jų herbai jai nieko nereiškė. Žaliame sero Kreitono 
skyde buvo matyti vien rudas stačiakampis ir gili, nuo kovos kirvio smūgio 
likusi įduba. Sero Iliferio skyde buvo pavaizduoti auksiniai, šermuonėlio 
kailiu puošti šarviniai marškiniai, bet pažvelgus į jį patį atrodė, kad pieš- 
tas auksas ir pieštas šermuonėlio kailis vienintelis jo turtas. Jam buvo apie 
šešiasdešimt metų, o veidas po sulopyto, storo, prasto apsiausto gobtuvu 
atrodė ištįsęs ir suvargęs. Jis vilkėjo šarvinius marškinius, bet geležį tarsi 
strazdanos buvo išmarginusios rūdys. Brienė už juos abu buvo visa galva 
aukštesnė, be to, geriau ginkluota ir turėjo geresnį arklį. Jei bijosiu tokių kaip 
jie, galiu iš karto išmainyti savo ilgąjį kalaviją į porą virbalų. 

— Dėkoju, gerieji serai, - tarė ji. - Mielai paragausiu jūsų upėtakio. 

Nulipusi Brienė nubalnojo kumelę, pagirdė, supančiojo ir paliko gany- 
tis. Šarvus, skydą ir balnakrepšius sukrovė po guoba. Tuo metu baigė kepti 
upėtakis. Seras Kreitonas padavė Brienei Žuvies ir ji atsisėdo ant žemės su- 
kryžiavusi kojas jo valgyti. 

— Mes traukiame į Prieblandos Slėnį, miledi, - pasakė jai Longbou, pirš- 
tais narstydamas savo upėtakio gabalą. - Pasielgtum protingai, jei jotum su 
mumis. Keliuose pavojinga. 

Apie pavojus keliuose Brienė šiam riteriui būtų galėjusi papasakoti dau- 
giau, nei jis būtų norėjęs Žinoti. 

- Ačiū, sere, bet man jūsų apsaugos nereikia. 

- O aš primygtinai ją siūlau. Tikras riteris privalo ginti silpnesnę lytį. 

Ji palietė kalavijo rankeną. 

- Jis mane apgins, sere. 

— Kalavijas vertas tik tiek, kiek vertas jį valdantis vyras. 

— Gana gerai jį valdau. 

- Daryk, kaip nori. Nemandagu ginčytis su ledi. Palydėsime tave į Prie- 
blandos Slėnį. Joti trise saugiau nei vienam. 

Iš Riverano taip pat išjojome trise, bet Džeimis prarado plaštaką, o Kleo- 
sas Frėjus - gyvybę. 

- Jūsų arkliai su mano kumele nespės. 

Sero Kreitono sartis buvo varganas gyvulys pernelyg įlinka nugara, traiš- 
kanotomis akimis, o sero Iliferio žirgas atrodė liesas, nusilpęs ir gyvenantis 
pusbadžiu. 

- Prie Juodųjų Vandenų šis žirgas puikiai man tarnavo, - nenusileido 
seras Kreitonas. - Ten surengiau tikras skerdynes ir paėmiau gal tuziną 

belaisvių tikėdamasis išpirkos. Ar miledi pažinojo serą Herbertą Bolingą? 
Daugiau jo nesutiksi. Nukoviau jį ten, kur stovėjo. Kai žvanga kalavijai, nie- 
kada nepamatysi sero Kreitono Longbou užnugaryje. 

Jo bičiulis dusliai sukikeno. 

- Liaukis, Kreitai. Tokiai kaip ji tokių kaip mes nereikia. 

— Tokiai kaip aš? - Brienė nesuprato, ką jis turi galvoje. 

Seras Iliferis bedė liesu pirštu į Brienės skydą. Nors dažai buvo suskilinė- 
ję ir luposi, nupieštas ženklas aiškiai matėsi: juodas šikšnosparnis vingiuota 
įstriža linija perpus padalytame sidabro ir aukso spalvos fone. 

— Nešioji melagio skydą, kurio nešiotis neturi teisės. Paskutinį Lotstonų 
giminės palikuonį padėjo nužudyti dar mano prosenelis. Nuo tos dienos 
niekas nedrįso pasirodyti su šiuo šikšnosparniu, juodu, kaip ir darbai tų, 
kuriems jis priklausė. 

Šį skydą iš ginklinės Harenhole buvo paėmęs seras Džeimis. Brienė jį 
rado arklidėje kartu su kumele ir visa manta: balnu ir kamanomis, ilgais 
šarvažiedžiais marškiniais ir šalmu su antveidžiu, sidabrinių ir auksinių 
monetų kapšeliais ir pergamento ritinėliu, vertingesniu už visus kitus 
daiktus. 

- Savo skydą pamečiau, - paaiškino ji. 

- Vienintelis skydas, kurio mergelei reikia - tikras riteris, - oriai pareiš- 
kė seras Kreitonas. 

Seras Iliferis nekreipė į jį dėmesio. 

— Basas žmogus ieško batų, šąlantis - apsiausto. Bet kas gali vilktis gė- 
dos skraistę? Tą šikšnosparnį nešiojo lordas Lukas, Kurstytojas, ir jo sūnus, 
Mantfrydas iš Blekhudo. Svarstau, kam nešiotis tokį skydą, nebent tavo nuo- 
dėmės dar bjauresnės ir... šviežesnės. - Ir jis išsitraukė niekam tikusį durklą, 
nukaldintą iš pigios geležies. - Siaubingai didelė ir stipri moteris, slepianti 
tikrąjį savo giminės ženklą. Kreitai, štai Tarto Mergelė, perrėžusi Renliui 
karališką gerklę. 

— Tai melas. 

Renlis Barateonas Brienei buvo daugiau nei karalius. Ji mylėjo Renlį nuo 
tos dienos, kai jis, kaip karalius keliaudamas po šalį, pirmą kartą atvyko 
į Tartą atšvęsti savo pilnametystės. Jos tėvas Renlio garbei iškėlė puotą ir 
liepė Brienei būtinai dalyvauti; jei ne tas įsakymas, ji būtų pasislėpusi savo 
kambaryje kaip sužeistas žvėris. Brienė nebuvo vyresnė už Sansą ir pašaipų 
bijojo labiau nei kalavijo. „Jie žinos apie tą rožę, - pasakė ji lordui Selvi- 
nui, - ir juoksis iš manęs.“ Bet Vakarė Žvaigždė nenusileido. 

O Renlis Barateonas elgėsi su ja taip mandagiai, tarsi ji būtų tikra mergi- 
na ir gražuolė. Jis su Briene net pašoko ir karaliaus glėbyje ji jautėsi grakšti, 
ojos kojos skriete skriejo menės grindimis. Kadangi karalius parodė pavyz- 
dį, vėliau ir kiti meldė Brienės su jais pašokti. Nuo tos dienos ji troško būti 
kuo arčiau lordo Renlio, tarnauti jam ir jį ginti. Tačiau galų gale vis tiek jį 

apvylė. Renlis mirė man ant rankų, bet aš jo nenužudžiau, pagalvojo tačiau 
tie valkatos riteriai to niekada nesupras. 

— Už karalių Renlį būčiau gyvybę paaukojusi ir mirusi laiminga, - pasa- 
kė Brienė. - Nieko blogo jam nepadariau. Prisiekiu savo kalaviju. 

— Kalaviju prisiekia tik riteris, - gūžtelėjo seras Kreitonas. 

— Prisiek Septynetu, - paragino ją seras Iliferis Skurdžius. 

— Gerai, prisiekiu Septynetu. Nė pirštu nepaliečiau karaliaus Renlio. Pri- 
siekiu Motina. Jei meluoju, tegul ji niekada nebūna man maloninga. Prisie- 
kiu Tėvu ir prašau, kad teisdamas mane būtų teisingas. Prisiekiu Mergele ir 
Senole, Kalviu ir Karžygiu. Ir Pašaliečiu prisiekiu - jei sakau netiesą, tegul 
jis šią akimirką mane pasiima. 

— Kaip mergina, ji puikiai prisiekė, - pripažino seras Kreitonas. 

- Tikrai. - Seras Iliferis Skurdžius gūžtelėjęs pridūrė: - Ką gi, jei melavo, 
dievai ją nubaus. - Jis įsikišo durklą į makštis. - Tu pirma eisi sargybą. 

Valkataujantiems riteriams miegant Brienė neramiai žingsniavo po ne- 
didukę jų stovyklą, klausydamasi laužo traškėjimo. Reikia joti, kol dar ga- 
liu. Ji šių vyrų nepažinojo ir vis dėlto niekaip neprisivertė palikti jų likimo 
valiai. Net vidury nakties ant kelio galėjai sutikti raitelių, o iš miško sklido 
garsai, kuriuos galėjo skleisti pelėdos ir šmirinėjančios lapės arba... kas nors 
kitas. Tad Brienė žingsniavo pasiruošusi traukti iš makštų kalaviją. 

Tiesą sakant, eiti sargybą jai buvo lengva. Sunku buvo paskui, kai pabu- 
dęs seras Iliferis pasakė ją pakeisiąs. Brienė pasitiesė ant žemės antklodę, 
susirietė ir užsimerkė. Aš nemiegosiu, tarė ji sau, nors buvo mirtinai nuvar- 
gusi. Vyrų draugijoje ji niekada ramiai nemiegodavo. Net karaliaus Renlio 
stovykloje visuomet buvo šiokios tokios rizikos, kad gali išprievartauti. Šią 
pamoką Brienė išmoko tarp Haigardeno pilies sienų ir pasikartojo, kai jiedu 
su Džeimiu pateko į rankas Smarkiesiems Vyrukams. 

Šaltis nuo žemės prasibrovė pro Brienės antklodes ir įsismelkė jai į kau- 
lus. Netrukus kiekvienas raumuo nuo smakro iki kojų pirštų rodės įsitem- 
pęs ir nugulėtas. Ji svarstė, ar Sansa Stark, kad ir kur būtų, taip pat šąla? 
Ledi Ketlina pasakojo, kad Sansa - švelnios sielos mergaitė, kad mėgsta ci- 
trininius pyragaičius, šilkinius drabužius ir dainas apie riterius, ir vis dėlto 
ji matė, kaip jos tėvui buvo nukirsta galva, o paskui prievarta buvo ištekinta 
už vieno iš žudikų. Jei bent pusė pasakojimų tiesa, iš visų Lanisterių ne- 
ūžauga buvo žiauriausias. Jei ji nunuodijo karalių Džofrį, be abejo, tam ją 
pastūmėjo Kipšas. Dvare ji buvo vieniša ir neturėjo draugų. Karaliaus Uoste 
Brienė susirado tokią Brelą, vieną iš buvusių Sansos tarnaičių. Moteris jai 
papasakojo, kad Sansos ir neūžaugos santykiai buvo gana šalti. Gal Sansa 
spruko ne tik dėl Džofrio nužudymo, bet norėjo pabėgti nuo savo vyro? 

Visus Brienės sapnus išblaškė ją pažadinęs auštantis rytas. Nuo šaltos 
žemės jos kojos buvo sustirusios, kaip medinės, bet niekas prie jos nei prie- 
kabiavo, nei kišo nagus prie jos daiktų. Riteriai jau buvo atsikėlę ir ruošėsi į 

kelią. Seras Iliferis pusryčiams dyrė voverę, o seras Kreitonas stovėjo nusi- 
sukęs į medį ir nesivaržydamas šlapinosi. Valkatos riteriai, pagalvojo Brie- 
nė, seni, tuščiagarbiai, nutukę ir trumparegiai, bet vis dėlto padorūs vyrai. Ją 
paguodė mintis, jog pasaulyje dar esama padorių vyrų. 

Pusryčiams jie pavalgė keptos voverienos, gilių košės ir sūdytų daržovių, 
o seras Kreitonas linksmino ją pasakodamas apie savo žygdarbius prie Juo- 
dųjų Vandenų, mat tame mūšyje jis nukovė visą tuziną smarkių riterių, apie 
kuriuos Brienė niekada nieko nebuvo girdėjusi. 

— O, tai buvo nepaprasta kova, miledi, - tarė jis, - puiki ir kruvina dvi- 
kova. 

Jis pripažino, kad tame mūšyje narsiai kovėsi ir seras Iliferis. Pats Iliferis 
beveik nieko nekalbėjo. 

Kai atėjo laikas keliauti toliau, riteriai prisigretino Brienei iš šonų tarsi 
sargybiniai, ginantys didžiai kilmingą ledi, nors... šalia tos ledi abu gynėjai 
atrodė kaip nykštukai ir nė iš tolo neprilygo jai nei šarvais, nei ginklais. 

- Ar judviem einant sargybą kas nors traukė keliu? - paklausė jų Brienė. 

— Kadir trylikos metų rusvaplaukė mergaitė? - pravėrė burną seras Ilife- 
ris Skurdžius. - Ne, miledi. Niekas. 

— Man einant sargybą buvo keli praeiviai, - įsiterpė seras Kreitonas. - 
Prajojo jaunas ūkininkas ant keršo arklio, o po valandos praėjo keli vyrai, 
nešini lazdomis ir pjautuvais. Jie pamatė mūsų laužą ir sustoję ilgai Žiūrėjo į 
žirgus, bet parodžiau, kaip blizga mano ginklas, ir liepiau eiti savo keliu. Jie 
atrodė šiurkštūs ir drąsūs vyrai, bet ne tokie drąsūs, kad juokautų su seru 
Kreitonu Longbou. 

Ne, pagalvojo Brienė, jie nėra tokie drąsūs. Ji nusisuko, kad paslėptų 
šypseną. Laimė, seras Kreitonas buvo pernelyg įsitraukęs į pasakojimą apie 
savo herojišką dvikovą su Raudonojo Viščiuko riteriu, tad į merginos juoką 
neatkreipė dėmesio. Gera buvo turėti bendrakeleivių, nors ir tokių nevykė- 
lių kaip šie du. 

Apie vidurdienį Brienė išgirdo už lapus numetusių rudų medžių kažką 
traukiant giesmę. 

— Kas tai? - sukluso seras Kreitonas. 

— Maldininkų balsai. 

Brienė tą giesmę žinojo. Jie maldauja Karžygio apsaugos ir prašo Senolės 
nušviesti kelią. 

Seras Iliferis Skurdžius išsitraukė gerokai apdaužytą kalaviją, įtempęs 
vadeles sustabdė žirgą ir ėmė laukti jų ateinant. 

- Jie jau netoli. 

Traukiama giesmė miške aidėjo nelyginant dievobaimingas griausmas. 
Ir staiga ant kelio pasirodė patys giedotojai. Priekyje ėjo būrelis elgetaujan- 
čių brolių, - apšepusių barzdotų vyrų šiurkščios drobės drabužiais; vieni 
buvo basi, kiti su sandalais. Paskui juos traukė šešios dešimtys apdriskusių 

vyrų, moterų ir vaikų, tipeno degla kiaulė ir kelios avys. Kai kurie vyrai tu- 
rėjo kirvius, o dauguma - grubiai tašytas lazdas ir kuokas. Būrio viduryje 
stumiamas riedėjo dviratis, iš pilko suskilusio medžio sukaltas vežimas, pri- 
krautas kaukolių ir sutrupintų kaulų. Pamatę riterius, elgetaujantys broliai 
sustojo, giesmė nutilo. | 

— Gerieji riteriai, - kreipėsi į juos vienas iš brolių, - te Motina jus myli. 

— Ir tave, broli, - atsakė seras Iliferis. - Kas jūs? 

- Vargšai žmonės, - tarė stambus, kirviu nešinas vyras. Nors miške me- 
džiai buvo be lapų, oras vėsus, jis žingsniavo išsirengęs iki juostos, be to, ant 
vienos jo krūties buvo išdeginta septynkampė žvaigždė. Tokias žvaigždes 
pirmieji sau ant kūno išsidegino andalų kariai, perplaukę Siaurąją jūrą ir 
ketinę užvaldyti Pirmųjų Žmonių karalystes. 

- Einame į miestą, - pridūrė paskui vežimą sekanti aukšta moteris, - ga- 
bename šiuos kaulus į Beiloro Palaimintojo septą ir tikimės karaliaus pagal- 
bos ir apsaugos. 

- Dėkitės prie mūsų, bičiuliai, - paragino liesas mažo ūgio vyras, vil- 
kintis apdriskusį septono apsiaustą, o ant kaklo pasikabinęs odiniu dirželiu 
parištą krištolą. - Vesterosui pravers kiekvienas kalavijas. 

- Jojame į Prieblandos Slėnį, - atsakė seras Kreitonas, bet galbūt galėtu- 
me saugiai nulydėti jus į Karaliaus Uostą. 

- Jei turite monetų už tą palydą susimokėti, - pridūrė seras Iliferis, ku- 
ris, nors ir Skurdžius, pasirodė esąs praktiškas vyras. 

- Žvirbliams aukso nereikia, - tarė septonas. 

Seras Kreitonas sutriko. 

- Žvirbliams? 

- Žvirblis - kukliausias ir paprasčiausias paukštukas, kaip ir mes, ku- 
klūs ir paprasti žmonės. - Septono veidas buvo liesas, aštrių bruožų, jis 
nešiojo trumpą, rudą, vietomis jau pražilusią barzdą. Jo ploni plaukai 
buvo sušukuoti atgal ir pakaušyje surišti, o kojos - basos ir juodos, įdiržu- 
sios ir surambėjusios nelyginant medžio šaknys. - Tai šventų vyrų, žuvu- 
sių už tikėjimą, kaulai. Jie tarnavo Septynetui iki pat mirties. Vieni mirė 
badu, kiti buvo nukankinti. Bedieviai ir demono garbintojai apiplėšė sep- 
tas ir išprievartavo mergeles bei motinas. Mūsų Motina aukštybėse verkia 
iš sielvarto. Visiems pateptiesiems riteriams laikas palikti savo žemiškuo- 
sius šeimininkus ir eiti ginti mūsų šventojo tikėjimo. Jei mylite Septynetą, 
traukite drauge su mumis į miestą. 

- Tikrai myliu Septynetą, - pasakė Iliferis, - bet man reikia ir valgyti. 

— Maisto reikia visiems Motinos vaikams. 

— Mes keliaujame į Prieblandos Slėnį, - ryžtingai pakartojo seras Iliferis. 

Vienas iš elgetaujančių brolių nusispjovė sau po kojomis, o moteris gar- 
siai sudejavo. 

- Jūs netikri riteriai, - pareiškė stambusis vyras su ant krūtinės išdeginta 
žvaigžde. Keli jo bendrakeleiviai ėmė mosuoti kuokomis. 

Taręs porą žodžių, septonas juos nuramino. 

— Neteiskite, nes juos teis Tėvas. Leiskite jiems ramiai keliauti. Jie taip 
pat vargšai žmonės, pasiklydę šiame pasaulyje. 

Brienė paragino kumelę ir išjojo į priekį. 

— Ir mano sesuo pasiklydo. Trylikos metų mergaitė, rusvaplaukė, graži. 

- Visi Motinos vaikai gražūs. Tegul Mergelė saugo vargšę mergaitę ir... 
tave taip pat. 

Septonas pakėlė vieną iš vežimo ienų, užsidėjo ją ant peties ir ėmė temp- 
ti. Elgetaujantys broliai vėl užgiedojo. Brienė ir valkatos riteriai sėdėdami 
ant žirgų leido praeiti lėtai procesijai, išvažinėtu keliu traukiančiai link Ros- 
bio. Jų giesmė palengva silpnėjo, kol visiškai nutilo. 

Seras Kreitonas kilstelėjo vieną sėdmenį nuo balno ir pasikasė. 

— Koks žmogus galėtų nužudyti septoną? 

Brienė žinojo, koks. Ji prisiminė, kad netoli Mergelių Duburio Smar- 
kieji Vyrukai aukštai ant medžio šakos pakabino septoną parišę už kojų ir 
šaudė iš lanko į jo kūną kaip į taikinį. Pagalvojo, ar tame vežime yra ir to 
septono kaulai? 

- Tik visiškas kvailys gali prievartauti tyliąją seserį, - prabilo seras Krei- 
tonas. - Arba išvis kišti prie jos nagus... Sakoma, kad jos yra Pašaliečio 
žmonos, 0 jų moteriškumas šaltas ir drėgnas kaip ledas. - Jis žvilgtelėjo į 
Brienę. - Hm... atsiprašau... 

Brienė paragino savo kumelę ir pasuko link Prieblandos Slėnio. Po aki- 
mirkos jos pavyzdžiu pasekė seras Iliferis, o seras Kreitonas jojo paskutinis. 

Po trijų valandų jie sutiko dar vieną į Prieblandos Slėnį keliaujančią 
draugiją: pirklį ir jam tarnaujančius vyrus, lydimus dar vieno klajojančio 
riterio. Pirklys jojo ant obuolmušės kumelės, o jo tarnai pasikeisdami trau- 
kė vežimą. Keturi vyrai tempė jį keliu, o du ėjo greta, bet, išgirdę arklius, 
susibūrė aplink vežimą pasiruošę ilgas uosines kuokas. Pirklys išsitraukė 
arbaletą, riteris - kalaviją. 

- Atleiskite, gal esu per daug įtarus, - tarė pirklys, - bet laikai neramūs, 
o mane gina tik gerasis seras Šedrikas. Kas jūs? 

- Hm... - įsižeidęs numykė seras Kreitonas. - Aš esu garsusis seras Krei- 
tonas Longbou, ką tik po Juodųjų Vandenų mūšio, o čia mano bičiulis, seras 
Iliferis Skurdžius. 

— Nieko bloga nenorime, - pridūrė Brienė. 

Pirklys abejodamas ją nužvelgė. 

- Miledi, turėtum būti namuose ir nelįsti į pavojų. Kodėl tu taip keistai 
apsirengusi? 

- Ieškau savo sesers. -.Dabar, apkaltinta karaliaus nužudymu, ji nedrįso 
ištarti Sansos vardo. - Ji kilminga ir graži mergaitė, mėlynomis akimis ir 

rusvais plaukais. Gal matėte ją, keliaujančią drauge su apkūniu, keturiasde- 
šimtmečiu riteriu arba girtu juokdariu? 

— Keliuose pilna girtų juokdarių ir išniekintų mergaičių. O dėl apkūnių 
riterių... doram Žmogui šiais laikais, kai taip trūksta maisto, sunku užsiau- 
ginti pilvą, nors... tavo seras Kreitonas, rodos, taip pat nebadauja. 

— Mano kaulai stambūs, - atrėžė seras Kreitonas. - Gal kurį laiką jokime 
kartu? Sero Šedriko narsa neabejoju, bet trys kalavijai visada geriau nei vienas. 

Keturi kalavijai, pagalvojo Brienė, bet prikando liežuvį. 

Pirklys pažvelgė į savo palydą. 

— Ką pasakysi, sere? 

— Na, šios trijulės nėra ko bijoti. - Seras Šedrikas buvo liesas, bet raume- 
ningas vyras, pailgo veido, smailia nosimi ir kupeta rusvų plaukų, raitas ant 
ilgakojo kaštoninio ristūno. Nors ir ne aukštesnis nei penkių pėdų ir dviejų 
colių, jis, rodės, visiškai savimi pasitikėjo. - Vienas senas, kitas storas, o tre- 
čia moteris. Tegul joja kartu. 

- Jei taip sakai. - Pirklys nuleido arbaletą. 

Jiems jojant drauge, samdytas riteris šiek tiek atsiliko ir nužvelgė Brienę 
nuo galvos iki kojų, tarsi ji būtų buvusi geras gabalas sūdytos kiaulienos. 

- Sakyčiau, esi augalota ir sveikata trykštanti moteriškė... 

Sero Džeimio patyčios ją skaudžiai žeidė, o šio žmogelio žodžiai Brienei 
buvo nė motais. 

— Palyginti su kai kuriais kitais, milžiniška. 

Riteris nusijuokė. 

- Svarbiausias mano kūno daiktas nemažas, moteriške. 

- Pirklys pavadino tave Šedriku. 

— Aš seras Šedrikas iš Šešėlių Slėnio. Kai kas mane vadina Pamišusia 
Pele. - Jis atsuko skydą, norėdamas parodyti Brienei savo ženklą - didelę 
baltą pelę nuožmiomis raudonomis akimis į lyginį rudų ir mėlynų juostų 
skaičių padalytame fone. - Ruda spalva reiškia žemes, po kurias klajojau, o 
mėlyna - upes, per kurias persikėliau. Pelė - tai aš. 

— Ar tu pamišęs? 

- O, tikrai pamišęs. Paprasta pelė nuo kraujo ir mūšio spruktų kuo to- 
liau. O pamišusi pelė pati jų ieško. 

— Tik, rodos, retokai randa. 

— Kraujo randu užtektinai. Tiesa, riterių turnyruose nedalyvauju. Savo 
narsą taupau mūšio laukui, moterie. 

„Moterie“ šiek tiek geriau nei „moteriške“, pagalvojo Brienė. 

- Tada judu su geruoju seru Kreitonu turite daug bendra. 

Seras Šedrikas nusijuokė. 

- Ak, abejoju, bet gali būti, kad mudu ieškome to paties žmogaus. Pasi- 
klvdusios sesutės, ar ne? Mėlynakės ir rusvaplaukės? - Jis vėl nusijuokė. — 
Tu ne vienintelė medžiotoja šiame miške. Ir aš ieškau Sansos Stark. 


70 GEORGE R. R. MARTIN 


Norėdama nuslėpti savo nerimą, Brienė pasistengė nutaisyti abejingą 
veido išraišką. 

— Kas ta Sansa Stark ir kodėl jos ieškai? 

— Dėl ko gi daugiau, jei ne iš meilės? 

Ji suraukė antakius. 

— Iš meilės? 

— Na taip, iš meilės auksui. Kitaip nei tavo gerasis seras Kreitonas, aš 
tikrai dalyvavau Juodųjų Vandenų mūšyje, tik koviausi pralaimėjusiųjų 
pusėje. Paskui turėjau išsipirkti iš nelaisvės ir tai mane sužlugdė. Tikiuosi, 
žinai, kas yra Veiris? Tas eunuchas pasiūlė gerą kapšą aukso už merginą, 
apie kurią nieko nesi girdėjusi. Aš nesu godus žmogus. Jei kokia nors au- 
galota moteriškė padės man rasti tą išdykusią mergaitę, pasidalysiu su ja 
Voro atlygį. 

— Maniau, tave pasisamdė šitas pirklys... 

— Tik kad palydėčiau iki Prieblandos Slėnio. Haibaldas vienodai šykštus 
ir bailus. O jis labai bailus. Na, ką pasakysi, moteriške? 

— Nepažįstu jokios Sansos Stark, - primygtinai pakartojo ji. - Ieškau 
savo sesers, kilmingos mergaitės... 

— „„mėlynakės ir rusvais plaukais, žinau. Sakyk, kas tas riteris, kuris lydi 
tavo seserį? O gal vadini jį tiesiog juokdariu? - Seras Šedrikas atsakymo 
nelaukė ir tai buvo gerai, nes Brienė nežinojo, ką atsakyti. - Tą naktį, kai 
buvo nužudytas karalius Džofris, iš Karaliaus Uosto dingo vienas juokda- 
rys, apkūnus vyras nuo sutrūkinėjusių gyslelių raudona nosimi, toks seras 
Raudonasis Dontosas, buvęs Prieblandos Slėnio riteris. Tikiuosi, kad nie- 
kas nesupainios tavo sesers ir jos girto juokdario su Starkų mergaite ir seru 
Dontosu. Jiems tai būtų didžiulė nesėkmė. - Jis kulnais paragino žirgą ir, 
palikęs Brienę, nujojo. 

Net būdama su Džeimiu Lanisteriu Brienė retai pasijusdavo esanti tokia 
kvaiša. Tu ne vienintelė medžiotoja šiame miške. Ta moteris, Brela, jai pa- 
pasakojo, kad Džofris atėmė iš sero Dontoso riterio titulą ir kad ledi Sansa 
išprašė Džofrio palikti serą Dontosą gyvą. Jis padėjo Sansai pabėgti, išklau- 
siusi šio pasakojimo nusprendė Brienė. Radusi serą Dontosą, rasiu ir Sansą. 
Jai reikėjo susiprotėti, jog šią paprastą tiesą supras ir kiti. Ir kai kurie iš jų 
galbūt nebus tokie malonūs kaip seras Šedrikas. Brienei beliko tikėtis, kad 
seras Dontosas gerai Sansą paslėpė. Bet jei taip, kaip aš ją rasiu? 

Nusvarinusi pečius ir suraukusi kaktą, Brienė jojo toliau. 

Tirštėjant sutemoms, jie prijojo užeigą - aukštą, iš rąstų suręstą pastatą, 
dunksantį prie upių santakos, priešais seną akmeninį tiltą. Seras Kreitonas 
jiems pasakė, kad užeiga taip ir vadinasi: „Senas akmeninis tiltas“. Užeigos 
savininkas buvo jo bičiulis. 

— Neprastas virėjas, o jo kambariuose blusų ne daugiau nei kitur, - pati- 
kino jis. - Kas šiąnakt nori miegoti šiltoje lovoje? 

— Tik ne mes, nebent tavo draugas juos duoda veltui, - tarė seras Iliferis 
Skurdžius. - Kambariams neturime pinigų. 

— Galiu sumokėti už mus tris, - pasisiūlė Brienė. 

Jai pinigų netrūko, Džeimis tuo pasirūpino. Balnakrepšiuose ji rado 
storą kapšą sidabrinių elnių ir varinių žvaigždžių, kitą, mažesnį, prigrūs- 
tą auksinių drakonų, ir pergamentą, kuriuo visiems ištikimiems karaliaus 
valdiniams buvo įsakyta padėti šio rašto turėtojai, Brienei iš Tartų giminės, 
kuri vykdo karaliaus įsakymą. Pergamentas buvo pasirašytas vaikiška ranka 
Tomeno, Pirmojo šiuo vardu, Andalų, Roinarų ir Pirmųjų Žmonių kara- 
liaus, Septynių Karalysčių valdovo. 

Haibaldas pritarė, kad čia reikia apsistoti nakčiai, ir liepė savo vyrams 
palikti vežimą prie arklidžių. Pro rombinius užeigos langus sklido šilta gelz- 
gana šviesa ir Brienė išgirdo, kaip užuodęs kumelę sužvingo eržilas. Ji keti- 
no nusegti balną, bet pro arklidžių duris įžengęs vaikinukas tarė: 

— Leisk, aš tai padarysiu, sere. 

— Aš ne seras, - paaiškino jam Brienė, - bet gali paimti kumelę. Žiūrėk, 
kad būtų pašerta, iššukuota ir pagirdyta. 

Vaikinukas nuraudo. 

- Atleisk, miledi. Pamaniau... 

— Dauguma suklysta. 

Brienė padavė jam vadeles ir, persimetusi per petį balnakrepšius ir pa- 
sispaudusi po pažastimi susuktą kelioninę patalynę, paskui kitus nuėjo į 
užeigą. 

Medinės svečių menės grindys buvo užpiltos pjuvenomis, be to, čia kve- 
pėjo apyniais ir kepama mėsa. Kepsnys, trumpam paliktas be priežiūros, 
ant ugnies šnypštė ir spirgėjo. Prie stalo sėdėjo šeši vyrai, bet į salę įžengus 
pašaliečiams jų pokalbis nutrūko. Brienė jautė, kaip tie vyrai į ją spokso. Net 
su šarviniais marškiniais, apsiaustu ir liemene ji jautėsi nuoga. Kai vienas iš 
vyrų pasakė: „Tik pažiūrėkite į šitą, - Brienė suprato, kad jis kalba ne apie 
serą Šedriką. 

Pasirodė užeigos savininkas, abiejose rankose nešdamas po tris bokalus 
alaus ir kas žingsnis jį laistydamas. 

- Ar turi kambarių, gerasis žmogau? - paklausė jo pirklys. 

— Gal ir turiu, - tarė šeimininkas, - bet tik tiems, kurie turi monetų. 

Seras Kreitonas Longbou, rodos, įsižeidė. 

— Neidžlai, taip sutinki seną bičiulį? Juk čia aš, Longbou. 

- Tikrai tu. Ir skolingas man septynis elnius. Parodyk, kad turi sidabro, 
ir aš parodysiu tau lovą. 

Vieną po kito smuklininkas pastatė bokalus, išlaistydamas ant stalo dar 
daugiau alaus. 

— Sumokėsiu už vieną kambarį sau ir už antrą savo bendrakeleiviams, - 
tarė Brienė, rodydama serą Kreitoną ir serą Iliferį. 

- Ir aš išsinuomosiu kambarį, - įsiterpė pirklys. - Sau ir gerajam serui 
Šedrikui. Mano tarnai, jei tu leisi, pernakvos arklidėse. 

Smuklininkas visus juos atidžiai nužvelgė. 

- Gal ir leisiu. Norėsite vakarienės? Pamautas ant iešmo kepa puikus 
ožys. 

— Pats nuspręsiu, ar jis tikrai puikus, - pareiškė Haibaldas. - Mano vy- 
rams pakaks ir duonos su nuo kepsnio likusiais taukais. 

Taigi jie pavakarieniavo. Užlipusi laiptais paskui užeigos šeimininką, 
įbrukusi jam į delną kelias monetas ir pasidėjusi savo daiktus jo parodyta- 
me kambaryje, Brienė ir pati paragavo kepsnio. Taip pat ji užsakė ožkienos 
ir serui Kreitonui bei serui Iliferiui, mat vakar jie pasidalijo su ja keptą upė- 
takį. Klajokliai riteriai ir pirklys mėsą užgėrė alumi, bet Brienė išgėrė puo- 
delį ožkų pieno. Ji klausėsi užstalės šnekų slapta vildamasi išgirsti ką nors, 
kas jai padėtų surasti Sansą. 

- Keliauji iš Karaliaus Uosto, - užkalbino Haibaldą vienas iš čionykščių 
vyrų. - Ar tiesa, kad Karalžudys suluošintas? 

- Tikra tiesa, - linktelėjo Haibaldas. - Jis prarado dešinę plaštaką. 

- Taigi, - pridūrė seras Kreitonas, - girdėjau, kad ją nukando didvilkis, 
vienas tų iš šiaurės atklystančių pabaisų. Ten, šiaurėje, net jų dievai keisti. 

- Ne vilkas ją nukando, - nė pati nepajuto, kaip prabilo Brienė. - Serui 
Džeimiui plaštaką nukirto Kohoriko samdinio kalavijas. 

- Nelengva kautis laikant ginklą ne toje rankoje, - pasakė Pamišusi Pelė. 

— Niekai, - atrėžė seras Kreitonas Longbou. - Pavyzdžiui, aš vienodai 
gerai kaunuosi abiem rankomis. 

- Ak, aš tuo nė kiek neabejoju. - Ir seras Šedrikas pasveikino jį, kilstelė- 
jęs savo bokalą. 

Brienė prisiminė, kaip kovėsi su Džeimiu miške. Ir jai vos pavyko at- 
mušti jo kalavijo kirčius. Jis buvo nusilpęs nuo kalinimo ir surakintais riešais. 
Joks Septynių Karalysčių riteris nebūtų galėjęs atsilaikyti prieš jį, atgavusį jė- 
gas ir grandinėmis nesukaustytomis rankomis. Džeimis buvo padaręs blogų 
dalykų, bet kautis tikrai mokėjo! Taip jį sužaloti buvo nežmoniškai Žiauru. 
Nužudyti liūtą yra viena, o nukirsti jam leteną ir palikti palūžusį ir suglu- 
musį - visai kas kita. 

Staiga svečių menė Brienei pasirodė tokia triukšminga, kad daugiau ne- 
galėjo čia tverti nė akimirkos. Paskubomis palinkėjusi visiems labos nak- 
ties, ji užlipo laiptais ir nuėjo į savo lovą. Jos kambario lubos buvo žemos; 
įeidama su ilga plona žvake rankoje, Brienė turėjo pasilenkti, kitaip būtų 
prasiskėlusi galvą. Čia stovėjo vienintelis baldas - lova, tokia plati, kad joje 
būtų buvę galima miegoti šešiese, - o ant palangės buvo padėtas lajinis žva- 
kigalis. Brienė uždegė jį prikišusi ilgos plonos žvakės dagtį, uždėjo ant durų 
skersinį ir ant lovos kojos pasikabino kardasaitį. Kalavijo makštys buvo la- 
bai paprastos, medinės, apsuktos ruda, sutrūkinėjusia oda, o ginklas dar 

prastesnis. Jį Brienė nusipirko Karaliaus Uoste vietoj to, kurį pavogė Smar- 
kieji Vyrukai. Vietoj Renlio kalavijo. Brienei vis dar buvo skaudu prisiminti, 
kad jį prarado. 

Tačiau susuktoje kelioninėje patalynėje ji buvo paslėpusi kitą kalaviją. 
Brienė atsisėdo ant lovos ir jį išsitraukė. Žvakės šviesoje auksas blykstelėjo 
geltonai, o rubinai sužibo raudona spalva. Kai Brienė ištraukė Pažadų Te- 
sėtoją iš makštų, jai užėmė žadą. Ginklo ašmenimis ritosi juodos ir raudo- 
nos bangelės, įsismelkusios giliai į plieną. Stebuklingas Valyrijos plienas. Tai 
buvo didvyrio vertas kalavijas. Kai buvo maža, auklė jai išūžė ausis istori- 
jomis apie narsą ir linksmino pasakojimais apie garsius sero Galadono iš 
Morno, Eloriano Kvailio, princo Eimono Drakono riterio ir kitų didvyrių 
žygius. Kiekvienas iš šių vyrų turėjo po ypatingą kalaviją ir Pažadų Tesėto- 
jas, žinoma, buvo vienas iš tokių ginklų, nors ji toli gražu nebuvo viena iš 
didvyrių. „Ginsi Nedo Starko dukterį jo paties plienu“, - pasakė Džeimis. 

Klūpodama tarp lovos ir sienos, iškėlusi kalaviją Brienė pasimeldė Se- 
nolei, kurios auksinis žibintas rodė vyrams gyvenimo kelią. „Vesk mane, - 
sušnabždėjo ji, - apšviesk man kelią, parodyk taką pas Sansą.“ Ji apvylė ir 
Renlį, ir ledi Ketliną. Bet apvilti Džeimio neturėjo teisės. Jis patikėjo man šį 
kalaviją. Jis patikėjo man savo garbę. 

Baigusi melstis, ji kaip įmanydama patogiau išsitiesė lovoje. Ši buvo labai 
plati, bet per trumpa, tad Brienei teko atsigulti skersai. Ji girdėjo iš apačios 
sklindantį bokalų dzingsėjimą ir svečių balsus. Ėmė rinktis ir blusos, apie 
kurias kalbėjo Longbou. Per kasymąsi Brienė negalėjo sudėti bluosto: 

Ji girdėjo laiptais lipant Haibaldą, o šiek tiek vėliau ir riterius. „...niekada 
nežinojau jo vardo, - eidamas pro jos kambarį pasakė seras Kreitonas, - bet 
ant jo skydo buvo nupieštas raudonas viščiukas, o nuo kalavijo ašmenų la- 
šėjo kraujas...“ Jo balsas nutolo, o tada kažkur viršuje atsidarė ir vėl užsi- 
trenkė durys. 

Žvakė užgeso. „Senojo akmeninio tilto“ užeigoje įsiviešpatavo tamsa ir 
tokia tyla, kad Brienė girdėjo upės šniokštimą. Tik tada ji atsikėlė ir susirin- 
ko mantą. Paskui atsargiai pravėrė duris, pasiklausė ir basa nulipo laiptais. 
Lauke apsiavė batus ir nuskubėjo į arklides balnoti savo sartos kumelės, sė- 
dusi į balną be žodžių atsiprašė sero Kreitono ir sero Iliferio. Brienei jojant 
pro šalį, pabudo vienas iš Haibaldui tarnaujančių vyrų, bet nemėgino jos 
sulaikyti. Kumelės kanopos sudrebino seną akmeninį tiltą. Paskui Brienė 
pasislėpė miške - juodame kaip derva ir pilname vaiduoklių bei prisimini- 
mų. Skubu pas tave, ledi Sansa, pagalvojo, jodama per tamsą. Nebijok. Ne- 
nurimsiu, kol tavęs nerasiu. 


SEMVELIS 


K“ pamatė pelę, Semas skaitė apie Kitus. 
Jo akys buvo paraudusios ir jautrios. „Neturėčiau jų taip smarkiai 


trinti“, - tardavo jis sau kaskart, kai jas trindavosi. Nuo dulkių akys niežtėjo 
ir ašarojo, o dulkių čia buvo visur. Jų debesėliai pakildavo į orą jam verčiant 
puslapį, o kai pajudindavo knygų stirtą norėdamas pažiūrėti, kas yra jos 
apačioje, dulkės virsdavo tirštais tumulais. 

Semas neprisiminė, kada miegojo, bet per tą laiką, kai radęs virvele per- 
rištą krūvą apdriskusių palaidų puslapių pradėjo juos skaityti, iš storos ir 
aukštos lajinės žvakės liko tik menkas galiukas. Jis buvo pavargęs kaip šuo, 
bet negalėjo sustoti. Dar vieną knygą, pažadėdavo sau Semas, o tada susto- 
siu. Dar vieną foliantą, o tada - viskas. Dar vieną puslapį, ir jau lipsiu į viršų 
pailsėti ir pavalgyti. Bet po vieno puslapio visuomet būdavo kitas, po jo — 
dar vienas, o stirtoje jo laukdavo dar viena knyga. Tik žvilgtelėsiu, apie ką 
rašoma šioje, pagalvodavo Semas ir nė nepajusdavo, kaip pusę jos perkrims- 
davo. Nuo to laiko, kai drauge su Pipu ir Grenu suvalgė dubenį pupelių sriu- 
bos su šonine, jis nieko burnoje neturėjo. Na, nebent duonos ir sūrio, bet tai 
tik menka užkandėlė, pagalvojo jis. Užmetė akį į tuščią lėkštę ir pamatė pelę, 
dorojančią duonos trupinius. 

Pelė buvo pusės mažojo pirštelio ilgio, juodomis akutėmis ir švelniu pil- 
ku kailiuku. Semas suprato privalantis ją nudobti. Galbūt pelės tikrai labiau 
mėgo duoną ir sūrį, bet taip pat ėsdavo ir popierių. Knygų lentynose ir stir- 
tose jis rado daug pelių spirų, be to, kai kurių knygų odiniai viršeliai tikrai 
buvo apgraužti. 

Bet ji tokia mažutė. Ir alkana. Kaip jis gali gailėti pelei kelių trupinių? - Ir 
vis dėlto ji graužia knygas... 

Kelias valandas pasėdėjus ant kėdės, Semo nugara buvo sustingusi, o ko- 
jos nutirpusios. Jis suprato nesąs toks vikrus, kad galėtų pagauti pelę, tačiau 
gal pavyktų ją priploti? Prie alkūnės gulėjo didžiulis oda įrištas „Juodojo 
Kentauro analų“ tomas, kuriame septonas Jorkvenas varginamai išsamiai 
buvo aprašęs devynerius Nakties sargybos lordo vado, Orberto Kasvelio, 
tarnybos metus. Kiekvienai jo vadovavimo dienai buvo skirta po puslapį 
ir visi jie, rodos, prasidėjo žodžiais: „Lordas Obertas atsikėlė auštant ir išsi- 
tuštino, - išskyrus paskutinį, kuriame buvo parašyta: „Lordas Obertas rytą 
buvo rastas negyvas.“ 

Jokia pelė neatsilaikys prieš septoną Jorkveną. Labai lėtai Semas kaire ran- 
ka paėmė knygą. Ji buvo stora ir sunki, ir kai jis viena ranka pamėgino ją 
pakelti, knyga išslydo jam iš putlių pirštų ir dunkstelėjusi vėl nukrito. Pelė 

dingo akimirksniu, nulėkė mitriai kaip strėlė. Semas lengviau atsikvėpė. Su- 
traiškęs šį vargšą mažą padarėlį paskui būtų sapnavęs košmarus. 

— Bet neturėtum graužti knygų, - garsiai ištarė jis. 

Galbūt, kai kitą kartą čia ateis, reikės atnešti daugiau sūrio... 

Semas nustebo, kad žvakė degė taip ilgai. Ar pupelių sriubą su šonine 
jis valgė šiandien, ar vakar? Vakar. Tikrai turėjau ją valgyti vakar. Supratęs 
tai, jis nusižiovavo. Jonas susirūpins, kur jis prašapo, o meisteris Eimonas 
jį, žinoma, supras. Kol nebuvo apakęs, meisteris labai mėgo knygas, kaip 
ir Semas Tarlis. Ir suprato, jog kartais tiesiog pasineri į jas, tarsi kiekvienas 
puslapis būtų vartai į kitą pasaulį. 

Atsistojęs Semas staiga susiraukė - mat nutirpusias jo blauzdas ėmė 
varstyti adatėlės. Kėdė buvo labai kieta ir, kol jis sėdėjo palinkęs prie knygų, 
skaudžiai nuspaudė užpakalį. Kitą kartą reikia nepamiršti pasiimti pagal- 
vės. Būtų net geriau, jei jis galėtų ir miegoti čia, celėje, kurią rado užkrau- 
tą keturiomis dėžėmis, pilnomis atskirų, iš įvairių knygų išplėštų puslapių, 
bet Semas nenorėjo ilgai palikti meisterio Eimono vieno. Pastaruoju metu 
meisteris gerokai nusilpo ir jam reikėjo pagalbos, ypač prižiūrėti varnams. 
Žinoma, Eimonas turėjo Klaidą, bet Semas buvo jaunesnis, be to, jam ge- 
riau sekėsi tvarkytis su paukščiais. 

Po kaire pažasčia pasispaudęs šūsnį knygų ir pergamentų, o dešinėje lai- 
kydamas žvakę, Semas nužingsniavo tuneliais, brolių vadinamais kirmių ta- 
kais. Ant stačių akmeninių laiptų iš viršaus krito blankios šviesos pluoštas, 
tad Semas suprato, jog viršuje dabar diena. Jis pastatė žvakę sienos nišoje ir 
ėmė lipti. Pasiekęs penktą pakopą, Semas jau šnopavo. Ant dešimtos sustojo 
perimti knygų į dešinę ranką. 

Užlipęs jis atsidūrė po pilkšvu švininiu dangumi. Iš tokio dangaus gali 
tikėtis tik sniego, markstydamasis pagalvojo jis. Artėjantis sniegas kėlė jam 
nerimą. Semas prisiminė tą naktį Pirmųjų Žmonių Kumštyje, kai juos kar- 
tu užklupo ir sniegas, ir numirėliai. Nebūk toks bailys, sudraudė jis save. Su 
tavimi - prisiekę broliai, jau nekalbant apie Stanį Barateoną ir visus jo rite- 
rius. Aukštai jam virš galvos dunksojo Juodosios pilies tvirtovė ir bokštai, 
nors, palyginti su milžiniška Siena, ir jie atrodė niekingai maži. Pirmaja- 
me Sienos ketvirtadalyje nuo žemės, ten, kur palengva kilo nauji laiptai su 
staigiais posūkiais ir turėjo susijungti su išlikusiais senaisiais, ledu ropštėsi 
būrelis brolių. Jų pjūklų ir kūjų keliamas triukšmas aidėjo atsimušdamas į 
Sienos ledą. Jonas liepė statytojams plušėti dieną ir naktį. Kai kuriuos iš jų, 
sėdinčius prie vakarienės stalo, Semas girdėjo skundžiantis ir atkakliai tvir- 
tinant, girdi, lordas Mormontas niekada neversdavęs jų taip sunkiai dirbti. 
Tačiau be didžiųjų laiptų nebuvo kaip pakilti ant Sienos, jos viršų pasiekti 
galėjai tik ant grandinės pakabintu kilnojamu narvu. Kad ir kaip Semveliui 
Tarliui nepatiko laiptai, dar labiau jis nekentė to narvo. Keldamasis juo, 
Semas visuomet užsimerkdavo įsitikinęs, kad grandinė tuoj nutrūks. Kiek- 

vieną kartą, kai narvo grotos brūkštelėdavo į ledą, iš baimės akimirką jam 
sustodavo širdis. 

Prieš du šimtus metų čia buvo drakonų, žiūrėdamas į lėtai besileidžiantį 
narvą pagavo save galvojant Semas. Jie ant Sienos tiesiog užskrisdavo. Ka- 
ralienė Alisana aplankė Juodąją pilį raita ant drakono, o jos karalius, Dža- 
heiris, atskrido paskui ją ant savojo. Ar Sidabrasparnė galėjo čia padėti ir 
palikti kiaušinį? O gal Stanis rado vieną kiaušinį Drakono Uoloje? Net jeigu 
jis turi kiaušinį, ar gali tikėtis, kad iš jo kas nors išsiris? Beiloras Palaimintasis 
meldėsi už turėtus kiaušinius, o kiti Targarienai mėgino juos išperinti pasi- 
telkę juodąją magiją. Ir nieko iš to neišėjo, tik apsijuokė ir patyrė tragediją. 

- Semveli, - atsklido liūdnas balsas. - Ėjau tavęs atvesti. Man liepta paly- 
dėti tave pas lordą vadą. 

Semui ant nosies nukrito snaigė. 

- Jonas nori mane matyti! 

- Šito nežinau, - gūžtelėjo Paniurėlis Edas Toletas. - Pusės to, ką ma- 
čiau, visiškai nenorėjau matyti, ir niekada nemačiau nė pusės to, ką išvysti 
norėjau. Nemanau, kad noras čia svarbiausia. Bet vis tiek geriau pas jį nu- 
eik. Kai tik baigs tvarkyti reikalus su Krasterio žmona, lordas Snou nori su 
tavimi pasikalbėti. 

— Su Džile? 

— Taigi. Jei mano žindyvė būtų atrodžiusi taip, kaip ji, niekada nebūčiau 
leidęsis atjunkomas. Bet maniškė buvo su ūsais... 

— Dauguma ožkų juos turi, - įsiterpė Pipas, kai jiedu su Grenu išniro iš 
už kampo, nešini didlankiais ir užsikabinę ant nugarų strėlines. - Kur bu- 
vai, Žudike? Vakar per vakarienę tavęs pasigedome. Liko nesuvalgytas visas 
keptas jautis. 

- Nevadink manęs Žudiku. - Pašaipą dėl jaučio Semas praleido pro au- 
sis. Pipas toks jau buvo. - Aš skaičiau. Ten buvo pelė... 

— Grenui girdint apie peles nė neužsimink. Pelių jis baisiai bijo. 

— Nebijau, - pasipiktinęs tarė Grenas. 

- Bet valgyti jas bijotum. 

- Suvalgyčiau daugiau pelių už tave. 

Paniurėlis Edas Toletas atsiduso. 

— Kai buvau paauglys, peles valgydavome tik per šventes. Buvau jauniau- 
sias vaikas, tad man visuomet tekdavo uodega. Ant uodegos mėsos nėra... 

— Kur tavo didlankis, Semai? - pasiteiravo Grenas. Seras Aliseris vadino 
jį Tauru ir ši pravardė, rodos, kasdien vis labiau jam tiko. Prie Sienos jis 
atvyko stambus, bet lėtas, storasprandis, pilvotas, raudonu veidu ir neran- 
gus. Nors Grenui, užkibusiam ant kokio nors Pipo pokšto, sprandas vis dar 
išrausdavo, po daugybės valandų pratybų su kalaviju ir skydu pilvuko jis 
atsikratė, jo rankos sustiprėjo, o krūtinė išplatėjo. Dabar jis buvo stiprus ir 
gauruotas kaip tauras. 


VARNŲ PUOTA 77 


— Ulmeris laukia tavęs pratybų aikštėje. 

— Ulmeris... - sutrikęs tarstelėjo Semas. 

Tapęs lordu vadu, Jonas Snou netrukus visai įgulai, net tarnams ir virė- 
jams, įvedė kasdienius visuotinius šaudymo iš lanko mokymus. Jis pareiškė, 
girdi, Nakties sargyboje per daug sureikšminamas gebėjimas valdyti kalavi- 
ją, per mažai dėmesio skiriama šaudymui ir ši tradicija tęsiasi dar iš tų laikų, 
kai riteris buvo vienas iš dešimties brolių, o ne vienas iš šimto, kaip dabar. 
Semas pripažino, kad šis įsakymas prasmingas, bet šaudyti iš didlankio ne- 
mėgo beveik taip pat, kaip ir kopti laiptais. Mūvėdamas pirštines jis niekada 
nepataikydavo į taikinį, o jas nusimovęs ant pirštų prisitrindavo pūsles. Tie 
lankai buvo pavojingi. Šilkiniui lanko templė nuplėšė pusę nago. 

- Visai pamiršau. 

— Pavergei tyržmogių princesės širdį, Žudike. - Pastarosiomis dienomis 
Vala įprato žiūrėti į juos pro savo kambario langą Karaliaus bokšte. - Ji ne- 
nuleidžia nuo tavęs akių. 

- Netiesa! Nekalbėk taip! - Semas su Vala šnektelėjo tik du kartus, kai 
meisteris Eimonas užsuko pas ją įsitikinti, ar kūdikiai sveiki. Princesė buvo 
tokia graži, kad kalbėdamas Semas mikčiojo ir raudonavo. 

— Kodėl ne? - gūžtelėjo Pipas. - Ji nori turėti tavo vaikų. Gal mums jau 
vadinti tave Semu Suvedžiotoju? 

Semas nuraudo. Jis žinojo, jog karalius Stanis turi savų, su Vala susijusių 
planų; ji buvo tarsi kalkių skiedinys, kuriuo jis ketino sutvirtinti taiką tarp 
šiauriečių ir laisvosios tautos. 

- Šiandien neturiu laiko pratyboms, man reikia pasimatyti su Jonu. 

— Su Jonu? Su Jonu? Ar mes pažįstame ką nors, vardu Jonas, Grenai? 

- Jis kalba apie lordą vadą. 

— Aaa... Apie didįjį lordą Snou? Na, žinoma. O kam tau su juo matytis? 
Jis net nemoka pakrutinti ausų. - Norėdamas parodyti, kad jis moka, Pipas 
pakrutino ausis. Jo ausys buvo didelės ir raudonos nuo šalčio. - Dabar jis 
tikras lordas Snou ir tokios prakeiktai aukštos kilmės, kad mes jam nė iš 
tolo neprilygstame. 

- Jonas turi pareigų, - gindamas lordą vadą tarė Semas. - Dabar jo ir 
Siena, ir visi su ja susiję reikalai. 

— Bet žmogus turi pareigų ir savo draugams. Jei ne mes, lordu vadu būtų 
tapęs Janas Slintas. Lordas Janas būtų pasodinęs Snou nuogą ant mulo ir 
išsiuntęs. „Keliauk į Krasterio pilį, - būtų liepęs jis, - ir parnešk man Senojo 
Lokio batus ir apsiaustą.“ Mes jį nuo tokios lemties išgelbėjome, o dabar jis 
tiek užsiėmęs, kad negali drauge prie laužo išgerti taurės pakaitinto ir prie- 
skoniais pagardinto vyno? 

Grenas bičiuliui pritarė: 

- Pareigos netrukdo jam valandų valandas praleisti pratybų aikštėje. Be- 
veik kasdien jis ten su kuo nors kaunasi. 

Semas turėjo pripažinti, kad tai tiesa. Kartą, Jonui atėjus pasitarti su 
meisteriu Eimonu, Semas jo paklausė, kodėl jis tiek daug laiko praleidžia 
kaudamasis kalaviju. 

- Senasis Lokys, būdamas lordu vadu, niekada tiek daug nesipraktikuo- 
davo, - atkreipė jis Jono dėmesį. 2 

Užuot ką nors atsakęs, Jonas įbruko Semui į rankas Ilganagį. Leido jam 
pajusti ginklo lengvumą, atsvarą ir liepė pasukinėti geležtę, kad tamsus pa- 
dūmavęs plienas suribuliuotų. 

- Valyrijos plienas, - tarė jis, - užkerėtas, aštrus kaip skustuvas ir beveik 
nesunaikinamas. Kovotojas turi būti toks pat puikus, kaip ir jo kalavijas, 
Semai. Ilganagis nukaldintas iš Valyrijos plieno, bet man trūksta patirties. 
Pusrankis būtų mane nužudęs taip pat lengvai, kaip tu sutraiškai vabzdį. 

Semas grąžino kalaviją. 

- Kai mėginu priploti vabzdį, jis visada nuskrenda. Tik delną susitren- 
kiu. Ir man skauda. 

Jonas nusijuokė. 

— Na gerai. Korinas būtų mane nužudęs taip pat lengvai, kaip tu suvalgai 
dubenį košės. 

Košę Semas mėgo, ypač pagardintą medumi. 

- Neturiu tam laiko, - tarė Semas draugams ir, palikęs juos, nužings- 
niavo prie ginklinės, prispaudęs knygas prie krūtinės. Esu skydas, saugantis 
žmonių karalystes, prisiminė jis. Kažin, ką pasakytų tie žmonės, jeigu žino- 
tų, kad jų karalystes saugo tokie vyrai kaip Grenas, Pipas ir Paniurėlis Edas? 

Lordo vado bokštą buvo nusiaubusi ugnis, o Karaliaus bokšte įsikūrė 
Stanis Barateonas, tad Jonas Snou užėmė kuklius Donalo Nojaus kamba- 
rius už ginklinės. Atėjęs Semas susitiko išeinančią Džilę, susisupusią į seną 
apsiaustą, jo duotą jiedviem sprunkant iš Krasterio pilies. Džilė būtų pro jį 
pralėkusi, bet Semas sučiupo ją už rankos ir knygos iškrito jam iš glėbio. 

- Džile... 

— Semai... - susijaudinusi tarstelėjo ji. 

Džilė buvo tamsiaplaukė, liekna, didelėmis, rudomis, į elnės panašiomis 
akimis. Ji tiesiog skendo seno Semo apsiausto klostėse, po gobtuvu jos veido 
beveik nebuvo matyti, bet mergina vis tiek drebėjo. Džilė atrodė išblyškusi 
ir išsigandusi. 

— Kas atsitiko? - paklausė jos Semas. - Kaip laikosi kūdikiai? 

Džilė išsivadavo iš jo gniaužtų. 

- Jiems viskas gerai, Semai. Tikrai gerai. 

- Stebuklas, kad rūpindamasi jais dviem dar įsigudrini numigti, - malo- 
niai tarė Semas. - Kurį vakar vakare girdėjau verkiant? Maniau, jis niekada 
nesiliaus. 

— Verkė Dalos berniukas. Jis verkia, kai nori krūties. Maniškis... maniš- 
kis beveik neverkia. Kartais guguoja, bet... - Jos akys paplūdo ašaromis. — 
Turiu eiti. Jau laikas juos maitinti. Jei užtruksiu, man ims tekėti pienas. 


VARNŲ PUOTA 79 


Ir, palikusi suglumusį Semą, ji nuskubėjo per kiemą. 

Semui teko atsiklaupti ir susirinkti iškritusias knygas. Nereikėjo man tiek 
daug jų neštis, pagalvojo jis, braukdamas purvą nuo Kolokvo Votario „Nef- 
rito kompendiumo" - storo rytų sakmių ir legendų tomo, kurį jam liepė su- 
rasti meisteris Eimonas. Ši knyga, rodos, buvo puikiai išsilaikiusi. O meis- 
terio Tomakso „Drakonų giminaičiai, arba Targarienų giminės istorija nuo 
tremties iki aukso amžiaus ir apmąstymai apie drakonų gyvenimą ir mirtį“ 
gerokai nukentėjo. Krisdama ji atsivertė ir keli puslapiai susitepė, taip pat ir 
tas, kuriame įvairių spalvų rašalu buvo nupieštas gana gražus paveikslėlis, 
vaizduojantis Balerioną Juodąjį Siaubą. Delnu lygindamas ir valydamas la- 
pus, Semas pyktelėjo ant savęs, nerangaus kvailio. Sutikęs Džilę jis visuomet 
susijaudindavo ir jam pakildavo... „gumbas“. Prisiekęs Nakties sargybos 
brolis neturėjo jaustis taip, kaip jausdavosi jis, sutikęs Džilę, ypač kai ji užsi- 
mindavo apie savo krūtis ir... 

— Lordas Snou tavęs laukia. 

Prie ginklinės durų, remdamiesi į savo ietis, stovėjo du sargybiniai su 
juodais apsiaustais ir lengvais geležiniais šalmais. Šiuos žodžius ištarė Plau- 
kuotasis Holas. Malis padėjo Semui atsistoti. Paskubomis padėkojęs, jis pra- 
ėjo pro sargybinius ir, iš visų jėgų spausdamas prie krūtinės stirtą knygų, 
nuskubėjo per kalvę, kur tebestovėjo priekalas ir dumplės. Ant darbastalio 
buvo padėti nebaigti kaldinti šarvažiedžiai marškiniai. Išsitiesęs po priekalu 
gulėjo Vaiduoklis, grauždamas jaučio kaulą ir mėgindamas pasiekti čiulpus. 
Semui žingsniuojant pro šalį, baltasis didvilkis pakėlė galvą, bet neišleido 
nė menkiausio garso. 

Jonas buvo įsikūręs už stovų su ietimis ir skydais. Kai Semas įėjo, jis skai- 
tė kažkokį pergamentą. Jam ant peties tupėjo lordo vado Mormonto varnas 
ir spoksojo žemyn, tarsi ir jis būtų skaitęs, bet pamatęs Semą paukštis pakilo 
ir nuskrido pas jį krankdamas: Grūdų, grūdy! 

Padėjęs knygas, Semas kyštelėjo ranką į maišą prie durų ir pasėmė saują 
grūdų. Varnas nutūpė jam ant riešo ir iš delno taip smarkiai kaptelėjo grūdą 
snapu, kad Semas šūktelėjo ir patraukė ranką. Varnas vėl pakilo, o geltoni ir 
rausvi grūdai pabiro ant grindų. 

- Uždaryk duris, Semai. - Ant Jono skruosto vis dar buvo matyti randai, 
kuriuos kadaise paliko erelis, mėginęs išlesti jam akį. - Ar tas šelmis prakir- 
to delną? 

Semas nusimovė pirštinę. 

- Taip. - Jam pasidarė silpna. - Kraujas bėga... 

— Mes visi liejame kraują už Nakties sargybą. Kitą kartą apsimauk sto- 
resnes pirštines. - Jonas koja paslinko jo pusėn krėslą. - Sėsk ir paskaityk. — 
Jis padavė Semui pergamentą. 

- Kas tai? - paklausė Semas. Varnas ėmė rinkti tarp vikšrių išsibarsčiu- 
sius grūdus. 

— Popierinis skydas. 

Skaitydamas Semas čiulpė kraujuojantį delną. Jis iš karto pažino meis- 
terio Eimono rašyseną. Meisterio raidės buvo mažos ir lengvai įskaitomos, 
bet senis negalėjo matyti, kur užtiško rašalo, tad kartais palikdavo bjaurias 
dėmes. 

— Laiškas karaliui Tomenui? 

- Vinterfele Tomenas su mano broliu Branu kovėsi mediniais kalavijais. 
Jis prisivilko tiek paminkštinimų, jog atrodė kaip iškimšta žąsis. Branas jį 
pargriovė. - Jonas priėjo prie lango. - Tačiau Branas žuvęs, o putlus rau- 
donskruostis Tomenas sėdi Geležiniam soste, ant auksinių garbanų užsidė- 
jęs karūną. 

Branas nežuvęs, norėjo pasakyti Semas. Jis su Šaltarankiu iškeliavo už 
Sienos. Bet žodžiai užstrigo jam gerklėje. Prisiekiau saugoti paslaptį. 

— Nepasirašei laiško. 

- Senasis Lokys šimtą kartų maldavo Geležinio sosto pagalbos. Jie at- 
siuntė Janą Slintą. Joks laiškas neįžiebs Lanisterių meilės mums. Juo labiau, 
kai išgirs, kad padedame Staniui. 

- Tik ginti Sieną, o ne maištauti. - Semas paskubomis dar kartą perskai- 
tė laišką. - Būtent taip čia ir parašyta. 

- Šis skirtumas gali praslysti lordui Taivinui pro akis. - Jonas pasiėmė 
laišką. - Kodėl dabar jis turėtų mums padėti? Anksčiau nepadėjo. 

— Na, - pasakė Semas, - jis tikriausiai nenorės girdėti kalbų, kad Stanis 
atjojo ginti karalystės, o tuo metu Tomenas žaidė su žaisliukais. Tai užtrauk- 
tų Lanisterių giminei panieką. 

— Nenoriu paniekos Lanisterių giminei, noriu, kad ji mirtų ir žlugtų. - 
Jonas pakėlė laišką. - „Nakties sargyba nedalyvauja Septynių Karalysčių 
karuose, - perskaitė jis. - Esame prisiekę ištikimybę karalystei, o jai dabar 
iškilo siaubingas pavojus. Stanis Barateonas padeda mums kovoti su prie- 
šais iš anapus Sienos, nors mes nesame jo vyrai...“ 

— Taigi, - muistydamasis tarė Semas, - kad nesame. O gal... esame? 

— Daviau Staniui maisto, pastogę, perleidau Nakties fortą ir sutikau, kad 
dalis laisvosios tautos įsikurtų Dovanoje. Tik tiek. 

- Lordas Taivinas sakys, kad to per daug. 

— O Stanis sako, kad to per maža. Kuo daugiau karaliui duodi, tuo dau- 
giau jam reikia. Vaikštome lediniu tiltu, o abipus jo - praraja. Ir vienam 
karaliui gana sunku įtikti. O įtikti dviem vargu ar įmanoma. 

- Taip, bet... jei kovą laimės Lanisteriai ir lordas Taivinas nuspręs, kad 
padėdami Staniui išdavėme karalių, Nakties sargybai gali ateiti galas. Jį 
palaiko Taireliai su gausia ir stipria Haigardeno kariuomene. Be to, Juo- 
dųjų Vandenų mūšyje jis Stanį sutriuškino. - Galbūt matant kraują Semui 
ir pasidarydavo silpna, bet jis žinojo, kaip laimimi karai. Tuo pasirūpino 
jo tėvas. 

— Kautynės prie Juodųjų Vandenų - tai tik vienas mūšis. Robas laimėjo 
visus savo mūšius, o vis tiek padėjo galvą. Jei Stanis įkalbės prisidėti šiaurę... 

Jis mėgina save įtikinti, suprato Semas, bet negali. Iš Juodosios pilies buvo 
išleista daugybė varnų su laiškais, kuriuose šiaurės lordai buvo raginami pa- 
laikyti Stanį Barateoną ir prisidėti prie jo su savo kariuomene. Daugumą 
varnų paleido pats Semas. Bet iki šiol grįžo tik vienas paukštis, - tas, kurį jie 
išsiuntė į Karholdą. O šiaip tebetvyrojo gūdi tyla. 

Net jei Staniui būtų pavykę patraukti savo pusėn šiauriečius, Semas vis 
tiek neįsivaizdavo, kad jis būtų galėjęs tikėtis kaip lygus su lygiais kovoti su 
jungtine Kasterlių Uolos, Haigardeno ir Dvynių kariuomene. Ir vis dėlto 
be šiauriečių karalius Stanis iš anksto buvo pasmerktas. Pasmerktas kaip ir 
Nakties sargyba, jei lordas Taivinas nuspręs, kad jie yra išdavikai. 

— Lanisteriai turi savus šiauriečius. Lordą Boltoną ir jo nesantuokinį 
sūnų. 

- Stanis turi Karstarkus. Jei prišnekintų prisidėti Baltąjį Uostą... 

- Jei, - pabrėžtinai pakartojo Semas. - O jei ne... Milorde, net popierinis 
skydas yra geriau už jokį... 

Jonas pamosavo laišku. 

- Ir aš taip manau. - Atsidusęs jis paėmė plunksną ir laiško apačioje 
brūkštelėjo savo parašą. - Atnešk antspaudams vaško. - Palaikęs virš žva- 
kės liepsnos, Semas pakaitino juodą vaškinę lazdelę, užlašino kelis vaško la- 
įspaudė lordo vado antspaudą. - Kai išeisi, nunešk laišką meisteriui Eimo- 
nui, - liepė jis. - Ir pasakyk, kad išsiųstų varną į Karaliaus Uostą. 

- Klausau. - Kiek padvejojęs Semas tarė: - Milorde, gal galėčiau pa- 
klausti... Mačiau išeinant Džilę. Sunkiai tramdančią ašaras... 

— Vala vėl atsiuntė ją maldauti, kad paliktume Mensą gyvą. 

- Hm... —- Vala buvo sesuo moters, kurią Užusienio karalius paėmė į 
žmonas ir paskelbė karaliene. Stanis ir jo vyrai vadino ją „tyržmogių prin- 
cese“. Jos sesuo Dala mirė per mūšį, nors kalavijo ašmenimis niekas jos ne- 
palietė; moteris mirė gimdydama Menso Plėšiko sūnų. Jei Semo girdėtuose 
šnabždesiuose esama bent šiek tiek tiesos, netrukus paskui ją į kapą turėjo 
keliauti ir Plėšikas. - Ką jai pasakei? 

— Pasakiau, kad pakalbėsiu su Staniu, bet abejoju, ar man pavyks jį įti- 
kinti. Svarbiausia karaliaus pareiga yra ginti karalystę, o Mensas ją puolė. 
Jo malonybė, rodos, neketina to pamiršti. Mano tėvas sakydavo, kad Stanis 
Barateonas - teisingas žmogus. Bet niekas niekada nesakė, kad jis gailestin- 
gas. - Suraukęs antakius Jonas nutilo. - Aš pats mielai nukirsčiau Mensui 
galvą. Kadaise jis buvo Nakties sargybos vyras. Pagal įstatymą jo gyvybė 
priklauso mums. 

- Pipas sako, kad ledi Melisandra nori atiduoti jį liepsnoms ir imtis kaž- 
kokių burtų. 

- Pipui reikėtų išmokti prikąsti liežuvį. Ir aš girdėjau apie tai iš kitų. Jai 
reikia karaliaus kraujo, kad prikeltų drakoną. Tik niekas nežino, kur Meli- 
sandra tikisi rasti miegantį drakoną. Tai nesąmonė. Menso kraujas toks pat 
karališkas, kaip ir mano. Jis niekada nenešiojo karūnos ir nesėdėjo soste. 
Mensas - viso labo plėšikas. O plėšiko kraujas neturi jokių ypatingų galių. 

Varnas pakėlė akis nuo grindų. 

Kraujas... - kranktelėjo jis. 

Jonas nekreipė į paukštį dėmesio. 

- Džilę nusprendžiau išsiųsti. 

- Ak... - Semas staiga kilstelėjo galvą. - Na tai... tai gerai, milorde. 

Jai tikrai būtų geriausia keliauti kur nors, kur saugu ir šilta, kuo toliau 
nuo Sienos ir kovų. 

- Ir Džilę, ir berniuką. O jo pieno broliui turime rasti kitą žindyvę. 

- Kolją rasi, mažyliui pakaks ir ožkos pieno. Ožkos pienas kūdikiui tin- 
ka labiau nei karvės. - Semas kažkur apie tai buvo skaitęs. Sėdėdamas krės- 
le, jis pasimuistė. - Milorde, vartydamas analus, aptikau įrašų apie dar vieną 
jauną Nakties sargybos vadą. Jis buvo išrinktas keturi šimtai metų prieš Už- 
kariavimą. Osrikas Starkas Nakties sargybos vadu tapo būdamas dešimties 
ir vadovavo jai šešiasdešimt metų. Jis yra ketvirtas, milorde. Tu toli gražu 
nesi jauniausias išrinktas Nakties sargybos vadas. Pagal amžių esi penktas 
jauniausias. 

- Tie visi keturi, jaunesni už mane, buvo Šiaurės karaliaus sūnūs, broliai 
arba nesantuokiniai vaikai. Geriau pasakyk man ką nors naudinga. Papasa- 
kok apie mūsų priešus. 

-— Apie Kitus... - Semas liežuviu brūkštelėjo per lūpas. - Jie minimi ana- 
luose, nors ir ne taip dažnai, kaip maniau. Bent jau tuose analuose, kuriuos 
radau ir perskaičiau. Žinau, kad yra daug knygų, kurių dar neradau. Kai 
kurios senesnės knygos byra gabalais. Puslapiai trupa, vos mėginu juos 
versti. O tikrai senos knygos... jos arba sutrūnijusios, arba paslėptos ten, 
kur dar neieškojau, arba... na, gali būti, kad tų knygų nėra ir niekada ne- 
buvo. Seniausios istorijos buvo užrašytos tais laikais, kai į Vesterosą atplau- 
kė andalai. Pirmieji Žmonės paliko mums tik akmenyse iškaltas runas, tad 
viskas, ką manome žinantys apie Didvyrių amžių, Aušros amžių ir Ilgąją 
Naktį, septonų užrašyta praėjus tūkstančiams metų. Citadelėje yra didžiųjų 
meisterių, kurie tais pasakojimais abejoja. Tuose pasakojimuose kalbama 
apie karalius, valdžiusius kelis šimtus metų, ir riterius, klajojusius tūkstan- 
tį metų, nors tais laikais riterių iš viso nebuvo. Pats žinai tas istorijas apie 
Brandoną Statytoją, Simeoną Žvaigždžiaakį, Nakties karalių... Mes sakome, 
kad esi devyni šimtai devyniasdešimt aštuntas Nakties sargybos lordas va- 
das, bet, sprendžiant iš seniausio mano rasto sąrašo, yra tik šeši šimtai sep- 
tyniasdešimt keturi lordai vadai, vadinasi, jis buvo parašytas... 

— „labai seniai, - nutraukė jį Jonas. - Ką sužinojai apie Kitus? 

- Radau vietų, kuriose minimas drakonų .stiklas. Didvyrių amžiuje 
miškavaikiai kasmet duodavo Nakties sargybai šimtą durklų iš obsidiano. 
Daugumoje pasakojimų tvirtinama, kad Kiti ateina, kai šalta. Arba, kai jie 
ateina, pasidaro šalta. Kartais jie pasirodo per pūgą ir ištirpsta dangui iš- 
sigiedrijus. Jie vengia saulės šviesos ir ateina naktį arba... kai jie ateina, už- 
slenka naktis. Kai kuriuose pasakojimuose užsimenama, kad jie joja ant 
kritusių gyvulių. Nesvarbu, ar tai lokiai, ar didvilkiai, ar mamutai, ar ar- 
kliai, svarbu tik, kad būtų negyvi. Tas, kuris nužudė Mažąjį Polą, buvo rai- 
tas ant kritusio žirgo, tad bent jau ši pasakojimo dalis atitinka tikrovę. Kai 
kur kalbama ir apie milžiniškus ledinius vorus. Nežinau, kokie tai padarai. 
Kovoje su Kitais žuvusių žmonių kūnai turi būti sudeginti, kitaip jie prisi- 
kelia ir tampa Kitų vergais. 

- Visa tai mes žinojome. Svarbiausia išsiaiškinti, kaip mums juos įveikti. 

- Jei tikėsime pasakojimais, Kity šarvų mūsų kalavijai įveikti negali, 
paaiškino Semas, - o jų pačių kalavijai tokie šalti, kad sutrupina plieną. Ta- 
čiau ugnis juos trikdo, be to, jie pažeidžiami obsidianu. - Jis prisiminė Kitą, 
sutiktą Vaiduoklių miške ir tartum ištirpusį, kai dūrė jam Jono duotu dur- 
klu iš drakonų stiklo. - Radau vieną istoriją apie Ilgosios Nakties laikus, ku- 
rioje kalbama apie paskutinį didvyrį, žudžiusį Kitus kalaviju drakonų plieno 
ašmenimis. 

- Drakonų plieno? - suraukė antakius Jonas. - Gal Valyrijos plieno? 

- Ir aš pirmiausia apie tai pagalvojau. 

— Vadinasi, jei įkalbėčiau Septynių Karalysčių lordus atiduoti mums 
savo kalavijus, nukaldintus iš Valyrijos plieno, mes visi išsigelbėtume? Tai 
padaryti nebus sunku. - Jonas niūriai nusijuokė. - Ar sužinojai, kas tie Kiti, 
iš kur jie atėjo ir ko nori? 

— Dar ne, milorde, bet gali būti, kad tiesiog skaičiau ne tas knygas. Dar 
yra šimtai, kurių nė nepavarčiau. Duok man laiko ir rasiu viską, ką įmano- 
ma rasti. 

- Daugiau laiko neturime, - liūdnai tarė Jonas. - Susirink savo mantą, 
Semai. Keliausi kartu su Džile. 

- Keliausiu? - Kelias akimirkas Semas nieko nesuprato. - Keliausiu? Į 
Rytų sargybą, milorde? Ar... kur? 

- Į Senmiestį. 

- Į Senmiestį? - šaižiai pakartojo Semas. Netoli Senmiesčio buvo ir Rago 
Kalva. Namai. Nuo šios minties jam ėmė suktis galva. Tėvas... 

- Kartu keliaus ir Eimonas. 

— Eimonas? Meisteris Eimonas? Bet... jam šimtas dveji metai, milorde, 
jis negali... Išsiunti ir jį, ir mane? O kas prižiūrės varnus? Jeigu jie susirgs 
arba susižeis, kas... 

— Klaidas. Jis daug metų tarnavo pas Eimoną. 


84 GEORGE R. R. MARTIN 


— Klaidas tik tarnas, be to, jo regėjimas palengva silpsta. Tau reikia meis- 
terio. Meisteris Eimonas toks silpnas, kad kelionė laivu... — Staiga Semas 
pagalvojo apie Arborą, apie Arboro karalienę ir vos nepaspringo savo liežu- 
viu. - Jis gali... jis senas... ir... 

- Taip, jis rizikuoja gyvybe. Aš tai žinau, Semai, bet dar labiau jis rizi- 
kuos pasilikęs čia. Stanis žino, kas yra Eimonas. Jei raudonoji moteris savo 
burtams reikalauja karališko kraujo... 

— Ak... - Semas išblyško. 

— Rytų sargyboje prie jūsų prisidės Dareonas. Viliuosi, kad jo dainos pa- 
dės mums rasti vieną kitą bičiulį pietuose. „Juodasis strazdas“ nuplukdys 
tave į Bravosą. Iš ten į Senmiestį teks keliauti jau savo jėgomis. Jei vis dar 
nori vadinti Džilės kūdikį savo nesantuokiniu sūnumi, siųsk ją ir vaiką į 
Rago Kalvą. Jei ne, Eimonas ras jai tarnaitės vietą Citadelėje. 

— M-mano nesantuokinis sūnus... - Taip, jis taip kalbėjo, bet... Tas van- 
duo. Galiu nuskęsti. Laivai skęsta nuolat, o ruduo - audringas metų laikas. 
Tačiau Džilė būtų su juo ir vaikelis augtų saugus. - Taip. Aš... Mano motina 
ir seserys padės Džilei auginti vaiką. - Galiu nusiųsti laišką, man nebūtina 
pačiam vykti į Rago Kalvą. - Palydėti ją į Senmiestį gali ir Dareonas. Aš... 
kiekvieną popietę su Ulmeriu mokausi šaudyti iš lanko, kaip ir įsakei, ne- 
bent... būnu požemiuose, bet pats liepei man kuo daugiau sužinoti apie Ki- 
tus. Nuo didlankio man skauda pečius, be to, prisitrinu ant pirštų pūsles. - Ir 
jis parodė Jonui vieną, jau pratrūkusią. - Bet vis tiek praktikuojuosi. Dabar 
jau dažniau kliudau taikinį, nei šaunu pro šalį, ir vis tiek esu prasčiausias iš 
šaulių, kada nors pakėlusių lanką. Bet man patinka Ulmerio pasakojamos 
istorijos. Kas nors turi jas užrašyti ir sudėti į knygą. 

— Taip ir padaryk. Citadelėje jie turi ir pergamento, ir rašalo, ir didlan- 
kių. Tikiuosi, kad šaudymo pratybas tęsi. Semai, Nakties sargyboje yra šim- 
tai vyrų, galinčių paleisti strėlę, bet tik saujelė iš jų moka skaityti arba rašyti. 
Noriu, kad taptum mano nauju meisteriu. 

Išgirdęs šį žodį, Semas krūptelėjo. Ne, Tėve, maldauju, daugiau apie tai 
nekalbėsiu, prisiekiu Septynetu. Išleisk mane, prašau, išleisk. 

— Milorde, aš... turiu darbo čia... knygos... 

— „„tebebus savo vietoje, kai pas mus grįši. 

Semas pakėlė ranką sau prie kaklo. Tarsi būtų jautęs kabančią ir jį smau- 
giančią grandinę. 

— Milorde, Citadelėje jie... pjausto lavonus. - Jie verčia ant kaklo nešioti 
grandinę. Jei trokšti grandinių, eikš su manimi. Tris dienas ir tris naktis Se- 
mas prie sienos prikaustytomis rankomis ir kojomis kūkčiojo, kol pagaliau 
miegas jį įveikė. Ant kaklo grandinė buvo tokia sunki, kad nubrozdino odą, 
ir vos tik miegodamas pasiversdavo ne į tą pusę, nuo tos grandinės imdavo 
dusti. - Negaliu nešioti grandinės. 

- Gali. Ir nešiosi. Meisteris Eimonas senas ir aklas. Jis nenumaldomai 
silpsta. Kai jis mirs, kas užims jo vietą? Meisteris Mulinas Šešėlių bokšte 
veikiau kovotojas nei mokslininkas, o meisteris Harmunas iš Rytų sargybos 
dažniausiai girtas. 

- Jei paprašytum Citadelės atsiųsti daugiau meisterių... 

- Ketinu taip ir padaryti. Mums reikia kiekvieno vyro. Bet rasti lygiaver- 
tę pamainą Eimonui Targarienui ne taip lengva. - Jonas atrodė sutrikęs. — 
Neabejojau, kad tau ši užduotis patiks. Citadelėje tiek daug knygų, kad nie- 
kas negali tikėtis visų jų perskaityti. Tau ten bus gerai, Semai. Aš žinau. 

- Ne. Galėčiau perskaityti knygas, bet... m-meisteris turi būti ir gydyto- 
jas, o aš alpstu pamatęs k-kraują. - Jis ištiesė ranką, kad Jonas matytų, kaip ji 
virpa. - Aš Semas Bailys, o ne Semas Žudikas. 

— Bailys? Ko bijai? Senių priekaištų? Semai, tu matei Kumštį puolančius 
numirėlius, tarsi banga plūstančius gyvus vyrų lavonus juodomis rankomis 
ir ryškiai mėlynomis akimis. Ir nužudei Kitą. 

- Tai d-d-drakonų stiklas, aš čia niekuo dėtas. 

- Tylėk. Tu melavai, rezgei intrigas ir slaptus planus, kad tapčiau lordu 
vadu. O dabar man paklusi. Vyksi į Citadelę ir nusikaldinsi grandinę, o jei 
reikės pjaustyti lavonus, tai ir pjaustysi. Senmiesčio lavonai bent jau nesi- 
priešins. | 

Jis nesupranta. 

- Milorde, - pasakė Semas, - mano t-tėvas, lordas Rendilas, jis, jis, jis, 
jis... Meisterio gyvenimas - tai vergo gyvenimas. - Semas suprato paistan- 
tis nesąmones. - Joks Tarlių giminės sūnus nebuvo pasikabinęs ant kaklo 
grandinės. Rago Kalvos vyrai neįtakingiems lordams nesilanksto ir nepa- 
taikauja. - Jei nori grandinių, eikš su manimi. - Jonai, aš negaliu neklausyti 
savo tėvo. 

Jis pasakė „Jonai“, bet Jono čia nebuvo. Prieš Semą dabar sėdėjo lordas 
Snou pilkomis akimis ir šaltu kaip ledas žvilgsniu. 

- Tu neturi tėvo, - priminė jam lordas Snou. - Tik brolius. Tik mus. 
Tavo gyvenimas priklauso Nakties sargybai, tad eik, susikimšk į krepšį apa- 
unius ir visa kita, ką nori pasiimti į Senmiestį. Išvyksi valandą prieš saulėte- 
xi. O štai tau dar vienas įsakymas. Nuo šiandien nevadinsi savęs bailiu. Per 
praėjusius metus pamatei daugiau, nei kiti pamato per visą gyvenimą. Gali 
vykti į Citadelę, bet tik kaip prisiekęs Nakties sargybos vyras. Negaliu liepti 
tau būti drąsiam, bet galiu įsakyti, kad savo baimę slėptum. Davei priesaiką, 
Semai. Pameni? 

Esu kalavijas tamsoje. Bet kalaviją jis valdė prastai ir bijojo tamsos. 

— Aš... pamėginsiu. 

— Ne pamėginsi, o paklusi. 

Paklusi. Mormonto varnas sumosavo dideliais juodais sparnais. 

— Kaip milordas įsakys. Ar... ar meisteris Eimonas žino? 

- Pirmiausia tai ir buvo jo, o ne mano mintis. - Jonas atidaręs palaikė 
Semui duris. - Ir kad man jokių atsisveikinimų. Kuo mažiau vyrų apie tai 
žinos, tuo geriau. Valandą prieš saulėtekį kieme. 
purvą ir seno sniego plotelius nerangiai šlepsi link meisterio Eimono bu- 
veinės. Galėčiau pasislėpti, tarė sau jis. Galėčiau pasislėpti požemiuose tarp 
knygų. Galėčiau gyventi ten su pele, o naktį slapta išlįsti ir pasivogti mais- 
to. Semas suprato, kad tai paikos mintys, tuščios ir beviltiškos. Požemiuose 
broliai būtų jo ieškoję pirmiausia. Ir tikriausiai niekada nebūtų ieškoję ana- 
pus Sienos, tačiau tai būtų buvusi dar didesnė beprotybė. Tyržmogiai mane 
sučiuptų ir lėtai nugalabytų. Sudegintų gyvą, kaip raudonoji moteris ketina 
sudeginti Mensą Plėšiką. 

Radęs meisterį Eimoną paukštidėje, Semas atidavė jam Jono laišką ir 
paskubomis, užsikirsdamas išklojo visus savo nuogąstavimus. 

- Jis nesupranta. - Semas jautė, kad jį tuoj supykins. - Jei užsikabinsiu 
grandinę, mano t-tėvas... jis, jis, jis... 

- Ir mano tėvas prieštaravo, kai pasirinkau tarnystės kelią, - tarė se- 
nis. - Į Citadelę mane išsiuntė jo tėvas. Karalius Deironas turėjo keturis 
sūnus, iš kurių trys ir patys susilaukė sūnų. „Per daug drakonų kelia tokį 
pat pavojų, kaip ir per mažai“, - išgirdau jo malonybę sakant mano lordui 
tėvui tą dieną, kai buvau išsiųstas. - Eimonas pakėlė ranką prie grandinės, 
sunertos iš įvairių rūšių metalo žiedų ir tabaluojančios jam ant kaklo. - 
Grandinė sunki, Semai, bet mano senelis karalius buvo teisus. Ir tavo lor- 
das Snou neklysta. 

Snou, tyliai kranktelėjo varnas. 

Snou, pritarė jam kitas. 

Jų kranksėjimą pasigavo ir kiti: 

Snou, snou, snou, snou, snou. 

Semas pats išmokė juos šio žodžio. Jis suprato, jog čia pagalbos nesu- 
lauks. Meisteris Eimonas, kaip ir jis, buvo priremtas prie sienos. Jis mirs ke- 
liaudamas jūra, apimtas nevilties pagalvojo Semas. Meisteris per senas, ši 
kelionė jam per sunki. Ir Džilės kūdikis gali mirti, jis ne toks didelis ir stiprus 
kaip Dalos berniukas. Ar Jonas visus mus nori pražudyti? 

Kitą rytą Semas lyg nesavas pasibalnojo kumelę, kuria atjojo čia iš Rago 
Kalvos, ir nusivedė ją per kiemą prie rytinio kelio. Jai ant nugaros uždėti 
balnakrepšiai buvo prikimšti sūrio, dešrų ir kietai virtų kiaušinių, be to, į 
juos buvo įgrūsta ir pusė sūdyto kumpio, kurį Tripirštis Hobas įdavė jam 
kelionės išvakarėse. 

- Esi žmogus, vertinantis gerą valgį, Žudike, - pasakė jam virėjas. - 
Mums reikia daugiau tokių vyrų kaip tu. 

Kumpis, be abejo, jiems pravers. Kol nusigaus į Rytų sargybą, teks ilgai 
joti šaltyje, o Sienos šešėlyje nebuvo nei miestelių, nei užeigų. 

Valandą prieš aušrą visur buvo tamsu ir tylu. Ir Juodoji pilis atrodė keis- 
tai tyli. Kieme jo laukė pora dviračių vežimų, Juodasis Džekas Bulveris ir 
gera dešimtis užsigrūdinusių žvalgų, ištvermingų kaip ir arkliai, ant kurių 
jojo. Viena akimi pamatęs Semą, Kedžas Baltakis garsiai nusikeikė. 

- Nekreipk į jį dėmesio, Žudike, - tarė Juodasis Džekas. - Jis pralošė la- 
žybas, mat tikino, kad tave klykiantį teks traukti iš palovio. 

Meisteris Eimonas buvo per silpnas keliauti raitas, tad jam buvo paruoš- 
tas vežimas, jame ant gulto sukrauta krūva kailių ir sumeistrauta odinė sto- 
ginė, kad nelytų ir nesnigtų ant galvos. Kartu su juo vežime turėjo važiuoti 
ir Džilė su kūdikiu. Kitame vežime buvo sukrauti jų drabužiai ir daiktai, 
taip pat pūpsojo dėžė, pilna senų retų knygų, kurių, Eimono nuomone, trū- 
ko Citadelei. Semas pusę nakties jų ieškojo, nors rado tik ketvirtą dalį tų, 
kurių reikėjo. Ir gerai, nes kitaip mums būtų reikėję dar vieno vežimo. 

Meisteris atėjo įsisupęs į tris kartus jam per didelę lokeną. Klaidui ve- 
dant jį prie vežimo, pūstelėjo vėjas ir senis susvirduliavo. Semas puolė prie 
jo ir apglėbė. Dar vienas toks gūsis nupūs jį anapus Sienos. 

- Laikykis mano rankos, meisteri. Čia netoli. 

Aklasis senis linktelėjo, o vėjas nusmaukė jiems gobtuvus. 

- Senmiestyje visada šilta. Medaus ir Vyno upės saloje yra užeiga, ku- 
rioje lankydavausi, kai buvau jaunas novicijus. Malonu bus vėl ten sėdėti ir 
gurkšnoti sidrą. 

Kol jie pasodino meisterį į vežimą, atėjo ir Džilė, glėbyje nešdamasi su- 
vystytą kūdikį. Paraudusias, užverktas jos akis slėpė gobtuvas. Tuoj pasiro- 
dė ir Jonas su Paniurėliu Edu. 

- Lorde Snou, - kreipėsi į jį meisteris Eimonas, - savo kambaryje pali- 
kau tau knygą. „Nefrito kompendiumą“. Jį parašė volantietis nuotykių ieš- 
kotojas, Kolokvas Votaris, kuris nukeliavo į rytus ir aplankė šalis prie Nef- 
rito jūros. Ten yra ištrauka, kuri galbūt bus tau įdomi. Liepiau Klaidui ją 
pažymėti. 

— Būtinai perskaitysiu, - pažadėjo Jonas Snou. 

Meisteriui Eimonui iš nosies nudryko balzganas snarglys. Jis nusivalė jį 
atgalia, pirštine apmauta ranka. 

- Žinios — tai ginklas, Jonai. Prieš jodamas į mūšį gerai apsiginkluok. 

- Taip ir padarysiu. - Ėmė snyguriuoti, iš dangaus tingiai leidosi di- 
delės purios snaigės. Jonas kreipėsi į Juodąjį Džeką Bulverį: - Linkiu kuo 
malonesnės kelionės, bet, žiūrėk, be reikalo nerizikuok. Drauge keliauja 
senas žmogus ir žindomas kūdikis. Pasirūpink, kad jie būtų šiltai apsirengę 
ir sotūs. 

- Ir pats tuo rūpinkis, milorde, - tarė Džilė. - Nepamiršk kito kūdikio. 
Rask jam kitą žindyvę, kaip ir žadėjai. Berniukas... Dalos berniukas... ma- 
žasis princas... Noriu paprašyti, kad... rastum jam gerą moterį, pas kurią jis 
užaugtų didelis ir stiprus. 

— Pažadu, - rimtai prisiekė Jonas Snou. 

— Tik neduok jam vardo. Nedaryk to, kol berniukui nesukaks dveji me- 
tukai. Vardas, suteiktas dar žindomam vaikui, užtraukia nelaimę. Gal jūs, 
varnai, to nežinote, bet tai tiesa. 

- Kaip liepsi, miledi. 

Džilės veide šmėstelėjo pyktis. 

— Nevadink manęs „miledi“. Aš - motina, o ne ledi. Esu Krasterio žmo- 
na, Krasterio duktė ir motina. 

Kol Džilė įlipo į vežimą ir apsiklojo kojas keliais suplėkusiais kailiais, 
kūdikį palaikė Paniurėlis Edas. Rytinis dangaus pakraštys dabar jau at- 
rodė labiau pilkas nei juodas. Kairiarankis Liu nekantravo leistis į kelią. 
Edas pakėlęs atidavė kūdikį ir Džilė priglaudė mažylį prie krūties. Gali 
būti, kad Juodąją pilį matau paskutinį kartą, sėdant į balną dingtelėjo Se- 
mui. Nors kadaise jis labai nekentė Juodosios pilies, dabar, ją paliekant, 
jam plyšo širdis. 

- Pirmyn, - įsakė Bulveris. 

Pliaukštelėjo rimbas ir vežimai ėmė lėtai riedėti išvažinėtu keliu, o snigti 
vis nesiliovė. Semas dar pastovėjo prie Klaido, Paniurėlio Edo ir Jono Snou. 

— Na, - atsisveikino jis, - sudie. 

- Sudie, Semai, - atsakė Paniurėlis Edas. - Nemanau, kad jūsų laivas nu- 
skęs. Laivai skęsta tik tada, kai jais plaukiu aš. 

Jonas žvelgė į vežimus. 

— Kai pirmą kartą pamačiau Džilę, - tarė jis, - ji, liesa tamsiaplaukė mer- 
gina dideliu pilvu, traukdamasi nuo Vaiduoklio, buvo prisiglaudusi prie 
Krasterio pilies sienos. Didvilkis įsisuko į jos triušių būrį ir, manau, Džilė 
baiminosi, kad jis neprakąstų jai pilvo ir nesudraskytų kūdikio, bet... iš tikro 
jai reikėjo bijoti visai ne vilko, ar ne? 

Ne, pagalvojo Semas. Didžiausią pavojų kėlė Krasteris, jos tėvas. 

- Ji drąsesnė, nei pati mano. 

- Ir tu toks, Semai. Linkiu sklandžios, saugios kelionės. Rūpinkis Džile, 
Eimonu ir kūdikiu. - Jonas keistai ir liūdnai šyptelėjo. - Ir pasikelk gobtuvą. 
Snaigės tirpsta tau plaukuose. 


ARIJA 


olumoje, prie horizonto linijos, galynėdamasi su jūros ūkanomis švietė 
blausi šviesa. 

— Atrodo kaip žvaigždė, - tarė Arija. 

— Namų žvaigždė, - linktelėjo Denijas. 

Jo tėvas garsiai įsakinėjo. Trimis aukštais stiebais ropštėsi ir leidosi jū- 
reiviai, kabarojosi laivavirvėmis mažindami sunkių skaisčiai raudonų burių 
plotą. Apačioje irklininkai tai susilenkdavo, tai atsitiesdavo kabindami jūros 
bangas dviem didelėmis eilėmis irklų. Deniai lingavo, girgždėjo, prekybinis 
laivas „Titano duktė“ pasviro dešinėn ir ėmė suktis. 

Namų žvaigždė. Arija stovėjo pirmagalyje, vieną ranką uždėjusi ant pa- 
auksuotos, laivo priekį puošiančios figūros - mergelės, laikančios dubenį su 
vaisiais. Kelias akimirkas ji bandė įsivaizduoti, kad prieš akis - jos namai. 

Tačiau tai buvo kvaila. Jos namai buvo sugriauti, tėvai mirę, o visi broliai, 
išskyrus prie Sienos tarnaujantį Joną Snou, nužudyti. Štai kur ji norėjo grįžti. 
Arija kapitonui taip ir pasakė, bet net geležinė moneta neprivertė jo apsi- 
galvoti. Rodos, Arijai niekada nepavykdavo pasiekti vietų, į kurias keliau- 
davo. Jorinas prisiekė nuvesiąs ją į Vinterfelą, bet... ji atsidūrė Harenhole, o 
Jorinas - kape. Kai pabėgo iš Harenholo ketindama vykti į Riveraną, Lemas, 
Engvis ir Tomas Septynstygis paėmė ją į nelaisvę ir nusitempė ne į Riveraną, 
0 į tuščiavidurę kalvą. Paskui ją pagrobė Skalikas ir privertė joti į Dvynius. 
Arija paliko jį prie upės mirštantį ir iškeliavo į Druskos įlanką tikėdamasi 
kaip nors persikelti per vandenis ir pasiekti Rytų sargybą prie jūros, bet... 

Tikriausiai Bravose nebus taip blogai. Sirijus kilęs iš Bravoso, be to, ten 
galbūt yra ir Džakenas. Tai Džakenas jai davė tą geležinę monetą. Jis nebuvo 
tikras Arijos draugas, kaip Sirijus, tik ar iš draugų ji sulaukė ko gero? Kol tu- 
riu Adatą, draugų man nereikia. Nykščio pagalvėle ji brūkštelėjo per glotnią 
kalavijo rankenos buožę, norėdama, norėdama... 

Tiesą sakant, Arija jau neišmanė, ko norėti, nežinojo, kas jos laukia ten, 
iš kur sklinda ta tolima šviesa. Kapitonas sutiko paimti ją į laivą, bet šnekė- 
tis neturėjo laiko. Kai kurie įgulos nariai jos vengė, bet kiti atnešė dovanų: 
sidabrinę šakutę, kumštines pirštines, odos skiautelėmis užlopytą, į blyną 
panašią vilnonę kepurę. Vienas vyras išmokė ją rišti jūrinius mazgus. Ki- 
tas įpylė mažytę taurelę ugninio vyno. Tie, kurie buvo nusiteikę draugiškai, 
plekšnojosi delnais į krūtinę kartodami savo vardus tol, kol juos ištardavo ir 
Arija, tačiau nė vienas iš jų neklausė jos vardo. Vyrai vadino ją Druske, mat 
1 laivą ji įlipo Druskos įlankoje, netoli Trišakio žiočių. Arija sumetė, kad šis 
vardas ne prastesnis už bet kurį kitą. 

Išblėso paskutinės nakties danguje spindėjusios žvaigždės, liko tik... dvi, 
šviečiančios tiesiai priešais juos. 

— Ar dabar jau spindi dvi žvaigždės? 

— Dvi akys, - paaiškino Denijas. - Titanas mus mato. 

Bravoso Titanas. Vinterfele Senoji auklė apie Titaną pasakodavo jiems 
istorijas. Jis buvo milžinas, didelis kaip kalnas, ir kai tik Bravosui kildavo 
pavojus, pabusdavo su degančiomis akimis ir, girgždindamas ir brūžin- 
damas akmenines rankas ir kojas, brisdavo į jūrą triuškinti priešų. „Bra- 
vosiečiai maitina jį rausva, sultinga, ką tik gimusių kilmingų mergaičių 
mėsa', - baigdavo savo sakmę auklė ir Sansa paikai klyktelėdavo. Bet meis- 
teris Luvinas sakydavo, kad Titanas - viso labo statula, o Senosios auklės 
istorijos - tiktai pasakos. 

Vinterfelas paleistas pelenais ir žlugęs, priminė sau Arija. Senoji auklė ir 
meisteris Luvinas tikriausiai žuvę, Sansa taip pat. Galvoti apie juos nebėra 
prasmės. Visi turi mirti. Štai ką reiškė tie žodžiai, kurių Džakenas Hagaras 
ją išmokė, kai įdavė nuzulintą geležinę monetą. Nuo to laiko, kai išplaukė iš 
Druskos įlankos, Arija išmoko ir daugiau bravosietiškų žodžių - „prašau“ ir 
„ačiū“, „jūra“, „žvaigždė“ ir „ugninis vynas“, - bet atėjo pas juos žinodama, 
kad „visi turi mirti . Dauguma „Titano dukters“ įgulos narių buvo šiek tiek 
pramokę bendrosios kalbos, mat ne vieną naktį praleido ant kranto: Sen- 
miestyje, Karaliaus Uoste ir Mergelių Duburyje, tačiau tik kapitonas ir jo 
sūnus šią kalbą mokėjo taip gerai, kad šnekėjosi su Arija. Denijas buvo jau- 
niausias iš kapitono sūnų, kresnas, linksmas dvylikametis berniukas, pri- 
žiūrintis tėvo kajutę ir padedantis savo vyresniajam broliui skaičiuoti. 

— Tikiuosi, jūsų Titanas nealkanas, - pasakė jam Arija. 

— Nealkanas? - suglumęs tarė Denijas. 

— Nesvarbu. - Net jei Titanas rijo rausvą, sultingą mažų mergaičių 
mėsą, Arija jo nebijojo. Ji buvo liesa, visai netinkama ėsti, be to, beveik 
vienuolikos, taigi, galima sakyti, suaugusi moteris. Ir Druskė, žinoma, nėra 
kilminga. 

- Ar Titanas - Bravoso dievas? - paklausė ji. - Ar garbinate Septynetą? 

— Bravose garbinami visi dievai. - Apie savo miestą kapitono sūnus kal- 
bėdavo beveik taip pat noriai, kaip ir apie savo tėvo laivą. - Tavo Septynetas 
mieste turi septą - Užjūrio septą, - bet joje meldžiasi tik iš Vesteroso at- 
plaukę jūreiviai. 

Jie nėra mano Septynetas. Tai buvo mano motinos dievai ir leido Frėjams 
nužudyti ją Dvyniuose. Arija abejojo, ar Bravose ras ir dievų giraitę su jos 
širdyje augančiu burtmedžiu. Denijas tikriausiai būtų tai žinojęs, bet ji 
negalėjo berniuko klausti. Druskė buvo kilusi iš Druskos įlankos, tik... ką 
mergina iš Druskos įlankos galėjo žinoti apie senuosius šiauriečių dievus? 
Senieji dievai mirę, tarė ji sau, kaip ir motina, tėvas, Robas, Branas ir Riko- 
nas - visi mirę. Ji prisiminė labai seniai tėvą sakius, kad pučiant šaltiems vė- 

jams vienišas vilkas miršta, o gauja išlieka. Jis viską supainiojo. Arija, vieniša 
vilkė, tebebuvo gyva, o kiti gaujos vilkai buvo sugauti, nužudyti ir nudirti. 

— Mėnulio giedotojai atvedė mus į šią saugią salą, kur Valyrijos drakonai 
negalėjo mūsų rasti, - vėl prabilo Denijas. - Jų šventykla didžiausia. Taip 
pat garbiname ir Vandenų Tėvą, bet kiekvieną kartą, kai pasiima nuotaką, 
jo rūmai statomi iš naujo. Visi kiti dievai saloje gyvena kartu, įsikūrę miesto 
širdyje. Ten rasi ir... Daugiaveidį dievą. 

Dabar Titano akys atrodė ryškesnės ir toliau viena nuo kitos. Jokio Dau- 
giaveidžio dievo Arija nepažinojo, bet jei atsilieptų į maldas, jis galėtų būti 
kaip tik tas dievas, kurio ji ieško. Sere Gregori, pagalvojo ji, Dunsenai, Rafai 
Meiluti. Sere Ilinai, sere Merinai, karaliene Sersėja. Jau tik šeši. Džofris buvo 
negyvas, Skalikas nužudė Poliverį, o Kutulį ir tą kvaišą spuoguotą ginklane- 
šį nudūrė ji pati. Nebūčiau jo žudžiusi, jei nebūtų manęs sugriebęs. Trišakio 
pakrantėje Skaliką ji paliko mirštantį, karščiuojantį nuo supūliavusios Žaiz- 
dos. Reikėjo duoti jam gailestingumo dovaną ir durklu perverti širdį. 

— Druske, žiūrėk! - Denijas paėmė ją už žasto ir pasuko. - Matai? Ten, - 
parodė jis. 

Jiems prieš akis tvyrantis rūkas sklaidėsi, apdriskusios pilkšvos jo skrais- 
tės skyrėsi ties laivo pirmagaliu. „Titano duktė“, iškėlusi skaisčiai raudonus 
besiplaikstančius sparnus, skrodė pilkšvai žalsvus vandenis. Arija girdėjo 
virš galvos klykaujant jūros paukščius. Ten, kur parodė Denijas, iš jūros 
staiga iškilo virtinė akmenuotų kalvų, kurių statūs šlaitai buvo apaugę išla- 
kiomis pušimis ir juodosiomis eglėmis. Bet tiesiai prieš akis jūra baigėsi ir 
ten, iš visų pusių apsuptas vandens, aukštai iškilęs dunksojo Titanas švytin- 
čiomis akimis ir ilgais, žaliais, vėjo plaikstomais plaukais. 

Jis stovėjo apžergęs properšą, įrėmęs kojas į dvi gretimas kalvas, o jo pe- 
čiai dunksojo iškilę aukštai virš dantytų kalnų keterų. Titano kojos buvo 
ištašytos iš akmens luitų, iš to paties juodo granito, kaip ir kalvos, ant ku- 
rių jis stovėjo, tik strėnas buvo apsijuosęs šarvuotu pažaliavusios bronzos 
sijonu. Jo krūtinės šarvas taip pat buvo bronzinis, o ant galvos puikavosi 
lengvas šalmas su skiautere. Besiplaikstantys Titano plaukai buvo nuvyti iš 
kanapinių, žaliai nudažytų virvių, o akis atstojančiuose urvuose liepsnojo 
didžiuliai laužai. Kairę ranką jis laikė uždėjęs ant kalvos, bronziniais pirštais 
suspaudęs apvalainą viršūnės akmens luitą; kitą buvo iškėlęs ir joje laikė nu- 
lūžusio kalavijo rankeną. 

Jis tik šiek tiek didesnis už karaliaus Beiloro statulą Karaliaus Uoste, tarė 
sau Arija, kai jie dar buvo tolokai jūroje. Bet kai prekybinis laivas priplaukė 
arčiau, ten, kur didžiulės bangos dužo į kalnų papėdę, Titanas atrodė daug 
didesnis. Ji girdėjo Denijo tėvą dusliai šūkčiojant įsakymus ir užsilipę lai- 
vavirvėmis vyrai leido žemyn ir vyniojo bures. Mes irkluodami praplauksi- 
me Titanui tarp kojų. Bronziniame krūtinės šarve Arija matė plyšius laidyti 
strėlėms, o ant Titano rankų ir pečių, kur suko lizdus jūros paukščiai, - jų 

išmatų dėmes. Ji užvertė galvą. Beiloras Palaimintasis nesiektų net jo kelių. 
Jis galėtų peržengti gynybines Vinterfelo sienas. 

Ir staiga Titanas galingai suriaumojo. 

Garsas buvo pribloškiantis kaip ir statula, pasigirdo baisus dundesys ir 
girgždėjimas, toks galingas, kad nustelbė net kapitono balsą ir į pušimis ap- 
augusius krantus dūžtančių bangų ošimą. Akimirksniu į orą pakilo daugybė 
jūros paukščių ir Arija krūptelėjo, bet paskui pamatė, kad Denijas juokiasi. 

- Jis tiesiog įspėja Arsenalą, kad atplaukiame! - riktelėjo jis. - Nebijok. 

- Ašir nebijau! - atsakydama šūktelėjo Arija. - Garsas labai stiprus, ir tiek. 

Dabar „Titano duktė“ pateko į vėjo ir bangų malonę, šie sparčiai pluk- 
dė ją link kanalo. Jiems tebebūnant Titano šešėlyje dvi eilės irklų sutartinai 
judėjo ir plakė vandenį keldami baltas putas. Akimirką atrodė, kad jie neiš- 
vengs susidūrimo ir laivas trenksis į akmenis Titanui po kojomis. Susigūžu- 
si laivo pirmagalyje šalia Denijo, Arija liežuviu pajuto sūrumą purslų, aptaš- 
kiusių jai veidą. Kad pamatytų Titano galvą, jai teko žvelgti tiesiai aukštyn. 
„Bravosiečiai maitina jį rausva, sultinga ką tik gimusių kilmingų mergaičių 
mėsa“, - vėl nuskambėjo jai ausyse Senosios auklės balsas, bet Arija nebuvo 
maža mergaitė ir neketino bijoti kažkokios paikos statulos. 

Ir vis dėlto, jiems plaukiant Titanui tarp kojų, ji laikė uždėjusi ranką ant 
Adatos rankenos. Vidinėje didžiulių akmeninių jo šlaunų pusėje buvo ma- 
tyti dar daugiau plyšių strėlėms, ir kai Arija atsisuko pasižiūrėti į varno liz- 
dą, nuslydusį nuo akmens ir nukritusį daugiau nei dešimt jardų, jos žvilgsnį 
patraukė po šarvuotu Titano sijonu esančios žudymo angos ir išblyškę vei- 
dai žmonių, spoksančių į juos iš už geležinių grotų. 

Bet netrukus jie tą vietą praplaukė. 

Šešėlis pasislinko, abiejose pusėse dunksantys pušimis apaugę šlaitai pra- 
dingo, vėjas nurimo ir dabar jie plaukė per didžiulę lagūną. Jiems prieš akis 
stūksojo ir tolydžio artėjo kitas iš jūros kylantis kalnas plika apvalaina vir- 
šūne, kyšantis iš vandens nelyginant smailėjantis kumštis, o ant akmeninių 
dantytų jo tvirtovės sienų buvo pristatyta daugybė skorpionų, ugniasvai- 
džių ir katapultų. 

— Tai Bravoso Arsenalas, - paaiškino Denijas taip išdidžiai, tarsi pats 
būtų jį pastatęs. - Jame per dieną jie gali pastatyti karo laivą. 

Arija matė dešimtis laivų, prišvartuotų prie krantinių ir užkeltų ant nu- 
leisti į vandenį skirtų platformų. Daugybės kitų laivų dažyti pirmagaliai ky- 
šojo iš nesuskaičiuojamų, ant akmenuotų krantų pristatytų pašiūrių, tarsi 
iš šunidės galvas iškišę šunys, - liekni, pikti ir išalkę, laukiantys, kol me- 
džiotojas pūstelės ragą ir duos jiems ženklą. Ji pamėgino laivus suskaičiuoti, 
tačiau jų buvo per daug, juolab kad už kranto linijos posūkio buvo matyti 
dar prieplaukų, pašiūrių ir krantinių. 

Du laivai atplaukė jų pasitikti. Jie slydo vandeniu nelyginant laumžirgiai, 
o blyškūs irklai spindėjo. Arija girdėjo, kad kapitonas kažką jiems sušuko, tų 

laivų kapitonai taip pat atsakė jam šūksniais, bet žodžių ji nesuprato. Sugau- 
dė didelis ragas. Laivai priplaukė jiems iš abiejų pusių ir taip arti, kad Arija 
girdėjo prislopintą, iš skaisčiai raudonai dažytų jų korpusų vidaus sklindan- 
tį būgnų dunksėjimą, - bum, bum, bum, bum, bum, bum, bum, bum, - tarsi 
ten garsiai būtų plakusios gyvos širdys. 

Paskui ir laivai, ir Arsenalas liko jiems už nugarų. Prieš akis plytėjo di- 
džiuliai šviesiai žalsvų vandenų plotai, ribuliuojantys tarsi spalvinga stiklinė 
pieva. Iš šlapios jų širdies buvo iškilęs pats miestas - plačiai nusidriekę pilki, 
auksiniai ir raudoni kupolai, bokštai ir tiltai. Šimtas Bravoso saly jūroje. 

Meisteris Luvinas pasakojo jiems apie Bravosą, bet didžiąją dalį to, ką 
jis sakė, Arija pamiršo. Tai buvo miestas lygumoje, tai Arija matė jau iš 
tolo, ne taip, kaip Karaliaus Uostas, išsidėstęs ant trijų aukštų kalvų. Čia 
vienintelės kalvos buvo iš plytų ir granito, bronzos ir marmuro žmonių pa- 
statyti namai. Trūko ir dar kažko, tik Arijai prireikė kelių akimirkų susi- 
vokti, ko būtent. Miestas neturi gynybinių sienų. Bet, kai pasakė tai Denijui, 
šis tik nusijuokė. 

— Mūsų gynybinės sienos pastatytos iš medžio ir nudažytos skaisčiai 
raudonai, - paaiškino berniukas. - Mums gynybines sienas atstoja karo lai- 
vai. Kitų sienų mums nereikia. 

Jiems po kojomis sugirgždėjo denis. Atsisukusi Arija pamatė jiedviem 
už nugaros stovintį augalotą Denijo tėvą ilgu kapitono apsiaustu iš skaisčiai 
raudonos vilnos. Prekybinio laivo kapitonas Ternesijus Teris žandenų nene- 
šiojo, be to, ir žilus plaukus buvo nusikirpęs trumpai, tvarkingai ir jie neuž- 
gožė jo apvalaino, vėjų nugairinto veido. Plaukiant Arija dažnai matydavo jį 
fuokaujantį su įgula, bet vos tik suraukdavo antakius, vyrai sprukdavo nuo 
jo kaip nuo artėjančios audros. O dabar jo antakiai buvo suraukti. 

— Mūsų kelionė baigta, - pasakė jis Arijai. - Plauksime į Čekvio uos- 
tą, kuriame ant mūsų denio užlips jūrų lordo muitinės pareigūnai apžiūrėti 
triumų. Jie čia sugaiš pusę dienos, - visuomet tiek užtrunka, - bet tau nėra 
tokio reikalo laukti jų malonės. Susirink daiktus. Nuleisiu valtį ir Jorkas nu- 
plukdys tave į krantą. 

Į krantą... Arija prikando lūpą. Ji perplaukė Siaurąją jūrą, kad atsidurtų 
čia, bet jei kapitonas būtų paklausęs, būtų pasakiusi, kad nori likti „Titano 
dukteryje“. Druskė buvo per maža irkluoti, dabar Arija tai suprato, tačiau 
būtų galėjusi išmokti rišti virves, rifuoti bures ir, plaukiant per didžiules sū- 
rias jūras, laikyti nustatytą kursą. Kartą jiedu su Deniju užsilipo iki varno 
lizdo ir ji nė kiek nebijojo, nors denis atrodė labai žemai ir labai mažas. Be 
ta, galiu skaičiuoti ir tvarkyti kajutę. 

Tačiau prekybiniam laivui antro jungos nereikėjo. Be to, Arijai pakako 
vien pažvelgti kapitonui į veidą ir iš karto suprato, kaip jis nekantrauja jos 
atsikratyti. Taigi Arija tylomis linktelėjo. 

- Į krantą, - pakartojo ji, nors „į krantą“ reiškė pas svetimus žmones. 

— Valar dohaeris. - Jis kilstelėjo du pirštus ir prilietė kaktą. - Tikiuosi, 
prisiminsi Ternesijų Terį ir paslaugą, kurią jis tau padarė. 

— Prisiminsiu, - tyliai tarė Arija. 

Vėjas plakė jos apsiaustą nekantriai nelyginant šmėkla. Arijai buvo lai- 
kas eiti. 

„Susirink daiktus“, - pasakė kapitonas, bet mantos ji turėjo labai nedaug. 
Tik drabužius, kuriuos dėvėjo, kapšelį sa monetomis, dovanas, kurias gavo 
iš įgulos narių, durklą prie kairio klubo ir Adatą prie dešinio. 

Jai dar nespėjus susiruošti buvo nuleista valtis ir Jorkas sėdo prie irklų. 
Jis taip pat buvo kapitono sūnus, bet vyresnis už Deniją ir ne toks draugiš- 
kas. Net neatsisveikinau su Deniju, dingtelėjo jai, lipant į valtį. Arija susi- 
mąstė, ar dar kada nors sutiks šį berniuką. Man derėjo atsisveikinti. 

„Titano duktė“ palengva nuo jų tolo, o miestas sulig kiekvienu Jorko yriu 

atrodė vis didesnis. Arijai iš dešinės buvo matyti uostas, netvarkingai išsi- 
„mėčiusiose prieplaukose ir krantinėse buvo pilna didpilvių banginių me- 
džioklės laivų iš Ibeno, prašmatnių laivų iš Vasaros salų ir tiek karo laivų, 
jog mergaitė neįstengė suskaičiuoti. Kitas uostas buvo įsikūręs toliau, jai iš 
kairės, už kranto linijos, virš kurios kyšojo pusiau nuskendusių pastatų sto- 
gai. Arija vienoje vietoje dar niekada nebuvo mačiusi tiek daug ir tokių di- 
delių namų. Karaliaus Uoste buvo Raudonoji pilis, Didžioji Beiloro septa ir 
Drakonų Duobė, tačiau Bravosas, rodos, galėjo pasigirti bent dviem dešim- 
timis tokių pat didelių ar net didesnių šventyklų, bokštų ir rūmų. Vėl būsiu 
pelė, niūriai pagalvojo Arija, tokia pati pelė, kokia buvau prieš pasprukdama 
iš Harenholo. 

Žvelgiant iš ten, kur stovėjo Titanas, miestas atrodė kaip viena didžiulė 
sala, bet kai Jorkas priirklavo arčiau, ji pamatė, kad Bravosą sudaro daug 
mažų, viena šalia kitos esančių salų, sujungtų akmeninių tiltų arkomis, ei- 
nančiomis per begalę kanalų. Anapus uosto jos žvilgsnis užkliuvo už pil- 
kų akmeninių namų, sustatytų taip arti, kad, rodės, jie ramsto vienas kitą. 
Arijai namai atrodė keisti: keturių arba penkių aukštų, siauri, su smailiais 
čerpių stogais, primenančiais į viršų smailėjančias kepures. Šiaudinių sto- 
gų ji niekur nematė, be to, išvydo vos kelis rąstinius namus, tokius įprastus 
Vesterose. Jie neturi medžių, staiga suvokė Arija. Bravosas - vien iš akmens, 
pilkas miestas žalioje jūroje. 

Jorkas pasuko valtį į šiaurę nuo prieplaukų, link plataus vandens kelio, 
vedančio tiesiai į miesto širdį. Jiedu praplaukė po išraižyto akmeninio til- 
to arkomis, papuoštomis pusšimčiu rūšių žuvų, krabų ir moliuskų. Prieš 
akis iškilo antras tiltas ir jame buvo iškaltas į nėrinius panašus vynuogie- 
nojų raštas, už jo - trečias, Žvelgiantis į juodu tūkstančiu dažais išpieštų 
akių. Į abi puses vėrėsi mažesnių kanalų Žiotys, o iš jų galėjai patekti į dar 
siauresnius. Arija matė, jog kai kurie namai pastatyti virš vandens kelių, 
ir tose vietose kanalai buvo virtę savotiškais tuneliais. Pro juos tai į vieną, 


VARNŲ PUOTA 95 


tai į kitą pusę praplaukdavo siauros valtelės, nelyginant vandens gyvatės 
dažytomis galvomis ir užriestomis uodegomis. Ji matė, kad jų niekas neir- 
kluoja, o kartimis stumia vyrai, stovintys laivagaliuose, vilkintys pilkus, 
rudus ir tamsiai žalius apsiaustus. Arija matė ir milžiniškų plokščiadu- 
gnių baržų, prikrautų dėžių ir statinių, kurias kartimis stūmė po dvide- 
šimt vyrų iš abiejų šonų, ir prabangių plaukiojančių namų, apkarstytų 
žibintais su spalvoto stiklo gaubtais, aksominėmis užuolaidomis ir pa- 
puoštų bronzinėmis laivapriekio figūromis. Dar toliau, iškilęs virš kana- 
lų ir namų, šmėkšojo milžiniškas, pilkas, į akmeninį kelią panašus lovys, 
kurį laikė trys galingos tarpusavyje sujungtos arkos, nusitęsusios į pietus 
ir pranykstančios ūkanose. 

- Kas tai? - rodydama į jį paklausė Jorko Arija. 

- Gėlo vandens upė, - paaiškino jai vaikinas. - Ja iš žemyno, per jūros 
užliejamas dumblinas seklumas ir sūrias sietuvas, atiteka gėlas vanduo. Šva- 
rus gėlas vanduo fontanams. 

Kai Arija žvilgtelėjo atgal, uosto ir lagūnos jau nebuvo matyti. O jiems 
prieš akis, abipus kanalo, krantinėse stūksojo didžiulės statulos - didingi 
akmeniniai vyrai ilgais bronziniais apdarais, apdrabstyti jūros paukščių iš- 
matomis. Vieni laikė rankose knygas, kiti durklus, dar kiti - kūjus. Vienas 
iškeltoje rankoje spaudė auksinę žvaigždę. Kitas buvo apvertęs akmeninį 
siaurakaklį ąsotį, iš kurio į kanalą nepaliaujamai pylėsi vanduo. 

- Arjie dievai? - paklausė Arija. 

- Jūrų lordai, - atsakė Jorkas. - Dievų sala toliau. Matai? Už šešių tiltų, 
dešiniame krante. Ten stovi ir Mėnulio giedotojų šventykla. 

Tai buvo viena iš šventyklų, kurias Arija matė nuo lagūnos, - milžiniš- 
kas pastatas iš sniego baltumo marmuro su didžiuliu pasidabruotu kupolu, 
balkšvame jo langų stikle buvo pavaizduotos keturios mėnulio fazės. Abipus 
šventyklos vartų stovėjo po marmurinę mergelę - jų statulos buvo aukštos 
kaip jūrų lordų ir laikė pusmėnulio formos vartų sąramą. 

Už šios šventyklos stovėjo dar vienas - raudono akmens, rūstus kaip 
tvirtovė pastatas. Ant didelio stačiakampio jo bokšto geležinėje dvidešim- 
ties pėdų skersmens gorėje žioravo ugnis, o abipus bronza papuoštų durų 
degė dar du mažesni laužai. 

— Raudonieji žyniai mėgsta deginti laužus, - tarė jai Jorkas. - Jų dievas - 
Šviesos Valdovas, raudonasis Rhloras. 

Žinau. Arija prisiminė Torą iš Myro su senų šarvų likučiais ant taip iš- 
blukusių drabužių, kad atrodė, jog jis veikiau rožinis, o ne raudonasis žynys. 
ir vis dėlto jo bučinys prikėlė lordą Beriką iš numirusiųjų. Arija žvilgsniu 
nulydėjo pro šalį praplaukiančius raudonojo dievo namus svarstydama, ar 
ste bravosiečiai žyniai galėtų padaryti tą patį? 

Netrukus prieš akis iškilo didžiulis mūrinis apkerpėjęs pastatas. Arija 
zatų pamaniusi, kad tai prekių sandėlis, bet Jorkas pasakė: 

- Tai Šventasis Prieglobstis, čia garbiname mažus, pasaulio pamirštus 
dievus. Šį pastatą dar išgirsi vadinant Aptvaru. 

Tarp aukštų, kerpėmis apaugusių Aptvaro sienų ėjo siauras kanalas, ir 
Jorkas pasuko jų valtį į dešinę. Perplaukę tunelį, jie vėl atsidūrė šviesoje. 
Abiejuose krantuose stovėjo ir daugiau šventovių. 

— Nė nežinojau, kad yra tiek daug dievų, - prisipažino Arija. 

Jorkas kažką neaiškiai burbtelėjo. Jie vėl pasuko už kampo ir praplaukė 
dar vieną tiltą. Kairėje pasirodė uolinga kalva, ant kurios iš tamsiai žalio 
akmens buvo pastatyta belangė šventykla. Nuo jos durų laiptai vedė žemyn, 
į dengtą prieplauką. 

Jorkas trūktelėjo irklus atgal ir valtis švelniai dunkstelėjo į akmeninius 
polius. Jis nusitvėrė įmūryto geležinio žiedo, kad valtis galėtų pastovėti. 

— Čia tave išlaipinsiu. 

Prieplaukoje driekėsi šešėliai, laiptai atrodė statūs. Juodomis čerpėmis 
dengtas šventyklos stogas, kaip ir prie kanalų stovinčių namų stogai, viršuje 
staiga smailėjo. Arija prikando lūpą. Sirijus buvo kilęs iš Bravoso. Gali būti, 
kad jis lankėsi šioje šventykloje. Gali būti, jog lipo šiais laiptais. Nusitvėrusi 
žiedo, ji atsistojo ir išlipo ant kranto. 

- Žinai mano vardą, - likęs valtyje tarė Jorkas. 

- Jorkas Teris. 

— Valar dohaeris. 

Jis irklu atsistūmė nuo kranto ir valtis nuplaukė į gilesnius vandenis. 
ko, o paskui jis dingo po tiltu krentančiuose šešėliuose. Kai irklų teškenimas 
nutilo, jai pasirodė, kad girdi savo širdies plakimą. Staiga ji atsidūrė visai ki- 
tur... galbūt ir vėl Harenhole su Gendriu arba su Skaliku Trišakio pakrantėse 
ošiančiuose miškuose. Druskė - maža kvaila mergiotė, tarė sau Arija. Aš esu 
vilkė ir nieko nebijosiu. Delnu patapšnojusi per Adatos rankenos buožę, kad 
sektųsi, ji ryžtingai nėrė į šešėlius, vienu žingsniu įveikdama po dvi laiptų 
pakopas, kad niekas nesakytų, jog bijo. 

Užlipusi laiptais ji rado dvivėres, medines, meniškai išraižytas, dvylikos 
pėdų aukščio duris. Kairė jų pusė buvo padaryta iš balkšvo kaip kaulas burt- 
medžio, o dešinė - iš tviskančio juodmedžio. Pačiame jų viduryje buvo iš- 
skaptuotas mėnulis: burtmedžio pusėje - iš juodmedžio, o juodmedžio pu- 
sėje - iš burtmedžio. Pažvelgusi į duris Arija kažkodėl prisiminė Vinterfelo 
dievų giraitėje augantį širdamedį. Tos durys į mane žiūri, pagalvojo Arija. 
Pirštinėmis apmautais delnais ji stumtelėjo abi durų puses, bet nė viena iš jų 
nevirstelėjo. Užrakintos ir uždėtas skersinis. 

- Įleiskite mane, kvailiai, - tarė ji, - aš perplaukiau Siaurąją jūrą. - Tada 
dar padaužė jas kumščiu. - Džakenas liepė man čia ateiti. Turiu geležinę 
monetą. - Arija išsitraukė iš kapšelio monetą ir pakėlusi parodė. - Matote? 
Valar morgulis. 

Durys nieko neatsakė, tik prasivėrė. 

Visiškai tyliai ir nepaliestos žmogaus rankos jos atsivėrė į vidų. Arija 
žengė vieną, paskui antrą žingsnį. Jai už nugaros durys užsidarė, ir valandė- 
lę ji nieko negalėjo matyti. Rankoje laikė Adatą, nors ir neprisiminė, kada 
ją išsitraukė. 

Prie sienų degė kelios žvakės, bet patalpą apšvietė taip menkai, kad 
Arija nematė net savo kojų. Kažkas šnabždėjo, bet per tyliai, kad ji galėtų 
suprasti žodžius. Dar kažkas verkė. Ji girdėjo lengvus žingsnius, į akmenį 
brūkšinčią odą, atsidarant ir vėl užsiveriant duris. Vandenį, dar girdžiu teš- 
kant vandenį. 

Palengva Arijos akys apsiprato su tamsa. Viduje šventykla atrodė gerokai 
didesnė, nei žvelgiant į ją iš lauko. Vesteroso septos buvo septynsienės, su 
septyniais altoriais septyniems dievams, bet čia dievų buvo gerokai daugiau 
nei septyni. Prie sienų rikiavosi jų statulos - didžiulės ir grėsmingos. Jiems 
prie kojų blausiai tarsi tolimos žvaigždės degė raudonos žvakės. Arčiausiai 
stovėjo dvylikos pėdų aukščio marmurinė moters statula. Jai iš akių tryško 
tikros ašaros ir kapsėjo į rankose laikomą dubenį. Už jos soste sėdėjo vy- 
ras liūto galva, išskaptuotas iš juodmedžio. Kitoje durų pusėje, remdamasis 
didžiulėmis užpakalinėmis kojomis, piestu stovėjo milžiniškas iš bronzos 
ir geležies išlietas žirgas. Dar toliau Arija šiaip taip įžvelgė didelį akmeninį 
veidą, išblyškusį kūdikį su kalaviju, juodą gauruotą didelį kaip tauras ožį ir 
lazda besiramsčiuojantį vyrą su pakeltu gobtuvu. Kitos statulos jai atrodė 
tarsi prieblandoje šmėkšantys, vos matomi pavidalai. Tarp dievų buvo slap- 
tos nišos, užklotos tamsių šešėlių, kur ne kur degė po žvakę. 

Laikydama rankoje kalaviją, tyliai kaip šešėlis Arija patraukė tarp ilgų 
akmeninių suolų. Pėdomis jautė, kad ir grindys iš akmens; ne iš šlifuoto 
marmuro kaip Didžiosios Beiloro septos grindys, o iš šiurkštesnio akmens. 
Ji praėjo pro kelias besišnabždančias moteris. Šventykloje buvo šilta ir tvan- 
ku, taip tvanku, kad Arija net nusižiovavo. Ji užuodė degančias žvakes. Tas 
kvapas buvo nepažįstamas, tad Arija pamanė, jog čia deginami kažkokie 
keisti smilkalai, bet šventyklos gilumoje, rodos, užuodė sniegą, pušų spy- 
glius ir karštą troškinį. Geri kvapai, tarė ji sau ir pasijuto šiek tiek drąsesnė. 
Tokia drąsi, kad vėl įkišo Adatą į makštis. 

Šventyklos viduryje ji rado vandens, kurį girdėjo teškant; dešimties pėdų 
skersmens baseinėlį, juodą kaip rašalas ir apšviestą raudonų žvakių. Prie jo 
sėdėjo jaunas vyras sidabrišku apsiaustu ir tyliai verkė. Arija matė, kaip jis 
panardino ranką į vandenį ir jo paviršiumi nuvilnijo skaisčiai raudonos 
bangelės. Ištraukęs pirštus, jis vieną po kito ėmė juos čiulpti. Tikriausiai jis 
ištroškęs. Ant baseinėlio krašto buvo padėta akmeninių puodelių. Vienu iš 
iu pasėmusi vandens, Arija nunešė vyrui atsigerti. Kai padavė jam puodelį, 
iaunasis vyras įdėmiai ją nužvelgė. 

- Valar morgulis, - tarė jis. 

— Valar dohaeris, - atsakė Arija. 

Jis godžiai išgėrė ir įmetė puodelį į baseinėlį, šis krisdamas tyliai pliump- 
telėjo. Tada vyras, susiėmęs pilvą, svirduliuodamas atsistojo. Akimirką Ari- 
jai pasirodė, kad jis tuoj pargrius. Ir tik tada žemiau vyro diržo pamatė tam- 
sią, sparčiai plintančią dėmę. 

- Tu perdurtas, - leptelėjo ji, bet vyras į Ariją nekreipė dėmesio. Klu- 
pinėdamas jis priėjo prie sienos, įslinko į nišą ir atsigulė į kietą akmeninę 
lovą. Apsižvalgiusi Arija išvydo ir daugiau nišų. Kai kuriose iš jų miegojo 
seni Žmonės. 

Ne, nuskambėjo jai ausyse, rodos, kažkur jau girdėtas balsas. Jie mirę 
arba vaduojasi mirtimi. Turi akis ir žiūrėk. 

Kažkieno pirštai palietė jos ranką. 

Arija atsisuko, bet tai tebuvo maža mergaitė - išblyškusi maža mergaitė, 
apsivilkusi apsiaustą su gobtuvu, dešinėje pusėje juodą, kairėje pusėje baltą 
ir, rodos, skęstanti jame. Po užsmauktu gobtuvu buvo matyti suvargęs liesas 
veidelis, įdubę skruostai ir juodos, didelės kaip pelėdos akys. 

— Nesiliesk prie manęs, - įspėjo Arija beglobę mergaitę. - Berniuką, ku- 
ris mėgino sučiupti mane už rankos, nužudžiau. 

Mergaitė ištarė kelis žodžius, bet Arija jų nesuprato. 

Ji papurtė galvą. 

— Nemoki bendrosios kalbos? 

— Aš moku, - pasigirdo balsas jai už nugaros. 

Tokios jų staigmenos Arijai nepatiko. Gobtuvą pasikėlęs vyras buvo 
aukštas, susisupęs į tokį pat juodą baltą apsiaustą kaip ir mergaitė, tik gero- 
kai didesnį. Po gobtuvu Arija negalėjo įžiūrėti nieko, tik jo akyse atsispin- 
dintį blausų raudoną žvakės liepsnos švytėjimą. 

— Kokia čia vieta? - paklausė ji. 

- Taiki vieta, - švelniai tarė jis. - Čia tu saugi. Čia - Juodo ir Balto na- 
mai, vaikeli. Nors prašyti Daugiaveidžio dievo malonės tu dar per jauna... 

— Arjis toks pat, kaip pietiečių dievas, su septyniais veidais? 

- Septyniais? Ne. Jis turi daugybę veidų, mažutė, tiek veidų, kiek Žvaigž- 
džių danguje. Bravose žmonės garbina tokius dievus, kokie jiems patinka, 
bet... kiekvieno kelio gale stovi Jis, Daugiaveidis, ir laukia. Nebijok, vieną 
dieną jis ateis ir tavęs. Neturėtum skubėti pulti jam į glėbį. 

— Aš atėjau tik ieškodama Džakeno Hagaro. 

- Šis vardas man negirdėtas. 

Arija nusiminė. 

- Jis buvo kilęs iš Lorato. Jo plaukai vienoje galvos pusėje buvo žili, o ki- 
toje - rusvi. Džakenas žadėjo atskleisti man paslapčių ir davė šią monetą. 

Geležinę monetą Arija laikė suspaudusi kumštyje. Kai atgniaužė pirštus, 
ji liko prilipusi prie prakaituoto delno. 


VARNŲ PUOTA 99 


yx-- eo 


mis akimis taip pat spoksojo į pinigą. Pagaliau vyras su gobtuvu paklausė: 

— Kuo tu vardu, mergaite? 

— Druskė. Atvykau iš Druskos įlankos prie Trišakio. 

Nors veido Arija nematė, bet kažkodėl pajuto, kad vyras šypsosi. 

— Ne, - papurtė galvą jis, - pasakyk man savo vardą. 

— Bandelė, - šį kartą atsakė Arija. 

- Savo tikrą vardą, vaike. 

— Motina pavadino mane Nen, bet žmonės vadina Kiaune... 

— Vardą... 

Ji kietai sučiaupė lūpas. 

— Arė. Aš esu Arė. 

— Jau panašiau. O dabar sakyk tiesą. 

Baimė kerta smarkiau už kalaviją, pagalvojo ji. 

- Arija. - Pirmą kartą šį žodį ji ištarė pašnibždomis. O antrą kartą - gar- 
siai ir ryžtingai. - Esu Arija iš Starkų giminės. 

— Tai tiesa, - linktelėjo vyras, - bet Juodo ir Balto namuose Arijai iš Star- 
kų giminės nėra vietos. 

— Prašau... - ėmė maldauti ji, - aš neturiu kur eiti. 

- Ar bijai mirties? 

Arija prikando lūpą. 

— Ne. 

— Pažiūrėkime... - Žynys nusismaukė gobtuvą. Po juo veido nebuvo; tik 
pageltusi kaukolė su keliomis prie skruostikaulių prilipusiomis odos skiau- 
telėmis, o tuščioje akiduobėje raitėsi baltas kirminas. - Pabučiuok mane, 
vaike, - liepė jis dusliai ir šiurpiai kaip pati mirtis. 

Jis mano, kad mane išgąsdins? Arija pabučiavo jį į nesančią nosį ir pa- 
čiupo kapų kirminą iš akiduobės ketindama jį praryti, bet gyvis tarp pirštų 
ištirpo nelyginant šešėlis. 

Ištirpo ir gelzgana kaukolė, ir dabar jai šypsojosi senis, maloniausias iš 
visų, kuriuos Arija buvo sutikusi. 

- Dar niekada niekas nemėgino suvalgyti mano kirmino, - pasakė jis. — 
Ar tu alkana, mergaite? 

Taip, pagalvojo Arija, bet ne maisto. 


SERSĖJA 


B šaltas lietus, tad šlapios Raudonosios pilies sienos su apsauginiais 
pylimais atrodė tamsios kaip kraujas. Paėmusi už rankos karalių, ka- 
ralienė ryžtingai vedėsi jį per dumbliną kiemą prie savo neštuvų ir laukian- 
čios palydos. 

— Dėdė Džeimis sakė, kad galėsiu joti raitas ir barstyti prasčiokams ska- 
tikus, - prieštaravo berniukas. 

— Nori persišaldyti? - Sersėja negalėjo taip rizikuoti; Tomenas niekada 
nebuvo toks sveikas kaip Džofris. - Tavo senelis būtų norėjęs, kad per jo 
budynes atrodytum kaip tikras karalius. Negalime įžengti į Didžiąją septą 
šlapi ir susitaršę. 

Jau gana, kad vėl turiu nešioti gedulą. Juoda spalva niekada jai netiko. 
Sersėjos oda buvo šviesi, tad vilkėdama juodus drabužius ji ir pati atrody- 
davo kaip lavonas. Ji atsikėlė valandą prieš švintant išsimaudyti ir susitvar- 
kyti plaukų ir tikrai neketino leisti, kad dėl lietaus šios pastangos nueitų 
perniek. 

Įlipęs į neštuvus, Tomenas įsitaisė ant pagalvių ir įsistebeilijo į lietų. 

— Dievai aprauda senelį. Ledi Džoslina sakė, kad lietaus lašai - tai jų ašaros. 

- Džoslina Svift tiesiog kvaiša. Jei dievai galėtų verkti, jie būtų apraudoję 
ir tavo brolį. Lietus yra lietus. Užtrauk užuolaidą, kol dar labiau nesušlapai. 
Ši mantija iš sabalenų, ar nori, kad ji permirktų? 

Tomenas padarė kaip lieptas. Dėl sūnaus klusnumo Sersėja nerimavo. 
Karalius turėjo būti stiprus. Džofris būtų ginčijęsis. Jis niekada nesileisdavo 
lengvai įbauginamas. 

— Nesėdėk sudribęs, - įsakmiai tarė ji Tomenui. - Sėdėk kaip dera kara- 
liui. Ištiesink pečius ir pasitaisyk karūną. Juk nenori, kad ji nukristų tau nuo 
galvos matant visiems lordams, ar ne? 

— Ne, mama. 

Berniukas atsisėdo tiesiai ir pakėlęs ranką pasitaisė karūną. Džofo ka- 
rūna jam buvo per didelė. Tomenas nuo mažens buvo linkęs į putlumą, bet 
dabar jo veidas atrodė sulysęs. Ar jis gerai valgo? Kad tik nepamirščiau pa- 
klausti apie tai Tomeno tarno, pagalvojo Sersėja. Ji negalėjo rizikuoti, kad 
Tomenas pasiligotų, juolab dabar, kai Mirsela dorniečių rankose. Laikui bė- 
gant jis paūgės ir Džofo karūna jam puikiai tiks. O kol kas reikia mažesnės 
karūnos, - tokios, kad nesmuktų jam ant kaktos. Sersėjai reikėjo apie tai 
pasikalbėti su auksakaliais. 

Neštuvai lėtai leidosi nuo Aukštosios Eigono kalvos. Priekyje jojo du ka- 
raliaus sargybos vyrai, baltai apsirengę riteriai ant šyvų arklių, o jiems ant 

pečių karojo balti, lietaus permerkti apsiaustai. Iš paskos traukė penkiasde- 
šimt aukso ir tamsiai raudonos spalvos drabužiais apsirengusių Lanisterių 
sargybinių. 

Pro plyšį tarp užuolaidų Tomenas spoksojo į tuščias gatves. 

— Maniau, bus daugiau žmonių. Kai mirė tėvas, visi, kas gyvas, atėjo pa- 
sižiūrėti į mus prajojančius. 

- Lietus suginė Žmones po stogu. 

Karaliaus Uosto miestelėnai niekada nemylėjo lordo Taivino. Bet meilės 
jis niekada ir netroško. „Meilės negali valgyti, už meilę negali nusipirkti žir- 
go, meile šaltą vakarą negali pasišildyti savo menių, - kartą girdėjo ji tėvą 
sakant Džeimiui, kai šis buvo ne vyresnis nei Tomenas dabar. 

Didžiojoje Beiloro septoje, didingoje marmurinėje šventykloje, dunk- 
sančioje ant Visenijos kalvos, gedėtojų susirinko tik menkas būrelis - gero- 
kai mažiau nei auksinių apsiaustų, kuriuos seras Adamas Marbrandas išri- 
kiavo aikštėje priešais septą. Vėliau jų ateis daugiau, tarė sau karalienė, serui 
Merinui Trentui padedant jai išlipti iš neštuvų. Į rytines pamaldas buvo įlei- 
džiami tik kilmingieji ir jų palydos; po pietų turėjo vykti kitos, prastuome- 
nei skirtos pamaldos, o į vakarines pamaldas šventyklos durys buvo atviros 
visiems norintiems. Sersėja turėjo dalyvauti ir popietinėse pamaldose, kad 
prasčiokai matytų ją gedinčią. Minia turi gauti šį reginį. Sersėją tai piktino. 
Jai reikėjo paskirti žmones į postus, laimėti karą, valdyti karalystę. Tėvas 
būtų ją supratęs. 

Užlipusius laiptais, juos pasitiko septonas. Gunktelėjęs senis su žila, reta 
barzda, taip sulinkęs nuo savo puošnių, išsiuvinėtų apdarų svorio, kad jo 
akys buvo atsidūrusios karalienės krūtų lygyje, nors... su karūna, lengvu 
tuščiaviduriu papuošalu iš šlifuoto krištolo ir sukto aukso, jis atrodė bent 
pusantros pėdos aukštesnis, nei iš tiesų buvo. 

Šią karūną jam įteikė lordas Taivinas vietoj anos, kuri dingo, kai minia 
nužudė ankstesnį aukštąjį septoną. Tą pertukusį kvailį prasčiokai ištempė iš 
neštuvų ir suplėšė į gabalus tą dieną, kai Mirsela išplaukė į Dorną. Anas sep- 
tonas buvo tikras rajūnas, bet klusnus. O šis... Staiga Sersėja prisiminė, jog šį 
aukštąjį septoną paskyrė Tirionas, ir sunerimo. 

Dėmėta senio plaštaka, išlindusi iš rankovės, papuoštos auksiniais už- 
raitų ornamentais ir nusagstytos smulkiais krištoliukais, atrodė kaip vištos 
koja. Sersėja priklaupė ant šlapio marmuro ir pakštelėjo pirštus, o tada pa- 
ragino Tomeną pasekti jos pavyzdžiu. Ką jis apie mane žino? Kažin, kiek 
jam apie mane pripasakojo neūžauga? Palydėjęs Sersėją į šventyklą, septo- 
nas šyptelėjo. Bet ar ta šypsena buvo grėsminga, kupina nebylaus žinojimo, 
ar tik beprasmis raukšlėtų senio lūpų trūktelėjimas? To karalienė negalėjo 
tvirtai Žinoti. 

Sersėja laikė Tomeną už rankos ir jie, žengdami po spalvotais gaubliais, 
perėjo per Žibintų menę. Jiems iš šonų žingsniavo Trentas ir Ketlblekas, nuo 

jų apsiaustų varvėjo vanduo ir telkėsi į balutes ant grindų. Aukštasis septo- 
nas tipeno lėtai, pasiramsčiuodamas iš burtmedžio išdrožta lazda, viršuje 
papuošta krištoliniu bumbulu. Jį lydėjo septyni Pamaldžiausieji tviskančiais 
sidabruotais drabužiais. Po sabalenų mantija Tomenas buvo apsivilkęs auk- 
suotais rūbais, o karalienė dėvėjo seną juodo aksomo suknią šermuonėlių 
kailių apvadais. Pasisiūti naujos nebuvo laiko, o pasirodyti su ta pačia su- 
knia, kurią vilkėjo per Džofrio laidotuves, arba su ta, kurią dėvėjo laidoda- 
ma Robertą, ji negalėjo. 

Bent jau niekas nesitikės, kad nešiosiu gedulą dėl Tiriono. Ta proga ap- 
sivilksiu tamsiai raudoną, šilkinę paauksintą suknią ir pasipuošiu plaukus 
rubinais. Ji paskelbė, jog tas, kuris atneš jai neūžaugos galvą, bus pakeltas 
į lordus, kad ir kokios žemos kilmės ir luomo jis būtų. Varnai šią Žinią iš- 
nešiojo po visus Septynių Karalysčių kampelius, o netrukus ji turėjo per- 
skrieti Siaurąją jūrą ir pasiekti devynis laisvuosius miestus bei dar toliau 
plytinčias žemes. Tegul Kipšas bėga nors į pasaulio kraštą, nuo manęs vis 
tiek nepaspruks. 

Per vidines duris karališkoji procesija įžengė į klaidžią Didžiosios sep- 
tos širdį ir toliau traukė plačiu taku tarp suolų, - vienu iš septynių, kurie 
visi susiėjo po kupolu. Karaliui ir karalienei žingsniuojant pro šalį, kairėje 
ir dešinėje stovintys gedėtojai klaupėsi. Čia buvo susirinkę nemažai jos tėvo 
vėliavininkų ir riterių, kurie petys į petį kovėsi su lordu Taivinu kone pus- 
šimtyje mūšių. Išvydusi juos karalienė atgavo pasitikėjimą savimi. Aš dar 
turiu draugų. 

Po aukštu ir didingu, stikliniu, auksu ir krištolu puoštu Didžiosios sep- 
tos kupolu, ant laiptuotos marmurinės karsto pakylos ilsėjosi lordo Taivino 
Lanisterio palaikai. Prie velionio galvos budėjo Džeimis, sveikąją ranką už- 
dėjęs ant rankenos ilgo paauksuoto kalavijo, kurio smaigalys rėmėsi į grin- 
dis. Jis vilkėjo apsiaustą su gobtuvu, baltą kaip ką tik iškritęs sniegas, o jo 
ilgi šarviniai marškiniai buvo sunerti iš perlamutro, aptaisyto auksu. Lordas 
Taivinas būtų norėjęs, kad jis dėvėtų auksinius ir tamsiai raudonos spalvos 
Lanisterių drabužius, pagalvojo Sersėja. Matydamas Džeimį apsirengusį bal- 
tai jis visuomet pykdavo. Be to, jos brolis vėl želdinosi barzdą. Ant smakro ir 
skruostų buvo matyti trumpi šeriai, tad jo veidas atrodė keistai nepažįsta- 
mas ir šiurkštus. Galėjo bent jau palaukti, kol tėvo kaulai atguls po Uola. 

Sersėja padėjo karaliui įveikti tris laiptų pakopas, kad berniukas galėtų 
priklaupti prie velionio. Tomeno akys buvo pilnos ašarų. 

— Verk tyliai, - pasilenkusi prie sūnaus sušnabždėjo ji. - Esi karalius, o 
ne klykiantis mažvaikis. Į tave žiūri tavo lordai. 

Berniukas atgalia ranka nusibraukė ašaras. Jo akys buvo kaip motinos, 
šviesiai žalios, be to, didelės ir spindinčios kaip ir Džeimio, kai šis buvo To- 
meno amžiaus. Jos brolis buvo toks gražus berniukas, bet... ir smarkus, toks 
pat smarkus kaip Džofris, tikras liūtukas. Karalienė apglėbė Tomeną ir pa- 

bučiavo auksines jo garbanas. Jam manęs reikės, kad išmokyčiau, kaip val- 
dyti karalystę ir apsisaugoti nuo priešų. Net ir dabar kai kurie iš jų, apsimetę 
draugais, stovi netoliese. 

Tyliosios seserys apšarvavo lordą Taiviną taip, tarsi jo lauktų lemiama 
kova. Jam buvo užsegti patys geriausi šarvai - sunkūs, plieniniai ir ema- 
liuoti, tamsiai raudoni su auksinėmis įlajomis ant šarvinių pirštinių, ant- 
blauzdžių ir antkrūtinio. Jo pečiai saulėje tviskėjo auksu; ant kiekvieno jų 
glaudėsi po susigūžusią liūtę. Šalia jo galvos gulėjo šalmas, ant jo viršaus 
puikavosi liūtas su įspūdingais karčiais. Velioniui ant krūtinės buvo padėtas 
ilgasis kalavijas, įkištas į paauksuotas makštis, nusagstytas rubinais, plašta- 
kos apmautos paauksuotomis šarvinėmis pirštinėmis ir uždėtos ant kalavijo 
rankenos. Net po mirties jo veidas atrodo taurus, pagalvojo Sersėja, nors bur- 
na... Jos tėvo lūpų kampučiai buvo šiek tiek pakilę ir atrodė, tarsi jis sutrikęs 
šypsotųsi. Taip neturėtų būti. Sersėja kaltino Paiselį; jis privalėjo tyliosioms 
seserims pasakyti, kad lordas Taivinas niekada nesišypsodavo. Meisteris vi- 
siškai niekam netinka, kaip krūtys po šarvu. Nežinia kodėl, bet švelniai besi- 
šypsantis lordas Taivinas jau neatrodė toks grėsmingas. Galbūt ir dėl to, kad 
buvo užsimerkęs. Jos tėvo akys visuomet keldavo žmonėms nerimą; šviesiai 
žalios, blizgančios, išmargintos auksinėmis dėmelėmis. Tos akys verdavo 
žmogų kiaurai ir matydavo, koks jis giliai širdyje silpnas, niekam tikęs ir 
bjaurus. Kai jis į tave žvelgdavo, iš karto visa tai suprasdavai. 

Ir, nei iš šio, nei iš to, Sersėja prisiminė karaliaus Eirio iškeltą puotą, kai 
ji, dar žalia kaip vasaros žolė, pirmą kartą pasirodė tarp dvariškių. Senasis 
Meriveteris tauškė, girdi, reikia panaikinti muitą vynui, o lordas Raikeris 
tarė: „Jei mums reikia aukso, jo malonybė turėtų pasodinti lordą Taiviną ant 
naktipuodžio.“ Eiris ir jo palaižūnai garsiai nusijuokė, o tėvas, pakėlęs akis 
nuo savo vyno taurės, įsistebeilijo į Raikerį. Raikeris nusisuko, vėl atsigręžė, 
sutiko tėvo žvilgsnį, paskui mėgino nekreipti į jį dėmesio, išmaukė bokalą 
alaus, o tada išėjo raudonuodamas, įveiktas poros įdėmių akių. 

Dabar lordo Taivino akys užsimerkė amžinai, pagalvojo Sersėja. Nuo šiol 
*e krūpčios nuo mano žvilgsnio, dabar jie turės bijoti mano surauktų antakių. 
Aš taip pat esu liūtė. 

Dangus buvo toks apniukęs, kad septoje tvyrojo prieblanda. Jei lietus 
>ūtų liovęsis, įkypai krintantys saulės spinduliai būtų prasismelkę pro ka- 
dančius krištolus ir papuošę velionį vaivorykštėmis. Kasterlių Uolos lordas 
vaivorykščių nusipelnė. Jis buvo didis vyras. Bet aš jį pranoksiu. Kai po tūks- 
-mčio mety meisteriai rašys apie šiuos laikus, tu būsi prisimenamas tik kaip 
caralienės Sersėjos tėvas. 

- Mama... - Tomenas timptelėjo jai rankovę. - Kas čia taip bjauriai 
Zvokia“ 

Mano lordas tėvas. 

- Mirtis. 

Tą kvapą užuodė ir ji; vos juntamą yrančio kūno smarvę, nuo kurios vis 
tiek rietė nosį. Bet Sersėja į ją nekreipė dėmesio. Už pakylos karstui stovėjo 
septyni septonai sidabro drabužiais, melsdami Tėvą Aukštybėse teisti lordą 
Taiviną teisingai. Kai jie baigė, septyniasdešimt septynios septonės susirin- 
ko prie Motinos altoriaus ir ėmė jai giedoti, prašydamos malonės. Tomenas 
pradėjo nerimauti ir net karalienei truputį maudė kelius. Ji žvilgtelėjo į Džei- 
mį. Jos brolis dvynys stovėjo tarsi iškaltas iš akmens ir jai į akis nepažvelgė. 

Ant vienos iš pakopų, nuleidęs pečius, klūpojo dėdė Kevanas, o šalia - 
jo sūnus. Lanselis atrodo prasčiau už tėvą. Nors jam buvo tik septynioli- 
ka, vaikinas atrodė kaip septyniasdešimtmetis: papilkėjusiu veidu, sulysęs, 
įdubusiais skruostais ir akimis, baltais kaip sniegas ir šiurkščiais plaukais. 
Kaip Lanselis gali būti tarp gyvyjų, kai Taivinas Lanisteris miręs? Gal dievai 
visai išbrotėjo? 

Lordas Džailsas kosėjo smarkiau nei visada ir buvo prisidengęs nosį rau- 
dono šilko skiaute. Ir jis uodžia tą dvoką. Didysis meisteris Paiselis buvo 
užsimerkęs. Jeigu jis užmigo, prisiekiu, liepsiu jį nuplakti. Kairėje, prie kars- 
to pakylos klūpojo Taireliai: Haigardeno lordas, jo bjauri motina, nuobo- 
di žmona, sūnus Garlanas ir duktė Mardžerė. Karalienė Mardžerė, priminė 
sau Sersėja; Džofo našlė ir būsimoji Tomeno žmona. Mardžerė atrodė labai 
panaši į savo brolį, Gėlių riterį. Sersėja svarstė, ar jiedu turi ir daugiau ką 
bendra. Aplink mažąją mūsų rožę dieną naktį sukiojasi daugybė ponių, tik 
ir laukiančių progos įsiteikti. Net dabar daugiau nei dešimt jų buvo kartu su 
Mardžere. Sersėja mąsliai ir atidžiai nužvelgė jų veidus. Kuri iš jų grėsmin- 
giausia, kuri didžiausia paleistuvė, kuri labiausiai trokšta malonių? Kurios 
liežuvis ilgiausias? Karalienė pagalvojo, jog būtinai reikės išsiaiškinti. 
rodės, dvokė labiau. Dauguma gedėtojų buvo tokie mandagūs, jog apsime- 
tė, kad nieko nesuuodžia, bet Sersėja matė dvi ledi Mardžerės pusseseres su- 
rauktomis Tairelių nosytėmis. Jiedviem su Tomenu grįžtant taku tarp suolų 
karalienei pasirodė, kad išgirdo kažką šnipštelint „išvietė“ ir sukikenant, bet 
kai pasuko galvą pasižiūrėti, kas tai pasakė, į ją žvelgė daugybė rimtų, susi- 
kaupusių veidų. Kol buvo gyvas, jie niekada nedrįsdavo iš jo šaipytis. Tėvas 
žvilgsniu būtų išdeginęs jiems vidurius. 

Žibintų menėje gedėtojai apspito juos nelyginant zirziančios musės, 
nekantraudami apipilti karalienę visiškai beprasmiškomis užuojautomis. 
Dvyniai Redvainai pabučiavo jai ranką, jų tėvas - abu skruostus. Halinas 
Piromantas karalienei pažadėjo, kad jos tėvo laidotuvių dieną, kai jo kaulai 
iškeliaus į vakarus, danguje virš miesto degs liepsnojanti ranka. Kosčioda- 
mas lordas Džailsas pranešė pasamdęs meistrą akmentašį, kad sukurtų lor- 
do Taivino statulą, amžinai budėsiančią prie Liūtų vartų. Seras Lambertas 
Ternberis priėjo prie Sersėjos apsirišęs dešinę akį raiščiu ir prisiekė, kad ne- 
nusiriš jo tol, kol neatneš jai brolio neūžaugos galvos. 

Vos tik ištrūkusią iš to kvailio nagų, karalienę prie sienos prirėmė ledi 
Falisė iš Stokvorto ir jos vyras, seras Balmanas Birčas. 

— Mano ledi motina siunčia užuojautą, tavo malonybe, - burbtelėjo Fa- 
lisė. - Besilaukiančiai Lolisei teko gultis į lovą ir ji jautė pareigą pasilikti 
su dukra. Ji meldžia atleidimo ir prašo paklausti... Iš visų vyrų labiausiai ji 
žavėjosi tavo tėvu. Jei mano seseriai gimtų berniukas, ji nori, kad pavadin- 
tume jį Taivinu, jei tik... jei tik pritarsi. 

Sersėja priblokšta į ją įsistebeilijo. 

- Tavo kvaiša sesuo leidosi, kad ją prievartautų pusė Karaliaus Uosto 
vyrų, o dabar Tanda ketina pagerbti tą benkartą pavadinusi jį mano tėvo 
vardu? Nemanau, kad pritarsiu. 

Falisė krūptelėjo lyg gavusi antausį, bet jos vyras tik persibraukė nykščiu 
vešlius šviesius ūsus. 

— Aš ledi Tandai taip ir sakiau. Prisiekiu, Lolisės pavainikiui parinksime 
hm... tinkamesnį vardą. 

— Taip ir padarykite. 

Sersėja prasibrovė pro juos ir nuėjo. Ji matė, kad Tomenas pateko į Mar- 
džerės Tairel ir jos senelės nagus. Erškėčių karalienė buvo tokio mažo ūgio, 
kad iš pradžių Sersėja palaikė ją vaiku. Tačiau, nespėjusi išvaduoti sūnaus iš 
rožių, minioje ji akis į akį susidūrė su savo dėde. Karalienei priminus, kad 
vėliau laukia jo ateinant, seras Kevanas tik linktelėjo ir paprašė leidimo eiti. 
Bet Lanselis vis dar stoviniavo, nors atrodė taip, tarsi viena koja būtų kape. 
Tik... ar jis lipa į kapą, ar ropščiasi iš jo? 

Sersėja prisivertė nusišypsoti. 

- Lanseli, malonu matyti tave atgavusį jėgas. Meisteris Balabaras pra- 
nešdavo mums apie tave tokių baisių naujienų, kad baiminomės dėl tavo 
gyvybės. Bet maniau, kad jau būsi pakeliui į Darį, ketindamas imtis lordo 
pareigų... 

Po Juodųjų Vandenų mūšio tėvas, atsidėkodamas savo broliui Kevanui, 
pakėlė Lanselį į lordus. 

— Kol kas dar nevykstu. Mano pilyje šeimininkauja bastūnai. - Jos pus- 
brolio balsas buvo toks pat apgailėtinas, kaip ir pūkeliai ant viršutinės lū- 
pos. Nors Lanselis pražilo, jo ūseliai liko gelsvai rusvi. Kai ją užgulęs vaikinas 
pūtuodamas klusniai darbuodavosi, Sersėja dažnai į juos žiūrėdavo. Tie ūsai 
jam ant lūpos atrodo tarsi purvo dėmė. Ji grasindavo, kad pasispjaudys pirš- 
tus ir juos nukrapštys. - Tėvas sako, kad upių kraštams reikia tvirtos rankos. 

Gaila, kad tos žemės atiteks tau, norėjo pasakyti Sersėja, bet nusišypso- 
rusi tarė: 

- Be to, netrukus turi vesti. 

Sulysęs jaunojo riterio veidas staiga apniuko. 

- Frėjų merginą, ir ne paties išsirinktą. Ji net nėra nekalta mergelė. Ji - 
Darių kraujo turinti našlė. Tėvas sako, kad taip man bus lengviau valdyti 

valstiečius, bet visi valstiečiai žuvę. - Lanselis palietė jai ranką. - Tai Žiauru, 
Sersėja. Tavo malonybė žino, kad myliu... 

- .„Lanisterių giminę, - pabaigė ji Lanselio mintį. - Niekas tuo neabejo- 
ja, Lanseli. Tegul žmona pagimdo tau stiprių sūnų. - Tik geriau nesutik, kad 
vestuves savo pilyje keltų jos lordas tėvas. - Žinau, kad Daryje atliksi daug 
kilnių žygdarbių. 

Akivaizdžiai nusiminęs, Lanselis linktelėjo. 

- Kai atrodė, jog galiu mirti, tėvas atvedė aukštąjį septoną, kad už mane 
pasimelstų. Jis geras žmogus. - Jos pusbrolio akyse sužibo ašaros, tai buvo 
vaiko akys seno žmogaus veide. - Jis sako, jog Motina pagailėjo manęs ir 
išsaugojo kažkokiam šventam tikslui, kad galėčiau išpirkti savo nuodėmes. 

Sersėja pasvarstė, kaip jis galėtų išpirkti tai, jog nusidėjo su ja lovoje. Pa- 
kelti jį į riterius buvo didelė klaida, bet sugulti su juo - dar didesnė. Lanselis 
buvo silpnas kaip nendrės stiebas, be to, jai visai nepatiko neseniai atsiradęs 
pusbrolio dievobaimingumas; jis buvo daug įdomesnis, kai mėgino elgtis 
kaip Džeimis. Ką šis verkšlenantis kvailys papasakojo aukštajam septonui? Ir 
ką pasakys savo žmonelei iš Frėjų giminės, kai jiedu, gaubiami tamsos, gulės 
lovoje? Jei Lanselis išpliurptų sugulęs su Sersėja, - ką gi, ji tai ištvers. Kal- 
bėdami apie moteris, vyrai visada meluoja; ji atšaus, kad tai - vien tuščios 
nepatyrusio ir dėl jos grožio galvą pametusio jaunuolio pagyros. Bet jei ims 
pliurpti apie Robertą ir stiprų vyną... 

— Geriausia atgaila yra malda, - tarė jam Sersėja. - Tyli malda. 

Taip pasakiusi, ji leido Lanseliui apmąstyti šiuos žodžius ir pasiruošė su- 
sitikti su Tairelių būriu. 

Mardžerė apkabino ją kaip seserį ir karalienei tai pasirodė pernelyg 
įžūlu, bet dabar ne metas merginai priekaištauti. Ledi Eiliri ir Mardžerės 
pusseserės tik pabučiavo jai ranką. Besilaukianti ledi Greisford paprašė ka- 
ralienės sutikimo pavadinti kūdikį Taivinu, jei gims berniukas, arba Lana, 
jei gims mergaitė. Dar vienas? - vos neburbtelėjo Sersėja. Tuoj karalystėje 
gyvens vien Taivinai. Sa apsimestiniu susižavėjimu ji kaip įmanydama ma- 
loningiau patenkino šį prašymą. 

Tačiau niekas Sersėjos taip nepamalonino, kaip ledi Meriveter. 

— Tavo malonybe, - tarė ji aistringai, kaip įprasta myriečiams, - pasiun- 
čiau žinią savo draugams anapus Siaurosios jūros ir paprašiau, kad tuoj pat 
suimtų Kipšą, jei bjaurus jo veidas kartais šmėstelėtų kuriame nors iš devy- 
nių laisvųjų miestų. 

— Ar daug turi bičiulių kitame Siaurosios jūros krante? 

- Myre daug. Taip pat ir Lyse, ir Tirošyje. Tai įtakingi vyrai. - Sersėja 
nesunkiai ja patikėjo. Ši myrietė buvo pernelyg jau graži: ilgakojė, stambia- 
krūtė, glotnia rusva oda, putliomis lūpomis, didelėmis tamsiomis akimis 
ir vešliais juodais plaukais, kurie visuomet atrodydavo taip, tarsi ji ką tik 
būtų atsikėlusi iš lovos. Ji net kvepia nuodėme kaip koks egzotiškas lotosas. - 

Mudu su lordu Meriveteriu nieko taip netrokštame, kaip tarnauti tavo ma- 
lonybei ir mažajam karaliui, - įsiteikdama sumurkė ji ir pervėrė Sersėją 
reikšmingu žvilgsniu. 

Ji ambicinga, o jos lordas išdidus, bet neturtingas. 

—- Mums dar reikės pasišnekėti, miledi. Tavo vardas Tena, ar ne? Esi labai 
maloni. Žinau, kad būsime geros draugės. 

O tada prie Sersėjos priskreto Haigardeno lordas. 

Meisas Tairelis už Sersėją buvo vyresnis ne daugiau kaip dešimčia metų, 
bet karalienė laikė jį ne savo, o tėvo amžiaus žmogumi. Ūgiu jis neprily- 
go lordui Taivinui, bet šiaip buvo stambesnis, plačia krūtine ir pastaruoju 
metu užsiaugintu didžiuliu pilvu. Lordo Tairelio plaukai buvo kaštoniniai, 
tačiau barzdoje galėjai matyti nemažai baltų ir žilų šerių. Jo veidas dažnai 
būdavo įraudęs. 

- Lordas Taivinas buvo didis, neprilygstamas vyras, - pabučiavęs Sersėją 
į abu skruostus, sunkiai rinkdamas žodžius pareiškė jis. - Bijau, jog tokio 
žmogaus kaip jis daugiau niekada nematysime. 

Jau žiūri į tokį žmogų kaip jis, kvaily, pagalvojo Sersėja. Tau prieš akis 
stovi jo duktė. Bet Tairelių ir Haigardeno kariuomenės jai reikėjo, kad To- 
menas išlaikytų sostą, tad karalienė tepasakė: 

— Mums visiems labai jo trūks. 

Tairelis uždėjo ranką Sersėjai ant peties. 

— Visiškai aišku, kad nė vienas iš mūsų nevertas dėvėti lordo Taivino 
šarvų. Ir vis dėlto gyvenimas eina sava vaga ir karalystę reikia valdyti. Jei 
šią sunkią valandą kuo nors galėčiau pasitarnauti, tavo malonybei reikia tik 
pasakyti... 

Jei nori tapti karaliaus ranka, milorde, turėk drąsos taip ir pasakyti. Kara- 
lienė nusišypsojo. Tegul šneka apie tai, kiek tik nori. 

- Tikriausiai milordas reikalingas Žemupyje... 

- Ten puikiausiai tvarkosi mano sūnus Vilas, - apsimetęs, kad nesupra- 
to akivaizdžios užuominos, atsakė lordas Tairelis. - Jam sužeista koja, bet 
išminties tikrai netrūksta. O Garlanui netrukus atiteks Braitvoterio pilis. 
Jiedviem valdant Žemupys bus tikrai gerose rankose, jei manęs kartais pri- 
reiktų kur nors kitur. Lordas Taivinas dažnai sakydavo, jog karalystę valdyti 
vra svarbiausia. Ir man labai malonu pranešti tavo malonybei su valdymu 
susijusią gerą naujieną. Mano dėdė Gartas sutiko tapti iždininku, kaip tavo 
lordas tėvas ir norėjo. Dabar jis keliauja į Senmiestį ir ketina sėsti į laivą. Jis 
atvyksta drauge su savo sūnumis. Lordas Taivinas užsiminė, kad ras vietos 
ir jiems. Galbūt miesto sargyboje. 

Karalienės šypseną sukaustė toks ledas, kad jai net dantys barkštelėjo. Gar- 
tas Apkūnusis mažojoje taryboje ir du jo nesantuokiniai sūnūs tarp auksinių 
apsiaustų... Ar Taireliai mano, kad atiduosiu jiems karalystę padėjusi ant pa- 
auksuotos lėkštės? Susidūrus su tokiu įžūlumu, Sersėjai net kvapą užgniaužė. 

— Man, o dar anksčiau mano tėvui Gartas puikiai tarnavo kaip lordas 
senešalas, - kalbėjo Tairelis. - Patikėk, Mažasis Pirštas iš tolo suuosdavo 
auksą, bet Gartas... 

- Milorde, - neleido jam baigti minties Sersėja, - bijau, kad įvyko šioks 
toks nesusipratimas. Aš jau paprašiau lordo Džailso Rosbio, kad taptų nau- 
juoju iždininku, ir jis maloniai sutiko. 

Meisas įsistebeilijo į ją. 

- Rosbis? Tas... kosėtojas? Bet... dėl to jau buvo sutarta, tavo malonybe. 
Gartas jau pakeliui į Senmiestį. | 

— Bus geriau, jei išsiųsi varną pas lordą Haitauerį ir paprašysi jo pasirū- 
pinti, kad tavo dėdė nejįliptų į laivą. Tuščiai plaukti audringa rudens jūra 
Gartui tikrai nepatiks. - Ir Sersėja maloniai nusišypsojo. 

Storas Tairelio sprandas paraudo. 

- Bet... tavo lordas tėvas mane patikino... - užsikirsdamas ėmė aiškinti jis. 

Tada šalia išdygo jo motina ir įsikibo sūnui į parankę. 

— Rodos, lordas Taivinas savo planų mūsų regentei neatskleisdavo ir pui- 
kiai suprantu, kodėl. Vis dėlto dabar nėra prasmės jos malonybės užgaulio- 
ti. Ji teisi, turi parašyti lordui Leitonui, kol Gartas dar neįlipo į laivą. Pats 
žinai, kad jūroje jį pykins ir jis dar labiau gadins orą. - Olena nusišypsojo 
Sersėjai savo bedante burna. - Tavo tarybos menė bus kvapnesnė, jei ten sė- 
dės lordas Džailsas, nors, drįsčiau pareikšti, kad kosčiojimas blaškytų mano 
dėmesį. Mes visi dieviname mieląjį senąjį dėdę Gartą, bet tam vyrui nuolat 
pučia vidurius ir to negalima paneigti. Negaliu pakęsti smarvės. - Ledi Ole- 
na susiraukė ir raukšlėtas jos veidas dar labiau susiraukšlėjo. - Tiesą sakant, 
ir šventojoje septoje užuodžiau kažką nemalonaus. Gal ir tu užuodei? 

— Ne, - ramiai atrėžė Sersėja. - Sakai, ten tvyrojo kažkoks kvapas? 

— Tiksliau sakant, dvokas. 

- Tikriausiai pasiilgsti savo rudenį žydinčių rožių. Per ilgai tave čia lai- 
kėme. 

Sersėja troško kuo greičiau atsikratyti ledi Olenos draugijos. Lordas Tai- 
relis, be abejo, būtų pasiuntęs geroką būrį riterių, kad jie saugiai parlydėtų 
motiną namo, o kuo mažiau Tairelių kalavijų būtų likę mieste, tuo ramiau 
karalienė būtų miegojusi. 

- Neslėpsiu, ilgiuosi Haigardeno aromatų, - tarė senoji ledi, - bet, žino- 
ma, negaliu išvykti, kol nepamatysiu savo mielosios Mardžerės ištekėjusios 
už tavo brangiojo mažojo Tomeno. 

- Ir aš nekantriai laukiu vestuvių, - įsiterpė Tairelis. - Mudu su lordu 
Taivinu kaip tik tarėmės dėl jų datos. Gal galėtume tą pokalbį pratęsti, tavo 
malonybe... 

- Netrukus. 

- Gerai, netrukus, - šniurkštelėjusi nosimi linktelėjo ledi Olena. - O da- 
bar eime, Meisai, tegul jos malonybė toliau... gedi. 

Neilgai gyvensi, sene, mintyse įspėjo Sersėja, Erškėčių karalienei tipenant 
tarp dviejų augalotų sargybinių, septynių pėdų ūgio dvynių, kuriuos ji vadi- 
no Kairiu ir Dešiniu. Pažiūrėsime, kuo kvepės tavo lavonas. Buvo aišku, kad 
senė bent dukart gudresnė už savo lordą sūnų. 

Išgelbėjusi sūnų nuo Mardžerės ir jos pusseserių, karalienė pasuko prie 
durų. Lietus pagaliau liovėsi. Rudens oras buvo gaivus ir maloniai kvepėjo. 
Tomenas nusiėmė karūną. 

— Užsidėk, - liepė jam Sersėja. 

- Man nuo jos maudžia kaklą, - pasakė berniukas, bet padarė kaip liep- 
tas. - Ar greit turėsiu vesti? Mardžerė sako, kad, vos tik susituoksime, galė- 
sime vykti į Haigardeną. 

— Į Haigardeną tu nevyksi, bet į pilį gali grįžti raitas. - Sersėja pamojo 
serui Merinui Trentui prieiti. - Atvesk jo malonybei žirgą ir paklausk lordo 
Džailso, ar pagerbtų mane ir grįžtų į pilį mano neštuvuose. 

Viskas sukosi greičiau, nei ji tikėjosi; nebuvo galima gaišti nė akimirkos. 

Tomenas buvo laimingas, kad galės joti, o lordas Džailsas, žinoma, 
mielai priėmė kvietimą, nors... kai Sersėja pasiūlė jam tapti iždininku, taip 
smarkiai užsikosėjo, jog karalienė išsigando, kad jis nenumirtų tiesiog neš- 
tuvuose. Tačiau Motina buvo gailestinga ir, šiaip taip atsigavęs, Džailsas pa- 
galiau sutiko ir net ėmė kosčioti vardus vyrų, kuriuos norėtų pakeisti, - tai 
buvo dar Mažojo Piršto paskirti muitinės pareigūnai, vilnos supirkėjai ir 
net vienas raktininkas. 

— Vadink karvę kaip nori, kad tik pienas bėgtų. Beje, jei kas nors pa- 
klaustų, į šias pareigas buvai paskirtas vakar. 

- Vak.. - Jį vėl surietė kosulio priepuolis. - Vakar. Žinoma. 

Lordas Džailsas kosėjo prisidengęs burną raudonos medžiagos atraiža, 
tarsi norėdamas nuslėpti, kad jo skrepliuose yra kraujo. Sersėja apsimetė to 
nepastebinti. 

Kai jis numirs, rasiu ką nors kitą. Galbūt vėl pasikvies Mažąjį Pirštą. 
Karalienė neįsivaizdavo, kad dabar, žuvus Lisai Arin, Petirui Beilišui būtų 
leista likti lordu Slėnio gynėju. Jei Paiselis sakė tiesą, tai Slėnio lordai jau 
bruzdėjo. Kai jie atims iš jo tą niekam tikusį berniūkštį, lordas Petiras pats 
paršliauš. 

- Tavo malonybe... - Lordas Džailsas kostelėjo ir nusivalė burną. - Ar 
galėčiau... - Jis vėl kostelėjo. - Ar galėčiau paklausti... - Jį vėl surietė kosu- 
lys. - Kas... taps karaliaus ranka? 

— Mano dėdė, - atsainiai tarstelėjo Sersėja. 

Prieš akis iškilus dideliems Raudonosios pilies vartams, Sersėjai palen- 
gvėjo. Atidavusi Tomeną ginklanešių globai ir atsikračiusi šios pareigos, ji 
nuėjo į savo kambarius atsipūsti. 

Vos tik ji spėjo nusiauti batus, į kambarį baikščiai įtipeno Džoslina ir 
pranešė, kad už durų laukia ir audiencijos prašo Kiburnas. 


110 GEORGE R. R. MARTIN 


— Tegul įeina, - liepė karalienė. Valdovas neturi laiko pailsėti. 

Kiburnas buvo senas, bet jo plaukuose vis dar buvo matyti daugiau 
pilkšvų nei baltų sruogų, o nuo juoko raukšlelių aplink burną jis atrodė kaip 
kokios nors mažos mergaitės mylimas senelis. Tiesa, gerokai nudriskęs se- 
nelis. Jo drabužio apykaklė buvo atspurusi, o viena rankovė perplyšusi ir 
negrabiai susiūta. 

— Prašau atleisti tavo malonybę, kad čia atėjau, - prabilo jis, - tačiau, 
kaip liepei, buvau požemiuose ir klausinėjau apie Kipšo pabėgimą... 

— Ir ką sužinojai? 

— Tą naktį, kai pabėgo lordas Veiris ir tavo brolis, dingo dar ir trečias 
žmogus. 

— Taip, kalėjimo prižiūrėtojas. Ką apie jį išsiaiškinai? 

- Jis buvo vardu Rugenas. Kalėjimo požemių prižiūrėtojas, atsakingas 
už juodąsias celes. Vyriausiasis kalėjimo prižiūrėtojas apibūdino jį kaip ap- 
kūnų, nesiskutusį, stačiokiškai kalbantį. Į šį postą jį paskyrė dar senasis ka- 
ralius Eiris, be to, tas vyras ateidavo ir išeidavo kada panorėjęs. Pastaraisiais 
metais juodosios celės beveik nuolat būdavo tuščios. Kiti kalėjimo prižiūrė- 
tojai Rugeno, rodos, prisibijojo ir nė vienas artimai jo nepažino. Jis neturėjo 
nei draugų, nei giminaičių. Be to, nei gėrė, nei vaikščiojo į viešnamius. Celė, 
kurioje jis miegodavo, drėgna ir niūri, o šiaudai, ant kurių gulėdavo, supeli- 
ję. Jo naktinis puodas buvo pilnas iki kraštų. 

— Visa tai Žinau. 

Rugeno celę apžiūrėjo ir Džeimis, ir, šiek tiek vėliau, sero Adamo auksi- 
niai apsiaustai. 

- Taip, tavo malonybe, - linktelėjo Kiburnas, - bet ar žinai, kad po tuo 
dvokiančiu naktipuodžiu vienas akmuo yra kilnojamas, o po juo - nedi- 
dukė duobė? Tokia vietelė, kur žmogus greičiausiai slėptų vertybes, kurių 
nenori rodyti kitiems. 

— Vertybes? - Sersėjai tai buvo naujiena. - Kalbi apie monetas? - Ji nuo 
pat pradžių nujautė, kad Tirionui kažkaip pavyko papirkti kalėjimo prižiū- 
rėtoją. 

— Būtent. Tiesa, kai radau tą slėptuvę, ji buvo tuščia. Neabejoju, kad 
sprukdamas Rugenas pasiėmė ir visus neteisėtai įgytus pinigus. Bet atsi- 
klaupęs rūpestingai apžiūrėjau duobę pasišviesdamas deglu ir pamačiau 
kažką žybtelint, tad krapščiau žemę toje vietoje, kol iškrapščiau štai ką. - 
Kiburnas atgniaužė delną. - Auksinę monetą. ' 

Taip, moneta buvo auksinė, bet vos paėmusi ją Sersėja suprato, kad čia 
kažkas ne taip. Moneta per maža, dingtelėjo jai, ir per plona. Pinigas buvo 
senas ir nusidėvėjęs. Vienoje monetos pusėje buvo įspaustas karaliaus veido 
profilis, kitoje - rankos atspaudas. 

— Tai ne drakonas, - tarė Sersėja. 

- Ne, - pritarė Kiburnas. - Ta moneta buvo nukaldinta dar prieš Užka- 
riavimą, tavo malonybe. Karalius - tai Gartas Dvyliktasis, o ranka - Sodi- 
ninkų giminės ženklas. 

Sodininkų iš Haigardeno. Sersėja sugniaužė delne monetą. Kokia čia gu- 
drybė? Meisas Tairelis buvo vienas iš Tiriono teisėjų ir garsiai reikalavo jo 
mirties. Ar tai buvo sąmokslas? Gal jis nuo pat pradžių susimokė su Kipšu ir 
kėslavosi nužudyti tėvą? Dabar, mirus Taivinui Lanisteriui, buvo akivaizdu, 
jog karaliaus ranka turi tapti lordas Tairelis, ir vis dėlto... 

- Žiūrėk, kad daugiau niekam apie tai neprasitartum, - įspėjo ji. 

— Tavo malonybė gali manimi pasitikėti. Kiekvienas vyras, keliaujantis 
samdomų kalavijuočių draugijoje, išmoksta laikyti liežuvį už dantų, kitaip 
neilgai jį turėtų. 

- Ir mano draugijoje lengva prarasti liežuvį. - Karalienė padėjo monetą. 
Apie tai ji pamąstys vėliau. - O tas kitas reikalas... 

— Taip, seras Gregoris, - gūžtelėjo Kiburnas. - Apžiūrėjau jį, kaip ir lie- 
pei. Galiu prisiekti gyvybe, kad Angies ietis buvo ištepta mantikoros nuo- 
dais, atsigabentais iš rytų. 

- Paiselis tvirtina, kad ne. Jis mano tėvui sakė, jog mantikoros nuodai, 
pasiekę širdį, nužudo akimirksniu. 

- Taip ir yra. Bet į šiuos nuodus buvo pridėta dar kažko norint prailginti 
priešmirtines Kalno kančias. 

— Pridėta? Ko pridėta? Įpilta kokio nors skysčio? 

- Galir taip, kaip sakai, tavo malonybe, nors atskiesti nuodai dažniausiai 
praranda dalį savo galios. Gali būti, kad tas priedas... negamtinis. Manau, tai 
kerai. 

Ar jis toks pat kvailas kaip ir Paiselis? 

- Mėgini man pasakyti, jog Kalnas miršta nuo kažkokios juodosios 
magijos“ 

Kiburnas apsimetė neišgirdęs pašaipos karalienės balse. 

- Jis miršta nuo nuodų, bet lėtai ir kęsdamas baisiausias kančias. Mano 
pastangos jas palengvinti pasirodė tokios pat bevaisės kaip ir Paiselio. Bi- 
jau, kad seras Gregoris per daug priprato prie aguonpienio. Jo ginklanešys 
sako, kad šeimininką kamuoja sąmonę temdantys galvos skausmai, o tuo- 
met aguonpienį jis maukia kaip prasčiokai alų. Šiaip ar taip, jo kraujagyslės 
nuo galvos iki kojų pajuodavusios, šlapimas drumstas nuo pūlių, o jo šone 
nuodai išdegino kumščio didumo skylę. Tiesą sakant, stebuklas, kad tas vy- 
ras dar gyvas. 

- Jo stotas... - suraukusi antakius pamėgino rasti atsakymą Sersėja. — 
Gregoris - augalotas ir stuomeningas vyras. Bet ir kvailas. Rodos, per kvai- 
las, kad susiprastų mirti. - Ji kilstelėjo taurę ir Sinelė vėl ją pripylė. - Jo 
klyksmai gąsdina Tomeną. Nuo jų net aš naktį pabundu. Manau, pats laikas 
mums kviesti Iliną Peiną. 

— Tavo malonybe, - pasiūlė Kiburnas, - gal galėčiau perkelti serą Grego- 
rį į požemius? Iš ten jo šauksmai tau netrukdys, o aš galėsiu... laisviau juo 
rūpintis. 

— Rūpintis? - Sersėja nusijuokė. - Tegul juo pasirūpina seras Ilinas. 

- Jei tavo malonybė taip pageidauja... - pritarė Kiburnas ir iš karto pri- 
dūrė: - Bet tie nuodai... Būtų naudinga sužinoti apie juos daugiau, ar ne? 
Kaip sako prasčiokai, riterio žudyti siųsk riterį, o šaulio - šaulį. O juodąją 
magiją įveik su... - Jis nebaigė minties, bet nusišypsojo karalienei. 

Jis ne Paiselis, tai akivaizdu. Sersėja susimąsčiusi pažvelgė į jį mėginda- 
ma įvertinti. 

— Kodėl Citadelėje atėmė tau grandinę? 

— Didieji meisteriai giliai širdyje yra bailiai. Marvinas juos vadina pilko- 
mis avimis. Buvau toks pat talentingas gydytojas kaip ir Ebrousas, bet sie- 
kiau jį pranokti. Daug šimtmečių Citadelės vyrai skrosdavo lavonus, kad at- 
skleistų gyvybės prigimtį. Aš norėjau perprasti mirties prigimtį, tad ėmiau 
pjaustyti gyvųjų kūnus. Už šį nusikaltimą pilkosios avys mane pažemino ir 
ištrėmė, tačiau... gyvenimo ir mirties esmę aš suprantu geriau nei kuris nors 
iš tų Senmiesčio meisterių. 

- Šit kaip? — Tai Sersėją sudomino. — Puiku. Kalnas tavo. Daryk su juo, 
ką nori, tik žiūrėk, kad tavo tyrinėjimai nepersikeltų už juodųjų celių sienų. 
Kai numirs, atnešk man jo galvą. Mano tėvas pažadėjo ją nusiųsti į Dor- 
ną. Žinoma, princas Doranas tikriausiai norėtų pats nužudyti Gregorį, bet 
mums visiems gyvenime kartais tenka nusivilti. 

- Labai gerai, tavo malonybe. - Kiburnas krenkštelėjo. - Tik... nesu 
taip puikiai viskuo aprūpintas kaip Paiselis. Man reikės įsigyti tam tikrų 
įrankių... 

- Liepsiu lordui Džailsui duoti tau tiek aukso, kad pakaktų viskam. Be 
to, nusipirk ir naujus drabužius. Atrodai lyg ką tik išlindęs iš Blusyno. - Ser- 
sėja įdėmiai pažvelgė Kiburnui į akis svarstydama, ar tikrai gali juo pasiti- 
kėti. - Turbūt nereikia nė sakyti, kad tau blogai baigsis, jei Žinia apie tavo... 
darbus... pasklis už juodųjų celių sienų? 

— Ne, nereikia, tavo malonybe, - drąsinamai šypsodamasis atsakė Ki- 
burnas. - Tavo paslapčių aš neišduosiu. 

Kai jis išėjo, Sersėja įsipylė dar vieną taurę stipraus vyno ir gurkšnojo 
jį atsisėdusi prie lango, žiūrėdama, kaip kieme driekiasi vis ilgesni šešėliai, 
ir galvodama apie monetą. Žemupio auksas. Iš kur paprastas kalėjimo pri- 
žiūrėtojas Karaliaus Uoste galėtų turėti aukso iš Žemupio, nebent jam buvo 
sumokėta už tai, kad prisidėtų prie tėvo mirties... 

Kad ir kaip stengėsi, ji nebegalėjo prisiminti lordo Taivino veido kartu 
nematydama tos paikos, vos pastebimos šypsenėlės ir neuosdama nuo jo 
lavono sklindančio bjauraus dvoko. Sersėja svarstė, gal Tirionas ir čia bus 
prikišęs nagus? Tai žema ir žiauru, bet jam įprasta. Ar Tirionas galėjo pa- 

versti Paiselį savo įrankiu? Jis liepė uždaryti senį juodojoje celėje, o tas celes 
saugojo Rugenas, prisiminė ji. Gijos buvo neišnarpliojamai susiraizgiusios ir 
karalienei tai visai nepatiko. Dabartinis aukštasis septonas taip pat Tiriono 
statytinis, staiga dingtelėjo Sersėjai, ir kaip tik jis nuo sutemų iki aušros rū- 
pinsis vargšo tėvo palaikais. 

Dėdė atėjo tuoj po saulės laidos, apsivilkęs dygsniuotą juosvos vilnos 
liemenę, niūrią lyg jo veidas. Kaip ir visi Lanisteriai, seras Kevanas buvo 
šviesiaodis ir šviesiaplaukis, nors dabar, sulaukęs penkiasdešimt penkerių, 
buvo jau gerokai praplikęs. Niekas nebūtų pavadinęs jo gražiu vyru. Pilvo- 
tas, nuolaidžiais pečiais, kampuotu atsikišusiu smakru, kurį menkai temas- 
kavo trumpa, gelsva barzda, jis priminė Sersėjai seną mastifą, bet... kaip tik 
seno ištikimo mastifo dabar jai ir reikėjo. 

Jie pavalgė kuklią vakarienę - burokėlių ir duonos su kepta jautiena, - ir 
užgėrė ją ąsočiu raudonojo Dorno vyno. Seras Kevanas kalbėjo nedaug ir 
beveik negėrė. Jis per daug užsigalvojęs, nusprendė Sersėja. Jam reikia duoti 
darbo, kad lengviau ištvertų sielvartą. 

Kai vakarienės likučiai buvo nunešti nuo stalo ir tarnai išėjo, ji taip ir 
pasakė: 

— Žinau, kaip tėvas tavimi pasitikėjo, dėde. Dabar mano eilė daryti tą patį. 

— Tau reikia rankos, - tarė Kevanas, - bet Džeimis tavo siūlymą atmetė. 

Jis kalba tiesiai. Labai gerai. 

- Džeimis... Tėvo mirtis mane visiškai išmušė iš vėžių, pati nesuvokiau, 
ką kalbu. Džeimis narsus, bet, būkime atviri, kvailokas. Tomenui reikia la- 
biau patyrusio Žmogaus. Ir vyresnio... 

- Meisas Tairelis vyresnis. 

Sersėja išpūtė šnerves. 

- Niekada. - Ji nusibraukė nuo kaktos užkritusią plaukų sruogą. - Taire- 
liai per plačiai užsimojo. 

- Būtum kvailė, jei paskirtum Meisą Tairelį savo ranka, - pritarė seras 
Kevanas, bet pasielgtum dar kvailiau pavertusi jį savo priešu. Girdėjau, kas 
nutiko Žibintų menėje. Meisui nederėjo viešai aptarinėti tokių reikalų ir 
vis dėlto... pažemindama jį bent pusės dvariškių akivaizdoje pasielgei ne- 
išmintingai. 

- Geriau pasielgti neišmintingai, nei kęsti taryboje dar vieną Tairelį. - 
Dėdės priekaištas Sersėją suerzino. - Rosbis bus geras iždininkas. Juk matei 
jo neštuvus su raižiniais ir šilkinėmis užuolaidomis. Jo žirgai prižiūrimi ge- 
riau nei daugumos riterių. Toks turtingas vyras nesunkiai ras aukso. O dėl 
rankos... Kas geriau galėtų baigti tėvo pradėtą darbą, jei ne jo brolis, žinan- 
tis visus jo planus? 

— Kiekvienam reikia žmogaus, kuriuo galėtų pasitikėti. Taivinas turėjo 
mane, o dar anksčiau - tavo motiną. 

- Tėvas ją labai mylėjo. - Sersėja nenorėjo prisiminti jo lovoje rastos ne- 
gvvos kekšės. - Žinau, kad dabar jiedu drauge. 

— Meldžiuosi, kad taip ir būtų. - Prieš atsakydamas seras Kevanas kelias 
akimirkas atidžiai žvelgė jai į akis. - Daug iš manęs prašai, Sersėja. 

— Ne daugiau už tėvą. 

- Jaučiuosi pavargęs. - Jos dėdė paėmė taurę ir gurkštelėjo truputį 
vyno. - Turiu žmoną, kurios nemačiau dvejus metus, gedžiu dėl mirusio 
sūnaus, o kitas mano sūnus netrukus ves ir ims eiti lordo pareigas. Dario 
pilis vėl turi būti stipri, jos žemės ginamos, laukai suarti ir iš naujo užsėti. 
Lanseliui reikia mano pagalbos. 

- Jos reikia ir Tomenui. - Sersėja nesitikėjo, kad Kevaną teks įkalbinėti. 
Bendraudamas su tėvu jis niekada nesikuklindavo. - Karalystei tavęs reikia. 

— Karalystei. Taigi. Ir Lanisterių giminei. - Jis išgėrė dar gurkšnelį vyno. 
Gerai. Tuomet pasiliksiu ir tarnausiu jo malonybei... 

- Puiku, - tarstelėjo Sersėja, bet seras Kevanas pakėlęs balsą ją pertraukė 
ir baigė mintį. 

— ...su sąlyga, kad paskelbsi mane ne tik karaliaus ranka, bet ir jo regen- 
tu, o pati grįši į Kasterlių Uolą. 

Porą akimirkų Sersėja negalėjo pratarti nė žodžio, tik stebeilijosi į jį. 

- Aš esu regentė, - pagaliau priminė ji dėdei. 

— Buvai. Taivinas neketino leisti tau toliau eiti šių pareigų. Jis man papa- 
sakojo apie savo planus išsiųsti tave atgal į Kasterlių Uolą ir rasti tau vyrą. 

Sersėjai krūtinėje ėmė tvenktis pyktis. 

- Taip, jis apie tai užsiminė. O aš jam pasakiau, kad vėl tekėti nenoriu. 

Bet šie žodžiai jos dėdei įspūdžio nepadarė. 

- Jei esi tvirtai apsisprendusi daugiau netekėti, aš tavęs neversiu. O dėl 
regentystės... dabar esi Kasterlių Uolos ledi. Tavo vieta ten. 

Kaip drįsti?! - norėjo surikti Sersėja. Bet tik tarė: 

— Taip pat esu karalienė regentė. Mano vieta šalia sūnaus. 

— Tavo tėvas manė kitaip. 

— Mano tėvas miręs. 

- Didžiam mano liūdesiui ir karalystės sielvartui. Atsimerk ir apsižval- 
gyk, Sersėja. Iš karalystės likę tik griuvėsiai. Taivinui gal ir būtų pavykę pa- 
taisyti reikalus, bet... 

- Aš pataisysiu tuos reikalus! - sušuko Sersėja ir jau švelniau pridūrė: — 
Tavo padedama, dėde. Jei tarnausi man taip pat ištikimai, kaip tarnavai 
mano tėvui... 

- Tu nė iš tolo neprilygsti savo tėvui. O Taivinas savo teisėtu įpėdiniu 
visada laikė Džeimį. 

— Džeimį... Džeimis davė įžadus. Džeimis niekada nemąsto, tik juokiasi iš 
visų ir iš visko, be to, kalba, kas šauna į galvą. Džeimis - gražuolis kvailys. 

- Ir vis dėlto jam pirmiausia pasiūlei tapti karaliaus ranka. Kodėl, Ser- 
sėja? 

- Jau sakiau, prislėgta sielvarto jaučiausi kaip nesava ir negalėjau mąs- 


tyti... 

— Ne, negalėjai, - pritarė seras Kevanas. - Todėl turi grįžti į Kasterlių 
Uolą ir palikti karalių su tais, kurie geba mąstyti. 

- Karalius yra mano sūnus! - riktelėjo Sersėja ir atsistojo. 

- Taip, - tarė jos dėdė, - ir, sprendžiant iš to, kaip padėjai Džofriui, tu 
netinki būti nei motina, nei valdove. 

Ir tada Sersėja šliūkštelėjo taurėje likusį vyną dėdei į veidą. 

Seras Kevanas oriai ir nerangiai atsistojo. 

- Tavo malonybe... - Vynas tekėjo jam skruostais ir lašėjo nuo trumpai 
kirptos barzdos. - Tau leidus... Ar jau galiu eiti? 

— Kaip drįsti kelti man sąlygas? Esi tik vienas iš mano tėvo dvaro riterių. 

— Tiesa, žemių neturiu. Tačiau turiu kitokių įplaukų ir ne vieną saugiai 
padėtą skrynią, pilną monetų. Mano tėvas prieš mirtį nepamiršo nė vieno 
savo vaiko, o Taivinas už gerą tarnystę mokėjo deramai atsilyginti. Maitinu 
du šimtus riterių ir, jei reikės, galiu maitinti dukart daugiau. Yra laisvųjų 
raitelių, kurie mielai jos po mano vėliava, be to, turiu aukso sumokėti sam- 
domiems kalavijuočiams. Būk išmintinga ir tinkamai mane įvertink, tavo 
malonybe... o dar geriau - nepaversk manęs savo priešu. 

- Tu man grasini 

- Patariu. Jei neskiri manęs regentu, paskirk Kasterlių Uolos valdytoju, o 
karaliaus rankos vietą pasiūlyk Mačiui Rovanui arba Rendilui Tarliui. 

Jie abu Tairelių vėliavininkai. Išgirdusi šį siūlymą Sersėja neteko žado. 
Ar ir jis papirktas? - nustebo ji. Gal paėmė iš Tairelių aukso ir sutiko išduoti 
Lanisterius? 

— Matis Rovanas nuovokus, išmintingas ir visų mėgstamas, - lyg niekur 
nieko kalbėjo jos dėdė. - O Rendilas Tarlis - geriausias karys visoje karalys- 
tėje. Taikos metu jis būtų netikęs ranka, bet dabar, kai Taivinas žuvo, už jį 
geresnio vyro, galinčio baigti karą, nerasi. Be to, jei karaliaus ranka paskirsi 
vieną iš jo vėliavininkų, lordas Tairelis negalės įsižeisti. Ir Tarlis, ir Rovanas 
tinkami vyrai ir... ištikimi. Skirk kurį nori - ir vienas, ir kitas už tave galvą pa- 
dės. Taip sustiprinsi savo įtaką ir susilpninsi Haigardeną, o Meisas tau grei- 
čiausiai dar ir padėkos. - Seras Kevanas gūžtelėjo. - Tai mano patarimas, bet 
elkis kaip išmanai. Karaliaus ranka gali paskirti kad ir Mėnuliuką, man tas 
pats. Mirė mano brolis, moterie. Ketinu pargabenti jo palaikus namo. 

Išdavikas, pagalvojo Sersėja. Perbėgėlis. Ir pasvarstė, kiek Meisas Tairelis 
jam sumokėjo. 

- Paliksi karalių tada, kai jam tavęs labiausiai reikia, - pasakė ji dėdei. — 
Paliksi Tomeną. 

- Tomenas turi motiną. - Pakėlęs žalias akis, seras Kevanas ryžtingai at- 
rėmė Sersėjos žvilgsnį. Jam nuo pasmakrės virptelėjęs nukrito paskutinis 
raudonas vyno lašas. - Tiesa, - kelias akimirkas patylėjęs tyliai pridūrė jis, - 
manau, kad ir tėvą. 


DŽZEIMIS 


Ą psivilkęs baltais drabužiais, seras Džeimis Lanisteris stovėjo šalia tėvo 
arsto ant pakylos, visais penkiais rankos pirštais spausdamas auksi- 
nio didžiojo kalavijo rankeną. 

Temstant Didžiojoje Beiloro septoje tirštėjo prieblanda ir darėsi nejau- 
ku. Pro aukštai iškirstus langus įkypai krintantys saulės spinduliai niūria 
raudona spalva nudažė Septyneto atvaizdus virš galvos. Prie altorių virp- 
čiodamos degė kvapiosios žvakės, o šoninėse navose krito tamsūs šešėliai ir 
slinko marmurinėmis grindimis. Išėjus paskutiniams giedotojams, vakari- 
nių giesmių aidai nutilo. 

Kitiems išsivaikščiojus, septoje liko tik Beilonas Svonas ir Loras Tairelis. 

— Niekas negali budėti septynias dienas ir naktis, - prabilo seras Beilo- 
nas. - Kada paskutinį kartą miegojai, milorde? 

— Leisk šį vakarą tave pakeisti, - pasisiūlė seras Loras. 

- Jis nebuvo tavo tėvas. - Tu jo nenužudei. Tai padariau aš. Gal Tirionas 
ir paleido į jį mirtiną arbaleto strėlę, bet tai aš paleidau Tirioną. - Palikite 
mane ramybėje. 

- Kaip milordas įsakys... - tarstelėjo Svonas. 

Seras Loras atrodė lyg ir nusiteikęs dar pasiginčyti, bet seras Beilonas 
paėmė jį už parankės ir išsivedė. Džeimis girdėjo tolstant ir visiškai nuty- 
lant jųdviejų žingsnius. Ir tuomet su savo lordu tėvu jis vėl liko vienas, ap- 
suptas žvakių, krištolo ir šleikščiai salsvo mirties kvapo. Nuo šarvų svorio 
jam maudė nugarą, o kojos buvo beveik nutirpusios. Džeimis krustelėjo ir 
pirštais stipriau suspaudė auksinio didžiojo kalavijo rankeną. Valdyti ka- 
lavijo jis negalėjo, bet galėjo jį laikyti. Džeimiui tvinkčiojo nukirsta plaš- 
taka. Tai buvo gana keista. Prarastą ranką jis jautė beveik geriau nei visą 
savo kūną. 

Ranka trokšta kalavijo. Man reikia ką nors nužudyti. Pradžiai - Veirį, tik 
pirmiausia turiu rasti akmenį, po kuriuo jis pasislėpė. 

— Liepiau eunuchui nuvesti jį į laivą, o ne į tavo miegamąjį, - kreipėsi jis į 
lavoną. - Jo rankos suteptos krauju ne mažiau kaip... kaip Tiriono. 

Jo rankos suteptos krauju ne mažiau kaip... ir mano, norėjo pasakyti Džei- 
mis, bet žodžiai įstrigo jam gerklėje. Kad ir ką Veiris padarė, aš jam liepiau. 

Tą naktį Džeimis laukė eunucho jo kambariuose ir pagaliau nusprendė 
neleisti savo mažajam broliui mirti. Laukdamas viena ranka galando durklą 
ir plienu slystančio akmens džeržgimas jį keistai ramino. Išgirdęs žingsnius, 
jis atsistojo šalia durų. Veiris įėjo skleisdamas levandų tualetinio vandens ir 
pudros kvapą. Jam už nugaros buvęs Džeimis žingtelėjo arčiau, įspyrė Vei- 

riui į pakinklį, keliais prispaudė krūtinę ir, pakišęs durklo ašmenis po švel- 
niu baltu smakru, privertė pakelti galvą. 

— Nagi, lorde Veiri, - maloniai tarė Džeimis, - gera tave čia sutikti. 

- Sere Džeimi? - sušvokštė Veiris. - Išgąsdinai mane. 

- Ir norėjau išgąsdinti. - Jis pasuko durklą ir geležtę nuriedėjo lašas 
kraujo. - Pamaniau, galėtum padėti man iškrapštyti brolį iš celės, kol seras 
Ilinas dar nenurentė jam galvos. Sutinku, ta galva šlykšti, bet Tirionas turi 
ją tik vieną... 

- Taip... na... jei tik... patrauktum durklą... Taip, švelniai, milorde, prašy- 
čiau švelniai... Oi, tu man įdūrei... - Eunuchas persibraukė kaklą ir įsistebei- 
lijo į kraują ant pirštų. - Visada bjaurėjausi matydamas savo kraują... 

— Greitai dar labiau pasibjaurėsi, nebent sutiktum man padėti. 

Veiris šiaip taip atsisėdo. 

— Tavo brolis... Jeigu Kipšas nepaaiškinamai pradings iš celės, neišveng- 
sime k-klausimų. Man t-teks baimintis dėl savo gyvybės... 

- Tavo gyvybė - mano rankose. Man nerūpi, kokių paslapčių žinai. Jei 
Tirionas mirs, ir tu neilgai gyvensi, pažadu. 

- Oi... - Eunuchas ėmė čiulpti kraują nuo pirštų. - Prašai baisaus daly- 
ko... Paleisti Kipšą, kuris nužudė mūsų mylimą karalių. O gal tiki, kad jis 
nekaltas? 

- Kaltas ar nekaltas, - kaip paskutinis kvailys pasakė Džeimis, - o Lanis- 
teriai skolingi nelieka. 

Ištarti šiuos žodžius buvo visai lengva. 

Nuo tos nakties jis nesudėjo bluosto. Dar ir dabar Džeimiui akyse stovė- 
jo neūžauga brolis, apšviestas deglo, atkišęs nosies liekaną, išsišiepęs. 

- Prakeiktas aklas ir luošas kvaily, - nesitverdamas pykčiu suniurnėjo 
Džeimis. 

„Sersėja - paskutinė kekšė, ji dulkinosi su Lanseliu, Osmundu Ketlbleku 
ir, kiek Žinau, net su Mėnuliuku. O aš esu pabaisa, kaip visi ir sako. Taip, 
nužudžiau tavo netikėlį sūnų , - ausyse skambėjo brolio žodžiai. 

Jis niekada nesakė ketinantis nužudyti mūsų tėvą. Jei būtų apie tai užsimi- 
nęs, būčiau jam neleidęs. Tada aš būčiau karaliaus žudikas, o ne jis. 

Džeimis svarstė, kur pasislėpė Veiris. Šnabždūnų vadovas pasielgė ap- 
dairiai ir savo kambariuose daugiau nepasirodė, niekas jo nerado ir Raudo- 
nojoje pilyje. Galėjo būti, jog eunuchas, užuot pasilikęs atsakinėti į nemalo- 
nius klausimus, įlipo į laivą kartu su Tirionu. Jei taip, tuomet jie abu dabar 
atviroje jūroje ir laivo kajutėje iš vieno ąsočio gurkšnoja Arboro auksinį. 

Nebent brolis Veirį nužudė ir paliko jo lavoną pūti pilies požemiuose. Kol 
po žeme bus rasti Veirio kaulai, gali praeiti ne vieneri metai. Džeimis buvo 
ten nusileidęs su gera dešimtimi sargybinių, nešinų deglais, virvėmis ir Ži- 
bintais. Jie valandų valandas apgraibomis klaidžiojo vingiuotais koridoriais, 
siaurais plyšiais, kuriais galėjai tik ropoti, rado slaptų durų, laiptų ir šulinių, 

besileidžiančių į akliną tamsą. Retai Džeimis jausdavosi toks luošas, koks 
pasijuto požemiuose. Žmogui atrodo savaime suprantama, kad turi dvi ran- 
kas. Kad ir lipant kopėčiomis. O jam buvo sunku net ropoti; ne veltui sako- 
ma, kad žmogus ropoja keturpėsčias. Taip pat jis negalėjo lipti laikydamas 
deglą, kaip lipo kiti. 

Ir viskas veltui. Jie aptiko tik tamsą, dulkių ir žiurkių. Ir po žeme tūnan- 
čius drakonus. Džeimis prisiminė geležinio drakono gerklėje matęs niūriai 
žioruojančias oranžines žarijas. Šulinio dugne, kur susiėjo pustuzinis tune- 
lių, patalpą šildė pilna žarijų gorė. Ant grindų jis rado gerokai apsitrynusią 
mozaiką, vaizduojančią trigalvį Targarienų giminės drakoną, sudėliotą iš 
juodų ir raudonų plytelių. „Pažįstu tave, Karalžudy, - rodės, sakė pabaisa. — 
Visą laiką čia buvau ir laukiau tavęs ateinant.“ Ir tas balsas Džeimiui rodės 
pažįstamas, jis skambėjo it geležis ir kadaise priklausė Reigarui, Drakono 
Uolos princui. 

Kai tą kartą Raudonosios pilies kieme Džeimis atsisveikino su Reigaru, 
diena buvo vėjuota. Princas buvo užsivilkęs savo juodus kaip naktis šarvus 
su trigalviu drakonu, žėrinčiu ant rubinais inkrustuoto antkrūtinio. 

- Tavo malonybe, - maldavo jo Džeimis, - leisk šį kartą karalių saugoti 
Dariui arba serui Baristanui. Jų apsiaustai tokie pat balti kaip maniškis. 

Princas Reigaras papurtė galvą. 

- Mano karališkasis valdovas tavo tėvo bijo labiau nei mūsų pusbrolio 
Roberto. Jis nori, kad būtum šalia, tada lordas Taivinas negalės jo nuskriaus- 
ti. Tokiu metu nedrįsau atimti jam šio ramsčio. 

Džeimis pajuto, kaip pyktis suspaudė jam gerklę. 

— Nesu ramstis. Aš - karaliaus sargybos riteris. 

- Tai ir saugok karalių, - atrėžė seras Jonas Daris. - Apsivilkęs šį ap- 
siaustą prisiekei paklusti. 

Reigaras uždėjo ranką Džeimiui ant peties. 

— Po šio mūšio ketinu sušaukti tarybą. Bus permainų..Jau seniai norėjau 
jų imtis, bet... Na, nereikia kalbėti apie kelius, kuriais nėjai. Pasišnekėsime, 
kai grįšiu. 

Tai buvo paskutiniai Reigaro Targarieno jam pasakyti žodžiai. Už vartų 
buvo susirinkusi kariuomenė, o dar viena iš šiaurės traukė Trišakio link. 
Tad Drakono Uolos princas sėdo ant žirgo, užsidėjo aukštą juodą šalmą ir 
išjojo sutikti savo pražūties. 

Jis nė nenujautė, kad pasakė šventą tiesą. Po mūšio buvo daug permainų. 

- Eiris manė, kad, jei būsiu šalia, jam nieko bloga nenutiks, - tarė jis 
tėvo lavonui. - Argi ne juokinga? 

Rodės, lordas Taivinas irgi taip manė: jis šypsojosi plačiau nei pirma. Ko 
gero, gulėti karste jam patinka. 

Keista, bet Džeimis visai nesielvartavo. Kur mano ašaros? Kur mano įnir- 
šis? Įniršio Džeimiui Lanisteriui niekada netrūko. 

- Tėve, — vėl kreipėsi jis į lavoną, - pats man sakei, kad vyro ašaros iš- 
duoda, koks jis silpnas, tad nesitikėk, kad dėl tavęs verksiu. 

Tą rytą pro karsto pakylą išsirikiavę vorele praėjo kone tūkstantis lordų 
ir ledi, o po pietų - keli tūkstančiai prasčiokų. Jie vilkėjo tamsius drabužius, 
jų veidai buvo rimti, bet Džeimis numanė, jog dauguma slapta džiaugėsi 
matydami mirties įveiktą šį didį vyrą. Net Vakaruose lordą Taiviną labiau 
gerbė, nei mylėjo, o Karaliaus Uosto žmonės dar prisiminė miesto plėšimą. 

Iš visų gedėtojų, rodės, labiausiai sielvartavo didysis meisteris Paiselis. 

— Tarnavau šešiems karaliams, - po antrų pamaldų, įtariai uosdamas orą 
aplink lavoną, pasakė jis Džeimiui, - bet čia prieš mus guli didingiausias 
vyras iš visų mano pažinotų. Lordas Taivinas nenešiojo karūnos, ir vis dėlto 
buvo tikras karalius. 

Be barzdos Paiselis atrodė ne tik senas, bet ir paliegęs. Nuskusti barzdą 
buvo žiauriausia, ką Tirionas galėjo jam padaryti, pagalvojo Džeimis, kuris 
žinojo, ką reiškia prarasti dalį savo kūno - dalį, kuri buvo tavo asmenybės 
esmė. Paiselio barzda buvo puiki, balta kaip sniegas ir švelni kaip ėriuko vil: 
na, vešlūs šeriai dengė skruostus, smakrą ir beveik siekė jo diržą. Kalbėda- 
mas didysis meisteris buvo pratęs ją glostyti. Su barzda jis atrodė išmintin- 
gas, be to, ji slėpė tai, kas buvo nemalonu akiai: nukarusią, seniui po smakru 
tabaluojančią odą, plonas niurzglio lūpas, trūkstamą dantį ir daugybę kar- 
pų, raukšlių bei senatvinių dėmių. Nors Paiselis barzdą mėgino atsiželdinti, 
jam nepavyko. Ant suvytusių skruostų ir menko smakro styrojo tiktai šerių 
kuokšteliai - tokie skysti, kad po jais Džeimis įžiūrėjo rausvą dėmėtą odą. 

- Sere Džeimi, per savo gyvenimą mačiau siaubingų dalykų, - kalbėjo 
senis. - Karų, mūšių, bjauriausių žmogžudysčių... Kai buvau dar vaikas ir 
gyvenau Senmiestyje, pilkasis maras nušlavė pusę miesto ir tris ketvirta- 
dalius Citadelės gyventojų. Lordas Haitaueris sudegino uoste visus laivus, 
uždarė vartus ir įsakė sargybiniams žudyti visus, kurie mėgintų bėgti, - ir 
vyrus, ir moteris, ir žindomus kūdikius. Kai maras baigėsi, žmonės nužudė 
jį. Tą pačią dieną, kai tik jis vėl atidarė vartus, miestiečiai nutempė jį nuo 
žirgo ir perrėžė gerklę ir jam, ir jaunajam jo sūnui. Dar ir šiandien Sen- 
miesčio neišmanėliai, išgirdę jo vardą, garsiai nusispjauna, nors Kventonas 
Haitaueris darė tai, ką reikėjo daryti. Ir tavo tėvas toks buvo. Vyras, kuris 
daro tai, ką reikia daryti. 

— Ar dėl to dabar jis atrodo toks patenkintas savimi? 

Nuo lavono sklindantis dvokas spaudė Paiseliui ašaras. 

— Kūnas... kai kūnas džiūsta, raumenys įsitempia ir kelia lūpas aukštyn. 
Tai ne šypsena, tai tik... mirtis ir džiūvimas. - Jis sumirksėjo mėgindamas 
atsikratyti ašarų. - Prašyčiau man atleisti. Aš labai pavargęs. 

Užgulęs savo lazdą, Paiselis palengva iššlepsėjo iš septos. Ir jis palengva 
miršta, suvokė Džeimis. Nenuostabu, kad Sersėja pavadino Paiselį niekam 
tikusiu. 

Žinoma, mielajai jo sesutei rodės, kad bent pusė dvariškių niekam tikę ir 
nepatikimi; Paiselis, karaliaus sargyba, Taireliai, Džeimis... net seras Ilinas 
Peinas, budeliu tarnavęs nebylusis riteris. Kadangi neturėjo liežuvio, tvarky- 
ti reikalus požemiuose Peinas buvo patikėjęs savo pavaldiniams, bet Sersėja 
vis tiek kaltino jį dėl to, kad Tirionas paspruko. Tai ne jo, o mano darbas, vos 
neprisipažino jai Džeimis. Bet, užuot tai pasakęs, jis tik pažadėjo kuo dau- 
giau išpešti iš vyriausiojo požeminio kalėjimo prižiūrėtojo - gunktelėjusio 
senio, vardu Reniferis Longvotersas. 

— Matau, tave stebina mano vardas, - Džeimiui atėjus jo išklausinėti, 
sukikeno vyriausiasis prižiūrėtojas. - Tiesa, tai labai senas vardas. Girtis 
nemėgstu, bet mano gyslomis teka karališkas kraujas. Esu princesės pali- 
kuonis. Kai buvau dar visai vaikas, tėvas papasakojo man giminės istori- 
ją. - Sprendžiant iš senatvinių dėmių išmargintos galvos ir žilais šeriais ap- 
žėlusio smakro, Longvotersas jau seniai nebuvo vaikas. - Ji buvo didžiausias 
Mergelių bokšto lobis. Ją pamilo didysis admirolas, lordas Oukenfistas, nors 
buvo jau vedęs. Jųdviejų nesantuokinį sūnų tėvo garbei ji pavadino „Voter- 
su“, ir berniukas užaugęs tapo puikiu riteriu, kaip vėliau ir jo sūnus, kuris 
pasivadino Longvotersu, kad žmonės nemanytų, jog yra prasčiokas. Taigi 
mano gyslomis teka truputis drakonų kraujo. 

- Tikrai, vos nesupainiojau tavęs su Eigonu Užkariautoju, - nusišaipė 
Džeimis. Juodųjų Vandenų įlankoje „Votersas“ buvo įprastas pavainikių 
vardas, tad senieji Longvotersai greičiausiai buvo kilę iš kokios nors neįta- 
kingos riterių giminės, o ne iš princesės. - Bet taip jau susiklostė, kad turiu 
svarbesnių reikalų nei aiškintis tavo kilmę. 

Longvotersas nuleido galvą ir tarė: 

- Pasprukusį kalinį. 

- Ir dingusį prižiūrėtoją. 

— Rugenas, - papildė Džeimį senis, - požeminio kalėjimo prižiūrėtojas. 
Jis buvo atsakingas už trečią aukštą, juodąsias celes. 

— Papasakok man apie jį, - teko paprašyti Džeimiui. Prakeikta komedija. 
Kas buvo Rugenas, jis žinojo geriau už Longvotersą. 

- Susivėlęs, apsileidęs, šiurkščiakalbis. Prisipažįstu, aš jo nemėgau. Kai 
prieš dvylika metų čia atėjau, Rugenas jau tarnavo. Jį paskyrė karalius Eiris. 
Bet turiu pasakyti, jog tas vyras retai čia būdavo. Užsiminiau apie tai savo 
ataskaitose, milorde. Tikrai užsiminiau, duodu žodį, karališko kraujo turin- 
čio vyro žodį. 

Dar kartą užsimink apie tą karališką kraują, ir aš tau jį praliesiu, pagal- 
vojo Džeimis. 

— Kas tas ataskaitas matė? 

- Vienos iš jų keliauja pas iždininką, kitos - pas šnabždūnų vadovą. Be 
to, visas jas gauna vyriausiasis kalėjimo prižiūrėtojas ir karaliaus budelis. 
Požemiuose ši tvarka gyvuoja nuo seno. - Longvotersas pasikrapštė nosį. - 

Rugenas būdavo čia tuomet, kai jo prireikdavo, milorde. Reikia tai pripa- 
žinti. Juodosios celės beveik nenaudojamos. Prieš uždarant ten mažąjį mi- 
lordo brolį, juodojoje celėje neilgai kalėjo didysis meisteris Paiselis, o dar 
anksčiau - išdavikas lordas Starkas. Ten buvo ir dar trys nekilmingi vyrai, 
bet lordas Starkas atidavė juos Nakties sargybai. Nemaniau, kad paleisda- 
mas tuos tris jis elgėsi gerai, bet dokumentai buvo tvarkingi. Ataskaitoje pa- 
rašiau ir tai, gali pats įsitikinti. 

— Papasakok apie kalėjimo prižiūrėtojus, kurie užmigo. 

- Prižiūrėtojus? - prunkštelėjo Longvotersas. Jie ne prižiūrėtojai, o viso 
labo kalėjimo sargai. Karūna moka atlyginimą dvidešimčiai kalėjimo sargų, 
milorde, dviem dešimtims, bet per tą laiką, kai čia tarnauju, niekada neturėjo- 
me jų daugiau kaip dvylikos. Be to, mums skirtos šešios požeminio kalėjimo 
prižiūrėtojų vietos, po dvi kiekviename aukšte, tačiau iš tiesų dirba tik trys. 

- Tu ir dar du vyrai? 

Longvotersas nepatenkintas vėl prunkštelėjo. 

- Aš esu vyriausiasis požeminio kalėjimo prižiūrėtojas. Kalėjimo prižiū- 
rėtojų viršininkas. Mano darbas - vesti apskaitą. Jei milordas norėtų žvilg- 
telėti į mano knygas, pamatytų, kad visi skaičiai sutampa. - Longvotersas 
užmetė akį į didelę, priešais gulinčią knygą odiniais viršeliais. - Šiuo metu 
turime keturis kalinius pirmame požeminio kalėjimo aukšte ir vieną antra- 
me, neskaitant milordo brolio. - Senis susiraukė. - Kuris, žinoma, pabėgo. 
Tai tiesa. Išbrauksiu jį. 

Ir, paėmęs plunksną, senis ėmė ją smailinti. 

Šeši kaliniai, suirzęs pagalvojo Džeimis, o mes mokame atlyginimą dvide- 
šimčiai kalėjimo sargų, šešiems požeminio kalėjimo prižiūrėtojams, vyriau- 
siajam požeminio kalėjimo prižiūrėtojui, viso kalėjimo viršininkui ir kara- 
liaus budeliui. 

— Noriu pasikalbėti su tais dviem sargais. 

Reniferis Longvotersas liovėsi smailinti plunksną ir sutrikęs pažvelgė į 
Džeimį. 

- Pasikalbėti, milorde? 

- Juk girdėjai. 

- Girdėjau, milorde, žinoma, kad girdėjau, tik... tiesa, milordas gali kal- 
bėtis su kuo panorėjęs, man nedera sakyti, kad negali. Sere, atleisk už įžūlu- 
mą, bet nemanau, kad tau patiks su jais šnekėtis. Jie negyvi, milorde. 

- Negyvi? Kieno įsakymu? 

— Maniau, kad tavo arba... galbūt karaliaus? Aš ir neklausiau. Ne mano... 
reikalas klausinėti karaliaus sargybos vyrų. 

Šie žodžiai buvo tarsi druska ant žaizdos; Sersėja savo kruviną darbą at- 
liko jo vyrų rankomis - jų ir savo brangiųjų Ketlblekų. 

- Jūs besmegeniai, kvailiai! - vėliau Džeimis piktai aprėkė Borosą Blaun- 
ta ir Osmundą Ketlbleką požemiuose, kuriuose trenkė krauju ir mirtimi. - 
Ar bent suvokėte, ką darote? 

— Darėme tai, kas mums buvo liepta, milorde. - Seras Borosas buvo že- 
mesnis už Džeimį, bet stambesnis. - Tai buvo jos malonybės įsakymas. Tavo 
sesers. 

Seras Osmundas užsikišo nykštį už kardasaičio. 

- Ji pasakė, kad kalėjimo sargai turi miegoti amžinai. Tad aš ir mano 
broliai tuo pasirūpinome. 

Tai jau tikrai. Vienas lavonas kniūbsčias ir išsikėtojęs tysojo ant stalo, 
tarsi per puotą gėrimų padauginęs vyras, tik jam po galva telkšojo kraujo, 
o ne vyno bala. Antrasis kalėjimo sargas dar spėjo atsistoti nuo suolo ir iš- 
sitraukti durklą, bet tą akimirką kažkas pervėrė jam krūtinę ilgojo kalavijo 
geležte. Jo mirtis buvo šiurpesnė ir kankinosi jis ilgiau. Sakiau Veiriui, kad 
per šį pabėgimą niekas neturi nukentėti, pagalvojo Džeimis, bet tą patį turė- 
jau pasakyti ir savo broliui, ir seseriai. 

— Negerai padarėte, sere. 

Seras Osmundas gūžtelėjo. 

— Niekas jų nepasiges. Galėčiau lažintis, kad jie buvo susimokę su tuo, 
kurio dabar niekas niekur neranda. 

Ne, galėjo pasakyti jam Džeimis. Veiris primaišė jiems į vyną migdomyjų. 

— Net jei ir buvo, dabar galėtume išpešti iš jų tiesą. - ...ji dulkinasi su 
Lanseliu, Osmundu Ketlbleku ir, kiek žinau, su Mėnuliuku... - Jei iš prigim- 
ties būčiau įtarus, tikriausiai imčiau svarstyti, kodėl taip skubėjote pasirū- 
pinti, kad tie du kalėjimo sargai niekada nebūtų apklausti? Gal jums reikėjo 
juos nutildyti, kad nuslėptumėte savo dalyvavimą šiame sąmoksle? 

— Mes?! - netekęs žado vos ištarė Ketlblekas. - Mes tik vykdėme karalie- 
nės įsakymą. Duodu prisiekusio brolio garbės žodį. 

Džeimis pajuto, kad jam niežti įsivaizduojamą delną. Jis tarė: 

- Atsivesk Osnį su Osfrydu ir sutvarkykite šį jovalą. Ir kai kitą kartą 
mano mieloji sesutė įsakys tau ką nors žudyti, pirmiausia ateik pas mane. 
Ojei ne, geriau nesirodyk man akyse, sere. 

Šie žodžiai skambėjo Džeimiui ausyse net stovint Beiloro septos prie- 
blandoje. Visi langai jam virš galvos užtemo ir jis matė tik blausią tolimų 
žvaigždžių šviesą. Saulė nusileido. Nepaisant kvapiųjų žvakių, mirties tvai- 
kas stiprėjo. Tas kvapas Džeimiui Lanisteriui priminė tarpeklį žemiau Auk- 
sinio Danties, kuriame pirmomis karo dienomis jis pasiekė šlovingą perga- 
lę. Rytą po mūšio varnai vaišinosi ir nugalėtojų, ir nugalėtųjų lavonais, kaip 
kadaise, po mūšio prie Trišakio, vaišinosi ir Reigaro Targarieno palaikais. 
Ko verta karūna, jei karaliaus lavoną kapoja varnai? 

Džeimis numanė, kad aplink septynis bokštus ir didįjį Beiloro septos 
kupolą varnai tikriausiai jau suka ratus, plaka juodais sparnais tamsos gau- 
biamą orą ir ieško kelio į vidų. Kiekvienas varnas Septyniose Karalystėse tu- 
rėtų pareikšti tau pagarbą, tėve. Tu gerai juos maitinai - nuo Kastamero iki 
Juodyjų Vandenų. Ši mintis lordui Taivinui patiko; jo šypsena dar labiau iš- 
platėjo. Po perkūnais, jis išsišiepęs kaip jaunikis prieš gultuves. 

Mintis buvo tokia absurdiška, kad Džeimis garsiai nusijuokė. 

To juoko aidas nuvilnijo per šonines navas, kriptas ir koplyčias, tarsi 
būtų juokęsi ir jose užmūryti mirusieji. Kodėl ne? Juk tai juokingiau ir už 
komediją - štai stoviu ir budžiu prie tėvo, prie kurio nužudymo prisidėjau, iš- 
siuntęs vyrus sučiupti brolio, kurį padėjau išlaisvinti... Jis įsakė serui Adamui 
Marbrandui apieškoti Šilko gatvę. 

- Žvilgtelėk po kiekviena lova, juk žinai, kaip mano broliui patinka vieš- 
namiai. 

Bet auksiniams apsiaustams labiau rūpėjo žvalgytis kekšėms po sijonais, 
o ne po jų lovomis. Džeimis pagalvojo, kiek mergvaikių gims po šios be- 
prasmės paieškos. 

Staiga jis prisiminė Brienę iš Tarto. Kvaila, užsispyrusi ir bjauri bobšė. 
Kažin, kur ji dabar. Tėve, suteik jai jėgų. Tai buvo beveik malda, tik... ar jis 
šaukėsi dievo, Tėvo Aukštybėse, kurio paauksuotas atvaizdas, apšviestas 
žvakių, tviskėjo iškilęs aukštai ant septos sienos priešais? O gal Džeimis 
meldėsi prieš jį gulinčiam lavonui? Argi svarbu? Nei vienas, nei kitas nieka- 
da nesiklausė. Nuo tos dienos, kai įstengė pakelti kalaviją, Džeimio dievas 
buvo Karžygys. Kiti galėjo būti tėvai, sūnūs, sutuoktiniai, bet tik ne Džeimis 
Lanisteris, kurio kalavijas buvo auksinis kaip ir jo plaukai. Jis buvo karys ir 
daugiau niekuo negalėjo tapti. 

Reikėtų pasakyti Sersėjai tiesą, prisipažinti, kad aš išleidau mūsų mažąjį 
broliuką iš celės. Šiaip ar taip, Tirionas nedvejodamas išklojo tiesą. Aš nužu- 
džiau tavo niekšą sūnų, o dabar dar eisiu sudoroti tėvo. Prieblandoje Džei- 
mis girdėjo Kipšą kvatojantis. Jis pasuko galvą pasižiūrėti, bet iš ten sklido 
vien jo paties juoko aidas. Džeimis užsimerkė ir iš karto vėl atmerkė akis. 
Negalima užmigti. Mat užmigęs būtų sapnavęs. Ak, kaip Tirionas kikeno... 
paskutinė kekšė... dulkinasi su Lanseliu ir Osmundu Ketlbleku... 

Vidurnaktį girgžtelėjusios atsivėrė Tėvo durys ir vorele įėję keli šimtai 
septonų pradėjo religines apeigas. Vieni vilkėjo sidabrinius bažnytinius 
drabužius ir buvo užsidėję krištolines diademas, simbolizuojančias Pamal- 
džiausiuosius; kuklūs jų broliai savo krištolus buvo susivėrę ant odinių dir- 
želių ir pasikabinę ant kaklo, susijuosę baltus drabužius diržais iš septynių 
skirtingų spalvų gijų. Pro Motinos duris iš savo vienuolyno įžengė baltosios 
septonės po septynias vienoje gretoje, tyliai giedodamos, o nuo Pašaliečio 
laiptų vorele ėmė leistis tyliosios seserys. Mirties tarnaitės buvo apsiren- 
gusios šviesiai pilkais drabužiais, pasikėlusios gobtuvus ir skaromis apsi- 
muturiavusios veidus taip, kad buvo matyti tik akys. Atėjo ir gausus būrys 
brolių tamsiai ir šviesiai rudais, pilkšvais ir net nedažytos šiurkščios drobės 
apsiaustais, surištais ilgomis kanapinėmis virvėmis. Vieni ant kaklo buvo 
pasikabinę geležinį Kalvio kūjį, kiti rankose nešėsi elgetų dubenėlius. 

Niekas iš Pamaldžiausiųjų nekreipė į Džeimį dėmesio. Jie septoje apsu- 
ko ratą - pasimeldė prie kiekvieno iš septynių altorių ir pagarbino septynis 
dievybės pavidalus. Kiekvienam dievui jie atnašavo auką, kiekvienam pa- 

giedojo po giesmę. Malonūs ir iškilmingi jų balsai kilo aukštyn. Džeimis už- 
simerkė pasiklausyti, bet, ėmęs svirduliuoti, greitai vėl atsimerkė. Aš labiau 
išvargęs, nei maniau. 

Jis jau daug metų nebuvo dalyvavęs budynėse. Be to, tuomet buvau jau- 
nesnis, penkiolikos metų vaikinas. Anąkart jis nedėvėjo šarvų, tik paprastą 
baltą tuniką. O septa, kurioje praleido naktį, buvo bent tris kartus mažes- 
nė už bet kurią iš septynių šoninių Didžiosios Beiloro septos navų. Padėjęs 
savo kalaviją Karžygiui ant kelių, Džeimis tąkart nusiėmė šarvus, sukrovė 
jam prie kojų ir atsiklaupė priešais altorių ant kietų akmeninių grindų. Kai 
ėmė švisti, jo keliai buvo iki kraujo nutrinti ir skaudėjo. „Visiems riteriams 
tenka lieti kraują, Džeimi, - pamatęs jo žaizdas, pasakė seras Arturas Dei- 
nas. - Kraujas - mūsų pamaldumo įrodymas.“ Ėmus švisti seras Arturas 
palietė jam petį kalaviju; blyškūs ginklo ašmenys buvo tokie aštrūs, kad vos 
prisilietę perrėžė Džeimiui tuniką ir jam vėl ėmė srūti kraujas. Bet Džei- 
mis to nė nepajuto. Atsiklaupė berniukas, atsistojo riteris. Jaunasis Liūtas, 
ne Karalžudys. 

Tačiau tai buvo seniai ir tas berniukas buvo miręs. 

Džeimis negalėjo pasakyti, kada baigėsi pamaldos. Galbūt jis užsnūdo 
stovėdamas. Kai vorele išsirikiavę maldininkai išėjo, Didžiojoje septoje vėl 
įsiviešpatavo tyla. Tamsoje tarsi žvaigždžių siena degė žvakės, nors oras 
buvo pradvisęs mirtimi. Džeimis pajudino pirštus, spaudžiančius auksinio 
kalavijo rankeną. Gal vis dėlto reikėjo leisti, kad seras Loras jį pakeistų? Ser- 
sėjai tai nebūtų patikę. Gėlių riteris vis dar buvo labai jaunas, pasipūtęs ir 
tuščiagarbis, tačiau giliai širdyje kilnus ir turėjo tapti didžiu vyru, atliksian- 
čiu Baltosios knygos vertus žygdarbius. 

Baltoji knyga lauks jo, baigusio budėti, o atverstas jam skirtas puslapis 
bus tarsi nebylus priekaištas. Užuot prirašęs melo, geriau sukaposiu tą pra- 
keiktą knygą į gabalus. Ir vis dėlto, jei nebūtų melavęs, ką dar jis galėjo užra- 
šyti, jei ne tiesą? 

Priešais Džeimį stovėjo moteris. 

Vėl lyja, dingtelėjo jam, pamačiusiam, kokia ji visa permirkusi. Van- 
duo tekėjo jai nuo apsiausto ir telkėsi į balutes prie kojų. Kaip ji čia pateko? 
Nė negirdėjau, kaip įėjo. Ji buvo apsirengusi kaip užeigos tarnaitė: sunkiu 
šiurkščios ir nemokšiškai įvairiais rudos spalvos atspalviais nudažytos dro- 
bės apsiaustu spūrančiais kraštais. Jos veidą slėpė gobtuvas, bet žalių jos 
akių ežeruose Džeimis matė šokčiojant žvakių liepsnas, o kai moteris žing- 
telėjo, jis ją atpažino. 

— Sersėja... - Jis kalbėjo lėtai, kaip žmogus, ką tik pabudęs iš sapno ir 
nesusigaudantis, kur esąs. - Kuri dabar valanda? 

- Vilko valanda. - Jo sesuo nusismaukė gobtuvą ir parodė veidą. - Gal- 
būt nuskendusio vilko. - Ir labai meiliai nusišypsojo Džeimiui. - Pameni, 
kai pirmą kartą atėjau pas tave taip apsirengusi? Tai buvo kažkokia niūri už- 

eiga Žebenkšties skersgatvyje ir aš persirengiau-tarnaite, kad prasmukčiau 
pro tėvo sargybinius. 

— Pamenu. Tai buvo Ungurio skersgatvis. - Ji iš manęs kažko nori. - Ko- 
dėl atėjai čia tokiu metu? Ko nori iš manęs? 

Paskutinis Džeimio ištartas žodis palengva tildamas nuaidėjo per visą 
septą - manęgsmanęsnęsnęsnęs. Akimirką Džeimis drįso viltis, jog sesuo te- 
trokšta, kad jis ją apkabintų ir paguostų. 

— Kalbėk tyliau. - Ji kalbėjo keistai... vos atgaudama kvapą ir, rodos, išsi- 
gandusi. - Džeimi, Kevanas atmetė mano siūlymą. Jis netaps karaliaus ran- 
ka, jis... žino apie mudu. Tiesiai pasakė. 

— Atmetė tavo siūlymą? - Tai Džeimį nustebino. - Iš kur jis gali žinoti? 
Jis tikriausiai skaitė Stanio laišką, bet tai nereiškia, kad... 

- Ir Tirionas žinojo, - priminė jam sesuo. - Nežinia, ko ir kam pripasa- 
kojo tas niekšas neūžauga? Dėdė Kevanas - tai mažiausia bėda. Bet aukšta- 
sis septonas... Storuliui žuvus, Tirionas uždėjo karūną jam. Gali būti, kad ir 
jis žino. - Ji žingtelėjo artyn. - Turi tapti Tomeno ranka. Meisu Taireliu aš 
nepasitikiu. O jei jis prisidėjo prie tėvo nužudymo? Jis galėjo susimokyti su 
Tirionu. Ko gero, Kipšas jau pakeliui į Haigardeną... 

— Ne. 

- Būk mano ranka, - maldavo Sersėja, - ir Septynias Karalystes mudu 
valdysime kartu, kaip karalius ir karalienė. 

— Buvai Roberto karalienė. Bet ne mano. 

- Būčiau buvusi, jei tik būčiau drįsusi. Bet mūsų sūnus... 

- Tomenas nėra mano sūnus, kaip ir Džofris nebuvo, - ryžtingai tarė 
Džeimis. - Tu ir juos pavertei Roberto vaikais. . 

Jo sesuo krūptelėjo. 

— Prisiekei amžinai mane mylėsiąs. Kokia čia meilė, jei verti maldauti? 

Net per šlykštų lavono tvaiką Džeimis užuodė nuo sesers sklindančią 
baimę. Jis troško apkabinti ją ir pabučiuoti, įsikniaubti į auksines jos garba- 
nas ir pažadėti, jog niekas niekada daugiau jos nenuskriaus, bet... Tik ne čia, 
pagalvojo jis, tik ne čia, ne dievų ir tėvo akivaizdoje. 

— Ne, - atsakė Džeimis. - Aš negaliu. Nebūsiu ranka. 

— Man tavęs reikia. Man reikia savo antrosios pusės. - Aukštai virš galvos 
Džeimis girdėjo į langus barbenančius lietaus lašus. - Tu - tai aš, o aš - tai 
tu. Man reikia, kad būtum su manimi. Manyje. Prašau, Džeimi. Maldauju. 

Džeimis žvilgtelėjo į lordą Taiviną norėdamas įsitikinti, ar šis užsirūsti- 
nęs nesikelia iš karsto, bet tėvas gulėjo nejudėdamas, atšalęs ir pūvantis. 

— Buvau gimęs mūšio laukui, o ne tarybos posėdžių menei. O dabar jau 
nė kautis netinku. | 

Nuspurusia ruda rankove Sersėja nusibraukė ašaras. 

- Ką gi, puiku. Jei trokšti atsidurti mūšio lauke, aš tau padėsiu. - Ir ji 
iniršusi vėl pasikėlė gobtuvą. - Buvau kvaila, kad čia atėjau. Buvau kvaila, 
xad tave mylėjau. 

Tyloje jos žingsniai garsiai nuaidėjo, o kojos ant marmuro grindų paliko 
šlapius pėdsakus. 

Galima sakyti, kad aušra Džeimį užklupo netikėtai. Kai kupolo stiklas 
ėmė šviesėti, ant septos sienų, grindų ir kolonų staiga sutvisko vaivorykš- 
tės, užliejusios lordo Taivino palaikus blausia, įvairiaspalve šviesa. Karaliaus 
rankos palaikai akivaizdžiai iro. Jo veidas įgavo žalsvą atspalvį, akys įkrito į 
juodas gilias akiduobes. Skruostuose atsivėrė plyšiai, o pro puikių auksinių ir 
tamsiai raudonų šarvų sujungimus besisunkiantis skystis telkėsi po kūnu. 

Pirmieji tai pamatė septonai, grįžę į rytmetines pamaldas. Sukdami no- 
sis į šalį, jie sugiedojo savo giesmes, sukalbėjo maldas, o vienam iš Pamal- 
džiausiųjų pasidarė taip silpna, kad jį teko išvesti iš septos. Tuoj atėjo pulkas 
novicijų, mosuojančių smilkytuvais, ir ore pasklido tiek daug smilkalų, jog 
karsto pakyla atrodė apgaubta dūmų. Šioje kvapnioje migloje vaivorykštės 
pranyko, bet dvokas, - salsvas yrančio kūno kvapas, nuo kurio Džeimiui 
darėsi bloga, - liko. 

Atidarius duris pirmiausia, kaip ir dera, pro jas įžengė Taireliai. Mar- 
džerė atnešė didelę puokštę aukso spalvos rožių. Demonstratyviai padėjo 
jas lordo Taivino karsto kojūgalyje, bet vieną gėlę pasiliko ir, prisikišusi ją 
prie nosies, atsisėdo. Taigi ši mergina ne tik graži, bet ir protinga. Tomenui 
galėjo tekti ir gerokai prastesnė karalienė. Kitiems taip ir nutiko. Mardžerės 
freilinos pasekė jos pavyzdžiu. 

Palaukusi, kol visi susėdo, į septą kartu su Tomenu įėjo Sersėja. Šalia jų 
žingsniavo seras Osmundas Ketlblekas su baltais emaliuotais šarvais ir apsi- 
vilkęs baltą vilnonį apsiaustą. 

„Ji dulkinasi su Lanseliu, Osmundu Ketlbleku ir, kiek žinau, su Mėnu- 
liuku... | 

Pirtyje Džeimis buvo matęs Ketlbleką nuogą, buvo matęs juodais plau- 
kais apžėlusią jo krūtinę ir šiurkščią plaukų tankmę tarpkojyje. Jis įsivaiz- 
davo Ketlbleko krūtinę, prispaustą prie jo sesers krūtinės, ir tuos plaukus, 
braižančius švelnią jos krūtų odą. Ji taip nedarytų. Kipšas melavo. Garbano- 
tas auksas ir juoda viela - susipynę, prakaituoti. Sulig kiekvienu stūmiu — 
sukąsti Ketlbleko dantys ir įdubę skruostai. Džeimiui ausyse skambėjo se- 
sers dejonės. Ne. Tai melas. 

Paraudusiomis akimis, išblyškusi, Sersėja užlipo laiptais priklaupti prie 
tėvo ir trūktelėjusi parklupdė šalia Tomeną. Išvydęs lavoną, berniukas pasi- 
bjaurėjęs atšoko, bet, dar nespėjusį pasitraukti, motina pastvėrė jį už riešo. 
„Melskis, - sušnabždėjo ji ir Tomenas mėgino melstis. Tačiau berniukui 
tebuvo aštuoneri, o lordas Taivinas atrodė siaubingai. Kartą beviltiškai atsi- 
dusęs, jis ėmė kūkčioti. „Liaukis!“ - sušnypštė Sersėja. Tomenas nusisuko ir 
pasilenkęs ėmė žiaukčioti. Nukritusi karūna nusirito marmurinėmis grin- 
dimis. Pasidygėjusi jo motina atsitraukė, ir staiga karalius tekinas, kiek tik 
nešė jo, aštuonmečio, kojos, pasileido prie durų. 

- Sere Osmundai, pakeisk mane, - Ketlblekui pasišovus vytis karalių, 
įsakmiai tarė Džeimis. 

Jis padavė serui Osmundui auksinį kalaviją ir nuskubėjo paskui karalių. 
Pasivijo jį Žibintų menėje, matant daugiau nei dviem dešimtims apstulbu- 
sių septonių. 

- Atsiprašau, - ėmė verkšlenti Tomenas. - Rytoj man geriau pavyks. 
Mama sako, jog karalius turi rodyti pavyzdį, bet tas kvapas mane supykino. 

Taip nieko nebus. Per daug ištemptų ausų ir smalsių akių. 

— Geriau išeikime laukan, tavo malonybe. 

Džeimis išsivedė berniuką iš menės į patį gryniausią ir gaiviausią orą, 
kokio retokai būdavo Karaliaus Uoste. Aikštės pakraščiuose buvo išrikiuota 
keturiasdešimt auksinių apsiaustų saugoti arklių ir neštuvų. Jis pasivedė ka- 
ralių į šalį, toliau nuo visų, ir pasisodino ant marmuro laiptų. 

- Aš neišsigandau, - užsispyręs tikino berniukas. - Mane supykino tas 
kvapas. Ar tau nuo jo ne bloga? Ir kaip tu ištveri, dėde... sere? 

Uodžiau savo pūvančią ranką, kai Vargas Houtas privertė mane nešioti ją 
ant kaklo kaip pakabuką. 

- Jei reikia, žmogus gali ištverti beveik viską, - paaiškino Džeimis sūnui. 
Uodžiau kepantį žmogų, kai karalius Eiris sudegino jį su visais šarvais. - Pa- 
saulyje yra daugybė siaubingų dalykų, Tomenai. Gali su jais kovoti, gali iš jų 
juoktis arba žiūrėti jų nematydamas... užsisklęsti savyje. 

Tomenas susimąstė. 

- Kartais... kartais užsisklęsdavau savyje, - prisipažino berniukas, - kai 
Džotfis... 

— Džofris. - Prie jųdviejų stovėjo Sersėja, o vėjas plakė jai į kojas drabu- 
žio skvernus. - Tavo brolis buvo vardu Džofris. Jis niekada nebūtų padaręs 
man tokios gėdos. 

- Aš nenorėjau. Neišsigandau, mama. Tik kad tavo lordas tėvas taip 
bjauriai dvokė... 

- Manai, man tas kvapas buvo malonesnis? Ir aš turiu nosį. - Čiupusi už 
ausies, ji privertė sūnų atsistoti. - Ir lordas Tairelis turi nosį. Bet ar matei jį 
šventojoje septoje žiaukčiojantį? Arba ledi Mardžerę, klykiančią kaip kūdikis? 

Džeimis atsistojo. 

— Gana, Sersėja. 

Karalienė išplėtė šnerves. 

- Sere... Ką čia veiki? Jei gerai prisimenu, prisiekei stovėti prie tėvo, kol 
baigsis budynės. 

- Jos baigtos. Tik pažvelk į jį. 

- Ne. Sakei, budėsi septynias dienas ir septynias naktis. Lordas vadas ti- 
kriausiai dar geba suskaičiuoti iki septynių? Suskaičiuok savo rankų pirštus 
tr pridėk dar du. 

Sprukdami nuo bjauraus tvaiko septoje, žmonės ėmė plūsti į aikštę. 

— Kalbėk tyliau, Sersėja, - įspėjo Džeimis. - Ateina lordas Tairelis. 

Šiuos žodžius karalienė išgirdo. Ji prisitraukė Tomeną arčiau savęs. Mei- 
sas Tairelis jiedviem nusilenkė. 

— Tikiuosi, jo malonybė sveikas? 

— Karalius palaužtas sielvarto, - tarė Sersėja. 

— Kaip ir mes visi. Jei galėčiau kuo nors padėti... 

Aukštai virš galvų garsiai kranktelėjo varnas. Jis tupėjo ant karaliaus Bei- 
loro statulos, tiksliau - ant šventos jo galvos. 

— Dėl Tomeno gali padaryti labai daug, milorde, - įsiterpė Džeimis. — 
Gal suteiksi jos malonybei garbę ir po vakarinių pamaldų su ja pavakarie- 
niausi? 

Sersėja pervėrė brolį įtūžio kupinu žvilgsniu, tačiau bent kartą susipro- 
tėjo prikąsti liežuvį. 

— Vakarienė? — Tairelis, rodos, sutriko. - Na, manau... žinoma, mums 
bus didelė garbė. Mano ledi žmonai ir man. 

Karalienė prisivertė nusišypsoti ir ištarti kelis malonius žodžius. Bet kai 
Tairelis nuėjo, o Tomeną nusivedė seras Adamas Marbrandas, ji piktai krei- 
pėsi į Džeimį: 

— Gal tu girtas, sere? O gal sapnuoji? Prašau man paaiškinti, kodėl turiu 
vakarieniauti kartu su tuo besočiu kvailiu ir jo pusprote žmona? - Vėjo gū- 
sis pajudino auksinius jos plaukus. - Neskirsiu jo karaliaus ranka, jei tu to 
sieki... 

- Tairelis tau reikalingas, - pertraukė ją Džeimis, - bet ne čia. Paprašyk 
jo, kad Tomeno vardu užimtų Vėtrų Gūžtą. Pamalonink jį, pasakyk, kad tau 
jis reikalingas mūšio lauke pakeisti tėvui. Meisas mano esąs didis kovotojas. 
Arba jis užims tau Vėtrų Gūžtą, arba susimaus ir apsikvailins. Abiem atve- 
jais laimėsi tu. 

— Vėtrų Gūžtą? - Sersėja, rodos, susimąstė. - Taip, bet... lordas Tairelis tie- 
siai pasakė, kad neišvyks iš Karaliaus Uosto, kol Tomenas neves Mardžerės. 

Džeimis atsiduso. 

— Tuomet tegul ją veda. Praeis dar ne vieneri metai, kol Tomenas sulauks 
tokio amžiaus, kad galėtų sutvirtinti santuoką. O iki to laiko santuoką vi- 
suomet galima panaikinti. Leisk Taireliui dalyvauti tose vestuvėse, o tada 
išsiųsk jį pažaisti karo. 

Sesers veide šmėstelėjo mąsli šypsena. 

- Ir apsiaustis būna pavojinga, - sumurmėjo ji. - Tai rizikingas žingsnis, 
tad net ir per apsiaustį Haigardeno lordas gali žūti. 

— Taip gali nutikti, - pripažino Džeimis. - Ypač, jei ilgainiui jo kantrybė 
išseks ir jis nuspręs šturmuoti pilies vartus. 

Sersėja mąsliai pažvelgė į brolį. 

- Žinai, - tarė ji, - šį kartą prabilai kaip tėvas... 


BRIENĖ 


rieblandos Slėnio vartai buvo užverti ir užšauti. Priešaušrio migloje 

miesto sienos blausiai švytėjo. Per pylimą tarsi sargybiniai vaiduokliai 
slinko ūko draiskanos. Anapus vartų buvo išsirikiavusi gera dešimtis deng- 
tų ir jaučių traukiamų vežimų, laukiančių saulėtekio. Brienė atsistojo į eilę 
už ropių. Jai maudė blauzdas, tad gera buvo nulipti nuo kumelės ir ištiesti 
kojas. Netrukus iš miško atidardėjo dar vienas vežimas. Kol dangus ėmė 
šviesėti, laukiančiųjų eilė nusidriekė per ketvirtį mylios. 

Valstiečiai smalsiai žvilgčiojo į ją, bet nė vienas nesiryžo kalbinti. Tai aš 
turėčiau su jais pasikalbėti, tarė sau Brienė, tačiau jai visuomet buvo sunku 
šnekėtis su svetimais žmonėmis. Net vaikystėje ji buvo drovi mergaitė. O il- 
gus metus kentusi panieką tapo tik dar drovesnė. Privalau paklausti jų apie 
Sansą. Kaip kitaip ją rasiu? Ji krenkštelėjo. 

— Geroji moterie, - užkalbino Brienė ropių vežime sėdinčią valstietę, — 
gal matei kelyje mano seserį? Jauną, trylikos metų merginą, gražią, mėlyno- 
mis akimis ir rusvais plaukais? Ji galėjo joti kartu su įkaušusiu riteriu. 

Moteris papurtė galvą, o jos vyras tarė: 

- Jei traukė keliu, lažinuosi, kad ji jau ne mergelė. Ar ta vargšelė turi 
vardą? | 

Brienė nesumojo, ką atsakyti. Reikėjo sugalvoti jai kokį nors vardą. Būtų 
tikęs bet koks, tačiau Brienei niekas neatėjo į galvą. 

- Neturi? Na, keliuose bevardžių mergelių netrūksta. 

- O kapinėse jų dar daugiau, - pridūrė jo žmona. 

Išaušus ant tvirtovės pylimų pasirodė sargybiniai. Ūkininkai sulipo į ve- 
žimus ir vadelėmis paragino arklius bei jaučius. Brienė taip pat sėdo į balną 
ir žvilgtelėjo per petį. Dauguma laukusiųjų eilėje į Prieblandos Slėnį buvo 
valstiečiai, atgabenę parduoti vaisių ir daržovių. Per keliolika žmonių užjos, 
raiti ant gerai šeriamų ristūnų, laukė keli turtingi miestiečiai, o eilės gale 
Brienės žvilgsnis užkliuvo už lieso vaikinuko ant keršo arklio. Nei dviejų 
riterių, nei sero Šedriko Pamišusios Pelės niekur nebuvo matyti. 

Vos pažvelgę į vežimus, sargybiniai mojo jiems, kad važiuotų, bet kai 
prie vartų prijojo Brienė, vyrai ją sustabdė. 

- Stok! - riktelėjo kapitonas. Du vyrai ilgais šarviniais marškiniais su- 
<rvžiavo ietis ir užtvėrė jai kelią. - Ko atjojai į miestą? 

- Ieškau Prieblandos Slėnio lordo arba jo meisterio. 

Kapitono akys nukrypo į Brienės skydą. 

- Juodasis Lotstonų šikšnosparnis. Toks ženklas garbės nedaro. 

- Skydas ne mano. Ketinu prašyti, kad jį perdažytų. 

— Šit kaip? —- Kapitonas persibraukė per šeriais apžėlusį smakrą. - Mano 
sesuo tuo užsiima. Rasi ją name dažytomis durimis priešais „Septynis kala- 
vijus“. - Jis mostelėjo sargybiniams. - Įleiskite ją, vaikinai. Tai moteris. 

Už vartų plytėjo turgaus aikštė, kurioje anksčiau už ją į miestą patekę 
valstiečiai iš vežimų krovė ir įkyriai siūlė pirkti savo ropes, geltonus svogū- 
nus ir maišus miežių. Kiti atvykėliai prekiavo ginklais bei šarvais ir, spren- 
džiant iš kainų, kurias šūkčiojo jai jojant pro šalį, prašė tikrai nedaug. Po 
kiekvieno mūšio kartu su maitlesiais varnais į lauką ateina ir plėšikautojai. 
Brienė vedė savo kumelę pro šarvinius marškinius, vis dar aplipusius su- 
džiūvusiu rudu krauju, pro įlenktus šalmus, kalavijus ištrupėjusiais ašme- 
nimis. Čia buvo galima įsigyti ir drabužių bei apavo: odinių batų, kailinių 
ir suteptų medžiaginių apsiaustų su įtartinomis skylėmis. Daugumą žen- 
klų Brienė pažinojo. Šarvine pirštine apmautas kumštis, briedis, balta sau- 
lė, dviašmenis kirvis buvo šiauriečių ženklai. Tačiau mūšyje žuvo ir Tarlio 
vyrų, ir daug karių, atvykusių iš audrų kraštų. Brienė matė raudonus ir ža- 
lius obuolius, skydą, ant kurio buvo pavaizduoti trys Leigudų žaibai, puoš- 
nią žirgo gūnią su išsiuvinėtais Ambrosų ragais. Ant daugybės skydų, segių 
ir palaidinių buvo matyti paties lordo Tarlio ženklas - žingsniuojantis me- 
džioklis. Varnams nesvarbu, ar draugas, ar priešas... 

Čia už grašius galėjai nusipirkti iš pušies ar liepos pagamintų skydų, ta- 
čiau Brienė prajojo pro šalį. Ji nusprendė pasilikti sunkų, ąžuolinį, Džeimio 
duotą skydą, - tą, kurį jis pats iš Harenholo parsigabeno į Karaliaus Uostą. 
Pušinis skydas turėjo savų pranašumų. Jis buvo lengvesnis, todėl ir papras- 
čiau valdomas, be to, minkštame medyje dažniau įstrigdavo priešo kirvis 
ar kalavijas. Bet jei pajėgdavai jį išlaikyti, ąžuolinis skydas patikimiau tave 
saugodavo. 

Prieblandos Slėnis buvo pastatytas prie uosto. Į šiaurę nuo miesto dunk- 
sojo klinčių uolos; pietuose akmenuotas kyšulys saugojo inkarą nuleidusius 
laivus nuo audrų, atslenkančių iš Siaurosios jūros. Pilis buvo iškilusi tiesiai 
priešais uostą: stačiakampį pagrindinį jos bokštą ir mažesnius, apvalius 
bokštus galėjai matyti iš bet kurios miesto vietos. Žmonių prisigrūdusiose, 
akmenimis grįstose gatvelėse eiti buvo lengviau nei joti, tad Brienė paliko 
savo kumelę arklidėse ir toliau traukė pėsčia, skydą pasikabinusi ant nuga- 
ros ir po viena pažastimi pasispaudusi kelioninę patalynę. 

Rasti kapitono seserį nebuvo sunku. „Septyni kalavijai“ buvo didžiau- 
sia miesto užeiga, - keturių aukštų pastatas, iškilęs virš gretimų namų, - o 
dvivėrės priešais ją dunksančio namo durys buvo įmantriai išdažytos. Ant 
jų buvo pavaizduota pilis rudenėjančiame miške, tarp auksu ir rusvai bei 
rausvai apsigobusių medžių. Ant senų ąžuolų kamienų vyniojosi gebenės 
ir net gilės buvo nupieštos stropiai ir su meile. Įsižiūrėjusi atidžiau, medžių 
lapijoje Brienė pamatė ir gyvų padarų: gudrią rudauodegę lapę, du žvirblius 
ant šakos, o miško tankmėje - šerno metamą šešėlį. 

- Tavo durys labai gražios, - tarė Brienė tamsiaplaukei moteriai, kuri, 
išgirdusi beldimą, atidarė duris. - Kokia pilis ant jų pavaizduota? 

- Visos, - paaiškino kapitono sesuo. - Vienintelė man pažįstama pilis - 
Danfortas prie uosto. Pati sugalvojau, kaip turėtų atrodyti pilis. Beto, niekada 
nesu mačiusi nei drakono, nei grifo, nei vienaragio. - Moteris kalbėjo links- 
mai, bet, Brienei parodžius savo skydą, jos veidas apsiniaukė. - Mano senelė 
sakydavo, kad apniukusiomis naktimis, kai nebūna matyti mėnulio, iš Haren- 
holo atskrenda milžiniški šikšnosparniai ir neša blogus vaikus Pamišėlei De- 
nelei, kuri juos grūda į puodą virti. Kartais girdžiu juos klebenant langines. 
Susimąsčiusi ji prikando lūpą. - Ką nupiešti vietoj šikšnosparnio? 

Tarto ženklas buvo keturi rožiniai ir žydri laukai su juose pavaizduo- 
ta geltona saule ir mėnulio pjautuvu. Bet, kol žmonės mano, kad ji žudikė, 
Brienė nedrįso šio ženklo rodyti. 

- Tavo durys priminė man seną skydą, kadaise matytą tėvo ginklinėje. 

Tad Brienė pamėgino kuo geriau prisiminti tą ženklą ir jį apibūdinti. 

Moteris linktelėjo. 

- Skydą perdažysiu tuojau pat, bet dažams išdžiūti reikės laiko. Jei nori, 
nusisamdyk kambarį „Septyniuose kalavijuose“. Rytą atnešiu tau skydą. 

Prieblandos Slėnyje Brienė nakvoti neketino, bet gal visa tai tik į gera. Ji 
nežinojo, ar lordas šiuo metu pilyje ir ar sutiks ją priimti. Padėkojusi tapy- 
tojai, Brienė aikštės grindiniu patraukė į užeigą. Virš jos durų, po geležiniu 
smaigu kabėjo septyni kalavijai. Kalkių skiedinys, kuriuo jie buvo nutepti, 
trūkinėjo ir byrėjo, tačiau Brienė žinojo jų reikšmę. Kalavijai simbolizavo 
septynis Darklino sūnus, vilkėjusius baltus karaliaus sargybos apsiaustus. 
Jokia kita karalystėje gyvenusi giminė negalėjo tuo pasigirti. Tie septyni 
sūnūs buvo giminės pasididžiavimas. O dabar jie - tik ženklas virš užeigos 
dury. Įžengusi į svečių menę, Brienė paprašė šeimininką kambario ir kubilo 
vandens išsimaudyti. 

Šeimininkas nusiuntė ją į antrą aukštą ir moteris su rudu apgamu ant 
veido atvilko medinį kubilą, o paskui ėmė nešti vandenį. 

- Ar Prieblandos Slėnyje dar liko Darklinų? - lipdama į kubilą paklausė 
Brienė. 

- Na, Darkų tikrai liko, aš - viena iš jų. Mano vyras sako, kad prieš ište- 
sėdama buvau Dark - tamsi, o ištekėjusi dar labiau patamsėjau, - pajuokavo 
"1 - Jei Prieblandos Slėnyje mesi akmenį, būtinai pataikysi į Darką, Darkvu- 
dą arba Dargudą, bet kilmingieji Darklinai visi mirę. Paskutinis Darklinų 
ziminės palikuonis buvo lordas Denis, mielas kvaištelėjęs jaunuolis. Ar Ži- 
20jai, kad Darklinai prieš atplaukiant andalams buvo Prieblandos Slėnio 
saraliai? Sunku patikėti, bet ir aš turiu karališko kraujo. Argi nematai? Tu- 
zėčiau reikalauti, kad visi svečiai sakytų: „Tavo malonybe, dar vieną bokalą 
2iaus“, „Tavo malonybe, reikia išpilti naktipuodžius ir atnešk prakurų, tavo 
s1mauta malonybe, nes židinys blėsta.“ - Ji vėl nusijuokė ir išpylė iš kibiro 
>askutinį vandens šlakelį. - Na štai. Ar vanduo pakankamai karštas? 

— Bus gerai. 

Vanduo buvo drungnas. 

- Atneščiau daugiau, bet vis tiek išsilaistys. Tokia stambi mergina kaip 
tu vargiai įtilps į kubilą. 

Tik į tokį ankštą ir mažą kubilą kaip šis. Harenhole kubilai buvo didžiu- 
liai, ištašyti iš akmens. Pirtyje nuo kylančių vandens garų tvyrojo rūkas, ir 
Džeimis žingsniavo per tą ūkaną nuogas kaip ką tik gimęs, bet atrodė pu- 
siau lavonas, pusiau dievas. Jis įlipo pas mane į kubilą, rausdama prisiminė 
Brienė. Čiupusi gabalą kieto šarminio muilo, ji ėmė trintis juo pažastis, mė- 
gindama vėl įsivaizduoti Renlio veidą. 

Kol vanduo atvėso, Brienė kaip įmanydama švariau nusiprausė. Tada ap- 
sivilko tuos pačius drabužius, kuriais vilkėjo prieš maudydamasi, ant klubų 
tvirtai prisijuosė kardasaitį, bet šarvinių marškinių nesivilko ir šalmo nesi- 
dėjo, kad Danforte neatrodytų tokia grėsminga. Gera buvo pagaliau ištiesti 
kojas. Sagybiniai prie pilies vartų vilkėjo odines palaidines su ženklu, kuria- 
me buvo pavaizduoti du sukryžiuoti karo kūjai ant balto pagrindo. 

— Norėčiau pasikalbėti su jūsų lordu, - tarė jiems Brienė. 

Vienas iš sargybinių nusijuokė. 

- Jei jau taip, tai šauk garsiai. 

— Lordas Raikeris su Rendilu Tarliu išjojo į Mergelių Duburį, - paaiš- 
kino kitas. - Pilies valdytoju jis paskyrė serą Rufą Lyką, kad rūpintųsi ledi 
Raiker ir vaikais. 

Ir sargybiniai nuvedė ją pas Lyką. Seras Rufas buvo žemaūgis, kresnas 
vyras žila barzda, o kairė jo koja baigėsi strampu. 

— Prašau atleisti, kad neatsistosiu, - tarė jis. 

Brienė padavė serui Rufui laišką, bet Lykas nemokėjo skaityti, tad nu- 
siuntė ją pas meisterį - plikį dėmėtu viršugalviu ir šiurkščiais rudais ūsais. 

Išgirdęs Holardo vardą, meisteris suirzęs susiraukė. 

- Kiek kartų dar reikės traukti tą pačią giesmę? - Matyt, Brienę išdavė jos 
veidas. - Manai, kad tu pirma atvykai ieškoti Dontoso? Greičiau jau dvide- 
šimt pirma. Auksiniai apsiaustai su rašytiniu lordo Taivino nurodymu atjojo 
čia praėjus vos kelioms dienoms po karaliaus nužudymo. O ką tu čia turi? 

Brienė parodė jam laišką su Tomeno antspaudu ir vaikišku parašu. Meis- 
teris ilgai mykė, krapštė vašką ir pagaliau atidavė laišką. 

- Rodos, tikras. - Jis klestelėjo ant aukštos kėdės ir pamojo Brienei sėstis 
ant kitos. - Sero Dontoso nepažinojau. Iš Prieblandos Slėnio jis iškeliavo 
dar būdamas vaikas. Tiesa, kadaise Holardai buvo didinga giminė. Žinai, 
koks buvo jų ženklas? Trys auksinės karūnos mėlyname fone su ryškiai rau- 
donu ir rožiniu apvadu. Didvyrių amžiuje Darklinai buvo menki karaliai ir 
trys iš jų vedė Holardų moteris. Vėliau nykštukinę jų karalystę prarijo kita, 
gerokai didesnė, bet Darklinai liko gyvi ir Holardai jiems tarnavo, nors ir... 
nenoriai. Žinai šią istoriją? 

— Šiek tiek esu apie tai girdėjusi. 

Brienės meisteris sakydavo, kad būtent Prieblandos Slėnio maištas išva- 
rė karalių Eirį iš proto. 

- Prieblandos Slėnio žmonės tebemyli lordą Denį, nors per jį patyrė 
daug sielvarto. Dėl visko jie kaltina ledi Seralą, jo myrietę žmoną. Žmonės 
ją vadina nėriniuota gyvate. Jei tik lordas Darklinas būtų vedęs merginą iš 
Stauntonų arba Stokvortų giminės... na, pati numanai, ką pasakytų pras- 
čiokai. Jie tvirtina, girdi, nėriniuota gyvatė tol leido vyrui į ausį myrietiškus 
nuodus, kol šis sukilo prieš karalių ir paėmė jį į nelaisvę. Imant karalių į 
nelaisvę, jo kovų meistras, seras Saimonas Holardas, nukovė serą Gveiną 
Gauntą iš karaliaus sargybos. Pusę metų Eiris buvo laikomas štai šioje pily- 
je, o karaliaus ranka, sutelkęs didžiulę kariuomenę, laikė apsiautęs Prieblan- 
dos Slėnį. Lordui Taivinui pakako karinės galios šturmuoti miestui, bet lor- 
das Denis pasiuntė jam žinią, jog pamatęs bent menkiausią puolimo ženklą 
nužudys karalių. 

Brienė prisiminė, kas buvo toliau. 

— Karalius buvo išgelbėtas, - pasakė ji. - Jį išlaisvino Baristanas Narsusis. 

- Taip ir buvo, - linktelėjo meisteris. - Praradęs įkaitą, lordas Denis ne- 
leido lordui Taivinui jėga užimti miesto: jis liovėsi priešinęsis ir atidarė var- 
tus. Tada puolė ant kelių ir meldė atleidimo, bet karalius nebuvo nusiteikęs 
atleisti. Lordui Deniui, taip pat jo broliams, seseriai, dėdėms, pusbroliams, 
pusseserėms ir visiems kilmingiems Darklinams buvo nukirstos galvos. 
Nėriniuota gyvatė buvo sudeginta gyva, - vargšė moteris! - nors, tiesa, iš 
pradžių jai buvo išplėštas liežuvis ir moteriškumas, kuriuo ji, kaip buvo kal- 
bama, pavergė savo lordą vyrą. Pusė Prieblandos Slėnio dar ir šiandien pa- 
sakytų, kad Eiris pasielgė su ja pernelyg švelniai. 

— O koks likimas ištiko Holardus? 

- Jie neteko žemių ir buvo sunaikinti, - pasakė meisteris. - Kai tai nuti- 
ko, buvau Citadelėje ir kaldinausi grandinę, bet paskui skaičiau ataskaitas 
apie jų teismus ir jiems skirtas bausmes. Seras Jonas Holardas, pilies val- 
dytojas, buvo vedęs lordo Denio seserį ir mirė kartu su žmona ir jųdviejų 
jaunesniuoju sūnumi, kuris buvo pusiau Darklinas. Robinas Holardas tar- 
navo ginklanešiu ir, sučiupus karalių, šokinėjo aplink jį pešiodamas barzdą. 
Tis mirė ant kankinimų suolo. Serą Saimoną Holardą vaduodamas karalių 
nužudė seras Baristanas. Holardų žemės buvo atimtos, pilis sugriauta, jiems 
priklausantys kaimai paleisti pelenais. Kaip ir Darklinų, Holardų giminė 
buvo išnaikinta. 

- Liko tik Dontosas. 

— Tiesa. Jaunasis Dontosas buvo sero Stefono Holardo, sero Saimono 
brolio dvynio, sūnus. Seras Stefonas mirė nuo karštinės keleri metai prieš 
Maištą ir jame nedalyvavo. Aišku, Eiris vis tiek būtų nurentęs vaikinui gal- 
va, bet seras Baristanas paprašė jaunuolio pasigailėti. Karalius negalėjo 

atsakyti jį išgelbėjusiam Žmogui, tad Dontosas išvyko į Karaliaus Uostą ir 
tarnavo ginklanešiu. Kiek žinau, į Prieblandos Slėnį jis daugiau niekada ne- 
grįžo ir... kodėl būtų grįžęs? Jis čia neturėjo nei žemių, nei giminaičių, nei 
pilies. Jei Dontosas ir ta šiaurietė mergina padėjo nužudyti mūsų mieląjį 
karalių, tai, man rodos, jiedu norės, kad nuo teisingumo juos skirtų kuo 
daugiau lygų. Jei tau būtinai reikia, pasidairyk jų Senmiestyje arba kitame 
Siaurosios jūros krante. Ieškok jų Dorne arba prie Sienos. Kitaip sakant, kur 
nors kitur. - Jis atsistojo. - Girdžiu, kad mane šaukia varnai. Atleisk, bet jau 
turiu atsisveikinti. 

Kelias atgal į užeigą atrodė ilgesnis nei nuo užeigos į Danfortą, nors gal- 
būt Brienei tik taip atrodė, nes subjuro nuotaika. Buvo akivaizdu, kad Prie- 
blandos Slėnyje Sansos ji neras. Jei seras Dontosas pasiėmė ją į Senmiestį 
arba jiedu drauge perplaukė Siaurąją jūrą, kaip, rodos, manė meisteris, tai 
Brienės pastangos buvo beviltiškos. Kam ji būtų keliavusi į Senmiestį? — 
klausė ji savęs. Meisteris visiškai nepažįsta nei Sansos, nei Holardo. Ji nebūtų 
vykusi pas svetimus. 

Karaliaus Uoste Brienė susirado vieną iš buvusių Sansos tarnaičių, dir- 
bančią skalbėja viešnamyje. 

- Anksčiau tarnavau lordui Renliui, paskui miledi Sansai ir abu pasiro- 
dė esą išdavikai, - neslėpdama kartėlio pasiskundė moteris, vardu Brela. - 
Daugiau manęs joks lordas nesamdys, tad tenka skalbti kekšių skalbinius. 
Tačiau kai Brienė paklausė apie Sansą, moteris atsakė: - Pasakysiu tą patį, 
ką sakiau lordui Taivinui. Ta mergina nuolat melsdavosi. Ji eidavo į septą 
ir kaip tikra ledi uždegdavo žvakes, tačiau beveik kiekvieną naktį slapta iš- 
smukdavo į dievų giraitę. Ji tikrai grįžo į šiaurę. Ten, kur jos dievai. 

Bet šiaurė buvo plati, o Brienė nenumanė, kuriuo iš savo tėvo vėliavi- 
ninkų Sansa būtų linkusi labiausiai pasitikėti. O gal, užuot prisiglaudusi pas 
vėliavininkus, ji ieškotų savo kraujo giminaičių? Nors visi jos broliai ir sesuo 
buvo žuvę, Brienė žinojo, kad Sansa dar turi dėdę ir prie Sienos, Nakties 
sargyboje, tarnaujantį netikrą brolį. Kitas dėdė, Edmuras Tulis, Dvyniuose 
buvo paimtas į nelaisvę, bet jo dėdė, seras Brindenas, tebevaldė Riveraną. 
O ledi Ketlinos jaunesnioji sesuo valdė Slėnį. Savas kraujas yra savas. Sansa 
galėjo pabėgti pas kurį nors iš jų. Tik pas kurį? 

Siena, žinoma, buvo per toli, be to, ten buvo šalta ir niūru. O kad pasiek- 
tų Riveraną, merginai būtų tekę keliauti per karų draskomus upių kraštus ir 
prasigauti pro Lanisterių apsiausties žiedus. Vykti į Lizdą būtų buvę papras- 
čiau, ir ledi Lisa tikrai būtų sutikusi dukterėčią išskėstomis rankomis... 

Prieš akis besidriekiantis skersgatvis darė posūkį. Brienė ne ten pasuko. 
Ji atsidūrė akligatvyje, purviname kiemelyje, kuriame prie žemo akmeninio 
šulinio žemę knaisiojo trys kiaulės. Pamačiusi Brienę, viena iš jų kriuktelėjo 
ir vandenį semianti senė įtariai nužvelgė atėjūnę. 

— Ko čia ieškai? 

- Ėjau į „Septynis kalavijus“... 

— Turi grįžti atgal ir prie septos pasukti į kairę. 

- Dėkoju. 

Brienė apsisuko eiti ir, žengusi kelis žingsnius, kaktomuša susidūrė su 
žmogumi, atskubėjusiu iš už kampo. Nuo susidūrimo jis prarado pusiau- 
svyrą ir šleptelėjo sėdyne į purvą. 

- Atleisk, - sumurmėjo Brienė. Jis buvo visai jaunas vaikinas - liesas, 
tiesiais, plonais plaukais ir su miežiu, iškilusiu ant vienos akies voko. - Ne- 
užsigavai? - Ji ištiesė ranką norėdama vaikinukui padėti atsikelti, bet jis, 
remdamasis į žemę kulnais ir alkūnėmis, paropojo tolyn. Jam negalėjo būti 
daugiau nei dešimt ar dvylika metų, nors dėvėjo grandelinius šarvus ir tu- 
rėjo ilgąjį kalaviją, įkištą į makštis ir pakabintą ant nugaros. - Ar aš tave pa- 
žįstu? - paklausė Brienė. Vaikinuko veidas jai atrodė kažkur matytas, nors 
niekaip negalėjo prisiminti, kur. 

— Ne. Nepažįsti. Tu niekada... - Jis šiaip taip atsistojo. - A-a-atleisk, mi- 

Taip taręs, vaikinas apsisuko ir nėrė, iš kur atėjęs. 

Brienei jis pasirodė kažkoks įtartinas, tačiau ji neketino jo vaikytis po 
Prieblandos Slėnį. Šįryt mačiau jį prie miesto vartų, staiga prisiminė ji. Jis 
jojo ant keršo arklio. Ir vis tiek jai atrodė, kad buvo mačiusi jį ir anksčiau, 
tik... kur? 

Kai Brienė vėl grįžo į „Septynis kalavijus“, svečių menė buvo sausakim- 
ša. Arčiausiai židinio sėdėjo keturios septonės per kelionę suteptais ir su- 
dulkėjusiais drabužiais. Kiti suolai buvo nusėsti miestiečių, iš dubenėlių 
sriūbčiojančių karštą krabų troškinį su duonos gabalėliais. Užuodus tą kva- 
pą, Brienei sugurgė pilvas, bet ji nematė nė vienos laisvos vietos. Staiga už 
nugaros išgirdo sakant: „Čionai, miledi, sėskis į mano vietą.“ Tik kai jis nu- 
šoko nuo suolo, Brienė susivokė, kad ją užkalbino neūžauga. Vyrukas buvo 
ne aukštesnis kaip penkių pėdų. Jo nosis buvo lyg svogūnas, ant jos buvo 
matyti išsiplėtusios kraujagyslės, dantys raudoni nuo rūgštlapių kramtymo, 
jis vilkėjo rudais, šiurkštaus audinio šventojo brolio drabužiais, o ant storo 
jo kaklo tabalavo geležinis Kalvio kūjelis. 

— Sėdėk, - tarė ji, - aš galiu pastovėti kaip ir tu. 

— Na taip, bet mano galva tikrai nedunkstelės į lubas. 

Neūžauga kalbėjo tiesmukai, bet pagarbiai. Brienė matė ant jo viršugal- 
vio išskustą apskritimą. Tokias tonzūras turėjo daug šventųjų brolių. Sep- 
tonė Roelė kartą jai paaiškino, jog tos tonzūros rodo, kad broliai neturi ko 
slėpti nuo Tėvo. „Argi Tėvas nemato per plaukus?“ - paklausė Brienė. Kaip 
paika buvo taip klausti. Ji nebuvo nuovoki mergaitė; septonė Roelė visada 
taip sakydavo. Beveik taip pat kvailai ji jautėsi ir dabar, todėl užėmė ne- 
ūžaugos vietą suolo gale, mostelėjo ranka prašydama troškinio ir atsigręžė 
mažajam vyrui padėkoti. 

— Tarnauji kurioje nors Prieblandos Slėnio šventykloje, broli? 

— Tarnavau arčiau Mergelių Duburio, miledi, bet vilkai mus padegė ir 
išrūkė, - atsakė vyras, krimsdamas duonos žiauberę. - Kaip įmanydami at- 
statėme šventyklą, bet pasirodė samdomi kalavijuočiai... Negaliu pasakyti, 
kieno jie buvo vyrai, bet išsiginė mūsų kiaules, o brolius išžudė. Pasislėpiau 
išpuvusio rąsto kiaurymėje, o kiti buvo pernelyg dideli ir ten netilpo. II- 
gai užtrukau, kol visus juos palaidojau, bet Kalvis suteikė man jėgų. Baigęs 
darbą, išsikasiau kelias vyresniojo brolio slėptas monetas ir vienui vienas 
iškeliavau. 

- Sutikau kitų brolių, traukiančių į Karaliaus Uostą. 

- Taip, keliuose jų šimtai. Ir ne tik brolių. Ir septonų, ir prasčiokų. Visi 
jie žvirbliai. Gal ir aš žvirbliukas. Kalvis sutvėrė mane gana mažą, - sukike- 
no jis. - O kokia tavoji liūdna istorija, miledi? 

- Ieškau sesers. Ji kilminga, vos trylikos metų, graži mergina mėlyno- 
mis akimis ir rudais plaukais. Galėjai sutikti ją, keliaujančią su vyru. Riteriu 
arba galbūt juokdariu. Tam, kas padės man ją rasti, atsilyginsiu auksu. 

- Auksu? - Brolis nusišypsojo jai, paverdamas raudoną nuo rūgštlapių 
burną. - Man pakaktų ir dubenėlio krabų troškinio, tik bijau, kad niekuo 
negaliu padėti. Juokdarių sutikau daugybę, gražių merginų - gerokai ma- 
žiau. - Pakreipęs galvą, neūžauga valandėlę susimąstė. - Kaip tik prisimi- 
niau, kad Mergelių Duburyje buvo juokdarys, iš pirmo žvilgsnio apsirengęs 
purvinais skarmalais, bet po tuo purvu buvo matyti juokdario kostiumas. 

Ar Dontosas Holardas vilkėjo juokdario kostiumą? Niekas Brienei nesakė, 
kad vilkėjo, bet... niekas nesakė ir kad nevilkėjo. Tačiau kam vyras rengtųsi 
skarmalais? Gal pasprukus iš Karaliaus Uosto jį ir Sansą ištiko kokia nors 
nelaimė? Taip tikrai galėjo nutikti, nes keliuose buvo pavojinga. Ir vis dėlto 
gal tai visai ne jis. 

- Ar to juokdario nosis buvo raudona sutrūkinėjusiomis gyslelėmis? 

— Negaliu pasakyti. Prisipažįstu, beveik nekreipiau į jį dėmesio. Palaido- 
jęs brolius, atvykau į Mergelių Duburį tikėdamasis rasti laivą, kuris nuga- 
bentų mane į Karaliaus Uostą. Ten, prieplaukoje, pirmą kartą jį ir pamačiau. 
Iš jo veido buvo matyti, jog kažką slepia, be to, jis uoliai vengė lordo Tarlio 
kareivių. Paskui dar kartą jį sutikau „Dvokiančioje žąsyje“. 

- „Dvokiančioje žąsyje? 

- Bjauri vietelė, - pripažino neūžauga. - Lordo Tarlio vyrai saugo Mer- 
gelių Duburio uostą, bet „Žąsyje“ niekada netrūksta jūreivių, o šie garsėja 
tuo, kad gerai sumokėjus slapta išgabena žmones savo laivais. Tas juokdarys 
ieškojo žmogaus, galinčio per Siaurąją jūrą perplukdyti tris žmones. Dažnai 
matydavau jį ten, besikalbantį su galerų irklininkais. Kartais jis padainuo- 
davo juokingą dainelę. 

— Tris žmones? Ne du? 

— Tris, miledi. Galiu prisiekti Septynetu. 

Tris, pagalvojo Brienė. Sansą, serą Dontosą... Bet kas galėjo būti tas tre- 
čias? Kipšas? 

— Ar juokdarys rado tokį laivą? 

- Šito pasakyti negaliu, - atsakė jai mažasis vyras, - bet vieną vakarą jo 
ieškoti į „Žasį atėjo lordo Tarlio kareiviai, o dar po kelių dienų girdėjau kitą 
tipelį giriantis, kad apmulkino juokdarį, ir mačiau jį kaip įrodymą visiems 
kaišiojant auksą. Jis buvo įkaušęs ir visus vaišino alumi. 

- „Apmulkino juokdarį , - mąsliai pakartojo Brienė. - Ką jis norėjo tuo 
pasakyti? 

— Nežinau. Bet jo vardas buvo Vikruolis Dikas, tai aš gerai pamenu. - 
Neūžauga skėstelėjo rankomis. - Bijau, kad tai viskas, kuo galiu tau pasitar- 
nauti, nebent pageidautum mažojo vyro maldų. 

Brienė tesėjo duotą žodį ir nupirko jam dubenį karšto troškinio, švie- 
žios, dar šiltos duonos ir taurę vyno. Kol jis, stovėdamas šalia, valgė, Brienė 
apmąstė, ką išgirdusi. Ar galėjo prie jų prisidėti Kipšas? Jei Sansos pabėgimą 
surengė Tirionas Lanisteris, o ne Dontosas Holardas, tuomet jiems būtinai 
reikėjo keltis per Siaurąją jūrą. Sudorojęs savo troškinį, mažasis vyras suval- 
gė ir tai, kas liko nuo Brienės. 

- Turėtum valgyti daugiau, - tarė jis. - Tokia stuomeninga moteris turi 
rūpintis, kad išsaugotų jėgas. Nuo čia iki Mergelių Duburio netoli, bet pas- 
taruoju metu keliuose tyko pavojai. 

Žinau. Tai buvo tas pats kelias, kur žuvo seras Kleosas Frėjus ir juodu su 
seru Džeimiu pagrobė Kruvinieji Juokdariai. Džeimis mėgino mane nužudy- 
ti, prisiminė ji, nors buvo sulysęs, nusilpęs, o jo rankos sukaustytos. Nepaisant 
to, jam vos nepasisekė, bet visa tai įvyko prieš Zolui nukertant jam plašta- 
ką. Zolas, Rordžas ir Šegvelis būtų išprievartavę ją pusšimtį kartų, jei seras 
Džeimis nebūtų jiems pasakęs, kad ji verta tiek safyrų, kiek pati sveria. 

-— Miledi... Atrodai liūdna. Galvoji apie seserį? - Neūžauga patapšnojo 
jai per ranką. - Nebijok, Senolė nušvies tau kelią pas ją. Mergelė tavo seserį 
apsaugos. 

- Meldžiuosi, kad taip ir būtų. 

- Bus, pamatysi. - Jis nusilenkė. - O dabar man jau metas. Kol pasieksiu 
Karaliaus Uostą, manęs dar laukia ilgas kelias. 

— Turi arklį? Arba mulą? 

- Dvi mules. - Mažasis vyras nusijuokė. - Štai jos, mano kojų galuose. 
Jos neša mane ten, kur noriu. 

Jis nusilenkė ir nerangiai nukrypavo prie durų. 

Neūžaugai išėjus, Brienė dar pasiliko prie stalo, pasėdėjo su taure pra- 
skiesto vyno. Ji retai gerdavo vyną, bet buvo atkreipusi dėmesį, kad sunkią 
akimirką jis nuramina skrandį. O kur man keliauti? - paklausė ji savęs. Gal 
1 Mergelių Duburį ieškoti Vikruolio Diko užeigoje, vadinamoje „Dvokiančia 
žąsimi '? 


138 GEORGE R. R. MARTIN 


Kai anąsyk lankėsi Mergelių Duburyje, miestas atrodė nusiaubtas, jo 
lordas užspeistas savo pilyje, o miestiečiai žuvę, pabėgę arba išsislapstę. Ji 
prisiminė sudegintus namus, tuščias gatves, išlaužtus ir sutriuškintus var- 
tus. Paskui jų žirgus sėlino laukiniai šunys, o šaltinio maitinamame dubu- 
ryje, davusiame šiam miestui vardą, tarsi didžiulės balkšvos vandens lelijos 
plūduriavo išpampę lavonai. Džeimis uždainavo „Šešias mergeles dubury“, 
o kai paprašiau nutilti, tik nusijuokė. Be to, Mergelių Duburyje tebebuvo 
Rendilas Tarlis, tad Brienei juolab vertėjo to miesto vengti. Galbūt jai būtų 
buvę geriau lipti į laivą ir plaukti į Kirų miestą arba Baltąjį Uostą. Bet galė- 
čiau atlikti abu šiuos darbus. Užsukti į „Dvokiančią žąsį , pasišnekėti su tuo 
Vikruoliu Diku, o tada Mergelių Duburyje susirasti laivą, kuris nuplukdytų 
mane į šiaurę. 

Svečių menėje ėmė retėti. Klausydamasi pašnekesių prie kitų stalų, Brie- 
nė persilaužė pusiau riekę duonos. Žmonės daugiausia aptarinėjo lordo Tai- 
vino Lanisterio mirtį. 

- Sklinda kalbos, kad jį nužudė sūnus, - pasakė miestietis, iš pirmo 
žvilgsnio kurpius, - tas niekšas neūžauga. 

— O karalius dar visai vaikas, - tarė vyriausia iš keturių septonių. - Kas 
valdys, kol jis užaugs? 

- Lordo Taivino brolis, - atsakė sargybinis. - Arba galbūt lordas Tairelis. 
Arba Karalžudys. 

— Tik jau ne jis, - paprieštaravo užeigos šeimininkas. - Tik ne tas prie- 
saikos laužytojas. 

Taip taręs, jis nusispjovė į židinio ugnį. Brienė išmetė iš rankų duoną ir 
nusibraukė nuo.kelnių trupinius. Ji išgirdo užtektinai. 

Tą naktį ji vėl sapnavo atsidūrusi Renlio palapinėje. Visos žvakės palen- 
gva blėso, o aplink spaudė stiprus šaltis. Per žalzganą tamsą kažkas šmės- 
telėjo, - kažkas bjaurus ir siaubingas puolė karalių. Brienė norėjo valdovą 
apginti, bet jos rankos ir kojos buvo sustirusios, sušalusios ir vien pakelti 
rankai reikėjo daugiau jėgų, nei ji turėjo. Bet kai kalavijo šešėlis pervėrė Ža- 
lius plieninius kaklo šarvus ir plūstelėjo kraujas, ji pamatė, kad mirštantis 
karalius - ne Renlis, o Džeimis Lanisteris ir kad jinai jį apvylė. 

Kapitono sesuo rado Brienę svečių menėje gurkšnojančią pieną su me- 
dumi ir trimis įmuštais ir išplaktais žaliais kiaušiniais. 

- Gražiai nudažei, - pagyrė Brienė, kai moteris parodė jai dažais dar 
kvepiantį skydą. 

Ant jo buvo veikiau piešinys nei herbas, ir jį išvydusi Brienė mintimis 
persikėlė į tolimą praeitį, į vėsią ir tamsią savo tėvo ginklinę. Ir prisiminė, 
kaip pirštų galais braukė per suskeldėjusius ir apiblukusius dažus, per žalius 
medžių lapus, per krintančios žvaigždės paliktą brydę. 

Ji kapitono seseriai sumokėjo pusantro karto daugiau, nei buvo sutarta, 
nusipirko iš virėjo duonos džiūvėsių, sūrio ir miltų ir išėjo iš užeigos persi- 

metusi tą skydą per petį. Iš miesto Brienė išvyko pro šiaurinius vartus, lėtai 
jojo per laukus ir pro ūkius, prie kurių vyko įnirtingiausi mūšiai, kai Prie- 
blandos Slėnį iš šiaurės užpuolė vilkai. 

Iš vakariečių, audrų krašto vyrų ir Žemupio riterių suburtai Džofrio ka- 
riuomenei vadovavo lordas Rendilas Tarlis. Šiose apylinkėse žuvusių jo ka- 
rių palaikai buvo pargabenti į miestą ir jie kaip didvyriai atgulė Prieblandos 
Slėnio septų rūsiuose. Žuvę šiauriečiai, - o jų buvo gerokai daugiau, - buvo 
palaidoti bendrame kape prie jūros. Į akmenų krūsnį, žyminčią jų amžino 
poilsio vietą, nugalėtojai įbedė grubiai tašytą medinį ženklą. Ant jo tebuvo 
parašyta: „ČIA GULI VILKAI.“ Brienė stabtelėjo prie to kapo ir tyliai pasi- 
meldė už juos, už ledi Ketliną Stark, už jos sūnų Robą ir visus kartu su jais 
žuvusius vyrus. 

Ji prisiminė naktį, kai ledi Ketlina sužinojo, kad nužudyti jos sūnūs, 
du jauniausi berniukai, kuriuos buvo palikusi Vinterfele, kad būtų saugūs. 
Brienė iš karto suprato, jog nutiko kažkas siaubinga. Ledi Ketlinos ji pa- 
klausė, ar yra kokių nors žinių apie jos sūnus. 

- Nebeturiu daugiau sūnų, tik Robą, - atsakė ledi Ketlina. 

Jos balsas skambėjo taip, tarsi kas nors būtų suvaręs jai į pilvą peilį ir jį 
sukinėjęs. Brienė ištiesė per stalą ranką norėdama ją paguosti, tačiau ranka, 
dar nepasiekusi senosios moters pirštų, sustingo, mat Brienė išsigando, kad 
ledi Ketlina krūptelėjusi atšlis. Ledi Ketlina apvertė plaštakas delnais į viršų 
ir parodė Brienei randus - jie vagojo delnus ir pirštus, kadaise baisiai suža- 
lotus peiliu. Tada ėmė šnekėti apie savo dukteris. 

- Sansa buvo jaunutė ledi, - tarė ji, - visada mandagi ir norinti įtikti. Jai 
patiko pasakojimai apie riterišką narsą. Kai suaugs, ji bus gražesnė už mane, 
pamatysi. Dažnai pati šukuodavau jai plaukus. Jos plaukai buvo rudi, tan- 
kūs ir švelnūs... jų raudonis deglų šviesoje tviskėjo nelyginant varis. 

Kalbėjo ji ir apie Ariją, jaunesnę savo dukterį, bet Arija buvo dingusi be 
žinios, greičiausiai žuvusi. O Sansa... Rasiu ją, miledi, prisiekė Brienė ne- 
rimstančiam ledi Ketlinos šešėliui. Niekada nesiliausiu ieškojusi. Jei reikės, 
paaukosiu visą savo gyvenimą, garbę ir svajones, bet ją rasiu. 

Už mūšio lauko kelias driekėsi jūros pakrante, tarp nerimstančių pilkš- 
vai žalių bangų ir neaukštų kalkakmenio kalvų grandinės. Tuo keliu Brie- 
nė traukė ne viena. Per daugelį lygų besitęsiančioje pakrantėje buvo įsikūrę 
žvejų kaimeliai ir žvejai šiuo keliu gabendavo į turgų žuvį. Ji prasilenkė su 
žuvų pardavėja ir jos dukterimis, grįžtančiomis namo su tuščiomis pintinė- 
mis ant pečių. Kadangi dėvėjo šarvus, iš tolo kaimietės palaikė Brienę rite- 
riu ir susivokė tik pamačiusios jos veidą. Tuomet mergaitės ėmė šnabždėtis 
ir įją dėbčioti. 

- Gal matėte kelyje trylikos metų merginą? - pasiteiravo jų Brienė. - 
Kilmingą merginą mėlynomis akimis ir rudais plaukais? - Pasikalbėjusi su 
Šedriku ji buvo atsargesnė, bet vis tiek turėjo ieškoti Sansos. - Ji galėjo ke- 
liauti su juokdariu. 

Bet merginos tik papurtė galvas ir, delnais prisidengusios burnas, ėmė 
kikenti. 

Pirmame kaime, į kurį Brienė įkėlė koją, šalia jos kumelės bėgo basi vai- 
kiščiai. Įžeista žuvų pardavėjų kikenimo, ji užsidėjo šalmą, kad kaimiečiai 
laikytų ją riteriu. Vienas berniukas pasiūlė jai pirkti jūrų Ai, kitas 
krabų, o trečias - savo seserį. 

Iš antrojo berniuko Brienė nusipirko tris krabus. Vos jai išjojus iš kaimo 
pradėjo lyti ir pakilo vėjas. Artinasi audra, pagalvojo ji, žvelgdama į jūrą. 
Lietaus lašai caksėjo į plieninį šalmą ir jojant jai užgulė ausis, tačiau būti čia 
vis tiek buvo geriau nei ant laivo denio. 

Valandą pajojus į šiaurę, ties suvirtusių akmenų krūva, nedidelės pilies 
griuvėsiais, kelias šakojosi. Dešinė jo atšaka driekėsi pajūriu, vingiuodama 
pakrante link Skeltnagio kyšulio, - niūraus, pelkėto ir pušimis apaugusio ne- 
derlingo žemės ploto; kairė kelio atšaka per kalvas, laukus ir miškus vedė į 
Mergelių Duburį. Palengva įsilijo. Brienė nusėdo iš balno ir nuvedė kumelę 
toliau nuo kelio, ketindama pasislėpti nuo lietaus pilies griuvėsiuose. Per su- 
žėlusias gervuoges, piktžoles ir vinkšnas dar buvo galima įžiūrėti pilies pa- 
matus, bet akmenys, iš kurių kadaise buvo sumūrytos sienos, gulėjo išsibars- 
tę nelyginant vaikiškos kaladėlės. Tačiau dalis didžiojo bokšto tebestovėjo. 
Trisieniai jo bokšteliai buvo iš pilko granito kaip ir sugriuvusios pilies sienos, 
bet dantyti jų kraštai buvo iškalti iš gelsvo smiltakmenio. Trys karūnos, tarė 
sau Brienė, lietui lyjant žvelgdama į tuos bokštelius. Trys auksinės karūnos. 
Tai kadaise buvo Holardų pilis. Tikriausiai joje gimė ir seras Dontosas. 

Per išsibarsčiusius akmenis ji nusivedė kumelę prie pagrindinio įėjimo į 
bokštą. Iš durų buvo likę tik surūdiję geležiniai vyriai, bet stogas atrodė vis 
dar sveikas ir viduje buvo sausa. Brienė pririšo kumelę prie sienoje įmūryto 
deglų laikiklio, nusiėmė šalmą ir krestelėjusi paleido plaukus. Ieškodama sau- 
sų malkų laužui užkurti, ji išgirdo artėjant arklį. Brienė instinktyviai žingtelė- 
jo į šešėlius, kad tas, kas jojo keliu, jos nepamatytų. Juk būtent šiame kelyje ji 
ir seras Džeimis pateko į nelaisvę. Brienė neketino dar kartą to patirti. 

Raitelis pasirodė esąs smulkaus sudėjimo vyrukas. Pamišusi Pelė, vos už- 
metusi akį pagalvojo Brienė. Nežinia kaip, bet jis mane pasekė. Ji nejučia už- 
dėjo plaštaką ant kalavijo rankenos ir susigriebė svarstanti, ar seras Šedrikas 
mano ją būsiant lengvu grobiu tik dėl to, kad ji - moteris. Kadaise šią klaidą 
padarė ir lordo Grandisono pilies valdytojas Hamfris Vagstafas. Išdidus še- 
šiasdešimt penkerių metų senis į vanago snapą panašia nosimi ir senatvės 
dėmių išmarginta galva. Jųdviejų sužadėtuvių dieną jis Brienę įspėjo, jog 
tikisi, kad jiedviem susituokus ji elgsis kaip dera moteriai. „Nepakęsiu, kad 
mano ledi žmona staipytųsi užsivilkusi vyro šarvus. Ir tu man paklusi, o jei 
ne, turėsiu iškaršti tau kailį.“ 

Brienė tada buvo šešiolikos ir neprastai valdė kalaviją, nors, nepaisant 
narsos pratybų aikštėje, vis dar buvo drovi. Ir vis dėlto ji išdrįso pasakyti se- 
rui Hamfriui, kad karšti leisis tik vyrui, kuris pranoks ją dvikovoje. Senasis 

riteris išraudo kaip vėžys, bet sutiko užsivilkti šarvus ir parodyti moteriškei 
jos vietą. Jiedu kovėsi bukais turnyriniais ginklais, tad Brienės vėzdas buvo 
be dyglių. Ji sulaužė serui Hamfriui raktikaulį, du šonkaulius ir sužlugdė 
jų sužadėtuves. Jis buvo trečias ir paskutinis Brienės sužadėtinis. Daugiau 
tėvas nevertė jos tekėti. 

Jei ant kulnų jai iš tiesų lipo seras Šedrikas, greičiausiai Brienės laukė 
dvikova. Ji neketino nei keliauti drauge su juo, nei leisti, kad sekdamas iš 
paskos jis rastų Sansą. Jis atrodė šiek tiek pasipūtęs, mat neprastai valdo kala- 
viją, pamanė Brienė, bet yra neaukšto ūgio. Man bus lengviau jį pasiekti, be 
to, turėčiau būti už jį stipresnė. 

Jėga Brienė nenusileido daugumai riterių, be to, senasis jos kovų meis- 
tras sakydavo, kad ji vikresnė, nei tokia augalota moteris turėtų būti. Dievai 
nepagailėjo jai ir ištvermės, kurią seras Gudvinas laikė pačia kilniausia do- 
vana. Dvikova su kalavijais ir skydais labai vargino ir pergalę dažniausiai 
švęsdavo ištvermingesnis vyras. Seras Gudvinas mokė ją kautis atsargiai, 
tausoti jėgas, o priešams leisti jas švaistyti įnirtingai puolant. 

- Vyrai visuomet manys, kad tu silpnesnė, nei iš tiesų esi, - kartą pa- 
aiškino jis, - be to, būdami išdidūs, jie norės įveikti tave greitai, kad niekas 
nesakytų, girdi, moteris atėmė iš jų paskutines jėgas. 

Iškeliavusi į platų pasaulį, Brienė netruko įsitikinti, kad tai tiesa. Net 
Džeimis Lanisteris netoli Mergelių Duburio ošiančiame miške puolė ją kaip 
pašėlęs. Jei dievai bus geri, Pamišusi Pelė padarys tą pačią klaidą. Gal jis ir 
patyręs riteris, tarė sau Brienė, bet Džeimiui Lanisteriui neprilygsta. Taip pa- 
galvojusi, ji išsitraukė iš makštų kalaviją. 

Bet prie kelio išsišakojimo artinosi ne sero Šedriko kaštoninis ristūnas, 
o vos kojas bepavelkantis, senas keršas kuinas, kuriuo jojo liesas berniokas. 
Pamačiusi arklį, Brienė sumišusi įsikišo kalaviją į makštis. Čia tik vaikinu- 
kas, pamanė ji, bet paskui pamatė po pakeltu gobtuvu slepiamą jo veidą. Tai 
vaikinas iš Prieblandos Slėnio, tas, kur į mane atsitrenkė. Tai jis. 

Vaikinukas į pilies griuvėsius nė nepažvelgė, tik įsistebeilijo pirma į 
vieną kelio atšaką, paskui - į kitą. Kelias akimirkas padvejojęs, jis pasuko 
kuiną kalvų link ir nuplumpino toliau. Brienė žiūrėjo į jį, lietuje tolstantį ir 
dingstantį iš akių, ir staiga prisiminė, kad matė jį ir Rosbyje. Jis mane seka, 
suprato ji, bet šį žaidimą moku ir aš. Ji atrišo kumelę, sėdo į balną ir nujojo 
jam iš paskos. 
žas užpildo vanduo. Lietus užgožė artėjančios Brienės keliamą triukšmą, be 
to, ir per pakeltą gobtuvą vaikinas negalėjo visko gerai girdėti. Jis nė karto 
neatsigręžė, tad Brienė pririsnojusi kalavijo geležtės plokštuma sušėrė kui- 
nui per pasturgalį. 

Arklys atsistojo piestu, o paliegėlis vaikinukas išlėkė iš balno, jo apsiaus- 
to skvernai suplazdėjo nelyginant sparnai. Jis dribtelėjo į dumblą ir liko 
gulėti purvinas, su nurudusia žole tarp dantų, kol priėjusi prie jo Brienė 

sustojo. Be jokios abejonės, tai buvo tas pats vaikinas. Ji atpažino ant akies 
voko pūpsantį miežį. 

— Kas tu toks? - paklausė ji. 

Vaikinas kelis kartus be garso žioptelėjo. Jo akys buvo išpūstos kaip ku- 
kuliai. 

— P-p-a, - tegebėjo ištarti jis. - P-p-a. - Jis visas tirtėjo ir nuo to tarškėjo 
jo grandeliniai šarvai. - P-p-a. P-p-a. 

— „Prašau“? - tarė Brienė. - Mėgini pasakyti: „Prašau“? - Ji kilstelėjo ka- 
lavijo geležtės smaigalį prie jo Adomo obuolio. - Prašau atsakyti, kas esi ir 
kodėl mane seki. 

- Ne „p-p-a prašau“. - Jis įsikišo į burną pirštą, iškabino gabalą dumblo 
ir nusispjovė. - P-p-a Podas. Mano vardas p-p-a Podrikas p-p-a Peinas. 

Brienė nuleido kalaviją. Staiga jai to vaikino pagailo. Ji prisiminė vieną 
dieną Ivenfole ir jauną riterį, laikantį rankoje rožę. Jis tą rožę atnešė pado- 
vanoti man. Bent jau taip jai pasakė septonė. Jai tik reikėjo gražiai sutikti jį 
savo tėvo pilyje. Jis buvo aštuoniolikos metų, ilgais rudais plaukais, krin- 
tančiais jam ant pečių. O ji buvo dvylikos, įsprausta į naują ankštą, kietai 
suveržtą suknią su granatais nusagstytu korsetu. Jiedu buvo vienodo ūgio, 
tačiau Brienė negalėjo nei pažvelgti jam į akis, nei ištarti paprastų žodžių, 
kurių buvo išmokiusi septonė. „Sere Ronetai. Sveikas atvykęs į mano lordo 
tėvo menę. Malonu pagaliau išvysti tavo veidą.“ 

— Kodėl seki paskui mane? - griežtai paklausė ji vaikino. - Ar tau liepta 
mane šnipinėti? Kieno žmogus esi: Veirio ar karalienės? 

— Ne. Nei Veirio, nei karalienės. Niekam nepriklausau. 

Brienė pamanė, kad jam dešimt metų, bet nustatydama vaiko amžių ji 
dažnai apsirikdavo. Vaikinai jai visuomet atrodydavo jaunesni, nei būdavo 
iš tiesų, galbūt dėl to, kad ji pagal savo amžių visuomet būdavo augesnė. 
„Baisiai augalota, - sakydavo septonė Roelė, - ir tokia vyriška...“ 

— Berniukui joti šiuo keliu vienam pavojinga. 

- Tik ne ginklanešiui. Aš jo ginklanešys. Rankos ginklanešys. 

— Lordo Taivino? - Brienė kaipmat išsitraukė kalaviją. 

— Ne. Neto rankos. Ankstesnio. Jo sūnaus. Kartu su juo koviausi mūšyje. 
Šaukiau: „Pusžmogi! Pusžmogi!“ 

Kipšo ginklanešys... Brienė net nežinojo, kad Tirionas jį turėjo. Tirionas 
Lanisteris nebuvo riteris. Jos nuomone, visai tikėtina, kad jis galėjo turėti 
tarną ar net porą tarnų, kurie jam dirbo, dar pažą, taurininką ir ką nors, kas 
padėdavo jam apsirengti. Bet ginklanešį? 

— Kodėl seki paskui mane? - tarė ji. - Ko nori? 

— Noriu surasti ją. - Vaikinukas atsistojo. - Jo ledi. Tu jos ieškai. Brela 
man pasakė. Ji - jo žmona. Ne Brela, ledi Sansa. Pamaniau, jei ją rasiu... - 
Staiga jo veidą iškreipė sielvartas. - Aš jo ginklanešys, - pakartojo Podrikas, 
ojo veidu žliaugė lietaus vanduo, - bet jis mane paliko. 


SANSA 


| or kai ji dar buvo maža mergaitė, į Vinterfelą užklydo keliaujan- 
tis dainius ir pusę metų pas juos viešėjo. Jis buvo senas žmogus žilais 
plaukais ir vėjo nugairintais skruostais, bet dainavo apie riterius, klajones, 
gražuoles ledi, ir kai dainius susiruošė juos palikti, Sansa graudžiai verkda- 
ma maldavo tėvo jo neišleisti. 

— Tas žmogus po tris kartus sudainavo mums visas dainas, kurias mo- 
kėjo, - švelniai atsakė dukteriai lordas Edardas. - Negaliu laikyti dainiaus 
pilyje prieš jo valią. Bet nereikia verkti. Pažadu, kad atkeliaus ir kitų dainių. 

Tačiau daugiau nei metus joks kitas dainius į pilį neužsuko. Sansa mel- 
dėsi Septynetui jų septoje ir seniesiems širdamedžio dievams prašydama 
grąžinti senąjį dainių arba, dar geriau, atsiųsti kitą, jauną ir gražų. Dievai į 
jos maldas neatsiliepė ir Vinterfelo menėse viešpatavo tyla. 

Bet tuomet ji buvo maža paika mergaitė. O dabar Sansa jau buvo trylikos 
metų ir kraujavusi mergina. Visos jos naktys buvo kupinos dainų ir dieną ji 
melsdavo dievų tylos. 

Jei Lizdas būtų buvęs pastatytas kaip ir visos kitos pilys, myriop pa- 
smerkto vaikino dainas būtų girdėjusios tik žiurkės ir požeminio kalėjimo 
sargai. Požemio sienos buvo storos ir nuslopindavo tiek dainas, tiek klyks- 
mus. Tačiau viena dangaus celių siena buvo visiškai atvira, tad kiekvienas 
mirtininko sugrotas akordas aidu atsimušdavo į akmeninius Milžino Ieties 
pečius. O jau dainos, kurias jis rinkosi... Jis dainavo apie Drakonų Šokį, apie 
Džonkvilę ir jos juokdarį, apie Dženę iš Senųjų Akmenų ir apie Laumžirgių 
princą. Traukė dainas apie išdavystes, baisiausius nužudymus, apie pakar- 
tus žmones ir kruviną kerštą; dainavo apie sielvartą ir liūdesį. 

Nesvarbu, į kurią pilies menę ėjo, Sansa negalėjo išvengti muzikos. Ši 
sklido aukštyn vingiuotais bokšto laiptais, užklupdavo ją nuogą, besimau- 
dančią kubile, temstant drauge vakarieniaudavo ir įsibraudavo į jos mie- 
gamąjį, nors Sansa stropiai užverdavo langines. Tos dainos aidėjo šaltame 
ore ir, kaip ir nuo to šalto oro, nuo tų dainų ją krėtė šiurpas. Nors nuo tos 
dienos, kai ledi Lisa nukrito, Lizde daugiau nesnigo, naktys buvo nemalo- 
niai šaltos. 

Dainiaus balsas buvo stiprus ir gražus. Sansa pagalvojo, kad dabar jis 
dainuoja geriau nei anksčiau, jo balsas atrodė sodresnis, persmelktas kan- 
čios, baimės ir ilgesio. Ir niekaip nesuprato, kodėl dievai davė tokį puikų 
balsą niekšui. Jei Petiras nebūtų atsiuntęs sero Lotoro manęs saugoti, Pirš- 
tuose Mariljonas būtų paėmęs mane jėga, priminė sau Sansa. O kai teta Lisa 
mėgino mane nužudyti, jis grojo, kad niekas neišgirstų mano šauksmų. 

Bet dėl to klausytis dainų nebuvo lengviau. 

— Prašau, - maldavo ji lordo Petiro, - gal gali liepti jam liautis? 

— Daviau tam vaikinui žodį, mieloji. - Petiras Beilišas, Harenholo lordas, 
Aukštasis Trišakio lordas ir Lizdo bei Arino Slėnio lordas Gynėjas, pakėlė 
akis nuo rašomo laiško. Nuo tada, kai nukrito ledi Lisa, jis parašė šimtus 
laiškų. Sansa matė, kaip į paukštides grįžta ir vėl išskrenda varnai. - Jau ge- 
riau kęsiu jo dainas, nei klausysiuos verkšlenimo. 

Taip, geriau, kai jis dainuoja, bet... 

- Ar jam būtina visą naktį groti, milorde? Lordas Robertas negali už- 
migti. Jis verkia... 

— „„gedėdamas motinos. Nieko nepadarysi, ta moteris mirusi. - Petiras 
gūžtelėjo. - Laukti liko nebeilgai. Rytoj pas mus užkops lordas Nestoras. 

Sansa jau kartą buvo sutikusi lordą Nestorą Roisą ir tai nutiko po Petiro 
ir jos tetos vestuvių. Roisas buvo Mėnulio Vartų - didelės pilies, dunksan- 
čios kalno papėdėje ir saugančios laiptus į Lizdą, - Sergėtojas. Prieš kop- 
dami įkalnėn, vestuvininkai pas jį pernakvojo. Lordas Nestoras žvilgtelėjo 
į Sansą vos kartą, bet vien pagalvojus, kad jis čia ateis, ją apimdavo siaubas. 
Mat jis taip pat buvo ir vyriausiasis Slėnio valdytojas, ištikimas Jono Arino 
ir ledi Lisos vasalas. 

- Juk jis ne... juk neleisi lordui Nestorui susitikti su Mariljonu, ar ne? 

Matyt, Sansos veide šmėstelėjo siaubas, nes Petiras padėjo plunksną. 

— Priešingai. Man derėtų primygtinai reikalauti to susitikimo. - Petiras 
jai pamojo, kviesdamas sėstis šalia. - Mudu su Mariljonu kai ką sutarėme. 
Mordas tikrai moka įtikinti. Ir jei dainius mus nuvils užtraukęs mums ne- 
patinkančią dainą, nieko baisaus: mudviem tiesiog reikės pareikšti, kad jis 
meluoja. Kaip manai, kuo lordas Nestoras patikės? 

— Gal mumis? - Gaila, bet Sansa nebuvo tuo visiškai tikra. 

- Žinoma. Mūsų melas jam bus naudingas. 

Saulėtoje menėje buvo šilta, linksmai spragsėjo židinio ugnis, bet Sansa 
vis tiek drebėjo. 

— Taip, bet... O kas, jei... 

- Kas, jei garbė lordui Nestorui svarbesnė už naudą? - Petiras ją apka- 
bino. - Kas, jei jis trokšta tiesos ir teisingumo už savo nužudytą ledi? - Jis 
šyptelėjo. - Pažįstu lordą Nestorą, mieloji. Ar gali įsivaizduoti, kad leisčiau 
jam skriausti savo dukterį? 

Nesu tavo duktė, pagalvojo Sansa. Aš - Sansa Stark, lordo Edardo ir ledi 
Ketlinos duktė, mano gyslomis teka Vinterfelo kraujas. Tačiau garsiai ji šių 
žodžių neištarė. Jei ne Petiras Beilišas, tai ji, o ne Lisa Arin būtų per šaltą 
žydrą dangų smigusi žemyn šešis šimtus pėdų, ištiškusi į akmenis ir žuvusi. 
Jis toks narsus. Sansa pavydėjo Petirui drąsos. Ji tenorėjo vėl šmurkštelėti 
į lovą, palįsti po antklode ir miegoti, miegoti... Žuvus Lisai Arin ji dar nė 
karto neišmiegojo visą naktį. 

— Ar negalėtum pasakyti lordui Nestorui, kad aš... negaluoju arba... 

- Jis norės išgirsti tavo liudijimą apie Lisos žūtį. 

- Milorde, o jei... jei Mariljonas papasakos, kas iš tiesų... 

— Nori pasakyti, jei jis meluos? 

— Meluos? Na taip... jei meluos, jei mudviejų pasakojimai skirsis, o lor- 
das Nestoras pažvelgs man į akis ir pamatys, kokia aš išsigandusi... 

— Akyse atsispindintis lašelis baimės bus visiškai suprantamas, Eleina. 
Juk matei siaubingą dalyką. Nestoras tikrai liks sujaudintas. - Petiras ati- 
džiai pažvelgė jai į akis, tarsi būtų matęs jas pirmą kartą. - Tavo akys kaip 
motinos. Žvilgsnis nuoširdus ir nekaltas. Jos žydros kaip saulės nutvieksta 
jūra. Kai būsi truputį vyresnė, daugybė vyrų tose akyse nuskęs. 

Sansa nesumojo, ką atsakyti. 

- Tau tik reikia lordui Nestorui pakartoti tą pačią istoriją, kurią papasa- 
kojai lordui Robertui, - pridūrė Petiras. 

Robertas - tik mažas ligotas berniukas, pagalvojo ji, o lordas Nestoras - 
suaugęs vyras, be to, griežtas ir įtarus. Robertas nebuvo stiprus vaikas ir jį 
reikėjo saugoti net nuo tiesos. „Kai kada meluojama iš meilės“, - patikino ją 
Petiras. Ir dabar Sansa jam tai priminė. 

— Robertui melavome norėdami jį apsaugoti, - tarė ji. 

- O šį kartą pameluosime, kad apsisaugotume patys. Kitaip iš Lizdo mu- 
dviem teks išeiti pro tas pačias duris, pro kurias iškeliavo Lisa. - Petiras vėl 
pasiėmė plunksną. - Turime pavaišinti jį melu ir Arboro auksiniu, o jis vis- 
ką nuris ir paprašys dar, pamatysi. 

Jis ir man nuolat meluoja, suvokė Sansa. Tačiau tas melas guodė ir ji ne- 
manė, kad Petiras linki jai bloga. Melas nėra toks blogas, jei meluojama no- 
rint gero. Jei tik ji būtų tuo melu tikėjusi... 

Tai, ką prieš nukrisdama pasakė teta, vis dar nedavė Sansai ramybės. 

- Kliedesiai, - įvardijo tas kalbas Petiras. - Mano žmona buvo pamišusi, 
pati matei. | 

Ir Sansa tikrai tai matė. Aš tik stačiau sniego pilį, o ji už tai norėjo išstum- 
ti mane pro Mėnulio duris. Petiras mane išgelbėjo. Jis labai mylėjo mano mo- 
tiną ir... 

Ir ją? Argi Sansa galėjo tuo abejoti? Juk Petiras ją išgelbėjo. 

Jis išgelbėjo Eleiną, savo dukterį, pakuždėjo jai vidinis balsas. Bet ji buvo 
ir Sansa... o kartais jai rodės, kad ir lordas Gynėjas tarsi su dviem veidais. 
Jis buvo ir Petiras, jos gynėjas, malonus, sąmojingas ir švelnus, bet... ir Ma- 
zasis Pirštas - lordas, kurį ji pažinojo Karaliaus Uoste ir kuris, klastingai 
švpsodamasis ir glostydamas barzdą, kažką šnabždėjo karalienei Sersėjai. 
Ir Mažasis Pirštas nebuvo Sansos draugas. Kai Džofas ją sumušė, pagalbos 
ii sulaukė iš Kipšo, o ne iš Mažojo Piršto. Kai minia ketino ją išprievartauti, 
Skalikas, o ne Mažasis Pirštas ant rankų nunešė ją ten, kur saugu. Kai Lanis- 

teriai prieš jos valią ištekino ją už Tiriono, ją guodė Garlanas Narsusis, ne 
Mažasis Pirštas. 

Bet padėjo man pabėgti. Tai jis padarė. Maniau, tai sero Dontoso, mano 
vargšo seno girto Floriano, nuopelnas, tačiau iš tiesų viską surengė Petiras. 
Mažasis Pirštas tebuvo kaukė, kurią jis buvo priverstas dėvėti. Tik kartais 
Sansai būdavo sunku atskirti, kur dar žmogus, o kur jau jo kaukė. Mažasis 
Pirštas ir lordas Petiras atrodė tokie panašūs... Galbūt Sansa būtų sprukusi 
nuo jų abiejų, tik neturėjo kur eiti. Vinterfelas buvo sudegintas ir apleistas, 
Branas ir Rikonas - mirę ir seniai atšalę. Robas ir jų ledi motina buvo iš- 
duoti ir nužudyti Dvyniuose; Tirionas nukirsdintas už karaliaus Džofrio 
nužudymą, o jei ji kada nors grįžtų į Karaliaus Uostą, karalienė tikrai liep- 
tų nukirsti galvą ir jai. Teta, pas kurią Sansa tikėjosi rasti prieglobstį, užuot 
jį suteikusi, mėgino ją nužudyti. Jos dėdė Edmuras buvo Frėjų belaisvis, o 
dėdės tėvo brolis Juodoji Žuvis - apsiaustas Riverane. Neturiu kur eiti, liū- 
dnai pagalvojo Sansa, neturiu nė vieno tikro draugo, tik Petirą. 

Tą naktį pasmerktasis myriop padainavo „Dieną, kai jie pakorė Juodąjį 
Robiną“, „Motinos ašaras“ ir „Kastamero lietų“. Tada valandėlę nutilo, bet, 
vos tik Sansa ėmė migdytis, užgrojo vėl. Padainavo „Šešis sielvartus“, „Nu- 
kritusius lapus“ ir „Alisaną“. Tokios liūdnos dainos, dingtelėjo Sansai. Vos 
užsimerkusi pamatydavo jį dangaus celėje, susigūžusį, besislepiantį kampe 
nuo šalto juodo dangaus, susisupusį į kailius ir švelniai priglaudusį prie 
krūtinės arfą. Neturėčiau jo gailėti, tarė ji sau. Jis buvo tuščiagarbis, žiau- 
rus ir netrukus mirs. Sansą negalėjo jo išgelbėti. Ir kodėl būtų turėjusi tai 
daryti? Mariljonas mėgino ją išprievartauti ir Petiras ne vieną, o du kartus 
išgelbėjo jai gyvybę. Kartais meluoti neišvengiama. Karaliaus Uoste ji tik 
melu ir buvo gyva. Jei nebūtų melavusi Džofriui, karaliaus sargyba būtų ją 
kaip reikiant prilupusi. 

Padainavęs „Alisaną“, Mariljonas vėl nutilo ir leido Sansai valandėlę pail- 
sėti. Bet kai pro langines ėmė skverbtis pirmieji tekančios saulės spinduliai, 
ji išgirdo iš apačios sklindančią tylią „Ūkanoto ryto“ melodiją ir kaipmat 
nubudo. Iš tiesų šią dainą labiau tiko dainuoti. moteriai, mat tai buvo rau- 
da motinos, rypuojančios rytą po siaubingo mūšio, tarp žuvusių ieškančios 
vienintelio savo sūnaus. Motina rauda sielvartaudama dėl savo žuvusio sū- 
naus, pagalvojo Sansa, o Mariljonas - dėl savo pirštų ir akių. Žodžiai skriejo 
tamsoje nelyginant strėlės ir ją žeidė. 


O gal matei mano berniuką, gerasis sere, 
Kaštoniniais plaukais? 

Jis man žadėjo grįžti į Vendišą, 

Į Vendišą, kur mūsų namai. 

Sansa užsidengė ausis žąsų pūkų pagalve, kad negirdėtų tęsinio, bet 
nieko gero tai nedavė. Išaušo rytas, ji pabudo, o lordas Nestoras Roisas jau 
kopė į kalną. 

Lizdą vyriausiasis valdytojas ir jo svita pasiekė vėlyvą popietę, palikę sau 
už nugaros auksu ir raudoniu spindintį slėnį ir kylantį vėją. Jis drauge atsi- 
vedė savo sūnų, serą Albarą, gerą dešimtį riterių ir dvidešimt kovos meis- 
trų. Tiek daug svetimų žmonių. Sansa žvelgė jiems į veidus nerimaudama ir 
svarstydama, ar jie draugai, ar priešai. 

Petiras svečius pasitiko vilkėdamas juodą aksominį švarką pilkomis, 
prie vilnonių kelnių derančiomis rankovėmis, šiek tiek temdančiomis pilkai 
žalių jo akių žvilgsnį. Šalia jo stovėjo meisteris Koulmanas, ant ilgo lieso ka- 
klo pasikabinęs iš įvairaus metalo sunertą grandinę. Nors iš jųdviejų meis- 
teris buvo gerokai aukštesnis, vis dėlto visų dėmesį traukė lordas Gynėjas. 
Rodos, šiandien jis nebuvo linkęs dalyti šypsenų. Jis rimtai išklausė Roisą, 
pristačiusį jį atlydėjusius riterius, o tada tarė: 

— Sveiki atvykę, milordai. Žinoma, mūsų meisterį Koulmaną pažįstate. 
Lorde Nestorai, tikriausiai prisimeni Eleiną, mano nesantuokinę dukterį? 

- Žinoma. 

Lordas Nestoras Roisas buvo pagyvenęs, plinkantis vyras storu ir trum- 
pu kaklu, plačia krūtine, šiek tiek pražilusia barzda ir rūsčiu žvilgsniu. Pasi- 
sveikindamas jis linktelėjo net pusę colio. 

Sansa padarė reveransą baimindamasi praverti burną, kad neleptelėtų 
ko nors nederama. Petiras padėjo jai atsistoti. 

- Mieloji, būk gera, atvesk lordą Robertą į aukštąją menę priimti svečių. 

- Gerai, tėve, - spigiai, įsitempusi tarė ji. Tai melagės balsas, pagalvojo 
skubėdama laiptais, o paskui galerija, vedančia į Mėnulio bokštą. Kaltinin- 
kės balsas. 

Kai Sansa įžengė į Roberto Arino kambarį, Gretčelė ir Madė kaip tik pa- 
dėjo jam mautis kelnes. Lizdo lordas ir vėl verkė. Jo akys buvo raudonos ir 
užputusios, blakstienos sulipusios, nosis patinusi ir bėganti. Po viena šner- 
ve blizgėjo išdrykęs snarglys, o į apatinę lūpą Robertas buvo įsikandęs, tad 
ji kraujavo. Lordas Nestoras neturi jo tokio pamatyti, labai nusiminusi pagal- 
vojo Sansa. 

— Gretčele, atnešk praustuvę. - Paėmusi berniuką už rankos, Sansa nusi- 
tempė jį prie lovos. - Ar mano mielasis Robinas šiąnakt gerai miegojo? 

— Ne, - šniurkštelėjo jis. - Aš nė akių nesudėjau, Eleina. Jis vėl dainavo, 
o mano kambario durys buvo užrakintos. Šaukiau, kad tarnai mane išleistų, 
bet nė vienas neatėjo. Kažkas uždarė mane kambaryje. 

- Tai nedorėliai tarnai... —- Suvilgiusi minkštą skudurėlį šiltame van- 
denyje, Sansa švelniai, labai švelniai ėmė prausti berniukui veidą. Mat jei 
prausdavai Robertą pernelyg šiurkščiai, jis imdavo drebėti. Berniukas buvo 

paliegęs ir labai jau mažas. Robertui buvo aštuoneri, bet Sansa buvo mačiusi 
už jį didesnių penkiamečių. 

Robertui ėmė drebėti lūpa. 

— Norėjau ateiti pas tave ir miegoti kartu. 

Žinau, kad norėjai. Kol jo motina dar nebuvo ištekėjusi už lordo Petiro, 
mielasis Robinas buvo pratęs įslinkti pas ją į lovą. Ledi Lisai žuvus, jis ėmė 
klaidžioti po Lizdą ieškodamas kitų lovų. Ir jam labiausiai patiko Sansos 
lova, todėl... vakar vakare ji paprašė sero Lotoro Bruno užrakinti duris. Jei 
berniukas būtų tik miegojęs, ji nebūtų prieštaravusi, bet jis vis mėgino nosi- 
mi braukyti jai krūtis, be to, kai Robertui užeidavo drebulys, jis dažniausiai 
prišlapindavo patalus. 

- Iš Vartų su tavimi pasimatyti atvyko lordas Nestoras Roisas. - Sansa 
nušluostė Robertui nosį. 

- Bet aš nenoriu jo matyti, - tarė berniukas. - Noriu klausytis istorijos 
apie Sparnuotą Riterį. 

- Vėliau, - pažadėjo Sansa. - Iš pradžių turi susitikti su lordu Nestoru. 

— Lordas Nestoras turi apgamą, - muistydamasis pareiškė jis. Vyrų su 
apgamais Robertas bijojo. - Mama sakė, kad jis labai baisus. 

— Mano vargšas mielasis Robinai... - Sansa ant viršugalvio sušukavo jam 
plaukus. - Žinau, kad tau jos trūksta. Ir lordas Petiras jos ilgisi. Jis ledi Lisą 
mylėjo ne mažiau už tave. 

Tai buvo melas, bet... šventas melas. Vienintelė moteris, kurią Petiras 
kada nors mylėjo, buvo nužudytoji Sansos motina. Jis pats tai prisipažino 
ledi Lisai, prieš išstumdamas ją pro Mėnulio duris. Ji buvo pamišusi ir pa- 
vojinga. Nužudė savo lordą vyrą ir būtų nužudžiusi mane, jei Petiras nebūtų 
atėjęs ir mane išgelbėjęs. 

Tačiau Robertui nereikėjo to žinoti. Jis tebuvo mažas ligotas berniukas, 
kuris mylėjo savo mamą. 

- Štai, - tarė Sansa, - dabar atrodai kaip tikras lordas. Made, atnešk jo 
apsiaustą. 

Apsiaustas buvo išaustas iš ėriuko vilnos, švelnus ir šiltas, žydras kaip 
dangaus mėlynė, išryškinantis gelsvai rusvą jo tunikos spalvą. Apgobusi juo 
Robertui pečius, Sansa susegė drabužį sidabrine pusmėnulio sege ir paėmė 
berniuką už rankos. Bent kartą Robertas ėjo nesiožiuodamas. 

Nukritus ledi Lisai, aukštoji menė buvo uždaryta, ir kai Sansa vėl įkėlė 
ten koją, ją nukrėtė šiurpas. Menė buvo ilga ir, Sansos nuomone, praban- 
gi ir graži, bet jai čia vis tiek nepatiko. Net ir geriausiais laikais ji buvo 
blanki ir šalta. Laibos kolonos atrodė lyg pirštų griaučiai, o mėlynos gys- 
lelės baltame marmure priminė gyslas ant senės kojų. Nors sienose buvo 
įmūryta penkiasdešimt sidabrinių laikiklių, liepsnojo tik apie dešimt 
deglų, tad ant grindų driekėsi šešėliai ir telkėsi kiekviename kampelyje. 
Einant marmuru, jų žingsniai aidėjo, be to, Sansa girdėjo Mėnulio duris 


VARNŲ PUOTA 149 


klebenantį vėją. Nereikia į tas duris žiūrėti, tarė ji sau, kitaip imsiu tirtėti 
baisiau už Robertą. 

Madės padedama, ji pasodino Robertą į burtmedžio sostą, ant krūvos 
pagalvių, ir pranešė, kad jo šviesybė priims svečius. Kitame menės gale du 
žydrais apsiaustais vilkintys sargybiniai atvėrė duris ir Petiras atlydėjo juos 
ilgu mėlynu kilimu, patiestu tarp baltų kaip kaulai kolonų eilių. 

Berniukas pasveikino lordą Nestorą nedrąsiai ištaręs kelis malonius žo- 
džius, bet neužsiminęs apie jo apgamą. Kai vyriausiasis valdytojas pasiteira- 
vo lordo apie jo motiną, Robertui ėmė virpėti rankos. 

— Mariljonas nuskriaudė mano motiną. Išstūmė ją pro Mėnulio duris. 

— Ar tavo šviesybė matė, kaip tai nutiko? - paklausė seras Marvinas Bel- 
moras, išstypęs rudaplaukis riteris, tarnavęs Lisos sargybos kapitonu, kol 
Petiras į jo vietą nepaskyrė sero Lotoro Bruno. 

- Eleina matė, - tarė berniukas. - Ir mano lordas įtėvis. 

Lordas Nestoras pažvelgė į ją. Ir seras Albaras, ir seras Marvinas, ir 
meisteris Koulmanas - visi žiūrėjo į ją. Ji buvo mano teta, bet norėjo mane 
nužudyti, pagalvojo Sansa. Atitempė mane prie Mėnulio dury ir mėgino iš- 
stumti pro jas. Niekada nenorėjau to bučinio, aš tik stačiau sniego pilį. Sansa 
rankomis apsiglėbė šonus, kad neimtų tirtėti. 

- Atleiskite jai, milordai, - tyliai prabilo Petiras Beilišas. - Apie tą dieną 
ji vis dar sapnuoja košmarus. Tad nenuostabu, kad jai sunku apie tai kalbė- 
ti. — Petiras priėjo jai už nugaros ir švelniai uždėjo rankas ant pečių. - Ži- 
nau, kaip tau sunku, Eleina, bet mūsų draugai turi išgirsti tiesą. 

— Taip. - Jos gerklė buvo tokia išdžiūvusi ir įsitempusi, kad skaudėjo ta- 
riant kiekvieną žodį. - Mačiau... Buvau su ledi Lisa, kai... - Jos skruostu 
nuriedėjo ašara. Gerai, ašara - labai gerai. - ...kai Mariljonas... ją nustūmė. 

Ir ji dar kartą pakartojo tą patį, pati beveik negirdėdama savo žodžių. 

Sansai įpusėjus pasakojimą, Robertas pravirko, o pagalvės, ant kurių jis 
sėdėjo, pavojingai pasislinko. 

- Jis nužudė mano motiną. Noriu, kad jis skristų! - Robertui ėmė smar- 
kiau drebėti pirštai, be to, dabar tirtėjo ir rankos. Berniuko galva pradėjo 
trūkčioti, ėmė kalenti dantys. - Skristų! - suklykė jis. - Skristų, skristų! 

Dabar jis nevalingai mostagavo rankomis ir kojomis. Lotoras Brunas 
kaip tik laiku žengė prie pakylos ir sugavo Robertą, krentantį nuo sosto. 
Vos per žingsnį nuo Bruno stovėjo meisteris Koulmanas, tik jis nieko ne- 
galėjo padaryti. 

Bejėgė, kaip ir visi kiti, Sansa tiesiog stovėjo ir žiūrėjo į Robertą, kre- 
čiamą drebulio priepuolio. Viena koja berniukas įspyrė serui Lotarui į 
veidą. Brunas nusikeikė, bet nelaimėlio nepaleido, o šis, tampomas trau- 
kulių, spardėsi, mosavo rankomis ir apsišlapino. Atvykėliai nepratarė nė 
žodžio; lordas Nestoras tokių priepuolių buvo matęs ir anksčiau. Praėjo 
nemažai laiko, kol Roberto spazmai ėmė silpti, ir šį kartą laukti, rodos, 

teko ilgiau. Kai viskas baigėsi, mažasis lordas buvo toks išsekęs, kad ne- 
pastovėjo ant kojų. 

— Geriau nuneškite lordą į lovą ir nuleiskite jam kraują, - tarė lordas Pe- 
tiras. 

Paėmęs ant rankų, Brunas išnešė berniuką iš menės. Meisteris Koulma- 
nas raukydamasis nusekė iš paskos. 

Nutilus jų žingsniams, aukštojoje Lizdo menėje įsiviešpatavo tyla. Sansa 
girdėjo lauke ūžaujant vėją ir klebenant Mėnulio duris. Ji buvo labai sušalu- 
si ir pavargusi. Ar teks pasakoti tą istoriją nuo pradžių? - svarstė ji. 

Bet, matyt, ji viską papasakojo įtikinamai. Lordas Nestoras krenkštelėjo. 

- Tas dainius nepatiko man nuo pat pirmos dienos, - burbtelėjo jis. - 
Raginau ledi Lisą jį išsiųsti. Daug kartų raginau. 

— Tu visada teisingai jai patardavai, milorde, - linktelėjo Petiras. 

- Bet ji manęs neklausė, - pasiskundė Roisas. - Nenoriai manęs išklau- 
sydavo ir nekreipdavo dėmesio. 

— Miledi šiam pasauliui buvo pernelyg patikli. - Petiras prabilo taip švel- 
niai, jog Sansa būtų galėjusi patikėti, kad jis savo žmoną tikrai mylėjo. - Lisa 
niekada neįžvelgdavo žmonėse blogio, tik gėrį. Mariljonas dainavo žavingas 
dainas, ir ji klaidingai pamanė, kad vaikino ir prigimtis tokia. 

- Jis vadino mus kiaulėmis, - įsiterpė seras Albaras Roisas. Tai buvo sta- 
čiokiškas plačiapetis riteris, švariai nusiskutęs smakrą, bet su vešliomis juo- 
domis žandenomis, stirksančiomis jo gražaus veido pakraščiuose nelyginant 
gyvatvorė. Seras Albaras buvo lyg iš akies trauktas tėvas, tik jaunesnis. - Jis 
sudėjo dainą apie dvi kiaules, knisančias žemę kalno papėdėje ir ėdančias sa- 
kalo grobio liekanas. Tos kiaulės buvome mes, bet, kai jam apie tai pasakiau, 
dainius tik nusijuokė ir tarė: „Na jau, sere, tai tik dainelė apie kiaules...“ 

- Jis šaipėsi ir iš manęs, - tarė seras Marvinas Belmoras. - Jis mane pra- 
minė seru Bim Bam. Kai prisiekiau išplėšiąs jam liežuvį, tas dainius nukūrė 
pas ledi Lisą ir pasislėpė už jos sijonų. 

- Jis dažnai taip elgdavosi, - pritarė lordas Nestoras. - Vaikinas buvo 
bailys, bet dėl ledi Lisos rodomo palankumo dar ir suįžūlėjo. Ji rengė jį kaip 
lordą, dovanodavo auksinius žiedus, atidavė mėnulio akmenų diržą. 

- Ir net mėgstamiausią lordo Jono sakalą. - Ant riterio liemenės buvo 
matyti šešios baltos Vekslių žvakės. - Jo šviesybė tą paukštį mylėjo. Jam jį 
padovanojo karalius Robertas. 

Petiras Beilišas atsiduso. 

— Nederėjo jai taip elgtis, - sutiko jis, - ir aš padariau tam galą. Lisa suti- 
ko jį išsiųsti. Dėl to tą dieną mano žmona ir susitiko su dainiumi aukštojoje 
menėje. Turėjau būti čia kartu su ja, bet nė nepagalvojau... jei nebūčiau pri- 
mygtinai reikalavęs... tai aš ją nužudžiau... 

Ne, pagalvojo Sansa, neturėtum to sakyti, neturėtum jiems to sakyti, ne. 
Tačiau Albaras Roisas tik papurtė galvą. 

- Ne, milorde, nekaltink savęs, - pasakė jis. 

- Tai buvo dainiaus darbas, - pritarė sūnui tėvas. - Atvesk jį, lorde Peti- 
rai. Pagaliau baikime šį nemalonų reikalą. 

Aprimęs Petiras Beilišas tarė: 

— Kaip pageidauji, milorde. 

Atsisukęs į sargybinius, Petiras davė atitinkamus nurodymus ir šie iš ka- 
lėjimo atvedė dainių. Kartu sū kaliniu atėjo ir dangaus celių sargas Mordas, 
baisus pažiūrėti vyras mažomis juodomis akimis ir rando subjaurotu veidu. 
Viena ausis ir dalis skruosto buvo nukirsta per kažkokį mūšį, bet dvidešimt 
stonų balkšvos mėsos tebebuvo likę. Sargas vilkėjo visai jam netinkančius 
drabužius, kurie dar ir bjauriai dvokė. 

O Mariljonas, galima sakyti, atrodė elegantiškai. Kažkas buvo jį išmau- 
dęs, apmovęs žydromis kelnėmis, apvilkęs dukslia balta tunika pūstomis 
rankovėmis, sujuosta sidabriniu ledi Lisos dovanotu diržu. Jis mūvėjo bal- 
tas šilkines pirštines, o baltas šilkinis raištis dengė jam akis, kad lordai ne- 
matytų, kas iš jų likę. 

Dainiui už nugaros su bizūnu rankoje stovėjo Mordas. Kai kalėjimo sar- 
gas bakstelėjo bizūno kotu dainiui į šonkaulius, šis parklupo ant vieno kelio. 

- Gerieji lordai, meldžiu jūsų atleidimo. 

Lordas Nestoras piktai į jį dėbtelėjo. 

— Prisipažįsti nusikaltęs? 

- Jei turėčiau akis, verkčiau. - Dainiaus balsas, naktį buvęs toks stiprus 
ir tikras, dabar atrodė prislopęs ir trūkčiojantis. - Taip ją mylėjau, kad nega- 
lėjau pakelti minties, jog matysiu ją jo glėbyje ir lovoje. Prisiekiu, blogo savo 
mielajai ledi nenorėjau. Užšoviau duris, kad niekas mudviem netrukdytų, 
kol išpažinsiu savo aistrą, bet ledi Lisa buvo tokia šalta... kai pasakė, kad 
laukiasi lordo Petiro kūdikio, aš... aš visai pamečiau protą... 

Dainiui kalbant, Sansa stebeilijosi į jo rankas. Storulė Madė dievagojosi, 
kad Mordas Mariljonui nukirto tris pirštus: abu mažylius ir kairės rankos 
bevardį. Dainiaus mažieji pirštai atrodė labiau sustirę nei kiti, bet dėl to, kad 
jis mūvėjo pirštines, sunku buvo ką nors tikrai pasakyti. Gal tai tik šnekos? Iš 
kur Madė gali tai žinoti? 

- Lordas Petiras buvo toks kilnus, kad leido man pasilikti arfą, - pridūrė 
aklas dainius. - Arfą ir... liežuvį, kad... galėčiau dainuoti. Ledi Lisai mano 
dainos labai patiko... 

- Išveskite šį padarą, o jei ne, aš pats jį nudėsiu, - burbtelėjo lordas Nes- 
toras. - Man bjauru į jį Žiūrėti. 

— Mordai, nuvesk jį atgal į dangaus celę, - liepė Petiras. 

- Klausau, milorde. - Mordas šiurkščiai stvėrė Mariljoną už pakarpos. - 
Kad man daugiau nė žodžio. 

Mordui prabilus Sansa suglumusi pamatė, kad kalėjimo sargo dantys iš 
aukso. Jie žiūrėjo, kaip jis pusiau stumia, pusiau tempia dainių prie durų. 

- Tas žmogus turi mirti, - kai jiedu išėjo, pareiškė seras Marvinas Bel- 
moras. - Jis turi iškristi pro Mėnulio duris paskui ledi Lisą. 

— Tik be liežuvio, - pridūrė seras Albaras Roisas. - Be to meluojančio ir 
pašaipaus liežuvio. 

- Žinau, buvau jam pernelyg švelnus, - lyg ir atsiprašydamas tarė Petiras 
Beilišas. - Tiesą sakant, man jo gaila. Jis nužudė iš meilės. 

— Ar iš meilės, ar iš neapykantos, - atrėžė Belmoras, - o vis tiek turi 
mirti. 

- Ir kuo greičiau, - šiurkščiai pritarė lordas Nestoras. - Dangaus celėse 
dar niekas ilgai nekalėjo. Juos visus pašaukė žydras dangus. 

— Gal ir taip, - sutiko Petiras Beilišas, - bet tik Mariljonas gali pasaky- 
ti, ar jis į tą šauksmą atsilieps. - Jis mostelėjo, ir sargybiniai atidarė duris 
menės gale. - Ponai, žinau, kad po ilgo kopimo jaučiatės nuvargę. Jums 
visiems paruošti kambariai, kuriuose galėsite pernakvoti, o žemutinėje 
menėje patiekta valgio ir vyno. Osveli, palydėk svečius ir pasirūpink, kad 
jiems nieko netrūktų. - Tada jis kreipėsi į Nestorą Roisą: - Milorde, ar ne- 
ateitum pas mane į saulėtąją menę išgerti taurės vyno? Eleina, mieloji, tu 
mums jo papilstysi. 

Saulėtosios menės židinyje jaukiai spragsėjo ugnis, o ant stalo stovėjo 
siaurakaklis ąsotis vyno. Arboro auksinio. Kol Petiras geležiniu žarstekliu 
badė židinyje degančias malkas, Sansa įpylė Nestorui Roisui taurę vyno. 

Lordas Nestoras įsitaisė prie židinio. 

— Tai dar ne viskas, - tarė jis Petirui, tarsi Sansos čia nė nebūtų. - Mano 
pusbrolis ketina pats iškvosti dainių. 

— Bronzinis Jonas manimi nepasitiki. - Petiras stumtelėjo malką. 

- Jis ketina atvykti su būriu savo vyrų. Be abejo, prie jo prisidės ir Si- 
mondas Templtonas. Bijau, kad ir ledi Veinvud... 

- Ir lordas Belmoras, ir jaunasis lordas Hanteris, ir Hortonas Redtortas. 
Dar jie atsives Stipruolį Semą Stouną, Toletus, Šetus, Koldvoterius ir kelis 
Korbrėjus. 

— Esi puikiai informuotas. Kuriuos iš Korbrėjų? Tikriausiai ne lordą La- 
jonelį? 

— Ne, jo brolį. Nežinia kodėl, bet seras Linas manęs nemėgsta. 

- Linas Korbrėjus - pavojingas vyras, - pabrėžtinai ištarė lordas Nesto- 
ras. - Ką ketini daryti? 

- Ką aš galiu padaryti? Tik maloniai sutikti, kai jie atvyks. - Petiras dar 
kartą pabaksnojo degančias malkas ir padėjo žarsteklį. 

— Mano pusbrolis nori pašalinti tave iš lordo Gynėjo pareigų. 

- Jei jau taip, negaliu jo sulaikyti. Mano įgulą sudaro dvidešimt vyrų. 
O lordas Roisas ir jo bičiuliai gali jų sutelkti dvidešimt tūkstančių. - Petiras 
priėjo prie ąžuolinės po langu pastatytos skrynios. - Bronzinis Jonas pada- 
rys tai, ką norės, - klaupdamasis pridūrė jis. Tada pakėlė skrynios dangtį, 

išėmė pergamento ritinėlį ir atnešė jį lordui Nestorui. - Milorde... Tai įrody- 
mas, kaip labai miledi tave mylėjo. 

Sansa matė, kaip Roisas išvyniojo pergamentą. 

— Tai... labai netikėta, milorde. 

Ji suglumo, pamačiusi ašaras lordo Nestoro akyse. 

- Netikėta, bet pelnyta. Miledi tave vertino labiau už visus kitus vėliavi- 
ninkus. Ji sakė, kad esi jos uola. 

- Jos uola... - Lordas Nestoras nuraudo. - Ji taip sakė? 

— Dažnai tai kartodavo. O štai, - Petiras mostelėjo į pergamentą, - ir jos 
žodžių įrodymas. 

— Gera... gera tai žinoti. Man ne paslaptis, kad Jonas Arinas vertino 
mano tarnybą, bet ledi Lisa... ji atstūmė mane, atvykusį jai pirštis, tad bai- 
minausi... - Lordas Nestoras suraukė kaktą. - Matau, kad ant pergamento 
yra Arino antspaudas, bet parašas... 

— Lisa buvo nužudyta dar nespėjusi pasirašyti šio dokumento, todėl tai 
padariau aš, kaip lordas Gynėjas. Žinau, kad ji būtų to norėjusi. 

— Suprantu. - Lordas Nestoras suvyniojo pergamentą. - Esi... pareigin- 
gas, milorde. Ir, žinoma, drąsus. Kai kas tokią dovaną gali pavadinti nede- 
rama ir apkaltinti tave, kad ją įteikei. Vartų riterio pareigos niekada nebuvo 
paveldimos. Vartus Arinai pastatė tais laikais, kai dar nešiojo Sakalų karūną 
ir valdė Slėnį kaip karaliai. Lizdas buvo jų vasaros rezidencija, o kai imdavo 
snigti, dvaras persikeldavo žemiau. Atsiras žmonių, kurie tvirtins, jog Var- 
tai tokia pat karališka rezidencija kaip ir Lizdas. 

- Jau tris šimtus metų Slėnyje nebuvo karaliaus, - priminė jam Petiras 
Beilišas. 

- Pasirodė drakonai, - pritariamai linktelėjo lordas Nestoras. - Bet net 
ir po to Vartai išliko kaip Arinų pilis. Kol buvo gyvas jo tėvas, Vartų riteris 
buvo pats Jonas Arinas. Tėvui mirus, šią garbę jis suteikė savo broliui Rone- 
liui, o dar vėliau - savo pusbroliui Deniui. 

— Lordas Robertas brolių neturi, tik tolimų pusbrolių. 

- Tai tiesa. - Lordas Nestoras tvirtai suspaudė pergamento ritinėlį. - Ne- 
sakau, kad nesitikėjau tokios dovanos. Kol lordas Jonas valdė karalystę kaip 
ranka, man teko už jį valdyti Slėnį. Dariau viską, ko jis iš manęs reikalavo, ir 
nieko sau neprašiau. Bet, dievai mato, aš to nusipelniau! 

- Tai tiesa, - pritarė Petiras, - be to, lordas Robertas ramiau miegos žŽi- 
nodamas, kad tu, ištikimas draugas, visuomet būsi ten, jo kalno papėdėje. - 
Jis pakėlė taurę. - Taigi... siūlau tostą, milorde. Už Roisų, Mėnulio Vartų 
riterių giminę, dabar ir per amžius. 

— Taip, dabar ir per amžius! - Jiedu skambiai susidaužė sidabrinėmis 
taurėmis. 

Vėliau, gerokai vėliau, kai Arboro auksinio ąsotis jau buvo tuščias, lor- 
das Nestoras išėjo ir grįžo pas savo riterius. Tuomet Sansa jau snaudė sto- 

vėdama ir nenorėjo nieko daugiau, tik nušliaužti iki savo lovos, bet Petiras 
sučiupo ją už riešo. 

— Matai, kokius stebuklus daro melas ir Arboro auksinis? 

Ir kodėl Sansa pajuto, kad tuoj pravirks? Gerai, kad Nestoras Roisas 
buvo jų pusėje. 

— Ar visa buvo vien melas? 

— Ne, ne visa. Lisa dažnai vadindavo lordą Nestorą uola, tik nemanau, 
kad norėdama pasakyti jam komplimentą. Jo sūnų ji vadino kvailiu. Lisa 
žinojo, kad lordas Nestoras svajoja išlaikyti Vartus savo valdžioje ir iš tikrų- 
jų juos valdyti, o ne tik būti vadinamas jų lordu, tačiau ji svajojo pagimdyti 
kitų sūnų ir pilį buvo numačiusi perleisti jaunesniajam Roberto broliui. - 
Jis atsistojo. - Ar supranti, kas čia įvyko, Eleina? 

Sansa akimirką padvejojo. 

— Atidavei lordui Nestorui Mėnulio Vartus, kad užsitikrintum jo paramą. 

- Tikra tiesa, - patvirtino Petiras, - bet Roisas yra ir mūsų uola, o jis 
pernelyg išdidus ir įžeidus. Jei būčiau jo paprašęs pasakyti kainą, jis tai būtų 
palaikęs savo garbės įžeidimu ir pasipūtęs kaip rupūžė. O dabar... tas vyras 
nėra visiškai kvailas, tačiau melas, kurio prikalbėjau, jam mielesnis už tie- 
są. Jis nori tikėti, kad Lisa jį vertino labiau už kitus vėliavininkus. Šiaip ar 
taip, vienas iš tų kitų yra Bronzinis Jonas, o Nestoras puikiai supranta, kad 
yra menkesnės Roisų giminės atšakos palikuonis. Savo sūnui jis nori kai ko 
daugiau. Dėl savo vaikų garbingi vyrai padaro tokių dalykų, kurių dėl savęs 
tikrai nedarytų. 

Sansa linktelėjo. 

— Parašas... Galėjai duoti dokumentą pasirašyti ir užantspauduoti lordui 
Robertui, bet, užuot taip padaręs... 

— „.„pasirašiau jį pats kaip lordas Gynėjas. Kodėl apie tai prabilai? 

— Vadinasi... jei būtum nušalintas arba... arba žūtum... 

— „lordo Nestoro teise valdyti Vartus būtų suabejota. Galiu tave pati- 
kinti, kad jis tai suprato. Esi labai protinga, nes tai įžvelgei. Iš savo dukters 
nieko kito ir nesitikėjau. 

— Ačiū. - Įminusi šią mįslę Sansa pajuto ir keistą pasididžiavimą, ir... su- 
maištį. - Bet aš nesu tavo duktė. Iš tiesų nesu. Tai yra apsimetu esanti Elei- 
na, bet juk Žinai... 

Mažasis Pirštas priglaudė smilių jai prie lūpų. 

- Žinau, ką žinau, ir tu žinai, ką žinai. Apie kai kuriuos dalykus geriau 
neužsiminti, mieloji. 

— Net kai liekame dviese? 

— Ypač kai liekame dviese. Kitaip vieną gražią dieną į menę nepasibeldęs 
įžengs tarnas arba prie durų stovintis sargybinis atsitiktinai nugirs tai, ko 
jam nedera žinoti. Nori dar labiau susitepti krauju savo gražiąsias rankas, 
mieloji? 

Sansai prieš akis iškilo miglos apgaubtas Mariljono veidas su baltu raiš- 
čiu ant akių. Jam už nugaros šmėstelėjo seras Dontosas su vis dar stirksan- 
čiomis arbaleto strėlėmis. 

— Ne, - tarė Sansa, - prašau... 

— Būčiau linkęs pasakyti, kad tai ne žaidimas, dukra, bet mes, žinoma, 
žaidžiame žaidimą. Sostų žaidimą. 

Niekada neprašiau žaisti jokio žaidimo. Tas žaidimas buvo pernelyg pa- 
vojingas. Viena klaida ir man - galas. 

— Osvelis... milorde, tą naktį, kai pasprukau iš Karaliaus Uosto, valtį ir- 
klavo Osvelis. Jis tikrai žino, kas aš. 

- Jei jis turi bent pusę tiek smegenų, kiek avies spira, dėl jo gali nesijau- 
dinti. Seras Lotoras taip pat žino tiesą. Bet Osvelis tarnauja man jau daug 
metų, o Brunas - tylenis iš prigimties. Ketlblekas už mane stebi Bruną, o 
Brunas - Ketlbleką. „Nepasitikėk niekuo“, - kartą patariau Edardui Starkui, 
ojis manęs nepaklausė. Esi Eleina ir turi visą laiką ja būti. - Petiras priglau- 
dė du pirštus jai prie kairės krūties. - Net čia. Širdyje. Ar gali tai padaryti? 
Ar gali širdyje būti mano duktė? 

- Aš... - Nežinau, milorde, vos neištarė ji, bet Petiras tikėjosi ne tokio 
atsakymo. Melas ir Arboro auksinis, pagalvojo ji. - Esu Eleina, tėve. Kas gi 
daugiau? 

Lordas Mažasis Pirštas pabučiavo ją į skruostą. 

— Paveldėjai mano protą ir Ketės grožį, tad visas pasaulis bus tau po ko- 
jomis, mieloji. O dabar eik į lovą. 

Gretčelė jos miegamajame užkūrė židinį ir papurino pūkų patalus. Sansa 
nusirengė ir palindo po antklode. Šignakt jis nedainuos, mintyse ėmė mal- 
dauti ji, juk pilyje lordas Nestoras ir kiti riteriai. Jis nedrįs. Ir užsimerkė. 

Naktį Sansa nubudo, mat į jos lovą šmurkštelėjo lordas Robertas. Pa- 
miršau pasakyti Lotorui, kad vėl jį užrakintų, dingtelėjo jai. Bet jau nieko 
nebuvo galima padaryti, tad Sansa jį apkabino. 

- Mielasis Robinai? Gali likti, tik žiūrėk, nespurdėk. Tiesiog užsimerk ir 
miegok, mažyti. 

— Gerai. - Berniukas prislinko arčiau ir padėjo galvą jai tarp krūtų. — 
Eleina? Ar dabar tu - mano mama? 

— Rodos, taip, - atsakė Sansa. Kilnus melas niekam negalėjo pakenkti. 

enė aidėjo nuo girtų Harlų, - visi jie buvo tolimi pusbroliai, - kelia- 

mo triukšmo. Kiekvienas lordas už suolų, ant kurių sėdėjo jo vyrai, 
buvo iškabinęs savo vėliavą. Jy per mažai, pagalvojo Aša Greidžoj, žvelgda- 
ma iš balkono, aiškiai per mažai. Trys ketvirtadaliai suolų stovėjo tušti. 

Kai jūroje pasirodė artėjantis „Juodasis vėjas, Kvarlas Mergelė būtent 
taip ir pasakė. Suskaičiavęs karo laivus, prišvartuotus jos dėdės pilies papė- 
dėje, jis kietai sučiaupė lūpas. 

- Jie neatvyko, - pareiškė jis, - bent jau jų neatvyko tiek, kiek reikia. 

Ir jis neklydo, tik Aša negalėjo jam pritarti, juolab girdint savajai įgulai. 
Vyrų atsidavimu ji neabejojo, bet net geležiniai nenoriai aukoja savo gyvy- 
bes už iš anksto pasmerktą reikalą. 

Ar tik tiek mažai turiu draugų? Tarp vėliavų ji matė sidabrinę Botlių 
žuvį, akmeninį Stountrių medį, juodą Volmarkų leviataną, Mirų kilpas. Ant 
visų kitų vėliavų puikavosi Harlų dalgiai. Boremundo dalgis buvo išpieštas 
šviesiai mėlyname fone, Hoto dalgį supo karo motyvais išmarginti apvadai, 
o Riteris savąjį buvo uždėjęs ant akį rėžiančio mėlyno fono, paimto iš savo 
motinos giminės. Net Zigfrydas Sidabraplaukis buvo sukryžiavęs du dalgius 
įstrižai perskeltame fone. Ir tik Harlo lordo vėliavoje buvo matyti sidabrinis 
dalgis paprastame, juodame kaip naktis fone, kaip būdavo nuo neatmena- 
mų laikų: Rodriko, vadinamo Skaitytoju, Dešimties Bokštų lordo, Harlo iš 
Harlų giminės, jos mylimiausio dėdės... 

Aukštasis lordo Rodriko krėslas buvo tuščias. Virš jo stirksojo du sukry- 
žiuoti kaltinio sidabro dalgiai, tokie didžiuliai, kad su jais būtų buvę sunku 
darbuotis net milžinui, bet žemiau pūpsojo tik pagalvės. Ašos tai nestebino. 
Puota seniai baigėsi. Ant paskubomis sustatytų stalų buvo matyti tik kaulai 
ir taukuotos lėkštės. Pasilikę vyrai gėrė, o jos dėdė Rodrikas niekada nemė- 
go kivirčnių girtuoklių draugijos. 

Ji kreipėsi į Tridantę - baisingai seną moterį, kuri buvo jos dėdės ūkvedė 
dar tais laikais, kai visi ją vadino Dvylikadante. 

— Ar dėdė su savo knygomis? 

- Žinoma, kurgi daugiau? - Ta moteris buvo tokia sena, jog septonas 
kartą pasakė, girdi, ji tikriausiai krūtimi žindė Senolę. Tai buvo dar tais lai- 
kais, kai salose buvo pakenčiamas Tikėjimas. Lordas Rodrikas Dešimtyje 
Bokštų turėjo septonų - ne dėl savo sielos, o dėl savo knygų. - Su knygomis 
ir Botliu. Jis irgi su tavo dėde. 

Botlio vėliava kybojo menėje: sidabrašonių žuvų būrys šviesiai žaliame 


< 


fone, nors tarp kitų ilglaivių Aša jo „Greitojo peleko“ nematė. 

— Girdėjau, kad mano dėdė Varnaakis nuskandino senąjį Saveiną Botlį. 

— Su tavo dėde - lordas Tristiferis Botlis. 

Trisas... Aša pasvarstė, kažin, kas nutiko vyriausiam Saveino sūnui Ha- 
renui? Be abejo, netrukus sužinosiu. Ir ta žinia gali būti nemaloni. Tristiferio 
Botlio ji nematė nuo... ne, Ašai nederėjo apie tai galvoti. 

— O kur mano motina? 

- Lovoje, - atsakė Tridantė, - Našlės bokšte. 

Na, žinoma, kurgi dar? Našlė, nuo kurios gavo pavadinimą šis bokštas, 
buvo jos teta. Per pirmąjį Beilono Greidžojaus sukilimą prie Gražiosios sa- 
los žuvus jos vyrui, ledi Gvinesė grįžo namo gedėti. „Pasiliksiu tik tol, kol 
atlėgs sielvartas, - kaip buvo pasakojama, pasakė ji broliui, - nors Dešimt 
Bokštų teisėtai priklauso man, nes esu septyneriais metais už tave vyresnė.“ 
Nuo to laiko praėjo daug metų, tačiau našlė tebegyveno pilyje sielvartauda- 
ma ir kartkartėmis burbtelėdama, jog pilis turėtų priklausyti jai. O dabar 
lordas Rodrikas po savo stogu turi antrą pusiau išprotėjusią našlę seserį, pa- 
galvojo Aša. Nieko nuostabaus, kad jis ieško paguodos knygose. 

Net dabar sunku buvo pasitikėti šia trapia, ligota ledi Eleinis, pergyve- 
nusia savo vyrą, lordą Beiloną, kuris atrodė toks tvirtas ir stiprus. Kariauti 
Aša išplaukė sunkia širdimi, baimindamasi, kad motina gali numirti ir ne- 
sulaukti jos grįžtant. Ir nė karto nepagalvojo, jog gali žūti tėvas. Nuskendęs 
Dievas visiems mums krečia žiaurius pokštus, bet žmonės dar žiauresni. Stai- 
ga kilusi audra ir trūkusi virvė pasiuntė Beiloną Greidžojų myriop. Bent jau 
taip visi sako. 

Paskutinį kartą Aša matė motiną sustojusi Dešimtyje Bokštų pasipildyti 
gėlo vandens atsargų, pakeliui į šiaurę, kur ji ketino pulti Gūdmiškį. Eleinis 
Harlo niekada nebuvo gražuolė, apie kurias dainiai traukia dainas, bet duk- 
teriai patiko ryžtingas, išraiškingų bruožų motinos veidas ir besijuokian- 
čios akys. Ir vis dėlto pastarąjį kartą apsilankiusi pas motiną, Aša rado ledi 
Eleinis krėsle prie lango, apsiklojusią stirta kailių, besistebeilijančią į jūrą. 
Ar tai mano motina, ar tik jos šmėkla? - prisiminė pagalvojusi Aša, kai bu- 
čiavo ją į skruostą. 

Jos motinos oda buvo plona kaip pergamentas, ilgi plaukai pražilę. Savi- 
garbos likučius ji buvo išsaugojusi, galvą laikė išdidžiai iškėlusi, bet akys at- 
rodė dulsvos, apsiblaususios, o apie Teoną paklausė virpančiomis lūpomis. 
„Ar parplukdei mano berniuką?“ - pasiteiravo. Kai Teonas buvo paimtas 
ikaitu ir nugabentas į Vinterfelą, jam buvo dešimt metų ir ledi Eleinis jis, 
rodės, visam laikui liko tokio amžiaus. „Ieonas negalėjo parvykti, - turėjo 
paaiškinti motinai Aša. - Tėvas pasiuntė jį palei Akmenuotąjį krantą plėši- 
kauti.“ Ledi Eleinis į tai nieko neatsakė. Tik lėtai linktelėjo, tačiau vis tiek 
aiškiai buvo matyti, kaip skaudžiai ją sužeidė dukters žodžiai. 

O dabar privalau pasakyti, kad Teonas negyvas, ir dar kartą brūkštelėti 
durklo ašmenimis jai per širdį. Į motinos širdį jau ir taip buvo suvaryti du 

durklai. Ant vienos geležtės buvo užrašyta „Rodrikas“, ant kitos - „Maro- 
nas“ ir abi jos kas naktį būdavo ne kartą žiauriai sukinėjamos. Pasimatysiu 
su ja rytoj, prisiekė sau Aša. Kelionė buvo ilga, varginanti ir dabar ji tiesiog 
negalėjo susitikti su motina. 

— Turiu pasikalbėti su lordu Rodriku, - tarė ji Tridantei. - Ir pasirūpinti 
įgula, kai jie iškraus „Juodojo vėjo“ triumą. Vyrai atves įkaitų. Noriu, kad jie 
gautų šiltas lovas ir karšto maisto. 

- Virtuvėje yra šaltos jautienos. O didelėje puodynėje - garstyčių iš Sen- 
miesčio. 

Prisiminusi tas garstyčias, senė nusišypsojo. Iš jos dantenų stirksojo vie- 
nas ilgas nurudęs dantis. 

— To nepakaks. Kelionė buvo ilga ir sunki. Noriu, kad jie gautų pavalgyti 
ko nors karšto. - Aša užkišo nykštį už kniedėmis papuošto diržo, kuriuo 
buvo apsijuosusi klubus. - Ledi Glover ir vaikams neturi trūkti nei maisto, 
nei šilumos. Nuvesk juos į kokį nors bokštą, bet ne į požemį. Mažylis serga. 

- Mažyliai dažnai serga. Dauguma miršta ir žmonės jų gaili. Paklausiu 
milordo, kur įkurdinti tuos vilkžmogius. 

Aša nykščiu ir smiliumi suėmė senei nosį ir suspaudė. 

— Darysi, kaip sakau. Ir jei tas kūdikis mirs, niekas dėl jo mirties nesigai- 
lės taip, kaip tu. 

Tridantė klykdama pažadėjo klausyti, tuomet Aša paleido jai nosį ir nu- 
ėjo ieškoti dėdės. 

Gera buvo vėl žingsniuoti per tas menes. Dešimtyje Bokštų, ne taip, kaip 
Paike, Aša visuomet jausdavosi kaip namuose. Ne viena, o dešimt viena prie 
kitos besiglaudžiančių pilių, pirmą kartą jas pamačiusi pagalvojo Aša. Ji pri- 
siminė, kaip uždususi bėgdavo laiptais aukštyn arba žemyn, lėkdavo takais 
ir dengtais tiltais, žvejodavo prie Ilgosios Akmeninės krantinės, kaip dienas 
ir naktis leisdavo savo dėdės knygų lobyne. Šią pilį, naujausią visose salose, 
pastatė jo senelio senelis. Lordas Teomoras Harlas dar lopšyje prarado tris 
sūnus ir tvirtino, kad visa tai - dėl užtvinusių požemių, drėgnų akmenų ir 
senojo Harloholo, dvokiančio salietra. Dešimt Bokštų buvo erdvesnė, pato- 
gesnė, geresnėje vietoje iškilusi pilis, bet... lordas Teomoras buvo nepasto- 
vus Žmogus ir tai būtų galėjusios patvirtinti visos jo žmonos. O žmonas jis 
turėjo šešias, skirtingas kaip ir dešimt jo pilies bokštų. 

Iš dešimties bokštų storiausias buvo Knygų bokštas: aštuonkampis, su- 
mūrytas iš didžiulių tašytų akmenų. Vingiuoti laiptai buvo iškirsti sienoje, 
iš lauko pusės. Aša vikriai užkopė į penktą aukštą, kuriame buvo jos dėdės 
skaitomasis kambarys. Tiesa, tokių kambarių, kuriuose jis neskaito, nėra. 
Be knygos rankose lordą Rodriką žmonės matydavo retai, - net išvietėje, 
ant „Jūros giesmės“ denio.arba vykstant audiencijai. Aša dažnai matydavo 
jį skaitant savo aukštajame krėsle, po sidabriniais dalgiais. Jis išklausydavo 

ir išspręsdavo kiekvieną jam pateiktą bylą, paskelbdavo nuosprendį ir, kol 
sargybos kapitonas atvesdavo kitą prašytoją, truputį paskaitydavo. 

Aša rado jį, užsikvempusį ant stalo prie lango, apsikrovusį pergamen- 
tų ritinėliais, ko gero, parašytais Valyrijoje dar prieš Pražūtį, ir sunkiomis 
knygomis su odiniais viršeliais bei bronziniais ir geležiniais apkaustais. Ten, 
kur jis sėdėjo, iš abiejų pusių degė storos ir ilgos kaip žmogaus dilbis vaško 
žvakės, įstatytos į išgraviruotas geležines žvakides. Lordas Rodrikas Harlas 
nebuvo nei nutukęs, nei liesas; nei aukštas, nei žemaūgis; nei bjaurus pa- 
žiūrėti, nei gražuolis. Jo akys ir plaukai buvo rudi, nors trumpa, tvarkingai 
pakirpta barzda, kuria taip didžiavosi, jau buvo pražilusi. Apskritai jis buvo 
paprastas žmogus, išsiskiriantis tik savo meile parašytiems žodžiams, kuri, 
daugumos geležinių nuomone, buvo visai nevyriška ir nesveika. 

- Dėde... - Įėjusi Aša uždarė duris. - Ką taip skubiai reikėjo perskaityti, 
kad tu, pilies šeimininkas, palikai svečius vienus? 

— Didžiojo meisterio Marvino „Prarastų knygų knygą. - Jis pakėlė akis 
nuo puslapio ir atidžiai ją nužvelgė. - Hotas parvežė man ją iš Senmiesčio. 
Jis turi dukterį ir nori, kad ją vesčiau. - Lordas Rodrikas ilgu nagu pabarbe- 
no į knygą. - Matai, kas čia parašyta? Marvinas tvirtina radęs tris puslapius 
„Pranašiškų ženklų ir stebuklų“ - regėjimų, prieš Valyrijos Pražūtį aprašytų 
netekėjusios Einaro Targarieno dukters. Ar Lani žino, kad tu čia? 

- Kol kas ne. - „Lani“ buvo mažybinis Ašos motinos vardas ir ją taip va- 
dino tik Skaitytojas. - Leisk jai ilsėtis. - Nukėlusi nuo kėdės krūvelę knygų, 
Aša pati ant jos atsisėdo. - Rodos, Tridantei iškrito dar du dantys. Ar dabar 
vadini ją Vienadante? 

- Aš iš viso retai ją kaip nors vadinu. Ta moteris mane baugina. Kiek da- 
bar valandų? - Lordas Rodrikas žvilgtelėjo pro langą, į mėnesienos apšvies- 
tą jūrą. - Jau sutemo? Nė nepastebėjau. Pavėlavai atvykti. Laukėme tavęs 
prieš kelias dienas. 

- Pūtė nepalankus vėjas, be to, turėjau pasirūpinti belaisviais. Robeto 
Gloverio žmona ir vaikais. Mažiausias iš jų - dar žindomas kūdikis, o be- 
plaukiant ledi Glover dingo pienas. Neturėjau kitos išeities, teko sustoti su 
„Juoduoju vėju“ prie Akmenuotojo kranto ir išsiųsti vyrus ieškoti žindyvės. 
Jie žindyvės nerado, tik ožką. Mergaitė nesveikuoja. Ar kaime yra kokia žin- 
danti moteris? Mano planuose Gūdmiškis užima svarbią vietą. 

- Teks pakeisti planus. Tu pavėlavai. 

- Ir pavėlavau, ir esu alkana. - Ji ištiesė ilgas kojas po stalu ir pervertė 
kelis arčiausiai gulinčios knygos puslapius, kuriuose septonas pasakojo apie 
Meigoro Žiauriojo karą su Vargšais Bičiuliais. - Be to, dar ir ištroškusi. Būtų 
ne pro šalį gauti ragą alaus, dėde. 

Lordas Rodrikas kietai sučiaupė lūpas. 

- Juk žinai, kad bibliotekoje niekam neleidžiu nei valgyti, nei gerti. 
Knygos... 

— „gali nukentėti, - nusijuokė Aša. 

Jos dėdė susiraukė. 

— Nori mane paerzinti? 

— Ak, nesipiktink taip. Dar nesu sutikusi vyro, kurio nebūčiau paerzinu- 
si, jau turėtum tai žinoti. Bet gana kalbėti apie mane. Kaip tu gyveni? 

Jis gūžtelėjo. 

— Neblogai. Man silpsta akys. Pasiunčiau žmogų į Myrą pargabenti didi- 
namojo stiklo, kad būtų lengviau skaityti. 

— O kaip sekasi mano tetai? 

Lordas Rodrikas atsiduso. 

- Ji vis dar septyneriais metais už mane vyresnė ir įsitikinusi, kad De- 
šimt Bokštų turi priklausyti jai. Gvinesė vis daugiau visko pamiršta, bet tai 
prisimena puikiai. Savo žuvusio vyro ji vis dar gedi taip skausmingai, kaip ir 
jo mirties dieną, nors ne visuomet prisimena jo vardą. 

— Abejoju, ar ji išvis kada žinojo, kuo jis vardu. - Dunkstelėjusi viršelį, 
Aša užvertė septono knygą. - Ar mano tėvas buvo nužudytas? 

— Tavo motina taip mano. 

Buvo laikas, kai ji pati mielai būtų jį nužudžiusi, pagalvojo Aša. 

— O kokia mano dėdės nuomonė? 

- Beilonas nukrito ir užsimušė trūkus virvinio tilto virvei. Prasidėjo au- 
dra ir nuo kiekvieno vėjo gūsio tiltas siūbavo ir drebėjo. - Rodrikas gūžtelė- 
jo. - Bent jau taip mums buvo pranešta. Pas tavo motiną atskrido meisterio 
Vendamiro siųstas varnas. 

Išsitraukusi iš makštų durklą, Aša ėmė jo geležtės smaigaliu iš panagių 
valytis purvą. 

- Trejus metus nesirodęs, Varnaakis grįžo tą pačią dieną, kai žuvo mano 
tėvas... 

— Girdėjome, kad dieną po jo žūties. Kai žuvo Beilonas, „Tyla“ dar buvo 
jūroje, bent jau taip žmonės šneka. Ir vis dėlto sutinku, kad Euronas grįžo... 
tarkime, kaip tik laiku. 

- Nepasakyčiau... - Staiga iš visų jėgų Aša smeigė durklą į medinį sta- 
lą. - Kur mano laivai? Apačioje suskaičiavau keturiasdešimt prišvartuotų 
ilglaivių, bet jų toli gražu nepakanka nuversti Varnaakiui nuo mano tėvo 
sosto. 

— Kvietimus išsiunčiau. Tavo vardu, iš meilės tau ir tavo motinai. Harlų 
giminė susirinko. Stountriai ir Volmarkai taip pat. Atplaukė ir kai kurie iš 
Mirų... 

- Visi jie —- iš Harlų salos, vienos iš septynių. Menėje mačiau vieną vie- 
nintelę Botlių vėliavą iš Paiko. O kur laivai iš Soltklifo, Orkvudo, Vikų? 

— Beiloras Blektaidas buvo atplaukęs iš Blektaido pasitarti su manimi, 
bet tuojau vėl išplaukė. - Lordas Rodrikas užvertė „Prarastų knygų kny- 
gą .- Dabar jis jau Senajame Vike. 

- Senajame Vike? - Aša baiminosi, jog dėdė dabar pasakys, kad jie visi 
išvyko į Paiką pareikšti pagarbos Varnaakiui. - Kodėl Senajame Vike? 

- Maniau, būsi girdėjusi... Eironas Šlapiagalvis paskelbė karaliaus rin- 
kimus. | 

Atlošusi galvą Aša nusikvatojo. 

— Matyt, Nuskendęs Dievas sugrūdo dėdei Eironui išeinamojon dyglia- 
žuvę. Karaliaus rinkimai? Ar tai pokštas, ar jis rimtai? 

- Šlapiagalvis nejuokavo nuo tos dienos, kai nuskendo. O kiti žyniai jo 
siūlymui pritarė. Aklasis Beronas Blektaidas, Triskart Skendęs Tarlas... net 
Senasis Pilkasis Kiras paliko uolą, ant kurios buvo įsikūręs, ir visoje Harlo 
saloje ėmė skelbti apie būsimus karaliaus rinkimus. Kol mudu čia kalbame, 
į Senąjį Viką renkasi kapitonai. 

Aša buvo priblokšta. 

- Ar Varnaakis sutiko dalyvauti šioje šventoje komedijoje ir paklusti 
tam, kas bus nutarta? 

— Varnaakis savo ketinimų man nepasakoja. Nuo to laiko, kai kvietėsi 
mane į Paiką pareikšti jam pagarbos, apie Euroną daugiau nieko negirdėjau. 

Karaliaus rinkimai. Tai bent naujiena, nors... tiesą sakant, tikra seniena. 

— O dėdė Viktarionas? Kaip jam patiko Šlapiagalvio mintis? 

— Viktarionui buvo pranešta apie tavo tėvo mirtį. Ir apie karaliaus rinki- 
mus. Tuo aš neabejoju. Bet daugiau nieko negaliu pasakyti. 

Geriau karaliaus rinkimai nei karas. 

- Ko gero, išbučiuosiu Šlapiagalviui dvokiančias kojas ir ištraukysiu 
iš tarpupirščių dumblius. - Aša išlupo į stalą įsmigusį durklą ir įsikišo jį į 
makštis. - Prakeikti karaliaus rinkimai! 

- Jie vyksta Senajame Vike, - patvirtino lordas Rodrikas. - Meldžiuosi, 
kad tik per juos nebūtų pralietas kraujas. Skaičiau Heirego „Geležinių isto- 
riją . Kai paskutinį kartą druskos karaliai ir uolų karaliai susitiko karaliaus 
rinkimuose, Uronas iš Orkmonto liepė savo kirviais ginkluotiems vyrams 
pulti ir Nagos šlaitai beregint pasruvo krauju. Po tos juodos dienos Pilkųjų 
Geležinių giminė, niekieno neišrinkta, valdė tūkstantį metų, kol įsiveržė 
andalai. 

- Turėtum man paskolinti tą Heirego knygą, dėde. 

Prieš keliaudama į Senąjį Viką, apie karaliaus rinkimus Aša norėjo suži- 
noti viską, kas tik įmanoma. 

- Gali paskaityti ją čia. Knyga labai sena ir trapi. - Suraukęs kaktą, jis 
idėmiai pažvelgė į dukterėčią. - Didysis meisteris Rignis kadaise rašė, jog 
:storija - tai ratas, nes Žmogaus prigimtis iš esmės nesikeičia. Jis sako, jog 
zai, kas atsitiko kadaise, neišvengiamai nutiks ir vėl. Galvodamas apie Var- 
2aakį, vis prisimenu tai. Šioms senoms ausims Eurono Greidžojaus šneka 
<zistai panaši į kadaise Urono Pilkojo Geležinio sakytus žodžius. Man ne- 
Žerėtų plaukti į Senąjį Viką. Tau - taip pat. 

Aša šyptelėjo. 

- Ir... praleisti pirmus karaliaus rinkimus, paskelbtus po... kada jie pasta- 
rąjį kartą buvo paskelbti, dėde? 

- Jei tikėsime Heiregu, prieš keturis tūkstančius metų. Jei tikėsime meis- 
terio Denestano „Klausimuose“ pateiktais argumentais, - prieš porą tūks- 
tančių. Plaukti į Senąjį Viką nėra prasmės. Tie svaičiojimai apie karaliaus 
rinkimus tėra mūsų kraujyje glūdinti beprotybė. Kai tavo tėvas pirmą kartą 
sukilo, taip jam ir pasakiau, o dabar tai juolab yra tiesa. Mums reikia žemių, 
ne karūnų. Staniui Barateonui ir Taivinui Lanisteriui varžantis dėl Geležinio 
sosto, mums atsivėrė reta galimybė pasigerinti gyvenimo sąlygas. Paremki- 
me vieną arba kitą pusę, padėkime su savo flotilėmis jai laimėti ir iš dėkingo 
karaliaus paprašykime žemių, kurių mums taip reikia. 

— Kai sėdėsiu Jūros akmens soste, apie tai tikrai reikės pagalvoti, - tarė Aša. 

Dėdė atsiduso. 

— Aša, tau nepatiks tai išgirsti, bet tu nebūsi išrinkta. Geležinių dar nėra 
valdžiusi jokia moteris. Gvinesė iš tiesų septyneriais metais už mane vyres- 
nė, bet, kai mirė tėvas, Dešimt Bokštų atiteko man. Tavęs laukia tokia pat 
dalia. Esi Beilono duktė, ne sūnus. Be to, turi tris dėdes. 

- Keturis. 

- Tris dėdes krakenus. Manęs neskaičiuok. 

- Skaičiuoju. Kol turiu dėdę, kuriam priklauso Dešimt Bokštų, turiu 
Harlą. 

Harlas nebuvo didžiausia iš Geležies salų, bet turtingiausia ir tankiau- 
siai gyvenama, tad į lordo Rodriko galią nederėjo numoti ranka. Harlo sa- 
loje Harlų giminė konkurentų neturėjo. Volmarkai ir Stountriai valdė sa- 
loje nemažus žemės plotus ir galėjo pasigirti savo giminėse turėję garsių 
kapitonų bei narsių kovotojų, bet net patys pasiučiausi pripažino dalgio 
viršenybę. Keningai ir Mirai, kadaise baisūs priešai, seniai buvo palaužti ir 
tapę vasalais. 

— Mano pusbroliai prisiekė man ištikimybę ir kilus karui aš vadovaučiau 
jų kardams bei burėms. Tačiau per karaliaus rinkimus... - lordas Rodrikas 
papurtė galvą. - Po Nagos kaulais visi kapitonai lygūs. Neabejoju, jog vienas 
kitas gali riktelėti tavo vardą. Bet jų bus per mažai. O kai ims skambėti bal- 
sai, siūlantys Viktarioną arba Varnaakį, kai kas iš tų, kurie dabar geria mano 
menėje, gali prie jų prisidėti. Dar kartą sakau: neplauk į tą audrą. Tavo kova 
beviltiška. 

- Jokia kova nėra beviltiška, kol ji nesibaigusi. Mano pretenzijos pagrįs- 
tos. Aš - Beilono kūnas ir kraujas. 

— Tu tebesi užsispyrusi mergaitė. Pagalvok apie savo vargšę motiną. Be 
tavęs, Lani daugiau nieko neturi. Jei reikės, padegsiu „Juodąjį vėją, kad tik 
tave sulaikyčiau. 

- Šit kaip? Versi mane pulti į jūrą ir plaukti į Senąjį Viką? 

- Plauksi ilgai, sušalsi ir tai - dėl karūnos, kurios vis tiek neišlaikysi. Tavo 
tėvas drąsos turėjo daugiau nei proto. Senoji Tvarka puikiai tiko saloms, kol 
jos buvo maža karalystė tarp daugybės kitų, bet po Eigono užkariavimo vis- 
kas pasikeitė. Beilonas nenorėjo matyti tai, kas buvo-aišku kaip ant delno. 
Senoji Tvarka pražuvo drauge su Juoduoju Harenu ir jo sūnumis. 

- Žinau. - Aša mylėjo tėvą, bet iliuzijomis savęs neapgaudinėjo. Kartais 
Beilonas tikrai būdavo tarsi aklas. Narsus vyras, bet prastas valdovas. - Ar 
tai reiškia, kad turime gyventi ir mirti kaip Geležinio sosto vergai? Jei už de- 
šinio borto uolos, o uoste audra, išmintingas kapitonas renkasi trečią kelią. 

- Pasakyk man, koks tas trečias kelias. 

- Pasakysiu... karalienės rinkimuose. Dėdėe, ir kaip tau šovė į galvą juose 
nedalyvauti? Tai bus atgijusi istorija... 

- Man patinka mirusi istorija. Mat ji rašoma rašalu, o gyvoji - krauju. 

— Nori sulaukti žilos senatvės ir mirti lovoje kaip bailys? 

- Žinoma. Bet pirma dar paskaitysiu. - Lordas Rodrikas priėjo prie lan- 
go. - Apie savo ledi motiną nė nepaklausei... 

Tik todėl, kad bijojau. 

- Kaip ji laikosi? 

- Atgauna jėgas. Gali būti, kad visus mus pergyvens. Ir tikrai pergyvens 
tave, jei užsispirsi dalyvauti toje beprotybėje. Tavo motina valgo daugiau 
nei tuomet, kai čia atvyko, ir dažnai ramiai visą naktį išmiega. 

- Gerai. - Kelerius paskutinius Paike praleistus metus ledi Eleinis ne- 
galėjo miegoti. Ji klaidžiodavo po menes pasišviesdama žvake ir ieškoda- 
ma sūnų. „Maronai! - spigiai rėkdavo. - Rodrikai, kur tu?! Teonai, vaikeli, 
eikš pas mamą!“ Aša dažnai matydavo, kaip rytą meisteris traukia motinai 
iš kulnų rakštis, kai ji naktį siūbuojančiu lentiniu tiltu basa eidavo į Jūros 
bokštą. - Užeisiu pas ją rytą. 

- Ji paklaus, ką girdėjai apie Teoną. 

Apie Vinterfelo princą... 

- Ką tu jai pasakei? 

- Beveik nieko. Nėra ko sakyti. - Padvejojęs lordas Rodrikas paklausė: - 
Tu tikra, kad jis miręs? 

— Dėl nieko nesu tikra. 

— Lavoną radai? 

— Radome daugybės lavonų liekanų. Prieš mus ten lankėsi vilkai... ke- 
turkojai vilkai, bet savo dvikojams giminaičiams pagarbos tikrai neparodė. 
Žuvusiųjų lavonai buvo ištampyti, apgraužti, kaulų čiulpai išlaižyti. Prisipa- 
žistu, sunku buvo susigaudyti, kas ten įvyko. Atrodė, tarsi šiauriečiai būtų 
kovęsi vieni su kitais. 

- Krankliai draskysis dėl mirusio žmogaus mėsos ir žudys vieni kitus 
dėl jo akių. - Lordas Rodrikas žvelgė į tyvuliuojančią jūrą, į bangas, mirgu- 
liuojančias mėnesienos šviesoje. - Turėjome vieną karalių, paskui penkis. 

O dabar matau vien kranklius, besikivirčijančius dėl Vesteroso lavono. - Jis 
užkabino langines. - Neplauk į Senąjį Viką, Aša. Lik su motina. Bijau, kad 
nebeilgai ją turėsime. 

Sėdėdama Aša krustelėjo. 

— Mano motina augino mane taip, kad būčiau drąsi. Jei neplauksiu, pas- 
kui visą likusį gyvenimą svarstysiu, kas būtų nutikę, jei būčiau nuplaukusi. 

- Jei plauksi, gali būti, kad per tau likusį gyvenimą nieko nespėsi ap- 
svarstyti. 

— Geriau nespėti nieko apsvarstyti, nei visą likusį gyvenimą dejuoti, kad 
Jūros akmens sostas teisėtai priklausė man. Aš ne Gvinesė. 

Išgirdęs šiuos žodžius, Rodrikas susiraukė. 

— Aša, mano augaloti ir tvirti sūnūs prie Gražiosios salos pašėrė krabus. 
Daugiau vesti neketinu. Pasilik ir aš paskirsiu tave Dešimties Bokštų įpėdi- 
ne. Pasitenkink tuo. 

- Dešimties Bokštų? - Gal ir pasitenkinčiau. - Tavo pusbroliams tai ne- 
patiks. Riteriui, senajam Zigfrydui, Hotui Kupriui... 

- Jie turi savo žemes ir pilis. 

Tai tiesa. Drėgnas, griūvantis Harloholas priklausė senajam Zigfrydui 
Harlui Sidabraplaukiui; kuprotasis Hotas Harlas buvo įsikūręs Tviskan- 
čiame bokšte, ant stačios uolos, iškilusios virš vakarinės pakrantės. Riteris, 
seras Harasas Harlas, turėjo įkūręs dvarą Pilkajame Sode; Mėlynasis Bore- 
mundas valdė Haridano Kalvą. Tačiau visi jie buvo lordo Rodriko vasalai. 

— Boremundas turi tris sūnus, Zigfrydas Sidabraplaukis - vaikaičių, o 
Hotas - ambicijų, - tarė Aša. - Jie visi nori tapti tavo įpėdiniais, net Zigfry- 
das. Jis, matyt, ketina gyventi amžinai. 

— Man mirus Harlo lordu taps Riteris, - pareiškė jos dėdė, - bet iš Pilko- 
jo Sodo jis gali valdyti taip pat puikiai, kaip ir iš čia. Prisiek jam ištikimybę 
dėl šios pilies ir seras Harasas tave gins. 

- Apsiginti galiu ir pati. Aš iš krakenų, dėde. Aša iš Greidžojų giminės. — 
Ji atsistojo. - Noriu savo tėvo krėslo, o ne tavojo. Tie tavo dalgiai atrodo 
pavojingi. Kuris nors galėtų nukristi ir nukirsti man galvą. Ne, aš sėdėsiu 
Jūros akmens soste. 

— Vadinasi, esi tik dar viena varna, laidanti gerklę dėl dvėsenos. - Ro- 
drikas vėl atsisėdo prie stalo. - Eik. Norėčiau grįžti prie didžiojo meisterio 
Marvino ir jo tyrinėjimų. 

- Pranešk man, jei rastų dar vieną puslapį. 

Jos dėdė, koks buvo, toks ir liko. Jis negalėjo pasikeisti. Ir vis dėlto, ne- 
svarbu, ką jis kalba, į Senąjį Viką vis tiek plauks. 

Dabar jos įgula jau turbūt valgo menėje. Aša suprato turinti prie jų prisi- 
dėti, papasakoti apie Senajame Vike šaukiamą susirinkimą ir paaiškinti, ką 
tas susirinkimas jiems reiškia. Jos vyrai mūru už ją stos, bet Ašai reikėjo ir 
kitų - savo pusbrolių Harlų, Volmarkų ir Stountrių. Juos turiu palenkti savo 

pusėn. Pergalė prie Gūdmiškio jai būtų buvusi labai naudinga, juolab kai 
jos vyrai būtų ėmę ja girtis, - o ji žinojo, kad taip būtų nutikę. Jos „Juodojo 
vėjo“ įgula keistai didžiavosi savo kapitonės žygdarbiais. Pusė iš jų mylėjo 
Ašą kaip dukterį, kita pusė troško praskėsti jai kojas, bet visi būtų padėję už 
ją galvą. Oaš - už juos, pagalvojo ji, nusileidusi laiptais ir petimi stumtelėju- 
si duris į mėnesienos apšviestą kiemą. 

- Aša... - Iš šulinio metamo šešėlio kažkas žingtelėjo. 

Jos ranka akimirksniu atsidūrė ant durklo rankenos, bet... netrukus 
tamsų pavidalą mėnesiena pavertė ruonenos apsiaustu vilkinčiu vyru. Dar 
viena šmėkla. 

- Trisai... Maniau, rasiu tave menėje. 

— Norėjau tave pamatyti. 

- Kažin, kurią mano dalį? - Ji plačiai nusišypsojo. - Ką gi, štai stoviu 
prieš tave visiškai suaugusi. Žiūrėk, kiek tik nori. 

- Moteris... - Jis žingtelėjo arčiau. - Ir tokia graži... 

Nuo to laiko, kai matė jį pastarąjį kartą, Tristiferis Botlis pastambėjo, bet 
jo plaukai buvo tokie pat neklusnūs, kokius Aša prisiminė, o akys didelės 
ir patiklios kaip ruonio. Tikrai mielos akys. Tai ir buvo vargšelio Tristiferio 
bėda: jis buvo per daug mielas gyventi Geležies salose. Jis suaugo, jo veidas 
gražus, pagalvojo Aša. Vaikystėje Trisą labai kankino spuogai. Šį negalavi- 
mą kentė ir Aša; galbūt dėl to jiedu ir tapo tokie artimi. 

- Žinia apie tavo tėvą mane labai nuliūdino, - tarė jam Aša. 

- O aš gedžiu tavo tėvo. 

Kodėl? - vos nepaklausė Aša. Juk būtent Beilonas išsiuntė jį, dar berniu- 
ką, iš Paiko ir atidavė Beiloro Blektaido globai. 

- Ar tiesa, kad dabar esi lordas Botlis? 

- Bent jau formaliai. Harenas žuvo prie Keilino Griovos. Jį užnuodyta 
strėle pašovė vienas iš pelkių velnių. Bet aš - lordas be valdų. Kai mano 
tėvas atsisakė patenkinti Varnaakio pretenzijas į Jūros akmens sostą, šis jį 
nuskandino, o kitus mano dėdes privertė prisiekti jam ištikimybę. Ir net po 
to pusę mano tėvo valdų jis prijungė prie Geležinės kalvos. Lordas Vinčas 
pirmas pripažino jį siuzerenu ir paskelbė karaliumi. 

Paike Vinčų giminė buvo įtakinga, bet Aša stengėsi neišsiduoti, kaip nu- 
sivylė. | 

— Vinčas niekada nebuvo toks drąsus, kaip tavo tėvas. 

- Tavo dėdė jį papirko, - pasakė Trisas. - „Tyla“ grįžo brangenybių pil- 
nais triumais. Sidabrinių ir auksinių indų, perlų, smaragdų ir rubinų, kiau- 
šinio didumo safyrų, monetų pripiltų maišų, tokių sunkių, kad joks vyras 
negalėjo jų pakelti... Varnaakis pirko sau draugus kiekviename žingsnyje. 
Dabar lordu Botliu save vadina mano dėdė Germundas ir valdo iš Lanis- 
norto kaip tavo dėdės žmogus. 

— Tu esi teisėtas lordas Botlis, - patikino jį Aša. - Kai užimsiu Jūros 
akmens sostą, tavo tėvo žemės bus grąžintos. 

- Jei taip nori... Man vis tiek. Mėnesienoje atrodai tokia žavinga, Aša. 
Dabar esi suaugusi moteris, bet prisimenu, kai buvai liesutė mergaitė, spuo- 
gų nusėtu veidu. 

Kodėl jis amžinai užsimena apie tuos spuogus? 

— Ir aš prisimenu tuos laikus. 

Nors ir ne su tokiu malonumu kaip tu. Iš penkių berniukų, kuriuos jos 
motina atsivežė auginti ir auklėti tada, kai Nedas Starkas paskutinį gyvą li- 
kusį jos sūnų paėmė įkaitu, amžiumi Ašai artimiausias buvo Trisas. Jis ne- 
buvo pirmas vaikinukas, su kuriuo Aša pasibučiavo, bet jis pirmas atrišo 
odinukės raištelius ir kyštelėjęs prakaituotą plaštaką surado besikalančias 
jos krūtis. 

Jeigu jam būtų pakakę drąsos, būčiau leidusi ir daug daugiau. Pirmą kar- 
tą Aša kraujavo per karą ir tas kraujavimas pažadino jos geismą, bet ir anks- 
čiau jai buvo smalsu. Jis ten buvo, jis buvo mano amžiaus, geidė manęs, ir 
tiek... ir dar tas mėnulio kraujas... Bet ji vis tiek vadino tai meile, kol Trisas 
prašneko apie vaikus, kuriuos ji jam pagimdysianti; bent tuziną sūnų ir, - 
ak! - bent kelias dukteris. 

„Nenoriu turėti tuzino sūnų, - išsigandusi atsakė jam Aša. - Noriu nuo- 
tykių.“ 

Netrukus meisteris Kvalenas užtiko juodu beišdykaujančius ir jaunasis 
Tristiferis Botlis buvo išsiųstas į Blektaidą. 

— Rašiau tau laiškus, - tarė jis, - bet meisteris Džoseranas jų neišsiųsda- 
vo. Kartą į Lordsportą plaukusio prekybinio laivo irklininkui daviau elnią ir 
jis man pažadėjo, kad perduos laišką tau į rankas. 

- Irklininkas tave apmovė ir išmetė laišką į jūrą. 

— To ir bijojau. Taip pat jie neperdavė man nė vieno tavo laiško. 

Ašjų ir nerašiau. Tiesą sakant, kai Trisas buvo išsiųstas, jai net palengvė- 
jo. Mat jo grabinėjimasis Ašai jau buvo pradėjęs nusibosti. Bet dabar šito 
Tristiferis nebūtų norėjęs klausytis. 

- Eironas Šlapiagalvis paskelbė karaliaus rinkimus. Ar plauksi ten ir pa- 
laikysi mane? 

- Su tavimi plauksiu bet kur, tik... lordas Blektaidas sako, kad tie kara- 
liaus rinkimai - pavojinga kvailystė. Jis mano, kad tavo dėdė puls j juos V visus 
iš šiaurės ir išžudys, kaip kadaise pasielgė Uronas. 

Pasiutimo jam netrūksta. 

- Jam nepakaks jėgų. 

— Tu nežinai, koks jis galingas. Paike jis telkia vyrus. Orkvudas iš Or- 
kmonto atplukdė jam dvidešimt ilglaivių, Bjauriaveidis Jonas Miras - per 
dešimtį. Su jais ir Kairiarankis Lukas Kodas, ir Pusplikis Harenas, ir Rau- 

donasis Irklininkas, ir Kemetas Paikas pavainikis, ir Rodrikas Fribornas, ir 
Torvaldas Rudadantis... 

- Vien smulkmė. —- Aša visus juos pažinojo. - Sūriųjų našlių sūnūs ir 
vergų vaikaičiai. Kodai... Ar žinai, koks jų šūkis? 

- „Nors visi vyrai mūsų nekenčia“, - pasakė Trisas, - bėt jei pakliūsi į jų 
tinklus, tikrai žūsi, tarsi jie būtų drakonų lordai. Ir tai ne blogiausia. Varna- 
akis iš rytų parsiplukdė pabaisų ir... burtininkų. 

— Dėdė visuomet jautė silpnybę išsigimėliams ir kvailiams, - prunkšte- 
lėjo Aša. - Mano tėvas dėl to su juo kivirčydavosi. Tegul tie burtininkai šau- 
kiasi savo dievų. Šlapiagalvis pasišauks mūsiškius ir jie anuos nuskandins. 
Ar balsuosi už mane karalienės rinkimuose, Trisai? 

- Dėl tavęs padarysiu viską. Aš tavo amžinai. Aša, norėčiau tave vesti. 
Tavo ledi motina sutiko. 

Aša sukando dantis nuslopindama duslią dejonę. Pirmiausia galėjai atsi- 
klausti manęs, nors... atsakymas tau toli gražu nebūtų patikęs. 

- Nebesu antrasis sūnus, - kalbėjo Tristiferis, - dabar aš - teisėtas lordas 
Botlis, kaip pati sakei. O tu... 

— Kas esu, paaiškės Senajame Vike. Trisai, mudu nebe besigrabinėjantys 
vaikai, mėginantys išsiaiškinti, kas prie ko tinka. Manai, kad nori mane ves- 
ti, bet, patikėk, taip nėra. 

- Noriu. Tik apie tave ir svajoju. Aša, prisiekiu Nagos kaulais, nė karto 
nepaliečiau jokios kitos moters. 

- Tai eik ir vieną paliesk... arba dvi, arba dešimt. Aš liečiau tiek vyrų, kad 
iau pamečiau skaičių. Vienus paliečiau lūpomis, kitus - kirviu. 

Nekaltybę ji prarado šešiolikos, - atidavė ją gražuoliui šviesiaplaukiam 
iūreiviui, tarnavusiam prekybiniame laive iš Lyso. Jis mokėjo vos šešis ben- 
drosios kalbos žodžius, bet vienas iš jų buvo „kruštis“ ir kaip tik jį Aša no- 
rėjo išgirsti. Po to ji susiprotėjo nueiti pas miško raganą, kuri jai parodė, 
kaip pasiruošti mėnulio arbatos, kad neimtų pūstis pilvas. 

Botlis sumirksėjo tarsi gerai nesuprasdamas, ką Aša ką tik pasakė. 

- Tu... Maniau, lauksi. Kodėl... - Jis pirštais persibraukė burną. - Aša, ar 
tave išprievartavo? 

- Taip prievartavo, kad iš aistros net suplėšiau jam tuniką. Patikėk, tu 
nenori manęs vesti. Esi mielas vaikinas, koks visada buvai, bet aš nesu mei- 
lutė mergina. Jei susituoktume, netrukus imtum manęs nekęsti. 

- Niekada. Aša, taip geidžiau tavęs... 

Jai tų kalbų jau buvo iki kaklo. Ligota motina, nužudytas tėvas, apmaudą 
keliantys dėdės - viso to būtų pakakę bet kuriai moteriai; dar ir įsimylėjusio 
iki ausų šunyčio jai tikrai nereikėjo. 

- Pasiieškok viešnamio, Trisai. Jos greitai numalšins tavo geismą. 

— Aš niekada negalėčiau... - Tristiferis papurtė galvą. - Mudu buvome 
skirti vienas kitam, Aša. Visada žinojau, kad tapsi mano žmona ir mano 
sūnų motina. - Jis suėmė Ašą už žasto. 

Jos durklo geležtės smaigalys akimirksniu įsirėmė jam į gerklę. 

— Patrauk ranką, o jei ne, negyvensi taip ilgai, kad spėtum pradėti sūnų. 
Tuoj pat patrauk. - Kai jis padarė kaip lieptas, Aša nuleido durklą. - Geidi 
moters? Puiku. Šiandien vakare atsiųsiu ją pas tave į lovą. Jei tau taip malo- 
niau, įsivaizduok, jog tai aš, bet niekada daugiau nedrįsk manęs grabinėti. 
Aš tavo karalienė, o ne žmona. Nepamiršk to. 

Aša įsikišo į makštis durklą ir nuėjo palikusi jį stovėti su stambiu, blyš- 
kioje mėnesienos šviesoje juodu kraujo lašu, pamažu riedančiu per kaklą. 


SERSEJA 


= Ą k, meldžiu Septynetą, kad per karaliaus vestuves nelytų, - tarė 
žoslina Svift, varstydama karalienės suknią. 

- Lietaus niekas nenori, - pritarė Sersėja. Jai pačiai būtų labiau patiku- 
si šlapdriba, ledas, kaukiantis vėjas ir griaustinis, drebinantis Raudonosios 
pilies pamatus. Sersėja norėjo audros, atliepiančios jos įtūžį. Ji vėl kreipėsi į 
Džosliną: - Stipriau. Veržk stipriau, kvaišele. 

Sersėja niršo dėl vestuvių ir lieti įtūžį ant bukaprotės Sviftų merginos 
buvo patogu ir saugu. Tomenas nebuvo taip tvirtai užsitikrinęs Geležinio 
sosto, kad būtų galima rizikuoti ir įžeisti Haigardeną. Bent jau tol, kol Stanis 
Barateonas laikė užėmęs Drakono Uolą ir Vėtrų Gūžtą, kol Riveranas tebe- 
sipriešino, o geležiniai nelyginant vilkai šmirinėjo po jūrą. Tad Džoslinai 
teko kęsti įniršį, kurį Sersėja mieliau būtų išliejusi ant Mardžerės Tairel ir 
bjaurios, raukšlėtos jos senelės. 

Pusryčiams karalienė nusiuntė tarnaitę į virtuvę atnešti dviejų virtų 
kiaušinių, kepaliuko duonos ir puodynėlės medaus. Bet, praskėlus pirmą 
kiaušinį ir po lukštu radus kruviną viščiuko gemalą, ją supykino. 

- Išnešk valgį ir atnešk man karšto vyno su prieskoniais, - liepė ji Sinelei. 

Ore tvyrantis šaltis smelkėsi Sersėjai į kaulus, be to, jos laukė ilga ir bjau- 
ri diena. | 

Nepraskaidrino nuotaikos ir Džeimis, kuris, vilkėdamas baltais drabu- 
žiais ir nesiskutęs, atėjo papasakoti, kaip ketina saugoti jos sūnų, kad šis ne- 
būtų nunuodytas. 

- Nusiųsiu į virtuvę savo vyrus, kad žiūrėtų, kaip taisomas kiekvienas 
valgis, - prabilo jis. - Sero Adamo auksiniai apsiaustai lydės tarnus, nešan- 
čius maistą į stalą, kad pakeliui niekas negalėtų prikišti nagų. Prieš Tome- 
nui dedantis į burną pirmą kąsnį, kiekvieną patiekalą ragaus seras Boro- 
sas. O jei visa tai nepadėtų, kitame menės gale sėdės meisteris Balabaras, 
pasiruošęs vidurių paleidžiamųjų vaistų ir priešnuodžių bent dvidešimčiai 
žinomų nuodų rūšių. Pažadu, kad Tomenas bus saugus. 

Saugus... Tas žodis nemaloniai įstrigo Sersėjai gerklėje. Džeimis nesu- 
prato. Niekas nesuprato. Tik Melara buvo palapinėje ir girdėjo tą seną raga- 
ną dusliu balsu grasinant, bet Melara seniai buvo mirusi. 

- Tirionas antrą kartą taip nežudys. Tam jis pernelyg gudrus. Net ir da- 
bar jis gali slėptis čia, po grindimis, klausytis kiekvieno mūsų tariamo žo- 
džio ir regzti planus, kaip perrėžti Tomenui gerklę. 

- Tarkime, kad tu teisi, - linktelėjo Džeimis. - Bet, kad ir kokius planus 
Tirionas rezga, jis vis tiek tėra mažas sūtrauka. Tomenas bus apsuptas pui- 
kiausių Vesteroso riterių. Karaliaus sargybos vyrai jį apsaugos. 

Sersėja žvilgtelėjo į baltos šilkinės brolio tunikos rankovę, užleistą ant 
rankos bigės ir susegtą. 

— Pamenu, kaip puikiai tie tavo nuostabieji riteriai saugojo Džofrį. No- 
riu, kad liktum prie Tomeno visą naktį. Ar aišku? 

- Koridoriuje, prie durų pastatysiu sargybinį. 

Sersėja sūgriebė brolį už rankos. 

— Budės ne sargybinis. Tu. Ir ne koridoriuje, o miegamajame. 

- Jei kartais Tirionas išropotų iš židinio? Neišropos. 

— Tai tu taip sakai. O gal nori mane patikinti, kad tose sienose radai visus 
slaptus tunelius? - Jie abu žinojo, kad tai netiesa. - Nė akimirkai nepaliksiu 
Tomeno vieno su Mardžere. 

- Jiedu nebus vieni. Ten bus ir Mardžerės pusseserės. 

- Ir tu. Įsakau tau karaliaus vardu. 

Sersėja apskritai nenorėjo, kad Tomenas su savo žmona miegotų vienoje 
lovoje, bet Taireliai užsispyrė. 

- Vyras ir žmona turi miegoti kartu, - pareiškė Erškėčių karalienė, - net 
jeigu jie nieko daugiau neveikia, tik miega. Jo malonybės lova plati, tad joje 
tikrai tilps du žmonės. 

Ledi Eiliri pritarė savo anytai. 

- Tegul vaikai naktį vienas kitą šildo. Tai juos suartins. Mardžerė dažnai 
miega vienoje lovoje su pusseserėmis. Jos dainuoja, žaidžia žaidimus, o kai 
užpučiamos žvakės, šnabžda viena kitai į ausį savo paslaptis. 

- Kaip žavu, - tarė Sersėja. - Neprieštarauju, kad ir toliau taip elgtųsi. 
Mergelių bokšte. 

- Neabejoju, kad jos malonybė žino geriausiai, - ledi Olena tarė mar- 
čiai. - Šiaip ar taip, ji berniuko motina - dėl to visi esame tikri. Ir dėl gul- 
tuvių nakties tikriausiai sutarsime, ar ne? Vestuvių naktį vyras neturėtų 
miegoti atskirai nuo žmonos. Jei taip nutiks, jiems tai bus nelaimę prana- 
šaujantis ženklas. 

Vieną gražią dieną aš tau parodysiu, ką reiškia „nelaimę pranašaujantis 
ženklas“, tyliai prisiekė sau karalienė. 

- Gerai, tegul tą vieną naktį Mardžerė miega Tomeno miegamajame, - 
nenoromis sutiko ji. - Bet tik vieną naktį. 

— Tavo malonybė tokia maloninga... - atsakė Erškėčių karalienė, ir visi 
susižvalgę šyptelėjo. 

Sersėja pirštais taip stipriai laikėsi įsikirtusi Džeimio rankos, kad ant jos 
liko įdrėskimų. 

— Tame kambaryje man reikia savo „akių“, - tarė ji. 

— Ką nori pamatyti? - gūžtelėjo Džeimis. - Nėra jokio pavojaus, kad 
santuoka bus įtvirtinta. Tomenas tam gerokai per jaunas. 

- Ir Osiferis Plumas buvo per daug negyvas, bet jam tai nesutrukdė pra- 
dėti kūdikio, ar ne? 

Jos brolis atrodė sutrikęs. 

— Kas tas Osiferis Plumas? Ar jis buvo lordo Filipo tėvas, ar... kas? 

Jis beveik toks pat neišmanėlis kaip ir Robertas. Džeimio smegenys buvo 
sutelktos dešinėje plaštakoje. 

— Mesk iš galvos Plumą, tik nepamiršk, ką tau sakiau. Prisiek, kad nesi- 
trauksi nuo Tomeno, kol nepatekės saulė. 

- Kaip įsakysi, - atsakė Džeimis, tarsi sesers nuogąstavimai būtų buvę 
visiškai nepagrįsti. - Vis dar ketini įvykdyti savo pažadą ir sudeginti Rankos 
bokštą? 

— Kai baigsis puota. - Tai buvo vienintelė tos dienos iškilmių dalis, kuri, 
Sersėjos nuomone, galėjo ją pradžiuginti. - Tame bokšte buvo nužudytas 
mūsų lordas tėvas. Negaliu į tą statinį žiūrėti. Jei dievai geri, iš griuvėsių 
ugnis turėtų išrūkyti kelias žiurkes. 

Džeimis užvertė akis į lubas. 

- Kalbi apie Tirioną... 

- Apie jį, apie lordą Veirį ir tą požeminio kalėjimo sargą. 

- Jei kuris nors iš jų būtų slėpęsis bokšte, būtume jį radę. Sutelkiau pulką 
kirtikliais ir kūjais ginkluotų vyrų, kad viską patikrintų. Jie išgriovė sienas, 
išlupo grindis ir atvėrė pusšimtį slaptų takų. 

- Pats žinai, kad tų slaptų takų gali būti dukart tiek. 

Kai kurie slapti takai buvo tokie siauri, kad jiems apžiūrėti Džeimiui 
teko kviestis pažus ir arklidėse dirbančius paauglius. Jie rado kelią, vedantį į 
juodąsias celes, ir iš akmenų sumūrytą šulinį, kuris, atrodė, buvo be dugno. 
Ieškant toliau buvo aptiktas kambarys, pilnas kaukolių ir pageltusių kaulų, 
be to, čia pūpsojo keturi maišai patamsėjusių sidabrinių monetų, nukaldin- 
tų valdant karaliui Viseiriui. Dar jie užklupo daugybę žiurkių, tačiau tarp jų 
nebuvo nei Tiriono, nei Veirio, ir pagaliau Džeimis primygtinai pareikalavo 
paiešką nutraukti. Vienas berniukas įstrigo siaurame plyšyje ir jį, klykiantį, 
teko traukti už kojų; kitas įkrito į šachtą ir susilaužė kojas. O du šoninį tunelį 
tyrinėję sargybiniai tiesiog prasmego. Kai kurie kiti sargybiniai prisiekė gir- 
dėję prislopintus, per akmenis sklindančius pražuvėlių balsus, bet, išgriovę 
sieną, kitame gale Džeimio vyrai nerado nieko, tik krūvas žemių ir lūženų. 

- Kipšas mažas ir gudrus. Gali būti, kad jis tebetūno tarp tų sienų. Jei 
taip, ugnis jį išrūkys. 

— Net jei Tirionas tebesislepia pilyje, Rankos bokšte jo tikrai nebus. 
Bokštą išgriovėme iki pat lauko sienų. 

— Gaila, kad su visa šia šlykščia pilimi negalime padaryti to paties, - pa- 
sakė Sersėja. - Po karo ketinu pastatyti naujus rūmus kitame upės krante. - 
Užvakar naktį ji juos sapnavo: didingą, baltą pilį, apsuptą miškų ir sodų, per 
daugybę lygų nutolusią nuo triukšmingo ir dvokiančio Karaliaus Uosto. — 
Šis miestas - pamazgų duobė. Kaip norėčiau perkelti dvarą į Lanisportą ir 
valdyti karalystę iš Kasterlių Uolos... 

- Tai būtų dar didesnė kvailystė, nei sudeginti Rankos bokštą. Kol Tome- 
nas sėdi Geležiniame soste, visi karalystėje laiko jį tikru karaliumi. Paslėpk 
jį Uoloje, ir jis taps tik dar vienu pretendentu į sostą, niekuo nesiskiriančiu 
nuo Stanio. 

— Aš tai suprantu, - piktai atšovė karalienė. - Sakiau, kad norėčiau per- 
kelti dvarą į Lanisportą, o ne kad taip ir padarysiu. Ar visada taip sunkiai 
protavai, ar sukvailėjai netekęs rankos? 

Džeimis į šią pašaipą nekreipė dėmesio. 

- Jei liepsnos išplis už bokšto, gali nutikti taip, kad supleškinsi visą pilį, 
nesvarbu, ar norėjai to, ar ne. Gaisro ugnis apgaulinga. 

— Lordas Halinas mane patikino, kad jo piromantai geba tramdyti lieps- 
nas. - Alchemikų gildija jau dvi savaites gamino šviežią padegamąjį skys- 
tį. - Tegul tas liepsnas mato visas Karaliaus Uostas. Tai bus pamoka mūsų 
priešams. 

— Dabar šneki kaip Eiris. 

Sersėja išpūtė šnerves. 

— Prilaikyk liežuvį, sere. 

- Ir aš tave myliu, mieloji sesute. 

Ir kaip galėjau kada nors mylėti šį niekšą? - nusistebėjo ji Džeimiui nu- 
ėjus. Jis buvo tavo brolis dvynys, tavo šešėlis, tavo antroji pusė, sukuždėjo ki- 
tas, vidinis balsas. Gal kadaise taip ir buvo, pagalvojo Sersėja. Bet tai seniai 
praeitis. Dabar jis man svetimas. 

Palyginti su Džofrio vestuvių didybe, karaliaus Tomeno vedybos buvo 
kuklios ir svečių susirinko nedaug. Niekas nenorėjo dar vienos prabangios 
puotos, juo labiau karalienė, be to, niekas nenorėjo už ją mokėti, - juolab 
Taireliai. Taigi jaunasis karalius paėmė į žmonas Mardžerę Tairel karališko- 
joje Raudonosios pilies septoje, dalyvaujant vos šimtui svečių, o ne keliems 
tūkstančiams, kurie matė tuokiantis jo brolį ir tą pačią merginą. 

Nuotaka atrodė pasipuošusi, linksma ir graži, jaunikis - vaikišku veidu 
ir putlus. Aukštu, vaikišku balseliu jis ištarė santuokos įžadus, prisiekdamas 
mylėti ir gerbti jau du kartus likusią našle Tairelio dukterį. Mardžerė vilkė- 
jo tuo pačiu apdaru, su kuriuo tekėjo už Džofrio, - tai buvo plona, gryno 
šilko, dramblio kaulo spalvos suknia, papuošta Myro nėriniais ir smulkiais 
perlais. Sersėja tebevilkėjo juodą suknią norėdama parodyti, jog vis dar gedi 
nužudyto pirmagimio. Galbūt jo našlei ir nieko nereiškė juoktis, gerti ir šokti 
visiškai užmiršus Džofrį, bet motinai taip greitai užmiršti sūnaus nederėjo. 

Negerai, pagalvojo Sersėja. Per anksti. Turėjo praeiti bent vieneri ar dveji 
metai. Haigardenas galėjo pasitenkinti ir sužadėtuvėmis. Ji atsigręžusi žvilg- 
telėjo į Meisą Tairelį, stovintį tarp žmonos ir motinos. Privertei mane vai- 
dinti šioje santuokos parodijoje, milorde, ir aš ilgai to nepamiršiu. 

Kai atėjo laikas apsikeisti apsiaustais, nuotaka grakščiai priklaupė ir To- 
menas apsiautė ją tuo siaubingai sunkiu auksiniu apsiaustu, kuriuo Sersėją 

jų vestuvių dieną apgaubė Robertas, - su karūnuotu Barateonų elniu, ant 
drabužio nugaros išsiuvinėtu onikso karoliukais. Sersėja norėjo panaudoti 
ploną šilkinį raudoną apsiaustą, kuriuo žmoną apsiautė Džofris. 

- Tai buvo apsiaustas, kurį naudojo mano tėvas, kai vedė mano ledi mo- 
tiną, - paaiškino ji Taireliams, bet Erškėčių karalienė ir šį kartą privertė Ser- 
sėją nutilti. 

- Nori vėl ištraukti tą seną drabužį? - tiesiai rėžė senė. - Man jis atrodo 
šiek tiek nutrintas ir... drįsčiau sakyti, pranašaujantis nelaimę... Be to, ar ne 
labiau tikram karaliaus Roberto sūnui tiktų elnias? Mano jaunystės laikais 
nuotaka apsigaubdavo savo vyro spalvomis, o ne jo ledi motinos. 

Dėl Stanio ir šlykštaus jo laiško jau ir taip sklandė per daug gandų apie 
tai, kas yra tikrieji Tomeno tėvai. Sersėja nenorėjo dar labiau kaitinti aistrų 
ir primygtinai reikalauti, kad nuotaka gaubtųsi tamsiai raudona Lanisterių 
spalva, todėl, kiek įstengdama mandagiau, nusileido. Ir vis dėlto, žiūrėdama 
į visą tą auksą ir oniksus, ji griežė dantį. Kuo daugiau tiems Taireliams duo- 
dame, tuo daugiau jie reikalauja. 

Kai visi įžadai buvo duoti, karalius ir jo karalienė iš septos išėjo į lauką 
išklausyti sveikinimų. 

- Dabar Vesterose yra dvi karalienės, ir jaunoji tokia pat graži, kaip se- 
noji, - sududeno Lailas Kreikholas - paikas riteris, dažnai Sersėjai primin- 
davęs jos velionį ir neapraudotą sutuoktinį. 

Ji vos neskėlė Lailui antausio. Džailsas Rosbis pasilenkė pabučiuoti jai 
rankos, bet tik apkosėjo pirštus. Lordas Redvainas pabučiavo Sersėją į vie- 
ną, o Meisas Tairelis į abu skruostus. Didysis meisteris Paiselis pasakė, kad 
ji, nepraradusi sūnaus, dabar dar įsigijo ir dukterį. Tiesa, bent jau ašaringo 
ledi Tandos glėbio Sersėjai pavyko išvengti. Nė viena iš Stokvortų giminės 
moterų apeigose nepasirodė ir už tai karalienė buvo joms dėkinga. 

Vienas iš paskutiniųjų priėjo Kevanas Lanisteris. 

— Kaip suprantu, netrukus mus paliksi ir keliausi į kitas vestuves, - tarė 
iam karalienė. 

- Hardstonas išvijo tuos niekšus iš Dario pilies, - atsakė jis. - Lanselio 
nuotaka mūsų ten jau laukia. 

- Arį vestuves vyks ir tavo ledi žmona? 

— Upių kraštuose vis dar pernelyg pavojinga. Visur šlaistosi Vargo Hou- 
to padugnės, o Berikas Dondarionas dar neseniai korė Frėjus. Ar tiesa, kad 
prie jų prisidėjo Sandoras Kligeinas? » 

Iš kur jis tai žino? 

- Kai kas taip šneka. Žinios prieštaringos. - Vakar vakare iš saloje, prie 
pat Trišakio žiočių, stovinčios septos atskrido varnas. Miestą prie Druskos 
ilankos baisingai nusiaubė bastūnų gauja ir kai kurie gyvi likę žmonės tvir- 
tino tarp plėšikų matę nesavu balsu rėkiantį žiaurų vyrą šuns galvos pavida- 
10 šalmu. Buvo šnekama, jog jis nužudęs per dešimtį vyrų ir išprievartavęs 

dvylikametę mergaitę. - Lanselis, be abejo, negaišuodamas sučiups Kligeiną 
bei lordą Beriką ir upių kraštams vėl grąžins karaliaus taiką. 

Seras Kevanas kelias akimirkas atidžiai žvelgė dukterėčiai į akis. 

— Mano sūnus - ne tas vyras, kuris gali įveikti Sandorą Kligeiną. 

Ką gi, bent jau dėl to sutariame. 

— Bet jo tėvas tikrai galėtų. 

Dėdė kietai sučiaupė lūpas. 

- Jei Uoloje mano paslaugų nereikia... 

Tavo paslaugų reikėjo čia. Uolos valdytoju Sersėja jau paskyrė savo pus- 
brolį, Deimioną Lanisterį, o Vakarų sergėtoju - kitą pusbrolį, Daiveną La- 
nisterį. Už akiplėšiškumą tenka mokėti, dėde. 

- Pargabenk mums Sandoro galvą, ir žinau, kad jo malonybė bus už tai 
didžiai dėkingas. Gal Džofas tą vyrą ir mėgo, bet Tomenas visuomet jo bijo- 
jo ir... rodos, ne be reikalo. 

- Jei šuo pasiunta, kaltas šeimininkas, - tarė seras Kevanas. Ir apsisukęs 
nuėjo. 

Džeimis palydėjo ją į Mažąją menę, kurioje buvo ruošiamasi puotai. 

- Dėl visko, kas čia vyksta, kaltinu tave, - jiems einant šnipštelėjo Ser- 
sėja. - Sakei: „Tegul tuokiasi.“ Mardžerei derėtų gedėti Džofrio, o ne tekėti 
už jo brolio. Ji turėtų būti prislėgta sielvarto, kaip ir aš. Netikiu, kad ji dar 
nekalta. Juk Renlis turėjo kotą, ar ne? Jis buvo Roberto brolis, tad tikrai jį 
turėjo. Jei ta šlykšti senė mano, kad leisiu savo sūnui... 

- Ledi Olenos netrukus atsikratysi, - tyliai pertraukė ją Džeimis. - Rytoj 
ji grįžta į Haigardeną. 

- Ji taip tik sako. 

Tairelių pažadais Sersėja netikėjo. 

- Ji išvyks, - primygtinai pakartojo Džeimis. - Pusę Tairelių pajėgų Mei- 
sas išsives į Vėtrų Gūžtą, o kita pusė su seru Garlanu grįš į Žemupį įgyven- 
dinti jo pretenzijų į Braitvoterio pilį. Dar kelios dienos, ir vienintelės Kara- 
liaus Uoste likusios rožės bus Mardžerė, jos kompanionės ir keli sargybiniai. 

— Ir seras Loras. O gal pamiršai savo prisiekusį brolį? 

- Seras Loras - karaliaus sargybos riteris. 

- Seras Loras toks Tairelis, kad net šlapinasi rožių vandeniu. Nederėjo 
jam leisti apsivilkti balto apsiausto. 

- Patikėk, aš nebūčiau jo pasirinkęs. Bet niekas nesiteikė su manim pasi- 
tarti. Manau, Loras gerai tarnaus. Apsivilkęs tą apsiaustą Žmogus pasikeičia. 

— Tu tikrai pasikeitei, ir ne į gera. 

- Ir aš tave myliu, miela sesute. 

Džeimis atidaręs palaikė Sersėjai duris ir palydėjo ją prie aukštojo stalo, 
į vietą šalia karaliaus. Garbinga vieta Tomenui iš kitos pusės buvo palikta 
Mardžerei. Jiedu su mažuoju karaliumi įėjo susikibę už rankų ir ji nepamir- 
šo stabtelėjusi pabučiuoti Sersėjai į abu skruostus ir jos apkabinti. 

— Tavo malonybe, - skambiai ir įžūliai tarė mergina, - jaučiuosi taip, 
tarsi dabar turėčiau antrą motiną. Meldžiuosi, kad taptume labai artimos, 
suvienytos meilės tavo mielajam sūnui. 

— Mylėjau abu sūnus. 

- Ir aš meldžiuosi už Džofrį. Labai jį mylėjau, nors taip ir neturėjau pro- 
gos jo pažinti. 

Melagė, pagalvojo karalienė. Jei bent kiek būtum jį mylėjusi, nebūtum 
taip nepadoriai skubėjusi tekėti už jo brolio. Tau reikėjo tik karūnos. Sersėja 
vos susilaikė čia pat, ant pakylos, viso dvaro akivaizdoje, neskėlusi nuota- 
kai antausio. 

Kaip ir santuokos ceremonija, vestuvių puota buvo kukli. Viskuo pasirū- 
pino ledi Eiliri; taip tragiškai pasibaigus Džofrio vestuvėms, Sersėja neturė- 
jo jėgų dar kartą imtis tokio uždavinio. Buvo patiekti vos septyni patiekalai. 
Per pertraukas tarp valgių svečius linksmino Sviestmušys ir Mėnuliukas, o 
valgant grojo muzikantai. Svečiai klausėsi dūdmaišininkų ir smuikininkų, 
liutnių, fleitų ir aukštosios arfos. Pasirodė tik vienas, ledi Mardžerės mėgs- 
tamiausias dainius, šaunus, išsipustęs, šviesiai mėlynais drabužiais apsiren- 
gęs jaunuolis, vadinantis save Mėlynuoju Bardu. Jis padainavo kelias dainas 
apie meilę ir išėjo. 

— Kaip apmaudu, - pasiskundė ledi Olena. - Tikėjausi išgirsti „Kastame- 
ro lietų“. 

Kaskart, kai pažvelgdavo į tą senę, Sersėjai prieš akis iškildavo Megės 
Varlės veidas - raukšlėtas, baisus ir išmintingas. Visos senos moterys atro- 
do vienodai, ir tiek, mėgino ji ramintis. Nors iš tiesų kuprota kerėtoja nė 
kiek nebuvo panaši į Erškėčių karalienę, bet, pamačiusi bjaurią ledi Olenos 
šypsenėlę, Sersėja kaipmat vėl prisiminė Megės palapinę ir viduje tvyrojusį 
keistų rytietiškų prieskonių kvapą, prisiminė, kokios minkštos buvo Megės 
dantenos, kai ji čiulpė Sersėjai iš piršto kraują. „Tu būsi karalienė, - pažadė- 
jo senoji moteris dar drėgnomis, raudonomis ir blizgančiomis lūpomis, - 
kol ateis kita, - jaunesnė, gražesnė, - ir, nustūmusi tave, pasiims viską, kas 
priklausė tau.“ 

Sersėja pasilenkusi per Tomeną žvilgtelėjo į Mardžerę, sėdinčią prie tėvo 
ir besijuokiančią. Ji gana graži, turėjo pripažinti karalienė, bet pirmiausia 
todėl, kad jauna. Ir valstietės atrodo gražios tokio amžiaus, kol dar būna ne- 
paliestos, nekaltos ir nesugadintos, o daugumos iš jų plaukai ir akys rudi kaip 
ir Mardžerės. Tik kvailys galėtų sakyti, kad ji gražesnė už mane. Tačiau pa- 
saulyje kvailių buvo daugybė. Jos sūnaus dvare - taip pat. 

Nuotaika nepagerėjo nei Meisui Taireliui atsistojus sakyti tostų. Šypso- 
damasis savo gražuolei dukrelei, jis aukštai pakėlė auksinę taurę ir sudude- 
no: „Už karalių ir karalienę!“ Kiti, mėgdžiodami jį, saumekeno nelyginant 
avys: „Už karalių ir karalienę!“ Sersėja neturėjo iš ko rinktis, teko gerti kartu 
su visais, tik ji gailėjosi, jog svečiai neturi vieno veido, ir ji, šliūkštelėjusi 

vyno jiems į akis, negali priminti, kad tikroji karalienė - ji. Vienintelis iš 
Tairelio padlaižių, kuris, regis, ją dar prisiminė, buvo Paksteris Redvainas: 
jis vos laikėsi ant kojų, bet pakilo nuo suolo paskelbti savo tosto. „Už abi 
mūsų karalienes! - linksmai šūktelėjo jis. - Už jaunąją ir senąją!“ 

Knebinėdama maistą auksinėje lėkštėje, Sersėja išgėrė kelias taures 
vyno. Džeimis valgė dar mažiau ir retai teikdavosi užimti jam skirtą vie- 
tą ant pakylos. Jis nerimauja kaip ir aš, suprato karalienė matydama, kaip 
brolis vaikštinėja po menę kartais sveikąja ranka praskleisdamas gobelenus 
įsitikinti, ar už jų niekas nesislepia. Sersėja žinojo, kad lauke aplink visą pa- 
statą išrikiuoti Lanisterių ietininkai. Vienas duris saugojo seras Osmundas 
Ketlblekas, kitas - seras Merinas Trentas. Beilonas Svonas stovėjo už kara- 
liaus krėslo, Loras Tairelis - už karalienės. Puotos menėje niekam nebuvo 
leista turėti ginklų, tik baltiesiems riteriams. 

Mano sūnus saugus, raminosi Sersėja. Jam nieko blogo negali nutikti, bent 
jau ne čia ir ne dabar. Ir vis tiek, vos pažvelgus į Tomeną, jai prieš akis iškil- 
davo Džofris, nagais draskantis sau gerklę. O kai vaikas ėmė kosėti, karalie- 
nei akimirką sustojo širdis. Norėdama greičiau pasiekti sūnų, ji net tarnaitę 
pargriovė. 

- Tiesiog šlakelis vyno pateko ne ten, kur reikia, - šypsodamasi patikino 
ją Mardžerė Tairel. Ji suspaudė Tomenui ranką ir pabučiavo pirštus. - Mano 
mažajai meilei derėtų gerti mažesniais gurkšneliais. Matai, mirtinai išgąsdi- 
nai savo ledi motiną. 

- Atleisk, mama, - susigėdęs tarė Tomenas. 

Šito Sersėjai buvo per daug. Negaliu leisti, kad jie pamatytų mane ver- 
kiančią, pagalvojo ji jausdama, jog akyse tvenkiasi ašaros. Praėjusi pro Me- 
riną Trentą, ji žengė į užpakalinį koridorių. Likusi viena, apšviesta tik la- 
jinės žvakės, Sersėja leido sau suvirpėti ir porą kartų sukūkčioti. Moteris 
verkti gali, bet tik ne karalienė. 

- Tavo malonybe... - išgirdo ji už nugaros. - Ar trukdau? 

Tai buvo moters žodžiai, ištarti su pikantišku rytietišku akcentu. Aki- 
mirką Sersėja išsigando, kad į ją iš kapo duobės kreipėsi Megė Varlė. O iš 
tiesų tai buvo tik Meriveterio žmona, gražuolė slyvos mėlynumo akimis, 
kurią ištremtasis lordas Ortonas vedė ir parsivežė į Longteiblą. 

— Mažojoje menėje taip tvanku, - lyg nesava ištarė Sersėja. - Nuo dūmų 
net akys ašaroja. 

- Ir man ašaroja, tavo malonybe. - Ledi Meriveter ūgiu prilygo kara- 
lienei, tik buvo tamsaus, o ne šviesaus gymio, juodais kaip varno sparnas 
plaukais ir dešimčia metų jaunesnė. Ji padavė karalienei melsvą, šilkinę, nė- 
riniais papuoštą nosinaitę. - Aš taip pat turiu sūnų. Ir žinau, kad tą dieną, 
kai jis ves, mano ašaros liesis upeliais. 

Pyktelėjusi, kad išsidavė verkianti, Sersėja nusišluostė skruostus. 

— Dėkoju, - šaltai tarė. 

- Tavo malonybe, aš... - Myrietė trumpam nutilo ir ėmė kalbėti tyliau. - 
Turėtum kai ką žinoti. Tavo tarnaitė papirkta ir gauna atlygį iš kitų. Apie 
kiekvieną tavo žingsnį ji praneša ledi Mardžerei. 

- Sinelė? - Staiga pyktis nutvilkė karalienei vidurius. Ar jau niekuo ne- 
begalima pasitikėti? - Tu tikra? 

- Liepiau ją pasekti. Pati Mardžerė niekada su ja nesusitinka. Varnai - 
jos pusseserės, tai jos nešioja žinias. Kartais Elinora, kartais Ala, kartais 
Mega. Tos merginos Mardžerei artimos kaip seserys. Su Sinele jos susitinka 
septoje ir apsimeta, kad meldžiasi. Rytoj palik savo žmogų septos balkone ir 
jis pamatys Sinelę, po Mergelės altoriumi besišnabždančią su Mega. 

- Jei tai tiesa, kodėl man pranešei? Esi viena iš Mardžerės kompanionių. 
Kodėl turėtum ją išduoti? 

Įtarumo Sersėja buvo išmokusi dar sėdėdama ant tėvo kelių; tai galėjo 
būti ir spąstai, ir melas, turintis pasėti nesantaiką tarp liūtų ir rožių. 

- Longteiblas gal ir yra prisiekęs ištikimybę Haigardenui, - atsakė mo- 
teris, atgalia ranka braukdamasi nuo veido juodus plaukus, - bet aš kilusi 
iš Myro ir pirmiausia esu ištikima savo sutuoktiniui ir sūnui. Noriu to, kas 
jiems geriausia. 

- Suprantu. - Koridorius buvo siauras, ir karalienė užuodė myrietės 
kvepalus, atsiduodančius samanomis, žeme ir laukinėmis gėlėmis. Tačiau 
taip pat užuodė ir jais maskuojamas ambicijas. Ji liudijo Tiriono teisme, stai- 
ga prisiminė Sersėja. Tvirtino mačiusi Kipšą, pilantį nuodus į Džofo taurę, 
ir nepabijojo to pasakyti. - Aš pasidomėsiu, - pažadėjo karalienė. - Jei tai 
tiesa, atsilyginsiu tau. - O jei melavai, išplėšiu liežuvį, be to, atimsiu iš tavo 
lordo vyro žemes ir auksą. 

- Tavo malonybė labai miela. Ir graži. - Ledi Meriveter nusišypsojo. Jos 
dantys buvo balti, lūpos putlios ir-tamsios. 

Grįžusi į Mažąją menę, karalienė rado savo brolį neramiai vaikščiojantį. 

- Tai tebuvo vyno gurkšnis, patekęs ne ten, kur reikia. Bet mane tai irgi 
išgąsdino. 

- Aš taip susinervinusi, kad nieko negaliu valgyti, - burbtelėjo ji bro- 
liui. - Net vynas, rodos, kartus. Šios vestuvės - klaida. 

- Šios vestuvės buvo būtinos. Berniukas saugus. 

— Kvailys. Nė vienas žmogus, nešiojantis karūną, nėra saugus. 

Sersėja apžvelgė menę. Apsuptas savo riterių, Meisas Tairelis juokėsi. 
Lordai Redvainas ir Rovanas apie kažką slapta šnekėjosi. Menės gale prie 
taurės vyno susimąstęs sėdėjo seras Kevanas, o Lanselis kažką šnabždėjo 
septonui. Sinelė vaikščiojo palei stalą ir nuotakos pusseserėms į taures pils- 
tė raudoną kaip kraujas vyną. Didysis meisteris Paiselis užsnūdo. Niekuo 
negaliu pasikliauti, net Džeimiu, niūriai pagalvojo karalienė. Visus juos teks 
išvaikyti ir pasirūpinti, kad karalių suptų mano žmonės. 

Vėliau, kai buvo patiekta saldėsių, riešutų ir sūrio, o paskui vėl viskas 
išnešta, Mardžerė ir Tomenas išėjo šokti ir, sukdamiesi menėje, abu atrodė 

labai juokingai. Tairelių mergina buvo geros pusantros pėdos aukštesnė už 
savo mažąjį sutuoktinį, o Tomenas, švelniai tariant, buvo nerangus šokėjas 
ir neturėjo nė mažumėlės Džofrio grakštumo. Tačiau berniukas susikaupęs 
labai stengėsi ir atrodė nepastebi, jog apsijuokia visų akyse. Ir vos tik merge- 
lė Mardžerė pašoko su karaliumi, juodu apspito nuotakos pusseserės ir vie- 
na po kitos ėmė primygtinai prašyti, kad jo malonybė pašoktų ir su jomis. 
Kol visos Tomeną pašokdins, jis klupčios ir vilks kojas kaip paskutinis kvailys, 
žiūrėdama į sūnų pasipiktinusi pagalvojo Sersėja. Jam už nugaros juoksis 
pusė dvariškių. 

Kol Ala, Elinora ir Mega iš eilės pašoko su Tomenu, Mardžerė apsuko 
ratą aplink menę su tėvu, o paskui dar ir su broliu Loru. Gėlių riteris vilkėjo 
baltus šilkinius drabužius, buvo susijuosęs iš auksinių rožių nupintu diržu, 
o apsiaustą susisegęs nefrito rože. Jiedu galėtų būti dvyniai, žiūrint į juos 
dingtelėjo Sersėjai. Seras Loras už seserį buvo vieneriais metais vyresnis, 
tačiau abiejų akys buvo didelės ir rudos, plaukai vešlūs, šiek tiek banguoti, 
krentantys ant pečių ir taip pat rudi, oda glotni ir nepriekaištinga. Gausūs 
spuogai išmokytų juos nuolankumo. Loras buvo aukštesnis ir jam ant sma- 
kro dygo trumpi rudi barzdos šereliai, o Mardžerės figūra buvo moteriška, 
bet šiaip jiedu atrodė visai panašūs, kaip Sersėja ir Džeimis. Tas panašumas 
karalienę taip pat erzino. 

Sersėjos mintis išblaškė tikrasis brolis dvynys. 

- Ar tavo malonybė suteiktų garbę baltajam riteriui ir su juo pašoktų? 

Ji piktai dėbtelėjo į Džeimį. | 

- Ir leistųsi grabinėjama tos tavo bigės? Ne. Bet leisiu pripilti man taurę 
vyno. Jei tik manai, kad pavyks neišlaistyti gėrimo... 

— Tokiam luošiui kaip aš? Tikrai nepavyks. 

Jis pasitraukė ir dar kartą apėjo menę. Sersėjai teko pačiai prisipilti vyno. 

Vėliau ji atsisakė šokti ir su Meisu Taireliu, ir su Lanseliu. Kiti užuominą 
suprato ir daugiau niekas Sersėjos šokti nekvietė. Mūsų artimi draugai ir 
ištikimi lordai... Ji negalėjo pasitikėti net vakariečiais, net prisiekusiais velio- 
nio tėvo kalavijais ir vėliavininkais. Dar gerai, jei tikras jos dėdė nesusimo- 
kęs su priešais... 

Mardžerė šoko su pussesere Ala, Mega - su aukštaūgiu seru Taladu. Kita 
pusseserė, Elinora, gurkšnojo vyną su jaunu ir gražiu Driftmarko pavaini- 
kiu, Oranu Votersu. Karalienei jau ne pirmą kartą krito į akis tas Votersas, 
liesas jaunuolis pilkai žalsvomis akimis ir ilgais sidabriškai auksiniais plau- 
kais. Kai pirmą kartą jį pamatė, jai dingtelėjo, ar tik nebus Reigaras Targa- 
rienas pakilęs iš pelenų. Tai dėl jo plaukų, nuramino ji save. Jis nė iš tolo nėra 
toks gražuolis, koks buvo Reigaras. Jo veidas per siauras, o ant smakro matyti 
griovelis. Tačiau Velarionai buvo kilę iš senosios Valyrijos genties ir kai ku- 
rių iš jų plaukai buvo sidabro spalvos kaip ir senųjų drakonų karalių. 

Tomenas grįžo į savo krėslą ir ėmė knebinėti obuolių pyragą. Jos dėdės 
vieta buvo tuščia. Galų gale karalienė pamatė jį menės kampe, įsitraukusį į 

pokalbį su Meiso Tairelio sūnumi Garlanu. Apie ką jie galėtų šnekėtis? Gal 
Žemupyje seras Garlanas ir buvo vadinamas Narsiuoju, bet Sersėja juo ne- 
pasitikėjo taip pat, kaip ir Mardžere arba Loru. Ji nepamiršo auksinės mo- 
netos, Kiburno rastos požeminio kalėjimo sargo celėje, po naktipuodžiu. 
Auksinė Haigardeno ranka. O Mardžerė mane šnipinėja. Kai Sinelė priėjo 
pripilti taurės vyno, karalienei teko tvardytis, kad nečiuptų tarnaitės už ger- 
klės ir nepasmaugtų. Nedrįsk man šypsotis, tu kale, išdavike. Kai tavęs im- 
siuos, dar maldausi, kad pasigailėčiau. 

- Man rodos, šį vakarą tavo malonybei vyno jau pakaks, - išgirdo ji sa- 
kant savo brolį Džeimį. 

Ne, pagalvojo karalienė. Net visas pasaulio vynas nepadėtų man ištver- 
ti šių vestuvių. Ji atsistojo taip staiga, kad vos neparvirto. Džeimis sučiupo 
Sersėją už rankos ir padėjo išsilaikyti ant kojų. Karalienė išsivadavo iš brolio 
gniaužtų ir pliaukštelėjo delnais. Muzika nutilo, svečiai nuščiuvo. 

- Lordai ir ledi, - garsiai prabilo Sersėja, - jei būtumėte tokie geri ir išei- 
tumėte su manimi į lauką, galėtume uždegti žvakę taip švęsdami Haigarde- 
no ir Kasterlių Uolos sąjungą ir Septyniose Karalystėse prasidedantį taikos 
ir gerovės amžių. 

Rankos bokštas stovėjo vienišas, apgaubtas tamsos, ir ten, kur kadaise 
buvo ąžuolinės durys ir langai uždaromis langinėmis, dabar žiojėjo skylės. 
Ir vis dėlto, net apgriautas ir visų užmirštas, jis dunksojo iškilęs aukštai virš 
išorinės pilies sienos. Išvirtę iš Mažosios menės, vestuvininkai praėjo pro jo 
metamą šešėlį. Pakėlusi akis aukštyn, Sersėja išvydo dantytą bokšto viršūnę 
draskant mėnulio pilnatį ir valandėlę susimąstė, kiek karalių rankų per pas- 
taruosius tris šimtus metų gyveno šiame bokšte. 

Nužingsniavusi šimtą jardų nuo bokšto, ji giliai įkvėpė, kad nesusvaigtų 
galva. 

- Lorde Halinai! Gali pradėti. 

Halinas Piromantas ištarė: „Hmmm“, mostelėjo deglu, kurį laikė ranko- 
ie, ant sienų stovintys šauliai įtempė lankus ir paleido keliolika liepsnojan- 
Šių strėlių į Žiojinčias langų angas. 

Bokštas ūžtelėjęs užsidegė. Po akimirkos jo vidus nušvito raudonai, gel- 
tonai, oranžine ir... žalsva, grėsminga tamsiai žalia, tulžies, nefrito ir pi- 
romanto šlapimo spalva. Alchemikai tai vadino „substancija, o paprasti 
žmonės - tiesiog „laukine ugnim“. Į Rankos bokštą buvo sunešta penkias- 
4ešimt puodynių to skysčio, taip pat malkų, daug dervos pilnų statinių ir 
didžioji dalis žemiškų turtų, priklausiusių neūžaugai, vardu Tirionas La- 
nisteris. 

Karalienė jautė tų žalių liepsnų kaitrumą. Piromantai sakydavo, jog 
Zk trys dalykai kaitresni už jų substanciją: drakonų liepsna, žemės gelmių 
agnis ir vasaros saulė. Langų skylėse sušvitus pirmoms liepsnoms ir ilgais 
žaliais liežuviais ėmus laižyti išorines sienas, kai kurios ledi aiktelėjo. Kitos 
garsiai džiūgavo ir skelbė tostus. 

Gražus reginys, pagalvojo Sersėja, kaip Džofris, ką tik gimęs ir paguldytas 
man ant rankų. Su jokiu vyru ji niekada nesijautė taip gerai, kaip su mažyliu 
Džofriu, apsižiojusiu jos krūties spenelį ir ėmusiu žįsti. 

Tomenas į gaisrą spoksojo išpūtęs akis, ir susižavėjęs, ir išsigandęs, bet 
Mardžerė kažką pašnabždėjo jam į ausį ir karalius nusijuokė. Kai kurie rite- 
riai ėmė lažintis, kiek praeis laiko iki bokšto griūties. Lordas Halinas stovėjo 
niūniuodamas sau po nosimi ir sūpuodamasis ant kulnų. 

Sersėja prisiminė per visus tuos metus pažinotus karalių rankas: Ouveną 
Meriveterį, Joną Koningtoną, Karltoną Čelstedą, Joną Ariną, Edardą Starką, 
savo brolį Tirioną. Ir savo tėvą, lordą Taiviną Lanisterį, jį - visų pirmiausia. 
Dabar jie visi pleška, visi iki vieno, drauge su savo intrigomis, regztais planais 
ir išdavystėmis. Šiandien mano diena. Tai mano pilis ir mano karalystė. 

Staiga Rankos bokštas garsiai triokštelėjo, - taip garsiai, kad visi aki- 
mirksniu nutilo. Akmuo pokštelėjęs skilo, dalis viršutinės dantytos sienos 
atsiskyrė ir su trenksmu tėškėsi į žemę sudrebindama kalvą ir pakeldama 
debesį dūmų bei dulkių. Pro plytų mūrinį plūstelėjus gaiviam orui, gaisro 
ugnies liežuviai pašoko dar aukščiau. Žalios liepsnos, pindamosi viena su 
kita, rodės, pasiekė dangų. Tomenas ėmė trauktis, bet Mardžerė paėmė jį už 
rankos ir pasakė: 

- Žiūrėk, liepsnos šoka. Visai kaip mudu, mano meile. 

- Tikrai... - neslėpdamas nuostabos atsakė jis. - Mama, žiūrėk, jos šoka. 

— Matau. Lorde Halinai, ar bokštas dar ilgai degs? 

— Visą naktį, tavo malonybe. 

- Sutinku, neprasta žvakė, - įsiterpė ledi Olena Tairel, stovėdama tarp 
Kairio ir Dešinio ir remdamasi lazda. - Manau, užtektinai šviesi, kad sau- 
giai sugultume miegoti. Seni kaulai jau nuvargo, o jauniems šį vakarą įspū- 
džių taip pat jau gana. Pats laikas palydėti karalių ir karalienę į lovą. 

- Taip. - Sersėja mostu pasikvietė Džeimį. - Lorde vade, prašyčiau paly- 
dėti jo malonybę ir jo karalienę į miegamąjį. 

— Kaip įsakysi. Ar ir tave palydėti? 

— Nereikia. - Sersėja jautėsi pernelyg budri, kad dabar eitų miegoti. Gais- 
ras ją apvalė, sudegino jos įniršį, baimę ir pripildė krūtinę ryžto. - Liepsnos 
tokios gražios. Dar noriu jomis pasigrožėti. 

Džeimis sunerimo. 

— Neturėtum likti viena. 

- Nebūsiu viena. Su manimi liks seras Osmundas ir mane saugos. Tavo 
prisiekęs brolis. 

- Jei tavo malonybė taip nori... - numykė Ketlblekas. 

- Noriu. 

udens naktis buvo neįprastai šalta. Gaivus drėgnas vėjas sūkuriavo 
Reis keldamas jau spėjusias nusėsti dienos dulkes. Šaltas šiaurės 
vėjas. Seras Aris Oukhartas pasikėlė gobtuvą ir prisidengė veidą. Nenorėjo 
būti atpažintas. Prieš dvi savaites šešėlių mieste buvo papjautas pirklys, - 
niekam nieko blogo nepadaręs vyras, atvykęs į Dorną vaisių ir, užuot nu- 
sipirkęs datulių, sulaukęs mirties. Vienintelis jo nusikaltimas buvo tas, kad 
atkeliavo iš Karaliaus Uosto. 

Aš miniai būčiau dar didesnis priešas. Seras Aris slapta troško būti už- 
pultas. Jis nuleido ranką ir švelniai brūkštelėjo per rankeną ilgojo kalavijo, 
kuris kabojo paslėptas tarp jo lininių drabužių klosčių - viršutinis jų buvo 
išmargintas žalsvai melsvomis juostomis ir auksinių saulių eilėmis, o apa- 
tinis, plonesnis, oranžinis. Dornietiški apdarai buvo patogūs, bet jo tėvas, 
įei būtų sulaukęs šios dienos ir pamatęs taip apsirengusį sūnų, būtų buvęs 
priblokštas. Jis buvo Žemupio vyras, o dorniečiai nuo seno buvo jo priešai, 
kaip liudijo ir Oukharte kabantys gobelenai. Vos užsimerkęs Aris iš karto 
juos pamatydavo. Jam prieš akis iškildavo ir lordas Edgeranas Dosnusis, di- 
dingai sėdintis krėsle, ir šimtas jam po kojomis į krūvą sukrautų dorniečių 
galvų; Trilapis Princo perėjoje, pervertas dorniečių iečių; Alisteris, leidžian- 
tis paskutinį atodūsį ir vis tiek pučiantis karo ragą; seras Oliveris Žaliasis 
Ąžuolas baltais drabužiais, mirštantis šalia Jaunojo Drakono. Dornas nėra 
tinkama vieta nė vienam iš Oukharty. 

Net prieš žūvant princui Oberinui, kai tekdavo išeiti iš Saulės Ieties val- 
dų ir traukti į šešėlių miesto gatves, riteriui būdavo nejauku. Kad ir kur ei- 
davo, visur jausdavosi stebimas: juodos dorniečių akys žvelgė į jį su prastai 
slepiamu priešiškumu. Krautuvininkai nuolatos mėgindavo jį apgauti, o 
kartais jis tylomis svarstydavo, ar tik užeigų šeimininkai neprispjauna jam 
i gėrimą. Kartą būrelis apdriskusių vaikėzų ėmė svaidyti į jį akmenis, bet 
seras Aris, išsitraukęs ilgąjį kalaviją, privertė niekšelius sprukti. Raudono- 
sios Angies mirtis dar labiau įsiutino dorniečius, nors, kai princas Doranas 
Smėlio Gyvates uždarė bokšte, žmonės gatvėse šiek tiek aprimo. Ir vis dėlto, 
atvirai vilkėdamas savo baltą apsiaustą ir vaikštinėdamas po miestą, seras 
Aris Oukhartas pats būtų prašęsis užpuolimo. Jis turėjo tris baltus apsiaus- 
tus: du vilnonius, lengvą ir storą, ir vieną iš plono balto šilko. Nevilkėdamas 
kurio nors iš savo apsiaustų jis jautėsi lyg nuogas. 

Geriau nuogas nei miręs, tarė sau jis. Net ir be apsiausto esu karaliaus 
sargybos vyras. Ji turi tai gerbti. Privalau leisti jai tai suprasti. Jis niekada 
nebūtų į šią avantiūrą įsivėlęs, bet, anot dainiaus, meilė kiekvieną vyrą pa- 
verčia kvailiu. 

Vidudienį per kaitrą Saulės Ieties šešėlių miestas dažnai atrodydavo tuš- 
čias, - tik musės zirzdavo dulkėtose gatvėse, - bet atėjus vakarui tos pa- 
čios gatvės kaipmat atgydavo. Eidamas pro šalį seras Aris girdėjo tylią, per 
uždangstytus langus sklindančią muziką, kažkur tolumoje bumbsėjo pirš- 
tais mušamas būgnas, pliekdamas trankų iečių šokio ritmą ir įkvėpdamas 
nakčiai pulsą. Ten, kur antros Vingiuotosios sienos papėdėje susitiko trys 
gatvelės, iš balkono jį pašaukė malonumus teikianti mergina. Ji buvo pa- 
sipuošusi briliantais, vilkėjo prigludusius drabužius. Seras Aris pažvelgė į 
ją, susigūžė ir prieš vėją nužingsniavo toliau. Mes, vyrai, tokie silpni. Kūnas 
išduoda net kilniausius iš mūsų. Jis prisiminė karalių Beilorą Palaimintąjį, 
alpėjusį iš bado ir taip mėginusį tramdyti geidulius, darančius jam gėdą. Gal 
ir jam reikėtų taip pasielgti? 

Po tarpdurio arka stovėjo neaukštas vyras ir kepsninėje čirškino gyva- 
tės gabalėlius, skrundančius juos vartydamas medinėmis žnyplėmis. Nuo 
aitrių jo padažų kvapo riteris net apsiašarojo. Jis girdėjo šnekant, jog geriau- 
siame gyvatienos padaže esama ne tik garstyčių sėklų ir drakonų pipirų, bet 
ir lašelio nuodų. Prie dornietiško maisto Mirsela priprato taip pat greitai, 
kaip ir prie savo Dorno princo, ir kartais, norėdamas ją pamaloninti, seras 
Aris paragaudavo vieno kito tokio patiekalo. Valgis nutvilkydavo burną ir 
seras Aris paskubomis užgerdavo jį vynu, be to, išeidamas jis degindavo dar 
labiau, nei įeidamas. Ir vis dėlto mažoji princesė šiuos valgius mėgo. 

Seras Aris paliko ją savo kambariuose, palinkusią prie žaidimų stalo 
priešais princą Tristaną, stumdančią įmantriai išdrožinėtas figūras nefri- 
to, karneolio ir lazurito kvadratais. Putlios Mirselos lūpos buvo praviros, 
o žalios akys - susikaupusios ir primerktos. Šį žaidimą iš Volančio į Medi- 
nį miestą atgabeno prekybos laivas ir našlaičiai paskleidė jį po visą Žaliąjį 
Kraują. Dorno dvare dėl šio žaidimo visi ėjo iš proto. 

O serą Arį tas žaidimas varė iš proto. Buvo žaidžiama dešimčia skirtingų 
figūrų, ir kiekviena iš jų turėjo savo ypatybių bei galių, - viskas priklausė 
nuo to, kaip žaidėjai jas išrikiuodavo. Princui Tristanui šis žaidimas iš karto 
patiko, o Mirsela jį išmoko, kad galėtų žaisti su princu. Jai dar nebuvo vie- 
nuolikos, o jos sužadėtiniui - trylikos metų; nepaisant to, pastaruoju metu 
Mirsela dažniau išlošdavo, nei pralaimėdavo. Tristanui tai, rodos, buvo nė 
motais. Šie du vaikai buvo visiškai skirtingi: jo oda tamsiai rusva, plaukai 
juodi ir tiesūs, jos kūno oda blyški kaip pienas, plaukai vešlūs, aukso spalvos 
ir banguoti; šviesaus ir tamsaus gymio - kaip karalienė Sersėja ir karalius 
Robertas. Jis meldėsi, kad su šiuo dorniečiu vaikinu Mirsela patirtų daugiau 
laimės, nei su savo audrų lordu patyrė jos motina. 

Seras Aris Mirselą paliko nerimaudamas, bet pilyje jai niekas negalėjo 
grėsti. Į Mirselos kambarius Saulės bokšte patekti buvo galima tik per dve- 
jas duris ir prie abiejų jis pastatė po du vyrus. Tai buvo Lanisterių sargy- 
biniai, žmonės, drauge su juo atvykę iš Karaliaus Uosto, patikrinti kovose, 

tvirti ir ištikimi. Be to, Mirsela dar turėjo savo tarnaites ir septonę Eglanti- 
ną, o princą Tristaną saugojo jo prisiekęs skydas, seras Gaskoinas iš Žaliojo 
Kraujo. Niekas nesutrikdys jai ramybės, tarė sau seras Aris, o po dviejų savai- 
čių jau būsime iškeliavę ir saugūs. 

Tai jam pažadėjo princas Doranas. Nors pamatęs, koks Dorno princas 
susenęs ir silpnas, Aris pasijuto priblokštas, vis dėlto dorniečio duotu žo- 
džiu neabejojo. 

- Apgailestauju, kad iki šiol negalėjau nei priimti tavęs, nei susipažinti 
su princese Mirsela, - atsiprašė Martelis, kai Aris pagaliau buvo įleistas į jo 
saulėtąją menę, - bet tikiuosi, kad mano duktė Ariana deramai priėmė tave, 
atvykusį į Dorną, sere. 

- Taip, mano prince, - linktelėjo seras Aris ir tylomis meldėsi, kad jo 
neišduotų veido raudonis. 

— Mūsų kraštas nesvetingas ir skurdus, bet savotiškai gražus. Mums gai- 
la, kad nepamatei kitų Dorno vietovių, tik Saulės Ietį, tačiau baiminuosi, 
kad už šios pilies sienų nei tau, nei tavo princesei nebūtų saugu. Mes, dor- 
niečiai, karšto kraujo žmonės: greiti pykti, lėti atleisti. Jei galėčiau patikinti, 
jog karo trokšta vien Smėlio Gyvatės, mano širdis džiaugtųsi, bet tau, sere, 
nemeluosiu. Girdėjai, ką gatvėse šneka prasčiokai, kaip šūkauja, kad sutelk- 
čiau savo ietis. Bijau, kad bent pusė mano lordų jiems pritaria. 

- O ką manai tu pats, prince? - įsidrąsinęs paklausė riteris. 

— Labai seniai motina man įkalė, kad tik bepročiai veliasi į karus, kurių 
nelaimės. - Net jei toks tiesmukas klausimas jį ir įžeidė, princas Doranas to 
neparodė. - Ir vis dėlto ši taika trapi... trapi kaip jūsų princesė. 

- Tik žvėris nuskriaustų mergaitę. 

- Ir mano sesuo Elija turėjo mergaitę. Ji buvo vardu Reinė. Ji taip pat 
buvo princesė. - Princas atsiduso. - Jei kas nors peiliu nudurtų princesę 
Mirselą, tai tikrai ne iš pykčio, kaip ir seras Eimoris Lorčas ne iš pykčio nu- 
žudė Reinę, jei tai tikrai jo darbas. Jie tik siekia mane išprovokuoti. Mat jei 
Mirsela bus nužudyta Dorne, kol ją saugau, kas tikės mano pasiteisinimais, 
jog to nepadariau? 

— Kol aš gyvas, niekas Mirselos nenuskriaus. 

- Tauri priesaika, - blankiai šyptelėjęs tarė Doranas Martelis, - bet tu 
čia vienas, sere. Tikėjausi, kad įkalinus užsispyrėles dukterėčias vandenys 
atslūgs, bet nepasiekėme nieko, tik suvijome mekšrus atgal į nendres. Kiek- 
vieną naktį girdžiu juos šnabždantis ir galandant durklus. 

Jis bijo, staiga suprato seras Aris. Žiūrėk, jo ranka dreba. Dorno princas 
įbaugintas. Seras Aris nesumojo, ką pasakyti. 

- Atsiprašau, sere, - tarė princas Doranas. - Esu silpnas, negaluoju, o 
kartais... Saulės Ieties triukšmas, purvas ir kvapai mane vargina. Kai tik at- 
liksiu savo pareigas, ketinu grįžti į Vandenų Sodus. Žinoma, drauge pasiim- 
siu ir princesę Mirselą. - Riteriui nespėjus paprieštarauti, princas kilstelėjo 

plaštaką raudonais ir ištinusiais krumpliais. - Ir tau derėtų ten vykti. Ir jos 
septonei, ir tarnaitėms, ir sargybiniams. Saulės Ieties sienos tvirtos, bet jų 
papėdėje - šešėlių miestas. Net į pilį kasdien ateina ir iš jos išeina šimtai 
žmonių. O Sodai - mano uostas. Princas Maronas juos pastatė kaip dovaną 
savo nuotakai iš Targarienų giminės, norėdamas įamžinti Dorno santuokos 
ryšius su Geležiniu sostu. Ruduo tenai puikus metų laikas... dienos karštos, 
naktys vėsios, nuo jūros pučia druska persismelkęs vėjelis, ten daug fontanų 
ir baseinėlių. Be to, ten yra kitų vaikų, kilmingų berniukų ir mergaičių. Mir- 
sela tenai turės savo amžiaus draugų ir galės su jais Žaisti. Ji nebus vieniša. 

- Jei taip sakai... 

Princo žodžiai dar aidėjo jam ausyse. Ten ji bus saugi. Tik kodėl Dora- 
nas Martelis įkalbinėjo jį nerašyti laiško ir apie persikėlimą nepranešti Ka- 
raliaus Uostui? Mirselai bus saugiausia, jei niekas nežinos, kur ji. Seras Aris 
šiai minčiai pritarė, bet... argi turėjo iš ko rinktis? Jis buvo karaliaus sargy- 
bos riteris, tačiau, kaip princas ir sakė, vienui vienas. 

Staiga gatvelė baigėsi ir jis atsidūrė mėnesienos apšviestame kieme. „Pro 
žvakių liejiko krautuvėlę, - rašė ji, - pro vartus ir išoriniais laiptais.“ Stumte- 
lėjęs vartus, jis įėjo, nulipo gerokai aptrupėjusiais laiptais ir sustojo priešais 
niekuo neišsiskiriančias duris. Ar man belstis? Užuot taip ir padaręs, seras 
Aris jas stumtelėjo ir, žingtelėjęs pirmyn, atsidūrė dideliame, prieblandoje 
skendinčiame kambaryje žemomis lubomis, apšviestame tik pora aromati- 
nių žvakių, kurios virpčiojo pastatytos storų sienų nišose. Po savo sandalais 
jis matė raštuotus Myro kilimus, ant sienos - gobeleną, taip pat lovą. 

- Miledi... - tarstelėjo seras Aris. - Kur tu? 

- Čia. 

Ji žengė iš už durų, iš tamsaus šešėlio. Ant dešinio moters dilbio rangėsi 
raštuota gyvatė: jos vario ir aukso spalvos žvynai šviesoje mirguliavo. Ta 
gyvatė buvo vienintelis moters apdaras. 

Ne, norėjo tarti jai seras Aris, atėjau tik pasakyti, kad viskas baigta, bet 
išvydus ją, spindinčią žvakių šviesoje, jam, rodos, atėmė žadą. Jo gerklė iš- 
džiūvo nelyginant Dorno smėlynai. Seras Aris stovėjo tylėdamas, akimis 
ryte rydamas gundančias jos kūno linijas, duobutę prie kaklo, apsunkusias 
apvalias krūtis su didžiuliais tamsiais speneliais, viliojančius juosmens ir 
klubų linkius. Kai atitoko, Aris laikė ją apkabinęs, o ji plėšė jam drabužius. 
Pasiekusi apatinę tuniką, moteris suėmė drabužį už pečių ir nutraukė šilką 
žemyn iki bambos, bet jam tai buvo nė motais. Aris lietė glotnią jos odą, 
kuri glostoma atrodė tokia karšta kaip Dorno saulės išdegintas smėlis. Jis 
pakėlė jos galvą ir susirado lūpas. Jos lūpos prasiskyrė, o krūtys įsirėmė 
jam į delnus. Nykščiais perbraukęs spenelius, Aris užčiuopė juos, gerokai 
papurusius. Moters plaukai buvo vešlūs ir juodi, kvepėjo orchidėjomis 
ir tokiu gundančiu, žemišku aromatu, kad jis labai susijaudino ir pajuto 
skausmingą veržimą. 

- Liesk mane, sere, - sušnabždėjo jam į ausį moteris. Ario plaštaka nusly- 
do apvalainu jos pilvu ir po kupeta tankių juodų plaukų rado malonią drėgną 
vietelę. - Taip, čia, - sumurmėjo ji, kai jis įkišo pirštą į jos gelmes. Moteris 
sudejavo, ėmė stumti jį prie lovos, o paskui pargriovė. - Dar, ak, dar, taip, mie- 
lasis, riteri mano, riteri mano, mano mielas baltasis riteri, taip... tavęs... tavęs 
aš geidžiu, tavęs. - Ji rankomis parodė jam kelią į save, o paskui prispaudė jas 
Ariui prie strėnų ir spustelėjo. - Giliau, - sušnabždėjo. - Taip, 000... 

Tada ji stipriomis kaip plienas kojomis apsivijo Ariui juosmenį. Jam 
skverbiantis vis giliau ir giliau, ji nagais raižė jam pečius, paskui šūktelėjo 
tr, jo užgulta, išrietė nugarą. Paskui užčiuopusi Ario spenelius maigė juos 
tol, kol jis išleido į ją savo sėklą. Dabar galėčiau numirti visiškai laimingas, 
pagalvojo riteris ir bent keliolikai akimirkų nurimo. 

Bet nenumirė. 

Jo aistra buvo gili ir bekraštė kaip jūra, tačiau prasidėjus atoslūgiui išlin- 
do kaip visuomet skaudžiai žeidžiančios gėdos ir kaltės uolos. Kartais ban- 
gos jas paslėpdavo, bet jos, kietos, juodos ir slidžios, likdavo tūnoti po van- 
deniu. Ką aš darau? - klausė jis savęs. Juk esu karaliaus sargybos vyras. Aris 
nusirito nuo moters, suglebo lovoje ant nugaros ir įsistebeilijo į lubas. Jose 
buvo matyti platokas plyšys, einantis nuo vienos sienos iki kitos. Anksčiau 
jis nematė nei to įtrūkimo, nei gobelene vaizduojamos scenos - Naimerijos 
su dešimčia tūkstančių laivų. Matau vien ją. Pro langą vidun būtų galėjęs 
spoksoti drakonas, o aš nebūčiau matęs nieko, tik jos krūtis, veidą ir šypseną. 

- Turime vyno, - prikišusi lūpas jam prie kaklo sumurmėjo ji. Tada ran- 
ka perbraukė jam per krūtinę. - Ar tu ištroškęs? 

— Ne. 

Jis pasivertė, išsirito iš lovos ir atsisėdo ant jos krašto. Nors kambaryje 
buvo šilta, Arį krėtė šaltis. 

- Kraujuoji, - tarė ji. - Per smarkiai brūkštelėjau nagais. 

Moteriai prisilietus prie nugaros, Aris krūptelėjo, tarsi jos pirštai būtų 
liepsnoję. 

- Neliesk. - Jis nuogas atsistojo. - Daugiau nesiliesk. 

— Turiu balzamo. Įdrėskimams. 

Bet ne gėdai numalšinti. 

— Tie įdrėskimai - nesvarbu. Atleisk, miledi, man jau metas... 

- Taip greitai? - Moteris kalbėjo dusliai, plati jos burna buvo sukurta 
šnabždesiams, putlios lūpos prisirpusios bučiniui. Juodi ir vešlūs, banguoti, 
švelniai garbanoti jos plaukai krito ant nuogų pečių ir siekė stambias krūtis. 
Net ant kauburio virš tarpkojo jos plaukai buvo švelnūs ir garbanoti. - Pasi- 
lik šiąnakt su manimi, sere. Dar daug ko turiu tave išmokyti. 

- Jau ir taip per daug iš tavęs išmokau. 

- Tuomet už pamokas, rodos, buvai dėkingas, sere. Ar tikrai neskubi į 
kitą lovą, pas kitą moterį? Pasakyk man, kas ji tokia. Dėl tavęs susikausiu 

su ja nuogomis krūtimis, peilis prieš peilį. - Ji nusišypsojo. - Nebent ta 
moteris - Smėlio Gyvatė. Jei taip, mudvi tave dalysimės. Savo pusseseres 
labai myliu. 

— Juk žinai, kad neturiu jokios kitos moters. Tik... pareigą. 

Ji pasivertė, atsirėmė alkūne į patalus ir pakėlė į Arį dideles, juodas, žva- 
kių liepsnoje spindinčias akis. 

— Tą bjaurią kalę? Pažįstu ją. Jos tarpkojis sausas kaip dulkės, o bučiniai 
palieka kraujuojančias žaizdas. Bent kartą leisk pareigai miegoti vienai ir 


pasilik nakvoti pas mane. 
— Mano vieta - rūmuose. 
Ji atsiduso. 


— Ten, kur kita tavo princesė. Verti mane pavyduliauti. Rodos, ją myli 
labiau už mane. Ta mergaitė tau gerokai per jauna. Tau reikia moters, ne 
mažos mergaitės, bet, jei tave tai jaudina, galiu vaidinti tyrą ir nekaltą. 

- Neturėtum kalbėti tokių dalykų. - Nepamiršk, kad ji dornietė. Žemu- 
pyje buvo manoma, jog dorniečiai vyrai tokio karšto kraujo, o moterys to- 
kios laukinės ir pasileidusios nuo maisto, kurį valgo. Aštrieji pipirai ir keisti 
prieskoniai kaitina kraują ir ji nieko negali padaryti. - Myliu Mirselą kaip 
dukterį. - Aris negalėjo turėti nei dukters, nei žmonos. Užtat vilkėjo puikų 
baltą apsiaustą. - Netrukus iškeliausime į Vandenų Sodus. 

— Kada nors, - linktelėjo ji, - bet kadangi gerai pažįstu savo tėvą, tai vis- 
kas užtruks keturis kartus ilgiau, nei turėtų. Jei jis sako ketinąs išvykti rytoj, 
gali būti ramus, kad praeis dvi savaitės. Patikėk, Soduose jausies vienišas. 
Beje, kur tas jaunas narsus riteris, kuris sakėsi mano glėbyje norintis pra- 
leisti visą likusį gyvenimą? 

— Kai tai sakiau, buvau girtas. 

— Buvai išgėręs vos tris taures vandeniu atskiesto vyno... 

— Buvau apgirtęs nuo tavęs. Jau dešimt metų... nuo tos dienos, kai apsi- 
vilkau baltąjį apsiaustą, nebuvau palietęs jokios moters, išskyrus tave... Ne- 
žinojau, kas yra meilė, o dabar... aš bijau. 

— Ko gali bijoti mano baltasis riteris? 

— Baiminuosi dėl savo garbės, - atsakė jis, - ir dėl tavosios. 

— Savo garbe pasirūpinsiu pati. - Ji priglaudė pirštą prie krūties spenelio 
ir palengva ėmė sukti juo ratus. - Ir, jei reikės, savo malonumais taip pat. 
Esu suaugusi moteris. 

Ji tikrai buvo suaugusi, tuo nederėjo abejoti. Matyti ją čia, pūkų pata- 
luose, geismingai besišypsančią, žaidžiančią savo krūtimis... ar kurios nors 
kitos moters krūtų speneliai buvo tokie dideli ir tokie jautrūs? Aris negalėjo 
ramiai į juos žiūrėti - troško juos suspausti, čiulpti, kol sustandės, sudrėks 
ir ims blizgėti... 

Jis nusuko akis. Apatiniai jo drabužiai gulėjo išdriekti ant kilimų. Riteris 
pasilenkė jų pasiimti. 

— Tau dreba rankos, - atkreipė dėmesį ji. - Manau, jos mieliau glamonė- 
tų mane. Ar tau tikrai taip skubu apsirengti, sere? Man labiau patinki toks, 
koks dabar esi. Lovoje, nuogi, mes visada būname savimi, vyras ir moteris, 
meilužiai, vienas kūnas ir tokie artimi, kokie tik gali būti du žmonės. O ap- 
sivilkę drabužius tampame skirtingais žmonėmis. Aš mieliau būčiau kūnas 
ir kraujas, o ne šilkai ir papuošalai, o tu... tu nesi baltas apsiaustas, sere. 

- Esu, - paprieštaravo seras Aris. - Tas apsiaustas - mano asmenybės 
esmė. Ir mūsų abiejų labui šie santykiai turi baigtis. Jei kas nors sužinotų... 

— „„pamanytų, kad tu laimingas žmogus. 

— Pamanytų, kad sulaužiau priesaiką. O jei kas nors nueitų pas tavo tėvą 
ir papasakotų jam, kad nuplėšiau tau garbę? 

— Mano tėvui prikišti galima daug ką, tik ne kvailumą. Nekaltybę prara- 
dau su Pavainikiu iš Dievų Malonės, kai mudviem buvo keturiolika metų. 
Žinai, ką apie tai sužinojęs padarė mano tėvas? - Prisitraukusi patalus, ji 
tvirtai juos suspaudė ir pakėlė prie smakro, prisidengdama nuogumą. — 
Nieko. Mano tėvui puikiai sekasi nedaryti nieko. Jis tai vadina mąstymu. 
Pasakyk man tiesą, sere, kas tau neduoda ramybės: mano nuplėšta garbė 
ar... tavoji? 

- Abi. - Jos kaltinimas Arį įžeidė. - Todėl šis kartas mudviem turi būti 
paskutinis. 

- Ir anksčiau taip sakei. 

Sakiau ir kalbėjau rimtai. Bet esu silpnas, kitaip dabar manęs čia nebūtų. 
Tačiau Aris negalėjo jai to pasakyti, mat jautė, kad tokia moteris kaip ji sil- 
pnumą niekina. Ji panašesnė į savo dėdę, 0 ne į tėvą. Jis nusisuko ir rado ant 
kėdės kybančią savo dryžuotą, šilkinę, apatinę tuniką. Paskubomis traukda- 
ma šį drabužį žemyn nuo pečių, ji perplėšė audinį vos ne iki bambos. 

- Ji nepataisomai sugadinta, - pasiskundė Aris. - Kaip man ją dabar ap- 
sivilkti? 

- Nugara į priekį, - pasiūlė išeitį ji. - Kai apsivilksi viršutinius drabužius, 
niekas nematys, kad ji perplėšta. Gal mažoji princesė tau ją susiūs. O gal 
man į Vandenų Sodus nusiųsti naują? 

- Nesiųsk man jokių dovanų. - Tai būtų tik atkreipę žmonių dėmesį. 
Krestelėjęs apatinę tuniką, Aris apsivilko ją nugara į priekį. Šilkas apgaubė jo 
kūną vėsa, tik prilipo prie nugaros, kurią ji buvo apdraskiusi. Tunika turėjo 
jam dar patarnauti, bent jau kol grįš į rūmus. - Aš tik noriu baigti Šį... šį... 

— Ar mandagiai elgiesi, sere? Tu mane skaudini. Imu manyti, jog visi 
tavo ištarti meilės žodžiai buvo melagingi. 

Niekada nebūčiau tau melavęs. Seras Aris pasijuto taip, lyg būtų gavęs 
antausį. 

— Dėl ko, jei ne dėl meilės, būčiau atsisakęs garbės? Kai esu su tavimi, 
man... man sunku mąstyti, tu įkūniji visas mano svajones, bet... 

- Žodžiai - kaip vėjas. Jei myli, nepalik manęs. 

— Aš prisiekiau.... 

- „„nevesti ir neturėti vaikų. Ką gi, išgėriau mėnulio arbatos, be to, Žinai, 
kad negaliu už tavęs tekėti. - Ji nusišypsojo. - Bet galbūt leisiuosi įkalbama 
laikyti tave savo meilužiu. 

— Dabar iš manęs šaipaisi. 

- Galbūt. Truputį. Manai, esi vienintelis karaliaus sargybos riteris, my- 
lėjęs moterį? 

- Visuomet atsirasdavo vyrų, kuriems ištarti priesaiką būdavo lengviau, 
nei jos laikytis, - pripažino jis. Seras Borosas Blauntas buvo pramynęs taką į 
Šilko gatvę, o seras Prestonas Grynfildas nuolat lankydavosi audinių pirklio 
namuose, kai tik šeimininkas išvykdavo, bet Aris nieku gyvu nebūtų kal- 
bėjęs apie prisiekusių brolių silpnybes ir daręs jiems gėdą. - Seras Terensas 
Toinas buvo užkluptas lovoje su savo karaliaus meiluže, - užuot kalbėjęs 
apie karaliaus sargybos vyrus, tarė jis. - Seras Terensas prisiekė, kad tai - 
meilė, bet tas ryšys jiems abiem kainavo gyvybę, prisidėjo prie jo giminės 
žlugimo ir pražudė kilniausią kada nors žemėje gyvenusį riterį. 

— Taip, o kur dar Lukamoras Gašlusis su savo trimis žmonomis ir šešioli- 
ka vaikų? Kai išgirstu tą dainą, mane visada suima juokas. 

- Tiesa ne tokia juokinga. Kol buvo gyvas, niekas niekada nevadino jo 
Lukamoru Gašliuoju. Jo vardas buvo seras Lukamoras Stiprusis, o visas jo 
gyvenimas buvo melas. Kai paaiškėjo apgaulė, prisiekusieji broliai patys jį 
iškastravo, o Senasis karalius išsiuntė prie Sienos. Tie šešiolika vaikų buvo 
palikti lieti ašarų. Jis nebuvo tikras riteris, kaip ir Terensas Toinas... 

— O Drakono riteris? - Ji nubloškė patalus ir nuleido kojas ant grindų. - 
Sakei, jis buvo kilniausias kada nors žemėje gyvenęs riteris, o juk įsitempė 
savo karalienę į lovą ir pradėjo su ja vaiką. 

— Aš tuo netikiu, - įsižeidęs tarė Aris. - Kalbos apie princo Eimono ir 
karalienės Neiris išdavystę tebuvo pasaka, melas, kurį paskleidė jo brolis, 
norėjęs, kad kilmingo sūnėno vietą užimtų jo nesantuokinis sūnus. Ne vel- 
tui Eigonas buvo vadinamas Nevertuoju. - Radęs kardasaitį, Aris prisijuo- 
sė jį ir užsisegė. Nors prie šilkinės dornietiškos tunikos jis atrodė keistai, 
įprastas ilgojo kalavijo ir durklo svoris priminė Ariui, kas jis toks. - Manęs 
Žmonės neprisimins kaip Ario Nevertojo, - pareiškė jis. - Aš savo apsiausto 
nesutepsiu. 

— Ak, taip, - atsiduso ji, - tas puikusis baltasis apsiaustas... Pamiršti, kad 
mano senelio brolis taip pat tokį dėvėjo. Kai jis mirė, buvau dar maža, ir vis 
dėlto jį prisimenu. Jis buvo aukštas kaip bokštas ir kutendavo mane tol, ko! 
iš juoko imdavau dusti. 

- Niekada neturėjau garbės pažinoti princo Levaino, - tarė seras Aris, - 
bet visi sutinka, kad jis buvo didis riteris. 

- Didis riteris, turėjęs meilužę. Dabar ji jau sena, bet sakoma, kad jau- 
nystėje buvo reto grožio moteris. 

Princas Levainas? Šios istorijos seras Aris dar nebuvo girdėjęs. Tai jį pri- 
bloškė. Terenso Toino išdavysė ir Lukamoro Gašliojo nuopuolis buvo apra- 
švyti Baltojoje knygoje, tačiau princui Levainui skirtame puslapyje apie mo- 
terį net nebuvo užsiminta. 

- Mano dėdė visada sakydavo, jog vyro vertę lemia kalavijas rankoje, o 
ne daiktas tarp kojų, - kalbėjo ji, - tad liaukis kaip koks šventeiva pasakojęs 
man apie suteptus apsiaustus: Tavo garbę suteršė ne mūsų meilė, o pabaisos, 
kuriems tarnavai, ir žvėrys, kuriuos vadinai savo broliais. 

Šis kirtis buvo pernelyg skaudus. 

— Robertas nebuvo pabaisa. 

- Į sostą jis įžengė per vaikų lavonus, - neatlyžo ji, - nors, tavo tiesa, 
Džofriui jis neprilygo. 

Džofris... Jis buvo gražus vaikinas, pagal savo amžių aukštas ir stiprus, 
bet daugiau apie jį negalėjai pasakyti nieko gero. Seras Aris vis dar susi- 
gėsdavo prisiminęs visus tuos kartus, kai, Džofrio įsakytas, mušdavo vargšę 
Starkų mergaitę. Kai lydėti Mirselą į Dorną Tirionas pasirinko jį, seras Aris 
iš dėkingumo uždegė Karžygiui žvakę. | 

- Džofris negyvas, Kipšas jį nunuodijo. - Jis niekada nebūtų pagalvojęs, 
kad Tirionas galėtų ryžtis tokiam baisiam nusikaltimui. - Dabar karaliaus 
soste sėdi Tomenas, o jis visai nepanašus į savo brolį. 

— Nei į savo seserį. 

Tai buvo tiesa. Tomenas buvo geraširdis berniukas ir visada stengėsi elg- 
tis oriai, bet paskutinį kartą seras Aris matė jį verkiantį prieplaukoje. Mir- 
sela neišliejo nė vienos ašaros, nors tai jai teko palikti namų židinį ir savo 
mergyste sutvirtinti sudarytą sąjungą. Tiesą sakant, princesė buvo narsesnė 
už savo brolį, gudresnė ir labiau pasitikinti savimi. Ji buvo nuovokesnė ir 
mokėjo mandagiau elgtis. Jos niekas niekada nebaugindavo, net Džofris. Iš 
tiesų moterys visuomet yra stipresnės. Seras Aris galvojo ne tik apie Mirselą, 
bet ir apie jos bei savo motiną, apie Erškėčių karalienę, apie gražiąsias ir 
mirtinai pavojingas Raudonosios Angies dukteris, Smėlio Gyvates. Ir apie 
princesę Arianą Martel, ypač apie ją. 

- Neneigsiu, kad tu teisi, - dusliai ištarė Aris. 

— Neneigsi? Ir negalėtum! Mirsela tinkamesnė užimti sostui...: 

- Pirmenybė teikiama sūnui, ne dukteriai. 

— Kodėl? Kuris dievas tai nustatė? Aš esu savo tėvo įpėdinė. Gal man atsi- 
sakyti šios teisės savo brolių naudai? 

- Tu iškreipi mano žodžius. Niekada nesakiau, kad... Dorne viskas ki- 
taip. O Septynių Karalysčių dar niekada nevaldė moteris. 

- Pirmasis Viseiris ketino paskirti įpėdine savo dukterį Reinirą, juk ne- 
mėginsi to neigti? Bet karaliui gulint mirties patale karaliaus sargybos lor- 
das vadas nusprendė, jog turi būti kitaip. 

Seras Kristonas Koulas. Kristonas Įtakingasis suteikė pirmenybę broliui, 
o ne seseriai, supriešino karaliaus sargybos vyrus ir sukėlė siaubingą karą, 

kurį vėliau dainiai pavadino Drakonų Šokiu. Vieni sakė, kad jis tai padarė 
skatinamas ambicijų, mat princas Eigonas buvo sukalbamesnis nei užsispy- 
rėlė jo sesuo. Kiti kalbėjo, kad seras Kristonas pasielgė taip vedamas kilnių 
motyvų, ir tvirtino, girdi, jis gynęs senąjį andalų paprotį. O kai kas šnekėjo, 
jog, prieš apsivilkdamas baltą apsiaustą, seras Kristonas buvo princesės Rei- 
niros meilužis ir troško atkeršyti moteriai, kuri jį atstūmė. 

— Kristonas Įtakingasis labai nusikalto, - tarė seras Aris, - ir labai bran- 
giai už tai sumokėjo, bet... 

— „bet galbūt Septynetas atsiuntė tave čia, kad vienas baltasis riteris iš- 
taisytų tai, ką sugadino kitas. Juk žinai, kad grįždamas į Vandenų Sodus tė- 
vas ketina drauge pasiimti ir Mirselą, tiesa? 

— Nes nori apsaugoti princesę nuo tų, kurie galėtų jai pakenkti. 

— Ne. Nes nori paslėpti ją nuo tų, kurie norėtų ją karūnuoti. Jei princas 
Oberinas Angis būtų gyvas, savo rankomis uždėtų jai ant galvos karūną, 
bet mano tėvui trūksta drąsos. - Ji atsistojo. - Sakai, myli tą mergaitę kaip 
tikrą savo dukterį? Ar leistum iš savo dukters atimti jos teises ir uždaryti ją 
kalėjime? 

— Vandenų Sodai - ne kalėjimas, - nedrąsiai paprieštaravo Aris. 

— Manai, kad kalėjime negali būti fontanų ir figmedžių? Ir vis dėlto, kai 
mergaitė ten nukeliaus, jai nebus leidžiama išvykti. Tau - taip pat. Hota tuo 
pasirūpins. Tu jo nepažįsti taip gerai, kaip aš. Suirzęs jis gali būti tikrai pa- 
vojingas. 

Seras Aris suraukė antakius. Tas augalotas norvošis kapitonas randuotu 
veidu visada versdavo jaustis jį labai nejaukiai. Sklando gandai, kad jis mie- 
ga pasidėjęs šalia savo didįjį kirvį. 

— Ką patartum man daryti? 

— Tai, ką esi prisiekęs. Ginti Mirselą iki paskutinio kraujo lašo. Ginti ją 
ir... jos teises. Uždėti jai ant galvos karūną. 

— Aš daviau priesaiką! 

- Džofriui. Ne Tomenui. 

- Tu teisi, bet Tomenas geros širdies berniukas. Jis bus geresnis karalius 
nei Džofris. 

- Bet ne geresnis už Mirselą. Ji taip pat tą berniuką myli. Žinau, ji ne- 
leis, kad jam nutiktų kas nors bloga. Vėtrų Gūžta teisėtai priklauso jam, nes 
lordas Renlis įpėdinio nepaliko, o lordas Stanis jau senas žmogus. Ilgainiui 
tam berniukui iš savo ledi motinos atiteks ir Kasterlių Uola. Jis bus didin- 
giausias lordas visoje karalystėje, bet... teisė užimti Geležinį sostą priklauso 
Mirselai. 

— Teisė... Na, nežinau... 

— Aš žinau. - Jai atsistojus, ilgi, juodi ir vešlūs jos plaukai nusviro ir pa- 
siekė strėnas. - Eigonas Drakonas įkūrė karaliaus sargybą ir sugalvojo įža- 
dus, tačiau ką vienas karalius padaro, kitas gali atšaukti arba pakeisti. Ka- 

daise karaliaus sargyboje būdavo tarnaujama iki gyvos galvos, bet Džofris 
atleido serą Baristaną, kad jo apsiaustą galėtų atiduoti savo šuniui. Mirsela 
norėtų, kad būtum laimingas, be to, ir mane labai mėgsta. Jei paprašysime, ji 
leis mudviem susituokti. - Ariana apkabino Arį ir priglaudė galvą jam prie 
krūtinės. Jos viršugalvis vos siekė jam smakrą. - Jei taip nori, galėsi turėti ir 
savo baltąjį apsiaustą, ir mane. 

Ji drasko man širdį. 

- Žinai, kad noriu, bet... 

— Esu Dorno princesė, - dusliai tarė ji, - tad tau nedera versti mane mal- 
dauti. 

Seras Aris užuodė jos plaukų aromatą ir jautė, kaip prigludusi jam prie 
krūtinės tuksi jos širdis. Jo kūnas atsiliepė į jos artumą ir Aris neabejojo, 
kad ji taip pat tai jaučia. Paskui, uždėjęs rankas mylimajai ant pečių, susi- 
griebė, kad ji virpa. 

- Ariana... Mano princese... Kas yra, meile mano? 

- Ar dar reikia sakyti, sere? Aš bijau. Vadini mane „meile“, bet, kai man 
tavęs labiausiai reikia, atstumi. Ar taip blogai, kad trokštu turėti riterį, kuris 
mane saugotų? 

Aris dar niekada negirdėjo jos taip kalbant ir suprato, jog princesė labai 
pažeidžiama. 

- Ne, - papurtė galvą jis, - bet tavo saugumu rūpinasi tėvo sargyba, tad 
kodėl... | 

- Tėvo sargybinių aš ir bijau. - Kelias akimirkas ji atrodė jaunesnė už 
Mirselą. - Tai mano tėvo sargybiniai sukaustė grandinėmis ir uždarė mano 
mielas pusseseres. 

— Ne, grandinėmis nesukaustė. Girdėjau, kad joms nieko netrūksta. 

Ji niekinamai nusijuokė. 

— Ar matei jas? Ar Žinai, kad tėvas neleidžia man su jomis pasimatyti? 

- Jos kalba išdavikiškai ir kursto karą... 

- Loresai šešeri, Dorėjai - aštuoneri. Kokį karą jos gali sukurstyti? Ir vis 
dėlto mano tėvas įkalino mergaites drauge su jų seserimis. Baimė net sti- 
prius vyrus verčia daryti tai, ko jie niekada nedarytų, o mano tėvas niekada 
nebuvo stiprus. Ari, mielasis, išklausyk manęs vardan meilės, kurią sakaisi 
man jauti. Niekada nebuvau tokia narsi, kaip mano pusseserės, mat gimiau 
iš silpnesnės sėklos, tačiau mudvi su Tajene esame vienmetės ir nuo pat vai- 
kystės artimos kaip seserys. Mudvi paslapčių neturėjome. Tėvas įkalino ją, 
tad gali įkalinti ir mane, be to, ir dėl tos pačios priežasties... dėl Mirselos. 

— Tavo tėvas niekuomet taip nepasielgtų. 

— Tu mano tėvo nepažįsti. Nuo tos dienos, kai išvydau šį pasaulį netu- 
rėdama koto, aš jį tik nuviliu. Jau kelis kartus jis mėgino ištekinti mane už 
bedančių žilabarzdžių senių, vieno už kitą niekingesnių. Tiesa, niekada ne- 
liepė man tekėti, bet vien siūlomi jaunikiai įrodo, kad jis manęs negerbia. 

— Vis tiek esi jo įpėdinė. 

— Ar tikrai? 

- Išvykdamas į Vandenų Sodus valdyti Saulės Ietį jis palieka tau, ar ne? 

- Valdyti? Ne. Pilies valdytoju jis paskiria savo pusbrolį, serą Manfrį, se- 
nešalu - seną aklą Rikasą, prievaizdams liepia rinkti muitus bei mokesčius 
ir nešti juos suskaičiuoti iždininkei, Alisai Ledibrait, sargybiniams įsako 
palaikyti tvarką šešėlių mieste, teisėjams - sėdėti teismuose ir teisti, o meis- 
teriui Mailsui paveda rūpintis visais laiškais, nereikalaujančiais asmeniško 
princesės dėmesio. Vadovauti jiems visiems jis palieka Raudonąją Angį. 
Man būna pavedama rengti puotas ir pasilinksminimus, taip pat užimti gar- 
bingus svečius. Kartą per dvi savaites Oberinas vykdavo į Vandenų Sodus. 
Mane jis pasikviesdavo dukart per metus. Ir kartą tėvas man aiškiai pasakė, 
kad ne tokio įpėdinio nori. Mūsų įstatymai jį varžo, bet žinau, kad jam būtų 
mieliau įpėdiniu paskirti mano brolį. 

— Tavo brolį? - Seras Aris pirštais palietė jai pasmakrę ir privertė pakelti 
galvą, kad galėtų atidžiai pažvelgti į akis. - Kalbi ne apie Tristaną, ar ne? Jis 
dar visai vaikas. 

— Ne apie Trisą. Turiu omenyje Kventiną. - Juodos kaip nuodėmė jos 
akys žvelgė drąsiai, nemirksėdamos. - Tiesą žinojau nuo keturiolikos metų, 
nuo tos dienos, kai nuėjau pas tėvą į menę palinkėti jam labos nakties ir 
pabučiuoti, bet ten jo neradau. Vėliau sužinojau, kad jį pasikvietė motina. 
Išeidamas jis paliko degančią žvakę. Priėjusi jos užpūsti, po žvake radau pa- 
kištą nebaigtą laišką - laišką mano broliui Kventinui, kuris tuo metu gyveno 
Ironvude. Tėvas liepė Kventinui daryti viską, ko iš jo reikalauja meisteris ir 
kovų meistras, nes „vieną gražią dieną sėdėsi ten, kur sėdžiu aš, ir valdysi 
visą Dorną, o valdovas turi būti stiprus ir dvasia, ir kūnu“. - Švelniu Aria- 
nos skruostu nusirito ašara. - Tai buvo tėvo ranka parašyti žodžiai. Jie liko 
mano atmintyje tarsi įdagas. Tą ir daug kitų naktų verkdavau tol, kol nete- 
kusi jėgų užmigdavau. 

Seras Aris Kventino Martelio dar nepažinojo. Nuo mažumės princą au- 
klėjo ir mokė lordas Ironvudas, berniukas tarnavo pas jį pažu, paskui gin- 
klanešiu ir net į riterius mieliau leidosi pakeliamas lordo Ironvudo, o ne 
Raudonosios Angies. Jei būčiau tėvas, taip pat norėčiau, kad įpėdiniu taptų 
mano sūnus, pagalvojo Aris, bet jis girdėjo skausmą jos balse ir žinojo, kad 
jei pasakytų, ką galvoja, prarastų Arianą amžinai. 

- Gal tu neteisingai supratai? - gūžtelėjo jis. - Tada buvai dar maža mer- 
gaitė. Gal princas taip rašė tik norėdamas paraginti tavo brolį stropiau mo- 
kytis? 

- Tu taip manai? Tuomet pasakyk, kur Kventinas dabar? 

- Dabar princas su lordo Ironvudo kariuomene yra Kaulų kelyje, - at- 
sargiai rinkdamas žodžius pasakė Aris. Bent jau taip jam sakė senasis Saulės 
Ieties pilies valdytojas, kai jis atvyko į Dorną. Tą patį pakartojo ir meisteris 
švelnia kaip šilkas barzda. 

Ariana papurtė galvą. 

- Tėvas nori, kad mes tuo tikėtume, bet aš turiu draugų, kurie sako ką 
kita. Mano brolis, apsimetęs paprastu pirkliu, persikėlė per Siaurąją jūrą. 
Kodėl? 

- Iš kur man žinoti? Priežasčių gali būti daugybė... 

- Arba tik viena. Ar žinai, kad Auksinis būrys nutraukė sutartį su 
Myru? 

- Samdomi kalavijuočiai dažnai nutraukia sutartis. 

- Tik ne Auksinis būrys. „Mūsų žodis - vertas aukso“, - štai koks pagy- 
rūniškas jų šūkis nuo Aštriojo Plieno laikų. Myras netrukus pradės karą su 
Lysu ir Tirošiu. Kam nutraukti sutartį, garantuojančią dosnų atlygį ir per- 
galės grobį? 

— Gal Lysas pasiūlė jiems geresnį atlygį? Arba Tirošis... 

- Ne, - tarė ji. - Jei kalbėtume apie bet kurį kitą samdomą ginkluotą 
būrį, taip, aš tuo patikėčiau. Dauguma samdomų kalavijuočių į kitą pusę 
pereitų už pusę papildomo varioko. Bet Auksinio būrio vyrai ne tokie. Tai 
ištremtųjų ir tremtinių sūnų brolija, kuriuos vienija prisiminimai apie Aš- 
trųjį Plieną. Ne mažiau nei aukso, jie trokšta turėti namus. Tai žino ir lordas 
Ironvudas. Jo protėviai kovėsi petys į petį su Aštriuoju Plienu per visus tris 
Blekfairo sukilimus. - Ariana paėmė Arį už rankos ir tvirtai sunėrė jųdviejų 
pirštus. - Ar esi matęs Tolandų iš Šmėklų Kalvos giminės ženklą? 

Ariui prireikė kelių akimirkų prisiminti. 

- Drakonas, ryjantis savo uodegą? 

— Drakonas simbolizuoja laiką. Jis neturi nei pradžios, nei pabaigos, tad 
visi įvykiai kartojasi. Andersas Ironvudas - tai atgimęs Kristonas Koulas. Jis 
šnabžda mano broliui į ausį, kad tėvui mirus valdyti turėtų jis, kad vyrams 
nedera klauptis prieš moteris... kad Ariana apskritai neverta sosto, nes yra 
tokia užsispyrusi ir valdoma aistrų. — Ji ryžtingai nusibraukė plaukus nuo 
veido. - Taigi abiejų tavo princesių interesai sutampa, sere... jos abi dalijasi 
riterį, kuris sakosi abi jas mylintis, bet dėl jų nekovosiantis. 

— Kovosiu. - Seras Aris priklaupė. - Mirsela tikrai yra vyresnė ir labiau 
tinka sostui užimti. Kas gins šią jos teisę, jei ne karaliaus sargyba? Mano 
kalavijas, gyvenimas, garbė - viskas priklauso jai ir... tau, mano širdies 
džiaugsme. Prisiekiu, kol turėsiu jėgų pakelti kalaviją, niekas nepaverš tavo 
prigimtinės teisės į karūną. Aš tavo paslaugoms. Ko iš manęs nori? 

- Visko. - Ariana atsiklaupė ir jį pabučiavo. - Visko, mano meile, mano 
tikroji meile, mano saldžioji ir amžina meile. Bet pirmiausia... 

— Tik paprašyk, viską padarysiu. 

— „„Mirsela. 


BRIENĖ 


kmenų siena buvo sena ir aptrupėjusi, bet pamačiusiai ją kitame lauko 
gale Brienei net plaukai pasišiaušė. 

Tai štai kur slėpėsi lankininkai, nužudę vargšą Kleosą Frėjų... - dingtelėjo 
jai. Tačiau už pusės mylios ji prajojo kitą sieną, labai panašią į pirmąją, ir 
ėmė abejoti. Provėžų išmaltas kelias vingiavo, o pliki rudi medžiai atrodė 
kitaip nei žaliuojantys, kuriuos ji prisiminė. Ar jau prajojo tą vietą, kur seras 
Džeimis pačiupęs išsitraukė iš makštų savo pusbrolio kalaviją? Kur miškas, 
kuriame jiedu kovėsi? Kur upokšnis, kuriame jie taškėsi ir kapojosi, kol pri- 
sišaukė Smarkiuosius Vyrukus? 

- Miledi... Sere... - Podrikas, rodos, vis neapsisprendė, kaip į ją kreip- 
tis. - Ko ieškai? 

Šmėklųy... 

- Sienos, pro kurią kadaise jojau. Nesvarbu... - Tada seras Džeimis dar 
turėjo abi plaštakas. Kaip aš jo nekenčiau už tas kandžias pastabas ir šyps- 
nius. -Tyliau, Podrikai. Šiuose miškuose vis dar gali būti bastūnų. 

Vaikinukas apmetė žvilgsniu plikus rudus medžius, šlapius lapus ir dum- 
bliną kelią prieš akis. 

- Turiu ilgąjį kalaviją. Galiu kautis. 

Tu nemoki gerai kautis. Brienė abejojo ne vaikino drąsa, o jo įgūdžiais. 
Gal jis ir buvo ginklanešys, - bent jau taip save vadino, - bet vyrai, kuriems 
tarnavo, visiškai juo nesirūpino. 

Jiedviem keliaujant iš Prieblandos Slėnio, Brienė žodis po žodžio išpešė 
visą Podriko gyvenimo istoriją. Jis buvo kilęs iš menkesnės Peinų giminės 
atšakos, iš jaunesniojo sūnaus parūpinto ūglio. Jo tėvas visą gyvenimą tar- 
navo ginklanešiu pas turtingesnius pusbrolius, o Podriką pradėjo su smul- 
kaus pirklio dukterimi, kurią vedė prieš išjodamas į Greidžojaus sukilimą, 
kitaip sakant, - į mirtį. Kai Podrikui buvo ketveri, motina paliko jį vienam 
iš tų pusbrolių, kad galėtų lėkti paskui keliaujantį dainių, kuris užtaisė jai 
dar vieną vaiką. Podrikas neatsiminė, kaip motina atrodo. Tėvą vaikinui 
atstojo seras Sedrikas Peinas, nors iš nerišliai pasakojamos istorijos Brie- 
nė susidarė įspūdį, jog pusbrolis Sedrikas elgėsi su Podriku veikiau kaip 
su tarnu, o ne kaip su sūnumi. Kai Kasterlių Uola pasišaukė savo vėliavi- 
ninkus, riteris pasiėmė Podriką kartu, kad prižiūrėtų jo žirgą ir blizgintų 
šarvus. Netrukus upių kraštuose, kaudamasis lordo Taivino kariuomenėje, 
seras Sedrikas žuvo. 

Atsidūręs vienas, toli nuo namų ir be skatiko kišenėje, vaikinukas pri- 
sidėjo prie nevykusio storulio riterio, vardu seras Lorimeris Pilvočius, pri- 

klausančio lordo Lefordo karinėms pajėgoms, kurių užduotis buvo saugo- 
ti vilkstinę su maisto atsargomis. „Tie, kurie saugo maisto atsargas, visada 
geriausiai valgo, - mėgdavo kartoti seras Lorimeris, kol buvo sučiuptas su 
sūdytu kumpiu, nugvelbtu iš asmeninių lordo Taivino atsargų. Lordas Tai- 
vinas, norėdamas pamokyti plėšikautojus, nusprendė jį pakarti. Podrikas 
irgi ragavo to kumpio, tad būtų pajutęs ir virvės stangrumą, bet jį išgelbėjo 
giminės vardas. Podriką ėmė globoti seras Kevanas Lanisteris, o vėliau pa- 
siuntė vaikinuką tarnauti ginklanešiu pas savo sūnėną Tirioną. 

Seras Sedrikas išmokė Podriką prižiūrėti žirgą ir patikrinti, ar į pasagas 
neįstrigę akmenukų, o seras Lorimeris išmokė jį vogti, bet nei vienas, nei 
kitas nė nesiteikė pamokyti jo kautis kalaviju. Kai jiedu grįžo į dvarą, Kipšas 
bent jau nusiuntė Podriką pas Raudonosios pilies kovų meistrą. Bet, kilus 
maištams dėl duonos, seras Aronas Santagaras netrukus buvo nužudytas ir 
Podriko pratybos su kalaviju baigėsi. 

Norėdama pažiūrėti, ką Podrikas geba, Brienė iš nulūžusių šakų išdrožė 
du kalavijus. Ir maloniai nustebo įsitikinusi, kad nors vaikinukas tylenis, 
bet rankas turi mitrias. Nors drąsus ir dėmesingas, Podrikas dėl nuolatinio 
maisto stygiaus buvo sulysęs ir jam trūko jėgos. Jei, kaip tvirtino, jis tikrai 
dalyvavo Juodųjų Vandenų mūšyje ir liko gyvas, tai, matyt, tik dėl to, kad 
niekam netoptelėjo, jog jį verta nužudyti. 

- Gali vadinti save ginklanešiu, - pasakė ji Podrikui, - bet esu mačiusi 
perpus jaunesnių pažų, kurie tave sudorotų kaip šiltą vilną. Jei liksi su ma- 
nimi, beveik kiekvieną vakarą eisi miegoti su pūslėmis ant delnų ir mėly- 
nėmis ant rankų, be to, jausiesi toks sustingęs ir taip prikultas, kad sunkiai 
užmigsi. O tu to nenori. 

- Noriu, - užsispyrė vaikinas. - Labai to noriu. Mėlynių ir pūslių. Tai yra 
nenoriu, bet... noriu. Sere... Miledi... 

Kol kas jis laikėsi duoto žodžio, o Brienė laikėsi savojo. Podrikas nesi- 
skundė. Kaskart, kai ant dešinės rankos delno atsirasdavo nauja pūslė, jaus- 
davo pareigą išdidžiai parodyti ją Brienei. Be to, jis gerai rūpinosi arkliais. Ir 
vis tiek jis ne ginklanešys, primindavo sau Brienė, o aš ne riteris, kad ir kiek 
kartų jis kreiptysi į mane „sere“. Ji būtų pravijusi Podriką, bet šis neturėjo 
kur eiti. Be to, nors ir sakė nežinantis, kur pabėgo Sansa Stark, galėjo būti, 
iog vaikinas žinojo daugiau, nei pats suprato. Kokia nors atsitiktinė, pusiau 
prisiminta pastaba galėjo labai palengvinti Brienei paieškas. 

- Sere... Miledi... - Podrikas ištiesė ranką. - Ten, priekyje, vežimas. 

Brienė ir pati jį matė: medinį, dviratį, jaučių traukiamą vežimą aukštais 
kraštais. Įsikinkę į viržius, vyras ir moteris provėžomis traukė vežimą link 
Mergelių Duburio. Rodos, valstiečiai. 

- Pristabdyk arklį, - liepė ji vaikinui. - Jie gali palaikyti mus bastūnais. 
Nešnekėk daugiau, nei būtina, ir būk mandagus. 

- Gerai, sere. Būsiu mandagus. Miledi... 

Rodos, mintis, kad galėtų būti palaikytas bastūnu, vaikinui labai patiko. 

Brienei ir Podrikui prijojus, valstiečiai nepatikliai juos nužvelgė, bet kai 
Brienė aiškiai parodė neketinanti jų skriausti, jie leido jai joti šalia. 

- Turėjome jautį, - jiems traukiant per piktžolių prižėlusius laukus, skys- 
to dumblo balas ir sudegusius suanglėjusius medžius, paaiškino senis, - bet 
vilkai jį atėmė ir paspruko. - Jis įsiręžęs traukė vežimą ir nuo tų pastangų 
jo veidas buvo įraudęs. - Be to, jie pasiėmė ir mūsų dukrą, pasinaudojo ja, 
bet po mūšio prie Prieblandos Slėnio ji grįžo pėsčiomis. O jautis negrįžo. 
Manau, vilkai jį sušveitė. 

Moteris beveik neturėjo ko pridurti. Ji už vyrą buvo jaunesnė dvidešim- 
čia metų, tačiau nepratarė nė žodžio, tik žiūrėjo į Brienę taip, kaip būtų žiū- 
rėjusi į dvigalvį veršelį. Tarto Mergelei toks žvilgsnis jau buvo pažįstamas. 
Ledi Stark elgėsi su ja maloniai, bet dauguma kitų moterų buvo tokios pat 
žiaurios kaip ir vyrai. Brienė nebūtų galėjusi pasakyti, kas ją labiau Žeidė: 
gražuolės merginos savo kandžiais liežuviais ir šiurkščiu juoku, ar lediniais 
žvilgsniais ją varstančios ledi, panieką slepiančios po mandagumo kauke. 
Bet blogiausiai elgdavosi prasčiokės moterys. 

— Kai pastarąjį kartą mačiau Mergelių Duburį, jis buvo visiškai sugriau- 
tas, - tarė Brienė. - Vartai išlaužti, pusė miesto paleista pelenais. 

— Dabar jau nemažai atstatyta. Tas Tarlis - griežtas žmogus, bet narses- 
nis lordas už Mutoną. Miškuose vis dar yra bastūnų, bet ne tiek daug, kaip 
anksčiau. Pavojingiausius Tarlis sučiupo ir tuo savo dideliu kalaviju nurentė 
galvas. - Senis nusisukęs nusispjovė. - Ar nematėte kelyje bastūnų? 

— Nė vieno. 

Bent jau ne šį kartą. Kuo toliau nuo Prieblandos Slėnio, tuo kelias buvo 
tuštesnis. Visi keliauninkai, šmėstelėję jiems prieš akis, pranyko miškuose 
nespėjus jų pasivyti, išskyrus tik stambų barzdotą septoną, kurį jie sutiko 
traukiantį į pietus kartu su keturiomis dešimtimis sekėjų žaizdotomis ko- 
jomis. Užeigos, pro kurias jie prajojo, buvo arba apiplėštos ir apleistos, arba 
paverstos gerai įtvirtintomis stovyklomis. Vakar jiedu sutiko vieną būrį lor- 
do Rendilo sargybinių, iki dantų apsiginklavusių didlankiais ir ietimis. Kol 
kapitonas kvotė Brienę, raiteliai juos apsupo, tačiau galop jiems buvo leista 
joti savo keliu. 

- Pasisaugok, moterie. Kiti sutikti vyrai gali ir nebūti tokie kilnūs, kaip 
mano vaikinai. Skalikas su šimtu bastūnų persikėlė per Trišakį, sklinda kal- 
bos, kad jie prievartauja kiekvieną sutiktą moteriškę ir atminimui nusipjau- 
na papus. 

Brienė jautėsi įpareigota šį perspėjimą perduoti ūkininkui ir jo žmonai. 
Jai tai pasakius, vyras linktelėjo, o baigus kalbėti, nusispjovė ir atsakė: 

- Šunis, vilkus ir liūtus - tegul visus juos traukia Kiti. Tie bastūnai ti- 
krai nedrįs artintis prie Mergelių Duburio. Bent jau tol, kol miestą valdo 
lordas Tarlis. 

Brienė lordą Tarlį pažinojo dar iš tų laikų, kai tarnavo karaliaus Renlio 
kariuomenėje. Nors niekaip neprisivertė to vyro pamėgti, vis dėlto nepa- 
miršo, kiek yra jam skolinga. Jei dievai geri, prajosime pro Mergelių Duburį 
jam nespėjus sužinoti, kad aš mieste. 

- Kovoms pasibaigus miestas bus grąžintas lordui Mutonui, - pasakė ji 
ūkininkui. - Jo šviesybei karalius atleido. 

- Atleido?! - prunkštelėjo senis. - Už ką? Už tai, kad sėdėjo ir trynė 
užpakalį savo prakeiktoje pilyje? Pasiuntė vyrus į Riveraną kautis, o pats 
taip ir neišsijudino. Jo miestą nusiaubė liūtai, paskui vilkai, pagaliau - dar 
ir samdomi kalavijuočiai, o jo šviesybė tiesiog saugiai tūnojo už pilies sienų. 
Io brolis niekada nebūtų slėpęsis. Seras Mailsas buvo drąsus ir įžūlus, kol tas 
Robertas jo nenužudė. 

Ir vėl šmėklos, pagalvojo Brienė. 

- Ieškau savo sesers, gražios, trylikos metų mergelės. Gal ją matėte? 

- Nematėme jokių mergelių, nei gražių, nei bjaurių. 

Niekas nematė. Bet ji negalėjo liautis klausinėjusi. 

— Mutono duktė yra mergelė, - pasakė vyras. - Ir bus - bent jau iki gul- 
tuvių. Šie kiaušiniai - jos vestuvėms. Jos ir Tarlio sūnaus. Virėjams reikės 
kiaušinių pyragams. 

- Tiesa. 

Lordo Tarlio sūnus. Jaunasis Dikonas veda... Brienė pamėgino prisiminti, 
kiek jam metų. Jai rodės, kad aštuoneri, o gal dešimt. Ji pati su trejais me- 
tais vyresniu berniuku, - lordo Karono jaunesniuoju sūnumi, drovuoliu su 
apgamu virš lūpos, - susižadėjo būdama septynerių. Jiedu matėsi tik vieną 
kartą, per savo sužadėtuves. Po dvejų metų jis buvo miręs - mirė nuo gripo 
xaip ir lordas ir ledi Karonai bei jų dukterys. Jei būtų likęs gyvas, po metų, 
Brienei pirmą kartą kraujavus, jiedu būtų susituokę ir visas jos gyvenimas 
būtų buvęs kitoks. Dabar ji nejotų čia su vyriškais šarvais ir kalaviju ir neieš- 
kotų žuvusios moters vaiko. Greičiausiai dabar gyventų Naitsonge, vystytų 
savo kūdikį ir žindytų kitą. Apie tai Brienė galvojo nebe pirmą kartą. Ir vi- 
suomet jausdavo šiokį tokį liūdesį, bet... ir palengvėjimą. 

Saulė buvo pusiau pasislėpusi už debesų, kai jiems, palikusiems už nuga- 
rų apanglėjusius medžius, tolumoje prieš akis atsivėrė Mergelių Duburys ir 
už jo tyvuliuojantys gilūs įlankos vandenys. Brienė iš karto atkreipė dėmesį, 
kad miesto vartai atnaujinti ir sutvirtinti, o ant sienų viršaus vėl eina sar- 
gybą arbaletininkai. Ant sargybos bokštelio prie vartų plevėsavo karaliaus 
Tomeno vėliava: juodasis elnias ir auksinis liūtas, kovojantys įstrižai pada- 
Iytame, auksiniame ir tamsiai raudoname fone. Ant kitų vėliavų puikavo- 
si Tarlių medžioklis, o Mutonų giminės raudona lašiša buvo matyti tik ant 
vienos vėliavos, iškeltos virš kalvos viršūnėje dunksančios pilies. 

Prie nuleidžiamųjų pilies vartų grotų juos pasitiko keliolika alebardomis 
ginkluotų sargybinių. Iš ženklų ant jų drabužių buvo galima spręsti, kad jie 

priklauso lordo Tarlio kariuomenei, bet nėra jo paties vyrai. Brienė pamatė 
du kentaurus, žaibą, mėlyną vabalą ir žalią strėlę, bet nė vieno Rago Kalvos 
žingsniuojančio medžioklio. Ant sargybinių seržanto krūtinės buvo išsiu- 
vinėtas povas saulės išblukinta uodega. Ūkininkams atitempus vežimą prie 
vartų, jis švilptelėjo. 

— Kas čia dabar? Kiaušiniai? - Jis švystelėjo vieną kiaušinį, krentantį su- 
gavo jį ore ir išsišiepė. — Paimsime juos. 

Senis spigiai ir gailiai tarė: 

— Mūsų kiaušiniai skirti lordui Mutonui. Vestuviniams pyragams. 

— Tai tegul jūsų vištos padeda jų daugiau. Jau pusę metų kiaušinio bur- 
noje neturėjau. Štai, imk ir nesakyk, kad tau nesumokėjau. 

Ir seržantas pabėrė seniui po kojomis saują variokų. 

Tada prabilo ūkininko žmona. 

— Per mažai, - pasakė ji. - Tai gerokai per mažai. 

— O aš sakau, kad pakaks, - atšovė seržantas. - Ir už kiaušinius, ir už 
tave. Veskite ją čia, vaikinai. Tam seniui ji per jauna. 

Atrėmę alebardas į sieną, du sargybiniai besispyriojančią moterį nuvilko 
toliau nuo vežimo. Ūkininkas žiūrėjo į juos papilkėjusiu veidu, bet nedrįso 
nė krustelėti. 

Brienė paragino savo kumelę. 

— Paleiskite ją. 

Išgirdę šį įsakymą, sargybiniai akimirką sudvejojo ir ūkininko žmona, 
pasinaudojusi proga, ištrūko jiems iš nagų. 

— Tai ne tavo reikalas, - tarė vienas iš sargybinių. - Užsičiaupk, moteriš- 
ke. 

Užuot atsikirtusi, Brienė išsitraukė kalaviją. 

— Na, na... - sunerimo seržantas. - Apnuogintas plienas. Rodos, užuo- 
džiu bastūnę. Ar žinai, kaip lordas Tarlis elgiasi su bastūnais? 

Jis tebelaikė iš vežimo paimtą kiaušinį. Buvo sugniaužęs delną ir pro tar- 
pupirščius sunkėsi trynys. 

- Žinau, kaip lordas Rendilas elgiasi su bastūnais, - atsakė Brienė. - Taip 
pat Žinau, kaip jis baudžia prievartautojus. 

Brienė tikėjosi, kad šis vardas juos sudrausmins, bet seržantas išmetė 
iš rankos suknežintą kiaušinį ir mostelėjo savo vyrams, kad pasiskirstytų. 
Brienė pasijuto apsupta plieninių alebardų smaigalių. 

— Ką sakai, moteriške? Kaip lordas Tarlis baudžia... 

— „.„prievartautojus? - kažkas žemu sodriu balsu užbaigė seržanto klausi- 
mą. - Jis juos kastruoja arba siunčia prie Sienos. Kartais iškastruoja, o tada 
išsiunčia. O vagims nukerta pirštus. 

Iš sargybos būsto prie vartų atsainiai išėjo jaunas, kardasaitį su kalaviju 
prisijuosęs vyras. Apsiaustas, kurį vilkėjo ant plieninių šarvų, kadaise buvo 
ir, nepaisant žolės ir sudžiūvusio kraujo dėmių, kur ne kur liko baltas. Ant 

srūtinės puikavosi jo ženklas: sumedžiotas, surištas ir ant karties pakabin- 
tas rudasis elnias. 

Jis. Jo balsas Brienei buvo tarsi smūgis į pilvą, jo veidas - į vidurius su- 
varytas peilis. 

- Sere Hailai... - pagarbiai sumurmėjo ji. 

- Geriau praleiskite ją, vyručiai, - įspėjo seras Hailas Hantas. - Tai Brie- 
nė Gražuolė, Tarto Mergelė, riužudžiusi karalių Renlį ir pusę jo vaivorykštės 
sargybos. Jos niekšiškumas prilygsta išvaizdos bjaurumui, nėra bjauresnio 
žmogaus, išskyrus... tave, Myžpuodi, bet tavo tėvas buvo tauro subinė, tad 
turi gerą pasiteisinimą. O jos tėvas - Vakarė Žvaigždė iš Tarto. 

Sargybiniai nusijuokė, bet alebardas patraukė. 

- Ar neturėtume jos suimti, sere? - paklausė seržantas. - Už Renlio nu- 
žudymą? 

- O kam? Renlis buvo maištininkas. Mes visi iki vieno buvome maiš- 
tininkai, bet dabar esame Tomenui ištikimi vyrai. - Riteris mostelėjo ūki- 
ninkams, kad važiuotų pro vartus. - Jo šviesybės ūkvedys bus patenkintas, 
pamatęs kiaušinius. Rasite jį turguje. 

Senis kilstelėjo pirštus prie kaktos. 

— Dėkoju, milorde. Tu tikras riteris, iš karto matyti. Eime, žmona. 

Jiedu vėl įsikinkė į vežimą ir nudardėjo pro vartus. 

Brienė paragino kumelę ir nurisnojo iš paskos, o paskui ją patraukė ir 
Podrikas. Tikras riteris... - suraukusi kaktą pagalvojo ji. Atsidūrusi mieste, 
ti kumelę sustabdė. Kairėje, priešais dumbliną gatvelę jos žvilgsnis užkliuvo 
už arklidžių griuvėsių. Kitoje gatvelės pusėje, viešnamio balkone, šnabždė- 
Jamosi stovėjo trys pusplikės kekšės. Viena atrodė truputį panaši į paskui 
sariuomenę sekančią mergšę, kuri kartą priėjo prie Brienės paklausti, ar ši 
selnėse turinti kopūstą, ar kotą? 

- Tokio šlykštaus gyvulio kaip šis kuinas man dar niekad neteko maty- 
“, - pasakė seras Hailas apie Podriko arklį. - Stebiuosi, kad pati juo nejoji, 
niledi. Ar ketini padėkoti man už pagalbą? 

Brienė nulipo nuo kumelės. Stovėdama ant žemės, ji buvo visa galva 
aukštesnė už serą Hailą. 

- Vieną gražią dieną atsidėkosiu tau riterių turnyre, bendrose kautynė- 
se, See. 

- Taip, kaip atsidėkojai Raudonajam Ronetui? - nusijuokė Hantas. 

Jo juokas buvo skambus, sodrus, nors veidas - kaip iš pliauskos išskap- 
otas. Kadaise, kol sero Hailo dar nebuvo geriau pažinusi, tas žmogus jai 
rodėsi esąs sąžiningas; rudi jo plaukai buvo susivėlę, akys šviesiai rudos, 
2rie kairės ausies - nedidelis randas. Per jo smakro vidurį ėjo griovelis, jis 
>uvo kumpanosis, be to, dažnai ir garsiai juokdavosi. 

- Ar neturėtum saugoti vartų? 

Seras Hailas susiraukęs dėbtelėjo į ją. 

— Mano pusbrolis Eilinas išjojo medžioti bastūnų. Neabejoju, kad grįš 
su Skaliko galva slapta džiūgaudamas ir maudydamasis šlovės spinduliuose. 
O aš, per tavo malonę, esu pasmerktas saugoti šiuos vartus. Tikiuosi, tu pa- 
tenkinta, gražuole mano? Beje, ko ieškai? 

- Arklidžių. 

- Jos tenai, prie rytinių vartų. Šitos sudegė. 

Pati matau. 

— Ką papasakojai tiems vyrams?.. Buvau su Renliu, kai jis mirė, bet jį nu- 
žudė kažkokia antgamtinė jėga, sere. Prisiekiu savo kalaviju. 

Ir Brienė uždėjo ranką ant kalavijo rankenos pasiruošusi kautis, jei Han- 
tas į akis pavadintų ją melage. 

— Na taip, o vaivorykštės sargybą išskerdė Gėlių riteris. Tau sėkmingą 
dieną būtum galėjusi nugalėti serą Emoną. Jis buvo neapdairus kovotojas 
ir greitai pailsdavo. Bet įveikti Roisą? Ne... Seras Robaras buvo dukart ge- 
resnis kovotojas už tave, nors... juk tu apskritai ne kalavijuotis, ar ne? Ar yra 
toks žodis - „kalavijuotė“? Ir vis dėlto įdomu, kokie vėjai atginė Mergelę į 
Mergelių Duburį? 

Ieškau savo sesers, trylikos metų mergelės, vos neleptelėjo Brienė, bet se- 
ras Hailas žinojo, kad seserų ji neturi. 

- Ieškau tokio vyro, jis dažnai būna „Dvokiančioje žąsyje“. 

— Maniau, Brienei Gražuolei vyrai nereikalingi... - Jis žiauriai ir pašai- 
piai šyptelėjo. - „Dvokianti žąsis“. Tinkamas pavadinimas... na, bent jau 
ta jo dalis, kurioje kalbama apie smarvę. Užeiga įsikūrusi prie uosto. Bet iš 
pradžių eisi su manimi pasimatyti su jo šviesybe. 

Sero Hailo Brienė nebijojo, bet jis buvo vienas iš Rendilo Tarlio kapito- 
nų. Būtų pakakę švilptelėti ir jo ginti būtų atskubėję šimtas vyrų. 

— Ketini mane suimti? 

— Už ką? Dėl Renlio? O kas jis buvo? Nuo to laiko jau pakeitėme karalių, 
kai kurie iš mūsų - net ir du kartus. Renlio niekas neprisimena ir niekam 
jis nerūpi. - Seras Hailas švelniai uždėjo ranką jai ant plaštakos. - Prašau 
čionai... 

Brienė patraukė ranką. 

— Būčiau dėkinga, jei manęs neliestum. 

- Pagaliau sulaukiau padėkos, - kreivai šyptelėjęs tarė seras Hailas. 

Kai Brienė paskutinį kartą matė Mergelių Duburį, miestas buvo bai- 
singai nusiaubtas, niūrus, gatvės tuščios, namai sudeginti. Dabar gatvėse 
knibždėte knibždėjo kiaulių ir vaikų, o dauguma sudegusių namų buvo 
nugriauti. Vienuose tuščiuose sklypuose augo daržovės; kituose stovėjo 
pirklių palapinės ir riterių paviljonai. Brienė matė statomus naujus namus, 
vietoj senos, medinės, pelenais virtusios užeigos kylant akmeninę, taip pat 
naują, pilkai melsvą miesto septos stogą. Vėsiame rudens ore pokšėjo kūjai 
ir žviegė pjūklai. Vyrai gatvėmis nešė rąstus, akmentašiai dumblinais keliu- 

kais vežimais gabeno akmenis. Daugumai ant krūtinių buvo išsiuvinėtas 
žingsniuojantis medžioklis. 

— Kareiviai atstato miestą? - nusistebėjo ji. 

- Taip, jiems labiau patiktų lošti kauliukais, gerti ir barškintis. Tuo nea- 
bejoju, bet lordas Tarlis mano, kad dykūnams geriau duoti darbo. 

Brienė tikėjosi būti nuvesta į pilį. Tačiau Hantas vedė ją link uosto, ku- 
riame virė gyvenimas. Ji maloniai nustebo pamačiusi, kad į Mergelių Du- 
burį grįžo pirkliai. Uoste stovėjo irklinis laivas, galera ir didelis dvistiebis 
burlaivis, grūdosi dvi dešimtys žvejų valčių. Įlankos vandenyse matėsi dar 
daugiau žvejų. Jei „Dvokiančioje žąsyje“ nieko nesužinosiu, įsiprašysiu į bur- 
laivį ir išplauksiu, nusprendė ji. Nuo čia iki Kirų miesto kelias buvo netoli- 
mas. O iš ten ji nesunkiai galėjo nusigauti į Lizdą. 

Lordą Tarlį jie rado teisėjaujantį žuvų turguje. 

Netoli vandens buvo suręsta pakyla ir ant jos įsitaisęs jo šviesybė žvelgė į 
žemai stovinčius, nusikaltimais įtariamus žmones. Jam iš kairės buvo pasta- 
tvtos ilgos kartuvės su virvėmis, kurių būtų užtekę dvidešimčiai nuteistųjų. 
Keturi lavonai jau tabalavo kilpose. Vienas atrodė šviežias, bet kiti trys nea- 
bejotinai kybojo čia jau senokai. Nuo vieno pašvinkusio pakaruoklio varnas 
plėšė ir lesė mėsas. Kitos varnos, pabūgusios susirinkusios minios miestie- 
čių, kurie tikėjosi, jog kas nors bus pakartas, išsilakstė. 

Lordas Rendilas ant pakylos buvo ne vienas, o su lordu Mutonu - išblyš- 
kusiu, putliu ir stambiu vyru, mūvinčiu raudonas kelnes, vilkinčiu baltą lie- 
menę ir šermuonėlių kailių apsiaustą, ant peties susegtą raudonos spalvos 
auksine lašiša. Tarlis ant kietintos odos buvo apsivilkęs šarvinius marški- 
nius, be to, dėvėjo pilko plieno antkrūtinį. Virš kairio jo peties styrojo ilgojo 
kalavijo rankena. Šis kalavijas, vadinamas Širdžių Pražūtimi, buvo Tarlių 
giminės pasididžiavimas. 

Kai jie priėjo, buvo teisiamas jaunuolis šiurkščios drobės apsiaustu ir 
purvina odinuke. 

- Niekam nepadariau nieko blogo, - išgirdo jį sakant Brienė. - Tik pasi- 
ėmiau tai, ką septonai sprukdami paliko. Jei dėl to turi nukirsti man pirštą, 
taip ir padaryk. 

- Vagiui įprasta nukirsti pirštą, - rūsčiai atsakė lordas Tarlis, - bet žmo- 
gus, vagiantis iš septos, vagia iš dievų. - Ir jis kreipėsi į sargybos kapitoną: — 
Septynis pirštus. Nykščius palik. 

- Septynis? 

Vagišius išblyško. Sučiuptas sargybinių, jis mėgino vaduotis, bet van- 
giai, tarsi jau būtų suluošintas. Žiūrėdama į jį, Brienė nejučia prisiminė serą 
Džeimį ir jo riksmą, kai leisdamasis šmėstelėjo Zolo arachas. 

Tada atėjo eilė kepėjui, kaltinamam tuo, kad į miltus įmaišo pjuvenų. Lor- 
das Rendilas skyrė jam penkiasdešimties elnių baudą. Kepėjui ėmus dieva- 
gotis, kad tiek sidabro neturi, jo šviesybė pareiškė, jog už kiekvieną trūksta- 

mą elnią kepėjui teks ištverti po bizūno kirtį. Po jo buvo teisiama liesa kekšė 
papilkėjusiu veidu, kaltinama sifiliu užkrėtusi keturis Tarlio kareivius. 

- Išplaukite jai tarpkojį šarmu ir įmeskite į požemį, - įsakė Tarlis. 

Sargybiniams nutempus kūkčiojančią kekšę, jo šviesybė pamatė Brienę, 
stovinčią minios pakraštyje tarp Podriko ir sero Hailo. Lordas Tarlis surau- 
kęs kaktą dėbtelėjo į ją, bet žvilgsniu neišsidavė ją pažinęs. 

Toliau buvo teisiamas galeros jūreivis. Jį kaltino lordo Mutono įgulos 
lankininkas sutvarstyta ranka ir ant krūtinės išsiuvinėta lašiša. 

— Maloningasis milorde, šitas išpera durklu perdūrė man ranką. Sakė, 
kad sukčiavau, kai lošėme kauliukais. 

Nusukęs akis nuo Brienės, lordas Tarlis ėmėsi spręsti priešais jį stovinčių 
vyrų kivirčo. 

— O sukčiavai? 

— Ne, milorde. Aš niekada... 

— Už vagystę nukirsiu pirštą. Bet jei man meluosi, pakarsiu. Ar galiu pa- 
matyti tą kauliuką? 

- Kauliuką? - Šaulys žvilgtelėjo į Mutoną, bet jo šviesybė spoksojo į žve- 
jų laivus. Lankininkas sunerimęs kietai sučiaupė lūpas. - Gal aš ir... Tas kau- 
liukas, tiesa, man neša laimę, bet... 

Bet Tarlis išgirdo užtektinai. 

— Nukirskite jam mažąjį pirštą. Gali pasirinkti, kurios rankos. O kitą 
plaštaką perdurkite geležine vinimi. - Jis atsistojo. - Baigėme. Likusius nu- 
veskite į požemius, juos teisiu rytoj. 

Lordas Tarlis atsisuko ir pamojo serui Hailui prieiti. Prisiartino ir Brienė. 

- Milorde... - sustojusi prieš jį pasisveikino. Ji ir vėl jautėsi lyg aštuone- 
rių metų mergaitė. 

- Miledi... Už ką mums tokia... garbė? 

— Mane pasiuntė ieškoti... ieškoti... - Brienė sutrikusi nutilo. 

— Kaip jį rasi, jei net vardo nežinai? Ar tu nužudei lordą Renlį? 

- Ne. 

Tarlis tylomis apsvarstė šį žodį. Jis mane teisia kaip ir tuos nusikaltėlius. 

— Ne, - pagaliau sutiko lordas Tarlis, - nenužudei, tik leidai jam mirti. 

Renlis mirė jai ant rankų, permerkęs ją savo krauju. Brienė krūptelėjo. 

— Tai buvo burtai. Aš niekada... 

— Niekada? - Šis žodis prilygo bizūno kirčiui. - O taip. Tau niekada ne- 
derėjo nei vilktis šarvų, nei juostis kalavijo. Niekada nederėjo palikti savo 
tėvo menės. Tai karas, o ne derliaus šventė. Dievai mato, turėčiau įsodinti 
tave į laivą ir grąžinti į Tartą... 

- Taip ir padaryk, o tada galėsi aiškintis karaliui. - Brienė norėjo atrody- 
ti bebaimė, bet šiuos žodžius ištarė spigiai ir kažkaip mergaitiškai. - Podri- 
kai. Mano balnakrepšyje rasi pergamentą. Atnešk jį jo šviesybei. 

Paėmęs laišką ir susiraukęs, Tarlis jį išvyniojo. Tada krutindamas lūpas 
ėmė skaityti. 

- Karaliaus reikalas. Koks tas reikalas? 

Jei man meluosi, pakarsiu... 

- S-sansa Stark. 

- Jei Starkų duktė būtų čia, aš žinočiau. Galiu lažintis, kad ji paspruko į 
šiaurę. Matyt, tikėjosi prisiglausti pas kurį nors iš tėvo vėliavininkų. Ir vylė- 
si, kad jai pavyks išsirinkti teisingai. 

- Bet ji galėjo keliauti ir į Slėnį, - nė pati nepajuto, kaip leptelėjo Brie- 
nė, - pas savo tetą. 

Lordas Rendilas niekinamai į ją dėbtelėjo. 

- Ledi Lisa mirusi. Kažkoks dainius nustūmė ją nuo kalno. Dabar Lizdą 
valdo Mažasis Pirštas, bet... jau neilgai. Slėnio lordai - ne iš tų, kurie skuba 
prisiekti ištikimybę išsišokėliams akiplėšoms, negebantiems nieko daugiau, 
tik skaičiuoti variokus. - Lordas Tarlis grąžino jai laišką. - Keliauk, kur nori, 
ir daryk, kaip išmanai, tik... kai tave išprievartaus, ieškodama teisingumo 
į mane nesikreipk. Savo neprotingu elgesiu pati būsi to nusipelniusi. - Jis 
žvilgtelėjo į serą Hailą. - O tu, sere, turėtum saugoti vartus. Juk gavai įsaky- 
mą, ar ne? 

- Gavau, milorde, - sutiko Hailas Hantas, - bet pagalvojau... 

- Per daug galvoji. 

Taip taręs, lordas Tarlis nuėjo. 

Lisa Tuli mirusi. Brienė liko stovėti po kartuvėmis su vertinguoju perga- 
mentu rankoje. Minia išsiskirstė, ir varnos grįžo tęsti puotos. Dainius nu- 
stūmė ją nuo kalno. Ar varnos sulesė ir ledi Ketlinos palaikus? 

- Kalbėjai apie „Dvokiančią žąsį , miledi, - išblaškė jos mintis seras Hai- 
las. - Jei nori, kad parodyčiau... 

— Grįžk prie savo vartų. 

Sero Hailo veide šmėstelėjo susierzinimas. Negražus ir nedoro žmogaus 
veidas... 

- Jei taip nori... 

— Noriu. 

- Tai buvo tik žaidimas, kad prastumtume laiką. Neketinome tavęs 
skriausti. - Jis patylėjo tarsi dvejodamas. - Žinai, Benas žuvo. Juoduosiuose 
Vandenyse. Ir Farou, ir Vilas Gandras. O Markas Malendoras buvo sužeis- 
tas ir jam teko nupjauti pusę rankos. 

Ir gerai, norėjo pasakyti Brienė, gerai, jis to nusipelnė. Bet prisiminė Ma- 
lendorą, sėdintį priešais savo palapinę su beždžionėle ant peties, apvilkta 
šarviniais marškinėliais, prisiminė, kaip jiedu su gyvūnėliu vienas prieš kitą 
maivėsi. Kaip tą vakarą prie Karčiojo tilto juos pavadino Ketlina Stark? Va- 
saros riteriais. O dabar atėjo ruduo ir visi jie krito kaip lapai... 

Brienė atsuko Hailui Hantui nugarą. 

- Eime, Podrikai. L 

Vesdamas jų arklius, vaikinukas nuskubėjo iš paskos. 

— Ar ieškosime tos smuklės? „Dvokiančios žąsies ? 

- Ašieškosiu. O tu eisi į arklides prie rytinių vartų. Ir paklausk arklinin- 
ko, ar kur nors yra užeiga, kurioje galėtume pernakvoti. 

- Gerai, sere. Miledi... - Jiedviem žingsniuojant Podrikas žiūrėjo sau po 
kojomis ir kartais paspirdavo akmenį. - Ar žinai, kur ji? Ta „Žąsis“? Tai yra 
„Dvokianti žąsis“... 

— Ne. 

- Jis žadėjo parodyti. Tas riteris. Seras Kailas. 

- Hailas. 

— Hailas. Ką jis tau padarė, sere? Tai yra miledi. 

Gal šiam vaikinui ir pinasi liežuvis, bet šiaip jis nekvailas. 

— Haigardene, kai karalius Renlis sukvietė savo vėliavininkus, kai kurie 
vyrai bandė žaisti su manimi. Seras Hailas buvo vienas iš jų. Tai buvo bjau- 
rus žaidimas, visai ne riteriškas ir skaudinantis. - Ji nutilo. - Rytiniai vartai 
tenai. Prie jų manęs ir palauk. 

— Kaip pasakysi, miledi. Sere. 

„Dvokianti žąsis“ iškabos neturėjo. Brienė užtruko visą valandą, kol 
rado medinius laiptus į ją, įsikūrusią po skerdykla. Rūsyje tvyrojo prieblan- 
da, lubos buvo žemos ir įeidama Brienė bumbtelėjo viršugalviu į siją. Jokių 
žąsų nebuvo matyti. Kėpsojo kelios netvarkingai sustatytos aukštos kėdės, o 
į žemės sieną buvo atremtas suolas. Stalus atstojo senos vyno statinės, pilkš- 
vos ir išvarpytos kinivarpų. Visur tvyrojo žadėtoji smarvė. Brienė užuodė, 
jog daugiausia dvokia vynu, drėgme ir pelėsiais, bet atsidavė ir išviete, ir 
kažkuo panašiu į kapus. 

Smuklėje gėrė tik trys kampe įsitaisę tirošiai jūreiviai, užsiželdinę žalias 
ir raudonas barzdas, vienas kitam kažką šiurkščiai šūkaudami. Jie nužvelgė 
Brienę, vienas kažką pasakė, o kiti du nusijuokė. Smuklės savininkė stovėjo 
už plačios lentos, padėtos ant dviejų statinių. Tai buvo išblyškusi, apvalaina 
moteris gerokai praretėjusiais plaukais ir didžiulėmis minkštomis krūtimis, 
siūbuojančiomis po nešvaria dukslia palaidine. Rodės, dievai nulipdė ją iš 
žalios tešlos. 

Prašyti čia vandens Brienė nedrįso. Ji nusipirko taurę vyno ir tarė: 

- Ieškau vyro, vadinamo Vikruoliu Diku. 

— Diko Krabo. Jis čia užsuka beveik kiekvieną vakarą. - Moteris keistai 
nužvelgė šarvinius Brienės marškinius ir kalaviją. - Jei ketini jį nudobti, pa- 
daryk tai kur nors kitur. Nenorime turėti bėdų su lordu Tarliu. 

— Noriu su juo pasikalbėti. Kodėl turėčiau jį žudyti? 

Užeigos šeimininkė gūžtelėjo. 

— Būčiau dėkinga, jei jam įėjus linktelėtum. 

— Ar labai dėkinga? 

Ant jas skiriančios lentos Brienė padėjo varinę Žaikždsi ir atsisėdo užei- 
gos kampe, iš kurio buvo gerai matyti laiptai. 

Paragavo vyno. Jis buvo pernelyg saldus, be to, taurėje plūduriavo plau- 
kas. Menkas plaukelis, toks pat menkas, kaip ir mano viltys rasti Sansą, trau- 
kiant plauką dingtelėjo jai. Sekdama paskui serą Dontosą ji nieko nepešė, o 
dabar, kai ledi Lisa buvo mirusi, ir Slėnis nebeatrodė tikėtina priebėga. Kur 
tu, ledi Sansa? Ar parbėgai namo, į Vinterfelą, ar esi su savo vyru, kaip spėja 
Podrikas? Brienė nenorėjo vytis šios merginos per Siaurąją jūrą, mat tuose 
kraštuose viskas jai buvo svetima, net kalba. Ten, mykdama ir gestikuliuoda- 
ma rankomis, kad būčiau suprasta, atrodyčiau dar didesnė pabaisa. Jie iš ma- 
nęs juoktysi, kaip juokdavosi Haigardene. Prisiminusi tai Brienė nuraudo. 

Kai Renlis užsidėjo karūną, Tarto Mergelė sukorė ilgą kelią per visą Žemu- 
pį, kad prie jo prisidėtų. Karalius sutiko ją mandagiai ir pasveikino atvykusią 
į tarnybą. Bet jo lordai ir riteriai valdovo pavyzdžiu nepasekė. Brienė ir nesiti- 
kėjo būti šiltai sutikta. Buvo pasiruošusi atšiaurumui, patyčioms ir priešišku- 
mui. Šios košės jau buvo ragavusi. Ją trikdė ir darė pažeidžiamą ne daugumos 
panieka, o vos kelių žmonių palankumas. Tarto Mergelė tris kartus buvo susi- 
žadėjusi, bet niekas jos nemergino, kol ji neatvyko į Haigardeną. 

Pirmasis pradėjo meilintis Didysis Benas Gauruotis, vienas iš nedaugelio 
Renlio stovyklos vyrų, pranokęs ją ūgiu. Benas atsiuntė pas ją savo ginkla- 
nešį nuvalyti šarvų ir padovanojo sidabrinį geriamąjį ragą. Seras Edmundas 
Ambrosas aplenkė jį įteikęs jai gėlių ir pakvietęs kartu pajodinėti. Bet abu 
juos pranoko seras Hailas. Jis davė Brienei gražiai iliustruotą knygą, kurioje 
buvo šimtai pasakojimų apie riterišką drąsą. Jos žirgams jis atnešdavo obuo- 
lių ir morkų, o jos šalmą papuošė mėlynu šilkiniu pliumažu. Hailas papasa- 
kodavo Brienei stovykloje sklandančius gandus, be to, kalbėdavo protingus 
ir kandžius dalykus, kuriuos girdėdama ji šypsodavosi. Vieną dieną jiedu 
net treniravosi kartu pratybų aikštėje, ir tai buvo svarbiausia. 

Brienė manė, kad tai dėl jo kiti ėmė elgtis su ja mandagiai. Daugiau nei 
mandagiai. Prie stalo vyrai varžėsi, kas atsisės šalia jos, kas įpils vyno arba 
atneš keptos ėriuko kasos. Seras Ričardas Farou lauke priešais jos palapinę 
liutnia grojo meilės dainas. Seras Hju Bisberis atnešė jai puodynę medaus, 
„nuostabaus kaip Tarto mergelės. Seras Markas Malendoras juokino ją savo 
beždžionėlės - smalsaus, juodo balto gyvūnėlio iš Vasaros salų - kvailionė- 
mis. Klajojantis riteris, vardu Vilas Gandras, siūlėsi pamasažuoti jai pečius. 

Brienė jį atstūmė. Visus juos atstūmė. Vieną vakarą serui Ovenui Inčfil- 
dui užspeitus ir išvogus bučinį, Brienė taip stumtelėjo jį atatupstą, kad seras 
Inčfildas klestelėjo sėdyne į laužą, ant kurio virė vakarienė. Paskui ji pasi- 
dantys atsikišę, lūpos storos, o smakras stambus ir tikrai negražus. Brienė 
netroško nieko daugiau, tik būti riteriu ir tarnauti karaliui Renliui, ir vis 
dėlto, dabar... 

Ji nebuvo vienintelė moteris stovykloje. Net paskui kariuomenę sekusios 
mergšės buvo už ją dailesnės, o pilyje lordas Tairelis kas vakarą kėlė karaliui 

Renliui puotą, kurioje pagal dūdelės, rago ir arfos muziką šokdavo kilmin- 
gos mergelės ir žavios ledi. Kodėl tu man toks malonus?! - norėdavo surikti 
ji kaskart, kai koks nors nepažįstamas riteris pasakydavo jai komplimentą. 
Ko iš mangs nori? 

Šią paslaptį vieną dieną atskleidė Rendilas Tarlis, pasiuntęs du savo ka- 
rius atvesti Brienės į jo palapinę. Jaunasis jo sūnus Dikonas nugirdo, kaip 
balnodami arklius keturi riteriai juokėsi, ir persakė savo lordui tėvui, apie 
ką jie kalbėjosi. 

Vyrai susilažino. 

Lordas Tarlis jai paaiškino, kad lažybas pradėjo trys jaunesnieji jam tar- 
naujantys riteriai - Ambrosas, Gauruotis ir Hailas Hantas. Tačiau netru- 
kus šis gandas pasklido po visą stovyklą, tad į žaidimą įsitraukė ir kiti. Iš 
kiekvieno varžytuvėse dalyvauti norinčio vyro buvo reikalaujama įmokėti 
auksinį drakoną, o visa ši suma turėjo atitekti tam, kuriam pavyks atimti 
Brienei nekaltybę. 

- Liepiau šias varžybas nutraukti, - pasakė jai Tarlis. - Kai kurie iš tų... 
varžovų... ne tokie garbingi kaip kiti, o bendra suma kasdien vis augo. Anks- 
čiau ar vėliau kuris nors iš jų tikrai būtų smurtu išsireikalavęs laimėjimo. 

- Jie riteriai, - priblokšta sumurmėjo Brienė, - įšventinti riteriai. 

- Ir garbingi vyrai. Dėl visko kalta tu. 

Išgirdusi šį kaltinimą, Brienė krūptelėjo. 

— Aš niekada nebūčiau... milorde, nepadariau nieko, kad juos padrą- 
sinčiau. | 

- Vien tavo buvimas čia kaitina jiems kraują. Jei moteris nusprendžia 
sekti paskui stovyklą, tegul nesiskundžia, kad su ja elgiamasi kaip su kekše. 
Kariuomenėje mergelėms ne vieta. Jei tau rūpi tavo nekaltybė arba tavo gi- 
minės garbė, nusivilksi šiuos šarvinius marškinius, grįši namo ir maldausi 
tėvą, kad rastų tau vyrą. 

- Atvykau čia kautis, - neatlyžo ji. - Būti riteriu. 

- Kautynėms dievai sukūrė vyrus, o moterims lėmė gimdyti, - atsakė 
Rendilas Tarlis. - Moters mūšis vyksta gimdyvės lovoje. 

Kažkas leidosi laiptais į rūsį. Brienė stumtelėjo vyno taurę į šalį ir po 
akimirkos į „Žąsį“ įžengė skarmalais apsirengęs, liesas, aštrių veido bruožų 
vyras netrinktais rudais plaukais. Trumpai žvilgtelėjęs į tirošius jūreivius ir 
šiek tiek ilgiau į Brienę, jis priėjo prie lentos. 

- Vyno, - pasakė, - ir prašyčiau nepraskiesto arklio myžalu. 

Moteris pažvelgė į Brienę ir linktelėjo. 

- Pavaišinsiu tave vynu, - pasiūlė ji, - už pokalbį. 

Vyras nepatikliai Brienę nužvelgė. 

- Už pokalbį? Kalbėtis galiu apie daug ką. - Ir jis prisėdo ant kėdės prie- 
šais ją. - Tegul miledi pasako, apie ką pašnekėti, ir Vikruolis Dikas pašnekės. 

- Girdėjau, apmovei juokdarį. 

Skarmaluotasis vyras susimąstęs gurkštelėjo vyno. 

— Gal apmoviau, o gal ir ne. - Jis vilkėjo išblukusią ir nudriskusią lieme- 
nę, nuo kurios buvo nuplėštas kažkokio lordo ženklas. - O kam tai parūpo? 

— Karaliui Robertui. 

Ant juodu skiriančios statinės dugno ji padėjo sidabrinį elnią. Vienoje 
monetos pusėje buvo Roberto galva, kitoje - elnias. 

- Šit kaip? - Vyras paėmė monetą ir šypsodamasis pasuko kaip vilkelį. - 
Man patinka matyti šokant karalių, ei-ho, ei-ho, ei-ho. Gal ir mačiau tą tavo 
juokdarį. 

— Ar sujuo buvo mergina? 

— Dvi, - nedvejodamas pataisė jis Brienę. 

— Dvi merginos? 

Negi antroji buvo Arija? 

— Na, - pridūrė Vikruolis Dikas, - kaip supranti, aš tų gražuolių akyse 
nemačiau, bet jis ieškojo laivo, kuris perkeltų tris žmones. 

— Kur perkeltų? 

- Jei atmintis manęs neapgauna, per jūrą. 

— Ar pameni, kaip jis atrodė? 

- Kaip juokdarys. - Monetai ėmus suktis lėčiau, vyras vikriai ją pačiupo 
ir paslėpė. - Kaip išsigandęs juokdarys. 

- Išsigandęs? Kodėl? 

Jis gūžtelėjo. 

- Jis nė žodžiu apie tai neprasitarė, bet senasis Vikruolis Dikas baimę 
užuodžia iš tolo. Jis čia ateidavo beveik kiekvieną vakarą, vaišino jūreivius 
gėrimais, pokštavo, traukė daineles. O vieną vakarą čia įvirto vyrai su me- 
džiokliu ant krūtinės, tada tavo juokdarys išbalo kaip drobė ir, kol jie neišėjo, 
tylėjo kaip žuvis. - Dikas prisislinko kėdę arčiau Brienės. - Tas Tarlis liepė 
savo kareiviams slampinėti po prieplauką ir stebėti kiekvieną atplaukusį arba 
išplaukiantį laivą. Kai žmogui reikia elnio, jis traukia į mišką. Kai reikia laivo, 
eina į prieplauką. O tavo juokdarys nedrįso. Todėl pasisiūliau jam padėti. 

- Apie kokią pagalbą kalbi? 

— Apie tokią, kuri kainuoja brangiau nei vienas sidabrinis elnias. 

— Papasakok daugiau, gausi dar vieną. 

— Parodyk monetą, - paprašė Dikas. Brienė padėjo ant statinės dar vieną 
elnią. Jis pasuko ją, nusišypsojo ir pasičiupo. - Jei žmogus negali nueiti prie 
laivų, reikia, kad laivai pas jį ateitų. Pasakiau jam, kad žinau vietą, kur taip 
galėtų atsitikti. Slaptą vietą. 

Brienei pašiurpo rankų oda. 

- Kontrabandininkų urvą. Nusiuntei juokdarį pas kontrabandininkus. 

- Ir jį, ir abi jo merginas. - Vikruolis Dikas prunkštelėjo. - Bet svarbiau- 
sia, kad ten, kur juos nusiunčiau, jau seniai nebuvo laivų. Sakykime, apie 
trisdešimt metų. - Jis pasikrapštė nosį. - O kodėl tau rūpi tas juokdarys? 

— Tos merginos - mano seserys. 

- Žiūrėk tu man... Vargšelės. Ir aš kadaise turėjau seserį. Liesą mergaitę 
atsikišusiais keliais, bet paskui jai prasikalė pora krūtų ir tarp kojų įsibrovė 
riterio sūnus. Paskutinį kartą mačiau ją traukiančią į Karaliaus Uostą, kad 
užsidirbtų pragyvenimui gulėdama ant nugaros. 

— Kur tu juos nusiuntei? 

Vyras vėl gūžtelėjo. 

- Šito neprisimenu. 

— Kur? 

Brienė tėškė ant statinės dar vieną sidabrinį elnią. 

Jis smiliumi stumtelėjo monetą atgal. 

— Ten, kur elnias niekada neras, nors... drakonas galėtų. 

Brienė suprato, kad sidabru tiesos iš jo neišpeš. Galbūt išpeščiau auksu, 
o gal ir ne. Patikimiau būtų pamėginti plienu. Ji pirštais palietė savo durklą, 
bet paskui apsigalvojo ir kyštelėjo juos į savo kapšą. Užčiuopusi auksinį dra- 
koną, padėjo jį ant statinės. 

— Kurė 

Skarmalius čiupo monetą ir ją krimstelėjo. 

— Kaip miela. Ką tik prisiminiau Skeltnagio kyšulį. Tai laukinis šiaurės 
kraštas, kalvotas ir pelkėtas, bet taip jau nutiko, kad ten gimiau ir užaugau. 
Aš Dikas Krabas, daugumos vadinamas Vikruoliu Diku. 

Brienė nepasisakė, kas esanti. 

- Taigi, Skeltnagio kyšulys. O kur tiksliau? 

- Šnabždesiuose. Apie Klarensą Krabą, žinoma, esi girdėjusi. 

- Ne. 

Šis atsakymas jį, rodos, nustebino. 

- Kalbu apie serą Klarensą Krabą. Mano gyslomis teka jo kraujas. Jis 
buvo aštuonių pėdų ūgio ir toks stiprus, kad viena ranka galėdavo išrauti 
pušį ir nusviesti ją pusę mylios. Joks žirgas neišlaikydavo jo svorio, tad jis 
jodavo ant tauro. 

- Ką jis turi bendra su kontrabandininkų urvu? 

- Jo žmona buvo miškų ragana. Nužudęs žmogų, seras Klarensas par- 
nešdavo jo galvą namo, o žmona pabučiuodavo ją į lūpas ir nužudytąjį pri- 
keldavo. Tai būdavo lordai, burtininkai, garsūs riteriai ir piratai. Vienas iš 
jų buvo net Prieblandos Slėnio karalius. Jie išmintingai senajam Krabui 
patardavo. Kadangi jie buvo tik kalbančios galvos, garsiai šnekėti negalėjo, 
užtat niekada neužsičiaupdavo. Jei esi galva, per dieną neturi ką veikti, gali 
tik kalbėti. Tad Krabo pilis gavo Šnabždesių pavadinimą. Ji ir dabar tebėra, 
nors jau tūkstantį metų iš jos telikę griuvėsiai. Tie Šnabždesiai - nuošali vie- 
telė... - Dikas mitriai parideno monetą per krumplius. - Vienas drakonas 
atrodo vienišas. Bet dešimt... 

— Dešimt drakonų - didžiulis turtas. Manai, kad aš kvaila? 

- Ne, bet galiu nuvesti pas tą, kuris tokiu dedasi. - Moneta ridinėjosi jo 
krumpliais pirmyn atgal. - Galiu nuvesti tave į Šnabždesius, miledi. 

Brienei nepatiko, kaip jis žaidžia su auksine moneta. Ir vis dėlto... 

- Šeši drakonai, jei rasiu seserį. Du, jei rasime tik juokdarį. Ir nė skatiko, 
tei nieko ten nerasime. 

Krabas gūžtelėjo. 

- Šeši gerai. Šešių pakaks. 

Jis pernelyg mitrus. Brienė sučiupo Diką už riešo dar nespėjusį paslėpti 
aukso. 

- Nemėgink manęs apgauti. Aš nebūsiu tau lengvas grobis. 

Kai atgniaužė ranką, Krabas pasitrynė riešą. 

— Po galais, - burbtelėjo, - užgavai man ranką. 

- Atleisk. Mano seseriai trylika metų. Turiu ją rasti, kol... 

— „„kol koks nors riteris neįsibrovė į jos plyšį? O taip, suprantu tave. Ga- 
lima sakyti, kad mergaitė jau saugi. Dabar su tavimi Vikruolis Dikas. Rytoj 
auštant susitiksime prie rytinių vartų. Man reikia pasikalbėti su arklininku 
dėl žirgo. 


SEMVELIS 


aive Semvelis Tarlis susirgo jūros liga. 
Ne tik iš baimės nuskęsti, nors jį, žinoma, veikė ir baimė. Dėl visko 
buvo kaltas laivas ir po kojomis siūbuojantis denis. 

- Jaučiu pilve kylant šleikštulį, - tą pačią dieną, kai jie išplaukė iš Rytų 
sargybos prie jūros, prisipažino jis Dareonui. 

Dainius patapšnojo jam per nugarą ir tarė: 

- Tokiame dideliame pilve kaip tavo, Žudike, ir šleikštulys turbūt di- 
džiulis. 

Semas mėgino laikytis narsiai, bent jau dėl Džilės. Ji niekada nebuvo ma- 
čiusi jūros. Pasprukę iš Krasterio pilies ir klampodami per sniegynus, jiedu 
buvo priėję kelis ežerus ir jie Džilei jau atrodė kaip stebuklas. Vos tik „Juo- 
dasis strazdas“ nutolo nuo kranto, mergina pradėjo drebėti ir jos skruostais 
ėmė ristis didelės sūrios ašaros. „Tebūna dievai geri...“ - išgirdo ją šnabž- 
dant Semas. Pirmiausia iš akių dingo Rytų sargyba, o Siena vis mažėjo, ma- 
žėjo, kol galop taip pat išnyko tolumoje. Tuomet pakilo vėjas. Laivo burės 
buvo pasiūtos iš juodo, pernelyg dažnai lietaus skalbiamo, todėl nublukusio 
ir papilkėjusio audinio, o Džilės veidas buvo išbalęs kaip drobė. 

- Šis laivas geras, - mėgino raminti ją Semas. - Tau nėra ko bijoti. 

Bet Džilė tik dėbtelėjo į jį, tvirčiau suspaudė kūdikį ir spruko į triumą. 

O Semas netrukus susivokė, kad įsikibęs laikosi už turėklų ir žiūri į 
nardančius irklus. Keista, bet gražu buvo žiūrėti į darnius irkluotojų mos- 
tus - daug geriau nei į vandenį. Žvelgdamas į jūrą, Semas galvodavo tik 
apie tai, kad gali nuskęsti. Kai buvo mažas, lordas tėvas pamėgino išmo- 
kyti jį plaukti - įmetė į tvenkinį prie Rago Kalvos. Jam į nosį, burną ir 
plaučius pribėgo vandens ir, kai seras Hailas jį ištraukė, Semas dar kelias 
valandas kosėjo ir švokštė. Nuo to laiko jis nedrįsdavo bristi į vandenį 
giliau nei iki juostos. 

Ruonių įlankos vandenys buvo gerokai gilesni ir toli gražu ne tokie ra- 
mūs kaip tvenkinys tėvo pilies papėdėje. Jie buvo žalsvai pilki ir klastingi, o 
prie mišku apaugusios pakrantės, palei kurią jie plaukė, buvo gausu uolų ir 
sūkurių. Net jei būtų įstengęs taip toli nuplaukti, bangos būtų tėškusios jį į 
akmenį ir suknežinusios galvą. 

- Žvalgaisi undinių, Žudike? - pamatęs Semą, įbedusį akis į įlanką, pa- 
klausė Dareonas. 

Jaunas, gražus, šviesiaplaukis ir rusvaakis Rytų sargybos dainius atrodė 
veikiau kaip koks tamsusis princas, o ne juodasis brolis. 

— Ne. 

Semas ir pats nežinojo, nei ko dairosi, nei ką veikia ant laivo denio. 
Plaukiu į Citadelę nusikaldinti grandinės ir tapti meisteriu, kad galėčiau la- 
biau pasitarnauti Sienai, sakė sau jis, bet ši mintis tik varė jį į neviltį. Jis 
nenorėjo būti meisteriu, nenorėjo užsikabinti ant kaklo sunkios, šaltos, 
odą trinančios grandinės. Semas nenorėjo palikti savo brolių - vienintelių 
turimų draugų. Ir tikrai netroško vėl susitikti su tėvu, išsiuntusiu jį prie 
Sienos numirti. 

Kitų keleivių laukė geresnis likimas. Jiems ši kelionė turėjo baigtis lai- 
mingai. Džilė ras prieglobstį Rago Kalvoje ir nuo Vaiduoklių miške patirto 
siaubo ją skirs Vesteroso platybės. Tarnaudama kambarine jo tėvo pilyje, ji 
gyvens šiltai, bus soti ir pamatys dalelę plataus pasaulio, apie kurį būdama 
Krasterio žmona negalėjo nė svajoti. Ji matys, kaip jos sūnus užaugs dide- 
lis ir stiprus ir taps medžiotoju, arklininku arba kalviu. O jei paaiškės, kad 
vaikinas geba valdyti ginklą, galbūt koks nors riteris net priims jį tarnauti 
ginklanešiu. 

Meisteris Eimonas taip pat plaukė į geresnę vietą. Semui buvo malonu 
galvoti, kad paskutines gyvenimo dienas senis praleis Senmiestyje, glamo- 
nėjamas šilto švelnaus vėjelio, šnekėdamasis su savo broliais meisteriais ir 
dalydamasis išmintimi su patarnautojais bei novicijais. Meisteris Eimonas 
šimtą kartų nusipelnė šio poilsio. 

Net Dareonas bus laimingesnis. Jis visuomet tvirtino esąs nekaltas dėl 
moters pagrobimo, dėl kurio ir buvo išsiųstas prie Sienos, ir vis kartojo, jog 
priklausė kažkokio lordo dvarui ir dainuodavo šeimininkui per vakarienę. 
Dabar jis vėl turės tokią galimybę. Jonas Dareoną paskyrė naujų brolių ver- 
buotoju, mat reikėjo kuo nors pakeisti šį darbą dirbusį vyrą, vardu Jorinas, 
kuris pradingo ir buvo laikomas žuvusiu. Dareonas turės keliauti po Sep- 
tynias Karalystes dainomis šlovindamas Nakties sargybos narsą ir kartais 
atlydėti prie Sienos naujokus. 

Niekas neneigė, kad kelionė bus ilga ir sunki, bet kitiems ji bent jau lai- 
mingai baigsis. Semas tuo ir guodėsi. Plaukiu dėl jų, tikino jis save, dėl Nak- 
ties sargybos ir dėl visų gerovės. Ir vis dėlto, kuo ilgiau jis žvelgė į jūros van- 
denis, tuo jie rodėsi šaltesni ir gilesni. 

Bet netrukus grįžęs į ankštą kajutę, įrengtą laivagalio triume, bendrą vi- 
siems keleiviams, Semas suprato, kad dar blogiau nežiūrėti į jūrą. Jis stengėsi 
negalvoti apie nerimstantį skrandį kalbėdamasis su kūdikį žindančia Džile. 

- Šis laivas nuplukdys mus į Bravosą, - pasakė Semas. - Tada rasime 
kitą laivą, plaukiantį į Senmiestį. Vaikystėje skaičiau knygą apie Bravosą. 
Visas miestas pastatytas lagūnoje, ant šimto salelių, be to, jie ten turi tita- 
ną - akmeninį, šimto pėdų aukščio vyrą. Vietoj arklių jie keliauja laivais, o 
jų komediantai vaidina parašytas istorijas, o ne paikus, išsigalvotus farsus. 
Ir maistas ten labai geras, ypač žuvis. Jie prekiauja įvairių rūšių jūrų mo- 
liuskais, unguriais ir austrėmis, ką tik sužvejotais lagūnoje. Prieš lipdami į 

antrąjį laivą, turėtume tame mieste kelias dienas paviešėti. Jei pasiliksime, 
galėsime nueiti pasižiūrėti spektaklio ir paragauti austrių. 

Semas manė, kad tai Džilę sužavės. Bet labai apsiriko. Pro seniai ne- 
trinktų plaukų sruogas Džilė spoksojo į jį sustingusiomis, apsiblaususiomis 
akimis. 

- Jei taip nori, milorde... 

- Oko tu nori? - paklausė jos Semas. 

- Nieko. 

Džilė nuo jo nusisuko ir perkėlė savo sūnų prie kitos krūties. 

Laivas suposi ir kiaušiniai, šoninė bei skrudinta duona, kurių Semas už- 
kando prieš kelionę, jo skrandyje niekaip nerado vietos. Staiga jis pajuto 
daugiau nė akimirkos negalįs likti kajutėje. Jis atsistojo ir klupinėdamas už- 
lipo kopėčiomis atiduoti jūrai pusryčių. Semą supykino taip smarkiai, kad 
jis nespėjo pasižiūrėti, iš kur pučia vėjas, tad ėmė lupti ožius persisvėręs ne 
per tuos laivo turėklus ir apsitaškė vėmalais. Vis dėlto išsivėmęs pasijuto ge- 
riau, nors... neilgam. 

„Juodasis strazdas“ buvo didžiausias Sargybos irklinis laivas. Rytų sargy- 
boje prie jūros Koteris Paikas meisteriui Eimonui paaiškino, jog „Audrašau- 
klis“ ir „Nagas“ greitesni, bet jie buvo karo laivai - liesi ir mitrūs medžiokli- 
niai paukščiai, kuriuose vyrai irklavo sėdėdami atvirame denyje. „Juodasis 
strazdas“ labiau tiko skrosti už Skagoso tyvuliuojantiems Siaurosios jūros 
vandenims. „Jau prasidėjo audros, - įspėjo juos Paikas. - Žiemą audros sti- 
presnės, bet rudenį - dažnesnės.“ 

Pirmas dešimt dienų, kol „Juodasis strazdas“ slinko per Ruonių įlanką 
ir nuo denio nuolat matėsi krantas, jūra buvo gana rami. Kai pakildavo 
vėjas, būdavo šalta, bet druskos kvapas ore, rodos, teikė žvalumo. Semas 
beveik nieko negalėjo valgyti ir, jei prisiversdavo ką nors nuryti, maistas 
skrandyje ilgai neužsibūdavo, bet šiaip jautėsi neblogai. Jis mėgino Džilę 
drąsinti ir linksminti, tačiau jam sunkiai sekėsi. Kad ir ką Semas kalbė- 
jo, į denį ji kojos nekėlė ir mieliau susigūžusi tūnojo tamsoje su sūnumi. 
Kūdikiui laive, rodos, nepatiko, kaip ir jo motinai. Kai nerėkdavo, jis nuo- 
lat atpildavo motinos pieną. Mažylis viduriavo, jo pilvelis gurgė, jis dergė 
į kailius, kuriais jį vyniojo Džilė, kad nesušaltų, ir skleidė kajutėje bjaurią 
rudą smarvę. Kad ir kiek lajinių žvakių Semas uždegdavo, to dvoko jos vis 
tiek nepermušdavo. 

Leisti laiką gryname ore buvo maloniau, ypač kai Dareonas dainuoda- 
vo. „Juodojo strazdo“ irklininkai dainių pažinojo ir jis grodavo prie irklų 
palinkusiems vyrams. Dareonas žinojo visas mėgstamiausias jų dainas: liū- 
dnas, tokias kaip „Diena, kai jie pakorė Juodąjį Robiną“, „Undinės rauda“ ir 
„Mano rudens dienos“, stiprinančias dvasią, tokias kaip „Geležinės ietys“ 
ir „Septyni kalavijai septyniems sūnums“, nešvankias, tokias kaip „Miledi 
vakarienė, „Jos gėlelė ir „Megeta buvo linksma mergelė, linksmuolė buvo 

ji. Kai užtraukė „Lokį ir gražiąją mergelę“, jam pritarė visi irklininkai, ir 
„Juodasis strazdas“, rodės, skriete skriejo per bangas. Kalaviją Dareonas val- 
dė prastai, - tai Semas žinojo dar iš tų laikų, kai jiedu liejo prakaitą pratybų 
aikštėje, vadovaujami Aliserio Torno, - bet balsą turėjo gražų. „Medumi 
teptas griaustinis“, - taip kartą šį balsą pavadino meisteris Eimonas. Dareo- 
nas grojo medine arfa ir smuiku, be to, pats kūrė dainas, tik... Semui jos ne- 
labai patiko. Ir vis tiek gera buvo sėdėti ir jų klausytis, nors dėžė buvo tokia 
kieta ir pilna rakščių, kad Semas džiaugėsi turintis putlius sėdmenis. Kad ir 
kur eitų, storuliai visuomet nešasi su savimi pagalvę, dingtelėjo jam. 

Meisteriui Eimonui taip pat labiau patiko leisti dienas ant denio ir, pa- 
lindusiam po kailių krūva, spoksoti į jūros platybes. 

- Į ką jis žiūri? - vieną dieną nusistebėjo Dareonas. - Juk čia jam turi 
atrodyti taip pat tamsu, kaip ir kajutėje. 

Senis jį išgirdo. Nors Eimono akys blausėsi ir dabar jau visiškai užtemo, 
jo klausa tebebuvo puiki. 

— Aš negimiau aklas, - priminė jiems meisteris. - Kai paskutinį kartą 
čia plaukiau, mačiau kiekvieną uolą, medį, putotos bangos keterą ir mums 
iš paskos skrendančius pilkuosius kirus. Tuomet man buvo trisdešimt pen- 
keri ir jau šešiolika metų nešiojau meisterio grandinę. Egas norėjo, kad pa- 
dėčiau jam valdyti, bet aš žinojau, jog mano vieta čia. Jis įsodino mane į 
„Auksinį drakoną“ ir išsiuntė į šiaurę primygtinai prisakęs savo bičiuliui, 
serui Dankanui, saugiai palydėti mane į Rytų sargybą. Joks naujokas taip 
iškilmingai nebuvo atvykęs prie Sienos nuo tų laikų, kai Naimerija atsiuntė 
šešis auksinėmis grandinėmis sukaustytus karalius. Egas taip pat ištuštino 
savo kalėjimo požemius, tad man neteko duoti priesaikos vienam. Jis tuos 
vyrus vadino mano garbės sargyba. Vienas iš jų buvo Brindenas Riversas. 
Vėliau jis buvo išrinktas lordu vadu. 

- Kraugerys Varnas? - sukluso Dareonas. - Moku dainą apie jį. Ji vadi- 
nasi „Tūkstantis ir viena akis . Bet maniau, kad tas vyras gyveno prieš šimtą 
metų. 

— Mes visi taip manėme. Kai buvau toks jaunas, kaip tu dabar... 

Rodos, meisteris nuliūdo. Jis kostelėjo, užsimerkė ir ėmė snūduriuoti 
linguodamas po kailiais, kai palytėtas bangų laivas imdavo suptis. 

Dangus buvo apniukęs, jie plaukė į rytus, į pietus, paskui vėl į rytus ir 
Ruonių įlankos vandenų žvilgsniu jau nebuvo įmanoma aprėpti. Kapito- 
no, - žilstelėjusio brolio su alaus statinaitę primenančiu pilvuku, - juodi 
drabužiai buvo tokie nešvarūs ir išblukę, kad įgula vadino jį Senuoju Dris- 
kiumi. Jis retai praverdavo burną. Užtat jo padėjėjas šnekėjo už du: vos tik 
vėjas nurimdavo arba irklininkai sulėtindavo tempą, jis druskos prisotinta- 
me ore imdavo svaidytis keiksmais. Rytais jie valgydavo avižinę košę, po- 
piet - žirnių košę, vakare - sūdytą jautieną, sūdytą menkę ar sūdytą avieną 
ir viską užgerdavo alumi. Dareonas dainavo, Semas žiaukčiojo, Džilė verkė 

ir žindė kūdikį, meisteris Eimonas miegojo ir drebėjo, o vėjas kasdien darė- 
si vis šaltesnis ir pūtė vis smarkiau. 

Ir vis dėlto ši kelionė Semui buvo malonesnė už paskutinę jo išvyką lai- 
vu. Jis buvo ne vyresnis nei dešimties, kai išplaukė lordo Redvaino burlai- 
viu „Arboro karalienė“. Šis laivas buvo penkis kartus didesnis už „Juodąjį 
strazdą“, atrodė tikrai įspūdingai, su trimis didžiulėmis tamsiai raudonomis 
burėmis ir trimis eilėmis irklų, kurie apšviesti saulės tviskėjo aukso ir balta 
spalva. Matant, kaip laivui išplaukiant iš Senmiesčio tie irklai kyla ir leidžia- 
si, Semui net kvapą užgniaužė, bet... tai buvo paskutinis jo išsaugotas malo- 
nus prisiminimas apie Redvaino sąsiaurį. Tada, kaip ir dabar, nuo supimo jį 
ėmė pykinti ir tėvas juo šlykštėjosi. 

Pasiekus Arborą viskas klostėsi dar blogiau. Lordo Redvaino sūnūs dvy- 
niai nuo pat pirmos akimirkos ėmė jį niekinti. Kiekvieną rytą jiedu sugal- 
vodavo, kaip pažeminti Semą pratybų aikštėje. Trečią dieną Horas Redvai- 
nas privertė jį žviegti kaip paršelį ir maldauti pasigailėjimo. Penktą dieną 
jo brolis Hoberis užvilko virtuvės tarnaitei savo šarvus ir ši tol pliekė Semą 
mediniu kalaviju, kol šis ėmė žliumbti. Jai nusivilkus šarvus, visi ginklane- 
šiai, pažai ir arklininkai plyšo juokais. 

- Tiesiog berniukui dar reikia apsiprasti naujoje vietoje, - tą vakarą pa- 
aiškino jo tėvas lordui Redvainui. 

Bet Redvaino juokdarys pakratė barškutį ir tarė: 

— O taip, priprasti prie žiupsnio pipirų, kelių gvazdikėlių ir prie obuolio 
burnoje. 

Rytojaus rytą lordas Rendilas uždraudė Semui valgyti obuolius, kol jie 
viešės Paksterio Redvaino namuose. Plaukiant namo Semą vėl pykino, bet 
išvykus jam taip palengvėjo, kad vėmalų prieskonis gerklėje beveik patiko. 
Tik jiems grįžus į Rago Kalvą motina Semui pasakė, jog tėvas neketino jo 
imti atgal. 

— Mūsų namuose tavo vietą turėjo užimti Horas, o tu turėjai likti Arbore 
kaip lordo Paksterio pažas ir taurininkas. Jei būtum jam įtikęs, būtum susi- 
žadėjęs su jo dukterimi. 

Semas dar prisiminė švelnią motinos ranką, šluosčiusią jam ašaras nė- 
riniuota, seilėmis sudrėkinta nosinaite. „Vargšas mano Semas, - murmėjo 
ji. - Mano vargšelis Semas...“ 

Gera bus vėl ją pamatyti, pagalvojo jis, įsitvėręs „Juodojo strazdo“ turė- 
klų ir žiūrėdamas, kaip į uolėtą krantą dūžta bangos. Gal pamačiusi mane, 
vilkintį juodais drabužiais, motina manimi didžiuosis. „Dabar aš suaugęs vy- 
ras, mama, - galėsiu jai pasakyti, - dabar aš Nakties sargybos brolis ir tarnas. 
Kartais broliai mane vadina Semu Žudiku.“ Jis susitiktų ir su savo broliu Di- 
konu, ir su seserimis. „Matote, - galėčiau jiems pasakyti, - matote, vis dėlto 
nesu visiškas netikėlis.“ 

Bet, parvykęs į Rago Kalvą, galėjo rasti pilyje ir tėvą. 

Vos pagalvojus apie tai Semą vėl supykino. Persisvėręs per turėklus, jis 
ėmė žiaukčioti, tik šįkart ne prieš vėją. Jau buvo beveik išmokęs, kaip reikia 
vemti. 

Na, bent jam taip atrodė, kol „Juodasis strazdas“ nenutolo nuo pakran- 
tės ir nepasuko į rytus, per įlanką, link Skagoso krantų. 

Ši sala dunksojo prie Ruonių įlankos žiočių - didelė, kalnuota, atšiau- 
ri, grėsminga, apgyventa laukinių. Semas skaitė, kad jie įsikūrę urvuose ir 
niūriose kalnų tvirtovėse, o į karą joja ant gauruotų vienaragių. „Skagosas“ 
senąja kalba reiškė „akmenį“. Skagosiečiai vadino save akmeniniais, bet 
kaimynai šiauriečiai vadino tuos žmones skagsais ir jų nemėgo. Vos prieš 
šimtą metų Skagosas sukilo. Jų maištas buvo numalšintas tik po kelerių 
metų ir pareikalavo Vinterfelo lordo bei šimtų jam prisiekusių karių gy- 
vybių. Sprendžiant iš kai kurių dainų, skagsai buvo kanibalai; tose dainose 
buvo dainuojama, girdi, jų kariai valgo nužudytųjų širdis ir kepenis. Seno- 
vėje skagosiečiai buriniais laivais nuplaukė į gretimą Skano salą, pagrobė 
tenykštes moteris, tos salos vyrus išžudė ir suvalgė jų kūnus akmenuotoje 
jūros pakrantėje iškėlę puotą, trukusią dvi savaites. Skano saloje ir šiandien 
niekas negyveno. 

Dareonas taip pat buvo girdėjęs tas dainas. Kai jūroje prie horizonto pa- 
sirodė plikos ir pilkos Skagoso kalnų viršūnės, dainius priėjo prie „Juodojo 
strazdo“ pirmagalyje stovinčio Semo ir tarė: 

- Jei dievai bus geri, galbūt pamatysime šmėstelint vienaragį. 

- Jei kapitonas bus geras, taip arti nepriplauksime. Jūros srovės aplink 
Skagosą labai klastingos, be to, ten yra uolų, kurios laivo korpusą sukne- 
žintų nelyginant kiaušinio lukštą. Tik neužsimink apie tai Džilei. Ji ir taip 
išsigandusi. 

- Ir ji, ir tas jos klykiantis išpera. Nė nežinau, kuris iš jų kelia daugiau 
triukšmo. Jis nutyla tik tada, kai Džilė pakiša jam krūtį, bet tada kūkčioti 
pradeda ji. 

Ir Semas tai matė. 

- Gal kūdikis ją žeidžia, - pats tuo abejodamas pasakė jis. - Jei berniu- 
kui kalasi dantys... 

Dareonas pašaipiai užgavo vieną liutnios stygą. | 

- Girdėjau, kad tyržmogiai narsūs. 

- Ji ir yra narsi, - šoko jos ginti Semas, bet turėjo pripažinti, kad dar 
niekada nematė Džilės tokios nusiminusios. Nors ji kaip įmanydama slė- 
pė veidą ir vengė į kajutę įsileisti šviesos, Semas vis tiek matė, kad jos akys 
nuolat užverktos, o skruostai šlapi nuo ašarų. Bet kai paklausdavo, kas at- 
sitiko, ji tik papurtydavo galvą ir nieko neatsakydavo. - Tiesiog ji labai bijo 
jūros, - tarė jis Dareonui. - Prieš atkeliaudama prie Sienos, buvo mačiusi 
tik Krasterio pilį ir aplinkinius miškus. Nežinau, ar Džilė kada nors buvo 
nuėjusi daugiau kaip pusę lygos nuo vietos, kurioje gimė. Upokšnius ir upes 

ji pažįsta, bet niekada nebuvo mačiusi ežero, kol vieno nepriėjome, o jūra... 
Jūra labai baisi... 

— Kol kas dar nepametėme iš akių kranto. 

- Bet tuoj jo nematysime. 

Semui ir pačiam tai nelabai patiko. 

- Žudikas kažkokios balos tikriausiai neišsigąs? 

— Ne, - pamelavo Semas, - aš neišsigąsiu. Bet Džilė... Galbūt, jei pagro- 
tum jiems kokią lopšinę, kūdikis greičiau užmigtų. 

Dareonas bjaurėdamasis susiraukė. 

- Tik jei Džilė užkiš jam užpakalį kaiščiu. Negaliu tverti tos smarvės. 

Kitą dieną ėmė lyti, o jūra įsišėlo. 

— Geriau eime žemyn, kur sausa, - paragino Semas Eimoną, bet senasis 
meisteris tik nusišypsojo ir tarė: 

— Man malonu, kai krinta lietaus lašai ant veido, Semai. Jie kaip ašaros. 
Prašau, leisk man dar pasilikti. Jau seniai neverkiau. 

Kadangi meisteris Eimonas, toks senas ir silpnas, nusprendė likti ant de- 
nio, Semas gavo pasekti jo pavyzdžiu. Jis beveik visą valandą praleido su 
seniu susisupęs į apsiaustą ir smulkaus, bet įkyraus lietaus lašai permerkė 
jį iki siūlo galo. Eimonas, rodos, to nepastebėjo. Jis atsiduso, užsimerkė, o 
Semas prisislinko prie jo, kad bent kiek užstotų nuo vėjo. Netrukus Eimonas 
paprašys nuvesti jį į kajutę, guodėsi jis. Turi paprašyti. Bet Eimonas tylėjo, ir 
galų gale kažkur toli rytuose sudundėjo griaustinis. 

- Turime leistis žemyn, - drebėdamas tarė Semas. Meisteris Eimonas 
nieko neatsakė. Tik tada Semas suprato, kad senis miega. - Meisteri... 
sušnabždėjo Semas, švelniai purtydamas jį už peties. - Meisteri Eimonai, 
pabusk. 

Eimonas atmerkė baltu valkčiu aptrauktas, nieko nereginčias akis. 

— Egai... - tarstelėjo senis skruostais žliaugiant lietaus lašams. - Egai, sa- 
pnavau, kad esu senas. 

Semas nežinojo, ką daryti. Priklaupė, paėmė senį ant rankų ir nunešė 
žemyn į kajutę. Niekas niekada nebuvo pavadinęs jo stipruoliu, be to, lietus 
permerkė meisterio Eimono drabužius ir senis buvo dukart sunkesnis, bet 
vis tiek svėrė ne daugiau už vaiką. 

Su Eimonu glėbyje įžengęs į kajutę Semas pamatė, kad Džilė leido vi- 
soms žvakėms sudegti ir užgesti. Kūdikis miegojo, o ji tūnojo kamputyje 
tyliai kūkčiodama, susisupus į Semo duotą didelį juodą apsiaustą. 

- Padėk man, - skubriai tarė jis. - Padėk jį išdžiovinti ir sušildyti. 

Ji iš karto atsikėlė ir drauge jie nuvilko senajam meisteriui šlapius drabu- 
žius ir apklojo krūva kailių. Senio oda buvo drėgna, šalta, o prisilietus lipni. 

- Lisk po kailiais šalia jo, - liepė Semas Džilei. - Apkabink. Šildyk jį savo 
kūnu. Reikia jį kaip nors sušildyti. - Džilė ir tai padarė netarusi nė žodžio, 

visą laiką šniurkščiodama. - Kur Dareonas? - paklausė Semas. - Jei būtume 
čia visi, kajutėje būtų šilčiau. Reikia, kad ir jis ateitų. 

Semas jau buvo belipantis į viršų ieškoti dainiaus, tik staiga denis po jo 
kojomis pakilo, o paskui staiga smuktelėjo. Džilė sudejavo, Semas smarkiai 
atsitrenkė į sieną ir pargriuvo, o kūdikis pabudo ir ėmė klykti. 

Semui mėginant atsistoti, laivas vėl ėmė suptis. Netekusi pusiausvyros, 
Džilė akimirksniu atsidūrė jo glėbyje ir taip stipriai prie jo prisiglaudė, kad 
Semas vos galėjo kvėpuoti. 

- Nebijok, - tarė jis Džilei. - Tai tik nuotykis. Vieną gražią dieną apie jį 
papasakosi savo sūnui. 

Bet ji tik dar stipriau įsikibo Semo rankos. Džilė drebėjo visu kūnu, pur- 
toma nevalingų kūkčiojimų. Kad ir ką sakyčiau, tik dar labiau ją graudinu. 
Semas stipriai apkabino Džilę nejaukiai jausdamas į jo kūną besiremiančias 
jos krūtis. Kad ir labai buvo išsigandęs, vis dėlto to pakako, kad jo lytis iš- 
pamptų. Ji tai jaučia, susigėdęs pagalvojo Semas, bet, net jei taip ir buvo, 
Džilė neišsidavė, tik dar stipriau į jį įsikibo. 

Po to ėmė slinkti vienodos dienos. Jie nė karto neišvydo saulės. Oras 
buvo apniukęs, naktys tamsios, tik virš Skagoso kalnų viršūnių dangų kar- 
tais nutvieksdavo žaibas. Visi jie buvo išbadėję, bet nė vienas negalėjo pra- 
ryti kąsnio. Kad suteiktų irklininkams jėgų, kapitonas prakalė statinę ugni- 
nio vyno. Ir Semas išlenkė taurę, o tada, deginančioms gyvatėms šliaužiant 
jo gerkle ir krūtine, ilgai gaudė kvapą. Dareonui šis gėrimas taip patiko, jog 
nuo tos dienos jis retai išsiblaivydavo. 

Burės būdavo tai pakeliamos, tai vėl nuleidžiamos, o viena nutrūko nuo 
stiebo ir nuskriejo nelyginant didžiulis pilkas paukštis. „Juodajam strazdui“ 
plaukiant palei pietinį Skagoso salos krantą jie pamatė į uolas atsitrenkusio 
burinio laivo duženas. Kelis įgulos narius bangos buvo išmetusios į krantą 
ir jų pagerbti susirinko kovai su krabais. 

— Po galais, per arti priplaukė, - pamatęs laivo duženas suniurnėjo Sena- 
sis Driskius. - Vienas geras vėjo šuoras ir išsitėkšime šalia jų. 

Kad ir labai nuvargę, irklininkai vėl užgulė irklus, laivas šiaip taip stū- 
mėsi į pietus, Siaurosios jūros link, pagaliau Skagoso sala nutolo ir virto tik 
keliais tamsiais pavidalais danguje, galėjusiais būti grėsmingais audros de- 
besimis arba aukštų juodų kalnų viršūnėmis, arba ir vienais, ir kitais. Paskui 
aštuonias dienas ir septynias naktis jie plaukė ramiai, be nuotykių. 

O tada juos užgriuvo audros, smarkesnės nei anksčiau. 

Ar tai buvo trys audros, ar viena su keliomis ramybės pertraukėlėmis? 
To Semas nežinojo, bet iš visų jėgų stengėsi suprasti. 

— O koks skirtumas?! - kartą šūktelėjo jam Dareonas, kai jie visi susigrū- 
dę tūnojo kajutėje po deniu. 

Jokio, norėjo atsakyti jam Semas, bet, kai mąstau apie tai, negalvoju, kad 
galiu nuskęsti, kad mane pykina arba kad meisterį Eimoną krečia šaltis. 

- Jokio, - gailiai cyptelėjo Semas, bet kitus jo ištartus žodžius užgožė 
griaustinis, laivo korpusas staiga pakrypo ir Semas parvirto ant šono. 

Džilė kūkčiojo. Kūdikis rėkė. Semas girdėjo, kaip denyje Senasis Dris- 
kius, - skarmalius, burnos nepraverdavęs kapitonas, - šaukia ant įgulos. 

Nekenčiu jūros, pagalvojo Semas, nekenčiu, nekenčiu, nekenčiu jūros. Ki- 
tas žaibo tvykstelėjimas buvo toks ryškus, kad pro plyšius tarp sukaltų storų 
lentų, atstojančių lubas, apšvietė kajutę. Tai geras, tvirtas laivas, geras tvirtas 
laivas, geras laivas, ėmė kartoti sau Semas. Jis nenuskęs. Aš nebijau. 

Per vieną pertraukėlę tarp štormų, siaubingai pykinamas, pabalusiais 
krumpliais, stovėdamas tvirtai įsikibęs laivo borto turėklų, Semas nugirdo 
jūreivius puse lūpų murmant, girdi, štai kas nutinka, kai į laivą įsileidi mo- 
terį, ir dar tyržmogę. „Krušosi su savo tėvu, - vėl kylant vėjui išgirdo jis sa- 
kant vieną iš jūreivių. - Tai blogiau už paleistuvavimą. Blogiau už bet ką. Jei 
neatsikratysime tos moters ir jos išperėtos šlykštynės, visi nuskęsime.“ 

Prieštarauti tiems vyrams Semas nedrįso. Jie buvo vyresni už jį, tvirti, 
liekni, raumeningi, daugelio prie irklų praleistų metų sustiprintomis ranko- 
mis ir pečiais. Tačiau jis žiūrėjo, kad jo durklas visuomet būtų aštrus, ir kai 
Džilė išeidavo iš kajutės nusišlapinti, Semas ją lydėdavo. 

Net Dareonas apie tyržmogę negalėjo pasakyti nieko gera. Kartą, Semo 
įkalbėtas, jis užtraukė lopšinę tikėdamasis nuraminti kūdikį, bet, vos įpusė- 
jus pirmą posmą, Džilė pratrūko nesulaikomai kūkčioti. 

— Po septyniais perkūnais, - nusikeikė Dareonas, - ar negali sulaikyti 
ašarų bent tol, kol pasiklausysi dainos? 

- Tiesiog grok, - paprašė jo Semas, - padainuok jai tą dainą. 

— Ne dainos jai reikia, - atšovė Dareonas. - Ją reikėtų gerai prikulti arba 
išdulkinti. Dink man iš akių, Žudike. 

Nustūmęs Semą, jis išėjo iš kajutės ieškoti paguodos ugninio vyno tau- 
rėje ir šiurkščioje irklininkų brolijoje. 

Semas jautėsi visiškai sutrikęs. Prie kvapų jis jau beveik priprato, bet dėl 
audrų ir Džilės kūkčiojimo jau kelias naktis nemiegojo. 

— Gal galėtum jai ko nors duoti? - pamatęs, kad meisteris Eimonas pa- 
budo, labai tyliai paklausė jo Semas. - Kokios nors žolės ar vaistinio gėrimo, 
kad ji taip nebijotų? 

- Tai, ką girdi, ne baimė, - atsakė jam senis. - Tai sielvartas ir nuo jo 
vaistų nėra. Tegul ji verkia, Semai. Negali užtvenkti upės. 

Semas visai sutriko. 

- Ji plaukia į saugią vietą. Ten, kur šilta. Ko jai sielvartauti? 

- Semai, - sušnabždėjo senis, - turi dvi sveikas akis, o nematai. Ji - mo- 
tina, gedinti savo vaiko. 

- Kūdikiui jūros liga, ir tiek. Mus visus pykina. Kai pasieksime Bravoso 
uostą... 

— „tas kūdikis tebebus Dalos sūnus, o ne Džilės kūnas ir kraujas. 

Semui prireikė kelių akimirkų, kad pagaliau suvoktų, ką Eimonas turi 
omenyje. 

- Negali būti... Ji niekada... Aišku, kad kūdikis jos. Džilė niekada nebūtų 
iškeliavusi nuo Sienos be savo sūnaus. Jinai jį myli. 

- Džilė abu juos žindė ir abu mylėjo, - tarė Eimonas, - bet nevienodai. 
Jokia moteris nemyli savo vaikų vienodai, net Dangiškoji Motina. Esu tikras, 
kad Džilė savo kūdikį paliko nenorėdama. Galiu tik spėlioti, kuo pagrasino 
jai lordas vadas ir ką pažadėjo... bet ir grasinimų, ir pažadų tikrai buvo. 

— Ne. Ne, tai netiesa. Jonas niekada nebūtų... 

- Jonas nebūtų. O lordas Snou padarė. Kartais laimingos pabaigos negali 
būti, Semai, ir reikia rinktis mažiausią iš blogybių. 

Laimingos pabaigos negali būti. Semas prisiminė visas negandas, kurias 
jiedviem su Džile teko iškęsti, Krasterio pilį, Senojo Lokio mirtį, sniegą, 
ledą, stingdantį vėją, daugybę dienų, kurias jie praleido kelionėje, numirė- 
lius Vaiduoklių miške, Šaltarankį ir tris kranklius, Sieną, Sieną, Sieną, Juo- 
duosius vartus po žeme. Ko dėlei jie visa tai ištvėrė? Nėra nei geros išeities, 
nei laimingos pabaigos. 

Jis norėjo rėkti. Norėjo staugti, verkti, drebėti, o paskui susiriesti į ka- 
muoliuką ir kūkčioti. Jis abmainė kūdikius, suprato Semas. Sukeitė juos, kad 
apsaugotų mažąjį princą, kad išsiųstų jį kuo toliau nuo ledi Melisandros lau- 
žo, kuo toliau nuo raudono jos dievo. Jei ji sudegins Džilės berniuką, kam tai 
rūpės? Niekam, išskyrus Džilę. Jis tik Krasterio išpera, iš kraujomaišos gimusi 
bjaurastis, o ne Užusienio karaliaus sūnus. Jis netinka nei būti įkaitu, nei au- 
koti - jis niekam netinka, be to, nė vardo neturi. 

Netaręs nė žodžio Semas svirduliuodamas užlipo ant denio vemti, bet jo 
skrandis buvo tuščias. Sutemo, naktis atrodė keistai rami - tokios jau daug 
dienų jie nebuvo sulaukę. Jūra atrodė tarsi juodas stiklas. Irkluotojai ilsėjo- 
si. Keli iš jų miegojo sėdėdami prie irklų. Vėjas išpūtė bures, ir šiaurėje Se- 
mas net įžiūrėjo išsibarsčiusias žvaigždes bei raudoną žvaigždę keliauninkę, 
kurią laisvoji tauta vadino Vagimi. Ši žvaigždė turėtų būti mano, nusiminęs 
pagalvojo Semas. Padėjau Jonui tapti lordu vadu ir atvedžiau pas jį Džilę su 
kūdikiu. Laimingos pabaigos niekada nebūna. 

- Žudike... - Prie Semo, nė nenumanydamas apie jo kančias, prisigreti- 
no Dareonas. - Pagaliau maloni naktis. Žiūrėk, žvaigždės žiebiasi. Gal net 
mėnulį pamatysime. Ko gero, blogiausia jau praėjo. 

— Ne. - Semas nusišluostė nosį ir ištiesė putlų pirštą į pietus, į tirštėjan- 
čią tamsą. - Ten, - pasakė jis. Ir vos tik ištarė šį žodį, tvykstelėjo tylus ir 
akinantis žaibas. Akimirką nušvito tolumoje slėnkantys debesys, - melsvai 
rausvi, raudoni, geltoni, tumulais virstantys vieni ant kitų, aukštesni už dan- 
gų. - Blogiausia dar nepraėjo. Blogiausia tik prasideda ir kažin, ar sulauksi- 
me laimingos pabaigos. 

- Tebūna dievai geri, - nusijuokė Dareonas. - Žudike, tu toks bailys... 


DŽEIMIS 


T ordas Taivinas Lanisteris įjojo į šį miestą raitas ant eržilo, užsivilkęs nu- 

blizgintus ir spindinčius, emaliu padengtus tamsiai raudonus šarvus, 
papuoštus brangakmeniais ir auksu. O paliko jį gulėdamas aukštame veži- 
me, išmuštame tamsiai raudona medžiaga, ir lydimas šešių tyliųjų seserų, 
besirūpinančių jo palaikais. 

Laidotuvių procesija iš Karaliaus Uosto išėjo pro Dievų vartus - plates- 
nius ir didingesnius nei Liūto vartai. Toks sprendimas Džeimiui rodės ne- 
tinkamas. Jo tėvas buvo liūtas, to niekas negalėjo paneigti, tačiau net lordas 
Taivinas niekada netvirtino esąs dievas. 

Apsupusi lordo Taivino laidotuvių vežimą, jojo penkiasdešimties riterių 
garbės sargyba su ietimis, ant kurių plazdėjo trikampės tamsiai raudonos 
vėliavėlės. Paskui juos traukė vakarų lordai. Vėjas plakė jų vėliavas ir ant 
jų išsiūti ženklai šokčiojo ir virpėjo. Jodamas risčia šalia kolonos, Džeimis 
aplenkė šernus, barsukus, vabalus, žalią strėlę ir raudoną jautį, sukryžiuotas 
alebardas, ietis, po medžius laipiojančią katę, žemuogę, tvoklę ir keturis su- 
sipynusius saulės spindulius. 

Lordas Braksas vilkėjo šviesiai pilką liemenę, puoštą sidabrišku audiniu, 
ir kairėje, prie širdies, buvo prisisegęs ametisto vienaragį. Lordas Džastas 
buvo su juodo plieno šarvais, o jo antkrūtinis papuoštas įlaja, vaizduojan- 
čia tris auksines liūtų galvas. Pažvelgus į jį rodės, kad gandai apie jo mirtį 
nėra iš piršto laužti; dėl patirtų sužeidimų ir kalinimo iš to vyro buvo likęs 
tik šešėlis. Lordas Beinfortas mūšyje taip skaudžiai nenukentėjo ir atrodė 
pasiruošęs tęsti karą. Plumo drabužiai buvo skaisčiai raudoni, Presterio - iš 
šermuonėlių kailių, Morlandas vilkėjo rausvai rudus ir žalius apdarus, bet 
visi jie, pagerbdami vyrą, kurį lydėjo namo, buvo apsisiautę tamsiai raudo- 
nus šilkinius apsiaustus. 

Paskui lordus ėjo šimtas arbaletininkų bei trys šimtai kalavijuočių ir 
jiems ant pečių taip pat plaikstėsi tamsiai raudoni audeklai. Šioje raudo- 
nio jūroje su baltu apsiaustu ir baltais žvyniniais šarvais Džeimis jautėsi 
nejaukiai. 

Dėdė taip pat neskubėjo jo guosti. 

— Lorde vade, - paklausė seras Kevanas, kai Džeimis pasivijo ir ėmė 
lenkti jį, jojantį kolonos priekyje, - ar jos malonybė davė man paskutinį įsa- 
kymą? 

- Aš čia ne dėl Sersėjos. - Jiems už nugarų ėmė dundėti būgnas - lė- 
tai, monotoniškai, kaip ir dera per laidotuves. „Mirė, - rodės, dunksėdamas 
kartojo jis, - mirė, mirė.“ - Atjojau atsisveikinti. Jis buvo mano tėvas. 

- Ir jos. 

- Nesu Sersėja. Man želia barzda, o ji turi krūtis. Jei vis tiek mus painioji, 
3ėde, suskaičiuok rankas. Sersėja jas turi dvi. 

- Abu jūs pašaipūnai, - atsakė Džeimiui dėdė. - Nejuokauk su manimi, 
ser, aš juokauti nenusiteikęs. 

- Gerai, kaip nori. - Viskas klostosi toli gražu ne taip, kaip tikėjausi. - 
sersėja būtų norėjusi pati tavė išlydėti, bet turi daug neatidėliotinų reikalų. 

Seras Kevanas prunkštelėjo. 

- Kaip ir mes visi. Kaip gyvuoja tavo karalius? - priekaištingai pasitei- 
ravo jis. 

- Neblogai, - lyg teisindamasis atsakė Džeimis. - Rytą jį saugo Beilonas 
Svonas. Geras ir narsus riteris. 

- Anksčiau, kalbant apie vyrus baltais apsiaustais, tai būdavo savaime 
suprantama. 

Niekas negali pasirinkti sau brolių, pagalvojo Džeimis. Leiskite man pa- 
žiam rinktis vyrus, ir karaliaus sargyba bus tokia pat puiki kaip anksčiau. 
Tačiau ištarti garsiai šie žodžiai būtų nuskambėję niekingai; kaip tuščias gy- 
rimasis žmogaus, karalystėje vadinamo Karalžudžiu. Žmogaus, kurio garbė 
nieko neverta. Džeimis patylėjo. Jis čia atjojo ne ginčytis su dėde. 

— Sere, - pagaliau prabilo jis, - judviem su Sersėja reikia susitaikyti. 

— O mudu pykstamės? Šito man niekas nesakė. 

Džeimis apsimetė šių žodžių negirdėjęs. 

- Nesantaika tarp Lanisterių gali būti naudinga tik mūsų giminės prie- 
sams. 

- Jei tarp mūsų nesantaika, tai ne aš ją pakursčiau. Sersėja nori valdyti. 
Puiku. Karalystė jos. Aš tik prašau, kad duotumėte man ramybę. Mano vie- 
ta - Daryje, šalia sūnaus. Reikia atstatyti pilį, apsėti laukus, ginti žemes. - 
Kevanas skardžiai nusijuokė. - Tavo sesuo pasirūpino, kad daugiau neturė- 
čiau kuo užsiimti. Be to, turiu dalyvauti Lanselio vestuvėse. Jo nuotaka jau 
nekantrauja ir laukia, kada atvyksime į Darį. 

Jo našlė iš Dvynių. Džeimio pusbrolis Lanselis jojo dešimčia jardų nuo 
ių atsilikęs. Įdubusiomis akimis ir žilstelėjusiais, išsausėjusiais plaukais, jis 
atrodė vyresnis už lordą Džastą. Žvelgdamas į jį Džeimis pajuto niežtint nu- 
kirstus pirštus... ...dulkinasi su Lanseliu, Osmundu Ketlbleku ir, kiek žinau, 
su Mėnuliuku... Džeimis jau daugybę kartų mėgino pasišnekėti su Lanseliu, 
bet niekuomet nerasdavo jo vieno. Jei šalia nebūdavo tėvo, tai sukiodavosi 
kuris nors iš septonų. Gal jis ir Kevano sūnus, bet jo gyslomis teka pienas. 
Tirionas man melavo. Jis tik norėjo mane įskaudinti. 

Džeimis liovėsi galvojęs apie pusbrolį ir vėl kreipėsi į dėdę: 

- Ar po vestuvių liksi Daryje? 

- Galbūt, nors nežinau, ar ilgai. Rodos, Trišakio pakrantėse bastosi San- 
doras Kligeinas. Tavo sesuo pageidauja jo galvos. Gali būti, kad jis prisidėjo 
prie Dondariono. 

Apie Druskos įlanką Džeimis buvo girdėjęs. Jau pusė karalystės žinojo, 
kas ten nutiko. Plėšikų antpuolis ten buvo ypač žiaurus. Jie prievartavo ir 
luošino moteris, skerdė vaikus motinų glėbiuose ir sudegino pusę miesto. 

— Rendilas Tarlis dabar Mergelių Duburyje. Leisk bastūnus tramdyti 
jam. Man labiau patiktų, jei vyktum į Riveraną. 

*- Ten viskam vadovauja seras Daivenas. Vakarų sergėtojas. Jam mano 
pagalbos nereikia. O Lanseliui reikia. 

- Kaip žinai, dėde. - Džeimiui skaudėjo galvą ir tas skausmas pulsavo 
dunksinčio būgno ritmu. Miręs, miręs, miręs. - Pasielgtum protingai, jei 
savo riterių nepaleistum. 

Dėdė nedraugiškai dėbtelėjo į sūnėną. 

- Tai grasinimas, sere? 

Grasinimas? Tokia mintis Džeimį pribloškė. 

- Atsargumo priemonė. Aš tik norėjau pasakyti, kad... Sandoras pavo- 
jingas. 

- Siunčiau į kartuves bastūnus ir plėšikaujančius riterius dar tais laikais, 
kai tu dergei į vystyklus. Neketinu išjoti vienas ir stoti akis į akį su Kligeinu 
ir Dondarionu, jei tau dėl to neramu, sere. Ne kiekvienas Lanisteris dėl gar- 
bės pameta galvą. 

Hm, dėde, manau, dabar kalbi apie mane. 

- Tuos bastūnus ne blogiau už tave galėtų sudoroti ir Adamas Marbran- 
das. Ir Braksas, ir Beinfortas, ir Plumas, ir bet kuris kitas. Bet niekas negalė- 
tų tinkamai eiti karaliaus rankos pareigų. 

- Tavo sesuo mano iškeltas sąlygas žino. Jos nepasikeitė. Kai kitą kartą 
būsi Sersėjos miegamajame, taip jai ir pasakyk. 

Taip taręs, seras Kevanas pentinais paragino savo ristūną ir, staiga nu- 
traukęs pokalbį, nušuoliavo. 

Džeimis, jausdamas trūkčiojant nukirstą ranką, jo nesivijo. Giliai šir- 
dyje jis vylėsi, kad Sersėja kažką bus neteisingai supratusi, tačiau buvo 
akivaizdu, jog klydo. Jis apie mudu žino. Žino apie Tomeną ir Mirselą. Ir 
Sersėja žino, kad dėdė žino. Seras Kevanas buvo Lanisteris iš Kasterlių Uo- 
los. Džeimis negalėjo patikėti, kad sesuo ryžtųsi jį kaip nors nuskriausti, ir 
vis dėlto... Dėl Tiriono apsirikau, kodėl negalėčiau apsirikti ir dėl Sersėjos? 
Argi dabar, kai sūnūs ėmė žudyti tėvus, kas nors galėtų priversti dukterė- 
čią apsigalvoti ir neliepti nužudyti dėdės? Keblumų keliančio ir per daug 
žinančio dėdės. Nors galbūt Sersėja tikisi, kad šį darbą už ją atliks Ska- 
likas? Jei Sandoras Kligeinas nužudytų serą Kevaną, jai nereikėtų teptis 
rankų krauju. Ir, jeigu jiedu susitiks, Skalikas tai padarys. Kadaise Kevanas 
Lanisteris su kalaviju rankoje buvo labai grėsmingas, bet jis jau nebejau- 
nas, o Skalikas... 

Džeimį pasivijo laidotuvininkų kolona. Kai pro šalį, iš abiejų pusių ap- 
suptas septonų, jojo Lanselis, Džeimis jam šūktelėjo: 

- Lanseli! Pusbroli. Norėjau pasveikinti tave vedybų proga. Labai gaila, 
«ad dėl savo užimamų pareigų negalėsiu dalyvauti iškilmėse. 

- Jo malonybė turi būti saugomas. 

- Ir bus. Vis dėlto gaila, kad praleisiu tavo gultuves. Kaip suprantu, tau 
"ai pirma, o jai - antra santuoka. Neabejoju, kad miledi mielai parodys, ką 
r kaip reikia daryti. 

Išgirdę šią nešvankią užuominą, keli šalia jojantys lordai nusijuokė, o 
Lanselio septonai nepritariamai dėbtelėjo į Džeimį. Jo pusbrolis neramiai 
sujudėjo balne. 

— Puikiai žinau, kaip atlikti sutuoktinio pareigą, sere. 

- Pirmą naktį po vestuvių nuotaka to ir nori, - linktelėjo Džeimis. - Su- 
tuoktinio, kuris žino, kaip atlikti tą pareigą. 

Lanselio skruostai nuraudo. 

- Meldžiuosi už tave, pusbroli. Ir už jos malonybę karalienę. Tegul Seno- 
kė suteikia jai išminties, o Karžygys saugo. 

- Kuriems galams Sersėjai Karžygio apsauga? Juk ji turi mane. 

Džeimis apsuko žirgą ir jo baltas apsiaustas subangavo pagautas vėjo. 
Kipšas melavo. Sersėja mieliau įsileistų į tarpkojį Roberto lavoną nei tokį die- 
vobaimingą kvailį kaip Lanselis. Tirionai, tu bjaurus niekše, jei jau melavai, 
reikėjo pasirinkti į meilužius tinkamesnį vyrą. Ir Džeimis, aplenkęs lordo 
tėvo katafalką, nušuoliavo link tolumoje matomo miesto. 

Džeimiui Lanisteriui grįžtant į Raudonąją pilį, dunksančią ant Aukšto- 
sios Eigono kalvos, Karaliaus Uosto gatvės atrodė beveik tuščios. Kareivių, 
kurie grūdosi miesto lošimų landynėse ir puodų krautuvėlėse, dabar buvo 
likę nedaug. Pusę Tairelių pajėgų Garlanas Narsusis išsivedė atgal į Haigar- 
deną, o jo ledi motina ir senelė išvyko drauge su juo. Kita pusė išžygiavo į 
pietus su Meisu Taireliu ir Mačiu Rovanu ketindami apsiausti Vėtrų Gūžtą. 

O dėl Lanisterių kariuomenės, tai du tūkstančiai kovose patyrusių karių 
buvo įsikūrę stovykloje anapus miesto sienų ir laukė atplaukiant Paksterio 
Redvaino flotilės, kuri per Juodųjų Vandenų įlanką turėjo juos perkelti į 
Drakono Uolą. Rodos, išplaukdamas į šiaurę, lordas Stanis savo pilyje pa- 
liko tik nedidelę įgulą, tad, Sersėjos manymu, du tūkstančiai vyrų tikrai tu- 
rėjo ją užimti. 

Kiti vakariečiai grįžo pas savo žmonas ir vaikus atstatyti namų, apsėti 
laukų ir nuimti paskutinio derliaus. Prieš jiems išžygiuojant, Sersėja nusive- 
dė Tomeną į jų stovyklas, kad vyrai galėtų džiaugsmingais šūksniais pasvei- 
kinti mažąjį karalių. Dar niekada Sersėja neatrodė tokia graži, kaip tą dieną: 
ji šypsojosi, o jos auksiniuose plaukuose žaidė rudens saulės spinduliai. Kad 
ir ką žmonės kalbėjo apie jo seserį, kai pasistengdavo, ji tikrai mokėjo suža- 
vėti vyrus. 

Žirgui įrisnojus pro pilies vartus, Džeimis pamatė per dvi dešimtis raitų 
riterių, besipraktikuojančių išoriniame kieme ietimi pataikyti į skydą, pa- 

kabintą ant baslio. Štai dar viena pramoga, kuri jau ne man, dingtelėjo jam. 
Ietis buvo sunkesnė ir gremėzdiškesnė už kalaviją, bet, kaip paaiškėjo, net 
valdyti kalaviją jam buvo nelengva. Džeimis manė, kad galėtų laikyti ietį 
kairėje rankoje, bet tuomet ant dešinės būtų turėjęs pasikabinti skydą. Kau- 
nantis ietimis priešininkas visuomet būdavo kovotojui iš kairės. Iš skydo 
ant dešinės rankos naudos būtų buvę tiek pat, kiek iš spenelių ant krūtinės 
šarvo. Ne, laikai, kai dalyvaudavau riterių turnyruose, jau praėjo, lipdamas 
nuo žirgo pagalvojo Džeimis, bet vis tiek stabtelėjo pasižiūrėti į besikau- 
nančius pratybose riterius. 

Seras Taladas Ilgasis nukrito nuo žirgo - mat įsiūbuotas smėlio mai- 
šas dunkstelėjo jam į galvą. Stipruolis Šernas taip dūrė ietimi į skydą, 
kad šis įskilo. Galutinai jį suskaldė Kenosas iš Keiso. Serui Dermotui 
iš Lietaus Miško buvo pakabintas naujas skydas. Lambertas Ternberis 
bakstelėjo menkai ir jo ietis nuslydo į šoną, bet Džonas Betlėjus Bebarz- 
dis, Hamfris Sviftas ir Eilinas Staksperis dūrė iš peties, o Raudonasis 
Ronetas Koningtonas net sulaužė ietį. Tada į balną sėdo Gėlių riteris ir 
pranoko juos visus. 

Džeimis visuomet buvo įsitikinęs, kad riterių turnyre sėkmę didžia da- 
limi lemia gebėjimas valdyti žirgą. Seras Loras jojo puikiai, o ietį valdė taip, 
tarsi būtų gimęs ją laikydamas... matyt, dėl to jo motina visą gyvenimą liko 
susiraukusi. Ieties smaigalį jis įbeda ten, kur nori, o pusiausvyros jam, rodos, 
galėtų pavydėti net katė. Galbūt jis išvertė mane iš balno visai ne per lai- 
mingą atsitiktinumą... Gaila, kad Džeimis taip ir neturėjo progos dar kartą 
susikauti su šiuo vaikinu. Jis paliko vyrus smagintis ir nuėjo. 

Sersėja buvo Meigoro tvirtovės saulėtoje menėje su Tomenu ir juoda- 
plauke, iš Myro kilusia lordo Meriveterio žmona. Jie visi trys juokėsi iš di- 
džiojo meisterio Paiselio. 

— Ar pavėlavau ir neišgirdau kokio nors gudraus pokšto? - paklausė 
Džeimis, žengdamas pro duris. 

— Ak, žiūrėk, - nelyginant katė sumurkė ledi Meriveter, - grįžo tavo nar- 
susis brolis, tavo malonybe. 

— Didžioji jo dalis. - Džeimis pamatė, jog karalienė gerokai apgirtusi. 
Rodos, pastaruoju metu Sersėja po ranka nuolat turėdavo ąsotį vyno, nors 
kadaise už girtuokliavimą niekino Robertą Barateoną. Džeimiui tai nepati- 
ko, bet jau kelios dienos jam, rodės, nepatiko niekas, ką darė sesuo. - Didy- 
sis meisteri, - kreipėsi Sersėja į Paiselį, - būk geras ir pranešk lordui vadui 
naujienas. 

Paiselis, regis, pasijuto labai nepatogiai. 

- Atskrido paukštis, - paaiškino jis. - Iš Stokvortų. Ledi Tanda praneša, 
kad jos duktė Lolisė pagimdė stiprų sveiką sūnų. 

— Tik niekada neatspėsi, kokį vardą jie davė tam benkarčiukui, broli. 

- Pamenu, kad norėjo pavadinti jį Taivinu. 

- Taip, bet aš uždraudžiau. Pasakiau Falisei, kad nepakęsiu, jei taurų 
mano tėvo vardą gaus niekingas kiauliaganio ir silpnaprotės kiaulės išpera. 

- Ledi Stokvort dievagojasi, kad duoti kūdikiui tokį vardą sugalvojo ne 
ti, — įsiterpė didysis meisteris Paiselis. Raukšlėta jo kakta buvo išpilta pra- 
xaito. — Ji rašo, kad vardą išrinko Lolisės vyras. Tas Bronas... rodos... jis... 

— Tirionas, - pamėgino atspėti Džeimis. - Jis pavadino vaiką Tirionu. 

Senis kretėdamas linktelėjo ir rankove nusibraukė nuo kaktos prakaitą. 

Dabar nusijuokė ir Džeimis. | 

- Na štai, mieloji sesute. Visur ieškojai Tiriono, o šis visą laiką tūnojo 
Lolisės pilve. 

- Juokdarys. Judu su Bronu abu juokdariai. Neabejoju, kad net dabar, 
mums čia kalbantis, tas benkartas čiulpia vieną iš Lolisės Skystaprotės 
spenių, o tas kalavijuotis kvailai šaiposi ir pučiasi dėl savo akiplėšiško po- 
elgio. 

— Gal tas vaikas panašus į tavo brolį, - pakišo mintį ledi Meriveter. - Gal 
jis luošas ir be nosies? 

Ir ji dusliai nusikvatojo. 

— Derėtų nusiųsti mielajam naujagimiui dovaną, - pareiškė karalienė. - 
Arne, Tomenai? 

- Galėtume padovanoti jam kačiuką. 

- Liūtuką, - tarė ledi Meriveter. „Kad perkąstų jam gerklytę“, - be žo- 
džių, vien klastingai šypsodamasi pridūrė ji. 

- Turėjau mintyje kitokią dovaną, - pasakė Sersėja. 

Tikriausiai naują įtėvį. Toks sesers žvilgsnis Džeimiui buvo pažįstamas. 
Tą žvilgsnį jis buvo matęs ir anksčiau, pastarąjį kartą - Tomeno vestuvių 
vakarą, kai ji sudegino Rankos bokštą. Reginį stebėjusių svečių veidus nu- 
tvieskė žalia gaisro šviesa, tad jie visi atrodė tarsi pūvantys lavonai, tarsi bū- 
rys džiūgaujančių gulių, ir vis dėlto kai kurie lavonai buvo gražesni už kitus. 
Net apšviesta pražūtingų liepsnų Sersėja atrodė nuostabiai graži. Ji stovėjo 
vieną ranką pakėlusi prie krūtinės, truputį pravėrusi lūpas, žvelgdama ža- 
liomis spindinčiomis akimis. Ji verkia, suprato Džeimis, tik negalėjo pasa- 
kyti, ar tai palaimingo jaudulio ašaros. 

Gaisras pažadino jo krūtinėje nerimą, priminė Eirį Targarieną ir legen- 
dą, kad ugnis gali jį prikelti. Tarp karaliaus sargybos ir karaliaus nebuvo 
jokių paslapčių. Paskutiniais valdymo metais jo ir karalienės santykiai buvo 
įtempti. Jiedu miegojo atskiruose kambariuose, o dieną stengėsi vienas kito 
vengti. Bet kai Eiris paaukodavo žmogų liepsnoms, naktį karalienė Rela su- 
laukdavo svečio. Tą dieną, kai jis sudegino savo uolųjį ranką, Džeimis ir Jo- 
nas Daris ėjo sargybą prie karalienės miegamojo durų, o tuo metu karalius 
tenkino geidulius su savo žmona. „Man skauda! - girdėjo jie šaukiant Relą 
anapus ąžuolinių durų. - Man skauda. Rodės keista, kad tverti šį šauksmą 
buvo sunkiau nei lordo Čelstedo klyksmus. „Mes prisiekėme ginti ir ją“, — 

pagaliau neapsikentęs tarė Džeimis. „Prisiekėme, - sutiko Daris, - bet ne 
nuo karaliaus.“ 

Po to Relą Džeimis matė tik vieną kartą - tą dieną, kai ji iškeliavo į Dra- 
kono Uolą. Į karališką vežimą, nuo Aukštosios Eigono kalvos turėjusį nu- 
vežti ją iki laukiančio laivo, karalienė įlipo įsisupusi į apsiaustą ir pasikė- 
lusi gobtuvą, bet, kai ji išvažiavo, Džeimis nugirdo šnabždantis tarnaites. 
Jos sakė, girdi, karalienė atrodžiusi tarsi apdraskyta žvėries, nagais suraižy- 
tomis šlaunimis ir apkramtytomis krūtimis. Karūnuoto žvėries, pagalvojo 
Džeimis. 

Galop karalius Pamišėlis tapo toks bailus, kad niekam neleido būti 
prie savęs su ginklu, išskyrus kalavijais ginkluotus karaliaus sargybos vy- 
rus. Jo barzda buvo susivėlusi ir neplauta, šviesių, bet žilstelėjusių plaukų 
kaltūnas siekė juosmenį, o rankų nagai buvo taip seniai karpyti, jog atro- 
dė kaip kelių colių ilgio, suskilinėję ir pageltę plėšrūno paukščio nagai. Ir 
vis dėlto ašmenys jį tebekamavo - ne ginklų, o Geležinio sosto ašmenys. 
Karaliaus rankos ir kojos nuolat būdavo nusėtos šašų ir pusiau užgijusių 
žaizdų. 

Tebūnie jis apanglėjusių kaulų ir iškepusios mėsos karalius, atidžiai žvelg- 
damas į besišypsančią seserį prisiminė Džeimis. Tebūnie jis pelenų karalius. 

- Tavo malonybe, - kreipėsi jis į Sersėją, - ar galėtume pasikalbėti akis 
į akį? 

— Kaip pageidauji. Tomenai, tau jau pats laikas pasimokyti. Eik su di- 
džiuoju meisteriu. 

— Gerai, mama. Mokomės apie Beilorą Palaimintąjį. 

Pabučiavusi karalienę į abu skruostus, susiruošė eiti ir ledi Meriveter. 

— Ar man grįžti pas tave per vakarienę, tavo malonybe? 

- Jei negrįši, labai mane užrūstinsi. 

Džeimiui nepraslydo pro akis, kaip eidama myrietė siūbuoja klubus. 
Kiekvienas žingsnis - vilionė. Kai ji išėjusi uždarė duris, jis krenkštelėjo 
ir tarė: | 

- Iš pradžių tie Ketlblekai, paskui Kiburnas, dabar - ji. Pastaruoju metu 
užveisei keistą žvėryną, miela sese. 

— Labai pamėgau ledi Teną. Ji mane pralinksmina. 

- Ji yra viena iš Mardžerės Tairel kompanionių, - priminė Sersėjai Džei- 
mis. - Ir viską apie tave pasakoja jaunajai karalienei. 

- Suprantama. - Sersėja žingtelėjo prie indaujos įsipilti vyno. - Kai pa- 
prašiau Mardžerės, kad leistų Tenai būti mano kompanione, ji labai apsi- 
džiaugė. Gaila, kad negirdėjai jos suokimo: „Ji bus tau kaip sesuo, kaip kad 
buvo man. Žinoma, tegul būna tavo kompanionė! Aš turiu pusseserių ir 
kitų ledi. Mūsų mažoji karalienė nenori, kad jausčiausi vieniša. 

- Jei žinai, kad ledi Tena šnipė, kam ją pasiėmei? 

— Mardžerė nė iš tolo nėra tokia gudri, kaip pati mano. Ji nesupranta, ko- 
ia apsukri gyvatė yra ta ištvirkėlė myrietė. Naudojuosi Tena perduodama 
saralienei tokias Žinias, kokias pati noriu. Kai kurios iš jų netgi yra tiesa. — 
sersėjos akys šelmiškai žybtelėjo. - O Tena papasakoja man viską, ką daro 
mergelė Mardžerė. 

- Šit kaip? Ar gerai pažįsti tą moterį? 

- Žinau, kad ji yra motina, turinti jauną sūnų ir norinti, kad jis gyveni- 
me daug pasiektų. Ji padarys viską, ko pareikalausiu, kad tik jos sūnus iškil- 
nu. Visos motinos vienodos. Galbūt ledi Meriveter ir gyvatė, bet anaiptol ne 
<vaiša. Ji supranta, kad aš dėl jos galiu padaryti daugiau nei Mardžerė, tad 
saip įmanydama stengiasi man pasitarnauti. Nustebtum sužinojęs, kokių 
idomių dalykų ji man papasakojo. 

— Kokių dalykų? 

Sersėja atsisėdo prie lango. 

- Ar žinojai, kad Erškėčių karalienė savo vežime laiko pilną skrynią mo- 
netų? Senų auksinių monetų, kaldintų dar prieš Užkariavimą? Ir jei koks 
nors pirklys būna toks neapdairus ir, sakydamas kainą, pamini auksines 
monetas, ji sumoka auksinėmis Haigardeno rankomis, kurios du kartus 
:engvesnės už mūsų drakonus. Argi koks nors pirklys drįstų skųstis, kad jį 
apgavo ledi Meiso Tairelio motina? - Ji gurkštelėjo vyno ir paklausė: - Na, 
ar patiko pasijodinėti? 

— Dėdė užsiminė, kad tavęs pasigedo. 

— Dėdės užuominos man nerūpi. 

- O turėtų rūpėti. Jis tau galėtų labai praversti. Jei ne Riverane arba Uo- 
ioje, tuomet šiaurėje, kovojant su lordu Staniu. Tėvas visuomet pasikliauda- 
vo Kevanu, kai... 

— Mūsų Šiaurės sergėtojas yra Ruzas Boltonas. Jis Stanį įveiks. 

- Lordas Boltonas užspeistas piečiau Sąsmaukos, geležiniai jį atkirto nuo 
šiaurės ties Keilino Griova. 

- Nebeilgai. Nesantuokinis Boltono sūnus šią menką kliūtį netrukus 
pašalins. Lordas Boltonas savo pajėgas papildys dviem tūkstančiais Frėjų 
karių, kuriems vadovauja lordo Valderio sūnūs Hostinas ir Einis. Tokios 
kariuomenės turėtų visiškai pakakti susitvarkyti su Staniu ir keliais tūkstan- 
čiais palūžusių priešų. 

— Seras Kevanas... 

— „turės iki kaklo darbų Daryje mokydamas Lanselį šluostytis užpaka- 
lį. Tėvo mirtis jį palaužė. Seras Kevanas jau senas. Daivenas ir Deimionas 
mums tarnaus geriau. 

- Taip, jie puikiai susitvarkys. - Su savo pusbroliais Džeimis nesipyko. — 
Bet vis dar reikia rankos. Jei ne mūsų dėdė, tuomet kas?.. 

Džeimio sesuo nusijuokė. 

- Tikrai ne tu. Dėl to nesibaimink. Galbūt ranka taps Tenos vyras. Jo 
senelis buvo ranka valdant Eiriui. 

Ne ranka, o tiesiog gausybės ragas. Džeimis gana gerai prisiminė Ouveną 
Meriveterį; jis buvo geras žmogus, bet visiškai neveiklus. 

- Kiek pamenu, jis taip gerai dirbo, kad Eiris jį ištrėmė ir nusavino jo 
žemes. 

— O Robertas jas grąžino. Bent jau dalį valdų. Tenai patiktų, jei Ortonas 
atgautų ir likusias žemes. 

— Ar tau svarbiausia įsiteikti kažkokiai ištvirkusiai myrietei? Maniau, tau 
svarbiausia valdyti karalystę. 

- Ašją ir valdau. 

Valdai... Septynete, pasigailėk mūsų... Jo sesuo tarėsi esanti lordas Taivi- 
nas su krūtimis, bet ji klydo. Jų tėvas buvo neperkalbamas ir nepalenkiamas, 
šaltas kaip ledo luitas, o Sersėja greitai užsiplieksdavo, ypač jei kas nors jai 
paprieštaraudavo. Sužinojusi, kad Stanis išvyko iš Drakono Uolos, ji džiau- 
gėsi kaip maža mergaitė ir neabejojo, jog jis pagaliau pasidavė ir išplaukė 
ieškoti prieglobsčio. O kai iš šiaurės juos pasiekė žinia, kad Stanis pasirodė 
prie Sienos, Sersėjos įtūžį sunku buvo iškęsti. Ji protinga, bet jai trūksta svei- 
kos nuovokos ir kantrybės. 

— Tau reikia stiprios rankos, kuris galėtų padėti. 

- Silpnam valdovui reikia stiprios rankos, kaip Eiriui reikėjo tėvo. O sti- 
priam valdovui pakanka ir stropaus, įsakymus vykdančio tarno. - Ji pate- 
liūskavo taurėje vyną. - Lordas Halinas puikiai tiktų. Jis nebūtų pirmas pi- 
romantas, tarnavęs karaliaus ranka. 

Ne. Paskutinį nužudžiau aš. 

— Sklinda kalbos, kad laivyno vadu ketini skirti Oraną Votersą. 

- Ar mane kas nors šnipinėja? - Nesulaukusi brolio atsakymo, Sersėja 
nusibraukė nuo veido plaukus ir tarė: - Votersas šioms pareigoms puikiai 
tinka. Laivuose jis praleido pusę savo gyvenimo. 

— Pusę gyvenimo? Jis negali būti vyresnis nei dvidešimties... 

- Jam dvidešimt dveji. Na ir kas? Tėvui nebuvo nė dvidešimt vienerių, 
kai Eiris Targarienas paskyrė jį savo ranka. Jau seniai laikas Tomenui burti 
aplink save jaunus vyrus, o ne tenkintis visais tais raukšlėtais žilabarzdžiais. 
Oranas - stiprus ir energingas. 

Stiprus, energingas ir gražus... - dingtelėjo Džeimiui. Ji dulkinasi su Lan- 
seliu, Osmundu Ketlbleku ir, kiek žinau, su Mėnuliuku... 

- Šiam postui geriau tiktų Paksteris Redvainas. Jis vadovauja didžiausiai 
flotilei visame Vesterose. Oranas Votersas galėtų būti luoto kapitonas, bet 
tik jei tu tą luotą jam nupirktum. 

- Elgiesi kaip mažas, Džeimi. Redvainas yra Tairelio vėliavininkas ir tos 
bjaurybės jo senelės sūnėnas. Nenoriu savo taryboje matyti lordo Tairelio 


statytinių. 

— Norėjai pasakyti „Tomeno taryboje ? 

— Juk supranti, apie ką kalbu. 

Kuo puikiausiai. 

- Suprantu, kad Oranas Votersas - prastas pasirinkimas, Halinas - dar 
prastesnis. O dėl Kiburno... Dievai mato, Sersėja, juk jis bastėsi su Vargu 
Houtu. Citadelėje jam nuplėšė nuo kaklo grandinę! 

- Tie avigalviai... Kiburnas buvo man labai naudingas. Be to, jis ištiki- 
mas, ko negaliu pasakyti apie savo giminaičius. 

Jei ir toliau taip elgsiesi, mieloji sese, netrukus varnai les visy mūsų la- 
vonus. 

- Sersėja, įsiklausyk, ką šneki. Tu kiekvienoje tamsioje kertėje įžvelgi 
neūžaugas ir draugus verti priešais. Dėdė Kevanas tau ne priešas. Ir aš tau 
ne priešas. 

Sersėja įtūžusi susiraukė. 

— Maldavau tavo pagalbos. Puoliau ant kelių, o tu mane atstūmei! 

- Įžadai... : 

— „nesutrukdė tau nužudyti Eirio. Žodžiai nieko nereiškia. Galėjai turė- 
ti mane, bet pasirinkai baltą apsiaustą. Dink man iš akių. 

- Sese... 

- Pasakiau, išeik. Man bjauru matyti tą tavo šlykščią bigę. Nešdinkis! 

Ir, norėdama Džeimį paskubinti, Sersėja sviedė jam į galvą taurę. Nepa- 
taikė, bet Džeimis užuominą suprato. 

Temstant jis sėdėjo vienas bendrojoje Baltojo Kalavijo bokšto menėje su 
taure raudonojo dornietiško vyno ir Baltąja knyga. Dešinės rankos bige ver- 
čiant puslapius, įėjo Gėlių riteris, nusivilko apsiaustą, nusisegė kardasaitį ir 
pasikabino juos ant vagio šalia Džeimio apsiausto. 

— Mačiau tave šiandien pratybų aikštėje, - tarė Džeimis. - Gerai jojai. 

- Tikrai geriau nei „gerai“. - Seras Loras įsipylė taurę vyno ir atsisėdo 
prie pusmėnulio formos stalo priešais Džeimį. 

- Kuklesnis vyras būtų atsakęs: „Milordas man per daug malonus“, - 
arba: „Turėjau puikų žirgą.“ 

- Žirgas buvo neblogas, o milordas toks malonūs, koks aš kuklus. - Lo- 
ras mostelėjo į knygą. - Lordas Renlis visuomet sakydavo, kad knygos skir- 
tos tik meisteriams. 

- Ši skirta mums. Čia užrašyta istorija kiekvieno vyro, kada nors vilkėju- 
sio baltą apsiaustą. 

— Užmečiau į ją akį. Gražūs skydai. Bet man labiau patinka knygos, ku- 
riose daugiau piešinių. Lordas Renlis turėjo kelias knygas su tokiais paveiks- 
lėliais, kurie būtų apakinę septoną. 

Džeimis nenoromis šyptelėjo. 

- Tokių piešinių čia nėra, sere, bet istorijos atvertų tau akis. Nepakenktų 
daugiau sužinoti apie gyvenimą tų, kurie čia tarnavo anksčiau. 

— Žinau, kas čia tarnavo. Princas Eimonas Drakono riteris, seras Raja- 
mas Redvainas, Didžiaširdis, Baristanas Narsusis... 

- Taigi... Gveinas Korbrėjus, Eilinas Koningtonas, Deimonas iš Dario. 
Matyt, būsi girdėjęs ir apie Lukamorą Stiprųjį. 

- Apie serą Lukamorą Gašlųjį? - pralinksmėjęs paklausė seras Loras. - 
Turėjusį tris žmonas ir tris dešimtis vaikų? Jam nupjovė kotą. Gal padai- 
nuoti tau tą dainą, milorde? 

— O apie serą Terensą Toiną girdėjai? 

- Sugulė su karaliaus meiluže ir mirė baisiai rėkdamas. O pamoka tokia: 
vyrai, mūvintys baltas kelnes, turi žiūrėti, kad jų juosmuo būtų patikimai 
surištas. 

— O apie Džailsą Pilkąjį Apsiaustą? Ir apie Orivelį Dosnyjį? 

- Džailsas buvo išdavikas, Orivelis - bailys. Tai vyrai, suteršę baltąjį ap- 
siaustą. Ką milordas nori tuo pasakyti? 

— Visiškai nieko. Neįsižeisk, kai niekas nenori tavęs įžeisti, sere. Ar gir- 
dėjai apie Ilgšį Tomą Kosteiną? 

Seras Loras papurtė galvą. 

- Jis šešiasdešimt metų buvo karaliaus sargybos riteris. 

— Kada tai buvo? Aš niekad... 

— Tuomet gal esi girdėjęs apie serą Donelį iš Prieblandos Slėnio? 

— Vardas girdėtas, bet... 

- O apie Edisoną Hilą? Apie Baltąjį Apuoką, Maiklą Mertinsą? Apie Dže- 
forį Norkrosą? Jį broliai vadino Niekuomet Nepasiduodančiu. Apie Raudo- 
nąjį Robertą Flauersą? Ką gali papasakoti apie juos? 

- Flauersas - pavainikio vardas. Hilas taip pat. 

- Ir vis dėlto abu šie vyrai iškilo taip aukštai, kad vadovavo karaliaus sar- 
gybai. Jų istorijos aprašytos šioje knygoje. Joje kalbama ir apie Rolandą Dar- 
kliną. Jis buvo jauniausias karaliaus sargyboje tarnavęs vyras, kol į ją įstojau 
aš. Baltą apsiaustą jis apsivilko mūšio lauke ir po valandos žuvo. 

— Vadinasi, nebuvo geras karys. 

- Gana geras. Jis žuvo, užtat jo karalius liko gyvas. Daug narsių vyrų vil- 
kėjo baltus apsiaustus. Bet dauguma iš jų pamiršti. 

— Dauguma nieko daugiau ir nenusipelno. O didvyriai visuomet prisi- 
menami. Geriausi iš geriausių. 

— Geriausi ir blogiausi. - Tad apie vieną iš mudviejų tikriausiai bus sudė- 
ta daina. - Ir dar keli, buvę ir geri, ir blogi. Kaip jis. 

Džeimis pabaksnojo į skaitomą puslapį. 

— Kas? - Seras Loras ištiesė kaklą norėdamas pamatyti. - Dešimt juodų 
skritulių skaisčiai raudoname fone. Nežinau, kieno čia ženklas. 

- Kristono Koulo, tarnavusio Viseiriui Pirmajam ir Eigonui Antrajam. - 
Džeimis užvertė Baltąją knygą. - Dar jis buvo vadinamas Įtakinguoju. 

rys prakeikti kvailiai su odiniu maišu, pagalvojo karalienė šiems puo- 
lant prieš ją ant kelių. Pažvelgusi į juos ji nieko gera nesitikėjo. Nors... 
ką gali žinoti. 

— Tavo malonybe, - tyliai tarė Kiburnas, - mažoji taryba... 

— „„palauks mano malonės. Galbūt galėsime pranešti jiems apie išdaviko 
mirtį. 

Gedulingi Beiloro septos varpai skambėjo visame mieste. Dėl tavo mir- 
ties varpai neskambės, Tirionai, dingtelėjo Sersėjai. Panardinsiu tavo galvą į 
degutą, o luošą kūną sušersiu šunims. 

— Stokitės, - liepė ji būsimiems lordams. - Parodykite, ką atnešėte. 

Jie atsistojo. Trys šlykštūs skarmaliai. Vienam ant kaklo pūpsojo šunvotė 
ir visi buvo bent pusmetį nesiprausę. Mintis, kad galbūt teks juos pakelti į 
lordus, Sersėją pralinksmino. Per puotas galėčiau sodinti juos šalia Mardže- 
rės. Vyriausiajam kvailiui atnarpliojus užveržtą virvę ir kyštelėjus ranką į 
maišą, yrančio lavono smarvė pasklido po audiencijų menę nelyginant su- 
puvusi rožė. Jo ištraukta galva buvo pilkšvai žalsva, aplipusi musių lervo- 
mis. Dvokia kaip tėvas. Dorkasa aiktelėjo, Džoslina delnu užsidengė burną 
ir žiauktelėjo. 

— Nužudėte ne tą neūžaugą, - pabrėždama kiekvieną žodį galiausiai iš- 
tarė ji. | 

— Negali būti, - drįso paprieštarauti vienas iš kvailių. - Tai jis, ponia. 
Matai, jis - neūžauga. Tik tiek, kad truputį apipuvęs. 

- Be to atsiauginęs nosį, - pasišaipė Sersėja. - Ir, sakyčiau, labai panašią 
į svogūną. Tirionui nosis buvo nukirsta per mūšį. 

Trys kvailiai susižvalgė. 

- To mums niekas nesakė, - gūžtelėjo tas, kuris laikė galvą. - Šis drąsiai 
sau vaikštinėjo, buvo bjaurus neūžauga, tad manėme... 

- Jis sakė esąs žvirblis, - pridūrė kitas, su šunvote ant kaklo, - o tu sakei, 
kad jis melagis. 

Šie žodžiai buvo skirti trečiajam vyrui. 

Karalienė pyktelėjo supratusi, kad verčia mažąją tarybą laukti dėl šio 
kvailo farso. 

- Sugaišinote mane ir nužudėte ne tą žmogų. Turėčiau liepti nukirsti 
galvas ir jums. - Bet jei būtų taip padariusi, kitas medžiotojas galbūt suabe- 
jotų ir leistų Kipšui prasmukti pro tinklo akį. Sersėja buvo pasiryžusi geriau 

iš neūžaugų galvų sukrauti dešimties pėdų aukštumo krūvą, nei leisti, kad 
taip nutiktų. - Dinkite man iš akių. 

— Kaip pageidausi, tavo malonybe, - linktelėjo kvailys su šunvote ant ka- 
klo. - Maldaujame atleisti. 

— Ar pasiimsi galvą? - paklausė tas, kuris ją laikė. 

- Atiduok ją serui Merinui. Ne, kišk ją į maišą, kvaily! Taip. Sere Os- 
mundai, išvesk juos. 

Trentas išnešė galvą, o Ketlblekas išvedė galvos medžiotojus, palikęs me- 
nėje vienintelį jų apsilankymo įrodymą - Džoslinos išvemtus pusryčius. 

- Tuoj pat išvalyk šį jovalą, - įsakė jai karalienė. 

Tai buvo trečia jai atnešta galva. Ši bent jau tikrai buvo neūžaugos. Atga- 
benta anksčiau pasirodė esanti tiesiog negražaus vaiko galva. 

— Nebijok, kas nors vis tiek ras neūžaugą, - patikino ją seras Osmun- 
das. - O kai ras, mes jį nužudysime. 

Tikrai? Praeitą naktį Sersėja sapnavo senę nudribusiu pagurkliu ir gergž- 
džiančiu balsu. Megė Varlė - štai kaip Lanisporte vadino ją žmonės. Jei tė- 
vas būtų žinojęs, ką ji man sakė, būtų liepęs išlupti jai liežuvį. Tačiau apie tai 
Sersėja niekam neužsiminė, net Džeimiui. Melara tvirtino, kad jei niekada 
nekalbėsime apie pranašystes, tai jas pamiršime. Ji sakė, jog pamiršta prana- 
šystė negali išsipildyti. 

— Mano šnipai visur ieško Kipšo, tavo malonybe, - patikino karalienę 
Kiburnas. Jis pasirūpino apsirengti panašiais į meisterio drabužiais, tik ne 
pilkais, o baltais ir švariais kaip karaliaus sargybos vyrų apsiaustai. Drabužių 
kraštus, rankogalius ir kietą aukštą apykaklę puošė auksinės vijos, o juos- 
muo buvo sujuostas aukso diržu. - Senmiestyje, Kirų mieste, Dorne ir net 
laisvuosiuose miestuose. Kad ir kur jis nubėgtų, mano šnabždūnai jį ras. 

- Tu manai, kad jis paliko Karaliaus Uostą. Bet mes nežinome, gal jis sle- 
piasi Beiloro septoje ir supasi pakibęs ant varpų virvių, keldamas pragarišką 
gausmą? - Sersėja nepatenkinta susiraukė ir pamojo Dorkasai, kad padėtų 
atsistoti. - Eime, milorde. Manęs laukia taryba. - Ji įsikibo Kiburnui į pa- 
rankę ir jiedu ėmė leistis laiptais. - Ar atlikai mano duotą mažytę užduotį? 

- Atlikau, tavo malonybe. Atsiprašau, kad taip ilgai užtrukau. Tokia di- 
delė galva... Vabalai darbavosi daug valandų, kol švariai nugraužė mėsas 
nuo kaulų. Norėdamas atsiprašyti, juodmedžio ir sidabro dėžės vidų išmu- 
šiau fetru, kad kaukolė atrodytų deramai. 

- Būtų tikusi ir maišo skiautė. Princas Doranas nori galvos. Jam nusi- 

Kieme varpai gaudė garsiau. Jis buvo tik aukštasis septonas. Ar dar il- 
gai turėsime kęsti šį triukšmą? Varpų skambėjimas atrodė melodingesnis už 
Kalno klyksmus, ir vis dėlto... 

Kiburnas, rodės, skaitė karalienės mintis. 

— Saulei nusileidus varpai nutils, tavo malonybe. 

— Man dėl to labai palengvės. Iš kur žinai? 

- Žinojimas - mano tarnybos pagrindas. 

Veiris mus visus buvo įtikinęs esąs nepakeičiamas. Kokie kvaili buvome... 
Vos tik karalienė paskelbė, kad į eunucho vietą priimtas Kiburnas, pilyje 
parazituojančios padugnės negaišo laiko ir sulėkė pas jį, mainais į kelias 
monetas siūlydami papasakoti viską, ką žino. Jie nėrėsi iš kailio dėl sidabro, 
o ne dėl Voro. Kiburnas puikiausiai jį pakeis. Karalienė nekantravo pamatyti 
Paiselio veido išraišką, kai Kiburnas užims savo vietą mažojoje taryboje. 

Mažajai tarybai posėdžiaujant, vienas karaliaus sargybos riteris visuo- 
met eidavo sargybą koridoriuje, prie tarybos menės durų. Šiandien čia sto- 
vėjo seras Borosas Blauntas. 

- Sere Borosai, - maloniai užkalbino jį karalienė, - šį rytą atrodai kaž- 
koks išblyškęs. Gal ko nors užvalgei? 

Džeimis paskyrė jį ragauti karaliui patiekiamą maistą. Maloni užduotis, 
bet riteriui gėdinga. Blauntas jos negalėjo pakęsti. Kai atidarė jiems menės 
duris, jo nudribęs pagurklis suvirpėjo. 

Įžengus Sersėjai, tarybos nariai nuščiuvo. Užuot pasisveikinęs, lordas 
Džailsas kostelėjo, - taip garsiai, kad pažadino Paiselį. Kiti atsistojo ir su- 
murmėjo kelis malonius žodžius. Sersėja teikėsi vos pastebimai šyptelėti. 

— Milordai, žinau, kad atleisite man už pavėlavimą. 

— Esame čia, kad tarnautume tavo malonybei, - tarė seras Haris Svif- 
tas. - Mums garbė laukti tavęs ateinant. 

— Neabejoju, kad visi pažįstate lordą Kiburną. 

Didysis meisteris Paiselis jos nenuvylė. 

- Lordą Kiburną? - rausdamas šiaip taip išlemeno jis. - Tavo malony- 
be, tai... juk meisteris duoda šventus įžadus neturėti nei žemių, nei lordo 
titulo... 

- Tavo Citadelė atėmė jam grandinę, - priminė Paiseliui Sersėja. - Jei jis 
ne meisteris, tai neprivalo laikytis ir meisterio įžadų. Turbūt pameni, kad ir 
eunuchą vadinome lordu. 

Paiselis net apsiputojo. 

- Šis vyras, jis... jis netinkamas... 

- Nedrįsk man aiškinti, kas tinkamas, o kas ne. Tik ne dabar, kai pasmar- 
dinai mano lordo tėvo kūną ir iš jo išsityčiojai. 

- Tavo malonybė turbūt nemano... - Tarsi norėdamas atremti smūgį, jis 
kilstelėjo senatvės dėmių išmargintą ranką. - Tyliosios seserys išėmė lordo 
Taivino vidurius, iššluostė kraują... Padarėme viską, ką galėjome... jo Sau 
buvo prikimštas druskų ir kvapiųjų žolelių... 

- Ak, nepasakok man tų šlykščių smulkmenų. Puikiai užuodžiau tavo 
rūpesčių padarinius. Lordo Kiburno gydymo menas išgelbėjo mano broliui 
gyvybę, tad neabejoju, kad jis karaliui tarnaus geriau, nei tarnavo tas pa- 
maiva eunuchas. Milorde, manau, pažįsti savo kolegas mažojoje taryboje? 

— Būčiau prastas žinių rinkėjas, jei nepažinočiau, tavo malonybe. 

Ir Kiburnas atsisėdo tarp Ortono Meriveterio bei Džailso Rosbio. 

Mano patarėjai. Sersėja išrovė visas rožes, pašalino ir tuos, kurie galėjo 
būti už ką nors dėkingi jos dėdei arba broliams. Jų vietas užėmė vyrai, kurie 
tikrai bus ištikimi jai. Sersėja net suteikė jiems naujus titulus, nusižiūrėtus 
laisvuosiuose miestuose; tačiau karalienė savo dvare ketino viešpatauti vie- 
na. Ortonas Meriveteris buvo jos teisininkas, Džailsas Rosbis - lordas iž- 
dininkas. Oranas Votersas, gražus ir jaunas Driftmarko pavainikis, turėjo 
tapti jos admirolu. 

O savo ranka ji ketino skirti serą Harį Sviftą. 

Toje vietoje, kur dauguma vyrų turi pasmakrę, aptukusiam, plikam ir 
nuolankiam Sviftui žėlė juokinga žila barzdelė. Ant prabangios, geltonos, 
lazurito karoliukais puoštos liemenės priekio buvo išsiuvinėtas jo giminės 
ženklas - mėlynas gaidys peštukas. Ant liemenės jis vilkėjo mėlyną akso- 
minį apsiaustą, papuoštą daugybe auksinių rankų. Paskirtas į naujas parei- 
gas, seras Haris labai apsidžiaugė, mat buvo pernelyg bukas, kad suprastų, 
jog tapo veikiau įkaitu nei karaliaus ranka. Jo duktė buvo Sersėjos dėdės 
žmona, ir Kevanas mylėjo savo ledi nusklembtu smakru, plokščia krūtine 
ir plonomis kojomis tokią, kokia ji buvo. Kol seras Haris bus jos valdžioje, 
Kevanui Lanisteriui teks gerai pamąstyti, ar tikrai verta karalienei priešin- 
tis. Žinoma, uošvis nėra pats geriausias įkaitas, bet geriau klibantis skydas 
negu jokio. 

— Ar ateis ir karalius? - paklausė Ortonas Meriveteris. 

— Mano sūnus žaidžia su savo mažąja karaliene. Kol kas jam karaliaus 
pareigos apsiriboja dokumentų ženklinimu karališkuoju antspaudu. Jo ma- 
lonybė dar per jaunas suprasti valstybės reikalams. 

— O kur mūsų narsusis lordas vadas? 

- Seras Džeimis pas ginklininką, matuojasi kaldinamą dirbtinę ranką. 
Žinau, ta bjauri bigė mums visiems jau pabodo. Be to, drįstu manyti, kad 
mažojoje taryboje svarstomi klausimai jį vargina, kaip ir Tomeną. - Tai išgir- 
dęs, Oranas Votersas tyliai sukikeno. Gerai, pagalvojo Sersėja, kuo daugiau 
jie juoksis, tuo mažiau jis kels grėsmės. Tegul jie juokiasi. - Ar turime vyno? 

— Turime, tavo malonybe. - Ortonas Meriveteris nebuvo gražus vyras, 
jo nosis atrodė pernelyg didelė, o ant galvos pūpsojo kupeta neklusnių, 
morkinių plaukų, bet jis visuomet elgdavosi mandagiai. - Turime Dorno 
raudonojo, Arboro auksinio ir puikaus prieskoniais pagardinto Haigarde- 
no vyno. 

— Manau, rinksiuosi auksinį. Dorno vynai tokie rūgštūs, kad jų paraga- 
vusi susiraukiu kaip ir išvydusi dornietį. - Meriveteriui pripylus taurę, Ser- 
sėja pridūrė: - Manau, nuo dorniečių galėtume ir pradėti. 

Didžiajam meisteriui Paiseliui tebevirpėjo lūpos, bet kalbos dovanos jis 
vis dėlto neprarado. 

- Kaip įsakysi, - prabilo jis. - Maištingas savo brolio nesantuokines duk- 
teris princas Doranas uždarė į kalėjimą, bet Saulės Ietis vis tiek nesitveria 
pykčiu. Princas rašo negalintis tikėtis, kad jam pavyks nuraminti žmones, 
kol nesulauks jam žadėto teisingumo. 

- Suprantama. - Koks tas princas įkyruolis... - Dabar jam nebeteks il- 
gai laukti. Dar šiandien išsiųsiu į Saulės Ietį Beiloną Svoną, kad nugabentų 
princui Gregorio Kligeino galvą. 

Seras Beilonas turėjo gauti dar ir kitą užduotį, bet apie ją geriau buvo 
neužsiminti. 

- Hm... - Seras Haris Sviftas nykščiu ir smiliumi suspaudė ir ėmė timp- 
čioti savo juokingos barzdelės šerius. - Vadinasi, jis mirė? Seras Gregoris? 

— Manyčiau, kad taip, - dalykiškai patvirtino Oranas Votersas. - Girdė- 
jau, kad atskyrus galvą nuo kūno žmogus dažniausiai miršta. 

Sersėja pamalonino jį šypsena; jai patiko sąmojai - bent jau tol, kol bū- 
davo šaipomasi ne iš jos. 

- Seras Gregoris mirė nuo žaizdų, kaip ir numatė didysis meisteris Pai- 
selis. 

Paiselis nepritariamai krenkštelėjo ir piktai dėbtelėjo į Kiburną. 

- Ietis buvo užnuodyta. Niekas negalėjo jo išgydyti. 

— Kaip ir sakei. Puikiai tai pamenu. - Karalienė kreipėsi į ranką: - Apie 
ką kalbėjotės, kai atėjau, sere Hari? 

- Apie žvirblius, tavo malonybe. Septonas Reinardas sako, kad mieste jų 
gali būti apie du tūkstančius ir kasdien atsiranda vis naujų. Jų vadai skelbia 
artėjančią pražūtį ir kalba apie demono garbinimą... 

Sersėja paragavo vyno. Puikus. 

- Seniai laikas, ar tau taip neatrodo? Kaip kitaip pavadintum tą raudoną- 
jį Stanio garbinamą dievą, jei ne demonu? Tikėjimas neturėtų pakęsti tokio 
blogio. - Kiburnas, protingas vyras, nepamiršo jai apie tai priminti. - Bijau, 
kad mūsų velionis aukštasis septonas buvo apleidęs savo pareigas. Nuo se- 
natvės jam apsiblausė akys ir išseko jėgos. 

- Jis buvo senas nuvargęs žmogus, tavo malonybe. - Kiburnas nusišyp- 
sojo Paiseliui. - Neturėtume stebėtis, kad jis mirė. Aukštasis septonas ilgai 
gyveno ir ramiai mirė miegodamas, - joks žmogus negali trokšti geresnio 
likimo. 

— Negali, - pritarė Sersėja. - Ir vis dėlto tikėkimės, kad jo įpėdinis bus 
veiklesnis. Ant gretimos kalvos gyvenantys mano bičiuliai praneša, kad 
greičiausiai bus išrinktas Torbertas arba Reinardas. 

Didysis meisteris Paiselis vėl krenkštelėjo. 

— Aš taip pat turiu draugų Pamaldžiausiųjų tarpe ir jie kalba apie septo- 
ną Olidorą. 

— Nenuvertinkite ir Luceono, - įsiterpė Kiburnas. - Vakar vakare trisde- 
šimt Pamaldžiausiųjų jis vaišino keptu žindukliu paršeliu ir Arboro auksi- 

niu, o norėdamas parodyti savo dievobaimingumą, kasdien dalija vargšams 
duonos džiūvėsius. 

Klausydamasis šių paistalų apie septonus, Oranas Votersas, rodos, nuo- 
bodžiavo ne mažiau už Sersėją. Įsižiūrėjus iš arčiau jo plaukai buvo labiau 
sidabro nei aukso spalvos, o akys pilkai žalios, o ne tamsiai mėlynos kaip 
princo Reigaro. Ir vis dėlto panašumas buvo akivaizdus... Sersėja klau- 
sė savęs, ar Votersas, jos prašomas, nusiskustų barzdą? Nors Oranas buvo 
dešimčia metų jaunesnis už Sersėją, jis jos geidė; apie tai karalienė galėjo 
spręsti iš šio jaunuolio žvilgsnio. Panašiais žvilgsniais vyrai ją varstydavo 
nuo tos dienos, kai jai ėmė kaltis krūtys. Jie sakydavo taip spoksantys dėl to, 
kad esu graži, bet ir Džeimis buvo gražus, o jie niekada taip į jį nežiūrėdavo. 
Kai buvo maža, kartais, sumaniusi pakvailioti, Sersėja apsirengdavo brolio 
drabužiais. Ir visada stebėdavosi patyrusi, jog vyrai, manydami, kad ji yra 
Džeimis, elgdavosi su ja visiškai kitaip. Net ir lordas Taivinas... 

Paiselis ir Meriveteris tebesiginčijo dėl to, kas bus išrinktas nauju aukš- 
tuoju septonu. 

- Nesvarbu, kuris iš jų bus išrinktas, - staiga pareiškė karalienė, - bet 
tas, kas užsidės ant galvos krištolo karūną, privalės prakeikti Kipšą. - Ką 
tik miręs aukštasis septonas nesiskubino to daryti ir išdavikiškai tylėjo. - 
O dėl tų rausvų žvirblių... Kol nekalba išdavysčių, jie yra tikėjimo, o ne 
mūsų rūpestis. 

Lordas Ortonas ir seras Haris pritariamai sumurmėjo. Džailsas Rosbis 
pamėgino pasekti jų pavyzdžiu, bet viskas baigėsi dar vienu kosulio prie- 
puoliu. Jis iškosėjo kraujuotų skreplių ir Sersėja bjaurėdamasi nusisuko. 

— Meisteri, ar atsinešei iš Slėnio gautą laišką? 

— Taip, tavo malonybe. - Paiselis ištraukė jį iš popierių krūvos ir lygin- 
damas perbraukė delnu. - Tai veikiau pareiškimas, o ne laiškas. Ranestoune 
pasirašytas Bronzinio Jono Roiso, ledi Veinvud, lordų Hanterio, Redforto ir 
Belmoro, taip pat Simondo Templtono, Devynių Žvaigždžių riterio. Visi jie 
uždėjo savo antspaudus. Ir rašo... 

Visokias nesąmones. 

- Jei norės, milordai galės tą laišką perskaityti. Roisas ir kiti, kuriuos 
minėjai, į pietus nuo Lizdo telkia kariuomenę. Jie ketina atimti iš Mažojo 
Piršto lordo Slėnio Gynėjo postą, jei reikės, net ir smurtu. Tik klausimas, ar 
turėtume jiems tai leisti? 

— Ar lordas Beilišas prašo mūsų pagalbos? - pasiteiravo Haris Sviftas. 

- Kol kas ne. Tiesą sakant, jis, rodos, dėl to nesuka sau galvos. Pasku- 
tiniame laiške Mažasis Pirštas tik trumpai užsimena apie maištininkus, o 
toliau maldauja atplukdyti jam kelis senus Roberto gobelenus. 

Seras Haris vėl ėmė pešioti barzdelę. 

— O tie pareiškimą pasirašę lordai, ar jie prašo karaliaus įsikišti? 

- Ne. 

- Tuomet... galbūt mums ir nereikia nieko daryti? 

- Karas Slėnyje būtų didelė tragedija, - tarė Paiselis. 

- Karas? - nusijuokė Ortonas Meriveteris. - Lordas Beilišas tikrai links- 
mų plaučių vyras, bet niekas netraukia į karą apsiginklavęs vien sąmojais. 
Be to, argi mažajam lordui Robertui svarbu, kas taps regentu, kol Slėnio gy- 
ventojai klusniai moka mokesčius? 

Ne, nusprendė Sersėja. Tiesą pasakius, čia, dvare, iš Mažojo Piršto jai 
būtų buvę daugiau naudos. Jis turi dievy dovaną rasti aukso, be to, nekosėja. 

- Lordas Ortonas mane įtikino. Meisteri Paiseli, įspėk laišką pasirašiu- 
sius lordus, kad nenuskriaustų Petiro. O šiaip karalius pritaria visoms prie- 
monėms, kurių jie imsis Slėnio valdymui užtikrinti, kol Robertas Arinas 
dar mažas. 

- Puiku, tavo malonybe. 

— Gal galėtume aptarti laivyno reikalus? - paklausė Oranas Votersas. - 
Juodųjų Vandenų pragarą ištvėrė mažiau nei tuzinas laivų. Turime būtinai 
susigrąžinti savo galią jūroje. 

Haris Sviftas pritariamai linktelėjo. 

- Taip, laivynas yra labai svarbi karinių pajėgų dalis. 

- Ar negalėtume pasinaudoti geležiniais? - pasiūlė Ortonas Merivete- 
ris. - Savo priešo priešais? Kažin, kokias sąlygas keltų Jūros akmens sostas, 
jei pasiūlytume jiems sudaryti su mumis sąjungą? 

- Jie nori gauti Šiaurę, - įsiterpė didysis meisteris Paiselis, o ją kilnusis 
mūsų karalienės tėvas buvo pažadėjęs Boltonų giminei. 

- Hm... kaip neparanku, - tarė Meriveteris. - Kita vertus, Šiaurė didelė. 
Žemes būtų galima padalyti. Be to, toks padalijimas galėtų būti negalutinis. 
Galbūt Boltonas sutiktų, jei patikintume jį, kad sutriuškinusios Stanį mūsų 
pajėgos padės jam. 

- Girdėjau, kad žuvo Beilonas Greidžojus, - pasakė seras Haris Sviftas. — 
Ar žinome, kas dabar valdo salas? Ar lordas Beilonas turėjo sūnų? 

- Leo?.- kosėdamas tarstelėjo lordas Džailsas. - Teo? 

- Teonas Greidžojus užaugo Vinterfele ir buvo Edardo Starko globoti- 
nis, - priminė visiems Kiburnas. - Vargu ar jis bus mūšų draugas. 

- Girdėjau, kad jį nužudė, - pasakė Meriveteris. 

- Ar jis buvo vienintelis sūnus? - Seras Haris Sviftas vėl ėmė pešioti ant 
smakro želiančią barzdelę. - O broliai? Ar jis turėjo brolių? Ar neturėjo? 

Veiris būtų žinojęs, suirzusi pagalvojo Sersėja. 

- Nepatarčiau lipti į lovą su ta niekinga galvakojų gauja. Kai sudorosime 
Stanį, ateis ir jų eilė. Mums reikia savo laivyno. 

- Siūlau statyti dromonus, - tarė Oranas Votersas. - Iš pradžių - bent 
dešimt. 

- O iš kur paimsime monetų? - gūžtelėjo Paiselis. 

Lordas Džailsas šiuos žodžius suprato kaip raginimą vėl imti kosėti. Jis 
atkosėjo rausvokų seilių ir nusišluostė jas raudono šilko skepeta. 

— Neturime... - išstenėjo jis ir vėl smarkiai užsikosėjo. - Ne... Negalime... 

Serui Hariui bent jau pakako mitrumo perprasti šių kosulio nuolat per- 
traukiamų žodžių prasmę. 

- Karaliaus iždo pajamos dar niekada nebuvo tokios didelės kaip da- 
bar, - paprieštaravo jis. - Seras Kevanas pats man sakė. 

Lordas Džailsas tebekosėjo. 

— „išlaidos... auksiniai apsiaustai... 

Sersėja šiuos iždininko pasiteisinimus jau buvo girdėjusi. 

— Mūsų lordas iždininkas nori pasakyti, kad turime per daug auksinių 
apsiaustų ir per mažai aukso. - Nuolatinis Rosbio kosėjimas ėmė ją erzinti. 
Galbūt nebūtų buvę taip blogai iždininku paskirti Gartą Apkūnyjį? - Nors 
įplaukos į karaliaus iždą didelės, vis dėlto jų nepakanka Roberto skoloms 
grąžinti. Tad nusprendžiau, iki baigsis karas, atidėti skolų grąžinimą Šven- 
tajam Tikėjimui ir Geležiniam Bravoso krantui. - Naujai išrinktas aukštasis 
septonas, žinoma, grąžys savo šventas rankas, o bravosiečiai cypaus ir de- 
juos, bet... na ir kas? - Iš sutaupytų lėšų statysime naują laivyną. 

- Tavo malonybė labai išmintinga, - pagyrė Sersėją lordas Meriveteris. — 
Tai protingas sprendimas. Ir, kol karas baigsis, tiesiog būtinas. Aš pritariu. 

- Ir aš, - linktelėjo seras Haris. 

— Tavo malonybe, - virpančiu balsu tarė Paiselis, - bijau, kad dėl šio 
sprendimo bus daugiau bėdos, nei įsivaizduoji. Geležinis krantas... 

— „„tebeliks tolimajame Bravose, kitoje jūros pusėje. Jie atgaus savo auk- 
są, meisteri. Lanisteriai skolingi nelieka. 

- Ir bravosiečiai turi posakį. - Brangakmeniais puošta Paiselio grandinė 
tyliai dzingtelėjo. - Jie sako: „Geležinis krantas atsiims, kas jam priklauso.“ 

- Geležinis krantas atgaus, kas priklauso, kai aš pasakysiu. O iki tol Ge- 
ležinis krantas pagarbiai lauks. Lorde Votersai, pradėk statyti dromonus. 

- Puiku, tavo malonybe. 

Seras Haris pasklaidė dokumentus. 

- Kitas klausimas... Gavome lordo Frėjaus laišką su kai kuriais reikala- 
vimais... 

- Kiek dar pagarbos ir žemių tam seniui reikia? - pyktelėjusi paklausė 
karalienė. - Jo motina tikriausiai turėjo tris papus. 

- Galbūt milordai nežino, - prabilo Kiburnas, - bet miesto vyno rūsiuo- 
se ir puodynių krautuvėse sklinda kalbos, kad sostas gali būti kažkaip prisi- 
dėjęs prie lordo Valderio nusikaltimo. 

Kiti tarybos nariai sutrikę įsistebeilijo į Kiburną. 

- Turi omenyje Kruvinąsias vestuves? - paklausė Oranas Votersas. 

- Prisidėjęs prie nusikaltimo? - nustebo seras Haris. 

Paiselis garsiai atsikrenkštė. Lordas Džailsas kostelėjo. 

— Tie žvirbliai šneka labai atvirai, - įspėjo Kiburnas. - Jie sako, kad per 
Kruvinąsias vestuves buvo sulaužyti visi dievų ir Žmonių įstatymai ir tie, 
kurie prisidėjo prie šio nusikaltimo, yra pasmerkti. 

Sersėja kaipmat suprato užuominą. 

- Lordas Valderis netrukus stos prieš Tėvo teismą. Jis labai senas. Tegul 
žvirbliai spjaudo ant jo atminimo. Mes čia niekuo dėti. 

— Žinoma, - tarė seras Haris. 

— Taip, - pritarė lordas Meriveteris. 

- Niekas negalėtų taip manyti, - pasakė Paiselis. 

Lordas Džailsas vėl užsikosėjo. 

- Keli spjūviai ant lordo Valderio kapo tikrai nesutrukdys darbuotis 
žemės kirminams, - sutiko Kiburnas, - bet gali būti labai naudingi, jei už 
Kruvinąsias vestuves reikės ką nors nubausti. Kelios Frėjų galvos tikrai nu- 
maldytų šiauriečius. 

- Lordas Valderis niekada saviškių neaukos, - pareiškė Paiselis. 

- Ne, - mąsliai tarė Sersėja, - bet jo įpėdiniai gal nebus tokie jautrūs. 
Tikėkimės, lordas Valderis netrukus padarys mums paslaugą ir numirs. Ir 
kažin, ar naujajam lordui pasitaikys kita tokia gera proga atsikratyti nepa- 
rankių netikrų brolių, kivirčytis linkusių pusbrolių ir intrigas rezgančių se- 
serų, nei paskelbus juos Kruvinųjų vestuvių kaltininkais. 

- Belaukdami lordo Valderio mirties turime sutvarkyti dar ir kitą reika- 
lą, - prabilo Oranas Votersas. - Auksinis būrys nutraukė sutartį su Myru. 
Prieplaukoje girdėjau vyrus šnekant, kad juos pasamdė lordas Stanis ir da- 
bar plukdo per jūrą. 

- Įdomu, kuo jis jiems mokės? - šyptelėjo Meriveteris. - Sniegu? Jie va- 
dinasi Auksinis būrys. O kiek aukso Stanis turi? 

- Nedaug, - patikino jį Sersėja. - Lordas Kiburnas šnekėjosi su įlankoje 
inkarą išmetusio prekybinio laivo iš Myro įgula. Vyrai tvirtina, jog Auksinis 
būrys vyksta į Volantį. Jei ketina atsidurti Vesterose, jie traukia ne į tą pusę. 

- Gal jie tiesiog pavargo kautis už tuos, kurie nuolat pralaimi, - pakišo 
mintį lordas Meriveteris. 

- Gal ir pavargo, - pritarė karalienė. - Tik aklas gali nematyti, kad karą 
mes jau beveik laimėjome. Lordas Tairelis apsiautė Vėtrų Gūžtą. Riveraną 
apsupę laiko Frėjai ir mano pusbrolis Daivenas, naujasis Vakarų sergėtojas. 
Lordo Redvaino laivai praplaukė Tarto sąsiaurį ir sparčiai artėja prie pa- 
krantės. Drakono Uoloje likę vos keli žvejų laiveliai, galintys trukdyti Re- 
dvainui išsilaipinti. Galbūt pilis atsilaikys ilgiau, bet užėmę uostą atkirsime 
jos įgulą nuo jūros. Tuomet mus erzins tik pats Stanis. 

- Anot lordo Jano Slinto, Stanis mėgina sudaryti sąjungą su tyržmo- 
giais, - įspėjo didysis meisteris Paiselis. 

- Kailiais apsitaisę laukiniai, - niekinamai numojo ranka lordas Meri- 
veteris. - Matyt, lordas Stanis tikrai bus praradęs paskutinę viltį, jei ieško 
tokių sąjungininkų. 

- Ir praradęs viltį, ir kvailas, - pritarė karalienė. - Šiauriečiai tyržmo- 
gių nekenčia. Ruzui Boltonui nebus sunku juos įkalbėti, kad palaikytų 
mūsų pusę. Keli šiauriečiai jau prisidėjo prie nesantuokinio jo sūnaus, 
kad padėtų šiam išvyti tuos niekšus geležinius iš Keilino Griovos ir at- 
laisvinti kelią grįžti lordui Boltonui. Amberis, Risvelis... kitų vardus pa- 
miršau. Prie mūsų, ko gero, tuoj prisidės net Baltasis Uostas. Jo lordas su- 
tiko išleisti abi savo anūkes už mūsų bičiulių Frėjų ir atverti uosto vartus 
mūsų laivams. 

— Maniau, laivų mes neturime, - sutrikęs tarė seras Haris. 

- Vimanas Manderlis buvo ištikimas Edardo Starko vėliavininkas, - įsi- 
terpė didysis meisteris Paiselis. - Argi tuo žmogumi galima pasitikėti? 

Pasitikėti negalima niekuo. 

- Jis labai storas ir labai bailus. Bet dėl vieno dalyko nusileisti neketina. 
Jis primygtinai kartoja neprisieksiąs ištikimybės tol, kol jam nebus grąžin- 
tas įpėdinis. 

— Ar mes turime jo įpėdinį? - paklausė seras Haris. 

- Jei dar gyvas, jis turi būti Harenhole. Gregoris Kligeinas paėmė jį į ne- 
laisvę. - Kalnas ne visuomet gražiai elgdavosi su įkaitais, net ir su tais, už 
"kuriuos žinojo gausiąs gerą išpirką. - Jei jis žuvęs, manau, mums teks nu- 
siųsti lordui Manderliui galvas tų, kurie jį nužudė, ir kuo nuoširdžiausiai 
atsiprašyti. 

Jei vienos galvos pakako numaldyti Dorno princui, tai viso jų maišo ti- 
krai turėtų pakakti tam storam, į ruonenas susisupusiam šiauriečiui nura- 
minti. 

- Argi ir lordas Stanis nemėgins siekti Baltojo Uosto ištikimybės? - pa- 
klausė didysis meisteris Paiselis. 

- O, jis jau mėgino. Lordas Manderlis persiuntė mums jo laiškus, o jam 
atsakė nieko tikra nežadėdamas. Stanis reikalauja Baltojo Uosto kariuome- 
nės ir sidabro, mainais siūlydamas... na, nieko nesiūlydamas. - Sersėja su- 
metė, kad vieną gražią dieną reikės uždegti žvakę Pašaliečiui, pasiėmusiam 
Renlį ir palikusiam Stanį. Jei būtų žuvęs Stanis, o Renlis likęs gyvas, dabar 
jos gyvenimas tikrai būtų sunkesnis. - Šiandien rytą atskrido dar vienas 
paukštis. Į Baltąjį Uostą Stanis atsiuntė savąjį svogūnų kontrabandininką jo 
vardu pradėti derybų. Manderlis tą nenaudėlį įgrūdo į kalėjimo požemį. Ir 
klausia mūsų, ką su juo daryti? 

- Tegul siunčia čionai, kad galėtume jį iškvosti, - pasiūlė lordas Merive- 
teris. - Tas vyras gali žinoti labai naudingų dalykų. 

- Geriau būtų jį nužudyti, - tarė Kiburnas. - Jo mirtis Šiaurei būtų gera 
pamoka ir įspėjimas, koks likimas laukia išdavikų. 

- Pritariu, - linktelėjo Sersėja. - Liepiau lordui Manderliui tuoj pat nu- 
kirsti jam galvą. Tai turėtų sužlugdyti net ir menkiausią galimybę Baltajam 
Uostui remti Stanį. 

- Staniui reikės kito rankos, - nusijuokęs atkreipė visų dėmesį Oranas 
Votersas. - Galbūt juo taps ropių riteris? 

- Ropių riteris? - sutrikęs nusistebėjo seras Haris Sviftas. - Kas jis toks? 
Niekada apie tokį negirdėjau. 

Votersas nieko neatsakė, tik užvertė akis į lubas. 

— Ojei lordas Manderlis atsisakys paklusti? - paklausė Meriveteris. 

- Jis neišdrįs. Svogūnų riterio galva - tarsi moneta, kuria jam teks iš- 
pirkti savo sūnaus gyvybę. - Sersėja šyptelėjo. - Gal tas storas senas kvai- 
lys ir buvo savotiškai ištikimas Starkams, bet dabar, kai Vinterfelo vilkai 
išnaikinti... 

— Tavo malonybė pamiršo ledi Sansą, - įsiterpė Paiselis. 

Karalienė pyktelėjo. 

- Būk ramus, tos vilkiūkštės tikrai nepamiršau. - Bet merginos vardo ji 
neištarė. - Ją, kaip išdaviko dukterį, man reikėjo įgrūsti į juodąją celę, o aš, 
užuot tai padariusi, leidau jai tapti viena iš dvariškių. Ji šildėsi prie mano 
židinio, vaikštinėjo po mano menes, žaidė su mano vaikais. Maitinau ją, 
rengiau, stengiausi, kad bent šiek tiek pažintų pasaulį, o kaip ji man atsi- 
dėkojo už tokį gerumą? Padėjo nužudyti mano sūnų. Radę Kipšą, rasime ir 
ledi Sansą. Ji gyva... bet kai ją gerai pamokysiu, prisiekiu, ji giedos giesmes 
Pašaliečiui ir maldaus jo bučinio. 

Įsiviešpatavo nejauki tyla. Ar jie liežuvius prarijo? - suirzusi pagalvojo 
Sersėja. To tylėjimo pakako, kad ji imtų svarstyti, kodėl terliojasi su taryba. 

- Šiaip ar taip, - vėl prabilo karalienė, - jaunesnioji lordo Edardo duktė 
dabar pas lordą Boltoną ir, kai tik Keilino Griova bus užimta, ištekės už jo 
sūnaus Ramsėjaus. - Kol mergina tinkamai atliko savo vaidmenį ir padėjo 
pagrįsti pretenzijas į Vinterfelą, niekam iš Boltonų buvo nė motais, kad iš 
tiesų ji - Mažojo Piršto išpuošta kažkokio tarno duktė. - Jei Šiaurei būtinai 
reikia Starko, mes jį parūpinsime. - Sersėja vėl leido lordui Meriveteriui pri- 
pilti jos taurę vyno. - Tačiau prie Sienos iškilo dar viena problema. Nakties 
sargybos broliams pasimaišė protas ir jie lordu vadu išrinko nesantuokinį 
Nedo Starko sūnų. 

- Tas vaikinas vadinamas Snou, - paikai tarstelėjo Paiselis. 

- Kartą trumpai mačiau jį Vinterfele, - pasakė karalienė, - nors Starkai 
kaip įmanydami stengėsi jį slėpti. Jis labai panašus į savo tėvą. - Nesantuo- 
kiniai jos vyro vaikai taip pat buvo atsigimę į tėvą, tačiau Robertas bent jau 
buvo toks malonus ir rūpinosi, kad jie liktų toliau nuo dvariškių akių. Kartą, 
po tos šiurpios istorijos su kate, jis pakėlė triukšmą ir pareiškė ketinantis 
parsivežti į dvarą savo nesantuokinę dukterį. „Daryk, kaip išmanai, — tuo- 
met pareiškė ji vyrui, - bet, ko gero, miestas - ne pati geriausia vieta augti 
mergaitei.“ Mėlynes, kurias užsidirbo pasakiusi šiuos žodžius, nuslėpti nuo 
Džeimio jai buvo sunku, bet apie nesantuokinę dukterį jie daugiau nieko 
negirdėjo. Ketlina Tuli buvo pilka pelytė, kitaip būtų pasmaugusi Joną Snou 

dar lopšyje. Bet, užuot taip padariusi, šį burviną darbą paliko man. - Snou iš 
lordo Edardo paveldėjo ir polinkį išdavystėms, - tarė ji. - Tėvas būtų atida- 
vęs karalystę Staniui. Sūnus atidavė jam žemes ir pilis. 

— Nakties sargyba yra prisiekusi nesikišti į Septyniose Karalystėse vyks- 
tančius karus, - priminė visiems Paiselis. - Šios tradicijos juodieji broliai 
laikėsi tūkstančius metų. 

- Iki šiol, - linktelėjo Sersėja. - Tas pavainikis parašė mums laišką, ku- 
riame viešai patvirtina, kad Nakties sargyba nepalaiko nė vienos kariaujan- 
čios pusės, bet jis viena sako, o kita daro. Snou suteikė Staniui pastogę, jį 
maitina, bet jam pakanka įžūlumo maldauti, kad atsiųstume vyrų ir ginklų. 

- Koks akiplėšiškumas! - sušuko loras Meriveteris. - Negalime leisti, 
kad Nakties sargybos vyrai prisidėtų prie lordo Stanio kariuomenės. 

- Turime paskelbti tą Snou išdaviku ir maištininku, - pritarė Haris Svif- 
tas. - Juodieji broliai turi jį pašalinti. 

Didysis meisteris Paiselis nerangiai linktelėjo. 

- Siūlau pranešti Juodajai piliai, kad nesiųsime jiems daugiau vyrų, kol 
Snou nedings nuo Sienos. 

- Naujiesiems mūsų dromonams reikės irklininkų, - įsiterpė Oranas 
Votersas. - Liepkime savo lordams, kad nuo šiol sučiuptus brakonierius ir 
vagis siųstų pas mane, o ne prie Sienos. 

Kiburnas šypsodamasis pasilenkė į priekį. 

- Nakties sargyba visus mus gina nuo snarkų ir grumkinų. Sakyčiau, 
milordai, kad narsiesiems juodiesiems broliams turėtume padėti. 

Sersėja pervėrė jį griežtu žvilgsniu. 

— Apie ką kalbi? 

- Štai apie ką, - paaiškino Kiburnas. - Jau ne vienerius metus Nakties 
sargyba maldauja atsiųsti daugiau žmonių. Lordas Stanis į tą maldavimą 
atsiliepė. Ar karalius Tomenas negali padaryti to paties? Jo malonybei de- 
rėtų nusiųsti prie Sienos šimtą vyrų. Jie tariamai taptų juodaisiais broliais, 
o iš tiesų... 

- „„nušalintų Joną Snou nuo valdžios, - sužavėta baigė Kiburno mintį 
Sersėja. Žinojau, kad neapsirikau norėdama matyti jį savo taryboje. - Būtent 
taip ir turėtume padaryti. - Ji nusijuokė. Jei tas benkartas tikrai atsigimęs į 
tėvą, jis nieko bloga neįtars. Gal net suspės man padėkoti, kol durklo ašmenys 
įsmigs jam tarp šonkaulių. - Tik, žinoma, tai reikia padaryti atsargiai. Visa 
kita palikite man, milordai. - Štai taip ir reikėjo elgtis su priešu: pulti jį dur- 
klais, o ne pareiškimais. - Šiandien puikiai padirbėjome, milordai. Dėkoju. 
Daugiau klausimų nėra? 

- Paskutinis dalykas, tavo malonybe... - nedrąsiai ištarė Oranas Voter- 
sas: - Nenorėjau gaišinti tarybos narių laiko dėl smulkmenų, bet pastaruoju 
metu prieplaukoje sklinda keistos kalbos. Iš rytų atplaukę jūreiviai... jie pa- 
sakoja apie drakonus... 

— „ir apie mantikoras, ir, žinoma, apie barzdotus snarkus, ar ne? - nu- 
sijuokė Sersėja. - Kai išgirsi šnekant apie neūžaugas, milorde, iš karto ateik 
pas mane. 

Sersėja atsistojo leisdama visiems suprasti, kad posėdis baigtas. 

Jai išėjus iš tarybos menės, pūtė gūsingas rudens vėjas, o Beiloro Palai- 
mintojo septos varpai tebegaudė, visame mieste skelbdami gedulą. Kieme šį 
triukšmą dar papildė keturios dešimtys besikaunančių riterių, žvanginančių 
kalavijus ir skydus. Seras Borosas Blauntas parlydėjo karalienę į jos kamba- 
rius, kur ji rado kikenančias ledi Meriveter, Džosliną ir Dorkasą. 

— Kas jums visoms taip juokinga? 

— Dvyniai Redvainai... - paaiškino Tena. - Jie abu įsimylėjo ledi Mardže- 
rę. Anksčiau jiedu kaudavosi norėdami išsiaiškinti, kuris atėjus laikui taps 
Arboro lordu. O dabar abu trokšta įstoti į karaliaus sargybą, kad būtų arčiau 
mažosios karalienės. 

- Redvainai visuomet strazdanų turėjo daugiau nei proto. - Tačiau tai 
žinoti buvo labai naudinga. Jei Horą arba Hoberį būtų galima užtikti lovoje 
su Mardžere... Sersėja paabejojo, ar jaunajai karalienei patinka strazdanos. - 
Dorkasa, pakviesk man serą Osnį Ketlbleką. 

Dorkasa nuraudo. 

- Klausau... 

Merginai išėjus, Tena Meriveter klausiamai pažvelgė į karalienę. 

— Kodėl ji taip išraudo? 

- Iš meilės. - Dabar atėjo Sersėjos eilė nusijuokti. - Jai patinka mūsų 
seras Osnis. - Jis buvo jauniausias iš Ketlblekų ir visada švariai skusdavo- 
si. Nors Osnis, kaip ir brolis Osmundas, buvo juodbruvas, kumpanosis ir 
nuolat šypsodavosi, vieną jo skruostą bjaurojo negilūs nagų palikti randai, 
kuriuos jam maloniai parūpino Tiriono kekšės. - Manau, Dorkasai patinka 
ir jo randai. 

Tamsios ledi Meriveter akys išdykėliškai blykstelėjo. 

- Žinoma. Randuotas vyras atrodo pavojingas, o pavojus jaudina. 

— Pribloškei mane, miledi, - patraukė ją per dantį Sersėja. - Jei pa- 
vojus tave taip jaudina, kodėl tekėjai už lordo Ortono? Tiesa, mes visi jį 
mylime, bet... 

Petiras kartą atkreipė dėmesį, kad Meriveterių giminės ženklą puošian- 
tis gausybės ragas lordui Ortonui puikiausiai tinka, nes jo plaukai morkų 
spalvos, nosis apvali kaip runkelis, o vietoj smegenų - žirnių košė. 

Tena nusijuokė. 

- Tiesa, mano lordas veikiau dosnus nei pavojingas. Ir vis dėlto... Ti- 
kiuosi, tavo malonybės nuomonė apie mane nesumenks, bet į Ortono lovą 
atsiguliau nebūdama mergelė. 

Visos jūs, laisvyjų miestų moterys, tokios, ar ne? Gera buvo tai žinoti; vie- 
ną dieną tai galėjo labai praversti. 

- Prašau, pasakyk, kas buvo tas... bavojingasis meilužis? 

Tena nuraudo ir rusva jos oda dar labiau patamsėjo. 

- Ak, be reikalo apie tai užsiminiau. Bet tavo malonybė mano paslapties 
neišduos, tiesa? 

- Vyrai turi randų, moterys - paslapčių. - Sersėja pabučiavo ją į skruos- 
tą. Netruksiu išpešti iš tavęs jo vardą. 

Kai Dorkasa grįžo kartu su seru Osniu Ketlbleku, karalienė leido savo 
ledi išeiti. 

- Eime, atsisėsime prie lango, sere Osni. Gal norėtum taurės vyno? - Ji pati 
pripildė taures. - Tavo apsiaustas gerokai nuspuręs. Liepsiu pasiūti naują. 

— Ką, baltą apsiaustą? Kas numirė? 

- Kol kas niekas, - nuramino jį karalienė. - Ar tikrai nori sekti savo bro- 
lio Osmundo pėdomis ir įstoti į karaliaus sargybą? 

- Mieliau būčiau karalienės sargybinis, jei tik tavo malonybė sutiktų. 

Osnis plačiai nusišypsojo ir randai ant jo skruosto skaisčiai paraudo. 

Sersėja pirštais perbraukė jam skruostą. 

— Drąsiai kalbi, sere. Vėl privertei mane užsimiršti. 

- Gerai... - Seras Osnis suspaudė jai plaštaką ir aistringai pabučiavo 
pirštus. - Mano mieloji karaliene. 

- Tu tikras nedorėlis, - sušnabždėjo karalienė, - ir, manau, netikras rite- 
ris. - Per suknios šilką ji leido Osniui paliesti krūtis. - Pakaks. 

— Ne, nepakaks. Geidžiu tavęs. 

— Turėjai mane. 

— Tik vieną kartą. 

+ Osnis vėl sugriebė jai kairę krūtį, negrabiai ją suspaudė ir šis judesys pri- 
minė Sersėjai Robertą. 

- Geram riteriui - viena gera naktis. Puikiai man pasitarnavai ir gavai 
atlygį. - Sersėja pirštais ėmė braukti per jo kelnių raištelius. Ir pajuto po au- 
diniu pabudusią jo lytį. - Ar žirgas, kuriuo jodinėjai vakar rytą, naujas? 

— Tas juodas eržilas? Taip. Man jį padovanojo brolis Osfrydas. Pavadi- 
nau jį Vidurnakčiu. 

Ak, kaip nuostabiai originalu... 

— Puikus kovos žirgas. Bet, jei kalbėsime apie malonumą šuoliuoti, jis nė 
iš tolo neprilygsta jaunai, žvaliai kumelei. - Karalienė jam nusišypsojo ir... 
spustelėjo. - Pasakyk man tiesą. Ar mūsų jaunoji karalienė tau atrodo graži? 

Seras Osnis nepatikliai loštelėjo. 

— Turbūt taip. Ji dar jauna mergaitė. Aš mieliau rinkčiausi moterį. 

- Kodėl nepasirinkus abiejų? - sušnabždėjo Sersėja. - Nuskink man tą 
jauną rožę ir pamatysi, kad būsiu tau net labai dėkinga. 

- Jauną... Kalbi apie Mardžerę? - Tarpkojyje susitvenkusi sero Osnio ais- 
tra ėmė silpti. - Ji karaliaus žmona. Rodos, už tai, kad sugulė su karaliaus 
žmona, vienas karaliaus sargybos vyras palydėjo galvą. 

- Tai buvo labai seniai. - Ji buvo jo karaliaus meilužė, ne žmona, o tas 
karaliaus sargybos vyras neteko visko, išskyrus galvą. Eigonas palengva suka- 
pojo jį gabalais ir vertė tą moterį stebėti egzekuciją. Tačiau Sersėja nenorėjo, 
kad Osnis per daug suktų galvą dėl to nemalonaus, labai seno įvykio. - To- 
menas - tai ne Eigonas Nevertasis. Nebijok, jis darys tai, ką jam liepsiu. No- 
riu, kad nuo pečių nusiristų Mardžerės galva, o ne tavoji. 

Išgirdęs šiuos žodžius jis susimąstė. 

— Nori, kad ji prarastų nekaltybę? 

- Ir nekaltybę. Jei apskritai dar ją turi. - Karalienė vėl švelniai perbrau- 
kė jo randus. - Nebent manai, kad Mardžerė nesunkiai atsispirtų tavo ža- 
vesiui... 

Osnis įžeidžiai žvilgtelėjo į Sersėją. 

- Ji mane tikrai mėgsta. Jos pusseserės nuolat erzina mane dėl nosies. 
Stebisi, kokia ji didelė ir panašiai. Bet, kai pastarąjį kartą Mega ėmė šaipytis, 
Mardžerė liepė pusseserėms liautis ir pasakė, kad mano veidas gražus. 

— Vadinasi, viskas gerai. 

- Viskas gerai, - nors ir abejodamas, sutiko Osnis, - bet kas bus, jei ji... 
jei aš... po to, kai mudu... | 

- „kai sugulsite? - Sersėja kandžiai šyptelėjo. - Mylėtis su karaliene yra 
išdavystė. Tomenas bus priverstas išsiųsti tave prie Sienos. 

- Prie Sienos? - nusiminęs pakartojo Osnis. 

Sersėja vos susilaikė nenusikvatojusi. Ne, geriau nesijuokti. Vyrams ne- 
patinka, kai iš jų juokiasi. 

- Juodas apsiaustas puikiai derės prie tavo akių ir plaukų spalvos. 

— Nuo Sienos niekas negrįžta. 

- Tu grįši. Tau tereikės nužudyti vieną vaikiną. 

— Kokį vaikiną? 

- Su Staniu susidėjusį benkartą. Jis jaunas ir nepatyręs, o tu turėsi savo 
žinioje šimtą vyrų. 

Ketlblekas išsigando, - Sersėja jo baimę užuodė, - bet buvo per daug 
išdidus, kad atvirai tai pripažintų. Visi vyrai vienodi. 

- Esu nužudęs daugiau berniukų, nei galėčiau suskaičiuoti, - narsiai pa- 
reiškė jis. - Ar, kai tas vaikinas bus negyvas, sulauksiu karaliaus malonės? 

- Ne tik sulauksi malonės, bet ir būsi pakeltas į lordus. - Nebent Snou 
prisiekę broliai suspėtų tave pakarti. - Karalienei reikia vyro. Narsaus vyro. 

- Lordo Ketlbleko? - Palengva Osnio veide nušvito šypsena; o randai 
ant skruosto paraudo. - O taip, ši mintis man patinka. Narsus lordas... 

— „ir tinkamas karalienei į vyrus. 

Staiga jis susiraukė. 

— Prie Sienos šalta... 

- O mano glėbyje šilta. - Sersėja apsivijo jam kaklą. - Sugulk su ta mer- 
gina, nužudyk vaikinuką ir būsiu tavo. Ar tau pakaks drąsos? 

Kiek pagalvojęs, Osnis linktelėjo. 

- Esu tavo vyras. 

— Tikrai esi, sere. - Sersėja jį pabučiavo, leido jam pajusti savo liežuvio 
skonį, o tada atšlijo. - Kol kas pakaks. Tau teks palaukti. Ar šiąnakt apie 
mane svajosi? 

— O taip, - dusliai tarė jis. 

— O kai gulėsi lovoje su mūsų mergele Mardžere? - pašaipiai paklausė 
Sersėja. - Ar įsiskverbęs į ją taip pat svajosi apie mane? 

- Svajosiu, - prisiekė Osnis Ketlblekas. 

- Gerai. 

Jam išėjus Sersėja pasikvietė Džosliną iššukuoti plaukų, o pati nusispyrė 
batelius ir pasirąžė nelyginant katė. Aš tam gimusi, tarė sau Sersėja. Ji nu- 
sprendė veikti labai išradingai ir tai jai patiko labiausiai. Net Meisas Tairelis 
nedrįstų ginti savo brangiosios dukrelės, jei ši būtų užklupta lovoje su tokiu 
vyru kaip Osnis Ketlblekas, o kita vertus, nei Stanis Barateonas, nei Jonas 
Snou neturėtų priežasties stebėtis, kodėl Osnis išsiųstas prie Sienos. Ji pasi- 
rūpins, kad brolį ir jaunąją karalienę nusikaltimo vietoje užkluptų seras Os- 
mundas; tuomet kitų dviejų Ketlblekų ištikimybe karūnai niekas nesuabe- 
jotų. Jei tik tėvas dabar galėtų mane matyti, tikriausiai neskubėtų šnekėti apie 
tai, jog mane reikia vėl išleisti už vyro. Gaila, kad jis negyvas. Jis ir Robertas, 
Jonas Arinas, Nedas Starkas, Renlis Barateonas - visi jie mirę. Tik Tirionas 
gyvas, bet nebeilgam. 

Tą vakarą į savo miegamąjį karalienė pasikvietė ledi Meriveter. 

- Gal norėtum taurės vyno? - pasiūlė Sersėja. 

— Nedidelės. - Myrietė nusijuokė. - Ne, didelės. 

— Noriu, kad rytoj nueitum pas mano marčią, - pasakė karalienė, kol 
Dorkasa vilko jai naktinius marškinius. 

— Ledi Mardžerė visuomet džiaugiasi mane matydama. 

- Žinau. - Sersėja atkreipė dėmesį į tai, kaip Tena pavadino jaunąją To- 
meno žmoną. - Pasakyk jai, kad į Beiloro septą liepiau nunešti septynias 
bičių vaško žvakes mūsų brangaus aukštojo septono atminimui. 

Tena nusijuokė. 

- Jei taip, tai ji nusiųs septyniasdešimt septynias žvakes, kad tik niekas iš 
gedėtojų jos neaplenktų. 

- Jei ji taip nepadarys, labai supyksiu, - šypsodamasi pasakė karalienė. - 
Dar jai pasakyk, kad turi slaptą gerbėją - riterį, visiškai pametusį galvą dėl 
jos grožio ir naktimis negalintį bluosto sudėti. 

- Ar galėčiau tavo malonybės paklausti, kas tasai riteris? - Didelės tam- 
sios Tenos akys išdykėliškai blykstelėjo. - Gal seras Osnis? 

- Galbūt, - linktelėjo karalienė, - bet taip paprastai šio vardo neištark. 
Leisk, kad iš tavęs jį iškvostų. Ar padarysi tai? 

— Kaip įsakysi. Aš tik noriu, kad tavo malonybė būtų patenkinta. 

Lauke įsismarkavo šaltas vėjas. Jiedvi prasėdėjo iki paryčių gerdamos 
Arboro auksinį ir pasakodamos viena kitai istorijas. Tena gerokai apgirto, 
ir Sersėja išpešė iš jos slapto meilužio vardą. Jis buvo myrietis, jūrų laivyno 
kapitonas, pusiau piratas ilgais, pečius siekiančiais juodais plaukais ir nuo 
smakro iki ausies einančiu randu. 

- Šimtą kartų jam atsakiau, bet jis neatlyžo, - papasakojo Sersėjai Tena, - 
ir pagaliau aš sutikau. Jis buvo ne iš tų vyrų, kuriuos lengva atstumti. 

- Suprantu, apie kokius vyrus kalbi, - ironiškai šyptelėjo karalienė. 

— Man smalsu, ar tavo malonybė irgi kada nors pažinojo tokį vyrą? 

— Robertą, - pamelavo Sersėja, galvodama apie Džeimį. 

Bet sumerkusi akis, Sersėja susapnavo kitą brolį - jį ir tris niekdarius 
kvailius, nuo kurių apsilankymo prasidėjo jos diena. Sapne jie atgabeno 
maišą su Tiriono galva. Ji liepė aplieti tą galvą bronza ir laikė ją įkišusi į 
naktipuodį. 


GELEZINIS KAPITONAS 


ėjui pučiant iš šiaurės, „Geležinė pergalė“ aplenkė kyšulį ir įplaukė į 
| Vinčis įlanką, vadinamą Nagos Lopšiu. 

Viktarionas nuėjo į laivo pirmagalį ir atsistojo prie Nuto Barzdaskučio. 
Jiems prieš akis plytėjo šventasis Senojo Viko krantas ir toliau dunksojo žole 
apaugusi kalva, kurioje tarsi didžiuliai balti medžių kamienai, storumo su- 
lig dromono stiebu ir du kartus ilgesni, iš žemės kyšojo Nagos šonkauliai. 

Pilkojo karaliaus menės kaulai. Viktarionas jautė, kad ši vieta stebu- 
klinga. 

- Stovėdamas po šiais kaulais Beilonas pirmą kartą pasiskelbė karaliu- 
mi, - prisiminęs tarė Viktarionas. - Jis prisiekė grąžinti mums laisvę, ir Tris- 
kart Skendęs Tarlas uždėjo jam ant galvos iš išplukdytų medžių padirbdintą 
karūną. „BEILONAS! - šaukė jie. - BEILONAS! KARALIUS BEILONAS!“ 

— Taip pat garsiai jie šauks ir tavo vardą, - pasakė Nutas. 

Viktarionas linktelėjo, nors nebuvo tuo įsitikinęs taip tvirtai, kaip Barz- 
daskutys. Beilonas turėjo tris sūnus ir dukterį, kurią labai mylėjo. 

Kai Keilino Griovoje jo kapitonai ėmė raginti jį siekti Jūros akmens sos- 
to, Viktarionas jiems taip ir pasakė. 

- Beilono sūnūs žuvę, - paprieštaravo Raudonasis Ralfas Stounhauzas, 
o Aša - moteris. Buvai stipri savo brolio dešinioji ranka, tad privalai pakelti 
kalaviją, kurį jis paleido. 

Kai Viktarionas priminė, jog Beilonas jam įsakė ginti nuo šiauriečių 
Griovą, Ralfas Keningas tarė: 

- Vilkai sutriuškinti, milorde. Kokia nauda laikyti užėmus šias pelkes, 
bet prarasti salas? 

O Ralfas Luošys pridūrė: 

— Varnaakis per ilgai buvo išplaukęs. Jis mūsų nepažįsta. 

Euronas Greidžojus, Salų ir Šiaurės karalius. Vien pagalvojus apie jį Vik- 
tarionui krūtinėje vėl užvirė pyktis, ir vis dėlto... 

- Žodžiai - kaip vėjas, - atsakė jiems Viktarionas, - o vėjas geras tik 
tada, kai išpučia bures. Norite, kad kovočiau su Varnaakiu? Kad brolis stotų 
prieš brolį, geležinis prieš geležinį? 

Euronas tebebuvo jo vyresnysis brolis, nesvarbu, kad tarp jųdviejų įsi- 
terpė daug pykčio ir pagiežos. Niekas neužsitraukia tokio baisaus dievų pra- 
keikimo, kaip karaliaus žudikas. 

Bet kai gavo Šlapiagalvio kvietimą, kai paaiškėjo, kad karalius bus ren- 
kamas, viskas pasikeitė. Eironas kalba Nuskendusio Dievo vardu, priminė 
sau Viktarionas, ir jei Nuskendęs Dievas nori, kad užimčiau Jūros akmens 

sostą... Kitą dieną vadovauti kariuomenei prie Keilino Griovos jis pavedė 
Ralfui Keningui, o pats per sausumą leidosi prie Karštosios upės, kurioje 
pasislėpęs tarp gluosnių ir nendrių glaudėsi Geležinis laivynas. Jūra buvo 
nerami, vėjai permainingi, tad jie užtruko, bet prarado tik vieną laivą ir da- 
bar Viktarionas buvo namie. | 

„Geležinei pergalei“ praplaukus kyšulį, nuo jos nedaug atsiliko ir „Siel- 
vartas“ bei „Geležinis kerštas“. Už jų vakarinio potvynio bangų genami plau- 
kė „Kietarankis“, „Geležinis vėjas“, „Pilkasis vaiduoklis“, „Lordas Kvelonas“, 
„Lordas Vikonas“, „Lordas Dagonas“ ir visos likusios devynios dešimtys 
Geležinio laivyno laivų, išsirikiavusių dantyta, per daugelį lygų nusitęsusia 
kolona. Žiūrint į jų bures, Viktarionui Greidžojui širdį užplūdo džiaugsmas. 
Joks vyras savo žmonos nemyli nė pusės tiek, kaip lordas kapitonas myli 
savo laivus. 

Prie šventosios Senojo Viko pakrantės, kiek tik akis užmato, ilglaiviai iš- 
sirikiavo į eilę, o jų stiebai stirksojo nelyginant milžiniškos ietys. Gilesniuo- 
se vandenyse buvo paliktas laimikis: per plėšikiškus žygius arba per mūšius 
laimėti kogai, karakai, dromonai, per dideli priplukdyti prie kranto. Laivų 
pirmagaliuose, paskuigaliuose ir ant stiebų plevėsavo pažįstamos vėliavos. 

Nutas Barzdaskutys prisimerkęs žvelgė į krantą. 

— Ar ten lordo Harlo „Jūros daina“? 

Barzdaskutys buvo kresnas vyras, šleivakojis ir ilgarankis, bet jo akys jau 
nebebuvo tokios geros kaip jaunystėje. Tais laikais kirvį jis svaidydavo taip 
taikliai, jog vyrai sakydavo, kad Nutas gali jo ašmenimis nuskusti barzdą. 

- Taip, ten „Jūros daina“. - Rodos, Rodrikas Skaitytojas paliko savo 
knygas. - O šalia jos - ir Dramo „Griaustinis“, ir Blektaido „Nakties skrai- 
duolis“. - Viktariono regėjimas buvo puikus, kaip visada. Nors burės buvo 
nuleistos, o vėliavos karojo subliūškusios, jis, kaip ir dera Geležinio laivyno 
lordui kapitonui, tuos laivus atpažino. - Ir „Sidabrinis pelekas“. Atplaukė ir 
Saveino Botlio giminaičiai. - Viktarionas girdėjo, kad Varnaakis nuskan- 
dino lordą Botlį, o jo įpėdinis žuvo prie Keilino Griovos, tačiau dar liko jo 
brolių ir kitų sūnų. Tik kiek? Keturi? Ne, penki ir nė vienas iš jų neturi už ką 
mylėti Varnaakio. 

O tada jis dar pamatė vienstiebį karo laivą, siaurą ir žemą, tamsiai rau- 
donu korpusu. Jo burės, - dabar suvyniotos, - buvo juodos kaip dangus be 
žvaigždžių. Net nuleidusi inkarą „Tyla atrodė greita ir grėsminga. Jos pir- 
magalį puošė statula iš juodos geležies, vaizduojanti mergelę su ištiesta ran- 
ka. Mergelės liemuo buvo liaunas, krūtys šauniai atsikišusios, kojos ilgos ir 
dailios. Vėjo draikomi juodos geležies plaukai nelyginant krioklys krito ant 
pečių, akis atstojo perlai, tačiau burnos ji neturėjo. 

Viktarionas sugniaužė kumščius. Savomis rankomis jis mirtinai sumu- 
šė keturis vyrus ir trečiąją žmoną. Nors plaukus jau buvo palietusi šarma, 
jis buvo stiprus kaip visada, plačia kaip buliaus krūtine ir plokščiu kaip 

jaunuolio pilvu. „Niekas neužsitraukia tokio baisaus dievų prakeikimo, 
kaip karaliaus žudikas“, - priminė jam Beilonas tą dieną, kai išsiuntė Var- 
naakį į jūrą. 

- Jis čia, - tarė Viktarionas Barzdaskučiui. - Nuleisk bures. Toliau plauk- 
sime vien irkluodami. „Sielvartui“ ir „Geležiniam kerštui“ liepk išmesti in- 
karus jūroje, šalia „Tylos“. Kiti flotilės laivai tegul užpildo įlanką. Niekam 
neleidžiama išplaukti be mano įsakymo - nei žmogui, nei varnui. 

Jų bures pamatė krante esantys vyrai. Draugai ir giminaičiai sveikin- 
damiesi ėmė šūkčioti ir tų šauksmų aidas ritosi per visą įlanką. Bet tik ne 
„Tylos“ įgula. Ant jos denio stovintis būrys nebylių ir mišrūnų „Geležinei 
pergalei“ artinantis nepratarė nė žodžio. Į jį spoksojo vyrai, kurių oda buvo 
juoda kaip degutas, ir kiti - žemaūgiai ir plaukuoti nelyginant pietiečių bež- 
džionės. Pabaisos, dingtelėjo Viktarionui. 

Iki „Tylos“ likus dvidešimčiai jardų, jie išmetė inkarą. 

— Nuleiskite valtį. Plauksiu į krantą. 

Kol irkluotojai susėdo į vietas, Viktarionas prisijuosė kardasaitį; vieną jo 
klubą lietė ilgasis kalavijas, prie kito glaudėsi durklas. Nutas Barzdaskutys 
užmetė lordui kapitonui ant pečių apsiaustą ir jį susegė. Tas apsiaustas buvo 
iš devynsluoksnio auksinio audeklo, pasiūtas taip, kad atrodytų kaip Grei- 
džojų ženklas - krakenas, kurio rankos čiuptuvai tabalavo iki aulinių batų. 
Po apsiaustu Viktarionas dėvėjo sunkius pilkus šarvinius marškinius, o po 
jais buvo pasivilkęs juodos kietintos odos pamušą. Prie Keilino Griovos jis 
įprato nenusivilkti šarvinių marškinių nei dieną, nei naktį. Iškęsti pečių ir 
nugaros dilgčiojimus buvo lengviau, nei tverti skausmą, kai imi viduriuoti 
krauju. Užnuodytoms pelkių velnių strėlėms pakako pradrėksti žmogui odą 
ir po kelių valandų jis jau rėkdavo ir čiurkšdavo - jo gyvastis nepaliaujamais 
raudonais ir rudais pliūpsniais srūdavo kojomis žemyn. Kad ir kam atitektų 
Jūros akmens sostas, tvarkytis su pelkių velniais teks man. 

Viktarionas užsidėjo aukštą, juodą karo šalmą, kurį kalvis buvo nukalęs 
kaip krakeną su čiuptuvais, apsivijusiais jo skruostus ir sunėrusiais galus po 
smakru. Per tą laiką jūreiviai paruošė valtį. 

- Skrynias patikiu tau, - lipdamas per valties kraštą tarė jis Barzdasku- 
čiui. - Žiūrėk, stropiai jas saugok. 

Nuo tų skrynių labai daug kas priklausė. 

- Kaip įsakysi, tavo malonybe. 

Viktarionas rūsčiai suraukė antakius. 

- Kol kas aš dar ne karalius. 

Ir įlipo į valtį. 

Įsibridęs į bangų mūšą, ant vienos rankos dilbio pasikabinęs odmaišį su 
jūros vandeniu, Viktariono laukė Eironas Šlapiagalvis. Žynys buvo liesas 
ir augalotas, nors ne toks aukštas kaip Viktarionas. Liesame Eirono veide, 
išsišovusi tarsi ryklio pelekas, stirksojo nosis, o akys atrodė lyg geležinės. 

Barzda siekė juosmenį, o susiraizgiusios it virvės plaukų sruogos pučiant 
vėjui plakėsi į pakinklius. 

- Broli, - jam prie čiurnų lūžtant ir putojant bangoms tarė žynys, - kas 
mirė, niekada nemirs. 

— Bet vėl prisikels, tvirtesnis ir stipresnis. 

Viktarionas nusiėmė šalmą ir atsiklaupė. Įlankos vanduo apsėmė jam 
batus ir kiaurai permerkė kelnes, mat Eironas iš odmaišio negailėdamas 
šliūkštelėjo Viktarionui ant kaktos jūros vandens. Tada jiedu pasimeldė. 

- Kur mūsų brolis, kur Varnaakis? — sukalbėjus maldas Eirono Šlapia- 
galvio paklausė lordas kapitonas. 

- Jo palapinė didelė, iš auksinio audeklo, o stovi ji ten, iš kur sklinda 
didžiausias triukšmas. Jis kviečiasi pas save bedievius ir pabaisas, dar bjau- 
resnius nei anksčiau. Jo gyslose mūsų tėvo kraujas sugedo. 

- Ir motinos kraujas. | 

Čia, šventoje vietoje, po Nagos kaulais ir tarp Pilkojo karaliaus menės 
griuvėsių, Viktarionas neketino prabilti apie giminaičių žudymą, bet iš ti- 
kro daugybę naktų sapnavo, kaip šarvine pirštine apmautu kumščiu smogia 
besišypsančiam Euronui į veidą, smogia ir smogia tol, kol sumala jį į košę ir 
paleistas blogas kraujas išteka. Neturėčiau taip elgtis. Daviau Beilonui žodį. 

- Ar visi susirinko? - paklausė jis savo brolio žynio. 

- Visi, turintys bent šiokią tokią įtaką. Kapitonai ir karaliai. - Geležies 
salose tai buvo tas pats, mat kiekvienas kapitonas buvo karalius savo denyje, 
o kiekvienas karalius turėjo būti ir kapitonas. - Ketini varžytis dėl mūsų 
tėvo karūnos? 

Viktarionas pamėgino įsivaizduoti save, sėdintį Jūros akmens soste. 

— Jei Nuskendęs Dievas panorės... 

— Bangos prabils, - gręždamasis eiti pasakė Eironas Šlapiagalvis. - Klau- 
svk bangų, broli. 

- Žinoma. 

Ir pagalvojo, kaip skambėtų jo vardas, šnabždamas bangų ir garsiai šau- 
kiamas kapitonų ir karalių. Jei toks mano likimas, aš nuo jo nebėgsiu. 

Aplink jį susirinko žmonių minia palinkėti sėkmės ir pelnyti palanku- 
mo. Viktarionas matė čia vyrus iš visų salų: Blektaidus, Taunius, Orkvudus, 
Stountrius, Vinčus ir daug kitų. Gudbroliai iš Senojo Viko, Gudbroliai iš 
Didžiojo Viko ir Gudbroliai iš Orkmonto - visi jie buvo čia. Atplaukė ir 
Kodai, bet visi save gerbiantys vyrai juos niekino. Kuklūs piemenys, audė- 
tai ir tinklų rezgėjai stovėjo petys į petį su senų ir garbingų giminių vyrais; 
net patys žemiausi, kurių gyslomis tekėjo vergų ir sūriųjų žmonų kraujas. 
Volmarkas patapšnojo Viktarionui per petį; du Sparai įspraudė jam į rankas 
odmaišį vyno. Jis godžiai atsigėrė, atgalia ranka nusibraukė lūpas ir leidosi 
vedamas prie laužų, ant kurių virė valgis, - mat norėjo pasiklausyti jų kalbų 
apie karą, karūnas, plėšikiškus žygius, apie savo valdymo šlovę ir laisvę. 

Vakare Geležinio laivyno vyrai, ištempę už potvynio vandens linijos, 
pastatė didžiulę palapinę, pasiūtą iš burių drobės, tad Viktarionas galėjo 
priimti pusšimtį garsių kapitonų ir pavaišinti juos ant iešmo keptu ožiuku, 
sūdytom menkėm ir omarais. Atėjo ir Eironas. Jis valgė žuvies ir gėrė van- 
denį, nors kapitonai išplempė tiek alaus, kad jame būtų galėję nuskandin- 
ti visą Geležinį laivyną. Dauguma kapitonų pažadėjo už jį balsuosiantys: 
Fralegas Stiprusis, gudruolis Alvinas Šarpas, Kuprius Hotas Harlas. Hotas 
net pasiūlė išleisti už Viktariono savo dukterį, kad ši būtų karalienė. 

- Su žmonomis man nesiseka, - atsakė jam Viktarionas. Pirmoji jo žmo- 
na mirė gimdydama, o jo duktė gimė negyva. Antrąją į kapus nuvarė raupai. 
O trečiąją... 

- Karalius privalo turėti įpėdinį, - neatlyžo Hotas. - Varnaakis į kara- 
liaus rinkimus atsivedė parodyti tris savo sūnus. 

— Benkartus ir mišrūnus. Kiek tavo dukrai metų? 

— Dvylika, - tarė Hotas. - Ji graži, vaisinga, ką tik pirmą kartą kraujavu- 
si, medaus geltonumo plaukais. Jos krūtys kol kas mažos, bet klubai platūs. 
Ji panašesnė į motiną, o ne į mane. 

Viktarionas suprato, jog tai reiškia, kad mergaitė neturi kupros. Bet kai 
pamėgino ją įsivaizduoti, prieš akis iškilo žmona, kurią jis nužudė. Jis kūk- 
čiojo sulig kiekvienu savo smūgiu, o paskui per uolų akmenis nunešė ją prie 
jūros krabams. 

- Kai būsiu karūnuotas, mielai užmesiu akį į tavo mergaitę, - pažadėjo jis. 

Nieko daugiau Hotas ir negalėjo tikėtis, tad patenkintas nukėblino šalin. 

Įtikti Beilorui Blektaidui buvo sunkiau. Jis sėdėjo šalia Viktariono apsi- 
vilkęs tuniką iš žaliai ir juodai dažytos ėriuko vilnos, guvus, skaisčiaveidis ir 
gražus. Jo apsiaustas buvo pasiūtas iš sabalenų ir susegtas sidabrine septyn- 
kampe žvaigžde. Trejus metus jis praleido Senmiestyje kaip įkaitas ir grįžo 
garbindamas septynis žaliųjų kraštų dievus. 

- Beilonas buvo pamišęs, Eironas - dar didesnis pamišėlis, o Euronas - 
didžiausias pamišėlis iš visų. O kaip tu, lorde kapitone? Jei sušuksiu tavo 
vardą, ar padarysi galą šiam paikam karui? 

Viktarionas suraukė antakius. 

— Nori, kad prisipažinčiau nugalėtas? 

- Jei reikės... Negalime vieni kariauti su visu Vesterosu. Didžiam mūsų 
sielvartui, tai įrodė karalius Robertas. Jis tvirtino, kad už laisvę Beilonas 
sumokės geležinę kainą, bet mūsų moterys nupirko Beilono karūną sumo- 
kėjusios tuščiomis lovomis. Mano motina buvo viena iš jų. Senoji Tvarka 
mirė. 

- Kas mirė, niekada nemirs, bet prisikels tvirtesnis ir stipresnis. Po šim- 
to metų apie Beiloną Narsųjį žmonės dainuos dainas. 

— Vadink jį Beilonu Našlių Rūpintoju. Jo laisvę mielai mainyčiau į tėvą. 
Gal gali man jį duoti? 

Viktarionas nieko neatsakė, ir Blektaidas prunkštelėjęs nuėjo. 

Palapinėje įšilo oras ir prirūko dūmų. Du Goroldo Gudbrolio sūnūs su- 
sikivirčiję susikovė ir apvertė stalą; Vilas Nuolankusis pralaimėjo lažybas 
ir jam teko valgyti savo batą; Mažasis Lenvudas Taunis griežė smuiku, o 
Romnis Audėjas traukė „Kruviną taurę“, „Plieninį lietų“ ir kitas karo dvasią 
žadinančias dainas. Kvarlas Mergelė ir Eldredas Kodas šoko pirštų šokį. Ir 
kai vienas iš Eldredo pirštų pliūkštelėjo į Ralfo Luošio vyno taurę, palapinė- 
je nuvilnijo griausmingas juokas. 

Tarp besijuokiančiųjų buvo ir moteris. Pakilęs nuo suolo, Viktarionas 
pamatė ją prie palapinės atvarto, kažką šnabždančią į ausį Kvarlui Merge- 
lei, kuris, išgirdęs jos žodžius, taip pat nusijuokė. Jis vylėsi, kad ji nebus 
tokia kvaila ir čia neatplauks, ir vis dėlto, kai ją pamatė, nesusilaikė ir nu- 
sišypsojo. 

— Aša! - įsakmiai sušuko Viktarionas. - Dukterėčia! 

Ji priėjo prie dėdės, - liekna, grakšti, avinti baltų druskos dėmių išmar- 
gintais odiniais ilgaauliais batais, mūvinti žalias vilnones kelnes, apsivilkusi 
rudą pašiltintą tuniką ir odinukę gerokai atlaisvintais raišteliais. 

— Dėde... - Aša Greidžoj buvo aukšta moteris, bet jai vis tiek teko pasi- 
stiebti, kad pasiektų pabučiuoti Viktarioną į skruostą. - Malonu tave matyti 
karalienės rinkimuose. 

— Karalienės rinkimuose? - nusijuokė Viktarionas. - Ar tu girta, dukte- 
rėčia? Sėskis. Pakrantėje tavo „Juodojo vėjo“ nemačiau. 

- Palikau jį prie Norno Gudbrolio pilies ir atkeliavau čia sausuma. - 
Klestelėjusi ant aukštos kėdės, ji, nieko nelaukdama, pasiėmė Nuto Barz- 
daskučio vyną. Nutas neprieštaravo; jau senokai buvo tiek prisigėręs, kad 
nukrito po stalu. - Kas vadovauja kariuomenei prie Griovos? 

— Ralfas Keningas. Dabar, kai Jaunasis Vilkas žuvęs, mums ramybės ne- 
duoda tik pelkių velniai. 

— Starkai nebuvo vieninteliai šiauriečiai. Geležinis sostas Šiaurės sergė- 
toju paskyrė Dredtorto lordą. 

— Ketini mane mokyti karo meno? Aš vadovavau mūšiams, kai tu dar 
čiulpei motinos krūtį. 

— Vadovaudavai ir juos pralaimėdavai. 

Aša gurkštelėjo vyno. 

Viktarionui nepatiko, kad dukterėčia jam priminė Gražiąją salą. 

— Kiekvienas vyras jaunystėje turi pralaimėti mūšį, kad sulaukęs bran- 
dos nepralaimėtų karo. Tikiuosi, atkeliavai čia ne sosto siekti? 

Norėdama paerzinti dėdę, ji šyptelėjo. 

— Ojeigu dėl to? 

- Čia yra vyrų, prisimenančių tuos laikus, kai dar buvai maža mergaitė, 
nuoga plaukiojai po jūrą ir žaidei su lėle. 


254 GEORGE R. R. MARTIN 


- Žaisdavau ir su kirviais. 

- Žaisdavai, - turėjo pripažinti Viktarionas, - bet moteris trokšta vyro, o 
ne karūnos. Kai tapsiu karaliumi, vyrą aš tau rasiu. 

— Dėdė man labai geras. Gal, kai tapsiu karaliene, turėčiau paieškoti tau 
gražios žmonelės? 

- Su žmonomis man nesiseka. Ar seniai tu čia? 

- Gana seniai, tad spėjau pamatyti, jog dėdė Šlapiagalvis sukėlė didesnį 
triukšmą, nei ketino. Pretenzijas į sostą ketina pareikšti Dramas, o Triskart 
Skendusį Tarlą kažkas girdėjo šnekant, kad Maronas Volmarkas yra tikrasis 
Juodosios giminės įpėdinis. 

— Karalius turi būti kilęs iš krakenų. 

- Varnaakis ir yra krakenas. Vyresnysis brolis turi pirmenybę prieš jau- 
nesnįjį. - Aša pasilenkė prie dėdės. - Bet aš esu karaliaus Beilono kūnas ir 
kraujas, tad turiu pirmenybę prieš jus abu. Paklausyk manęs, dėde... 

Bet staiga įsiviešpatavo tyla. Dainos nutilo, Mažasis Lenvudas Taunis 
nuleido smuiką, visi vyrai pasuko galvas. Net lėkštės ir peiliai nebetarškėjo. 

Į palapinę, kurioje vyko puota, įžengė keliolika naujų svečių. Viktario- 
nas pamatė Bjauriaveidį Joną Mirą, Torvaldą Rudadantį, Kairiarankį Luką 
Kodą. Germundas Botlis buvo sukryžiavęs rankas ant paauksuoto antkrūti- 
nio, kurį nusiėmė nuo Lanisterių kariuomenės kapitono per pirmąjį Beilono 
sukilimą. Šalia jo stovėjo Orkvudas iš Orkmonto. Jiems už nugarų stypsojo 
Akmeninė Ranka, Kvelonas Romusis ir Raudonasis Irklininkas ugniniais į 
kaseles supintais plaukais. Taip pat Ralfas Piemuo, Ralfas iš Lordsporto ir 
Kvarlas Pavergtasis. 

Ir, žinoma, Varnaakis, Euronas Greidžojus. 

Jis atrodo nė kiek nepasikeitęs, pagalvojo Viktarionas. Visai toks pat, kaip 
tą dieną, kai pasijuokė iš manęs ir išplaukė. Euronas buvo dailiausias iš visų 
lordo Kvelono sūnų ir treji tremties metai jo išvaizdos nepakeitė. Jo plaukai 
tebebuvo juodi kaip jūra vidurnaktį, juose nebuvo matyti nė vienos baltai 
putotos bangelės, o veido oda po tvarkingai pakirpta juoda barzda tebebu- 
vo glotni ir pablyškusi. Kairę Eurono akį dengė juodas odinis raištis, bet 
dešinė buvo mėlyna kaip vasaros dangus. 

Besišypsanti jo akis, dingtelėjo Viktarionui. 

— Varnaaki, - pasisveikino jis. 

- Karaliau Varnaaki, broli. - Euronas nusišypsojo. Lempų šviesoje jo lū- 
pos atrodė labai tamsios, suskeldėjusios ir pamėlusios. 

- Karaliumi taps tik tas, kurį išrinksime karaliaus rinkimuose. - Šlapia- 
galvis atsistojo. - Bedievis... 

- „negali užimti Jūros akmens sosto. Žinau. - Euronas apsidairė po 
palapinę. - Bet taip jau susiklostė, kad pastaruoju metu dažnai sėdėdavau 
Jūros akmens soste. Ir niekas neprieštaravo. - Besišypsanti jo akis blykstelė- 
jo. - Kas daugiau už mane išmano apie dievus? Apie arklių ir ugnies dievus, 

apie auksinius dievus su brangakmenių akimis, apie dievus, išdrožtus iš ke- 
dro, apie dievus, iškaltus kalnų uolose, apie oro dievus... pažįstu juos visus. 
Mačiau, kaip tuos dievus garbinantys žmonės puošia juos gėlių vainikais ir 
jų vardu lieja ožių, jaučių ir vaikų kraują. Girdėjau ir maldas, kalbamas pus- 
šimčiu skirtingų kalbų. „Išgydyk man sausgėlos suluošintą koją, priversk 
tą mergelę mane pamilti, padovanok man sveiką sūnų. Padėk man, gelbėk 
mane, padaryk mane turtingą... apgink mane! Saugok mane nuo priešų, 
nuo tamsos, nuo pilve šiugždančių krabų, nuo arklių lordų, nuo vergų pir- 
klių, nuo samdomų kalavijuočių prie namų slenksčio. Saugok mane nuo 
„Tylos“.“ - Jis nusijuokė. - Bedievis? Kodėl taip sakai, Eironai, juk esu dievo- 
čiausias vyras iš visų, kada nors iškėlusių bures! Tu tarnauji vienam dievui, 
Šlapiagalvi, o aš esu tarnavęs dešimčiai tūkstančių dievų. Nuo Ibo iki pat 
Ašajaus, išvydę mano bures, žmonės puola melstis. 

Žynys kilstelėjo liesą pirštą. 

- Jie meldžiasi medžiams, auksiniams stabams ir visokioms šlykštynėms 
ožio galva. Netikriems dievams... 

— Tiesa, - linktelėjo Euronas, - ir dėl šios nuodėmės aš juos žudau. Jų 
kraują išpilu į jūrą, o jų klykiančias moteris pripildau savo sėklos. Jų die- 
vukai negeba manęs sustabdyti, tad akivaizdu, kad yra netikri. Aš pamal- 
desnis net už tave, Eironai. Ko gero, tai tau derėtų klauptis prieš mane pa- 
laiminimo. 

Tai išgirdęs, Raudonasis Irklininkas garsiai nusijuokė, o kiti pasekė jo 
pavyzdžiu. 

— Kvailiai, - atrėžė žynys. - Kvailiai, vergai ir akli vyrai — štai kas jūs. 
Argi nematote, kas prieš jus stovi? 

— Karalius, - tarė Kvelonas Romusis. 

Šlapiagalvis nusispjovė ir iš palapinės žengė į tamsą. 

Jam išėjus, besišypsanti Varno akis nukrypo į Viktarioną. 

— Lorde kapitone, ar nė žodžiu nepasveikinsi brolio, kuris taip ilgai buvo 
išplaukęs? Nei tu, Aša? Kaip gyvuoja tavo ledi motina? 

- Prastai, - pasakė Aša. - Per kažkokio vyro malonę ji tapo našle. 

Euronas gūžtelėjo. 

- Girdėjau, kad Beiloną nubloškė ir myriop pasiuntė Audros dievas. Kas 
tas vyras, kuris jį nužudė? Pasakyk man jo vardą, dukterėčia, kad galėčiau 
atkeršyti. 

Aša pakilo nuo suolo. 

- Jo vardą žinai ir pats. Trejus metus buvai išplaukęs ir staiga „Tyla“ grįž- 
ta kitą dieną po mano lordo tėvo žūties. 

- Kaltini mane? - tyliai paklausė Euronas. 

— O turėčiau kaltinti? 

Aša kalbėjo griežtai ir Viktarionas suraukė antakius. Su Varnaakiu taip 
kalbėti buvo pavojinga, net kai besišypsanti jo akis išdykėliškai spindėjo. 

— Ar aš įsakinėju vėjams? - pasiteiravo Varnaakis savo padėjėjų. 

— Ne, tavo malonybe, - atsakė Orkvudas iš Orkmonto. 

- Vėjams niekas negali įsakinėti, - pritarė Germundas Botlis. 

- Jei turėtum galią įsakinėti vėjams, - įsiterpė ir Raudonasis Irklinin- 
kas, - plauktum kur panorėjęs ir niekada nepatektum į štilį. 

— Štai tau ir atsakymas iš trijų narsių vyrų lūpų, - tarė Euronas. - Kai žuvo 
Beilonas, „Tyla“ buvo jūroje. Jei abejoji dėdės žodžiu, gali pasiklausti įgulos. 

— Nebylių įgulos? Taip, man labai reikia jų atsakymų... 

— Vyro tau reikia. - Euronas vėl atsigręžė į savo palydą. - Torvaldai, ne- 
pamenu, ar turi žmoną“ 

— Tik vieną. - Torvaldas Rudadantis plačiai nusišypsojo ir atskleidė, ko- 
dėl gavo tokią pravardę. 

— Užtat aš nevedęs, - pareiškė Kairiarankis Lukas Kodas. 

- Ir nėra ko stebėtis, - pasakė Aša. - Kodus niekina ir visos moterys. 
Nežiūrėk į mane taip liūdnai, Lukai. Juk tebeturi savo garsiąją ranką. - Taip 
tarusi, ji sugniaužė kumštį ir energingai pakratė jį, lyg smūgiuotų. 

Kodas pratrūko keiktis ir nesiliovė, kol Varnaakis delnu palietė jam krū- 
tinę. 

- Ar taip gražu, Aša? Sužeidei Luką iki širdies gelmių. 

— Bet ne taip skaudžiai, kaip nurėžusi kotą. Kirvį mėtau ne blogiau už 
bet kurį vyrą, bet kai taikinys toks mažas... 

- Ši mergina užsimiršta, - piktai suniurnėjo Bjauriaveidis Jonas Miras. - 
Beilonas leido Ašai tikėti, kad ji yra vyras. 

— Tą pačią klaidą augindamas tave padarė ir tavo tėvas, - neliko skolin- 
ga Aša. 

- Atiduok ją man, Euronai, - paprašė Raudonasis Irklininkas. - Karšiu 
jai kailį tol, kol jos užpakalis bus toks pat raudonas kaip mano plaukai. 

- Eikš, pamėgink, - pakvietė jį Aša. - Po to vadinsime tave Raudonuoju 
Eunuchu. - Rankoje ji laikė svaidomąjį kirvį. Mėtė jį aukštyn, o krentantį 
vikriai sugaudavo. - Štai mano vyras, dėde. Kiekvienas kitas, kuris manęs 
geidžia, pirmiausia turės reikalų su juo. 

Viktarionas trenkė kumščiu į stalą. 

— Neleisiu, kad čia būtų pralietas kraujas. Euronai, pasiimk savo... nu- 
mylėtinius ir eik sau. 

- Tikėjausi, kad maloniau mane sutiksi, broli. Aš - tavo vyresnysis brolis, 
o netrukus būsiu ir... teisėtas karalius. 

Viktariono veidas apsiniaukė. 

— Per rinkimus kalbės visi susirinkę žmonės, tada ir pamatysime, kas už- 
sidės karūną, padirbdintą iš jūros išplukdyto medžio. 

— Pritariu. 

Euronas kilstelėjo du ištiestus pirštus prie akies raiščio ir išėjo. Kiti, 
tarsi sarginiai šunys, nusekė jam iš paskos. Jiems išėjus liko tvyroti tyla, 

kol Mažasis Lenvudas Taunis pakėlė prie peties.smuiką. Vėl ėmė lietis vy- 
nas ir alus, bet kai kuriuos svečius troškulys staiga liovėsi kankinęs. Atsar- 
giai laikydamas savo kruviną ranką, iš palapinės slapta išspruko Eldredas 
Kodas. Jo pavyzdžiu pasekė Vilas Nuolankusis, Hotas Harlas ir dauguma 
Gudbrolių. 

— Dėdėe, - uždėjusi ranką jam ant peties pasiūlė Aša, - gal pasivaikščio- 
kime?.. 

Lauke palengva įsismarkavo vėjas. Per išblyškusį mėnulio veidą skubriai 
plaukė debesys. Jie truputį priminė irklinius laivus, lekiančius kažko tara- 
nuoti. Danguje spindėjo vos kelios blausios žvaigždės. Prie kranto, kiek akis 
užmato, stovėjo laivai, ilgi jų stiebai kilo iš bangų į dangų tarsi miško me- 
džiai. Viktarionas girdėjo, kaip jų korpusai brūžinasi į smėlį; girdėjo, kaip 
girgžda ištemptos virvės, kaip plakasi vėliavos. Toliau, gilesniuose įlankos 
vandenyse, nuleidę inkarus, ant bangų suposi didesni laivai, jie atrodė lyg 
rūko gaubiamos šmėklos. 

Jiedu kartu žingsniavo pakrante, kur nebesiekė bangos, tolyn nuo stovy- 
klaviečių ir laužų, ant kurių virė valgis. 

- Pasakyk man tiesą, dėde, - prabilo Aša, - kodėl Euronas tuomet taip 
staiga išplaukė? 

— Varnaakis dažnai išplaukdavo plėšikauti. 

- Bet niekada taip ilgai neužtrukdavo. 

- Jis su „Tyla“ išplaukė į rytus. O tai - ilga kelionė. 

— Klausiau, kodėl jis išplaukė, o ne kur. - Dėdei nieko neatsakius, Aša 
pridūrė: - Kai „Tyla“ išplaukė, manęs namie nebuvo. „Juoduoju vėju“ api- 
plaukiau Arborą ir pasiekiau Brastos Akmenis, nes norėjau nugvelbti kelis 
niekučius iš Lyso piratų. Kai grįžau, Euronas buvo išplaukęs, o tavo naujoji 
Žmona mirusi. 

- Ji buvo tik sūrioji žmona. 

Nuo tos dienos, kai atidavė ją krabams, Viktarionas dar nebuvo palie- 
tęs jokios kitos moters. Tapęs karaliumi, vėl turėsiu vesti. Tikrą žmoną, kuri 
būtų mano karalienė ir pagimdytų sūnų. Karalius privalo turėti įpėdinį. 

— Mano tėvas atsisakė apie ją kalbėti, - tarė Aša. 

— Nėra prasmės kalbėti apie tai, ko niekas negali pakeisti. - Buvo aki- 
vaizdu, kad ši tema jam nemaloni. - Mačiau Skaitytojo laivą. 

— Kad išviliočiau jį iš Knygų bokšto, turėjau pasitelkti visą savo žavesį. 

Vadinasi, Harlai ją palaiko. Viktarionas dar labiau susiraukė. 

— Negali tikėtis valdžios. Esi moteris. 

— Ar dėl to, kad visuomet pralaimiu varžytuves, kas toliau nučiurkš? — 
nusijuokė Aša. - Dėde, man labai nesmagu sakyti, bet gal tu ir teisus. Jau 
keturias dienas ir naktis geriu su kapitonais ir jų giminaičiais, klausausi, ką 
jie sako ir... ko nesako. Mane palaikys maniškiai ir dauguma Harlų giminės 
vyrų. Taip pat laimėjau Triso Botlio ir dar kelių vyrų palankumą. Bet to ne- 

pakanka. - Ji paspyrė akmenį ir šis pūkštelėjo į vandenį tarp dviejų ilglai- 
vių. - Ketinu sušukti savo dėdės vardą. 

— Kurio būtent? - sukluso Viktarionas. - Turi juos tris. 

- Keturis. Dėde, paklausyk manęs. Pati uždėsiu tau ant galvos karūną iš 
jūros išmesto medžio, jei... sutiksi valdžią dalytis su manimi. 

- Dalytis valdžią? Argi tai įmanoma? - Šiai moteriai visai protas pasi- 
maišė. Ar ji nori būti mano karalienė? Viktarionas susigriebė žvelgiantis į 
Ašą taip, kaip niekada iki šiol nebuvo žvelgęs. Ir pajuto bundant savo lytį. Ji 
Beilono duktė, priminė sau jis. Prisiminė laikus, kai ji buvo maža mergaitė ir 
svaidė į duris kirvukus. Jis sukryžiavo rankas ant krūtinės. - Jūros akmens 
soste gali sėdėti tik vienas. 

— Tuomet tu jame sėdėk, - tarė Aša. - O aš stovėsiu už krėslo atlošo, 
saugosiu tavo užnugarį ir kartais pašnabždėsiu ką nors į ausį. Joks karalius 
negali valdyti visiškai vienas. Net kai Geležinis sostas priklausė drakonams, 
jie turėjo pagalbininkų žmonių. Karaliaus rankų. Leisk man būti tavo ran- 
ka, dėde. 

Nė vienam iš Salų karalių niekada nereikėjo rankos, o juo labiau - mo- 
ters. Išgėrę kapitonai ir karaliai iš manęs juoktysi. 

— Kodėl nori būti mano ranka? 

— Kad baigčiau šį karą, kol jis nepribaigė mūsų. Laimėjome jau viską, ką 
norėjome laimėti ir... jei nesudarysime taikos, taip pat greitai viską prarasi- 
me. Labai mandagiai kreipiausi į ledi Glover ir ji mane patikino, kad jos lor- 
das vyras linkęs su manimi derėtis. Ji tvirtina, kad jei atiduosime Gūdmiškį, 
Toreno Kertainį ir Keilino Griovą, šiauriečiai užleis mums Jūrų Drakono 
kyšulį ir visą Akmenuotąjį krantą. Ten gyvena nedaug žmonių, bet šie kraš- 
tai dešimt kartų didesni už visas mūsų salas, kartu sudėtas. Taikos sutartį 
patvirtintume apsikeitę įkaitais, ir abi šalys įsipareigotų paremti viena kitą, 
jei Geležinis sostas... 

Viktarionas nusijuokė. 

- Ta ledi Glover tave, dukterėčia, už nosies vedžioja. Jūrų Drakono ky- 
šulys ir Akmenuotasis krantas jau dabar priklauso mums. Tad kuriems ga- 
lams turėtume ką nors grąžinti? Vinterfelas paleistas pelenais ir žlugęs, o 
Jaunasis Vilkas nukirsta galva pūva po žeme. Mes turėsime visą šiaurę, kaip 
tavo lordas tėvas ir svajojo. 

— Kai išmoksime irkluoti laivus per miškus tarp medžių, galbūt taip ir 
bus. Žvejui ant kabliuko gali užkibti net milžinė žuvis, bet jei vargšelis laiku 
nenupjaus virvės ir jos nepaleis, toks laimikis įsitemps jį į jūrą ir pražudys. 
Šiaurė pernelyg didelė, kad išlaikytume ją savo valdžioje, be to, per tankiai 
apgyventa šiauriečių. 

— Grįžk prie savo lėlių, dukterėčia. O pergalingus karus palik kariams. - 
Viktarionas sugniaužė kumščius ir ištiesė. - Turiu dvi rankas. Trečia vyrui 
nereikalinga. 

- Bet pažįstu vyrą, kuriam reikia Harlų giminės palaikymo. 

- Hotas Kuprius siūlė man į žmonas savo dukterį, kad turėčiau karalie- 
nę. Jei vesiu ją, visi Harlai bus mano pusėje. 

Ši žinia merginą pribloškė. 

- Harlų giminę valdo lordas Rodrikas. 

— Rodrikas neturi dukterų, tik knygų. Hotas bus jo įpėdinis, o aš - ka- 
ralius. - Šie garsiai ištarti Viktariono žodžiai skambėjo gana įtikinamai. — 
Varnaakis per ilgai plaukiojo. 

— Kai kurie vyrai iš tolo atrodo didesni, - įspėjo dėdę Aša. - Jei tik iš- 
drįsi, pasivaikščiok tarp laužų, ant kurių verda valgis, ir pasiklausyk. Vyrai 
nekalba nei apie tavo jėgą, nei apie grožį, kuriuo garsėju aš. Jie šneka tik apie 
Varnaakį; apie tolimas šalis, kurias jis aplankė, apie moteris, kurias išprie- 
vartavo, apie jo nužudytus vyrus, apie jo apiplėštus miestus ir apie tai, kaip 
prie Lanisporto jis sudegino lordo Taivino laivyną... 

- Liūto laivyną sudeginau aš, - užsiplieskė Viktarionas. - Savo rankomis 
nusviedžiau pirmą deglą ant jo flagmano denio. 

- Varnaakis surezgė planą. - Aša uždėjo delną dėdei ant dilbio. - Ir nu- 
žudė tavo žmoną... ar ne? 

Beilonas įsakė jiems apie tai nekalbėti, tačiau Beilonas buvo miręs. 

- Jis užtaisė mano Žmonai vaiką ir privertė mane ją nužudyti. Būčiau 
nudobęs ir jį, bet Beilonas savo pilyje nebūtų pakentęs brolžudystės. Jis iš- 
trėmė Euroną ir prisakė negrįžti... 

— „kol Beilonas bus gyvas? 

Viktarionas įsistebeilijo į savo kumščius. 

- Ji įtaisė man ragus. Neturėjau kitos išeities. 

Jei būtų pasklidusios kalbos, vyrai būtų iš manęs juokęsi taip, kaip juokėsi 
Varnaakis, kai kibau jam į atlapus. „Ji atėjo pas mane sudrėkusi ir apimta 
geismo, - gyrėsi jis. - Rodos, Viktarionas didis visur, tik ne ten, kur tikrai 
svarbu.“ Bet šito pasakyti Ašai jis negalėjo. 

— Man tavęs gaila, - tarė Aša, - o dar labiau gaila jos... Ir vis dėlto nepa- 
lieki man kito pasirinkimo, tik pačiai siekti Jūros akmens sosto. 

Tu negali jo siekti. 

- Tavo gyvenimas - tavo rankose, moterie. 

- Žinau, - atsakė ji ir nuėjo. 


SKENDEĘS VYRAS 


Ū i kai kojos ir rankos sustiro nuo šalčio, Eironas Greidžojus šiaip taip 
išbrido į krantą ir vėl apsivilko drabužius. 

Susidūręs su Varnaakiu jis spruko, lyg būtų buvęs silpnas kaip anksčiau, 
bet virš galvos lūžtančios bangos dar kartą jam priminė, kad anas vyras mi- 
ręs. Atgimiau iš jūros tvirtesnis ir stipresnis. Jo įbauginti negalėjo nei joks 
mirtingasis vyras, nei juo labiau tamsa arba jo sielos kaulai, pilki ir šiurpūs 
jo sielos kaulai. Besiveriančios durys, surūdijusių vyrių girgždėjimas. 

Žynio drabužiai, prieš dvi savaites skalbti ir sustirę nuo sūraus jūros van- 
dens, velkantis traškėjo. Vilna prilipo prie šlapios Eirono krūtinės ir sugėrė 
jam nuo plaukų varvantį sūrymą. Prisisėmęs odmaišį vandens, Eironas per- 
simetė jį per petį. 

Eironui pėdinant pakrante, į jį tamsoje atsitrenkė, gamtinius reikalus at- 
likęs ir dabar grįžtantis skendęs vyras. 

- Šlapiagalvi... - sumurmėjo jis. 

Eironas uždėjo ranką jam ant galvos, palaimino ir patraukė toliau. Ne- 
trukus prasidėjo įkalnė - iš pradžių vos pastebima, paskui statesnė. Tarpu- 
pirščiuose pajutęs šiugždant šiurkščią žolę, suprato įveikęs pakrantės ruo- 
žą. Jis kopė lėtai, klausydamasis bangų. Jūra niekada nepavargsta. Ir man 
nederėtų. 

Kalvos viršūnėje, tarsi didžiulių balsvų medžių kamienai, iš žemės sty- 
rojo keturiasdešimt keturi milžiniški akmeniniai šonkauliai. Pamačius juos, 
Eironui ėmė smarkiau plakti širdis. Naga buvo pirmasis jūros drakonas, ga- 
lingiausias iš visų, kada nors išnirusių iš jūros bangų. Jis mito krakenais ir 
leviatanais, įniršio apimtas, paskandindavo salas, ir vis dėlto Pilkasis kara- 
lius jį nukovė, o Nuskendęs Dievas drakono kaulus pavertė akmeniu, kad 
žmonės niekada nesiliautų stebėjęsi pirmojo karaliaus narsa. Nagos šon- 
kauliai tapo jo ilgosios menės sijomis ir kolonomis, o žandikauliai - sostu. 
Jis čia valdė tūkstantį ir septynerius metus, prisiminė Eironas. Čia paėmė į 
žmonas undinę, čia rengė karus su Audros dievu. Iš čia jis valdė akmenis ir 
druską, vilkėdamas drabužius, nuaustus iš jūros dumblių, ant galvos užsidė- 
jęs aukštą balkšvą karūną, pagamintą iš Nagos dantų. 

Bet tai buvo labai seniai, kai žemėje ir jūroje dar gyveno galingi vyrai. 
Menę šildė Nagos nasrų ugnis, kurią Pilkasis karalius privertė vergauti. Ant 
menės sienų kabojo iš sidabrinių dumblių nuausti gobelenai ir džiugino jo 
akį. Pilkojo karaliaus kariai puotaudavo prie didžiulio jūrų žvaigždės for- 
mos stalo, nukrauto jūrų gėrybėmis, sėdėdami iš perlamutro iškaltuose 
krėsluose. Visa ši didybė jau seniai praeity. Dabar vyrai buvo menkesnio 

stoto. Ir gyveno trumpiau. Pilkajam karaliui mirus, Audros dievas užliejo 
Nagos ugnį, krėslai ir gobelenai buvo išvogti, o menės stogas ir sienos ilgai- 
niui supuvo. Jūra prarijo net didįjį Pilkojo karaliaus sostą iš drakono ilčių. 
Liko tik Nagos kaulai, primenantys geležiniams tuos nuostabius laikus. 

Pakaks, tarė sau Eironas Greidžojus. 

Nuo akmenuotos kalvos viršūnės iškirstos leidosi devynios plačios laip- 
tų pakopos. Už jų driekėsi ošiančios Senojo Viko kalvos, o tolumoje dunk- 
sojo juodi ir grėsmingi kalnai. Eironas stabtelėjo toje vietoje, kur kadaise 
buvo durys, ištraukė odmaišio kamštį, gurkštelėjo jūros vandens ir atsisuko 
veidu į jūrą. Iš jūros gimėme, į jūrą ir grįšime. Net čia jis girdėjo nepaliauja- 
mą bangų šniokštimą ir jautė po vandeniu tūnančio dievo galybę. Eironas 
puolė ant kelių. „Atsiuntei pas mane savo žmones, - ėmė melstis jis. - Jie 
paliko savo menes ir lūšneles, savo pilis ir tvirtoves ir susirinko čia, prie Na- 
gos kaulų, iš visų žvejų kaimelių ir nuošalių slėnių. Tad dabar suteik jiems 
išminties ir jėgų atstumti apsišaukėlį.“ Jis meldėsi visą naktį, nes, kai dievas 
įžengdavo į jo širdį, Eironui Greidžojui miego tereikėdavo tiek, kiek ir ban- 
goms arba jūros žuvims. 

Pasaulį nušvietus pirmiesiems tekančios saulės spinduliams, tamsūs de- 
besys plaukė prieš vėją. Juodas dangus papilkėjo nelyginant skalūnas; juo- 
da jūra tapo žaliai pilkšva; anapus įlankos dunksantys juodi Didžiojo Viko 
kalnai įgavo begalę išlakių pušų žalumos atspalvių. Pasaulis palengva atga- 
vo spalvas, pakilo ir suplevėsavo daugybė vėliavų. Eironas matė sidabrinę 
Botlių žuvį, kruviną Vinčų mėnulį, tamsiai žalius Orkvudų medžius. Matė 
karo ragus, leviatanus, dalgius ir visur - milžiniškus auksinius krakenus. Po 
vėliavomis jau vėl triūsė vergai ir sūriosios žmonos: baksnojo žarijas ir kūrė 
laužus, skrodė žuvis, kurios pusryčiams turėjo būti patiektos kapitonams ir 
karaliams. Ryto šviesa nutvieskė akmenuotą jūros pakrantę ir Šlapiagalvis 
žiūrėjo į bundančius vyrus, nusiklojančius ruonenų antklodes ir reikalau- 
jančius pirmo rago alaus. Gerkite iki soties, pagalvojo jis, nes šiandien mūsų 
laukia dieviškas darbas. 

Pabudo ir jūra. Pakilus vėjui, pakilo ir bangos, jos dužo į ilglaivių kor- 
pusus ir taškėsi purslų fontanais. Nuskendęs Dievas keliasi, dingtelėjo Eiro- 
nui. Jis girdėjo iš jūros gelmių sklindantį jo balsą. Šiandien turiu būti čia, su 
tavimi, su tvirtu ir ištikimu savo tarnu, rodos, kalbėjo Nuskendęs Dievas. 
Bedievis nesėdės mano Jūros akmens soste. 

Skendę Eirono vyrai rado savo žynį čia, po Nagos šonkaulių lankais, sto- 
vintį tiesų, rūstų, vėjo taršomais ilgais juodais plaukais. 

— Arjau laikas? - paklausė Rasas. 

Eironas linktelėjo ir atsakė: 

— Laikas. Eikite ir kvieskite visus. 

Skendę vyrai paėmė savo vėzdus, išdrožtus iš jūros išmestų medžių, 
ir, leisdamiesi kalvos šlaitu, ėmė daužyti juos vieną į kitą. Prie jų prisidėjo 


262 GEORGE R. R. MARTIN 


kiti ir netrukus tas taukšėjimas pasklido visoje pakrantėje. Kilo toks baisus 
triukšmas ir tarškesys, tarsi šimtai medžių būtų daužęsi vieni į kitus šako- 
mis. Ėmė dunksėti ir būgnai: bum-bum-bum-bum-bum, bum-bum-bum- 
bum-bumn. Sugaudė vienas karo ragas, paskui kitas - aaaho00... 

"Vyrai - irklininkai, šturmanai, burių meistrai, laivų dailidės, kariai su 
kirviais ir žvejai su tinklais - kilo nuo laužų ir traukė prie Pilkojo karaliaus 
menės kaulų. Kai kurie iš jų turėjo patarnaujančių vergų; kai kurie - sūrių- 
jų žmonų. Kitus, - tuos, kurie pernelyg dažnai plaukdavo į žaliuojančius 
kraštus, - lydėjo meisteriai, dainiai ir riteriai. Nekilmingi vyrai susibūrė 
pusmėnulio kalvos papėdėje, o jiems už nugarų stovėjo vergai, vaikai ir mo- 
terys. Kapitonai ir karaliai kopė kalvos šlaitais. Eironas Šlapiagalvis pamatė 
linksmuolį Zigfrį Stountrį, Andriką Rūstųjį, serą Harasą Harlą Riterį. Šalia 
Stounhauzų, apsisiautęs sabalenų apsiaustu, stovėjo lordas Beiloras Blektai- 
das. Viktarionas ūgiu gerokai lenkė juos visus, išskyrus Andriką. Jo brolis 
buvo be šalmo, bet su šarvais ir krakeno apsiaustu, tviskančiu auksu ir lais- 
vai krentančiu nuo pečių. Jis turėtų tapti mūsų karaliumi. Ar kuris nors vy- 
ras, pažvelgęs į jį, galėtų tuo abejoti? 

Šlapiagalviui iškėlus liesas rankas, būgnai ir karo ragai nutilo, skendę vy- 
rai nuleido savo vėzdus ir visi susirinkusieji nuščiuvo. Tik bangos ritmingai 
ošė, bet jų šniokštimo negalėjo nutildyti joks žmogus. 

- Iš jūros gimėme ir į jūrą grįšime, - tyliai prabilo Eironas, kad žmonės 
įtemptų ausis. - Užsirūstinęs Audros dievas išviliojo Beiloną iš pilies ir tėš- 
kė žemėn, bet dabar Beilonas puotauja jūros gelmėse, Nuskendusio Dievo 
vandenų rūmuose. - Jis pakėlė akis į dangų. - Beilonas mirė! Geležinis kara- 
lius mirė! 

— Karalius mirė! - sušuko Eirono skendę vyrai. 

— Tačiau, kas mirė, niekada nemirs, o prisikels tvirtesnis ir stipresnis! — 
priminė susirinkusiems žynys. - Beilonas nukrito, Beilonas, mano brolis, 
gerbęs Senąją Tvarką ir sumokėjęs geležinę kainą. Beilonas Narsusis, Bei- 
lonas Palaimintasis, Beilonas Dukart Karūnuotasis, grąžinęs mums laisvę 
ir dievą. Beilonas mirė... bet geležinis karalius vėl prisikels, užims Jūros 
akmens sostą ir valdys salas. 

- Karalius prisikels! - atsakė jam skendę vyrai. - Jis prisikels! 

- Prisikels. Turi prisikelti. - Eirono balsas nugriaudėjo tarsi bangų 
mūša. — Tik kas? Kas turėtų užimti Beilono vietą? Kas galėtų valdyti šias 
šventas salas? Ar jis dabar čia, tarp mūsų? - Žynys plačiai išskėtė rankas. — 
Kas turi tapti mūsų karaliumi?! 

Atsakydama jam, klyktelėjo žuvėdra. Minia subruzdo, tarsi vyrai staiga 
būtų pabudę iš sapno. Kiekvienas iš jų žvilgčiojo į savo kaimynus norėda- 
mas pamatyti, kuris iš jų drįs pareikšti teises į karūną. Varnaakis niekada 
nebuvo kantrus, tarė sau Eironas Šlapiagalvis. Galbūt jis prabils pirmas. Toks 
jo žingsnis būtų buvęs pražūtingas. Kapitonai ir karaliai, sukorę ilgą kelią, 

atvyko į šią puotą ir tikrai nesirinks pirmo jiems po nosimi padėto valgio. 
Jie norės paragauti visko ir pasigardžiuoti, nuryti kąsnelį to, kąsnelį ano, kol 
pagaliau ras tą, kuris jiems labiausiai patinka. 

Bet Euronas, matyt, ir pats tai suprato. Jis stovėjo sukryžiavęs rankas ant 
krūtinės, apsuptas savo nebylių ir pabaisų. Į Eirono šauksmą atsiliepė tik 
jūros bangos ir vėjas. 

- Geležiniams reikia karaliaus, - po ilgai trukusios tylos primygtinai pa- 
kartojo žynys. - Dar kartą klausiu: kas turi tapti mūsų karaliumi? 

— Aš, - atsklido balsas nuo kalvos papėdės. 

Keli vyrai nedrąsiai šūktelėjo: „Gilbertas! Gilbertas karalius!“ Kapitonai 
pasitraukė praleisti pretendento ir jo šalininkų, kurie, užlipę ant kalvos, at- 
sistojo šalia Eirono, po Nagos kaulais. 

Pretendentas į karalius buvo aukštas ir liesas lordas liūdna veido išraiš- 
ka, įdubusiais skruostais ir švariai nusiskutęs. Trys Gilberto šalininkai sto- 
vėjo per du žingsnius jam už nugaros, laikydami jo kalaviją, skydą ir vėliavą. 
Jie buvo panašūs į augalotąjį lordą, tad Eironas sumetė, kad tie šalininkai, 
matyt, bus jo sūnūs. Vienas iš jų išskleidė vėliavą, ant kurios besileidžian- 
čios saulės fone buvo pavaizduotas puikus juodas ilglaivis. 

- Esu Gilbertas Farvindas, Vienišos Šviesos lordas, - prisistatė jis susi- 
rinkusiems. 

Eironas buvo girdėjęs apie Farvindus - keistuolius, valdančius žemes 
labiausiai į vakarus nutolusiose Didžiojo Viko pakrantėse ir dar toliau išsi- 
barsčiusias saleles, tokias mažutes, kad ant jų akmenų galėjo išsitekti nebent 
viena sodyba. Žinoma, Vieniša Šviesa buvo tolimiausia iš visų tų salų, iki 
jos reikėjo beribiu vandenynu plaukti aštuonias dienas į šiaurės vakarus, la- 
viruojant tarp ruonių ir jūrų liūtų gulyklų. Farvindai buvo net keistesni už 
kitus tų salelių gyventojus. Sklido kalbos, kad jie odos keitikai, bedieviai, 
galintys pasiversti jūrų liūtais, jūrų vėpliais ir net banginiais, - žodžiu, lau- 
kinės jūros vilkai. 

Lordas Gilbertas prabilo. Papasakojo apie nuostabią šalį už Saulėlydžio 
jūros, kurioje nėra nei žiemos, nei bado, nei mirties. 

- Išrinkite mane karaliumi ir aš jus ten nuvesiu! - sušuko jis. - Pastatysi- 
me dešimt tūkstančių laivų, kaip kadaise padarė Naimerija, ir pasiėmę visus 
savo žmones išplauksime į šalį už saulėlydžio. Ten kiekvienas vyras galės 
būti karaliumi, o kiekviena moteris - karaliene. 

Eironas matė, kad jo akys atrodo tai pilkos, tai žydros, permainingos 
kaip jūra. Bepročio akys, pagalvojo jis, kvailio akys. Tai, apie ką jis šnekėjo, be 
iokios abejonės, tebuvo spąstai, paspęsti Audros dievo, mėginančio suvilioti 
geležinius ir juos pražudyti. Jo vyrai išvertė iš skrynių į karaliaus rinkimus 
atgabentas dovanas: ruonenas, jūrų vėplių iltis, iš banginio kaulo padarytas 
apyrankes ir bronziniais žiedais papuoštus karo ragus. Kapitonai žvilgtelė- 
io ir nusisuko, leisdami šias dovanas išsidalyti menkesniems vyrams. Kai 

paikšis savo kalbą baigė ir jo šalininkai ėmė skanduoti jo vardą, juos pa- 
laikė tik Farvindai, ir tai ne visi. Netrukus šauksmai: „Gilbertas! Gilbertas 
karalius!“ - visiškai liovėsi. Vienišos Šviesos lordui leidžiantis nuo kalvos, 
visiems virš galvų klyktelėjo žuvėdra ir nutūpė ant Nagos šonkaulių. 

Į priekį vėl žengė Eironas Šlapiagalvis. 

— Dar kartą klausiu: kas turi tapti mūsų karaliumi? 

— Aš! - atsklido žemas, duslus balsas, ir minia vėl prasiskyrė. 

Atsiliepusį vyrą, sėdintį išdrožinėtame jūros į krantą išmestų medžių 
krėsle, užsikėlę ant pečių į kalvos viršūnę užnešė jo vaikaičiai. Tai buvo visiš- 
kai sukriošęs senis, sveriantis gal dvidešimt stonų, sulaukęs devyniasdešim- 
ties metų, apsisiautęs baltojo lokio kailiu. Jo plaukai irgi buvo balti kaip snie- 
gas, o ilga barzda tarsi antklodė užklojo jį nuo skruostų iki šlaunų, tad sunku 
buvo pasakyti, kur baigiasi barzda ir prasideda lokena. Nors senio vaikaičiai 
buvo tvirti ir augaloti vyrai, nešant storulį stačiais akmeniniais laiptais net 
ir jiems teko įtempti visas jėgas. Jie pastatė krėslą priešais Pilkojo karaliaus 
menę, o paskui trys iš jų pasiliko pretendentui už nugaros kaip jo šalininkai. 

Prieš šešias dešimtis metų jis gal ir galėjo pelnyti karaliaus rinkimuose 
dalyvaujančių vyrų palankumą, pagalvojo Eironas, bet dabar jo laikai jau 
seniai praėję. 

— O taip, aš! - krėsle sėdintis senis sugriaudėjo balsu, galingu kaip ir jo 
stotas. - Kodėl ne? Kas yra geresnis už mane? Akliems pasakysiu, kad esu 
Erikas Geležkalys. Erikas Teisingasis. Erikas Priekalų Skaldytojas. Parodyk 
jiems mano kūjį, Tormorai. - Vienas jo šalininkų iškėlė kūjį, kad visi pama- 
tytų; tai buvo galingas įrankis sena oda apvyniotu kotu, plienine, duonos 
kepalo didumo galva. - Nė nepamenu, kiek rankų su šiuo kūju suplojau į 
košę, - pridūrė Erikas, - bet gal kuris nors vagis jums pasakytų. Taip pat 
nepamenu, kiek galvų sutrupinau ant savo priekalo, bet yra našlių, kurios 
galbūt tą skaičių žino. Galėčiau išpasakoti visus savo žygdarbius, atliktus 
mūšio lauke, bet man aštuoniasdešimt aštuoneri ir negyvensiu taip ilgai, 
kad spėčiau visus juos išvardyti. Jei senatvė - tai išmintis, tuomet niekas 
nėra išmintingesnis už mane. Jei stotas — tai jėga, tuomet niekas nėra už 
mane stipresnis. Norite karaliaus, turinčio įpėdinių? Turiu jų daugiau, nei 
gebu suskaičiuoti. „Karalius Erikas“, - o taip, šis sąskambis man patinka. 
Nagi, kartokite su manimi: „ERIKAS! ERIKAS PRIEKALŲ SKALDYTO- 
JAS! ERIKAS KARALIUS!“ 

Jo vaikaičiams skanduojant senelio vardą, link minios žengė senio sū- 
nūs su skryniomis ant pečių. Nusileidę akmeniniais laiptais, vyrai skrynias 
apvertė ir iš jų pažiro sidabras, bronza ir plienas; apyrankės, karoliai, dur- 
klai trumpomis ir ilgomis geležtėmis, svaidomieji kirviai. Vienas kitas ka- 
pitonas čiupo vertingiausias dovanas ir taip pat ėmė skanduoti vis garsiau 
skambantį Eriko vardą. Bet vos tik skanduotojai įsismagino, juos nutildė 
moters balsas. 

- Erikai! - Vyrai pasitraukė ir ją praleido. Atrėmusi pėdą į žemutinę 
laiptų pakopą, ji įsakmiai tarė: - Erikai, atsistok. 

Visi nuščiuvo. Pūtė vėjas, į krantą veržėsi ir dužo bangos, vyrai vieni 
kitiems kažką šnabždėjo. Erikas Geležkalys įsistebeilijo į apačioje stovin- 
čią Ašą. 

— Mergaite. Triskart prakeikta mergaite. Ką sakei? 

- Stokis, Erikai! - šūktelėjo Aša. - Atsistok ir aš skanduosiu tavo vardą 
kartu su kitais. Atsistok ir aš pirmoji seksiu paskui tave. Taip, tu nori karū- 
nos. Atsistok ir ją pasiimk. 

Kažkur minioje nusijuokė Varnaakis. Erikas piktai į jį dėbtelėjo. Stam- 
buolis senis pirštais įsitvėrė jūros išmestų medžių krėslo ranktūrių. Jo vei- 
das įraudo, paskui nukaito lyg žarija. Senis sukaupė visas jėgas, bet jo ran- 
kos drebėjo. Erikui mėginant atsistoti, Eironas matė, kaip, iššokusi jam ant 
kaklo, tvinkčioja stora melsva gysla. Akimirką atrodė, kad jam pavyks, bet 
staiga Erikui pritrūko kvapo, jis sudejavo ir vėl klestelėjo ant pagalvėlės. Eu- 
ronas dar garsiau nusijuokė. Stambuolis vyras nuleido galvą ir staiga, tiesiog 
akimirksniu, visiškai suseno. Vaikaičiai nunešė jį kalvos šlaitu žemyn. 

- Kas turi valdyti geležinius?! - vėl sušuko Eironas Šlapiagalvis. - Kas 
turi tapti mūsų karaliumi? 

Vyrai susižvalgė. Vienų akys nukrypo į Euroną, kitų į Viktarioną, o keli 
pažvelgė į Ašą. Žalsvos putotos bangos plakėsi į ilglaivių korpusus. Vėl šai- 
žiai klyktelėjo vieniša žuvėdra. 

- Pareikšk savo teises, Viktarionai, - paragino Merlinas. - Ir baikime šią 
komediją. 

- Pareikšiu, kai būsiu pasiruošęs! - atsakydamas šūktelėjo jam Viktarionas. 

Eironui tai patiko. Bus geriau, jei jis dar palauks. 

Į kalvą užkopė Dramas, dar vienas senis, nors ir ne toks sukriošęs kaip 
Erikas. Jis kalvos šlaitą įveikė savomis kojomis, o jam prie kairiojo klubo 
kabojo Raudonasis Lietus - garsus kalavijas, dar prieš Pražūtį nukaldintas 
iš Valyrijos plieno. Jo šalininkai taip pat buvo žinomi vyrai: jo sūnūs, De- 
nis ir Donelis, abu puikūs kovotojai, o tarp jų - Andrikas Rūstusis, tikras 
milžinas, storomis kaip medžio kamienas rankomis. Tai, kad jį palaiko toks 
vyras, Dramui buvo tik į naudą. 

- Kur parašyta, kad mūsų karalius turi būti krakenas? - klausimu pradė- 
io savo kalbą Dramas. - Kokią teisę Paikas turi mus valdyti? Didysis Vikas 
vra didžiausia sala, Harlas turtingiausia, o Senasis Vikas - švenčiausia. Tie- 
sa, kai Juodąją giminę prarijo drakono liepsna, geležiniai suteikė pirmenybę 
Vikonui Greidžojui, bet... kaip lordui, o ne kaip karaliui. 

Tai buvo gera pradžia. Eirono ausis pasiekė pritarimo šūksniai, tačiau, 
seniui ėmus kalbėti apie Dramų giminės šlovę, jie nutilo. Jis šnekėjo apie 
Deilą Siaubūną, apie Roriną Plėšiką ir apie šimtą Gormondo Dramo Sentė- 
vio vaikų. Išsitraukęs Raudonąjį Lietų, jis susirinkusiems papasakojo, kaip 

Hilmaras Dramas Gudrusis atėmė kalaviją iš šarvuoto riterio pasitelkęs vien 
sumanumą ir medinį vėzdą. Jis kalbėjo apie seniai nuskendusius laivus, jau 
aštuonis šimtus metų užmirštus mūšius, ir minios kantrybė palengva seko. 
Dramas šnekėjo, šnekėjo ir, rodės, niekada nesiliaus. 

"Kai buvo apverstos Dramo skrynios, kapitonai pamatė, kad dovanų se- 
nis jiems pašykštėjo. Joks sostas dar nebuvo pelnytas bronza, dingtelėjo Šla- 
piagalviui. Ir tai buvo tiesa, kurią patvirtino skysti ir greitai nutilę šūksniai: 
„Dramas! Dramas! Dramas karalius!“ 

Eironas visu kūnu pajuto įtampą ir jam rodės, kad bangos šniokščia garsiau 
nei pirma. Jau laikas, pagalvojo jis. Laikas Viktarionui pareikšti savo teises. 

- Kas turėtų tapti mūsų karaliumi?! - vėl sušuko žynys, tik šį kartą lieps- 
ningu juodų akių žvilgsniu jis minioje susirado savo brolį. - Iš Kvelono 
Greidžojaus sėklos gimė devyni sūnūs. Vienas iš jų buvo galingesnis už ki- 
tus ir nepažino baimės. 

Viktarionas sugavo Eirono žvilgsnį ir linktelėjo. Jis ėmė kopti laiptais ir 
kapitonai pasitraukė užleisdami jam kelią. 

- Palaimink mane, broli, - paprašė jiš, pasiekęs kalvos viršūnę. 

Viktarionas priklaupė ir nuleido galvą. Eironas ištraukė odmaišio kaištį 
ir šliūkštelėjo jam ant kaktos jūros vandens. 

— Kas mirė, niekada nemirs, - tarė žynys. 

O Viktarionas atitarė: 

— „bet prisikels tvirtesnis ir stipresnis. 

Viktarionui atsistojus, jo šalininkai išsirikiavo žemiau kalvos šlaite; Ral- 
fas Luošys, Raudonasis Ralfas Stounhauzas ir Nutas Barzdaskutys - visi gar- 
sūs kovotojai. Stounhauzas laikė Greidžojų vėliavą: auksinį krakeną juoda- 
me kaip vidurnakčio jūra fone. Kai ji suplevėsavo, kapitonai ir karaliai ėmė 
skanduoti lordo kapitono vardą. Palaukęs, kol jie nutilo, Viktarionas tarė: 

- Visi mane pažįstate. Jei norite išgirsti meilių žodžių, eikite pas ką nors 
kitą. Neturiu dainiaus iškalbos. Bet turiu kirvį ir šitas. - Jis iškėlė prieš su- 
sirinkusius savo tvirtas, šarvinėmis pirštinėmis apmautas rankas, o Nutas 
Barzdaskutys parodė jo didžiulį, baisingą, plieninį kirvį. - Buvau ištikimas 
brolis, - kalbėjo Viktarionas. - Kai Beilonas vedė, būtent mane jis išsiuntė į 
Harlą pargabenti jam nuotakos. Vedžiau jo ilglaivius į daugybę mūšių, ir vi- 
sus juos laimėjau, išskyrus vieną. Kai Beilonas pirmą kartą užsidėjo karūną, 
tai aš nuplaukiau į Lanisportą pasvilinti liūtui uodegos. Kitą kartą jis išsiun- 
tė mane nudirti kailio Jaunajam Vilkui, jei kartais šis kaukdamas parsliū- 
kintų namo. Ką gavote iš Beilono, to galite tikėtis ir iš manęs. Tai viskas, ką 
noriu pasakyti. 

Tada jo šalininkai pradėjo skanduoti: „VIKTARIONAS! VIKTARIO- 
NAS! VIKTARIONAS KARALIUS!"“ Kalvos papėdėje jo vyrai išvertė skry- 
nias, iš kurių pasipylė sidabro, aukso ir brangakmenių lietus - visas plėši- 
kiškų žygių grobis. Kapitonai bruzdėjo, garsiai šūkavo ir skubėjo pasičiupti 

tai, kas vertingiausia. „VIKTARIONAS! VIKTARIONAS! VIKTARIONAS 
KARALIUS!“ Eirono žvilgsnis nukrypo į Varnaakį. Ar jis dabar prabils, ar 
leis šiems karaliaus rinkimams vykti toliau? Orkvudas iš Orkmonto kažką 
pašnabždėjo Euronui į ausį. 

Bet šiam skandavimui galą padarė ne Euronas, o moteris. Ji kyštelėjo du 
pirštus sau į burną ir sušvilpė - taip šaižiai, kad tas švilptelėjimas perskrodė 
triukšmą nelyginant peilis varškę. 

— Dėde! Dėde! 

Pasilenkusi ji vikriai pačiupo susuktą auksinę grandinėlę ir užbėgo laip- 
tais. Nutas nutvėrė ją už rankos, ir akimirką Eironas vylėsi, kad jo brolio 
šalininkai ją nutildys, bet Aša išsivadavo iš Barzdaskučio gniaužtų, o Rau- 
donajam Ralfui pasakė porą žodžių, privertusių jį pasitraukti. Jai pasiekus 
kalvos viršūnę, džiaugsmingi šauksmai liovėsi. Aša buvo Beilono Greidžo- 
jaus duktė ir minią apėmė smalsumas, ką ji pasakys. 

- Gražiai pasielgei atgabenęs tokių dovanų į karalienės rinkimus, dėde, - 
kreipėsi ji į Viktarioną, - tik nereikėjo vilktis tokių storų šarvų. Pažadu tavęs 
neskriausti. - Tada Aša atsisuko į kapitonus. - Nėra narsesnio, stipresnio ir 
mūšyje smarkesnio vyro už mano dėdę. Ir iki dešimties jis suskaičiuoja taip 
pat greitai, kaip ir kiti, pati mačiau, bet... kai reikia suskaičiuoti iki dvide- 
šimties, jam tenka gerai pasistengti. - Šie žodžiai kapitonus prajuokino. - 
Bet jis neturi sūnų. Visos jo žmonos miršta. Varnaakis už jį vyresnis ir jo 
teisės į sostą tvirtesnės... 

- Teisybė! - sušuko kalvos papėdėje stovintis Raudonasis Irklininkas. 

- Ak, bet mano teisė į sostą dar labiau pagrįsta. - Aša dailiai užsidėjo 
grandinėlę ant galvos ir juoduose plaukuose auksas sutvisko. - Beilono bro- 
lis neturi pirmenybės prieš Beilono sūnų! 

- Beilono sūnūs mirę! - riktelėjo Ralfas Luošys. - Matau tik mažąją Bei- 
lono dukrelę! 

— Mažąją dukrelę? - Aša kyštelėjo ranką po odinuke. - Oho! O kas gi čia? 
Gal parodyti? Kai kurie iš jūsų jų nėra matę nuo tų laikų, kai buvo žindo- 
mi. - Vyrai vėl nusikvatojo. - Papai ant karaliaus krūtinės - baisus dalykas, 
ar ne tokie yra dainos žodžiai? Tu teisus, Ralfai, esu moteris, bet... ne sena 
boba, kaip tu. Ralfai Luošy... ar neturėtum būti vadinamas Ralfu Suglebusiu 
Kotu? - Iš tarpo tarp krūtų Aša išsitraukė durklą. - Be to, aš dar ir motina, 
o štai mano kūdikis! - Ji aukštai iškėlė ginklą. - Ir mano šalininkai. - Jie 
prasibrovė pro Viktariono kovotojus ir sustojo žemiau jos: Kvarlas Mergelė, 
Tristiferis Botlis ir seras Harasas Harlas, apie kurio kalaviją, vadinamą Sute- 
ma, buvo pasakojama ne mažiau legendų nei apie Danstano Dramo Raudo- 
nąjį Lietų. - Dėdė sakė, kad jį pažįstate. Jūs pažįstate ir mane... 

- Noriu artimiau tave pažinti! - šūktelėjo kažkuris iš vyrų. 

— Grįžk namo ir pažindinkis artimiau su savo žmona, - neliko skolinga 
Aša. - Dėdė žada duoti jums tai, ką davė mano tėvas, tik daugiau. O ką 

mano tėvas jums davė? Vieni sako, kad aukso ir šlovės. Laisvę, kuri visada 
tokia saldi... O taip, tiesa, visa tai jis davė, bet... parūpino ir našlių - lordas 
Blektaidas gali patvirtinti. Kiek jūsų namų buvo paleista pelenais atėjus Ro- 
bertui? Kiek dukterų išprievartauta ir pagrobta? Valdant mano tėvui, daug 
miestų buvo sudeginta, daug pilių sugriauta. Jis jums davė ir pralaimėjimą. 
Dėdė tų pralaimėjimų jums žada duoti daugiau. Aš to nežadu. 

— O ką tu mums duosi? - paklausė Lukas Kodas. - Mezginių? 

- Taigi, Lukai. Aš visiems mums „numegsiu“ karalystę. - Ji ėmė mėtyti 
durklą iš vienos rankos į kitą. - Turime pasimokyti iš Jaunojo Vilko, laimė- 
jusio visus mūšius, bet... praradusio viską. 

— Vilkas - ne krakenas, - paprieštaravo Viktarionas. - Ką sučiumpa kra- 
kenas, niekada nepaleidžia, nesvarbu, ar tai karo laivas, ar leviatanas. 

- Oką mes pačiupome, dėde? Šiaurę? O kas toji šiaurė, jei ne per daugy- 
bę lygų nusidriekusi žemė, kurioje negirdėti jūros šniokštimo? Užėmėme 
Keilino Griovą, Gūdmiškį, Toreno Kertainį, net Vinterfelą. Tik kokia mums 
iš to nauda? - Aša mostelėjo ir „Juodojo vėjo“ įgulos vyrai ant pečių atnešė 
ąžuolines, geležimi kaustytas skrynias. - Pažersiu jums po kojomis Akme- 
nuotojo kranto turtus, - tarė Aša vyrams verčiant pirmąją skrynią. Iš jos 
laiptais žemyn barškėdama pasipylė kruša akmenukų - pilkų, juodų ir baltų, 
gražiai nugludintų jūros bangų. - Štai jums Gūdmiškio turtai, - vėl prabi- 
lo ji, vyrams atidarius antrą dėžę. Pabirę pušų kankorėžiai ėmė šokčiodami 
ristis į minią. - Ir pagaliau - Vinterfelo auksas. - Iš trečios skrynios išvirto 
krūva geltonų, kietų, apvalių ir žmogaus galvos didumo ropių. Nusiritusios 
jos liko gulėti tarp akmenukų ir pušų kankorėžių. Vieną ropę Aša pasismei- 
gė ant durklo geležtės. - Harmundai Šarpai! - šūktelėjo ji. - Štai dėl ko prie 
Vinterfelo žuvo tavo sūnus Haragas. - Nutraukusi ropę nuo durklo geležtės, 
Aša švystelėjo ją Harmundui. - Manau, kad turi ir daugiau sūnų. Jei ketini 
paaukoti jų gyvybes dėl ropių, skanduok mano dėdės vardą! 

— Ojei skanduosiu tavo vardą? - paklausė Harmundas. - Ko sulauksiu 
tada? 

- Taikos, - tarė Aša. - Valdų. Pergalės. Atiduosiu tau Jūrų Drakono ky- 
šulį ir Akmenuotąjį krantą, juodą žemę, aukštus medžius ir tiek akmenų, 
kad iš jų kiekvienas jaunesnysis tavo sūnus pasistatys po pilį. Be to, dar tu- 
rėsime ir šiauriečius, kurie bus... mūsų draugai ir padės kovoti su Geleži- 
niu sostu. Tavo pasirinkimas paprastas. Karūnuok mane, jei nori taikos ir 
pergalės. Arba karūnuok mano dėdę, kad susilauktum dar daugiau karų ir 
dar daugiau pralaimėjimų. - Aša įsikišo durklą į makštis. - Ką renkatės, 
geležiniai? 

— PERGALĘ! - priglaudęs delnų kraštus prie burnos, riktelėjo Rodrikas 
Skaitytojas. - Pergalę ir Ašą! 

— AŠĄ! - pasekė jo pavyzdžiu lordas Beiloras Blektaidas. - AŠĄ KARA- 
LIENĘ! 


VARNŲ PUOTA 269 


Pasinaudoję proga, Ašos žmonės ėmė skanduoti: „AŠA! AŠA! AŠA KA- 
RALIENĖ!“ Jie trypė kojomis, grūmojo, laidė gerkles, o Šlapiagalvis klau- 
sėsi netikėdamas savo ausimis. Ji nebaigs savo tėvo pradėto darbo! Bet jos 
vardą skandavo Tristiferis Botlis, taip pat dauguma Harlų giminės vyrų, keli 
Gudbroliai, raudonveidis lordas Merlinas... gerokai daugiau vyrų, nei žynys 
galėjo patikėti... jie balsavo už moterį! 

Bet kiti stovėjo prikandę liežuvius arba kažką burbėjo savo kaimynams. 

- Mums nereikia bailių taikos! - suriko Ralfas Luošys. 

Raudonasis Ralfas Stounhauzas ėmė mojuoti Greidžojų vėliava ir su- 
bliuvo: 

- Viktarionas! VIKTARIONAS! VIKTARIONAS! 

Vyrai ėmė stumdytis. Kažkas Ašai į galvą metė kankorėžį. Jai staiga pa- 
silenkus, karūną atstojusi grandinėlė nuslydo. Akimirką žyniui rodės, kad 
stovi ant milžiniško skruzdėlyno, o jam po kojomis zuja begalė susijaudi- 
nusių skruzdžių. Ore tebesklido šūkčiojimai: „Aša!“ ir „Viktarionas!“ - ir 
susidarė įspūdis, jog netrukus visus juos praris klaiki audra. Tarp mūsų yra 
Audros dievas, pagalvojo žynys, sėjantis įtūžį ir nesantaiką. 

Staiga nelyginant aštraus kalavijo šmaukštelėjimas orą perskrodė pučia- 
mo rago garsas. 

Tas garsas buvo skardus ir pražūtingas, tarsi virpantis karštas riksmas, 
rodės, barškinantis vyrams kaulus. Gaudesys sklido drėgname pajūrio ore: 
„AaaRRREEEeee!“ 

Visų akys nukrypo ton pusėn. Ragą pūtė vienas iš Eurono mišrūnų, - 
bjaurus pažiūrėti vyras plikai nuskusta galva. Rankas jis buvo pasipuošęs 
spindinčiais aukso, nefrito ir gagato žiedais, o ant plačios krūtinės išsitatui- 
ravęs kažkokį plėšrų paukštį, kuriam nuo nagų lašėjo kraujas. 

„AaaRRREEEeee! 

Ragas, kurį jis pūtė, buvo juodas, tviskantis, įvijas ir ilgiu pranoko ūgį 
vyro, kuris laikė jį abiem rankomis. Ant rago buvo matyti raudono aukso ir 
tamsaus plieno lankai su įrėžtais senoviniais valyriškais glifais, kurie, aidint 
ragui, regėjos, paraudę spindėjo. 

„AaaRRREEEeee! 

Gausmas buvo šiurpus, priminė lyg skausmingą dejonę, lyg įtūžio riks- 
mą ir, rodės, išdegins ausis. Eironas Šlapiagalvis savąsias užsispaudė delnais 
ir ėmė melstis prašydamas Nuskendusio Dievo atsiųsti galingą bangą, kad 
tą ragą sudaužytų ir nutildytų, o gausmas vis nesiliovė. Tai pragaro ragas! - 
norėjo sušukti Eironas, tačiau niekas nebūtų jo išgirdęs. Vyras su tatuiruota 
krūtine buvo taip išpūtęs skruostus, kad jie, rodės, tuoj plyš, o krūtinės rau- 
menys virpčiojo taip, kad atgijęs paukštis, rodės, tuoj ištrūks iš pūtiko kūno 
ir nuskris. Dabar glifai skaisčiai švietė, kiekviena eilutė, kiekvienas ženklas 
spindėjo balta ugnimi. Gausmas vis nesiliovė, aidu atsimušė nuo didžiulių 
kalvų jiems už nugarų, sklido per Nagos Lopšio vandenis, pasiekė Didžiojo 
Viko kalnus ir plito vis tolyn, kol pripildė visą drėgme alsuojantį pasaulį. 


270 GEORGE R. R. MARTIN 


Ir kai jau atrodė, kad niekada nesiliaus, garsas nutilo. 

Pagaliau pūtikui pritrūko kvapo. Jis žingtelėjo, susvyravo ir vos nepar- 
griuvo. Žynys matė, kaip Orkvudas iš Orkmonto pastvėrė jį už rankos ir 
prilaikė, o Kairiarankis Lukas Kodas paėmė iš jo juodą, įviją ragą. Iš rago 
galo kilo plona dūmų draiskanėlė, o ant jį pūtusio vyro lūpų žynys pamatė 
kraują ir pūsles. Paukštis ant jo krūtinės taip pat kraujavo. 

Euronas Greidžojus į kalvą įkopė lėtai, visiems susirinkusiems į jį stebei- 
lijantis. Danguje porą kartų klyktelėjo žuvėdra. Bedievis negali užimti Jūros 
akmens sosto, pagalvojo Eironas, bet suprato, jog privalo leisti broliui kalbė- 
ti. Krutindamas lūpas, jis ėmė tyliai melstis. 

Ašos ir Viktariono šalininkai pasitraukė. Žynys žingtelėjo atatupstas ir 
uždėjo plaštaką ant šalto ir šiurkštaus akmeninio Nagos šonkaulio. Užlipęs 
laiptais, prie Pilkojo karaliaus menės durų Varnaakis sustojo ir besišypsan- 
čia akimi apžvelgė kapitonus ir karalius, bet Eironas jautė ir kitą brolio akį, 
tą, kurią jis slėpė. 

- GELEŽINIAI, - prabilo Euronas Greidžojus, - girdėjote mano ragą. 
Dabar išklausykite žodžių. Aš Beilono brolis, vyriausias iš gyvų Kvelono 
sūnų. Mano gyslomis teka lordo Vikono ir Senojo Krakeno kraujas. Tik aš 
nuplaukiau toliau už juos visus. Tik vienas gyvas krakenas niekada nepatyrė 
pralaimėjimo kartėlio. Tik vienas niekada niekam neprisiekė ištikimybės. 
Tik vienas nuplaukė į Ašajų prie Šešėlio ir matė neįsivaizduojamus stebu- 
klus bei siaubus... 

- Jei tau taip patiko Šešėlyje, tai ir grįžk į jį! - šūktelėjo vienas iš Ašos 
šalininkų, raudonskruostis Kvarlas Mergelė. Bet Varnaakis nekreipė į jį dė- 
mesio. 

- Mano mažasis broliukas pabaigtų Beilono pradėtą karą ir užimtų šiau- 
rę. Mano mieloji dukterėčia dovanotų mums taiką ir kankorėžių. - Pamėlu- 
sias jo lūpas iškreipė šypsena. - Ašai labiau patinka pergalė, o ne pralaimėji- 
mas. Viktarionas trokšta karalystės, o ne kelių menkų jardų žemės. Iš manęs 
gausite ir tai, ir tai. 

Vadinate mane Varnaakiu. O kieno regėjimas skvarbesnis už varno? Po 
kiekvieno mūšio suskrenda galybė varnų ir kelia puotą lesdami žuvusiųjų 
lavonus. Varnas mirtį mato iš tolo. Ir aš jums sakau: visas Vesterosas miršta. 
Tie, kurie seks paskui mane, puotaus iki paskutinės gyvenimo dienos. 

Mes - geležiniai ir kadaise buvome užkariautojai. Mūsų įstatymai galiojo 
visur, kur buvo girdėti jūros ošimas. Mano brolis privers jus tenkintis šalta 
ir niūria šiaure, mano dukterėčia neduos nė tiek... O aš duosiu jums Lanis- 
portą. Haigardeną. Arborą. Senmiestį. Upių kraštus ir Žemupį, Karaliaus 
mišką ir Lietaus mišką, Dorną ir pelkes, Mėnulio kalnus, Arino Slėnį, Tar- 
tą ir Brastos Akmenis. Aš raginu jus: paimkime viską! Sakyčiau, paimkime 
Vesterosą. - Jis žvilgtelėjo į žynį. - Ir visa tai, žinoma, mūsų Nuskendusio 
Dievo garbei. 

Kelias akimirkas net Eironas pasijuto pakerėtas brolio žodžių. Žynys 
sapnavo tokį patį sapną tą naktį, kai danguje išvydo raudoną kometą. Tu- 
rime užgriūti žaliuojančius kraštus ugnimi ir kalavijais, su šaknimis išrauti 
septynis septonų dievus ir baltus šiauriečių medžius... 

— Varnaaki! - šūktelėjo Aša. - Gal Ašajuje pametei protą? Jei negalime 
išlaikyti savo valdžioje šiaurės, - o juk negalime, - kaip išlaikysime visas 
Septynias Karalystes? 

— Kodėl ne? Anksčiau mums pavykdavo. Ar Beilonas savo dukrelės nie- 
ko neišmokė apie karą? Viktarionai, rodos, mūsų brolio duktė nėra girdėju- 
si apie Eigoną Užkariautoją. 

— Apie Eigoną? - Viktarionas sukryžiavo rankas ant šarvuotos krūti- 
nės. - Ką bendra su mumis turi Užkariautojas? 

- Apie karą išmanau ne prasčiau už tave, Varnaaki, - tarė Aša. - Eigonas 
Targarienas užkariavo Vesterosą, nes turėjo drakonų. 

- Ir mes padarysime tą patį, - pažadėjo Euronas Greidžojus. - Ragą, ku- 
rio gausmą girdėjote, radau tarp smilkstančių Valyrijos griuvėsių, į kuriuos 
kelti kojos nedrįso joks žmogus, išskyrus mane. Girdėjote to rago balsą, jau- 
tėte jo galią. Tai drakonų ragas su raudonojo aukso ir Valyrijos plieno lan- 
kais, išraižytas stebuklingais ženklais. Senovėje, dar prieš užslenkant Pra- 
žūčiai, drakonų lordai pūsdavo tokius ragus. Turėdamas šį ragą, geležiniai, 
galiu priversti drakonus paklusti. 

Aša nusikvatojo. 

- Iš rago, kuriuo galėtum priversti paklusti ožkas, būtų daugiau naudos, 
Varnaaki. Drakonų nebėra. 

- Ir vėl suklydai, mergaite. Yra trys drakonai, ir aš žinau, kur juos rasti. 
Neabejoju, kad tos žinios vertos iš jūros atplukdyto medžio karūnos. 

- EURONAS! - sušuko Kairiarankis Lukas Kodas. 

- EURONAS! VARNAAKIS! EURONAS! - paantrino jam Raudonasis 
Irklininkas. 

„Tyloje“ tarnaujantys nebyliai ir mišrūnai atidarė Eurono skrynias ir 
išvertė kapitonams ir karaliams po kojomis dovanas. Ir tada žynys išgirdo 
Hoto Harlo, prisisėmusio pilnas rieškučias aukso, balsą. Šaukė ir Goroldas 
Gudbrolis, ir Erikas Priekalų Skaldytojas. | 

- EURONAS! EURONAS! EURONAS! - Šūksniai susiliejo ir virto ga- 
lingu skandavimu. - EURONAS! EURONAS! VARNAAKIS! EURONAS 
KARALIUS! 

Ši skanduotė nusirito iki pat Nagos kalvos viršūnės nelyginant debesis 
trankančio Audros dievo griausmas. 

— EURONAS! EURONAS! EURONAS! EURONAS! EURONAS! EU- 
RONAS! 

Net žynys gali suabejoti. Net pranašą gali apimti siaubas. Eironas Šla- 
piagalvis ieškojo dievo savo širdyje, bet rado tik tylą. Tūkstančiams balsų 
skanduojant brolio vardą, jis girdėjo tik surūdijusių vyrių girgždėjimą. 


BRIENĖ 


rytus nuo Mergelių Duburio kalvų šlaitai buvo labai statūs ir tankiai ap- 
| bios pušimis, primenančiomis susitelkusią, nebylią, pilkai žalią kariuo- 
menę. 

Anot Vikruolio Diko, pakrantės kelias buvo trumpiausias ir patogiau- 
sias, tad įlankos vandenys jiems iš akių pradingdavo retai. Miesteliai ir 
kaimai, kuriuos jie keliaudami prieidavo, buvo vis mažesni ir vis toliau 
vienas nuo kito. Vakare jie rasdavo kokią nors užeigą. Krabas miegojo 
bendroje lovoje su kitais keliautojais, o Brienė sau ir Podrikui nuomoda- 
vosi kambarį. 

- Jei visi miegotume vienoje lovoje, būtų pigiau, miledi, - vis kartojo Vi- 
kruolis Dikas. - Tarp mudviejų galėtum padėti savo kalaviją. Senasis Dikas 
visiškai nepavojingas. Kilnus kaip riteris ir doras kaip ilgiausia diena. 

— Dienos jau trumpėja, - atkreipė jo dėmesį Brienė. 

— Na taip, gali būti. Jei nepasitiki manimi, gulinčiu lovoje, galiu susiran- 
gyti ir miegoti ant grindų, miledi. 

- Tik ne ant mano grindų. 

— Hm... Galima pamanyti, kad tu manimi nė trupučio nepasitiki. 

— Pasitikėjimą reikia pelnyti. Kaip ir auksą. 

- Kaip nori, miledi, - gūžtelėjo Krabas, - bet tenai, šiaurėje, kai kelias 
baigsis, tau vis tiek teks Diku pasitikėti. Jei norėčiau, kalaviju priversčiau 
tave atiduoti auksą ir niekas man nesutrukdytų. 

— Tu neturi kalavijo. O aš turiu. 

Ji užtrenkė Dikui prieš nosį duris ir stovėjo klausydamasi, kol įsitikino, 
kad jis nuėjo. Kad ir koks vikruolis, vis dėlto Dikas Krabas neprilygo nei 
Džeimiui Lanisteriui, nei Pamišusiai Pelei, nei netgi Hamfriui Vagstafui. Jis 
buvo liesas, prastai maitinosi, o šarvus jam atstojo įdaužtas ir aprūdijęs len- 
gvas šalmas. Užuot juosėjęs kalaviją, jis nešiojosi seną durklą ištrupėjusia 
geležte. Kol Brienė būdravo, Dikas nekėlė jai jokios grėsmės. 

— Podrikai, - tarė ji, - ateis laikas, kai užeigų niekur nebus ir neturėsime 
kur prisiglausti. Aš mūsų vedliu nepasitikiu. Kai įkursime stovyklą, ar galėsi 
saugoti mane miegančią? 

- Būdrauti, miledi? Sere... - Jis susimąstė. - Turiu kalaviją. Jei Krabas 
mėgins tave skriausti, nužudysiu jį. 

— Ne, - griežtai paprieštaravo ji. - Nė negalvok su juo kautis. Prašau 
tik vieno: kad, kol miegosiu, nenuleistum nuo jo akių, o jei Krabas darys 
ką nors įtartina, nedelsdamas mane pažadintum. Aš greitai prabundu, pa- 
matysi. 

Kas iš tiesų esąs, Krabas pasirodė rytojaus dieną jiems sustojus pagirdyti 
žirgų. Brienė užlindo už krūmų nusišlapinti. Ir tupėdama išgirdo Podriką 
sakant: 

— Ką darai? Dink iš čia. 

Atlikusi reikalus, ji apsimovė kelnes ir, grįžusi į kelią, rado Vikruolį Diką 
besivalantį miltuotus pirštus. 

— Mano balnakrepšiuose drakonų nerasi, - pasakė ji. - Auksą laikau prie 
savęs. 

Dalis monetų buvo prie diržo pririštame kapše, o likusios paslėptos dvie- 
jose kišenėse, įsiūtose į drabužius. Didelis išsipūtęs kapšas jos balnakrepšy- 
je buvo pripiltas didesnių ir mažesnių variokų, skatikų, smulkių sidabrinių 
monetų, žvaigždžių ir... smulkaus malimo baltų miltų, dėl kurių kapšas at- 
rodė dar didesnis. Tuos miltus ji pirko iš virėjo „Septyniuose kalavijuose“ 
tos pačios dienos rytą, kai išjojo iš Prieblandos Slėnio. 

- Dikas nieko pikto nenorėjo, miledi. - Jis pajudino miltuotus pirštus 
norėdamas parodyti, kad neturi ginklo. - Ketinau tik pažiūrėti, ar tikrai turi 
man pažadėtus drakonus. Pasaulis pilnas melagių, pasiruošusių apgauti są- 
žiningą žmogų. Bet tu, žinoma, ne tokia. 

Brienė slapta vylėsi, kad vedlys iš jo geresnis nei vagis. 

- Geriau jokime. 

Ir ji vėl sėdo į balną. 

Jiems kartu keliaujant Dikas dažnai užtraukdavo dainą; tiesa, nė vienos 
nepadainuodavo nuo pradžios iki galo - pasirinkdavo kelias eilutes vienos, 
posmelį kitos... Brienė nujautė, jog Krabas mėgina ją sužavėti, kad prarastų 
budrumą. Kartais ragindavo ją ir Podriką dainuoti drauge, bet veltui. Vai- 
kinukas buvo pernelyg drovus, jo liežuvis - medinis, o Brienė išvis nedai- 
nuodavo. „Ar dainuodavai savo tėvui? - kartą Riverane paklausė jos ledi 
Stark. - Ar dainuodavai Renliui?" Ne, Brienė niekada nedainuodavo, nors 
norėjo... tikrai norėjo... 

Kai nedainuodavo, Vikruolis Dikas šnekėjo: džiugino juos Skeltnagio 
kyšulio sakmėmis. Jis pasakojo, kad kiekviename niūriame slėnyje kadaise 
gyveno po lordą ir niekas jų nesiejo, išskyrus nepasitikėjimą pašaliniais. Jų 
gyslomis tekėjo tamsus ir stiprus Pirmųjų Žmonių kraujas. 

- Skeltnagį mėgino užimti andalai, bet vieniems iš jų leidome nukrau- 
juoti slėniuose, o kitus paskandinome pelkėse. Tik kas iš to... Tai, ko jų sū- 
nūs nepasiekė kalavijais, gražiosios jų dukterys pasiekė bučiniais. Jos nute- 
kėjo į gimines, kurių andalams nepavyko pavergti, - štai kaip. 

Prieblandos Slėnio karaliai iš Darklinų giminės pamėgino Skeltnagio 
kyšuliui primesti savo valdžią; jų pavyzdžiu pasekė ir Mutonai iš Merge- 
lių Duburio, o vėliau - ir išdidieji Seltigarai iš Krabo salos. Tačiau Skeltna- 
gio kyšulio gyventojai geriau už bet kokį įsibrovėlį pažinojo savo pelkes ir 
miškus, tad, kai priešai imdavo juos spausti, pasislėpdavo kalvose, gausiai 

išvarpytose urvų. Kai nekariaudavo su atėjūnais, norinčiais užimti jų Žemę, 
jie kaudavosi vieni su kitais. Kruvini jų tarpusavio vaidai buvo tokie seni 
ir nepanaikinami kaip tarp kalvų telkšančios pelkės. Kartais koks nors di- 
dis kovotojas įvesdavo kyšulyje taiką, bet ši niekada netrukdavo ilgiau nei 
vienos kartos gyvenimą. Vienas iš tokių didžių vyrų buvo Luciferas Hardis, 
kiti du - broliai Brunai. Dar įtakingesnė buvo senoji Skilusių Kaulų giminė, 
bet didingesni už juos visus buvo Krabai. Dikas vis dar netikėjo, kad Brienė 
niekada negirdėjo apie serą Klarensą Krabą ir jo žygdarbius. 

— Kam man reikėtų meluoti? - paklausė jo Brienė. - Kiekviename krašte 
yra didvyrių. Saloje, iš kurios kilusi aš, dainiai kuria dainas apie serą Gala- 
doną iš Morno, Tobulą Riterį. 

— Apie serą Gala... Apie ką tokį? - prunkštelėjo Dikas. - Kaip gyvas nesu 
apie jį girdėjęs. Po galais, kodėl jis buvo toks jau tobulas? 

- Seras Galadonas buvo toks narsus kovotojas, kad jį įsimylėjo pati Mer- 
gelė. Kaip savo meilės įrodymą, ji padovanojo jam stebuklingą kalaviją. Tas 
kalavijas buvo pavadintas Teisingąja Mergele. Joks paprastas kalavijas nega- 
lėjo įdaužti jo geležtės ir joks skydas neatlaikydavo jo smūgio. Seras Galado- 
nas didžiavosi nešiodamasis Teisingąją Mergelę, bet iš makštų išsitraukė ją 
tik tris kartus. Kaudamasis su paprastu mirtingu vyru Mergelės jis neimdavo, 
mat tas kalavijas buvo toks galingas, jog dvikova nebūtų buvusi sąžininga. 

Krabui šis pasakojimas pasirodė juokingas. 

- Tobulas Riteris? Sprendžiant iš to, ką papasakojai, jis buvo Tobulas 
Kvailys. Po perkūnais, kokia nauda iš stebuklingo kalavijo, jei vis tiek negali 
juo naudotis? 

- Garbė, - atsakė ji. - Čia svarbiausia garbė. 

Išgirdęs šį žodį, Krabas dar garsiau nusijuokė. 

- Seras Klarensas Krabas tavo Tobulu Riteriu būtų nusišluostęs plaukais 
apžėlusį užpakalį, miledi. Jeigu jiedu kada nors būtų susitikę, tai, patikėk, 
ant Šnabždesių lentynos būtų atsiradusi dar viena kraujais aptekusi galva. 
„Man reikėjo išsitraukti tą kalaviją, - sielvartingai būtų kalbėjusi ji kitoms 
galvoms. - Turėjau pasinaudoti stebukinguoju kalaviju.“ 

Brienė nesusilaikiusi šyptelėjo. 

— Gal taip ir būtų buvę, - sutiko ji, - bet seras Galadonas nebuvo kvailys. 
Susidūręs su aštuonių pėdų ūgio ant tauro jojančiu priešininku, jis tikriau- 
siai būtų išsitraukęs Teisingąją Mergelę. Kalbama, jog kartą jis tuo kalaviju 
nukirto drakoną. 

Bet Vikruoliui Dikui tai įspūdžio nepadarė. 

- Ir Skilę Kaulai patiesė drakoną, bet stebuklingo kalavijo jam neprirei- 
kė. Jis tiesiog sumezgė pabaisos kaklą į mazgą, tad kaskart, kai ši išpūsdavo 
iš nasrų ugnį, ta ugnis nusvilindavo jos uodegą. 

— O ką darė Skilę Kaulai, kai atėjo Eigonas ir jo seserys? - pasiteiravo jo 
Brienė. 

- Tada jis jau buvo miręs. Miledi turėtų tai žinoti. - Krabas šnairomis į 
ją Žvilgtelėjo. - Savo seserį, vardu Visenija, Eigonas pasiuntė į šiaurę, į Skelt- 
nagio kyšulį. Apie Hareno mirtį lordai buvo girdėję. Jie nebuvo kvaili, todėl 
sudėjo kalavijus jai prie kojų. Karalienė priėmė juos kaip saviškius ir pasakė, 
kad jiems nebūtina prisiekti ištikimybės nei Mergelių Duburiui, nei Krabo 
salai, nei Prieblandos Slėniui. Mat prakeiktų Seltigarų tai nebūtų atgrasę, jie 
ir toliau būtų siuntę vyrus į rytines pakrantes rinkti mokesčių. Jei mokesčių 
rinkėjų atvykdavo gerokas būrys, keli grįždavo, o šiaip... mes lenkėmės tik 
saviems lordams ir karaliui. Tikram karaliui, ne Robertui ir į jį panašiems. — 
Jis nusispjovė. - Krabų, Brunų, Pelkinių buvo ir su princu Reigaru prie Tri- 
šakio, ir karaliaus sargyboje. Hardis, Keivas, Pinas, trys Krabai, Klementas, 
Rupertas ir Klarensas Mažasis. Jis buvo šešių pėdų ūgio, bet, palyginti su ti- 
kruoju seru Klarensu, žemulis. Kaip ir dera Skeltnagio kyšulio gyventojams, 
mes visi esame gerieji drakonų žmonės. 

Jiems traukiant į šiaurės rytus pakeleivingų žmonių pasitaikydavo su- 
tikti vis rečiau ir pagaliau jie prijojo vietovę, kur nebuvo jokių užeigų. Čia 
pakrante vedantis kelias buvo apaugęs žole, neišvagotas provėžų. Tą naktį 
jie prisiglaudė žvejų kaimelyje. Brienė davė kaimiečiams kelis variokus, kad 
leistų jiems pernakvoti daržinėje ant šieno. Ji ir Podrikas nieko nelaukę už- 
lipo į pastogę ir užsitraukė kopėčias. 

- Po galais, palikote mane čia, apačioje, vieną, juk galiu ir jūsų arklius 
pavogti! - šūktelėjo ant žemės stovėdamas Krabas. - Bus geriau, jei nulei- 
dusi kopėčias užsikelsi ir žirgus, miledi. - Brienei nekreipiant dėmesio, jis 
pridūrė: - Rodos, šiąnakt lis. Smarkus ir šaltas lietus. Judu su Podu miego- 
site jaukiai ir šiltai įsitaisę, o vargšas senas Dikas, likęs čia, apačioje, vienas, 
tirtės iš šalčio. - Jis papurtė galvą kažką burbėdamas ir ėmė taisytis migį 
šieno kupetoje. - Tokios nepatiklios mergelės dar nesu matęs. 

Brienė susirangė po apsiaustu, o jai prie šono jau Žiovavo Podrikas. Ne 
visada buvau tokia įtari! - atsakydama norėjo šūktelėti ji Krabui. Kai buvau 
maža, tikėjau, kad visi vyrai yra kilnūs kaip mano tėvas. Net ir tie, kurie jai 
sakydavo, kokia ji graži mergaitė, kokia aukšta, kokia nuovoki ir protinga 
ir kaip grakščiai ji šoka. Bet septonė Rela atvėrė jai akis. „Jie taip šneka tik 
todėl, kad nori pelnyti tavo lordo tėvo palankumą, - paaiškino jai mote- 
ris. - Tiesą suprasi pažvelgusi į žiūrimąjį stiklą, o ne klausydamasi, ką mala 
vyrų liežuviai.“ Tai buvo žiauri pamoka, kurią gavusi Brienė baisiai raudojo, 
bet kartu ir užsigrūdino tam, kas vėliau nutiko Haigardene, kai seras Hailas 
ir jo draugai ėmė žaisti savo žaidimą. Mergelė šiame pasaulyje turi būti Lai 
kitaip ji neilgai bus mergelė, ėmus lyti pagalvojo ji. 

Bendrose riterių turnyro kautynėse prie Karčiojo tilto ji susirado savo 
„gerbėjus“ ir vieną po kito juos nugalėjo: ir Farou, ir Ambrosą, ir Gauruotį, 
ir Marką Malendorą, ir Reimondą Neilandą, ir Vilą Gandrą. Ji nubloškė nuo 
žirgo Harį Sojerį, suskaldė Robinui Poteriui šalmą ir apdovanojo jį bjauriu 

randu. Kritus paskutiniam iš jų, Motina atsiuntė jai Koningtoną. Tą kar- 
tą seras Ronetas rankoje laikė kalaviją, o ne rožę. Kiekvienas kirtis, kuriuo 
Brienė jį pavaišindavo, buvo mielesnis už bučinį. 

Tą dieną paskutinis jos įtūžį pajuto Loras Tairelis. Jis Brienės niekada ne- 
buvo nupieštos trys auksinės rožės, o Brienė jų nekentė. Pamačiusi gėles, ji 
įtūžo ir pasijuto kupina jėgų. Miegoti nuėjo galvodama apie jųdviejų dviko- 
vą ir apie tai, kaip seras Džeimis apgaubia jai pečius vaivorykštiniu apsiaus- 
tu ir po smakru jį susega. 

Kitą rytą tebelijo. Jiems papusryčiavus Vikruolis Dikas pasiūlė laukti, 
kol lietus liausis. 

— O kadajjis liausis? Rytoj? Po dviejų savaičių? O gal tuomet, kai vėl ateis 
vasara? Ne. Turime apsiaustus ir mūsų laukia ilgas kelias. 

Merkė visą dieną. Siauras keliukas, kuriuo jie jojo, netrukus virto purvy- 
ne. Keli medžiai, kuriuos jie matė, stirksojo pliki, o nesiliaujantis lietus nu- 
kritusius jų lapus suplakė į šliuksinčią rudą paklotę. Nors ir su voverės kai- 
lių pamušalu, Diko apsiaustas permirko ir Brienė matė, kad jis dreba. Staiga 
jai to vyro pagailo. Aiškiai matyti, kad pastaruoju metu jam trūko maisto. Ji 
ėmė abejoti, ar kažkur iš tiesų yra kontrabandininkų urvas arba sugriuvusi 
Šnabždesių pilis. Alkani vyrai gali iškrėsti bet ką. Ši kelionė galbūt sąmoks- 
las, skirtas jai apmulkinti. Toks įtarimas ją suerzino. 

Kurį laiką atrodė, jog nesiliaujantis lietaus šnarėjimas vienintelis garsas 
pasaulyje. Nieko nepaisydamas, vikruolis Dikas atkakliai jojo į priekį. Brie- 
nė atidžiai stebėjo jį, susikūprinusį, tarsi tas lenkimasis arčiau balno gugos 
būtų galėjęs apsaugoti jį nuo drėgmės. Šį kartą sutemus pašonėje nebuvo 
nei kaimo, nei medžių, galėjusių teikti jiems užuoglaudą. Keliauninkams 
teko nakčiai įsikurti tarp didžiulių akmenų, per penkiasdešimt jardų toliau 
nuo potvynio vandens žymės. Akmenys bent jau saugojo nuo vėjo. 

- Šiąnakt bus geriau budėti, miledi, - pasakė Krabas Brienei, mėginan- 
čiai iš jūros išmestų sausuolių kaip nors įkurti laužą. - Tokioje vietoje kaip 
ši gali būti šliuksėtojų. 

- Šliuksėtojų? - Brienė įtariai jį nužvelgė. 

 - Pabaisų, - mėgaudamasis šiuo žodžiu, paaiškino Vikruolis Dikas. 
Kol neprieini arčiau, jie atrodo kaip žmonės, bet jų galvos per didelės, o 
ten, kur tikriems žmonėms želia plaukai, jiems auga žvynai. Jie balsvi kaip 
žuvies pilvas ir su plėvėmis tarp pirštų. Šliuksėtojai visada šlapi ir atsiduoda 
žuvimi, bet už storų atsikišusių lūpų turi dvi eiles žalių ir aštrių kaip pjūklas 
dantų. Kai kas sako, girdi, Pirmieji Žmonės visus juos išžudė, bet tokiomis 
kalbomis netikėk. Jie ateina naktį grobti neklaužadų mažų vaikučių tapsė- 
dami plėvėtomis pėdomis ir šliuksėdami. Mergaites pasilieka giminei tęsti, 
o berniukus suvalgo - sudrasko tais aštriais žaliais dantimis. - Jis plačiai 
nusišypsojo Podrikui. - Jie tave sudorotų, vaikine. Gyvą suėstų. 

- Tegul tik pamėgina, aš juos nugalabysiu. - Podrikas delnu palietė savo 
kalaviją. 

- Pamėgink. Imk ir pamėgink. Šliuksėtojų taip lengvai neįveiksi. - Di- 
kas pamerkė akį Brienei. - Ar tu - negera mergaitė, miledi? 

- Ne. 

Tik kvaila. Kad ir kiek kibirkščių Brienė įskėlė su savo titnagu ir plienu, 
medis buvo pernelyg drėgnas ir neįsidegė. Prakurai rūko, ir tiek. Suirzusi ji 
atsisėdo nugara atsirėmusi į akmenį, tvirčiau susisupo į apsiaustą ir susitai- 
kė su mintimi, jog teks praleisti šaltą ir drėgną naktį. Kramtydama bryzelį 
kietos sūdytos jautienos, ji svajojo apie šiltą maistą, o Vikruolis Dikas pasa- 
kojo, kaip seras Klarensas Krabas įveikė šliuksėtojų karalių. Jis puikus pasa- 
kotojas, turėjo pripažinti Brienė, bet linksminti kalbomis mokėjo ir Markas 
Malendoras su savo beždžionėle. 

Lijo ir saulėlydžio jie nematė, be to, neregėjo ir patekant mėnulio, mat 
dangus buvo apniukęs ir pilkas. Naktis buvo tamsi, be žvaigždžių. Pritrūkęs 
istorijų, Krabas atsigulė miegoti. Netrukus užknarkė ir Podrikas. Brienė sė- 
dėjo atsirėmusi į riedulį ir klausėsi bangų šniokštimo. Ar tu prie jūros, San- 
sa? - svarstė ji. Ar Šnabždesiuose lauki laivo, kuris niekada neatplauks? Kas 
tave lydi? Jis sakė, kad plaukti norėjo trys žmonės. Ar prie judviejų su seru 
Dontosu prisidėjo Kipšas, ar radai savo mažąją sesutę? 

Diena buvo ilga ir Brienė jautėsi pavargusi. Net sėdint atsirėmus į riedu- 
lį, net aplink tyliai šnarant lietui, nejučia jai ėmė merktis akys. Du kartus ji 
buvo beužsnūstanti. Antrą sykį pabudo beveik tą pačią akimirką besidau- 
žančia širdimi, įsitikinusi, kad prie jos stovi kažkas aukštas ir milžiniškas. 
Brienės kojos ir rankos buvo sustirusios, apsiausto skvernai užkritę ant 
kulkšnių ir jas tarsi supančioję. Keliais spyriais ji išsivadavo iš pančių ir at- 
sistojo. Vikruolis Dikas susirangęs gulėjo prie akmens, gana giliai įsirausęs į 
šlapią, sunkų smėlį, ir miegojo. Sapnas. Tai buvo tik sapnas. 

Galbūt ji suklydo palikusi serą Kreitoną ir serą Iliferį. Rodos, jie buvo 
sąžiningi vyrai. Jei su manimi būtų jojęs Džeimis... - pagalvojo Brienė, bet 
Džeimis buvo karaliaus sargybos vyras ir privalėjo saugoti karalių. Be to, ji 
troško būti su Renliu. Prisiekiau, kad jį apsaugosiu, ir neapsaugojau. Paskui 
pažadėjau už jį atkeršyti ir... neatkeršijau. Užuot vykdžiusi pažadą, pabėgau 
su ledi Ketlina, bet apvyliau ir ją. Pasikeitė vėjo kryptis ir dabar lietaus lašai 
ritosi jos skruostais. 

Kitą dieną kelias dar susiaurėjo ir iš pradžių virto akmenuotu takeliu, o 
paskui beveik visiškai išnyko. Prieš vidurdienį prie vėjo nugairintos uolos 
papėdės jis staiga baigėsi. Aukštai, ant tos uolos, dunksojo nedidelė pilis, 
niūriai žvelgdama į jūros bangas, o apniukusio pilko dangaus fone buvo 
matyti trys kreivi jos bokštai. 

- Ar tai Šnabždesiai? - paklausė Podrikas. 

— Ar ji tau panaši į prakeiktus griuvėsius? — atšovė Krabas ir nusispjo- 
vė. - Tai Siaubūno Guolis, buvusi senojo lordo Bruno rezidencija. Tačiau 
čia kelias baigiasi. Nuo čia mus ves tik pušys. 

Brienė atidžiai apžiūrėjo uolą. 

— Kaip mes ant jos užjosime? 

— Paprastai. - Vikruolis Dikas pasuko savo arklį. - Laikykis arčiau Diko. 
Šliuksėtojai linkę grobti atsiliekančius. 

Netrukus paaiškėjo, kad kelias aukštyn - tai status, akmenuotas ir slap- 
tas takas, iškirstas uolos plyšyje. Didžioji jo dalis buvo atsiradusi natūraliai, 
tačiau šen bei ten buvo iškirsti kopimą lengvinantys laiptai. Iš abiejų pusių 
juos supo stačios uolų sienos, per šimtmečius nugairintos vėjo ir išėsdintos 
sūraus vandens. Kai kur jos buvo įgavusios beveik stebuklingus pavidalus. 
Jiems kopiant kelis juos parodė Vikruolis Dikas. 

- Štai žmogėdros galva, matai? - tarė jis ir, pamačiusi ją, Brienė nusišyp- 
sojo. - O ten - akmeninis drakonas. Antras sparnas jam nutrupėjo dar tais 
laikais, kai mano tėvas buvo mažas berniukas. Virš jo kybo nusvirę speniai, 
kaip kokie raganos papai. - Ir jis atsigręžęs užmetė akį į Brienės krūtinę. 

- Sere... Miledi... - sunerimęs prabilo Podrikas. - Ten raitelis. 

— Kur? 

Ant uolų jokio raitelio nebuvo matyti. 

- Ant kelio. Ne akmeninis raitelis. Tikras. Jis seka paskui mus. Antai, - 
parodė vaikinas. 

Sėdėdama balne, Brienė atsisuko. Jie buvo užkopę taip aukštai, kad jiems 
prieš akis atsivėrė daugybė jūros pakrantės lygų. Žirgas risnojo tuo pačiu 
keliu kaip ir jie, tik porą mylių atsilikęs. Ir vėl? Brienė įtariai nužvelgė Vi- 
kruolį Diką. 

— Nešnairuok į mane, - tarė Krabas. - Tas raitelis, kad ir kas jis toks, su 
senuoju Vikruoliu Diku neturi nieko bendra. Tikriausiai kuris nors iš Bru- 
no vyrų grįžta iš karo. Arba tai dainius, keliaujantis iš vienos pilies į kitą. - 
Jis pasukęs galvą nusispjovė. - Po galais, aišku viena: jis - ne šliuksėtojas. 
Tie padarai nejodinėja. 

— Ne, - linktelėjo Brienė. Bent jau dėl to jiedu sutarė. 

Paskutinis šimtas tako pėdų pasirodė pačios stačiausios ir klastingiausios. 
Po arklių kanopomis slydo palaidi nugludinti akmenukai ir tarškėdami akme- 
niniu taku ritosi žemyn. Išlindę iš uolos plyšio, jie atsidūrė prie pilies sienų. 
Nuo parapeto viršaus į juos stebeilijosi žmogus, paskui staiga dingo. Brienei 
dingtelėjo, jog tai galėjo būti moteris, tad ji Vikruoliui Dikui taip ir pasakė. 

Jis pritarė. 

— Brunas per senas vaikščioti ant sienų, o visi jo sūnūs ir vaikaičiai išvy- 
kę į karus. Pilyje liko tik moterys ir keli snarglėti vaikai. 

Ji jau Žiojosi vedlio pasiteirauti, kurį iš karalių lordas Brunas palaiko, bet 
dabar tai nebuvo svarbu. Bruno sūnūs išvykę; ko gero, kai kurie iš jų iš viso 

negrįš. Šignakt čia svetingumo nesulauksime. Pilyje, pilnoje senių, moterų ir 
vaikų, tikrai niekas neskubės atverti vartų nepažįstamiems ir ginkluotiems 
keliauninkams. 

— Kalbi apie lordą Bruną, lyg jį pažinotum, - tarė ji Vikruoliui Dikui. 

— Galbūt kadaise ir pažinojau. 

Brienė žvilgtelėjo į jo liemenės priekį. Toje vietoje, nuo kurios buvo nu- 
plėštas kažkoks ženklas, draikėsi keli palaidi siūlai ir buvo matyti apspuręs 
tamsesnės medžiagos lopinys. Ji neabejojo, kad jų vedlys - dezertyras. Gal 
paskui juos sekantis raitelis vienas iš jo ginklo brolių? 

— Turime negaišuodami joti toliau, - paragino juos Vikruolis Dikas, - 
kol Brunas nepradėjo svarstyti, ką veikiame prie jo pilies sienų. Prakeiktą 
arbaletą geba užtaisyti net moteris. - Dikas mostelėjo į smiltainio kalvas 
mišku apaugusiais šlaitais, dunksančias tolumoje už pilies. - Toliau kelių 
nėra, tik upokšniai ir miško žvėrių takai, bet tegul miledi nesibaimina. Vi- 
kruolis Dikas šias vietas pažįsta. 

Tačiau Brienė to ir bijojo. Uolos viršūnėje pūtė gūsingas vėjas, bet ji už- 
uodė tik... paspęstus spąstus. 

— Kur tas raitelis? 

Matir jis netrukus turėjo užjoti ant uolos, nebent jo žirgas mokėjo žings- 
niuoti vandens paviršiumi. 

- Kodėl jis tau parūpo? Jei tai koks nors kvailys iš Mergelių Duburio, gali 
būti, kad net neras to prakeikto tako. O jei ir ras, miškuose nuo jo paspruk- 
sime. Ten nebus kelių, kuriais jis galėtų paskui mus sekti. 

Tik mūsų pėdsakai. Brienė ėmė svarstyti, ar nebūtų geriau pasitikti tą 
raitelį čia, su kalaviju rankoje. Bet jei tai keliaujantis dainius arba kuris nors 
iš lordo Bruno sūnų, aš visiškai apsikvailinsiu. Ir ji pagalvojo, jog Krabas tei- 
sus. Jei rytoj raitelis vis dar mus seks, galėsiu pasitikti jį tada. 

- Tegul bus, kaip tu nori, - tarė ji sukdama kumelę link medžių. 

Jiems už nugarų likusi lordo Bruno pilis vis tolo ir netrukus išnyko iš 
akių. Visur aplink, tarsi žalios, dangų siekiančios ietys, stovėjo didžiulės 
eglės ir išlakios pušys. Miško paklotė buvo iš nubyrėjusių spyglių, stora kaip 
pilies siena, be to, ant jos buvo prikritę pušų kankorėžių. Ji visiškai nuslopi- 
no arklių kanopų bildesį. Lynojo, paskui liovėsi, vėl ėmė lynoti, bet per pušų 
šakas ant jų užkrito vos keli lašai. 

Mišku jie keliavo daug lėčiau. Brienė bakštino kumelę, ragindama ją ris- 
noti per žalzganą prieblandą, ir jojo zigzagais lenkdama medžius. Ji supra- 
to, kad pasiklysti čia tikrai nesunku. Kad ir kur žvilgtelėdavo, miškas visur 
atrodė toks pat. Net oras, rodės, kažkoks pilkai žalias ir nejudantis. Eglių 
šakos braižė jai rankas, o jų spygliai garsiai šnarėjo slysdami per neseniai 
perdažytą skydą. Kuo toliau, tuo labiau ją slėgė ši šiurpi tyla. 

Tyla kėlė nerimą ir Dikui. Vakare, ėmus temti, jis pamėgino uždainuoti. 
„Buvo kartą lokys, lokys! Juodas ir rudas plaukų kamuolys...“ - dusliai, tarsi 

būtų apsivyniojęs burną vilnonėmis kelnėmis, užtraukė jis. Jo žodžius, kaip 
ir vėją bei lietų, sugėrė pušys. Netrukus Dikas dainuoti liovėsi. 

- Čia nejauku, - pasiskundė Podrikas. - Čia negera vieta. 

Brienė jautė tą patį, bet tai pripažinus niekas nebūtų pasikeitę. 

"- Pušynas niūrus. Kita vertus, tai tik miškas. Čia mums nėra ko bijoti. 

— O kaip šliuksėtojai? O galvos? 

- Gudrus vaikinas, - nusijuokė Vikruolis Dikas. 

Brienė suirzusi dėbtelėjo į savo palydovą. 

— Nėra nei jokių šliuksėtojų, - paaiškino ji Podrikui, - nei galvų. 

Jie tai jodavo kalvos šlaitu aukštyn, tai nuo jo leisdavosi. Netrukus Brie- 
nė pagavo save besimeldžiant, kad Vikruolis Dikas būtų doras žmogus ir 
tikrai žinotų, kur juos veda. Mat ji pati net nebuvo tikra, ar dabar vėl galėtų 
rasti jūrą. Ir dieną, ir naktį dangus buvo pilkas, apsiniaukęs ir jame nebuvo 
matyti nei saulės, nei žvaigždžių, padedančių rasti kelią. 

Tą vakarą stovyklą jie įkūrė anksti, - nusileidę nuo kalvos ir atsidūrę prie 
žvilgančios, žalsvos pelkės krašto. Nutvieksta pilkšvai žalios šviesos, jiems 
prieš akis plytinti žemė atrodė gana tvirta, bet kai pamėgino joti toliau, ar- 
kliai įklimpo iki paslėpsnių. Teko apsisukti ir, šiaip taip išsikapanojus, grįžti 
ant tvirtesnės Žemės. 

- Nieko, - patikino juos Krabas. - Grįšime į kalvos viršūnę ir nusileisi- 
me kitu šlaitu. 

Kitą dieną buvo tas pats. Jie jojo laviruodami tarp pušų ir klampynių, 
virš galvos plytėjo apniukęs dangus, nuolat lijo, jie aplenkdavo įgriuvas, ur- 
vus ir apsamanojusius senųjų tvirtovių griuvėsius. Kiekviena akmenų krūva 
turėjo savo istoriją ir Vikruolis Dikas visas jas papasakojo. Pasak jo, kiekvie- 
na pušis buvo aplaistyta Skeltnagio kyšulio vyrų krauju. Netrukus Brienės 
kantrybė ėmė sparčiai sekti. | 

- Ar dar ilgai reikės joti? - pagaliau paklausė ji. - Rodos, jau pamatėme 
visas iki vienos Skeltnagio kyšulyje augančias pušis. 

- Toli gražu ne, - papurtė galvą Krabas. - Jau beveik atvykome. Matai, 
miškas retėja. Esame netoli Siaurosios jūros. 

Gal tas kvailys, pas kurį jis žadėjo nuvesti, bus mano pačios atspindys ko- 
kio nors tvenkinio vandens paviršiuje, dingtelėjo Brienei, tačiau dabar, kai jie 
sukorė tokį ilgą kelią, apsisukti ir grįžti taip pat nebuvo prasmės. Ir vis dėl- 
to ji turėjo pripažinti, kaip baisiai pavargo. Ilgai sėdėjus balne, jos šlaunys 
pasidarė kietos kaip geležinės, be to, pastarosiomis naktimis ji miegodavo 
tik po keturias valandas, kol prie jos budėdavo Podrikas. Jei Vikruolis Di- 
kas ketina juos nužudyti, Brienė neabejojo, kad tai turi įvykti čia, vietovėje, 
kurią jis gerai pažinojo. Gali būti, kad Krabas veda juos į kokį nors plėšikų 
urvą, kuriame turi giminaičių, klastingų kaip ir jis. O galbūt Dikas tiesiog 
vedžioja juos ratais laukdamas, kol pasivys tas raitelis. Nuo tos dienos, kai 
prajojo lordo Bruno pilį, daugiau jie to vyro nematė, tačiau tai dar nereiškė, 
kad jis jų ir toliau neseka. 

Matyt, man teks jį nužudyti, tarė sau Brienė vieną naktį žingsniuoda- 
ma po stovyklavietę. Vien pagalvojusi apie tai, ji pasijuto nesmagiai. Sena- 
sis Brienės kovų meistras visuomet abejodavo, ar jai užteks tvirtumo stoti į 
mūšį. „Tavo rankos stiprios kaip vyro, - ne kartą jai sakė seras Gudvinas, - 
bet širdis minkšta kaip ir visų mergelių. Lieti prakaitą pratybų aikštėje su 
buku kalaviju rankoje - tai viena, o suvaryti pėdą išgaląsto plieno žmogui 
į pilvą ir išvysti jo akyse gęstančią gyvybę - visai kas kita.“ Kad užsigrū- 
dintų, seras Gudvinas siųsdavo Brienę pas jos tėvo mėsininką pjauti ėriu- 
kų ir skersti paršelių. Paršeliai žviegdavo, o ėriukai bliaudavo nelyginant 
persigandę vaikai. Kol gyvulius paskersdavo, Brienė pro ašaras nelabai ką 
įžiūrėdavo, o jos drabužiai taip primirkdavo kraujo, kad ji atiduodavo juos 
tarnaitei sudeginti. Bet seras Gudvinas vis dar abejojo. „Paršelis ir lieka 
paršelis. Su žmogumi - viskas kitaip. Kai buvau toks jaunas kaip tu ir tar- 
navau ginklanešiu, turėjau draugą - stiprų, vikrų, stropų, puikų kovotoją 
pratybų aikštėje. Visi žinojome, kad vieną gražią dieną jis taps puikiu rite- 
riu. O tada kilo karas su Brastos Akmenimis. Mačiau, kaip mano draugas 
parklupdė savo priešininką ir išmušė jam iš rankų kirvį, bet, užuot baigęs 
dvikovą, akimirką sudelsė. Kautynėse akimirka prilygsta visam gyvenimui. 
Parklupdytas vyras išsitraukė durklą ir surado mano draugo šarvuose plyšį. 
Jo jėga, vikrumas, narsa, sunkiu darbu įgyti kovos įgūdžiai... visa tai nuėjo 
šuniui ant uodegos, nes, kai reikėjo žudyti, jam sudrebėjo ranka. Nepamiršk 
to, mergaite.“ 

Nepamiršiu, čia, pušyne, pažadėjo Brienė jo dvasiai. Ji atsisėdo ant 
akmens, išsitraukė kalaviją ir ėmė jį galąsti. Nepamiršiu ir melsiuosi, kad 
man ranka nesudrebėtų. 

Rytojaus diena išaušo niūri, šalta ir apniukusi. Tekant saulės jie nematė, 
bet, kai tamsa virto prieblanda, Brienė suprato, kad laikas vėl balnoti ar- 
klius. Vikruoliui Dikui rodant kelią, jie vėl jojo per pušyną. Brienė sekė jam 
iš paskos, o Podrikas ant savo kuino traukė paskutinis. 

Staiga jiems prieš akis iškilo pilis. Ką tik jie buvo tankmėje ir matė vien 
Ivgų lygas besidriekiantį mišką. Bet, apjoję didžiulį riedulį, priekyje rado 
proskyną. Dar už mylios miškas netikėtai baigėsi. Už jo plytėjo dangus, jūra 
ir... ant uolos krašto dunksojo sena apgriuvusi pilis, seniai apleista ir apžė- 
tusi piktžolėmis. 

- Tai Šnabždesiai, - tarė Vikruolis Dikas. - Įsiklausykite. Gal išgirsite 
kalbant galvas. 

Podrikui net lūpa atvipo. 

- Jau girdžiu... 

Ir Brienė jas girdėjo. Tai buvo tylus ir švelnus murmėjimas, rodos, sklin- 
dantis ne tik iš pilies, bet ir iš po žemės. Artinantis prie uolų tas garsas sti- 
>rėjo. Tai jūra, staiga susivokė Brienė. Vanduo uolų pažemyje išgraužė er- 
mes ir šniokšdamas plūdo požeminiais urvais bei tuneliais. 

- Jokių galvų nėra, - pasakė ji. - Tu girdi šnabždant bangas. 

— Bangos nešnabžda. Tai galvos. 

Pilis buvo sumūryta iš senų, neskaldytų akmenų, iš kurių kiekvienas 
buvo šiek tiek kitoks. Jų plyšiai buvo storai apkerpėję, o iš pamatų kyšojo 
sužėlę medeliai. Prie daugumos senų pilių būdavo dievų giraitės. Iš pirmo 
žvilgsnio, Šnabždesiai tik tą giraitę ir turėjo. Brienė žingine privedė savo ku- 
melę prie uolos krašto, kur buvo nuvirtusi apsauginė siena. Čia dunksanti 
krūva suskilusių akmenų buvo apžėlusi vešliomis, nuodingomis raudono- 
siomis gebenėmis. Pririšusi kumelę prie medžio, Brienė atsargiai priėjo kuo 
arčiau prarajos. Žemai, už penkiasdešimties pėdų, nerimstančios bangos 
skalavo sugriuvusio bokšto liekanas. Dar toliau jos žvilgsnis užkliuvo už di- 
delės ertmės. 

— Tai senasis švyturio bokštas, - priėjęs ir sustojęs jai už nugaros, paaiš- 
kino Vikruolis Dikas. - Jis nuvirto, kai buvau du kartus jaunesnis už tavo 
Podą. Anksčiau čia į grotą vedė laiptai, bet, kai uola nuskilo, nugarmėjo ir 
jie. Nuo to laiko kontrabandininkai čia nebeužsuka. Anksčiau jie irkliniais 
laivais galėjo įplaukti į grotą, bet dabar nebeįplauktų. Matai? 

Vieną ranką Dikas uždėjo jai ant peties, o kitą ištiesė į priekį. 

Brienei pašiurpo oda. Jei dabar jis mane stumtelėtų, žnektelėčiau ant to 
bokšto liekanų. Ji žingtelėjo atatupsta. 

- Neliesk manęs. 

Krabas susiraukė. 

— Aš tik... 

— Man nerūpi, ką tu „tik“. Kur vartai? 

- Kitoje pusėje. - Jis sutriko. - Tas tavo kvailys... jis nėra kerštingas žmo- 
gus, tiesa? - nerimaudamas paklausė. - Matai, vakar vakare man toptelėjo, 
kad jis gali ant seno Vikruolio Diko pykti dėl žemėlapio, kurį jam parda- 
viau, ir dėl to, jog nutylėjau, kad kontrabandininkai čia jau nebeužsuka. 

— Aukso, kurį gausi, tikrai pakaks su juo atsiskaityti, galėsi grąžinti visus 
pinigus, kuriuos tas vyras sumokėjo tau už pagalbą. - Brienė neįsivaizdavo, 
kad Dontosas Holardas galėtų kelti bent menkiausią pavojų. - Žinoma, jei 
jis čia. 

Jie apjojo ratą palei pilies sienas. Pilis buvo trikampė su kvadratiniu 
bokštu kiekviename kampe. Jos vartai buvo beveik supuvę. Brienei trūk- 
telėjus, medis trupėjo ilgomis drėgnomis atplaišomis, byrėjo ir viena vartų 
pusė - vos ant jos neužvirto. Už tų vartų ją vėl pasitiko žalsva prieblanda. 
Miško medžiai suskaldė sienas, prarijo pagrindinį bokštą ir tvirtovės kiemą. 
Tačiau už vartų tebebuvo nuleidžiamosios grotos, kurių aštrūs smaigai buvo 
giliai įsmigę į minkštą, patežusią žemę. Geležis buvo gerokai surūdijusi, bet 
Brienei papurčius grotas nelūžinėjo. 

- Šiais vartais jau seniai niekas nesinaudojo. 

— Galėčiau juos perlipti, - pasisiūlė Podrikas. - Ties uola. Ten, kur siena 
nuvirtusi. 

- Būtų pernelyg pavojinga. Tie akmenys man atrodo per menkai sumū- 
ryti, o tos raudonosios gebenės yra nuodingos. Turi būti užpakaliniai vartai. 

Užpakalinius vartus jie rado šiaurinėje pilies pusėje, apaugusius vešliais 
gervuogių krūmais. Uogos buvo nuskintos, o pusė krūmų iškapota, kad 
būtų galima prieiti prie durų. Tai pamačiusi Brienė ėmė nerimauti. 

— Visai neseniai čia kažkas įėjo. 

- Tavo juokdarys su savo merginomis, - tarė Krabas. - Juk tau sakiau. 

Sansa? Brienė negalėjo tuo patikėti. Net tokiam nepataisomam girtuo- 
kliui kaip Dontosas Holardas būtų pakakę nuovokos nesitempti Sansos į 
tokią baisią vietą. Nežinia kodėl, bet šios pilies griuvėsiai vertė Brienę neri- 
mauti. Starkų merginos ji čia neras, bet... vis tiek turi patikrinti. Kažkas čia 
buvo, pagalvojo ji. Kažkas, kam būtinai reikėjo pasislėpti. 

- Einu į vidų, - pasakė ji. - Krabai, tu eisi drauge. Podrikai, noriu, kad 
pasaugotum arklius. 

- Ir aš noriu eiti kartu. Aš ginklanešys. Galiu kautis. 

- Todėl ir pabūk čia. Šiuose miškuose gali būti bastūnų. Negalime palik- 
ti arklių be apsaugos. 

Podrikas aulinio bato nosimi brūkštelėjo per akmenį. 

- Kaip įsakysi... 

Brienė prasibrovė pro gervuogienojus ir trūktelėjo surūdijusį geležinį 
žiedą. Garsiai girgžtelėjo vyriai ir užpakalinės durys, kad ir sunkiai, vis 
dėlto prasivėrė. Nuo to garso Brienei plaukai ant galvos pasišiaušė. Ji išsi- 
traukė kalaviją. Nors ant kietintos odos vilkėjo šarvinius marškinius, pasi- 
'uto nuoga. 

- Pirmyn, miledi, - paragino už nugaros stovintis Vikruolis Dikas. - Ko 
iauki? Senasis Krabas mirė prieš tūkstantį metų. 

Tikrai, ko ji laukė? Brienė pagalvojo, kad yra tiesiog paika. Tai buvo jū- 
ros šniokštimas, kurio aidas nesiliovė ritęsis per urvus po pilimi, bangoms 
atplūstant sustiprėdavęs, o slūgstant pritildavęs. Ir vis dėlto jis tikrai primi- 
aė šnabždesius ir Brienei prieš akis šmėstelėjo galvos, sudėtos ant lentynų ir 
nurmančios. „Man reikėjo išsitraukti tą kalaviją, - sakė viena iš jų. - Turė- 
"au pasinaudoti stebuklinguoju kalaviju.“ 

— Podrikai, - paprašė Brienė, - mano kelioninėje patalynėje yra suvy- 
niotas į makštis įkištas kalavijas. Atnešk jį man. 

— Klausau, sere. Miledi... Tuoj atnešiu. 

Ir vaikinukas tekinas pasileido vykdyti įsakymo. 

- Kalaviją? - Vikruolis Dikas pasikasė paausį. - Juk laikai kalaviją. Kam 
zau antras? 

— Šis bus tau, - tarė Brienė ir kyštelėjo Dikui ginklo rankeną. 

- Tikrai? - Krabas nedrąsiai ištiesė ranką, tarsi kalavijo ašmenys būtų 
galėję jam įkasti. - Nepatiklioji mergelė duoda senajam Dikui kalaviją? 

- O ar žinai, kaip juo naudotis? 

- Esu Krabas. - Jis čiupo Brienei iš rankų ilgąjį kalaviją. - Mano gyslo- 
mis teka toks pat kraujas kaip ir sero Klarenso. - Jis šmaukštelėjo orą ir pla- 
čiai jai nusišypsojo. - Kai:kas sako, kad lordu tampi tik turėdamas kalaviją. 

Grįžo Podrikas Peinas, atsargiai nelyginant kūdikį laikydamas Pažadų 
Tesėtoją. Išvydęs puošnias makštis, ant kurių buvo išlieta eilė liūtų galvų, 
Vikruolis Dikas susižavėjęs švilptelėjo, bet, kai Brienė išsitraukė kalaviją ir 
pamėgino juo kirsti, jis pritilo. Net jo šmaukštelėjimo garsas rodės aštresnis 
nei paprasto kalavijo ašmenų. 

— Paskui mane, - liepė ji Krabui. 

Pasisukusi šonu ir palenkusi galvą, kad neužsigautų į durų arką, Brienė 
atsargiai įžengė pro užpakalinius vartus. 

Jai prieš akis atsivėrė žolėmis apaugęs tvirtovės kiemas. Kairėje buvo 
pagrindiniai vartai ir griuvėsiai kažkokio pastato, veikiausiai arklidžių. Be- 
veik iš pusės gardų kyšojo išaugę medeliai, šakomis pervėrę sausas, rudas 
nendres, kuriomis buvo uždengtas stogas. Dešinėje Brienė pamatė gerokai 
papuvusius medinius laiptus, vedančius į požeminio kalėjimo arba rūsio 
tamsą. Ten, kur kadaise stovėjo pagrindinis pilies bokštas, dabar pūpsojo 
nuvirtusių akmenų krūva, apaugusi žaliomis ir skaisčiai raudonomis sama- 
nomis. Visas kiemas buvo prižėlęs aukštos žolės ir nuklotas pušų spygliais. 
Čia visur augo išlakios pušys, oriai išsirikiavusios gretomis nelyginant ka- 
reiviai. O tarp jų į dangų stiebėsi blyškus pašalietis: jaunas lieknas burtme- 
dis, kurio kamienas buvo baltas kaip vienuolė mergelė. Ant jo šakų buvo 
išsprogę tamsiai raudoni lapai. O dar toliau, ten, kur buvo nugriuvusi ap- 
sauginė siena, žiojėjo dangaus ir jūros tuštuma... 

„4r buvo matyti laužo likučiai. 

Brienė visą laiką girdėjo netylančius šnabždesius. Ji priklaupė prie lauža- 
vietės. Pakėlė pajuodusią šakelę, pauostė, pažarstė pelenus. Praeitą naktį čia 
kažkas mėgino šildytis. Arba pasiysti ženklą praplaukiančiam laivui. 

- Aūūū! - šūktelėjo Vikruolis Dikas. - Ar čia kas nors yra? 

- Patylėk, - sudraudė jį Brienė. 

— Gal čia kas nors slepiasi. Gal prieš pasirodydami nori atidžiau į mus 
įsižiūrėti? — Jis priėjo prie žemyn vedančių laiptų ir įsistebeilijo į tamsą. — 
Aūūū! - riktelėjo dar kartą. - Ar ten yra kas nors? 

Brienė pamatė, kaip sulingavo jaunas medelis. Iš krūmų išlindo vyras - 
toks purvinas, jog rodės, tarsi būtų išsikapstęs iš po žemių. Rankoje jis laikė 
nulūžusį kalaviją, tačiau Brienę pribloškė jo veidas: tos mažos akutės ir pla- 
ti, suplota nosis. 

Tą nosį ji pažinojo. Pažino ir tas akis. Draugai šį vyrą vadino Pigu. 

Toliau viskas, rodės, klostėsi akimirksniu. Apžergęs rentinį, tyliai kaip 
per krūvą šlapių lapų šliaužianti gyvatė, iš šulinio išlipo antras vyras. Jam 
ant galvos kėpsojo lengvas geležinis šalmas, apvyniotas nešvariu, raudo- 
nu, šilkiniu skuduru, be to, jis buvo ginkluotas svaidomąja ietimi. Brienė 
pažinojo ir jį. Staiga už nugaros ji išgirdo šnaresį ir iš raudonos lapijos 
išlindo dar viena galva. Krabas stovėjo po burtmedžiu. Jis pakėlė akis ir 
pamatė tą veidą. 

— Štai jis! - šūktelėjo jis Brienei. - Tavo kvailys. 

— Dikai, - skubiai paragino Brienė, - pas mane. 

Šaižiai juokdamasis, iš burtmedžio žemėn šleptelėjo Šegvelis Pamišėlis. 

Jis vilkėjo spalvingą juokdario kostiumą, bet tokį išblukusį ir suteptą, kad 
šis atrodė veikiau rudas, o ne pilkas ar rožinis. Tik jis laikė ne juokdario spra- 
gilą, o trikampę ryto žvaigždę - tris dygliuotus rutulius, grandine pritvirtin- 
tus prie medinio koto. Jis suko juos smarkiai, žemai ir staiga pokštelėjęs vie- 
ną Krabo kelį sutrynė į kruvinų kaulų košę. „Kaip smagu!“ - Dikui parvirtus 
atvirai džiūgavo Šegvelis. Krabas paleido Brienės duotą kalaviją ir ginklas 
šleptelėjo į žoles. Jis raitėsi ant Žemės ir, susiėmęs suknežintą kelį, klykė. 

- Tik pažiūrėkite, - tarė Šegvelis, - juk tai Dikas Kontrabandininkas, tas 
pats, kuris nupiešė mums žemėlapį. Ar sukorei tokį kelią tik tam, kad grą- 
žintum auksą? 

- Maldauju, - ėmė verkšlenti Dikas, - maldauju, mano koja... 

- Skauda? Galiu išvaduoti iš tų kančių. 

- Atstok nuo jo, - pasakė Brienė. 

- NE! - klyktelėjo Dikas keldamas kruvinas rankas ir mėgindamas už- 
sidengti galvą. 

Šegvelis dar kartą apsuko dygliuotus rutulius sau virš galvos ir tėškė juos 
tiesiai Krabui į veidą. Pasigirdo šlykštus pokštelėjimas. Ir staiga įsiviešpata- 
vo tokia tyla, kad Brienė išgirdo plakant savo širdį. 

- Bjaurybė Šegas, - tarė vyras, išsiropštęs iš šulinio. Pamatęs Brienės vei- 
dą, jis nusijuokė. — Ir vėl tu čia, moteriške? Vėl atjojai mūsų gaudyti? O gal 
pasiilgai mūsų draugiškų veidų? 

Šegvelis šokinėjo nuo kojos ant kojos ir suko savo vėzdą su dygliuotais 
rutuliais. 

- Ši moteris atkeliavo pas mane. Ji svajoja apie mane kiekvieną naktį, kai 
ikiša pirštus sau į plyšį. Ji manęs geidžia, vaikinai, ši kumelė pasiilgo nirtaus 
eržilo! Tratinsiu ją iš užpakalio ir varysiu jon margą sėklą tol, kol atsives į 
mane panašų jauniklį. | 

- Jei nori jauniklio, turi naudotis kita skyle, Šegai, - kaip tikras dornietis 
lėtai tęsdamas žodžius paprotino savo bendrą Timeonas. 

- Bus geriausia, jei pasinaudosiu visomis skylėmis. Šiaip sau, dėl viso 
pikto. - Jis mėgino artintis prie jos iš dešinės, o Pigas slinko iš kairės, vers- 

damas Brienę trauktis atatupstą prie nutrupėjusio uolos krašto. Kelionė lai- 
vu trims, prisiminė ji. 

- Jūs čia tik trise, ar ne? 

Timeonas gūžtelėjo. 

- Palikę Harenholą, kiekvienas patraukėme savais keliais. Ursvikas ir 
jo būrys išjojo į pietus, į Senmiestį. Rordžas manė galėsiąs prasmukti pro 
Druskos įlanką. Mūsų kompanija keliavo į Mergelių Duburį, bet mums nesi- 
sekė rasti laivo. - Dornietis kilstelėjo ietį. - Ar Žinai, kad tas tavo įkandimas 
nuvarė Vargą į kapus? Jo ausis pajuodo ir ėmė pūliuoti. Rordžas ir Ursvikas 
norėjo išjoti, bet Ožys užsispyrė, kad turime saugoti jo pilį. Jis pareiškė, gir- 
di, dabar jis esąs Harenholo lordas ir šio titulo niekas iš jo neatims. Pasakė 
tai švepluodamas, kaip visada kalbėdavo. Girdėjome, kad Kalnas nugalabijo 
Vargą palengva jį luošindamas. Vieną dieną nukirsdavo ranką, kitą dieną - 
koją ir taip palengva švariai ir tvarkingai sukapojo į gabalus. Biges sutvars- 
tydavo, kad Houtas per greitai nepakratytų kojų. Kotą Kalnas buvo pasilikęs 
pabaigai, bet atskridęs paukštis atnešė žinią, kad Kalnas reikalingas Kara- 
liaus Uoste, tad jis, daug nesiterliodamas, baigė ką pradėjęs ir išjojo. 

- Atjojau čia ne dėl jūsų. Ieškau... - Brienė vos neleptelėjo „savo se- 
sers“, - ...kvailio. 

- Aš esu kvailys, - linksmai atsiliepė Šegvelis. 

- Tu - ne tas kvailys, - sumurmėjo Brienė. - Ieškau kvailio, keliaujančio 
su kilminga mergele, lordo Starko iš Vinterfelo dukterimi. 

- Vadinasi, tau reikia Skaliko, - tarė Timeonas. - Bet čia jo nėra. Čia — 
tik mes. 

— Man reikia Sandoro Kligeino? - nustebusi paklausė Brienė. - Kalbi 
apie jį? 

- Jis turėjo Starkų mergaitę. Girdėjau, kad ji keliavo į Riveraną, o jis ją 
pagrobė. Prakeiktas šuo... 

Į Riveraną, pagalvojo Brienė. Ji keliavo į Riveraną. Pas dėdes. 

— Iš kur Žinai? 

- Pasakė vienas iš Beriko gaujos vyrukų. Lordas Žaibas taip pat jos ieško. 
Jis išsiuntinėjo savo vyrus palei Trišakio žemupį ir aukštupį pašniukštinėti, 
gal aptiks jos pėdsakus. Išjoję iš Harenholo, atsitiktinai sutikome tų žvalgų 
trijulę ir iš vieno prieš jam mirštant išgavome šią žinią. 

- Jis galėjo likti gyvas. 

— Galėjo, bet neliko. Vėliau išgirdome, kad užeigoje prie kryžkelės Ska- 
likas nužudė tris savo brolio vyrus. Toje užeigoje su juo buvo ir mergiotė. 
Prieš Rordžui nužudant, smuklės šeimininkas prisiekė, kad su Skaliku ti- 
krai buvo mergaitė, be to, jo žodžius patvirtino ir kekšės. Jos buvo šlykščios 
bobos. Žinoma, ne tokios šlykščios kaip tu, bet vis tiek... 

Jis stengiasi išblaškyti mano dėmesį, suprato Brienė, užliūliuoti mane savo 
šnekomis. Pigas palengva slinko artyn. Prie Brienės šoktelėjo ir Šegvelis. Ji 
pasitraukė atatupsta. Jei leisiuos taip speičiama, jie mane nustums nuo uolos. 

— Daugiau nė žingsnio, - įspėjo ji vyrus. 

— Manau, iškrušiu tave per nosį, moteriške, - pareiškė Šegvelis. - Tai bus 
juokinga! 

— Jo kotas labai mažas, - paaiškino Timeonas. - Mesk šalin tą puikųjį 
kalaviją ir galbūt mes elgsimės su tavimi švelniai, moterie. Mums tik reikia 
aukso, kad galėtume susimokėti tiems kontrabandininkams. 

- Ojei duosiu jums aukso, ar mus paleisite? 

— Paleisime. - Timeonas nusišypsojo. - Kai su visais mumis pasidulkin- 
si. Sumokėsime tau kaip tikrai kekšei. Po sidabrinį už kiekvieną kartą. O jei 
ne, atimsime auksą ir vis tiek išdulkinsime, be to... ar tau patiko tai, ką Kal- 
nas padarė Vargui? Na, ką renkiesi? 

- Štai ką. 

Ir Brienė puolė Pigą. 

Šis kilstelėjo sulūžusį kalaviją norėdamas apsaugoti veidą, bet, jam pakė- 
lus ranką, Brienė kirto žemai. Pažadų Tesėtojo ašmenys perskrodė kietintą 
odą, vilną, kūno odą, raumenis ir susmigo samdomam kalavijuočiui giliai 
į šlaunį. Negalėdamas remtis sužeista koja, Pigas iš visų jėgų kirto atgal. 
Nulūžusi jo kalavijo geležtė brūkštelėjo Brienei per šarvinius marškinius ir 
po akimirkos Pigas parvirto aukštielninkas. Brienė persmeigė jam gerklę, 
smarkiai pasuko kalavijo ašmenis, ištraukė ir vos spėjo išsisukti, nes pro pat 
veidą, truputį kliudžiusi, prašvilpė Timeono sviesta ietis. Man ranka nesu- 
drebėjo, pagalvojo Brienė, o jos skruostu sruvo kraujas. Ar matei, sere Gu- 
dvinai? Ieties padarytos žaizdos ji beveik nejautė. 

— Dabar tavo eilė, - pasakė ji Timeonui, o dornietis tuo metu jau spėjo 
išsitraukti antrą ietį, trumpesnę ir storesnę už pirmąją. - Sviesk. 

- Kad galėtum išsisukti, o tada mane pulti? Kad nudėtum mane, kaip 
nudėjai Pigą? Ne. Pulk ją, Šegai. 

— Pats pulk, - atšovė Šegvelis. - Ar matei, kaip ji sutvarkė Pigą? Ji pa- 
mišusi nuo mėnesinių kraujo. - Kvailys stovėjo Brienei už nugaros, Time- 
onas - priešais. Kad ir kaip ji būtų pasisukusi, vienas iš vyrų vis tiek būtų 
likęs užnugaryje. | 

— Nugalabyk ją, - ragino bendrą Timeonas, - ir galėsi išdulkinti jos la- 
voną. 

— Ak, juk tu mane myli... 

Ir jis ėmė sukti ryto žvaigždę. 

Pasirink vieną iš jų, tarė sau Brienė. Pasirink ir greitai nudėk. Staiga iš 
kažkur atskriejo akmuo ir pataikė Šegveliui į galvą. Brienė nedvejojo nė aki- 
mirkos. Ji puolė Timeoną. 

Jis pasirodė esąs geresnis kovotojas už Pigą, tačiau buvo ginkluotas tik 
trumpa svaidomąja ietimi, o ji turėjo Valyrijos plieno kalaviją. Pažadų Te- 
sėtojas jos rankose atgijo. Brienė dar niekada nebuvo tokia greita. Kalavijo 
ašmenys virto pilko plieno audra. Brienės puolamas, Timeonas sužeidė jai 

petį, bet ji nukirto jam ausį, pusę skruosto, ieties smaigalį, o tada, nusitai- 
kiusi į plyšį tarp šarvų, kuriuos jis vilkėjo, suvarė visą pėdą ribulHuojančio 
plieno jam į pilvą. 

Kai ištraukė kalavijo geležtę, Timeonas vis dar mėgino kovoti, bet apati- 
nius jo drabužius sparčiai merkė kraujas. Pasigrabinėjęs diržą, jis išsitraukė 
durklą, tad Brienė nukirto jam plaštaką. Čia už Džeimį. 

- Motin, pasigailėk, - sušvokštė dornietis, o kraujas pliūptelėjo jam iš 
burnos ir tryško iš nukirsto riešo. - Baik, ką pradėjai. Grąžink mane į Dor- 
ną, prakeikta kale. 

Ji taip ir padarė. 

Kai atsisuko, Šegvelis apsvaigęs klūpojo ir mėgino įsukti ryto žvaigždę. 
Bet, vos tik sukaupęs visas jėgas atsistojo, jam į ausį bumbtelėjo dar vienas 
akmuo. Podrikas buvo užsilipęs ant apgriuvusios sienos ir stovėjo tarp ge- 
benių žaibuodamas akimis ir laikydamas rankoje dar vieną akmenį. 

— Sakiau, kad galiu kautis! - šūktelėjo vaikinukas. 

Šegvelis mėgino trauktis. 

— Pasiduodu! - sušuko jis. - Pasiduodu. Neturėtum skriausti mielojo Še- 
gvelio, aš per daug linksmas, kad mirčiau. 

— Tu ne geresnis už kitus. Tu taip pat ir plėšei, ir prievartavai, ir žudei. 

— O taip, taip, to neneigiu, bet... aš moku juokinti, žinau daug pokštų ir 
išdaigų. Aš galiu linksminti žmones. 

- Ir virkdyti moteris. 

— Ar aš dėl to kaltas? Moterys neturi humoro jausmo. 

Brienė nuleido Pažadų Tesėtoją. 

— Kask kapo duobę. Ten, po burtmedžiu. - Ir kalavijo ašmenų smaigaliu 
ji parodė tą vietą. 

— Neturiu kastuvo. 

— Rausk rankomis. - Turi jų viena daugiau, nei palikai Džeimiui. 

— Kam tas vargas? Palik juos varnams. 

- Timeonas ir Pigas tegu šeria varnus. O Vikruolis Dikas ilsėsis kape. Jis 
buvo Krabas. Čia jo pilis. 

Sulyta žemė buvo minkšta, bet Pamišėlis vis tiek užtruko visą dieną, kol 
išrausė užtektinai gilią duobę. Kai baigė, jau temo, o jo rankos buvo kru- 
vinos ir pūslėtos. Brienė įkišo Pažadų Tesėtoją į makštis, paėmė ant rankų 
Diko Krabo kūną ir nunešė prie duobės. Į velionio veidą buvo baisu žiūrėti. 

- Atleisk, kad tavimi nepasitikėjau. Jau išvis nebemoku pasitikėti. 

Priklaupusi ir ketindama leisti kūną į duobę, Brienė pagalvojo: Dabar, 
kai atsukau jam nugarą, tas kvailys tikrai mane puls. 

Ji išgirdo nelygų Šegvelio alsavimą, o po akimirkos - ir įspėjamąjį Podri- 
ko šūksnį. Šegvelis suspaudęs laikė rankoje nemažą rantytą akmenį. Brienė 
iš rankovės išsitraukė durklą. 

Susikirtus akmeniui ir durklui beveik visuomet laimėdavo pastarasis. 

Brienė atbloškė Šegvelio ranką ir suvarė durklą jam į vidurius. 

- Juokis, - piktai sušnypštė ji. Bet Šegvelis sudejavo. - Juokis, - pakarto- 
jo Brienė, viena ranka sučiupusi jam už gerklės, o kita vėl varydama durklo 
geležtę į pilvą. - Juokis! 

Ji kartojo šį žodį daugybę kartų, kol jos ranka iki pat riešo išsitepė krau- 
ju, o mirštančio kvailio smarvė ėmė ją dusinti. Bet Šegvelis taip ir nenusi- 
juokė. Brienė girdėjo tik savo kūkčiojimą. Tai supratusi, ji nuleido durklą ir 
suvirpėjo visu kūnu. 

Podrikas padėjo jai paguldyti Vikruolį Diką į kapo duobę. Kai jiedu lai- 
dojo velionį, jau tekėjo mėnulis. Brienė nusivalė žemėtas rankas ir įmetė į 
kapą du drakonus. 

— Kodėl taip darai, miledi? Sere? - paklausė Podas. 

- Tai atlygis, kurį jam pažadėjau, jei nuves mane pas kvailį. 

Jiems už nugarų nuskambėjo juokas. Brienė akimirksniu išsitraukė Pa- 
žadų Tesėtoją ir atsisuko, tikėdamasi pamatyti daugiau Kruvinųjų Juokda- 
rių, bet... ant trupančios sienos sukryžiavęs kojas sėdėjo Hailas Hantas. 

- Jei pragare yra viešnamių, tas nenaudėlis tau padėkos! - šūktelėjo rite- 
ris. - Ojei ne, tai tik be reikalo išmetei auksą. 

- Tesiu savo pažadą. O ką tu čia veiki? 

- Lordas Rendilas liepė man tave sekti. Jei kartais per stebuklą rastum 
Sansą Stark, jis įsakė man grąžinti tą merginą į Mergelių Duburį. Bet nebi- 
jok, tavęs man liepta neskriausti. 

Brienė prunkštelėjo. 

- Lyg tu galėtum. 

— Ką ketini daryti dabar, miledi? 

- Užkasti velionį. 

- Turėjau omenyje merginą. Ledi Sansą. 

Brienė susimąstė. 

- Jei Timeonas nemelavo, ji traukė į Riveraną. Ir pakeliui pateko Skali- 
kui į rankas. Jei jį rasiu... 

— ...jis tave nužudys. 

- Arba aš jį, - užsispyrusi tarė ji. - Gal padėtum man užkasti vargšą Kra- 
bą, sere? 

- Joks tikras riteris neatsisakytų pasitarnauti tokiai gražuolei. 

Seras Hailas nulipo nuo sienos. Ir mėnuliui kylant vis aukščiau, o po 
žeme užmirštų karalių galvoms šnabždant savo paslaptis, visi drauge jie už- 
vertė Vikruolį Diką žemėmis. 


VALDOVĖS KARŪNUOTOJA 


o ugninga Dorno saule turtai buvo matuojami ne tik auksu, bet ir van- 

deniu, tad kiekvienas šulinys buvo stropiai saugomas. Tačiau Šendis- 
touno šulinys išdžiūvo prieš šimtą metų ir jo saugotojai, palikę savo ku- 
klią tvirtovę su puošniomis kolonomis ir trigubomis arkomis, pasitraukė į 
drėgnesnes vietoves. Netrukus vėl atšliaužė smėlynai ir susigrąžino tai, kas 
anksčiau jiems priklausė. 

Lydima Drėjaus ir Silvos, Ariana Martel šią vietovę pasiekė saulei lei- 
džiantis, vakariniam dangaus kraštui tapus panašiam į auksinį ir skaisčiai 
raudoną gobeleną ir spindint tamsiai raudoniems debesims. Griuvėsiai, ro- 
dės, taip pat tviskėjo; nuvirtusios kolonos žibėjo rožine spalva, per suskilu- 
sių akmenų grindis slinko raudoni šešėliai, o smėlis saulės šviesai blėstant 
taip pat atrodė nebe auksinis, bet oranžinis ir ryškiai raudonas. Geirinas at- 
jojo čia keliomis valandomis anksčiau, o riteris, vadinamas Juodąja Žvaigž- 
de, - jau vakar. 

— Kaip čia gražu, - tarė Drėjus, padėjęs Geirinui girdyti arklius. Vandenį 
jie gabenosi su savimi. Dorno dykumų žirgai buvo eiklūs, ištvermingi ir ris- 
nodavo dar daug lygų, kai kiti arkliai jau griūdavo iš nuovargio, bet net ir jie 
negalėjo šuoliuoti negaudami vandens. - Iš kur sužinojai apie šią vietą? 

— Mane kartu su Tajene ir Sarela kadaise čia atsivedė dėdė. - Tai prisi- 
minusi Ariana šyptelėjo. - Jis pasigavo kelias angis ir parodė Tajenei, kaip 
saugiai paimti iš jų nuodų. Sarela vartė akmenis, braukė nuo mozaikų smėlį 
ir norėjo sužinoti viską, kas tik įmanoma, apie čia gyvenusius žmones. 

— O ką veikei tu, princese? - paklausė Šlakuotoji Silva. 

Sėdėjau prie šulinio įsivaizduodama, kad mane čia atgabeno plėšikau- 
jantis riteris ir ketina išprievartauti, pagalvojo ji, aukštas tvirtas vyras juo- 
domis akimis ir praplikusiu viršugalviu. Prisiminusi tai, Ariana pasijuto 
nepatogiai. 

— Aš svajojau, - atsakė ji, - o kai saulė nusileido, sukryžiavusi kojas sėdė- 
jau prie dėdės kojų ir maldavau papasakoti istoriją. 

— Princas Oberinas žinojo jų daugybę. - Tą dieną drauge su jais čia buvo 
ir Geirinas; jis buvo Arianos pieno brolis, tad jiedu buvo neišskiriami dar 
nuo tų laikų, kai nemokėjo vaikščioti. - Pamenu, jis papasakojo istoriją apie 
princą Geiriną, kurio garbei ir aš gavau tokį vardą. 

— Apie Geiriną Didįjį, - pridūrė Drėjus, - Roino stebuklą. 

- Taip, apie jį. Jis privertė Valyriją drebėti iš baimės. 

— Valyrija ir drebėjo, - linktelėjo seras Džeroldas, - bet paskui valyriečiai 
jį ir nužudė. Jei pasiųsčiau myriop ketvirtį milijono karių, ar būčiau vadina- 

mas Džeroldu Didžiuoju? - niekinamai prunkštelėjo jis. - Manau, geriau 
liksiu Juodąja Žvaigžde. Tai bent jau mano paties vardas. 

Jis išsitraukė iš makštų ilgąjį kalaviją, atsisėdo ant išdžiūvusio šulinio 
rentinio ir galąstuvu ėmė braukti per ašmenis. 

Ariana atidžiai jį nužvelgė. Jis pakankamai aukštos kilmės, kad tiktų ka- 
ralienei į vyrus, dingtelėjo jai. Tėvas suabejoty mano sveika nuovoka, bet 
mūsy vaikai būtų tokie pat gražūs kaip drakonų lordai. Jei Dorne ir buvo už 
jį gražesnis vyras, Ariana jo nepažinojo. Sero Džeroldo Deino nosis buvo 
ereliška, skruostikauliai aukšti ir išsišovę, smakras tvirtas. Barzdą ir ūsus 
jis skusdavosi, bet vešlūs plaukai krito ant apykaklės nelyginant sidabrinis 
ledynas, padalytas juodo kaip naktis dryžio. Tačiau jo burna, rodos, žiauri, 
o liežuvis - dar žiauresnis. Jo, sėdinčio besileidžiančios saulės fone ir ga- 
landančio kalaviją, akys atrodė juodos, bet pažvelgusi į jas iš arčiau Ariana 
įsitikino, kad jos tamsiai violetinės. Tamnsios ir piktos. 

Džeroldas, matyt, jautė, kad Ariana į jį žiūri, nes pakėlė akis nuo kala- 
vijo ir, kai jųdviejų žvilgsniai susitiko, nusišypsojo. Ariana pajuto, kad jai 
nukaito skruostai. Nereikėjo man jo čia temptis. Jai Džeroldas į mane taip 
žiūrės matant Ariui, ant šio smėlio gali būti pralietas kraujas. Tik ji negalėjo 
pasakyti, kieno. Tradiciškai karaliaus sargybos riteriai buvo geriausi visose 
Septyniose Karalystėse, bet... Juodoji Žvaigždė buvo Juodoji Žvaigždė. 

Dorno smėlynuose naktimis buvo šalta. Geirinas jiems pririnko mal- 
kų, - saulės išblukintų, baltų šakų medžių, kurie nudžiūvo prieš šimtą metų. 
Drėjus sukrovė laužą ir švilpaudamas ėmė titnagu skelti kibirkštis. 

Kai prakurai įsidegė, jie visi susėdo aplink laužą ir iš rankų į rankas ėmė 
leisti odmaišį vasaros vyno. Tik Juodoji Žvaigždė negėrė - jam labiau patiko 
nesaldintas vanduo su citrinų sultimis. Geirinas buvo puikiai nusiteikęs ir 
linksmino juos pasakodamas naujienas iš Piratų miesto, įsikūrusio prie Ža- 
liojo Kraujo žiočių, į kurį prekiauti savo buriniais ir irkliniais laiveliais, taip 
pat galeromis iš kito Siaurosios jūros kranto atplaukdavo upės našlaičiai. 
Anot jūreivių, rytuose vyko nuostabūs ir siaubingi dalykai: Astapore sukilo 
vergai, Kvarte pasirodė drakonai, Ji Ti siautė pilkasis maras. Basilisko salose 
iškilo naujas piratų karalius ir nusiaubė Aukštų Medžių miestą, o Kohore 
raudonųjų žynių šalininkai pakėlė maištą ir mėgino sudeginti Juodąjį Ožį. 

- O Auksinis būrys nutraukė sutartį su Myru, ir kaip tik dabar, kai my- 
riečiai ketina pradėti karą su Lysu. 

— Lysiečiai juos perpirko, - pasakė Silva. 

— Gudrūs tie lysiečiai, - pritarė jai Drėjus. - Gudrūs ir bailūs. 

Bet Ariana žinojo tiesą. Jei Kventino pusėje kausis Auksinis būrys...-- Jų 
šūkis buvo: „Po auksu - aštrus plienas.“ - Kad mane pašalintum, tau nepa- 
kaks vien aštraus plieno, reikės ir kai ko daugiau, broli. Ariana Dorne buvo 
mylima, o Kventino dorniečiai beveik nepažinojo. Ir joks samdomų kalavi- 
juočių būrys negalėjo to pakeisti. 

Seras Džeroldas atsistojo. . 

— Manau, eisiu nusičiurkšti. 

— Tik žiūrėk, kur statai koją, - įspėjo jį Drėjus. - Princas Oberinas jau 
senokai nerinko nuodų iš čia gyvenančių angių. 

- Prie nuodų aš pratintas nuo mažens, Doltai. Bet kuri man įkirtusi an- 
gis to pasigailės. 

Taip taręs, seras Džeroldas žengė pro sulūžusią arką. Jam dingus iš akių, 
visi susižvalgė. 

- Atleisk man, princese, - tyliai atsiprašė Geirinas, - bet aš šio vyro ne- 
mėgstu. 

- Gaila, - tarė Drėjus. - Man rodos, jis tave truputį įsimylėjęs. 

- Jis mums reikalingas, - priminė jiems Ariana. - Galbūt mums prireiks 
ir jo kalavijo, ir tikrai reikės jo pilies. 

- Aukštoji Atsiskyrėlio buveinė - ne vienintelė pilis Dorne, - atkreipė 
dėmesį Šlakuotoji Silva, - be to, yra ir kitų tave labai mylinčių riterių. Ir 
Drėjus yra riteris. 

- Taip, - linktelėjo šis. - Turiu nuostabų žirgą ir puikų kalaviją, be to, ir 
narsumu nusileidžiu... tik nedaugeliui. 

— Sakyčiau, tik kokiam šimtui, sere... - kyštelėjo liežuvį Geirinas. 

Ariana paliko juos, geraširdiškai traukiančius vienas kitą per dantį. 
Drėjus ir Šlakuotoji Silva buvo geriausi jos draugai, neskaitant pusseserės 
Tajenės, be to, Šlakuotoji Silva ir Geirinas erzindavo vienas kitą nuo tų 
laikų, kai abu čiulpė jo motinos pieną, tačiau šią akimirką Ariana nebuvo 
nusiteikusi tų juokų klausytis. Saulė nusileido ir danguje sužibo žvaigž- 
dės. Jų tiek daug... Ji nugara atsirėmė į koloną su kaneliūromis ir susi- 
mąstė, ar jos brolis, kad ir kur jis būtų, šiąnakt taip pat žiūri į tas pačias 
žvaigždes. Ar matai aną, baltą, Kventinai? Tai Naimerijos žvaigždė, labai 
ryški, o už jos tęsiasi balsva juosta - tai dešimt tūkstančių jos laivų. Ji su- 
švito skaisčiai kaip vyras ir aš paseksiu jos pėdomis. Tu prigimtinės teisės iš 
manęs neatimsi! 

Į Ironvudą Kventinas buvo išsiųstas dar visai jaunas; anot jo motinos, 
per jaunas. Norvošiai savo vaikų auklėti neišsiunčia, tad ledi Melarija nie- 
kada neatleido princui Doranui, kad šis atėmė iš jos sūnų. 

- Ir man tai nepatinka, - nugirdo sakant tėvą Ariana, - bet tai - kraujo 
skola, ir Kventinas yra vienintelė moneta, kurią lordas Ormondas priims. 

- Moneta?! - suriko motina. - Jis tavo sūnus. Koks tėvas gali naudotis 
savo kūnu ir krauju turimoms skoloms apmokėti! 

- Tas, kuris yra dar ir princas, - atsakė Doranas Martelis. 

Princas Doranas vis dar apsimetė, kad jos brolis yra pas lordą Ironvudą, 
bet Geirino motina matė jį Piratų mieste, persirengusį ir besidedantį pirkliu. 
Vienas iš jo palydovų buvo tikras tinginys, - visai kaip Kletusas Ironvudas, 
nevykęs lordo Anderso sūnus. Be to, kartu su jais keliavo ir meisteris, mo- 

kantis daug kalbų. Mano brolis nėra toks gudrus, kaip įsivaizduoja. Protingas 
vyras būtų išplaukęs iš Senmiesčio, nors keliauti būtų tekę toliau. Senmiestyje 
jis galbūt niekam nebūtų kritęs į akis. Tarp Piratų mieste gyvenančių naš- 
laičių Ariana turėjo bičiulių ir kai kurie iš jų susidomėjo, kodėl princas ir 
lordo sūnus keliauja pasikeitę vardus ir ieško laivo, galinčio perkelti juos per 
Siaurąją jūrą. Vienas iš tų smalsuolių naktį įlipo pro langą, atrakino nedidu- 
ko Kventino seifo spyną ir viduje rado pergamento ritinėlių. 

Jei kas nors būtų galėjęs ją patikinti, kad ši slapta kelionė per Siaurąją 
jūrą tėra tik Kventino užgaida, už tokią žinią Ariana būtų kažin ką atidavu- 
si, bet... pergamentai, kuriuos brolis gabeno, buvo užantspauduoti Dorno 
saule ir ietimi. Geirino pusbrolis nedrįso perlaužti antspaudų ir pergamen- 
tų perskaityti, ir vis dėlto... 

- Princese... - Jai už nugaros, pusiau žvaigždžių šviesoje, pusiau šešėlyje 
stovėjo seras Džeroldas Deinas. 

— Nusičiurškei? - linksmai paklausė Ariana. 

- Smėlis liko man labai dėkingas. - Deinas įrėmė koją į galvą statulos, 
kuri kadaise tikriausiai vaizdavo Mergelę, kol smėlis nugairino ir panaikino 
jos veido bruožus. - Šlapinantis man dingtelėjo, kad įvykdžiusi šį savo pla- 
ną gali ir negauti, ko nori. 

- Okoaš noriu, sere? | 

- Išlaisvinti Smėlio Gyvates. Atkeršyti už Oberiną ir Eliją. Ar man ši dai- 
na girdėta? Nori paragauti liūto kraujo. 

Noriu ir viso to, ir dar pasinaudoti savo prigimtine teise. Noriu Saulės Ie- 
ties ir tėvo sosto. Noriu valdyti Dorną. 

— Noriu teisingumo. 

— Vadink tai, kaip nori. Lanisterių merginos karūnavimas yra tuščias 
gestas. Ji niekada nesėdės Geležiniam soste. Nesukelsi nei trokštamo karo. 
Liūtas nesileis lengvai išprovokuojamas. - Seras Džeroldas išsitraukė kala- 
viją. Žvaigždžių šviesoje jis spindėjo skaudžiai kaip melas. - Štai kaip prade- 
damas karas. Ne aukso karūna, o plieniniais ašmenimis. 

Vaikų aš nežudau. 

- Kišk jį atgal į makštis. Aš pati globoju Mirselą. Be to, juk žinai, kad 
seras Aris neleis nuskriausti savo brangiosios princesės. 

— Ne, nežinau, miledi. Užtat žinau, jog Deinai jau keli tūkstančiai metų 
žudo Oukhartus. 

Nuo jo pasipūtimo Ariana neteko žado. 

— Man rodos, Oukhartai taip pat seniai žudo Deinus. 

- Visi mes turime šeimos tradicijų. - Juodoji Žvaigždė įsikišo kalaviją į 
makštis. - Mėnulis teka, be to, matau atjojant tavo numylėtinį. 

Jo žvilgsnis buvo labai skvarbus. Raitelis ant aukšto širmo ristūno tikrai 
pasirodė esąs seras Aris, pentinais raginantis žirgą šuoliuoti ir užsimetęs ant 
pečių apsiaustą, kurio skvernai šauniai plaikstėsi vėjyje. Jam už nugaros, ant 

to paties žirgo sėdėjo princesė Mirsela, įsisupusi į platų drabužį su gobtuvu, 
slepiančiu gelsvas jos garbanas. 

Serui Ariui padėjus Mirselai nusėsti iš balno, Drėjus prieš ją priklaupė. 

- Tavo malonybe... 

— Mano ledi valdove... - šalia jo priklaupė ir Šlakuotoji Silva. 

— Karaliene, esu ištikimas tavo tarnas, - puolęs ant kelių tarė Geirinas. 

Sutrikusi Mirsela tvirtai suspaudė Ariui Oukhartui dilbį. 

— Kodėl jie vadina mane malonybe? - gailiai paklausė mergaitė. - Sere 
Ari, kokia čia vieta ir kas šie žmonės? 

Ar jis Mirselai nieko nepaaiškino? Plaikstantis drabužių šilkui, Ariana 
žingtelėjo į priekį šypsodamasi ir taip tikėdamasi mergaitę nuraminti. 

- Visi jie mano artimi ir ištikimi draugai, tavo malonybe, be to... netru- 
kus jie taps ir tavo draugais. 

- Princese Ariana... - Mirsela puolė jai ant kaklo. - Kodėl jie mane vadi- 
na karaliene? Ar Tomenui nutiko kas nors bloga? 

- Jis susidėjo su niekšingais žmonėmis, tavo malonybe, - atsakė Aria- 
na, - ir bijau, kad susimokė su jais atimti iš tavęs sostą. 

— Sostą? Iš manęs? Kalbi apie Geležinį sostą? - Mirsela atrodė visiškai 
sutrikusi. - Jis niekada to sosto iš manęs neatėmė, Tomenas yra... 

— „jaunesnis už tave. Juk tai tiesa, ar ne? 

- Aš už jį vieneriais metais vyresnė. 

— Otai reiškia, kad Geležinis sostas teisėtai priklauso tau, - pasakė Aria- 
na. - Tavo brolis dar mažas, tad neturėtum jo kaltinti. Jis turi prastus pata- 
rėjus, bet... fu turi draugų. Ar suteiksi man garbę juos pristatyti? - Ariana 
paėmė Mirselą už rankos. - Tavo malonybe, susipažink su seru Endrėjumi 
Doltu, Lemonvudo įpėdiniu. 

- Draugai vadina mane Drėjumi, - tarė jis, - ir man būtų didelė garbė, 
jei taip į mane kreiptųsi ir tavo malonybė. 

Nors Drėjaus veidas ir šypsena atrodė visiškai nuoširdūs, Mirsela žvelgė 
įjį nepatikliai. 

— Kol geriau pažinsiu, vadinsiu tave seru. 

— Kaip tavo malonybei patinka, esu ištikimas tavo tarnas. 

Silva krunkščiojo, kol Ariana pagaliau tarė: 

- Ar galėčiau pristatyti ledi Silvą Santagar, mano karaliene? Savo mieląją 
Šlakuotąją Silvą? 

- Kodėl Žmonės tave taip vadina? - susidomėjo Mirsela. 

— Dėl strazdanų, tavo malonybe, - paaiškino Silva, - nors visi apsimeta 
taip mane vadinantys todėl, kad esu Dėmėtojo Miško įpėdinė. 

Tada atėjo eilė Geirinui, mitriam, juodbruvam, ilganosiam vyrui su nef- 
rito auskaru ausyje. 

- Tai pokštininkas Geirinas, jis našlaitis ir visada mane prajuokina, - 
pristatė jį Ariana. - Jo motina buvo mano žindyvė. 

— Užjaučiu dėl motinos mirties, - pasakė Mirsela. 

— Ne, ji nemirusi, mieloji karaliene. - Geirinas plačiai nusišypsojo ir jo 
burnoje blykstelėjo auksinis dantis, Arianos jam nupirktas vietoj to, kurį 
išmušė. - Aš kilęs iš Žaliojo Kraujo našlaičių, štai ką turėjo galvoje miledi. 

Keliaudama link aukštupio, Mirsela turėjo užtektinai laiko sužinoti naš- 
laičių istorijai. Pagaliau Ariana supažindino būsimą karalienę su paskutiniu 
jų būrio nariu. 

- Ir pagaliau pristatau narsuolį serą Džeroldą Deiną, Žvaigždėkryčio ri- 
terį. 

Seras Džeroldas priklaupė. Juodoji Žvaigždė šaltai ir įdėmiai žvelgė į 
mergaitę, o tamsiose jo akyse atsispindėjo mėnesienos šviesa. 

- Esu girdėjusi apie Arturą Deiną, - pasakė Mirsela. - Valdant karaliui 
Eiriui Pamišėliui, jis buvo karaliaus sargybos riteris. 

— Arturas Deinas buvo Ryto Kalavijas. Jis miręs. 

— Ar dabar - tu Ryto Kalavijas? 

— Ne. Žmonės vadina mane Juodąja Žvaigžde ir tikrai esu nakties vyras. 

Ariana pasivedė mergaitę į šalį. 

- Tu tikriausiai alkana. Turime datulių, sūrio, alyvuogių ir citrinų sulti- 
mis saldinto vandens. Tačiau neturėtum per daug valgyti ir gerti. Truputį 
pailsėję, turėsime joti toliau. Čia, smėlynuose, visada geriausia keliauti nak- 
tį, kol saulė dar nepatekėjo. Tada lengviau žirgams. 

- Ir raiteliams, - pridūrė Šlakuotoji Silva. - Ateik, tavo malonybe, pasi- 
šildyk. Man būtų didelė garbė, jei leistum tau patarnauti. 

Palydėjusi princesę prie laužo, Ariana atsisukusi pamatė už nugaros sto- 
vintį serą Džeroldą. 

- Mano giminės istorija siekia tūkstantmečius, ji gyvuoja nuo neatme- 
namų laikų, - pasiskundė jis. - Kodėl mano pusbrolis - vienintelis Deinas, 
kurį žmonės prisimena? 

- Jis buvo didis riteris, - įsiterpė seras Aris Oukhartas. 

- Jis turėjo puikų kalaviją, - pridūrė Juodoji Žvaigždė. 

- Ir jo širdis buvo tauri. - Seras Aris švelniai palietė Arianai alkūnę. — 
Princese, maldauju trumpai pasikalbėti akis į akį. | 

- Ateik. - Ji pasivedė Arį į griuvėsių gilumą. Po apsiaustu riteris vilkėjo 
iš auksinio audeklo pasiūtą liemenę, ant kurios buvo išsiuvinėtas jo giminės 
ženklas - trys žali ąžuolo lapai. Ant galvos jis buvo užsidėjęs lengvą plieninį 
šalmą, ant kurio viršaus styrojo nusklembtas smaigas, apvyniotą geltonu ša- 
liu, kaip įprasta dorniečiams. Seras Aris galėjo apsimesti esąs bet koks riteris, 
jo tapatybę išdavė tik apsiaustas. Mat apsiaustas buvo pasiūtas iš tviskančio 
balto šilko, balsvo kaip mėnesiena ir lengvo kaip dykumų vėjelis. Tai, be abejo, 
karaliaus sargybos vyro apsiaustas, tu narsuoli kvaily. - Ką ta mergaitė žino? 

— Ne kažin ką. Prieš mums paliekant Karaliaus Uostą, Mirselos dėdė jai 
priminė, kad esu jos sergėtojas ir kad visi mano įsakymai bus duodami gal- 

vojant vien apie jos saugumą. Be to, ji girdėjo, ką žmonės šūkauja gatvėse ir 
kad atvirai reikalauja keršto. Mirsela supranta, jog tai ne žaidimas. Ši mer- 
gaitė ne pagal metus drąsi ir išmintinga. Nieko neklausinėdama, iki šiol ji 
darė viską, ko jos prašiau. - Riteris įsikibo Arianai į parankę, apsižvalgė ir 
tyliai pridūrė: - Bet yra ir dar viena naujiena, kurią turėtum žinoti. Taivinas 
Lanisteris negyvas. 

Tai Arianą pribloškė. 

— Mirė? 

— Jį nužudė Kipšas. Karalienė tapo regente. 

- Šit kaip? - Moteris užėmė Geležinį sostą? Apie tai kiek pamąsčiu- 
si Ariana nusprendė, kad visa tai tik į gera. Jei Septynių Karalysčių lordai 
pripras prie karalienės Sersėjos valdymo, jiems bus daug lengviau prisiekti 
ištikimybę ir karalienei Mirselai. O lordas Taivinas buvo pavojingas prie- 
šininkas; jam žuvus, Dorno priešų gretos labai susilpnės. Lanisteriai žudo 
Lanisterius, kaip miela... - Koks likimas ištiko neūžaugą? 

- Jis pabėgo, - tarė seras Aris. - Tam, kas atneš jo galvą, Sersėja siūlo su- 
teikti lordo titulą. - Akmeninėmis plokštėmis išklotame vidiniame kieme, 
pusiau palaidotame po vėjo pustomu smėliu, jis stumtelėjo, atrėmė Arianą 
nugara į koloną ketindamas ją pabučiuoti ir pakėlė ranką jai prie krūties. 
Bučiavo ilgai, godžiai ir būtų pakėlęs jai sijonus, bet Ariana išsivadavo iš jo 
ir juokdamasi tarė: 

— Matau, kad valdovės karūnavimas tave labai jaudina, sere, bet tokioms 
pramogoms neturime laiko. Pasismaginsime vėliau, pažadu. - Ji palietė 
Ariui skruostą. - Ar turėjai kokių nors sunkumų? 

— Man neramu tik dėl Tristano. Jis nori sėdėti prie Mirselos lovos ir Žais- 
ti su ja kivasą. 

- Sakiau tau, kad vėjaraupiais jis sirgo būdamas ketverių. Jais sergama 
tik kartą. Reikėjo paskelbti, kad Mirsela susirgo pilkžvyne, tada Tristanas 
būtų vengęs jos kaip maro. 

— Berniukas gal ir būtų vengęs, bet tik ne tavo tėvo meisteris. 

— Kaleotas... - sumurmėjo Ariana. - Ar jis mėgino Mirselą pamatyti? 

— Aš jam net kelis kartus išsamiai papasakojau, kokiais raudonais spuo- 
gais išbertas jos veidas. Jis pasakė, kad nieko negalima padaryti, kad liga 
praeis savaime, ir davė man puodynėlę tepalo niežuliui sušvelninti. 

Nuo vėjaraupių dar niekada nemirė jaunesnis nei dešimties metų vaikas, 
bet suaugusiems ši liga galėjo baigtis mirtimi, o meisteris Kaleotas vaikys- 
tėje nebuvo ja persirgęs. Ariana tai sužinojo, kai būdama aštuonerių pati 
užsikrėtė vėjaraupiais. 

— Gerai, - pasakė ji. - O tarnaitė? Ar ji panaši į Mirselą? 

— Taip, žvelgiant iš toliau. Būtent dėl to panašumo Kipšas ją ir išsirinko, 
pavaręs šalin daug geresnės kilmės mergaičių. Mirsela padėjo sugarbanoti 
tarnaitei plaukus ir pati dažais užtepė jai ant veido spuogus. Jos yra tolimos 

giminaitės. Lanisporte knibždėte knibžda Lanių, Lanetų, Lantelių ir ne to- 
kių iškilių Lanisterių, ir pusės iš jų plaukai aukso spalvos. Vilkėdama Mir- 
selos naktinius marškinius, meisterio duotu tepalu išteptu veidu neryškioje 
šviesoje ji... apkvailintų net mane. Gerokai sunkiau buvo rasti mane galintį 
pakeisti vyrą. Deikas beveik tokio pat ūgio, bet per storas, todėl atidaviau 
savo šarvus Rolderiui ir liepiau antveidį laikyti nuleistą. Jis trimis coliais že- 
mesnis už mane, bet, man šalia nestovint, gal šito niekas nepastebės. Šiaip 
ar taip, jis iš Mirselos kambarių niekur neis. 

- Mums reikia vos kelių dienų. Per tą laiką princesė spės nukeliauti taip 
toli, kad mano tėvas jos nepagaus. 

- Kur ji keliaus? - Aris prisitraukė Arianą ir nosimi brūkštelėjo jai ka- 
klą. - Ar nemanai, kad būtų pats laikas atskleisti man tolesnį planą? 

Ariana juokdamasi jį atstūmė. 

- Ne, bet mums jau pats laikas joti. 

Kai jie, palikę dulkinus ir perdžiūvusius Šendistouno griuvėsius, patrau- 
kė į pietvakarius, mėnulis jau buvo užslinkęs virš Mėnulio Mergelės. Prie- 
kyje jojo Ariana ir seras Aris, o tarp jų, raita ant žvalios kumelės, Mirsela. 
Geirinas ir Šlakuotoji Silva traukė jiems iš paskos, o paskutiniai ant žirgų 
risnojo abu Dorno riteriai. Mes septyni, jiems keliaujant dingtelėjo Arianai. 
Anksčiau ji apie tai nepagalvojo, tačiau tai, rodės, yra jiems palankus žen- 
klas. Septyni raiteliai pakeliui į šlovę. Vieną gražią dieną dainiai padarys mus 
nemirtingus. Drėjus norėjo didesnės palydos, bet gausesnis būrys galėjo at- 
kreipti nepageidaujamą žmonių dėmesį, be to, kiekvienas papildomas žmo- 
gus didino ir išdavystės riziką. Bent jau šito tėvas mane tikrai išmokė. Net 
būdamas jaunesnis ir stipresnės sveikatos Doranas Martelis elgdavosi labai 
atsargiai ir turėjo polinkį daug ką slėpti bei nutylėti. Jam laikas nusimesti 
savo naštą, bet neleisiu, kad nukentėtų tėvo garbė arba jis būtų asmeniškai 
įžeidinėjamas. Arija ketino grąžinti tėvą į Vandenų Sodus, kad likusius gy- 
venimo metus jis praleistų apsuptas besijuokiančių vaikų ir mėgaudamasis 
citrinų bei apelsinų aromatais. Taip, o Kventinas galės palaikyti jam draugi- 
ją. Kai karūnuosiu Mirselą ir išlaisvinsiu Smėlio Gyvates, visas Dornas su- 
sivienys po mano vėliava. Galbūt Ironvudai ir parems Kventiną, bet vieni 
jie nekels jokios grėsmės. O jei prisidės prie Tomeno ir Lanisterių, ji lieps 
Juodajai Žvaigždei išrauti jų giminę su šaknimis ir sunaikinti. 

— Pavargau, - kelias valandas praleidusi balne pasiskundė Mirsela. - Ar 
dar toli? Kur mes jojame? 

- Princesė Ariana veda tavo malonybę ten, kur būsi saugi, - patikino ją 
seras Aris. 

- Kelionė ilga, - pridūrė Ariana, - bet pasiekus Žaliąjį Kraują joti bus 
lengviau. Ten mus pasitiks Geirino žmonės, upės našlaičiai. Jie gyvena lai- 
vuose ir, stumdamiesi kartimis Žaliuoju Krauju ir jo intakais, žvejoja, skina 
vaisius ir dirba visus kitus reikalingus darbus. 

- Tiesa, - linksmai pritarė Geirinas, - be to, ant vandens mes dainuoja- 
me, žaidžiame, šokame ir puikiai išmanome gydymo meną. Mano motina 
yra geriausia pribuvėja visame Vesterose, o tėvas moka gydyti karpas. 

— Kodėl vadinate save našlaičiais, jei turite motinas ir tėvus? - nusiste- 
bėjo Mirsela. 

- Jie roinarai, - paaiškino Ariana, - o jų motina buvo Roino upė. 

Bet Mirsela vis tiek nesuprato. 

— Maniau, kad tai jūs roinarai. Jūs, Dorno gyventojai. 

- Iš dalies ir esame, tavo malonybe. Mano gyslomis teka ir Naimerijos, 
ir Dorno lordo, už kurio ji ištekėjo, Morso Martelio kraujas. Vestuvių die- 
ną Naimerija sudegino savo laivus, kad jos žmonės suprastų, jog kelio atgal 
nėra. Matydami tas liepsnas dauguma iš jų džiaugėsi, mat prieš pasiekiant 
Dorną buvo ištvėrę daug ilgų ir siaubingų kelionių, daugybė jų žuvo per 
audras, mirė nuo ligų arba pateko į vergiją. Tačiau buvo saujelė tokių, kurie 
degančių laivų gedėjo. Jiems nepatiko nei ši sausa raudona žemė, nei dievas 
septyniais veidais, todėl jie laikėsi savo senų papročių, iš sudegintų laivų lie- 
kanų pasistatė naujus ir tapo Žaliojo Kraujo našlaičiais. Jų dainose minima 
motina yra ne mūsų motina, o motina Roino upė, kurios vandenys maitino 
tuos Žmones nuo neatmenamų laikų. 

— Girdėjau, kad roinarai turėjo dievą-vėžlį, - tarė seras Aris. 

— Upės Senis - vienas iš mažesniųjų dievų, - paaiškino Geirinas. - Jis 
taip pat gimė iš Motinos Upės, įveikė karalių Krabą ir jam atiteko visos po 
vandeniu plytinčios valdos. 

- Šit kaip! - šūktelėjo Mirsela. 

— Kaip suprantu, ir tau teko dalyvauti keliuose rimtuose mūšiuose, tavo 
malonybe, - linksmai pasakė Drėjus. - Sklinda kalbos, kad prie kivaso stalo 
mūsų narsiojo princo Tristano nepasigailėjai. 

- Jis kiekvieną kartą rikiuoja kubelius ta pačia tvarka: kalnus priekyje, o 
dramblius - kalnų perėjose, - gūžtelėjo Mirsela. - Tada aš pasiunčiu savo 
drakoną, kad surytų jo dramblius. 

— Ar tavo tarnaitė taip pat žaidžia šį žaidimą? - pasiteiravo Drėjus. 

— Rosamunda? - nustebo Mirsela. - Ne. Mėginau ją išmokyti, bet ji sakė, 
kad taisyklės jai per sunkios. 

- Ji taip pat priklauso Lanisterių giminei? - paklausė ledi Silva. 

- Ji - Lanister iš Lanisporto, o ne iš Kasterlių Uolos. Jos plaukai tokios 
pat spalvos kaip maniškiai, bet tiesūs, o ne garbanoti. Tiesą sakant, Rosa- 
munda nėra labai panaši į mane, bet kai vilki mano drabužius, žmonės, ku- 
rie mudviejų nepažįsta, mano, kad ji - tai aš. 

— Vadinasi, judvi ir anksčiau esate tai dariusios? 

— O taip. Mes apsikeitėme vietomis „Jūrų greituolyje“, plaukusiame į 
Bravosą. Septonė Eglantina patamsino man plaukus rudais dažais. Ji sakė, 
jog tai tik pramoga, nors iš tiesų visa tai buvo daroma norint mane apsaugo- 
ti, jei kartais laivą užgrobtų dėdė Stanis. 

Aiškiai buvo matyti, kad Mirsela nuvargusi, tad Ariana visiems liepė su- 
stoti. Jie vėl pagirdė arklius, truputį atsipūtė, užkando sūrio ir vaisių. Mirse- 
la ir Šlakuotoji Silva pasidalijo apelsiną, o Geirinas valgė alyvuoges ir spjau- 
dė kauliukus į Drėjų. 

Ariana tikėjosi pasiekti upę saulei dar nepatekėjus, bet jie išjojo gerokai 
vėliau, nei ji ketino, tad, kai rytinis dangaus pakraštys ėmė rausti, jie dar su- 
posi balnuose. Juodoji Žvaigždė paragino žirgą ir risčia prijojo prie jos. 

— Princese, — tarė jis, - turėjau paspartinti žirgų žingsnius, nebent vis 
dėlto ketini tą mergaitę pražudyti. Neturime palapinių, o dieną smėlynai 
virsta tikru pragaru. 

- Smėlynus pažįstu ne prasčiau už tave, sere, - atsakė Ariana. 

Ir vis dėlto ji sutiko su Juodosios Žvaigždės siūlymu. Jų žirgams paspar- 
tinti žingsnį buvo nelengva, bet Ariana buvo nutarusi geriau prarasti šešis 
arklius nei vieną princesę. 

Netrukus vėjas papūtė iš vakarų - karštas, sausas, nešantis smėlį. Ariana 
užsidengė veidą šydu. Jis buvo pasiūtas iš tviskančio šilko, viršuje šviesiai ža- 
lias, apačioje geltonas, o ten, kur šios spalvos susitiko, jų atspalviai švelniai lie- 
josi. Šydo pasvarėlius atstojo žali perlai, kurie, Arianai jojant, tyliai barškėjo. 

- Žinau, kodėl mano princesė dėvi šydą, - jai tvirtinant audeklą prie va- 
rinio šalmo šonų tarė Aris. - Jei nedėvėtų, jos grožis užtemdytų saulę dan- 
guje. 

Ariana nusijuokė. 

— Ne, tavo princesė dėvi šydą, kad jos neakintų saulė, o į burną nepatek- 
tų smėlio. Ir tau reikėtų jį dėvėti, sere. 

Ariana pagalvojo, ar ilgai jos baltasis riteris ruošėsi ištarti šį nevykusį 
komplimentą. Lovoje seras Aris buvo puikus, bet sąmojingumo jam labai 
trūko. 

Ją lydintys dorniečiai taip pat užsidengė veidus, o Šlakuotoji Silva padėjo 
nuo saulės prisidengti mažajai princesei, bet seras Aris užsispyrė nesisaugo- 
ti. Netrukus jo veidu jau žliaugė prakaitas, o skruostai įraudo. Dar truputį 
ir jis su tais storais drabužiais iškeps gyvas, dingtelėjo Arianai. Ir ne jį pir- 
mą būtų ištikęs toks likimas. Per kelis praėjusius šimtmečius daug kariuo- 
menių atžygiavo per Princo perėją su besiplaikstančiomis vėliavomis, bet 
karštuose raudonuose Dorno smėlynuose jos tiesiog sudžiūdavo ir iškep- 
davo. „Martelių giminės ženklas - saulė ir ietis, du mėgstamiausi dorniečių 
ginklai, - savo pagyrūniškoje knygoje „Dorno užkariavimas“ kadaise rašė 
Jaunasis Drakonas, - bet iš jų dviejų saulė gerokai pavojingesnė.“ 

Laimė, jiems nereikėjo keliauti per plačius gilių smėlynų plotus, o tik 
įveikti siaurą dykros ruožą. Giedrame danguje, aukštai jiems virš galvų pa- 
mačiusi ratus sukantį vanagą, Ariana suprato, kad blogiausia jau praėjo. Ne- 
trukus jie prijojo medį. Jo kamienas buvo gumbuotas, susisukęs, vietoj lapų 
styrojo dygliai, - tokie medžiai buvo vadinami smėlynų elgetomis, - tačiau 
tai reiškė, jog netoliese esama vandens. 

- Jau beveik atjojome, tavo malonybe, - linksmai pasakė Geirinas Mir- 
selai, kai jiems prieš akis iškilo ir daugiau smėlynų elgetų - visas jų būrys, 
rodės, trankosi liepsnojančiu kūju, tačiau tai nebebuvo svarbu, nes jų kelio- 
nė baigėsi. Jie vėl sustojo pagirdyti žirgų, godžiai atsigėrė iš odmaišių, susi- 
drėkino savo šydus ir vėl sėdo į balnus, ketindami įveikti paskutinį kelionės 
tarpą. Nesukorę nė lygos, pasijuto jojantys per velnio žolę ir pro alyvuogių 
giraites. Anapus akmenuotų kalvų virtinės žolė atrodė žalesnė ir vešlesnė, 
be to, ten buvo matyti citrinmedžių sodai, drėkinami senųjų vandens ka- 
nalų tinklo. Geirinas pirmas pamatė žaliai ribuliuojančią upę. Šūktelėjęs jis 
paleido žirgą šuoliais. 

Kartą, drauge su trimis Smėlio Gyvatėmis vykstant aplankyti Tajenės 
motinos, Arianai Martel teko keltis per Manderį. Palyginti su tuo didingu 
vandens keliu, Žaliasis Kraujas net nenusipelnė būti vadinamas upe, ir vis 
dėlto jis buvo gyvybinė Dorno vandens gysla. Žaliuoju Krauju ši upė buvo 
pavadinta dėl drumsto, žalzgano ir vangiai tekančio vandens. Bet jiems pa- 
siekus krantą, saulė tuos vandenis, rodos, nuauksino. Ariana nedažnai ma- 
tydavo tokį akiai malonų vaizdą. Kita kelionės dalis turėtų būti neskubri ir 
paprasta, pagalvojo ji. Žaliuoju Krauju, o paskui Vaito upe tol, kol kartimis 
stumiamas laivelis galės praplaukti. Plaukiant jai tikrai pakaks laiko paaiš- 
kinti Mirselai, kas jos laukia. Anapus Vaito vėl plytėjo gilūs smėlynai. Kad 
juos įveiktų, jiems reikės Sendstouno ir Helholto pagalbos, tačiau Ariana 
buvo tikra, kad ją gaus. Sendstoune Raudonoji Angis buvo užaugintas ir 
išauklėtas, o princo Oberino meilužė Elarija Send buvo nesantuokinė lordo 
Ulerio duktė; keturios iš Smėlio Gyvačių buvo jo anūkės. Helholte karūnuo- 
siu Mirselą ir sutelksiu savo vėliavininkus. 

Už pusės lygos kelio pasroviui jie rado laivą, paslėptą po nusvirusiomis 
didžiulio žalio gluosnio šakomis. Kažin, ar šiuos žemus ir plačius, kartimis 
stumiamus laivus apskritai buvo galima vadinti laivais; Jaunasis Drakonas 
įvardijo juos kaip „lūšneles ant plaustų , tačiau tai irgi nebuvo teisinga. Visi, 
išskyrus tik pačių neturtingiausių našlaičių, laivai buvo meniškai išskaptuo- 
ti ir nudažyti. Šis buvo nudažytas žalsvai, turėjo medinę, lenktą, undinės 
pavidalo vairalazdę, o pro jo turėklus spoksojo medinės žuvų galvos. Denis 
buvo prigrūstas lazdų, virvių ir puodynių su alyvuogėmis, o laivo priekyje ir 
paskuigalyje suposi po geležinį žibintą. O kur įgula? - nustebusi pagalvojo 
Ariana. 

Geirinas sustabdė žirgą po gluosniu. 

— Kelkitės, žuviaakiai tinginiai! - lipdamas iš balno, šūktelėjo jis. - Atvy- 
ko jūsų karalienė ir ji laukia karališko sutikimo. Kelkitės, skubėkite į denį, 
norime išgirsti dainų ir paragauti saldaus vyno. Mano burna visai išdžiū... 

Kajutės durys staiga atsilapojo. Į saulės apšviestą plotą žengė Erėjas Hota 
su ilguoju kirviu rankoje. 

Geirinas sustojo kaip įbestas. Ariana pasijuto, taip, tarsi to kirvio ašme- 
nys būtų susmigę jai į pilvą. Ne šitaip viskas turėjo baigtis. Taip neturėjo nu- 
tikti. Ir kai išgirdo Drėjų sakant: „Šio veido tikrai nesitikėjau čia pamaty- 
ti , - suvokė privalanti kažką daryti. 

- Atgal! - suriko ji, šokdama į balną. - Ari, saugok princesę... 

Hota dunkstelėjo kirvio kotu į denį. Iš už meniškai išskaptuotų kartimis 
stumiamo laivo turėklų akimirksniu išlindo keliolika sargybinių, ginkluo- 
tų svaidomosiomis ietimis ir arbaletais. Dar daugiau jų užsilipo ant kajutės 
stogo. 

- Pasiduok, mano princese! - sušuko kapitonas. - Kitaip, tavo tėvo įsa- 
kymu, turėsime nužudyti jus visus, išskyrus mergaitę ir tave. 

Princesė Mirsela lyg suakmenėjusi sėdėjo ant žirgo. Pakėlęs rankas 
aukštyn, Geirinas palengva atatupstas traukėsi nuo laivo. Drėjus nusisegė 
kardasaitį. 

— Rodos, pasiduoti bus protingiausia, - kai jo kalavijas bumbtelėjo nu- 
kritęs ant žemės, pasakė jis Arianai. 

— Ne! - seras Aris Oukhartas paragino žirgą ir, laikydamas kalaviją si- 
dabru spindinčiais ašmenimis, užstojo Arianą nuo arbaletininkų. Jis buvo 
pasiėmęs skydą ir užkišęs kairės rankos pirštus už jo diržų. - Kol aš gyvas, 
princesės nepaimsite. 

Kvaily nutrūktgalvi, tespėjo pagalvoti Ariana, ką tu darai? 

Juodoji Žvaigždė garsiai nusikvatojo. 

- Ar tu aklas, ar kvailas, Oukhartai? Jų gerokai per daug. Kišk kalaviją į 
makštis. 

— Daryk, ką jis sako, sere Ari, - paragino Drėjus. 

Įkliuvome, sere, norėjo pasakyti Ariana. Ir tavo mirtis mūsų neišlaisvins. 
Jei myli savo princesę, pasiduok. Bet kai pamėgino prabilti, žodžiai įstrigo jai 
gerklėje. 

Seras Aris Oukhartas paskutinį kartą ilgesingai į ją pažvelgė, o tada auk- 
so pentinais paragino žirgą ir puolė. 

Jis stačia galva leidosi link kartimis stumiamo laivo, o jam už nugaros 
vėjyje plaikstėsi balto apsiausto skvernai. Ariana Martel dar niekada nebu- 
vo mačiusi nieko narsesnio ir... kvailesnio. 

— Neee! - suriko ji, bet kalbą atgavo per vėlai. 

Sušvilpė iš arbaleto paleista strėlė, paskui dar viena. Hota garsiai kažką 
įsakė. Atstumas buvo toks menkas, kad baltojo riterio šarvai, rodės, paga- 
minti iš pergamento. Pirmoji arbaleto strėlė kiaurai pervėrė sunkų ąžuoli- 
nį skydą ir prismeigė jį raiteliui prie peties. Antroji nubraukė jam smilkinį. 
Svaidomoji ietis pataikė sero Ario žirgui į šoną, bet gyvulys tebešuoliavo ir 
tik pasiekęs laivo trapą susvyravo. 

— Ne! - šaukė kažkokia mergiotė, maža paika mergiotė. - Ne, maldauju, 
taip neturėjo nutikti! 

Ariana girdėjo šaižiai klykiant ir baimės apimtą Mirselą. 

Seras Aris mosavo kalaviju į kairę ir į dešinę ir nukovė du ietininkus. Jo 
žirgas atsistojo piestu ir priekine kanopa kaptelėjo į veidą arbaletininkui, 
mėginančiam vėl užtaisyti ginklą, tačiau kiti arbaletai šaudė, smaigstydami 
stambų žirgą plunksnomis puoštomis strėlėmis. Jos lėkė taip taikliai ir tokiu 
greičiu, kad patiesė žirgą ant šono. Gyvuliui pakirto kojas ir jis šlumštelėjo 
ant denio. Ariui Oukhartui šiaip taip pavyko išsilaisvinti. Jis net nepametė 
kalavijo. Sutelkęs visas jėgas, Aris pasikėlė, priklaupė šalia dvesiančio žirgo 
ir... pajuto, kad prie jo stovi Erėjas Hota. 

Baltasis riteris pakėlė kalaviją, bet pernelyg lėtai. Ilgojo Hotos kirvio 
ašmenys nurėžė Ariui dešinę ranką ties petimi, taškydami kraują apsuko 
ratą ir vėl blykstelėjo, kai Erėjas, abiem rankomis laikydamas jo kotą, kirto 
antrą siaubingą smūgį, nuo kurio Ario Oukharto galva nusirito nuo pečių 
ir sukdamasi nuskriejo oru. Ji nukrito tarp nendrių ir švelniai pūkštelėjo, o 
Žaliojo Kraujo vandenys prarijo visą raudonį. 

Ariana neprisiminė, kaip nulipo nuo žirgo. Galbūt nukrito. To taip pat 
neprisiminė. Atsitokėjo keturpėsčia, rankomis ir keliais įsirėmusi į smėlį, 
tirtėdama, kūkčiodama ir vemdama vakarienę. Ne, tespėjo pagalvoti ji, me, 
niekas neturėjo nukentėti, juk viskas buvo taip stropiai suplanuota. Ir tada 
išgirdo Erėją Hotą visa gerkle šaukiant: 

— Paskui jį! Neleiskite jam pasprukti. Paskui jį! 

Mirsela buvo ant žemės, ji raudojo, drebėjo, rankomis buvo užsidengusi 
išbalusį veidą, o jai tarp pirštų sruvo kraujas. Ariana nieko nesuprato. Vieni 
vyrai ropštėsi ant arklių, kiti spietėsi aplink ją ir jos bendrakeleivius, bet visa 
tai atrodė kažkaip... beprasmiška. Ji tikriausiai sapnavo siaubingą, kruviną 
sapną. Tai negali būti tikrovė. Netrukus pabusiu ir juoksiuosi iš tų susapnuotų 
baisumų. 

Kai jie rišo rankas už nugaros, Ariana nesipriešino. Vienas iš sargybi- 
nių šiurkščiai ją kilstelėjo, kad atsistotų. Jis vilkėjo jos tėvo spalvų drabu- 
žiais. Kitas pasilenkęs ištraukė už jos bato aulo užkištą svaidomąjį peilį, kurį 
Arianai buvo padovanojusi pusseserė, ledi Naima. 

Erėjas Hota paėmė iš sargybinio ginklą ir suraukęs antakius į jį žvilgte- 
lėjo. 

— Princas liepė sugrąžinti tave į Saulės Ietį, - pasakė jis. Jo skruostai ir 
kakta buvo aptaškyti Ario Oukharto krauju. - Apgailestauju, mažoji prin- 
cese. 

Ariana pakėlė ašaromis paplūdusį veidą. 

— Kaip jis sužinojo? - paklausė ji kapitono. - Buvau tokia atsargi. Kaip 
jis sužinojo? 

— Kažkas jam pasakė, - gūžtelėjo Hota. - Visada kas nors pasako. 


ARIJA 


|| iekvieną naktį prieš užmigdama ji į pagalvę murmėdavo savo maldą. 

„Sere Gregori, - sakydavo, - Dunsenai, Rafai Meiluti, sere Ilinai, sere 
Merinai, karaliene Sersėja...“ Būtų šnabždėjusi ir Perkėlos Frėjų vardus, jei 
tik būtų juos žinojusi. Vieną dieną aš juos sužinosiu, tarė ji sau, ir tada visus 
tuos Žmones nužudysiu. 

Juodo ir Balto namuose nebuvo įmanoma šnabždėti taip tyliai, kad nie- 
kas negirdėtų. 

— Vaike, - vieną dieną tarė malonusis vyras, - kokius vardus kiekvieną 
vakarą kartoji? 

— Nekartoju jokių vardų, - išsigynė ji. 

— Meluoji, - pareiškė jis. - Kai bijo, visi meluoja. Vieni daugiau, kiti ma- 
žiau. O kai kurie įsikimba į vieną vienintelį melą ir kartoja jį taip dažnai, jog 
pradeda tikėti, kad tai tiesa, nors... giliai širdyje visada žino, kad tai melas, 
be to, jis visuomet atsispindi jų veiduose. Papasakok man apie tuos vardus. 

Arija prikando lūpą. 

— Tai visai nesvarbu. 

— Svarbu, - atkakliai laikėsi savo nuomonės malonusis vyras. - Papasa- 
kok, mergaite. 

Papasakok, o jei ne, mes tave iš čia išvarysime, Arija suprato iš tiesų jį 
sakant. 

- Tai žmonės, kurių nekenčiu. Žmonės, kuriems trokštu mirties. 

- Šiuose namuose tokių maldų girdime daugybę. 

- Žinau, - linktelėjo Arija. 

Kartą Džakenas Hagaras išmokė ją trijų tokių maldų. Man tik reikėjo jas 
pašnibždėti... 

— Ar dėl to pas mus ir atkeliavai? - toliau klausinėjo malonusis vyras. - 
Kad išmoktum mūsų meno ir galėtum nužudyti tuos žmones, kurių taip 
nekenti? 

Arija nežinojo, ką jam atsakyti. 

— Galbūt. 

- Tuomet atėjai ne ten, kur reikia. Ne tavo galioje spręsti, kas gyvens, o 
kas mirs. Ši dovana priklauso Jam, Daugiaveidžiui. Mes esame tik jo tarnai, 
prisiekę vykdyti jo valią. 

— Hm... - Arija pažvelgė į pasieniuose stovinčias statulas, prie kurių kojų 
mirguliavo degančios žvakės. - O kuris tai dievas? 

— Kodėl klausi? Jis - tai jie visi, - paaiškino žynys juodais ir baltais dra- 
bužiais. 

Savo vardo jis Arijai taip ir nepasakė. Neprisistatė jai ir beglobė mergaitė 
didelėmis akimis ir sustingusiu veidu, kuris Arijai priminė kitą mergaitę, 
vardu Kiaunė. Kaip ir Arija, beglobė gyveno šventyklos požemyje kartu su 
trimis patarnautojais - dviem tarnais vyrais ir virėja, vardu Uma. Uma dirb- 
dama mėgo šnekėti, tik Arija nesuprato nė vieno jos ištarto žodžio. Kiti taip 
pat arba neturėjo vardų, arba buvo nusprendę jų nesakyti. Vienas tarnas 
buvo labai senas, kuprotas, kaip lankas sulinkusia nugara. Kitas buvo įrau- 
dusiu veidu, plaukų prižėlusiomis ausimis. Arija laikė juos nebyliais, kol ne- 
išgirdo meldžiantis. Patarnautojai buvo jaunesni. Vyresnysis buvo maždaug 
jos tėvo amžiaus; kiti du negalėjo būti daug vyresni už Sansą, kuri kadaise 
buvo jos sesuo. Patarnautojai taip pat vilkėjo juodus ir baltus drabužius, tik 
šie buvo be gobtuvų ir juodi kairėje pusėje, o balti dešinėje. Maloniojo vyro 
ir beglobės mergaitės rūbų spalvos buvo išdėstytos priešingai. Arija gavo 
tarnaitės drabužius: nedažytos vilnos tuniką, dukslias kelnes, lininius apati- 
nius ir iš audeklo pasiūtas šlepetes. 

Bendrąją kalbą mokėjo tik malonusis vyras. 

— Kas esi? - kasdien klausdavo jis Arijos. 

— Niekas, - atsakydavo ji - Arija iš Starkų giminės, Arija Nenuorama, 
Arija Arkliaveidė. Dar ji buvo Arė ir Kiaunė, Bandelė ir Druskė, taurininkė 
Nen, pilkoji pelytė, avis, Harenholo šmėkla, bet... ne iš tiesų, ne širdies gilu- 
moje. Mat širdies gilumoje ji buvo Arija iš Vinterfelo, lordo Edardo Starko 
ir ledi Ketlinos duktė, kadaise turėjusi brolių, kurių vardai buvo Robas, Bra- 
nas ir Rikonas, seserį, vardu Sansa, didvilkę Naimiriją ir netikrą brolį, Joną 
Snou. Giliai širdyje ji buvo ne šiaip sau mergaitė, bet... ne tokio atsakymo 
laukė malonusis vyras. 

Nemokėdama čionykštės kalbos, su kitais Arija susikalbėti negalėjo. Bet 
ji klausėsi žmonių ir, dirbdama jai patikėtą darbą, tyliai kartojo girdimus 
žodžius. Nors ir aklas, jauniausias patarnautojas rūpinosi žvakėmis. Jis ei- 
davo per šventyklą avėdamas minkštomis šlepetėmis, apsuptas murmėjimo 
senų moterų, kasdien ateinančių čia pasimelsti. Net ir nieko nematydamas, 
jis visuomet žinodavo, kurios žvakės užgesusios. 

— Tas vaikinas vadovaujasi uosle, - kartą paaiškino malonusis vyras. - 
Be to, ten, kur dega žvakė, oras šiltesnis. 

Jis paragino Ariją užsimerkti ir pačiai patirti tą jausmą. 

Rytais, prieš pusryčius jie melsdavosi suklaupę aplink tylų, juodą ba- 
seinėlį. Kartais maldai vadovaudavo malonusis vyras. Kitomis dienomis 
tai darydavo beglobė. Arija mokėjo vos kelis žodžius bravosiečių kalba, - 
tuos, kurie sutapo su plačiausiai paplitusios valyrų kalbos žodžiais. Todėl 
Daugiaveidžiui dievui ji kalbėjo savo maldą, kuri skambėjo taip: „Sere 
Gregori, Dunsenai, Rafai Meiluti, sere Ilinai, sere Merinai, karaliene Ser- 
sėja...“ Ji melsdavosi tylomis. Jei Daugiaveidis dievas buvo tikras dievas, jis 
turėjo ją išgirsti. 

Į Juodo ir Balto namus šio dievo garbintojai ateidavo kasdien. Daugu- 
ma iš jų įžengdavo ir sėdėdavo vieni; prie vieno kito altoriaus uždegdavo 
žvakių, melsdavosi prie baseinėlio, kartais verkdavo. Kai kurie atsigerdavo 
iš juodos taurės ir eidavo miegoti; bet dauguma negerdavo. Čia nebuvo pa- 
maldų ir neskambėjo nei paprastos, nei šlovinančios giesmės dievo rūstybei 
numaldyti. Šventykla niekuomet nebūdavo pilna. Kartais Daugiaveidžio 
dievo garbintojas pareikšdavo norintis šventoriuje pasimatyti su žyniu, bet 
tai nutikdavo nedažnai. 

Pasieniais stovėjo trisdešimt skirtingų, žvakių apsuptų dievų. Arija at- 
kreipė dėmesį, kad senės labiausiai mėgo Verkiančią Moterį; turtingiems 
vyrams labiau patiko Nakties Liūtas, vargšams - Keliautojas su Gobtuvu. 
Kareiviai degdavo žvakes Bakalonui, Blyškiajam Vaikui, jūrininkai - Blau- 
siai kaip Mėnulis Mergelei ir Juodajam Karaliui. Pašalietis taip pat turėjo 
savo šventovę, bet pas jį beveik niekas neateidavo. Dažniausiai jam prie kojų 
mirguliavo tik viena žvakė. Malonusis vyras paaiškino, kad tai nesvarbu. 

- Jis turi daug veidų ir daug ausų, kuriomis klausosi. 

Kalva, ant kurios dunksojo šventykla, buvo išvarpyta daugybės uoloje 
iškirstų takų. Pirmo aukšto celėse miegojo Žyniai ir patarnautojai, o antro- 
jo - Arija ir tarnai. Į žemiausią, trečią aukštą buvo draudžiama kelti koją 
visiems, išskyrus žynius. Mat ten buvo šventa vieta. 

Kai nedirbdavo, Arija galėjo laisvai vaikštinėti - ir vaikštinėdavo - po 
šventyklos požemius ir sandėlius, tik neturėjo teisės išeiti iš šventyklos arba 
leistis į rūsį trečiame aukšte. Ji rado kambarį, pilną ginklų ir šarvų: puošnių 
šalmų ir keistų senų antkrūtinių, ilgųjų kalavijų, durklų ir peilių, arbaletų ir 
ilgų iečių su lapo pavidalo antgaliais. Kitas požemis buvo prigrūstas drabu- 
žių: storų kailinių ir puikiausių, bent penkiasdešimties spalvų šilkų, suvers- 
tų šalia dvokiančių skudurų ir apdriskusių grubaus audimo drapanų. Turi 
būti ir kambarių su brangenybėmis, nusprendė ji. Arija įsivaizdavo stirtas 
auksinių lėkščių, pilnus maišus sidabro, mėlynų kaip jūra safyrų ir stambių 
žalsvų perlų vėrinius. 

Vieną dieną Ariją netikėtai užklupo malonusis vyras ir paklausė, ką ji čia 
veikia. Mergaitė pamelavo, jog pasiklydo. 

— Meluoji. O blogiausia, kad neįtikinamai. Kas esi? 

— Niekas. 

- Ir vėl meluoji... - atsiduso jis. 

Jei būtų pagavęs meluojančią, Vyzė būtų ją kaip reikiant sumušęs, bet 
Juodo ir Balto namuose viskas buvo kitaip. Kai padėdama virtuvėje pasi- 
painiodavo po kojomis, Uma kartais taukštelėdavo Arijai šaukštu, bet šiaip 
niekas nekėlė prieš ją rankos. Jie kelia rankas tik žudyti, dingtelėjo Arijai. 

Su virėja Arija sutarė visai neblogai. Uma įbrukdavo jai į ranką peilį 
ir pirštu parodydavo svogūną, o Arija jį supjaustydavo. Uma stumtelėda- 
vo ją prie tešlos kauburio, ir Arija ją minkydavo, kol virėja liepdavo liautis 

(„liautis“ buvo pirmas jos išmoktas bravosiečių žodis). Uma paduodavo jai 
žuvį, ir Arija ją išskrosdavo, išimdavo kaulus ir pavoliodavo virėjos sugrūs- 
tuose riešutuose. Kaip paaiškino malonusis vyras, sūrokuose vandenyse 
aplink Bravoso salą knibždėte knibždėjo įvairiausių žuvų ir vėžiagyvių. Iš 
pietų į lagūną lėtai rusvus vandenis plukdė upė, vingiuojanti per didžiulius, 
seklius, potvynio vandens paliktus, meldais apžėlusius dumblinus plotus. 
Tose vietose netrūko jūrų moliuskų ir širdučių, midijų ir muskažuvių, var- 
lių ir vėžlių, dumblinių ir leopardinių krabų bei krabų laipiotojų, raudonųjų, 
juodųjų ir dryžuotųjų ungurių, nėgių ir austrių. Visos šios gėrybės dažnai 
puikuodavosi ant išdrožinėto medinio stalo, prie kurio valgydavo Daugia- 
veidžio dievo tarnai. Kartais vakarienei patiekiamą žuvį Uma pagardindavo 
jūros druska ir grūstais pipirais, o kartais išvirdavo ungurių su kapotais čes- 
nakais. Ypatingomis progomis virėja paskanindavo valgį net šafranu. Pyra- 
gėliui čia patiktų, pagalvojo Arija. 

Vakarienė buvo mėgstamiausias jos laikas. Arija jau neprisiminė, kada 
vakarais eidavo miegoti tuščiu pilvu. Būdavo vakarų, kai malonusis vyras 
leisdavo Arijai klausinėti. Kartą ji pasiteiravo, kodėl visi į šventyklą ateinan- 
tys žmonės atrodo tokie taikingi; mat jos namuose mirti žmonės labai bijo- 
jo. Arija prisiminė, kaip verkė tas spuoguotas ginklanešys, kai ji suvarė jam 
į pilvą durklo geležtę, ir kaip seras Eimoris Lorčas maldavo pasigailėti, kai 
Ožys liepė įmesti jį į meškos duobę. Prisiminė ji ir kaimą prie Dievų Akies, 
kurio gyventojai, vos tik Kutulis ėmė reikalauti aukso, paleido gerkles rėkti, 
klykti ir inkšti. 

- Mirtis - ne pats baisiausias dalykas, - atsakė malonusis vyras. - Tai Jo 
dovana mums, visų troškimų ir kančių pabaiga. Gimimo dieną Daugiavei- 
dis dievas kiekvienam iš mūsų siunčia juodąjį angelą, lydintį mus per gyve- 
nimą. Kai mūsų nuodėmės ir kančios tampa per didele našta, angelas paima 
mus už rankos ir išsiveda į nakties šalį, kur žvaigždės spindi gerokai ryškiau 
nei čia. Tie, kurie ateina atsigerti iš juodosios taurės, ieško savo angelų. Jei 
tie žmonės bijo, žvakės juos paguodžia. Apie ką galvoji, uosdama degančių 
žvakių aromatą, mano vaike? 

Apie Vinterfelą, būtų galėjusi pasakyti Arija. Užuodžiu sniegą, dūmus ir 
pušų spyglius. Užuodžiu arklides. Užuodžiu Hodoro juoką, pratybų aikštė- 
je besikaunančius Joną ir Robą, ir Sansą, dainuojančią apie kažkokią kvaišą 
gražuolę mergelę. Užuodžiu kriptas, kur sėdi akmeniniai karaliai, užuodžiu 
kepamą karštą duoną, užuodžiu dievų giraitę. Užuodžiu savo vilkę, jos kailį, 
tarsi ji tebebūtų šalia. 

— Nieko neužuodžiu, - atšovė Arija norėdama pažiūrėti, ką jis pasakys. 

— Meluoji, - tarė vyras, - bet, jei nori, gali ir toliau saugoti savo paslaptis, 
Arija iš Starkų giminės. - Šis vyras taip ją vadindavo tik tuomet, kai būdavo 
ja nepatenkintas. - Juk žinai, kad gali palikti šventyklą. Nesi viena iš mūsų, 
bent jau kol kas. Gali grįžti namo kada tik panorėjusi. 

- Sakei, kad, jei išeisiu, grįžti nebegalėsiu. 

— Tai tiesa. 

Šie žodžiai Ariją nuliūdino. Ir Sirijus taip sakydavo, prisiminė ji. Nuola- 
tos tai kartodavo. Sirijus Forelis išmokė ją naudotis Adata ir dėl jos žuvo. 

— Nenoriu išeiti. 

— Tuomet pasilik, tik nepamiršk, kad... Juodo ir Balto namai - ne našlai- 
čių prieglauda. Visi po jų stogu gyvenantys žmonės privalo tarnauti. Kaip 
mes čia sakome, Valar dohaeris. Jei nori, lik, bet žinok, kad reikalausime iš 
tavęs klusnumo. Nuolatinio ir besąlygiško. Jei negali paklusti, turi išeiti. 

— Galiu paklusti. 

- Pažiūrėsime. 

Arija ne tik padėdavo Umai, bet turėjo ir kitų užduočių. Šluodavo šven- 
tyklos grindis; patarnaudavo prie stalo ir pilstydavo gėrimus; rūšiuodavo 
krūvas mirusiems priklausiusių drabužių, tuštino jų kapšus ir skaičiuoda- 
vo stirtas keistų monetų. Kas rytą ji žingsniuodavo šalia maloniojo vyro, 
kuris apeidavo šventyklą ieškodamas mirusiųjų. Tyli kaip šešėlis, prisimi- 
nusi Sirijų sakydavo sau Arija. Ji nešdavo žibintą storomis geležies durelė- 
mis. Prie kiekvienos nišos praverdavo dureles ir jiedu patikrindavo, ar joje 
nėra lavonų. 

Rasti mirusiuosius buvo visai nesunku. Jie ateidavo į Juodo ir Balto na- 
mus, valandą, dieną arba metus pasimelsdavo, tada išgerdavo saldaus juo- 
do vandens iš baseinėlio ir išsitiesdavo ant akmeninės lovos, stovinčios už 
kurio nors dievo. Paskui užsimerkdavo, užmigdavo ir jau niekada nepa- 
busdavo. 

— Daugiaveidžio dievo dovana gali turėti daugybę pavidalų, - sakydavo 
jai malonusis vyras, - bet čia ji visuomet švelni. 

Jiedviem radus velionį, jis pasimelsdavo, įsitikindavo, jog gyvybė tikrai 
apleido kūną, o tada Arija nuėjusi pakviesdavo tarnus, kurių darbas buvo 
nunešti lavonus į požemius. Tenai šventyklos patarnautojai mirusius išreng- 
davo ir nuprausdavo kūną. Mirusių žmonių drabužiai, pinigai ir kiti vertin- 
gi daiktai keliaudavo į saugyklą, kur būdavo išrūšiuojami. Atšalę jų kūnai 
būdavo nešami į žemesnę šventovę, į kurią turėjo teisę įžengti tik žyniai; kas 
ten vykdavo, Arijai nebuvo leista žinoti. Kartą, bevalgant vakarienę, jai kilo 
siaubingas įtarimas, tad nuleido peilį ir įtariai įsistebeilijo į blyškios balsvos 
mėsos griežinį. Išvydęs jos veide siaubą, malonusis vyras Ariją nuramino: 

- Tai kiauliena, vaikeli. Tik kiauliena. 

Arijos lova buvo kieta kaip akmuo ir priminė Harenholą bei tą gultą, 
ant kurio miegojo, kai šveisdavo laiptus Vyzei. Čiužinys buvo prikimštas ne 
šiaudų, o skudurų ir dėl to gumbuotesnis nei tas, ant kurio ji miegodavo 
Harenhole, bet, kita vertus, ne toks šiurkštus. Antklodžių jai buvo leista pa- 
siimti tiek, kiek nori: storų, vilnonių, raudonų, žalių ir languotų. Be to, Arija 
turėjo atskirą celę. Joje mergaitė laikė savo turtą: sidabrinę šakutę, susiplo- 

jusią skrybėlę, pirštines be pirštų, dovanotas „Titano dukters“ jūreivių, savo 
durklą, aulinius batus, diržą, kelias monetas, drabužius, kuriais vilkėjo... Ir 
Adatą. | 

Nors pareigų turėjo tiek, kad laiko pratyboms likdavo labai mažai, ištai- 
kiusi progą Arija tobulino įgūdžius kaudamasi su savo šešėliu, krentančiu 
nuo uždegtos mėlynos žvakės šviesos. Vieną vakarą atsitiktinai pro šalį ėjusi 
beglobė mergaitė pamatė Ariją švytruojant kalaviju. Ji nepratarė nė žodžio, 
bet kitą dieną malonusis vyras palydėjo Ariją į jos celę. 

— Visų šių daiktų privalai atsikratyti, - pareiškė jis, turėdamas omenyje 
jos mantą. 

Arija pasijuto priblokšta. 

- Šie daiktai mano. 

- Okastuesi? 

-— Niekas. 

Vyras paėmė sidabrinę šakutę. 

- Ji priklauso Arijai iš Starkų giminės. Visi šie daiktai priklauso jai. Čia 
jiems ne vieta. Ir Arijai čia ne vieta. Jos vardas pernelyg išdidus, o pas mus 
išdidumui nėra vietos. Mes visi čia tarnai. 

— Aš tarnauju, - įsižeidusi atsakė Arija. Sidabrinę šakutę ji labai mėgo. 

— Tu vaidini tarnaitę, bet giliai širdyje vis tiek esi lordo duktė. Vadiniesi 
kitais vardais, bet naudojiesi jais taip atsainiai, tarsi vilkėtum sukneles. O po 
visais tais vardais visuomet slypi Arija. 

— Aš nevilkiu suknelių. Vilkint paiką suknią neįmanoma kautis. 

— O kodėl nori kautis? Ar tu - samdoma žudikė, vaikštinėjanti gatvelė- 
mis ir trokštanti pralieti kraują? - Jis atsiduso. - Prieš gerdama iš šaltos tau- 
rės, privalai visą save paaukoti Daugiaveidžiui dievui. Paaukoti savo kūną. 
Sielą. Visą save. Jei negali prisiversti to padaryti, turi palikti šiuos namus. 

— Geležinė moneta... 

— „buvo mokestis už tai, kad galėtum čia įžengti. Toliau turi mokėti pati, 
ir labai brangiai. 

— Aukso neturiu. 

- To, ką siūlome, už auksą nenusipirksi. Teks mokėti labai brangiai — 
visa savimi. Žmonės renkasi įvairius kelius, vedančius per šį ašarų ir kančių 
slėnį. Mūsų kelias - pats sunkiausias. Nedaugelis gali juo eiti. Tam reikia 
nepaprastos kūniškos ir dvasinės tvirtybės ir kietos bei stiprios širdies. 

Mano krūtinėje vietoj širdies žioji skylė, pagalvojo ji, be to, daugiau netu- 
riu kur eiti. 

- Aš stipri. Stipri kaip tu. Ir tvirta. 

— Manai, kad čia tau vienintelė vieta, - tarė vyras, tarsi perskaitęs jos 
mintis. - Klysti. Kokio nors pirklio namuose galėtum rasti geresnę tarnaitės 
vietą. O gal mieliau taptum kurtizane, kad apie tavo grožį būtų kuriamos 
dainos? Tik tark žodį ir išsiųsime tave pas Juodąjį Perlą arba Prieblandos 

Dukterį. Miegosi ant rožių žiedlapių, vilkėsi šilkines, einant šiugždančias 
suknias ir įtakingi lordai maldaus tavo mergystės kraujo. O jei trokšti šei- 
mos ir vaikų, tik pasakyk ir rasime tau vyrą. Kokį nors sąžiningą pameistrį, 
turtingą senį, jūrininką - ką tik panorėsi. 

Bet Arija nieko nenorėjo. Ji nepratarė nė žodžio, tik papurtė galvą. 

— O gal svajoji apie Vesterosą, mergaite? Rytoj į Kirų miestą, Prieblandos 
Slėnį, Karaliaus Uostą ir Tirošį išplaukia Luko Presteino „Šviesioji ledi“. Gal 
jos denyje rasti vietos ir tau? 

- Ką tik atvykau iš Vesteroso. - Kartais Arijai atrodydavo, kad nuo tos 
dienos, kai paspruko iš Karaliaus Uosto, praėjo visa amžinybė, o kartais, - 
kad tai nutiko vakar, bet ji tvirtai žinojo nenorinti ten grįžti. - Jei nepagei- 
daujate manęs čia matyti, išeisiu, bet tikrai nekeliausiu tenai. 

— Ko noriu aš, visiškai nesvarbu, - tarė malonusis vyras. - Gal Daugia- 
veidis dievas atvedė tave čionai, kad būtum Jo įrankis, bet, žiūrėdamas į 
tave, matau tik vaiką ir... dar blogiau - mergaitę. Per šimtus metų daug kas 
tarnavo Jam, Daugiaveidžiui, tačiau vos keli Jo tarnai buvo moterys. Mote- 
rys teikia pasauliui gyvybę. O mes duodame mirties dovaną. Niekas negali 
daryti ir viena, ir kita. | 

Jis mėgina mane įbauginti, toptelėjo Arijai, kaip ir aną kartą, kai parodė 
kirminą. 

— Tai man visai nerūpi. 

- O turėtų rūpėti. Jei pasiliksi, Daugiaveidis dievas atims iš tavęs ausis, 
nosį ir liežuvį. Atims tavo liūdnas, pilkas ir tiek daug mačiusias akis. Jis at- 
ims tau plaštakas ir pėdas, kojas ir rankas, taip pat intymią kūno vietą. Pasi- 
glemš tavo viltis ir svajones, meilę ir neapykantą. Tie, kurie pradeda tarnau- 
ti Jam, turi atsižadėti visko, kas anksčiau buvo neatskiriama jų asmenybės 
dalis. Ar galėsi tai padaryti? - Vyras pirštais suėmė jai smakrą ir atidžiai 
pažvelgė į akis, - taip atidžiai, kad Arija net suvirpėjo. - Ne, - pridūrė jis, — 
nemanau, kad galėsi. 

Arija nustūmė jo ranką. 

- Jei norėčiau, galėčiau. 

— Taip kalba Arija iš Starkų giminės, kapinių kirminų valgytoja. 

- Galiu atsisakyti visko, ko tik panorėsiu! 

Vyras mostelėjo į jos mantą. 

— Tai pradėk nuo visų šių daiktų. 

Tą vakarą, po vakarienės, Arija grįžo į savo celę, nusivilko drabužį, pa- 
šnibždomis ištarė visus vardus, bet bluosto sudėti negalėjo. Kramtydama 
lūpą, ji vis vartėsi ant skudurų prikimšto čiužinio. Jautė, kad ten, kur kadai- 
se buvo širdis, dabar žioji tuštuma. 

Vidurnaktį ji vėl atsikėlė, apsivilko Vesterose dėvėtus drabužius ir pri- 
sijuosė kardasaitį. Prie vieno klubo jai kabojo Adata, prie kito - durklas. 
Užsidėjusi skrybėlę nulėpusiais kraštais, užsikišusi už kardasaičio pirštines 

be pirštų ir laikydama sidabrinę šakutę, Arija tyliai užlipo laiptais. Arijai 
iš Starkų giminės čia nėra vietos, tarė sau ji. Arijos vieta buvo Vinterfele, o 
Vinterfelas... buvo sunaikintas. Sningant ir pučiant baltiems vėjams, vienišas 
vilkas miršta, o gauja lieka gyva. Tik ji neturėjo gaujos. Jos gaują išžudė jie - 
seras Ilinas, seras Merinas ir karalienė, - o kai ji pamėgino suburti naują, 
visi jos nariai išsilakstė: ir Pyragėlis, ir Gendris, ir Jorinas, ir Lomis Žalia- 
rankis, ir net Harvinas, kuris tarnavo jos tėvui. Arija stumtelėjo duris ir pro 
jas žengė į naktį. 

Nuo tos dienos, kai peržengė šventyklos slenkstį, dabar ji pirmą kartą 
išėjo į lauką. Dangus buvo apsiniaukęs, žemę nelyginant nuspurusi balsva 
antklodė gaubė rūkas. Šiek tiek toliau, dešinėje, Arija išgirdo nuo kanalo 
sklindantį irklo pliauškėjimą. Bravosas, „Paslaptingasis Miestas“, pagalvo- 
jo ji. Šis pavadinimas miestui labai tiko. Ji vogčia nulipo stačiais laiptais ir, 
brisdama per rūko draiskanas, pasiekė dengtą prieplauką. Ūkana buvo to- 
kia tiršta, kad Arija negalėjo įžiūrėti vandens, tik girdėjo bangas, švelniai 
besiplakančias į akmeninius polius. Tolumoje ūkaną rėžė blausi šviesa; ji 
pamanė, jog tai - naktinis laužas raudonųjų žynių šventykloje. 

Tebelaikydama rankoje sidabrinę šakutę, prie kanalo krašto Arija susto- 
jo. Visa šakutė buvo nukaldinta iš tikro sidabro. Tai ne mano šakutė. Jis davė 
ją Druskei. Arija neryžtingai ją numetė, išgirdo negarsų pliumptelėjimą ir 
šakutė nuskendo. 

Tada atėjo eilė skrybėlei nusvirusiais kraštais ir pirštinėms. Šie daiktai 
taip pat priklausė Druskei. Iš kapšelio Arija iškratė į delną monetas; septy- 
nis sidabrinius elnius, devynias varines žvaigždes, kelis grašius ir dar smul- 
kesnes monetas. Švystelėjo į vandenį ir jas. Tada įmetė į kanalą batus. Šie 
pliūkštelėjo garsiausiai. Paskui juos nuskriejo durklas, - tas pats, kurį ji pa- 
siėmė iš šaulio, maldavusio Skaliką pasigailėjimo. Kanale atsidūrė ir jos kar- 
dasaitis. Ir apsiaustas, ir tunika, ir kelnės, ir net apatiniai drabužiai. Viskas, 
išskyrus Adatą. 

Arija stovėjo prieplaukos gale išblyškusi, pašiurpusia oda, virpėdama 
rūke. Rankoje laikoma Adata, rodės, jai kažką šnabždėjo. Durk jiems smai- 
galiu, kuždėjo kalavijas, ir nesakyk Sansai! Ant kalavijo geležtės buvo ma- 
tyti Mikeno palikta žymė. Tai tik kalavijas. Jei Arijai būtų prireikę kalavijo, 
šventyklos požemiuose būtų radusi jų šimtus. Adata buvo per maža, kad ga- 
lėtų būti vadinama tikru kalaviju, ji, galima sakyti, tebuvo žaislas. Kai Jonas 
nukaldino jai Adatą, Arija dar buvo maža paika mergaitė. 

— Tai tik kalavijas, - šį kartą garsiai ištarė ji. 

Tačiau... tai buvo netiesa. 

Adata buvo Robas, Branas ir Rikonas, jos motina ir tėvas, ir net San- 
sa. Adata buvo pilkos Vinterfelo sienos ir jo žmonių juokas. Adata buvo 
vasaros sniegas, Senosios auklės istorijos, širdamedis raudonais lapais ir 
bauginančiu veidu, šiltas žemės ir sodo žolės kvapas ir garsas šiaurės vėjo, 

trankančio jos kambario langines. Adata buvo Jono Snou šypsena. Jis tar- 
šydavo man plaukus ir vadindavo „sesute“, prisiminė Arija ir staiga jos aky- 
se pasirodė ašaros. 

Kalno vyrams paėmus ją į nelaisvę, kalaviją pasivogė Poliveris, bet, kai 
jiedu su Skaliku įžengė į užeigą kryžkelėje, paaiškėjo, jog kalavijas ten. Die- 
vai norėjo, kad jį turėčiau. Ne Septynetas, ne Jis, Daugiaveidis, o jos tėvo 
dievai — senieji šiaurės dievai. Daugiaveidis dievas gali pasiimti viską, pagal- 
vojo Arija, tik ne kalaviją. 

Nuoga, tarsi ką tik gimusi, ji užtapnojo laiptais, rankose spausdama 
Adatą. Įveikus pusę laiptų, vienas iš jos užmintų akmenų krustelėjo. Arija 
priklaupė ir pirštais ėmė gremžti aplink jo kraštus. Iš pradžių akmuo ne- 
pasidavė, bet ji atkakliai darbavosi toliau, nagais ardama trupantį kalkinį 
skiedinį. Pagaliau akmuo sujudėjo. Arija įsikibo į jį abiem rankomis ir de- 
juodama iš visų jėgų trūktelėjo. Jai prieš akis atsivėrė ertmė. 

— Čia būsi saugi, - tarė ji Adatai. - Be manęs, niekas daugiau nežinos, kur 
esi. - Ji įgrūdo kalaviją ir jo makštis į ertmę po laiptų pakopa, o tada vėl užstū- 
mė akmenį, kad neišsiskirtų iš visų kitų akmenų. Lipdama į šventyklą, suskai- 
čiavo pakopas, kad žinotų, kur rasti ginklą. Mat galėjo būti, kad vieną gražią 
dieną jai vėl prireiks Adatos. - Vieną gražią dieną... - sušnabždėjo ji sau. 

Arija nė žodžiu neužsiminė maloniajam vyrui, ką padarė, bet jis ir taip 
viską žinojo. Kitą vakarą po vakarienės jis atėjo į jos celę. 

- Vaikeli, - tarė, - eikš, pasėdėk su manimi. Noriu tau papasakoti isto- 
riją. 

— Kokią istoriją? - nepatikliai paklausė ji. 

- Istoriją apie mūsų ištakas. Jei tapsi viena iš mūsų, bus geriau, jei Ži- 
nosi, kas mes tokie ir iš kur atsiradome. Galbūt žmonės puse lūpų pasako- 
ja apie beveidžius Bravoso vyrus, bet mes esame senesni už Paslaptingąjį 
Miestą. Mes gyvenome anksčiau, nei iškilo Titanas, nei buvo demaskuotas 
Uteras, gyvenome anksčiau už Įkūrimą. Mes klestėjome Bravose, apgaubti 
šiaurės rūkų, tačiau kilę esame iš Valyrijos, iš vargšų vergų, plušėjusių gilio- 
se kasyklose po Keturiolika Liepsnų, kurios kadaise nušviesdavo Friholdo 
naktis. Dauguma kasyklų - tai drėgnos ir šaltos vietos, iškirstos niūriose 
požeminėse uolose, bet Keturiolika Liepsnų buvo gyvi kalnai, išvagoti iš- 
silydžiusio akmens gyslų ir turintys ugnines širdis. Tad senosios Valyrijos 
kasyklos visuomet buvo karštos ir kuo gilesnės buvo šachtos, tuo jose buvo 
karščiau. Vergai liedavo prakaitą tarsi krosnyje. Akmenys aplink juos buvo 
tokie karšti, jog negalėjo prie jų prisiliesti. Oras dvokė siera ir, vergams jį 
įkvepiant, degino plaučius. Be to, kad ir kokie stori būdavo sandalų padai, 
jiems nudegdavo ir pūslėm nueidavo pėdos. Kartais, kai ieškodami aukso 
kiaurai prakirsdavo sieną, imdavo veržtis garai arba verdantis vanduo, arba 
rasdavo besilydančius akmenis. Kai kurių šachtų lubos buvo tokios žemos, 

kad vergai negalėjo stovėti išsitiesę ir jiems tekdavo lenktis arba ropoti. Be 
to, toje raudonoje tamsoje buvo kirmių. 

- Žemės kirminų? - suraukusi antakius pasitikslino Arija. 

— Ugnies kirmių. Kai kas sako, kad jie buvo panašūs į drakonus, mat 
kirmiai taip pat pučia ugnį. Tik, užuot sklandę danguje, jie braudavosi per 
uolienas ir žemę. Pasak senų legendų, Keturiolikoje Liepsnų kirmių buvo 
dar prieš pasirodant drakonams. Kirmių jaunikliai ne didesni už liesą tavo 
ranką, bet ilgainiui jie gali užaugti milžiniški ir... nemėgsta žmonių. 

— Arjie žudė vergus? 

— Šachtose, ten, kur uolienos buvo įskilusios arba gausiai išvarpytos sky- 
lių, dažnai būdavo randama sudegusių ir apanglėjusių kūnų. Ir vis dėlto ka- 
syklos vis gilėjo. Vergai žūdavo dešimtimis, bet jų šeimininkams tai buvo nė 
motais. Raudonas ir geltonas auksas bei sidabras buvo vertinami labiau už 
vergų gyvybę, mat vergai Friholde buvo pigūs. Per karą valyriečiai pasiėmė 
jų tūkstančius. Taikos metu jie vergus augino ir jais rūpinosi ir tik patys blo- 
giausi būdavo siunčiami mirti raudonoje tamsoje. 

- Ar vergai nesukilo ir nekovojo? 

— Kai kurie mėgino, - linktelėjo malonusis vyras. - Maištai kasyklose 
buvo gana dažni, bet vergai ne kažin ką tepasiekė. Senojo Friholdo drakonų 
lordai puikiai išmanė burtus ir prasčiokai tokio pavojaus vengė. Beveidis 
Vyras buvo pirmasis, neišsigandęs jų raganysčių. 

- Kas jis buvo? - nespėjusi gerai pagalvoti, leptelėjo Arija. 

— Niekas, - atsakė vyras. - Vieni sako, kad jis pats buvo vergas. Kiti tvir- 
tina jį buvus žemvaldžio sūnų, kilusį iš kilmingos giminės. Atsiras ir tokių, 
kurie tau sakys, kad jis buvo prižiūrėtojas, pasigailėjęs savo globotinių. 
O tiesa yra ta, kad niekas nieko tikrai nežino. Kad ir kas buvo tas vyras, 
jis vaikštinėjo tarp vergų ir girdėdavo šiuos meldžiantis. Kasyklose prakaitą 
liejo daugybės tautybių žmonės ir kiekvienas iš jų meldėsi savo dievui ir 
savo kalba, tačiau visi prašė to paties. Jie meldė laisvės ir kad baigtųsi kan- 
čios. Suprantamo ir paprasto dalyko. Bet jų dievai neatsiliepė, o vergai ir to- 
liau kentėjo. „Ar visi jų dievai kurti?“ - stebėjosi tas vyras, kol... vieną naktį 
raudonoje tamsoje jam šmėstelėjo išganinga mintis. 

Visi dievai turi savo įrankių - vyrų ir moterų, kurie jiems tarnauja ir pa- 
deda vykdyti jų valią žemėje. Vergai šaukėsi ne šimto skirtingų dievų, kaip 
iš pirmo žvilgsnio atrodė, o vieno dievo, turinčio šimtą veidų, o jis... buvo to 
dievo įrankis. Tą pačią naktį jis pasirinko nelaimingiausią iš vergų, uoliau- 
siai meldusį laisvės, ir jį išvadavo. Tai buvo pirmoji dovana. 

Arija nejučia pasitraukė nuo maloniojo vyro. 

- Jis nužudė vergą? - Tai atrodė neteisinga. - Jam derėjo nužudyti vergų 
šeimininkus! 

— Tą dovaną jis įteikė ir vergų šeimininkams, bet... apie tai papasakosiu 
tau rytoj. Tai pati geriausia istorijos dalis, kurios dar niekam nesu pasako- 
jęs. - Pakreipęs galvą jis paklausė: - O kas esi tu, mergaite? 

— Niekas. 

- Meluoji. 

- Iš kur žinai? Ar tu burtininkas? 

— Nereikia būti burtininku, kad atskirtum tiesą nuo melo, nebent esi 
aklas. Pakanka išmokti perprasti žmogaus veido išraišką. Pažvelgti jam į akis. 
Į burną. Į raumenis tarp žandikaulio ir ausies ir tarp sprando bei pečių. — 
Ir vyras dviem pirštais švelniai ją palietė. - Kai kurie melagiai mirksi. Kiti 
spokso nemirksėdami. Treti nusuka akis. Kai kurie laižo lūpas. O dauguma, 
prieš ištardami melagingus žodžius, delnu prisidengia burną, tarsi norėdami 
nuslėpti apgavystę. Kiti ženklai būna sunkiau pastebimi, bet jų visuomet yra. 
Apsimestinė ir nuoširdi šypsena gali atrodyti labai panašios, bet iš tiesų ski- 
riasi kaip sutema nuo aušros. Ar gebi atskirti sutemą nuo aušros? 

Arija linktelėjo, nors ir nebuvo tikra, ar gebėtų. 

- Vadinasi, gali išmokti atskirti melą... O kai išmoksi, niekas nieko nega- 
lės nuo tavęs nuslėpti. 

- Išmokyk mane. 

Jei būtinai reikės, ji ir toliau bus niekuo. Mat niekas neturi širdies vietoje 
tuščios ertmės. 

— Ji tave visko išmokys, - prie durų pasirodžius beglobei mergaitei, tarė 
malonusis vyras. - Pirmiausia - Bravoso kalbos. Kokia iš tavęs nauda, jei 
nemoki kalbėti ir nieko nesupranti? O tu išmokysi ją savo kalbos. Jūs abi 
turite mokytis viena iš kitos. Ar sutinki? 

- Sutinku, - linktelėjo Arija ir nuo tos akimirkos tapo Juodo ir Balto 
namų naujoke. Ji atidavė tarnaitės drabužius ir gavo plačią mantiją - baltą ir 
juodą, pasiūtą iš minkšto kaip sviestas audinio, primenančio seną, raudoną, 
kadaise Vinterfele turėtą antklodę. Po mantija ji vilkėjo plono balto lino ap- 
atinius ir juodą žemiau kelių siekiančią tuniką. 

Nuo tos dienos ji ir beglobė mergaitė ėmė leisti laiką drauge, liesdamos 
ir pirštais rodydamos daiktus, stengdamosi išmokyti viena kitą bent kelių 
žodžių kiekviena savo kalba. Iš pradžių jos mokėsi paprastų žodžių, tokių 
kaip „taurė“, „žvakė“ ir „batas“; paskui atėjo laikas sudėtingesniems žo- 
džiams, o galiausiai ir sakiniams. Kartą Sirijus Forelis liepė Arijai stovėti ant 
vienos kojos, kol ši ėmė visa virpėti. Vėliau pasiuntė ją vaikytis kačių. Ji šoko 
vandens šokį kapodama medžių šakas, tik vietoj kalavijo laikydama rankoje 
lazdą. Visa tai buvo sunku, bet mokytis kalbos pasirodė esą dar sunkiau. 

Net siūti įdomiau nei mokytis kalbų, tarė sau Arija po vakaro, kai pamir- 
šo pusę žodžių, kuriuos manė jau išmokusi, o kitą pusę ištarė taip klaikiai, 
kad beglobė mergaitė ėmė iš jos juoktis. Mano sakiniai kreivi ir šleivi, kokie 
kadaise buvo dygsniai. Jei ta mergaitė nebūtų buvusi tokia mažutė ir suly- 
susi, Arija būtų išmalusi jai kvailą snukį. Bet, užuot taip ir padariusi, tik 
prikando lūpą. Aš per kvaila išmokti ir per kvaila mesti šį reikalą. 

Bendrosios kalbos beglobė mergaitė mokėsi sparčiau. Vieną dieną per 
vakarienę ji atsisuko į Ariją ir paklausė: 


314 GEORGE R. R. MARTIN 


— Kas tu? 

— Niekas, - bravosiečių kalba atsakė Arija. 

- Meluoji, - tarė beglobė mergaitė. - Turėtum meluoti labiau geriau. 

Arija nusijuokė. | 

- „Labiau geriau“? Turbūt norėjai pasakyti tiesiog „geriau , kvailute. 

— Geriau, kvailute. Aš tau parodysiu. 

Kitą dieną jos pradėjo žaisti melagių žaidimą: paeiliui užduodavo vie- 
na kitai klausimus. Kartais jiedvi atsakydavo tiesą, o kartais meluodavo. Ta, 
kuri klausdavo, turėdavo pasakyti, ar atsakymas teisingas, ar ne. Beglobė 
mergaitė, rodės, visuomet žinojo, kaip yra iš tiesų. O Arijai teko spėlioti. 
Dažniausiai spėdama ji apsirikdavo. 

— Kiek tau metų? - bendrąja kalba paklausė jos beglobė mergaitė. 

— Dešimt, - atsakė Arija ir pakėlė visus dešimt pirštų. Ji manė esanti de- 
šimties, nors tiksliai buvo sunku pasakyti. Mat bravosiečiai dienas skaičiavo 
kitaip nei Vesterose gyvenantys žmonės. Kiek Arija žinojo, jos gimimo die- 
na buvo praėjusi. 

Beglobė mergaitė linktelėjo. Arija pasekė jos pavyzdžiu ir, sutelkusi visas 
bravosiečių kalbos žinias, paklausė: 

— O kiek tau metų? 

Beglobė parodė dešimt pirštų. Paskui dar du kartus po dešimt ir paga- 
liau šešis. Jos veidas liko ramus kaip vandens paviršius nutykus vėjui. Jai 
negali būti trisdešimt šešeri, pamanė Arija. Juk ji dar mergaitė. 

— Meluoji, - tarė Arija. 

Tačiau beglobė mergaitė papurtė galvą ir dar kartą parodė tris kartus po 
dešimt pirštų ir dar šešis. Tada ištarė „trisdešimt šeši“ ir privertė Ariją šiuos 
žodžius pakartoti. 

Rytojaus dieną Arija papasakojo maloniajam vyrui, ką primygtinai tvir- 
tina beglobė mergaitė. 

- Ji nemeluoja, - tyliai nusijuokęs tarė žynys. - Ta, kurią vadini „beglobe 
mergaite“, iš tiesų yra moteris, paaukojusi savo gyvenimą Daugiaveidžiui 
dievui. Ji atidavė Jam visą save, visa, kuo būtų galėjusi tapti, visus savyje 
turėtus gyvenimus. 

Arija prikando lūpą. 

- Ar ir aš būsiu kaip ji? 

— Ne, - tarė jis, - nebent pati to norėsi. Tokia, kokią ją matai, ši moteris 
tapo paveikta nuodų. 

Nuodų... Dabar Arija suprato. Kiekvieną vakarą pasimeldusi beglobė iš- 
pildavo akmeninio ąsočio turinį į juodojo baseinėlio vandenį. 

Beglobė mergaitė ir malonusis vyras toli gražu nebuvo vieninteliai Dau- 
giaveidžio dievo tarnai. Kartais Juodo ir Balto namuose apsilankydavo ir 
kitų žmonių. Kad ir tas apkūnus vyrukas nuožmiomis juodomis akimis, 
kumpa nosimi ir plačia burna, pilna pageltusių dantų. Arba tas, toks griež- 
tas, kuris niekada nesišypsodavo; jo akys buvo blyškios, lūpos putlios ir 

tamsios. Dar gražuolis vyras, kuris kaskart, kai jį pamatydavo, nešiojo vis 
kitokios spalvos barzdą ir jo nosis būdavo vis kitokia, bet jis vis tiek atrody- 
davo gražus. Šie trys atvykdavo dažniausiai, tačiau užsukdavo ir kitų: žvai- 
rys, įtaką praradęs lordas ir badmirys. Kartą žvairys ir apkūnusis vyrukas 
atėjo drauge. Uma nusiuntė Ariją pilstyti jiems gėrimų. 

— Kai nepilstai, turi stovėti tyli kaip akmuo, - įspėjo ją malonusis vy- 
ras. - Ar įstengsi? 

— Taip. 

Prieš mokydamasi judėti, turi išmokti būti tyli ir rami, kadaise Karaliaus 
Uoste mokė ją Sirijus Forelis ir ji šią pamoką išmoko. Harenhole ji tarnavo 
Ruzo Boltono taurininke ir, jei išlaistydavo vyną, būdavo plakama. 

— Gerai, - tarė malonusis vyras. - O dar geriau būtų, jei būtum akla ir 
kurčia. Gali išgirsti šnekant visokių dalykų, bet jie turi tau pro vieną ausį 
įeiti, o pro kitą išeiti. Tiesiog nesiklausyk jų. 

Tą vakarą Arija išgirdo tikrai nemažai, tačiau beveik viskas buvo pa- 
sakyta bravosiečių kalba ir ji suprato vos vieną žodį iš dešimties. Tyli kaip 
akmuo, pakartojo sau ji. Sunkiausia buvo susilaikyti nežiovavus. Paryčiui ji 
mintimis ėmė klaidžioti visai kitur. Stovėdama ten ir laikydama siaurakaklį 
ąsotį, įsivaizdavo esanti vilkė, laisvai skuodžianti mėnesienos apšviestu miš- 
ku kartu su iš paskos tapsinčia didžiule gauja. 

- Ar visi kiti vyrai - žyniai? - kitą rytą paklausė Arija maloniojo vyro. - 
Ar tai buvo tikrieji jų veidai? 

— O kaip tu manai, mergaite? 

Ji manė, kad ne. 

— Ar Džakenas Hagaras taip pat žynys? Gal žinai, ar Džakenas grįš į Bra- 
vosą“ 

— Kas? - visiškai nesuprasdamas, apie ką Arija kalba, paklausė jis. 

— Džakenas Hagaras. Jis man davė tą geležinę monetą. 

- Žmogaus tokiu vardu nepažįstu, vaikeli. | 

— Paklausiau jo, kaip pasikeitė veidą, o jis man paaiškino, jog tai padaryti 
ne sunkiau, nei pasirinkti naują vardą, jei tik žinai, kaip. 

- Jis taip sakė? 

— Ar parodysi man, kaip pasikeisti veidą? 

- Jei taip nori... - Jis pirštais suėmė Arijai smakrą ir pasuko galvą. - Iš- 
pūsk skruostus ir iškišk liežuvį. 

Arija išpūtė skruostus ir iškišo liežuvį. 

— Štai. Tavo veidas jau pasikeitė. 

— Ne tai turėjau omenyje. Džakenas naudodavosi burtais. 

— Už visus burtus tenka daug ką paaukoti, vaikeli. Kad taptum tikru bur- 
tininku, turi daugelį metų melstis, aukotis ir mokytis. 

— Daugelį metų? - nusiminusi ir nustebusi paklausė ji. 

- Jei tai būtų paprasta, visi būtų burtininkai. Prieš pasileisdama bėgti, 
turi išmokti vaikščioti. Kam reikia burtų ten, kur pakanka vaidybos triukų? 

— Aš nemoku net ir vaidybos triukų. 

— Tuomet praktikuokis keisti veido išraišką. Po tavo oda yra raumenys. Iš- 
mok jais naudotis. Tai - tavo veidas. Tavo skruostai, tavo lūpos ir ausys. Šyp- 
senos ir suraukti antakiai neturėtų užklupti tavęs nelyginant viesulas. Šypsena 
turi būti tarnaitė ir pasirodyti tik kviečiama. Mokykis valdyti savo veidą. 

- Parodyk man, kaip. 

- Išpūsk skruostus. - Ji išpūtė. - Pakelk antakius. Ne, aukščiau. - Arija 
padarė kaip liepiama. - Gerai. Pažiūrėsime, ar ilgai tau pavyks išlaikyti to- 
kią veido išraišką. Tikriausiai neilgai. Rytoj vėl pamėgink. Požemiuose rasi 
myrietišką veidrodį. Atsisėdusi prieš jį kasdien po valandą mokykis. Akis, 
šnerves, skruostus, ausis, lūpas - viską išmok valdyti. - Jis vėl suėmė jai 
smakrą. - Kas tu esi? 

- Niekas. 

— Meluoji. Apgailėtinai ir niekingai meluoji, mergaite. 

Kitą dieną ji susirado myrietišką veidrodį, kas rytą bei vakarą sėdėjo 
prieš jį iš abiejų pusių užsidegusi po žvakę ir vaipėsi. Valdyk savo veidą, kar- 
tojo sau Arija, ir tuomet galėsi meluoti. 

Netrukus malonusis vyras liepė jai padėti kitiems patarnautojamš ruošti 
lavonus. Šis darbas nė iš tolo nebuvo toks sunkus, kaip šepečiu šveisti laip- 
tus Vyzei. Kartais, kai numirėlis būdavo stambaus sudėjimo arba apkūnus, 
Arijai tekdavo įtempti visas jėgas, kad įveiktų jo kūno svorį, bet dauguma 
mirusiųjų buvo seni ir raukšlėti, vieni kaulai ir oda. Prausdama numirėlius 
Arija į juos žiūrėjo ir svarstė, kas pastūmėjo šiuos žmones ateiti prie juodojo 
baseinėlio. Ji prisiminė Senosios auklės pasakotą istoriją apie tai, kaip kar- 
tais ilgąją žiemą Žmonės, jau atgyvenę savo amžių, pareikšdavo traukian- 
tys į medžioklę. „Jų dukterys pravirkdavo, jų sūnūs nusigręždavo į židinio 
ugnį, - nuskambėjo jai ausyse Senosios auklės balsas, - bet niekas nemėgin- 
davo jų nei sulaikyti, nei klausti, kokius žvėris jie ketina medžioti tuose gi- 
liuose sniegynuose, kaukiant šaltiems vėjams.“ Arija klausė savęs, kažin, ką 
prieš traukdami į Juodo ir Balto namus savo sūnums ir dukterims sakydavo 
senieji bravosiečiai? 

Mėnulis pasikeitė du kartus, bet Arija jo net nematė. Ji tarnavo: prausė 
mirusiuosius, vaipėsi prieš veidrodžius, mokėsi bravosiečių kalbos ir sten- 
gėsi nepamiršti, kad yra niekas. 

Vieną dieną ją pasikvietė malonusis vyras. 

- Tavo tartis siaubinga, - pasakė jis, - bet jau išmokai užtektinai žodžių, 
kad galėtum suprantamai pasakyti, ko nori. Pats metas laikinai mus palikti. 
Deramai mūsų kalbą išmoksi tik kalbėdama ja kasdien, nuo aušros iki sute- 
mų. Turi išeiti. 

- Kada? - paklausė ji vyro. - Ir kur? 

- Dabar, - atsakė jis. - Išėjusi iš šios šventyklos, rasi daugybę jūroje iš- 
sibarsčiusių Bravoso salų. Išmokėme tave žodžių „midijos“, „širdutės“ ir 
„moliuskai“, ar ne? 

- Išmokėte. 

Ji pakartojo tuos žodžius bravosiečių kalba, kaip įmanydama taisyklingiau. 

Matydamas Arijos pastangas, malonusis vyras šyptelėjo. 

— Bus gerai. Krovinių prieplaukoje, žemiau Nuskendusio Miesto, rasi 
žuvų pardavėją, vardu Bruską, gerą žmogų skaudama nugara. Jam reikia 
mergaitės, kuri stumdytų jo karutį ir pardavinėtų uoste stovinčių laivų jū- 
reiviams jo širdutes, moliuskus ir midijas. Tu ir būsi ta mergaitė. Supratai? 

— Taip. 

— Ojei Bruskas paklaus, kas tu tokia, ką jam atsakysi? 

— Niekas. 

— Ne. Už šių namų sienų toks atsakymas netiks. 

Arija sutriko. 

— Galėčiau būti Druskė iš Druskos įlankos. 

- Ternesijus Teris ir „Titano dukters“ įgula Druskę pažįsta. Savo kalba 
išsiskiri iš kitų, tad turi prisistatyti kaip mergaitė iš Vesteroso, tik... manau, 
kaip kita mergaitė. 

Arija prikando lūpą. 

— Gal galėčiau būti... Katė? 

— Katė... - malonusis vyras susimąstė. - Galėtum. Bravose Kačių pilna. 
Dar vienos niekas ir nepastebės. Taigi esi Katė, našlaitė iš... 

— Karaliaus Uosto. 

Arija su tėvu du kartus buvo lankiusis Baltajame Uoste, bet Karaliaus 
Uostą pažinojo geriau. 

- Labai gerai. Tavo tėvas buvo galeros irklininkų vadas. Kai tavo motina 
mirė, jis pasiėmė tave drauge į jūrą. Kai mirė ir jis, laivo kapitonas neturėjo 
kur tavęs dėti, todėl išlaipino Bravose. O koks buvo to laivo pavadinimas? 

— „Naimirija“. 

Tą vakarą Arija paliko Juodo ir Balto namus. Prie vieno jos klubo, paslėp- 
tas po apsiaustu, - sulopytu ir išblukusiu, tinkamu našlaitei, - kabojo peilis 
ilga geležte. Batai spaudė jai pirštus, o tunika buvo tokia nuspurusi, kad vėjas 
košė ją kiaurai. Bet jai prieš akis plytėjo Bravosas. Nakties oras kvepėjo dū- 
mais, druska ir žuvimi. Kanalai buvo kreivi, gatvelės - dar kreivesnės. Arijai 
einant pro šalį, žmonės smalsiai ją nužvelgdavo, o elgetaujantys vaikai šūk- 
čiojo žodžius, kurių ji nesuprato. Netrukus Arija visiškai pasiklydo. 

- Sere Gregori, - monotoniškai prabilo ji, žingsniuodama per akmeninį, 
keturių arkų laikomą tiltą. Stabtelėjusi viduryje tilto, ji pamatė Skudurinin- 
ko uoste prišvartuotų laivų stiebus. - Dunsenai, Rafai Meiluti, sere Ilinai, 
sere Merinai, karaliene Sersėja... 

Ėmė lyti. Arija užvertė galvą, kad lietaus lašai nupraustų veidą, ir pasiju- 
to tokia laiminga, kad užsimanė šokti. 

— Valar morgulis, - tarė ji, - valar morgulis, valar morgulis. 


ELEINA 


Ki pro langus ėmė plūsti tekančios saulės spinduliai, Eleina atsisėdo 
ovoje ir pasirąžė. Išgirdusi ją judant, Gretčelė negaišuodama atsikėlė 
atnešti jai naktinio apsiausto. Per naktį oras kambariuose atvėso. Kai žiema 
suspaus mus savo gniaužtuose, bus dar blogiau, dingtelėjo jai. Žiemą čia bus 
šalta kaip kape. Eleina apsivilko apsiaustą ir susijuosė jį diržu. 

- Židinys beveik užgesęs, - atkreipė ji tarnaitės dėmesį. - Būk gera, už- 
mesk dar malkų. 

— Kaip miledi pageidauja... - atsakė senė. 

Eleinos kambariai Mergelės bokšte buvo erdvesni ir prabangesni už 
mažą miegamąjį, kuriuo ji turėjo tenkintis, kol buvo gyva ledi Lisa. Dabar ji 
turėjo savo persirengimo kambarį, išvietę ir tašyto balto akmens balkoną, iš 
kurio atsivėrė vaizdas į visą Slėnį. Kol Gretčelė kūrė židinį, Eleina basa nu- 
šlepsėjo per kambarį ir išėjo į lauką. Akmuo po kojomis buvo šaltas, be to, 
kaip visuomet tokiame aukštyje, pūtė žvarbus vėjas, bet prieš akis atsivėręs 
vaizdas leido jai trumpai viską pamiršti. Mergelės bokštas iš septynių lieknų 
Lizdo bokštų buvo pats ryčiausias, tad Eleina matė visą Slėnį, ryto šviesos 
nutviekstus ir rūko apgaubtus jo miškus, upes ir laukus. Apšviesti ryškios 
saulės, kalnai atrodė tarsi iš gryno aukso. 

Kaip čia gražu! Aukštai jai virš galvos dunksojo sniego užklota Milžino 
Ieties viršukalnė - neaprėpiama akmens ir ledo karalija, ant kurios iškyšos 
stovinti pilis atrodė tarsi nykštukė. Nutįsę nuo bedugnės krašto, to paties, nuo 
kurio vasarą plūdo Elaizos Ašaros, kabojo dvidešimties pėdų ilgio varvekliai. 
Danguje virš užšalusio krioklio sklandė sakalas, žydro ryto dangaus fone pla- 
čiai ištiesęs melzganus sparnus. Ak, kaip norėčiau ir aš turėti sparnus. 

Ji delnais atsirėmė į meniškai iškaltus akmeninius turėklus ir žvilgtelėjo 
per jų kraštą. Šešiais šimtais pėdų žemiau Eleina pamatė Dangų ir kalne 
iškirstus akmeninius, vingiuotus laiptus, pro Sniegą ir Akmenį vedančius 
iki pat slėnio dugno. Ji pažvelgė į pagrindinį Mėnulio Vartų bokštą ir kitus 
pilies bokštelius, mažyčius kaip vaikiški žaisliukai. Palei pilies sienas buvo 
matyti lordų pareiškėjų kariuomenės judėjimas: kariai lindo iš savo palapi- 
nių nelyginant skruzdės iš skruzdėlyno. Jeigu jie tikrai būtų skruzdės, pagal- 
vojo ji, galėtume užminti juos ir sutraiškyti. 

Prieš dvi dienas prie kitų lordų prisidėjo jaunasis lordas Hanteris su savo 
kariuomene. Nestoras Roisas uždarė jiems Vartus, tačiau jo pilies įgulą su- 
darė mažiau nei trys šimtai vyrų. Kiekvienas iš lordų pareiškėjų atsivedė po 
tūkstantį karių, o jie buvo šeši. Jų vardus Eleina žinojo taip pat gerai kaip 
savąjį. Benedaras Belmoras, Strongsongo lordas; Simondas Templtonas, 

Devynių Žvaigždžių riteris; Hortonas Redfortas, Redforto lordas; Anija 
Veinvud, Geležinių Ąžuolų pilies ledi; Gilvudas Hanteris, visų vadinamas 
Jaunuoju lordu Hanteriu, Longbouholo lordas. Ir Jonas Roisas, galingiau- 
sias iš jų visų, rūstusis Bronzinis Jonas, Ranestouno lordas, Nestoro pus- 
brolis ir vyresniosios Roisų giminės atšakos palikuonis. Lisai Arin nukritus 
ir žuvus, jie visi šeši susirinko Ranestoune, sudarė sąjungą ir prisiekė ginti 
lordą Robertą, Slėnį ir vienas kitą. Savo pareiškime apie lordą Gynėją jie 
neužsiminė, bet kalbėjo apie „netinkamą valdymą“, kuriam reikia padaryti 
galą, taip pat apie „netikrus draugus ir blogus patarėjus“. | 

Jai į kojas pūstelėjo šaltas vėjas. Eleina grįžo į vidų išsirinkti suknios, 
kurią vilkės per pusryčius. Petiras atidavė jai savo velionės žmonos dra- 
bužius - daugybę šilkinių, atlasinių ir aksominių suknių, taip pat kailinių, 
kurių gauti ji niekada nė nesvajojo, tačiau didžioji dalis šių rūbų Eleinai 
netiko; po daugybės nėštumų, persileidimų ir pagimdytų negyvų kūdikių 
ledi Lisa labai sustambėjo. Vis dėlto kelios senesnės suknios buvo pasiūtos 
jaunajai Lisai Tuli iš Riverano, o kitas Gretčelė persiuvo ir pataisė taip, kad 
tiktų Eleinai, kuri, nors buvo tik trylikos, ūgiu prilygo savo tetai, kai šiai 
buvo dvidešimt metų. 

Tą rytą Eleinai į akis krito spalvinga, Tuliams būdingų raudonos ir mė- 
lynos spalvos suknia kailiu puoštais rankogaliais ir apačia. Gretčelė padėjo 
jai įkišti rankas į per dilbius siauras, o per Žastus pūstas rankoves ir surišo 
raištelius ant nugaros, o tada sušukavo ir susegė plaukus. Vakar vakare, ei- 
dama miegoti, Eleina vėl juos pasitamsino. Tetos duoti dažai pakeitė šviesiai 
rusvus Eleinos plaukus ir šie atrodė tamsokai rudi, bet gana greit šaknys vėl 
įgaudavo vario atspalvį. Ir ką reikės daryti, kai dažai baigsis? Mat jie buvo 
atgabenti iš Tirošio, iš anapus Siaurosios jūros. . 

Leidžiantis laiptais pusryčiauti, Eleiną ir vėl pribloškė Lizde tvyranti 
mirtina tyla. Jokia kita pilis visose Septyniose Karalystėse nebuvo tokia tyli. 
Tarnų Lizde buvo nedaug, visi jie buvo seni ir kalbėjo pašnibždomis, kad 
nesuerzintų jaunojo lordo. Kalno viršūnėje nebuvo nei žirgų, nei lojančių 
ir urzgiančių skalikų, nei kieme besikaunančių riterių. Net palei balkšvas 
akmenines sienas vaikščiojančių sargybinių Žingsniai atrodė keistai pri- 
slopę. Eleina girdėjo vien tarp bokštų besiblaškantį, dejuojantį ir ūžaujantį 
vėją. Kai ji atvyko į Lizdą, dar girdėjo ir Elaizos Ašarų šniokštimą, bet dabar 
krioklys buvo užšalęs. Gretčelė sakė, jog ši tyla truks iki pavasario. 

Ryto menėje virš virtuvės Eleina rado lordą Robertą vieną, mediniu 
šaukštu vangiai maišantį dubenį košės su medumi. 

- Norėjau kiaušinių, - pamatęs ją papriekaištavo berniukas. - Norėjau 
trijų minkštai virtų kiaušinių ir kelių griežinėlių nugarinės. 

Bet jie neturėjo nei kiaušinių, nei nugarinės. Lizdo aruoduose buvo avi- 
žų, kviečių ir miežių, kurių jiems būtų pakakę visiems metams, bet ar gaus 
šviežio maisto, priklausė tik nuo pavainikės merginos, vardu Mija Stoun, 

kuri šių gėrybių atgabendavo iš slėnio apačios. Lordams pareiškėjams kal- 
no papėdėje įkūrus stovyklą, Mija niekaip negalėjo prasmukti. Lordas Bel- 
moras, pirmasis iš šešių lordų pasiekęs Vartus, pasiuntė varną ir pranešė 
Mažajam Pirštui, kad maistą į Lizdą bus draudžiama gabenti tol, kol jis 
neatsiųs jiems lordo Roberto. Kol kas tai dar nebuvo apgultis, bet iki jos 
nedaug trūko. 

— Kai atkeliaus Mija, gausi kiaušinių kiek panorėjęs, - pažadėjo maža- 
jam lordui Eleina. - Ji atgabens kiaušinių, sviesto, melionų ir visokių kito- 
kių skanėstų. 

Tačiau berniukas vis tiek liko nepatenkintas. 

- Kiaušinių norėjau šiandien. 

- Mielasis, juk žinai, kad kiaušinių neturime. Prašau, valgyk košę, ji la- 
bai gardi. 

Taip tarusi, Eleina pakabino šaukštą košės iš savo dubens. 

Robertas stumdė šaukštą po savo dubenėlį, bet prie lūpų jo taip ir nepa- 
kėlė. 

— Aš nenoriu valgyti, - galiausiai nusprendė jis. - Noriu grįžti į lovą. 
Visą naktį nemiegojau. Vis girdėjau dainuojant. Meisteris Koulmanas davė 
man migdančio vyno, bet vis tiek girdėjau dainuojant. 

Eleina nuleido šaukštą. 

- Jei kas nors būtų dainavęs, ir aš būčiau girdėjusi. Sapnavai košmarą, 
ir tiek. 

— Ne, aš nesapnavau. - Lordo Roberto akyse pasirodė ašaros. - Mariljo- 
nas ir vėl dainavo. Tavo tėvas sako, kad jis miręs, bet tai netiesa. 

- Jis miręs. - Tokios berniuko kalbos Eleiną išgąsdino. Jis mažas ir ligo- 
tas, O jei dar ir išprotėjo? - Mielasis Robinai, jis miręs. Mariljonas per daug 
mylėjo tavo ledi motiną ir po to, ką jai padarė, negalėjo gyventi, todėl žengė 
į dangų. - Kūno nematė nei Eleina, nei, juo labiau, Robertas, bet ji neabejo- 
jo, kad dainiaus jau nėra tarp gyvųjų. - Jis tikrai miręs. 

- Ir vis dėlto aš kiekvieną naktį jį girdžiu. Net kai užsidarau langines ir 
užsidedu ant galvos pagalvę. Tavo tėvui derėjo išpjauti jam liežuvį. Liepiau 
jam tai padaryti, o jis nepaklausė. 

Jam reikėjo dainiaus liežuvio, kad šis prisipažintų. 

— Būk geras berniukas ir valgyk košę, - primygtinai paprašė Eleina. - 
Maldauju... Dėl manęs... 

- Nenoriu košės. - Robertas sviedė šaukštą į kitą menės galą. Šis atsi- 
trenkė į kabantį gobeleną ir ant balto šilkinio mėnulio paliko košės dėmę. - 
Lordas nori kiaušinių! 

— Lordas valgys košę ir dar padėkos, - jam už nugaros pasigirdo Petiro 
balsas. 

Atsisukusi Eleina pamatė jį, kartu su meisteriu Koulmanu stovintį tarp- 
duryje po arka. 

— Turėtum klausyti lordo Gynėjo, milorde, - pasakė meisteris. - Tavo 
lordai vėliavininkai kopia į kalną pareikšti pagarbos, tad tau reikės jėgų. 

Robertas krumpliais pasitrynė kairę akį. 

- Išsiųskite juos atgal. Nenoriu jų matyti. Jei čia ateis, aš juos paskrai- 
dinsiu. 

- Tavo ketinimas labai viliojantis, milorde, tik, gaila, pažadėjau, kad nie- 
ko bloga jiems neatsitiks, - tarė Petiras. - Šiaip ar taip, liepti jiems grįžti per 
vėlu. Dabar jie tikriausiai jau bus pasiekę Akmenį. 

— Kodėl jie nepalieka mūsų ramybėje? - sudejavo Eleina. - Mes jiems 
nepadarėme nieko bloga. Ko jie iš mūsų nori? 

— Tik lordo Roberto. Jo ir dar Slėnio. - Petiras šyptelėjo. - Jie atvyksta 
aštuoniese. Jiems vadovauja lordas Nestoras, be to, su jais yra ir Linas Kor- 
brėjus. Seras Linas ne toks žmogus, kad liktų nuošalyje, jeigu jaučia, kad 
tuoj ims lietis kraujas. 

Jo žodžiai Eleinos baimės toli gražu neišsklaidė. Dvikovose Linas Kor- 
brėjus buvo nužudęs beveik tiek pat vyrų, kiek ir mūšio lauke. Ji žinojo, kad 
į riterius jis buvo pakeltas per Roberto maištą, kai iš pradžių kovėsi su lordu 
Jonu Arinu prie Kirų miesto vartų, o vėliau, jau perėjęs į pastarojo pusę, 
prie Trišakio, kur nužudė Dorno princą Levainą, baltąjį karaliaus sargybos 
riterį. Petiras papasakojo, kad princas Levainas jau buvo sunkiai sužeistas, 
kai mūšio banga jį nubloškė paskutiniam šokiui su Nelaiminga Ledi, bet 
tuoj pat pridūrė: 

- Tačiau Korbrėjui apie tai geriau neužsiminti. Mat tam, kuris užsimena, 
netrukus suteikiama galimybė keliauti į pragaro menes ir paties Martelio 
paklausti, kaip viskas buvo iš tiesų. 

Jei bent pusė to, ką Eleina išgirdo iš lordo Roberto sargybinių, buvo tie- 
sa, Linas Korbrėjus buvo pavojingesnis už visus šešis lordus pareiškėjus, 
kartu sudėtus. 

- Ko jam čia reikia? - paklausė Eleina. - Maniau, Korbrėjai palaiko 
tavo pusę. 

- Lordas Lajonelis Korbrėjus į mano valdymą žiūri palankiai, - paaiš- 
kino Petiras, - bet jo brolis vaikšto savo keliais. Prie Trišakio, kai jųdviejų 
tėvas sužeistas parkrito, būtent Linas čiupo Nelaimingąją Ledi ir nužudė jo 
tėvą įveikusį vyrą. Kol Lajonelis nešė senį į užnugarį pas meisterius, Linas 
puolė dorniečius ne juokais grasindamas kairiajam Roberto kariuomenės 
sparnui, išardė jų rikiuotę ir nužudė Levainą Martelį. Tad mirdamas senasis 
lordas Ledi paliko savo jaunėliui sūnui. Lajoneliui atiteko tėvo Žemės, titu- 
las, pilis ir visos monetos, bet jis vis tiek jaučiasi taip, tarsi iš jo būtų buvusi 
atimta prigimtinė teisė, o seras Linas... Na, Lajonelį jis myli tiek pat, kiek ir 
mane. Mat pats norėjo vesti Lisą. 

— Man seras Linas nepatinka, - ryžtingai pareiškė Robertas. - Nenoriu 
jo čia matyti. Išsiųsk jį atgal. Aš niekada nesakiau, kad jis turi teisę ateiti. Tik 
ne čia. Motina sakydavo, kad Lizdas yra neįveikiamas. 

— Tavo motina mirusi, milorde. Ir kol tau sukaks šešiolika metų, Lizdą 
valdysiu aš. - Tada Petiras kreipėsi į gerokai gunktelėjusią tarnaitę, stovi- 
niuojančią prie laiptų į virtuvę: - Mela, atnešk mažajam lordui kitą šaukštą. 
Jis nori suvalgyti savo košę. 

- Nenoriu! Tegul mano košė sau skrenda! - Šį kartą Robertas metė dube- 
nį su visa koše ir medumi. Petiras Beilišas vikriai atšoko į šalį, bet meisteris 
Koulmanas nebuvo toks mitrus. Medinis dubuo dunkstelėjo jam į krūtinę, 
o ištiškusi košė apdrėbė pečius ir veidą. Jis suspigo, pamiršęs meisteriui de- 
ramą orumą, o Eleina atsisuko norėdama nuraminti mažąjį lordą, bet pavė- 
lavo. Priepuolis jau buvo prasidėjęs. Paskėtriojęs rankomis, Robertas stvėrė 
pieno pilną ąsotį ir sviedė jį į kitą menės galą. Paskui, mėgindamas atsistoti, 
stumtelėjo atgal savo krėslą ir aukštielninkas ant jo užvirto. Viena koja pa- 
taikė Eleinai į pilvą, ir dar taip skaudžiai, kad jai net kvapą užgniaužė. 

— Ak, tepadeda dievai... - išgirdo ji sakant pasibjaurėjimo neslepiantį 
Petirą. 

Koše apdrabstytu veidu ir plaukais meisteris Koulmanas priklaupė prie 
savo globotinio, murmėdamas paguodos žodžius. Vienas košės gumulas lė- 
tai nuslinko jo dešiniu skruostu nelyginant tiršta, pilkšvai rusva ašara. Šis 
priepuolis ne toks smarkus, kaip pereitas, dingtelėjo Eleinai, mėginančiai 
neprarasti vilties. Kai drebulys liovėsi, pakviesti Petiro atėjo du sargybiniai 
žydrais apsiaustais ir sidabriškais šarviniais marškiniais. 

— Veskite jį į lovą ir dėlėmis nuleiskite kraują, - liepė lordas Gynėjas ir 
aukštesnysis sargybinis paėmė berniuką ant rankų. Ir aš galėčiau nunešti, 
pagalvojo Eleina. Jis ne sunkesnis už lėlę. 

Prieš sekdamas paskui sargybinius, Koulmanas dar šiek tiek padelsė. 

— Milorde, šį pasitarimą būtų geriausia atidėti kitai dienai. Po ledi Lisos 
mirties mažąjį lordą ištinka vis smarkesni priepuoliai. Dažnesni ir sunkes- 
ni. Nuleidžiu berniukui kraują taip dažnai, kaip tik drįstu, duodu migdan- 
čio vyno, sumaišyto su aguonpieniu, kad geriau miegotų, bet... 

- Jis miega po dvylika valandų per parą, - pertraukė meisterį Petiras. — 
Reikalauju, kad bent kartais mažasis lordas nubustų. 

Meisteris pirštais persibraukė plaukus ir ant grindų pleptelėjo keli košės 
dribsniai. 

— Kai mažasis lordas pernelyg susijaudindavo, ledi Lisa duodavo jam 
žįsti krūtį. Anot didžiojo meisterio Ebrouso, motinos pienas turi daug gy- 
domųjų savybių. 

— Ar tai tavo patarimas, meisteri? Ieškoti Lizdo lordui ir Slėnio gynė- 
jui žindyvės? Tik kada turėtume atjunkyti jį nuo krūties? Gal jo vestuvių 
dieną? Tuomet jis galėtų nuo žindyvės spenio pereiti tiesiai prie žmonos 
krūties. - Iš nuskambėjusio lordo Petiro juoko buvo visiškai aišku, ką jis 
apie tai mano. - Ne, nesutinku. Siūlau tau ieškoti kito sprendimo. Berniukas 
mėgsta saldumynus, tiesa? 

- Saldumynus? - nustebo Koulmanas. 

- Saldumynus. Riestainius ir pyragus, uogienes ir želė, medų iš korio. 
Galbūt reikėtų jam į pieną įberti truputį saldžios miegažolės? Ar mėginai? 
Tik žiupsnelį, kad nurimtų ir liautųsi taip bjauriai tirtėjęs. 

- Žiupsnelį? - Meisteris nurijo seilę ir jo Adomo obuolys pakilo ir vėl 
nusileido. - Mažą žiupsnelį... Galbūt, galbūt... Ne per daug ir ne per daž- 
nai... Taip, reikėtų pamėginti... 

- Žiupsnelį, - linktelėjo lordas Petiras. - Prieš atvesdamas jį į menę su- 
sitikti su lordais. 

- Kaip įsakysi, milorde. 

Meisteris išskubėjo, sulig kiekvienu žingsniu tyliai dzingsint grandinei. 

- Tėve, - kai jiedu liko vieni, paklausė Eleina, - ar valgysi pusryčiams 
košės? 

- Košės negaliu pakęsti. - Ir jis nužvelgė Eleiną skvarbiu, tik Mažajam 
Pirštui būdingu žvilgsniu. - Pusryčiams mieliau rinkčiausi bučinį. 

Tikra duktė nebūtų atsisakiusi pabučiuoti tėvo, tad Eleina priėjo prie Pe- 
tiro ir jį pabučiavo: skubriai, lengvai pakštelėjo į skruostą ir tuoj pat atšlijo. 

— Koks... klusnumas. - Mažasis Pirštas nusišypsojo, bet jo akys liko šal- 
tos. - Na, taip jau susiklostė, kad turiu tau ir kitų užduočių. Pasakyk virėjai, 
kad paruoštų raudonojo vyno, paskaninto medumi ir razinomis. Ilgai kopę 
į kalną, mūsų svečiai bus sušalę ir ištroškę. Atvykusius turime juos pasitikti, 
pasiūlyti atsigaivinti ir užkąsti. Pavaišinti vynu, duona ir sūriu. Kokio sūrio 
mums dar liko? 

- Aštraus baltojo ir dvokiančio melsvojo. 

- Paimk baltojo. Ir bus geriausia, jei persirengsi. 

Eleina nužvelgė savo suknią - tamsiai mėlyną ir ryškiai raudoną, simbo- 
lizuojančią Riveraną. 

- Ji pernelyg... 

- Pernelyg primena Tulius. Lordai pareiškėjai nebus patenkinti pamatę 
mano nesantuokinę dukterį, išdidžiai vaikščiojančią po namus ir vilkinčią 
mano velionės žmonos drabužiais. Išsirink kitą suknią. Ar turiu priminti, 
jog turėtum vengti žydros ir kreminės spalvos? 

- Ne. - Žydra ir kreminė buvo Arinų giminės spalvos. - Sakai, jie at- 
vyksta aštuoniese... Ir vienas iš jų - Bronzinis Jonas. 

- Jis ir yra svarbiausias. 

— Bronzinis Jonas mane pažįsta, - priminė ji Petirui. - Kai jo sūnus jojo 
į šiaurę apsivilkti juodo apsiausto, Bronzinis Jonas svečiavosi Vinterfele. - Ji 
lyg per miglą prisiminė beprotiškai įsimylėjusi serą Veimarą, bet tai buvo 
labai seniai, kai ji buvo dar maža kvaila mergaitė. - Ir tai nebuvo vienintelis 
kartas. Lordas Roisas matė... vėl matė Sansą Stark Karaliaus Uoste, karaliaus 
Rankos turnyre. 

Petiras pirštu palietė jai pasmakrę. 

- Neabejoju, kad Roisas žvilgtelėjo į gražų tavo veidelį, bet tas veidas 
buvo vienas iš tūkstančio. Turnyre dalyvaujantis vyras turi rimtesnių rū- 
pesčių, nei įsiminti minioje šmėstelėjusį mergaitės veidą. Vinterfele Sansa 
buvo maža mergaitė vario spalvos plaukais. O mano duktė yra aukšta ir gra- 
ži mergina ir jos plaukai kaštoniniai. Žmonės mato tai, ką tikisi pamatyti, 
Eleina. - Petiras pabučiavo jai į nosį. - Liepk Madei užkurti saulėtoje menė- 
je židinį. Lordus pareiškėjus priimsiu joje. 

— Ne aukštojoje menėje? 

— Ne. Tesaugo mane dievai, bus geriau, jeigu jie manęs nematys prie 
aukštojo Arinų sosto, mat gali pamanyti, kad ketinu jame sėdėti. Tokios že- 
mos kilmės užpakaliui kaip manasis nedera šokti aukštyn ir klestelėti ant 
tokių didingų pagalvių. 

— Vadinasi, saulėtoji menė. - Ji neketino nieko daugiau sakyti, bet Žžo- 
džiai patys išsprūdo. - Jei atiduotum jiems Robertą... 

— „ir Slėnį? 

- Slėnis ir taip priklauso jiems. 

— Na taip, didžioji jo dalis. Bet ne visas. Aš labai mėgstamas Kirų mieste, 
be to, turiu kilmingų bičiulių. Graftoną, Linderlį, Lajonelį Korbrėjų, nors... 
tu teisi, jie nėra tokie įtakingi kaip pareiškimą pasirašę lordai. Bet kurgi mu- 
dviem eiti, Eleina? Gal grįžti į didingą mano tvirtovę Pirštuose? 

Eleina susimąstė. 

- Džofris atidavė tau Harenholą. Jis teisėtai priklauso tau, esi Harenholo 
lordas. 

- Tik formaliai. Man reikėjo įtakingo titulo ir pilies, kad galėčiau vesti 
Lisą, o Lanisteriai nė negalvojo atiduoti man Kasterlių Uolos. 

— Ne, bet pilis yra tavo. 

— Ak, argi tai pilis? Klaidžios menės ir sugriauti bokštai, šmėklos ir 
skersvėjai. Pilis pernelyg nuniokota, kad ją būtų galima apšildyti, joje nej- 
manoma laikyti įgulos, be to, yra dar vienas mažmožis - užkeikimas. 

- Užkeikimų būna tik dainose ir pasakojimuose. 

Šie žodžiai Petirą, rodos, pralinksmino. 

— Ar kas nors yra sudėjęs dainą apie Gregorį Kligeiną, mirštantį nuo už- 
nuodytos ieties padarytos žaizdos? Arba apie samdomą kalavijuotį, kuriam, 
dar būdamas sveikas, seras Gregoris sąnarys po sąnario nukapojo rankas 
ir kojas? Pastarasis perėmė pilį iš sero Eimorio Lorčo, o šis buvo ją gavęs iš 
lordo Taivino. Vieną sudraskė lokys, kitą nužudė neūžauga. Girdėjau, kad 
ledi Vent taip pat mirė. Lotstounai, Strongai, Harovėjai... Harenholas „nu- 
džiovino kiekvieną ranką, kuri prie jo prisilietė. 

— Tuomet atiduok Harenholą lordui Frėjui. 

Petiras nusijuokė. 

— Galbūt tikrai reikėtų. O dar geriau būtų atiduoti pilį mūsų mielajai 
Sersėjai. Nors... neturėčiau blogai apie ją kalbėti, ji man siunčia kelis puikius 
gobelenus. Argi ji ne maloni? 

Petirui paminėjus karalienės vardą, Eleina įsitempė. 

- Ji nėra maloni. Ji mane baugina. Jei sužinotų, kur esu... 

- „„tai man tektų pašalinti ją iš žaidimo anksčiau, nei ketinau. Žinoma, 
su sąlyga, jei Sersėja pati nepasitrauks pirmoji. - Petiras šyptelėjimu padrą- 
sino Eleiną. - Sostų žaidime net kukliausios figūros gali turėti savų norų. 
Kartais jos atsisako žengti žingsnį, kurį esi joms numatęs. Įsidėmėk tai, Elei- 
na. Šios pamokos Sersėja Lanister kol kas neišmoko. O dabar... Ar neturėjai 
sutvarkyti poros reikalų? 

Iš tiesų, Eleinai reikėjo vykdyti savo pareigas. Pirmiausia ji pasirūpino, 
kad medumi ir prieskoniais būtų pagardintas vynas, paskui rado tinkamą 
gabalą aštraus balto sūrio ir liepė virėjai iškepti duonos dvidešimčiai žmo- 
nių, jei kartais lordai pareiškėjai atsivestų daugiau žmonių, nei tikėtasi. Pa- 
ragavę mūsų duonos ir druskos, jie taps svečiais ir negalės mūsų nuskriausti. 
Dvyniuose nužudę jos ledi motiną ir brolį, Frėjai sulaužė visus įmanomus 
svetingumo įstatymus, bet ji negalėjo patikėti, kad toks kilnus lordas kaip 
Jonas Roisas taip žemai pultų. 

Tada Eleina nuėjo į saulėtąją menę. Ant jos grindų buvo patiestas my- 
rietiškas kilimas, tad iškloti jų nendrėmis nebuvo jokio reikalo. Ji liepė 
dviem tarnams iš ožių ir lentų padaryti didelį stalą ir atnešti aštuonis sun- 
kius, ąžuolinius, oda aptrauktus krėslus. Jei tai būtų buvusi puota, Eleina 
po krėslą būtų pastačiusi stalo galuose ir po tris iš abiejų šonų, tačiau tai 
nebuvo puota. Tad vienoje stalo pusėje ji pastatė šešis krėslus, o kitoje du. 
Tuo metu lordai pareiškėjai greičiausiai jau buvo pasiekę Sniegą. Net rai- 
tiems ant mulų, kopti jiems teko beveik visą dieną. O pėsčiomis ši kelionė 
trukdavo net kelias dienas. 

Galėjo nutikti, kad lordų pokalbis užtruks iki vėlaus vakaro. Tad jiems 
reikės naujų žvakių. Kai Madė užkūrė židinį, Eleina nusiuntė ją žemyn 
ieškoti kvapnių vaško žvakių, kurias ledi Lisai padovanojo lordas Vekslis, 
siekęs jos rankos. Paskui Eleina grįžo į virtuvę įsitikinti, ar vynas ir duona 
paruošti. Rodės, darbai vyko sklandžiai, tad jai dar liko laiko išsimaudyti, 
išsitrinkti plaukus ir persirengti. 

Eleinos dėmesį patraukė ryškiai raudono šilko suknia ir dar viena, pa- 
siūta iš tamsiai mėlyno aksomo, su skersiniu sidabro įsiuvu, kurios būtų 
puikiai paryškinusios jos akių spalvą, bet galų gale ji prisiminė, kad Eleina 
vra tik nesantuokinė duktė ir jai nereikėtų rengtis prašmatniau, nei dera jos 
padėties merginai. Todėl išsirinko ėriuko vilnos tamsiai rudą paprasto kir- 
pimo suknelę su vynuogių kekėmis ir jų lapais, aukso siūlais išsiuvinėtais 
ant korsažo, rankovių ir ant sijono krašto. Suknia atrodė kukli, tik šiek tiek 
prašmatnesnė už tarnaitei pritinkantį apdarą. Petiras atidavė Eleinai ir visus 
ledi Lisos papuošalus ir ji pamėgino užsisegti kelis vėrinius, bet visi jie at- 
rodė pernelyg prabangiai. Galų gale Eleina pasirinko paprastą rusvai gelsvą 
aksominį kaspiną. Gretčelei atnešus sidabruotą veidrodį, suknios ir kaspino 

spalva, rodės, tobulai derėjo prie tamsiai rudų jos plaukų. Lordas Roisas ti- 
krai manęs nepažins, pagalvojo Eleina. Aš pati save vos atpažįstu. 

Pasijutusi beveik tokia pat drąsi kaip Petiras Beilišas, Eleina Stoun prisi- 
vertė nusišypsoti ir nulipo laiptais sutikti svečių. 

"Iš visų Septynių Karalysčių pilių tik į Lizdą pagrindinis įėjimas buvo iš 
donžono. Kalno šlaite iškirsti statūs akmeniniai laiptai vedė aukštyn pro pa- 
keliui dunksančias Akmens ir Sniego pilis, o baigėsi pasiekę Dangaus pilį. 
Paskutinius šešis šimtus pėdų kelias buvo toks status, kad būsimiesiems 
svečiams tekdavo nulipti nuo mulų ir rinktis. Jie galėjo keltis siūbuojančiu 
mediniu krepšiu, kuriuo būdavo gabenamos maisto atsargos, arba kopti 
stačia uola kabindamiesi į akmenyje iškirstas įrantas. 

Lordas Redfortas ir ledi Veinvud, - seniausi iš lordų pareiškėjų, - pasi- 
rinko keltuvą. Juos užkėlus, krepšys dar kartą buvo nuleistas paimti apkū- 
niojo lordo Belmoro. Kiti lordai nusprendė kopti uola. Eleina sutiko svečius 
Pusmėnulio menėje stovėdama prie maloniai šildančio židinio: pasveikino 
juos lordo Roberto vardu ir patiekė duonos, sūrio bei karšto prieskoniais 
pagardinto vyno sidabrinėse taurėse. 

Petiras buvo jai davęs išsistudijuoti pergamento ritinėlį su herbais, tad, 
nors lordų veidai Eleinai nebuvo matyti, ji atpažino jų herbus. Herbas, kuria- 
me buvo pavaizduota raudona pilis, žinoma, priklausė Redfortui, - neaukš- 
tam vyrui tvarkinga žila barzda ir švelniomis akimis. Ledi Anija tarp lordų 
pareiškėjų buvo vienintelė moteris ir vilkėjo tamsiai žalią apsiaustą su sulū- 
žusiu Veinvudų ratu, išsiuvinėtu gagato karoliukais. Šeši sidabriniai varpai 
skaisčiai raudoname fone buvo Belmoro, - pilvoto vyro pakumpusiais pe- 
čiais, - herbas. Jo barzda buvo rusva, žilstelėjusi, baisiai netvarkinga, želian- 
ti iš kelių jo pagurklių. Simondo Templtono barzda, priešingai, buvo juoda 
ir smailėjanti. Devynių Žvaigždžių riterio nosis buvo didelė ir kumpa, akys 
žydros ir šaltos - jis atrodė nelyginant grakštus plėšrusis paukštis. Ant jo lie- 
menės buvo matyti devynios juodos žvaigždės įstrižame aukso fone. Iš šer- 
muonėlių kailių pasiūtas Jaunojo lordo Hanterio apsiaustas ją glumino, kol ji 
neatkreipė dėmesio į penkių vėduokle išskleistų sidabrinių strėlių segę, kuria 
jis buvo susegtas. Eleinai jis atrodė veikiau penkiasdešimtmetis, o ne keturių 
dešimčių metų vyras. Jo tėvas Longbouholą valdė beveik šešiasdešimt metų 
ir mirė taip staiga, jog žmonės pusbalsiu šnabždėjosi, ar tik naujasis lordas 
nebus pasirūpinęs greičiau gauti palikimą. Hanterio skruostai ir nosis buvo 
raudoni kaip obuoliukai, o tai aiškiai rodė, kaip jis mėgsta vynuogių vyną. 
Kai tik jo taurė ištuštėdavo, Eleina tuoj pasirūpindavo vėl ją pripilti. 

Jauniausiam iš atvykėlių ant krūtinės puikavosi trys varnai ir kiekvienas 
iš jų naguose laikė po kraujo raudonumo širdį. Rusvi jo plaukai siekė pečius; 
viena neklusni garbanota sruoga buvo užkritusi skersai kaktos. Seras Linas 
Korbrėjus, dingtelėjo Eleinai ir ji nedrąsiai žvilgtelėjo į valingai suspaustas 
jo lūpas ir neramias akis. 

Paskutiniai į menę įžengė Roisai: lordas Nestoras ir Bronzinis Jonas. 
Ranestouno lordas ūgiu prilygo Skalikui. Nors žilstelėjęs ir raukšlių išva- 
gotu veidu, lordas Jonas vis dar atrodė taip, tarsi didelėmis gyslotomis savo 
rankomis galėtų lengvai suriesti į ožio ragą gerokai jaunesnius vyrus. Iš- 
vydusi randuotą ir rimtą Jono veidą, Sansa nejučia prisiminė jo viešnagę 
Vinterfele. Prisiminė jį, sėdintį prie stalo ir tyliai besikalbantį su jos mo- 
tina. Sansa girdėjo Jono balsą, aidu atsimušantį į pilies sienas, kai šis par- 
jojo iš medžioklės, už balno, per žirgo nugarą persimetęs nudobtą elnią. Ji 
matė Joną kieme su pratybų kalaviju rankose, parbloškusį jos tėvą ir besi- 
gręžiantį į serą Rodriką. Jis mane atpažins. Kaip galėtų neatpažinti? Sansa 
pasvarstė, ar nederėtų jai pulti jam po kojomis ir maldauti apsaugos. Jis 
niekada nekovojo už Robą, tad kodėl turėtų kautis už mane? Karas baigėsi, o 
Vinterfelas žlugęs. 

- Lorde Roisai, - baikščiai pasiteiravo Eleina, - gal norėtumei taurės 
vyno, kad sušiltum? 

Bronzinio Jono akys buvo pilkai melsvos, pusiau uždengtos vešlių jai 
nematytų blakstienų. Kai Jonas pažvelgė į Eleiną, jam aplink akis susimetė 
raukšlelės. 

— Mergaite, ar aš tave pažįstu? 

Eleina pasijuto tarsi liežuvį prarijusi, bet ją išgelbėjo lordas Nestoras. 

- Eleina - nesantuokinė lordo Gynėjo duktė, - tiesiai paaiškino jis pus- 
broliui. 

— Mažasis Mažojo Piršto pirštas netinginiavo, - kreivai šypsodamasis 
tarė Linas Korbrėjus. Belmoras nusijuokė, o Eleina pajuto, kad jai kaista 
skruostai. 

- Kiek tau metų, mergaite? - paklausė ledi Veinvud. 

— Ke-keturiolika, miledi. - Kuriam laikui jai visai išgaravo iš galvos, kiek 
Eleinai turėtų būti metų. - Ir aš nebe mergaitė, o kraujavusi mergina. 

- Bet tikiuosi, kad dar nekalta. - Vešlūs Jaunojo lordo Hanterio ūsai vi- 
siškai uždengė jo burną. 

- Kol kas dar ne, - tarė Linas Korbrėjus, tarsi Eleinos čia nebūtų. - Bet, 
sakyčiau, prisirpusi ir tinkama skinti. 

- Ar Širdies Namuose tai laikoma mandagumu? - Anijos Veinvud plau- 
kai buvo pražilę, aplink akis susimetusios raukšlės, bet iš tolo galėjai matyti, 
kad ji - kilminga dama. - Mergina jauna, gerai išauklėta ir patyrusi nema- 
žai siaubo. Galvok, ką šneki, sere. 

— Ką noriu, tą ir šneku, - atrėmė Korbrėjus. - Tegul ledi pati galvoja, ką 
sako. Man niekada nepatiko priekaištai, tai gali paliudyti ir daugybė mano 
nužudytų vyrų. 

Ledi Veinvud nuo jo nusigręžė. 

— Geriau vesk mus pas savo tėvą, Eleina. Kuo greičiau sutvarkysime šį 
reikalą, tuo geriau. 

- Lordas Gynėjas laukia jūsų saulėtoje menėje. Gal lordai būtų tokie ma- 
lonūs ir sektų paskui mane? 

Iš Pusmėnulio menės jie užlipo stačiais marmuriniais laiptais, vedan- 
čiais pro abi požemines skliautuotas galerijas ir kalėjimus bei tris žudymo 
duobes, kurių lordai pareiškėjai apsimetė nepastebėję. Netrukus Belmoras 
pūtavo kaip kalvio dumplės, o Redforto veidas papilkėjo kaip ir jo pražilę 
plaukai. Jiems prisiartinus, laiptų viršuje budintys sargybiniai pakėlė vartų 
grotas. - Prašyčiau lordus eiti čia. - Ir Eleina nuvedė juos pasažu, papuoštu 
keliolika nuostabių gobelenų. Prie saulėtosios menės durų stovėjo seras Lo- 
toras Brunas. Jis lordams atidarė duris ir įžengė jiems iš paskos. 

Petiras sėdėjo prie stalo pasistatęs taurę vyno ir žiūrėjo į šiugždantį baltą 
pergamentą. Įėjus lordams pareiškėjams, jis pakėlė akis. 

- Sveiki atvykę, milordai. Sveika ir tu, miledi. Žinau, jog kopimas labai 
vargina. Prašau sėstis. Eleina, mieloji, atnešk dar vyno mūsų kilniesiems 
svečiams. 

— Klausau, tėve. 

Eleina su malonumu atkreipė dėmesį į uždegtas žvakes. Menėje kvepėjo 
muskato riešutu ir kitais brangiais prieskoniais. Ji nuėjo atnešti ąsočio vyno, 
o tuo metu svečiai susėdo, išskyrus... Nestorą Roisą, kuris, prieš apeidamas 
stalą ir sėsdamasis į šalia lordo Petiro stovintį tuščią krėslą, šiek tiek padve- 
jojo, ir Liną Korbrėjų, kuris, užuot atsisėdęs, liko stovėti prie židinio. Jam 
šildantis rankas, jo kalavijo rankenos buožę puošiantis inkrustuotas širdies 
formos rubinas rausvai spindėjo. Eleina matė, kaip jis šyptelėjo serui Loto- 
rui Brunui. Seras Linas labai gražus, nors ir senyvas vyras, pagalvojo ji, bet jo 
šypsena man nepatinka. 

- Kaip tik skaičiau įžymųjį jūsų pareiškimą, - prabilo Petiras. - Nuosta- 
bu. Jį parašęs meisteris tikrai turi kalbos dovaną. Tik gaila, kad ir aš nebu- 
vau pakviestas pasirašyti šio dokumento. 

Šie žodžiai svečius užklupo nepasiruošusius. 

— Kviesti tave? - nustebo Belmoras. - Pasirašyti? 

— Rašomąja plunksna moku darbuotis ne prasčiau už kitus ir niekas taip 
nemyli lordo Roberto, kaip aš. O jei kalbėsime apie tuos netikrus draugus ir 
blogus patarėjus, tai, žinoma, jų reikia kuo greičiau atsikratyti. Milordai, aš 
su jumis ir širdimi, ir darbais. Maldauju, parodykite, kur man pasirašyti. 

Pildama vyną Eleina nugirdo Liną Korbrėjų prunkštelint. Kiti atrodė su- 
trikę, kol Bronzinis Jonas Roisas trakštelėjo pirštų sąnariais ir pasakė: 

— Atvykome ne tavo parašo. Taip pat neketiname su tavimi varžytis iš- 
kalba, Mažasis Piršte. 

— Ir labai gaila. Iškalbingi žodžiai man patinka. - Petiras stumtelėjo per- 
gamentą. - Kaip norite. Gal pereikime prie reikalo? Ko milordai ir miledi iš 
manęs nori? 

- Nieko. - Simondas Templtonas pervėrė lordą Gynėją šaltu žydrų akių 
žvilgsniu. - Norime, kad išsinešdintum. 

- Išsinešdinčiau? - Petiras apsimetė nustebęs. - Kurgi aš eisiu? 

— Karalius suteikė tau Harenholo lordo titulą, - priminė Jaunasis lordas 
Hanteris. - To turėtų pakakti bet kuriam vyrui. 

— Upių kraštams reikia lordo, - tarė senasis Hortonas Redfortas. - Rive- 
ranas apsiaustas, tarp Brakeno ir Blekvudo vyksta atviras karas, o abiejuose 
Trišakio krantuose laisvai šlaistosi bastūnai vogdami, žudydami ir nieko ne- 
sibaimindami. Kur tik joji, visur tyso neužkasti lavonai. 

- Tavęs pasiklausius, upių kraštai atrodo nuostabiai patrauklūs, lorde 
Redfortai, - atsakė Petiras, - bet taip jau susiklostė, kad turiu neatidėliotinų 
reikalų čia. Be to, reikia pagalvoti ir apie lordą Robertą. Norite, kad temp- 
čiausi ligotą berniuką į tą skerdynių sūkurį? 

- Jo šviesybė lordas liks Slėnyje, - trumpai drūtai pareiškė Jonas Roi- 
sas. - Ketinu pasiimti berniuką drauge į Ranestouną ir užauginti jį taip, kad 
taptų riteriu, kuriuo būtų galėjęs didžiuotis Jonas Arinas. 

— Kodėl į Ranestouną? - mąsliai paklausė Petiras. - Kodėl ne į Geleži- 
nius Ąžuolus arba į Redfortą? Kodėl ne į Longbouholą? 

- Visos šios pilys taip pat tiktų, - linktelėjo lordas Belmoras, - ir jo švie- 
sybė lordas, atėjus laikui, apsilankys jose visose. 

- Šit kaip? - lyg ir truputį abejodamas tarė Petiras. 

Ledi Veinvud atsiduso. 

- Lorde Petirai, jei tikiesi mus supriešinsiąs, gali net nešvaistyti jėgų. 
Kiekvienas iš mūsų čia kalba visų vardu. Ranestounas mums visiems puikiai 
tinka. Lordas Jonas užaugino ir išauklėjo tris puikius savo sūnus ir yra pats 
tinkamiausias žmogus globoti jaunajam lordui. Meisteris Helivegas gerokai 
vyresnis ir labiau patyręs už tavąjį meisterį Koulmaną, tad jam geriau seksis 
gydyti lordo Roberto negalavimus. Ranestoune berniukas mokysis kovos 
meno iš Stipruolio Semo Stouno. Niekas negalėtų svajoti apie geresnį kovų 
meistrą. Septonas Lukosas patars lordui Robertui dvasiniais klausimais. Be 
to, Ranestoune jis sutiks kitų panašaus amžiaus berniukų - tinkamesnių į 
draugus nei senos moterys ir samdomi kalavijuočiai, kurie dabar palaiko 
jam draugiją. 

Petiras Beilišas pasičiupinėjo barzdą. 

— Neneigiu, jo šviesybei lordui reikia tinkamos draugijos. Tačiau Eleina 
toli gražu nėra sena moteris. Lordas Robertas prie mano dukters labai prisi- 
rišęs ir mielai pats tai patvirtins. Be to, jau paprašiau lordą Graftoną ir.lordą 
Linderlį atsiųsti man globoti savo sūnus. Abiejų šių lordų sūnūs panašaus 
amžiaus kaip lordas Robertas. 

Linas Korbrėjus nusijuokė: 

- Pora liokajų atžalų... 

- Šalia Roberto turėtų būti ir šiek tiek vyresnis vaikinukas. Kad ir daug 
žadantis jaunas ginklanešys. Vaikinas, kuriuo lordas Robertas galėtų žavė- 
tis ir kurio pavyzdžiu galėtų sekti. - Petiras kreipėsi į ledi Veinvud: - Tokį 
vaikinuką turi Geležiniuose Ąžuoluose, miledi. Gal sutiktum atsiųsti man 
Haroldą Hardingą? | 

Šie žodžiai Aniją Veinvud, rodos, gerokai pralinksmino. 

— Lorde Petirai, esi įžūliausias iš visų mano sutiktų vagių. 

- Neketinu to vaikinuko grobti, - išsigynė Petiras, - tačiau būtų gerai, 
jeigu jiedu su Robertu susidraugautų. 

Palinkęs į priekį, įsiterpė Bronzinis Jonas Roisas: 

— Būtų gražu ir derama, jei lordas Robertas susidraugautų su jaunuoju 
Hariu. Jo šviesybė lordas taip ir padarys... Ranestoune, mano rūpesčiu, bū- 
damas mano globotiniu ir ginklanešiu. 

- Atiduok mums berniuką, - tarė lordas Belmoras. - Tada galėsi netruk- 
domas palikti Slėnį ir vykti į teisėtai tau priklausantį Harenholą. 

Petiras šiek tiek priekaištingai nužvelgė pašnekovą. 

- Ar leidi suprasti, kad neatidavęs lordo Roberto galėčiau ir nukentėti, 
milorde? Nesuprantu, kodėl. Mano velionė žmona, rodos, manė, kad tikroji 
mano vieta - čia. 

- Lorde Beilišai, - vėl prabilo ledi Veinvud. - Lisa Tuli buvo Jono Arino 
našlė ir jo vaiko motina, ji valdė Slėnį kaip regentė. O tu... Kalbėkime atvi- 
rai: tu nesi iš Arinų giminės, o lordo Roberto gyslomis neteka tavo kraujas. 
Kokią įsivaizduoji turįs teisę mus valdyti? | 

— Rodos, pamenu, kad Lisa mane paskyrė lordu Gynėju. 

Jaunasis lordas Hanteris tarė: 

- Lisa Tuli iš tiesų niekada nebuvo Slėnyje sava ir neturėjo teisės mūsų 
valdyti. 

— O kaipgi lordas Robertas? - pasiteiravo Petiras. - Ar tavo šviesybė nori 
pasakyti, kad ledi Lisa neturėjo teisės ir į savo sūnų? 

Iki šiol tylėjęs, dabar įsiterpė ir Nestoras Roisas: 

— Kadaise tikėjausi pats vesti ledi Lisą. Tokių pačių ketinimų turėjo ir 
lordo Hanterio tėvas, ir ledi Anijos sūnus. Korbrėjus, galima sakyti, nesi- 
traukė nuo jos visą pusmetį. Jei ji būtų pasirinkusi kurį nors iš mūsų, niekas 
neginčytų to žmogaus teisės būti lordu Gynėju. Bet taip jau susiklostė, kad 
ledi Lisa pasirinko lordą Mažąjį Pirštą ir sūnaus globą patikėjo jam. 

- Lordas Robertas - ir Jono Arino sūnus, pusbroli, - priminė Bronzinis 
Jonas, rūsčiai žvelgdamas į vyriausiąjį pilies valdytoją. - Jis priklauso Slėniui. 

Petiras apsimetė visiškai sutrikęs. 

- Lizdas - tokia pati Slėnio pilis kaip ir Ranestounas. Nebent kas nors 
pilį perkėlė į kitą vietą... 

- Gali juokauti, kiek tau patinka, Mažasis Piršte, - atrėžė lordas Belmo- 
ras. - Berniukas vis tiek turi vykti su mumis. 

— Nemalonu tave nuvilti, lorde Belmorai, bet mano įsūnis liks čia, su 
manimi. Kaip visi puikiai žinote, berniukas silpnos sveikatos. Tokia kelionė 
jį labai išvargins. Kaip jo įtėvis ir lordas Gynėjas, negaliu leisti jums pasiimti 
lordo Roberto. | 

Simondas Templtonas krenkštelėjęs tarė: 

- Kiekvienas iš mūsų kalno papėdėje turi po tūkstantį karių, Mažasis 
Piršte. 

— Ką gi, jie įkūrė stovyklą puikioje vietoje... 

- Ir, jei reikės, galime sutelkti jų dar daugiau. 

— Grasini man karu, sere? - nė kiek neišsigandęs paklausė Petiras. 

Bronzinis Jonas pareiškė: 

— Mes turime pasiimti lordą Robertą. 

Akimirką atrodė, jog derybininkai atsidūrė aklavietėje, bet tuomet pra- 
bilo nuo židinio atsisukęs Linas Korbrėjus: 

- Nuo visų šių kalbų man jau bloga. Jei dar klausysitės Mažojo Piršto 
gražbyliavimų, jis įkalbės jus nusivilkti apatinius. Šį reikalą galima sutvar- 
kyti tik plienu. 

Ir jis išsitraukė ilgąjį kalaviją. 

Petiras skėstelėjo rankomis. 

- Aš neginkluotas, sere. 

— Padėtį nesunku pakeisti. - Nuo dulsvai pilkšvos Korbrėjaus kalavijo 
geležtės, tokios tamsios, kad ji Sansai priminė Ledą, didįjį tėvo kalaviją, 
šmaukštelėjimo žvakės liepsna ėmė virpčioti. - Tavo obuolių valgytojas turi 
kalaviją. Pasakyk, kad duotų jį tau arba išsitrauk tą durklą. 

Eleina pamatė, kad Lotoras Brunas siekia savo kalavijo rankenos, bet ge- 
ležtėms dar nesusikirtus ne juokais įtūžęs iš savo vietos pakilo Bronzinis 
Jonas. 

- Kišk kalaviją į makštis, sere! Tu Korbrėjus, ar Frėjus? Mes čia svečiai... 

Ledi Veinvud nepatenkinta pridūrė: 

- Taip nedera. 

— Kišk kalaviją į makštis, Korbrėjau, - pritarė ir Jaunasis lordas Hante- 
ris. - Darai visiems mums gėdą. 

- Liaukis, Linai, - ne taip griežtai papriekaištavo ir Redfortas. - Ginklu 
nieko nepasieksime. Grąžink Nelaimingąją Ledi į makštis. 

— Mano Ledi ištroškusi kraujo, - vis dar spyriojosi seras Linas. - Kai ima 
šokti, jai patinka gauti bent lašą. 

- Tavo Ledi troškulio nenumalšins. - Bronzinis Jonas pastojo Korbrėjui 
kelią. | 

- Lordai pareiškėjai... - nusišaipė Linas Korbrėjus. - Jums reikėjo pasi- 
vadinti šešiomis senėmis. 

Įsikišęs tamsųjį kalaviją į makštis, Linas juos paliko ir praeidamas pe- 
timi pastūmė Bruną, tarsi šio tarpduryje išvis nebūtų buvę; Eleina girdėjo 
tolstant jo žingsnius. 

Anija Veinvud ir Hortonas Redfortas susižvalgė. Hanteris iki dugno iš- 
maukė savo taurę ir pakėlė, kad ją vėl pripiltų. 

- Lorde Beilišai, - tarė seras Simondas, - turi mums atleisti už tokį jėgos 
parodymą. 

- Turiu? - nustebęs šaltai paklausė Mažasis Pirštas. - Jūs jį čia atsivedėte, 
milordai. 

Bronzinis Jonas pamėgino įsiterpti: 

- Tikrai neketinome... 

- Jūs jį čia atsivedėte. Tikrai turėčiau teisę pašaukti savo sargybinius ir 
visus jus suimti. 

Hanteris taip staiga atsistojo, kad vos neišmušė Eleinai iš rankų siaura- 
kaklio ąsočio. 

— Pažadėjai, kad būsime saugūs! 

— Taip. Džiaukitės, jog esu garbingesnis už kai kuriuos kitus. - Eleina 
dar niekada nebuvo girdėjusi Petiro taip piktai kalbančio. - Skaičiau jūsų 
pareiškimą ir išklausiau jūsų reikalavimus. Dabar išklausykite manuosius. 
Atitraukite savo kariuomenes nuo šio kalno. Grįžkite namo ir palikite mano 
sūnų ramybėje. Neneigsiu, Slėnis buvo valdomas netinkamai, bet tai buvo 
Lisos, o ne mano darbas. Duokite man bent metus ir pažadu, kad, lordui 
Nestorui padedant, nė vienas iš jūsų nebeturės kuo skųstis. 

- Kalbi gražiai, - pareiškė Belmoras, - tik ar galime tavimi pasitikėti? 

- Drįstate mane vadinti nepatikimu? Ne aš vykstant deryboms išsitrau- 
kiau kalaviją. Pareiškime rašote ginantys lordą Robertą, o iš tiesų neduodate 
jam maisto. Tai negali tęstis. Nesu karys, bet, jei nenutrauksite apsiausties, 
kovosiu su jumis. Be jūsų, Slėnyje yra ir kitų lordų, be to, Karaliaus Uostas 
taip pat atsiųs karių. Jei norite karo, pasakykite tai dabar ir Slėnis paplūs 
krauju. 

Eleina pamatė, kad lordų pareiškėjų akyse šmėstelėjo abejonė. 

- Vieneri metai - neilgas laikotarpis, - vis dar svyruodamas pasakė lor- 
das Redfortas. - Galbūt... Jei mus patikinsi... 

- Niekas iš mūsų nenori karo, - pripažino ledi Veinvud. - Ruduo baigia- 
si ir turime pasiruošti žiemai. 

Belmoras krenkštelėjo. 

- Bet po metų... 

— „jei po metų neįvesiu Slėnyje tvarkos, pats pasitrauksiu iš lordo Gynė- 
jo pareigų, - pažadėjo jiems Petiras. 

— Man tai atrodo visiškai garbinga, - įsiterpė lordas Nestoras Roisas. 

- Bet neturi būti jokių atsakomųjų veiksmų, - primygtinai įspėjo Tem- 
pltonas. - Jokių kalbų apie išdavystę ar maištą. Turi prisiekti, kad taip ne- 
sielgsi. 

- Mielai, - linktelėjo Petiras. - Noriu turėti draugų, o ne priešų. Jei pa- 
geidaujate, galiu parašyti raštą, kad jums atleidžiu. Net ir Linui Korbrėjui. Jo 

brolis - geras žmogus, tad nėra reikalo užtraukti nešlovę visai šiai kilmingai 
giminei. 

Ledi Veinvud kreipėsi į savo bičiulius lordus: 

— Milordai, galbūt turėtume pasitarti? 

— Nėra reikalo. Ir taip aišku, kad jis laimėjo. - Bronzinis Jonas atidžiai 
nužvelgė Petirą Beilišą. - Man tai nepatinka, bet, rodos, išsiderėjai sau tuos 
vienerius metus. Geriau išnaudok šią progą, milorde. Ne visus mus pavyks 
apkvailinti. - Ir jis taip valdingai atidarė duris, kad vos nenuplėšė jų nuo 
vyrių. 

Paskui vyko šiokia tokia puota, nors Petirui teko atsiprašyti, kad vaišės 
tokios kuklios. Vilkėdamas rusvą ir mėlyną liemenę į puotos menę įtipeno 
Robertas ir gana vykusiai suvaidino mažojo lordo vaidmenį. Tačiau Bronzi- 
nis Jonas to nematė; jis jau buvo pasekęs Lino Korbrėjaus pavyzdžiu, palikęs 
Lizdą ir pradėjęs leistis žemyn. Kiti lordai liko pilyje nakvoti. 

Jis juos tiesiog užbūrė, tą vakarą gulėdama lovoje ir klausydamasi už lan- 
gų kaukiančio vėjo, pagalvojo Eleina. Ji nebūtų galėjusi pasakyti, iš kur tas 
įtarimas, bet dingtelėjus šiai minčiai niekaip negalėjo užmigti. Eleina vartė- 
si lovoje nusitvėrusi tą mintį nelyginant šuo seną kaulą. Pagaliau neištvėrusi 
atsikėlė, apsirengė ir paliko Gretčelę miegoti vieną. 

Petiras dar būdravo ir rašė laišką. 

- Eleina, - nustebo jis, - mieloji. Kas taip vėlai tave čia atvijo? 

- Turiu sužinoti. Kas bus po metų? 

Jis padėjo ant stalo rašomąją plunksną. 

— Redfortas ir Veinvud jau seni. Vienas kuris, o gal ir abu gali mirti. Gil- 
vudą Hanterį nužudys jo broliai. Greičiausiai jaunasis Harlanas, kuris pa- 
siuntė myriop ir lordą Eoną. Visada sakau: ką pradėjai, reikia baigti. Belmo- 
ras godus ir leisis paperkamas. Su Templtonu man teks susidraugauti. Bijau, 
kad Bronzinis Jonas taip ir liks priešiškai nusiteikęs, bet, jei liks vienas, di- 
delės grėsmės nekels. 

— O seras Linas Korbrėjus? 

Petiro Beilišo akyse šokčiojo atsispindinčios žvakių liepsnelės. 

- Seras Linas liks nesutaikomas mano priešas. Apie mane jis visuomet 
kalbės su panieka ir neapykanta visiems, kuriuos tik sutiks, ir ginklu prisi- 
dės prie kiekvieno sąmokslo, kuriuo bus siekiama mane nuversti. 

Dabar Eleinos įtarimas virto įsitikinimu. 

- Ir kaip tu jam už tokią tarnystę atsilyginsi? 

Mažasis Pirštas garsiai nusijuokė. 

- Auksu, berniukais ir pažadais, kuo gi dar? Seras Linas neišrankus, 
mieloji. Jis mėgsta auksą, berniukus ir... žudyti. 


SERSĖJA 


| aralius aikštijosi. | 
— Noriu sėdėti Geležiniame soste, - pareiškė jis motinai. - Džofui 
tu visada leisdavai. 

— Džofriui buvo dvylika metų. 

- Bet aš esu karalius. Sostas man priklauso. 

— Kas tau taip sakė? - Sersėja giliai įkvėpė, kad Dorkasa galėtų stipriau 
suveržti suknios nugaros raištelius. Ji buvo stotinga mergina, gerokai sti- 
presnė už Sinelę, bet ne tokia vikri. 

Tomenas išraudo. 

— Niekas. 

— Niekas? Ar taip vadini savo ledi žmoną? - Karalienė nujautė, kad ti- 
kroji šio maišto kurstytoja yra Mardžerė Tairel. - Jei man meluoji, neturėsiu 
kitos išeities, tik pasiųsti sargybinį, kad atvestų Peitą ir iki kraujo jį nuplak- 
tų. - Anksčiau Peitas buvo Džofrio atpirkimo ožys, o dabar - Tomeno. - Ar 
to nori? 

— Ne, - niūriai burbtelėjo karalius. 

— Kas tave taip paprotino? 

Berniukas pėda brūkštelėjo per grindis. 

— Ledi Mardžerė. 

Jis buvo nuovokus ir suprato, kad motinai girdint „karaliene“ Mardžerės 
geriau nevadinti. 

- Štai taip jau geriau. Tomenai, aš turiu spręsti svarbius reikalus, daly- 
kus, kuriuos tu gerokai per jaunas suvokti. Ir man nereikia paiko berniuko, 
nenustygstančio Geležiniame soste už nugaros ir blaškančio dėmesį vaikiš- 
kais klausimais. Spėju, jog, Mardžerės nuomone, turėtum dalyvauti ir mano 
tarybos posėdžiuose, ar ne? 

— Taip, - pripažino Tomenas. - Ji sako, kad turiu mokytis būti karaliumi. 

- Kai būsi vyresnis, jei norėsi, galėsi dalyvauti nors ir visuose tarybos 
posėdžiuose, - pažadėjo jam Sersėja ir tuoj pat pridūrė: - Pamatysi, netru- 
kus jie nusibos tau iki gyvo kaulo. Robertas per posėdžius snausdavo. - Jei 
tik apskritai pasivargindavo juose dalyvauti. - Jam labiau patiko medžioti su 
sakalais, o šį nuobodų užsiėmimą jis palikdavo senajam lordui Arinui. Ar jį 
prisimeni? 

- Jis mirė nuo pilvo skausmų. 

— Tiesa, tas vargšas žmogus mirė nuo pilvo skausmų. Kadangi taip nori 
mokytis, galbūt tau derėtų išmokti visų Vesteroso karalių ir jiems tarnavu- 
sių rankų vardus. Rytoj galėtum man visus juos išvardyti. 

— Taip, mama, - klusniai atsakė Tomenas. 

— Tu labai geras, mano berniuk. 

Valdžia priklausė jai; Sersėja niekam neketino jos perleisti, kol Tome- 
nas nebus pilnametis. Aš laukiau, tad ir jis gali palaukti. Laukiau pusę savo 
gyvenimo. Ji apsimetė esanti klusni duktė, drovi nuotaka, nuolaidi žmona. 
Kentė girto Roberto grabinėjimą, Džeimio pavyduliavimą, Renlio patyčias, 
Veirio kikenimą ir Stanį, nepaliaujamai griežiantį ant jos dantį. Ji varžėsi su 
Jonu Arinu, Nedu Starku ir savo niekšingu, suktu, smurtauti linkusiu broliu 
neūžauga ir visą tą laiką tvardėsi sakydama sau, kad vieną gražią dieną ateis 
ir jos eilė. Jei Mardžerė įsivaizduoja atimsianti iš manęs šią šlovės valandą, po 
galais, tegul geriau atitoksta ir grįžta į tikrovę. 

Ir vis dėlto rytas buvo sugadintas ir Sersėjos reikalai ėmė taisytis tik 
dienai baigiantis. Iki vidurdienio likusį laiką ji praleido su lordu Džailsu, 
palinkusi prie jo sąskaitų knygų, klausydamasi jo kosčiojimų apie žvaigž- 
des, elnius ir drakonus. Paskui lordas Votersas atvyko pranešti, jog pirmieji 
trys dromonai beveik pastatyti, ir ėmė maldauti daugiau aukso, kad būtų 
galima laivus pabaigti ir suteikti jiems deramą prabangą. Karalienė mielai 
jo prašymą išpildė. Mėnuliuko linksminama, Sersėja pietavo drauge su pir- 
klių gildijų nariais ir klausėsi jų skundų, girdi, žvirbliai šlaistosi gatvėmis 
ir nakvoja miesto aikštėse. Matyt, reikės pasiųsti auksinius apsiaustus, kad 
išvytų tuos žvirblius iš miesto, pamanė Sersėja ir tą akimirką jos ramybę 
sudrumstė Paiselis. 

Pastaruoju metu tarybos posėdžiuose didysis meisteris būdavo itin suir- 
zęs. Paskutiniame posėdyje jis labai skundėsi dėl vyrų, kuriuos Oranas Vo- 
tersas paskyrė naujųjų dromonų kapitonais. Vadovavimą laivams Votersas 
buvo linkęs patikėti jaunesniems vyrams, o Paiselis pirmenybę teikė patir- 
čiai ir primygtinai reikalavo, kad laivams vadovautų tie kapitonai, kurie liko 
gyvi po Juodųjų Vandenų mūšio. Paiselis juos vadino „kovų užgrūdintais 
ir neabejotinai ištikimais vyrais“. O Sersėja vadino juos seniais ir palaikė 
Voterso pusę. 

- Tie kapitonai įrodė tik tiek, kad moka plaukti, - pareiškė ji. - Jokia 
motina neturi gyventi ilgiau už savo vaiką, o jokiam kapitonui nedera gy- 
venti ilgiau už savo laivą. 

Šis priekaištas Paiselį labai įskaudino. 

Bet šiandien jis atrodė ne toks piktas: jam net pavyko baikščiai šyptelėti. 

- Turiu gerų naujienų, tavo malonybe, - tarė jis. - Vimanas Manderlis 
pasielgė, kaip buvai liepusi, ir nukirsdino lordo Stanio Svogūnų riterį. 

— Ar tikrai? 

- To vyro galva ir plaštakos buvo pamautos ant mietų ir iškeltos virš Bal- 
tojo Uosto sienų. Nukirsdinimą lordas Vimanas viešai pripažįsta, o Frėjai 
patvirtina. Jie matė galvą su svogūnu burnoje virš miesto sienų. Ir plaštakas, 
vienos iš kurių pirštai patrumpinti. 

— Labai gerai, - linktelėjo Sersėja. - Išsiųsk Manderliui varną ir pranešk, 
kad dabar, kai jis įrodė mums savo ištikimybę, jo sūnus greitai grįš. - Balta- 
sis Uostas netrukus vėl turėjo pereiti karaliaus valdžion, o Ruzas Boltonas ir 
jo nesantuokinis sūnus, iš pietų ir šiaurės apsupę Keilino Griovą, vis labiau 
veržė apsiausties žiedą. Užėmę Griovą, jie suvienys pajėgas, o tuomet išvys 
geležinius ir iš Toreno Kertainio, ir iš Gūdmiškio. Kai ateis laikas žygiuoti į 
kovą su lordu Staniu, tai turėtų paskatinti likusius Nedo Starko vėliavinin- 
kus prisiekti jiems ištikimybę. 

Tuo metu pietuose Meisas Tairelis pasistatė palapinių miestelį prie Vė- 
trų Gūžtos ir liepė bene dviem tuzinams katapultų svaidyti akmenis į storas 
pilies sienas, bet kol kas jokio proveržio nepasiekė. Lordas Tairelis - tikras 
karys, mąsliai tarė sau Sersėja. Jo ženklas turėtų būti ant žemės sėdintis sto- 
rulis vyras. 

Tą popietę į dvarą atkeliavo karalienės audiencijos reikalauti paniuręs 
bravosiečių pasiuntinys. Sersėja būtų mielai atidėjusi šią audienciją dviem 
savaitėms, o dar geriau - visiems metams, bet lordas Džailsas pareiškė dau- 
giau negalintis tvarkytis su tuo vyru, nors... karalienė palengva ėmė abejoti, 
ar Džailsas apskritai geba su kuo nors susitvarkyti, nebent tiktai kosėti. 

Bravosietis prisistatė esąs Nohas Dimitis. Erzinantis vyras ne mažiau 
erzinančiu vardu. Net jo balsas erzino karalienę. Jam kalbant, Sersėja muis- 
tėsi krėsle svarstydama, ar jai dar ilgai teks kęsti valdingą Noho Dimičio 
toną. Jai už nugaros dunksojo Geležinis sostas, kurio spygliai ir geležtės 
ant grindų metė rantytus šešėlius. Soste turėjo teisę sėdėti tik pats karalius 
arba jo ranka. O Sersėja buvo įsitaisiusi Geležinio sosto papėdėje, medi- 
niame paauksuotame krėsle, gausiai apkrautame tamsiai raudonomis pa- 
galvėlėmis. 

Kai bravosietis trumpam nutilo ketindamas atsikvėpti, Sersėja pasinau- 
dojo proga. 

— Tiesą sakant, šį reikalą tau reikėtų tvarkyti su lordu iždininku. 

Bet tokiu atsakymu kilnusis Nohas, rodos, liko nepatenkintas. 

- Su lordu Džailsu kalbėjau jau šešis kartus. Jis kosėja man į veidą ir atsi- 
prašinėja, tavo malonybe, bet aukso neatiduoda. 

— Pasišnekėk su juo septintą kartą, - maloniai pasiūlė Sersėja. - Mūsų 
dievams septynetas - šventas skaičius. 

— Kaip matau, tavo malonybė nusiteikusi pokštauti. 

- Kai pokštauju, aš šypsausi. Ar matai mane šypsantis? O gal girdi juo- 
ką? Kai juokauju, žmonės juokiasi, patikėk. 

— Karalius Robertas... 

— „miręs, - kaip kirviu nukirto ji. - Geležinis Krantas atgaus savo auksą, 
kai numalšinsime šį maištą. 

Nohui Dimičiui pakako įžūlumo piktai į ją dėbtelėti. 

— Tavo malonybe... 

- Audiencija baigta. - Šiandien Sersėjai rūpesčių pakako. - Sere Meri- 
nai, nuvesk kilnųjį Nohą Dimitį prie durų. Sere Osmundai, gal galėtum pa- 
lydėti mane į mano kambarius? 

Netrukus turėjo atvykti Sersėjos svečiai, tad jai reikėjo išsimaudyti ir 
persirengti. Vakarienė, regis, taip pat bus nuobodi ir varginanti. Sunkus 
darbas valdyti karalystę, o ką jau kalbėti apie septynias... 

Seras Osmundas Ketlblekas - aukštas, liesas ir apsirengęs baltais kara- 
liaus sargybos vyro drabužiais - nusekė paskui ją laiptais. Įsitikinusi, kad 
jiedu vieni, Sersėja įsikibo jam į parankę. 

- Sakyk, kaip sekasi tavo jaunėliui broliui? 

Seras Osmundas atrodė sutrikęs. 

— Na... gerai... tik... 

— Kas - „tik“? - neslėpdama, kad pyktelėjo, paklausė karalienė. - Turiu 
pripažinti, kad dėl mūsų brangiojo Osnio mano kantrybė senka. Jau pats 
laikas jam tą mergelę paimti. Paskyriau jį prisiekusiuoju Tomeno skydu, 
kad kasdien kuo daugiau laiko galėtų praleisti su Mardžere. Jis jau turėjo 
nuskinti tą rožę. O gal mažoji karalienė akla ir nepastebi jo žavesio? 

- Žavesio jam tikrai netrūksta. Šiaip ar taip, juk jis - Ketlblekas. Mal- 
dauju atleisti... - Seras Osmundas pirštais persibraukė juodus riebaluotus 
plaukus. - Kliūtis yra ji pati. 

— Kodėl? - Karalienė jau ėmė abejoti, ar teisingai pasielgė pasirinkusi 
serą Osnį. Galbūt Mardžerei labiau būtų patikęs kitas vyras. Kad ir Oranas 
Votersas sidabriškais plaukais arba augalotas ir stiprus vaikinas, toks kaip se- 
ras Taladas. - Gal mergelė labiau linktų prie kito vaikino? Gal jai nepatinka 
tavo brolio veidas? 

— Osnio veidas jai patinka. Jis pasakojo, kad prieš dvi dienas Mardžerė 
pirštais lietė jo randus. Ir paklausė: „Kokia moteris tave taip išgražino?  Os- 
nis niekada neužsiminė, jog tai moters darbas, bet Mardžerė kažkaip supra- 
to. Gal jai kas nors pasakė. Jis sako, jog, kai jiedu šnekasi, ji visada jį liečia. 
Pataiso jam nusislinkusią apsiausto segę, nubraukia nuo kaktos plaukus ir 
panašiai. O vieną kartą šaudykloje Mardžerė paprašė, kad Osnis jai parody- 
tų, kaip laikyti didlankį, tad jam teko ją apglėbti. Osnis pasakoja jai nešvan- 
kius anekdotus, o ji juokiasi ir atsilygina jam dar nešvankesniais. Ne, ji jo 
geidžia, aiškiai matyti, bet... 

— Bet? - tarstelėjo Sersėja ragindama Osmundą kalbėti toliau. 

- Jie niekada nelieka vieni du. Beveik visą laiką su jais būna ir karalius 
arba, kai jo nėra, kas nors kitas. Dvi Mardžerės kompanionės kartu su ja 
miega vienoje lovoje - kiekvieną naktį vis kitos. Kitos dvi atneša jai pusry- 
čius ir padeda apsirengti. Mardžerė meldžiasi su savo septone, skaito drau- 
ge su savo pussesere Elinora, dainuoja su pussesere Ala, siuva su pussesere 
Mega. Kai nevyksta į medžioklę sakalais su Džeine Eosovėj ir Mere Krein, 
tuomet žaidžia žaidimą „Paimk mano pilį“ su mažąja ledi Bulver. Ji niekada 

nejodinėja, bet visuomet turi palydą: keturias arba penkias kompaniones 
ir bent keliolika sargybinių. Be to, aplink ją visuomet sukiojasi vyrai, net ir 
Mergelių bokšte. 

- Vyrai? — Tai jau buvo šis tas. Vyrų draugijoje galėjo rastis įvairių gali- 
mybių. - Prašau, papasakok man, kokie tie vyrai? 

Seras Osmundas atsainiai gūžtelėjo. 

- Dainiai. Dėl dainių, žongliruotojų ir visokių akrobatų Mardžerė tie- 
siog kraustosi iš proto. Riteriai sekioja paskui jos pusseseres varvindami 
seilę. Osnis sako, kad blogiausias iš visų — seras Taladas. Tas ilgšis kvai- 
lys, rodos, niekaip neapsisprendžia, ar geidžia Elinoros, ar Alos, bet žino, 
jog geidžia aistringai. Dar ateina dvyniai Redvainai. Seilius atneša gėlių ir 
vaisių, o Siaubas groja liutnia. Osnis pasakoja, kad net smaugiamos katės 
kniaukimas mielesnis ausiai už tą muziką. Be to, po kojomis amžinai pai- 
niojasi dar ir tas vyrukas iš Vasaros salų. 

- Džalabaras Kso? - pašaipiai prunkštelėjo Sersėja. - Greičiausiai mal- 
dauja jos duoti aukso ir kalavijų, kad galėtų atsikovoti savo tėvynę. 

Nors apsikarstęs brangenybėmis ir apsikaišęs plunksnomis, iš tiesų Kso 
buvo tik kilmingas elgeta. Robertas galėjo nusikratyti jo įkyrumo visiems 
laikams ištaręs vieną ryžtingą: „Ne“, - bet mintis užkariauti Vasaros salas 
storžieviui ir girtuokliui Sersėjos vyrui labai patiko. Be abejo, jis svajojo apie 
rusvaodes moteris, nuogas po savo plunksnų apsiaustais, su juodais kaip 
anglis krūtų speneliais. Užuot pasakęs: „Ne“, - Robertas vis sakydavo: „At- 
einančiais metais“, - tik... tie metai taip ir neateidavo. 

- Negaliu pasakyti, ar jis ko nors maldauja, tavo malonybe, - atsakė seras 
Osmundas. - Osnis sako, kad jis moko juos Vasaros salų kalbos. Ne Osnį, o 
kara... Tai yra tą merginą ir jos pusseseres. 

- Vasaros salų kalba prabilusi kumelė tikrai labai visus nustebins, - šal- 
tai tarė karalienė. - Pasakyk broliui, kad kalavijo ašmenis turėtų gerai išga- 
ląstus. Ką nors sugalvosiu ir netrukus suteiksiu jam progą užsėsti ant tos 
kumelaitės, gali tuo neabejoti. 

- Pasakysiu, tavo malonybe. Jis nekantrauja pajodinėti, nemanyk, kad to 
pasijodinėjimo nenori. Kumelaitė tikrai graži. 

Jis nekantrauja joti ant manęs, kvaily, pagalvojo karalienė. O iš Mardže- 
rės jam nieko nereikia, tik jai tarp kojų slypinčio lordo titulo. Kad ir kaip ji 
mėgo Osmundą, šis kartais atrodydavo toks pat bukaprotis kaip ir velionis 
Robertas. Tikiuosi, jo kalavijas greitesnis už protą. Vieną gražią dieną Tome- 
nui gali to kalavijo prireikti. 

Jiedviem einant per kiemą ir žingsniuojant sugriuvusio Rankos bokšto 
metamu šešėliu, staiga nusirito garsių ir džiaugsmingų šūksnių banga. Ki- 
tame kiemo gale kažkoks ginklanešys atakavo mokomąjį taikinį ir pataikė į 
skersinę siją, kuri ėmė suktis. Susižavėjimo šūksniai sklido iš Mardžerės Tai- 
rel ir jos vištų lūpų. Daug triukšmo dėl nieko. Gali pamanyti, kad berniukas 

laimėjo riterių turnyrą. Bet po akimirkos Sersėja labai nustebo pamačiusi, 
kad tai Tomenas, raitas ant kovos žirgo, užsivilkęs paauksuotus šarvus. 

Karalienei neliko nieko kito, tik prisiversti nusišypsoti ir eiti pasižiūrėti 
sūnaus. Ji priėjo prie Tomeno tą akimirką, kai Gėlių riteris padėjo jam išlip- 
ti iš balno. Berniukas vos gaudė kvapą ir atrodė labai susijaudinęs. 

— Matėte? - klausė jis visų. - Viską padariau taip, kaip patarė seras Loras. 
Ar matei, sere Osni? 

— Mačiau, - linktelėjo Osnis Ketlblekas. - Puikus reginys. 

— Balne laikaisi tvirčiau už mane, valdove, - įsiterpė seras Dermotas. 

— Dar ir ietį sulaužiau. Girdėjai, sere Lorai? 

- Ji pokštelėjo garsiai kaip griaustinis. - Baltas sero Loro apsiaustas ties 
petimi buvo susegtas nefrito ir aukso rože, o vėjas gražiai plaikstė rudas jo 
garbanas. - Puikiai jojai, bet vieno karto nepakanka. Rytoj turi tai pakarto- 
ti, Turi joti kasdien, kol kiekvienas smūgis užtikrintai pasieks tikslą, o ietis 
taps tavo rankos tąsa. 

— Ašto ir trokštu. 

— Buvai nuostabus. - Mardžerė priklaupė, pabučiavo karaliui į skruostą 
ir apglėbė jam pečius. - Būk atsargus, broli, - įspėjo ji Lorą. - Manau, po 
kelerių metų mano narsuolis vyras išvers tave iš balno. 

Jai pritarė visos trys pusseserės, o bjaurybė mažoji Bulver ėmė straksėti 
skanduodama: 

- Tomenas bus nugalėtojas, nugalėtojas, nugalėtojas! 

— Kai užaugs, - atšaldė višas jas Sersėja. 

Šypsenos nuvyto tarsi šalnos pakąstos rožės. Pirmoji atitoko ir priklaupė 
septonė raupų randais nusėtu veidu. Jos pavyzdžiu pasekė ir kitos, išskyrus 
mažąją karalienę ir jos brolį. 

Tomenas, rodos, nepastebėjo, kad atmosfera staiga atšalo. 

- Ar matei mane, mama? - vis dar nesitverdamas iš laimės paklausė 
jis. - Smūgiuodamas į skydą sulaužiau savo ietį ir išvengiau maišo! 

- Žiūrėjau į tave iš kito kiemo galo. Puikiai pasirodei, Tomenai. Nieko 
kito iš tavęs ir nesitikėjau. Riterių turnyras tau įaugęs į kraują. Vieną gražią 
dieną valdysi turnyro areną kaip ir tavo tėvas. 

- Joks riteris prieš jį neatsilaikys, - droviai šyptelėjusi pritarė karalienei 
Mardžerė Tairel. - Tik nežinojau, kad karalius Robertas buvo toks patyręs 
riterių turnyrų dalyvis. Prašau, papasakok mums, tavo malonybe, kokius 
turnyrus jis laimėjo? Kokius garsius riterius išvertė iš balno? Neabejoju, jog 
karaliui tikrai patiks išgirsti apie tėvo pergales. 

Sersėjos sprandu plūstelėjo karščio banga. Mergina ją pričiupo. Tiesą sa- 
kant, riterių turnyrams Robertas Barateonas buvo gana abejingas. Labiau- 
siai jam patiko bendros kautynės, kuriose buku kirviu arba kūju galėjo iki 
kraujo sumušti kitus vyrus. Kalbėdama apie riterių turnyrus, ji turėjo ome- 
nyje Džeimį. Paprastai taip neužsimirštu. 

— Robertas laimėjo riterių turnyrą prie Trišakio, - neturėdama kitos išei- 
ties pasakė Sersėja. - Jis išmušė iš balno princą Reigarą ir paskelbė mane 
savo meilės ir grožio karaliene. Stebiuosi, kad nežinai šios istorijos, mar- 
tele. - Ji nepaliko Mardžerei laiko atsakymui sugalvoti. - Sere Osmundai, 
būk geras, padėk mano sūnui nusivilkti šarvus. Sere Lorai, prašyčiau eiti su 
manimi. Reikia pasikalbėti. 

Gėlių riteriui neliko nieko kita, tik sekti paskui karalienę kaip klusniam 
šunyčiui. Sersėja palaukė, kol jiedu priėjo vingiuotus laiptus, o tada pa- 
klausė: 

— Kas visa tai sugalvojo? 

— Mano sesuo, - pripažino jis. - Seras Taladas, seras Dermotas ir seras 
Portiferis treniravosi pratybų lauke ir karalienė pasiūlė, kad jo malonybė 
taip pat pamėgintų. 

Jis vadina Mardžerę karaliene norėdamas mane suerzinti. 

— O ką darei tu? 

- Pagelbėjau jo malonybei užsivilkti šarvus ir parodžiau, kaip reikia lai- 
kyti ietį, - atsakė jis. 

- Tas žirgas Tomenui buvo gerokai per didelis. O jei jo malonybė būtų 
nukritęs? O jei smėlio maišas būtų į košę sutrynęs jam galvą? 

— Mėlynės ir kruvinos lūpos - riterio dalia. 

— Pradedu suprasti, kodėl tavo brolis luošas. - Sersėja su malonumu pa- 
matė, kad sero Loro šypsena staiga išblėso. - Galbūt mano brolis nepaaiš- 
kino, kokios yra tavo pareigos, sere? Privalai ginti mano sūnų nuo priešų. 
O ruošti jį riterystei - kovų meistro darbas. 

— Po to, kai buvo nužudytas Aronas Santagaras, Raudonojoje pilyje kovų 
meistro nėra, - šiek tiek priekaištingai atsakė seras Loras. - Jo malonybei 
jau beveik devyneri, jis trokšta mokytis. Sulaukęs tokio amžiaus, jis jau tu- 
rėtų būti ginklanešys. Kam nors reikia jį mokyti. 

Kas nors jį ir mokys, bet tik ne tu. 

- Prašyčiau pasakyti, pas ką tu tarnavai ginklanešiu? - meiliai paklausė 
Sersėja. - Pas lordą Renlį, ar ne? 

— Taip, tokia garbė man teko. 

- Taip ir maniau. - Sersėja jau seniai buvo atkreipusi dėmesį, kokie tvirti 
tarpusavio ryšiai užsimegzdavo tarp ginklanešių ir riterių, kuriems pasta- 
rieji tarnaudavo. Ir nenorėjo, kad Tomenas taip suartėtų su Loru Taireliu. 
Gėlių riteris negalėjo būti sektinas pavyzdys jokiam berniukui. - Aš truputį 
apleidau savo pareigas. Rūpindamasi karalystės valdymu, kariaudama ir ge- 
dėdama tėvo, pamiršau labai svarbų reikalą ir nepaskyriau kovų meistro. 
Bet tuoj pat šią klaidą ištaisysiu. 

Seras Loras nusibraukė ant kaktos užkritusią rudų garbanotų plaukų 
sruogą. 

- Jos malonybė neras vyro, valdančio kalaviją ir ietį geriau už mane. 

Ak, nuo kuklumo jis tikrai nemirs... 

— Tomenas - tavo karalius, o ne ginklanešys. Tavo pareiga prireikus ko- 
voti už jį ir mirti. Tik tiek. 

Sersėja paliko jį stovėti ant pakeliamojo tilto, po kuriuo ėjo išdžiūvęs 
griovys geležinių smaigų prismaigstytu dugnu, ir į Meigoro tvirtovę įžen- 
gė viena. Kur aš rasiu kovų meistrą? - lipdama į savo kambarius svarstė ji. 
Atmetusi sero Loro siūlymą, kreiptis šiuo klausimu į kurį nors kitą kara- 
liaus sargybos riterį karalienė nedrįso; tai būtų prilygę druskai ant žaizdos 
ir labai užrūstinę Haigardeną. Gal tiktų seras Taladas? Arba seras Dermo- 
tas? Kas nors turėtų tikti... Tomenas vis labiau mėgo savo naująjį prisiekusį 
skydą, tačiau pasirodė, jog tvarkant Mergelės Mardžerės reikalą Osnis nėra 
toks mitrus, kaip ji tikėjosi, o jo broliui Osfrydui ji buvo numačiusi kitas 
pareigas. Dabar Sersėja beveik gailėjosi, kad Skalikas visiškai pašėlo. Šiurkš- 
tus Sandoro Kligeino balsas ir nudegęs veidas visuomet varydavo Tomenui 
siaubą, be to, Kligeino rūstumas būtų buvusi puiki atsvara galantiškam Loro 
Tairelio riteriškumui. 

Aronas Santagaras buvo dornietis, mąstė Sersėja. Galėčiau nusiųsti savo 
žmogų į Dorną. Tarp Saulės Ieties ir Haigardeno - šimtmečius besitęsiantis 
karas ir upės pralieto kraujo. Taip, dornietis man puikiai tiktų. Dorne turėtų 
būti savo amatą išmanančių kalavijuočių. 

Įžengusi į saulėtąją menę, joje Sersėja rado prie lango sėdintį ir skaitantį 
lordą Kiburną. 

- Tavo malonybe, turiu kelias naujienas. 

— Vėl sąmokslai ir išdavystės? - pasiteiravo Sersėja. - Diena buvo ilga ir 
varginanti. Pasistenk kalbėti trumpiau. 

Jis užjaučiamai šyptelėjo. 

- Kaip įsakysi. Sklinda kalbos, kad Tirošio archonas pasiūlė Lysui nu- 
traukti prekybinį karą ir pateikė savo sąlygas. Taip pat sklando gandai, jog 
Myras ketina stoti į karą Tirošio pusėje, tačiau be Auksinio būrio myriečiai 
negali tikėtis... 

— Man nerūpi, ko gali tikėtis myriečiai. - Laisvieji miestai nuo seno tar- 
pusavyje kariavo. Jų nesibaigiančios išdavystės ir sudaromos sąjungos Ves- 
terosui visiškai nieko nereiškė. - Gal turi svarbesnių žinių? 

- Vergų sukilimas Astapore, rodos, persimetė į Miriną. Jūreiviai iš kelio- 
likos laivų kalba apie drakonus... 

- Apie harpijas. Mirine drakonai vadinami harpijomis. - Sersėja prisi- 
minė tai, tik nežinojo, iš kur. Mirinas buvo pasaulio krašte, toli į rytus nuo 
Valyrijos. - Tegul sau vergai maištauja. Kas man darbo? Vesterose vergų ne- 
turime. Ar tai jau viskas? 

- Dar yra naujienų iš Dorno, kurios tavo malonybę galbūt labiau sudo- 
mins. Princas Doranas įkalino serą Deimoną Sendą, pavainikį, kadaise tar- 
navusį Raudonosios Angies ginklanešiu. 

- Prisimenu jį. - Seras Deimonas buvo vienas iš Dorno riterių, atlydėju- 

sių princą Oberiną į Karaliaus Uostą. - Ką jis padarė? 
"- Reikalavo paleisti princo Oberino dukteris. 

— Na ir kvailys... 

- Be to, - pridūrė lordas Kiburnas, - kaip praneša mūsų draugai Dorne, 
Dėmėtojo Miško riterio duktė gana netikėtai susižadėjo su lordu Estermon- 
tu. Tą patį vakarą ji buvo išsiųsta į Grynstouną ir sklinda kalbos, kad jiedu 
su Estermontu jau susituokė. 

- Tokią skubą paaiškintų pilve augantis benkartas. - Sersėja ėmė vynioti 
ant piršto savo plaukų garbaną. - Kiek metų droviajai nuotakai? 

— Dvidešimt treji, tavo malonybe. O lordui Estermontui... 

— „turėtų būti apie septyniasdešimt, žinau. 

Estermontai buvo giminaičiai jos velionio vyro Roberto, kurio tėvas 
vedė vieną iš Estermontų merginų - matyt, kilus gašlumo priepuoliui arba 
aptemus protui. Kai Sersėja tekėjo už karaliaus, Roberto ledi motina buvo 
seniai mirusi, tačiau abu jos broliai atvyko į vestuves ir pusę metų trainio- 
josi pilyje. Vėliau Robertas primygtinai reikalavo atsilyginti už šį manda- 
gumą ir apsilankyti Estermonte, nedidukėje kalnuotoje saloje netoli Rūsty- 
bės kyšulio. Grynstoune, pagrindinėje Estermontų giminės pilyje, Sersėja 
praleido dvi drėgnas, šaltas ir niūrias savaites, ir tai buvo pačios ilgiausios 
savaitės jos gyvenime. Vos išvydęs tą pilį, Džeimis praminė ją „Grynšūdžiu“ 
ir netrukus taip ją vadino ir Sersėja. Tas dienas ji praleido žiūrėdama, kaip 
jos vyras karalius medžioja su sakalais, dalyvauja tradicinėje medžioklėje, 
geria su savo dėdėmis ir „Grynšūdžio“ kieme iki sąmonės netekimo talžo 
savo pusbrolius pratyboms skirta kuoka. 

Be to, ten dar buvo ir pusseserė, storuliukė našlė didelėmis kaip me- 
lionai krūtimis, kurios vyras ir tėvas buvo žuvę per Vėtrų Gūžtos apsiaus- 
tį. „Jos tėvas buvo man geras, - pasakė Sersėjai Robertas, - ir, kai buvo- 
me maži, mudu drauge žaisdavome.“ Netrukus Robertas ir vėl ėmė su ja 
„Žaisti“. Kai tik Sersėja sumerkdavo akis, karalius vogčia eidavo guosti 
vargšės nelaimingos našlės. Vieną naktį ji paprašė Džeimio, kad pasektų 
Robertą, ir jos įtarimai pasitvirtino. Grįžęs brolis Sersėjos paklausė, ar 
norinti, kad jis Robertą nužudytų. „Ne, - papurtė galvą ji, - bet noriu 
jam įtaisyti ragus.“ Jai patiko manyti, kad tą naktį jiedu su Džeimiu pra- 
dėjo Džofrį. 

- Eldonas Estermontas vedė penkiomis dešimtimis metų jaunesnę žmo- 
ną, - tarė ji Kiburnui. - Kodėl tai mane turėtų dominti? 

Jis gūžtelėjo. 

— Nesakau, kad turėtų, bet... ir Deimonas Sendas, ir ta Santagarų mergi- 
na artimai bendravo su princo Dorano dukteria Ariana - bent jau dornie- 
čiai nori mus tuo įtikinti. Galbūt tai visiškai nieko nereiškia, tačiau manau, 
jog tavo malonybė turėtų tai žinoti. 

— Dabar jau žinau. - Sersėjos kantrybė seko. - Ar turi dar kokių nors 
naujienų“ 

- Tik vieną. Bet tai smulkmena. - Kiburnas tarsi atsiprašydamas šypte- 
lėjo ir papasakojo Sersėjai apie lėlių vaidinimą, kurį pastaruoju metu labai 
pamėgo miesto prastuomenė. Tame vaidinime žvėrių karalystę valdė orūs 
ir išdidūs liūtai. - Tame išdavikiškame vaidinime liūtai-lėlės ilgainiui tam- 
pa godūs ir pasipūtę, o paskui ima ryti savo pavaldinius. Tauriajam elniui 
pasipriešinus, liūtai sudrasko ir jį, be to, dar užriaumoja, kad tai - jų, kaip 
galingiausių iš visų Žvėrių, teisė. 

- Ir viskas? - pralinksmėjusi paklausė Sersėja. Teisingai suprastas, tas 
vaidinimas galėjo būti gera pamoka visiems. 

— Ne, tavo malonybe. Vaidinimo pabaigoje iš kiaušinio prasikala drako- 
nas ir praryja visus liūtus. 

Vaidinimas su tokia pabaiga buvo jau ne paprastas akiplėšiškumas, o iš- 
davystė. 

— Besmegeniai kvailiai. Tik visiški bukapročiai gali rizikuoti savo galvo- 
mis dėl medinio drakono. - Ji susimąstė. - Nusiųsk į tuos vaidinimus savo 
šnabždūnus, tegul įsidėmi, kas juos žiūri. Jei tarp žiūrovų bus kilmingų ir 
įtakingų vyrų, noriu žinoti jų vardus. | 

- Ar galiu drįsti paklausti, kokia bausmė jų lauktų? 

— Kiekvienas kilmingas ir įtakingas vyras gaus baudą. Pusės turto ne- 
tektis jiems bus gera pamoka, papildys mūsų iždą, o nusižengėlių iki galo 
nesužlugdys. Tie, kurie neišgalės susimokėti, praras akį už tai, kad žiūri iš- 
davikiškus vaidinimus. O lėlininkų laukia kirvis. 

- Lėlininkai keturi. Galbūt tavo malonybė galėtų du iš jų atiduoti man 
saviems tikslams? Ypač tiktų moterys... 

— Daviau tau Sinelę, - griežtai atkirto karalienė. 

— Deja... Vargšė mergina gana... išsekusi. 

Sersėja net nenorėjo to prisiminti. Ta mergina nusekė paskui ją nieko 
bloga neįtardama, manydama, kad jai teks patarnauti ir pilstyti vyną. Net 
kai Kiburnas grandine sukaustė jai riešą, Sinelė, rodos, nieko nesuprato. 
Dar ir dabar karalienei buvo nesmagu tai prisiminti. Celėse labai šalta. Ten 
net deglų liepsna virpčioja. O ta bjaurybė tamsoje taip rėkė... 

— Gerai, moterį gali pasiimti. Jei nori, ir abi. Bet pirmiausia noriu išgirsti 
vardus. 

— Kaip įsakysi... 

Kiburnas išėjo. 

Lauke leidosi saulė. Dorkasa paruošė Sersėjai vonią. Karalienė mėgavosi 
pasinėrusi į šiltą vandenį ir mąstė, ką pasakys vakarienės susirinkusiems 
svečiams, tik staiga pro duris įvirto Džeimis ir liepė Džoslinai su Dorkasa 
išeiti iš kambario. Jos brolis toli gražu neatrodė nepriekaištingai ir dvokė 
arkliu. Su juo buvo ir Tomenas. 

- Mieloji sese, - prabilo jis, - karalius reikalauja pasikalbėti. 

Kubilo vandens paviršiuje plūduriavo auksinės Sersėjos garbanos. Kam- 
baryje tvyrojo garai. Jos skruostu ritosi prakaito lašas. 

- Tomenai, - apsimestinai meiliai paklausė ji, - ko dabar nori? 

Berniukui tas tonas buvo pažįstamas. Jis susigūžė. 

- Jo malonybė nori rytoj gauti savo šyvą ristūną, - atsakė už Tomeną 
Džeimis. - Karybos pamokai. 

Sersėja atsisėdo kubile. 

— Nebus jokios karybos pamokos. 

— Bus. - Tomenas papūtė apatinę lūpą. - Privalau jodinėti kasdien. 

- Ir jodinėsi, - linktelėjo karalienė, - kai tik turėsi tikrą kovų meistrą, 
kuris toms pamokoms vadovaus. 

- Nenoriu tikro kovų meistro. Noriu sero Loro. 

— Per daug tą jaunuolį garbini. Žinau, tavo mažoji žmona prigrūdo tau 
galvelę paikų minčių apie brolio šaunumą, bet Osmundas Ketlblekas tris 
kartus geresnis riteris už serą Lorą. 

Džeimis nusijuokė. 

— Tik ne tas Osmundas Ketlblekas, kurį pažįstu. 

Sersėja mielai būtų brolį pasmaugusi. Gal reikėtų įsakyti serui Lorui, kad 
leistysi sero Osmundo išverčiamas iš balno? Tada Tomenas atsikratytų visų 
iliuzijų. Pasūdyk saldžią tešlą, sugėdyk didvyrį ir abu iš karto sukris. 

- Ketinu pasikviesti dornietį, kad tave mokytų, - tarė ji. - Dorniečiai 
patys geriausi kovotojai visoje karalystėje. 

- Netiesa, - paprieštaravo Tomenas. - Šiaip ar taip, nenoriu jokio paiko 
dorniečio, noriu sero Loro. Tai - įsakymas. 

Džeimis vėl nusijuokė. Jis man visai nepadeda. Ar jam tai atrodo juokin- 
ga? Karalienė piktai tėkštelėjo vandens paviršių. 

— Gal pasiųsti atvesti Peito? Man neįsakinėsi. Aš esu tavo motina. 

- Taip, bet aš - karalius. Mardžerė sako, kad visi turi daryti tai, ką liepia 
karalius. Noriu, kad rytoj būtų pabalnotas mano šyvas ristūnas ir seras Lo- 
ras vadovautų mano karybos pamokai. Dar noriu kačiuko ir nenoriu valgy- 
ti burokų. - Jis susikryžiavo rankas ant krūtinės. 

Džeimis tebesijuokė. Karalienė į jį nekreipė dėmesio. 

— Tomenai, eikš čia. - Berniukui žingtelėjus atatupstam, karalienė at- 
siduso. - Bijai manęs? Karalius neturėtų rodyti baimės. - Nuleidęs akis, 
vaikas prisiartino prie kubilo su vandeniu. Ištiesusi ranką, Sersėja paglostė 
auksines jo garbanas. - Nors ir karalius, bet vis tiek dar esi mažas berniukas. 
Kol užaugsi, tavo vardu karalystę valdysiu aš. Tu išmoksi karybos paslapčių, 
pažadu. Bet ne iš Loro. Karaliaus sargybos vyrai turi svarbesnių pareigų, nei 
žaisti su vaikais. Paklausk lordo vado. Argi aš ne teisi, sere? 

- Taip, jie turi labai svarbių užduočių. - Džeimis vos pastebimai šyptelė- 
jo. - Kad ir jodinėti aplink gynybines miesto sienas. 

Tomeno akyse ėmė tvenktis ašaros. 

- Ar galiu bent jau gauti kačiuką? 

- Galbūt, - nusileido Sersėja. - Su sąlyga, kad daugiau negirdėsiu tų ne- 
sąmonių apie karybos pamokas. Ar pažadi, kad apie tai neužsiminsi? 

Vaikas padu pabrūžino grindis. 

— Pažadu. 

- Gerai. O dabar eik sau. Tuoj atvyks mano svečiai. 

Tomenas pasisuko eiti, bet, prieš palikdamas kambarį, atsigręžė ir pri- 
dūrė: 

— Kai būsiu visateisis karalius, įstatymu uždrausiu valgyti burokus. 

Sersėjos brolis stumtelėjo duris bige ir jas uždarė. 

- Tavo malonybe, - tarė jis, kai jie su Sersėja liko vieni. - Kaip tik svars- 
čiau... Ar tu girta, ar tiesiog kvaila? 

Karalienė vėl pliaukštelėjo ranka per vandenį ir šį kartą jo purslai aptaš- 
kė Džeimiui kojas. 

— Galvok, ką šneki, nes kitaip... 

— „kas? Vėl išsiųsi mane apžiūrėti gynybinių miesto sienų? - Jis atsisė- 
do ir per kulkšnis sukryžiavo kojas. - Prakeiktos tavo sienos sveikutėlės. 
Šliaužte prašliaužiau kiekvieną jų colį ir žvilgtelėjau pro visus septynerius 
vartus. Geležinių vartų vyriai surūdiję, o Karaliaus ir Purvo vartus reikia 
keisti: nuo Stanio taranų jie gerokai nukentėjo. Sienos stiprios kaip visuo- 
met, tik... galbūt karalienė pamiršo, jog mūsų bičiuliai iš Haigardeno yra 
šiapus miesto sienų? 

- Aš nieko nepamirštu, - atsakė jam karalienė, prisiminusi keistą auk- 
sinę monetą su ranka vienoje ir pamiršto karaliaus galva kitoje pusėje. Iš 
kur tokia šlykšti vargo pelė kaip požeminio kalėjimo sargas galėjo gauti tokią 
monetą, kokią jie aptiko paslėptą po naktiniu puodu? Iš kur pas tokį žmogų 
kaip Rugenas atsirado senojo Haigardeno aukso? 

- Pirmą kartą girdžiu, jog ketini ieškoti naujo kovų meistro. Ieškosi jo 
ilgai ir sunkiai, kol rasi tokį, kuris kautųsi geriau už Lorą Tairelį. Seras Lo- 
ras yra... 

- Žinau, kas jis toks. Ir neleisiu, kad sukiotųsi aplink mano sūnų. Geriau 
primink serui Lorui jo pareigas. - Vanduo kubile palengva vėso. 

- Jis žino savo pareigas ir yra geriausias ietininkas... 

— Tu buvai geresnis, kol nepraradai plaštakos. Ir seras Baristanas, kai 
buvo jaunas. Kaip lygūs su lygiu su juo būtų galėję pasigalynėti ir Arturas 
Deinas, ir princas Reigaras. Ir nepliaukšk man tų nesąmonių, koks smarkus 
karys yra ta Haigardeno gėlė. Jis dar visai jaunas. 

Sersėja jau pavargo nuo Džeimio mėginimų ją perkalbėti. Niekas nieka- 
da nemėgindavo perkalbėti jos tėvo. Kai kalbėdavo Taivinas Lanisteris, vy- 
rai jo įsakymus tiesiog vykdydavo. Kai prabildavo Sersėja, jie manė galintys 
jai patarinėti, prieštarauti ir nepaklusti. Tai dėl to, jog esu moteris. Dėl to, kad 

negaliu stoti prieš juos su kalaviju rankoje. Net Robertą jie gerbė labiau už 
mane, nors Robertas buvo besmegenis girtuoklis. Sersėja neketino kęsti tokio 
elgesio, juolab tokio Džeimio elgesio. Turiu jo atsikratyti, ir kuo greičiau. Ka- 
daise ji svajojo, kad jie kartu galėtų valdyti Septynias Karalystes, bet dabar 
Džeimis labiau trukdė, nei padėjo. 

Sersėja išlipo iš kubilo. Vanduo žliaugė jos kojomis ir lašėjo nuo plaukų. 

— Kai man reikės tavo patarimo, paprašysiu. Palik mane vieną, sere. Tu- 
riu apsirengti. 

- Žinau, vakarienės atvyksta tavo svečiai. Kokį sąmokslą dabar suma- 
nei? Jų tiek daug, kad visų nepamenu. 

Džeimio žvilgsnis nukrypo į šlapius, varvančius sesers gaktos plaukus. 

Jis manęs vis dar geidžia. | 

— Sielvartauji dėl to, ko netekai, broli? 2 

Džeimis pakėlė akis. 

— Ir aš tave myliu, mieloji sese. Bet tu kvailė. Graži auksaplaukė kvaiša. 

Sersėja neteko žado. Grynstoune, tą naktį, kai pasėjai mano įsčiose Džo- 
fą, vadinai mane meilesniais žodžiais, dingtelėjo jai. 

- Išeik. 

Karalienė atsuko Džeimiui nugarą ir klausėsi, kaip jis išeina, kaip rankos 
bige mėgina atidaryti duris. 

Kol Džoslina rūpinosi, kad viskas būtų paruošta vakarienei, Dorkasa pa- 
dėjo karalienei apsivilkti naują suknią. Ji buvo dryžuota, pasiūta iš blizgan- 
čio žalio atlaso ir prabangaus juodo aksomo, o virš korsažo puikavosi įman- 
trūs myrietiški nėriniai. Myrietiški nėriniai buvo brangūs, tačiau karalienė 
visuomet privalėjo atrodyti puikiai, o netikėlės skalbėjos sugadino kelias jos 
suknias - šios susitraukė ir nebetiko. Už tokį lengvabūdiškumą Sersėja būtų 
liepusi jas nuplakti, bet Tena įkalbėjo ją tų nelaimėlių pasigailėti. 

— Prasčiokai labiau tave mylės, jei būsi atlaidi, - paaiškino ji, tad Sersėja 
rado ne tokį žiaurų sprendimą: liepė suknių kainą išskaičiuoti skalbėjoms iš 
atlyginimo. 

Dorkasa padavė karalienei sidabruotą veidrodį. Labai gerai, pagalvojo 
ji, šypsodamasi savo atspindžiui. Ji džiaugėsi, kad gedulas baigėsi. Vilkė- 
dama juodais drabužiais ji atrodė labai išblyškusi. Gaila, kad vakarieniau- 
siu ne su ledi Meriveter. Diena buvo labai ilga, o Tenos sąmojis ją pra- 
linksmindavo. Tokios mėgstamos draugės Sersėja neturėjo nuo Melaros 
Heterspun laikų, bet Melara pasirodė esanti godi intrigantė, puoselėjusi 
jos visuomeninei padėčiai nederamas mintis. Neturėčiau blogai apie ją 
galvoti. Ji mirusi, nuskendusi, be to, tai ji išmokė mane niekada nepasitikėti 
niekuo, išskyrus Džeimį. 

Kai Sersėja įžengė į saulėtąją menę ir prisidėjo prie svečių, šie jau buvo 
ėmę vaišintis prieskoniais paskanintu vynu. Ledi Falisė ne tik atrodo kaip žu- 
vis, bet kaip žuvis ir geria, pagalvojo ji, pamačiusi pustuštį siaurakaklį ąsotį. 

— Mieloji Falise! - šūktelėjo Sersėja ir pabučiavo moterį į skruostą. - Ir 
narsusis sere Balmanai! Kai išgirdau apie jūsų brarigiosios motinos nelaimę, 
nepaprastai susijaudinau. Kaip gyvuoja mūsų ledi Tanda? 

Ledi Falisė, rodės, tuoj apsipils ašaromis. 

— Tavo malonybė labai gera, kad to klausia. Meisteris Frenkenas sako, 
kad krisdama ji susitrupino klubikaulį. Jis padarė viską, ką galėjo. Dabar 
mes meldžiamės, bet... 

Galite melstis kiek tinkami, vis tiek dar nepasikeitus mėnuliui ji mirs. To- 
kios senos moterys kaip Tanda Stokvort, susilaužiusios klubikaulį, neišgy- 
vendavo. 

— Ir aš prisidėsiu maldomis, - pažadėjo Sersėja. - Lordas Kiburnas man 
sakė, jog Tanda nukrito nuo arklio. 

- Jai bejojant trūko balno pavarža, - pasakė seras Balmanas Birčas. - Ar- 
klininkas turėjo matyti, kad diržas nudilęs. Mes jį nubaudėme. 

- Tikiuosi, kad griežtai. - Karalienė atsisėdusi mostu pakvietė vėl sėstis 
ir svečius. - Gal norėtum dar vienos prieskoniais pagardinto vyno taurės, 
Falise? Rodos, pamenu, kad visada jį mėgai. 

- Kaip malonu, kad tai prisimeni, tavo malonybe. 

Kaip būčiau galėjusi pamiršti? - pagalvojo Sersėja. Džeimis sakė, girdi, 
stebuklas, kad tu dar nesišlapini tuo prieskoniais pagardintu vynu. 

— Kaip sekėsi kelionė? 

— Ne kažin kaip, - pasiskundė Falisė. - Beveik visą dieną lijo. Tikėjomės 
pernakvoti Rosbyje, bet jaunasis lordo Džailso globotinis atsisakė priimti 
mus į svečius. - Ji niekinamai prunkštelėjo. - Prisimink mano žodžius: kai 
Džailsas mirs, tas prastos kilmės niekšas pabėgs su visu auksu. Jis gal net 
mėgins reikšti pretenzijas į žemes ir lordo titulą, nors pagal įstatymus po 
Džailso mirties Rosbis turi atitekti mums. Mano ledi motina buvo antrosios 
jo žmonos teta, o aš - antros eilės Džailso pusseserė. 

Ar jūsų ženklas - ėriukas, ar besotė beždžionė, miledi? - vėl pagalvojo 
Sersėja. 

- Visą laiką, kiek pažįstu lordą Džailsą, jis, rodos, jau viena koja karste, 
o vis dėlto tebėra su mumis ir, tikiuosi, dar daug metų bus. - Sersėja malo- 
niai nusišypsojo. - Neabejoju, jog kosčiodamas jis nulydės į kapus ne vieną 
iš mūsų. 

- Tikriausiai taip ir bus, - pritarė seras Balmanas. - Tačiau Rosbio glo- 
botinis ne vienintelis žmogus, kėlęs mums nerimą, tavo malonybe. Kely- 
je sutikome ir plėšikų. Apskretusių, apsileidusių vyrų, ginkluotų odiniais 
skydais ir kirviais. Kai kurie iš jų ant odinukių turėjo prisisiuvę žvaigždes - 
šventas septynkampes žvaigždes, - bet vis tiek atrodė kaip nusikaltėliai. 

— Esu tikra, kad jie visi utėlėti, - pridūrė Falisė. 

- Jie vadina save žvirbliais, - paaiškino Sersėja. - Šiai žemei jie tikra 
rykštė. Mūsų naujajam aukštajam septonui, kai tik bus karūnuotas, teks jų 
atsikratyti. Jei neatsikratys, tai padarysiu aš pati. 

- Arjo aukštoji šventenybė jau išrinktas? - pasiteiravo Falisė. 

- Ne, - teko pripažinti karalienei. - Jie jau buvo beišrenkantys septoną 
Olidorą, bet keli iš tų žvirblių pasekė jį iki viešnamio, o paskui išvilko nuogą 
į gatvę. Rodos, dabar realiausias kandidatas yra Luceonas, nors mūsų bičiu- 
liai ant gretimos kalvos sako, kad iki reikiamo skaičiaus jam vis dar trūksta 
kelių balsų. 

- Tegul Senolė vadovauja šiems rinkimams pašviesdama auksiniu iš- 
minties žibintu, - kuo pamaldžiausiai tarė ledi Falisė. 

Sėdėdamas krėsle seras Balmanas neramiai pasimuistė. 

— Tavo malonybe, reikalas tikrai nemalonus, bet... kad tarp mūsų neatsi- 
rastų nereikalingos priešpriešos, turėtum žinoti, jog nei mano geroji žmo- 
na, nei jos motina nedalyvavo renkant vardą pavainikiui kūdikiui. Lolisė 
nelabai gudri moteris, o jos vyrui patinka juodas humoras. Sakiau jam, kad 
berniukui parinktų tinkamesnį vardą. Bet jis tik nusijuokė. 

Karalienė gurkšnojo vyną ir atidžiai jį stebėjo. Kadaise seras Balmanas 
buvo garsus riterių turnyrų dalyvis ir vienas gražiausių vyrų visose Septy- 
niose Karalystėse. Jis vis dar galėjo didžiuotis puikiais ūsais, bet šiaip jau at- 
rodė gana susenęs. Didžioji dalis jo šviesių garbanotų plaukų buvo nuslin- 
kę, užtat atsikišęs pilvas vos tilpo į užsagstytą liemenę. Kaip mano įrankis, jis 
galėtų būti ir geresnis, dingtelėjo karalienei. Bet vis tiek tiks. 

 - Tirionas buvo karaliaus vardas dar prieš pasirodant drakonams. Kip- 
šas šį vardą suteršė, tad galbūt tas vaikas grąžins jam buvusią šlovę. - Jei 
tik tas pavainikis taip ilgai gyvens. - Žinau, kad jūs nekalti. Ledi Tanda yra 
sesuo, kurios aš niekada neturėjau, o jūs... - Staiga jai pritrūko žodžių. - At- 
leiskite. Gyvenu nuolat bijodama... | 

Falisė žioptelėjo ir vėl susičiaupė lyg ypač kvaila žuvis. 

- Bi... bijodama, tavo malonybe? 

- Nuo to laiko, kai buvo nužudytas Džofris, nė vienos nakties neišmie- 
gojau nepabudusi. - Sersėja vėl pripildė taures prieskoniais gardinto vyno. - 
Bičiuliai mano... Tikiuosi, kad esate mano bičiuliai, ar ne? Ir mano, ir kara- 
liaus Tomeno? 

- Jis mielas berniukas, - tarė seras Balmanas. - Tavo malonybe, Stokvor- 
tų giminės šūkis: „Didžiuojamės savo ištikimybe“. 

- Tegul dievai duoda, kad taip ir būtų, gerasis sere. Pasakysiu jums tiesą: 
dėl sero Brono iš Juodųjų Vandenų ištikimybės aš labai abejoju. 

Vyras ir žmona susižvalgė. 

- Tas žmogus tikras akiplėša, tavo malonybe, - pasakė Falisė. - Šiurkš- 
tus ir keikūnas. 

- Jis nėra tikras riteris, - pridūrė seras Balmanas. 

- Ne, - meiliai jam šypsodamasi pritarė Sersėja. - Bet tu esi vyras, ži- 
nantis, koks turi būti tikras riteris. Pamenu, matydavau tave besivaržantį... 
kokiame turnyre taip puikiai koveisi, sere? 

Jis kukliai šyptelėjo. 

— Turbūt kalbi apie turnyrą, vykusį prieš šešerius metus Prieblandos 
Slėnyje? Nors ne, tavęs ten nebuvo, mat jei būtum atvykusi, tikrai būtum 
buvusi karūnuota kaip meilės ir grožio karalienė. Gal tai buvo turnyras La- 
nisporte, surengtas po Greidžojaus sukilimo. Jame išverčiau iš balno daug 
puikių riterių... 

- Taip, tai buvo tas turnyras. - Sersėjos veidas apsiniaukė. - Žuvus tė- 
vui, Kipšas tą pačią naktį dingo, palikęs du sąžiningus požeminio kalėji- 
mo prižiūrėtojus sukniubusius savo kraujo balose. Kai kas tvirtina, girdi, jis 
spruko į kitą Siaurosios jūros krantą, bet aš vis abejoju... Neūžauga gudrus. 
Galbūt jis tebetūno kur nors netoliese ir vėl ketina žudyti? Gal jį slepia koks 
nors draugas? 

- Bronas? - Seras Balmanas pirštais persibraukė vešlius ūsus. 

- Jis visada buvo Kipšo žmogus. Tik Pašalietis žino, kiek žmonių Tirio- 
no įsakymu jis pasiuntė myriop. 

- Tavo malonybe, manau, kad besislapstantį mūsų žemėse neūžaugą bū- 
čiau pastebėjęs, - tarė seras Balmanas. 

— Mano brolis nedidukas. Jis gimęs slapstytis. - Sersėja tyčia padrebino 
ranką. - Kūdikiui duotas vardas tik smulkmena, bet... nenubaustas akiplė- 
šiškumas perauga į maištą. Be to, Kiburnas man sakė, kad tas Bronas telkia 
samdomus kalavijuočius. 

- Jis priėmė į savo namus keturis riterius, - linktelėjo Falisė. 

Seras Balmanas prunkštelėjo ir tarė: | 

— Mano geroji žmona daro tiems vyrams per didelę garbę vadindama 
juos riteriais. Visi jie - prasisiekėliai samdiniai ir nė vienas net nenutuokia, 
ką reiškia būti riteriu. | 

- To aš ir bijojau. Bronas telkia kalavijus neūžaugai. Tegul Septynetas 
saugo mano mažąjį sūnų. Kipšas nužudys Tomeną, kaip nužudė jo brolį. - 
Karalienė sukūkčiojo. - Bičiuliai, patikiu jums savo garbę, nors... ko verta 
karalienės garbė, palyginti su motinos ašaromis? 

— Kalbėk, tavo malonybe, - paragino ją seras Balmanas. - Tavo žodžiai 
liks tarp šios menės sienų. 

Sersėja suspaudė kitoje pusėje stalo padėtą sero Balmano ranką. 

- Aš... Naktį miegočiau daug ramiau, jei sužinočiau, kad serą Broną išti- 
ko kokia nors nelaimė... Pavyzdžiui, kad ir medžioklėje... 

Seras Balmanas kelias akimirkas pagalvojo. 

- Mirtina nelaimė? 

Ne, pageidauju, kad sulaužytum jam tik mažąjį kojos pirštelį. Sersėjai teko 
prikąsti lūpą. Mane iš visų pusių supa priešai, o visi draugai - avigalviai. 

— Maldauju, sere, - sušnabždėjo ji, - neversk manęs tarti tų žodžių... 

Net vietoj galvos nešiojantis ropę būtų greičiau viską supratęs. 

— Tu tikras riteris, sere. Atsakas į įbaugintos motinos maldas. - Sersėja jį 
pabučiavo. - Ir, jei gali, ilgai nedelsk. Kol kas Bronas subūrė tik kelis vyrus, 
bet, jei nieko nesiimsime, netrukus tikrai surinks jų daugiau. - Sersėja pa- 
bučiavo ir Falisę. - Aš to niekada neužmiršiu, mano bičiuliai. Jūs - tikrieji 
mano draugai Stokvortai. „Didžiuojamės savo ištikimybe.“ Pažadu, kai su- 
tvarkysime šį reikalą, Lolisei tikrai rasime geresnį vyrą. - Galbūt juo taps 
vienas iš Ketlblekų. - Mes, Lanisteriai, skolingi neliekame. 

Paskui jie gėrė prieskoniais pagardintą vyną, valgė sviestu apipiltus bu- 
rokus, dar šiltą duoną, keptą lydeką su žalumynų plutele ir šernienos šon- 
kaulius. Po Roberto mirties Sersėja šernieną labai pamėgo. Net draugija jai 
tiko, nors Falisė maivėsi, o Balmanas be saiko gyrėsi. Kol karalienė svečių 
atsikratė, buvo jau vidurnaktis. Seras Balmanas, kaip tikras šaunuolis, pa- 
siūlė išgerti dar vieną ąsotį vyno, o karalienė pamanė, jog prieštarauti būtų 
neišmintinga. Už pusę sumos, kurią išleidau prieskoniais gardintam vynui, 
Bronui nužudyti galėjau pasamdyti beveidį vyrą, tarė sau ji, kai svečiai pa- 
galiau išėjo. 

Tokiu metu jos sūnus kietai miegojo, tačiau, prieš guldamasi pati, Sersė- 
ja pas jį užsuko. Ir nustebo pamačiusi šalia sūnaus susirangiusius tris juodus 
kačiukus. 

- Iš kur jie atsirado? - paklausė ji sero Merino Trento, einančio sargybą 
prie karaliaus miegamojo durų. 

- Kačiukus jam davė jaunoji karalienė. Ji norėjo duoti jo malonybei tik 
vieną, bet jis niekaip negalėjo apsispręsti, kuris labiausiai patinka. 

Turbūt geriau, nei išpjauti juos iš motinos pilvo durklu. Vaikiški Mar- 
džerės mėginimai suvilioti savo vyrą buvo tokie akivaizdūs, kad net juokas 
ėmė. Bučiniams Tomenas per jaunas, tad ji tempia jam kačiukus. Ir vis dėlto 
Sersėjai būtų labiau patikę, jei gyvūnėliai nebūtų buvę juodi. Kaip šioje pily- 
je savo kailiu patyrė mažoji Reigaro duktė, juodos katės užtraukia nelaimę. 
Ji galėjo būti mano duktė, jei karalius Pamišėlis nebūtų iškrėtęs tėvui savo 
žiauraus pokšto. Tai turėjo būti tikra beprotybė, pastūmėjusi Eirį atsisakyti 
lordo Taivino dukters ir pasiimti jo sūnų, o savąjį apvesdinti su paliegusia 
Dorno princese juodomis akimis ir plokščia krūtine. 

Prisiminus, kad buvo atstumta, net ir po šitiekos metų Sersėjai vis dar 
suskausdavo širdį. Daug vakarų ji žiūrėjo į princą Reigarą, menėje grojantį 
arfa, ilgais grakščiais pirštais braukiantį per sidabrines jos stygas. Ar kada 
nors pasaulyje gyveno kitas toks gražus vyras? Tiesa, jis buvo daugiau nei vy- 
ras. Jo gyslomis tekėjo senosios Valyrijos, drakonų ir dievų kraujas. Kai buvo 
dar maža mergaitė, tėvas pažadėjo, jog atėjus laikui ji ištekės už Reigaro. 
Tuomet jai tebuvo šešeri ar septyneri. „Tik niekam to nepasakok, vaikeli, — 
tada pasakė jai lordas Taivinas ir apdovanojo paslaptingiausia Sersėjos kada 
nors regėta šypsena. - Bent tol, kol jo malonybė nepritars sužadėtuvėms. 
Kol kas tai turi likti mudviejų paslaptis.“ Ir liko, nors vieną kartą ji nupiešė 

save ir Reigarą jojančius ant drakono ir tame piešinyje ji sėdėjo stipriai ap- 
glėbusi Reigarą per krūtinę. Džeimiui tą piešinį radus, Sersėja pasakė, kad 
tai - karalienė Alisana ir karalius Džaheiris. 

Savo akimis princą ji pamatė tik sulaukusi dešimties metų, besivaržantį 
riterių turnyre, kurį surengė jos lordas tėvas ir kuris buvo skirtas į vakarus 
atvykusiam karaliui Eiriui pagerbti. Prie Lanisporto sienų buvo sukalta pa- 
kyla žiūrovams, džiaugsmingi prastuomenės šūksniai aidu atsimušė į Kas- 
terlių Uolą ir ritosi oru nelyginant griaustinio dundėjimas. Tėvą jie sveikino 
du kartus triukšmingiau nei karalių, prisiminė Sersėja, bet du kartus santū- 
riau nei princą Reigarą. 

Septyniolikos metų ir ką tik pakeltas į riterius, Reigaras Targarienas 
risčia įjojo į varžytuvių aikštę ant auksinių šarvinių marškinių užsisegęs 
juodą antkrūtinį. Jo šalmą puošiantys ilgi, siauri, raudoni, auksiniai ir 
oranžiniai kaspinai it liepsnos pleveno vėjyje. Prieš jo ietį neatsilaikė du 
Sersėjos dėdės ir keliolika geriausių jos tėvo riterių, priklausančių vaka- 
rų riterių žiedui. Vakare princas grojo savo sidabrine arfa ir ją graudino. 
Supažindinta su Reigaru, Sersėja vos nenuskendo liūdnų, tamsių, veik 
violetinių jo akių gelmėje. Jis sužeistas, prisiminė tuomet pagalvojusi ji, 
bet, kai susituoksime, aš tą žaizdą išgydysiu. Palyginti su Reigaru, net jos 
gražuolis Džeimis atrodė kaip nepatyręs jaunuolis. Šis princas bus mano 
vyras, svaigdama iš susijaudinimo kartojo sau ji, o mirus senajam karaliui, 
aš tapsiu karaliene. Šią žinią prieš prasidedant turnyrui Sersėjai atskleidė 
jos teta. „Šiandien turi būti ypač graži, - pasakė jai ledi Džena, stropiai 
taisydama suknią, - nes per baigiamąją puotą bus paskelbtos tavo ir prin- 
co Reigaro sužadėtuvės.“ 

Tą dieną Sersėja buvo nepaprastai laiminga. Kitaip tikrai nebūtų drįsusi 
kelti kojos į Megės Varlės palapinę. Ji taip pasielgė tik norėdama Džeinei ir 
Melarai parodyti, jog liūtė nieko nebijo. Turėjau tapti karaliene. Kodėl kara- 
lienė turėjo bijoti kažkokios bjaurios senės? Prisiminus tą pranašystę net da- 
bar, po daugybės metų, Sersėją nukrėsdavo šiurpas. Džeinė klykdama išlėkė 
iš palapinės, prisiminė karalienė, o mudvi su Melara pasilikome. Leidome 
senei paragauti mūsų kraujo ir juokėmės iš paikų jos pranašysčių. Nė viena iš 
jų neatrodė galinti išsipildyti. Ji turėjo tapti princo Reigaro žmona, - nesvar- 
bu, ką šnekėjo ta moteris. Jos tėvas tai pažadėjo, o Taivino Lanisterio žodis 
buvo aukso vertės. 

Pasibaigus turnyrui Sersėjos juokas nutilo. Baigiamoji puota buvo at- 
šaukta ir tostai už jos ir princo Reigaro sužadėtuves taip ir liko nepaskelbti. 
Tarp karaliaus ir jos tėvo įsiviešpatavo nejauki tyla, abi pusės svaidėsi šal- 
tais žvilgsniais. Vėliau, Eiriui su sūnumi ir visais šauniais riteriais išjojus iš 
Karaliaus Uosto, nieko nesuprasdama ir apsipylusi ašaromis, mergaitė atėjo 
pas savo tetą. „Tavo tėvas pasiūlė išleisti tave už princo Reigaro, - paaiškino 
jai ledi Džena, - bet Eiris apie tai nė girdėti nenorėjo. „Tu stropiausias iš 

tarnų, Taivinai, - pasakė karalius, - bet karalius nevesdina savo sūnaus su 
tarno dukteria. “ Nusišluostyk ašaras, mažute. Ar kada nors esi mačiusi ver- 
kiantį liūtą? Tėvas ras tau kitą vyrą, dar geresnį už Reigarą.“ 

Bet teta pamelavo, o tėvas ją nuvylė, panašiai kaip dabar ją nuvylė ir 
Džeimis. Tėvas geresnio vyro man nerado. Užuot jo ieškojęs, išleido už Rober- 
to ir Megės prakeiksmas išsiskleidė ir pražydo nelyginant nuodinga gėlė. Jei 
tik ji būtų ištekėjusi už Reigaro, kaip lėmė dievai, į mergaitę-vilkę ji niekada 
nė kreiva akimi nebūtų žiūrėjusi. Šiandien Reigaras būtų mūsų karalius, o aš 
būčiau jo karalienė ir jo sūnų motina. 

Ji niekada Robertui neatleido už tai, kad šis nužudė Reigarą. 

Kita vertus, liūtai apskritai niekuomet nebuvo linkę atleisti. Netrukus 
tuo turėjo įsitikinti ir seras Bronas iš Juodųjų Vandenų. 


BRIENĖ 


H““ Hantas užsispyrė, kad jie paimtų galvas. 

— Tarlis norės iškelti jas ant sienų, - pareiškė jis. 

— Neturime deguto, - atkreipė jo dėmesį Brienė. - Mėsos supus. Paliki- 
me tas galvas. 

Ji nenorėjo keliauti per žalią pušynų prieblandą gabendamasi galvas 
vyrų, kuriuos nužudė. 

Bet Hantas jos net nesiklausė. Jis pats perkirto žuvusių vyrų kaklus, visas 
tris galvas surišo už plaukų ir pasikabino prie balno. Brienei neliko nieko 
kita, tik apsimesti, kad tų galvų čia nėra, bet kartais, ypač naktį, jausdavo 
sau į nugarą įbestus negyvėlių žvilgsnius, o vieną kartą sapnavo, jog girdi tas 
galvas apie kažką besišnabždančias. 

Kai pasiekė Skeltnagio kyšulio laiptus, buvo šalta ir šlapia. Vienomis die- 
nomis lijo, kitomis buvo labai apsiniaukę ir bet kada galėjo pradėti. Jiems 
niekada nepavykdavo sušilti. Net įkūrus stovyklą sunku būdavo rasti sausų 
malkų laužui. 

Mergelių Duburio vartus jie pasiekė lydimi didžiulio spiečiaus musių, 
varnas buvo išlesęs Šegveliui akis, o Pigo ir Timeono galvos apėjusios musių 
lervomis. Brienė su Podriku jau seniai įprato joti per šimtą jardų priekyje, 
kad pūvančių galvų dvokas liktų už nugaros. O seras Hailas netrukus pa- 
reiškė, girdi, jis jau nieko neužuodžia. 

- Palaidok jas, - sakydavo jam Brienė kaskart, kai jie nakčiai įkurdavo 
stovyklą, tačiau Hantas pasirodė esąs baisus užsispyrėlis. Jis greičiausiai pa- 
sakys lordui Rendilui, kad pats nužudė tuos tris vyrus. 

Tačiau, sero Hailo garbei, teko pripažinti, kad jis to nepadarė. 

— Mikčiojantis ginklanešys paleido akmenį, - papasakojo jis, kai jiedu su 
Briene buvo atlydėti į Mutono pilies kiemą, pas Tarlį. Galvos atiteko pilies 
sargybos puskarininkiui, kuriam buvo liepta jas nuvalyti, ištepti degutu ir 
iškelti virš vartų. - O visa kita padarė ši moteris su kalaviju. 

- Sudorojo visus tris? - nepatikliai paklausė lordas Rendilas. 

- Ji kovėsi taip, kad galėjo nužudyti ir dar tris. 

— Ar radai Starkų merginą? - pasiteiravo jos Tarlis. 

- Ne, milorde. 

— Užtat nudobei kelias žiurkes. Ar buvo smagu? 

— Ne, milorde. 

— Gaila... Ką gi, dabar jau pažinai kraujo skonį. Isoda ką norėjai įrodyti. 
Pats laikas nusimesti šarvus ir apsivilkti tinkamus drabužius. Uoste stovi 
laivai. Vienas iš jų ketina sustoti Tarte. Noriu, kad juo išplauktum. 

- Ačiū, milorde, bet ne. 

Iš lordo Tarlio veido išraiškos galėjai spręsti, kad labiausiai jam būtų pa- 
tikę pamauti Brienės galvą ant mieto ir kartu su Timeono, Pigo ir Šegvelio 
galvomis iškelti virš Mergelių Duburio miesto vartų. 

- Ketini tęsti šią kvailystę? 

- Ketinu rasti ledi Sansą. 

- Atleisk, milorde, bet... - įsiterpė seras Hailas. - Mačiau ją, besikaunan- 
čią. Ji stipresnė už daugumą vyrų ir greita... 

*- Jos kalavijas greitas, - nutraukė jo kalbą Tarlis. - Toks jau yra tas Valy- 
rijos plienas. Stipresnė už daugumą vyrų? Kurgi ne. Neneigsiu, ši moteris - 
tikra gamtos išdaiga. 

Tokie kaip Tarlis niekada manęs nepamėgs, dingtelėjo Brienei, nesvarbu, 
ką daryčiau. 

- Milorde, gali būti, kad apie merginą šį tą žino Sandoras Kligeinas. Jei 
pavyktų jį rasti... 

- Kligeinas tapo bastūnu. Dabar jis, rodos, šlaistosi su Beriku Donda- 
rionu. Arba ne, mat sklindančios kalbos prieštaringos. Parodyk, kur jie sle- 
piasi, ir aš mielai perrėšiu jiems pilvus, ištrauksiu žarnas ir visus juos sude- 
ginsiu. Pakorėme kelias dešimtis bastūnų, bet jų vadai vis išslysta mums iš 
rankų. Kligeinas, Dondarionas, raudonasis žynys, o dabar - ir ta moteris, 
Akmenširdė... Kaip ketini juos surasti, jei net man nepavyksta? 

— Milorde, aš... - Brienė nežinojo, ką jam atsakyti. - Aš tiesiog pamėginsiu. 

— Gerai, mėgink. Turi lydimąjį laišką, mano leidimo tau nereikia, bet vis 
tiek tau jį duodu. Jei pasiseks, tik prisitrinsi nuo balno pūslės ant sėdme- 
nų. Jei ne, galbūt Kligeinas su visa savo gauja išprievartavę paliks tave gyvą. 
Tada galėsi keliais paršliaužti į Tartą su šuns pasėtu pavainikiu pilve. 

Brienė apsimetė šių žodžių negirdėjusi. 

- Gal milordas galėtų pasakyti, kiek vyrų šlaistosi su Skaliku? 

— Šeši, šešiasdešimt arba šeši šimtai. Nelygu, ką klausi. 

Buvo akivaizdu, kad šis pokalbis Rendilui Tarliui jau pabodo. Jis pasisu- 
ko eiti. 

- Jei aš ir mano ginklanešys galėtume paprašyti tavo svetingumo, kol... 

— Prašyk, kiek nori. Po savo stogu tavęs nepakęsiu. 

Seras Hailas žingtelėjo į priekį. 

- Atleisk, milorde, bet, kaip suprantu, čia vis dar lordo Mutono stogas. 

Tarlis pervėrė riterį pagiežingu žvilgsniu. | 

— Mutonas drąsus kaip kirmėlė. Mutono vardo man girdint geriau ne- 
minėk. O dėl tavęs, miledi... Žmonės kalba, kad tavo tėvas geras žmogus. Jei 
taip, man jo gaila. Vienus vyrus dievai apdovanoja sūnumis, kitus - dukte- 
rimis. Bet joks žmogus nenusipelno tokio prakeiksmo, kaip tu. Gali gyventi 
arba mirti, ledi Briene, bet, kol Mergelių Duburį valdau aš, čia negrįžk. 

Žodžiai - kaip vėjas, tarė sau Brienė. Jie negali sužeisti. Tiesiog praleisk 
juos pro ausis. 

- Kaip įsakysi, milorde, - išsižiojo tarti ji, bet nespėjo, nes Tarlis jau buvo 
nuėjęs. 

Ji patraukė per kiemą lyg sapnuodama, nežinodama, kur eina. 

Ją pasivijo seras Hailas. 

- Juk yra užeigų... 

Brienė papurtė galvą. Šnekėtis su Hailu Hantu ji nenorėjo. 

- Prisimeni „Dvokiančią žąsį ? 

Jos apsiaustas ir dabar dar trenkė ta užeiga. 

— Kodėl klausi? 

— Rytoj vidurdienį susitikime ten. Mano pusbrolis Eilinas buvo vienas iš 
tų, kuriuos Tarlis pasiuntė ieškoti Skaliko. Pakalbėsiu su juo. 

— Kodėl nori man padėti? 

— O kodėl ne? Jei tau pavyktų padaryti tai, ko nepavyko padaryti Eilinui, 
galėčiau erzinti jį dėl to daug metų. 

Seras Hailas neklydo: Mergelių Duburyje vis dar buvo užeigų. Tačiau 
per vieną ar kitą apsiaustį kelios sudegė ir dar nebuvo atstatytos, o likusios 
buvo pilnos lordo Tarlio kareivių. Jiedu su Podriku po pietų apėjo jas visas, 
bet nė vienoje nebuvo įmanoma gauti nakvynės. 

- Sere... Miledi... - saulei leidžiantis tarė Podrikas. - Dar lieka laivai. 
Laivuose yra lovų. Hamakų. Arba gultų. 

Prieplaukoje vis dar šmižinėjo lordo Rendilo vyrai, - jų čia buvo kaip 
musių, apspitusių tris Kruvinųjų Juokdarių galvas, - bet jų puskarininkis 
pažinojo Brienę iš matymo, tad leido praeiti. Vietiniai Žvejai rišo nakčiai 
savo laivelius ir šūkavo, siūlydami pirkti ką sužvejoję, tačiau Brienę labiau 
domino didesni laivai, skrodžiantys Siaurosios jūros bangas. Uoste jų sto- 
vėjo net keli, tiesa, vienas burinis prekybinis laivas, „Titano duktė, atsišvar- 
tavo ir ketino išplaukti prasidėjus vakariniam potvyniui. Jiedu su Podriku 
Peinu apėjo visus likusius laivus. „Kirų miesto mergelės“ savininkas palaikė 
Brienę kekše ir pareiškė, girdi, jo laivas - ne viešnamis, o iš Ibeno atplau- 
kusiame banginių medžioklės laive buvęs harpūnininkas pasisiūlė nupirkti 
iš jos vaikinuką, bet kituose laivuose jiems sekėsi geriau. Nedideliame bu- 
riniame laive, ką tik atplaukusiame iš Senmiesčio, o anksčiau užsukusiame 
į Tirošį, Pentosą ir Prieblandos Slėnį, pavadintame „Banglėkys“, ji nupirko 
Podrikui apelsiną. 

— Dabar plauksime į Kirų miestą, - pasakė jai kapitonas, - o iš ten, jei tik 
orai leis, aplenkę Pirštus, trauksime į Sistertoną ir Baltąjį Uostą. „Banglėkys“ — 
švarus laivas, jame ne tiek daug žiurkių kaip kituose, be to, turėsime šviežių 
kiaušinių ir ką tik sumušto sviesto. Gal miledi ieško laivo keliauti į šiaurę? 

— Ne. - Bent kol kas. Pagundą Brienė jautė, bet... 

Jiems traukiant į kitą prieplauką, Podrikas koja brūkštelėjo žemę ir tarė: 

- Sere... Miledi... O jei miledi grįžo namo? Turiu omenyje, kita miledi, 
sere. Ledi Sansa. 

— Jos namai sudeginti. 

- Ir vis dėlto... Ten jos dievai. Dievai nemiršta. 

Dievai nemiršta, o merginos gali mirti. 

„- Timeonas buvo žiaurus vyras ir žudikas, bet nemanau, kad kalbėda- 
mas apie Skaliką melavo. Kol nebūsime visiškai tikri, keliauti į šiaurę nega- 
lime. Bus tų laivų. 

Rytiniame uosto pakraštyje jie pagaliau susitarė dėl nakvynės nuo au- 
drų gerokai nukentėjusiame prekybiniame buriniame laive, pavadintame 
„Myro ledi“. Laivas buvo labai pakrypęs, per audrą praradęs stiebą ir pusę 
įgulos, o savininkas neturėjo lėšų jo remontui, tad mielai paėmė iš Brienės 
kelis grašius ir leido jiedviem su Podu nakvoti tuščioje kajutėje. 

Jie praleido neramią naktį. Brienė tris kartus prabudo. Pirmą kartą, kai 
ėmė lyti, antrą — išgirdusi girgžtelėjimą ir pamaniusi, kad Vikruolis Di- 
kas atsėlina jos nužudyti. Trečią kartą ji pakirdo su peiliu rankoje, tačiau 
jokios grėsmės nebuvo. Mažos ankštos kajutės tamsoje jai prireikė kelių 
akimirkų prisiminti, jog Vikruolis Dikas nebegyvas. Pagaliau vėl užmigu- 
si, susapnavo vyrus, kuriuos nužudė. Jie šokinėjo aplink ją šaipydamiesi, 
gnaibydami ją, o ji gynėsi nuo įkyruolių kalaviju. Tuos vyrus ji suraižė taip, 
kad šie pasruvo krauju, bet vis tiek aplink ją staipėsi - Šegvelis, Timeonas, 
Pigas ir... Rendilas Tarlis, Vargas Houtas ir Raudonasis Ronetas Koning- 
tonas. Ronetas suspaudęs tarp pirštų laikė rožę. Kai jis ištiesė gėlę, Brienė 
nukirto jam ranką. 

Brienė pabudo išpilta prakaito ir ligi ryto iškiūtojo susigūžusi po. savo 
apsiaustu, klausydamasi, kaip jai virš galvos lietaus lašai barbena į kajutės 
stogą. Naktis buvo audringa. Retkarčiais Brienė girdėdavo tolumoje dun- 
dant griaustinį ir prisimindavo per vakarinį potvynį į jūrą išplaukusį bra- 
vosiečių laivą. 

Kitą rytą ji vėl nuėjo į „Dvokiančią žąsį , pažadino suskretusią užeigos 
šeimininkę ir nusipirko iš jos porą riebių dešrelių, paskrudintos duonos, 
pusę taurės vyno, ąsotį virinto vandens ir paprašė dviejų švarių taurių. Dė- 
dama virinti vandenį, moteris šnairom dirstelėjo į Brienę. 

— Tu ta pati stotinga moteris, kuri išėjo su Vikruoliu Diku. Aš prisimenu. 
Jis tave apgavo? 

- Ne. 

- Išprievartavo* 

— Ne. 

— Nukniaukė tau arklį? 

— Ne. Jį nužudė bastūnai. 

- Bastūnai? - Ši žinia, rodės, moters nė kiek nenuliūdino, tik pakurstė smal- 
sumą. - Visada maniau, kad Dikas bus pakartas arba išsiųstas prie Sienos. 

Jie valgė skrudintą duoną ir dešreles. Podrikas pusryčius užgėrė vynu 
gardintu vandeniu, o Brienė sriūbčiojo vandeniu atskiestą vyną ir svarstė, 

ko čia atėjo. Hailas Hantas nebuvo tikras riteris. Sąžiningas jo veidas buvo 
tik kaukė. Man nereikia nei jo pagalbos, nei apsaugos, nei jo paties, karto- 
jo sau Brienė. Jis tikriausiai net neateis. Susitaręs čia susitikti, matyt, iškrėtė 
man dar vieną pokštą. 

Ji jau buvo beišeinanti, kai į užeigą įžengė seras Hailas. 

- Miledi... Podrikai... - Žvilgtelėjęs į taures, lėkštes ir taukų balutėse.vės- 
tančias nebaigtas valgyti dešreles, jis tarė: - O dievai, tikiuosi, nevalgėte šios 
užeigos maisto? 

— Ne tavo reikalas, ką mes valgėme, - atrėžė Brienė. - Ar radai savo pus- 
brolį? Ką jis tau papasakojo? 

- Paskutinį kartą Sandorą Kligeiną žmonės matė Druskos įlankoje ant- 
puolio dieną. Paskui Trišakio pakrante jis išjojo į vakarus. 

Brienė suraukė antakius. 

- Trišakis ilgas... 

- Tiesa, bet nemanau, kad mūsų šuo bus nukeliavęs labai toli nuo upės 
žiočių. Rodos, Vesterosas jo nebežavi. Druskos įlankoje jis ieškojo laivo. - Iš 
už bato aulo seras Hailas išsitraukė avies odos ritinėlį, pastūmė į šalį lėkštes 
su dešrelėmis ir jį išvyniojo. Pasirodo, tai buvo žemėlapis. — Štai čia, seno- 
joje užeigoje prie kryžkelės, Skalikas nudėjo tris savo bendražygius. Paskui 
nusiaubė Druskos įlanką, štai čia. - Jis pirštu bakstelėjo į Druskos įlanką. - 
Gali būti, kad jis įkliuvo į spąstus. Šiaurėje, štai čia - Dvyniai ir Frėjai, pie- 
tuose, kitame Trišakio krante - Daris ir Harenholas, vakaruose, - jis tai 
žino, - kariauja Blekvudai ir Brakenai, o štai čia, Mergelių Duburyje - lor- 
das Rendilas. Aukštikalnių kelias į Slėnį užverstas sniegu, net jei jam pavyk- 
tų gyvam prasibrauti pro ten įsikūrusias gentis. Tad kurgi šuniui dingti? 

- Jei jis bastosi kartu su Dondarionu... 

- Nesibasto. Eilinas tuo tikras. Dondariono vyrai taip pat jo ieško. Jie 
paskelbė ketinantys pakarti Skaliką už tai, ką jis padarė Druskos įlanko- 
je. Jie patys su tais nusikaltimais neturi nieko bendra. Tik lordas Rendilas 
skleidžia gandus, kad jie prie to prisidėjo, tikėdamasis nuteikti prastuome- 
nę prieš Beriką ir jo broliją. Jis niekada nesučiups Žaibo lordo, kol šį gina 
paprasti žmonės. Be to, yra ir kita gauja, kuriai vadovauja moteris, vardu 
Akmenširdė, anot iš lūpų į lūpas einančio pasakojimo... Beriko meilužė. Sa- 
koma, kad ją buvo pakorę Frėjai, o Dondarionas pabučiavęs prikėlė iš nu- 
mirusių ir dabar ji nemirtinga kaip ir jis. 

Brienė atidžiai pažvelgė į žemėlapį. 

- Jei paskutinį kartą Kligeiną žmonės matė Druskos įlankoje, galbūt ten 
galima aptikti jo pėdsakus... | 

- Eilinas sako, kad Druskos įlankoje neliko nieko, tik senas, savo pilyje 
besislapstantis riteris. 

- Ir vis dėlto paiešką verta pradėti tenai. 

- Yra toks žmogus, - tarė seras Hailas. — Septonas. Jis į miestą atėjo pro 
mano vartus vieną dieną anksčiau, nei pasirodei tu. Jis vardu Meribaldas. 

Jis gimęs ir užaugęs upių kraštuose ir visą gyvenimą čia tarnauja. Rytoj jis 
iškeliaus savo pramintais takais ir, kaip visada, užsuks į Druskos įlanką. Tu- 
rėtume traukti drauge su juo. 

„Brienė staiga pakėlė akis. 

— Mes? 

— Ašjosiu kartu. 

— Ne, nejosi. 

- Ką gi, tuomet kartu su septonu Meribaldu keliausiu į Druskos įlanką. 
O judu su Podriku galite joti kad ir į visas keturias puses. 

— Lordas Rendilas vėl liepė mane sekti? 

- Jis man liepė laikytis nuo tavęs atokiau. Lordas Rendilas mano, kad tau 
išeitų į naudą, jei tave kas nors kaip reikiant iškruštų. 

— Kodėl tuomet nori joti kartu? 

— Mat galiu rinktis: joti su tavimi arba grįžti saugoti vartų. 

- Jei tavo lordas įsakė... 

- Jis nebėra mano lordas. 

Šie žodžiai Brienę pribloškė. 

— Metei tarnybą? 

- Jo šviesybė pareiškė, kad jam daugiau nereikia nei mano kalavijo, nei 
akiplėšiškumo. Nors iš esmės tai tas pats. Taigi nuo šiol mėgausiuos nuoty- 
kių kupinu klajojančio riterio gyvenimu, nors... jei rasime Sansą Stark, nu- 
manau, kad mums bus dosniai atlyginta. 

Jis trokšta tik aukso ir žemių. 

— Ketinu tą merginą išgelbėti, o ne parduoti. Daviau priesaiką. 

— O aš nepamenu nieko niekam prisiekęs. 

— Todėl ir nekeliausi sa manimi. 

Jie išjojo rytojaus rytą, saulei tekant. 

Tai buvo keista draugija: seras Hailas jojo ant kaštonio žirgo, Brienė — 
ant aukštos širmos kumelės, Podrikas Peinas - ant savo kuino keistai įlinku- 
sia nugara, o šalia jų, pasiramsčiuodamas lazda, vesdamasis asilą ir lydimas 
didelio šuns, žingsniavo septonas Meribaldas. Asilui teko toks sunkus nešu- 
lys, jog Brienė baiminosi, kad gyvuliui nelūžtų nugarkaulis. 

— Tai maistas upių kraštų vargšams ir alkstantiems, - prie Mergelių Du- 
burio vartų paaiškino jiems septonas Meribaldas. - Sėklos, riešutai, džio- 
vinti vaisiai, avižų košė, miltai, miežinė duona, trys dideli geltoni sūriai iš 
užeigos, įsikūrusios prie Kvailio vartų, sūdyta menkė man, sūdyta aviena 
Šuniui, na ir... druska. Svogūnai, morkos, ropės, du maišai pupelių, keturi 
miežių ir devyni apelsinų. Prisipažįstu, turiu silpnybę apelsinams. Pirkau 
juos iš jūreivio ir nujaučiu, kad jie bus paskutiniai, daugiau iki pavasario 
apelsinų neragausiu. 

Meribaldas buvo septonas be septos, Tikėjimo hierarchijoje tik vienu 
laipteliu lenkiantis elgetaujantį brolį. Tokių septonų kaip jis buvo šimtai, 

ir šio skarmalių būrio užduotis buvo paprasta: plumpinti iš vieno mažyčio 
kaimelio į kitą, laikyti šventas pamaldas, tuokti ir atleisti nuodėmes. Tie, ku- 
riuos jie aplankydavo, turėdavo septonus pavalgydinti ir apgyvendinti, bet 
dauguma žmonių buvo tokie pat vargšai kaip ir jis, todėl Meribaldas niekur 
negalėjo per ilgai užtrukti nepridarydamas šeimininkams rimtų nepatogu- 
mų. Malonūs užeigų savininkai kartais leisdavo jam nakvoti virtuvėje arba 
arklidėse, be to, buvo septų, tvirtovių ir net kelios pilys, kuriose jis žinojo 
galintis tikėtis svetingumo. Kai tokių vietų apylinkėse nebūdavo, septonas 
Meribaldas miegodavo po medžiais arba gyvatvorėse. 

— Upių kraštuose puikių gyvatvorių netrūksta, - tarė Meribaldas. - Se- 
niausios iš jų yra pačios geriausios. Niekas negali prilygti šimtametei gyva- 
tvorei. Jos viduje galima įsitaisyti jaukiai kaip užeigoje ir dar nesibaiminti 
blusų. 

Jiems bekeliaujant septonas linksmai prisipažino nemokantis nei skaity- 
ti, nei rašyti, bet mokėjo bent šimtą maldų ir galėjo atmintinai cituoti ilgas 
ištraukas iš „Septynkampės žvaigždės“, o kaimuose daugiau nieko ir nerei- 
kėjo. Jo veidas buvo raukšlėtas, vėjo nugairintas, ant viršugalvio pūpsojo 
kupeta vešlių plaukų, o akių kampučiuose irgi buvo susimetusios raukšlelės. 
Nors buvo stotingas, šešių pėdų ūgio vyras, turėjo įprotį eiti palinkęs į prie- 
kį ir dėl to atrodė gerokai žemesnis. Jo plaštakos buvo stambios, delnai įdir- 
žę, krumpliai paraudę, panagės purvinos, o kojos buvo tokios didelės, kokių 
Brienė nebuvo mačiusi, - basos, įjuodusios, o padai kieti kaip ragas. 

- Jau dvidešimt metų nebuvau apsiavęs batų, - pasakė jai Meribaldas. - 
Pirmais metais pūslių turėjau daugiau nei kojų pirštų, kai užmindavau ant 
akmens, padai imdavo baisiai kraujuoti, bet meldžiausi ir Kurpius aukšty- 
bėse sukietino mano odą. 

- Aukštybėse nėra jokio kurpiaus, - paprieštaravo Podrikas. 

— Yra, vaikine, nors... gali jį vadinti ir kitu vardu. Sakyk, kurį iš septynių 
dievų labiausiai myli? 

— Karžygį, - nedvejodamas atsakė Podrikas. 

Krenkštelėjusi į pokalbį įsiterpė Brienė. 

- Ivenfole mano tėvo septonas visada sakydavo, kad yra tik vienas dievas. 

— Vienas dievas, turintis septynis pavidalus. Taip ir yra, miledi, esi tei- 
si taip sakydama, tačiau Septyneto, Kuris Yra Vienis, paslaptį paprastiems 
žmonėms sunku suprasti, be to, ir aš esu tik paprastas žmogus, todėl kalbu 
apie septynis dievus. - Ir Meribaldas vėl kreipėsi į Podriką: - Dar nesu suti- 
kęs vaikino, kuris nemylėtų Karžygio. Bet esu senas ir senatvėje myliu Kalvį. 
Jei ne jo triūsas, ką Karžygys gintų? Kalvį turi kiekvienas miestas ir kiekvie- 
na pilis. Kalviai nukala plūgus, kurių mums reikia, kad galėtume pasėti ja- 
vus, vinis, kurias naudojame laivams statyti, geležines pasagas, saugančias 
mūsų ištikimiems žirgams kanopas, ir puikius kalavijus mūsų lordams. Nie- 
kas negali abejoti kalvio verte, todėl, jo garbei, vieną iš Septyneto vadiname 

Kalviu, bet taip pat galėtume vadinti ir Ūkininku, ir Žveju, ir Dailide arba 
Kurpiumi. Ne taip svarbu, koks jo amatas. Svarbiausia, kad jis dirba. Tėvas 
valdo, Karžygys kovoja, Kalvis dirba, o visi trys jie duoda žmogui tai, ko 
reikia. Kaip Kalvis yra vienas iš Septyneto pavidalų, taip Kurpius yra vienas 
iš Kalvio pavidalų. Tai jis išgirdo mano maldą ir pagydė pėdas. 

— Dievai geri, - dalykiškai įsiterpė seras Hailas, - bet kam juos trukdyti, 
jei galima tiesiog apsiauti batus? 

- Vaikščiodamas basas aš atgailauju. Net šventi septonai gali būti nu- 
sidėjėliai, o mano kūnas buvo labai silpnas. Buvau jaunas, kupinas jėgų, o 
merginos... Septonas gali atrodyti šaunus kaip princas, jei jis vienintelis vy- 
ras, kurį pažįsti ir kuris buvo nukeliavęs daugiau nei mylią nuo tavo kaimo. 
Sakydavau joms ištraukas iš „Septynkampės žvaigždės“. Ak, prieš nusiau- 
damas batus buvau labai nedoras. Man gėda ir prisiminti visas mergeles, 
kurioms atėmiau nekaltybę. 

Pasijutusi nesmagiai, Brienė pasimuistė balne, mat vėl prisiminė ka- 
riuomenės stovyklą prie Haigardeno sienų ir lažybas, kurias sugalvojo seras 
Hailas ir kiti, kad pažiūrėtų, kuris pirmas įsitemps ją į lovą. 

— Mes ieškome mergelės, - staiga leptelėjo Podrikas Peinas. - Kilmingos 
trylikametės mergelės kaštoniniais plaukais. 

— Maniau, ieškote bastūnų. 

- Ir bastūnų, - linktelėjo Podrikas. 

- Dauguma keliautojų tokių vyrų kaip įmanydami vengia, - tarė septo- 
nas Meribaldas, - ojūs ieškote... 

- Ieškome tik vieno bastūno, - pataisė jį Brienė. - Skaliko. 

- Seras Hailas man taip ir sakė. Tegul Septynetas tave saugo, moterie. 
Sklinda kalbos, kad jis visur palieka pėdsaką: paskerstus kūdikius ir išprie- 
vartautas mergeles. Girdėjau, kad žmonės jį vadina Pasiutusiu Šunimi iš 
Druskos įlankos. Ko geriems žmonėms iš to siaubūno reikia? 

— Mergelė, apie kurią kalbėjo Podrikas, gali būti su juo. 

- Šit kaip? Tuomet turime melstis už vargšę merginą. 

Ir už mane, pagalvojo Brienė, turime sukalbėti maldą ir už mane. Turime 
paprašyti Senolės, kad pakeltų žibintą ir parodytų man kelią pas ledi Sansą, ir 
maldauti Karžygio suteikti jėgų mano rankai, kad galėčiau ją apginti. Tačiau 
garsiai ji neištarė nė žodžio. Kad seras Hailas neišgirstų ir neimtų šaipytis iš 
jos moteriško silpnumo. 

Kadangi septonas Meribaldas ėjo pėsčias, o jo asilui teko tokia sunki 
našta, tą dieną jie netoli nukeliavo. Vieškelio į vakarus, - to paties, kuriuo 
Brienė kadaise jojo su Džeimiu, kai jiedu traukė priešinga kryptimi ir rado. 
Mergelių Duburį nusiaubtą bei pilną lavonų, - jie nepasirinko. Užuot joję 
tuo keliu, jie patraukė į šiaurės vakarus Krabų įlankos pakrante einančiu 
lauko keliuku, kuris nebuvo pažymėtas nė viename iš dviejų vertingųjų sero 
Hailo avies odos žemėlapių. Šiapus Mergelių Duburio nebuvo nei Skeltna- 

gio kyšuliui būdingų kalvų stačiais šlaitais, nei juodų liūnų, nei pušynų. Jie 
keliavo pažliugusiomis lygumomis, beribiais smėlio kopų plotais ir drus- 
kingomis pelkėmis, o jiems virš galvų plytėjo neaprėpiamas melsvai pilkš- 
vas dangaus skliautas. Kartais tarp nendrių ir potvynio vandens užlietų plo- 
tų kelias pranykdavo, o įveikus geroką mylią vėl atsirasdavo. Brienė suprato, 
jog be Meribaldo jie tikrai būtų pasiklydę. Žemė dažnai būdavo minkšta, 
tad tokiose vietose septonas eidavo pirmas, baksnodamas lazda ir norėda- 
mas įsitikinti, ar joti saugu. Aplinkui per daugelį lygų nebuvo matyti jokio 
medžio, vien jūra, dangus ir smėlis. 

Šis kraštovaizdis kaip naktis nuo dienos skyrėsi nuo Tarto su kalnais ir 
kriokliais, aukštumų pievelėmis ir šešėliuose skendinčiais slėniais, tačiau, 
Brienės nuomone, ir čia buvo savotiškai gražu. Jie perbrido keliolika lėtai 
tekančių upokšnių, knibždėte knibždančių varlių ir laumžirgių, matė aukš- 
tai danguje virš įlankos skraidančias žuvėdras, girdėjo kopose ciepsinčius 
krantinius tilvikus. Kartą per kelią perbėgo lapė ir Meribaldo šuo staiga 
ėmė draskytis. 

Be to, čia buvo ir žmonių. Vieni gyveno nendrynuose, iš dumblo ir 
šiaudų drėbtose lūšnelėse, kiti žvejojo išplaukę į įlanką oda aptrauktomis 
valtelėmis ir namus sau buvo pasistatę kopose, ant netvirtų medinių stat- 
ramsčių. Dauguma iš jų, rodės, gyvena vieni ir jokių kaimynų neturi. Be 
to, jie atrodė drovūs, tačiau artėjant vidurdieniui šuo vėl ėmė loti ir iš nen- 
drių išlindusios trys moterys atnešė Meribaldui pintinę valgomųjų jūrų 
moliuskų. Atsidėkodamas septonas kiekvienai iš jų davė po apelsiną, nors 
šiame pasaulyje valgomųjų moliuskų buvo pilna visur, kaip ir dumblo, o 
apelsinai buvo reti ir brangūs vaisiai. Viena iš moterų buvo labai sena, 
kita laukėsi, o trečia buvo dar mergelė, skaisti ir graži kaip pavasario gėlė. 
Meribaldui pasivedus jas į šalį išklausyti nuodėmių, seras Hailas tyliai nu- 
sijuokė ir tarė: 

— Rodos, mus lydi dievai... bent jau Mergelė, Motina ir Senolė. 

Podrikas taip nustebo, kad Brienei teko vaikinukui paaiškinti, jog seras 
Hailas kalbėjo apie tas tris pelkynų moteris. | 

Paskui, kai jie patraukė toliau, ji atsisuko į septoną ir nusistebėjo: 

- Šie žmonės gyvena ne daugiau kaip už dienos kelio raitomis nuo Mer- 
gelių Duburio, o karas jų vis dėlto nepalietė. 

— Karas ir negali jų paliesti, miledi. Vienintelis tų žmonių turtas - mo- 
liuskų kiaukutai, akmenys ir oda aptrauktos valtelės, o geriausi ginklai — 
peiliai surūdijusiomis geležtėmis. Jie gimsta, gyvena, myli ir miršta. Šie 
žmonės žino, kad žemes, kuriose gyvena, valdo lordas Mutonas, bet ves vie- 
nas kitas bent kartą yra jį matęs, o Riveranas ir Karaliaus Uostas jiems - tik 
pavadinimai. 

- Ir vis dėlto dievus jie pažįsta, - tarė Brienė. - Manau, kad tavo dėka. Ar 
seniai keliauji po upių kraštus? 

— Netrukus bus keturiasdešimt metų, - atsakė septonas, o jo šuo garsiai 
amtelėjo. - Iškeliavęs iš Mergelių Duburio, apsukęs ratą vėl į jį grįžtu po pu- 
sės metų, o kartais ir vėliau, bet nenoriu girtis pažįstantis Trišakį. Įtakingų 
lordų pilis matau tik iš tolo, bet pažįstu miestus, kuriuose vyksta turgūs, 
ir tvirtoves, taip pat kaimelius, kurie yra per maži, kad gautų pavadinimą, 
gyvatvorės, kalvas, upokšnius, iš kurių ištroškus galima atsigerti, ir urvus, 
kuriuose galiu rasti prieglobstį. Ir kelius, kuriais naudojasi paprasti žmo- 
nės, - vingiuotus, dumblinus takus, nepažymėtus pergamentuose nupieš- 
tuose žemėlapiuose, - juos irgi pažįstu. - Jis nusijuokė. - Turiu pažinoti. 
Basas bent dešimt kartų žingsniais išmatavau kiekvieną jų mylią. 

Bastūnai kaip tik ir naudojasi nuošaliais keliais, o urvai - puiki vieta 
slėptis tiems, kurių kas nors ieško. Staiga Brienę nusmelkė įtarimas ir ji ėmė 
svarstyti, ar seras Hailas tikrai gerai šį Žmogų pažįsta. 

- Tikriausiai dažnai jautiesi vienišas, septone? 

— Septynetas visuomet su manimi, - atsakė Meribaldas, - be to, dar turiu 
ištikimą tarną, Šunį. 

— Ar tavo šuo turi vardą? - pasiteiravo Podrikas Peinas. 

- Tikriausiai turi, - linktelėjo Meribaldas, - bet jis - ne mano šuo. Ne. 

Šuo amtelėjo ir pavizgino uodegą. Jis buvo didelis, gauruotas, svėrė ma- 
žiausiai dešimt stonų, bet atrodė draugiškas. 

- Kam jis priklauso? - vėl paklausė Podrikas. 

— Na... sau pačiam ir dar Septynetui. O dėl vardo... Šuo man nepasakė, 
kuo jis vardu. Vadinu jį tiesiog Šunimi. 

- Hm... - Buvo akivaizdu, jog apie šunį, vadinamą Šunimi, Podrikas ne- 
žinojo, ką ir galvoti. Valandėlę pamąstęs, vaikinas pasakė: - Kai buvau ma- 
Žas, ir aš turėjau šunį. Vadinau jį Didvyriu. 

— Ojis toks ir buvo? 

— Koks? 

- Didvyris. 

— Ne. Bet jis buvo geras šuo. Paskui nugaišo. 

- Šuo kelionėje saugoja mane net tokiais neramiais laikais kaip dabar. 
Kai šalia Šuo, nei vilkas, nei bastūnas nedrįsta prie manęs lįsti. - Septonas 
suraukė antakius. - Pastaruoju metu vilkai visai suįžūlėjo. Yra tokių vieto- 
vių, kur atsidūrusiam Žmogui geriausia nakvoti įsilipus į medį. Didžiausią 
vilkų gaują, kurią gyvenime mačiau, sudarė daugiau kaip tuzinas vilkų, o 
toje, kuri dabar klaidžioja Trišakio pakrantėmis, jų yra keli šimtai. 

— Ar pats nebuvai su ta gauja susidūręs? - paklausė seras Hailas. 

— To išvengiau, tesaugo mane Septynetas, bet naktį ne kartą esu girdėjęs 
juos kaukiant. Tiek daug balsų... kraujas gyslose stingsta. Net Šuo dreba, o 
Šuo yra papjovęs jų gerą dešimtį. — Jis paglostė Šuniui galvą, pataršė jam 
gaurus. - Kai kas sako, kad tie vilkai - tai demonai. Sklinda šnekos, girdi, 
gaujai vadovaujanti siaubinga vilkė, panaši į niūrų, pilką, milžinišką šešėlį. 

Žmonės pasakoja, kad ta vilkė viena papjauna taurą, kad jos neįmanoma 
sugauti nei spąstais, nei kilpomis, kad ji nebijo nei plieno, nei ugnies, pa- 
pjauna kiekvieną ant jos lipti mėginantį vilką ir neėda kitokios mėsos, tik 
žmogieną. 

Seras Hailas nusijuokė. 

- Štai ir pasiekei, ko norėjai, septone. Vargšeliui Podrikui jau akys ant 
kaktos iššoko. 

- Neiššoko, - pasipiktinęs atrėžė Podrikas. Vėl sulojo Šuo. 

Tą naktį jie įkūrė stovyklą kopose, be laužo. Brienė pasiuntė Podriką pa- 
vaikščioti pakrante ir paieškoti sausuolių, bet vaikinukas grįžo tuščiomis 
rankomis ir iki kelių purvinomis kojomis. 

- Dabar atoslūgis, sere. Miledi... Vandens nėra, tik dumblinos seklu- 
mos. 

— Nuo dumblo laikykis atokiau, vaike, - patarė jam septonas Meribal- 
das. - Dumblas atėjūnų nemėgsta. Jei užsieisi ten, kur nedera, jis prasiskirs 
ir tave praris. . 

- Tai tik dumblas, - užsispyręs ėmė ginčytis Podrikas. 

- Taip, kol neužpils tau burnos ir šnervių. O tada jis virs mirtimi. - Sep- 
tonas nusišypsojo, kad jo žodžiai nekeltų šiurpo. - Nusivalyk tą purvą ir 
geriau suvalgyk skiltelę apelsino, vaikine. 

Kitą dieną viskas, galima sakyti, buvo taip pat. Pusryčiams jie užkan- 
do sūdytos menkės, suvalgė po kelias skilteles apelsino ir patraukė toliau 
dar saulei nepatekėjus, už nugaros palikę rožinį, o prieš akis matydami be- 
veik violetinį dangų. Kelią rodė Šuo uostydamas kiekvieną nendrių guotą, 
kartkartėmis stabtelėdamas, pakeldamas koją ir palikdamas žymę; rodės, jis 
kelią pažįsta taip pat gerai kaip Meribaldas. Prasidėjo potvynis ir ryto ore. 
sklido šaižūs žuvėdrų klyksmai. 

Prieš vidurdienį jie užsuko į mažytį, pirmą savo kelyje prieitą kaimelį, 
kurį sudarė aštuonios prie nedidelio upokšnio ant statramsčių dunksančios 
lūšnelės. Vyrai buvo pasiėmę oda aptrauktas valteles ir išplaukę žvejoti, bet 
moterys ir maži berniukai nulipo tabaluojančiomis virvinėmis kopėčiomis 
ir susibūrė aplink septoną Meribaldą melstis. Po pamaldų Meribaldas at- 
leido jiems nuodėmes ir paliko šiek tiek ropių, maišą pupų ir du savo bran- 
giuosius apelsinus. 

Jiems grįžus į kelią, septonas tarė: 

- Būtų gerai, jei šiąnakt eitume sargybą, bičiuliai. Kaimelio gyventojai 
sako kopose, į vakarus nuo senojo sargybos bokšto, matę besišlaistančius 
tris valkatas. 

- Tik tris? - šyptelėjo seras Hailas. - Tris mūsų kalavijuotė sudoros kaip 
šiltą vilną. Prie ginkluotų vyrų jie tikriausiai nelįs. 

- Nebent badautų, - pasakė septonas. - Šiose pelkėse maisto yra, bet tik 
tiems, kurie turi akis ir geba jo rasti, o šie vyrai ne čionykščiai, jie likę gyvi 

po kažkokio mūšio. Jei prikibs prie mūsų, sere, maldauju, palikite šį reikalą 
tvarkyti man. 

— Kaipgi tu su jais susitarsi? 

- Pamaitinsiu. Liepsiu išpažinti savo nuodėmes, kad galėčiau jas atleisti. 
Ir pakviesiu kartu keliauti į Tyliąją salą. 

- Tai tas pats, kaip paraginti juos mums miegantiems perrėžti gerkles, - 
atsakė Hailas Hantas. - Lordas Rendilas su valkatomis tvarkydavosi ge- 
riau - plienu ir kanapine virve. 

— Sere... Miledi... - įsiterpė Podrikas. - Ar valkata - tai bastūnas? 

— Galima sakyti ir taip, - atsakė Brienė. 

Bet septonas Meribaldas paprieštaravo: 

- Vis dėlto reikėtų sakyti, kad ne. Bastūnų, kaip ir paukščių, yra įvairių 
rūšių. Sparnus turi ir krantinis tilvikas, ir jūrinis erelis, bet jie labai skir- 
tingi. Dainiai mėgsta traukti dainas apie gerus žmones, priverstus sulaužyti 
įstatymus, kad galėtų kovoti su kokiu nors niekšingu lordu, bet dauguma 
bastūnų panašesni į tą plėšrųjį Skaliką, o ne į Žaibo lordą. Jie niekšai, ap- 
imti godulio, pykčio, spjaunantys į dievus ir besirūpinantys vien savimi. 
O valkatos labiau nusipelno mūsų gailesčio, nors irgi gali būti pavojingi. 
Dauguma jų yra nekilmingi vyrai, paprasti kaimiečiai, kurie nenukeliauja 
nuo savo gimtų namų daugiau kaip mylios, kol neatjoja koks nors lordas ir 
neišsiveda jų į karą. Varganai apsiavę ir apsirengę, jie žygiuoja po jo vėliava, 
dažnai ginkluoti vien pjautuvais, pagaląstais kapliais arba tvoklėmis, kurias 
pasidaro. patys odiniais diržais prie lazdos pririšę akmenį. Broliai žygiuoja 
su broliais, sūnūs su tėvais, draugai su draugais. Jie prisiklausę dainų ir pa- 
sakojimų, tad eina nuotykiams atviromis širdimis, svajodami apie tai, kad 
pamatys stebuklus ir pelnys turtus bei šlovę. Karas jiems rodosi tarsi šaunus 
nuotykis, didžiausias iš visų, kuriuos gyvenime yra patyrę. 

— O tada jie pajunta karo skonį. 

- Kai kuriems to skonio ir pakanka palūžti. Kiti tarnauja metų metus, 
kol nebegali suskaičiuoti, keliuose mūšiuose kovėsi, bet net ir tas, kuris liko 
gyvas po šimto mūšių, po šimto pirmojo gali likti dvasiškai sugniuždytas. 
Broliai mato žūvančius savo brolius, tėvai praranda sūnus, draugai regi savo 
draugus, delnais mėginančius sulaikyti žarnas po priešo kirvio kirčio į pilvą. 

Jie mato, kaip ant žemės parbloškiamas jų lordas, o koks nors kitas lor- 
das šaukia, kad dabar jie priklausysiantys jam. Jie būna sužeisti ir, žaizdai 
dar neužgijus, sužeidžiami dar kartą. Jiems nuolat trūksta maisto, nuo žy- 
giavimo visiškai nusidėvi jų batai, drabužiai suplyšta ir apskrenta, o pusė iš 
jų teršia į kelnes dėl to, kad geria nešvarų vandenį. 

Užsimanę naujų batų, šiltesnio apsiausto arba galbūt lengvo geležinio 
šalmo, tuos daiktus turi nutraukti nuo lavono, tad netrukus įpranta vogti ir 
iš gyvųjų, iš paprastų žmonių, kurių žemėse kariauja, iš žmonių, labai pana- 
šių į tuos, kokie kadaise buvo patys. Jie pjauna kaimiečių avis, vagia vištas 

ir visiškai nedaug tetrūksta, kad imtų grobti ir tų žmonių dukteris. Ir štai 
vieną dieną jie apsižvalgo ir suvokia, kad visi jų draugai ir giminaičiai žuvę, 
kad jie kaunasi petys į petį su visiškai svetimais kariais, po vėliava, kurios 
nė nepažįsta. Jie nežino, nei kur atsidūrė, nei kaip grįžti namo, o lordas, už 
kurį kaunasi, nežino net jų vardų, bet atjojęs rėkauja, reikalauja rikiuotis, 
sudaryti gretą, atkišti ietis, dalgius bei išaštrintus kaplius ir nesitraukti nė 
per žingsnį. O paskui juos užgriūva riteriai - beveidžiai, nuo galvos iki kojų 
plienu apsitaisę vyrai, - ir geležinis jų puolimo žvangesys, rodos, pripildo 
visą pasaulį... 

— Ir žmogus palūžta. 

- Jis apsisuka ir sprunka arba mūšiui pasibaigus pabėga perlipęs per žu- 
vusiųjų lavonus, arba nepastebimai pasitraukia naktį ir kur nors pasislepia. 
Tuomet apie namus jis nebegalvoja, o karaliai, lordai ir dievai jam nebe tokie 
svarbūs kaip gabalas švinktelėjusios mėsos, leidžiantis išgyventi dar vieną 
dieną, arba odmaišis prasto vyno, kelioms valandoms galintis nuskandinti 
jo baimę. Valkata gyvena šia diena, nuo valgio iki valgio ir yra panašesnis 
ne į žmogų, o į žvėrį. Ledi Brienė teisi. Šiais laikais keliautojui valkatų geriau 
pasisaugoti ir jų bijoti, bet... reikia jų ir gailėtis. 

Meribaldui baigus kalbėti, visi ilgai tylėjo. Brienė girdėjo nuo vėjo šna- 
rančius karklus ir iš toli atsklidusį naro klyktelėjimą. Taip pat girdėjo tylų 
šalia septono ir asilo risnojančio ir liežuvį iškorusio Šuns alsavimą. Tyla už- 
truko, bet pagaliau ji paklausė: | 

— Kiek tau buvo metų, kai išėjai į karą? 

— Ne daugiau kaip tavo ginklanešiui, - atsakė Meribaldas. - Tiesą sa- 
kant, kariauti buvau per jaunas, bet visi mano broliai traukė į karą, o vie- 
nas likti nenorėjau. Vilamas sakė, kad galėsiu būti jo ginklanešys, nors Vilas 
buvo ne riteris, o tik padavėjas, ginkluotas virtuviniu peiliu, nudžiautu iš 
smuklės virtuvės. Jis žuvo prie Brastos Akmenų nė karto neužsimojęs. Mirė 
nuo karštinės, kaip ir kitas mano brolis, Robinas. Ouvenas krito nuo smū- 
gio vėzdu, suskaldžiusio jam galvą, o jo draugas Jonas Raupuotasis buvo 
pakartas už išprievartavimą. | 

- Tai buvo Devyngrašių karalių karas, ar ne? - paklausė Hailas Hantas. 

- Taip jie tą karą vadino, nors nė karto nei karaliaus mačiau, nei bent 
grašį uždirbau. Bet tai buvo karas. Be jokios abejonės. 


SEMVELIS 


S emas stovėjo prie lango nervingai sūpuodamasis ir žiūrėdamas į pasku- 
tinius saulės spindulius, gęstančius už eilės namų stogų smailiais krai- 
gais. Matyt, jis vėl prisigėrė, niūriai pagalvojo. Arba sutiko kokią nors mergi- 
ną. Semas negalėjo apsispręsti: plūstis jam ar verkti? Šiaip ar taip, Dareonas 
buvo jo brolis. Paprašyk Dareono padainuoti, ir niekas to nepadarys geriau 
už jį. Bet jei paprašysi ko nors kito... 

Vakaro ūkanos tirštėjo, pilkais pirštais grabinėjo pastatų sienas, telkėsi 
palei senąjį kanalą. 

- Jis žadėjo grįžti, - tarė Semas. - Juk ir tu girdėjai. 

Džilė pažvelgė į Semą paraudusiomis, užverktomis akimis. Netrinkti ir 
susivėlę plaukai buvo užkritę jai ant veido. Džilė atrodė nelyginant iš krūmų 
tankmės žvelgiantis baikštus žvėrelis. Jie jau kelias dienas nebuvo užsikūrę 
ugnies, bet tyržmogių merginai vis tiek patiko glaustis prie židinio, tarsi at- 
šalusiuose pelenuose dar būtų likę šiek tiek šilumos. 

- Čia, su mumis, jam nepatinka, - pašnibždomis, kad nepažadintų kū- 
dikio, atsiliepė ji. —- Pas mus liūdna. Jis mėgsta būti ten, kur liejasi vynas ir 
visi šypsosi. 

"Tiesa, pagalvojo Semas, o vynas liejasi visur, tik ne čia. Bravose buvo 
daugybė smuklių, aludžių ir viešnamių. Ir jei Dareonui labiau prie širdies 
besikūrenantis židinys ir taurė prieskoniais pagardinto vyno, o ne sužiedė- 
jusi duona ir verkšlenančios moters, storulio bailio ir seno ligoto vyro drau- 
gija, argi dėl to kas gali jį kaltinti? Aš galėčiau jį kaltinti. Jis žadėjo grįžti dar 
nesutemus; sakė, kad parneš vyno ir valgio. 

Semas vėl žvilgtelėjo pro langą tikėdamasis, kad įvyks stebuklas ir jis pa- 
matys namo skubantį dainių. Paslaptingąjį miestą gaubė vis tirštesnės su- 
temos, pradangindamos gatveles ir kanalus. Padorūs bravosiečiai netrukus 
turėjo užsidaryti langines ir užsisklęsti duris. Naktį po miestą vaikštinėjo 
tik žudikai ir kekšės. Naujieji Dareono bičiuliai, niūriai tarė sau Semas. Pas- 
taruoju metu dainius apie juos ir tekalbėjo. Jis sukūrė dainą apie kekšę, mo- 
terį, vardu Mėnesiena, ši išgirdo jį dainuojant prie Mėnulio tvenkinio ir už 
dainą atsidėkojo bučiniu. „Reikėjo jos paprašyti, kad duotų sidabrinę mo- 
netą, - tuomet pasakė Semas. - Dabar mums reikia monetų, o ne bučinių.“ 
Bet dainius tik šyptelėjo ir tarė: „Kai kurie bučiniai brangesni už geltonąjį 
auksą, Žudike.“ 

Dėl to Semas taip pat pyko. Dareonui nederėjo kurti dainų apie kekšes. 
Jis turėjo dainuoti apie Sieną ir apie Nakties sargybos vyrų narsą. Jonas tikė- 
josi, kad galbūt jo dainos paskatins vieną kitą jaunuolį stoti tarnauti į Nak- 


VARNŲ PUOTA 367 


ties sargybą. Bet Dareonas traukė dainas apie auksinius bučinius, sidabro 
plaukus ir ryškiai raudonas lūpas. O dėl ryškiai raudonų lūpų niekas neke- 
tino rengtis juodai. 

Be to, kartais jo muzika pažadindavo kūdikį. Kai vaikas imdavo klyk- 
ti, Dareonas užrikdavo ant jo, kad tylėtų, tada pravirkdavo Džilė, o dainius 
išdumdavo ir nesirodydavo kelias dienas. „Už tą žliumbimą galėčiau jai už- 
vožti, - skųsdavosi Dareonas, - be to, per tą jos kūkčiojimą beveik negaliu 
bluosto sudėti.“ 

Ir tu žliumbtum, jei turėtum sūnų ir jį prarastum, vos nepasakė Semas. Jis 
negalėjo kaltinti Džilės, kad ši sielvartauja. Užuot priekaištavęs jai, kaltino 
Joną Snou ir svarstė, kada Jono širdis virto akmeniu. Kartą, kai Džilė nuėjo 
prie kanalo parnešti vandens, jis to paklausė meisterio Eimono. „Kai pasi- 
stengei, kad jis būtų išrinktas lordu vadu“, - atsakė senis. 

Net dabar, jiems beprasmiškai tūnant šiame palėpės kambarėlyje, gi- 
liai širdyje Semas nenorėjo tikėti, kad Jonas padarė tai, ką manė jį padarius 
meisteris Eimonas. Ir vis dėlto tai tiesa. Antraip argi Džilė verktų? Semui 
reikėjo tik imti ir paklausti, kieno kūdikį ji žindo, bet jis nedrįso. Bijojo iš- 
girsti atsakymą. Aš vis dar bailys, Jonai. Kad ir kur šiame plačiame pasaulyje 
Semas keliavo, baimė visuomet sekdavo jam iš paskos. 

Bravoso stogais nusirito duslus, tolimą griaustinį primenantis dundesys; 
taip kitame lagūnos krante dunksantis Titanas paskelbė prasidėjus sutemas. 
Dundėjimas buvo toks garsus, kad pažadino kūdikį, o šaižus šio klyksmas 
išbudino meisterį Eimoną. Džilei priėjus paduoti berniukui krūties, senis 
plačiai atsimerkė ir krustelėjo savo siauroje lovelėje. 

— Egai... Čia tamsu. Kodėl čia taip tamsu? 

Nes esi aklas. Jiems pasiekus Bravosą, Eimonas ėmė kliedėti vis dažniau. 
Būdavo dienų, kai jis nebesusivokdavo, kur esąs. O kartais kalbėdamas pa- 
mesdavo minties giją ir toliau padrikai šnekėdavo apie savo tėvą ir brolį. 
Jam šimtas dveji metai, primindavo sau Semas, bet senis buvo tokio pat am- 
žiaus ir Juodojoje pilyje, o ten jo mintys niekada niekur nenuklysdavo. 

— Tai aš, - šį kartą teko priminti Eimonui. - Semvelis Tarlis. Tavo tarnas. 

- Semai... - Meisteris Eimonas apsilaižė lūpas, kelis kartus sumirksėjo. - 
Taip. O čia - Bravosas. Atleisk, Semai. Ar jau rytas? 

— Ne. - Semas priglaudė delną seniui prie kaktos. Oda buvo drėgna nuo 
prakaito, vėsi ir lipni, o sulig kiekvienu kvėpsniu senis tyliai švokštė. - Da- 
bar naktis, meisteri. Tu miegojai. 

— Per ilgai. Čia šalta. 

— Neturime malkų, - paaiškino jam Semas, - o užeigos šeimininkas 
daugiau jų neduos, jei nesumokėsime. 

Apie tai jiedu šnekėjosi jau ketvirtą ar penktą kartą. Už mūsų turėtas mo- 
netas privalėjau nupirkti valgio, priekaištavo sau Semas. Privalėjau ką nors 
sugalvoti, kad meisteris sušiltų. 

Bet, užuot taip padaręs, paskutines sidabrines monetas jis, galima saky- 
ti, išmetė į balą - atidavė jas žiniuoniui iš Raudonųjų Rankų namų, aukš- 
tam išblyškusiam vyrui, vilkinčiam drabužius, išsiuvinėtus raudonais ir 
baltais, vingiuotais dryžiais. Už tą sidabrą Semas negavo nieko, tik pusę 
siaurakaklio ąsočio migdančio vyno. „Tai palengvins jam mirtį, - maloniai 
pasakė bravosietis. Semo paklaustas, ar negali padaryti ko nors daugiau, 
žiniuonis papurtė galvą. - Turiu tepalų, vaistinių gėrimų ir vaistažolių už- 
pilų, tinktūrų, nuodų ir šuteklių. Galiu nuleisti jam kraują, išvalyti vidu- 
rius, apdėti dėlėmis, tik... kuriam galui? Dėlės jaunystės jam nesugrąžins. 
Jis senas žmogus ir jo krūtinėje jau įsitaisė mirtis. Duok jam šito ir leisk 
miegoti.“ 

Ir meisteris miegojo - visą dieną ir visą naktį, - bet dabar iš paskutiniųjų 
mėgino sėstis. 

— Turime eiti į prieplauką, prie laivų. 

Ir vėl tie laivai... 

— Tu per silpnas kur nors eiti, - neturėdamas kitos išeities gavo pasakyti 
Semas. 

Jiems plaukiant Siaurąja jūra meisteris Eimonas peršalo ir jam užgulė 
krūtinę. Kol jie pasiekė Bravosą, senis taip nusilpo, jog Semui teko paimti 
jį ant rankų ir išnešti į krantą. Tuomet jie dar turėjo pilną kapšą sidabrinių 
monetų, tad Dareonas užeigoje užsakė pačią didžiausią lovą. Ir gavo tokią, 
kurioje galėjo miegoti aštuoni žmonės, todėl šeimininkas primygtinai pa- 
prašė susimokėti už aštuonis. 

- Rytoj galėsime eiti į prieplauką, - pažadėjo Semas. - Galėsi pasiklausi- 
nėti ir išsiaiškinti, kuris laivas greičiausiai išplauks į Senmiestį. 

Nors buvo ruduo, Bravoso uoste laivų netrūko. Kai tik Eimonas susti- 
prės ir galės keliauti, jie turėtų be vargo rasti jiems plaukti tinkamą laivą. 
Sunkiau bus susimokėti už kelionę. Jie vylėsi rasiantys laivą, atplaukusį iš 
Septynių Karalysčių. Arba pirklį iš Senmiesčio, galbūt turintį giminaičių 
Nakties sargyboje. Juk dar turi būti žmonių, gerbiančių prie Sienos tarnau- 
jančius vyrus. 

— Senmiestis... - švokšdamas pratarė meisteris Eimonas. - Taip. Sapna- 
vau Senmiestį, Semai. Vėl buvau jaunas, o su manimi buvo brolis Egas ir tas 
stotingas riteris, kuriam jis tarnavo. Gėrėme senojoje užeigoje, kur gamina- 
mas baisiai stiprus sidras. - Senis vėl pamėgino atsistoti, bet tai jam buvo 
ne pagal jėgas. Tad vėl atsigulė. - Laivai, - vėl prabilo Eimonas. - Atsakymą 
sužinosime juose. Sužinosime apie drakonus. Man būtinai to reikia. 

Ne, pagalvojo Semas, tau būtinai reikia valgio ir šilumos: pilno skrandžio 
ir židinyje ūžiančios kaitrios ugnies. 

— Ar tu išalkai, meisteri? Dar turime kamputį duonos ir kąsnelį sūrio. 

— Dabar nenoriu, Semai. Gal vėliau, kai pasijusiu stipresnis. 

— Kaip pasijusi stipresnis, jei nieko nevalgai? 

Jūroje, bent jau praplaukus Skagoso salą, nė vienas iš jų daug nevalgė. 
Rudeninės vėtros persekiojo juos visą laiką, kol plaukė per Siaurąją jūrą. 
Kartais audra užgriūdavo iš pietų su griaustiniu, žaibais ir kelias paras ne- 
siliaujančiu lietumi. O kartais atslinkdavo iš šiaurės, - šalta ir niūri, - su 
niršiais, kiaurai košiančiais vėjais. Vieną kartą taip atšalo, kad pabudęs Se- 
mas rado laivą visą apledėjusį, tviskantį kaip baltas perlas. Kapitonas nulei- 
do stiebą, paguldė jį ant denio ir likusį kelią vyrai įveikė vien irklais. Niekas 
neėmė į burną nė kąsnelio, kol tolumoje nepasirodė Titanas. 

Bet kai jie išlipo į krantą, Semas pasijuto tiesiog išbadėjęs. Panašiai 
jautėsi ir Dareonas su Džile. Net kūdikis ėmė godžiau čiulpti krūtį. Tik 
Eimonas... 

— Duona sužiedėjo, bet užeigos virtuvėje kaip nors išprašysiu padažo jai 
pavilgyti, - pasakė Semas seniui. Užeigos šeimininkas buvo griežtas žmo- 
gus, nemaloniai šnairavo ir nepasitikėjo po jo stogu apsistojusiais, juodai 
apsirengusiais svetimšaliais, bet jo virėjas buvo draugiškesnis. 

— Nereikia. Gal atsirastų gurkšnelis vyno? 

Vyno jie neturėjo. Dareonas žadėjo jo nupirkti, kai už dainavimą gaus 
monetą. 

- Turėsime ir vyno, tik vėliau, - teko pasakyti Semui. - Yra vandens, bet 
jis negeras. 

Geras vanduo tekėjo viršumi didžiulio sumūryto akveduko, bravosie- 
čių vadinamo gėlo vandens upe. Turtingieji buvo nusitiesę vamzdžius ir šio 
vandens turėjo namuose; varguoliai savo kubilus ir kibirėlius prisileisdavo 
viešuose fontanuose. Semas pasiuntė Džilę parnešti to vandens visiškai pa- 
miršęs, jog ši tyržmogė mergina visą gyvenimą praleido Krasterio pilyje ir 
niekada nėra mačiusi miesto su turgaus aikšte. Bravosą sudarė akmeninis 
salų ir kanalų labirintas, mieste neaugo nei žolė, nei medžiai, be to, čia buvo 
pilna svetimų žmonių, sakančių Džilei žodžius, kurių ši nesuprato, ir taip ją 
išgąsdinusių, kad mergina pametė žemėlapį ir pati pasiklydo. Semas rado ją 
verkiančią, suklupusią kažkokio seniai mirusio jūrų lordo statulos papėdėje. 

— Turime tik vandens iš kanalo, - paaiškino jis meisteriui Eimonui, - bet 
virėjas jį užvirino. Dar yra migdančio vyno, jei tau jo dar reikia. 

- Kol kas miego tikrai pakaks. Tiks ir kanalo vanduo. Gal galėtum man 
padėti? 

Semas pasodino senį ir prikišo taurę su vandeniu prie sausų, suskirdusių 
jo lūpų. Ir vis tiek pusė vandens išsilaistė meisteriui ant krūtinės. 

— Pakaks. - Po kelių gurkšnelių Eimonas užsikosėjo. - Tu mane prigir- 
dysi. - Apglėbtas Semo, senis drebėjo. - Kodėl kambaryje taip šalta? - 

- Pabaigėme malkas. - Už kambarį su židiniu Dareonas užeigos šeimi- 
ninkui sumokėjo dvigubai, bet nė vienam iš jų netoptelėjo, kad malkos čia 
tokios brangios. Bravose medžių nebuvo, vienas kitas ošė tik pačių įtakin- 
giausių bravosiečių kiemuose ir soduose. Be to, bravosiečiai neskubėjo kirs- 

ti ir pušų, augusių atokesnėse „salose aplink didžiąją lagūną, mat medžiai 
tarsi skydas saugojo ją nuo audrų. Malkos į miestą buvo plukdomos baržo- 
mis - upėmis ir iš kito lagūnos kranto. Čia net mėšlas buvo brangus; bravo- 
siečiai nelaikė arklių, jie turėjo laivus. Visa tai nebūtų buvę svarbu, jei, kaip 
planavo, jie būtų išplaukę į Senmiestį, tačiau meisteris Eimonas buvo toks 
silpnas, jog tai pasirodė neįmanoma. Dar viena kelionė atvira jūra būtų jį 
pražudžiusi. 

Eimonas ėmė tapšnoti per patalus, apgraibomis ieškodamas Semo 
rankos. 

— Turime eiti į prieplauką, Semai. 

- Eisime, kai truputį sustiprėsi. - Senis nebūtų ištvėręs sūrių jūros van- 
dens purslų ir drėgno vėjo, pučiančio uoste, o Bravose uostų buvo visur. 
Šiaurėje - Raudonasis uostas, kuriame Jūrų lordo rūmų kupolų ir bokš- 
tų papėdėse švartuodavosi bravosiečiai pirkliai. Vakaruose buvo įsikūręs 
Skudurininko uostas, prisigrūdęs laivų, atplaukusių iš kitų laisvųjų miestų, 
iš Vesteroso, Ibeno ir legendomis apipintų, tolimų rytų šalių. Visur kitur 
buvo pilna prieplaukėlių, keltų prieplaukų ir senų pilkų polių, prie kurių 
švartuodavosi krevečių, krabų gaudytojai ir žvejai, praleidę dieną jūros už- 
liejamose dumblinose seklumose ir upių žiotyse. - Kol kas tau šis žygis 
būtų per sunkus. 

- Tada eik ten vietoj manęs, - nenusileido Eimonas, - ir atvesk žmogų, 
savo akimis mačiusį tuos drakonus. 

— Aš turėčiau ten eiti? - Išgirdęs tokį prašymą, Semas labai nusiminė. — 
Meisteri, tai tik šnekos. Tik jūreivio pasakojimas. - Dėl to taip pat buvo 
kaltas Dareonas. Grįžęs dainius perpasakodavo visokias keistas, aludėse ir 
viešnamiuose nugirstas istorijas. Deja, pasakojimo apie drakonus jis klausė- 
si gerokai išgėręs ir smulkmenų neprisiminė. - Dareonas galėjo viską išsi- 
galvoti. Dainiai kartais taip daro. Ima ir ką nors išsigalvoja. 

— Tai tiesa, - sutiko meisteris Eimonas, - bet net fantastiškiausioje dai- 
noje slypi tiesos grūdas. Atkapstyk man tą grūdą, Semai. 

- Nežinau, nei ką turėčiau klausti, nei kaip. Truputį moku valyriškai, o 
kai žmonės kreipiasi į mane bravosiečių kalba, nesuprantu nė pusės to, ką 
jie sako. Tu moki daugiau kalbų už mane ir, kai sustiprėsi, galėsi... 

— Kada aš sustiprėsiu, Semai? Pasakyk man, kada? 

— Greitai. Jei ilsėsies ir valgysi. Kai atplauksime į Senmiestį... 

- Senmiesčio aš nebepamatysiu. Dabar jau žinau. - Senis tvirčiau įsikibo 
Semo rankos. - Netrukus susitiksiu su savo broliais. Su vienais esu susijęs 
priesaika, su kitais - kraujo ryšiu, bet jie visi man broliai. O mano tėvas... jis 
niekada nemanė, kad jam atiteks sostas, bet taip nutiko. Jis sakydavo, kad 
tai jam bausmė, kam nužudė savo brolį. Meldžiuosi, kad bent miręs jis būtų 
radęs ramybę, kurios neturėjo, kol buvo gyvas. Septonai gieda apie palai- 
mingą nebūtį, apie tai, kad nusimetame savo naštą ir keliaujame į tolimą 

šviesią šalį, kurioje galime juoktis, mylėti ir puotauti iki pasaulio pabaigos... 
O jei tokios šviesos ir medaus šalies nėra, jei už sienos, vadinamos mirtimi, 
mūsų laukia tik šaltis, tamsa ir kančios? 

Jis bijo, staiga suvokė Semas. 

— Tu nemiršti. Tik sergi. Liga pasitrauks. 

— Tik ne šį kartą, Semai. Sapnavau... Vidury nakties žmogus klausia vis- 
ko, ko nedrįsta teirautis dienos šviesoje. Pastaraisiais metais man liko už- 
duoti tik vieną klausimą. Kodėl dievai, atėmę man akis ir jėgas, pasmerkė 
gyventi toliau, šąlantį ir visų pamirštą? Kokia jiems nauda iš tokio sukriošu- 
sio senio? - Liesi, lyg oda aptrauktos šakelės Eimono pirštai virptelėjo. - Aš 
prisimenu, Semai. Vis dar prisimenu. 

Šie jo žodžiai, rodės, visai beprasmiški. 

— Ką prisimeni? 

- Drakonus, - sušnabždėjo Eimonas. - Jie buvo mano giminės šlovė ir 
sielvartas. 

- Paskutinis drakonas nugaišo tau dar negimus, - priminė jam Semas. - 
Kaip gali juos prisiminti? 

- Regiu juos sapnuose, Semai. Matau danguje kraujuojančią raudoną 
žvaigždę. Vis dar pamenu, kaip atrodo raudona spalva. Matau jų šešėlius 
ant sniego, girdžiu jų odinių sparnų šiugždėjimą, jaučiu jų karštą alsavimą. 
Mano broliai taip pat sapnuodavo drakonus ir tie sapnai visus juos pražudė. 
Semai, mes prisilietėme prie primirštų pranašysčių, prie stebuklų ir siaubo, 
kurių joks dabar gyvenantis žmogus negali tikėtis perprasti... arba... 

— Kas „arba ? - paklausė Semas. 

- „„arba ne. - Eimonas tyliai susijuokė. - Arba aš tiesiog senas, karš- 
čiuojantis ir mirštantis žmogus. - Jis užmerkė balsvas, nuvargusias akis, 
bet tuoj pat ir vėl atsimerkė. - Nereikėjo man palikti Sienos. Lordas Snou 
to galėjo ir nežinoti, bet aš privalėjau numatyti. Ugnis viską ryja, o šaltis 
saugo. Siena... Bet grįžti jau per vėlu. Už mano durų stovi Pašalietis ir ne- 
sileis nuvaromas. Tu buvai ištikimas tarnas. Padaryk man šią paskutinę, 
drąsos reikalaujančią paslaugą. Nueik prie laivų, Semai. Ir sužinok viską, 
ką gali, apie tuos drakonus. 

Semas ištraukė ranką iš senio gniaužtų. 

- Gerai. Jei taip nori... Tik... - Jis nerado žodžių. Negaliu atsisakyti. Be 
to, išėjęs jis galėtų Skudurininko uosto prieplaukose ir prie polių paieškoti 
Dareono. Pirmiausia surasiu Dareoną ir prie laivų eisime kartu. O grįždami 
parnešime valgyti, vyno ir malkų. Užkursime židinį ir pataisysime gero, karš- 
to valgio. Jis atsistojo. - Ką gi, turiu eiti. Jei reikia... Džilė liks čia. Džile, kol 
manęs nebus, užsišauk duris. - Už durų laukia Pašalietis. 

Glausdama kūdikį prie krūties Džilė linktelėjo ir jos akys priplūdo aša- 
rų. Ji tuoj vėl pravirks, dingtelėjo Semui. Šito jam buvo per daug. Jo kar- 
dasaitis kabojo ant sienos, pakabintas ant kablio šalia seno suskilusio rago, 

kurį jam davė Jonas. Grybštelėjęs kardasaitį, Semas jį prisijuosė, ant tuklių 
pečių užsimetė juodą vilnonį apsiaustą, nerangiai žengė pro duris ir garsiai 
nubildėjo mediniais laiptais, kurių pakopos nuo jo svorio gailiai girgždė- 
jo. Smuklėje buvo dvejos svečiams skirtos durys: vienos išėjo į gatvę, o ki- 
tos - prie kanalo. Semas išsmuko pro pirmąsias, kad aplenktų svečių menę, 
kurioje buvo šeimininkas, ir išvengtų nedraugiško jo žvilgsnio, kuriuo šis 
apdovanodavo visus užeigoje per ilgai užsibuvusius svečius. 

Lauke buvo šalta, tačiau naktis nebuvo tokia ūkanota kaip kelios anks- 
tesnės. Semas tuo labai džiaugėsi. Kartais žemę užklodavo toks tirštas rū- 
kas, kad žmogus net savo pėdų nematydavo. Kartą Semas vos stačia galva 
neįkrito į kanalą. 

Vaikystėje Semas skaitė Bravoso istoriją ir svajojo vieną gražią dieną į jį 
nukeliauti. Jis norėjo pamatyti iš jūros iškilusį rūstų ir bauginantį Titaną, 
siaura kaip gyvatė valtele kanalais praplaukti pro visus rūmus ir šventyklas, 
pasižiūrėti, kaip čionykščiai peštukai šoka vandenų šokį, kaip mėnesienoje 
blykčioja jų kalavijų ašmenys. Bet dabar, kai atsidūrė čia, nieko daugiau ne- 
norėjo, tik kuo greičiau išplaukti į Senmiestį. 

Pasikėlęs gobtuvą, besiplaikstančiais apsiausto skvernais, jis gatvių grin- 
diniu patraukė į Skudurininko uostą. Jo kardasaitis vis smuko ir, rodės, tuoj 
nukris jam ant kulkšnių, tad einant tekdavo vis trūktelėti jį aukštyn. Semas 
laikėsi mažesnių, tamsesnių gatvelių, kuriose buvo mažesnis pavojus ką 
nors sutikti, ir vis dėlto nuo kiekvienos prabėgančios katės jam apmirda- 
vo širdis... o Bravose kačių buvo nors vežimu vežk. Reikia surasti Dareoną, 
pagalvojo jis. Jis Nakties sargybos vyras, mano prisiekęs brolis; mudu drauge 
tikrai sugalvosime, ką daryti. Meisterį Eimoną apleido jėgos, o Džilė būtų 
mieste pasiklydusi, net jei nebūtų palūžusi iš sielvarto, bet Dareonas... Ne- 
turėčiau blogai apie jį galvoti. Gal Dareonas sužeistas, galbūt dėl to ir negrįžo. 
Gal nužudytas ir dabar tyso kokiame nors skersgatvyje, kraujo baloje, arba 
kniūbsčias plūduriuoja viename iš kanalų. Naktį mieste išdidžiai vaikščio- 
davo peštukai, apsirengę geriausiais drabužiais, tik ir laukiantys progos pa- 
rodyti, kaip geba kautis savo siauraašmeniais kardais. Vieni šokdavo kautis 
dėl menkiausios priežasties, kitiems ir tos nereikėjo; o Dareonas niekaip 
neprikąsdavo liežuvio ir buvo karštakošis, juolab išgėręs. Jeigu vyrukas geba 
padainuoti apie mūšius, tai dar nereiškia, kad jis moka kautis. 

Geriausios aludės, užeigos ir viešnamiai buvo įsikūrę netoli Raudonojo 
uosto ir Mėnulio tvenkinio, bet Dareonui labiau patiko Skudurininko uoste, 
kur smuklių savininkus būdavo lengviau prakalbinti bendrąja kalba. Semas 
paiešką pradėjo „Žaliojo ungurio“, „Juodojo baržos škiperio“ ir „Marogo“ 
smuklėse, kuriose Dareonas anksčiau buvo dainavęs. Bet nė vienoje iš jų 
dainiaus nerado. Prie Rūko namų buvo prišvartuotos kelios siauros kaip gy- 
vatės valtelės, laukiančios pasiplaukioti norinčių klientų, ir Semas pamėgi- 
no valtininkų paklausti, gal matė dainių juodais drabužiais, bet niekas iš jų 

Semo, kalbančio valyriškai, nesuprato. Arba nenorėjo suprasti. Semas kyšte- 
lėjo galvą į niūrų vyno rūsį, įsikūrusį po antra Nabo tilto arka, tokį ankštą, 
kad jame tilpo vos dešimt svečių. Bet Dareono tarp jų nebuvo. Tada užsuko 
ir į „Benamio“ užeigą, ir į „Septynių žibintų“ namus, ir į viešnamį, pavadin- 
tą „Kačių prieglauda“, ten sulaukė smalsių žvilgsnių, bet ne pagalbos. 

Išeidamas po raudonu „Kačių prieglaudos“ žibintu jis vos kaktomuša 
nesusidūrė su dviem jaunais vyrais. Vienas buvo juodbruvas, kitas šviesia- 
plaukis. Tamsiaplaukis kažką pasakė bravosiečių kalba. 

— Atsiprašau, - sumurmėjo Semas, - nesuprantu. 

Apimtas baimės, jis ėmė nuo jų trauktis. Septyniose Karalystėse kilmin- 
gi žmonės vilkėjo visokių spalvų ir atspalvių aksomais, šilkais bei atlasais, o 
valstiečiai ir kiti prasčiokai - šiurkščiais vilnoniais ir grubaus audimo ru- 
dais drabužiais. Bravose viskas buvo kitaip. Paprasti bravosiečiai vaikštinėjo 
išsipustę kaip povai, uždėję plaštakas ant kalavijų rankenų, o įtakingų žmo- 
nių drabužiai buvo juosvai pilki, violetiniai, taip tamsiai mėlyni, jog atrodė 
beveik kaip juodi, ar juodi kaip naktis be mėnesienos. 

— Mano draugas Tero sako, kad tu toks storas, jog jam net bloga, - išvertė 
šviesiaplaukis peštukas, vilkintis palaidinę, kurios viena pusė buvo pasiūta 
iš žalio aksomo, o kita - iš sidabruoto audinio. - Mano draugas Tero sako, 
kad nuo tavo kalavijo tarškėjimo jam skauda galvą. - Jis kalbėjo bendrąja 
kalba. Kitas peštukas, tamsiaplaukis su apsiaustu iš tamsiai raudono ir gel- 
tono brokato, kurio vardas, matyt, buvo Tero, vėl kažką pasakė bravosiečių 
kalba, o jo bičiulis nusijuokė ir išvertė: - Mano draugas Tero sako, kad ren- 
giesi per daug prabangiai savo padėčiai. Ar tu koks nors didis lordas, kad 
vilki juodus drabužius? | 

Semas norėjo dėti į kojas, bet jei būtų pamėginęs, tikriausiai būtų už- 
kliuvęs už nusmukusio kardasaičio ir suklupęs. Neliesk kalavijo, liepė sau 
jis. Bent pirštu palietus kalavijo rankeną, kuris nors iš peštukų tai būtų su- 
pratęs kaip kvietimą į dvikovą. Semas pamėgino rasti žodžių, kurie juos nu- 
ramintų. 

— Ne, aš ne... - tesugebėjo išlementi jis. 

- Jis ne lordas, - nuskambėjo vaikiškas balsas. - Jis tarnauja Nakties sar- 
gyboje, kvailiai jūs. Į šviesos ratą įžengė mergaitė, stumdama karutį, pilną 
jūrų dumblių; suskretusi, liesutė mergaitė susivėlusiais, seniai netrinktais 
plaukais, apsiavusi dideliais auliniais batais. - „Laimingajame uoste“ yra 
dar vienas, traukiantis dainas Jūreivio Žmonai, - paaiškino ji dviem peštu- 
kams. Tada kreipėsi į Semą: - Jeigu jie paklaus, kas yra gražiausia pasaulio 
moteris, sakyk, kad Lakštingala, kitaip jų kalavijų neišvengsi. Gal nori pirkti 
jūrų moliuskų? Austres jau pardaviau. 

— Neturiu pinigų, - prisipažino Semas. 

bičiulis išsiviepė ir vėl kažką pasakė bravosietiškai. - Mano draugas Tero 

nusiteikęs nedraugiškai. Būk mūsų geras storas bičiulis ir atiduok jam savo 
apsiaustą. 

— Nedaryk to, - įspėjo karutį stūmusi mergaitė, - nes paskui jie paprašys 
batų ir netrukus liksi visiškai nuogas. 

— Per garsiai kniaukiančios katytės nuskęsta kanaluose... - įspėjo ją švie- 
siaplaukis peštukas. 

— Tik ne tos, kurios turi nagus. - Ir staiga kairėje mergaitės rankoje žyb- 
telėjo peilio ašmenys - tokie pat ploni, kaip ir ji pati. Vaikinas, vardu Tero, 
kažką pasakė savo šviesiaplaukiam bičiuliui ir jiedu kikendami nuėjo. 

— Ačiū, - jiems nutolus padėkojo Semas. 

Mergaitė paslėpė peilį. 

- Jei naktį juosi kalaviją, tai reiškia, kad nori būti iškviestas į dvikovą. Ar 
norėjai su jais kautis? 

— Ne, - taip gailiai cyptelėjo Semas, kad supykęs ant savęs net suraukė 
antakius. 

- Ar tu tikrai iš Nakties sargybos? Dar niekada nesu mačiusi tokio kaip 
tu juodojo brolio. - Mergaitė mostelėjo į karutį. - Jei nori, atiduosiu likusius 
moliuskus. Jau tamsu, niekas jų nebenupirks. Plauki prie Sienos? 

- Į Senmiestį. - Semas paėmė vieną keptą moliuską ir godžiai prarijo. — 
Mes čia ieškome laivo. 

Moliuskas buvo skanus. Jis suvalgė dar vieną. 

- Prie tų, kurie neturi kalavijo, peštukai nesikabinėja. Net tokie pašle- 
mėkai kaip Tero ir Orbelis. 

— O kas esi tu? 

- Niekas. - Ji trenkė žuvimi. - Kadaise turėjau vardą, bet dabar neturiu. 
Jei nori, gali vadinti mane Kate. O kas tu toks? 

— Semvelis iš Tarlių giminės. Tu moki bendrąją kalbą. 

— Mano tėvas buvo „Naimirijos“ irklininkų vadas. Vienas peštukas jį 
nužudė už tai, kad pasakė, jog mano motina gražesnė už Lakštingalą. Nė 
vienas iš tų pašlemėkų, kuriuos sutikai, nėra tikras žudikas. Vieną gražią 
dieną aš perrėšiu jam gerklę. Kapitonas pareiškė, girdi, „Naimirijoje“ mažos 
mergaitės nereikalingos, tad išlaipino mane Bravose. Bruskas priėmė mane 
į darbą ir davė karutį. - Ji pakėlė akis į Semą. - Kuriuo laivu plauksite? 

— Sumokėjome už kelionę „Ledi Ušanoroje“. 

Mergaitė prisimerkusi įtariai jį nužvelgė. 

— Tas laivas jau išplaukė. Argi nežinai? Jau prieš kelias dienas. 

Žinau, norėjo pasakyti Semas. Jiedu su Dareonu stovėjo krantinėje žiū- 
rėdami, kaip švytruoja irklai jų laivo, plaukiančio link Titano ir atviros jū- 
ros. „Ką gi, - tarė dainius, - štai ir viskas.“ Jei Semas būtų buvęs narsesnis, 
būtų įstūmęs jį į vandenį. Kai reikėdavo įkalbėti merginas nusirengti, Da- 
reono liežuvis būdavo kaip medumi teptas, bet kapitono kajutėje kalbėti ir 
įtikinėti bravosietį, kad jų palauktų, kažkodėl teko vien Semui. 

- Jau tris dienas pralaukiau to senio, - atšovė kapitonas. - Mano triumai 
pilni, o vyrai atsisveikindami jau išdulkino savo žmonas. „Ledi“ išplauks 
per potvynį, nesvarbu, ar su jumis, ar be jūsų. 

— Prašau... - maldavo Semas. - Prašau, palauk tik dar kelias dienas. Kol 
meisteris Eimonas atgaus jėgas. 

- Jis nebeturi jėgų. - Praeitą vakarą kapitonas buvo užsukęs į užeigą ir 
pats matė meisterį Eimoną. - Jis senas ir ligotas, o aš nenoriu, kad mirtų 
ant „Ledi“ denio. Pasilikite su juo arba palikite jį Bravose, man tas pats. Aš 
išplaukiu. - Dar blogiau buvo tai, jog kapitonas atsisakė atiduoti už kelionę 
sumokėtus pinigus - sidabrą, kuris buvo skirtas tam, kad jie saugiai pasiek- 
tų Senmiestį. - Nusipirkote pačią geriausią kajutę. Ji čia, laukia jūsų. Jei ne- 
norite jos užimti, aš dėl to nekaltas. Kodėl turėčiau patirti nuostolį? 

Dabar jau būtume pasiekę Prieblandos Slėnį, niūriai pagalvojo Semas. 
Ojei būty pūtę palankūs vėjai, gal net ir Pentosą. 

Bet mergaitei su karučiu visa tai negalėjo rūpėti. 

- Sakei, matei dainių... 

- „Laimingame uoste“. Jis ketina vesti Jūreivio Žmoną. 

— Vesti?! 

- Ji į lovą eina tik su tais, kurie ją veda. 

- Kur tas „Laimingasis uostas“? 

- Priešais „Mimo laivą“. Galiu nuvesti. 

- Aš kelią žinau. - „Mimo laivą“ Semas buvo matęs. Dareonas negali ves- 
ti! Jis davė priesaiką! - Turiu eiti. 

Ir jis pasileido tekinas. Grindinio akmenys buvo slidūs, o kelias netrum- 
pas. Netrukus Semas jau pūtavo, o jam už nugaros garsiai plakėsi didelio 
juodo apsiausto skvernai. Bėgant viena ranka jam teko prilaikyti kardasaitį. 
Keli žmonės, kuriuos Semas sutiko, nulydėjo jį smalsiais žvilgsniais, o viena 
jį pamačiusi katė išrietė nugarą ir sušnypštė. Kol pribėgo laivą, Semas vos 
laikėsi ant kojų. „Laimingasis uostas“ buvo įsikūręs skersgatvyje kitapus. 

Vos tik jis, įraudęs ir uždusęs, įkėlė koją į užeigą, jam ant kaklo pakibo 
vienaakė moteris. 

— Ne, - sudraudė ją Semas, - aš ne to čia atėjau. 

Ji kažką pasakė bravosiečių kalba. 

- Šios kalbos aš nemoku, - valyriškai paaiškino jai Semas. 

Židinyje spragsėjo ugnis, visur degė žvakės. Kažkas čirpino smuiką, be 
to, Semas pamatė dvi merginas, susikibusias rankomis ir šokančias aplink 
raudonąjį žynį. Vienaakė moteris prispaudė krūtis jam prie krūtinės. 

- Liaukis! Aš čia ne to atėjau! 

— Semai! - staiga nuskambėjo pažįstamas Dareono balsas. - Ina, nelįsk 
prie jo, tai Semas Žudikas. Mano prisiekęs brolis! 

Vienaakė moteris atšlijo, nors plaštaką tebelaikė uždėjusi jam ant dilbio. 
Viena iš šokėjų šūktelėjo: „Jei nori, jis gali ir mane nužudyti“, o kita tarė: 


376 GEORGE R. R. MARTIN 


„Kaip manai, ar jis leistų man. paliesti savo kalaviją?“ Joms už nugarų ant 
sienos buvo nupieštas ryškiai raudonas burinis laivas, kurio įgulą sudarė 
nuogos, tik ilgaauliais batais iki šlaunų avinčios moterys. Tirošietis jūreivis 
buvo padauginęs, nuvirtęs užeigos kampe ir knarkė pūsdamas į vešlią rudą 
barzdą. Kitame kampe pagyvenusi moteris didžiulėmis krūtimis išdykavo 
su galingo stoto vyru iš Vasaros salų, apsitaisiusiu juodomis ir ryškiai rau- 
donomis plunksnomis puoštais drabužiais. O svečių menės vidury sėdėjo 
Dareonas, pasisodinęs ant kelių moterį, ir nosimi braukė jai kaklą. Ji buvo 
užsimetusi ant pečių juodą jo apsiaustą. 

- Žudike, - apgirtęs, vos apversdamas liežuvį prabilo dainius, - eikš, 
susipažink su mano ledi žmona. - Jo plaukai buvo susitaršę, veide švietė 
paika šypsena. - Dainavau jai meilės dainas. Kai aš dainuoju, moterims 
kojas pakerta. Argi galėjau atsispirti tokiai gražuolei? - Jis pabučiavo mer- 
giną į nosį. - Žmonele, pabučiuok Žudiką, jis mano brolis. - Kai mergi- 
na nulipo Dareonui nuo kelių, Semas pamatė, kad po apsiaustu ji visiškai 
plika. - Tik nepradėk glamonėti mano žmonos, Žudike, - juokais įspėjo 
Dareonas. - Bet jei norėtum kurios nors iš jos seserų, nesivaržyk. Rodos, 
monetų dar turiu. 

Monetų, už kurias galėjai nupirkti mums maisto, dingtelėjo Semui, mone- 
ty, už kurias galėjome nusipirkti malkų, kad meisteriui Eimonui būtų šilta. 

- Ką tu padarei?! Negali vesti. Davei priesaiką, kaip ir aš. Už tai prie Sie- 
nos tau galvą nuims. 

- Mudu susituokėme tik vienai nakčiai, Žudike. Už tai net Vesterose 
niekas nerenčia galvos. Argi niekada nebuvai Kurmių mieste atsikasti po 
žemėmis glūdinčių lobių? 

— Ne. - Semas nuraudo. - Aš niekada... 

— O kaipgi tavo tyržmogė mergiotė? Vis tiek turėjai kokį kartą ją išdul- 
kinti. Tiek naktų praleidote miške, susiglaudę po viena antklode... Nesakyk, 
kad nė karto neįkišai. - Dainius mostelėjo į kėdę. - Sėskis, Žudike. Išgerk 
vyno. Pasirink kekšę. Jei nori, ir abi. 

Bet vyno Semas nenorėjo. 

- Žadėjai grįžti dar prieš sutemstant. Parnešti vyno ir valgio. 

— Tai štai kaip tu nužudei Kitą! Priekaištavai jam tol, kol šis neišlaikęs 
numirė? - nusijuokė Dareonas. - Ji yra mano žmona, o ne tu. Jei nenori 
išgerti už mano santuoką, dink iš čia. 

— Eime, - įsakmiai tarė Semas. - Meisteris Eimonas pabudo ir nori su- 
žinoti apie tuos drakonus. Jis šneka apie kraujuojančias žvaigždes, baltus 
šešėlius, apie sapnus ir... Jei pavyktų daugiau sužinoti apie tuos drakonus, jį 
tai nuramintų. Padėk man. 

— Rytoj. Tik ne pirmą savo vestuvių naktį. - Dareonas svirduliuodamas 
atsistojo, paėmė už rankos savo nuotaką ir, ternpdamas merginą iš paskos, 
žengė prie laiptų. 

Semas pastojo jam kelią. 

— Tu pažadėjai, Dareonai. Davei priesaiką. Esi mano brolis. 

— Vesterose. Ar tau Bravosas panašus į Vesterosą? 

— Meisteris Eimonas... 

- „miršta. Tas dryžuotas žiniuonis, kuriam sukišai visą mūsų sidabrą, 
taip ir pasakė. - Dareonas nepatenkintas sučiaupė lūpas. - Pasiimk merginą 
arba dink iš čia, Semai. Tu žlugdai mano vestuves. 

— Aš išeisiu, - linktelėjo Semas, - bet tik kartu su tavimi. 

— Ne, su tavimi daugiau neturiu jokių reikalų. Ir juodi drabužiai man jau 
įkyrėjo. - Dareonas nutraukė nuo plikos savo nuotakos apsiaustą ir sviedė jį 
Semui į veidą. - Štai. Apklok tuo skuduru senį, kad jam būtų bent kiek šil- 
čiau. Man to apsiausto nebereikės. Netrukus apsivilksiu aksomo drabužius. 
O dar po metų vilkėsiu kailinius ir valgysiu... 

Ir tada Semas jam trenkė. 

Net nespėjo pagalvoti, ką daro. Rodos, ranka pati pakilo, plaštaka susi- 
gniaužė ir kumštis dunkstelėjo dainiui į veidą. Dareonas nusikeikė, plika 
jo žmona klyktelėjo, o Semas puolė dainių ir aukštielninką parvertė jį ant 
žemo stalo. Jiedu buvo beveik vienodo ūgio, bet Semas svėrė vos ne dvi- 
gubai daugiau ir pagaliau buvo per daug įsiutęs, kad bijotų. Jis kelis kartus 
smogė dainiui į veidą ir į pilvą, o tada abiem rankomis ėmė daužyti jį per 
pečius. Kai Dareonas sučiupo jo riešus, Semas smogė galva ir prakirto jam 
lūpą. Dainius paleido riešus, ir Semas sugurino jam nosį. Kažkur juokė- 
si vyras, plūdosi moteris. Muštynės prislopo, tarsi jiedu būtų dvi juodos 
musės, įklimpusios į sakus. Paskui kažkas Semą atplėšė nuo dainiaus krū- 
tinės. Semas smogė ir tam vyrui, bet tada kažkas sunkiu daiktu tvojo jam 
per galvą. 

Jis atsipeikėjo lauke, stačia galva skriedamas per rūką. Akimirką pama- 
tė žemiau tyvuliuojant juodą vandenį. Paskui kanalas staiga priartėjo ir jis 
pūkštelėjo veidu į vandenį. 

Semas grimzdo į dugną kaip kirvis, kaip akmuo, kaip uolos nuoskila. 
Tamsaus, šalto ir sūraus vandens pritekėjo jam į akis ir į nosį. Kai pamėgino 
šauktis pagalbos, vanduo užpylė ir burną. Spardydamasis ir žiopčiodamas, 
jis apsivertė, o jam iš nosies kilo oro burbulai. Plauk, liepė jis sau, plauk. 
Sūrus vanduo graužė akis, o kai atsimerkdavo, akino. Jis akimirkai iškilo į 
paviršių ir įkvėpė, viena ranka beviltiškai plakdamas vandenį, o kita mėgin- 
damas kaip nors įsitverti kanalo sienos. Bet akmenys buvo glitūs ir slidūs ir 
įsikibti jam nepavyko. Jis vėl ėmė skęsti. 

Nuo vandens akimirksniu peršlapo drabužiai ir Semas visu kūnu jautė 
šaltį. Kardasaitis nuslydo kojomis ir supančiojo jam kulkšnis. Tuoj nuskęsiu, 
pagalvojo jis, apimtas aklos, juodos panikos. Vėl ėmė maskatuoti rankomis 
ir kojomis, mėgindamas iškilti į vandens paviršių, bet netrukus veidu tren- 
kėsi į kanalo dugną. Plaukiu aukštyn kojomis, suprato jis, skęstu. Po viena 

maskatuojančia jo ranka tarp pirštų kažkas praslydo - lyg ungurys, lyg ki- 
tokia žuvis. Negaliu nuskęsti, be manęs meisteris Eimonas mirs, o Džilė liks 
visai viena. Turiu išplaukti, turiu... 

Pasigirdo garsus pliūkštelėjimas ir kažkas jį apkabino per pažastis ir krū- 
tinę. Ungurys, pirmiausia dingtelėjo Semui, mane pačiupo ungurys ir nusi- 
temps į dugną. Jis prasižiojo rėkti ir gurkštelėjo dar truputį kanalo vandens. 
Aš nuskendau, buvo paskutinė jo mintis. O dievai, būkite man geri, aš nu- 
skendau. 

Kai atsimerkė, Semas susivokė gulintis aukštielninkas, o stambus juo- 
daodis vyras iš Vasaros salų niurkė jam pilvą dideliais kaip kumpiai kumš- 
čiais. Liaukis, man skauda, pamėgino sušukti Semas. Bet vietoj žodžių iš 
burnos pliūptelėjo vanduo ir jis įkvėpė truputį oro. Jis buvo kiaurai per- 
mirkęs, drebėjo, be to, gulėjo ant grindinio akmenų kanalo vandens baloje. 
Vyras iš Vasaros salų vėl spustelėjo jam pilvą, ir Semui iš nosies pliūptelėjo 
dar vandens. 

- Liaukis, - šiaip taip ištarė Semas. - Aš nenuskendau. Nenuskendau. 

- Nenuskendai, - Gelbėtojas pasilenkė prie jo - didžiulis, juodas ir var- 
vantis. - Tu skolingas Ksondui daug plunksnų. Vanduo sugadino puikųjį 
Ksondo apsiaustą. 

Semas ir pats matė, jog tai tiesa. Plunksnomis puoštas apsiaustas buvo 
prilipęs prie plačių vyro pečių, permirkęs ir supurvintas. 

— Aš nenorėjau... 

— „plaukti? Ksondas matė. Per daug taškeisi. Storuliai turėtų plūduriuo- 
ti vandens paviršiuje. - Stambia juoda ranka jis čiupo Semą už liemenės ir 
pastatė ant kojų. - Ksondas dirba kapitono padėjėju „Cinamono vėjyje“. Ir 
moka daug kalbų, nors tik po truputį. Ksondas juokėsi, kai pamatė, kaip 
daužai dainių. Ir Ksondas viską girdi. - Jis plačiai nusišypsojo, tvykstelėjo 
balti dantys. - Ksondas žino apie tuos drakonus. 


DŽEIMIS 


ikėjausi, kad ta bjauri barzda tau jau bus nusibodusi. Taip apžėlęs, tu 
panašus į Robertą. 

Jo sesuo gedulo drabužius iškeitė į nefrito žalumo suknią su myrietiškų 
nėrinių rankovėmis. Jai ant kaklo, užvertas ant auksinės grandinėlės, kabėjo 
balandžio kiaušinio didumo smaragdas. 

— Roberto barzda buvo juoda. O maniškė gelsva. 

— Gelsva? Gal - žilsva? - Sersėja išpešė plauką jam iš pabarzdės ir iškėlė. 
Jis buvo žilas. - Tu visai netekai spalvų, broli. Tapai šmėkla, išblyškusiu ir 
luošu padaru. Ir tokiu bekrauju, apsirengusiu vien baltai. - Ji sprigtelėjusi 
numetė plauką. - Man labiau patiktų, jei dėvėtum tamsiai raudonus ir auk- 
so spalvos drabužius. 

Man patiktų, jei būtum įdegusi saulėje ir tavo oda ristysi vandens lašai. 
Džeimis norėjo ją pabučiuoti, paimti ant rankų, nunešti į miegamąjį, numes- 
ti ant lovos... ji dulkinasi su Lanseliu, Osmundu Ketlbleku ir Mėnuliuku... 

— Noriu sudaryti su tavimi sandėrį. Išlaisvink mane nuo mano pareigos, 
ir mano skustuvas - tavo paslaugoms. | 

Sersėja kietai sučiaupė lūpas. Ji gurkšnojo karštą, prieskoniais pagardin- 
tą vyną ir kvepėjo muskato riešutu. 

— Drįsti derėtis su manimi dėl tokių smulkmenų? Ar privalau priminti, 
jog esi prisiekęs man paklusti? 

— Esu prisiekęs ginti karalių. Mano vieta - šalia jo. 

— Tavo vieta ten, kur jis tave siunčia. 

— Tomenas antspauduoja kiekvieną dokumentą, kurį pakiši jam po no- 
simi. Tai tavo darbas ir, be to, tikra kvailystė. Kam skirti Daiveną Vakarų 
sergėtoju, jei juo nepasitiki? 

Sersėja klestelėjo į krėslą prie lango. Jai už nugaros Džeimis matė aprū- 
kusius Rankos bokšto griuvėsius. 

- Iš kur tas nenoras, sere? Ar tik kartu su plaštaka nebūsi praradęs ir 
drąsos? 

- Prisiekiau ledi Stark, kad prieš Starkus arba Tulius daugiau niekada 
nepakelsiu ginklo. 

- Tą priesaiką davei girtas, be to, tau į gerklę buvo įremti kalavijo aš- 
menys. į 

— Kaip galiu ginti Tomeną su juo nebūdamas? 

— Gali ginti karalių kovodamas su jo priešais. Tėvas visada sakydavo, kad 
vikrus kalavijo kirtis yra geresnė gynyba už skydą. Nors, žinoma, kalavijo 
kirčiams reikalinga ranka. Ir vis dėlto net luošas liūtas gali įvaryti baimės. 

Noriu Riverano. Noriu, kad Brindenas Tulis būtų arba sukaustytas grandi- 
nėmis, arba nužudytas. Be to, kažkas turi padaryti tvarką Harenhole. Mums 
skubiai reikalingas Vilis Manderlis, jei tik jis gyvas ir tebėra nelaisvėje, bet 
pilies įgula neatsakė nė į vieną mūsų siųstų varnų žinią. 

- Harenhole įsikūrę Gregorio vyrai, - priminė jai Džeimis. - Kalnas 
mėgo tik tuos, kurie yra žiaurūs ir kvaili. Varnus jie greičiausiai suvalgė su 
visomis žiniomis. 

- Todėl ir siunčiu tave. Jie gali suvalgyti ir tave, narsusis broli, bet ti- 
kiuosi, kad jiems sustos skrandžiai. - Sersėja persibraukė per suknios si- 
joną. - Taip pat noriu, kad, kol tavęs nebus, karaliaus sargybai vadovautų 
seras Osmundas. 

„kiek žinau, ji dulkinasi su Lanseliu, Osmundu Ketlbleku ir Mėnuliuku... 

— Ne tu paskirsi vadą. Jei man teks išvykti, vadovavimą karaliaus sargy- 
bai perims seras Loras. 

— Kas tai? Pokštas? Juk žinai, kaip nemėgstu sero Loro. 

- Jei nebūtum Beilono Svono išsiuntusi į Dorną... 

- Jis man ten reikalingas. Tais dorniečiais negalima pasitikėti. Raudo- 
noji Angis kovėsi už Tirioną, o gal jau pamiršai? Nepaliksiu savo dukters jų 
malonei. Ir neleisiu, kad karaliaus sargybai vadovautų Loras Tairelis. 

- Seras Loras tris kartus pranašesnis vyras už serą Osmundą. 

— Tavo vyriškumo ir pranašumo supratimas truputį pasikeitė, broli... 

Džeimio krūtinėje sukilo pyktis. 

- Tiesa, Loras geidulingai nespokso į tavo papus, kaip seras Osmundas, 
bet nemanau... 

— Tai pagalvok. - Ir Sersėja tėškė jam per skruostą. 

Džeimis nė nemėgino gintis. 

— Matau, man reikia vešlesnės barzdos, kad sušvelnintų karalienės gla- 
mones. 

Jis troško nuplėšti Sersėjai suknią ir jos smūgius paversti bučiniais. Buvo 
tai daręs anksčiau, tada, kai dar turėjo abi rankas. 

Žalios karalienės akys buvo šaltos kaip ledas. 

— Geriau jau eik, sere. 

„su Lanseliu, Osmundu Ketlbleku ir Mėnuliuku... 

— Ar tu ne tik luošas, bet ir kurčias? Durys tau už nugaros, sere, rasi jas 
pats. 

— Kaip įsakysi. 

Džeimis apsisuko ir paliko ją vieną. 

Kažkur dievai kvatojosi. Jis žinojo, kad Sersėja nemėgsta, jei kas nors jai 
trukdo. Švelnesni žodžiai gal būtų ją paveikę, bet pastaruoju metu vien pa- 
matęs seserį Džeimis nesitverdavo pykčiu. 

Viena vertus, Džeimis džiaugėsi, kad išvyks iš Karaliaus Uosto. Jam ne- 
patiko aplink Sersėją besisukiojančių padlaižių ir kvailių draugija. „Ma- 

žiausioji taryba“ — štai kaip, anot Adamo Marbrando, jie buvo vadinami 
Blusyne. O Kiburnas... nors ir išgelbėjo Džeimiui gyvybę, vis tiek tebebuvo 
Kruvinasis Juokdarys. „Kiburnas turi savų paslapčių, - įspėjo jis Sersėją. 
Bet ši tik nusijuokė ir atsakė: „Mes visi jų turime, broli.“ 

„kiek žinau, ji dulkinasi su Lanseliu, Osmundu Ketlbleku ir Mėnuliuku... 

Prie Raudonojo bokšto arklidžių Džeimio laukė keturiasdešimt riterių 
ir tiek pat ginklanešių. Pusė iš jų buvo vakariečiai, prisiekę ištikimybę La- 
nisteriams, kiti - buvę priešai, visai neseniai tapę abejotinais draugais. Se- 
ras Dermotas iš Lietaus Miško iškėlęs laikė Tomeno vėliavą, o Raudonasis 
Ronetas Koningtonas - baltą karaliaus sargybos vėliavą. Peidžas, Paiperis ir 
Pekldonas dalijosi garbe būti lordo vado ginklanešiais. „Tegul draugai būna 
tau už nugaros, o priešai ten, kur juos matytum“, - kadaise jam patarė Sam- 
neris Kreikholas. O gal tai buvo tėvo žodžiai? 

Džeimio jojamas žirgas buvo juodbėris, jo karo žirgas - puikus širmas 
eržilas. Džeimis jau daugelį metų nė vienam iš savo žirgų nebuvo davęs var- 
do; jis matė pernelyg daug mūšiuose žūvančių žirgų, o kai duodavai jiems 
vardus, ištverti jų netektį būdavo dar sunkiau. Bet kai jaunasis Paiperis ėmė 
juos vadinti Garbe ir Šlove, Džeimis tik nusijuokė ir leido žirgams vardus 
palikti. Šlovė turėjo puošnią, kaip Lanisteriams dera, tamsiai raudoną gū- 
nią; Garbė buvo padabinta karaliaus sargybai pritinkančiais baltais papuo- 
šimais. Kol Džeimis įsėdo į balną, Džosminas Pekldonas palaikė jojamo 
žirgo vadeles. Ginklanešys buvo liesas kaip šakalys, ilgomis rankomis ir ko- 
jomis, seniai netrinktais pilkšvais kaip pelės plaukais ir minkštais barzdos 
pūkeliais apžėlusiais skruostais. Jo apsiaustas buvo tamsiai raudonos, La- 
nisterių giminės spalvos, bet po juo buvo matyti dešimt tamsių jo giminės 
kefalių geltoname fone. 

— Milorde, - paklausė jaunuolis, - ar pageidausi savo naujos rankos? 

- Prisisek ją, Džeimi, - paragino seras Kenosas iš Keiso. - Pamojuok ja 
prasčiokams, tegul turi ką papasakoti savo vaikams. 

- Nenoriu. - Džeimis neketino rodyti prasčiokų miniai auksinės apgau- 
lės. Tegul mato bigę. Tegul pasižiūri į luošį. - Bet nesivaržyk ir užvaduok 
mane, sere Kenosai. Jei tau patinka, mojuok abiem rankomis ir maskatuok 
abiem kojomis. - Kaire ranka suėmęs vadeles, jis apsuko žirgą. - Peinai! - 
visiems rikiuojantis šūktelėjo. - Josi šalia manęs. 

Seras Ilinas Peinas prisigretino prie Džeimio, bet atrodė tarsi į puotą pa- 
tekęs elgeta. Jo šarviniai marškiniai buvo seni ir surūdiję, užvilkti ant sutep- 
tos kietintos odos palaidinės. Nei ant žmogaus, nei ant žirgo nebuvo maty- 
ti jokio herbo; Peino skydas buvo toks sukapotas ir apdaužytas, jog sunku 
buvo pasakyti, kokios spalvos dažais jis kadaise buvo nudažytas. Niūria 
veido išraiška ir giliai įdubusiomis, tuščiu žvilgsniu žvelgiančiomis akimis, 
seras Ilinas galėjo būti palaikytas įsikūnijusia mirtimi... ir jau daug metų iš 
tiesų buvo ja laikomas. 

Tačiau dabar viskas pasikeitė. Seras Ilinas buvo pusė Džeimio gauto atly- 
gio už tai, kad vykdytų mažojo karaliaus įsakymą kaip geras ir klusnus lordas 
vadas. Kita pusė jo atlygio buvo seras Adamas Marbrandas. „Man tų vyrų 
reikia, - pareiškė jis seseriai, o Sersėja nesipriešino. Greičiausiai ji džiaugia- 
si, kad gali jų atsikratyti. Seras Adamas buvo Džeimio vaikystės draugas, o 
tylusis budelis priklausė jų tėvui, jei tik... apskritai kam nors priklausė. Pei- 
nas buvo rankos sargybos kapitonas, kai kažkas nugirdo jį giriantis, kad iš 
tiesų Septynias Karalystes valdo lordas Taivinas ir kad tai jis sako karaliui 
Eiriui, ką ir kaip daryti. Už tai Eiris Targarienas išlupo Peinui liežuvį. 

- Atidarykite vartus, - tarė Džeimis ir Stipruolis Šernas griausmingu 
balsu pakartojo: „ATIDARYKITE VARTUS!“ 

Kai tratant būgnams ir griežiant smuikams pro Purvo vartus išžygiavo 
Meisas Tairelis, gatvėse susirinko tūkstančiai žmonių išlydėti jo džiaugs- 
mingais šūksniais. Maži berniukai sekė iš paskos, žygiavo šalia Tairelio ka- 
rių aukštai iškėlę galvas, kaldami padais, o jų seserys, žiūrėdamos pro lan- 
gus, siuntė oro bučinius. 

Bet šiandien viskas buvo kitaip. Jiems jojant pro šalį, kelios kekšės pa- 
kvietė užsukti, o pyragėlių pardavėjas paleido gerklę siūlydamas savo pre- 
kes. Batsiuvių aikštėje du nudriskę žvirbliai pamokslavo keliems šimtams 
susibūrusių prasčiokų ir garsiai šaukdami skelbė prakeikimą bedieviams ir 
demono garbintojams. Minia prasiskyrė praleisti karių kolonos. Žvirbliai ir 
kurpiai nulydėjo juos blausiais žvilgsniais. 

- Jiems patinka rožių kvapas, bet liūtų jie nemėgsta, - tarė Džeimis. — 
Tikiuosi, kad mano sesuo bus išmintinga ir atkreips į tai dėmesį. 

Seras Ilinas nieko neatsakė. Ilgoje kelionėje jis - tobula draugija. Galėsiu 
mėgautis mudviejų pokalbiu. 

Dauguma būrio vyrų laukė Džeimio anapus gynybinių miesto sienų; se- 
ras Adamas Marbrandas su savo raiteliais, seras Stefonas Sviftas ir kariuo- 
menės maisto atsargų vilkstinė, senojo sero Bonifero Gerojo Šventoji Šimti- 
nė, raitieji Sarsfildo lankininkai, meisteris Gulianas su varnų pilnais narvais 
ir du šimtai sunkiųjų raitininkų, vadovaujamų sero Flemento Brakso. Aps- 
kritai paėmus, tai nebuvo gausi kariuomenė, mat iš viso ją sudarė mažiau 
nei tūkstantis vyrų. Bet prie Riverano viską lėmė ne kariuomenės gausa. 
Lanisterių kariuomenė ir dar didesnės Frėjų pajėgos jau laikė apsiautusios 
pilį; sprendžiant iš paskutinio juos pasiekusio varno atneštos žinios, pilį ap- 
siautusiai kariuomenei trūko maisto. Brindenas Tulis, prieš pasislėpdamas 
už savo pilies sienų, sunaikino visa, kas apylinkėse buvo valgoma. 

Tiesa, daug darbo jis neturėjo. Sprendžiant iš to, ką Džeimis matė kitose 
upių kraštų vietovėse, retai kur javų laukas nebuvo sudegintas, retas miestas 
liko neapiplėštas, reta mergina neišprievartauta. O dabar mieloji sesuo siun- 
čia mane baigti Eimorio Lorčo ir Gregorio Kligeino pradėto darbo. Džeimiui 
tai labai nepatiko. 

Karaliaus Uosto prieigose Karališkajame kelyje turėjo būti saugu, kiek 
šiais neramiais laikais tai buvo įmanoma, ir vis dėlto Džeimis pasiuntė Mar- 
brandą ir jo raitelius pasižvalgyti po apylinkes. 

— Kuždesių miške Robas Starkas užklupo mane nepasiruošusį, - tarė 
jis. - Daugiau taip niekada nenutiks. 

— Nenutiks, duodu žodį. - Buvo akivaizdu, kad, vėl sėdęs į balną ir vilkė- 
damas dulsvai pilką savo giminės, o ne aukso spalvos vilnonį miesto sargy- 
bos apsiaustą, Marbrandas jautė palengvėjimą. - Jei koks nors priešas pri- 
slinks arčiau nei per keliolika mylių, iš karto tau apie jį pranešiu. 

Džeimis kuo griežčiausiai įsakė, kad nė vienas karys nepaliktų kolonos 
be jo leidimo. Mat kitaip, - jis tai žinojo, - jauni lordai ims nuobodžiau- 
ti ir netrukus pasileis šuoliais per laukus, vaikydami galvijus ir trypdami 
javus. Miesto apylinkėse dar galėjai išvysti karvių ir avių, ant vaismedžių 
kybančių obuolių ir uogomis aplipusių krūmų, keliu dardančių arkliais ir 
jaučiais traukiamų vežimų. Bet toliau nuo miesto vaizdas toli gražu nebuvo 
toks malonus akiai. 

Jodamas kolonos priekyje, šalia tylinčio kaip žuvis sero Ilino Peino, 
Džeimis jautėsi beveik patenkintas. Saulė šildė jam nugarą, o vėjas glostė 
plaukus nelyginant moters pirštai. Mažajam Lu Paiperiui prišuoliavus neši- 
nam pilnu šalmu gervuogių, Džeimis saują jų suvalgė, o kitas liepė vaikinu- 
kui pasidalyti su kitais ginklanešiais ir seru Ilinu Peinu. 

Tylėdamas Peinas, rodės, jautėsi taip pat patogiai, kaip ir vilkėdamas ap- 
rūdijusius šarvinius marškinius ir kietintos odos palaidinę. Jo žirgo kanopų 
kaukšėjimas ir į makštis įkišto kalavijo žvangtelėjimas kaskart, kai Peinas, 
sėdėdamas balne, pakeisdavo kūno padėtį, buvo vieninteliai jo skleidžiami 
garsai. Nors jo raupų išėstas veidas buvo niūrus, o akys šaltos kaip žiemos 
ežero ledas, Džeimis jautė, kad seras Ilinas džiaugiasi, galėdamas joti drau- 
ge. Leidau jam rinktis, prisiminė Džeimis. Jis galėjo man atsakyti ir likti ka- 
raliaus teisingumo vykdytoju. 

Sero Ilino paskyrimas į šias pareigas buvo Roberto Barateono vestuvinė 
dovana jo nuotakos tėvui ir šiaip šilta vietelė - tarsi atlygis Peinui už praras- 
tą liežuvį tarnaujant Lanisterių giminei. Ilgainiui jis tapo puikiu budeliu. Nė 
vienos egzekucijos neįvykdė atmestinai ir jam retai prireikdavo užsimoti 
antrą kartą. Be to, tas jo tylėjimas visiems varė baimę. Retas kuris vyras taip 
puikiai tiko šioms pareigoms, kaip seras Ilinas Peinas. 

Nusprendęs pasiimti jį drauge, Džeimis Išdaviko tako gale susirado sero 
Ilino buveinę. Budelis buvo įsikūręs viršutiniame aukšte žemo ir drūto pus- 
apvalio bokšto, padalyto į celes, skirtas kaliniams, kuriems reikėjo didesnių 
patogumų: į nelaisvę patekusiems riteriams ir lordams, laukiantiems, kol 
bus paleisti už išpirką arba su kuo nors apkeisti. Įėjimas į tikruosius po- 
žemius buvo pirmame aukšte, už vienų kaltinės geležies ir antrų medinių, 
suskilusių ir papilkėjusių, durų. Tarp tų dvejų durų buvo kambariai, kuriais 

naudojosi vyriausiasis kalėjimo prižiūrėtojas, lordas išpažinčių klausytojas 
ir karaliaus teisingumo vykdytojas. Pastarasis kartu buvo ir budelis, tačiau, 
pagal tradiciją, jis taip pat vadovavo požeminiam kalėjimui ir jame dirban- 

"Vadovo užduočiai seras Ilinas Peinas buvo visiškai netinkamas žmogus. 
Kadangi nemokėjo nei skaityti, nei rašyti, o kalbėti negalėjo, vadovauti po- 
žeminiam kalėjimui jis patikėjo savo pavaldiniams, kad ir kokie niekšeliai 
jie buvo. Lordo išpažinčių klausytojo karalystėje nebuvo nuo Dareono An- 
trojo laikų, o paskutinis vyriausiasis kalėjimo prižiūrėtojas buvo audinių 
pirklys, nusipirkęs šį postą iš Mažojo Piršto valdant karaliui Robertui. Be 
jokios abejonės, kelerius metus užėmęs šį postą, pirklys susižėrė gražaus pi- 
nigo ir būtų susižėręs dar daugiau, jei nebūtų padaręs klaidos ir susimokęs 
su keliais kitais turtingais kvailiais atiduoti Geležinį sostą Staniui. Jie vadino 
save „Elnio žmonėmis“, tad Džofas liepė vinimis prikalti jiems prie galvų 
elnių ragus ir pakabinti permetus per miesto gynybines sienas. Tad atra- 
kinti Džeimiui požemio duris ir siaurais laiptais nuvesti į bokštą, kuriame 
jau penkiolika metų gyveno Ilinas Peinas, teko Reniferiui Longvotersui, vy- 
riausiam požeminių kalėjimų prižiūrėtojui iškrypusia nugara, įkyriai tvirti- 
nusiam, kad jo gyslomis teka „lašelis drakonų kraujo“. 

Kambariuose trenkė gendančiu maistu, o ant grindų paklotose nen- 
drėse knibždėjo parazitai. Įkėlęs koją į kambarį, Džeimis vos neužmynė 
žiurkės. Didysis Peino kalavijas buvo padėtas ant iš ožio perdirbto stalo, 
šalia galąstuvo ir riebaluotos vaškuotės. Ašmenų plienas atrodė neprie- 
kaištingai, jų briaunos blausioje šviesoje spindėjo melsvai, bet visur aplink 
išdriekti ant grindų valkiojosi nešvarūs drabužiai, o netvarkingai išmėty- 
tos šarvų dalys buvo parudavusios nuo rūdžių. Kiek čia buvo sudaužyta 
vyno ąsočių, Džeimis suskaičiuoti negalėjo. Šiam žmogui rūpi tik žudyti, 
pagalvojo jis, o tuo metu iš miegamojo, lydimas perpildytų naktinių puodų 
tvaiko, išėjo seras Ilinas. 

- Jo malonybė įsakė man grąžinti jo valdžion upių kraštus, - tarė jam 
Džeimis. - Norėčiau, kad jotum kartu, jei tik galėsi palikti... visa tai. 

Užuot gavęs atsakymą, Džeimis sulaukė tik tylos ir ilgai trukusio, įdė- 
maus žvilgsnio. Bet kai jau buvo beapsisukąs eiti, Peinas jam linktelėjo. Ir 
štai jis joja. Džeimis žvilgtelėjo į savo bendrakeleivį. Galbūt mums abiem 
dar yra vilties... 

Tą naktį jie įkūrė stovyklą papėdėje kalvos, ant kurios dunksojo Heifor- 
dų pilis. Saulei nusileidus, kalvos prieigose palei upokšnio krantus išdygo 
šimtas palapinių. Džeimis pats pastatė sargybą. Būti užpultas taip arti mies- 
tojis nesitikėjo, tačiau kadaise jo dėdė Stafordas taip pat jautėsi saugus Oks- 
krose. Tad geriau buvo nerizikuoti. 

Sulaukęs kvietimo iš pilies pavakarieniauti su ledi Heiford pilies valdy- 
toju, Džeimis kartu pasiėmė serą Iliną Peiną, serą Adamą Marbrandą, serą 

Boniferą Hastį, Raudonąjį Ronetą Koningtoną, Stipruolį Šerną ir dar kelio- 
lika riterių bei lordų. 

— Rodos, turėčiau užsisegti dirbtinę ranką, - pasakė jis Pekui prieš kop- 
damas į kalvą. 

Vaikinukas negaišuodamas ją atnešė. Plaštaka buvo nukaldinta iš aukso, 
atrodė kaip tikra, nagai buvo inkrustuoti perlamutru, o visi penki pirštai 
pusiau sugniaužti, kad iš jų neišslystų vyno taurė. Kautis negaliu, bet galiu 
gerti, dingtelėjo Džeimiui, kol jo ginklanešys odiniais dirželiais rišo plašta- 
ką prie rankos bigės. „Nuo šiandien žmonės turėtų vadinti tave Auksaran- 
kiu, milorde“, - pirmą kartą pririšęs Džeimiui prie riešo plaštaką, patikino 
jį ginklininkas. Jis klydo. Iki pat mirties liksiu Karalžudys. 

Auksinė plaštaka per vakarienę davė gerą progą pažerti susižavėjimo ku- 
pinų pastabų, bent jau kol Džeimis neparvertė vyno taurės. Tada jis įniršo. 

- Jei taip žaviesi tuo prakeiktu daiktu, nusikirsk sau dešinę ranką ir galė- 
si džiaugtis, - pasakė jis Flementui Braksui. 

Apie auksinę ranką daugiau niekas nepratarė nė žodžio ir Džeimis galė- 
jo ramiai išgerti vyno. 

Ledi, kuriai priklausė pilis, buvo susigiminiavusi su Lanisteriais per ve- 
dybas, - tai buvo putli, neseniai vaikščioti pradėjusi mergaitė, nesulaukusi 
nė vienerių metų ištekinta už Džeimio pusbrolio Tireko. Ledi Ermesanda, 
kaip ir dera ledi, atitipeno jų pasveikinti apvilkta auksinto audeklo suknyte 
su sodriai žaliais stačiakampiais ir žalsvais vingriais Heifordų giminės orna- 
mentais, išsiuvinėtais smulkiais nefrito karoliukais. Tačiau netrukus mer- 
gaitė ėmė žliumbti ir žindyvė tuoj pat nuvedė ją į lovą. 

- Ar apie mūsų lordą Tireką vis dar nėra jokios žinios? - paklausė pilies 
valdytojas, kai į stalą buvo atneštas keptas upėtakis. 

- Ne. 

Tirekas Lanisteris pradingo per neramumus Karaliaus Uoste, tuomet, 
kai Džeimis dar buvo Riverano belaisvis. Dabar vaikinas buvo keturiolikos, 
žinoma, jei liko gyvas. 

— Lordo Taivino įsakytas, pats vadovavau paieškoms, - prabilo Adamas 
Marbrandas, imdamas iš žuvies kaulus, - bet Tireko neradau, kaip ir anks- 
čiau už mane jo ieškojęs Baivoteris. Paskutinį kartą žmonės berniuką matė 
raitą ant žirgo, kai besigrūdanti minia pralaužė auksinių apsiaustų gretas. 
Paskui... na, radome žirgą, bet ne raitelį. Greičiausiai minia nutraukė jį nuo 
arklio ir nužudė. Bet, jei taip ir buvo, kurgi jo kūnas? Kitų nužudytųjų la- 
vonus minia paliko tysoti, tad kodėl su Tireko lavonu būtų turėjusi elgtis 
kitaip? į 

- Gyvas jis būtų buvęs naudingesnis, - įsiterpė Stipruolis Šernas. - Kiek- 
vienas Lanisteris vertas nemenkos išpirkos. 

- Žinoma, - pritarė Marbrandas, - bet išpirkos niekas taip ir nepareika- 
lavo. Vaikinukas tiesiog dingo. 

- Jis negyvas. - Džeimis išgėrė tris taures vyno ir jo auksinė plaštaka 
kaskart jam darėsi vis sunkesnė ir nerangesnė. Iš kablio būtų tiek pat nau- 
dos... - Jei piktadariai suprato, ką nužudė, be abejo, įmetė lavoną į upę, bai- 
mindamiesi mano tėvo rūstybės. Karaliaus Uoste tos rūstybės skonį daug 
kas pažįsta. Lordas Taivinas niekada nelikdavo skolingas. 

- Niekada, - pritarė Stipruolis Šernas ir pokalbis buvo baigtas. 

Ir vis dėlto vėliau, atsidūręs vienas bokšto kambaryje, kuriame jam buvo 
pasiūlyta nakvynė, Džeimis nė pats nepajuto, kaip ėmė svarstyti. Drauge su 
Lanseliu, Tirekas tarnavo karaliaus Roberto ginklanešiu. Kartais žinios gali 
būti vertingesnės už auksą ir pavojingesnės už durklą. Ir tuomet Džeimiui 
prieš akis iškilo Veiris - besišypsantis, kvepiantis levandomis. Eunuchas tu- 
rėjo savo agentų ir šnabždūnų visame mieste. Jam tikrai nebūtų buvę sun- 
ku pasirūpinti, kad kilus sumaiščiai Tirekas pradingtų... žinoma, jeigu jis iš 
anksto žinojo, kad minia pakels maištą. O Veiris viską žinojo arba bent jau 
mėgino mus įtikinti viską žinąs. Ir vis dėlto apie kilsiantį maištą Sersėjos jis 
neįspėjo. Ir nenujojo prie laivų išlydėti Mirselos. 

Džeimis atvėrė langines. Nakties oras vėso, dangumi plaukė jaunas 
mėnulis. Mėnesienos šviesoje jo plaštaka dulsvai spindėjo. Netinkama pa- 
smaugti eunuchui, bet užtektinai sunki tai šlykščiai šypsenai sumalti į raudo- 
ną kruviną košę. Jam knietėjo kam nors užvožti. 

Serą Iliną Džeimis rado galandantį didįjį kalaviją. 

- Laikas, - tarė jis Peinui. 

Budelis atsistojo ir nusekė iš paskos, sutrūkinėjusios odos batų padais 
šlepsėdamas žemyn stačiais akmeniniais laiptais. Prie ginklinės buvo ne- 
didelis kiemelis. Ginklinėje Džeimis rado du skydus, du lengvus šalmus ir 
porą bukų turnyrinių kalavijų. Vieną padavė Peinui, kitą suspaudė kairėje 
rankoje, o dešinę užkišo už skydo dirželių. Auksiniai jo pirštai buvo tiek 
sulenkti, kad užsikabintų, bet jais nebuvo įmanoma dirželių suspausti, tad 
skydą Džeimis laikė ne itin stipriai. 

— Tu kadaise buvai riteris, sere, - tarė Džeimis. - Kaip ir aš. Pažiūrėkime, 
kuo esame dabar. 

Seras Ilinas atsakė kilstelėdamas kalaviją, o Džeimis nieko nelaukęs 
puolė. Peinas buvo sustiręs kaip ir aprūdiję šarviniai jo marškiniai ir ne toks 
stiprus kaip Brienė, bet atrėmė kiekvieną smūgį savo kalaviju arba skydu. 
Jiedu kovėsi po jaunu mėnuliu, o bukų kalavijų plienas skambėjo. Iš pradžių 
tylusis riteris mielai leido vadovauti Džeimiui, bet paskui į kiekvieną kir- 
tį ėmė atsakinėti kirčiu. Perėjęs į puolimą, seras Ilinas kalavijo ašmenimis 
kliudė Džeimiui šlaunį, petį ir dilbį. Tris kartus jam užgulė ausis nuo smū- 
gių į šalmą. Dar vienas kirtis išplėšė iš dešinės rankos skydą ir vos neperrėžė 
prie rankos bigės pririštos auksinės plaštakos dirželių. Kai jiedu nuleido ka- 
lavijus, Džeimio kūnas buvo nusėtas mėlynėmis ir gerokai apdaužytas, bet į 
galvą mušęs vynas išgaravo ir jis jautėsi blaivus. 

— Mes dar pašoksime, - pažadėjo jis serui Ilinui. - Ir rytoj, ir poryt. Kau- 
simės kasdien, kol kaire ranka kalaviją valdysiu taip pat gerai, kaip kadaise 
valdžiau dešine. 

Seras Ilinas išsižiojo ir pasigirdo kažkoks klaksėjimas. Jis juokiasi, supra- 
to Džeimis. Ir jį apėmė pyktis. 

Kitą rytą niekas iš karių nedrįso užsiminti Džeimiui apie mėlynes. Naktį 
niekas iš jų, rodės, negirdėjo žvangant kalavijų plieno. Bet kai jie kalvos šlai- 
tu nusileido į stovyklą, Mažasis Lu Paiperis uždavė klausimą, kurio nedrįso 
užduoti lordai. Džeimis jam nuoširdžiai nusišypsojo. 

- Heifordų giminės moterys labai aistringos. Tai meilės bučiniai, vaikine. 

Kita diena buvo giedra, bet vėjuota, paskui viena buvo debesuota, o po 
šios sekė trys lietingos dienos. Vėjas ir lietus jų nesugaišino. Kariuomenės 
kolona traukė įprastu greičiu, Karališkuoju keliu į šiaurę, ir kiekvieną naktį 
Džeimis rasdavo kokią nors nuošalią vietelę, kur vis užsidirbdavo „meilės 
bučinių“. Jiedu kovėsi ir arklidėse, stebint vienaakiam mului, ir užeigos rū- 
syje, tarp vyno ir alaus statinių, ir tarp suodinų sudegusios didelės akme- 
ninės daržinės sienų, ir medžiais apaugusioje negilaus upokšnio saloje, ir 
atvirame lauke, lietaus lašams švelniai barbenant į jų šalmus ir skydus. 

Savo naktinėms išvykoms Džeimis vis sugalvodavo priežasčių, bet ne- 
buvo toks kvailas ir suprato, kad jomis niekas netiki. Adamas Marbrandas 
tikrai žinojo, kokie yra Džeimio ketinimai, o kai kurie kiti kapitonai tikriau- 
siai bent jau numanė. Bet jam girdint niekas nė žodžiu apie tai neprasitarė, 
o kadangi vieninteliam liudininkui... trūko liežuvio, Džeimis galėjo nesibai- 
minti, jog kas nors sužinos, kaip nevykusiai Karalžudys valdo kalaviją. 

Netrukus abipus kelio jau galėjai matyti karo ženklų. Laukuose, kur tu- 
rėjo bręsti žieminiai kviečiai, buvo prižėlę žirgų galvas siekiančių piktžolių, 
erškėčių ir augo krūmai, Karališkajame kelyje nebuvo nė vieno keliauninko, 
o nuo sutemų iki aušros šiame niūriame pasaulyje viešpatavo vilkai. Dau- 
guma žvėrių buvo baikštūs ir laikėsi nuo kariuomenės atokiau, bet vienam 
iš Marbrando raitininkų sustojus ir nulipus nuo žirgo nusičiurkšti, vilkai 
gyvulį pabaidė ir pasiviję papjovė. 

- Joks žvėris nebus toks drąsus, - pareiškė seras Boniferas Gerasis liū- 
dnu ir griežtu veidu. - Tai demonai su vilkų kailiais, pasiųsti bausti mūsų 
už nuodėmes. 

- Hm... Matyt, tas arklys buvo nepaprastai nuodėmingas, - pasakė Džei- 
mis, stovintis prie vargšo gyvulio liekanų. Jis liepė likusią arklieną supjaus- 
tyti gabalais ir užsūdyti; ta mėsa galėjo jiems dar labai praversti. 

Vietovėje, keistai vadinamoje Kiaulės Ragu, jie rado seną užsispyrėlį ri- 
terį, serą Rodžerį Hogą, atkakliai tūnantį savo bokšte drauge su šešiais kovų 
meistrais, keturiais arbaletininkais ir dviem dešimtimis valstiečių. Seras Ro- 
džeris buvo stambus ir, kaip buvo galima spręsti iš jo vardo, šiurkštus vyras, 
ir seras Kenosas pareiškė, kad galbūt jis yra vienas iš pasimetusių Kreikho- 

lų, - mat jų ženklas buvo rudmargis šernas. Šią mintį Stipruolis Šernas, ro- 
dos, paėmė už gryną pinigą ir visą valandą kuo rimčiausiai klausinėjo sero 
Rodžerio apie jo protėvius. 

O Džeimiui buvo įdomiau, ką Hogas gali papasakoti apie vilkus. 

- Turėjome nemalonumų su gauja baltažvaigždžių vilkų, - pasakė jam 
senasis riteris. - Jie atsibastė čia šniukštinėdami tavęs, milorde, bet mes tris 
iš jų nudėjome ir pakasėme už ropių lysvės. Prieš juos čia dar atklydo gauja 
prakeiktų liūtų, prašau jus atleisti. Ant jų vado skydo buvo nupiešta manti- 
kora. 

- Seras Eimoris Lorčas, - tarė Džeimis. - Mano lordas tėvas įsakė jam 
nusiaubti upių kraštus. 

- Čia — ne upių kraštai, - išdidžiai pareiškė seras Rodžeris Hogas. - Aš 
prisiekęs ištikimybę Heifordų giminei, o ledi Ermesanda yra Karaliaus Uos- 
to vasalė... arba ja bus, kai tik išmoks vaikščioti. Taip jam ir pasakiau, bet 
tas Lorčas nieko nenorėjo girdėti. Jis išpjovė pusę mano avių ir tris geras 
pieningas ožkas, be to, mėgino sudeginti mane su visu bokštu. Bet mano 
bokšto sienos - iš akmens, aštuonių pėdų storio, tad, kai jo ugnis užgeso, 
jam nusibodo laukti ir jis nujojo. Vėliau pasirodė vilkai - keturkojai vilkai. 
Jie suėdė visas avis, kurias man buvo palikęs mantikora. Mainais gavau ke- 
lias vilkenas, bet kailiu pilvo neprikimši. Ką mums daryti, milorde? 

- Sėkite, - patarė Džeimis, - ir melskitės, kad sulauktumėte paskutinio 
derliaus. - Toks atsakymas daug vilčių neteikė, bet nieko kita Džeimis pa- 
sakyti negalėjo. 

Kitą dieną kariuomenės kolona perbrido upokšnį, skiriantį žemes, ku- 
rių šeimininkai buvo prisiekę ištikimybę Karaliaus Uostui, nuo tų, kurias 
valdantys vyrai palaikė Riveraną. Pasižiūrėjęs į žemėlapį meisteris Gulianas 
pasakė, jog artimiausios kalvos priklauso broliams Vodams - dviem dide- 
lius žemės plotus valdantiems riteriams, prisiekusiems Harenholui, nors... 
jų pačių pilys buvo iš žemės ir rąstų, o ir iš jų tebuvo likusios apanglėjusios 
sijos. 

Nepasirodė nei Vodai, nei bent vienas iš jiems priklausančių prasčiokų, 
nors požemyje po antrojo brolio bokštu buvo radę prieglobstį keli bastūnai. 
Vienas iš jų vilkėjo tamsiai raudono apsiausto skivytus, bet Džeimis pakorė 
jį kartu su kitais. Ir pasijuto geriau. Teisingumas buvo įvykdytas. Tegul tai 
tampa tavo įpročiu, Lanisteri, ir vieną gražią dieną galbūt žmonės vis dėlto 
pradės vadinti tave Auksarankiu. Auksarankiu Teisinguoju. 

Artinantis prie Harenholo, pasaulis darėsi vis pilkesnis. Jiems virš galvų 
plytėjo pilkai melsvas dangus, o šalia tyvuliavo vandenys, tviskantys nely- 
ginant sena ir šalta kaltinio plieno plokštė. Džeimis nė pats nepajuto, kaip 
ėmė svarstyti, kad galbūt anksčiau čia prajojo ir Brienė. Jei manė, kad San- 
sa Stark patraukė į Riveraną... Jeigu jie būtų sutikę kitų keliautojų, Džeimis 
būtų galėjęs stabtelėti ir paklausti, ar kas iš jų kartais nematė gražios merge- 

lės rudais plaukais arba stotingos bjaurios pažiūrėti merginos, kurios veidą 
išvydus kraujas sustingsta gyslose. Tačiau keliuose žmonių nebuvo, šlaistėsi 
vien vilkai, o jų kaukimo niekaip negalėjai laikyti atsakymu. 

Pagaliau kitame išlydyto alavo balą primenančio ežero krante pasirodė 
nevykusios Juodojo Hareno pilies bokštai, penkiais juodais, išsukinėtais, iš 
netašytų akmenų sumūrytais pirštais grabinėdami dangų. Nors Mažajam 
Pirštui buvo suteikta garbė tapti Harenholo lordu, jis užimti naujosios rezi- 
dencijos, rodos, neskubėjo, tad reikalus Harenhole pakeliui į Riveraną teko 
„tvarkyti“ Džeimiui Lanisteriui. 

Kad čia ras ką tvarkyti, jis neabejojo. Šią didžiulę niūrią pilį iš Kruvinųjų 
Juokdarių atėmė Gregoris Kligeinas, bet netrukus Sersėja įsakė jam grįžti į 
Karaliaus Uostą. Kalno vyrai, žinoma, tebesibastė po apylinkes, pabirę kaip 
žirniai prie kelio, tačiau jie nebuvo tinkamiausi žmonės įvesti prie Trišakio 
karaliaus taikai. Vienintelė taika, kurią sero Gregorio būrys galėjo garan- 
tuoti, buvo amžina kapų taika. 

Sero Adamo raitininkai pranešė, jog Harenholo vartai uždaryti ir ant jų 
užleistas skersinis. Džeimis liepė savo vyrams išsirikiuoti priešais vartus ir 
įsakė serui Kenosui iš Keiso pūsti Heroko ragą - juodą, įviją, apjuostą seno- 
vinio aukso žiedais. 

Kai trys rago ūktelėjimai aidu atsimušė nuo sienų, jie išgirdo geležinių 
vyrių girgždesį ir vartai lėtai atsivėrė. Juodojo Hareno pilies sienos buvo to- 
kios storos, kad Džeimis prajojo po keliolika žudymo skylių ir tik tada stai- 
ga atsidūrė saulės užlietame kieme, kur ne taip seniai buvo atsisveikinęs su 
Kruvinaisiais Juokdariais. Iš suplūktos žemės kalėsi piktžolės, aplink arklio 
gaišeną Zirzė musės. 

Iš bokštų išėjo sero Gregorio vyrai ir žiūrėjo į Džeimį, lipantį nuo žirgo; 
visas būrys paniurusių, užsispyrusių vyrų. Jie ir negali būti kitokie, jeigu jo- 
dinėjo su Kalnu. Apie Gregorio vyrus galėjai pasakyti tik vieną gerą dalyką: 
jie nebuvo tokie niekšingi ir žiaurūs kaip Kruvinieji Juokdariai. 

— Po perkūnais, Džeimis Lanisteris, - sumurmėjo pablyškęs ir žilstelėjęs 
kovų meistras. - Tai kraujuojantis Karalžudys, vaikinai. Kad man kas ietį 
išeinamojon suvarytų! 

— Kas tu toks? - paklausė Džeimis. 

- Seras vadindavo mane Mėlšlaburniu, maloningasis milorde. - Jis pasi- 
spjaudė delnus ir persibraukė skruostus, tarsi norėdamas atrodyti bent kiek 
gražesnis. 

- Žavinga. Ar tu čia vadovauji? 

— Aš? Eik tu šikt, ne. Milorde. Sugrūsk man prakeiktą ietį kur nesuei- 
na. - Mėšlaburnio barzdoje buvo prisivėlę tiek trupinių, kad jų būtų pakakę 
pasisotinti visai pilies įgulai. Džeimis ėmė juoktis. Mėšlaburnis tai suprato 
kaip padrąsinimą. - Sugrūsk man prakeiktą ietį kur nesueina, - pakartojo 
jis ir taip pat prajuko. 

— Girdėjai, ką jis sakė, - kreipėsi Džeimis į Iliną Peiną. - Rask gerą ilgą 
ietį ir suvaryk jam į užpakalį. 

Seras Ilinas ieties neturėjo, tačiau Bebarzdis Džonas Betlėjus mielai pa- 
davė savąją. Apgirtusio Mėšlaburnio juokas staiga nutilo. 

“- Patraukite nuo manęs tą prakeiktą ietį! 

— Apsispręsk pagaliau, - tarė Džeimis. - Kas čia vadovauja? Ar seras 
Gregoris paskyrė pilies valdytoją? 

— Paskyrė. Poliverį, - atsakė kitas vyras, - bet jį nužudė Skalikas, milor- 
de. Ir jį, ir Kutulį, ir Sarsfildų berniuką. 

Ir vėl Skalikas... 

— Ar tikrai žinote, kad tai padarė Sandoras? Matėte jį? 

— Mes nematėme, milorde. Užeigos šeimininkas pasakojo. 

— Tai nutiko užeigoje prie kryžkelės, milorde, - įsiterpė jaunas vyrukas 
su kupeta vešlių šviesiai rudų plaukų. Ant kaklo jis buvo pasikabinęs mo- 
netų grandinę, kadaise priklausiusią Vargui Houtui; tai buvo monetos iš 
pusšimčio tolimų miestų, sidabrinės, auksinės, varinės ir bronzinės, stačia- 
kampės, apskritos ir trikampės, be to, ant virvelės dar buvo užverta žiedų ir 
kaulo gabalėlių. - Užeigos šeimininkas dievagojosi, kad viena to vyro veido 
pusė buvo nudegusi. Jo kekšės papasakojo tą patį. Drauge su Sandoru buvo 
kažkoks berniukas, skarmalius valstiečio vaikas. Mums sakė, kad Polį ir Ku- 
tulį jie sukapojo į kąsnelius ir nujojo link Trišakio žemupio. 

- Pasiuntėte paskui juos savo vyrus? 

Mėšlaburnis susiraukė tarsi pervertas skausmo. 

— Ne, milorde. Prakeikimas, nepasiuntėme. 

— Kai šuo pasiunta, reikia jam perrėžti gerklę. 

— Na... - Mėšlaburnis pirštais persibraukė burną. - Niekada nemėgau to 
šūdžiaus Poliverio, o šuo yra sero brolis, tad... 

- Blogai pasielgėme, milorde, - vėl įsiterpė vyrukas su monetų vėriniu 
ant kaklo, - bet reikia visai pamesti protą, kad stotum akis į akį su Skaliku. 

Džeimis atidžiai jį nužvelgė. Drąsesnis už kitus ir ne toks girtas kaip 
Mėšlaburnis. 

- Išsigandote jo? 

— Nesakyčiau, kad išsigandome, milorde. Veikiau palikome jį sudoroti 
geresniems už mus. Tokiems kaip seras. Arba tu. 

Tokiam kaip aš, kai dar turėjau abi rankas. Džeimis savęs neapgaudinė- 
jo. Dabar Sandoras būtų greit jį įveikęs. 

— Ar turi vardą? 

- Aš Rafordas, milorde. Dauguma vadina mane Rafu. 

- Rafai, liepk pilies įgulai susirinkti Šimto Židinių menėje. Atveskite 
savo belaisvius. Norėsiu juos pamatyti. Ir kekšes iš kryžkelės užeigos. Ak, 
tiesa, ir Houtą. Labai susisielojau išgirdęs, kad jis mirė. Noriu pamatyti 
jo galvą. 

Kai vyrai ją atnešė, Džeimis pamatė, kad Ožiui nurėžtos lūpos, ausys ir 
didžioji dalis nosies. Varnai buvo iškapoję jam akis. Ir vis dėlto dar nesun- 
ku buvo atpažinti, kad čia tikrai Houtas. Mat Džeimis tikrai būtų atpažinęs 
jo barzdą - dviejų pėdų ilgumo juokingą plaukų virvę, želiančią iš smailo 
smakro. O šiaip nuo kohoriečio kaukolės karojo vos keli odos skutai. 

— O kurjo lavonas? - paklausė Džeimis. 

Bet į šį klausimą niekas nenorėjo jam atsakyti. Pagaliau Mėšlaburnis, 
stebeilydamasis sau po kojomis, sumurmėjo: 

-— Dalis supuvo, sere. Dalis suvalgyta. 

— Vienas iš belaisvių nuolat maldavo valgyti, - paaiškino Rafordas, - tad 
seras liepė maitinti jį kepta ožkiena. Bet kohorietis nebuvo labai mėsingas. 
Pirmiausia seras nukapojo jam plaštakas ir pėdas, paskui - rankas ir kojas. 

— Tam storam pašlemėkui teko daugiausia, milorde, - pasakė Mėšlabur- 
nis, - bet seras liepė pasirūpinti, kad tos mėsos paragautų visi belaisviai. 
Net ir pats Houtas. Kai jį valgydinome, tas kalės vaikas seilėjosi ir tekantys 
taukai gėrėsi į retą jo barzdą. 

Tėve, pagalvojo Džeimis, abu tavo šunys pasiuto. Ir jis nejučia prisimi- 
nė dar vaikystėje, Kasterlių Uoloje, girdėtus pasakojimus apie ledi Lotston, 
kuri maudydavosi kraujo pripiltame kubile ir šioje pilyje keldavo puotas, 
kuriose būdavo į stalą patiekiama žmogienos. 

Nežinia kodėl, bet kerštas apkarto. 

- Paimkite ją ir įmeskite į ežerą. - Džeimis švystelėjo Houto galvą Pekui 
ir atsisukęs kreipėsi į pilies įgulą: - Kol lordas Petiras atvyks užimti savo 
rezidencijos, karūnos vardu Harenholą valdys seras Boniferas Hastis. Kas 
norės, galės pasilikti pas jį, jei tik seras Hastis jus priims. Kiti jos su manimi 
į Riveraną. 

Kalno vyrai susižvalgė. 

— Mums dar priklauso atlygis, - tarė vienas iš jų. - Seras mums žadėjo. 
Sakė dosniai atsilyginsiąs. 

— Tai jo paties žodžiai, - patvirtino Mėšlaburnis. - „Tiems, kas jos su 
manimi, bus dosniai atsilyginta.“ - Keliolika kitų vyrų pritardami kažką su- 
murmėjo. | 

Seras Boniferas kilstelėjo pirštine apmautą ranką. 

— Kiekvienam pas mane likusiam vyrui duosiu gabalą dirbamos žemės, 
dar gabalą, jei jis susiras žmoną, ir trečią gabalą gimus pirmam vaikui. 

- Žemės, sere? - Mėšlaburnis nusispjovė sau po kojomis. - Ji nė apmyžti 
neverta. Jei būtume norėję knisti prakeiktą žemę, tai, po velnių, galėjome 
likti namuose... prašau mums atleisti, sere. Seras žadėjo „dosnų atlygį“. Ir 
turėjo omenyje auksą. 

- Jei jaučiatės nuskriausti, keliaukite į Karaliaus Uostą ir aiškinkitės su 
mano mieląja seserimi. - Džeimis kreipėsi į Rafordą: - Dabar norėčiau pa- 
matyti belaisvius. Pirmiausia - serą Vilį Manderlį. 

— Tą storulį? - pasitikslino Rafordas. 

- Nuoširdžiai tikiuosi, kad jis nesuliesėjo. Ir tik neimk pasakoti man liū- 
dnos istorijos, kaip jis mirė, nes visus jus ištiks lygiai toks pat likimas. 

"Tačiau giliai širdyje Džeimio puoselėta viltis, kad galbūt ras kalėjimo 
požemiuose besikankinančius Šegvelį, Pigą arba Zolą, deja, neišsipildė. Ro- 
dos, Vargą Houtą Smarkieji Vyrukai buvo apleidę visi iki vieno. Iš ledi Vent 
žmonių buvo likę tik trys: virėjas, atidaręs serui Gregoriui užpakalinius var- 
tus, kuprotas ginklininkas, vadinamas Benu Juodapirščiu, ir mergina, vardu 
Pija, kuri nė iš tolo nebebuvo tokia graži kaip tuomet, kai Džeimis pasku- 
tinį kartą ją matė. Kažkas sulaužė jai nosį ir išmušė pusę dantų. Pamačiusi 
Džeimį, mergina puolė jam po kojomis kūkčiodama, isteriškai iš visų jėgų 
įsikibo į blauzdą ir liko prilipusi tol, kol Stipruolis Šernas ją atplėšė. 

— Dabar niekas tavęs nebeskriaus, - patikino jis merginą, bet ši tik dar 
smarkiau ėmė kūkčioti. 

Su kitais belaisviais buvo elgiamasi geriau. Tarp jų buvo ir seras Vilis 
Manderlis, ir dar keli kilmingi šiauriečiai, kuriuos Jojantis Kalnas paėmė 
į nelaisvę kaudamasis prie Trišakio brastų. Tai buvo naudingi įkaitai, verti 
didelių išpirkų. Jiems buvo užkimštos burnos, visi jie buvo suskretę ir susi- 
vėlę, kai kuriems buvo parūpinta šviežių mėlynių, išmušti dantys arba trū- 
ko pirštų, bet žaizdos buvo išplautos ir sutvarstytos, be to, nė vienas iš jų 
nealko. Džeimis tylomis svarstė, ar bent vienas iš jų numanė, ką valgo, bet 
nusprendė, jog bus geriau to neklausinėti. 

Visiems belaisviams buvo išgaravęs bet koks noras priešintis; ypač serui 
Viliui, taukų kubilui išpurtusiu veidu, abejingu žvilgsniu ir išblyškusiais bei 
gerokai padribusiais skruostais. Kai Džeimis jam pasakė, kad bus palydėtas 
į Mergelių Duburį, o ten įsodintas į laivą, plaukiantį į Baltąjį Uostą, seras 
Vilis susmuko ant žemės kaip maišas ir kūkčiojo ilgiau ir garsiau už Piją. 
Jam vėl pastatyti ant kojų prireikė keturių vyrų. Per daug keptos ožkienos, 
dingtelėjo Džeimiui. Dievai, kaip nekenčiu šios prakeiktos pilies... Haren- 
holas per tris šimtus metų matė tiek siaubo, kiek Kasterlių Uola - per tris 
tūkstančius. 

Džeimis įsakė Šimto Židinių menėje užkurti židinius ir pasiuntė šlub- 
čiojantį virėją ruošti karšto valgio jo kariams. 

- Tiks viskas, išskyrus ožkieną. 

Pats jis vakarieniavo Medžioklio menėje su seru Boniferu Hasčiu, oriu 
ir išdidžiu kaip gandras vyru, kuris kalbėdamas buvo linkęs vis šauktis Sep- 
tyneto. 

- Sero Gregorio sekėjai man nereikalingi, - pareiškė jis, pjaustydamas kaip 
ir jis pats suvytusią kriaušę ir labai stengdamasis, kad sultys, kurių tame vai- 
siuje nė nebuvo, nesuteptų puikiosios raudonos jo liemenės, ant kurios buvo 
išsiuvinėtas jo giminės ženklas - balta juosta, einanti per pusapskritį skydą 
primenantį mėlyną foną. - Nenoriu, kad man tarnautų tokie nusidėjėliai. 

— Mano septonas sakydavo, kad visi žmonės yra nusidėjėliai. 

- Jis neklydo, - linktelėjo seras Boniferas, - bet kai kurios nuodėmės 
bjauresnės už kitas ir Septynetui labiau dvokia. 

O tavo nosis ne didesnė už mano mažojo broliuko, kitaip nuo mano nuo- 
dėmių smarvės jau būtum uždusęs, kol valgei šią kriaušę. 

— Ką gi, gerai. Gregorio vyrus pasiimsiu aš. - Kovotojų Džeimiui visada 
reikėjo. Jei nesugalvos jiems ko svarbesnio, visada galės įsakyti lipti kopė- 
čiomis pirmiems, jei kartais būtų nuspręsta šturmuoti Riverano sienas. 

- Ir kekšę pasiimk, - paragino jį seras Boniferas. - Žinai, apie ką šneku. 
Apie merginą, kalintą požemyje. | 

— Apie Piją. - Kai pastarąjį kartą čia lankėsi, Kiburnas atsiuntė tą mergi- 
ną Džeimiui į lovą manydamas, kad jis bus patenkintas. Tačiau Pija, kurią 
jie išleido iš požemių, nė iš tolo nebebuvo panaši į mielą, naivoką ir jukią 
mergaitę, palindusia po jo antklode. Ji suklydo pravėrusi burną tuomet, kai 
seras Gregoris pageidavo tylos, tad Kalnas šarvine pirštine apmautu kumš- 
čiu išmalė jai dantis ir sulaužė dailią nosytę. Be abejo, jai būtų kliuvę dar 
labiau, jei Sersėja nebūtų liepusi jam grįžti į Karaliaus Uostą ir stoti prieš 
ietimi ginkluotą Raudonąją Angį. Džeimis jo negedėjo. - Šioje pilyje Pija 
gimė, - pasakė jis serui Boniferui. - Kitų namų ji neturi. 

- Ji baisi ištvirkėlė, - užsispyrė seras Boniferas. - Nenoriu, kad ji sukio- 
tųsi tarp mano vyrų, rodydama savo... grožybes. 

- Tikiuosi, jog laikai, kai ji rodydavo savo grožybes, jau praėjo, - tarė 
jis, - bet, jei mergina tau tokia atgrasi, paimsiu ir ją. - Džeimiui dingtelėjo, 
kad Pija galėtų būti skalbėja. Jo ginklanešiai mielai pastatydavo palapinę, 
prižiūrėjo jo žirgą ir blizgino šarvus, bet rūpintis jo drabužiais jiems atrodė 
labai jau nevyriška. - Ar išlaikysi Harenholą turėdamas tik savo Šventąją 
Šimtinę? - paklausė Džeimis. Tiesą sakant, būrys prie Juodųjų Vandenų 
prarado keturiolika karių ir jų buvo likę tik aštuoniasdešimt šeši, bet seras 
Boniferas, žinoma, ketino papildyti vyrų gretas, kai tik ras dievobaimingų 
naujokų. 

- Nemanau, kad turėsime sunkumų. Senolė apšvies mums kelią, o Kar- 
Žygys suteiks jėgos mūsų ginklams. 

O jei ne, pasirodys Pašalietis ir išsives visą jūsų šventąjį būrį. Džeimis ti- 
krai nežinojo, kas įtikino jo seserį, kad seras Boniferas būtų paskirtas Ha- 
renholo pilies valdytoju, bet už šio paskyrimo, rodos, kyšojo Ortono Me- 
riveterio ausys. Džeimis miglotai prisiminė, jog Hastis kadaise tarnavo 
Meriveterio seneliui. Tas teisuolis morkiniais plaukais, matyt, buvo naivuo- 
lis ir kvailys, jei neabejojo, kad vyras, vadinamas „Geruoju, yra tas, kuris 
galės užgydyti upių kraštų žaizdas, padarytas Ruzo Boltono, Vargo Houto ir 
Gregorio Kligeino. 

Bet gal jis ir neklydo. Hastis atvyko iš audrų kraštų, tad prie Trišakio ne- 
turėjo nei draugų, nei priešų; nei kruvinų sąskaitų, kurias būtų turėjęs su- 

vesti, nei skolų, nei senų draugų, kuriems būtų turėjęs atsilyginti. Kaip ir 
visi kariai Septyniose Karalystėse, jis buvo blaivaus proto, teisingas, stropus 
ir buvo gražu žiūrėti, kaip jo vyrai apsuka ir verčia stotis piestu savo aukš- 
tus kastruotus širmus žirgus. Kartą Mažasis Pirštas pašmaikštavo, kad se- 
ras Boniferas tikriausiai bus iškastravęs ir savo karius, nes visų jų reputacija 
buvo nepriekaištinga. | 

Ir vis dėlto Džeimis stebėjosi visais kareiviais, garsėjančiais savo puikiais 
žirgais, o ne nužudytų priešų gausa. Manau, jie dorai meldžiasi, bet ar moka 
kautis? Kiek jam buvo žinoma, šie vyrai Juodųjų Vandenų mūšyje nešlovės 
neužsitraukė, bet ir niekuo nepasižymėjo. Pats seras Boniferas jaunystėje 
buvo daug vilčių teikiantis riteris, bet jam kažkas nutiko - gal pralaimėjo, 
gal jį kas nors paniekino, gal tik per plauką išvengė mirties, - ir jis nuspren- 
dė, kad riterių turnyrai - tuštybė, ir visam laikui paliko savo turnyrinę ietį 
ginklinėje. 

Tačiau Harenholą reikėjo išlaikyti ir šią užduotį Sersėja patikėjo šitam 
šventakupriui. 

— Ši pilis turi prastą vardą, - įspėjo jį Džeimis, - ir tikrai ne be reikalo. 
Sklinda šnekos, kad naktį po pilį slampinėja liepsnojantis Harenas ir jo sū- 
nūs. Kas juos pamato, irgi sudega. 

- Šmėklų nebijau, sere. „Septynkampėje žvaigždėje“ parašyta, kad dva- 
sios, numirėliai ir prisikėlėliai dievotam žmogui, kol jis apsiginklavęs tikėji- 
mu, nieko negali padaryti. 

- Tuomet, žinoma, apsišarvuok tikėjimu, bet nepamiršk apsivilkti ir šar- 
vinių marškinių. Visiems, kurie paima savo valdžion šią pilį, rodos, blogai 
baigiasi. Taip nutiko ir Kalnui, ir Ožiui, ir net mano tėvui... 

— Prašyčiau atleisti, sere, bet jie nebuvo tokie pamaldūs vyrai kaip mes. 
Karžygys mus gina, o jei imtų grasinti koks nors siaubingas priešas, pagal- 
ba čia pat. Pilyje pasiliks meisteris Gulianas su varnais, netoliese, Daryje, 
su savo įgula yra lordas Lanselis, o Mergelių Duburį valdo lordas Rendilas. 
Visi trys drauge išgaudysime ir sunaikinsime visus šiuose kraštuose klai- 
džiojančius bastūnus. Kai tai padarysime, Septynetas parves į kaimus pa- 
prastus žmones, kad sėtų, sodintų ir vėl statytųsi namus. 

Bent jau tuos, kurių Ožys nespėjo nužudyti. Džeimis įsistebeilijo į savo 
suriestus auksinius pirštus, laikančius vyno taurės kojelę. 

- Jei tau į rankas pateks kuris nors iš Houto Smarkiųjų Vyrukų, iš karto 
man pranešk. 

Ožį Pašalietis pasiėmė anksčiau, nei Džeimis spėjo pas jį grįžti, bet sto- 
rulis Zolas, Šegvelis, Rordžas, Ursvikas Ištikimasis ir kiti tebebuvo gyvi. 

— Kad galėtum kankinti, o paskui nužudyti? 

- Kaip suprantu, manimi dėtas, tu jiems atleistum? 

- Jei nuoširdžiai išpažintų nuodėmes... taip, apkabinčiau juos visus kaip 
brolius ir, prieš pasiųsdamas prie budelio trinkos, kartu pasimelsčiau. Nuo- 

dėmes galima atleisti. O už nusikaltimus turi būti baudžiama. - Hastis surė- 
mė pirštų galus taip, kad jo plaštakos atrodė tarsi bokšto smailė, o tai pama- 
tęs Džeimis prisiminė tėvą ir pasijuto nejaukiai. - O ką turėtume daryti, jei 
sutiksime Sandorą Kligeiną? 

Melstis iš visų jėgų, pagalvojo Džeimis, ir sprukti. 

- Sandorą pasiųskite ten, kur jis galėtų susitikti su savo mylimu broliu 
ir džiaugtis, kad dievai sukūrė septynis pragarus. Vieno niekaip nepakaktų 
abiem Kligeinams. - Džeimis nerangiai atsistojo. - O štai Berikas Donda- 
rionas - visai kas kita. Jei sučiuptumėte jį, laikykite suimtą, kol grįšiu. Noriu 
parsivaryti jį į Karaliaus Uostą su virve ant kaklo ir liepti serui Ilinui nukirs- 
ti jam galvą matant pusei karalystės žmonių. 

- O ką daryti su myriečiu žyniu, kuris bastosi kartu su juo? Sklinda kal- 
bos, kad jis visur skleidžia netikrą tikėjimą. 

- Nužudyk jį, išbučiuok arba kartu pasimelskite. Daryk su juo, ką nori. 

— Neketinu to žmogaus bučiuoti, milorde. 

- Neabejoju, kad jis tą patį pasakytų apie tave. - Džeimis šyptelėjo, bet 
šypsena virto žiovuliu. - Atleisk. Jei neprieštarauji, paliksiu tave vieną. 

- Eik, milorde, - linktelėjo Hastis. Jis tikriausiai ketino pasimelsti. 

O Džeimis ketino kautis. Vienu žingsniu įveikdamas po dvi laiptų pako- 
pas, netrukus jis atsidūrė lauke, kur nakties oras buvo šaltas ir gaivus. Deglų 
apšviestame kieme kovėsi Stipruolis Šernas ir seras Elementas Braksas, o 
ratu kovotojus apspitę riteriai juos drąsino. Seras Lailas priešininką įveiks, 
neabejojo Džeimis. O man reikia rasti serą Ilingą. Jam vėl niežtėjo delną. 
Džeimis sparčiai tolo nuo triukšmo ir šviesos. Žengė po dengtu tiltu, paskui 
perėjo Apsilydžiusių Akmenų kiemą ir tik tuomet susivokė, kur traukia. 

Prisiartinęs prie lokio duobės, Džeimis išvydo spingsint žibintą: jo blau- 
si šalta šviesa krito ant stačių akmeninių pakopų žiūrovams. Rodos, kažkas 
mane aplenkė. Ta duobė būtų puikiai tikusi pratyboms; galbūt čia jo laukė 
seras Ilinas? 

Tačiau prie duobės krašto stovintis riteris buvo stambesnis; tai buvo sti- 
prus ir barzdotas vyras su raudonu baltu apsiaustu, išsiuvinėtu grifų figū- 
romis. Koningtonas. Ką jis čia veikia? Apačioje, ant smėlio, tebetysojo lokio 
gaišena, nors, tiesą sakant, iš jos tebuvo likę kaulai ir susivėlęs, apdegęs kai- 
lis. Džeimiui staiga žvėries pagailo. Jis bent jau krito kovodamas. 

— Sere Ronetai, - užkalbino jis Koningtoną, - pasiklydai? Žinau, pilis di- 
delė... 

Raudonasis Ronetas pakėlė žibintą. 

- Norėjau pamatyti, kur lokys šoko su nelabai gražia mergele. - Žibinto 
šviesoje jo barzda tviskėjo, tarsi liepsnotų. Džeimis užuodė jam iš būrnos 
sklindantį vyno kvapą. - Ar tiesa, kad ta moteris kovėsi nuoga? 

- Nuoga? Ne. - Džeimis nustebo, kaip pasakojime atsirado ši išgalvota 
smulkmena. - Šunsnukiai apvilko jai rožinę šilko suknią ir įbruko į rankas 
buką turnyrinį kalaviją. Ožys norėjo, kad jos mirtis būtų linkšma. O šiaip... 

— „pamatęs Brienę nuogą, lokys persigandęs galėjo sprukti. - Koning- 
tonas nusijuokė. 

Bet Džeimis nė nešyptelėjo. 

- Kalbi, lyg būtum tą ledi pažinojęs. 

— Mudu buvome susižadėję. 

Džeimis labai nustebo. Apie sužadėtuves Brienė niekada neužsiminė. 

- Jos tėvas vis mėgino išleisti ją už vyro... 

— Tris kartus, - linktelėjo Koningtonas. - Aš buvau antras. Tas sužadėtu- 
ves sugalvojo mano tėvas. Girdėjau, kad mergina bjauri pažiūrėti, taip jam 
ir pasakiau, bet tėvas atrėžė, girdi, užpūtus žvakę visos moterys vienodos. 

— Tavo tėvas... - Džeimis atidžiai pažvelgė į Raudonojo Roneto apsiaustą, 
ant kurio raudoname ir baltame fone sustoję vienas priešais kitą buvo išsiu- 
vinėti du grifai. Šokantys grifai. - Jis mūsų buvusio rankos... brolis, ar ne? 

- Pusbrolis. Lordas Jonas brolių neturėjo. 

- Ne. 

Dabar Džeimis viską prisiminė. Jonas Koningtonas buvo princo Reiga- 
ro draugas. Kai Meriveteriui taip beviltiškai nepavyko numalšinti Roberto 
maišto ir princo Reigaro niekur nebuvo įmanoma rasti, Eiris, daug negalvo- 
jęs, paskyrė Koningtoną savo ranka, Bet karalius Pamišėlis visuomet kapojo 
savo rankoms galvas. Po Varpų mūšio jis „atsilygino“ ir lordui Jonui: atėmė 
išjo visas privilegijas, žemes, turtus ir išsiuntė į kitą jūros krantą mirti trem- 
tyje, ten gyvendamas šis netrukus mirtinai nusigėrė. O jo pusbrolis - Rau- 
donojo Roneto tėvas - prisidėjo prie maištininkų ir po mūšio prie Trišakio 
kaip atlygį gavo Grifo Kalną. Tačiau tik pilį; auksą Robertas pasiliko sau, o 
didžiąją dalį Koningtono žemių išdalijo uolesniems savo šalininkams. 

Tad seras Ronetas tebuvo šiek tiek žemės turintis riteris. Tokiam vyrui 
Tarto Mergelė būtų buvusi tikrai puiki partija. 

— O kodėl nesusituokėte? - paklausė jo Džeimis. 

— Na, aš nuvykau į Tartą su ja pasimatyti. Buvau šešeriais metais už ją 
vyresnis, bet ta mergina prilygo man ūgiu. Ji atrodė kaip šilkais pasidabinu- 
si kiaulė, nors... kiaulės turi didesnius papus. O kai pamėgino prabilti, vos 
neužspringo savo liežuviu. Padaviau jai rožę ir pasakiau, kad daugiau nieko 
iš manęs nesitikėtų. - Koningtonas įsistebeilijo į duobę. - Net lokys nebuvo 
taip apžėlęs plaukais, kaip ta pabaisa, su kuria aš... 

Auksinė Džeimio plaštaka taip smarkiai dunkstelėjo Koningtonui į vei- 
dą, kad riteris susvirduliavo ir nusirito pakopomis. Jo žibintas nukrito ir 
sudužo, aliejus išsilaistė ir užsidegė. 

— Kalbi apie kilmingą ledi, sere. Vadink ją vardu. Vadink Briene. 

Koningtonas keturpėsčias atsargiai pasitraukė nuo plintančios liepsnos. 

- Brienė. Kaip milordui patiks... - Džeimiui po kojomis jis išspjovė 
kraujo. - Gražuolė Brienė. 


SERSĖJA 


Visenijos kalvą jie kopė lėtai. Žirgams sunkiai žengiant šlaitu, karalienė 

nugara atsirėmė į minkštą raudoną pagalvę. Iš lauko atsklido sero Os- 
mundo Ketlbleko balsas: „Duokite kelią! Traukitės iš gatvės! Kelią jos malo- 
nybei karalienei!“ 

— Mardžerės dvariškiai tikrai spalvingos asmenybės, - kalbėjo ledi Meri- 
veter. - Turime žongliruotojų, mimų, poetų, lėlininkų... 

— O dainių? - paklausė Sersėja. 

— Daugiau, nei reikia, tavo malonybe. Kartą per dvi savaites jai dainuoja 
Arfininkas Hamišas, kartais visą vakarą mus linksmina Alarikas Eizenietis, 
bet labiausiai ji mėgsta Mėlynąjį Bardą. 

Tą bardą Sersėja prisiminė iš Tomeno vestuvių puotos. Jaunas ir gražus. 
Gal iš to kas nors išeitų? 

- Girdėjau, kad jos svitoje yra ir kitų vyrų. Riterių ir dvariškių. Gerbėjų. 
Pasakyk man tiesą, miledi. Kaip manai, ar Mardžerė vis dar mergelė? 

- Ji sako, kad taip, tavo malonybe. 

- Ji sako... O ką pasakysi tu? 

Juodos Tenos akys išdykėliškai blykstelėjo. 

— Kai Haigardene ji ištekėjo už lordo Renlio, padėjau nurengti jį gultu- 
vėms. Jo šviesybė lordas buvo tvirtai sudėtas ir smarkus vyras. Pati mačiau 
tai patvirtinantį įrodymą, kai parvertėme jį į jaunavedžių lovą, kurioje jo 
laukė nuogutėlė nuotaka, apsiklojusi antklode ir gražiai nuraudusi. Seras 
Loras pats užnešė ją laiptais. Mardžerė gali sakyti, girdi, santuoka nebuvo 
įtvirtinta, nes lordas Renlis per vestuvių puotą padaugino vyno, bet galiu 
tave patikinti, jog, kai paskutinį kartą jį mačiau, jo kotas tarp kojų tikrai 
nebuvo nė trupučio nuvargęs. 

— Gal kartais kitą rytą matei ir jaunavedžių lovą? - susidomėjo Sersėja. - 
Ar ji kraujavo? 

- Patalų niekas nematė, tavo malonybe. 

Gaila... Ir vis dėlto tai, kad nebuvo kruvinos paklodės, dar nieko nereiš- 
kė. Sersėja girdėję, kad paprastos valstiečių merginos povestuvinę naktį 
kraujuoja kaip kiaulės, bet to paties tikrai nebuvo galima pasakyti apie kil- 
mingas mergeles, tokias kaip Mardžerė Tairel. Buvo sakoma, jog lordo duk- 
tė savo nekaltybę dažniau atiduoda žirgui nei vyrui, o Mardžerė jodinėjo 
nuo tos dienos, kai tik išmoko vaikščioti. 

— Kaip suprantu, tarp mūsų dvaro riterių mažoji karalienė turi daug ger- 
bėjų? Dvynius Redvainus, serą Taladą... Prašau, pasakyk, ką dar? 

Ledi Meriveter gūžtelėjo. 

- Ji patinka ir serui Lambertui - juokdariui, slepiančiam sveiką akį po 
raiščiu. Ir Bajardui Norkrosui, ir Kortniui Grynhilui. Ir broliams Vudrai- 
tams: kartais jai meilinasi Portiferis, bet dažniausiai - Lukantinas. Tiesa, 
pas ją dažnai lankosi ir didysis meisteris Paiselis. 

- Šit kaip? Paiselis? Ar tas senas vingrus kirminas dėl rožės atsižadėjo 
liūto? - Jei tai tiesa, jis dar pasigailės... - Kas dar aplink ją sukiojasi? 

- Tas iš Vasaros salų su plunksnomis puoštu apsiaustu. Kaip galėjau jį 
pamiršti, juk jo oda juoda kaip rašalas! Kiti ateina meilintis jos pusseserėms. 
Elinora susižadėjusi su Ambrosų berniuku, bet mėgsta flirtuoti, o Mega kas 
dvi savaitės turi vis naują gerbėją. Kartą virtuvėje ji pabučiavo padavėją. 
Girdėjau šnekant, kad ji bus ištekinta už ledi Bulver brolio, bet jei galėtų 
rinktis pati, neabejoju, kad Mega mieliau tekėtų už Marko Malendoro. 

Sersėja nusijuokė. 

— Už to plevėsos, praradusio ranką Juodųjų Vandenų mūšyje? Kokia jai 
nauda iš to luošio? 

— Megos nuomone, jis mielas. Ji paprašė ledi Mardžerės, kad padėtų rasti 
jam beždžionėlę. | 

- Beždžionėlę? - Karalienė nesumojo, ką turėtų atsakyti. Žvirbliai ir bež- 
džionėlė. Išties, karalystė grimzta į beprotybę... - O mūsų narsusis seras Lo- 
ras? Ar dažnai jis užsuka pas seserį? 

- Dažniau už kitus. - Tada Tena suraukė antakius ir viršunosėje, tarp 
tamsių jos akių, susimetė statmena raukšlė. - Jis ateina kiekvieną rytą ir va- 
karą, nebent pareigos sutrukdo. Mardžerės brolis labai jai atsidavęs, jiedu 
dalijasi viskuo... ak... - Akimirką myrietė atrodė nepaprastai priblokšta. O 
tada jos veide nušvito šypsena. - Man dingtelėjo labai nuodėminga mintis, 
tavo malonybe. 

- Geriau ją nutylėk. Ant kalvos ir jos šlaituose knibždėte knibžda žvir- 
blių, o juk visi žino, kaip žvirbliai bjaurisi nuodėmėmis. 

— Girdėjau, jie nepakenčia ir muilo bei vandens, tavo malonybe. 

— Per daug besimeldžiantis žmogus tikriausiai praranda uoslę. Reikės 
paklausti jo aukštosios šventenybės. 

Pūstelėjus vėjui, tamsiai raudonos šilkinės užuolaidėlės ėmė banguoti. 

— Ortonas man sakė, kad aukštasis septonas neturi vardo, - vėl prabilo 
ledi Tena. - Ar tai tiesa? Myre visi mes turime vardus. 

— Ak, kadaise jis turėjo vardą. Kaip ir mes visi. - Karalienė atsainiai mos- 
telėjo. - Net kilmingo kraujo turintys septonai vadinami tėvų išrinktais var- 
dais, o davę įžadus, gauna kitus. Bet jei kuris nors išrenkamas aukštuoju 
septonu, jis atsisako ir to vardo. Tikėjimas tau paaiškintų, jog daugiau joks 
žmogaus vardas jam nereikalingas, nes jis tapo dievų įsikūnijimu. 

— O kaip jūs atskiriate vieną aukštąjį septoną nuo kito? 

- Tai gana keblu. Sakome: „storulis aukštasis septonas“ arba „prieš sto- 
rulį buvęs aukštasis septonas“, arba „senasis aukštasis septonas, kuris mirė 

miegodamas“. Jei nori, gali vadinti ir tėvų duotais vardais, bet taip elgdama- 
si juos įžeidi. Tai jiems primena, kad gimė paprastais mirtingaisiais, ir jie to 
nemėgsta. 

- Mano lordas vyras sako, kad šis naujas aukštasis septonas gimė su pur- 
vu po panagėmis. 

- Ir aš taip įtariu. Paprastai Pamaldžiausieji išrenka kurį nors iš saviš- 
kių, tačiau yra buvę ir išimčių. - Didysis meisteris Paiselis labai išsamiai 
papasakojo Sersėjai visą aukštųjų septonų rinkimų istoriją. - Valdant ka- 
raliui Beilorui Palaimintajam, aukštuoju septonu buvo išrinktas paprastas 
akmentašys. Jis taip meistriškai tašė akmenis, kad Beiloras nusprendė, jog 
jis - mirtinguoju atgimęs Kalvis. Tas vyras nemokėjo nei skaityti, nei rašyti, 
be to, jam niekaip nepavyko įsiminti net paprasčiausios maldos žodžių. — 
Buvo tokių, kurie ir dabar tvirtino, kad Beiloro ranka, gelbėdamas karalystę 
nuo pašaipų, tą aukštąjį septoną nunuodijo. - Kai jis mirė, karaliaus Beilo- 
ro nurodymu aukštuoju septonu buvo išrinktas aštuonmetis berniukas. Jo 
malonybė pareiškė, girdi, tas vaikas darąs stebuklus, bet net ir tos vaikiškos 
gydančios rankos neatitolino Beiloro mirties valandos. 

Ledi Meriveter nusijuokė. 

- Aštuonerių metų berniukas? Gal ir mano sūnus galėtų tapti aukštuoju 
septonu? Jam beveik septyneri. 

- Arjis daug meldžiasi? - pasiteiravo karalienė. 

- Jam labiau patinka žaisti su kalavijais. 

— Vadinasi, jis normalus berniukas. Ar gebėtų išvardyti visus septynis 
dievus? 

— Manau, taip. 

— Turėsiu jį omenyje. 

Sersėja neabejojo, jog buvo galima rasti daugybę berniukų, kurie būtų 
buvę labiau verti krištolo karūnos nei tas nenaudėlis, kuriam Pamaldžiau- 
sieji nusprendė uždėti ją ant galvos. Šiai kas nutinka, kai kvailiams ir bai- 
liams leidžiama valdyti. Kitą kartą pati išrinksiu jiems aukštąjį septoną. O 
kito karto ilgai laukti galbūt ir nereikės, jei naujasis aukštasis septonas ir to- 
liau taip ės jai nervus. Tvarkant tokius reikalus Beiloro ranka kažin ar būtų 
galėjęs ko nors pamokyti Sersėją Lanister. 

— Iš kelio! - laidė gerklę Osmundas Ketlblekas. - Duokite kelią jos malo- 
nybei karalienei! 

Neštuvai ėmė judėti lėčiau, o tai galėjo reikšti tik viena: jie priartėjo prie 
kalvos viršūnės. 

- Turėtum atsivežti savo sūnų į dvarą, - tarė Sersėja ledi Meriveter. — Bū- 
damas šešerių metų, jis nėra per mažas. Tomenui reikia bendrauti su kitais 
berniukais. Kodėl ne su tavo sūnumi? 

Staiga Sersėja prisiminė, kad Džofris niekada neturėjo panašaus amžiaus 
draugo. Vargšelis visuomet būdavo vienas. Kai buvau maža, turėjau Džeimį 

ir... Melarą, kol ji neįkrito į šulinį. Žinoma, Džofas labai mėgo Skaliką, bet tai 
nebuvo draugystė. Jis ieškojo tėvo, nes Robertas jo lūkesčių nepatenkino. 
Galbūt netikras broliukas - kaip tik tai, ko reikia Tomenui, kad būtų lengviau 
atpratinti jį nuo Mardžerės ir jos vištų. Ilgainiui jiedu galėtų tapti tokie arti- 
mi kaip Robertas ir jo vaikystės draugas, Nedas Starkas. Kvailys, bet... ištiki- 
mas kvailys. Tomenui reikės ištikimų draugų, saugančių jo užnugarį. 

- Tavo malonybė labai gera, bet Raselas iš Longteiblo dar niekur nebuvo 
kojos iškėlęs. Bijau, kad šiame dideliame mieste jam apsisuks galva. 

- Iš pradžių, - linktelėjo karalienė, - bet netrukus jis pripras, kaip ir aš 
pripratau. Kai tėvas išsiuntė mane į dvarą, verkiau, o Džeimis niršo, bet teta 
nusivedusi pasisodino mane Akmeniniame sode ir pasakė, jog Karaliaus 
Uoste man visiškai nėra ko bijoti. „Esi liūtė, - priminė man ji, - ir tavęs turi 
bijoti visi kiti, menkesni žvėrys.“ Ir tavo sūnui drąsos nepristigs. Tikriausiai 
ir tau labiau patiktų turėti jį po ranka, kad galėtumėte kasdien matytis? Jis 
tavo vienturtis sūnus, ar ne“ 

— Kol kas. Mano lordas vyras prašė dievų suteikti mums malonę susi- 
laukti dar vieno sūnaus, jei kartais... 

— Suprantu. 

Sersėja pagalvojo apie Džofrį, nagais draskantį sau kaklą. Paskutinėmis 
gyvenimo akimirkomis jis žvelgė į ją maldaudamas gelbėti, ir nuo staiga są- 
monėje iškilusio kito prisiminimo jai trumpam sustojo širdis; žvakės lieps- 
noje šnypščiantis kraujo lašas ir duslus balsas, šnekantis apie karūnas, įka- 
pes ir mirtį nuo „mažojo brolio“ rankos. 

Šalia neštuvų seras Osmundas kažką šūkčiojo ir kažkas jam atsakė tuo 
pačiu. Neštuvai staiga sustojo. 

- Galjūs visi mirę?! - subaubė Ketlblekas. - Po velnių, traukitės iš kelio! 

Kilstelėjusi užuolaidėlės kampą, karalienė mostu pasikvietė serą Meriną 
Trentą. 

— Kas čia atsitiko? 

- Žvirbliai, tavo malonybe. - Seras Merinas po apsiaustu vilkėjo baltus 
žvyninius šarvus. Šalmą ir skydą buvo pasikabinęs prie balno. - Jie gatvėje 
įsikūrė stovyklą. Priversime juos pasitraukti. 

— Gerai, bet tik švelniai. Nenoriu, kad kiltų dar vienas maištas. - Sersėja 
nuleido užuolaidėlę. - Tai juokinga. 

- Tikrai, tavo malonybe, - pritarė ledi Meriveter. - Aukštasis septonas 
pats turėtų pas tave ateiti. O tie bjaurūs žvirbliai... 

- Jis juos maitina, lepina ir laimina. Bet nepalaimina karaliaus. - Sersėja 
žinojo, kad tas palaiminimas - beprasmis ritualas, bet ritualai ir ceremoni- 
jos neišmanėliams nepaprastai daug reiškė. Net pats Eigonas Užkariautojas 
savo karalystės gyvavimo laiką pradėjo skaičiuoti nuo tos dienos, kai aukš- 
tasis septonas Senmiestyje jį patepė. - Tas bjaurybė žynys arba paklus, arba 
sužinos, koks tebėra žemiškas ir silpnas padaras. 

- Ortonas sako, kad iš tikro jis nori aukso. Kad ketina nelaiminti kara- 
liaus tol, kol karūna negrąžins skolos. 

— Tikėjimas atgaus savo auksą, kai tik sudarysime taiką. 

Septonas Torbertas ir septonas Reinardas puikiai suprato keblią Sersėjos 
padėtį, ne taip kaip... tas bjaurus bravosietis, kuris negailestingai persekiojo 
vargšą lordą Džailsą ir šis, kosėdamas kraujais, atgulė į lovą. Mums ty laivų 
reikia. Kai buvo kalbama apie laivyną, pasitikėti Arboru ji negalėjo; Redvai- 
nai per daug artimai bendravo su Taireliais. Jūroje jai reikėjo turėti savas 
karines pajėgas. 

Upės pakrantėje statomi dromonai turėjo tapti Sersėjos laivynu. Jos flag- 
manas turėjo turėti du kartus daugiau irklų už „Karaliaus Roberto kūjį“. 
Oranas prašė Sersėjos, kad tą laivą leistų pavadinti „Lordu Taivinu“, ir ji, 
žinoma, mielai sutiko. Sersėja nekantriai laukė, kada išgirs žmones šnekant 
apie jos tėvą kaip apie laivą. Vienas iš kitų laivų turėjo būti pavadintas „Mie- 
laja Sersėja“ ir jo priekį turėjo puošti Sersėją vaizduojanti paauksuota sta- 
tula su šarvais, liūto šalmu, rankoje laikanti ietį. Paskui šį laivą į jūrą turėjo 
išplaukti „Narsusis Džofris, „Ledi Džoana“ ir „Liūtė“, taip pat „Karalienė 
Mardžerė“, „Auksinė rožė“, „Lordas Renlis“, „Ledi Olena“ ir „Princesė Mir- 
sela“. Karalienė suklydo pasakiusi Tomenui, kad jis gali sugalvoti pavadini- 
mus penkiems paskutiniams laivams. Vieną jis tikrai užsimanė pavadinti 
„Mėnuliuku“. Ir tik lordui Oranui paprotinus, jog vyrai nenorės tarnauti 
laive, pavadintame juokdario garbei, Tomenas nenoromis sutiko pagerbti 
savo seserį. 

- Jei tas skarmalius septonas mano, kad gali priversti mane pirkti To- 
meno palaiminimą, netrukus jam teks pakeisti nuomonę, - pasakė ji Tenai. 
Pataikauti gaujai žynių karalienė neketino. 

Neštuvai vėl sustojo, ir dar taip staiga, kad Sersėja kniostelėjo į priekį. 

— Ak, tai tikrai erzina. 

Ji vėl pasilenkusi žvilgtelėjo pro langą ir pamatė, kad jie pasiekė Visenijos 
kalvos viršūnę. Priekyje dunksojo Didžioji Beiloro septa su didingu kupolu, 
septyniais tviskančiais bokštais, bet tarp jos ir marmuro laiptų bangavo niū- 
rių, rudų, nudriskusių ir nesipraususių prasčiokų minia. Žvirbliai, pagalvo- 
jo ji uosdama orą, nors jokie žvirbliai niekada taip bjauriai nedvokė. 

Sersėja buvo priblokšta. Kiburnas nuolat jai pranešinėjo, kiek jų daug, 
tačiau girdėti apie žvirblius buvo viena, o juos matyti - visai kas kita. Šim- 
tai jų buvo įsikūrę aikštėje, o dar daugiau - soduose. Laužai, ant kurių jie 
virėsi valgį, pripildė orą dūmų ir smarvės. Švarus baltas marmuras buvo 
apterštas iš šiurkštaus audeklo pasiūtų palapinių ir niekingų, iš molio ir 
medgalių pastatytų lūšnelių. Jie glaudėsi net ant laiptų, po aukštomis Di- 
džiosios septos durimis. 

Leisdamas žirgą risčia, prie Sersėjos prijojo seras Osmundas. Šalia jo 
buvo ir seras Osfrydas, raitas ant eržilo, gelsvo kaip ir jo auksinis apsiaustas. 

Osfrydas buvo vidurinysis Ketlblekas, tylesnis už savo brolius, labiau linkęs 
raukytis nei šypsotis. Ir, jei sklandantys gandai teisingi, už juos žiauresnis. 
Gal man reikėjo išsiųsti jį prie Sienos? 

Didysis meisteris Paiselis norėjo, kad auksiniams apsiaustams vadovau- 
tų vyresnis ir „mūšiuose labiau užgrūdintas“ vyras, ir keli kiti tarybos nariai 
jam pritarė. „Seras Osfrydas pakankamai patyręs, - tada pareiškė Sersėja, 
bet net ir šie žodžiai burnų jiems neužčiaupė. Jie amsi ant manęs nelyginant 
gauja užerzintų šunyčių. Jos kantrybė tvarkant reikalus su Paiseliu baigė 
sekti. Didžiajam meisteriui net pakako įžūlumo prieštarauti jai, kai siuntė 
žmogų į Dorną ieškoti kovų meistro, - girdi, tai gali įžeisti Tairelius. „O kaip 
tu manai, kodėl aš taip darau?“ - rūsčiai paklausė ji Paiselio. 

— Maldauju atleisti, tavo malonybe, - tarė seras Osmundas. - Mano bro- 
lis jau pasikvietė daugiau auksinių apsiaustų. Nesibaimink, tuoj atlaisvinsi- 
me kelią. 

- Neturiu laiko. Toliau eisiu pėsčia. 

- Prašau, neik, tavo malonybe. - Tena spustelėjo Sersėjai ranką. - Tie 
žmonės mane baugina. Jų čia šimtai ir visi tokie suskretę... 

Sersėja lengvai pabučiavo jai skruostą. 

— Liūtas žvirblio nebijo, bet... gerai, kad rūpiniesi. Žinau, kad labai mane 
myli, miledi. Sere Osmundai, būk geras ir padėk man išlipti. 

Jei būčiau žinojusi, kad teks vaikščioti, būčiau apsirengusi kitaip. Ji vilkėjo 
baltą suknią su įkypu auksinto audinio įsiuvu, nėriniuotą, bet kuklią. Šios 
suknios Sersėja nebuvo apsivilkusi jau kelerius metus ir drabužis jai nema- 
loniai veržė juosmenį. 

- Sere Osmundai, sere Merinai, jūs mane lydėsite. Sere Osfrydai, pasirū- 
pink, kad nenukentėtų mano neštuvai. 

Kai kurie žvirbliai buvo tokie sulysę ir įdubakiai, kad, rodės, galėjo su- 
valgyti jos žirgus. 

Skindamasi kelią per skarmalių minią, žengdama pro jų laužus, dengtus 
vežimus ir menkas pašiūres, karalienė prisiminė kitą minią, kadaise taip pat 
susirinkusią šioje aikštėje. Tą dieną, kai ji ištekėjo už Roberto Barateono, 
tūkstančiai žmonių suplūdo pasveikinti jųdviejų džiaugsmingais šūksniais. 
Moterys buvo apsivilkusios geriausius drabužius, o bene pusė vyrų ant pe- 
čių pasisodinę vaikus. Kai jiedu su jaunuoju karaliumi, laikydamiesi už ran- 
kų, išėjo iš septos, minia pakėlė tokį triukšmą, kad jį buvo galima girdėti 
Lanisporte. „Tu jiems labai patinki, miledi, - prikišęs lūpas jai prie ausies 
sušnabždėjo Robertas. - Matai, visi šypsosi.“ Tą vieną akimirką Sersėja pa- 
sijuto laimingai ištekėjusi, bet paskui... jos žvilgsnis netyčia nukrypo į Džei- 
mį. Ne, prisiminė tada pagalvojusi ji, ne visi šypsosi, milorde. 

Ir dabar niekas nesišypsojo. Žvirbliai žvelgė į ją vangiai, niūriai, priešiš- 
kai. Jie davė Sersėjai kelią, bet nenoriai. Jei būtų tikri žvirbliai, pakaktų vieno 
šūksnio, kad purptelėtų ir nuskristų. Šimtinė auksinių apsiaustų, ginkluotų 

lazdomis, kalavijais ir kuokomis, šią prasčiokyų minią nesunkiai išvaikytų. 
Lordas Taivinas taip ir būtų padaręs. Jis nebūtų ėjęs pro juos, o jojęs, traišky- 
damas juos žirgo kanopomis. 

Pamačiusi, ką jie padarė su Beiloro Palaimintojo statula, karalienė pasi- 
gailėjo, kad turi tokią minkštą širdį. Puikioji marmuro statula, šimtus metų 
romiai šypsojusis aikštei, buvo iki juosmens užversta kaulais ir kaukolėmis. 
Ant kai kurių kaukolių dar kybojo mėsos. Ant vienos iš tokių tupėjo varnas 
ir smaguriavo padžiūvusia, tąsia mėsa. Visur zirzė musės. 

- Ką tai reiškia? - paklausė Sersėja minios. - Norite palaidoti Beilorą 
Palaimintąjį po krūva lavonų? 

Remdamasis mediniu ramentu, į priekį žingtelėjo vienakojis vyras. 

— Tavo malonybe, tai šventų, dėl tikėjimo nužudytų vyrų ir moterų kau- 
lai. Septonų, septonių, rudųjų, rusvųjų ir žaliųjų brolių, baltųjų ir pilkųjų 
seserų kaulai. Vieni iš jų buvo pakarti, kitiems perrėžti pilvai. Septos buvo 
apiplėštos, o mergeles ir motinas išprievartavo bedieviai ir demono garbin- 
tojai. Nukentėjo net tyliosios seserys. Motina aukštybėse verkia iš sielvar- 
to. Jų kaulus sunešėme čia iš visos karalystės, kad paliudytume, jog žlunga 
Šventasis Tikėjimas. 

Sersėja jautė daugybę į ją įbestų žvilgsnių. 

- Apie tokį žvėriškumą turi sužinoti karalius, - ramiai atsakė ji. - To- 
menas pasipiktins ne mažiau už jus. Tai Stanio ir raudonosios jo raganos 
darbas. Ir laukinių šiauriečių, garbinančių medžius ir vilkus. - Ir ji garsiai 
sušuko: - Gerieji žmonės, už mirusiuosius turi būti atkeršyta! 

Nuaidėjo keli pritarimo šūksniai, bet tik keli. 

— Nenorime keršyti už savo mirusius, - tarė vienakojis vyras, - trokšta- 
me tik apsaugos gyviesiems. Norime, kad būtų apsaugotos septos ir šventos 
vietos. 

- Tikėjimą privalo ginti Geležinis sostas, - piktai suniurnėjo dramblo- 
tas, stačiokiškas vyras, kuriam ant kaktos buvo dažais užtepta septynkampė 
žvaigždė. - Karalius, neginantis savo žmonių, ne karalius. 

Aplink jį stovintys žvirbliai pritariamai sumurmėjo. Vienam vyrui net 
pakako įžūlumo nutverti serą Meriną už riešo ir pasakyti: „Pats laikas vi- 
siems įšventintiems riteriams išsižadėti savo pasaulietinių valdovų ir eiti 
ginti Šventojo Tikėjimo. Jei myli Septynetą, pasilik su mumis, sere.“ 

— Paleisk mane, - tarė seras Merinas, traukdamas ranką. 

- Girdžiu, ką sakote, - linktelėjo Sersėja. - Mano sūnus dar labai jaunas, 
bet Septynetą labai myli. Sulauksite ir jo, ir mano apsaugos. 

Tačiau vyro su žvaigžde ant kaktos numaldyti nepavyko. 

— Karžygys mus apgins, - atšovė jis, - o ne tas putlus berniukas, vadina- 
mas karaliumi. 

Merinas Trentas stvėrė kalavijo rankeną, bet Sersėja sustabdė jį, dar 
nespėjusį išsitraukti iš makštų ginklo. Ji stovėjo apsupta didžiulės Žvirblių 

minios ir turėjo tik du riterius. Karalienė matė lazdas ir dalgius, vėzdus ir 
brūklius, taip pat vieną kitą kirvį. 

— Neleisiu šioje šventoje vietoje pralieti kraujo, sere. - Kodėl visi vyrai - 
kaip vaikai? Nužudysi vieną iš jų ir likusieji suplėšys mus į gabalus. - Visi 
mės esame Motinos vaikai. Eime, jo aukštoji šventenybė mūsų laukia. 

Tačiau. Sersėjai žengus per minią prie septos laiptų, šventyklos duris 
užstojo būrys ginkluotų vyrų. Jie vilkėjo šarvinius marškinius ir drabužius 
iš kietintos odos, vienas kitas buvo užsisegęs aplankstytą antkrūtinį. Vieni 
buvo ginkluoti ietimis, kiti kalavijais, bet dauguma pirmenybę teikė kir- 
viams, be to, ant savo išblukusių baltų apsiaustų buvo prisisiuvę raudonas 
žvaigždes. Du iš jų pasirodė tokie įžūlūs, kad sukryžiavo ietis ir užtvėrė Ser- 
sėjai kelią. 

— Tai štai kaip sutinkate karalienę? - nustebusi paklausė ji. - O kur Rei- 
nardas ir Torbertas? 

Kas jau kas, bet šie du septonai niekada nepraleisdavo progos jai įsiteik- 
ti. Torbertas visuomet demonstratyviai puldavo ant kelių nuplauti jai kojų. 

— Tų, apie kuriuos kalbi, nepažįstame, - atsakė vienas iš vyrų su raudo- 
na, ant apsiausto prisiūta žvaigžde, - bet jeigu jie priklauso Tikėjimui, ma- 
tyt, Septynetui reikalinga jų tarnystė. 

— Septonas Reinardas ir septonas Torbertas priklauso prie Pamaldžiau- 
siųjų, - tarė Sersėja, - ir jie labai supyks sužinoję, kad pastojote man kelią. 
Ketinate neleisti man įžengti į šventąją Beiloro septą? 

— Tavo malonybe, - kreipėsi į karalienę žilabarzdis, vienu pakumpusiu 
petimi. - Esi čia laukiama, bet tavo vyrams teks nusijuosti kardasaičius. 
Aukštojo septono įsakymu ginkluotiems žmonėms kelti koją į septą drau- 
džiama. 

— Karaliaus sargybos riteriai niekada ir niekur nepalieka kalavijų, net 
būdami su karaliumi. 

- Karaliaus namuose galioja karaliaus įstatymai, - nenusileido pagyve- 
nęs riteris, - bet čia - dievų namai. 

Sersėjos skruostai nuraudo. Vienas jos žodis Merinui Trentui ir gunk- 
telėjęs žilabarzdis su savo dievais būtų susitikęs anksčiau, nei galbūt pats 
norėjo. Bet tik ne čia. Ir ne dabar. 

- Palaukite manęs čia, - šiurkščiai įsakė ji karaliaus sargybos riteriams. 

Ir užlipo laiptais viena. Ietininkai patraukė ginklus. Kiti du vyrai visu 
svoriu užgulė duris ir šios, garsiai girgždėdamos, atsivėrė. 

Žibintų menėje Sersėja rado dvi dešimtis klūpančių, bet nesimeldžian- 
čių septonų. Pasiėmę gabalus muilo ir dubenis vandens, jie grandė ir plovė 
grindis. Matydama šiurkštaus audinio jų apsiaustus ir sandalus, Sersėja pa- 
laikė juos Žžvirbliais, kol vienas iš triūsiančių pakėlė galvą. Jo veidas buvo 
raudonas kaip burokas, o ant delnų matėsi pritrintos ir trūkusios pūslės. 

— Tavo malonybe... 

— Septone Reinardai... - Karalienei buvo sunku patikėti tuo, ką mato. — 
Ką čia veiki klūpodamas? 

- Jis plauna grindis. - Šiuos žodžius ištaręs vyras buvo keliais coliais že- 
mesnis už karalienę ir liesas kaip šluotos kotas. - Darbas yra malda, kurią 
labiausiai mėgsta Kalvis. - Jis atsistojo rankoje laikydamas šveičiamąjį šepe- 
tį. - Tavo malonybe... Mes tavęs laukėme. 

To vyro barzda buvo žilstelėjusi, ruda ir trumpai kirpta, o plaukai ant 
pakaušio kietai susukti į kuodą. Nors jo drabužiai atrodė švarūs, vis dėlto jie 
buvo nuspurę ir sulopyti. Jis buvo iki alkūnių pasiraitojęs rankoves, bet že- 
miau kelių drabužio skvernai buvo išsipurvinę ir permirkę. Jo veido bruožai 
buvo griežti, akys įdubusios ir tamsiai rudos. Jis basas, nusiminusi pagalvo- 
jo Sersėja. Jo pėdos taip pat buvo bjaurios, kietos, įdiržusios ir pūslėtos. 

— Artu - jo aukštoji šventenybė? 

— Mes visi čia tokie. 

Tėve, suteik man jėgų. Karalienė suprato turinti klauptis, bet grindys 
buvo muilinos, apipiltos nešvariu vandeniu, o ji nenorėjo susipurvinti su- 
knios. Ji pažvelgė į klūpančius senius. 

- Nematau savo bičiulio, septono Torberto. 

- Septonas Torbertas uždarytas į nusidėjėlio celę ir maitinamas vien 
duona bei vandeniu. Žmogui yra nuodėmė būti tokiam storam, kai pusė 
karalystės badauja. 

Šiandien Sersėja buvo iškentusi užtektinai. Tad neslėpė nuo pašnekovo 
pykčio. 

— Tai štai kaip mane sutinki? Su šepečiu rankoje, nuo kurio žliaugia van- 
duo? Ar žinai, kas esu? 

- Tavo malonybė yra Septynių Karalysčių karalienė regentė,.- atsakė 
vyras, - bet „Septynkampėje žvaigždėje“ rašoma, jog kaip žmonės lenkiasi 
savo lordams, o lordai savo karaliams, taip ir karaliai bei karalienės turi nu- 
silenkti Septynetui, Kuris Yra Vienis. 

Ar jis man liepia klauptis? Jei taip, tas vyras prastai ją pažinojo. 

— Pagal paprotį, turėjai pasitikti mane ant laiptų vilkėdamas geriausius 
drabužius ir su krištoline karūna ant galvos. 

— Karūnos mes neturime, tavo malonybe. 

Sersėja dar pikčiau susiraukė. 

— Mano lordas tėvas tavo pirmtakui davė reto grožio karūną iš krištolo 
ir suvyto aukso. 

- Ir už šią dovaną mes šloviname jį savo maldose, - linktelėjo aukšta- 
sis septonas, - bet vargšams maisto pilvuose reikia labiau, nei mums reikia 
aukso ir krištolo ant galvos. Tą karūną pardavėme. Ir ją, ir kitas karūnas iš 
savo saugyklų, taip pat visus žiedus ir iš auksinto bei sidabruoto audeklo 
pasiūtus drabužius. Kad žmogui būtų šilta, pakanka ir vilnos. Tam Septyne- 
tas davė mums avis. 

Jis visiškai išbrotėjo. Ir Pamaldžiausieji turėjo išeiti iš proto, kad išaukš- 
tintų šį žmogų... pamišusį arba siaubingai bijantį elgetų, susirinkusių prie 
septos durų. Kiburno šnabždūnai tvirtino, - kad būtų išrinktas, septonui 
Luceonui trūko devynių balsų, ir tada durys neišlaikė ir į Didžiąją septą pri- 
gužėjo žvirblių, ant pečių nešančių savo vadą, o rankose laikančių kirvius. 

Sersėja pervėrė tą smulkutį vyrą lediniu žvilgsniu. 

— Gal galėtume kur nors pasikalbėti akis į akį, tavo šventenybe? 

Aukštasis septonas padavė savo šepetį vienam iš Pamaldžiausiųjų. 

— Tavo malonybe, prašyčiau sekti paskui mus. 

Pro vidines duris jis nusivedė Sersėją į tikrąją septą. Einant marmuri- 
nėmis grindimis jų žingsniai aidėjo. Pro didžiojo kupolo vitražų stiklą įky- 
pai krentančiuose saulės šviesos pluoštuose prie sijų buvo matyti šokantys 
dulkių tumulėliai. Orą gaivino smilkalai, o prie septynių altorių nelyginant 
žvaigždės spindėjo žvakės. Bene tūkstantis jų mirgėjo Motinos ir beveik tiek 
pat Mergelės garbei, bet prie Pašaliečio degančioms žvakėms suskaičiuoti 
nereikėjo nė abiejų rankų pirštų. 

Tačiau žvirbliai buvo prasmukę net ir čia. Priešais Karžygį klūpojo ke- 
liolika suskretusių klajūnų riterių, maldaujančių palaiminti jų kalavijus, su- 
krautus dievui po kojomis. Prie Motinos altoriaus septonas vadovavo bene 
šimto žvirblių maldai, o jų tylūs balsai priminė krantą skalaujančias jūros 
bangas. Aukštasis septonas nuvedė Sersėją prie Senolės, laikančios iškeltą 
žibintą. Jam priklaupus priešais altorių, Sersėja neturėjo kitos išeities ir pri- 
klaupė šalia. Laimė, šio aukštojo septono plaučiai nebuvo tokie stiprūs kaip 
prieš jį buvusio storulio. Tikriausiai turėčiau būti dėkinga bent jau už tai. 

Baigęs melstis jo aukštoji šventenybė liko klūpoti. Rodės, jiedviem teks 
kalbėtis parpuolusiems ant kelių. Menko stoto žmogelio gudrybė, pralinks- 
mėjusi tarė sau Sersėja. 

- Tavo aukštoji šventenybe, - tarė ji, - tie žvirbliai baugina miestiečius. 
Noriu, kad jie dingtų. 

— Kur jiems eiti, tavo malonybe? 

Po septyniais pragarais, kiekvienas iš jų žvirbliams tiks. 

- Sakyčiau, ten, iš kur atėjo. 

- Jie susirinko čia iš visur. Kaip žvirblis yra kukliausias ir dažniausiai 
sutinkamas iš paukštelių, taip ir jie yra kukliausi ir dažniausiai sutinkami 
Žmonės. 

Taip, jie sutinkami dažniausiai, tam galima pritarti. 

— Ar matei, ką jie padarė Beiloro Palaimintojo statulai? Su savo kiaulė- 
mis, ožkomis ir naktipuodžiais jie teršia aikštę. 

- Išmatos nusiplauna lengviau nei kraujas, tavo malonybe. Jei aikštė ir 
buvo suteršta, tai ją suteršė čia vykdytos mirties bausmės. 

Ar jis man įžūliai priekaištauja dėl Nedo Starko? 

— Mes visi dėl to gailimės. Džofris buvo jaunas ir ne toks išmintingas, 
koks galėjo būti. Iš pagarbos Beilorui Palaimintajam lordą Starką reikėjo 

nukirsdinti kur nors kitur, bet... nepamirškime, kad tas vyras vis dėlto buvo 
išdavikas. 

- Karalius Beiloras susimokiusiems prieš jį atleisdavo. 

Karalius Beiloras įkalino tikras savo seseris vien už tai, kad jos buvo gra- 
žios. Pirmą kartą išgirdusi šį pasakojimą, Sersėja nuėjo į vaikų kambarį pas 
Tirioną ir gnaibė mažąjį pabaisą tol, kol šis ėmė rėkti. Reikėjo užspausti jam 
nosį, 0 į burną sugrūsti kojinę. Ji prisivertė nusišypsoti. 

- Ir karalius Tomenas atleis žvirbliams, kai jie grįš į savo namus. 

— Dauguma savo namus prarado. Visur viešpatauja kančios... sielvartas 
ir mirtis. Prieš atkeliaudamas į Karaliaus Uostą, buvau užsukęs į pusšimtį 
tokių mažų kaimelių, kur jie neturėjo savo septono. Ėjau iš kaimelio į kai- 
melį, tuokiau, atleisdavau nuodėmes, duodavau naujagimiams vardus. Tų 
kaimelių jau nėra, tavo malonybe. Ten, kur kadaise vešėjo sodai, želia pikt- 
žolės ir erškėčiai, o pakelės nuklotos kaulais. 

- Karas - baisus dalykas. Tie žiaurumai yra šiauriečių, lordo Stanio ir jo 
demono garbintojų darbas. 

- Kai kurie žvirbliai pasakoja, kad juos nuskriaudė liūtų gaujos ir... Ska- 
likas, tau prisiekęs žmogus. Druskos įlankoje jis nužudė pagyvenusį septo- 
ną ir išniekino dvylikos metų mergaitę - nekaltą, Tikėjimui pažadėtą vaiką. 
Išprievartavo ją dėvėdamas šarvus ir geležis subraižė ir sumušė gležną jos 
kūną. O baigęs, jis atidavė mergaitę savo vyrams, kurie nupjovė vargšelei 
nosį ir krūtų spenelius. 

- Jo malonybė negali atsakyti už kiekvieną kažkada Lanisterių giminei 
tarnavusio žmogaus padarytą nusikaltimą. Sandoras Kligeinas - išdavikas 
ir pabaisa. Kaip manai, kodėl atleidau jį iš tarnybos? Dabar jis kaunasi už 
bastūną Beriką Dondarioną, o ne už karalių Tomeną. 

- Na, jei taip sakai... Ir vis dėlto reikia paklausti: kur buvo karaliaus rite- 
riai, kai dėjosi visi šie dalykai? Argi kadaise pats Džaheiris Taikytojas, sėdė- 
damas Geležiniame soste, neprisiekė, jog karalius visuomet saugos ir gins 
Tikėjimą? 

Sersėja nė nenutuokė, ką kažkada prisiekė Džaheiris Taikytojas. 

- Prisiekė, - linktelėjo ji, - o aukštasis septonas jį palaimino ir patepė 
kaip karalių. Pagal tradiciją kiekvienas naujai išrinktas aukštasis septonas 
palaimina karalių, bet... tu atsisakei palaiminti karalių Tomeną. 

- Tavo malonybė klysta. Neatsisakiau. 

- Bet tu neatėjai. 

— Nes dar ne pjūties metas. 

Tu žynys ar daržovių pardavėjas? 

— Ką galėčiau padaryti, kad tas metas ateitų... greičiau? 

Jei jis išdrįs užsiminti apie auksą, šį septoną sudorosiu taip pat, kaip su- 
dorojau jo pirmtaką, ir krištolinę karūną uždėsiu ant galvos kokiam nors aš- 
tuonmečiui berniukui. 


408 GEORGE R. R. MARTIN 


- Karalystėje karalių netrūksta. Kad Tikėjimas kurį nors vieną išaukš- 
tintų, turime būti visiškai tikri. Prieš tris šimtus metų, kai Eigonas Drako- 
nas nusileido šios kalvos papėdėje, aukštasis septonas užsidarė Senmiestyje, 
Žvaigždėtojoje septoje ir, misdamas vien duona ir vandeniu, meldėsi septy- 
nias dienas ir septynias naktis. O išėjęs paskelbė, jog Tikėjimas nesipriešins 
Eigonui ir jo seserims, nes Senolė pakėlė žibintą ir apšvietė jam ateitį. Jei 
Senmiestis būtų pasipriešinęs Drakonui, miestas būtų buvęs paleistas pele- 
nais ir Haitaueris, Citadelė bei Žvaigždėtoji septa būtų buvę sugriauti ir su- 
naikinti. Lordas Haitaueris buvo pamaldus žmogus. Išgirdęs pranašystę, jis 
paliko savo karines pajėgas namuose, o kai atėjo Eigonas, atvėrė jam mies- 
to vartus. Ir jo aukštoji šventenybė patepė Užkariautoją septyniais aliejais. 
Turiu padaryti tą patį, ką jis padarė prieš tris šimtus metų. Turiu melstis ir 
pasninkauti. 

- Septynias dienas ir septynias naktis? 

— Tiek, kiek reikės. 

Sersėjai niežtėjo delnai tėkšti jam per romų, dievobaimingą veidą. Ga- 
lėčiau padėti tau laikytis pasninko, tarė sau ji. Galėčiau uždaryti tave kokia- 
me nors bokšte ir pasirūpinti, kad, kol dievai neprabils, niekas neatneštų tau 
maisto. 

- Kiti karaliai netikri ir jie garbina netikrus dievus, - priminė jam Sersė- 
ja. - Šventąjį Tikėjimą gina tik karalius Tomenas. 

— Bet septos visur deginamos ir plėšiamos. Prievartaujamos net tyliosios 
seserys, sielvartaujančios, verkiančios ir tiesiančios rankas į dangų. Ar tavo 
malonybė matė mūsų šventųjų žuvusiųjų kaulus ir kaukoles? 

— Mačiau, - neturėdama kitos išeities, atsakė ji. - Palaimink Tomeną ir 
jis šį smurtą sutramdys. 

— Kaip jis tai padarys, tavo malonybe? Gal prie kiekvieno keliaujančio ir 
išmaldos prašančio brolio pastatys po riterį? O gal duos vyrų, kurie saugotų 
mūsų septas nuo vilkų ir liūtų? 

Apsimesiu, kad liūtų jis neminėjo. 

— Karalystė kariauja. Jo malonybei reikalingas kiekvienas karys. - Sersė- 
ja neketino švaistyti karinių Tomeno pajėgų vaidindama gerąją žvirblių au- 
klę arba saugodama raukšlėtus daugybės susiraukusių septonių tarpkojus. 
Pusė jų tikriausiai meldžiasi, kad jas kas nors kaip reikiant išdulkintų. - Tavo 
žvirbliai turi lazdas ir kirvius. Tegul ginasi patys. 

- Tavo malonybė tikriausiai žino, kad karaliaus Meigoro įstatymai tai 
draudžia. Jo įsakymu Tikėjimas sudėjo ginklus. 

- Dabar karalius yra Tomenas, o ne Meigoras. - Ir kas jai rūpi, kokį įsta- 
tymą prieš tris šimtus metų išleido karalius Meigoras Žiaurusis? Užuot atė- 
męs iš tikinčiųjų ginklus, geriau būtų panaudojęs juos savo tikslams. Sersėja 
mostelėjo į tą pusę, kur virš raudono marmuro altoriaus stovėjo Karžygys. - 
Ką jis laiko rankose? 

— Kalaviją. 

— Gal pamiršo, kaip juo naudotis? 

— Meigoro įstatymai... 

— „gali būti panaikinti. - Ji nebaigė minties laukdama, kad aukštasis 
žvirblis čiuptų masalą. 

Ir jis karalienės nenuvylė. 

— Ginkluoto Tikėjimo atgimimas... tai būtų atsakas į tris šimtus metų 
trukusią maldą, tavo malonybe. Karžygys vėl pakeltų savo spindintį kalaviją 
ir išvaduotų šią nuodėmingą karalystę nuo visokio blogio. Jei jo malony- 
bė leistų man atkurti senuosius palaimintus Kalavijo ir Žvaigždės ordinus, 
kiekvienas dievus tikintis žmogus Septyniose Karalystėse žinotų, kad jis - 
tikras ir teisėtas valdovas. 

Malonu buvo girdėti šiuos žodžius, bet Sersėja pasistengė neišsiduoti, 
jog džiaugiasi. 

- Anksčiau tavo aukštoji šventenybė kalbėjo apie atleidimą. Šiais ne- 
ramiais laikais karalius Tomenas būtų nepaprastai dėkingas, jei rastumėte 
galimybę atleisti karalystės iždą nuo skolos. Man rodos, Tikėjimui esame 
skolingi beveik devynis šimtus tūkstančių drakonų. 

- Devynis šimtus tūkstančių, šešis šimtus ir septyniasdešimt keturis 
drakonus. Tai auksas, už kurį būtų galima pamaitinti alkstančius ir atstatyti 
tūkstantį septų. 

— Nori aukso? - tiesiai paklausė karalienė. - Ar kad būtų atšaukti laiko 
dulkėmis nukloti Meigoro įstatymai? 

Aukštasis septonas susimąstė. 

- Bus taip, kaip tu nori. Atleisime sostą nuo šios skolos ir karalius Tome- 
nas bus palaimintas. Pas jį mane palydės Karžygio Sūnūs, spinduliuojantys 
Tikėjimo didybe, o tuo metu mano žvirbliai, atgimę kaip senasis Vargšų Bi- 
čiulių ordinas, eis į kaimus ginti nuolankiųjų ir romiųjų. 

Karalienė atsistojo ir persibraukė suknios sijoną. 

— Paruošiu raštus, kuriuos jo malonybė pasirašys ir patvirtins karališkų 
antspaudu. 

Iš visų karaliaus pareigų labiausiai Tomenas mėgo žaisti su antspaudu. 

— Tesaugo jo malonybę Septynetas. Tegul jo valdymas būna ilgas. - 
Aukštasis septonas sudėjo rankas tarsi maldai ir pakėlė akis į dangų. - Tegul 
nedorėliai dreba! 

Girdi, lorde Stani? Sersėja nesusilaikė nenusišypsojusi. Net jos lordas 
tėvas nieko gudriau nebūtų sugalvojęs. Vienu žygiu ji išvadavo Karaliaus 
Uostą nuo dievų rykštės - žvirblių, užtikrino Tomenui palaiminimą ir su- 
mažino karaliaus iždo skolą netoli milijono drakonų. Aukštajam septonui 
lydint Sersėją atgal į Žibintų menę, iš džiaugsmo jai smarkiau plakė širdis. 

Ledi Meriveter puikiai suprato karalienės džiaugsmą, nors nebuvo gir- 
dėjusi nei apie Karžygio Sūnus, nei apie Vargšų Bičiulius. 

- Jų ištakos siekia laikus dar prieš Eigono užkariavimą, - paaiškino jai 
Sersėja. - Karžygio Sūnų ordino riteriai atsisakydavo savo žemių, aukso ir 
prisiekdavo ištikimai ginti jo aukštąją šventenybę. O Vargšų Bičiuliai... jie 
buvo kuklesni, tačiau jų ordinas buvo gerokai gausesnis. Tam tikra prasme jie 
buvo elgetaujantys broliai, tik vietoj dubenėlių turėjo kirvius. Jie traukdavo 
keliais, iš septos į septą ir iš miesto į miestą lydėdami keliautojus. Jų ženklas 
buvo raudona septynkampė žvaigždė baltame fone, tad prasčiokai praminė 
juos Žvaigždėmis. Karžygio Sūnūs vilkėjo visų vaivorykštės spalvų apsiaus- 
tus ir ant ašutinių marškinių nešiojo inkrustuotus sidabrinius šarvus, o jų 
ilgųjų kalavijų rankenų buožės būdavo papuoštos krištolo žvaigžde. Jie buvo 
vadinami Kalavijais. Šventieji, atsiskyrėliai, fanatikai, burtininkai, drakonų 
žudikai, demonų medžiotojai... apie juos buvo pasakojama daugybė istorijų. 
Bet visi sutinka, jog šie vyrai mirtinai nekentė šventojo Tikėjimo priešų. 

Ledi Meriveter akimirksniu viską suprato. 

- Tokių priešų kaip lordas Stanis ir jo raudonoji burtininkė, tiesa? 

— Na taip, tokių kaip jie, - kikendama kaip mergaitė tarė Sersėja. - Gal 
atsikimškime butelį prieskoniais gardinto vyno ir pakeliui į namus išgerki- 
me už uoliuosius Karžygio Sūnus? 

— Už uoliuosius Karžygio Sūnus ir už karalienės regentės apsukrumą. Už 
Sersėją, Pirmąją šiuo vardu! 

Prieskoniais gardintas vynas buvo skanus ir malonus kaip Sersėjos per- 
galė, ir karalienės neštuvai, rodės, plaukte plaukė per miestą atgal į pilį. Ta- 
čiau Aukštosios Eigono kalvos papėdėje jie sutiko iš pasijodinėjimo grįž- 
tančią Mardžerę Tairel ir jos pusseseres. Ji mane visur sekioja, pakėlusi akis į 
jaunąją karalienę ir staiga suirzusi pagalvojo Sersėja. 

Paskui Mardžerę jojo gausus būrys dvariškių, sargybinių ir tarnų, dau- 
guma jų laikė pintines šviežiai skintų gėlių. Kiekviena jaunosios karalienės 
pusseserė turėjo ją lydintį gerbėją; išstypęs ginklanešys Eilinas Ambrosas 
jojo su Elinora, su kuria buvo susižadėjęs, seras Taladas su droviąja Ala, vie- 
narankis Markas Malendoras su putlia ir jukia Mega. Dvyniai Redvainai ly- 
dėjo dvi kitas Mardžerės ledi, Meredit Krein ir Janą Fosovėj. Visos moterys 
į plaukus buvo prisikaišiusios gėlių. Prie svitos taip pat buvo prisidėję Dža- 
labaras Kso, seras Lambertas Ternberis, nešiojantis akies raištį, ir gražuolis 
dainius, vadinamas Mėlynuoju Bardu. 

Žinoma, jaunąją karalienę turi lydėti karaliaus sargybos riteris ir, žinoma, 
tai turi būti ne kas kitas, o Gėlių riteris. Seras Loras dėvėjo baltus, žvyninius, 
auksu graviruotus šarvus ir visas spindėjo. Nors daugiau mokyti Tomeną 
karybos jis nedrįso, jo draugijoje karalius vis dar praleisdavo daugokai lai- 
ko. Kiekvieną popietę grįžęs po išvykos su savo žmona, berniukas būtinai 
turėdavo papasakoti, ką šį kartą seras Loras pasakė arba padarė. 

Kai šios dvi kolonos susitiko, Mardžerė juos pasveikino ir prisigretino 
prie karalienės neštuvų. Jos skruostai buvo įraudę, o ant pečių laisvai krito 
palaidų rudų plaukų garbanos, švelniai plaikstomos vėjo. 


VARNŲ PUOTA 411 


— Karaliaus miške skynėme rudens gėles, - pasakė jaunoji karalienė. 

Žinau, kur buvai, pagalvojo Sersėja. Ji turėjo puikių skundikų, šie pra- 
nešdavo apie kiekvieną Mardžerės žingsnį. Mūsų mažoji karalienė tikra ne- 
nuorama. Mardžerė retai iškęsdavo tris dienas nejodinėjusi. Vieną dieną jie 
jodavo Rosbio keliu rinkti moliuskų ir valgyti jų prie jūros; kitą kartą su 
visa palyda ji persikeldavo per upę ir visą popietę praleisdavo medžiodama 
su sakalais. Taip pat jaunoji karalienė labai mėgo laivus, tad plaukiodavo 
pirmyn ir atgal Juodųjų Vandenų sraunuma be jokio tikslo. Pajutusi norą 
sukalbėti maldą, ji palikdavo pilį ir melsdavosi Beiloro septoje. Ji siūdino- 
si drabužius pas keliolika siuvėjų, ją puikiai pažinojo miesto auksakaliai ir 
net sklandė gandai, kad ji apsilankė Žuvų turguje prie Purvo vartų apžiūrėti 
dienos laimikio. Kad ir kur ėjo, prasčiokai ja žavėjosi, o ledi Mardžerė nėrėsi 
iš kailio kurstydama šią žmonių aistrą. Ji nuolat dalydavo elgetoms išmaldą, 
tiesiai iš kepėjo vežimėlio pirkdavo karštus pyragiukus ir sustabdydavo žir- 
gą, kad galėtų šnektelėti su paprastais pirkliais. 

Jei būtų buvusi Mardžerės valia, ji būtų privertusi taip pat elgtis ir To- 
meną. Ji nuolat kviesdavo berniuką prisidėti prie jos ir jos vištų nuotykių, 
o Tomenas nuolat maldaudavo motinos, kad jį išleistų. Kelis kartus karalie- 
nė sūnaus prašymą patenkino, kad tik suteiktų serui Osniui progą praleisti 
daugiau laiko su Mardžere. Bet tai nieko gera nedavė. Osnis mane nepapras- 
tai nuvylė. 

— Pameni tą dieną, kai tavo sesuo išplaukė į Dorną? - paklausė Sersė- 
ja sūnaus. - Ar pameni minios stūgavimą, kai grįžome į pilį? Ar pameni 
akmenis ir prakeiksmus? 

Bet karalius motinos žodžiams liko kurčias, ir tai buvo jaunosios kara- 
lienės darbas. 

- Jei dažniau bendrautume su paprastais žmonėmis, jie mus labiau my- 
lėtų. 

- Minia taip karštai mylėjo aukštąjį septoną, kad jį, šventą vyrą, suplė- 
šė į gabalus, - priminė ji Tomenui. Tačiau berniukas tik niūriai pažvelgė į 
Sersėją. Lažinuosi, kad jis elgiasi taip, kaip nori Mardžerė. Kasdien ji visais 
įmanomais būdais mėgina jį iš manęs paveržti. Džofris būtų iš karto perpra- 
tęs šios intrigantės šypseną ir pastatęs ją į vietą, bet Tomenas buvo gerokai 
patiklesnis. Ji suprato, kad Džofas jai per stiprus, pagalvojo Sersėja, prisimi- 
nusi Kiburno rastą auksinę monetą. Kad Tairelių giminė galėtų bent svajoti 
valdyti karalystę, Džofrio reikėjo atsikratyti. Staiga Sersėja dar prisiminė, jog 
Mardžerė ir jos bjaurybė senelė kadaise rezgė planus ištekinti Sansą Stark 
už jaunosios karalienės luošio brolio Vilo. Lordas Taivinas užbėgo tam už 
akių — paveržė iš moterų nuotaką ir išleido ją už Tiriono, bet tas ryšys nie- 
kur nedingo. Jie visi veikė išvien, priblokšta suvokė Sersėja. Taireliai papirko 
požeminio kalėjimo prižiūrėtojus, kad išlaisvintų Tirioną, ir nugabeno jį Ro- 
žių keliu prisidėti prie savo niekšingos žmonos. Dabar jie abu saugūs leidžia 
laiką Haigardene, pasislėpę už rožių gyvatvorės. 

— Reikėjo joti su mumis, tavo malonybe, - jiems kopiant Aukštosios Ei- 
gono kalvos šlaitu tauškė jaunoji intrigantė. - Visi kartu taip maloniai pra- 
leidome laiką... Medžiai apsigobę auksinėmis, raudonomis ir oranžinėmis 
skraistėmis ir visur žydi gėlės. Ir kaštainių daug. Grįždami namo jų išsike- 
pėme. 

- Neturiu laiko jodinėti po miškus ir skinti gėlių, - atsakė Sersėja. - Tu- 
riu valdyti karalystę. 

- Tik vieną, tavo malonybe? O kas valdo likusias šešias? - Mardžerė 
skambiai ir smagiai nusijuokė. - Tikiuosi, atleisi man už šį pokštą. Žinau, 
kokia sunki tavo našta. Turėtum pasidalyti ja su manimi. Tikriausiai yra 
dalykų, kuriuos galėčiau sutvarkyti už tave. Tada liautųsi ir kalbos, girdi, 
mudvi varžomės dėl įtakos karaliui. 

- Sklinda tokios kalbos? - Sersėja šyptelėjo. - Kaip kvaila... Niekada, nė 
akimirką nemaniau, kad mudvi varžovės. 

- Labai džiaugiuosi tai girdėdama. - Rodos, mergina nesuprato, kad 
Sersėja jai įgėlė. - Kitą kartą judu su Tomenu turėtumėte joti drauge su mu- 
mis. Neabejoju, kad jo malonybei tokia išvyka labai patiktų. Mums grojo 
Mėlynasis Bardas, o seras Taladas parodė, kaip prastuomenės papročiu kau- 
namasi lazda. Rudenį miške taip gražu... 

— Mano velionis vyras taip pat labai mėgo mišką. - Pirmus kelerius jų 
santuokos metus Robertas primygtinai ragindavo ją joti į medžioklę kar- 
tu su juo, bet Sersėja vis atsiprašydavo ir išsisukdavo. Mat, vyrui išvykus į 
medžioklę, ji galėjo leisti laiką su Džeimiu. Auksinės dienos, sidabrinės nak- 
tys. Tiesą sakant, tai buvo pavojingas šokis, kurį jie šoko. Raudonojoje pi- 
lyje visur buvo pilna akių ir ausų, be to, niekada negalėjai žinoti, kada grįš 
Robertas. Tačiau dėl šio pavojaus jos ir Džeimio susitikimai tik dar labiau 
jaudindavo. - Ir vis dėlto po grožiu gali slypėti mirtinas pavojus, - įspėjo ji 
jaunąją karalienę. - Miške Robertas ir žuvo. 

Mardžerė nusišypsojo serui Lorui; tai buvo maloni, pasididžiavimo ku- 
pina sesers šypsena. 

- Tavo malonybė labai gera, kad dėl manęs baiminasi, bet brolis puikiai 
mane saugo. 

„Jok į medžioklę, - gal pusšimtį kartų ragino Robertą Sersėja. - Mano 
brolis patikimai mane saugo.“ Prisiminusi, ką anksčiau jai sakė Tena, Sersė- 
ja staiga prajuko. | 

- Tavo malonybė taip žavingai juokiasi. - Ledi Mardžerė atlaidžiai šyp- 
telėjo. - Gal galėčiau sužinoti, iš ko? 

- Sužinosi, - atsakė karalienė, - tikrai sužinosi. 


PLĖŠIKAS 


B ūgnai dunksėjo kovos ritmu, o „Geležinė pergalė“ plaukė į priekį ir jos 
taranas skrodė banguojančius žalius vandenis. Priekyje buvęs mažesnis 
laivas, irklais įnirtingai taškydamas jūros bangas, mėgino suktis. Ant jo vė- 
liavų išsiuvinėtos rožės plakėsi vėjyje; priekyje ir paskuigalyje buvo matyti 
po baltą rožę raudoname herbo skyde, o stiebo viršuje - auksinė rožė žalia- 
me kaip žolė fone. „Geležinė pergalė“ su tokia jėga trenkė laivui į šoną, kad 
išvertė iš kojų bene pusę priešų įgulos. Lūžtančių ir trupančių irklų traškėji- 
mas kapitono ausims atrodė kaip nuostabi muzika. 

Luoktelėjęs per turėklus, jis už nugaros besiplaikstančiu auksaspalviu 
apsiaustu nušoko ant žemutinio denio. Baltosios rožės ėmė trauktis: vyrai 
visuomet taip elgdavosi išvydę Viktarioną Greidžojų, ginkluotą, su šarvais 
ir po krakeno šalmu paslėptu veidu. Jie tvirtai laikė kalavijus, ietis ir kirvius, 
bet devyni iš dešimties nedėvėjo šarvų, o dešimtas vilkėjo tik marškinius iš 
susiūtų metalinių žvynų. Jie ne geležiniai, dingtelėjo Viktarionui, jie vis dar 
bijo nuskęsti. 

- Čiupkite jį! - šūktelėjo vienas iš priešininkų. - Jis vienas! 

— ČIONAI! - riktelėjo Viktarionas. - Ateikite ir nužudykite mane, jei tik 
galite. 

Iš visų pusių jį apsupo rožių kariai, laikydami rankose pilką plieną, bet 
jų akyse atsispindėjo siaubas. Jų baimė buvo tokia klaiki, kad Viktarionas, 
rodės, jautė burnoje jos skonį. Jis ėmė mosuoti kalaviju į kairę ir į dešinę, 
vienam vyrui nukirto ranką per alkūnę, kitam perskrodė petį. Trečias su- 
varė savo kirvį į minkštą pušinį Viktariono skydą. Šis trinktelėjo tuo sky- 
du kvailiui į veidą, parvertė, o mėginantį stotis nužudė. Kol Viktarionas, 
įtempęs visas jėgas, traukė kirvį nužudytajam iš krūtinės, pataikiusi jam į 
tarpumentę dunkstelėjo ietis. Jausmas buvo toks, tarsi kas būtų patapšnojęs 
per nugarą. Viktarionas atsisukęs kirviu trenkė ietininkui į galvą ir to smū- 
gio atotranka persidavė jo rankai: jis pajuto, kaip kalavijo plienas skrodžia 
šalmą, pereina per plaukus ir trupina kaukolę. Ietininkas susvirduliavo, bet 
geležinis kapitonas ištraukė kirvį ir glebus bei svyruojantis kūnas atatupstas 
žengė deniu, rodės, veikiau girtas nei miręs. 

Tuo metu paskui jį ant taranuoto laivo denio sulipo kiti geležiniai. Vik- 
tarionas išgirdo Vulfą Vienaausį šūktelint ir imantis darbo, žvilgtelėjo į 
Ragnorą Paiką, vilkintį aprūdijusius šarvinius marškinius, ir pamatė, kaip 
Nuto Barzdaskučio švystelėtas mėtomasis kirvis, sukdamasis ore, susmigo 
priešininkui į krūtinę. Viktarionas nukovė dar vieną vyrą, o paskui dar vie- 
ną. Būtų nudėjęs ir trečią, bet Ragnoras užbėgo jam už akių. 

— Geras kirtis! - riktelėjo jam Viktarionas. 

Atsisukęs ieškoti dar vienos aukos savo kirviui, kitame denio gale jis pa- 
matė šio laivo kapitoną. Baltas jo apsiaustas buvo nutaškytas šviežiu ir jau 
sukrešėjusiu krauju, bet Viktarionui nepraslydo pro akis ant krūtinės su- 
kryžiuotos jo rankos ir raudoname herbo fone švytinti balta rožė. Tas pats 
ženklas buvo ir ant to vyro skydo, tik baltame fone su apvedžiotais raudo- 
nais kraštais. 

- Ei, tu! - perrėkdamas kautynių triukšmą sušuko geležinis kapitonas. - 
Tu, su balta rože! Ar tik nebūsi Pietų Skydo lordas?! 

Priešininkas pakėlė šalmo antveidį ir Viktarionas pamatė jo glotnų be- 
barzdį smakrą. 

- Tavo mirtis! - suriaumojo jam Viktarionas. 

Seris šoko jo pasitikti. Jo ilgasis kalavijas buvo iš gero, pilyje kaldinto 
plieno ir jaunasis riteris puikiai mokėjo juo kautis. Pirmas jo kirtis buvo 
žemas, bet Viktarionas atrėmė jį kirviu. Antrasis pataikė geležiniam kapito- 
nui į šalmą šiam net nespėjus pakelti skydo. Viktarionas atsakė šoniniu kir- 
vio smūgiu. Tačiau kirviui kelią pastojo Serio skydas. Orą perskrodė kelios 
medžio nuoskilos, o garsiai trakštelėjusi balta rožė perskilo išilgai. Ilgasis 
jaunojo riterio kalavijas vieną, du, tris kartus kirto Viktarionui į šlaunį, ir 
tris kartus džerkštelėjo atsitrenkęs į šarvų plieną. Vaikinas vikrus, suprato 
geležinis kapitonas. Jis skydu trenkė Seriui į veidą ir šis atatupstas žingte- 
lėjo kelis žingsnius link turėklų. Viktarionas užsimojo kirviu ir iš visų jėgų 
kirto, ketindamas perskrosti vaikiną nuo kaklo iki kirkšnies, bet Seris spėjo 
atšokti į šalį. Kirvis sutrupino laivo turėklus, vėl pažiro medžio gabalai, o 
kai Viktarionas pamėgino jį ištraukti, kirvis įstrigo. Jam po kojomis siūbavo 
denis ir jis suklupo. 

Seras Talbertas nusviedė sulūžusį skydą ir užsimojo kirsti iš viršaus il- 
guoju kalaviju. Kai Viktarionas kluptelėjo, jo skydas pasislinko ir pridengė 
jam nugarą. Tad Serio smūgį jis atrėmė geležiniu kumščiu. Omaro kiautu 
papuoštas plienas įtrūko ir nuo staiga pervėrusio skausmo Viktarionas su- 
dejavo, bet atsilaikė. 

- Ir aš vikrus, vaikeli, - pasakė jis, ištraukė riteriui iš rankos kalaviją ir 
sviedė jį į jūrą. 

Seras Talbertas išpūtė akis. 

— Mano kalavijas... 

Viktarionas kraujuojančiu delnu čiupo vaikiną už gerklės. 

— Eik ir jį išsitrauk, - sušvokštė, stumdamas priešininką atatupstą ir 
versdamas per bortą į krauju pasruvusius jūros vandenis. 

Taip jis laimėjo kelias akimirkas atokvėpio ir spėjo išsilupti kirvį. Baltos 
rožės neatlaikė geležinės bangos spaudimo. Vieni mėgino sprukti į triumą, 
kiti garsiai maldavo pasigailėti. Po šarvine pirštine, oda ir omaro kiautu 


VARNŲ PUOTA 415 


Viktarionas jautė pirštais plūstantį šiltą kraują, bet tai buvo niekis. Prie laivo 
stiebo gerokas būrys priešų karių, sustoję ratu petys į petį, tebesikovė. Tie 
bent jau tikri vyrai. Geriau žus, nei pasiduos. Bent keliems iš jų Viktarionas 
buvo nusiteikęs mielai išpildyti šį norą. Jis kirviu dunkstelėjo į savo skydą ir 
juos puolė. 

Nuskendęs Dievas nesuteikė Viktarionui Greidžojui galios nei kautis 
žodžiais karaliaus rinkimuose, nei atsilaikyti prieš neaprėpiamose pelkėse 
slapta sėlinančius priešus. Štai kam jis išvydo šį pasaulį: stovėti su plieno 
šarvais, su kruvinu kirviu rankoje ir kiekvienu kirčiu sėti mirtį. 

Jie kapojo Viktarioną iš priekio ir iš užpakalio, bet jų kalavijai tiek tepa- 
darė jam žalos, kiek gluosnio šakelės. Storo Viktariono Greidžojaus antkrū- 
tinio negalėjo įveikti joks kalavijas, be to, jis niekada neduodavo priešams 
laiko rasti silpnoms vietoms tarp šarvų sujungimų, kur kūną saugojo tik 
šarviniai marškiniai ir kietinta oda. Viktarioną galėjo pulti trys, keturi ir net 
penki vyrai - nesvarbu. Pasitikėdamas, kad šarvų plienas apgins jį nuo kitų 
priešininkų, jis dorodavo juos iš eilės. Kritus vienam vyrui, savo rūstybę 
Viktarionas nukreipdavo į kitą. 

Paskutinis su juo kautis likęs vyras, matyt, buvo kalvis; jo pečiai buvo 
kaip buliaus, be to, vienas gerokai raumeningesnis už kitą. Šarvus jam at- 
stojo smeigėmis nusagstyta jūrininko palaidinė ir kietintos odos kepurė. 
Vienintelio jo kirčio pakako visiškai sutrupinti Viktariono skydui, bet atsa- 
komasis kapitono kirtis perskėlė kalviui galvą pusiau. Ak, kad taip papras- 
ta būtų susidoroti ir su Varnaakiu. Jam ištraukus kirvį, kalvio galva, rodės, 
sprogo. Į šalis pažiro kaulai ir smegenys, plūstelėjo kraujas, o kūnas griuvo 
kniūbsčias jam po kojomis. Dabar jau vėlu prašyti pasigailėjimo, pagalvojo 
Viktarionas, lipdamas per žuvusįjį. 

Per tą laiką denis po kojomis pasidarė slidus, be to, visur kūpsojo krūvos 
žuvusiųjų arba mirštančiųjų. Jis numetė skydą ir giliai įkvėpė. 

— Lorde kapitone, - išgirdo sakant šalia stovintį Barzdaskutį, - pergalė 
tavo rankose. 

Jūroje buvo pilna laivų. Vieni degė, kiti skendo, treti buvo sumalti į ši- 
pulius. Tarp jų korpusų vanduo atrodė tirštas nelyginant troškinys, jame 
plūduriavo lavonai, sulūžę irklai ir nuolaužų įsikibę gyvieji. Tolumoje buvo 
matyti keli pietiečių karo laivai, skubantys grįžti į Manderį. Tegul sprunka, 
tarė sau Viktarionas, tegul papasakoja, kas čia įvyko. Vyras, kuris pabrukęs 
uodegą sprunka iš mūšio lauko, jau nebe vyras. 

Besikaunant Viktarionui į akis pateko prakaito ir dabar jas nemaloniai 
perštėjo. Du irklininkai padėjo atrišti jam krakeno šalmą, kad galėtų jį nusi- 
imti. Viktarionas delnu nusibraukė nuo kaktos prakaitą. 

- Tas riteris, - burbtelėjo jis, — tas riteris su balta rože... Ar kas nors jį 
ištraukė? 

Jei lordas Seris būtų likęs gyvas, už lordo sūnų iš jo tėvo būtų buvę gali- 
ma gauti neblogą išpirką. O jei ne iš tėvo, tai iš jo siuzereno Haigardene. 

Tačiau, kai persivertęs per bortą riteris įkrito į vandenį, niekas iš vyrų 
daugiau jo nematė. Greičiausiai jaunuolis nuskendo. 

— Tegul Nuskendusio Dievo vandenų menėse puotauja taip, kaip kovėsi. 

Nors Skydo salų vyrai vadino save jūrininkais, į jūrą plaukdavo drebė- 
dami iš baimės, o į mūšį stodavo lengvai šarvuoti, nes bijodavo nuskęsti. 
Jaunasis Seris buvo kitoks. Narsus jaunuolis, pagalvojo Viktarionas, beveik 
geležinis. 

Užgrobtą laivą jis atidavė Ragnorui Paikui, paskyrė į jį keliolikos vyrų 
įgulą ir grįžo ant savo „Geležinės pergalės“ denio. 

— Nuimkite belaisviams šarvus, atimkite ginklus ir sutvarstykite žaiz- 
das, - liepė jis Nutui Barzdaskučiui. - Merdėjančius išmeskite į jūrą. Jei 
kuris nors prašys pasigailėti, perrėžkite gerklę. - Tokius karius Viktarionas 
niekino; geriau nuskęsti jūros vandenyse nei kraujyje. - Noriu, kad suskai- 
čiuotumėte, kiek laivų užgrobėme ir kiek riterių bei lordų paėmėme į ne- 
laisvę. Ir dar noriu gauti jų vėliavas. - Vieną dieną tas vėliavas jis ketino 
pasikabinti savo menėje, kad būdamas senas ir paliegęs galėtų prisiminti 
visus priešus, kuriuos nužudė, kai buvo jaunas ir stiprus. 

— Bus padaryta. - Nutas plačiai nusišypsojo. - Puiki pergalė. 

Kurgi ne, pagalvojo Viktarionas, puiki pergalė Varnaakiui ir jo kerėto- 
jams. Kai šios žinios pasieks Ąžuolų Skydą, kiti kapitonai ir vėl skanduos 
jo brolio vardą. Euronas suviliojo juos gražbylystėmis ir šypsena, palenkė 
į savo pusę pažadėjęs apiplėšti pusšimtį tolimų salų; pažadėjęs aukso ir si- 
dabro, puošnių šarvų, lenktų kalavijų paauksuotomis rankenų buožėmis, 
durklų Valyrijos plieno geležtėmis, dryžuotų tigrų ir dėmėtų kačių kailių, 
žalsvų mantikorų ir senovinių Valyrijos sfinksų, skrynias muskato riešutų, 
gvazdikėlių, šafrano, dramblių ilčių ir vienaragių ragų, žalių, oranžinių ir 
geltonų plunksnų iš Vasaros salų, rietimus puikiausio šilko ir tviskančio 
aksomo ir vis dėlto... visa tai nieko nereiškė, palyginti su šia pergale. Dabar 
jis dovanoja tiems kapitonams pergalę ir jie bus Euronui visiškai atsidavę, 
pagalvojo Viktarionas. Ir pajuto burnoje šleikštulį. Tai buvo mano perga- 
lė, o ne jo. Kur Varnaakis buvo? Tinginiavo Ąžuolų Skydo pilyje? Jis pavogė 
mano žmoną, užgrobė mano sostą, o dabar savinasi ir mano šlovę. 

Klusnumas Viktarionui Greidžojui buvo savaime suprantamas dalykas; 
jis nuo mažens buvo klusnus. Augęs savo brolių šešėlyje, jis pareigingai sekė 
Beilonu, kad ir ką šis darydavo. Vėliau, kai gimė Beilono sūnūs, ilgainiui jis 
susitaikė su mintimi, kad prisieks ištikimybę tam iš jų, kuris pakeis tėvą ir 
užims Jūros akmens sostą. Bet Nuskendęs Dievas pasišaukė Beiloną ir jo 
sūnus į savo vandenų menes, o vadinti „karaliumi“ Eurono nejausdamas 
kartėlio Viktarionas negalėjo. 

Pūtė gaivus vėjas, o Viktariono troškulys vis stiprėjo. Po mūšio jis visuo- 
met norėdavo vyno. Palikęs Nutą vadovauti ant denio, jis nulipo į kajutę. 
Ankštos kajutės gale jis rado sudrėkusią ir nuraminti jį pasiruošusią tam- 
siaveidę moterį; galbūt mūšis ir jai užkaitino kraują? Viktarionas paėmė ją 
du kartus paeiliui. Kai jiedu baigė, jos krūtys, šlaunys ir pilvas buvo ištepti 
krauju, tačiau tai buvo Viktariono kraujas, bėgantis iš prakirsto delno. Tam- 
siaveidė moteris nuplovė jam žaizdą verdančiu actu. 

— Pripažįstu, jo planas geras, - moteriai klūpant priešais jį, tarė Viktario- 
nas. - Dabar, kaip ir seniau, Manderis mums atviras. 

Tai buvo lygumų upė: plati, nesrauni ir klastinga, su visokiomis kliū- 
timis ir smėlio seklumomis. Dauguma jūrinių laivų nedrįsdavo ja plaukti 
aukščiau Haigardeno, bet ilglaiviai su maža gramzda pasiekdavo net Kartųjį 
tiltą. Senovėje geležiniai buriniais laivais drąsiai plaukiodavo upe plėšdami 
Manderio ir jo intakų pakrantėse gyvenusius žmones, kol... žaliarankių ka- 
raliai neapginklavo keturiose mažose salelėse prie Manderio žiočių įsikūru- 
sių Žvejų ir nepadarė jų savo skydais. 

Praėjo du tūkstančiai metų, tačiau, kaip ir senovėje, uolėtuose krantuose 
dunksančiuose žvalgybos bokštuose tebebudėjo žilabarzdžiai. Vos išvydę 
ilglaivius, seniai uždegdavo švyturius atstojančius laužus ir žinia nuskrieda- 
vo per kalvas ir salas. „Pavojus! Priešai! Plėšikai! Plėšikai!“ Pamatę aukštu- 
mose liepsnojant laužus, žvejai mesdavo tinklus, artojai - plūgus ir griebda- 
vosi kalavijų bei kirvių. Iš pilių, lydimi riterių ir kovų meistrų, atskubėdavo 
jų lordai. Virš upės nuvilnydavo pučiamų karo ragų gaudesys, sklindantis 
iš Žaliojo Skydo ir Pilkojo Skydo, Ąžuolo Skydo ir Pietų Skydo, jų lengvi 
ilglaiviai būdavo išstumiami iš pakrantėse įrengtų ir užmaskuotų apsama- 
nojusių akmeninių pašiūrių, sušvytruodavo irklai, žvejai susiburdavo są- 
siauryje, atkirsdavo vandens kelią Manderiu, persekiodavo ir puldinėdavo 
plėšikus tol, kol pribaigdavo. 

Euronas pasiuntė Torvoldą Rudadantį ir Raudonąjį Irklininką, kad šie 
su tuzinu greitų ilglaivių plauktų link Manderio aukštupio, o Skydo salų lor- 
dai pultų jų persekioti. Tad, kai pasirodė pagrindiniai jo flotilės laivai, ginti 
salų buvo likusi tik saujelė karių. Geležiniai atplaukė pasinaudoję prasidė- 
jusiu potvyniu, kad per akinamą besileidžiančios saulės spindesį žvalgybos 
bokštuose budintys žilabarzdžiai pamatytų juos tik tada, kai jau bus per 
vėlu. Nuo pat Senojo Viko vėjas pūtė jiems į nugaras. Flotilėje tarnaujantys 
vyrai šnabždėjosi, kad tuo pasirūpino ne kas kitas, o Eurono burtininkai, ir 
kad Varnaakis numaldė Audros dievą kraujo auka. Kitaip argi būtų drįsęs 
plaukti taip toli į vakarus, užuot kaip visada laikęsis netoli pakrančių? 

Geležiniai užtraukė savo lengvus ilglaivius ant žvirgždėto upės kranto 
ir išsibarstė skaisčiai raudonoje saulėlydžio šviesoje su žybsinčiais plieno 
kalavijais rankose. Tuo metu aukštumose jau liepsnojo laužai, bet griebtis 

ginklų beveik nebuvo kam. Pilkasis Skydas, Žaliasis Skydas ir Pietų Sky- 
das pasidavė dar saulei nepatekėjus. Ąžuolo Skydas išsilaikė pusę dienos 
ilgiau. O Keturių Skydų salų vyrus, nustojusius persekioti Torvoldą ir 
Raudonąjį Irklininką ir pasukusius atgal, prie Manderio žiočių pasitiko 
Geležinė flotilė. 

— Viskas klostėsi taip, kaip sakė Euronas, - tarė Viktarionas tamsiaveidei 
moteriai, linine skiaute tvarstančiai jam plaštaką. - Ko gero, jo burtininkai 
tai numatė. - Kvelonas Romusis puse lūpų prasitarė, jog „Tyloje“ Euronas 
turėjo juos tris. Tie burtininkai buvo keisti ir varė siaubą, bet Varnaakis 
buvo pavertęs juos vergais. - Ir vis dėlto jam reikia, kad už jį kaučiausi, - 
kandžiai pridūrė Viktarionas. - Burtininkai - puiki ir didelė pagalba, tačiau 
karai laimimi krauju ir plienu. - Nuo acto sužeistą plaštaką skaudėjo labiau 
nei pirma. Jis nustūmė moterį ir rūsčiai šaudydamas akimis sugniaužė del- 
ną. - Atnešk man vyno. 

Jis gėrė tamsoje, galvodamas apie brolį. Jei smogsiu ne savo rankomis, ar 
vis tiek būsiu karaliaus žudikas? Viktarionas nebijojo jokio vyro, bet Nu- 
skendusio Dievo prakeiksmas vertė jį susimąstyti. Jei mano liepiamas jį nu- 
žudys kas nors kitas, ar jo kraujas vis tiek kris ant mano rankų? Eironas Šla- 
piagalvis būtų žinojęs, ką atsakyti, bet žynys buvo grįžęs į Geležies salas, vis 
dar tikėdamasis įkalbėti geležinius sukilti prieš naująjį karalių. Nutas Barz- 
daskutys gali nuskusti žmogui barzdą mėtydamas svaidomąjį kirvį iš dvide- 
šimties jardų. Ir nė vienas iš Eurono mišrūnų negalėtų atsilaikyti prieš Vulfą 
Vienaausį arba Andriką Rūstųjį. Bet kuris iš jųdviejų galėtų tai padaryti. Ir 
vis dėlto Viktarionas suprato, kad tai, ką žmogus gali padaryti, ir tai, ką jis 
padarys, yra du visiškai skirtingi dalykai. 

- Šventvagiškos Eurono kalbos mums visiems užtrauks Nuskendusio 
Dievo rūstybę, - dar Senajame Vike išpranašavo Eironas. - Turime jį su- 
stabdyti, broli. Juk mūsų gyslomis tebeteka Beilono kraujas, tiesa? 

- Ir jo gyslomis teka tas pats kraujas, - atsakė Viktarionas. - Ir man ne- 
patinka, kad Euronas yra karalius. Jis buvo išrinktas per tavo sušauktus ka- 
raliaus rinkimus ir savo rankomis uždėjai jam ant galvos jūros išplukdyto 
medžio karūną! 

- Uždėjau jam karūną, - linktelėjo žynys, o jo plaukuose varvėjo per- 
mirkę jūrų dumbliai, - bet mielai vėl nuimčiau ir karūnuočiau tave. Tik tu 
pakankamai stiprus jam pasipriešinti. 

- Jį iškėlė Nuskendęs Dievas, - priekaištingai tarė Viktarionas. - Tegul 
Nuskendęs Dievas jį ir nukarūnuoja. 

Eironas pervėrė brolį grėsmingu žvilgsniu - sklido kalbos, kad tas žvilgs- 
nis apnuodija šulinius ir palieka moteris nevaisingas. 

- Tuomet ne dievas kalbėjo. Visi žino, kad Euronas tame savo raudoname 
laive turi burtininkų ir juodųjų magų. Jie mus užbūrė, kad negirdėtume jū- 
ros. Visos tos kalbos apie drakonus kapitonams ir karaliams apsuko galvas. 

- Taip, apsuko galvas. Be to, jie išsigando to rago. Juk girdėjai jo garsą. 
Bet dabar tai nesvarbu. Euronas - mūsų karalius. 

— Ne mano, - paprieštaravo žynys. - Nuskendęs Dievas padeda narsiems 
vyrams, o ne tiems, kurie artėjant audrai slepiasi triume. Jei tu nepasirūpin- 
si pašalinti Varnaakio iš Jūros akmens sosto, tai teks padaryti man pačiam. 

— Kaip? Neturi nei laivų, nei kalavijuočių. 

- Bet turiu balsą, - atsakė žynys, - be to, dievas su manimi. Manyje sly- 
pi jūros galia, prieš kurią Varnaakis negali tikėtis atsilaikysiąs. Tiesa, susi- 
dūrusios su kalnu bangos dūžta, bet jos nesiliauja plūdusios viena po kitos 
ir pagaliau toje vietoje, kur kadaise dunksojo kalnas, lieka tik nugludinti 
akmenukai. O netrukus ir akmenukai nuplaunami ir amžiams nugula jū- 
ros dugne. 

— Akmenukai? - niūriai burbtelėjo Viktarionas. - Išprotėjai, jei manai, 
kad nuversi nuo sosto Varnaakį kalbomis apie bangas ir akmenukus. 

- Tos bangos simbolizuoja geležinius, - paaiškino Šlapiagalvis. - Ne 
kilmingieji ir lordai, o paprasti žmonės: žemdirbiai ir žvejai. Kapitonai ir 
karaliai iškėlė Euroną, o paprasti žmonės turi jį nuversti. Keliausiu į Didįjį 
Viką, į Harlus, į Orkmontą, net į Paiką. Mano žodžius turi išgirsti kiekvie- 
nas miestelis ir kaimas. Bedievis negali sėdėti Jūros akmens soste! 

Jis papurtė gauruotą galvą ir žengė į naktį. Kitą dieną, saulei patekė- 
jus, Eirono Greidžojaus Senajame Vike jau nebuvo. Net jo skendę vyrai 
nežinojo, kur jis. Jie papasakojo, kad sužinojęs šią naujieną Varnaakis tik 
nusijuokė. 

Tačiau, nors žynys dingo, siaubą keliantys jo įspėjimai liko tvyroti ore. 
Staiga Viktarionas prisiminė ir Beiloro Blektaido žodžius: „Beilonas buvo 
pamišęs, Eironas yra beprotis, o Euronas - didžiausias beprotis iš jų visų.“ 
Pasibaigus karaliaus rinkimams, jaunasis lordas iškėlė bures ir mėgino 
plaukti namo, nesutikęs pripažinti Eurono savo siuzerenu. Tačiau Geležinė 
flotilė užtvėrė įlanką - įprotis paklusti buvo įaugęs Viktarionui Greidžojui 
į kraują, o Euronui ant galvos buvo uždėta jūros išmesto medžio karūna. 
„Nakties skraiduolis“ buvo sulaikytas, o lordas Blektaidas sukaustytas gran- 
dinėmis ir nuvestas pas karalių. Eurono nebyliai ir mišrūnai sukapojo jį į 
septynis gabalus ir paaukojo septyniems žaliosios žemės dievams, kuriuos 
Blektaidas garbino. 

Atsidėkodamas už ištikimą tarnybą, ką tik karūnuotas karalius davė 
Viktarionui tamsiaveidę moterį, atimtą iš kažkokio į Lysą plaukusio vergų 
pirklio. „Tavo išėdų man nereikia, - pašaipiai atšovė karaliaus brolis, bet 
kai Varnaakis pasakė, girdi, jei jis moters nepaims, jos laukia mirtis, Vikta- 
rionas nusileido. Moteris buvo netekusi liežuvio, bet šiaip nenukentėjusi, be 
to, ir graži, ruda kaip aliejumi įtrintas tikmedis oda. Bet kartais, žiūrėdamas 
įją, Viktarionas nejučia prisimindavo pirmą moterį, brolio jam duotą tam, 
kad taptų vyru. 

Viktarionas norėjo dar kartą paimti tamsiaveidę moterį, bet pasijuto ne- 
pajėgus. 

- Atnešk dar vieną odmaišį vyno, - liepė jis, - o tada išeik. 

Kai ji grįžo nešina odmaišiu rūgštaus raudonojo, kapitonas pasiėmė 
vyną ant denio, kur galėjo įkvėpti tyro jūros oro. Pusę odmaišio jis išgėrė, o 
kitą pusę išpylė į jūrą už visus Žuvusius vyrus. 

„Geležinė pergalė“ dar valandų valandas suposi ant bangų prie Mande- 
rio žiočių. Didžiajai daliai Geležinės flotilės laivų išplaukus į Ąžuolo Skydą, 
Viktarionas pasiliko „Sielvartą“, „Lordą Dagoną:, „Geležinį vėją“ ir „Merge- 
lės pražūtį , kad turėtų ariergardą. Jie ištraukė iš jūros likusius gyvuosius ir 
matė, kaip pamažu, tempiamas žemyn laivo, kurį jis taranavo, duženų, skęs- 
ta „Kietarankis“. Laivui panirus po vandeniu, Viktarionas sulaukė prašyto 
atsakymo. Jis prarado šešis laivus, o užgrobė trisdešimt aštuonis. 

- Pakaks, - tarė jis Nutui. - Prie irklų. Grįžtame į lordo Heveto miestą. 

Irklininkai susėdo į savo vietas ir laivai pajudėjo link Ąžuolo Skydo, o 
geležinis kapitonas vėl grįžo į savo kajutę. 

- Galėčiau jį nužudyti, - tarė jis tamsiaveidei moteriai, - nors nužudyti 
karalių - sunki nuodėmė, o nužudyti brolį - dar sunkesnė. - Jis suraukė 
antakius. - Aša turėjo savo balsą atiduoti man. | 

Argi ji galėjo tikėtis pelnyti kapitonų ir karalių palankumą, atgabenusi 
pušų kankorėžių ir ropių? Jos gyslomis teka Beilono kraujas, bet... ji vis tiek 
moteris. Po karaliaus rinkimų ji pabėgo. Tą vakarą, kai Euronui ant galvos 
buvo uždėta jūros bangų išmesto medžio karūna, ji su savo įgula kažkur 
dingo. Giliai širdyje Viktarionas dėl to džiaugėsi. Jei mergina dar turi bent 
kiek sveiko proto, tai ištekės už kokio nors šiaurės lordo ir gyvens jo pilyje, kuo 
toliau nuo jūros ir Eurono Varnaakio. 

- Lorde kapitone, lordo Heveto miestas! - riktelėjo irklininkas. 

Viktarionas atsistojo. Vynas šiek tiek numalšino tvinksinčios plaštakos 
skausmą. Galbūt jis paprašys Heveto meisterio apžiūrėti žaizdą, jei tik tas 
vyras nėbus nužudytas. Laivams apiplaukiant kyšulį, Viktarionas užlipo 
ant denio. Prie uosto ant kalvos dunksanti lordo Heveto pilis priminė jam 
Lanisportą, nors šis miestas buvo du kartus didesnis. Už uosto vartų jūros 
bangas skrodė dvi dešimtys ilglaivių, ant kurių burių vėjo plakami plaiks- 
tėsi auksiniai krakenai. Dar šimtai laivų stovėjo prie gargžduoto kranto ir 
buvo prišvartuoti prie visą uostą juosiančios krantinės. Prie akmeninės 
krantinės stovėjo trys dideli ir keliolika mažesnių laivų, į kuriuos buvo 
kraunamas grobis ir maisto atsargos. Viktarionas įsakė „Geležinei perga- 
lei“ nuleisti inkarą. 

- Ir paruoškite valtį, - pridūrė jis. 

Priplaukus arčiau pasirodė, kad mieste tvyro keista tyla. Kaip buvo ga- 
lima spręsti iš išlaužtų durų ir sukapotų langinių, dauguma krautuvių ir 
namų buvo apiplėšti, bet sudeginta tik septa. Gatvėse tysojo daugybė lavo- 


VARNŲ PUOTA 421 


nų ir kiekvieną jų buvo apspitęs pulkas maitlesių varnų. Tarp jų vaikščiojo 
būriai gyvų likusių miestiečių paniurusiais veidais, jie vaikė juodus paukš- 
čius ir metė žuvusiųjų kūnus į vežimo galą laidoti. Vien pagalvojęs apie tai, 
Viktarionas pajuto stiprų šleikštulį. Jokiam tikram jūros sūnui nebūtų pati- 
kę pūti po žeme. Kaip jis rastų Nuskendusio Dievo vandenų menes, kuriose 
galėtų amžinai gerti ir puotauti? 

Tarp kitų laivų, pro kuriuos jie praplaukė, buvo ir „Tyla“. Viktariono 
žvilgsnis užkliuvo už geležinio papuošimo laivo priekyje - mergelės be bur- 
nos, vėjo draikomais plaukais ir ištiesta ranka. Rodės, savo perlamutrinė- 
mis akimis statula jį seka. Ji turėjo burną kaip ir kitos moterys, bet Varnaakis 
ją užsiuvo. 

Artėjant prie kranto, Viktarionas atkreipė dėmesį į virtinę moterų ir vai- 
kų, išsirikiavusių ant vieno iš didelių prekybinių laivų denio. Kai kuriems 
už nugarų buvo surištos rankos ir visiems be išimties ant kaklo užnertos 
kanapinių virvių kilpos. 

— Kas jie tokie? - paklausė jis vyrų, padėjusių pririšti jų laivą. 

- Našlės ir našlaičiai. Jie bus parduoti į vergiją. 

— Parduoti? - Geležies salose vergų nebuvo, tik pavergtieji. Jie privalėjo 
tarnauti, bet nebuvo laikomi kilnojamuoju turtu. Jų vaikai gimdavo laisvi, 
kol būdavo atiduodami Nuskendusiam Dievui. Be to, pavergtieji niekada 
nebūdavo perkami arba parduodami už auksą. Už pavergtuosius vyrai mo- 
kėdavo geležinę kainą, kitaip jų išvis neturėdavo. - Jie turėtų tapti paverg- 
taisiais arba sūriosiomis žmonomis, - papriekaištavo Viktarionas. 

— Taip įsakė karalius, - paaiškino vienas iš vyrų. 

- Stipresnis visuomet atima iš silpnesnio tai, ką šis turi, - įsiterpė Nutas 
Barzdaskutys. Pavergtieji ar vergai - nedidelis skirtumas. Tų moterų vyrai 
negali jų apginti, tad dabar jos priklauso mums ir galime su jomis elgtis kaip 
panorėję. 

Tai prieštarauja Senajai Tvarkai, būtų galėjęs pasakyti Viktarionas, bet 
tam nebuvo laiko. Žinia apie pasiektą pergalę jį aplenkė ir vyrai būriavosi 
norėdami jį pasveikinti. Viktarionas leido jiems pataikauti, kol vienas iš jų. 
nepradėjo liaupsinti Eurono drąsos. 

- Drąsu yra išplaukti į atvirą jūrą, kai laivo nematyti nuo kranto, kad ži- 
nia, jog atplaukiame, nepasiektų tų salų anksčiau, nei prie jų pasirodome, - 
suniurnėjo jis, - bet perplaukti pusę pasaulio medžiojant drakonus - tai ne 
drąsa, o visai kas kita. | 

Ir, nelaukęs atsakymo, Viktarionas prasibrovė pro minią ir patraukė 
į Pilį. 

Lordo Heveto pilis buvo nedidelė, bet stipri, storomis sienomis, gele- 
žinėmis smeigėmis kaustytais ąžuoliniais vartais, primenančiais senąjį jo 
giminės ženklą: geležinėmis smeigėmis nusagstytą ąžuolinį herbo skydą 
pablukusiame mėlyname ir baltame fone. Bet virš žaliomis čerpėmis deng- 

tų bokštų stogų dabar plaikstėsi Greidžojų giminės vėliava su krakenu, o 
didžiuosius vartus jie rado išlaužtus ir sudegintus. Ant apsauginio pylimo 
vaikščiojo ietimis ir kirviais ginkluoti geležiniai ir keli Eurono mišrūnai. 

Kieme Viktarionas sutiko Goroldą Gudbrolį ir senąjį Dramą, tyliai be- 
sišnekučiuojančius su Rodriku Harlu. Pamatęs juos, Nutas Barzdaskutys 
šūktelėjo: 

- Skaitytojau, kodėl tavo veidas toks ištįsęs? Be reikalo būgštavai. Pasie- 
kėme pergalę ir grobis - mūsų! 

Lordas Rodrikas kreivai šyptelėjo. 

- Kalbi apie šias uolas? Visos šios keturios salos neprilygsta Harlui. Mes 
gavome akmenų, medžių, pigių niekučių ir pelnėme Tairelių giminės prie- 
šiškumą. 

— Rožių? - nusijuokė Nutas. - Ką blogo rožė gali padaryti krakenui? At- 
ėmėme jų skydus ir sutrupinome juos į šipulius. Kas juos dabar gins? 

— Haigardenas, - atsakė Skaitytojas. - Netrukus prieš mus bus sutelkta 
visa Žemupio kariuomenė, Barzdaskuty, ir tada įsitikinsi, jog kai kurios ro- 
žės su aštriais spygliais. 

Uždėjęs plaštaką ant savo Raudonojo Lietaus rankenos buožės, Dramas 
pritariamai linktelėjo. 

- Lordas Tarlis turi didįjį kalaviją, vadinamą Širdžių Pražūtimi, nu- 
kaldintą iš Valyrijos plieno, ir jis nuolat joja lordo Tairelio kariuomenės 
avangarde. 

Viktarionas pajuto kovos alkį. 

— Tegul ateina. Jo kalavijas atiteks man, kaip kadaise tavo proseneliui ati- 
„teko Raudonasis Lietus. Tegul jie visi ateina ir atsiveda Lanisterius. Sausu- 
moje liūtas gal ir nuožmus, bet jūroje valdžia priklauso krakenui. 

Jis būtų nepagailėjęs pusės dantų už galimybę išmėginti savo kirvį prieš 
Karalžudį arba Gėlių riterį. Tokia kova jam buvo suprantama. Karalžudys 
buvo prakeiktas dievų ir žmonių, o karys - vertinamas ir gerbiamas. 

— Nebijok, lorde kapitone, - tarė Skaitytojas. - Jie ateis. Jo malonybė to 
trokšta. Kitaip kam būtų įsakęs mums paleisti į laisvę visus Heveto varnus? 

— Per daug skaitai ir per mažai kauniesi, - pareiškė Barzdaskutys. — 
Kraujas tavo gyslose pavirto į pieną. 

Tačiau Skaitytojas apsimetė tų žodžių negirdėjęs. 

Įžengęs į vidų, menėje Viktarionas rado triukšmingą puotą. Stalai buvo 
apsėsti geležinių, - geriančių, šūkaujančių, besistumdančių, besigiriančių, 
kiek vyrų nužudė, kokius žygius atliko ir kiek grobio prisiplėšė. Dauguma 
buvo tuo laimikiu pasipuošę. Kairiarankis Lukas Kodas ir Kvelonas Romu- 
sis buvo nuplėšę nuo sienų gobelenus ir apsisiautę jais tarsi apsiaustais. Ger- 
mundas Botlis ant paauksuoto Lanisterio antkrūtinio buvo pasikabinęs per- 
lų ir granatų vėrinį. Andrikas Rūstusis klupčiodamas vaikštinėjo su dviem 
jam į parankes įsikibusiomis moterimis; nors jis ir dabar buvo rimtas, bet 

ant kiekvieno piršto mūvėjo po žiedą. Be to, kapitonai valgė ne iš dubenėlių, 
išskobtų iš senos sužiedėjusios duonos, o iš gryno sidabro lėkščių. 

Nutas Barzdaskutys apsidairė ir jo veidą apniaukė pyktis. 

- Varnaakis siunčia mus į jūrą tvarkytis su ilglaiviais, o jo žmonės tuo 
metu užima pilis, kaimus, susižeria visą grobį ir pasiima moteris. O ką pa- 
lieka mums? 

—- Mums atiteko šlovė. 

- Šlovė gerai, - linktelėjo Nutas, - bet auksas - dar geriau. 

Viktarionas gūžtelėjo. 

- Varnaakis sako, kad turėsime visą Vesterosą. Arborą, Senmiestį, Hai- 
gardeną... ten ir rasi savo auksą. Bet gana tų šnekų. Aš alkanas. 

Pagal prigimtinę teisę Viktarionui priklausė vieta ant pakylos, bet jam 
nepatiko valgyti kartu su Euronu ir jo pakalikais. Tad jis rado sau vietą šalia 
Ralfo Luošio, „Lordo Kvelono“ kapitono. 

- Puiki pergalė, lorde kapitone, - pagyrė jį Luošys. - Lordo verta perga- 
lė. Sala turėtų priklausyti tau. 

Lordas Viktarionas. Taigi... Kodėl ne? Tiesa, tai toli gražu ne Jūros akmens 
sostas, bet vis šis tas. 

Kitoje stalo pusėje sėdėjo Hotas Harlas, čiulpdamas nuo kaulo mėsą. 
Švystelėjęs kaulą, jis pasilenkė prie Viktariono. 

- Riteriui atiteks Pilkasis Skydas. Mano pusbroliui. Girdėjai? 

— Ne. - Viktarionas apsižvalgė po menę ir pamatė serą Harasą Harlą, 
sėdintį ir geriantį vyną iš auksinės taurės; jis buvo aukštas vyras pailgo ir 
rimto veido. - Kodėl Euronas turėtų atiduoti jam salą? 

-Hotas pakėlęs atkišo tuščią taurę ir išblyškusi jauna moteris mėlyno atla- 
so suknia, papuošta paauksuotais nėriniais, pripylė ją vyno. 

- Riteris vienas užėmė Grimstoną. Įbedė savo vėliavos kotą į žemę prie 
pilies sienų ir iškvietė į dvikovą Grimus. Iš pradžių išėjo kautis vienas, pas- 
kui kitas, tada trečias... Jis visus juos nukovė... na, beveik nukovė, mat du 
patys pasidavė. Kai Riteris patiesė septintą vyrą, lordo Grimo septonas 
nusprendė išgirdęs dievų žodį ir atidavė pilį. - Hotas nusijuokė. - Jis taps 
Pilkojo Skydo lordu ir mielai šį titulą priims. Dabar, kai jis pasitrauks, Skai- 
tytojo įpėdiniu tapsiu aš. - Jis dunkstelėjo taurę sau į krūtinę. - Aš, Hotas 
Kuprius, Harlo lordas. 

— Sakai, patiesė septynis... 

Viktarionas pasvarstė, ar Haraso Sutema atsilaikytų prieš jo kirvį. Jis dar 
niekada nebuvo kovęsis su vyru, ginkluotu kalaviju iš Valyrijos plieno, nors, 
kai abu buvo jauni, Harasą Harlą buvo ne kartą nugalėjęs. Vaikystėje Harlas 
artimai draugavo su vyriausiu Beilono sūnumi Rodriku, žuvusiu prie Sigar- 
do sienų. 

Puota buvo puiki. Liejosi pats geriausias vynas, buvo patiekta keptos jau- 
tienos, - pusžalės ir sultingos, - taip pat įdarytų ančių ir kubilai šviežių kra- 

bų. Be to, lordui kapitonui nepraslydo pro akis, kad patarnaujančios moterys 
vilki plonos vilnos ir prabangaus aksomo suknias. Viktarionas palaikė jas ledi 
Hevet ir jos damų drabužiais apsitaisiusiomis indų plovėjomis, bet netrukus 
Hotas jam paaiškino, kad tai ir yra ledi Hevet bei jos damos. Varnaakis links- 
minosi liepęs joms patarnauti prie stalo ir pilstyti vyną. Jų buvo aštuonios: 
pati ledi, vis dar graži, nors jau apkūnoka, ir septynios jaunesnės moterys 
nuo dvidešimt penkerių iki dešimties metų, jos dukterys ir marčios. 

Lordas Hevetas sėdėjo įprastoje vietoje, ant pakylos, apsivilkęs geriau- 
siais drabužiais su išsiuvinėtu jo giminės ženklu. Jo rankos ir kojos buvo 
pririštos prie krėslo, o į burną įgrūstas didelis baltas ridikas, kad negalėtų 
kalbėti, nors... jis viską matė ir girdėjo. Varnaakis buvo įsitaisęs garbės sve- 
čiui skirtoje vietoje, lordui iš dešinės. Jam ant kelių sėdėjo graži, krūtinga, 
septyniolikos ar aštuoniolikos metų mergina, - basa, susitaršiusiais plau- 
kais, rankomis apsivijusi Euronui kaklą. 

— Kas ji? - paklausė Viktarionas šalia sėdinčių vyrų. 

- Jo šviesybės lordo nesantuokinė duktė, - nusijuokė Hotas. - Prieš Eu- 
ronui užimant pilį, ji buvo verčiama patarnauti prie stalo ir valgyti virtuvėje 
kartu su tarnaitėmis. 

Euronas priglaudė pamėlynijusias lūpas jai prie kaklo, o mergina suki- 
keno ir kažką pašnabždėjo jam į ausį. Jis šypsodamasis dar kartą pabučiavo 
jai kaklą. Tose vietose, kur Euronas ją bučiavo, šviesi merginos oda buvo 
nusėta raudonomis žymėmis, kurios ant kaklo ir pečių atrodė nelyginant 
rožiniai karoliai. Ji vėl kažką pašnabždėjo į ausį, ir šį kartą Varnaakis nusi- 
juokė garsiai, o tada dunkstelėjo vyno taure į stalą prašydamas tylos. 

- Gerosios moterys! - šūktelėjo jis kilmingoms tarnaitėms. - Falijai ne- 
ramu dėl jūsų puikiųjų suknių. Ji nenori, kad suknios būtų išteptos taukais, 
vynu ir nešvarių jas grabaliojančių vyrų pirštų, mat pažadėjau jai, kad puo- 
tai pasibaigus galės iš jūsų spintų išsirinkti sau drabužius. Tad bus geriausia, 
jei suknias nusivilksite. 

Didžiojoje menėje nugriaudėjo juokas, o lordas Hevetas taip sodriai 
išraudo, kad Viktarionui dingtelėjo, jog jam tuoj sprogs galva. Moterims 
neliko nieko kita, tik paklusti. Jauniausioji pravirko, bet motina mergaitę 
paguodė ir padėjo atsirišti nugaros raištelius. Nusirengusios jos vėl ėmėsi 
darbo: vaikštinėjo tarp stalų nešinos vyno pilnais siaurakakliais ąsočiais ir 
pildė kiekvieną išgertą taurę, tik dabar visos buvo nuogos. 

Jis žemina Hevetą, kaip kadaise žemino mane, pagalvojo kapitonas prisi- 
minęs, kaip mušama kūkčiojo jo žmona. Jis žinojo, kad Keturių Skydų vyrai 
dažnai vesdavo saviškių dukteris, kaip ir geležiniai. Viena iš šių prie stalo 
patarnaujančių moterų galėjo būti net sero Talberto Serio žmona. Nukau- 
ti priešą buvo viena, o jį pažeminti - visai kas kita. Viktarionas sugniau- 
žė kumštį. Toje vietoje, kur kraujas iš žaizdos prasisunkė per lininį tvarstį, 
buvo matyti raudona dėmė. 

Ant pakylos sėdintis Euronas nustūmė nuo kelių savo suskretėlę merginą 
ir užlipo ant stalo. Kapitonai ėmė bilsnoti taures į stalus ir trypti kojomis. 

— EURONAS! - šaukė jie. - EURONAS! EURONAS! EURONAS! 

Tai buvo dar vieni karaliaus rinkimai. 

— Prisiekiau duoti jums Vesterosą, - nutilus triukšmui prabilo Varna- 
akis, — ir štai pajutote jo skonį. Tai tik trupinėlis, ne daugiau... bet puotau- 
sime iki nakties! - Skaisčiai liepsnojo sienų laikikliuose įstatyti deglai, o jo 
veidas blizgėjo - ir melzganos lūpos, ir žydros akys, ir visa kita. - Ką kra- 
kenas pačiumpa, to nepaleidžia. Kadaise šios salos priklausė mums ir da- 
bar jas susigrąžinome, bet... mums reikia stiprių vyrų, kad išlaikytume jose 
valdžią. Tad stokis, Harasai Harlai, Pilkojo Skydo lorde. - Riteris atsistojo, 
uždėjęs ranką ant mėnulio akmenimis papuoštos Sutemos rankenos buo- 
žės. - Stokis, Andrikai Rūstusis, Pietų Skydo lorde. - Andrikas atstūmė abi 
savo moteris ir nerangiai atsistojo tarsi staiga iš jūros iškilęs kalnas. - Stokis, 
Maronai Volmarkai, Žaliojo Skydo lorde. - Volmarkas, bebarzdis šešiolikos 
metų jaunuolis, suglumęs atsistojo - atrodė lyg triušių lordas. - Stokis, Nu- 
tai Barzdaskuty, Ąžuolo Skydo lorde. 

Nutas žvelgė nepatikliai, tarsi baimindamasis, jog tapo žiaurios pajuo- 
kos objektu. 

— „Lorde“? - dusliai pakartojo jis. 

Viktarionas tikėjosi, kad Varnaakis lordais paskelbs sau artimus vyrus - 
Akmeninę Ranką, Raudonąjį Irklininką ir Kairiarankį Luką Kodą. Karalius 
turi būti dosnus, mėgino įsikalbėti Viktarionas, bet giliai širdyje girdėjo 
šnabždant ir kitą balsą. Eurono dovanos pavojingos. Truputį pagalvojus, jam 
viskas tapo aišku kaip ant delno. Riteris yra Skaitytojo pasirinktas įpėdinis, 
Andrikas Rūstusis - tvirta dešinioji Danstano Dramo ranka. Volmarkas - 
dar nepatyręs jaunuolis, bet jo gyslomis iš motinos pusės teka Juodojo Hareno 
kraujas. O Barzdaskutys... 

Viktarionas stvėrė jam už dilbio. 

— Atsisakyk! 

Nutas pažvelgė į Viktarioną, tarsi šis būtų išprotėjęs. 

- Atsisakyti? Atsisakyti žemių ir lordo titulo? Ar tu pakelsi mane į lordus? 

Jis piktai ištraukė ranką ir atsistojo mėgaudamasis džiugiais sveikini- 
mais. 

O dabar Euronas dar vagia ir mano vyrus, pagalvojo Viktarionas. 

Karalius Euronas šūktelėjo ledi Hevet atnešti pilną taurę vyno ir iškėlė ją 
aukštai virš galvos. 

— Kapitonai ir karaliai, pakelkite taures į Keturių Skydų lordų sveikatą! 

Viktarionas išgėrė kartu su visais. Iš priešo atimtas vynas - pats saldžiau- 
sias. Kažkada kažkas jam taip sakė. Jo tėvas arba brolis Beilonas. Vieną gra- 
žią dieną gersiu tavo vyną, Varnaaki, ir atimsiu iš tavęs viską, kas tau bran- 
gu. Tik ar Euronas apskritai ką nors brangino? 

— Rytoj vėl ruošiamės išplaukti, - kalbėjo karalius. - Vėl prisipilkite stati- 
nes šaltinio vandens, paimkite visus grūdus, visas iki vienos statines jautie- 
nos ir tiek avių ir ožkų, kiek laivuose telpa. Sužeistieji, kuriems pakaks jėgų 
irkluoti, sės prie irklų. Kiti tegul lieka čia ir padeda naujiesiems lordams 
išlaikyti šiose salose valdžią. Torvaldas ir Raudonasis Irklininkas netrukus 
grįš ir pargabens daugiau maisto. Plaukiant į rytus, mūsų deniai dvoks kiau- 
lėmis ir vištomis, bet grįšime su drakonais. 

— Kada? - nuskambėjo lordo Rodriko balsas. - Kada mes grįšime, tavo 
malonybe? Po metų? Po trejų? Po penkerių? Tavo drakonai - kitame pa- 
saulio krašte, o čia artinasi ruduo. - Skaitytojas žingtelėjo į priekį ir išvar- 
dijo visus pavojus: - Redvaino sąsiaurį saugo karo laivai. Dorno pakrantė — 
skurdi ir išdžiūvusi, ten keturi šimtai lygų sūkurių, uolų, nematomų smėlio 
seklumų ir vos viena kita vieta, kur galima saugiai priplaukti prie kranto. 
Už jos mūsų laukia Brastos Akmenys su audromis bei lysiečių ir myriečių 
piratų irštvomis. Jei išplauks tūkstantis laivų, trys šimtai gal ir pasieks kitą 
Siaurosios jūros krantą, tik... kas iš to? Nei Lysas, nei Volantis nepasitiks 
mūsų išskėstomis rankomis. Kur rasi šviežio vandens ir maisto? Pirma au- 
dra išblaškys mus po pusę pasaulio. 

Melzganas Eurono lūpas iškreipė šypsena. 

— Aš pats esu audra, milorde. Pirma ir paskutinė audra. Su „Tyla“ buvau 
leidęsis į ilgesnes ir gerokai pavojingesnes keliones nei ši. Ar jau pamiršai? 
Perplaukiau Ūkanų jūrą ir mačiau Valyriją. 

Visi žinojo, kad Valyrija tebebuvo Pražūties valdžioje. Jūros vandenys 
buvo karšti ir garavo, o sausumoje viešpatavo demonai. Sklido kalbos, jog 
kiekvieno jūreivio, bent akies krašteliu pažvelgusio į virš bangų iškilusius 
liepsnojančius Valyrijos kalnus, laukia siaubinga mirtis, bet Varnaakis ten 
nukeliavo ir grįžo gyvas. 

- Tikrai matei? - labai tyliai paklausė Skaitytojas. 

Šypsena Eurono veide pranyko. 

- Skaitytojau, - mirtinoje tyloje tarė jis, - bus geriau, jei nosį ir toliau 
laikysi įkišęs į knygas. 

Viktarionas pajuto, kad menėje įsivyravo nejauki tyla. Jis pakilo nuo 
stalo. 

- Broli, - sududeno jis, - tu neatsakei į Harlo klausimą. 

Euronas gūžtelėjo. 

— Vergų kaina kyla. Parduosime juos Lyse ir Volantyje. Gavę už juos pi- 
nigų ir atsigabenę čia prisiplėštą grobį, turėsime užtektinai aukso nusipirkti 
maisto atsargoms. 

- Ar mes jau vergų pirkliai? - nustebo Skaitytojas. - Ir dėl ko jais tapo- 
me? Dėl drakonų, kurių čia niekas kaip gyvas nematė? Ar dėl girto jūreivio 
fantazijų mums verta trenktis į kitą pasaulio kraštą? 

Jo žodžius palydėjo pritariamas murmesys. 

— Vergų įlanka per toli! - šūktelėjo Ralfas Luošys. 

- Ir per arti Valyrijos! - pritarė jam Kvelonas Romusis. 

Fralegas Stiprusis pridūrė: 

— O Haigardenas arti. Sakyčiau, drakonų reikėtų pasižvalgyti tenai. Auk- 
sinių drakonų! 

Alvinas Šarpas pritarė: 

— Kam plaukti per visą pasaulį, jei Manderis - po nosimi? 

Nuo stalo pakilo ir Raudonasis Ralfas Stounhauzas. 

- Senmiestis turtingesnis, o Arbore - dar daugiau gėrybių. Redvaino 
flotilė išplaukusi. Pakaks ištiesti ranką ir nuskinsime labiausiai prinokusį 
Vesteroso vaisių. 

- Vaisių? - Karaliaus akis atrodė labiau juoda nei mėlyna. - Tik bailys 
gvelbia vaisių, kai gali užgrobti visą sodą. 

- Norime Arboro, - pasakė Raudonasis Ralfas, o kiti vyrai jam triukš- 
mingai pritarė. 

Varnaakis tų šūkavimų net nesiteikė klausytis. Jis nušoko nuo stalo, čiu- 
po už rankos savo merginą ir išsitempė ją iš menės. 

Spruko kaip šuo. Eurono pozicijos Jūros akmens soste jau neatrodė to- 
kios tvirtos kaip prieš kelias minutes. Į Vergų įlanką jie paskui Euroną ne- 
seks. Galbūt jie nėra tokie šunyčiai ir kvailiai, kokiais juos laikiau? Ši mintis 
teikė tiek daug vilties, kad Viktarionas turėjo už ją išgerti. Jis iki dugno iš- 
lenkė taurę vyno su Barzdaskučiu norėdamas parodyti, kad nepavydi jam 
lordo titulo, nors ir gauto iš Eurono rankų. 

Lauke leidosi saulė. Už sienų tirštėjo sutemos, bet viduje raudona lieps- 
na degė deglai, o jų skleidžiami dūmai telkėsi viršuje, po gegnėmis tarsi pil- 
kas debesis. Apgirtę vyrai ėmė šokti pirštų šokį. Paskui Kairiarankis Lukas 
Kodas staiga nusprendė, kad nori vienos iš lordo Heveto dukterų, ir paėmė 
ją tiesiog pasiguldęs ant stalo, jos seserims garsiai klykiant ir kūkčiojant. 

Viktarionui kažkas patapšnojo per petį. Jam už nugaros stovėjo vienas iš 
Eurono mišrūnų sūnų, dešimties metų berniukas vešliais švelniais plaukais 
ir purvo spalvos oda. 

— Mano tėvas nori su tavimi pasikalbėti. 

Viktarionas svirduliuodamas atsistojo. Jis buvo tvirtas, augalotas vyras ir 
vyno galėjo išgerti daug, bet šį kartą vis dėlto truputį padaugino. Užmušiau 
ją savo rankomis, dingtelėjo jam, bet Varnaakis nužudė ją anksčiau, kai į 
ją įsiskverbė. Neturėjau kitos išeities. Jis nusekė paskui nesantuokinį Euro- 
no sūnų per menę ir užlipo akmeniniais vingiuotais laiptais. Jiems kopiant 
prievartavimo ir lėbavimo triukšmas slopo ir netrukus buvo girdėti tik į 
akmenį brūžuojantys batų padai. 

Varnaakis ne tik pasiėmė lordo Heveto nesantuokinę dukterį, bet ir įsi- 
kūrė jo miegamajame. Kai Viktarionas įėjo, mergina, nuoga ir išsipleikusi, 
tysojo ant lovos ir tyliai knarkė. Euronas stovėjo prie lango ir iš sidabrinės 

taurės gurkšnojo vyną. Jis vilkėjo iš Blektaido atimtą sabalenų apsiaustą, 
buvo užsirišęs raudonos odos akies raištį, bet šiaip buvo visiškai nuogas. 

- Vaikystėje sapnuodavau, kad galiu skraidyti, - prabilo jis. - Bet pabu- 
dęs negalėdavau... Na, bent jau taip sakė meisteris. O jei jis melavo? 

Pro atidarytą langą Viktarionas uodė jūrą, nors kambaryje trenkė vynu, 
krauju ir seksu. Nuo šalto jūros oro jis prablaivėjo. 

— Ką nori tuo pasakyti? 

Euronas atsisuko į brolį vos pastebimai šypsodamasis, perkreipęs mėly- 
nas suskirdusias lūpas. 

— Galbūt mes galime skraidyti? Visi. Kaip galėsime tai žinoti, jei nepa- 
mėginsime šokti nuo kokio nors aukšto bokšto? - Pro langą įsiveržė vėjo 
gūsis ir ėmė švelniai plaikstyti jo sabalenų apsiaustą. Eurono nuogumas 
atrodė nepadorus ir vertė nerimauti. - Joks vyras neįsitikins, ką geba, kol 
neišdrįs šokti. 

- Čia yra langas. Šok. - Tokiam pokalbiui Viktarionas neturėjo kantry- 
bės. Jam tvinkčiojo sužeistą ranką. - Ko tu nori? 

— Užvaldyti pasaulį. - Eurono akyje blykstelėjo liepsnelė. Besišypsančioje 
jo akyje. - Išgersi dar taurę lordo Heveto vyno? Nėra gardesnio vyno už 
atimtą iš nugalėto priešo. 

- Tiesa. - Viktarionas nusuko akis. - Apsirenk. 

Euronas atsisėdo, trūktelėjo apsiaustą ir jo skvernais prisidengė gėdą. 

— Buvau pamiršęs, kokie niekingi ir triukšmingi tie mano geležiniai. 
Pargabenčiau jiems drakonų, bet jie rėkia trokštantys vynuogių. 

— Vynuogės - tikras daiktas. Vynuogių galima prisivalgyti. Jų sultys sal- 
džios, be to, iš jų daromas vynas. O kokia nauda iš drakonų? 

- Skaudu prisiminti. - Varnaakis išgėrė dar gurkšnelį vyno. - Kartą lai- 
kiau rankose drakono kiaušinį, broli. Tas myrietis burtininkas prisiekė, kad 
galėtų jį išperinti, jei duočiau jam vienerius metus ir tiek aukso, kiek jis rei- 
kalauja. Kai man nusibodo jo išsisukinėjimai, nužudžiau jį. Žiūrėdamas į 
lendančias pro pirštus žarnas, jis pasakė: „Bet juk metai dar nepraėjo.“ - Jis 
nusijuokė. Žinai, Kreigornas mirė... 

— Kas? 

- Tas vyras, kuris pūtė mano drakono ragą. Kai meisteris jį išskrodė, 
plaučius rado suanglėjusius ir juodus kaip suodžiai. 

Viktarioną nukrėtė šiurpas. 

— Parodyk man tą drakono kiaušinį. 

- Kartą, apimtas nevilties, išmečiau jį į jūrą. - Euronas gūžtelėjo. - Ma- 
nau, kad Skaitytojas neklydo. Tokioje tolimoje kelionėje pernelyg didelis lai- 
vynas drauge neišsilaikys. Ta kelionė per ilga ir per daug pavojinga. Pasiekti 
Vergų įlanką ir grįžti galėtų tik patys geriausi mūsų laivai. Geležinė flotilė. 

Geležinė flotilė priklauso man, pagalvojo Viktarionas. Bet nepratarė nė 
žodžio. 

Varnaakis pripylė dvi taures keisto juodo vyno, tiršto kaip medus. 

- Išgerk su manimi, broli. Paragauk šio vyno. 

Ir jis padavė vieną taurę Viktarionui. 

Kapitonas paėmė kitą taurę, nei siūlė jam Euronas, ir įtariai pauostė gė- 
rimą. Žvelgiant iš arti jis atrodė veikiau mėlynas nei juodas. Vynas buvo 
tirštas, riebaluotas ir dvokė supuvusia mėsa. Viktarionas paėmė gurkšnelį 
jo į burną, bet tuoj pat išspjovė. 

- Kokia bjaurastis. Nori mane nunuodyti? 

- Noriu atverti tau akis. - Euronas godžiai gurkštelėjo iš savo taurės 
ir nusišypsojo. - Tai - Vakaro Šešėlis, burtininkų vynas. Radau jo stati- 
nę prie Kvarto užgrobęs kelis prekybos laivus, be to, man atiteko gvaz- 
dikėliai, muskato riešutai, keturiasdešimt rietimų žalio šilko ir keturi 
burtininkai, papasakoję keistą istoriją. Vienas drįso man grasinti, todėl 
jį nužudžiau, o kūną sumaitinau trims likusiems. Iš pradžių jie atsisakė 
valgyti savo bičiulio mėsą, bet, kai gerai išalko, apsigalvojo. Vyrai be mė- 
sos ilgai neištveria. 

Beilonas buvo pamišęs, Eironas yra beprotis, o Euronas - didžiausias be- 
protis iš jų visų. Viktarionas jau buvo beišeinąs, kai Varnaakis pridūrė: 

— Karalius privalo turėti žmoną, kad susilauktų paveldėtojų. Broli, man 
reikia tavo pagalbos. Gal nuplauktum į Vergų įlanką ir parplukdytum man 
mylimą moterį? 

Ir aš kadaise turėjau mylimą moterį. Viktarionas sugniaužė kumščius ir 
ant grindų kaptelėjo kraujo lašas. Turėčiau sudaužyti tave kaip kriaušę ir su- 
šerti krabams, kaip kad sušėriau ją. 

- Juk turi sūnų, - tarė jis broliui. 

— Prasčiokų mišrūnų, kuriuos pagimdė kekšės ir raudotojos. 

— Bet jie - tavo kūnas. 

- Kaip ir mano naktipuodžio turinys. Nė vienas iš jų nevertas sėdėti Jū- 
ros akmens soste, o juo labiau užimti Geležinį sostą. Ne, kad susilaukčiau 
tinkamo įpėdinio, man reikia kitokios moters. Kai krakenas veda drakonę, 
broli, tegul visas pasaulis pasisaugo. 

— Kokią drakonę? - suraukė antakius Viktarionas. 

- Paskutinę drakonų giminės palikuonę. Sklinda kalbos, kad ji - gra- 
žiausia moteris pasaulyje. Jos plaukai - kaip auksas ir sidabras, akys - kaip 
ametistai, bet... turi manimi patikėti, broli. Plauk į Vergų įlanką, pats pama- 
tysi jos grožį, ir pargabenk ją man. 

— Kodėl turėčiau tai daryti? - gūžtelėjo Viktarionas. 

- Iš meilės. Ir iš pareigos. Nes tai - karaliaus įsakymas. - Euronas tyliai 
nusijuokė. - Ir dėl Jūros akmens sosto. Kai sėdėsiu Geležiniame soste, jis 
atiteks tau. Turėtum paklusti man, kaip aš paklusdavau Beilonui ir... kaip 
vieną gražią dieną teisėti tavo sūnūs paklus tau. 

Mano sūnūs... Bet, kad turėtų teisėtą sūnų, vyras pirmiausia privalo tu- 
rėti žmoną. O su moterimis Viktarionui nesisekė. Eurono dovanos pavojin- 
gos, prisiminė jis, ir vis dėlto... 

- Turi apsispręsti, broli. Gyventi kaip vergui ar mirti kaip karaliui? Ar 
išdrįsi skristi? Kol nesiryši šokti, niekada nesužinosi. - Besišypsančioje Eu- 
rono akyje atsispindėjo pašaipa. - O gal per daug prašau? Juk tikrai baisu 
plaukti toliau Valyrijos... 

- Jei reikės, su Geležine flotile nuplauksiu į patį pragarą. - Viktarionas 
atgniaužė kumštį ir jo delnas buvo visas kruvinas. - Gerai, nuplauksiu į Ver- 
gų įlanką. Rasiu tą drakonę ir parvešiu ją. 

Bet ne tau. Išvogei man žmoną ir ją išniekinai, tad dabar aš pasiliksiu ta- 
vąją. Gražiausią moterį pasaulyje pasiliksiu sau. 


DŽEIMIS 


ž Dario pilies sienų plytintys laukai vėl buvo įdirbti. Sudeginti javai 

buvo užarti, o sero Adamo žvalgai pranešė matę vagas ravinčias mo- 
teris ir jungą jaučių, plėšiančių naują dirvoną miško pakraštyje. Žemdirbius 
saugojo keliolika barzdotų ir kirviais ginkluotų vyrų. 

Džeimiui ir jo kariuomenei pasiekus pilį, visi jie spruko ir pasislėpė už 
pilies sienų. Dario pilies vartus jis rado uždarytus, kaip jau buvo nutikę Ha- 
renhole. Artimas giminaitis labai santūriai mane sutinka. 

— Pūsk ragą, - įsakė Džeimis. 

Seras Kenosas iš Keisio nusikabino Heroko ragą ir papūtė. Laukdamas 
atsako iš pilies, virš pusbrolio barbakano Džeimis pamatė plevėsuojant 
rudą ir tamsiai raudoną vėliavą. Rodos, Lanselis bus padalijęs vėliavą ir ša- 
lia Lanisterių liūto įkurdinęs Darių artoją. Džeimis suprato, jog čia, kaip ir 
Lanseliui renkantis žmoną, bus prikišęs nagus dėdė. Dariai šias žemes valdė 
nuo tų laikų, kai andalai nugalėjo Pirmuosius Žmones. Seras Kevanas, be 
abejonės, suprato, kad čia gyventi jo sūnui bus daug lengviau, jei valstiečiai 
laikys jį senos giminės tęsėju, valdančiu šias žemes santuokos teise, o ne 
pagal karaliaus įsakymą. Kevanui derėjo tapti Tomeno ranka. Haris Sviftas - 
tikras bjaurybė, o mano sesuo - kvailė, jei mano kitaip. 

Pilies vartai lėtai atsivėrė. 

- Tūkstančio vyrų mano pusbrolis neturės kur apgyvendinti, - tarė 
Džeimis Stipruoliui Šernui. - Prie vakarinės sienos įkursime stovyklą. No- 
riu, kad aplink ją būtų iškastas griovys ir į jį prismaigstyta nusmailintų mie- 
tų. Šiose apylinkėse vis dar trainiojasi bastūnų gaujos. 

- Jie turėtų būti bepročiai, kad pultų tokias gausias pajėgas kaip mūsų. 

— Bepročiai arba badmiriai. - Kol bent kiek daugiau nesužinojo apie 
tuos bastūnus ir jų galią, Džeimis nebuvo linkęs rizikuoti ir palikti stovyklą 
be įtvirtinimų. - Griovys ir mietai, - pakartojo jis ir, spustelėjęs pentinais 
Garbės šonus, nujojo prie vartų. 

Šalia jojo seras Dermotas su karališka vėliava, ant kurios buvo išsiuvinė- 
tas elnias ir liūtas, ir seras Hugas Vensas, laikantis baltą karaliaus sargybos 
vėliavą. Pristatyti Vilį Manderlį į Mergelių Duburį Džeimis patikėjo Raudo- 
najam Ronetui, tad rūpintis belaisviu jam nebereikėjo. 

Pija jojo kartu su Džeimio ginklanešiais ant Peko jai surasto arklio. 

- Ši pilis atrodo kaip žaislinė, - nugirdo ją sakant Džeimis. Ji nėra ma- 
čiusi jokios kitos pilies, tik Harenholą, dingtelėjo jam. Tad jai kiekviena pilis 
atrodys mažytė, išskyrus Uolą. 

Tą patį jai pasakė ir Džosminas Pekldonas: 

- Nereikia spręsti pagal Harenholą. Juodasis Harenas pilį pastatė per di- 
delę. 

Pija klausėsi jo rimtai kaip septonės mokoma penkerių metų mergaitė. Ji 
tokia ir yra, maža mergaitė su moters kūnu, suluošinta ir įbauginta. Bet Pe- 
kas ja susižavėjo. Džeimis nujautė, kad vaikinas dar nebuvo pažinęs moters, 
o Pija tebebuvo gana graži, bent jau kol neprasižiodavo. Manau, nieko blogo, 
jei Pekas permiegos su Pija, jei tik ji sutiks. 

Vienas iš Kalno vyrų pamėgino išprievartauti tą merginą Harenhole ir, 
rodos, nuoširdžiai suglumo, kai Džeimis įsakė Ilinui Peinui už tai nukirsti 
jam galvą. 

— Buvau paėmęs ją ir anksčiau, daugybę kartų, - kartojo jis, klupdomas 
per prievartą. - Daugybę kartų, milorde. Mes visi ja naudojomės. 

Kai seras Ilinas atnešė Pijai nenaudėlio galvą, mergina nusišypsojo pra- 
žiodama burną su išretintais dantimis. 

Per karą Daris net kelis kartus ėjo iš rankų į rankas, jo pilis vieną kartą 
buvo padegta ir bent du kartus apsiausta, bet Lanselis, rodos, negaišo lai- 
ko ir atstatė viską, kas buvo sunaikinta. Pilies vartai buvo nauji, sukalti iš 
storų ąžuolinių lentų, sutvirtintų geležinėmis smeigėmis. Naujos arklidės 
buvo statomos toje pačioje vietoje, kurioje pelenais buvo paleistos seno- 
sios. Buvo pakeisti laiptai į pagrindinį bokštą ir dauguma langinių. Ten, 
kur lyžtelėjo liepsnos, akmenys buvo pajuodę, bet ilgainiui lietus suodžius 
nuplovė. 

Pilyje, ant pylimo, sargybą ėjo arbaletininkai: vieni apsivilkę tamsiai 
raudonus apsiaustus ir užsidėję liūtais puoštus šalmus, kiti - su mėlynais ir 
pilkais Frėjų giminės apsiaustais. Džeimiui risnojant per kiemą, toliau nuo 
kumelės kanopų spruko vištos, bliovė avys, o valstiečiai lydėjo jį niūriais 
žvilgsniais. Ginkluoti valstiečiai, tarė sau Džeimis. Vieni iš jų turėjo dalgius, 
kiti lazdas, dar kiti pavojingai išaštrintus kaplius, matėsi ir vienas kitas kir- 
vis. Be to, Džeimiui nepraslydo pro akis keli barzdoti vyrai, prie apskurusių, 
purvinų tunikų prisisiuvę raudonas, septynkampes žvaigždes. Ir vėl tie pra- 
keikti žvirbliai. Ir iš kur jų tiek randasi? 

Dėdės Kevano Džeimis niekur nematė. Lanselio - taip pat. Jo pasitikti 
išėjo tik meisteris, vilkintis plačiu pilku drabužiu, kurio skvernai plakėsi į 
liesas kojas. 

- Lorde vade, Dariui garbė, kad... taip netikėtai užsukai. Atleisk, kad 
šiam apsilankymui mes nepasiruošę. Mums buvo leista suprasti, kad trauksi 
į Riveraną. 

- Daris man buvo pakeliui, - pamelavo Džeimis. 

Riveranas dar atsilaikys. O jei kartais apgultis būtų pasibaigusi jam ne- 
spėjus pasiekti pilies, jam nebūtų reikėję kelti ginklo prieš Tulių giminę. 

Jis nulipo ir padavė Garbės vadžias arklininkui. 

— Ar rasiu pilyje dėdę? 


VARNŲ PUOTA 433 


Ištarti vardo Džeimis nesivargino. Seras Kevanas buvo vienintelis jam 
likęs dėdė, paskutinis gyvas Tito Lanisterio sūnus. 

- Ne, milorde. Po vestuvių seras Kevanas mus paliko. - Meisteris timp- 
telėjo grandinę, tarsi ji būtų veržusi jam kaklą. - Neabejoju, kad lordas Lan- 
selis apsidžiaugs pamatęs tave ir... tavo narsius riterius. Ir vis dėlto skaudu 
prisipažinti, bet Daris negali jų visų išmaitinti. 

— Turime savo maisto. O kas tu toks? 

— Meisteris Otomoras tavo paslaugoms, milorde. Ledi Amerėja norėjo 
pati tave pasitikti, bet rūpinasi pasirengimu puotai, kurią kelsime tavo gar- 
bei. Ji tikisi, kad tu ir artimiausi tavo riteriai bei kapitonai šį vakarą susėsite 
su mumis prie vieno stalo. 

— Tikrai būtų malonu gauti karšto valgio. Pastarosiomis dienomis buvo 
šalta ir drėgna. - Džeimis apsidairė po kiemą ir dar kartą nužvelgė barz- 
dotus žvirblių veidus. Jy čia per daug. Ir Frėjų per daug. - Kur man rasti 
Hardstouną? 

- Turime žinių apie bastūnus aname Trišakio krante. Seras Harvinas pa- 
siėmė penkis riterius, dvidešimt lankininkų ir išjojo jų sudoroti. 

- O kur lordas Lanselis? 

- Jis meldžiasi. Jo šviesybė prisakė mums besimeldžiančio jo netrukdyti. 

Jiedu su seru Boniferu puikiai sutartų. 

- Puiku. - Su pusbroliu bus laiko pasikalbėti ir vėliau. - Palydėk mane į 
man skirtus kambarius ir liepk paruošti vonią. 

- Įkurdinome tave Artojo bokšte. Tikiuosi, tau ten patiks, milorde. Nu- 
vesiu tave. 

— Pats žinau kelią. 

Džeimiui ši pilis buvo pažįstama. Jiedu su Sersėja svečiavosi čia du kar- 
tus: pirmą kartą - su Robertu keliaudami į Vinterfelą, o antrą - grįždami į 
Karaliaus Uostą. Kad ir kokia maža buvo ši pilis, vis dėlto didesnė už užeigą, 
be to, prie upės driekėsi puikūs medžioklės plotai. Robertas Barateonas vi- 
suomet mėgo naudotis savo valdinių svetingumu. 

Bokštas, galima sakyti, buvo visai toks pat, kokį Džeimis jį prisiminė. 

- Sienos vis dar plikos... - tarė jis, meisterio vedamas galerija. 

— Lordas Lanselis tikisi vieną gražią dieną papuošti jas gobelenais, - pa- 
aiškino Otomoras. - Su pamaldumą ir dievų baimę vaizduojančiomis sce- 
nomis. 

Pamaldumą ir dievų baimę... Džeimis vos susilaikė nenusijuokęs. Kai 
lankėsi čia pirmą kartą, šios sienos taip pat buvo plikos. Tirionas pirštu pa- 
rodė jam tamsesnių akmenų stačiakampius, kur kadaise kabojo gobelenai. 
Seras Reimunas nukabino gobelenus, bet niekaip negalėjo panaikinti jų 
paliktų žymių. Vėliau vienam iš Dario tarnų Kipšas įspraudė į delną saują 
elnių, kad šis duotų raktą nuo rūsio, kuriame buvo paslėpti nukabinti gobe- 
lenai. Išsišiepęs iki ausų, pasišviesdamas žvake, jis parodė juos Džeimiui; tai 

buvo išausti visų Targarienų karalių atvaizdai, nuo Eigono Pirmojo iki Eirio 
Antrojo. „Jei papasakočiau apie tai Robertui, galbūt Dario lordu jis paskirtų 
mane ,- kikendamas pasakė tada neūžauga. 

Meisteris Otomoras nuvedė Džeimį į patį bokšto viršų. 

J Tikiuosi, įsikursi patogiai, milorde. Čia yra ir išvietė, kai gamta pa- 
šauks. Tavo kambario langas išeina į dievų giraitę. Miegamasis - greta ledi 
miegamojo, juos skiria tik tarnaitės kambarėlis. 

— Tai buvo paties lordo Dario menės. 

— Taip, milorde. 

— Mano pusbrolis pernelyg dosnus. Nenorėjau išvyti Lanselio iš jo mie- 
gamojo. 

— Lordas Lanselis nakvoja septoje. 

Jis miega su Motina ir Mergele, nors už durų šiltame guolyje jo laukia 
žmona? Džeimis nežinojo, ar jam juoktis, ar verkti. Gal meldžiasi, kad at- 
sistotų kotas? Karaliaus Uoste sklandė gandai, kad per mūšį sužeistas Lan- 
selis, nors ir pasveikęs, liko nepajėgus. Ir vis dėlto jam turėtų pakakti sveiko 
proto pamėginti. Lanselis negalėjo būti visiškai tikras dėl savo valdų, kol su 
Darių kraujo turinčia žmona nesusilaukė sūnaus. Džeimis jau ėmė gailė- 
tis, kad pasidavė staiga užplūdusiam entuziazmui ir čia atvyko. Jis padėkojo 
Otomorui, priminė jam apie vonią ir Pekas jį išlydėjo pro duris. 

Nuo tos dienos, kai Džeimis lankėsi čia paskutinį kartą, lordo miega- 
masis gerokai pasikeitė, ir ne į gera. Ten, kur kadaise buvo patiestas puikus 
myrietiškas kilimas, dabar grindys buvo išklotos senais, išsivadėjusiais mel- 
dais, o visi baldai buvo nauji, bet pagaminti labai negrabiai. Sero Reimuno 
Dario lova buvo tokia didelė, kad joje būtų buvę galima miegoti šešiese, pa- 
puošta rudo aksomo portjeromis, su ąžuolinėmis kojomis, ant kurių buvo 
išdrožinėti vynuogienojai. O Lanselio lova tebuvo suplėkusiais šiaudais iš- 
klotas guolis, įruoštas po langu, kur jį tikrai turėjo pažadinti pirmieji tekan- 
čios saulės spinduliai. Kita lova, be abejonės, buvo sudeginta, sukapota arba 
pavogta, ir vis dėlto... 

Atnešus kubilą, Mažasis Lu nutraukė Džeimiui batus ir padėjo nusirišti 
auksinę plaštaką. Pekas ir Garetas prinešė vandens, o Pija rado jam švarių 
apatinių. Purtydama jo liemenę, mergina droviai pažvelgė į Džeimį. O jis, 
žinodamas, kad šiurkščios, rudos drobės suknia slepia jos klubo linkį ir 
krūtis, jautėsi nejaukiai. Ir staiga prisiminė, ką Pija šnabždėjo jam Haren- 
hole tą naktį, kai Kiburnas nusiuntė ją pas jį į lovą. „Kartais, kai būnu su 
kokiu nors vyru, - pasakė ji, - užsimerkiu ir mėginu įsivaizduoti, kad ant 
manęs guli tu.“ 

Džeimiui palengvėjo pamačius, kad maudymosi kubilas gana gilus ir pa- 
slėps stovintį jo kotą. Paniręs į garuojantį vandenį, jis prisiminė kitas mau- 
dynes, kai maudėsi drauge su Briene. Tada jis buvo netekęs daug kraujo, tad 
karščiavo ir jautėsi silpnas, be to, nuo karščio jam apsvaigo galva ir nejučia 


VARNŲ PUOTA 435 


jis prikalbėjo tokių dalykų, kuriuos verčiau būtų nutylėjęs. Bet šį kartą ne- 
būtų turėjęs jokio pasiteisinimo. Nepamiršk duotų įžady. Piją labiau tiktų 
paguldyti į Tiriono lovą, o ne į tavąją. 

— Atnešk man muilo ir šiurkštų šepetį, - liepė jis Pekui. - O tu, Pija, išeik. 

— Taip, milorde. Ačiū, milorde. - Kalbėdama ji prisidengė burną norė- 
dama nuslėpti, kad jai išmušti dantys. 

- Geidi jos? - kai mergina išėjo, paklausė Džeimis Peko. 

Ginklanešys išraudo kaip vėžys. 

- Jei ir ji nori, paimk ją. Neabejoju, kad Pija išmokys tave kelių gudry- 
bių, kurios tau pravers gultuvių naktį, be to, sugulęs su ja tikrai neužgyvensi 
nesantuokinio vaiko. - Pija buvo išskėtusi kojas pusei jo tėvo kariuomenės 
vyrų, bet taip ir nepastojo; greičiausiai mergina buvo nevaisinga. - Bet jei 
įsitempsi ją į lovą, žiūrėk, elkis švelniai. 

- Švelniai, milorde? O kaip... kaip būti švelniam? 

- Negailėk meilių žodžių. Švelnių prisilietimų. Neketini jos vesti, bet, 
kol būsite lovoje, elkis su ja kaip su savo nuotaka. 

Vaikinas linktelėjo. 

- Milorde, aš... kur galėčiau ją paimti? Čia nėra tokios vietos, kur galė- 
tume... 

— „būti vienu du? - Džeimis plačiai nusišypsojo. - Vakarienė užtruks 
kelias valandas. Šiaudai suėję į gumulus, bet lova turėtų būti gana minkšta. 

Pekas išpūtė akis. 

- Tavo šviesybės lova? 

- Jei Pija išmano savo darbą, kai baigsi, pats jausiesi kaip lordas. - 14 
šiaudų čiužinį kas nors turi panaudoti tam, kam jis skirtas. 

Į menę, kurioje tą vakarą vyko puota, Džeimis Lanisteris nulipo vilkėda- 
mas raudono aksomo liemenę su įstrižu paauksuoto audeklo įsiuvu ir pasi- 
puošęs auksine grandine, inkrustuota juodais deimantais. Be to, jis prisirišo 
ir auksinę plaštaką, kruopščiai nublizgintą ir spindinčią. Šioje pilyje nede- 
rėjo vilkėti baltų drabužių. Atlikti pareigą jis turėjo Riverane, o čia jį atvedė 
ne toks kilnus tikslas. 

Didžiąją Dario menę taip vadinti galėjai nebent iš mandagumo. Joje nuo 
vienos iki kitos sienos buvo sustatyti iš ožių ir lentų sumeistrauti stalai, o 
lubų gegnės aprūkusios. Džeimį šeimininkė pasodino ant pakylos, tuščio 
Lanselio krėslo dešinėje. 

- Ar pusbrolis drauge su mumis nevakarieniaus? - įsitaisęs prie stalo 
paklausė Džeimis. 

- Milordas nusprendė pasninkauti, - paaiškino ledi Amerėja. - Jis labai 
sielvartauja dėl vargšo aukštojo septono. 

Ji buvo ilgakojė, krūtinga ir augalota, maždaug aštuoniolikos metų mer- 
gina; iš pirmo žvilgsnio - sveikata nesiskundžianti moteris, nors jos suvar- 

gęs veidas ir nuolaidus smakras priminė Džeimiui velionį, neapraudotą 
pusbrolį Kleosą, iš išvaizdos visuomet truputį priminusį žebenkštį. 

Pasninkauti? Jis didesnis kvailys, nei maniau. Jo pusbroliui derėjo ne ma- 
rintis badu, o stengtis kaip nors sugyventi su savo našle įpėdinį žebenkščiu- 
ko veideliu. Džeimiui buvo smalsu, ką pasakytų seras Kevanas, sužinojęs 
apie naująją savo sūnaus aistrą? Gal dėl to jo dėdė taip staiga ir išvyko? 

Visiems valgant pupelių sriubą su šonine, ledi Amerėja Džeimiui papa- 
sakojo, kaip dar tais laikais, kai Frėjai kovėsi už Robą Starką, seras Gregoris 
Kligeinas nužudė pirmą jos vyrą. 

— Maldavau jo, kad nejotų, bet mano Peitas buvo tikras narsuolis ir pri- 
siekė, kad tai jis paties tą pabaisą. Jis norėjo pelnyti šlovę. 

Visi mes to trokštame. 

— Kai buvau ginklanešys, nutariau, jog būsiu tas, kuris nužudys Besišyp- 
santį Riterį. 

- Besišypsantį Riterį? - sutrikusi pakartojo ledi Amerėja. - O kas jis 
toks? 

Mano vaikystės Kalnas. Du kartus menkesnio stoto, bet du kartus pasiu- 
tesnis. 

- Seniai žuvęs bastūnas. Smulkmė, dėl kurio ledi tikrai neturėtų sukti 
sau galvos. 

Amerėjai ėmė tirtėti lūpa. Rudos jos akys paplūdo ašaromis. 

- Atleisk mano dukteriai, - įsiterpė senyva moteris. Kartu su ledi Ame- 
rėja į Darį atkeliavo ir dvi dešimtys Frėjų: jos sesuo, dėdė, netikras dėdė, 
pusbroliai, pusseserės ir... motina, tikra Darių giminės palikuonė. - Ji vis 
dar gedi tėvo. 

— Bastūnai jį nužudė, - kūkčiodama prabilo ledi Amerėja. - Tėvas išjojo 
tik sumokėti išpirkos už Petirą Spuogą. Jis atgabeno auksą, kurio jie prašė, 
bet niekšai jį vis tiek pakabino. 

— Pakorė, Eime. Tavo tėvas buvo ne gobelenas. - Ledi Marija kreipėsi į 
Džeimį: - Rodos, pažinojai jį, sere. 

— Kadaise kartu tarnavome ginklanešiais Kreikhole. - Tačiau jam nepa- 
kako įžūlumo tvirtinti, kad jiedu buvo draugai. Kai Džeimis ten atvyko, Me- 
retas Frėjus buvo pilyje pagarsėjęs peštukas ir įsakinėjo visiems jaunesniems 
berniukams. O tada pamėgino pavadovauti man. - Jis buvo... labai stiprus. 

Tai buvo vienintelis pagyrimas, atėjęs Džeimiui į galvą. Meretas buvo 
lėtas, nevikrus ir kvailas, bet... stiprus. 

— Jūs drauge kovėtės su Karaliaus miško brolija, - šniurkščiodama pasa- 
kė ledi Amerėja. - Tėvas man apie tai pasakodavo. 

Turbūt norėjai pasakyti, kad tėvas girdavosi ir meluodavo. 

— Kovėmės... 

Frėjus prie tos kovos labiausiai prisidėjo tuo, kad nuo kekšės, sekusios 
paskui stovyklą, pasigavo sifilį ir leidosi paimamas į nelaisvę Baltosios El- 

niukės. Prieš paimdama išpirką ir grąžindama Meretą Samneriui Kreik- 
holui, bastūnų karalienė įspaudė jam į užpakalį įdagą - savo ženklą. Dvi 
savaites Meretas negalėjo atsisėsti, nors Džeimis abejojo, ar iki raudonumo 
įkaitinta geležis buvo tokia bjauri kaip katiliukai išmatų, kurias Meretui 
grįžus kiti ginklanešiai privertė jį ryti. Jauni vaikinai - žiauriausi padarai 
pasaulyje. Auksinės plaštakos pirštais jis užkabino vyno taurės kojelę ir ją 
pakėlė. 

— Už Mereto atminimą, - paskelbė tostą Džeimis. Už šį vyrą buvo len- 
gviau išgerti, nei apie jį šnekėti. 

Po šio tosto ledi Amerėja liovėsi verkti ir prie stalo sėdintys žmonės ėmė 
šnekėti apie vilkus - keturkojus vilkus. Seras Denvelis Frėjus pareiškė, kad 
pilies apylinkėse jų daugiau, nei prisiminė jo senelis. 

- Jie visiškai nebebijo žmonių. Mums keliaujant iš Dvynių, gauja vilkų 
užpuolė vilkstinę su maistu. Mūsų šauliams teko keliolika plėšrūnų nušauti, 
ir tik tada kiti pasitraukė. 

Seras Adamas Marbrandas pripažino, kad jų kariuomenės kolona su pa- 
našiais rūpesčiais susidūrė žygiuodama į šiaurę, į Karaliaus Uostą. 

Džeimis sutelkė dėmesį į valgį: kaire ranka laužė duonos gabalėlius, o 
dešine negrabiai kilnojo vyno taurę. Jis matė, kaip Adamas Marbrandas, pa- 
sisodinęs ant kelių merginą, mėgina ją sužavėti, matė Stefoną Sviftą, prisi- 
dėliojusį ant stalo duonos gabalėlių, riešutų ir morkų, atkuriantį mūšio dėl 
Karaliaus Uosto eigą. Seras Kenosas buvo pasisodinęs ant kelių tarnaitę ir 
drąsino ją glostyti jam kotą, o seras Dermotas džiugino kelis ginklanešius 
pasakojimais apie klajojančio riterio nuotykius Lietaus Miške. Toliau prie 
stalo sėdintis Hugas Vensas buvo užsimerkęs. Tikriausiai apmąsto gyvenimo 
paslaptis, pagalvojo Džeimis, arba, kol bus patiektas kitas valgis, nusprendė 
nusnūsti. Jis vėl atsisuko į ledi Mariją. 

- Bastūnai, kurie nužudė tavo vyrą... Ar tai buvo lordo Beriko gauja? 

- Iš pradžių mes taip manėme. - Nors ledi Marija buvo truputį Žilste- 
lėjusi, ji vis tiek liko graži moteris. - Išjoję iš Oldstouno, žudikai patraukė 
kas sau. Vieną jų būrį seras Viprenas atsekė iki Gražiojo Turgaus, bet ten 
juos pametė. Paskui kitus Juodasis Valderis į Raganos Klampynę pasiuntė 
savo medžiotojus su skalikais. Valstiečiai dievagojosi bastūnų nematę, bet 
griežtai tardomi užgiedojo visai ką kita. Jie papasakojo apie vienaakį vyrą, 
apie kitą, vilkintį geltoną apsiaustą, ir apie moterį su apsiaustu ir pakeltu 
gobtuvu. 

- Apie moterį? - Džeimis manė, kad Baltoji Elniukė pamokė Meretą 
nuo bastūnių moterų laikytis atokiau. - Ir Karaliaus miško brolijoje buvo 
moteris. 

- Girdėjau apie ją, - tarė ji, bet tokiu tonu, tarsi būtų norėjusi pridurti: 
„Kaip galėjau negirdėti, jei ji mano vyrą pažymėjo įdagu?“ - Sklando kal- 
bos, kad Baltoji Elniukė buvo jauna ir graži. O po gobtuvu veidą slepianti 

moteris tikrai nėra gražuolė. Valstiečiai mus patikino, kad jos veidas su- 
draskytas ir randuotas, o jai į akis baisu pažvelgti. Jie tvirtina, kad ta moteris 
vadovavo bastūnams. 

— Vadovavo? - Džeimiui buvo sunku tuo patikėti. - Berikas Dondario- 
nas ir raudonasis žynys... 

- Jų niekas ten nematė, - tvirtai pasakė ledi Marija. 

— Dondarionas miręs, - pridūrė Stipruolis Šernas. - Kalnas peiliu išdūrė 
jam akį, tarp mūsų buvo vyrų, kurie patys tai matė. 

- Tai tik vienas iš pasakojimų, - įsiterpė Adamas Marbrandas. - O kiti 
sako, kad lordo Beriko nužudyti neįmanoma. 

- Seras Harvinas tvirtina, kad tokios šnekos - melagingos. - Ledi Ame- 
rėja vyniojo aplink pirštą savo kasą. - Jis man pažadėjo atnešti lordo Beriko 
galvą. Jis labai narsus. - Nors ir apsipylusi ašaromis, ji nuraudo. 

Džeimis prisiminė galvą, kurią kadaise atnešė Pijai. Ir jam pasirodė, jog 
girdi mažojo broliuko kikenimą. „Kas nutinka, kai dovanoji merginai gė- 
les?“ - galėjo paklausti jo Tirionas. Jis būtų pasakęs kelis „meilius“ žodžius 
ir Harvinui Plumui, nors žodis „narsus“ tikrai nebūtų nuskambėjęs. Plumo 
broliai buvo augaloti, stambūs vyrai, storasprandžiai ir raudonskruosčiai; 
jie garsiai kalbėjo, buvo geidulingi, greitai juokdavosi, lengvai supykdavo, 
bet lengvai ir atleisdavo. Harvinas skyrėsi nuo visų kitų Plumų: buvo niū- 
rus, nekalbus, negreitas atleisti ir... mirtinai pavojingas, kai rankoje laiky- 
davo kūjį. Jis buvo tinkamas vadovauti įgulai, bet visai netinkamas mylėti. 
Nors... Džeimis įdėmiai nužvelgė ledi Amerėją. 

Tarnai atnešė žuvies patiekalą: keptą upinę lydeką su žolelių ir grūstų 
riešutų plutele. Lanselio ledi jos paragavo, pritariamai linktelėjo ir liepė pir- 
miausia patiekti lydekos Džeimiui. Tarnams padėjus kepsnį priešais jį, Eimė 
pasilenkė per tuščią savo vyro krėslą ir palietė auksinę Džeimio ranką. 

- Tu galėtum sudoroti lordą Beriką, sere Džeimi. Juk nužudei Besišyp- 
santį Riterį. Prašau, milorde, maldauju, pasilik pas mus ir padėk susitvarky- 
ti su lordu Beriku ir Skaliku. - Išblyškę jos pirštai glostė auksinius Džeimio 
pirštus. 

Ar ji mano, kad aš tą prisilietimą jaučiu? 

— Besišypsantį Riterį nukirto Ryto Kalavijas, miledi. Tai padarė geresnis 
riteris už mane, seras Arturas Deinas. - Džeimis patraukė auksinius pirštus 
ir vėl kreipėsi į ledi Mariją. - Ar toli Juodasis Valderis sekė tą moterį su gob- 
tuvu ir jos vyrus? | 

- Jo skalikai vėl aptiko jų pėdsakus į šiaurę nuo Raganos Klampynės, - 
atsakė jam senoji. - Jis dievagojasi, kad bėgliai buvo aplenkę jį vos per pus- 
dienį kelio, kai dingo Sąsmaukoje. 

— Tegul ten jie ir supūva, - linksmai įsiterpė seras Kenosas. - Jei dievai 
geri, juos prarijo lakusis smėlis arba suėdė driežai-liūtai. 

- Arba priglaudė varliaėdžiai, - pridūrė seras Denvelis Frėjus. - Neat- 
mesčiau galimybės, kad saliečiai globoja bastūnus. 

— O, kad taip elgtųsi tik jie! - sušuko ledi Marija. - Kai kurie upių lordai 
irgi padeda lordo Beriko vyrams. 

- Ir prasčiokai, - šniurkštelėjusi pridūrė jos duktė. - Seras Harvinas 
sako, kad valstiečiai juos slepia ir maitina, o kai jis paklausia, kur jie nujojo, 
dar ir meluoja. Meluoja savo lordams! | 

— Reikia išlupti jiems liežuvius, - pasiūlė Stipruolis Šernas. 

- Tada teisingo atsakymo apskritai neišgirsi, - tarė Džeimis. - Jei nori- 
te prasčiokų pagalbos, turite pasiekti, kad jie jus mylėtų. Būtent taip elgėsi 
Arturas Deinas, kai išjojo kovoti su Karaliaus miško gauja. Jis sumokėdavo 
prasčiokams už maistą, kurį valgydavome, perduodavo jų skundus kara- 
liui Eiriui, plėtė aplink jų kaimus plytinčias ganyklas ir net pasiekė, kad jie 
turėtų teisę kasmet nusikirsti tam tikrą skaičių medžių, o rudenį susime- 
džioti kelis karaliaus elnius. Miške gyvenantys paprasti žmonės tikėjosi, kad 
Toinas juos apgins, bet seras Arturas prasčiokų labui padarė tiek daug, kad 
Brolija nė iš tolo negalėjo jam prilygti, ir palenkė tuos žmones savo pusėn. 
Po to pasiekti tikslą jau buvo labai lengva. 

- Lordas vadas kalba išmintingai, - linktelėjo ledi Marija. - Tų bastūnų 
neatsikratysime tol, kol prastuomenė nepamils Lanselio taip, kaip kadaise 
mylėjo mano tėvą ir senelį. 

Džeimis žvilgtelėjo į tuščią pusbrolio krėslą. Bet melsdamasis Lanselis ti- 
krai nepelnys tų žmonių meilės. 

Ledi Amerėja nutaisė nepatenkintą veido išraišką. 

- Sere Džeimi, maldauju, nepalik mūsų. Ir milordui, ir man tavęs reikia. 
Laikai tokie neramūs... Būna naktų, kai iš baimės beveik nesudedu bluosto. 

— Mano vieta - šalia karaliaus, miledi. 

— Aš atjosiu, - pasisiūlė Stipruolis Šernas. - Kai sutvarkysime reikalus 
Riverane, man vėl knietės stoti į kovą. Tik abejoju, ar Berikas Dondarionas 
bus man lygiavertis priešininkas. Pamenu jį iš praeityje vykusių turnyrų. Jis 
buvo gražus jaunuolis, vilkėjo puikų apsiaustą. Gležnas ir nepatyręs. 

- Toks jis buvo prieš mirdamas, - prabilo jaunasis seras Arvudas Frė- 
jus. - Prasčiokai pasakoja, kad po mirties jis labai pasikeitė. Nužudyti jį ga- 
lima, bet miręs jis būna neilgai. Kaip ketini nugalėti tokį vyrą? Be to, dar yra 
Skalikas. Druskos įlankoje jis nužudė dvidešimt vyrų. 

Stipruolis Šernas garsiai nusijuokė: 

- Dvidešimt taukais aptekusių smuklininkų - galbūt. Arba dvi dešimtis 
mižnių tarnų. Arba dvidešimt elgetaujančių brolių, ginkluotų aukų dubenė- 
liais. Bet tik ne dvidešimt riterių. Manęs jis nenužudys. 

— Druskos įlankoje yra riteris, - nenusileido Arvudas. - Jis pasislėpė už 
savo pilies sienų, o tuo metu Kligeinas ir jo pasiutę šunys siaubė miestą. Tu 
nematei, ką jis padarė, sere. O aš mačiau. Kai žinia pasiekė Dvynius, nujo- 

jome tenai su Hariu Heigu, jo broliu Doneliu ir dar penkiomis dešimtimis 
karių, lankininkų ir sunkiai ginkluotų riterių. Manėme, jog tai lordo Beriko 
darbas, ir tikėjomės aptikti jo pėdsakus. Iš Druskos įlankos liko tik pilis ir 
seras Kvinsis - toks įbaugintas, kad net vartų mums neatidarė, tik kažką šū- 
kavo nuo dantytos pilies sienos. Ten liko tik kaulai ir pelenai. Visas miestas 
pražuvo. Skalikas padegė namus, išskerdė žmones ir kvatodamasis išjojo. 
Moterys... nepatikėtum, ką jis padarė kai kurioms moterims. Prie stalo ne- 
galiu apie tai kalbėti. Kai pamačiau, man pasidarė bloga. 

— O aš, tai sužinojusi, verkiau, - pridūrė ledi Amerėja. 

Džeimis išgėrė gurkšnelį vyno. 

— Kodėl jūs tikri, kad tai - Skaliko darbas? 

Sprendžiant iš žmonių pasakojimų, tai labiau priminė Gregorio, o ne 
Sandoro braižą. Taip, Sandoras buvo bukas ir žiaurus, tačiau tikru Kligeinų 
giminės pabaisa vis dėlto laikytas didysis jo brolis. 

- Žmonės jį matė, - tarė seras Arvudas. - Tą jo šalmą sunkiai supainiosi 
su kitu ir sunkiai pamirši, be to, keli užpultieji liko gyvi ir viską papasakojo. 
Mergina, kurią jis išprievartavo, keli vaikinukai, kuriems pavyko pasislėpti, 
moteris, kurią radome prispaustą apanglėjusios sijos, žvejai, stebėję skerdy- 
nes iš savo valčių... 

— Nevadink to skerdynėmis, - tyliai tarė ledi Marija. - Tai įžeidimas vi- 
siems sąžiningiems skerdikams. Druskos įlankoje siautėjo į žmogų įsikūni- 
jęs plėšrus žvėris. 

Taip, dabar išmušė plėšrūnų valanda, pagalvojo Džeimis, liūtų, vilkų ir 
pasiutusių šunų, kranklių ir maitlesių varnų valanda. 

- Tai siaubinga. - Stipruolis Šernas vėl prisipylė taurę vyno. - Ledi Ma- 
rija, ledi Amerėja, jūsų sielvartas mane sujaudino. Pažadu, kai paimsime Ri- 
veraną, grįšiu medžioti Skaliko ir nužudysiu jį, kad būtumėte ramios. Šunų 
aš nebijau. 

Šito šuns turėtum bijoti. Abu vyrai buvo augaloti ir stiprūs, bet Sandoras 
Kligeinas - gerokai vikresnis, be to, jis kaudavosi su tokiu pašėlusiu užside- 
gimu, kad Lailui Kreikholui nebuvo ko nė svajoti prilygti Sandorui. 

Ir vis dėlto ledi Amerėja apsidžiaugė. 

— Tu tikras riteris, sere Lailai, kad padedi į bėdą patekusiai ledi. 

Na, ji bent jau nepavadino savęs mergele. Džeimis ištiesė ranką paimti 
taurės ir netyčia ją parvertė. Vyną sugėrė lininė staltiesė. Raudonai dėmei 
plečiantis, jo bendrakeleiviai apsimetė jos nepastebintys. Tikras užstalės 
mandagumas, tarė sau Džeimis, bet pasijuto taip, tarsi vyrai jo gailėtųsi. Jis 
staiga atsistojo. 

- Miledi... Prašyčiau man atleisti. 

Ledi Amerėją toks poelgis, rodos, pribloškė. 

— Palieki mus? Dar bus patiekta elnienos ir kaplūnas, prikimštas porų ir 
grybų. 

— Neabejoju, kad tie valgiai bus labai gardūs, bet daugiau negalėčiau pra- 
ryti nė kąsnio. Man reikia pasimatyti su pusbroliu. 

Džeimis nusilenkė ir paliko juos visus puotauti. 

Vyrai valgė ir kieme. Žvirbliai buvo susibūrę aplink keliolika laužų, ant 
kurių virė valgis, vėsų vakarą pasišildyti rankų ir pasižiūrėti, kaip ant ugnies 
spirga ir šnypščia dešrelės. Jų čia buvo šimtai. Niekam tikę, tik maistą gadi- 
na. Džeimis pasvarstė, kiek dešrų jo pusbrolis atsidėjo ir kuo ketino maitin- 
ti žvirblius jiems išjojus į Riveraną. Atėjus žiemai jie mis žiurkėmis, nebent 
nuimtų ir susivežtų derlių. Tokį vėlų rudenį tikėtis sulaukti dar vieno der- 
liaus buvo naivu. 

Septą jis rado prie vidinio pilies kiemo sienos. Tai buvo septynbriaunis, 
seno stiliaus, medinis, belangis pastatas su meniškai išdrožinėtomis duri- 
mis ir čerpių stogu. Ant septos laiptų sėdėjo trys žvirbliai. Džeimiui priėjus 
jie atsistojo. 

— Kur eini, milorde? - paklausė vienas iš jų. Iš tos trijulės jis buvo ma- 
žiausias, tik jo barzda vešliausia. 

- Į vidų. 

— Ten jo šviesybė lordas. Jis meldžiasi. 

- Jo šviesybė lordas yra mano pusbrolis. 

- Ką gi, tuomet, milorde, - prabilo kitas žvirblis - augalotas plikas vyras 
su septynkampe žvaigžde, nupiešta virš vienos akies, - tikriausiai nenorėsi 
trukdyti besimeldžiančiam pusbroliui. 

- Lordas Lanselis meldžia Dangiškojo Tėvo patarimo, - pridūrė trečias, 
bebarzdis žvirblis. Berniukas, dingtelėjo Džeimiui, tačiau, sprendžiant iš 
balso, tai buvo moteris, apsitaisiusi duksliais skarmalais ir apsivilkusi su- 
rūdijusius šarvinius marškinius. - Jis meldžiasi už aukštojo septono ir visų 
kitų mirusiųjų sielas. 

— Visi jie bus mirę ir rytoj, - tarė jai Džeimis. - Dangiškasis Tėvas laiko 
turi daugiau už mane. Ar žinai, kas esu? 

— Kažkoks lordas, - burbtelėjo augalotasis vyras su žvaigžde virš akies. 

- Luošys, - pridūrė sūtrauka su vešlia barzda. 

— Karalžudys, - tarė moteris, - bet mes - ne karaliai, o tik Vargšų Bičiu- 
liai, ir tu negali įžengti į septą, nebent jo šviesybė nuspręs kitaip. 

Ji pakėlė spygliuotą kuoką, o sūtrauka - kirvį. 

Jiems už nugarų prasivėrė durys. 

- Leiskite pusbroliui įeiti, bičiuliai, - romiai pasakė Lanselis. - Aš jo 
laukiau. 

Žvirbliai pasitraukė. 

Lanselis atrodė dar liesesnis, nei buvo Karaliaus Uoste. Jis buvo basas, 
apsivilkęs paprastą, šiurkščią, nedažytos vilnos tuniką, su kuria labiau pri- 
minė elgetą, o ne lordą. Viršugalvį buvo nusiskutęs plikai, bet jo barzda dar 


442 GEORGE R. R. MARTIN 


truputį paaugo. Pavadinęs ją žąsiuko pūkeliais, būtum įžeidęs žąsiuką. Barz- 
da visiškai nederėjo prie žilų jo plaukų paausiuose ir atrodė keistai. 

— Pusbroli, - tarė Džeimis, kai jiedu su Lanseliu septoje liko vieni, - ar 
visai pametei protą? 

— Man maloniau galvoti, kad atradau tikėjimą. 

— Kur tavo tėvas? 

- Išvyko. Mudu susikivirčijome. - Lanselis priklaupė prie kito savo Tėvo 
altoriaus. - Pasimelsi su manimi, Džeimi? 

- Jei nuolankiai pasimelsiu, ar Tėvas parūpins man naują ranką? 

— Ne. Bet Karžygys įkvėps tau drąsos, Kalvis suteiks jėgų, o Senolė - iš- 
minties. | 

- Man reikia rankos. - Septyni dievai dunksojo virš drožinėtų altorių, 
kurių tamsus medis blizgėjo žvakių šviesoje. Ore tvyrojo silpnas smilkalų 
kvapas. - Tu čia ir nakvoji? 

- Kiekvieną naktį įsirengiu guolį vis prie kito altoriaus ir Septynetas 
siunčia man regėjimus. 

Kadaise regėjimus matė ir Beiloras Palaimintasis. Ypač kai pasninkau- 
davo. 

— Kada paskutinį kartą valgei? 

- Tikėjimas - vienintelis man reikalingas penas. 

— Tikėjimas - kaip košė. Skaniausias su pienu ir medumi. 

- Sapnavau, kad atvyksi. Sapne tu žinojai, ką padariau. Kaip nusidėjau. 
Ir už tai mane nužudei. 

- Taip pasninkaudamas greičiausiai pats pasmerksi save myriop. Argi 
atsisakęs maisto Beiloras Palaimintasis neatsidūrė karsto neštuvuose? 

- „Septynkampėje žvaigždėje“ rašoma, kad mūsų gyvenimas - kaip de- 
ganti žvakė. Bet koks atsitiktinis vėjo gūsis gali ją užpūsti. Šiame pasaulyje 
mirtis nuolat šalia ir septyni pragarai laukia nusidėjėlių, neatgailaujančių 
dėl savo nuodėmių. Melskis su manimi, Džeimi. 

- Jei pasimelsiu, ar suvalgysi dubenį košės? - Pusbroliui nieko neatsa- 
kius, Džeimis atsiduso. - Turėtum miegoti su žmona, o ne su Mergele. Jei 
nori išlaikyti savo valdžioje pilį, tau reikia sūnaus, kurio gyslomis tekėtų 
Darių kraujas. 

- Ta pilis - tik krūva šaltų akmenų. Niekada tos pilies neprašiau. Nieka- 
da jos nenorėjau. Troškau tik... - Lanselis suvirpėjo. - Tesaugo mane Septy- 
netas, bet... norėjau būti kaip tu. 

Džeimis nesusilaikė ir nusijuokė. 

— Geriau jau kaip aš nei kaip Beiloras Palaimintasis. Dariui reikia liūto, 
pusbroli. Tavo mažajai Frėj - taip pat. Kaskart, kai kas nors pamini Hard- 
stouną, jai sudrėksta tarpkojis. Jei dar su juo nesugulė, netrukus tai padarys. 

- Jei ji Hardstouną myli, aš jiems linkiu daug džiaugsmo. 

- Liūtui nedera įsitaisyti ragų. Tu tą merginą vedei. 

- Ištariau kelis žodžius ir apgaubiau jos pečius raudonu apsiaustu, bet 
tik tam, kad pamaloninčiau tėvą. Santuokai reikia sutvirtinimo. Karalius 
Beiloras buvo priverstas vesti savo seserį Deną, bet kaip vyras ir žmona 
jiedu niekada negyveno, o kai tik buvo karūnuotas, Beiloras jos atsisakė. 

— Karalystei jis būtų pasitarnavęs labiau, jei būtų užsimerkęs ir ją išdul- 
kinęs. Žinau tai, nes puikiai išmanau istoriją. Šiaip ar taip, tu tikrai niekada 
nebūsi laikomas Beiloru Palaimintuoju. 

— Ne, - pritarė Lanselis. - Jis turėjo retą sielą - švarią, narsią ir nekaltą, 
nepalytėtą šio pasaulio blogio. O aš esu nusidėjėlis ir turiu už daug ką at- 
gailauti. 

Džeimis uždėjo ranką pusbroliui ant peties. 

— Ką tu išmanai apie nuodėmę, pusbroli? Aš nužudžiau savo karalių. 

— Narsus vyras žudo kalaviju, o bailys - pasiėmęs vyno odmaišį. Mes abu 
esame karalžudžiai, sere. 

- Robertas nebuvo tikras karalius. Kai kas galbūt net pasakytų, kad el- 
nias - įprastas liūto grobis. - Po pusbrolio oda Džeimis pirštais užčiuopė 
kaulus ir... dar kai ką. Po tunika Lanselis vilkėjo ašutinę. - Ką dar padarei, 
kad privalai taip nežmoniškai atgailauti? Papasakok. 

Pusbrolis nuleido galvą ir jo skruostais ėmė ristis ašaros. 

Kitokio atsakymo nei šios ašaros Džeimiui ir nereikėjo. 

— Nužudei karalių, - tarė jis, - o tada išdulkinai karalienę. 

— Aš niekada... 

— „„negulėjai su mano miela seserimi? - Pasakyk. Pasakyk! 

— Niekada neišliejau sėklos... į jos... 

— „pindą? - pertraukė jį Džeimis. 

— „į įsčias, - baigė mintį Lanselis. - Tai ne išdavystė, nebent nuleidi į 
vidų. Karaliui mirus, aš ją paguodžiau. Tu buvai paimtas į nelaisvę, tavo tė- 
vas išjojęs į karą, o tavo brolis... karalienė jo bijojo, ir ne be reikalo. Jis pri- 
vertė mane ją išduoti. | 

— Šit kaip? - Lanselis, seras Osmundas... kas dar? Ar užuomina apie Mė- 
nuliuką buvo tik pokštas? - Paėmei ją prievarta? 

— Ne! Aš ją mylėjau. Norėjau ją apsaugoti. 

Norėjai būti kaip aš. Džeimiui ėmė niežtėti nukirstus pirštus. Tą dieną, 
kai atėjo į Baltojo Kalavijo bokštą maldauti jo, kad atsisakytų įžadų, ir buvo 
jo atstumta, Sersėja gyrėsi melavusi jam daugybę kartų. Džeimis tuos žo- 
džius suprato kaip nevykusį mėginimą jį įskaudinti, kaip ir jis įskaudino se- 
serį. Ir vis dėlto, tai galėjo būti vienintelis teisingas dalykas, kurį ji man kada 
nors pasakė. 

— Negalvok blogai apie karalienę, - paprašė Lanselis. - Visų kūnas sil- 
pnas, Džeimi. Dėl mūsų nuodėmės niekas nenukentėjo. Pa...pavainikio 
nebuvo. 

- Ne. Išliejus sėklą ant pilvo, pavainikiai pradedami labai retai. - Džei- 
mis klausė savęs, ką pasakytų pusbrolis, jei jis išpažintų savo nuodėmes - 
tris išdavystes, Sersėjos vadinamas Džofriu, Tomenu ir Mirsela. 

— Po mūšio pykau ant karalienės, bet aukštasis septonas pasakė, kad tu- 
rėčiau jai atleisti. 

- Išpažinai savo nuodėmes jo aukštajai šventenybei, ar ne? 

— Kai buvau sužeistas, jis už mane meldėsi. Jis buvo geras žmogus. 

Dabar jis - miręs žmogus. Jo atminimui jau skambėjo varpai. Džeimis 
pagalvojo, ar jo pusbrolis bent nutuokia, kokias pasekmes turėjo jo ištarti 
žodžiai. 

— Lanseli, kvaily tu prakeiktas... 

- Tu teisus, - linktelėjo Lanselis. - Bet savo kvailumą jau įveikiau, sere. 
Prašiau Tėvo aukštybėse, kad parodytų man kelią, ir jis parodė. Ketinu atsi- 
sakyti lordo titulo ir žmonos. Jei nori, Hardstounas gali gauti ir titulą, ir tą 
moterį. Rytoj grįžtu į Karaliaus Uostą iš naujo prisiekti išrinktam aukštajam 
septonui ir Septynetui. Noriu duoti įžadus ir prisidėti prie Karžygio Sūnų. 

Vaikinas kalbėjo visiškas nesąmones. 

- Karžygio Sūnų ordinas uždraustas prieš tris šimtus metų... 

— Naujas aukštasis septonas ordiną atkūrė. Jis pasiuntė žinią visiems gar- 
bingiems riteriams, kviesdamas aukoti savo gyvenimą ir kalavijus Septyne- 
tui. Vargšų Bičiulių ordinas taip pat bus atkurtas. 

— Kodėl Geležinis sostas turėtų tai leisti? 

Džeimis prisiminė, jog vienas iš senųjų Targarienų giminės karalių 
daugelį metų kovojo, kad tuos du karinius ordinus panaikintų, tik pamir- 
šo, kuris būtent. Galbūt Meigoras, o gal Džaheiris Pirmasis. Tirionas tai 
žinotų. 

- Jo aukštoji šventenybė rašo, jog karalius Tomenas sutiko. Jei nori, pa- 
rodysiu laišką. 

— Net jei tai tiesa... tu esi Uolos liūtas, lordas. Turi žmoną, pilį, privalai 
ginti savo žemes ir jose gyvenančius žmones. Jei dievai bus geri, susilauksi 
sūnų, kurių gyslomis tekės tavo kraujas ir kurie bus tavo įpėdiniai. Kodėl 
nori viso to atsisakyti dėl... dėl kažkokios priesaikos? 

— O kodėl tu davei įžadus? - tyliai paklausė Lanselis. 

Dėl garbės, norėjo atsakyti Džeimis. Ir dėl šlovės. Tačiau tai būtų buvęs 
melas. Tiesa, į karaliaus sargybą jis įstojo ir dėl garbės, ir dėl šlovės, bet pir- 
miausia - dėl Sersėjos. Jis nė pats nepajuto, kaip nusijuokė. 

- Skubi pas aukštąjį septoną ar pas mano seserį? Melskis, pusbroli. Uo- 
liai melskis. 

- Ar pasimelsi drauge, Džeimi? 

Jis apsidairė po septą, apžvelgė dievus. Maloningąją Motiną. Griežtai tei- 
siantį Tėvą. Karžygį, uždėjusį vieną ranką ant kalavijo. Šešėliuose stovintį 
Pašalietį, paslėpusį pusiau žmogišką veidą po mantijos gobtuvu. Maniau, 

kad aš esu Karžygys, o Sersėja - Mergelė, bet ji visą laiką buvo Pašalietis, sle- 
piantis nuo manęs tikrąjį savo veidą. 

- Jei nori, pasimelsk už mane, - pasakė jis pusbroliui. - Aš pamiršau 
maldos žodžius. 

Džeimiui pro duris žengus į nakties tamsą, žvirbliai tebepurpčiojo aplink 
septą. 

— Ačiū, - padėkojo jiems Džeimis. - Dabar jaučiuosi gerokai šventesnis. 

Tada nuėjęs susirado serą Iliną ir du kalavijus. 

Pilies kieme ausų ir akių netrūko. Kad jų išvengtų, jiedu pasiieškojo 
vietos Dario dievų giraitėje. Čia nebuvo žvirblių, tik siūbavo lapus nume- 
tę, niūrūs medžiai, juodomis šakomis braižydami dangų. Jiems po kojomis 
traškėjo sausų lapų paklotė. 

— Matai tą langą, sere? - paklausė Džeimis ir nukreipė į tą pusę kalavijo 
geležtės smaigalį. - Ten buvo Reimuno Dario miegamasis. Mums grįžtant 
iš Vinterfelo, ten miegojo karalius Robertas. Jei pameni, būtent iš šios pilies 
pabėgo Nedo Starko duktė, kai jos vilkas apdraskė Džofą. Mano sesuo norė- 
jo nukirsti tai merginai ranką. Tai sena bausmė už pralietą karališką kraują. 
Robertas žmonai pasakė, kad ji žiauri ir netekusi proto. Pusę nakties jiedu 
pykosi... na, Sersėja mąstė, o Robertas gėrė. Po vidurnakčio karalienė pa- 
sikvietė mane į savo miegamąjį. Karalius knarkė išsipleikęs ant myrietiško 
kilimo. Paklausiau sesers, gal nori, kad nuneščiau jį į lovą. O Sersėja atsakė, 
kad geriau nuneščiau į lovą ją, ir nusimetė drabužį. Paėmiau ją ant Reimuno 
Dario lovos, peržengęs miegantį Robertą. Jei jo malonybė būtų prabudęs, 
nesvyruodamas būčiau jį nudėjęs. Jis nebūtų buvęs pirmas karalius, žuvęs 
nuo mano kalavijo, bet... tą istoriją tu Žinai, ar ne? - Mostelėjęs kalaviju, 
Džeimis pusiau perkirto medžio šaką. - Kai ją dulkinau, Sersėja šaukė: 
„Noriu!“ Maniau, ji turi omenyje mane, bet ji kalbėjo apie Starkų mergaitę, 
norėjo, kad ji būtų suluošinta arba nubausta mirties bausme. - Ko tik nebū- 
čiau padaręs dėl meilės... - Starkų vyrai atsitiktinai rado mergaitę anksčiau 
už mane. Jei būčiau radęs ją pirmas... 

Deglo šviesoje raupų palikti randai ant sero Ilino veido atrodė kaip juo- 
dos duobutės. Jis vėl keistai taukštelėjo dantimis. 

Jis iš manęs juokiasi, suprato Džeimis Lanisteris. 

— Kiek žinau, ir tu dulkinai mano seserį, raupuotas niekše, - pro sukąs- 
tus dantis ištarė Džeimis. - Tad užčiaupk savo prakeiktą snukį ir, jei gali, 
nužudyk mane. 


BRIENĖ 


S epta dunksojo saloje, ant kalvos, pusė mylios nuo jūros kranto, ten, kur 
plačios Trišakio žiotys dar labiau išplatėjo ir tarsi bučiniu susiliejo su 
Krabų įlanka. Net ir nuo kranto buvo matyti, jog sala klesti. Jos šlaitas buvo 
išraižytas terasomis besileidžiančių dirbamų laukų, žemai tyvuliavo žuvų 
pilni tvenkiniai, o ant kalvos stovėjo vėjo malūnas, kurio iš medžio ir burių 
drobės sumeistrauti sparnai tingiai sukosi judinami nuo įlankos pučiančio 
švelnaus vėjelio. Brienė matė šlaite besiganančias avis ir seklumoje, netoli 
plaustų prieplaukos, braidančius gandrus. 

- Druskos įlanka - kitame krante, - tarė septonas Meribaldas, rodyda- 
mas į šiaurėje plytinčius įlankos vandenis. - Per rytinį potvynį broliai mus 
į ją nuplukdys, tik nežinau, ką ten rasime. Šiaip ar taip, prieš išplaukdami, 
pasigardžiuokime puikia karšta vakariene. Broliai visuomet turi atliekamą 
kaulą pavaišinti Šuniui. 

Šuo amtelėjo ir pavizgino uodegą. 

Dabar buvo prasidėjęs atoslūgis ir vanduo sparčiai seko. Tarp kranto ir 
salos tyvuliavusi jūra sparčiai traukėsi, palikdama platų pakrantės ruožą su 
tviskančiomis rudomis dumbluotomis seklumomis ir balutėmis, popiečio 
saulėje spindinčiomis nelyginant aukso monetos. Brienė pasikasė sprandą, 
kur jai įgėlė kažkoks vabzdys. Susikėlusi ji susirišo ant viršugalvio plaukus 
ir saulė šildė jai odą. 

— Kodėl ši sala vadinama Tyliąja? - paklausė Podrikas. 

— Mat joje gyvena atgailaujantys nusidėjėliai, mėginantys išpirkti savo 
nuodėmes apmąstymais, malda ir tyla. Kalbėti leidžiama tik Vyriausiajam 
broliui ir jo įgaliotiniams, bet šiems - tik vieną dieną iš septynių. 

— Tyliosios seserys apskritai nekalba, - tarė Podrikas. - Girdėjau, kad jos 
net liežuvių neturi. 

Septonas Meribaldas šyptelėjo. 

— Motinos savo dukteris šiuo pasakojimu gąsdindavo dar tais laikais, 
kai buvau tokio amžiaus kaip tu. Tai netiesa. Tylėjimo įžadas yra atgailos 
veiksmas, auka, kuria įrodome savo atsidavimą dangiškajam Septynetui. 
Nebyliui duoti tylos įžadą būtų tas pats, kaip žmogui be kojų atsižadėti šok- 
ti. - Pamojęs jiems sekti iš paskos, septonas, vedinas asilu, ėmė leistis kalvos 
šlaitu. - Jei šiąnakt norite miegoti po stogu, turite nulipti nuo arklių ir kartu 
su manimi pereiti per dumblą. Mes tai vadiname tikėjimo taku. Tik tikin- 
tis žmogus gali saugiai pereiti šį ruožą. Nedorėlius praryja lakusis smėlis 
arba pasiglemžia staiga pakilusi ir atplūdusi potvynio banga. Tikiuosi, nė 
vienas iš jūsų nėra netikintis ir nuodėmingas? Šiaip ar taip, jumis dėtas, la- 

bai atidžiai žiūrėčiau, kur statau koją. Ženkite tik ten, kur ėjau aš, ir saugiai 
pasieksite septą. 

Brienė negalėjo nepastebėti, jog tikėjimo takas buvo vingiuotas. Nors 
rodės, kad nuo tos vietos, kur jie paliko krantą, sala dunkso šiaurės rytuose, 
septonas Meribaldas nepatraukė tiesiai prie jos. Užuot pasukęs į šiaurės ry- 
tus, jis nužingsniavo tiesiai į rytus, link gilesnių, tolumoje mirguliuojančių, 
melsvų ir sidabriškų įlankos vandenų. Jiems pro kojų tarpupirščius šliuk- 
sėdamas tryško rudas minkštas dumblas. Eidamas septonas kartais stabte- 
lėdavo ir, ištiesęs ranką, pabaksnodavo dumblą kuoka. Šuo laikėsi jam prie 
kojų, uostinėjo kiekvieną akmenį, kiaukutą ir jūros žolių kuokštą. Jis nė 
karto nenubėgo į priekį ir nenuklydo. 

Brienė sekė, rūpestingai žengdama ten, kur matė paliktus šuns, asilo ir 
šventojo vyro pėdsakus. Jai iš paskos ėjo Podrikas, o paskutinis traukė seras 
Hailas. Nupėdinęs šimtą jardų, Meribaldas staiga pasuko į pietus ir, galima 
sakyti, atgręžė septai nugarą. Šia kryptimi jis ėjo dar šimtą jardų, vesdamas 
juos tarp dumbluotų seklumų ir potvynio paliktų gilių balų. Į vieną tokią 
balą Šuo kyštelėjo nosį ir iš karto suinkštė: mat ją žnyplėmis sugnybo kra- 
bas. Užvirė trumpa, bet įnirtinga kova, o tada Šuo juos pasivijo visas šlapias, 
apsitaškęs purvu, įsikandęs krabą. | 

- Ar ne ten norimeeiti? - sušuko jiems už nugarų žingsniavęs seras Hai- 
las. - Rodos, nueisime bet kur kitur, tik ne į septą. 

- Tikėkite, - priminė visiems septonas Meribaldas, - tikėkite, nepasi- 
duokite, sekite ir rasite ramybę, kurios ieškote. 

Visur aplink juos mirgėjo drėgnos dumbluotos seklumos, tviskėdamos 
pusšimčiu skirtingų atspalvių. Dumblas buvo taip tamsiai rudas, jog atrodė 
beveik juodas, bet buvo matyti ir aukso spalvos smėlio ruožų, pūpsančių 
pilkų ir raudonų akmenų, juodų ir žalių dumblių šabakštynų. Po atoslūgio 
likusiose balose braidė gandrai, visur aplink palikdami savo pėdsakus, o per 
visiškai seklius vandenis kiek įkabindami skuodė krabai. Ore tvyrojo drus- 
kos ir puvėsių kvapas, o dumblas siurbė jų pėdas ir paleisdavo jas nenoriai, 
garsiai atsidusęs ir šliuksėdamas. Septonas Meribaldas dar tris kartus pakei- 
tė kryptį. Vos tik pakeldavo koją, jo pėdsakas prisipildydavo vandens. Kai 
jie po kojomis pajuto tvirtesnę ir įkalnėn kylančią žemę, jau buvo sukorę 
bent pusantros mylios. 

Kai jie užkopė salos pakrantę juosiančiais suskilusiais akmenimis, jų jau 
laukė trys vyrai. Jie vilkėjo pilkšvai rudais, duksliais brolių drabužiais pla- 
čiomis, varpą primenančiomis rankovėmis ir smailėjančiais gobtuvais. Du 
iš jų veidus buvo apsivynioję vilnonėmis skepetomis taip, kad galėjai matyti 
tik jų akis. Kalbėjo tik trečias brolis. | 

- Septone Meribaldai, - prabilo jis, - beveik metus nesimatėme. Sveikas 
atvykęs. Sveiki atvykę ir tavo bendrakeleiviai. 

Šuo pavizgino uodegą, o Meribaldas nusipurtė nuo kojų dumblą. 

- Ar galėtume šiąnakt maldauti jūsų svetingumo? 

- Žinoma. Šiandien vakarienei valgysime žuvies troškinį. Ar rytoj rytą 
jums reikės kelto? 

- Taip, jei dėl to jums nebūtų didelių nepatogumų... - Meribaldas atsi- 
gręžė į savo bendrakeleivius. - Brolis Narbertas yra šio ordino įgaliotinis, 
tad vieną dieną iš septynių jam leidžiama kalbėti. Broli, šie gerieji žmonės 
padėjo man kelionėje. Seras Hailas Hantas yra narsuolis iš Žemupio. Šis 
jaunas vaikinas - Podrikas Peinas, anksčiau buvęs vakarietis. O čia - ledi 
Brienė, dar vadinama Tarto Mergele. 

— Moteris... - trumpai drūtai pareiškė brolis Narbertas. 

- Taip, broli. - Brienė paleido plaukus laisvai kristi ant pečių. - Ar pas 
jus moterų nėra? 

— Dabar ne, - atsakė Narbertas. - Moterys, kurios pas mus apsilanko, 
ateina ligotos, sužeistos arba besilaukiančios kūdikio. Septynetas mūsų Vy- 
riausiajam broliui suteikė malonę ir apdovanojo jį gydomųjų galių turinčio- 
mis rankomis. Jis grąžino sveikatą daugybei vyrų, kurių išgydyti negalėjo 
net meisteriai, ir daugybei moterų. 

— Aš nesergu, nesu sužeista ir nesilaukiu. 

- Ledi Brienė yra kovotoja, - paaiškino septonas Meribaldas, - ir ieško 
Skaliko. 

- Šit kaip? - Narbertas, rodos, labai nustebo. - Kodėl? 

Brienė pirštais palietė Pažadų Tesėtojo rankenos buožę. 

- Dėljo... 

Įgaliotinis atidžiai ją nužvelgė. 

- Tiesa, kaip moteris tu... augalota ir stipri, bet... galbūt turėčiau nuvesti 
tave pas Vyriausiąjį brolį. Jis tikriausiai jau bus matęs tave, žingsniuojančią 
per dumblą. Eime. 

Nugludintais akmenukais išpiltu taku, per obelimis apsodintą sodą Nar- 
bertas nuvedė juos prie arklidžių baltomis kalkėmis nuteptomis sienomis ir 
smailėjančiu nendrių stogu. 

— Čia galite palikti savo arklius. Brolis Džilamas pasirūpins, kad jie būtų 
pašerti ir pagirdyti. 

Arklidės buvo beveik tuščios. Viename gale buvo suginta keliolika mulų. 
Jais rūpinosi šleivakojis žemaūgis brolis, kurį Brienė ir palaikė Džilamu. Kita- 
me arklidžių gale, gerokai toliau nuo kitų gyvulių, stovėjo stambus juodas erži- 
las, kuris, išgirdęs jų balsus, garsiai sužvengė ir kanopa kaptelėjo gardo duris. 

Duodamas savo arklio vadeles broliui Džilamui, seras Hailas neslėpda- 
mas susižavėjimo nužvelgė šį stambų žirgą. 

— Koks gražuolis... 

Brolis Narbertas atsiduso. 

- Septynetas siunčia mums ir palaiminimą, ir išmėginimus. Taip, Žirgas 
gražus, bet Išplukdytasis tikrai atsivestas pragare. Kai pamėginome jį pa- 

kinkyti žemei arti, jis įspyrė broliui Roniui ir dviejose vietose sulaužė jam 
blauzdikaulį. Tikėjomės, kad iškastruotas bus ramesnis, bet... Broli Džila- 
mai, gal gali parodyti? 

Brolis Džilamas nusismaukė gobtuvą. Po tuo gobtuvu pūpsojo vešlūs 
gelsvi plaukai, viršugalvyje buvo išskusta tonzūra, o ten, kur turėjo būti au- 
sis, matėsi krauju permirkęs tvarstis. 

Podrikas net žioptelėjo iš nuostabos. 

- Žirgas nukando tau ausį? 

Džilamas linktelėjo ir vėl pasikėlė gobtuvą. 

— Atleisk man, broli, - tarė seras Hailas, - bet tikriausiai nukąsčiau tau ir 
antrą ausį, jei mėgintum prieiti prie manęs su kastravimo žirklėmis. 

Toks pokštas broliui Narbertui nepatiko. 

— Esi riteris, sere. Išplukdytasis - nartus gyvulys. Kalvis davė žmonėms 
arklius, kad padėtų jiems nudirbti darbus. - Jis nusisuko. - Prašyčiau eiti su 
manimi. Vyriausiasis brolis, be abejonės, mūsų jau laukia. 

Šlaitas buvo statesnis, nei rodėsi stovint tarp jūros užliejamų dumbluotų 
seklumų. Kad kopti būtų lengviau, broliai buvo sumeistravę medinius laip- 
tus, einančius per visą kalvos šlaitą ir vingiuojančius tarp pastatų. Po ilgos 
balne praleistos dienos Brienė džiaugėsi gavusi progą pramankštinti kojas. 

Kopdami laiptais jie prasilenkė su keliolika ordino brolių, - gobtuvus 
užsismaukusių vyrų pilkšvai rudais drabužiais, kurie praeidami smalsiai 
nužvelgė atvykėlius, bet nė žodžiu jų nepasveikino. Vienas iš jų link že- 
mos daržinės velėna užklotu stogu vedėsi dvi melžiamas karves; kitas mušė 
sviestą. Aukščiau kalvos šlaituose jie matė tris vaikinukus, genančius avis, 
o dar aukščiau praėjo pro kapines, kuriose už Brienę augalotesnis ir stam- 
besnis brolis plušo kasdamas kapo duobę. Iš jo judesių buvo akivaizdu, kad 
jis luošas. Jam kastuvu pasėmus žemių ir švystelėjus jas sau per petį, keli 
grumstai atsirito svečiams po kojomis. 

-— Atsargiau, - subarė jį brolis Narbertas. - Septonui Meribaldui tų že- 
mių vos nepateko į burną. 

Duobkasys nuleido galvą. Kai Šuo priėjo vyro apuostyti, jis paleido iš 
rankų kastuvą ir pakasė Šuniui paausį. 

- Jis naujokas, - paaiškino Narbertas. 

- O kam ta kapo duobė? - jiems toliau lipant mediniais laiptais, pasitei- 
ravo seras Hailas. 

- Broliui Klementui, tegul Tėvas būna jam teisingas. 

— Ar jis buvo senas? - paklausė Podrikas Peinas. 

- Jei manai, kad keturiasdešimt aštuonerių metų vyras yra senas, tuomet 
taip, bet jis atsisveikino su šiuo pasauliu ne dėl amžiaus. Mirė nuo sužeidi- 
mų, kuriuos patyrė Druskos įlankoje. Brolis Klementas į turgų buvo nuve- 
žęs parduoti mūsų midaus kaip tik tą dieną, kai miestą užpuolė bastūnai. 

— Skalikas? - sukluso Brienė. 

- Kitas bastūnas, bet toks pat žiaurus. Kadangi brolis Klementas ne- 
kalbėjo, jis išpjovė vargšeliui liežuvį. Kadangi šis buvo davęs tylos įžadus, 
plėšikas pareiškė, girdi, Klementui ir liežuvio nereikia. Vyriausiasis brolis 
apie tai žino daugiau. Blogiausias naujienas iš plačiojo pasaulio jis nutyli, 
kad nedrumstų ordino broliams ramybės. Daug iš mūsų brolių atkeliavo čia 
norėdami pasislėpti nuo pasaulyje viešpataujančio siaubo, o ne nuolat apie 
jį galvoti. Tarp mūsų buvo ir daugiau sužeistų, ne vien brolis Klementas. 
Tik kai kurių žaizdų plika akimi nematyti. - Brolis Narbertas mostelėjo de- 
šinėn. —- Čia mūsų vasaros vynuogynas. Vynuogės mažos ir rūgščios, bet 
vynas pakenčiamas. Be to, patys daromės alų, o mūsų midus ir sidras plačiai 
žinomas ir vertinamas. 

- Karas jūsų visai nepalietė? - paklausė Brienė. 

- Šlovė Septynetui, bent jau ne šis. Maldos mus apsaugojo. 

- Ir potvyniai bei atoslūgiai, - pridūrė Meribaldas. Šuo pritariamai am- 
telėjo. 

Kalvos viršūnę karūnavo žema siena, sukrauta iš nesumūrytų akmenų, 
juosianti kelis didelius pastatus: vėjo malūną su panašiais į bures besisukan- 
čiais ir girgždančiais sparnais, dengtą arkadą, kurioje broliai nakvodavo, 
menę, kurioje būdavo valgoma, ir septą, skirtą maldoms ir meditacijai. Sep- 
tos langai buvo papuošti vitražais, plačios durys drožinėtos - ant jų buvo 
matyti Motinos ir Tėvo figūros, - o stogo smailė buvo septynbriaunė ir su 
apžvalgos ratu viršuje. Už septos buvo daržas, kurį ravėjo keli senesni bro- 
liai. Brolis Narbertas lankytojus palydėjo pro augantį kaštoną ir nuvedė prie 
medinių durų, įstatytų kalvos šlaite. 

— Urvas su durimis? - nustebęs tarė seras Hailas. 

Septonas Meribaldas šyptelėjo. 

— Ši vieta vadinama Atsiskyrėlio ola. Čia gyveno pirmas kelią į šią salą 
atradęs šventas vyras ir darė tokius stebuklus, kad prie jo prisidėjo kiti. Sa- 
koma, jog tai nutiko prieš du tūkstančius metų. O durys buvo įstatytos ge- 
rokai vėliau. 

Galbūt prieš du tūkstančius metų Atsiskyrėlio oloje buvo drėgna ir tam- 
su, galbūt grindis atstojo plūktinė asla, o lašančio vandens aidas užpildyda- 
vo visą erdvę, bet dabar čia viskas atrodė kitaip. Urvas, į kurį įžengė Brienė 
ir jos bendrakeleiviai, buvo įrengtas kaip šilta ir jauki šventovė. Ant grindų 
buvo patiesti vilnoniai kilimai, ant sienų kabojo gobelenai. Ilgos vaško žva- 
kės kuo puikiausiai apšvietė patalpą. Baldai buvo keisti, bet paprasti: ilgas 
stalas, ilgas suolas aukšta atkalte, skrynia, kelios aukštos, knygų pilnos len- 
tynos ir kėdės. Viskas buvo pagaminta iš jūros išplukdyto medžio, išsiklai- 
piusios medžių šakos ir kamienai sumaniai sujungti ir taip stropiai nubliz- 
ginti, jog žvakių šviesoje spindėjo nelyginant tamsiai geltonas auksas. 

Vyriausiasis brolis buvo visai ne toks, kokį Brienė jį įsivaizdavo. Pir- 
miausia, vargu ar jį buvo galima pavadinti „vyriausiuoju“; mat daržą ravin- 

tys broliai atrodė gunktelėję ir kuproti seniai, o jis stovėjo aukštas, tiesus ir 
vaikščiojo kaip vyras pačiame jėgų Žydėjime. Be to, jo veidas nebuvo nei 
švelnių bruožų, nei kilnus, nors kaip tik tokį Brienė įsivaizdavo gydytoją. 
Jo galva buvo didelė ir apvalaina, akys gudrios, o nosis paraudusi, su išsi- 
plėtusiomis kraujagyslėmis. Nors buvo išsiskutęs tonzūrą, jo plaukai buvo 
trumpai kirpti ir šiurkštūs, o smakras stambus ir apžėlęs barzdos šeriais. 

Jis atrodo veikiau kaip žmogus, gimęs laužyti kaulams, o ne jiems gydyti, 
pagalvojo Tarto Mergelė, Vyriausiajam broliui žengiant per menę apkabinti 
septono Meribaldo ir patapšnoti keteros Šuniui. 

- Visuomet džiaugsminga ta diena, kai bičiuliai Meribaldas ir jo Šuo vėl 
užsuka mūsų aplankyti, - pasakė jis, o tada kreipėsi į kitus svečius. - Ir nauji 
žmonės pas mus visuomet laukiami. Čia jų tiek mažai atvyksta... 

Kaip dera pristatęs savo bendrakeleivius, Meribaldas atsisėdo ant ilgo 
suolo aukšta atkalte. Kitaip nei brolis Narbertas, Vyriausiasis brolis, rodos, 
nė kiek nesutriko dėl to, kad Brienė moteris, bet, kai septonas jam papasa- 
kojo, kodėl ji su seru Hailu čia atvyko, brolio veide šypsena tvykstelėjo ir 
kaipmat vėl užgeso. 

- Suprantu... - tepratarė jis ir prakalbo apie visai ką kita. - Jūs tikriausiai 
ištroškę. Kviečiu išgerti saldžiojo mūsų sidro ir nuplauti kelionės dulkes. — 
Vyriausiasis brolis pats pripylė jiems taures. Taurės taip pat buvo išskaptuo- 
tos iš jūros išmesto medžio, tad kiekviena buvo šiek tiek kitokia. Kai Brie- 
nė pagyrė, kad taurės gražios, brolis atsakė: - Miledi labai maloni. Mes tik 
skaptuojame ir šveičiame medį. Čia esame palaiminti. Toje vietoje, kur upė 
įteka į įlanką, grumiasi gėlo vandens srovė ir jūros potvyniai bei atoslūgiai 
ir į mūsų krantus išplaunama daug keistų ir nuostabių dalykų. Įvairiausių 
formų medžiai mums įprastas radinys. Pakrantėse esame radę sidabrinių 
taurių ir geležinių puodų, vilnos prigrūstų maišų ir šilko rietimų, surūdiju- 
sių šalmų, spindinčių kalavijų ir... net rubinų. 

— Reigaro rubinų? - sukluso seras Hailas. 

- Gali būti. Kas žino? Mūšis vyko už daugybės lygų nuo šių apylinkių, 
bet upė kantri ir niekada nepavargsta. Šešis jau radome. Dar laukiame sep- 
tinto. 

— Geriau rubinai nei kaulai. - Septonas Meribaldas trynėsi pėdas ir 
nuo jo pirštų trupėdamas luposi sudžiūvęs dumblas. - Ne visos upės do- 
vanos malonios. Gerieji broliai surenka ir lavonus. Nuskendusias karves, 
elnius, išputusias, pusės arklio didumo nugaišusias kiaules. Tiesa, ir žmo- 
nių lavonus. 

— Pastaruoju metu žmonių lavonų upė atplukdo per daug, - atsiduso 
Vyriausiasis brolis. - Mūsų duobkasys neturi kada atsikvėpti. Upių kraštų 
vyrai, vakariečiai, šiauriečiai - upės vandenys visus plukdo čia. Ir riterius, ir 
niekšus. Laidojame juos vienus šalia kitų: Starką prie Lanisterio, Blekvudą 
šalia Brakeno, Frėjų šalia Dario. Tai pareiga, kurią upė reikalauja atlikti už 

visas plukdomas dovanas, ir vykdome ją kiek galėdami geriau. Bet kartais... 
randame moters arba, dar blogiau, kūdikio lavoną. Tokios dovanos pačios 
žiauriausios. - Jis kreipėsi į septoną Meribaldą: - Tikiuosi, rasi laiko atleisti 
mums nuodėmes? Kai plėšikai nužudė senąjį septoną Benetą, neturime kas 
klausytų išpažinčių. 

- Tikrai rasiu tam laiko, - linktelėjo Meribaldas, - ir tikiuosi, kad turi- 
te išpažinti rimtesnių nuodėmių nei tos, kurių klausiausi anąsyk jus aplan- 
kęs. - Amtelėjo Šuo. - Matote? Net Šuo nuobodžiavo. 

Podrikas Peinas atrodė sutrikęs. 

— Maniau, niekas negali kalbėti. Tai yra ne visi. Broliai. Kiti broliai, ne tu. 

— Mums leista kalbėti, kai reikia išpažinti nuodėmes, - paaiškino Vy- 
riausiasis brolis. - Sunku kalbėti apie nuodėmę vien gestais ir galvos link- 
čiojimu. 

- Ar plėšikai Druskos įlankoje sudegino septą? - paklausė Hailas Hantas. 

Šypsena Vyriausiojo brolio veide užgeso. 

— Druskos įlankoje jie sudegino viską, išskyrus pilį. Mat tik ji pastatyta 
iš akmens, nors... miestui iš jos nebuvo jokios naudos, tad ji galėjo būti 
išlieta kad ir iš lajaus. Kai gaisro liepsnos išblėso ir, jų nuomone, švartuotis 
buvo saugu, žvejai likusius gyvuosius per įlankos vandenis atgabeno pas 
niane. Viena vargšė moteris buvo išprievartauta keliolika kartų, o jos krū- 
tys... miledi, tu dėvi kario šarvus, tad kalbėsiu atvirai... jos krūtys buvo su- 
draskytos, sukramtytos, suėstos - tarsi kažkokio... žiauraus plėšrūno. Kaip 
įmanydamas stengiausi jai padėti, bet ne kažin ką galėjau padaryti. Mirda- 
ma labiausiai ji keikė ne ją prievartavusius vyrus ir net ne žvėrį, rijusį gyvą 
jos mėsą, o serą Kvinsį Koksą, kuris bastūnams pasirodžius mieste užsida- 
rė pilies vartus ir saugus tūnojo už akmeninių sienų, palikęs savo žmones 
klykti iš siaubo ir mirti. 

- Seras Kvinsis - senas žmogus, - romiai tarė septonas Meribaldas. - Jo 
sūnūs ir žentai išjoję toli arba žuvę, vaikaičiai dar maži, be to, jis turi dvi 
dukteris. Ką jis vienas galėjo padaryti gaujai bastūnų? 

Jis galėjo bent pamėginti jiems pasipriešinti, pagalvojo Brienė. Galėjo žūti. 
Nesvarbu, senas ar jaunas, tikras riteris yra prisiekęs ginti silpnesnius už save 
arba mirti stengdamasis tesėti šią priesaiką. | 

- Teisingi ir išmintingi žodžiai, - atsakė septonui Meribaldui Vyriau- 
siasis brolis. - Kai atplauksi į Druskos įlanką, neabejoju, kad seras Kvin- 
sis prašys tavęs atleidimo. Džiaugiuosi, kad būsi ten ir galėsi jam atleisti. 
Aš negalėjau. - Jis padėjo ant stalo jūros išplukdyto medžio taurę ir atsi- 
stojo. - Netrukus nuskambės vakarienės kviečiantis varpas. Bičiuliai, ar 
prieš sėsdami prie stalo, prieš lauždami duoną, prieš ragaudami žuvies ir 
midaus nueisite su manimi į septą pasimelsti už gerųjų Druskos įlankos 
žmonių sielas? 

- Mielai, - sutiko Meribaldas. Šuo amtelėjo. 

Vakarienė vienuolyne buvo keisčiausia iš visų, kuriose Brienei buvo 
tekę dalyvauti, nors ir visai maloni. Maistas buvo paprastas, bet labai ge- 
ras: šilta, visai neseniai iš krosnies ištraukta duona traškia plutele, molinė 
puodynėlė ką tik sumušto sviesto, medus iš vienuolių laikomų bičių avilių 
ir tirštas troškinys, pataisytas iš krabų, midijų ir bent trijų rūšių žuvies. 
Septonas Meribaldas ir seras Hailas gėrė brolių verdamą midų ir pareiškė, 
kad jis puikus, o Brienė ir Podrikas pasitenkino saldžiuoju sidru. Nuotai- 
ka per vakarienę taip pat nebuvo niūri. Prieš patiekiant maistą Meribaldas 
garsiai sukalbėjo maldą, o broliams valgant prie keturių iš ožių ir lentų su- 
meistrautų stalų, vienas iš jų grojo aukštąja arfa ir menėje skambėjo švelni 
muzika. Kai Vyriausiasis brolis atleido muzikantą, kad ir šis galėtų paval- 
gyti, brolis Narbertas pakaitomis su kitu įgaliotiniu skaitė iš „Septynkam- 
pės žvaigždės“. 

Kai skaitymas buvo baigtas, naujokai, kurių užduotis buvo patarnauti, 
nukraustė stalus ir nunešė likusį maistą. Dauguma jų buvo maždaug Po- 
driko amžiaus arba dar jaunesni vaikinukai, bet buvo ir keli suaugę vyrai, 
tarp jų - ir stuomeningasis duobkasys, kurį jie sutiko ant kalvos. Jis buvo 
luošas ir vaikščiojo keistai svyruodamas. Kai menė ištuštėjo, Vyriausiasis 
brolis paprašė Narberto parodyti Podrikui ir serui Hailui dengtoje arkadoje 
jiems paruoštus guolius. 

- Tikiuosi, sutiksite miegoti viename kambaryje? Jis nedidukas, bet pa- 
tys įsitikinsite, kad labai patogus. 

- Noriu likti su seru, - užsispyrė Podrikas. - Tai yra su miledi. 

— Kaip judu su ledi Briene elgiatės būdami kitur, žino tik Septynetas ir 
jūs patys, - atsakė brolis Narbertas, - bet Tyliojoje saloje vyrai ir moterys 
nemiega po vienu stogu, nebent yra susituokę. 

- Turime pastatę kelias kuklias trobeles mus aplankančioms moterims, 
nesvarbu, ar jos kilmingos ledi, ar paprastos kaimo merginos, - tarė Vyriau- 
siasis brolis. - Trobelės naudojamos nedažnai, bet prižiūrime jas, kad būtų 
švarios ir sausos. Ledi Briene, ar leisi man tave palydėti? 

— Taip, ačiū. Podrikai, eik su seru Hailu. Šioje saloje esame šventųjų bro- 
lių svečiai. Po jų stogu galioja jų taisyklės. 

Moterims skirtos trobelės dunksojo rytiniame salos pakraštyje, o sto- 
vint prie jų buvo matyti didžiuliai dumblo plotai ir tolumoje tyvuliuojantys 
Krabų įlankos vandenys. Čia buvo šalčiau nei kitoje, užvėjinėje salos pusė- 
je ir apylinkės atšiauresnės. Kalva buvo statesnė, takas vingiavo tarp žolių 
ir erškėčių, buvo matyti vėjo nugairintos uolos, o kreivi spygliuoti medžiai 
augo atkakliai įsikibę į akmenuotą šlaitą. Vyriausiasis brolis pasiėmė žibintą 
leidžiantis pasišviesti keliui. Ties vienu posūkiu jis stabtelėjo. 

- Giedrą naktį iš čia būdavo matyti Druskos įlankoje degantys laužai. 
Štai ten, kitame įlankos krante, - ištiesęs ranką parodė jis. 

— Dabar ten niekas nedega, - gūžtelėjo Brienė. 

- Liko tik pilis. Net žvejai, tie keli laimingieji, kurie atjojus plėšikams 
buvo išplaukę, persikėlė gyventi kitur. Jie matė degant savo namus, girdėjo 
uoste aidinčius klyksmus ir riksmus, bet švartuotis bijojo. Kai pagaliau pri- 
plaukė prie kranto, jiems beliko palaidoti draugus ir giminaičius. Kas jiems 
dabar ta Druskos įlanka? Tik mirusiųjų kaulai ir skaudūs prisiminimai... Jie 
apsigyveno Mergelių Duburyje arba kituose miestuose. - Brolis mostelėjo 
žibintu ir jiedu vėl ėmė leistis šlaitu. - Druskos įlanka niekada nebuvo svar- 
bus uostas, tačiau laivai kartais į jį užsukdavo. Kaip tik to bastūnams ir rei- 
kėjo: irklinio arba burinio prekybinio laivo, kuris perkeltų juos per Siaurąją 
jūrą. Neradę jokio laivo, savo nusivylimą ir įtūžį jie išliejo ant miestiečių. 
Klausiu savęs, miledi... ką tikiesi tenai rasti? 

— Merginą, - atsakė ji broliui. - Kilmingą, trylikos metų mergaitę, gra- 
žią, kaštoniniais plaukais. 

- Ieškai Sansos Stark, - tyliai tarė jis. - Manai, tą vargšę mergaitę turi 
Skalikas? 

— Dornietis sakė, kad ji ketino traukti į Riveraną. Timeonas. Jis samdo- 
mas kalavijuotis, vienas iš Smarkiųjų Vyrukų, žudikas, prievartautojas ir 
melagis, bet nemanau, kad ir man melavo. Jis papasakojo, kad Skalikas ją 
pagrobė ir pasiėmė su savimi. 

— Suprantu... - Įveikę tako vingį, jie pamatė trobeles. Vyriausiasis brolis 
pavadino jas kukliomis. Tokios jos ir buvo. Jos atrodė tarsi akmeniniai avi- 
liai: žemos, apvalainos, be langų. - Štai ši, - tarstelėjo jis, rodydamas arti- 
miausią trobelę, vienintelę, pro kurios stogo angą ties viduriu kilo dūmai. 
Įeinant Brienei teko pasilenkti, kad netrinktelėtų galva į durų staktą. Viduje 
ji pamatė plūktinę aslą, šiaudų guolį, kailius ir antklodes, kad nebūtų šalta, 
dubenį vandens, siaurakaklį ąsotį sidro, duonos, sūrio, šiokį tokį ugniakurą 
ir dvi žemas kėdes. Ant vienos iš jų atsisėdo Vyriausiasis brolis ir padėjo ant 
aslos žibintą. - Ar galiu dar truputį pasilikti? Jaučiu, kad turime pasikalbėti. 

- Jei taip nori... - Brienė nusisegė kardasaitį ir pakabino jį ant antros 
kėdės, o pati sukryžiavusi kojas atsisėdo guolyje. 

- Tavo dornietis nemelavo, - prabilo Vyriausiasis brolis, - tik bijau, kad 
neteisingai jį supratai. Vaikaisi ne tą vilkę, miledi. Edardas Starkas turėjo 
dvi dukteris. Sandoras Kligeinas pagrobė kitą, jaunesniąją. 

— Ariją Stark? - iš nuostabos išsižiojusi, priblokšta, Brienė įsistebeilijo į 
brolį. - Tikrai tai žinai? Ledi Sansos sesuo - gyva? 

- Anksčiau tikrai buvo gyva, - tarė Vyriausiasis brolis. - O dabar... net 
nežinau... Gal ji buvo viena iš Druskos įlankoje nužudytų vaikų? 

Šie žodžiai smogė Brienei kaip peilis į paširdžius. Ne, pagalvojo ji. Ne, tai 
būtų pernelyg žiauru. 

— Gal... Vadinasi, nesi dėl to tikras? 

- Tikrai žinau, kad ta mergaitė buvo su Sandoru Kligeinu kryžkelės už- 
eigoje, kurios šeimininkė buvo senoji Maša Hedl, kol liūtai jos nepakorė. 

Esu tikras, kad jiedu ketino keliauti į Druskos įlanką. Bet daugiau... dėl nie- 
ko nesu tikras. Nežinau, nei kur ji, nei ar tebėra gyva. Tačiau tikrai žinau ir 
dar kai ką. Vyras, kurį medžioji, miręs. 

Tai buvo dar vienas smūgis. 

— Kaip jis mirė? 

— Su kalaviju rankoje gyveno, nuo kalavijo ir mirė. 

— Tikrai žinai? 

— Pats jį palaidojau. Jei nori, galiu pasakyti, kur jo kapas. Užverčiau jo 
palaikus akmenimis, kad jų neištampytų maita mintantys žvėrys ir paukš- 
čiai, o ant akmenų piramidės padėjau jo šalmą, kad ženklintų jo paskutinio 
poilsio vietą. Taip pasielgęs, padariau didžiulę klaidą. Kažkoks kitas keliau- 
tojas rado tą šalmą ir pasiėmė. Žmogus, prievartavęs ir žudęs Druskos įlan- 
koje, buvo ne Sandoras Kligeinas, nors toks pat pavojingas. Upių kraštuose 
knibždėte knibžda plėšrūnų. Vilkais aš jų nepavadinčiau. Mat vilkai, kaip, 
manau, ir šunys, kilnesni... 

Apie tą žmogų, Sandorą Kligeiną, žinau nedaug. Daugelį metų jis buvo 
prisiekęs princo Džofrio skydas, bet net ir tuomet sklido kalbos ir apie blo- 
gus, ir apie gerus jo darbus. Jei bent pusė iš to, ką girdėjome, yra tiesa, tai 
buvo niūri, ramybės rasti negalinti siela, nusidėjėlis, tyčiojęsis ir iš dievų, 
ir iš žmonių. Jis tarnavo, bet savo tarnyba nesididžiavo. Kovėsi, tačiau ne- 
mokėjo džiaugtis pergale. Gėrė norėdamas nuskandinti savo kančią vyno 
jūroje. Jis nei mylėjo, nei buvo mylimas. Jėgų gyventi jam teikė neapykanta. 
Nors Sandoras Kligeinas turėjo daug nuodėmių, niekada neprašė jų atleisti. 
Kiti vyrai svajoja apie meilę, turtus arba šlovę, o jis, Sandoras Kligeinas, sva- 
jojo nužudyti savo tikrą brolį, tai yra padaryti tokią sunkią nuodėmę, kad 
mane krečia šiurpas vien apie ją užsiminus. Ir vis dėlto tai buvo jo kasdienė 
duona, malkos jo krūtinėje degusiai ugniai. Kad ir kaip būtų niekinga, šis 
liūdnas ir piktas žmogus gyveno vien viltimi ant savo kalavijo ašmenų pa- 
matyti brolio kraują, bet... net ir ši jo viltis žlugo, kai Dorno princas Oberi- 
nas sužeidė serą Gregorį užnuodyta ietimi. 

— Kalbi taip, tarsi jo gailėtum, - tarė Brienė. 

- Ir gailėjau. Jei būtum mačiusi jį mirštantį, ir tu būtum jo gailėjusi. Ra- 
dau jį prie Trišakio rėkiantį iš skausmo. Sandoras Kligeinas maldavo manęs 
suteikti gailestingumo dovaną, tačiau esu prisiekęs daugiau niekada nežu- 
dyti. Tad, užuot patenkinęs jo prašymą, nuploviau jam karščiuojančią kaktą 
upės vandeniu, daviau atsigerti vyno ir uždėjau ant žaizdos šuteklį, tačiau 
mano pastangų nepakako, be to, radau jį per vėlai. Skalikas mirė man ant 
rankų. Turbūt matei mūsų arklidėse stambų juodą eržilą? Tai buvo jo karo 
žirgas, vardu Pašalietis. Šventvagiškas vardas... Mums labiau patinka vadin- 
ti jį Išplukdytuoju, nes buvo rastas upės pakrantėje. Tik baiminuosi, kad bus 
perėmęs buvusio šeimininko prigimtį. 

Žirgas... Taip, ji matė tą eržilą, girdėjo jį spardantis, bet nesuprato to, kas 
svarbiausia. Karo žirgai būdavo mokomi spardytis ir kandžiotis. Mūšyje jie 
būdavo tokie pat kovotojai, kaip ir jais jodavę riteriai. Kaip ir Skalikas. 

- Vadinasi, tai tiesa, - nusiminusi pasakė ji. - Sandoras Kligeinas miręs. 

- Atgulė amžino poilsio. - Vyriausiasis brolis šiek tiek patylėjo. - Tu dar 
jauna. Aš jau suskaičiavau keturiasdešimt ir keturis savo gimtadienius, tad, 
manau, esu du kartus už tave vyresnis. Ar nustebtum sužinojusi, jog kadaise 
buvau riteris? 

- Ne. Atrodai panašesnis į riterį nei į šventą vyrą. - Pažvelgus į jo krūti- 
nę, pečius ir stambų kampuotą smakrą aiškiai buvo matyti, kad jis riteris. — 
Kodėl atsisakei riterystės? 

— Niekada nebuvau jos pasirinkęs. Riteris buvo mano tėvas, o anksčiau ir 
senelis. Mano broliai, visi iki vieno, taip pat buvo riteriai. Buvau rengiamas 
mūšiams nuo tos dienos, kai, jų nuomone, sulaukiau tokio amžiaus, kad ga- 
lėčiau nulaikyti rankoje medinį kalaviją. Atidaviau jiems duoklę, kurią pri- 
valėjau atiduoti, ir gėdos neužsitraukiau. Turėjau ir moterų, bet šį kartą užsi- 
traukiau nešlovę, nes kai kurias paėmiau per prievartą. Buvo viena mergina, 
kurią norėjau vesti, jaunesnioji smulkaus lordo duktė, bet... buvau trečiasis 
tėvo sūnus ir negalėjau jai pasiūlyti nei žemių, nei turtų, tik kalaviją, žirgą 
ir skydą. Apskritai kalbant, buvau nevykėlis. Kai nesikaudavau, dažniausiai 
būdavau girtas. Mano dienos buvo raudonos - užpiltos krauju ir vynu. 

- O kada viskas pasikeitė? - paklausė Brienė. 

- Kai žuvau Trišakio mūšyje. Koviausi už princą Reigarą, nors jis net ne- 
žinojo, kuo aš vardu. Negaliu pasakyti, kodėl buvau Reigaro pusėje, žinau 
tik tiek, kad lordas, kuriam tarnavau, tarnavo lordui, kuris nutarė paremti 
drakoną, o ne elnią. Jei būtų apsisprendęs kitaip, būčiau atsidūręs kitame 
upės krante. Mūšis buvo žiaurus, kruvinas. Dainiai nori mus įtikinti, jog 
įsibridę į upę dėl moters, kurią abu tvirtino mylintys, kovėsi tik Reigaras ir 
Robertas, bet, patikėk, grūmėsi ir kiti vyrai, ir aš buvau vienas iš jų. Dar ir 
šiandien prisimenu, kaip karštligiškai ieškojau kito žirgo, mat nusipirkti jo 
neturėjau už ką, o be žirgo - koks iš manęs būtų buvęs riteris? Tiesą sakant, 
vien apie tai tegalvojau. Net nemačiau, kas man kirto. Tik išgirdau už nu- 
garos kanopų bildesį ir man šmėstelėjo mintis: „Žirgas!“ - bet, nespėjus nė 
atsisukti, kažkas trenkė man į galvą ir vėl nubloškė į upę, kurios vandenyse, 
tiesą sakant, turėjau nuskęsti. 

Bet nenuskendau, o atsipeikėjau čia, Tyliojoje saloje. Vyriausiasis brolis 
man pasakė, kad mane, visiškai nuogą, į krantą išplukdė potvynio banga. 
Galiu tik numanyti, jog kažkas rado mane vienoje iš dumbluotų seklumų, 
nuėmė šarvus, nuavė batus, numovė kelnes ir vėl įmetė į gilesnius vande- 
nis. Visa kita padarė upė. Visi mes gimstame nuogi, tad, manau, visiškai 
suprantama, kad antram gyvenimui atgimiau nuogas. Paskui dešimt metų 
praleidau tylėdamas. 

- Suprantu. - Brienė nežinojo, nei kodėl brolis visa tai jai pasakoja, nei 
ką ji turėtų atsakyti. 

- Tikrai supranti? - Stambiomis plaštakomis įsirėmęs į kelius, jis pasi- 
lenkė. - Jei taip, tai liaukis ieškojusi. Skalikas miręs, be to, Sansos Stark jis 
niekada neturėjo. O dėl to gyvulio, kuris dėvi jo šalmą... tą niekšą reikia 
surasti ir pakarti. Karai eina į pabaigą, o įsiviešpatavus taikai bastūnai ilgai 
neištemps. Rendilas Tarlis išvalys nuo jų Mergelių Duburio apylinkes, Val- 
deris Erėjus sunaikins tuos, kurie laikosi netoli Dvynių, be to, Daryje yra 
naujas jaunas lordas, labai dievobaimingas vyras, kuris tikrai įves tvarką ir 
savo žemėse. Keliauk namo, vaikeli. Tu turi namus, nors daugybė žmonių 
šiais niūriais laikais negali tuo pasigirti. Turi kilnų tėvą, kuris tave, žinoma, 
myli. Pagalvok, kaip jis sielvartaus, jei niekada nesugrįši. Jei žūsi, galbūt kas 
nors pargabens jam tavo kalaviją ir skydą. Galbūt jis net pasikabins tuos 
ginklus savo menėje ir didžiuodamasis į juos žiūrės, bet... jei paklaustum 
jo paties, neabejoju, kad pasakytų norintis geriau turėti gyvą dukterį, o ne 
apdaužytą skydą. 

— Dukterį... - Brienės akyse pasirodė ašaros. - Taip, jis to nusipelno. 
Dukters, kuri jam dainuotų, puoštų jo menę ir pagimdytų vaikaičių. Jis 
nusipelno ir sūnaus, stipraus ir narsaus sūnaus, kuris šlovintų jo giminės 
vardą. Bet Galadonas nuskendo, kai man buvo ketveri, o jam aštuoneri, o 
Alisana ir Ariana mirė dar lopšyje. Esu vienintelis dievų jam paliktas vaikas. 
Baisūnė, nei sūnus, nei duktė. 

Ir staiga visa plūstelėjo Brienei iš širdies kaip juodas kraujas iš žaizdos; 
išdavystės, sužadėtuvės, Raudonasis Ronetas ir jo rožė, su ja šokantis lordas 
Renlis, lažybos dėl jos nekaltybės, karčios ašaros, kurias ji liejo tą vakarą, kai 
jos karalius vedė Mardžerę Tairel, bendros riterių kautynės prie Karčiojo til- 
to, visų vaivorykštės spalvų apsiaustas, kuriuo ji taip didžiavosi, šešėlis ka- 
raliaus palapinėje, ant jos rankų mirštantis Renlis, Riveranas ir ledi Ketlina, 
kelionė link Trišakio žiočių, dvikova miške su Džeimiu, Kruvinieji Juokda- 
riai, Džeimis, šaukiantis: „Safyrai!“, Džeimis maudymosi kubile Harenhole, 
nuo jo kūno kylantys garai, Vargo Houto kraujo skonis, kai ji įkando jam į 
ausį, lokio duobė, žemyn, ant smėlio šokantis Džeimis, ilga kelionė raitomis 
į Karaliaus Uostą, ledi Ketlinai duota priesaika, Pažadų Tesėtojas, Prieblan- 
dos Slėnis, Mergelių Duburys, Vikruolis Dikas, Skeltnagis, Šnabždesiai ir 
vyrai, kuriuos ji nužudė... 

- Privalau ją rasti, - baigusi pasakoti pareiškė Brienė. - Ir kiti jos ieško, 
visi nori paimti Sansą į nelaisvę ir parduoti karalienei. Turiu rasti ją pirmoji. 
Pažadėjau Džeimiui. Man duotą kalaviją jis pavadino Pažadų Tesėtoju. Tu- 
riu pamėginti Sansą išgelbėti arba... žūti. 

1 laivų! - Rusvi jaunosios karalienės plaukai buvo susitaršę 
ir nešukuoti, o skruostai deglų šviesoje atrodė įraudę, mat ji ką tik 
ištrūko iš kažkokio vyro glėbio. - Tavo malonybe, privalome duoti smarkų 
atkirtį! 

Priešpaskutinis jos ištartas žodis atsimušė į gegnes ir nuaidėjo per visas 
sosto menės nišas. 

Įsitaisiusi aukso ir tamsiai raudonos spalvos aukštajame krėsle Geležinio 
sosto papėdėje, Sersėja jautė, kaip palengva įsitempia jos kaklo raumenys. Ji 
drįsta man sakyti „privalome“. Jai labai knietėjo pliaukštelėti Tairelių merg- 
šei per skruostą. Ji turėtų klūpoti ir maldauti pagalbos. Bet, užuot jos prašiu- 
si, drįsta aiškinti savo teisėtai karalienei, ką ši privalo daryti. 

- Tūkstantis laivų? - vos atgaudamas kvapą pakartojo seras Haris Svif- 
tas. - Tikrai negali būti. Joks lordas nevadovauja tūkstančio laivų flotilei. 

— Kažkoks baimės pagautas kvailys išpūtė laivų skaičių dvigubai, - prita- 
rė Ortonas Meriveteris. - Arba taip ir buvo, arba lordo Tairelio vėliavinin- 
kai mums meluoja ir iš piršto laužia didesnes priešo pajėgas, kad nepalaiky- 
tume jų bailiais. 

Apšviestas į laikiklius galinėje sienoje įstatytų deglų, menės viduryje 
stovintis Geležinis sostas metė ilgą, supleišėjusį šešėlį. Kitas menės galas 
skendėjo tamsoje, ir Sersėja, nors jai tas ir nepatiko, jautė, kad ir ją supa 
vis ryškesni šešėliai. Visur aplink priešai, o iš draugų - jokios naudos. Kad 
tuo įsitikintų, jai pakako pakelti akis ir pažvelgti į savo patarėjus; tik lordas 
Kiburnas ir Oranas Votersas, rodės, yra tikrai pabudę. Kitus iš lovų išvertė į 
duris ėmę daužyti Mardžerės pasiuntiniai ir dabar jie stovėjo čia susivėlę ir 
suglumę. Lauke viešpatavo tamsi ir tyli naktis. Pilis ir miestas miegojo. Ro- 
dės, nors ir stovėdami, miegojo ir Borosas Blauntas, ir Merinas Trentas. Net 
Osmundas Ketlblekas žiovavo. Bet tik ne Loras. Tik ne mūsų Gėlių riteris. Jis 
stypsojo savo sesutei už nugaros tarsi blyškus šešėlis, prisijuosęs kardasaitį 
su ilguoju kalaviju. 

— Per pusę sumažinus laivų skaičių, jų vis tiek dar lieka penki šimtai, mi- 
lorde, - atkreipė Ortono Meriveterio dėmesį Votersas. - Tik Arboras turi 
tiek karinių jūrų pajėgų, kad galėtų pasipriešinti tokio dydžio flotilei. 

— O kur mūsų naujieji dromonai? - paklausė seras Haris. - Geležinių 
ilglaiviai prieš mūsų dromonus tikriausiai neatsilaikytų, ar ne? „Karaliaus 
Roberto kūjis“ - galingiausias karo laivas visame Vesterose. 

— Buvo, - atsakė Votersas. - „Mieloji Sersėja“, kai bus baigta statyti, jam 
nė kiek nenusileis, o „Lordas Taivinas“ bus du kartus didesnis už juos abu. 

Tačiau dabar dar tik pusė laivų deramai apginkluoti ir nė vienas neturi vi- 
sos įgulos. Be to, net jei visi šie darbai būtų baigti, jėgų santykis mums vis 
tiek būtų labai nepalankus. Tiesa, įprastas irklinis priešų ilglaivis, palyginti 
su mūsų laivais, yra mažas, bet geležiniai turi ir didesnių. Lordo Beilono 
„Didysis krakenas“ ir Geležinės flotilės laivai yra skirti jūrų mūšiams, o ne 
plėšikavimui. Greičiu ir jėga jie prilygsta mažesniems mūsų karo laivams, 
bet turi geresnes įgulas ir geresnius kapitonus. Geležiniai jūroje praleidžia 
visą savo gyvenimą. 

Kai Beilonas Greidžėojus prieš jį sukilo, Robertui reikėjo tas salas sunai- 
kinti, pagalvojo Sersėja. Jis sutriuškino geležinių laivyną, pelenais paleido jų 
miestus, sugriovė pilis, bet, kai šie puolė prieš jį ant kelių, vėl leido jiems at- 
sistoti. Robertui reikėjo iš geležinių kaukolių supilti dar vieną salą. Jos tėvas 
būtų taip ir padaręs, bet Robertas niekada nepasižymėjo drąsa, būtina kara- 
liui, norinčiam išlaikyti savo karalystėje taiką. 

- Geležiniai nedrįso pulti ir plėšti Žemupio nuo tų laikų, kai Jūros 
akmens soste sėdėjo Dagonas Greidžojus, - pasakė ji. - Kodėl sumanė mus 
pulti dabar? Kas juos padrąsino? 

— Naujasis jų karalius. - Kiburnas stovėjo susikišęs plaštakas į drabužio 
rankoves. - Lordo Beilono brolis. Visi jį vadina Varnaakiu. 

— Maitlesiai varnai puotauja radę lavonus arba mirštančius, - tarė didy- 
sis meisteris Paiselis. - Stiprių ir sveikų gyvūnų jie nepuola. Tiesa, lordas 
Euronas nepasotinamas, jis trokšta aukso ir kitokio grobio, bet, kai tik iš- 
plauksime jo pasitikti, jis spruks atgal į Paiką, kaip kadaise spruko lordas 
Dagonas. 

- Klysti, - įsiterpė Mardžerė Tairel. - Plėšikai tokiomis gausiomis pajė- 
gomis niekada nepuola. Tūkstantis laivų! Lordas Hevetas ir lordas Česteris 
nužudyti, žuvo ir lordo Serio sūnus bei įpėdinis. Seris su keliais jam likusiais 
laivais pabėgo į Haigardeną, o lordas Grimas tapo įkaitu savo paties pilyje. 
Vilas sako, kad vietoj jų geležinių karalius suteikė lordo titulą keturiems sa- 
viškiams. 

Vilas, pašaipiai pagalvojo Sersėja, tas luošys. Tai jis dėl visko kaltas. Tas 
kvailys Meisas Tairelis ginti Žemupį patikėjo tam nevykėliui ir ištižėliui. 

— Nuo Geležies salų iki Skydų - tolima kelionė, - pasakė karalienė. - 
Kaip galėjo nutikti, kad iki šiol niekas nepastebėjo tūkstančio laivų? 

— Vilas mano, kad jie laikėsi atokiau nuo pakrančių, - atsakė Mardžerė. - 
Plaukė taip, kad nuo kranto jų nebūtų matyti, perskrodė atvirus Saulėlydžio 
jūros vandenis ir staiga pasirodė iš vakarų. 

Greičiausiai luošys nepastatė apžvalgos bokštuose sargybos ir dabar bijo, 
kad mes to nesužinotume. Jaunoji karalienė tik dangsto savo brolį. Sersėjai 
išdžiūvo burna. Norėčiau taurės Arboro auksinio. Jei geležiniai nuspręstų 
užgrobti Arborą, netrukus visą karalystę imtų kankinti troškulys. 

.- Čia galėjo prikišti nagus ir Stanis. Beilonas Greidžojus mano lordui 
tėvui siūlė sudaryti sąjungą. Galbūt jo brolis tą patį pasiūlė Staniui... 

Paiselis suraukė antakius. 

- Kokia lordui Staniui būtų nauda iš... 

- Jis sutvirtintų savo pozicijas. Ir gautų progą prisiplėšti grobio. Staniui 
reikia aukso, kad galėtų susimokėti samdomiems kalavijuočiams. Be to, plė- 
šikaudamas vakaruose jis galbūt tikisi nukreipti mūsų dėmesį nuo Drakono 
Uolos ir Vėtrų Gūžtos. 

Lordas Meriveteris pritariamai linktelėjo ir tarė: 

- Taip, tai mėginimas nukreipti dėmesį. Stanis gudresnis, nei manome. 
Tavo malonybė labai išmintinga, kad iš karto perprato jo užmačias. 

- Lordas Stanis kaip įmanydamas mėgina palenkti savo pusėn šiau- 
riečius, - įsiterpė Paiselis. - Susibičiuliavęs su geležiniais, jis negalėtų ti- 
kėtis... 

- Šiauriečiai prie jo nesidės, - pertraukė didįjį meisterį Sersėja stebėda- 
masi, kaip toks mokytas vyras gali būti toks kvailas. - Iš Frėjų sužinojome, 
kad lordas Manderlis Svogūnų riteriui nurentė galvą ir nukapojo plašta- 
kas, o keli kiti šiauriečiai lordai prisidėjo prie lordo Boltono. Mano priešo 
priešas yra mano draugas. Į ką dar gali kreiptis Stanis, jei ne į geležinius ir 
tyržmogius, kitaip sakant, į šiaurės priešus? Bet jėi Stanis tikisi, kad įkliū- 
siu į jo pinkles, vadinasi, jis dar žioplesnis už tave. - Ir Sersėja kreipėsi į 
jaunąją karalienę: - Skydo salos priklauso Žemupiui. Grimas, Seris ir kiti 
lordai yra prisiekę ištikimybę Haigardenui. Taigi Haigardenas ir turi at- 
remti šį puolimą. 

— Haigardenas nesėdės rankų sudėjęs, - patikino Mardžerė Tairel. - Vi- 
las pasiuntė žinią Leitonui Haitaueriui į Senmiestį, kad šis pasiruoštų gintis. 
Garlanas telkia vyrus ir ketina atsiimti salas. Tačiau didžioji dalis pačių ge- 
riausių mūsų karinių pajėgų tebėra su mano tėvu. Turime išsiųsti jam žinią 
į Vėtrų Gūžtą. Nedelsiant. 

— Kad nutrauktų apgultį? - Mardžerės nuomonė Sersėjai buvo nė mo- 
tais. Ji drįsta man sakyti „nedelsiant“. Kuo ji mane laiko, gal tarnaite? 

- Esu tikra, kad lordui Staniui tai labai patiktų. Ar klauseisi, apie ką kal- 
bėjome, miledi? Jei jam pavyktų nukreipti mūsų dėmesį nuo Drakono Uo- 
los ir Vėtrų Gūžtos ir priversti mus atsigręžti į tuos iš vandens kyšančius 
akmenis... 

— Akmenis? — aiktelėjo Mardžerė. - Ar tavo malonybė tikrai pasakė 
„akmenis“? 

Gėlių riteris uždėjo seseriai ranką ant peties. 

- Norėčiau atkreipti tavo malonybės dėmesį, kad užėmę tuos akmenis 
geležiniai kelia grėsmę Senmiesčiui ir Arborui. Iš tvirtovių Skydo salose 
plėšikai Manderiu gali pasiekti pačią Žemupio širdį, kaip yra ne kartą pada- 
rę senovėje. Turėdami užtektinai karių, jie gali užimti net Haigardeną. 

- Šit kaip? - apsimestinai naiviai tarstelėjo karalienė. - Na, tuomet bus 
geriausia, jei tavo narsuoliai broliai nuvys juos nuo tų akmenų, ir kuo grei- 
čiau, tuo geriau. 

— Kaip karalienė patartų jiems tai padaryti neturint laivų? - pasiteiravo 
seras Loras. - Per dvi savaites Vilas su Garlanu gali surinkti dešimt tūkstan- 
čių karių, o per mėnesį - du kartus tiek, bet... jie negali vaikščioti vandens 
paviršiumi, tavo malonybe. 

— Haigardenas įsikūręs prie Manderio, - priminė jam Sersėja. - Jums ir 
jūsų vasalams priklauso tūkstančiai lygų pakrantės. Ar tose vietovėse nėra 
žvejų? Argi neturite nei pramoginių baržų, nei keltų, nei upių laivų, nei 
valčių? 

- Turime jų daugybę, - pripažino seras Loras. 

- Taigi, manau, jų turėtų pakakti perkelti kariuomenei per tokį nedidelį 
vandens ruožą. 

- Ojei geležinių ilglaiviai užklups mūsų plaustų flotilę, besikeliančią per 
tą „nedidelį vandens ruožą“, ką tuomet tavo malonybė patartų mums daryti? 

Eiti į dugną, pagalvojo Sersėja. 

- Haigardenas turi ir aukso. Leidžiu jums nusisamdyti laivų iš kito Siau- 
rosios jūros kranto. 

- Kalbi apie Myro ir Lyso piratus? - neslėpdamas paniekos paklausė Lo- 
ras. - Apie padugnes iš laisvųjų miestų? 

Jis toks pat įžūlus kaip ir jo sesuo. 

- Liūdna, bet kartais mums visiems tenka turėti reikalų su padugnė- 
mis, - apsimestinai meiliai paaiškino Sersėja. - Gal sugalvojai ką nors 
geriau? 

- Tik Arboras turi tiek laivų, kad galėtų susigrąžinti iš geležinių Mande- 
rio žiotis ir apsaugoti mano brolius nuo jų ilglaivių, kol jie pasieks Geležies 
salas. Maldauju, tavo malonybe, pasiųsk žinią į Drakono Uolą ir liepk lordui 
Redvainui nedelsiant plaukti prie Manderio. 

Jis bent jau susipranta maldauti. Paksteris Redvainas turėjo du šimtus 
karo laivų ir penkis kartus daugiau prekybinių baržų, kogų vynui gabenti, 
prekybinių galerų bei banginių medžioklės laivų. Tačiau Redvainas buvo 
įkūręs stovyklą prie Drakono Uolos sienų, o dauguma jo flotilės laivų pluk- 
dė kariuomenę per Juodųjų Vandenų įlanką ir tie kariai turėjo pulti saloje 
dunksančią tvirtovę. Likę flotilės laivai skrodė Laivadūžių įlankos vandenis 
ir plaukė į pietus, mat tik jie galėjo atkirsti Vėtrų Gūžtą nuo išorinio pasau- 
lio ir neleisti jai jūros keliu apsirūpinti maistu ir vandeniu. 

Išgirdęs sero Loro siūlymą, Oranas Votersas pyktelėjęs paklausė: 

- Jei lordas Redvainas patrauks laivus, kaip aprūpinsime maistu savo vy- 
rus Drakono Uoloje? Kaip be Arboro galerų tęsime Vėtrų Gūžtos apsiaustį? 

- Apsiaustį bus galima atnaujinti vėliau, kai... 

Sersėja nutarė įsikišti. 

— Vėtrų Gūžta - šimtą kartų vertingesnė už Skydo salas, o Drakono 
Uola... Stanio Barateono valdoma Drakono Uola yra tarsi mano sūnui į ger- 
klę įremtas peilis. Kai pilis bus paimta, lordo Redvaino ir jo flotilės mums 
nebereikės. - Karalienė atsistojo. - Audiencija baigta. Didysis meisteri Pai- 
seli, noriu su tavimi šnektelėti. 

Senis krūptelėjo, tarsi karalienės balsas būtų pažadinęs jį, sapnuojantį 
savo jaunas dienas, bet jam nespėjus pratarti žodžio, Loras Tairelis taip ryž- 
tingai žengė į priekį, jog karalienė sunerimusi žingtelėjo atatupsta. Ji jau ke- 
tino šūktelėti serui Osmundui, kad ją gintų, bet Gėlių riteris priklaupė. 

- Tavo malonybe, leisk man paimti Drakono Uolą. 

Jo sesuo delnu užsidengė burną. 

— Lorai, ne... 

Bet į sesers maldavimą seras Loras nekreipė dėmesio. 

- Lordas Paksteris ketina marinti Drakono Uolą badu ir taip priversti ją 
pasiduoti, bet tai užtruks pusę metų, o gal ir dar ilgiau. Paskirk kariuome- 
nės vadu mane, tavo malonybe. Po dviejų savaičių pilis bus tavo, net jei man 
tektų sugriauti apsaugines jos sienas plikomis rankomis. 

Malonesnės dovanos Sersėjai niekas nebuvo įteikęs nuo tos dienos, kai 
pas ją atbėgo Sansa Stark ir atskleidė lordo Edardo planus. Jai buvo malonu 
matyti, kaip išblyško Mardžerė. 

— Tavo drąsa man atėmė žadą, sere Lorai, - tarė Sersėja. - Lorde Voter- 
sai, ar bent vienas iš naujųjų dromonų jau gali būti nuleistas į jūrą? 

— „Mieloji Sersėja“, tavo malonybe. Laivas labai greitas ir stiprus kaip ka- 
ralienė, kurios garbei jis pavadintas. 

- Puiku. Tegul „Mieloji Sersėja“ tuoj pat plukdo Gėlių riterį į Drakono 
Uolą. Sere Lorai, skiriu tave kariuomenės vadu. Prisiek, kad negrįši tol, kol 
Drakono Uola nepereis Tomeno valdžion. 

- Prisiekiu, tavo malonybe. 

Seras Loras atsistojo. 

Sersėja pabučiavo jį į abu skruostus. Paskui pabučiavo Mardžerę ir jai 
šnipštelėjo: „Tavo brolis labai narsus.“ Bet... arba Mardžerei pritrūko man- 

Geležinio sosto. Seras Osmundas su deglu traukė pirmas, o Kiburnas žings- 
niavo šalia karalienės. Paiseliui teko pasistengti, kad neatsiliktų. 

— Tavo malonybe, maldauju išklausyti, - pūtuodamas prabilo jis. - Jauni 
vyrai pernelyg drąsūs ir galvoja tik apie karo šlovę, o ne apie pavojus. Seras 
Loras... Jo planas labai pavojingas. Šturmuoti Drakono Uolos sienas... 

— „labai narsaus kario žingsnis. 

- Taip, narsaus kario žingsnis, bet... 

— Neabejoju, kad mūsų Gėlių riteris pirmas užlips ant dantytų tvirtovės 
sienų. 

Ir tikriausiai pirmas nuo jų nukris. Tas niekšelis raupų išėstu veidu, kurį 
Stanis paliko ginti pilies, buvo ne geltonsnapis riterių turnyrų dalyvis, o šil- 
to ir šalto matęs žudikas. Jei dievai bus geri, jis pasirūpins, kad seras Loras 
žūtų šlovingai, kaip ir trokšta. Žinoma, jei tik pakeliui į Drakono Uolą ne- 
nuskęs. Praeitą naktį siautė dar viena, labai smarki audra. Kelias valandas 
lietus pylė kaip iš kibiro. Ak, argi tai nebūtų liūdna? - mąsliai tarė sau kara- 
lienė. Nuskęsti - taip kasdieniška. Seras Loras šlovės geidžia taip, kaip tikri 
vyrai geidžia moterų, ir mažiausia, ką dievai gali dėl jo padaryti, tai pasiysti 
tokią mirtį, kurią apdainuotų dainiai. 

Tačiau, kad ir koks likimas šį jaunuolį ištiktų Drakono Uoloje, kara- 
lienė vis tiek laimės. Jei Loras paims pilį, Staniui tai bus nepaprastai skau- 
dus smūgis, o Redvaino flotilė galės plaukti kautis su geležiniais. Jei serui 
Lorui nepavyks, karalienė pasirūpins jam suversti kaltę. Niekas nekenkia 
didvyriui labiau už nesėkmę. O jei jis bus pargabentas namo ant skydo, pel- 
nęs šlovę ir aptekęs krauju, seras Osnis bus čia pat ir tikrai baguos gedinčią 
seserį. 

Ilgiau ištverti nesijuokusi Sersėja negalėjo. Ji nusikvatojo ir tas juokas 
nuaidėjo per visą menę. 

- Tavo malonybe... - Didysis meisteris Paiselis sumirksėjo, o jo apatinė 
lūpa atvipo. - Kodėl... kodėl juokiesi? 

— Kodėl? - apsimestinai nustebusi gūžtelėjo Sersėja. - Tikrai, gal turė- 
čiau verkti? Mano širdis kupina meilės mūsų narsiajam serui Lorui. 

Didįjį meisterį ji paliko stovėti ant vingiuotų laiptų. Senis jau visiškai nie- 
kam tikęs, nusprendė karalienė. Pastaruoju metu Paiselis, rodės, nieko kito 
neveikė, tik lindo jai į akis su savo įspėjimais ir prieštaravimais. Jis nepritarė 
ir susitarimui, kurį Sersėja pasiekė su aukštuoju septonu, o kai ji liepė seniui 
paruošti sutarčiai reikalingus dokumentus, jis įsistebeilijo į ją drumstomis, 
traiškanotomis akimis ir ėmė vapėti apie senovės istoriją, kol Sersėja jį per- 
traukė. „Karaliaus Meigoro laikai praėjo ir jo įstatymus nuklojo užmaršties 
dulkės, - ryžtingai priminė ji. - Dabar valdo Tomenas ir aš.“ Būtų buvę daug 
geriau, jei būčiau palikusi jį juodosiose celėse mirti. 

- Jei seras Loras žūtų, tavo malonybei reikėtų ieškoti kito vyro, tinkamo 
tarnauti karaliaus sargyboje, - jiems tiltu kertant nusmailintų baslių pri- 
smaigstytą griovį, juosiantį Meigoro tvirtovę, tarė lordas Kiburnas. 

- Kokio nors puikaus kovotojo, - pritariamai linktelėjo ji. - Tokio jauno, 
vikraus ir stipraus, kad Tomenas serą Lorą pamirštų. Būtų ne pro šalį, jei tas 
vyras būtų narsus, bet jam neturėtų kilti visokių paikų minčių. Gal pažįsti 
tokį kovotoją? 

- Deja, ne, - atsakė Kiburnas. - Turėjau mintyje visai kitokį vyrą. Tokį, 
kuris narsos trūkumą dešimteriopai atperka atsidavimu. Jis gins tavo sūnų, 
žudys tavo priešus, saugos tavo paslaptis ir joks mirtingas priešininkas prieš 
jį neatsilaikys. 

- Tai tik šnekos. Žodžiai nieko nereiškia. Kai ateis laikas, galėsi atvesti 
savo tobulą riterį ir pažiūrėsime, ar jis iš tiesų toks, kaip sakai. 

— Prisiekiu, apie jį bus kuriamos dainos. - Lordo Kiburno akys links- 
mai žybtelėjo ir aplink jas pasirodė raukšlelės. - Ar galėčiau paklausti apie 
šarvus? 

— Perdaviau tavo užsakymą. Ginklininkas mano, kad išėjau iš proto. Jis 
mane tikina, girdi, joks vyras nėra toks stiprus, kad su tokiais sunkiais šar- 
vais galėtų judėti ir kautis. - Įspėdama meisterį be grandinės, Sersėja ati- 
džiai jį nužvelgė. - Jei per tave apsikvailinsiu, mirsi garsiai rėkdamas. Ti- 
kiuosi, tai suvoki? 

— Kiekvieną akimirką, tavo malonybe. 

- Gerai. Ir daugiau apie tai - nė žodžio. 

— Karalienė labai išmintinga. Juk ir sienos turi ausis. 

— Taigi. 

Kartais naktį Sersėja girdėdavo krebždesius net savo kambariuose. Pelės 
sienose, tuomet ramindavosi ji, tai tik pelės sienose. 

Prie jos lovos degė žvakė, bet židinio ugnis buvo užgesusi, o kito šviesos 
šaltinio miegamajame nebuvo. Be to, kambaryje buvo šalta. Nusirengusi ir 
palikusi suknią kūpsoti ant grindų, Sersėja įsmuko po antklodėmis. Kitame 
lovos šone sujudėjo Tena. 

- Tavo malonybe... - mieguista sumurmėjo ji. - Kuri dabar valanda? 

— Pelėdos valanda, - atsakė karalienė. 

Nors Sersėja dažnai miegodavo viena, vis dėlto niekuomet to nemėgo. 
Kiek save prisiminė, tais laikais, kai jie su broliu buvo tokie maži, kad nie- 
kas negalėjo jųdviejų atskirti, ji visuomet miegodavo kartu su Džeimiu. 
Vėliau, kai buvo išskirti, ji turėjo visą virtinę panašaus amžiaus tarnaičių 
ir kompanionių, dauguma jų buvo namuose tarnavusių riterių arba tėvo 
vėliavininkų dukterys. Nė viena jai neįtiko ir tik kelios jos miegamajame 
užsibuvo šiek tiek ilgiau. Visos jos buvo gyvačiukės. Nuobodžios ir verksnės, 
amžinai pasakojančios istorijas ir mėginančios įsiterpti tarp manęs ir Džei- 
mio. Ir vis dėlto tamsos gaubiamoje Uolos gūdumoje būdavo tokių nema- 
lonių naktų, kad jai patikdavo jausti greta gulinčio kūno šilumą. Tuščioje 
lovoje būdavo šalta. 

Juolab čia. Šiame miegamajame buvo itin šalta, be to, po šiuo baldakimu 
mirė jos niekšas vyras, karalius. Robertas Barateonas, Pirmasis šiuo vardu, - 
tegul niekada nebūna antro. Neišmanėlis, girtuoklis ir žiaurus žmogus - jos 
sutuoktinis. Tegul dabar verkia pragare. 'Tena lovą šildė ne prasčiau nei ka- 
daise Robertas, tik niekada nemėgino Sersėjos pražargdinti. Pastaruoju 
metu su karaliene ji miegodavo dažniau nei su lordu Meriveteriu. Dėl to 
Ortonas, rodės, neprieštaravo... o jei ir prieštaravo, jam pakako nuovokos 
prikąsti liežuvį. 

— Kai pabudusi tavęs neradau, susirūpinau, - sukuždėjo ledi Meriveter 
sėsdamasi, nugara remdamasi į pagalves ir antklode kamšydamasi juosme- 
nį. - Ar kas nors atsitiko? 

- Ne, - atsakė Sersėja, - viskas gerai. Rytoj seras Loras išplaukia į Dra- 
kono Uolą užimti pilies, jis atriš rankas Redvaino laivynui ir mums visiems 
įrodys, kad yra tikras vyras. - Ir ji myrietei papasakojo viską, kas vyko po 
virpančiu Geležinio sosto šešėliu. - Be savo šauniojo brolio jaunoji mūsų 
karalienė, galima sakyti, lieka nuoga. Žinoma, ji turi savo sargybinius, bet 
aš tai šen, tai ten pilyje jau mačiau jų kapitoną. Jis tikras plepys su ant ap- 
siausto išsiuvinėta vovere. O voverės nuo liūtų sprunka. Tas vyras iš prigim- 
ties negali nepaklusti Geležiniam sostui. 

- Mardžerė turi ir kitų kalavijų, - įspėjo karalienę ledi Meriveter. - Dva- 
re ji susirado daug draugų, be to, ir ji, ir visos jaunosios jos pusseserės turi 
gerbėjų. 

— Dėl kelių gerbėjų neketinu sukti galvos, - numojo ranka Sersėja. - Bet 
kariuomenė prie Vėtrų Gūžtos... 

— Ką ketini daryti, tavo malonybe? 

— Kodėl klausi? - Sersėjos skoniui ledi Meriveter klausimas buvo per- 
nelyg tiesmukas. - Tikiuosi, nenori pasidalyti šiais tuščiais svarstymais su 
mūsų vargše jaunąja karaliene? 

— Niekada. Aš - ne Sinelė. 

Sersėja nemėgo prisiminti Sinelės. Už mano gerumą ji atsidėkojo išda- 
vyste. Taip pat pasielgė ir Sansa Stark. Ir Melara Heterspun, ir storulė Džei- 
nė Farman, kai jos visos trys dar buvo jaunos mergaitės. Jei ne jos, niekada 
nebūčiau kėlusi kojos į tą palapinę. Niekada nebūčiau leidusi Megei Varlei 
paragauti savo kraujo ir tame laše įžvelgti mano ateities. 

— Man būtų labai liūdna, jei kada nors numotum ranka į mano pasitikė- 
jimą, Tena. Neturėčiau kitos išeities, tik atiduoti tave lordui Kiburnui, bet 
žinau, kad iš gailesčio verkčiau. 

— Niekada neturėsi priežasties dėl manęs verkti, tavo malonybe. O jei 
prasikalsiu, tik tark Žodį ir pati nueisiu pas Kiburną. Trokštu tik būti šalia 
tavęs. Tarnauti tau ir vykdyti kiekvieną tavo reikalavimą. 

— O kokio atlygio už šią tarnystę tikiesi? 

- Jokio. Man malonu suteikti tau malonumą. 

Tena pasivertė ant šono, o jos alyvinė oda spindėjo žvakės šviesoje. Jos 
krūtys buvo didesnės nei karalienės, speneliai taip pat didžiuliai ir juodi 
kaip ragiukai. Ji už mane jaunesnė. Jos krūtys dar nepradėjusios vysti. Sėrsėja 
pagalvojo, ką jaustų bučiuodama kitą moterį. Ne švelniai, ne į skruostą, kaip 
buvo įprasta kilmingoms ledi, bet aistringai ir į lūpas. Tenos lūpos buvo la- 
bai putlios. Sersėja klausė savęs, ką jaustų čiulpdama tas krūtis, ką jaustų, jei 
pasiguldytų šią myrietę ant nugaros, pražargdintų ir naudotųsi ja taip, kaip 

jos vyras, Robertas, prisiplempęs vyno, naudodavosi ja, o jai trūkdavo jėgų 
nustumti jį ir ranka, ir burna. 

Tos naktys būdavo baisiausios, ji tysodavo bejėgė, jo užgulta, o jis mė- 
gaudavosi, trenkdamas vynu ir niurnėdamas nelyginant šernas. Paprastai 
baigęs Robertas nuo jos nusirisdavo ir, ant jos šlaunų dar neišdžiūvus sėklai, 
jau knarkdavo. Po sueities jai visuomet skaudėdavo, tarpkojo oda būdavo 
jautri, o šiurkščiai paglamžytos krūtys skausmingos. Būdama su savo vyru, 
Sersėja sudrėko tik vieną kartą - jųdviejų vestuvių naktį. 

Kai jie susituokė, Robertas buvo gana gražus vyras - aukštas, stiprus, 
galingas, - bet jo plaukai buvo juodi ir vešlūs, ant krūtinės tankūs, aplink 
lytį - šiurkštūs. Iš Trišakio jis grįžo labai pasikeitęs, kartais pagalvodavo ka- 
ralienė, kai jis negailestingai badydavo ją savo kotu. Pirmus kelerius metus, 
kai Robertas užguldavo ją dažniau, Sersėja užsimerkdavo ir įsivaizduoda- 
vo besimylinti su Reigaru. Įsivaizduoti, kad jos vyras - Džeimis, ji niekaip 
negalėjo; jis buvo per daug skirtingas ir beveik nepažįstamas. Net nuo jo 
sklidęs kvapas buvo kitoks. 

O Robertui tų naktų nė nebūdavo. Rytą jis nieko neprisimindavo, ar 
bent jau tikindavo Sersėją nieko neprisimenąs. Kartą, pirmaisiais santuokos 
metais, kitą rytą Sersėja pasakė esanti nepatenkinta. „Tu mane užgavai, - 
pasiskundė ji. Robertas bent jau neslėpė, kad jam gėda. „Tai buvau ne aš, 
miledi, - paniuręs ir suirzęs tarė jis tarsi vaikas, virtuvėje sučiuptas vagian- 
tis obuolių pyragą. - Viskas dėl vyno. Geriu per daug vyno.“ Ir, norėdamas 
užgerti šį prisipažinimą, pasiėmė savo ragą alaus. Kai pakėlė jį prie lūpų, 
Sersėja savuoju alaus ragu trenkė jam į veidą taip smarkiai, kad įskėlė dantį. 
O po kelerių metų, per puotą ji girdėjo Robertą prie stalo patarnaujančiai 
merginai giriantis, kad dantis jam įskilo per riterių turnyrą besikaunant 
bendrose kautynėse. Na, mūsų santuoka ir buvo kautynės, pagalvojo ji, tad 
Robertas nemelavo. 

Bet visa kita buvo melas. Jis prisiminė, ką su ja darydavo naktį, Sersėja 
tuo neabejojo. Tiesą ji suprato žvelgdama vyrui į akis. Jis tik apsimetinė- 
jo, kad viską pamiršo; apsimetinėti jam buvo lengviau, nei stoti akis į akį 
su savo gėda. Mat giliai širdyje Robertas Barateonas buvo bailys. Ilgainiui 
lovoje jis Sersėją užpuldavo vis rečiau. Pirmais santuokos metais jis paim- 
davo žmoną bent kartą per dvi savaites; o kelerius paskutinius - vos kartą 
per metus. Bet visiškai savo Žmonos vis dėlto neužmiršo. Anksčiau ar vėliau 
visuomet būdavo toks vakaras, kai jis per daug išgerdavo ir užsimanydavo 
pasinaudoti savo kaip sutuoktinio teise. Tai, ko dienos šviesoje Robertas gė- 
dijosi, tamsoje jam teikė malonumą. 

— Karaliene... - tarė Tena Meriveter. - Tavo žvilgsnis toks keistas... Ar 
gerai jautiesi? 

- Aš tik... prisiminiau. - Jai išdžiūvo burna. - Tu gera draugė, Tena. Ge- 
ros draugės neturėjau jau... 

Kažkas garsiai pasibeldė į duris. 

Ir vėl? - Beldimas buvo toks nekantrus, kad Sersėją nukrėtė šiurpas. Gal 
mus puola dar tūkstantis laivų? Ji apsivilko naktinį apsiaustą ir nuėjo pažiū- 
rėti, kas ten. 

— Maldauju atleisti, kad trukdau, tavo malonybe, - atsiprašė sargybi- 
nis, - bet ledi Stokvort primygtinai prašo audiencijos. 

- Taip vėlai? - rūsčiai paklausė Sersėja. - Gal Falisei protas pasimaišė? 
Pasakyk jai, kad aš jau atsiguliau miegoti. Pasakyk, kad Skydo salose gyvenę 
prasčiokai buvo išžudyti. Dar pasakyk, kad pusę nakties nemiegojau. Pri- 
imsiu ją rytoj. 

Sargybinis nueiti neskubėjo. 

- Būk gera, tavo malonybe, ji... ji lyg nesava, jei supranti, ką turiu galvoje. 

Sersėja suraukė antakius. Ji numanė, kad Falisė atvyko pranešti, jog Bro- 
nas negyvas. 

— Na gerai. Bet turėsiu apsirengti. Nuvesk ją į mano svetainę ir liepk pa- 
laukti. - Kai ledi Meriveter atsikėlė ketindama eiti drauge, karalienė malo- 
niai ją sudraudė: - Ne, pasilik. Bent vienai iš mudviejų reikia pailsėti. Aš 
ilgai neužtruksiu. 

Ledi Falisės veidas buvo nusėtas mėlynių ir papurtęs, o akys užverktos ir 
paraudusios. Jai buvo perskelta apatinė lūpa, drabužiai purvini ir suplėšyti. 

— Dievai! - įleidusi ją į svetainę ir uždariusi duris, tyliai šūktelėjo Sersė- 
ja. - Kas nutiko tavo veidui? 

Bet Falisė šio klausimo, rodos, nė negirdėjo. 

- Jis jį nužudė, - virpančiu balsu tarė ji. - Tegul Motina būna gailestinga, 
jis... jis... 

Vargšelė ėmė kūkčioti ir virpėti visu kūnu. 

Pripylusi taurę vyno, Sersėja padavė ją verkiančiai moteriai. 

- Išgerk. Vynas tave nuramins. Gerai... Dar išgerk. Liaukis verkusi ir sa- 
kyk, ko čia atėjai? 

Kol karalienė žodis po žodžio išpešė iš ledi Falisės visą istoriją, siaura- 
kakliame ąsotyje baigėsi vynas. Sužinojusi, kas nutiko, Sersėja nežinojo, ar 
juoktis, ar tūžti. 

— Dvikova... - pakartojo ji ledi Falisės žodžius. Ar Septyniose Karalys- 
tėse jau niekuo negalima pasitikėti? Ar aš - vienintelė Vesterose, kuriai dar 
liko lašelis smegenų? - Nori pasakyti, kad seras Balmanas iškvietė Broną į 
dvikovą? 

- Jis sakė, kad tai bus visai pa...paprasta. Sakė, girdi, ietis - tai riterio 
ginklas, o B...bronas nėra tikras riteris. Balmanas mane patikino, jog išmuš 
Broną iš balno, o kai šis nukritęs nežinos, ko griebtis, jį pribaigs. 

Tiesa, Bronas nebuvo riteris. Bronas buvo mūšiuose užgrūdintas žudi- 
kas. Tavo beprotis vyras pats pasirašė sau mirties nuosprendį. 

— Nuostabus planas. Ar galėčiau pasiteirauti, kodėl jis žlugo? 

— B...bronas ietimi pervėrė vargšui Balmano a...a...arkliui krūtinę. Bal- 
manas, jis... Krisdamas žirgas prispaudė jam kojas. Jis taip gailiai klykė... 

Samdomi kalavijuočiai gailesčio nepažįsta, norėjo pasakyti Sersėja. 

- Prašiau suorganizuoti nelaimingą atsitikimą medžioklėje. Strėlė galėjo 
nulėkti ne į tą pusę, jis galėjo nukristi nuo žirgo, sutikti įsiutusį šerną... miš- 
ke žmogaus tyko tiek daug mirtinų pavojų... Ir nė vienas iš jų neturi nieko 
bendra su ietimi. 

Bet Falisė karalienės, rodės, nesiklausė. 

- Pasileidau tekina pas Balmaną, o jis... jis... trenkė man per veidą. Ir pri- 
vertė mano lordą pri...prisipažinti. Balmanas šaukėsi meisterio Frenkeno, 
kad juo pasirūpintų, bet tas samdomas kalavijuotis, jis... jis... jis... 

- Prisipažinti? - Šis žodis Sersėjai nepatiko. - Tikiuosi, kad mūsų narsu- 
sis seras Balmanas laikė liežuvį už dantų? 

- Bronas durklu pervėrė jam akį, o man liepė dar prieš saulėlydį neš- 
dintis iš Stokvorto, o jei ne, pagrasino išdursiąs akį ir man. Grasino ati- 
duoti mane pilies įgulos vyrams, jei tik kuris nors manęs užsigeis. Kai 
įsakiau Broną suimti, vienam iš riterių pakako įžūlumo atsikirsti, kad da- 
ryčiau, ką liepia lordas Stokvortas. Taip ir pasakė: „Lordas Stokvortas!“ - 
Ledi Falisė stipriai įsikibo karalienės rankos. - Tavo malonybe, privalai 
man duoti riterių. Šimtą riterių! Ir arbaletininkų, kad galėčiau susigrąžin- 
ti pilį. Stokvortas priklauso man! Jie man net neleido pasiimti drabužių! 
Bronas pareiškė, esą dabar tai jo žmonos drabužiai - visos mano š...šilko 
ir aksomo suknios... 

Tavo skarmalai man mažiausiai rūpi. Karalienė ištraukė pirštus iš lipnių 
ir šaltų moters gniaužtų. 

— Prašiau jūsų užpūsti žvakę ir padėti apsaugoti karalių. O jūs parvertėte 
liepsnojantį puodą. Ar tavo besmegenis Balmanas paminėjo mano vardą? 
Geriau pasakyk, kad ne... 

Falisė apsilaižė lūpas. 

- Jis... jis labai kankinosi, jo kojos buvo sulaužytos. Bronas žadėjo būti 
jam gailestingas, bet... Kas laukia mano vargšės m...motinos? 

Tikriausiai mirtis. 

— O kaip pati manai? 

Ledi Tanda jau dabar galėjo būti mirusi. Bronas neatrodė esąs toks žmo- 
gus, kuris rūpintųsi slaugyti senę su sulaužytu klubikauliu. 

- Turi man padėti. Kur man eiti? Ką daryti? 

Tikriausiai galėtum ištekėti už Mėnuliuko, vos nepasakė Sersėja. Jis be- 
veik toks pat kvailas kaip ir tavo velionis vyras. Bet negalėjo rizikuoti ir leisti 
įsiplieksti karui čia, Karaliaus Uoste. 

- Tyliosios seserys visuomet džiaugiasi sulaukusios našlių, - tarė ji. - Jos 
gyvena tyliai, ramiai, meldžiasi, daug mąsto ir daro gerus darbus. Gyvuo- 
sius jos paguodžia, o mirusiems suteikia ramybę. 

Be to, jos nekalba. Sersėja nenorėjo, kad ta moteris klajotų po Septynias 
Karalystes skleisdama pavojingas kalbas. 

Tačiau Falisė visai prarado sveiką nuovoką. 

— Viską, ką darėme, darėme siekdami pasitarnauti tavo malonybei. Di- 
džiuojamės būdami ištikimi. Sakei... 

— Pamenu, ką sakiau. - Sersėja prisivertė nusišypsoti. - Turi likti čia, su 
mumis, miledi, kol sugalvosime, kaip susigrąžinti tavo pilį. Leisk, įpilsiu tau 
dar vieną taurę vyno. Lengviau užmigsi. Esi išsekusi ir palaužta sielvarto. 
Mano vargšelė mieloji Falisė. Štai, išgerk. 

Kol viešnia tuštino siaurakaklį ąsotį vyno, Sersėja priėjusi prie durų pa- 
sišaukė tarnaites. Dorkasai ji liepė surasti lordą Kiburną ir tuoj pat atvesti 
čia. O Džosliną Svift pasiuntė į virtuvę. 

- Atnešk duonos, sūrio, bandelių su mėsa ir kelis obuolius. Ir vyno. Mes 
labai ištroškusios. 

Kiburnas prisistatė anksčiau, nei buvo atneštas maistas. Per tą laiką ledi 
Falisė išgėrė dar tris taures ir pradėjo knapsėti, nors kartais dar pakeldavo 
galvą ir sukūkčiodavo. Karalienė pasivedė Kiburną į šalį ir papasakojo, ko- 
kią kvailystę iškrėtė seras Balmanas. 

— Negaliu leisti Falisei mieste skleisti kalbų. Iš sielvarto ji visai pametė 
protą. Ar tau vis dar reikia moterų savo... darbams? 

— Reikia, tavo malonybe. Lėlininkai jau gerokai nustekenti. 

- Tuomet pasiimk Falisę ir daryk su ja, ką nori. Bet kai ji nusileis į juodą- 
sias celes... ar turiu dar ką nors pridurti? 

— Ne, tavo malonybe. Viską supratau. 

- Gerai. - Karalienė vėl apsimestinai meiliai nusišypsojo. - Mieloji Fali- 
se, atėjo meisteris Kiburnas. Jis pasirūpins, kad pailsėtum. 

— Ak, - vos apversdama liežuvį tarė Falisė, - kaip gerai... 

Kai Kiburnas su Falise išėję uždarė duris, Sersėja prisipylė sau dar vieną 
taurę vyno. 

— Mane supa vien priešai ir silpnapročiai, - garsiai ištarė karalienė. Ji ne- 
galėjo pasitikėti net savo kraujo giminaičiais, net Džeimiu, kadaise buvusiu 
jos antrąja puse. Jis turėjo būti mano kalavijas ir skydas, mano stipri dešinioji 
ranka. Kodėl brolis užsispyręs mane erzina? 

Žinoma, nutikimas su Bronu buvo ne daugiau nei erzinantis nemalo- 
numas. Širdies gilumoje Sersėja niekada netikėjo, kad jis priglobė Kipšą. 
Jos išsigimėlis broliukas buvo pernelyg gudrus, kad leistų Lolisei duoti tam 
bjauriam, nuodėmingai pradėtam pavainikiui savo vardą, mat suprato, jog 
taip pasielgusi Lolisė tikrai užsitrauks karalienės rūstybę. Ledi Meriveter at- 
kreipė į tai dėmesį ir buvo teisi. Tas pasityčiojimas beveik neabejotinai buvo 
samdomo kalavijuočio darbas. Sersėja įsivaizdavo jį, žiūrintį į savo raukš- 
lėtą rausvą įsūnį, čiulpiantį papurusį Lolisės spenį, su vyno taure rankoje ir 
įžūlia šypsena veide. Vaipykis, kiek nori, sere Bronai, netrukus klyksi nesavu 

balsu. Džiaukis savo beprote ledi ir pasivogta pilimi, kol dar gali. Kai ateis 
laikas, sutrėkšiu tave kaip musę. Galbūt pritrėkšti Brono ji pasiųs Lorą Tai- 
relį, jei tik Gėlių riteris per stebuklą gyvas grįš iš Drakono Uolos. Tai būtų 
nuostabu. Jei dievai būtų geri, jiedu nužudytų vienas kitą, kaip seras Arikas ir 
seras Erikas. O Stokvortas... ne, galvoti apie Stokvortą Sersėja nenorėjo. 

Kai karalienė besisukančia galva grįžo į miegamąjį, Tena jau vėl buvo 
užsnūdusi. Per daug vyno ir per mažai miego, tarė sau ji. Toli gražu ne kiek- 
vieną naktį ji būdavo žadinama du kartus sužinoti blogų naujienų. Aš bent 
jau išlipau iš lovos. Robertas būtų buvęs per daug girtas atsikelti, o juo labiau 
valdyti. Visą šią košę būtų tekę srėbti Jonui Arinui. Sersėjai buvo malonu gal- 
voti, kad ji yra geresnė karalienė, nei Robertas buvo karalius. 

Dangus už lango palengva ėmė šviesėti. Sersėja sėdėjo ant lovos šalia 
ledi Meriveter, klausydamasi tylaus jos alsavimo, žiūrėdama į švelniai be- 
sikilnojančias jos krūtis. Ar ji sapnuoja Myrą? - susimąstė karalienė. O gal 
savo randuotą meilužį, pavojingą juodaplaukį vyrą, kuriam neįmanoma atsi- 
spirti? Ji neabejojo, kad lordo Ortono Tena tikrai nesapnuoja. 

Sersėja priglaudė delną prie tos moters krūties. Iš pradžių suėmė švel- 
niai, vos palietė ir pajuto šiltą ir lygią kaip atlasas odą. Tada truputį spuste- 
lėjo, nykščio nagu atsargiai grybštelėjo didelį tamsų spenelį ir ėmė braukyti 
aukštyn žemyn, aukštyn žemyn, kol pajuto jį pūrant. Kai pakėlė akis, Tena 
jau buvo atsimerkusi. 

— Malonus jausmas? - paklausė Sersėja. 

— Taip, - linktelėjo ledi Meriveter. 

— O dabar? - Sersėja sugnybo krūties spenelį, smarkiai trūktelėjo ir ėmė 
trinti jį tarp pirštų. 

Myrietė aiktelėjo iš skausmo. 

— Tu mane kankini. 

- Tai dėl vyno. Vieną ąsotį išgėriau per vakarienę, o kitą su našle likusia 
ledi Stokvort. Turėjau gerti, kad ją nuraminčiau. — Ji ėmė maigyti ir kitą 
Tenos krūties spenelį, timpčioti jį, kol myrietė aiktelėjo. - Esu karalienė. Ir 
geidžiu pasinaudoti savo teisėmis. 

— Daryk, ką tik nori. - Net tarpkojyje Tenos plaukai buvo juodi kaip Ro- 
berto, ir kai Sersėja ją ten palietė, tuos plaukus rado gausiai sudrėkusius, o 
Roberto gaktos plaukai visuomet būdavo šiurkštūs ir sausi. - Prašau, - pri- 
dūrė myrietė, - mėgaukis, mano karaliene. Daryk su manimi, ką nori. Aš 
tau atsiduodu. 

Bet nieko iš to neišėjo. Sersėja nejautė to, ką jausdavo Robertas tomis 
naktimis, kai ją paimdavo. Jai tas žaidimas neteikė jokio malonumo. O Te- 
nai - priešingai. Jos krūtų speneliai blizgėjo nelyginant du tamsūs deiman- 
tai, jos makštis buvo slidi ir pasiruošusi. Robertas tą vieną valandą būtų tave 
mylėjęs. Karalienė kyštelėjo vieną pirštą į myrietės pelkę, paskui kitą ir ėmė 
juos slankioti. Bet į tave nuleidęs, jis kažin ar būtų prisiminęs tavo vardą. 

Ji norėjo įsitikinti, ar su moterimi viskas galėtų būti taip pat lengva, kaip 
visuomet būdavo su Robertu. Dešimt tūkstančių tavo kūdikių žuvo mano 
delne, tavo malonybe, pagalvojo ji, kišdama į Myrą trečią pirštą. Kol knark- 
davai, vieną po kito nusilaižydavau nuo veido ir pirštų visus tuos lipnius 
princus. Reikalaudavai savo teisių, milorde, bet tamsoje aš surydavau tavo 
įpėdinius. Tenos kūną supurtė traukuliai. Ji sušnabždėjo kelis žodžius sveti- 
ma kalba, vėl ėmė trūkčioti visu kūnu, išrietė nugarą ir šūktelėjo. Rėkia lyg 
badoma, dingtelėjo karalienei. Ir ji pamėgino įsivaizduoti, kad jos pirštai - 
šerno iltys, skrodžiantys myrietės kūną nuo tarpkojo iki pat gerklės. 

Ir vis tiek iš to nebuvo nieko gero. | 

Niekada ir su niekuo nebuvo taip gera, kaip su Džeimiu. 

Kai Sersėja pamėgino patraukti ranką, Tena ją sučiupo ir pabučiavo 
pirštus. 

- Mieloji karaliene, kaip man suteikti tau malonumą? - Myrietės plaš- 
taka nuslydo Sersėjos šonu ir palietė lytį. - Tik pasakyk, ko iš manęs nori, 
meile mano. 

- Palik mane ramybėje. 

Sersėja pasivertė toliau nuo ledi Meriveter ir virpėdama užsiklojo ant- 
klodėmis. Naktis baigėsi. Netrukus išauš rytas ir visa tai bus pamiršta. 

To niekada nebuvo. 

učiami šaižiai nuaidėjo trimitai, skrosdami priešaušrio prieblandą. 
Džosminas Pekldonas akimirksniu pašoko ant kojų ir karšligiškai ėmė 
ieškoti šeimininko kardasaičio. 

Vaikinas turi puikią nuojautą. 

— Bastūnai nepučia trimitų ir nepraneša apie savo atvykimą, - tarė jam 
Džeimis. - Kalavijo man neprireiks. Tai tikriausiai mano pusbrolis, Vakarų 
sergėtojas. 

Jam išėjus iš palapinės, atvykėliai jau lipo nuo žirgų; keletas riterių, dvi 
dešimtys raitų šaulių ir kovos meistrų. 

— Džeimi! - garsiai riktelėjo vyras susitaršiusiais plaukais, vilkintis pa- 
auksuotus šarvinius marškinius ir lapenų apsiaustą. - Toks sulysęs ir baltais 
drabužiais! Ir dar su barzda! 

— Kalbi apie šitą? Tai tik keli šeriai, palyginti su tavo karčiais, pusbro- 
li. - Šiurkšti sero Daiveno barzda ir vešlūs ūsai buvo suaugę su tankiomis 
kaip gyvatvorė žandenomis, o šios siekė gelsvus, storus, po šalmu, kurį jis 
kaip tik ėmėsi nuo galvos, susivėlusius plaukus. Viso šio plaukų kamuolio 
viduryje pūpsojo trumpa riesta nosis ir žibėjo pora spindinčių šviesiai rudų 
akių. - Gal koks nors bastūnas nušvilpė tau skustuvą? 

- Prisiekiau nesikirpti ir nesiskusti, kol neatkeršysiu už tėvą. - Kaip 
vyras, galintis pasigirti liūto išvaizda, Daivenas Lanisteris kalbėjo keistai 
ir paikai. - Deja, Karstarką jau sudorojo Jaunasis Vilkas. Atėmė man gali- 
mybę atkeršyti. - Atidavęs šalmą ginklanešiui, jis pirštais persibraukė sun- 
kios geležies prie galvos prispaustus plaukus. - Man ilgesni plaukai patinka. 
Naktys darosi vėsios ir su šeriais apžėlusiu veidu truputį šilčiau. Be to, ir 
teta Džena visada sakydavo, kad mano smakro nuo plytos neatskirsi. - Jis 
suspaudė Džeimiui žastus. - Po Kuždesių miško mes dėl tavęs labai nerima- 
vome. Girdėjome, kad Starko didvilkis perkando tau gerklę. 

— Graudžiai dėl manęs verkei, pusbroli? 

- Pusė Lanisporto gedėjo. Tai yra moteriškoji pusė. - Sero Daiveno 
žvilgsnis nukrypo į Džeimio rankos bigę. - Vadinasi, vis dėlto tai tiesa. Tau 
tikrai nukirsta dešinė plaštaka. 

- Turiu naują, išlietą iš aukso. Vienarankio gyvenimas visiškai kitoks, 
pora žodžių nepapasakosi. Geriu mažiau vyno, nes bijau parversti taurę, o 
dvare rečiau užeina noras pasikasyti užpakalį. 

- Na taip. Gal paprašyti, kad ir man nukirstų? - nusijuokė pusbrolis. - 
Ar tai - Ketlinos Stark darbas. 

— Vargo Houto. - Iš kur tokie gandai? 

— Kohoriečio? - Seras Daivenas nusispjovė. - Kad demonai nusineštų ir 
jį, ir visus Smarkiuosius Vyrukus. Siūliausi tavo tėvui iš po Žemių jį iškasti, 
bet jis man neleido. Pasakė, girdi, vienos užduotys dera liūtams, o kitas ge- 
riau palikti ožiams ir šunims. 

Džeimis neabejojo, kad tėvas būtent taip ir pasakė; ir pasijuto taip, tarsi 
girdėtų skambant jo balsą. 

- Eime į vidų, pusbroli. Reikia pasikalbėti. 

Garetas įpūtė gores ir jose žioruojančios žarijos apšvietė Džeimio pala- 
pinę rausva šviesa. Seras Daivenas nusimetė apsiaustą ir švystelėjo jį Maža- 
jam Lu. 

- Tu - jaunėlis Paiperis, ar ne? - burbtelėjo jis. - Atrodai kaip nuograuža. 

- Taip, aš Luisas Paiperis, milorde. 

— Kartą, per riterių turnyrą bendrose kautynėse kaip reikiant įkrėčiau į 
kailį tavo broliui. Tas nupiepęs kvailys įsižeidė, kai paklausiau, ar tik ant jo 
skydo šokanti nuoga mergelė nebus jo sesuo. 

— Ta mergelė - mūsų giminės ženklas. Sesers neturime. 

- Labai gaila. Ant skydo pavaizduotos mergelės papai buvo puikūs. Tik... 
koks vyras slepiasi už nuogos moters? Kaskart, kai dunkstelėdavau į tavo 
brolio skydą, jausdavausi lyg garbę praradęs riteris. 

- Gana, - juokdamasis nutraukė jų pokalbį Džeimis. - Duok vaikinukui 
ramybę. - Pija prieskoniais gardino jiems vyną ir šaukštu maišė pilną jo pri- 
piltą katiliuką. - Man reikia žinoti, ko galiu tikėtis atvykęs į Riveraną. 

Džeimio pusbrolis gūžtelėjo. 

- Apsiaustis tęsiasi. Juodoji Žuvis tupi už pilies sienų, o mes sėdime 
kitoje pusėje, savo palapinėse. Tiesą sakant, ten velniškai nuobodu. - Se- 
ras Daivenas klestelėjo ant sulankstomos kareiviškos kėdės. - Tulis turėtų 
pamėginti pralaužti apsiausties žiedą ir priminti mums, kad vyksta karas. 
Būtų gerai, jei nudėtų ir kelis Frėjus. Pirmiausia, Raimaną. Jis beveik nuolat 
girtas. Ak, ir Edviną. Jis ne toks bukas kaip tėvas, bet pritvinkęs neapykan- 
tos kaip šunvotė pūlių. O mūsų seras Emonas... ne, lordas Emonas - tesaugo 
mus Septynetas, kad nepamirštume naujo jo titulo, - mūsų Riverano lordas 
nieko daugiau neveikia, tik mėgina man paaiškinti, kaip vadovauti apsiaus- 
čiai. Jis nori, kad paimčiau pilį nenugriovęs nė akmenėlio, mat dabar tai — 
naujoji jo rezidencija. 

— Ar vynas jau karštas? - paklausė Džeimis Pijos. 

— Taip, milorde. - Atsakydama mergina delnu prisidengė burną. 

Pekas patiekė vyną ant auksinio padėklo. Seras Daivenas nusimovė pirš- 
tines ir paėmė taurę. 

- Ačiū, vaikine. Kas tu toks? 

— Džosminas Pekldonas, maloningasis milorde. 

- Pekas - Juodųjų Vandenų mūšio didvyris, - tarė Džeimis. - Jis nužudė 
du riterius, o dar du paėmė į nelaisvę. 

— Matyt, esi pavojingesnis, nei atrodai, vaikine. Ar tai barzda, ar pamir- 
šai nusiplauti nuo veido purvą? Stanio Barateono žmonos ūsai vešlesni. 
Kiek tau metų? 

- Penkiolika, sere. 

Seras Daivenas prunkštelėjo. 

- Žinai, kuo geri didvyriai, Džeimi? Jie visi miršta jauni ir mums, gy- 
viesiems, palieka daugiau moterų. - Jis mestelėjo ginklanešiui taurę. - Įpilk 
dar vyno, ir aš taip pat pavadinsiu tave didvyriu. Mane kamuoja troškulys. 

Džeimis kaire ranka pakėlė savo taurę ir gurkštelėjo. Jam krūtinėje pa- 
sklido šiluma. 

— Kalbėjai apie Frėjus, kuriuos nori matyti mirusius. Raimaną, Edviną, 
Emoną... 

- Ir Valderį Riversą, - pridūrė Daivenas, - tą kalės vaiką. Jis negali pa- 
kęsti, kad yra nesantuokinis sūnus, ir nekenčia visų, kurie tokie nėra. Bet 
seras Pervinas, rodos, padorus vyras, tad gali likti gyvas. Ir moterys taip pat. 
Girdėjau, kad vieną iš jų turėčiau vesti. Beje, tavo tėvas galėjo ir iš anksto ap- 
tarti su manimi tą santuoką. Ar žinojai, kad prieš Okskroso mūšį mano tėvas 
derėjosi su Paksteriu Redvainu? Redvainas turi dukterį su puikiu kraičiu... 

— Kalbi apie Desmerą? - nusijuokė Džeimis. - Ar tau patinka strazda- 
nos? 

- Jei turiu rinktis Frėjus arba strazdanas... Na, pusė lordo Valderio vaikų 
atrodo kaip žebenkštys. 

- Tik pusė? Tau pasisekė. Daryje mačiau Lanselio nuotaką. 

- Eimę iš Sargo Namelio, tegul ją dievai. Negalėjau patikėti, kad Lanselis 
ją išsirinko. Kas tam vaikinui atsitiko? 

- Jis dabar labai dievobaimingas, - paaiškino Džeimis, - bet nuotaką 
rinkosi ne jis. Ledi Amerėjos motina priklauso Darių giminei. Mūsų dėdė 
manė, kad ji padės Lanseliui rasti bendrą kalbą su Dario prastuomene. 

— Kaip? Ar leisis jų dulkinama? Juk žinai, kodėl žmonės vadina ją Eime 
iš Sargo Namelio, ar ne? Ji pakelia savo vartus kiekvienam pro šalį traukian- 
čiam riteriui. Geriau tegul Lanselis pasiieško ginklininko, kuris jam nukal- 
dintų šalmą su ragais. 

- To neprireiks. Mūsų pusbrolis jau pakeliui į Karaliaus Uostą, kur keti- 
na duoti įžadus ir tapti vienu iš aukštojo septono kalavijų. 

Seras Daivenas taip nustebo, tarsi Džemis jam būtų pasakęs, jog Lanselis 
nusprendė tapti mimų beždžionėle. 

— Negali būti. Tu iš manęs juokiesi. Eimė iš Sargo Namelio, matyt, bjau- 
resnė, nei girdėjau, jei pastūmėjo vaikiną tokiam žingsniui. 

Kai Džeimis atsisveikino su ledi Amerėja, ji tyliai verkė dėl nutrūkusios 
santuokos ir leidosi guodžiama Lailo Kreikholo. Bet labiausiai jis nerimavo 
ne dėl Eimės ašarų, o dėl piktų žvilgsnių, kuriais jos giminaičiai varstė juos, 
stovinčius pilies kieme. 

- Tikiuosi, kad bent tu neketini duoti jokių įžadų, pusbroli, - tarė jis 
Daivenui. - Jei kalbėsime apie vedybų sutartis, Frėjai yra labai įžeidūs. Dar 
kartą geriau jų nenuvilti. 

Seras Daivenas prunkštelėjo. 

- Nebijok, aš vesiu savo žebenkštį ir su ja sugulsiu. Žinau, kas nutiko 
Robui Starkui. Ir vis dėlto, prisimindamas tai, ką man pasakojo Edvinas, 
į Žmonas geriau paimsiu tą, kuri dar nekraujavo, mat kitaip gali paaiškėti, 
kad Juodasis Valderis pripuolė pirmas ir iškopinėjo medų. Galiu lažintis, 
kad jis paėmė Eimę iš Sargo Namelio ne mažiau kaip tris kartus. Galbūt tai 
paaiškintų ir Lanselio dievotumą, ir prastą jo tėvo ūpą? 

— Mateisi su seru Kevanu? 

- Žinoma. Traukdamas į vakarus, jis čia prajojo. Prašiau jo padėti mums 
paimti pilį, bet Kevanas nesileido į kalbas. Ir visą laiką, kol čia buvo, apie 
kažką mąstė. Elgėsi mandagiai, bet šaltai. Prisiekiau jam, kad niekada ne- 
siprašiau būti paskirtas Vakarų sergėtoju, pasakiau, jog ta garbė turėjo ati- 
tekti jam, ir seras Kevanas patikino negriežiantis ant manęs danties, bet iš 
to, kaip kalbėjo, niekada nebūčiau to supratęs. Jis praleido čia tris dienas, tik 
vargu ar pratarė man bent tris žodžius. Jei būtų pasilikęs, jo patarimas man 
būtų labai pravertęs. Sero Kevano mūsų bičiuliai Frėjai nebūtų drįsę taip 
erzinti, kaip erzino mane. 

— Papasakok, - paragino Džeimis. 

— Mielai, tik nežinau, nuo ko pradėti. Kol stačiau taranus ir apgulties 
bokštus, Raimanas Frėjus liepė sumeistrauti kartuves. Kiekvieną rytą, vos 
išaušus, jis atveda Edmurą Tulį, užneria jam ant kaklo virvę ir grasina pa- 
karti, jei pilis nepasiduos. Juodoji Žuvis į šį spektaklį nekreipia dėmesio, 
todėl vakare lordas Edmuras vėl išvedamas. Beje, ar žinojai, kad jo žmona 
laukiasi? 

Džeimis nežinojo. 

— Po Kruvinųjų vestuvių Edmuras su ja sugulė? 

— Edmuras su ja sugulė per Kruvinąsias vestuves. Roslina daili ir graži, 
visai nepanaši į žebenkštį. Be to, kad ir kaip keista, Edmuras jai patinka. 
Pervinas sako, girdi, ji meldžiasi, kad gimtų mergaitė. 

Džeimis susimąstė. 

- Jei gims sūnus, lordui Valderiui Edmuras daugiau nebus reikalingas... 

- Ir aš taip manau. Mūsų dėdė Em... tai yra lordas Emonas, nori, kad 
Edmuras būtų pakartas jau dabar. Vien lordo Tulio iš Riverano buvimas 
stovykloje varo jį į neviltį, kaip ir galbūt gimsiantis dar vienas Tulis. Jis kas- 
dien prašo manęs įsakyti serui Raimanui Tulį pakarti, nesvarbu, nei kaip, 
nei už ką. Tuo metu lordas Geivenas Vesterlingas timpčioja man kitą ran- 
kovę. Juodoji Žuvis pilyje laiko jo žmoną ir tris snarglius vaikus. Jo šviesybė 
baiminasi, kad, jei Frėjai pakars Edmurą, Tulis juos visus nužudys. Viena iš 
tų snarglių - Jaunojo Vilko žmona ir karalienė. 

Džeimiui rodėsi, jog Džeinę Vesterling kažkur jau buvo sutikęs, nors, 
kaip ji atrodo, neprisiminė. Kad būtų verta karalystės, ji turi būti tikra 
gražuolė. 

— Seras Brindenas vaikų tikrai nežudys, - patikino jis pusbrolį. - Tokia 
juoda žuvis jis nėra. - Dabar Džeimis pradėjo suprasti, kodėl Riveranas dar 
nepaimtas. - Papasakok man apie savo kariuomenės išsidėstymą, pusbroli. 

—- Mes apsupę visą pilį. Seras Raimanas ir Frėjai stovi į šiaurę nuo 
Akmenvarčio. Piečiau Raudonosios Šakos įsikūręs lordas Emonas su seru 
Forlėjumi Presteriu, senosios mūsų kariuomenės likučiais ir su upių lor- 
dais, perėjusiais į mūsų pusę po Kruvinųjų vestuvių. Turiu pasakyti, kad visi 
jie - nemalonūs tipai. Jie tik tūno savo palapinėse ir skundžiasi, bet daugiau 
niekam netinka. Mano stovykla yra tarpupyje, priešais apsauginį griovį ir 
didžiuosius Riverano vartus. Per Raudonąją Šaką žemiau pilies pastatėme 
plūduriuojančią užtvarą. Ją gina Manfrydas Ju ir Reinardas Rutigeris, kad 
niekas neišplauktų. Be to, esu užmetęs tinklus, kad pasigautume žuvies. 
Taip mums lengviau pramisti. 

- Ar negalime paimti pilies badu? 

Seras Daivenas papurtė galvą. 

- Juodoji Žuvis iš Riverano išvarė visas nereikalingas burnas ir paliko 
plikus visus laukus. Jis turi tiek atsargų, kad kariams ir žirgams jų pakaks 
dvejiems metams. 

— O kiek maisto ir pašaro gauname mes? 

— Kol upėse yra žuvies, nebadausime, nors tikrai nežinau, kuo šersi- 
me arklius. Frėjai maistą ir pašarą gabena iš Dvynių, bet seras Raimanas 
skundžiasi, kad jam ne kažin kas liko, ir liepia ieškotis maisto patiems. Pusė 
vyrų, kuriuos išsiunčiau ieškoti maisto, negrįžo. Keli pabėgo. Kitus radome 
išpampusius, kybančius medžiuose su kilpomis ant kaklo. 

— Užvakar ir mes kelis iš jų matėme, - linktelėjo Džeimis. 

Adamo Marbrando žvalgai rado juos, pajuodusiais veidais tabaluojan- 
čius po laukine obelimi. Lavonai buvo išrengti nuogai ir kiekvienam jų į 
burną įgrūsta po laukinį obuolį. Nė vienas nebuvo sužeistas; akivaizdu, kad 
jie pasidavė. Pamatęs juos, Stipruolis Šernas įsiuto ir prisiekė kruvinai atker- 
šyti tiems, kurie karius surišo ir pakabino ant šakų kaip paršavedes kiaules. 

- Tai galėjo būti bastūnų darbas, - Džeimiui baigus pasakoti, tarė seras 
Daivenas, - arba ir ne. Šiose apylinkėse klajoja ir šiauriečių gaujos. Tie Tri- 
šakio lordai... gal jie ir prisiekė ištikimybę, bet, man rodos, širdyje vis tiek 
linksta prie... vilkų. 

Džeimis žvilgtelėjo į abu jaunuosius savo ginklanešius, stoviniuojančius 
prie gorių ir apsimetančius, kad nesiklauso. Ir Luisas Paiperis, ir Garetas 
Peidžas buvo upių lordų sūnūs. Jis abu vaikinus pamėgo ir būtų labai neno- 
rėjęs atiduoti jų serui Ilinui. 

— Man rodos, kilpos ant kaklų liudija, kad tai Dondariono darbas. 

— Tavo lordas Žaibas - ne vienintelis, kuris moka užnerti kilpą. Negąs- 
dink manęs tuo lordu Beriku. Jis čia, jis ten, jis visur, o kai pasiunti vyrus jo 
sučiupti, jis išgaruoja kaip ryto rasa. Upių lordai, be jokios abejonės, jam 
padeda. Prakeiktas amžinai keliaujantis lordas, kad ir kaip sunku tuo pati- 
kėti. Vieną dieną išgirsti, kad jis miręs, kitą žmonės šneka, kad jo neįmano- 
ma nužudyti. - Seras Daivenas pastatė savo taurę. - Mano žvalgai praneša, 
kad naktį ant kalvų dega laužai. Jie mano, kad taip perduodamas ženklas... 
tarsi iš visų pusių būtume stebimi. Be to, laužai liepsnoja ir kaimuose. Kaž- 
koks naujas dievas... 

Ne, senas dievas. 

— Kartu su Dondarionu visur keliauja ir Toras, storas myrietis žynys, ka- 
daise lėbaudavęs su Robertu. - Auksinė Džeimio plaštaka gulėjo ant stalo. 
Jis ją palietė ir žiūrėjo, kaip auksas spindi prislopintoje, niūrioje, žarijų sklei- 
džiamoje šviesoje. - Jei reikės, sudorosime ir Dondarioną, bet pirmiausia 
turime susitvarkyti su Juodąja Žuvimi. Jis turėtų suprasti patekęs į aklavietę. 
Ar mėginai su juo derėtis? 

- Seras Raimanas mėgino. Apgirtęs prijojo prie pilies vartų, gyrėsi ir gra- 
sino. Juodoji Žuvis užlipo ant dantytos tvirtovės sienos ir stovėdamas tenai 
tepasakė, kad nešvaistys savo aukso vertų žodžių šnekėdamasis su ištižė- 
liais. O tada įlipdė strėlę Raimano žirgui į pasturgalį. Žirgas atsistojo piestu, 
Frėjus tėškėsi į purvą, o aš taip kvatojausi, kad vos neprileidau kelnių. Jei ant 
tvirtovės sienos būčiau stovėjęs aš, būčiau strėle pervėręs ir tam melagiui 
Raimanui gerklę. | 

— Derėdamasis su juo dėvėsiu kaklo šarvus, - vos pastebimai šyptelėjęs 
tarė Džeimis. - Ketinu pasiūlyti jam palankias sąlygas. 

Jei Džeimis būtų pasiekęs, kad ši apsiaustis baigtųsi nepraliejus krau- 
jo, tuomet niekas nebūtų galėjęs sakyti, jog jis pakėlė ginklą prieš Tulių 
giminę. 

- Gali pamėginti, milorde, tik abejoju, ar žodžiai duos mums naudos. 
Reikia imti pilį šturmu. 

Dar visai neseniai ir Džeimis, be abejonės, būtų rinkęsis šį kelią. Jis su- 
prato, kad negali sėdėti čia dvejus metus ir laukti, kol Juodoji Žuvis mirs 
badu. 

- Kad ir ką darytume, turime paskubėti, - pasakė jis serui Daivenui. — 
Privalau kuo greičiau grįžti į Karaliaus Uostą ir būti šalia karaliaus. 

— Taip, - linktelėjo pusbrolis, - tavo seseriai, žinoma, tavęs reikia. Kodėl 
ji išsiuntė Kevaną? Maniau, kad paskirs jį karaliaus ranka. 

- Jis nesutiko. - Kevanas nebuvo toks aklas kaip aš. 

- Kevanas turėjo tapti Vakarų sergėtoju. Arba tu. Gali neabejoti, kad la- 
bai vertinu man suteiktą garbę, bet mūsų dėdė dukart už mane vyresnis ir 
turi daugiau patirties vadovauti kariuomenei. Tikiuosi, jis žino, kad niekada 
į šias pareigas nesiveržiau. 

- Žino. | 

— O kaip gyvuoja Sersėja? Ar vis dar tokia pat graži? 

- Ji tiesiog švyti. - Veidmainė. - Spindi kaip auksinė. - Nepatikima kaip 
juokdario auksas. Praeitą naktį Džeimis sapnavo, kad užtiko ją besidulki- 
nančią su Mėnuliuku. Jis nudėjo juokdarį ir auksine plaštaka išmalė seseriai 
dantis kaip Gregoris Kligeinas vargšelei Pijai. Sapnuose Džeimis visuomet 
turėjo dvi rankas; viena buvo auksinė, bet vikri ir lanksti kaip sveikoji. - 
Kuo greičiau paimsime Riveraną, tuo greičiau grįšiu pas Sersėją. 

Ką darys tada, Džeimis nežinojo. 

Jis dar valandą pasišnekėjo su pusbroliu, o tuomet Vakarų sergėtojas iš- 
ėjo. Likęs vienas, Džeimis nutarė apeiti palapines, prisirišo auksinę plaštaką 
ir užsimetė rudą apsiaustą. 

Tiesą sakant, jam toks gyvenimas patiko. Būdamas stovykloje su karei- 
viais, jis jautėsi gerokai laisviau nei karaliaus dvare. O vyrai, rodės, puikiai 
jautėsi vadovaujami Džeimio. Prie vieno laužo trys arbaletininkai pasiūlė 
jam gabalą kepto zuikio, kurį buvo sumedžioję. Prie kito laužo jaunas riteris 
paprašė jo patarti, kaip geriausia gintis nuo karo kūju ginkluoto priešo. To- 
lėliau, upės seklumoje, jis pamatė dvi skalbėjas, sėdinčias ant pečių dviem 
kariams ir besipliekiančias. Merginos buvo apgirtusios ir pusnuogės, juokė- 
si ir daužė viena kitą susuktais apsiaustais, keliolika susibūrusių vyrų ragino 
jas vožti stipriau. Džeimis susilažino ir pastatė varinę žvaigždę už šviesia- 
plaukę, įsitaisiusią ant pečių Meilučiui Rafui, bet pralošė, mat abi merginos 
pūkštelėjo į meldų prižėlusį vandenį. 

Kitame upės krante kaukė vilkai, gūsingas vėjas taršė guotą žilvičių, ku- 
rių liaunos šakos lingavo ir ošė. Serą Iliną Peiną Džeimis rado vieną prie 
savo palapinės, galąstuvu braukiantį per didžiojo kalavijo ašmenis. 

- Eikš, - tarė jis ir, vos pastebimai šypsodamasis, tylusis riteris atsistojo. 

Jam tai patinka, suprato Džeimis, jam patinka kiekvieną vakarą mane 
pažeminti. O dar labiau patiktų nužudyti. Jis norėjo tikėti, kad kaunasi vis 
geriau, bet įgūdžiai radosi labai palengva ir tam reikėjo milžiniškų pastan- 
gų. Po šarvais, vilna ir kietinta oda Džeimio Lanisterio kūnas buvo nusėtas 
pjautinėmis žaizdelėmis, šašais ir mėlynėmis. 

Jiedviem vedantis žirgus iš stovyklos, sustabdė sargybinis. Džeimis auk- 
sine plaštaka patapšnojo kariui per petį ir tarė: 

— Būk budrus. Aplink šmirinėja vilkai. 

Raudonosios Šakos pakrante jie nujojo atgal, prie sudeginto kaimo griu- 
vėsių, kur buvo praleidę popietę. Čia, tarp aprūkusių akmenų ir seniai atvė- 
susių pelenų, jie sušoko vidurnakčio šokį. Iš pradžių geriau sekėsi Džeimiui. 
Jis net leido sau pagalvoti, jog galbūt vis dėlto po truputį atgauna turėtus 
gebėjimus; jog galbūt šiąnakt Peinas eis miegoti kruvinas ir apdovanotas 
mėlynėmis. 

Bet seras Ilinas tarsi skaitė Džeimio mintis. Jis lengvai atrėmė paskuti- 
nį Džeimio kirtį, puolė kontratakuoti ir vėl įstūmė Džeimį į upę, o jo bato 
padas slystelėjo dumblu. Dvikova baigėsi Džeimiui klūpant, jo kalavijui iš- 
sprūdus iš rankos ir nuskriejus į meldus, o tyliajam riteriui įrėmus kalavi- 
jo ašmenų smaigalį jam į gerklę. Mėnesienos šviesoje raupų palikti randai 
Peino veide atrodė dideli kaip krateriai. Jis ir vėl išleido kažkokį klaksėjimą, 
kuris tikriausiai reiškė juoką, ir kalavijo ašmenimis braukė aukštyn per ka- 
klą ir gerklę tol, kol smaigalys sustojo tarp lūpų. Tik tada jis žingtelėjo ata- 
tupstas ir įsikišo ginklą į makštis. 

Verčiau būčiau iškvietęs į dvikovą Meilutį Rafą su kekše ant pečių, pagal- 
vojo Džeimis, nuo auksinės plaštakos kratydamas dumblą. Širdies gilumoje 
jis troško nusiplėšti šį daiktą ir sviesti jį į upės vandenis. Auksinė plaštaka 
buvo niekam tikusi, o sveika kairė ranka - ne kažin kiek už ją geresnė. Pali- 
kęs Džeimį ir leidęs jam atsistoti pačiam, seras Ilinas grįžo prie žirgų. Bent 
jau turiu abi kojas. 

Paskutinė jų kelionės diena buvo šalta ir vėjuota. Belapiame, ruduojan- 
čiame miške vėjas siūbavo medžių šakas, o Raudonojoje Šakoje augančius 
meldus lenkė prie vandens paviršiaus. Net vilkėdamas vilnonį žieminį ka- 
raliaus sargybos vado apsiaustą, jodamas šalia pusbrolio Daiveno Džeimis 
jautė jo kūną čiupinėjančius šaltus geležinius vėjo pirštus. Vėlyvą popietę 
jiems prieš akis tolumoje pasirodė Riveranas, dunksantis siaurame kyšulyje, 
ties kuriuo Akmenvartis įtekėjo į Raudonąją Šaką. Tulio pilis atrodė nely- 
ginant milžiniškas akmeninis laivas, į upės deltą nukreiptu pirmagaliu. Iš 
smiltakmenio sumūrytos jos sienos buvo nutviekstos rausvos besileidžian- 
čios saulės šviesos ir atrodė aukštesnės ir storesnės, nei Džeimis prisiminė. 
Šito riešuto lengvai neišgliaudysi, niūriai pagalvojo jis. Jei Juodoji Žuvis jo 
nepaklausys, jis neturės kitos išeities, tik sulaužyti pažadą, duotą Ketlinai 
Stark. Mat priesaika karaliui buvo svarbesnė. 

Plūduriuojanti užtvara ir trys didelės pilį apsiautusios kariuomenės sto- 
vyklavietės buvo ten, kur pusbrolis sakė. Į šiaurę nuo Akmenvarčio įkurta 
sero Raimano Frėjaus stovykla buvo gausiausia, bet labiausiai pakrikusi. 
Iškilusios virš palapinių, dunksojo didelės pilkos kartuvės, aukščiu prilygs- 
tančios svaidyklei. Ant jų pakylos buvo matyti stovinti vieniša žmogaus 
figūra su kilpa ant kaklo. Edmuras Tulis. Staiga Džeimiui jo pagailo. Kam 
versti jį diena iš dienos stovėti ten su ta kilpa ant kaklo?.. Ar nebūtų geriau 
tiesiog nukirsti jam galvą, ir viskas? 

Už kartuvių chaotiškai, be jokios perprantamos tvarkos buvo išsibarsčiu- 
sios palapinės ir laužai. Frėjų lordai ir riteriai savo palapines buvo pasistatę 
pačioje geriausioje vietoje, prie upės, aukščiau išvietės griovių; žemiau jų ri- 
kiavosi iš purvo drėbtos lūšnelės, keturračiai bei jaučių traukiami vežimai. 

— Seras Raimanas nenori, kad jo vyrai nuobodžiautų, tad parūpina jiems 
kekšių, leidžia rengti gaidžių peštynes ir šunimis pjudyti šerną, - prabilo 

seras Daivenas. - Jis čia atsigabeno sumautą dainiųy. Nepatikėsi, bet mūsų 
teta iš Lanisporto atsivežė Vatą Baltadantį, tad ir Raimanui būtinai prireikė 
dainiaus. Kaip manai, pusbroli, ar negalėtume tiesiog užtvenkti upės ir visų 
jų paskandinti? 

"Džeimis atkreipė dėmesį į apsauginio pylimo viršuje, tarp dantytų sienų, 
vaikštančius lankininkus. Jiems virš galvų plevėsavo Tulių giminės vėlia- 
vos - įžūlus sidabrašonis upėtakis raudonos ir mėlynos juostos fone. Bet ant 
aukščiausio bokšto buvo iškelta kita vėliava: ilga ir balta, ant kurios buvo 
išsiuvinėtas Starkų didvilkis. 

— Kai pirmą kartą išvydau Riveraną, buvau geltonsnapis ginklanešys, - 
tarė Džeimis pusbroliui. - Senasis Samneris Kreikholas pasiuntė mane per- 
duoti žinios, kurios, anot jo, negalėjo patikėti varnui. Kol sugalvojo atsa- 
kymą, lordas Hosteris laikė mane pilyje dvi savaites ir kiekvieną kartą, kai 
valgydavome, sodindavo greta savo dukters Lisos. 

— Tad nėra ko stebėtis, kad nutarei apsivilkti baltus drabužius. Tavimi 
dėtas, būčiau padaręs tą patį. 

- Ak, sėdėti šalia Lisos toli gražu nebuvo baisiausias dalykas. 

Tiesą sakant, ji buvo graži mergina: švelni, su duobutėmis skruostuose, 
ilgais kaštoniniais plaukais. Bet drovi. Labiau linkusi tylėti kaip žuvis, o ne 
prapliupti juoku, be to, jai trūko ugningo Sersėjos būdo. Vyresnioji jos sesuo 
atrodė įdomesnė, bet Ketlina jau buvo pažadėta kažkokiam šiauriečiui vai- 
kinui, Vinterfelo įpėdiniui... Šiaip ar taip, tuomet dar visiškai jauno Džeimio 
merginos nedomino taip, kaip garsusis Hosterio brolis, pelnęs šlovę, kai prie 
Brastos Akmenų įveikė Devyngrašį karalių. Prie stalo Džeimis į vargšę Lisą 
visai nekreipė dėmesio, bet primygtinai prašė Brindeno Tulio papasakoti 
apie Melisą Žiaurųjį ir Eboną Princą. Tada seras Brindenas buvo jaunesnis 
nei aš dabar, - prisiminė Džeimis, - o aš buvau jaunesnis už Peką. 

Artimiausia brasta per Raudonąją Šaką buvo aukščiau pilies. Norėda- 
mi pasiekti sero Daiveno stovyklą, jie turėjo kirsti Emono Frėjaus užsiimtas 
valdas, prajoti palapines upių lordų, prisiekusių ištikimybę ir vėl priimtų į 
karaliaus globą. Džeimiui nepraslydo pro akis Laičesterio ir Venso, Ruto ir 
Gudbruko vėliavos, Smolfordų giminės gilės ir Paiperių šokanti mergelė, 
bet stabtelėti jį privertė tai, kad kai kurių vėliavų čia nebuvo. Niekur nebu- 
vo matyti nei sidabrinio Molisterių erelio, nei raudono Brakenų žirgo, nei 
Rigerių gluosnio, nei Peidžų susivijusių gyvačių. Nors visi jie buvo iš nau- 
jo prisiekę ištikimybę Geležiniam sostui, nė vienas neatvyko ir neprisidėjo 
prie apsiausties. Džeimis žinojo, kad Brakenai kariauja su Blekvudais, tad 
turi pasiteisinimą, bet visi kiti... 

Naujieji mūsų draugai - visai ne draugai. Jie ištikimi tik tol, kol nerei- 
kia rizikuoti savo kailiu. Riveraną reikėjo paimti, ir kuo greičiau, tuo geriau. 
Kuo ilgiau apsiaustis tęsis, tuo daugiau pasitikėjimo įgaus kiti neklusnieji, 
tokie kaip Titas Blekvudas. 

Prie brastos seras Kenosas iš Keiso papūtė Heroko ragą. Šis garsas turėtų 
paraginti Juodąją Žuvį užsilipti ant apsauginio pylimo. Seras Hugas ir seras 
Dermotas pirma Džeimio persikėlė per upę, taškydami drumstą, raudonai 
rudą vandenį, iškėlę vėjyje plazdančias vėliavas - baltą karaliaus sargybos ir 
Tomeno su liūtu ir elniu. Visa kolona neatsilikdama traukė paskui juos. 

Lanisterių stovykloje pokšėjo mediniai kūjai, mat buvo statomas naujas 
apgulties bokštas. Du kiti bokštai stovėjo baigti, pusiau apkalti žalia arklio 
oda. Tarp jų dunksojo taranas ant ratų: medžio kamienas ugnyje grūdintu 
galu, pakabintas ant grandinių po mediniu stogu. Rodos, mano pusbrolis ne- 
sėdėjo rankų sudėjęs. 

- Milorde, - paklausė Pekas, - kur nori pastatyti savo palapinę? 

— Ten, ant tos aukštumėlės, - mostelėjo jis auksine ranka, nors ta vieta 
palapinei nelabai tiko. - Maisto atsargas ir pašarą sukrauk ten, žirgus su- 
statyk čia. Pasinaudosime tomis išvietėmis, kurias pusbrolis taip maloniai 
mums iškasė. Sere Adamai, patikrink mūsų stovyklos ribas ir pasižvalgyk 
silpnų vietų. 

Džeimis nesitikėjo būti puolamas, bet... juk puolimo nelaukė ir Kužde- 
sių miške. 

— Ar sukviesti žebenkštis į karo tarybą? - paklausė Daivenas. 

- Ne, pirma noriu pasikalbėti su Juodąja Žuvimi, - Džeimis mostu pasi- 
kvietė Bebarzdį Džoną Betlėjų. - Išskleisk taikos vėliavą ir perduok šią žinią 
esantiems pilyje. Pasakyk serui Brindenui Tuliui, kad rytoj auštant noriu su 
juo pasišnekėti. Atjosiu iki griovio krašto ir susitiksiu su juo ant jo pakelia- 
mojo tilto. 

Pekas, rodos, ėmė nerimauti. 

— Milorde, jų šauliai gali... 

- Jie nešaudys. - Džeimis nulipo nuo žirgo. - Pastatykite palapinę ir iš- 
kelkite mano vėliavas. 

Tada ir pamatysime, kas atbėgs ir ar greitai. 

Ilgai laukti neteko. Pija krapštėsi prie gorės, mėgindama vėl įkurti an- 
glis. Pekas atėjo jai padėti. Pastaruoju metu Džeimis dažnai eidavo miegoti 
girdėdamas tuos jaunuolius besidulkinant palapinės kampe. Garetui rišant 
Džeimio antblauzdžių raištelius, staiga prasiskyrė palapinės atvartai. 

- Štai kur tu? Pagaliau! - sududeno jo teta. Ji kūnu užstojo visą angą, 
o jai už nugaros stypsojo jos vyras Frėjus ir žvilgčiojo žmonai per petį. 
Pats laikas. Negi neapkabinsi senos storos tetos? Ji ištiesė rankas ir nepaliko 
Džeimiui kitos išeities, tik suspausti ją glėbyje. 

Jaunystėje Džena Lanister buvo daili moteris, bet ir tais laikais vos tilpda- 
vo į korsetą. O dabar jos figūra pasidarė kvadratinė. Jos veidas buvo platus, 
oda glotni, kaklas panašus į storą rausvą koloną, krūtys didžiulės. Ji buvo 
tokia apkūni, jog kūno mase du kartus lenkė savo vyrą. Džeimis klusniai 
apkabino tetą ir laukė, kol ji gnybtelės jam ausį. Kiek Džeimis prisiminė, 


482 GEORGE R. R. MARTIN 


teta Džena jam visuomet gnybtelėdavo ausį, bet šiandien susilaikė. Užtat 
apibėrė sūnėnui skruostus drėgnais bučiniais. 

— Užjaučiu dėl netekties. 

— Turiu naują ranką, išlietą iš aukso. - Džeimis parodė ją tetai. 

“- Labai graži. Gal jie tau ir auksinį tėvą nukaldins? - priekaištingai pa- 
klausė ledi Džena. - Kai kalbėjau apie netektį, turėjau galvoje Taiviną. 

— Toks žmogus kaip Taivinas Lanisteris gimsta kartą per tūkstantį 
metų, - pareiškė Dženos vyras. 

Emonas Frėjus buvo nervingas žmogus drebančiomis rankomis. Gal jis 
ir būtų svėręs dešimt stonų, bet... tik šlapias ir apsivilkęs šarvinius marš- 
kinius. Jis buvo tikras išstypėlis, beveik besmakris, be to, šį trūkumą dar 
labiau paryškino gerokai išsišovęs Adomo obuolys. Pusės plaukų jis neteko 
dar nesulaukęs trisdešimties. Dabar Emonui buvo šešiasdešimt metų ir ant 
galvos beliko vos kelios žilos sruogelės. 

— Pastaruoju metu mus pasiekia keistos kalbos, - tarė ledi Džena, kai 
Pijai ir ginklanešiams Džeimis liepė išeiti iš palapinės. - Jau nežinau, nė kuo 
tikėti. Ar gali būti, kad Taiviną nužudė Tirionas? Ar tai tik dar vienas tavo 
sesers skleidžiamas šmeižtas? 

— Rodos, tai tiesa. 

Auksinės plaštakos svoris ėmė Džeimį varginti. Jis patampė raištelius ir 
atlaisvino ją nuo riešo. 

— Kad sūnus pakeltų ranką prieš tėvą... - tarė seras Emonas. - Siaubinga. 
Vesterose prasidėjo liūdnos dienos. Dabar, kai lordo Taivino nebėra, baimi- 
nuosi dėl visų mūsų saugumo. 

— Tu dėl visų baiminaisi ir tuomet, kai jis buvo gyvas. - Džena klestelėjo 
nemenką savo pasturgalį ant sulankstomos kareiviškos kėdės, kuri nuo jos 
svorio grėsmingai girgžtelėjo. - Sūnėne, papasakok apie mūsų sūnų Kleosą 
ir apie jo mirties aplinkybes. 

Džeimis atnarpliojo paskutinį raištelį ir nusiėmė auksinę plaštaką. 

— Mus užklupo bastūnai. Seras Kleosas juos nuvijo, bet tai kainavo jam 
gyvybę. - Meluoti nebuvo sunku; Džeimis matė, kad šie žodžiai medumi 
tepa tėvams širdį. 

- Sūnui drąsos netrūko, visada taip sakiau. Jis iš prigimties buvo narsus. 

Serui Emonui kalbant, jam tarp lūpų pasirodė putotos, rauzganos seilės, 
nudažytos rūgštlapių, kuriuos jis taip mėgo kramtyti. 

- Jo palaikai turi būti palaidoti po Uola, Didvyrių menėje, - pareiškė 
ledi Džena. - Kur ilsisi jo palaikai? 

Niekur. Kruvinieji Juokdariai jį išrengė nuogai, o kūną paliko maitlesių 
varnų malonei. 

— Prie upokšnio, - vėl pamelavo Džeimis. - Kai šis karas baigsis, rasiu jo 
palaikus ir pargabensiu namo. 

Kaulai yra kaulai; šiais laikais rasti kaulų lengviausia. 

- Šis karas... - lordas Emonas krenkštelėjo, o jo Adomo obuolys pakilo 
ir vėl nusileido. - Turbūt jau matei apsiausties mechanizmus. Taranus, svai- 
dykles, bokštus. Nieko iš to nebus, Džeimi. Daivenas ketina pramušti mano 
sienas ir sutrupinti mano vartus. Jis kalba apie liepsnojantį degutą ir nori 
padegti pilį. Mano pilį. - Jis kyštelėjo ranką į rankovę, ištraukė pergamento 
ritinėlį ir pakišo jį Džeimiui. - Turiu įsakymą. Pasirašytą karaliaus Tomeno. 
Matai, štai karaliaus antspaudas - elnias ir liūtas. Esu teisėtas Riverano lor- 
das ir nenoriu, kad pilis virstų rūkstančių griuvėsių krūva. 

- Ak, pasiimk tą kvailą raštą, - subarė jį žmona. - Kol už Riverano pilies 
sienų tūno Juodoji Žuvis, tas raštas nieko nereiškia, galime nusišluostyti juo 
užpakalį. - Nors jau penkiasdešimt metų buvo ištekėjusi už Frėjaus, ledi 
Dženos gyslomis vis tiek tekėjo Lanisterių kraujas. Ji buvo ir liko tikra Lanis- 
ter. - Džeimis atgaus tau tą pilį. 

— Žinoma, - linktelėjo lordas Emonas. - Sere Džeimi, kaip matai, tavo 
lordas tėvas visiškai manimi pasitikėjo. Naujiesiems savo vasalams būsiu 
griežtas, bet teisingas. Blekvudas ir Brakenas, Džeisonas Molisteris, Vensas 
ir Paiperis — visi jie savo kailiu patirs, kad turi siuzereną, Emoną Frėjų. Ir 
mano tėvas taip pat tai pajus. Jis Perkėlos lordas, bet aš - Riverano lordas. 
Tiesa, sūnus privalo paklusti tėvui, bet vėliavininko pareiga paklusti savo 
siuzerenui. 

O dievai... 

- Tu nesi jo siuzerenas, sere. Perskaityk dokumentą, kurį turi. Tau ati- 
duodamas Riveranas su aplinkinėmis žemėmis ir iš jų gaunamomis paja- 
momis, bet ne daugiau. Vyriausiasis Trišakio lordas yra Petiras Beilišas. Ri- 
veranas paklūsta Harenholo valdžiai. 

Tai lordui Emonui nepatiko. 

- Iš Harenholo pilies belikę griuvėsiai, ten vaidenasi, be to, ta pilis pra- 
keikta, - paprieštaravo jis. - O Beilišas... tas vyras moka tik monetas skai- 
čiuoti, jis netikras lordas, jis žemos kilmės... 

- Jei tu nepatenkintas esama padėtimi, keliauk į Karaliaus Uostą ir aiš- 
kinkis su mano mieląja seserimi. 

Džeimis neabejojo, kad Sersėja suės Emoną Frėjų be duonos, be druskos 
ir jo kaulais išsikrapštys tarpdančius. Na, nebent būtų užsiėmusi ir dulkintų- 
si su Osmundu Ketlbleku. 

Ledi Džena prunkštelėjo. 

— Neverta gaišinti jos malonybės dėl tokių kvailysčių. Emai, kodėl tau 
neišėjus į lauką pakvėpuoti grynu oru? 

— Grynu oru? | 

— Arba, jei tau labiau patinka, gerai išsimyžti? Mudviem su sūnėnu rei- 
kia aptarti šeimos reikalus. 

Lordas Emonas nukaito. 

- Taip, palapinėje labai šilta. Palauksiu tavęs lauke, miledi. Sere... 

Jo šviesybė lordas susivyniojo savo pergamentą, nerangiai nusilenkė 
Džeimiui ir neskubėdamas išėjo iš palapinės. 

Sunku buvo nejausti paniekos Emonui Frėjui. Kasterlių Uoloje jis pasi- 
rodė eidamas keturioliktus metus ir vedė du kartus jaunesnę liūtę. Tirionas 
sakydavo, kad lordas Taivinas vestuvių proga Emonui padovanojo jautrų 
skrandį. Džena prie šio negalavimo taip pat nemažai prisidėjo. Džeimis pri- 
siminė ne vieną puotą, kurioje Emonas niūriai baksnojo šakute savo mais- 
tą, o tuo metu jo žmona keitėsi nešvankiais sąmojais su kuriuo nors namų 
riteriu, pasodintu jai iš kairės, ir jų pokalbius nuolat pertraukdavo garsūs 
juoko pliūpsniai. Tiesa, ji pagimdė Frėjui keturis sūnus. Bent jau sakė, kad 
tie vaikai jo. Kasterlių Uoloje niekas nedrįso tvirtinti, kad yra kitaip, o juo 
labiau seras Emonas. 

Vos tik jis išėjo, jo ledi žmona užvertė akis į palapinės lubas. 

— Mano lordas ir šeimininkas... Ir ką tavo tėvas sau galvojo skirdamas jį 
Riverano lordu? 

— Manau, jis galvojo apie tavo sūnus. 

- Ir aš apie juos galvoju. Emas bus netikęs lordas. Tajus turėtų būti geres- 
nis, jei tik jam pakaks nuovokos mokytis iš manęs, o ne iš tėvo. - Ji apsidairė 
po palapinę. - Turi vyno? 

Džeimis rado siaurakaklį ąsotį ir kaire ranka pripylė jai taurę. 

— Kodėl tu čia, miledi? Kol baigsis karas, tau reikėjo likti Kasterlių Uo- 
loje. 

- Išgirdęs, kad tapo lordu, Emas iš karto nusprendė vykti ir reikalauti 
sau priklausančios rezidencijos. - Ledi Džena išgėrė vyną ir rankove nu- 
sišluostė lūpas. - Tavo tėvas būtų pasielgęs išmintingiau, jei būtų atidavęs 
mums Darį. Tikriausiai prisimeni, jog Kleosas buvo vedęs vieną iš artojo 
dukterų? Gedinti našlė dabar siunta, kad jos sūnūs nepaveldės savo lordo 
tėvo žemių. Eimė iš Sargo Namelio su Darių gimine susijusi tik iš motinos 
pusės. Mano marti Džeinė yra jos teta ir tikra ledi Marijos sesuo. 

- Jaunesnioji sesuo, - priminė jai Džeimis. - O Tajui atiteks Riveranas — 
daug stambesnis grobis nei Daris. 

— Užnuodytas grobis. Darių giminės vyriškoji linija yra išnykusi, o Tu- 
lių - ne. Tas avigalvis seras Raimanas vis neria Edmurui ant kaklo virvę, bet 
jo nepakars. Roslinos pilve auga upėtakis. Mano vaikaičiai Riverane nebus 
saugūs tol, kol bus gyvas bent vienas Tulių įpėdinis. 

Džeimiui dingtelėjo, kad teta neklysta. 

- Bet jei Roslina pagimdys mergaitę... 

— „tai ji gali ištekėti už Tajaus. Žinoma, su sąlyga, kad lordas Valderis 
šiai santuokai pritars. Taip, aš apie tai jau galvojau. Tačiau gali gimti ir ber- 
niukas, o tada per tą jo pimpaliuką viskas susijauks. O jei po šios apsiausties 
seras Brindenas liks gyvas, jis gali pareikšti teises į Riveraną savo arba... jau- 
nojo Roberto Arino vardu. 

Mažąjį Robertą Džeimis prisiminė Karaliaus Uoste matęs ketverių metų 
ir vis dar tebečiulpiantį motinos krūtį. 

- Arinas negyvens taip ilgai, kad susilauktų palikuonių. Be to, kam Liz- 
do lordui tas Riveranas? 

- O kam žmogui, turinčiam puodą aukso, reikia dar vieno? Žmonės go- 
dūs. Taivinui reikėjo Riveraną atiduoti Kevanui, o Darį - Emui. Taip jam 
būčiau ir pasakius, jei būtų pasivarginęs paklausti mano patarimo, tik... argi 
tavo tėvas tardavosi su kuo nors, išskyrus Kevaną? — Ji sunkiai atsiduso. — 
Bet nemanyk, aš nekaltinu Kevano dėl to, kad savo sūnui nori saugesnės 
vietos. Per daug gerai jį pažįstu. 

— Rodos, Kevano ir Lanselio norai nesutampa. - Ir Džeimis papasakojo 
apie Lanselio sprendimą atleisti žmoną, atsisakyti žemių, lordo titulo ir eiti 
kautis už Šventąjį Tikėjimą. - Jei vis dar nori Dario, parašyk Sersėjai ir iš- 
dėstyk savo argumentus. 

Ledi Džena atsainiai mostelėjo taure. 

— Ne, tas žirgas jau išjojo iš kiemo. Emas įsikalė į savo smailią galvą, kad 
valdys upių kraštus. O dėl Lanselio... Manau, seniai galėjome tai numatyti. 
Šiaip ar taip, gyvenimas ginant aukštąjį septoną ne taip labai skiriasi nuo 
gyvenimo ginant karalių. Tik bijau, kad Kevanas įtūš. Supyks, kaip kadaise 
supyko Taivinas, sužinojęs, kad nusprendei stoti į karaliaus sargybą. Keva- 
nas bent jau turi kitą įpėdinį, Martiną. Gali apvesdinti jį su Eime iš Sargo 
Namelio vietoj Lanselio. Tesaugo mus visus Septynetas... - Džeimio teta vėl 
atsiduso. - Beje, jei jau paminėjau Septynetą... Kodėl Sersėja leido Tikėji- 
mui vėl ginkluotis? 

Džeimis gūžtelėjo. 

— Neabejoju, kad ji turi savų priežasčių. 

- Priežasčių? - Ledi Džena įžūliai suraukė nosį. - Geriau tos priežas- 
tys būtų rimtos. Kalavijai ir Žvaigždės apsunkino gyvenimą net Targarie- 
nams. Net Užkariautojas atsargiai elgėsi su Tikėjimu, kad tik jie nestotų į 
priešų pusę. O kai mirus Eigonui lordai sukilo prieš jo sūnus, abu ordinai 
atsidūrė to sukilimo sumaišties sūkuryje. Juos palaikė dievobaimingi lor- 
dai ir didžioji dalis prastuomenės. Pagaliau karalius Meigoras paskelbė už 
jų galvas mokėsiąs atlygį. Jei gerai prisimenu istoriją, jis mokėjo drakoną 
už neklusnaus Karžygio Sūnų ordino riterio ir sidabrinį elnią už Vargšų 
Bičiulio galvą. Tūkstančiai jų buvo nužudyti, bet ne mažiau vis dar klajojo 
po karalystę nepaklusdami niekieno valdžiai, kol Geležinis sostas nenu- 
žudė Meigoro, o karalius Džaheiris nesutiko atleisti visiems, kurie savo 
noru sudės ginklus. i 

— Beveik visą šią istoriją buvau pamiršęs, - pripažino Džeimis. 

— Ne tik tu, bet ir tavo sesuo. - Ji vėl gurkštelėjo vyno. - Ar tiesa, kad 
pašarvotas Taivinas šypsojosi? 

— Karsto neštuvuose jo kūnas švinko. Dėl to lūpos persikreipė... 


486 GEORGE R. R. MARTIN 


- Šit kaip? - Rodos, toks paaiškinimas Dženą nuliūdino. - Žmonės sako, 
kad Taivinas per visą gyvenimą šypsojosi du kartus: kai vedė tavo motiną 
ir kai Eiris paskyrė jį savo ranka. Kai atvykęs Tarbekas Holas užsipuolė ledi 
Eliną, tą kalę intrigantę, anot Taigo, tada Taivinas irgi šypsojosi. Ir dar šyp- 
sojosi, kai gimei tu, Džeimi, savo akimis mačiau. Tu ir Sersėja, rausvučiai ir 
dailučiai, panašūs kaip du vandens lašai... išskyrus, žinoma, tarpkojus. Koks 
tu buvai rėksnys! 

- Girdėjai mudu riaumojančius, - tarė Džeimis ir plačiai nusišypsojo. — 
Dar pasakyk, kaip jam patikdavo juoktis. 

— Ne. Juokas keldavo Taivinui įtarimą. Jis buvo girdėjęs pernelyg daug 
žmonių, besijuokiančių iš tavo senelio. - Ji suraukė antakius. - Patikėk, ši 
juokinga Riverano apsiaustis nebūtų jo pralinksminusi. Dabar, kai jau atjo- 
jai, kaip ketini viską baigti? 

- Kviesiu Juodąją Žuvį derėtis. 

— Nieko iš to nebus. 

— Ketinu pasiūlyti jam geras sąlygas. 

— Sąlygas kelti galima tik tada, kai yra pasitikėjimas. Frėjai išžudė sve- 
čius po savo namų stogu, o tu... Neįsižeisk, mielasis, bet juk nužudei karalių, 
kurį buvai prisiekęs saugoti. 

- Nužudysiu ir Juodąją Žuvį, jei nepasiduos, - šiurkščiau, nei norėjo, at- 
rėžė Džeimis, bet jis nebuvo nusiteikęs dabar klausytis priekaištų dėl Eirio 
Targarieno. 

— Kaip? Liežuviu? - neslėpdama paniekos paklausė ledi Džena. - Gal aš 
ir sena, ir stora, bet mano galvoje - ne sūris, Džeimi. Ir Juodosios Žuvies 
galvoje - ne sūris. Tušti grasinimai jo neįbaugins. 

— Ką man patartum* 

Ledi Džena išraiškingai gūžtelėjo. 

- Emas trokšta, kad Edmurui būtų nukirsta galva. Šį kartą, manau, jis 
teisus. Seras Raimanas suruošė čia tokį cirką, kad mes tapome pajuokos 
objektu. Turime parodyti serui Brindenui, kad mūsų grasinimai nėra tušti. 

— Pakorus Edmurą sero Brindeno ryžtas gali dar padidėti. 

- Ryžto Brindenui Juodajai Žuviai ir taip niekuomet netrūko. Hosteris 
Tulis būtų galėjęs tai patvirtinti. - Ledi Džena baigė gerti vyną. - Ką gi, nie- 
kada nedrįsčiau mokyti tavęs, kaip kariauti. Žinau savo vietą... Ne taip, kaip 
tavo sesuo. Ar tiesa, kad Sersėja sudegino Raudonąją pilį? 

- Tik Rankos bokštą. | 

Džeimio teta užvertė akis. 

- Geriau būtų palikusi tą bokštą, o sudeginus savo ranką. Haris Sviftas? 
Jei kas to ir nusipelnė, tai būtent seras Haris. O Džailsas Rosbis, Septynete, 
pasigailėk mūsų... maniau, jis seniai miręs. Meriveteris... tikriausiai Žinai, 
kad tavo tėvas jo senelį vadindavo „Kikentoju“? Taivinas sakydavo, kad Me- 
riveteris buvo tinkamas tik vienam darbui: klausytis karaliaus sąmojų ir iš jų 

juoktis. Kiek pamenu, per tą kikenimą jo šviesybė paskui atsidūrė tremtyje. 
Sersėja tarybon įsodino kažkokį nesantuokinį prasčiokėlį, o į karaliaus sar- 
gybą įsuko suodiną katilą. Ji leidžia Tikėjimui ginkluotis, o bravosiečiams 
visame Vesterose laidyti gerkles ir reikalauti, kad grąžintume skolą. Nieko 
panašaus nebūtų nutikę, jei Sersėjai būtų pakakę sveiko proto ranka paskirti 
tavo dėdę Kevaną. 

- Seras Kevanas šių pareigų atsisakė. 

- Ir jis taip sakė. Bet nepaaiškino kodėl. Jis dar daug ko nepaaiškino. Ir 
nepaaiškins. - Ledi Džena nepatenkinta vyptelėjo. - Kevanas visada darė 
tai, kas jam buvo liepiama. Jis ne toks žmogus, kad numotų ranka į pareigą, 
nors ir kokia ji būtų. Jaučiu, jog čia kažkas ne taip... 

- Jis teisinosi esąs pavargęs. 

„Jis žino, - pasakė Sersėja, kai jiedu stovėjo prie tėvo palaikų. - Jis apie 
mudu žino.“ 

— Pavargęs? - Teta papūtė lūpas. - Manau, Kevanas turėjo teisę taip jaus- 
tis. Jam buvo tikrai sunku visą laiką gyventi Taivino šešėlyje. Visiems mano 
broliams buvo sunku. Taivino metamas šešėlis buvo ilgas ir tamsus, o kiek- 
vienas iš mano brolių kaip įmanydamas mėgino stiebtis į saulę. Taigetas no- 
rėjo palaikyti Taivino pusę, bet tavo tėvui negalėjo prilygti, todėl ilgainiui 
jis darėsi vis piktesnis. Gerionas gynėsi sąmojais. Geriau šaipytis iš žaidimo, 
nei lošti ir prakišti. O Kevanas labai anksti perprato susiklosčiusią padėtį, 
tad įsitaisė šalia tavo tėvo. 

— O tu? - tarė Džeimis. 

— Tas Žaidimas nebuvo skirtas merginoms. Buvau neįkainojama savo 
tėvo princesė... Ir Taivino taip pat, kol jo nenuvyliau. Mano brolis prie nusi- 
vylimo skonio taip ir nepriprato. - Ji atsistojo. - Pasakiau viską, ką norėjau, 
daugiau tavęs negaišinsiu. Daryk tai, ką būtų daręs Taivinas. 

- Artujį mylėjai? - nė pats nepajuto, kaip paklausė Džeimis. 

Teta keistai jį nužvelgė. 

— Kai Valderis Frėjus įkalbėjo mano lordą tėvą ištekinti mane už Emo, 
man tebuvo septyneri metai. Emas buvo antras jo sūnus, taigi net ne įpėdi- 
nis. Tėvas ir pats buvo trečias sūnus šeimoje, o jaunesni vaikai trokšta vy- 
resniųjų pripažinimo. Erėjus pajuto šią silpnybę, ir tėvas sutiko su siūlymu 
vien dėl to, kad norėjo įtikti Frėjui. Apie mano sužadėtuves buvo paskelbta 
puotoje, kurioje dalyvavo pusė Vesteroso. Elina Tarbek kvatojosi, o Rau- 
donasis Liūtas piktas išlėkė iš menės. Kiti sėdėjo kaip liežuvius prariję. Tik 
Taivinas drįso prieštarauti sužadėtuvėms. Dešimties metų berniukas. Tėvas 
išbalo kaip drobė, o Valderis Erėjus ėmė tirtėti. - Ji šyptelėjo. - Kaip galėjau 
po tokio poelgio jo nemylėti? Tai nereiškia, jog pritariau viskam, ką jis darė, 
arba kad man buvo maloni draugija to Žmogaus, koks jis ilgainiui tapo, bet... 
kiekvienai mažai mergaitei reikia stipraus brolio, kad ją gintų. Taivinas net 
mažas buvo stiprus. - Ledi Džena atsiduso. - Kas mus gins dabar? 

Džeimis pabučiavo tetą į abu skruostus. 

- Jis paliko sūnų. 

— O taip, paliko. Tiesą pasakius, to labiausiai ir bijau. 

Tai buvo keisti žodžiai. 

- Kodėl turėtum bijoti? 

- Džeimi, - tarė ledi Džena, švelniai timpčiodama jam ausį, - mielasis, 
pažįstu tave dar iš tų laikų, kai buvai kūdikis ir čiulpei Džoanos krūtį. Tu 
šypsaisi kaip Gerionas ir kauniesi kaip Taigas, be to, šį tą paveldėjai ir iš Ke- 
vano, kitaip nevilkėtum šio apsiausto, bet... tikras Taivino sūnus yra Tirio- 
nas, o ne tu. Kartą pasakiau tai tavo tėvui į akis ir jis pusę metų su manimi 
nesišnekėjo. Vyrai tokie baisūs kvailiai... Net tokie ypatingi, kokie gimsta 
kartą per tūkstantį metų. 


KANALŲ KATĖ 


i pabudo prieš saulėtekį mažame pastogės kambarėlyje, kuriame gyveno 

kartu su Brusko dukterimis. 

Katė kasryt nubusdavo pirmoji. Po antklodėmis drauge su Talėja ir Brė- 
ja visuomet būdavo šilta ir jauku. Ji girdėjo merginas tyliai alsuojant. Kai 
sujudėjusi atsisėdo ir ėmė apgraibomis ieškoti šlepečių, Brėja užsimiego- 
jusi kažką priekaištingai sumurmėjo ir apsivertė ant kito šono. Nuo pilkų 
akmeninių sienų skleidžiamo šalčio Katei pašiurpo oda. Tamsoje ji greitai 
apsirengė. Jai per galvą velkantis tuniką, Talėja atsimerkė ir paprašė: 

- Kate, būk gera, atnešk mano drabužius. 

Mergina buvo nerangi, smailiomis alkūnėmis, vien oda ir kaulai, ir nuo- 
lat skųsdavosi, kad jai šalta. 

Katė atnešė drabužius, ir Talėja įsirangė į juos po patalais. Tada jos drau- 
ge ištempė iš lovos stambią jos seserį, nors užsimiegojusi Brėja svaidėsi gra- 
sinimais. 

Kai visos trys kopėčiomis nulipo iš pastogės kambarėlio, Bruskas ir jo 
sūnūs jau sėdėjo laivelyje, besisupančiame siaurame kanale už namo. Kaip 
ir kiekvieną rytą, Bruskas šūktelėjo mergaitėms, kad pasiskubintų. Jo sūnūs 
padėjo Talėjai ir Brėjai įlipti į laivelį. Katė turėjo atrišti laivelį nuo polio, nu- 
mesti virvę Brėjai ir batu apauta koja stumtelėti jį nuo kranto. Brusko sūnūs 
užgulė kartis. Katė įsibėgėjusi liuoktelėjo per vis platėjantį tarpą, skiriantį 
krantą ir laivelio denį. 

Paskui jai ilgai nereikėjo nieko daryti, tik sėdėti ir žiovauti, kol Bruskas su 
sūnumis stūmėsi per skystančią priešaušrio tamsą, vingiuodami nedidukų 
kanalų labirintu. Diena, rodės, bus tokia, kokių retai pasitaiko: gaivi, giedra 
ir šviesi. Bravose oras būdavo trejopas: rūkas - blogai, lietus - dar blogiau, o 
lijundra - blogiausia. Tačiau kartais rytas išaušdavo rausvas ir žydras, o oras 
būdavo gaivus ir kvepėdavo jūra. Tokias dienas Katė mėgo labiausiai. 

Išplaukę į platų, tiesų vandens kelią, vadinamą Ilguoju kanalu, jie pa- 
suko į pietus, link žuvų turgaus. Katė sėdėjo sukryžiavusi kojas, kovodama 
su žiovuliu ir mėgindama prisiminti ją aplankiusio sapno smulkmenas. Sa- 
pnavav, kad vėl esu vilkė. Lengviausiai ji prisiminė kvapus: medžių ir žemės, 
savo gaujos brolių, arklio, elnio ir žmogaus; kiekvienas iš jų buvo vis kitoks, 
tik aštrus ir erzinantis baimės tvaikas visuomet toks pat. Pasitaikydavo nak- 
tų, kai sapnai apie vilkus būdavo tokie tikroviški, jog net pabudusi girdė- 
davo savo brolius kaukiant, o kartą Brėja sakė, jog Katė, blaškydamasi po 
antklodėmis, per miegus kažką murmėjo. Ji numojo ranka pamaniusi, kad 
tai viso labo paikas melas, kol Talėja neėmė antrinti seseriai. 

Neturėčiau sapnuoti vilky,tarė sau mergina. Dabar aš katė, o ne vilkė. Ka- 
nalų Katė. Sapnai apie vilkus priklausė Arijai iš Starkų giminės. Ir vis dėlto, 
kad ir kaip stengėsi, giliai širdyje atsikratyti Arijos jai nepavyko. Nesvarbu, 
ar miegodavo po šventykla, ar pastogės kambarėlyje su Brusko dukterimis, 
naktimis ją vis tiek persekiojo sapnai apie vilkus, ir ne tik apie juos. 

Sapnai apie vilkus buvo geri. Juose ji būdavo vikri ir stipri, vydavosi gro- 
bį, ojai ant kulnų lipdavo gaujos nariai. Katei nepatiko kitas sapnas, kuriame 
ji vaikščiojo ne keturiomis, o dviem kojomis. Ten ji ieškodavo motinos klu- 
pinėdama po dumblo, kraujo ir ugnies dykynę. Tame sapne visuomet lydavo, 
ji girdėdavo motiną klykiant, bet pabaisa šuns galva neleisdavo Katei skubėti 
jos gelbėti. Tame sapne ji nuolat verkdavo nelyginant maža įbauginta mer- 
gaitė. Katės neverkia, sakydavo ji sau, kaip ir vilkės. Tai tik paikas sapnas. 

Ilguoju kanalu Brusko laivelis praplaukė po pažaliavusiais variniais Tie- 
sos rūmų kupolais ir aukštais keturkampiais Presteinų ir Antarionų pilių 
bokštais, o tada nėrė po didžiulėmis pilkomis gėlo vandens upės arkomis 
ir pasiekė vadinamąjį Dumbliną Miestą, kurio pastatai buvo mažesni ir ne 
tokie įspūdingi. Vėliau kanalą užkimšdavo pramoginės valtelės ir baržos, 
bet priešaušrio prieblandoje jie sutiko vos porą laivų. Bruskui patikdavo 
atvykti į žuvų turgų Titanui dundant ir skelbiant saulėtekį. Tas garsas aidu 
nuvilnydavo per visą lagūną palengva silpdamas, bet vis tiek pažadindavo 
miegantį miestą. 

Kai Bruskas su sūnumis pririšo laivelį prieplaukoje, žuvų turguje jau bū- 
riavosi silkių pardavėjai ir menkėmis prekiaujančios moterys, austrių ir jūrų 
moliuskų gaudytojai, tarnai, virėjai, smulkių namų ūkių šeimininkės ir uos- 
te stovinčių laivų jūreiviai — visi jie rėksmingai derėjosi vieni su kitais ir ap- 
žiūrinėjo šio ryto laimikį. Bruskas ėjo nuo vieno laivo prie kito rinkdamasis 
kiautuotuosius vėžiagyvius ir kartkartėmis lazda barkštelėdamas į statinę ar 
pintinę. „Šitą, - sakydavo jis. - Taip. - Barkšt. - Šitą. - Barkšt. - Ne, ne tą. 
Šitą.“ - Barkšt. Jis nebuvo iš tų, kurie tuščiažodžiauja. Talėja sakydavo, kad 
tėvas žodžių šykštus kaip ir monetų. Austrės, jūrų moliuskai, krabai, midi- 
jos, kartais krevetės... Bruskas pirkdavo viską, jo sprendimas priklausė nuo 
to, kokia prekė tą dieną atrodydavo geriausia. Lazda barkštelėtas pintines ir 
statinaites jie turėdavo nunešti į laivą. Bruskui skaudėjo nugarą ir jis negalė- 
jo kelti nieko, sunkesnio už bokalą rusvo alaus. 

Kai jie atsišvartuodavo ir išplaukdavo namo, Katė visuomet dvokdavo 
sūrymu ir žuvimi. Prie to tvaiko ji taip priprato, kad jo beveik neužuosdavo. 
Ir dirbo noriai. Kai nuo kilnojimo įskausdavo raumenis arba nuo statinaitės 
svorio imdavo mausti nugarą, ji sakydavo sau, kad tai padeda jai sustiprėti. 

Kai visos statinės būdavo sukrautos, Bruskas pamodavo jiems grįžti ir jo 
sūnūs kartimis parstumdavo laivelį Ilguoju kanalu namo. Brėja ir Talėja sė- 
dėdavo pirmagalyje ir šnabždėdavosi. Katė žinojo, kad jos kalbasi apie Brė- 
jos vaikiną, - tą patį, su kuriuo tėvui užmigus ji lipdavo ant stogo susitikti. 

- Prieš grįždama pas mus, sužinok tris naujus dalykus, - išsiųsdamas į 
miestą liepė Katei malonusis vyras. 

Ir ji visada sužinodavo. Kartais tai tebūdavo trys nauji bravosiečių kalbos 
žodžiai; kartais ji perpasakodavo iš jūreivių išgirstas istorijas apie stebuklus, 
kurie įvyko plačiame, šlapiame, už Bravoso salų plytinčiame pasaulyje, apie 
karus, rupūžių lietus ir išsiritusius drakonus. Kartais Katė išmokdavo tris 
naujus pokštus, tris naujas mįsles arba tris vieno ar kito amato gudrybes. 
O kartais ji sužinodavo kokią nors paslaptį. 

Bravosas buvo miestas, kur paslaptys labai tiko, tai buvo rūkų, kaukių ir 
šnabždesių miestas. Mergaitė sužinojo, jog bene šimtą metų paslaptis buvo 
net ir tai, kad šio miesto esama, o kur jis yra, niekas nežinojo net tris šimtus 
metų. 

- Devyni laisvieji miestai yra buvusios Valyrijos sūnūs, - paaiškino jai 
malonusis vyras, - o Bravosas - iš namų pabėgęs pavainikis. Esame miš- 
rūnai, vergų, kekšių ir vagių palikuonys. Mūsų protėviai atkeliavo čia iš 
pusšimčio šalių ieškodami prieglobsčio nuo drakonų lordų, kurie juos pa- 
vertė vergais. Jie atsinešė ir pusšimtį dievų, bet vienas dievas visiems buvo 
bendras. 

— Daugiaveidis. 

- Ir daugiavardis, - pridūrė malonusis vyras. - Kohore jis vadinamas 
Juoduoju Ožiu, Ji Ti - Nakties Liūtu, Vesterose - Pašaliečiu. Anksčiau ar 
vėliau kiekvienas žmogus būna priverstas jam nusilenkti, nesvarbu, ar jis 
garbina Septynetą, ar Šviesos Valdovą, Mėnulio Motiną, Nuskendusį Dievą 
ar Didįjį Piemenį. Jam priklauso visa žmonija, kitaip... kur nors pasaulyje 
gyventų nemirtinga tauta. Ar esi girdėjusi apie tautą, kurios žmonės gyvena 
amžinai“ 

— Ne, - papurtė galvą ji. - Visi žmonės turi mirti. 

Juodojo mėnulio naktį Katei slapta grįžus į šventyklą, malonusis vyras 
visuomet jos laukdavo. 

— Ką naujo sužinojai nuo tos dienos, kai paskutinį kartą mus palikai? - 
visuomet paklausdavo jis. 

- Sužinojau, ką Aklasis Bekas deda į karštą padažą, kurio užpylęs par- 
duoda austres, - atsakydavo ji. - Žinau, kad „Mėlynojo žibinto“ mimai ke- 
tina suvaidinti spektaklį „Sielvartaujantis lordas“, o „Laivo“ mimai nori at- 
sakyti jiems vaidinimu „Septyni girti irklininkai“. Žinau, kad prekiautojas 
senomis knygomis Lotas Lornelis nakvoja pirklių kapitono Moredo Prestei- 
no namuose, kai tik garbusis pirklių kapitonas išvyksta į kelionę, ir aiags 
iš tų namų, kai tik „Pikčiurna“ parplaukia. 

— Tokius dalykus naudinga žinoti. O kas tu esi? 

— Niekas. 

— Meluoji. Tu Kanalų Katė, gerai tave pažįstu. Eik ir pamiegok, vaikeli. 
Rytoj tavęs laukia tarnyba. 

- Visi žmonės turi tarnauti. 

Ir ji tarnavo, tarnavo tris dienas iš trisdešimties. Per juodąjį mėnulį ji 
buvo niekas, Daugiaveidžio dievo tarnaitė, vilkinti juodą baltą drabužį. Ša- 
lia maloniojo vyro ji žingsniuodavo per kvapnią tamsą, nešdama geležinį 
žibintą. Ji prausė mirusiųjų kūnus, tikrindavo jų drabužius ir skaičiuodavo 
jų monetas. Būdavo dienų, kai ji ir vėl padėdavo Umai gaminti valgį, kapo- 
davo didelius baltus grybus ir darinėdavo žuvį. Bet tik per juodąjį mėnulį. 
Visas kitas dienas ji buvo našlaitė, avinti gerokai nudėvėtais ir jai per di- 
deliais auliniais batais, vilkinti rudą apsiaustą nuspurusiais kraštais, vingu- 
riuojanti karutį per Skudurininko uostą ir šūkaujanti: „Midijos, širdutės ir 
jūrų moliuskai!“ 

Ji žinojo, kad šiąnakt bus juodasis mėnulis; jau vakar vakare buvo matyti 
tik plonytis kraštelis. „Ką naujo sužinojai nuo tos dienos, kai paskutinį kartą 
mus palikai?“ - vos ją pamatęs, paklaus malonusis vyras. „Žinau, kad Brus- 
ko duktė Brėja, tėvui užmigus, ant stogo susitinka su vaikinu, - atsakys ji. - 
Talėja sako, kad Brėja leidžiasi jo liečiama, nors jis viso labo stogų žiurkė, o 
visos stogų žiurkės tikriausiai yra vagys.“ Tačiau tai buvo tik vienas dalykas. 
Katei reikėjo dar dviejų naujienų. Bet ji visai nesijaudino. Vaikštinėdama 
prie laivų visada ką nors sužinosi. 

Jiems grįžus namo, Katė padėjo Brusko sūnums iškrauti laivelį. Bruskas 
ir jo dukterys padalijo nupirktus vėžiagyvius į tris karučius ir gražiai juos 
išdėliojo per kelis sluoksnius paklotų dumblių pataluose. 

„- Kol visko neparduosite, negrįžkite, - kaip ir kiekvieną rytą pasakė 
Bruskas mergaitėms ir šios nudardino karučius šūkaudamos ir girdamos 
savo prekę. 

Brėja stumdavo karutį į Raudonąjį uostą pardavinėti savo gėrybių jūrei- 
viams, kurių laivai buvo prisišvartavę tenai. Talėja mėgino laimę gatvelė- 
se aplink Mėnulio tvenkinį arba pardavinėdavo vėžiagyvius prie šventyklų 
Dievų saloje. O Katė, kaip ir visas kitas devynias dienas iš dešimties, traukė 
į Skudurininko uostą. 

Raudonuoju uostu buvo leidžiama naudotis tik bravosiečiams iš Nu- 
skendusio Miesto ir Jūrų lordo rūmų; laivams iš gretimų miestų ir viso pla- 
čiojo pasaulio teko plaukti į Skudurininko uostą - gerokai skurdesnį, au- 
dringesnį ir nešvaresnį už Raudonąjį. Be to, čia buvo ir daug triukšmingiau, 
nes jo prieplaukose ir gatvelėse grūdosi jūreiviai ir pirkliai iš pusšimčio ša- 
lių, maišydamiesi su tais, kurie jiems tarnavo ir kurie iš jų gyveno. Tai buvo 
mėgstamiausia Katės vieta visame Bravose. Jai patiko klegesys ir keisti kva- 
pai, patiko matyti, kokie laivai su vakarinio potvynio banga įplaukė į uostą, 
o kokie jį paliko. Ji mėgo ir jūreivius: smarkuolius tirošius storais balsais ir 
dažytomis žandenomis; šviesiaplaukius lysiečius, visuomet įkyriai prašan- 
čius nuleisti kainą; žemaūgius ir drūtus, plaukuotus jūreivius iš Ibeno uosto, 
dusliai niurnančius ir besiplūstančius. Bet labiausiai Katei patiko atvykėliai 

iš Vasaros salų glotnia ir tamsia kaip tikmedis kūno oda. Jie vilkėjo plunks- 
nuotus raudonus, žalius ir geltonus apsiaustus, o aukšti į gulbes panašių jų 
laivų stiebai ir baltos burės atrodė nuostabiai. 

Kartais čia užsukdavo ir vesterosiečių: irklininkų ir jūreivių, tarnaujan- 
čių karakuose iš Senmiesčio, prekybinėse galerose iš Prieblandos Slėnio, 
Karaliaus Uosto, Kirų miesto ir pilvotuose, vyną gabenančiuose koguose iš 
Arboro. Katė žinojo, kaip bravosiečių kalba vadinamos midijos, vėžiagyviai 
ir jūrų moliuskai, bet eidama per Skudurininko uostą ji šūkavo savo prekes 
vadindama taip, kaip įprasta prekeiviams, ypatinga prieplaukų, krantinių, 
jūreivių smuklių šnekta, kurią sudarė šiurkštus keliolikos kalbų žodžių ir 
frazių kratinys, papildomas rankų mostais ir - dažniausiai įžeidžiamais - 
gestais. Juos Katė mėgo labiausiai. Kiekvienam prie jos įkyriai pristojusiam 
vyrui ji suraičiusi atkišdavo špygą ir išvadindavo „asilo myžle“ arba „kupra- 
nugarės pinda“. 

- Gal ir nesu mačiusi kupranugarės, - sakydavo ji tiems vyrams, - bet 
jos pindą lengvai pažįstu iš kvapo. 

Kartais tokie žodžiai kurį nors iš vyrų supykdydavo, bet tokiems atve- 
jams Katė turėjo pasiruošusi peilį siaurais ašmenimis. Ji rūpinosi, kad peilis 
visuomet būtų pagaląstas, ir mokėjo juo naudotis. To vieną popietę, „Lai- 
mingajame uoste“ laukdamas, kol atsilaisvins Lana, ją išmokė Raudonasis 
Rogas. Jis Katei parodė, kaip paslėpti peilį rankovėje, kaip prireikus greit iš- 
sitraukti ir kaip perpjauti piniginę taip vikriai ir švariai, kad monetos ding- 
tų greičiau, nei savininkas jų pasiges. Net malonusis vyras sutiko, kad tai 

Prieplaukose Katė susirado ir draugų: nešikų ir aktorių, virvininkų ir 
burių lopytojų, smuklininkų, aludarių, kepėjų, elgetų ir kekšių. Jie pirkdavo 
iš Katės jūrų moliuskus ir kiautuotus vėžiagyvius, pasakodavo jai tiesą apie 
Bravosą ir meluodavo kalbėdami apie savo gyvenimą, o kai Katė mėgindavo 
prabilti bravosietiškai, juokdavosi iš jos kalbos. Bet ji į tai nekreipė dėmesio. 
Užuot pykusi, Katė visiems jiems parodydavo špygą ir išvadindavo kupra- 
nugarės pindomis, o įžeistieji garsiai kvatodavosi. Giloras Dotaras išmokė 
Katę nešvankių dainų, o jo brolis Gilenas pasakė, kur geriausiai kimba un- 
guriai. Mimai iš „Laivo“ parodė jai, kaip stovi didvyris, ir išmokė ištrau- 
kų iš „Roino dainos“, „Dviejų Užkariautojo žmonų“ ir „Smarkuolės pirklio 
ponios“. Plunksna vadinamas smulkutis vyras liūdnomis akimis, kurdavęs 
visas nešvankias „Laive“ vaidinamas pjeses, pasisiūlė Katę išmokysiąs, kaip 
bučiuojasi moteris, bet Taganaras užvožė jam menke ir mokslai baigėsi. 
Pokštininkas Kosomas pamokė ją rankų miklumo. Jis prarydavo peles, o 
tada išsitraukdavo jas iš ausų. 

- Tai - magija, - sakydavo jis. 

— Ne magija, - atšaudavo Katė. - Pelė visą laiką buvo tavo rankovėje. 
Mačiau, kaip ji kruta. 

„Austrės, jūrų moliuskai ir širdutės“ - tai buvo stebuklingi Katės žo- 
džiai, tad, juos ištarusi, ji gebėdavo prasmukti beveik visur. Ji buvo laivuose 
iš Lyso, Senmiesčio bei Ibeno uosto ir pardavinėdavo austres tiesiog ant de- 
nio. O būdavo dienų, kai stumdavo savo karutį pro įtakingiesiems priklau- 
sančius bokštus, siūlydama keptų jūrų moliuskų prie vartų stovintiems sar- 
gybiniams. Kartą, girdama savo prekes, ji garsiai šūktelėjo ant Tiesos rūmų 
laiptų, o kai kitas pardavėjas pamėgino ją nuvyti, Katė apvertė jo karutį ir 
austrės pažiro ant gatvės grindinio. Jūrų gėrybes iš jos pirkdavo muitininkai 
iš Muitų uosto bei irkluotojai iš Nuskendusio Miesto, kurio apsemtų kupo- 
lų ir bokštų viršūnės kyšojo iškilusios virš žalsvų lagūnos vandenų. Kartą, 
kai Brėja ėmė kraujuoti ir liko lovoje, Katė nustūmė jos karutį į Raudonąjį 
uostą pardavinėti krabų ir krevečių irklininkams iš pramoginės Jūrų lordo 
baržos, kurios denyje nuo pirmagalio iki paskuigalio buvo prisigrūdę besi- 
juokiančių žmonių. Kitomis dienomis ji palei gėlo vandens upę nusigauda- 
vo iki Mėnulio tvenkinio. Tada pardavinėdavo jūrų gėrybes pasipūtėliams 
bravosiečiams dryžuotais atlasiniais drabužiais ir raktininkams bei teismo 
valdininkams, vilkintiems dulsvus, rudus ir pilkus apsiaustus. Bet ji visuo- 
met grįždavo į Skudurininko uostą. 

„Austrės, jūrų moliuskai ir širdutės! - šūkavo mergaitė, stumdama ka- 
rutį per prieplauką. - Austrės, jūrų moliuskai ir širdutės!“ Priviliota jos 
šūksnių, paskui mergaitę ėmė pėdinti suskretusi, šviesiai ruda katė. Netru- 
kus prisidėjo dar viena - liūdna, pilka ir susivėlusi, vietoj uodegos teturinti 
strampą. Katės mėgdavo Katės skleidžiamą kvapą. Kartais saulei leidžiantis 
paskui ją sekdavo net keliolika kačių. Retsykiais mergaitė švystelėdavo joms 
austrę ir žiūrėdavo, kuri iš kačių paspruks pasičiupusi grobį. Ji atkreipė dė- 
mesį, kad stambūs katinai varžytuves laimi retai; grobis dažniausiai atitenka 
mažesniam ir vikresniam gyvūnui - liesam, alkanam ir ryžtingam. Tokiam 
kaip aš, sakydavo sau Katė. Jos numylėtinis buvo sudžiūvęs senas katinas 
iškąsta ausimi, jis priminė mergaitei katiną, kurį ji kitados vaikėsi aplink 
Raudonąją pilį. Nors ne, tai buvo kita mergaitė, o ne aš. 

„Katė atkreipė dėmesį, kad iš čia prisišvartavusių laivų šiandien du jau 
buvo išplaukę, bet atvyko penki nauji; nedidelis irklinis laivas, pavadintas 
„Begėdė beždžionėlė“; didžiulis ibeniečių banginių medžioklės laivas, nuo 
kurio trenkė degutu, krauju ir banginių taukais, du gerokai nukentėję ko- 
gai iš Pentoso ir siaura žalia galera iš senojo Volančio. Katė stabtelėjo prie 
kiekvieno trapo ir garsiais šūksniais pirma prekybininkams įprasta, paskui 
Vesteroso bendrąja kalba paskelbė parduodanti savo prekes. Vienas ibenie- 
čių įgulos narys nusikeikė taip garsiai, kad nubaidė visas kates, o vienas iš 
pentosiečių irklininkų paklausė, kiek kainuoja moliuskas jos tarpkojyje, bet 
prie kitų laivų Katei sekėsi geriau. Žaliosios galeros šturmanas prarijo kelias 
austres ir papasakojo, jog kapitoną nužudė Lyso piratai, užpuolę juos netoli 
Brastos Akmenų ir mėginę užgrobti laivą. 

- Tai to niekšo Sano darbas, tai buvo jis su „Senosios Motinos sūnumi“ 
ir savo didžiule „Valyriete“. Tik per plauką išnešėme sveiką kailį. 

„Begėdė beždžionėlė“, pasirodo, buvo atplaukusi iš Kirų miesto, o visą 
jos įgulą sudarė vyrai iš Vesteroso, kuriems buvo malonu su kuo nors pasi- 
kalbėti bendrąja kalba. Vienas iš jų paklausė, kaip čia atsitiko, kad mergaitė 
iš Karaliaus Uosto pardavinėja moliuskus ir midijas Bravoso prieplaukose, 
tad Katė papasakojo iš anksto sumanytą istoriją. 

— Užtruksime čia keturias dienas, - kreipėsi į ją kitas, - ir keturias ilgas 
naktis. Kur vyrams nueiti, kad galėtų šiek tiek pasilinksminti? 

— „Laive“ mimai ketina rodyti vaidinimą „Septyni girti irklininkai“, - 
atsakė jiems Katė, - „Taškuotame rūsyje“, prie Nuskendusio Miesto vartų, 
vyksta ungurių kovos. Arba, jei norite, galite traukti prie Mėnulio tvenki- 
nio, kur naktimis dvikovose kaunasi Bravoso peštukai. 

- Taip, pramogų netrūksta, - įsiterpė kitas jūreivis, - bet iš tiesų Votas 
teiravosi, kur rasti moterį? 

- Geriausios kekšės įsikūrusios „Laimingajame uoste“, ten, kur prišvar- 
tuotas mimų „Laivas“, - mostelėjo ji. Kitos prieplaukoje dirbančios kekšės 
buvo labai piktos ir ką tik iš jūros atplaukę jūreiviai nežinodavo, kurios. 
Svornė buvo pavojingiausia iš visų. Sklido kalbos, kad ji apiplėšė ir nužu- 
dė keliolika vyrų, o jų lavonus nuvilkusi įmetė į kanalą ir pašėrė ungurius. 
Girta Duktė blaivi būdavo visai miela, bet jei išgerdavo vyno, buvo geriau 
su ja nesusidėti. O Vėžininkė Džeinė iš tiesų buvo vyras. - Ieškokite Merės. 
Tikrasis jos vardas Meralina, bet visi ją vadina Mere. 

Kaskart, kai Katė stumdavo karutį pro viešnamį, Merė nupirkdavo iš jos 
gerą dešimtį austrių ir padalydavo jas merginoms. Visi sutarė, kad Merės 
širdis gera. „Ir širdis gera, ir papai didžiausi visame Bravose, - mėgdavo 
pasigirti ji. 

Jos merginos taip pat buvo mielos; ir Drovioji Betanė, ir Jūreivio Žmona, ir 
vienaakė Ina, iš vieno kraujo lašo galinti išpranašauti žmogui ateitį, ir smulkutė 
gražutė Lana, ir net Asadora - ibenietė, kuriai ant viršutinės lūpos žėlė ūsiukai. 
Galjos ir nebuvo gražuolės, bet su Kate visuomet elgdavosi maloniai. 

- Į „Laimingąjį uostą“ eina visi nešikai, - patikino Katė „Begėdės bež- 
džionėlės“ vyrus. - „Vaikinai iškrauna laivus, - sako Merė, - o mano mergi- 
nos „iškrauna“ vyrukus, kurie susigundo su jomis plaukti.“ 

- O kur pačios geriausios kekšės, apie kurias dainiai traukia dainas? — 
pasiteiravo jauniausias iš beždžionėlių - rudaplaukis strazdanotas vaikinu- 
kas, ne vyresnis nei šešiolikos. - Ar jos tokios gražuolės, kaip kalbama? Kur 
man vieną iš jų rasti? 

Vaikinuko bičiuliai jūrininkai sužiuro į jį ir ėmė juoktis. 

- Po septyniais pragarais, vaikine, - tarė vienas iš jų. - Gal pats kapi- 
tonas ir nusisamdytų kurtizanę, bet tik pardavęs šį prakeiktą laivą. Tokios 
kekšytės skirtos lordams ir į juos panašiems, o ne tokiems kaip mes. 

Bravoso kurtizanės garsėja visame pasaulyje. Dainiai apie jas kūrė dai- 
nas, auksakaliai ir juvelyrai apipildavo jas dovanomis, meistrai maldaudavo 
suteikti jiems garbę ir ką nors užsisakyti, turtingiausi pirkliai mokėjo kara- 
liškas sumas, kad galėtų su jiems į parankę įsikibusia kurtizane pasirodyti 
pokyliuose, šventėse ir mimų vaidinimuose, o peštukai dėl jų vieni kitus 
žudydavo. Kartais, stumdama karutį kanalų pakrantėmis, Katė matydavo 
kurią nors iš kurtizanių praplaukiant pro šalį, matyt, skubant praleisti vaka- 
rą su meilužiu. Kiekviena kurtizanė turėjo savo laivelį ir tarnų, kurie, dar- 
buodamiesi kartimis, plukdydavo ją į susitikimus. Poetė visuomet rankoje 
laikydavo knygą, Mėnesiena vilkėdavo tik baltais ir sidabriniais drabužiais, 
o Juodosios Vandenų Karalienės niekas nematė be Undinių - keturių jaunų, 
skaisčių, ką tik pirmą kartą kraujavusių mergelių, kurios palaikė jai draugiją 
ir rūpinosi šukuosena. Kurtizanės buvo viena už kitą gražesnės. Net Ledi su 
Šydu buvo gražuolė, nors jos veidą išvysdavo tik tie, kuriuos ji pasirinkdavo 
savo meilužiais. 

— Kartą kurtizanei pardaviau tris širdutes, - pasakė Katė jūreiviams. - Ji 
pasišaukė mane lipdama iš savo laivelio. 

Bruskas jau iš pat pradžių buvo ją įspėjęs, kad nedrįstų lįsti į akis kurtiza- 
nei, nebent ši pati ją užkalbintų, tačiau ta moteris jai nusišypsojo ir sumokė- 
jo sidabrinėmis monetomis dešimt kartų daugiau, nei buvo vertos širdutės. 

- O kuri iš jų tave pasišaukė? Gal Širdučių Karalienė? 

— Juodasis Perlas, - tarė ji jūreiviams. 

Merė sakė, kad Juodasis Perlas - pati garsiausia iš visų kurtizanių. 

- Jos gyslomis teka drakonų kraujas, - paaiškino jai ta moteris. - Pirma- 
sis Juodasis Perlas buvo piratų karalienė. Ji tapo Vesteroso princo meiluže ir 
pagimdė dukterį, kuri užaugusi taip pat tapo kurtizane. Anos duktė, anūkė 
ir proanūkė taip pat buvo kurtizanės, o dabar atėjo šitos eilė. Ką ji tau pasa- 
kė, Kate? 

— Ji pasakė: „Paimsiu tris širdutes.“ Ir dar paklausė: „Gal turi ir karšto 
padažo, mažute*“ - tarė mergaitė. 

— Oką tuaatsakei? 

— Atsakiau: „Ne, neturiu, miledi“ ir „Nevadink manęs mažute. Mano 
vardas Katė.“ Būtų gerai, jei turėčiau karšto padažo. Bekas turi ir austrių 
parduoda tris kartus daugiau nei Bruskas. 

Apie Juodąjį Perlą Katė papasakojo ir maloniajam vyrui. 

— Tikrasis jos vardas - Belegerė Averis, - paaiškino jam Katė. Tai buvo 
viena iš trijų jos sužinotų naujienų. 

— Tai tiesa, - tyliai tarė žynys. - Jos motina buvo Belonara, bet pirmoji, 
pasivadinusi Juoduoju Perlu, taip pat buvo vardu Belegerė. 

Tačiau Katė suprato, kad vyrams iš „Begėdės beždžionėlės“ kurtizanės 
motinos vardas nė motais. Užuot apie tai pasakojusi, ji pasiteiravo jūreivių, 
kas nauja Septyniose Karalystėse, ir apie karą. 

— Karas? - nusijuokė vienas iš jų. - Koks karas? Nėra jokio karo. 

— Bent jau ne Kirų mieste, - pritarė jam kitas. - Ir ne Slėnyje. Mažasis 
lordas apsaugojo mus nuo karo, kaip anksčiau ir jo motina. 

Kaip anksčiau ir jo motina... Slėnio ledi buvo tikra jos motinos sesuo. 

- Ledi Lisa, - paklausė Katė, - ar ji... 

— „ar mirusi? - baigė jos mintį strazdanotasis vaikinukas, kuriam galvo- 
ję buvo vien kurtizanės. - Tikrai taip. Ją nužudė jos pačios dainius. 

- Hm... 

Tai ne mano reikalas. Kanalų Katė niekada neturėjo tetos. Niekada. Keitė 
pakėlė karučio rankenas ir, dardėdama per akmenų grindinį, pasuko tolyn 
nuo „Begėdės beždžionėlės“. „Austrės, jūrų moliuskai ir širdutės! - vėl ėmė 
šūkčioti ji. - Austrės, jūrų moliuskai ir širdutės!“ Didžiąją dalį jūrų molius- 
kų ji pardavė nešikams, iškraunantiems didelį, iš Arboro vyną atgabenusį 
kogą, o likusius nupirko vyrai, remontuojantys per audras gerokai nukentė- 
jusį myrietišką prekybinį laivą. 

Paėjusi krantine toliau, ji rado Taganarą, kuris sėdėjo nugara atsirėmęs į 
polį šalia Kaso, Ruonių Karaliaus. Jis iš Katės nupirko kelias midijas, o Ka- 
sas riktelėjo ir leido Katei timptelėti peleką. 

— Turėtum dirbti kartu su manimi, Kate, - paragino ją Taganaras, čiulp- 
damas midijas iš jų kiautų. Girtai Dukteriai peiliu perdūrus Mažajam Nar- 
bui ranką, jis žvalgėsi naujo partnerio. - Mokėsiu tau daugiau nei Bruskas, 
be to, nedvoksi žuvimi. 

— Kasui patinka nuo manęs sklindantis kvapas, - tarė Katė. Tarsi pritar- 
damas, Ruonių Karalius vėl riktelėjo. - Ar Narbo plaštaka nesugijo? 

- Trys pirštai nebesilanksto, - baigęs valgyti vieną midiją, o antros dar 
nepradėjęs, pasiskundė Taganaras. - Kokia nauda iš kišenvagio, negalinčio 
naudotis pirštais? Narbas puikiai parinkdavo kišenes, bet pasirinkti kekšių 
jam nesisekė. 

- Ir Merė taip sako, - linktelėjo Katė. Ji mėgo Mažąjį Narbą, nors jis ir 
buvo vagis. - Kuo jis dabar užsiims? 

- Sako, kad eis irkluoti. Jo nuomone, dviejų pirštų tam pakanka, o Jūrų 
lordui visuomet trūksta irklininkų. Bet aš jam sakau: „Narbai, ne. Ta jūra — 
šaltesnė už mergelę ir žiauresnė už kekšę. Jau geriau nusikirsk plaštaką ir eik 
elgetauti.“ Kasas supranta, kad aš teisus. Ar ne, Kasai? 

Ruonis riktelėjo, ir Katė nejučia nusišypsojo. Ji švystelėjo gyvūnui dar 
vieną širdutę ir nuėjo savo keliais. 

Katei pasiekus „Laimingąjį uostą“, įsikūrusį gatvelėje priešais kanale in- 
karą nuleidusį „Laivą“, darbo diena, galima sakyti, buvo baigta. Keli mimai, 
susėdę ant plaukioti netinkamo gremėzdiško laivo denio, leido per rankas 
odmaišį su vynu, bet, pamatę Katės karutį, nulipo į krantinę austrių. Katė jų 
paklausė, kaip sekėsi vaidinti „Septynis girtus irklininkus . Džosas Niūrusis 
papurtė galvą ir tarė: 

— Kvensė pagaliau užtiko Alakvą lovoje su Sloja. Jie puolė vienas kitą 
ginkluoti mimų kalavijais ir abu mus paliko. Rodos, šį vakarą vaidinsime 
tik „Penkis girtus irklininkus“. 

- Kadangi irklininkų trūksta, turime būti girtesni, - pareiškė Mirme- 
lis. - Pagaliau gavau užduotį, kurią galiu atlikti... 

— Mažasis Narbas irgi nori būti irklininkas, - pasakė jiems Katė. - Jei jį 
priimsite, būsite šešiese. 

- Geriau kulniuok pas Merę, - paragino ją Džosas. - Juk žinai, kaip jai 
subjūra nuotaika, kai negauna austrių. 

Tačiau įsmukusi į viešnamį ji rado Merę, sėdinčią svečių menėje, užsi- 
merkusią ir besiklausančią Dareono, grojančio medine arfa. Kambaryje buvo 
ir Ina, ji pynė Lanai puikius, ilgus ir geltonus plaukus. Dar viena paika daina 
apie meilę. Lana visada maldaudavo dainiaus traukti tas savo paikas meilės 
dainas. Iš visų kekšių ji buvo jauniausia, tik keturiolikos metų. Katė žinojo, 
kad už ją Merė iš vyrų lupa tris kartus daugiau nei už kitas merginas. 

Katė pyktelėjo, pamačiusi čia sėdintį begėdį Dareoną, pirštais braukian- 
tį per arfos stygas, o akimis ryte ryjantį Laną. Kekšės jį vadino juoduoju 
dainiumi, bet dabar jis, galima sakyti, nevilkėjo nė vieno juodo drabužio. 
Dainomis užsidirbęs pinigų, juodas varnas virto povu. Šiandien pečius jis 
buvo apsigobęs prabangiu, ryškiai raudonu apsiaustu su atlaso pamušalu, 
apsivilkęs dryžuotą baltą ir alyvinę tuniką, be to, mūvėjo spalvingas bra- 
vosietiškas kelnes, bet turėjo ir šilkinį apsiaustą, ir dar vieną - aksominį, 
tamsiai raudoną, su aukso spalvos pamušalu. Juodi buvo tik Dareono batai. 
Katė girdėjo jį Lanai sakant, jog visus senuosius drabužius jis įmetė į kanalą. 
„Tamsių drabužių daugiau nedėvėsiu', - pareiškė Dareonas. 

Jis juk Nakties sargybos vyras, pagalvojo ji, Dareonui dainuojant apie 
paiką ledi, šokančią nuo kažkokio kvailo bokšto vien todėl, kad žuvo jos 
kvailys princas. Ta ledi turėtų pasiysti myriop tuos, kurie nužudė jos princą. 
O dainius turėtų būti prie Sienos. Kai Dareonas pirmą kartą užsuko į „Lai- 
mingąjį uostą, Arija jo vos nepaklausė, ar nepasiimtų jos kartu į Rytų sar- 
gybą, bet laiku išgirdo jį Betanei sakant, kad grįžti neketina. „Kietos lovos, 
sūdyta menkė ir nesibaigiantys budėjimai - štai kokia Siena, - paaiškino 
Dareonas. - Be to, Rytų sargyboje tokių gražuolių kaip tu nė su žiburiu ne- 
rasi. Kaip galėčiau tave palikti?“ Tada Katė išgirdo, kaip jis tą patį pakartojo 
Lanai, o paskui dar vienai iš „Kačių prieglaudos“ kekšių ir pagaliau, kai vie- 
ną vakarą grojo ir dainavo „Septynių žibintų namuose“, net Lakštingalai. 

Gaila, kad nebuvau čia tą vakarą, kai storulis jam trenkė. Tai prisiminu- 
sios, Merės kekšės vis dar kvatodavosi. Ina sakydavo, kad storasis vyrukas 
išrausdavo kaip vėžys kiekvieną kartą, kai ji prie jo prisiliesdavo, bet kai su- 
kėlė muštynes, Merė liepė išvilkti jį laukan ir įmesti į kanalą. 

Katei galvojant apie tą storulį vyruką ir prisiminus, kaip išgelbėjo jį nuo 
Tero ir Orbelio, prie jos priėjo Jūreivio Žmona. 

- Jis gražiai dainuoja, - tyliai saumurmėjo ji bendrąja Vesteroso kalba. - 
Matyt, dievai jį mylėjo, jei davė tokį balsą ir tokį gražų veidą. 

Jo veidas gražus, bet širdis pikta, dingtelėjo Arijai, bet ji prikando liežuvį. 
Neseniai Dareonas vedė Jūreivio Žmoną, kuri į lovą eidavo tik su tais vy- 
rais, už kurių ištekėdavo. Kartais „Laimingajame uoste“ per naktį įvykdavo 
trejos arba net ketverios vestuvės. Tuoktuvių ceremonijai dažniausiai vado- 
vaudavo linksmuolis, vyno prisiplempęs raudonasis žynys, vardu Izelinas. 
Tiesa, kartais jį pavaduodavo Eustachijus, buvęs Užjūrio septos septonas. 
Jei šalia nebūdavo nei žynio, nei septono, viena iš kekšių nubėgdavo į „Lai- 
vą“ ir atsivesdavo mimą. Merė nuolat kartojo, kad mimai yra geresni žyniai 
už tikruosius, ypač Mirmelis. 

Vestuvės būdavo triukšmingos ir linksmos, vynas liedavosi per kraš- 
tus. Jei tuo metu Katė pro šalį stumdavo karutį, Jūreivio Žmona primygti- 
nai reikalaudavo savo naujojo vyro nusipirkti kelias austres, kad įtvirtinant 
santuoką jam nenulinktų kotas. Ji buvo šauni ir greitai imdavo juoktis, bet 
Katei rodės, jog giliai širdyje slepia liūdesį. 

Kitos kekšės papasakojo, kad tomis dienomis, kai žydėdavo jos raudo- 
noji gėlelė, Jūreivio Žmona lankydavosi Dievų saloje ir pažinojo visus ten 
gyvenančius dievus, net ir tuos, kurie Bravose buvo seniai pamiršti. Jos 
sakydavo, girdi, Jūreivio Žmona ten vyksta melstis už savo pirmąjį, tikrąjį 
vyrą, be žinios dingusį jūroje, kai ji dar buvo visai mergaitė, ne vyresnė už 
Laną. „Ji tikisi, kad jei ras reikiamą dievą, galbūt jis pakreips vėjus taip, kad 
šie parplukdytų jos seną meilę, - paaiškino ilgiausiai ją pažįstanti vienaakė 
Ina, - bet nujaučiu, jog taip niekada nebus. Jos meilė miręs, jaučiu tos mir- 
ties skonį jos kraujyje. Jei kada nors pas ją ir grįš, tai tik lavonas.“ 

Dareono daina pagaliau baigėsi. Nutilus paskutiniams arfos garsams, 
Lana atsiduso, o dainius padėjo į šalį instrumentą ir pasisodino ją ant kelių. 
Vos jam pradėjus glamonėti merginą, Katė garsiai tarė: 

- Jei kas nors nori, turiu austrių. 

Merė atsimerkė. 

— Gerai, - pasakė, - duok jas čia, mergaite. Ina, atnešk duonos ir acto. 

Kai Katė išėjo iš „Laimingojo uosto“ su monetų pilnu kapšu ir tuščiu 
karučiu, kuriame tebuvo likę druskos ir jūrų dumblių, už eilės laivų stiebų 
raudona saulė leidosi į blandą. Kartu išėjo ir Dareonas. Žingsniuodamas 
greta, jis Katei pasisakė tą vakarą žadėjęs dainuoti „Žaliojo ungurio“ už- 
eigoje. 

- Kiekvieną kartą, kai groju „Unguryje“, gaunu sidabrinių monetų, - pa- 
sigyrė Dareonas, - o kartais ten užsuka ir kapitonų, ir laivų savininkų. - Jie 
perėjo nedidelį tiltą ir, šešėliarns tolydžio ilgėjant, patraukė siaura kreiva ga- 
tvele. - Greitai dainuosiu Raudonajame uoste, o netrukus - ir Jūrų lordo 
rūmuose, - tauškė jis. Stumiamas per grindinio akmenis, tuščias Katės ka- 
rutis tarškėjo barškėjo primindamas savotišką muziką. - Vakar su kekšėmis 

valgiau silkę, bet po metų sų kurtizanėmis gardžiuosiuosi imperatorišku 
krabu. 

— O kas nutiko tavo broliui? - paklausė Katė. - Tam storuliui. Ar jis rado 
laivą, plaukiantį į Senmiestį? Jis pasakojo ketinęs išplaukti su „Ledi Ušano- 

< 
ra. 

— Mes visi ketinome. Tai buvo lordo Snou įsakymas. Sakiau Semui: „Pa- 
lik tą senį, bet tas storas kvailys manęs neklausė. - Jo plaukus nušvietė pa- 
skutiniai besileidžiančios saulės spinduliai. - Ką gi, dabar jau per vėlu. 

- Tikra tiesa, - linktelėjo Katė, jiedviem žengiant į kitos vingiuotos ga- 
tvelės prieblandą. 

Kol Katė pasiekė Brusko namus, virš siaurojo kanalo jau telkėsi vakaro 
ūkanos. Ji pastatė karutį, skaičiavimo kambaryje rado Bruską ir jam prieš 
nosį ant stalo dunkstelėjo kapšą. Paskui nusiavė ir bilstelėjusi numetė ant 
grindų aulinius batus. 

Bruskas patapšnojo kapšą. 

— Gerai. O koks čia bildesys? 

— Numečiau batus. 

— Gerus batus sunku rasti, - tarė jis, - bet šie man per maži. 

Bruskas pakėlė vieną batą ir prisimerkęs atidžiai jį apžiūrėjo. 

- Šiąnakt bus juodasis mėnulis, - priminė jam Katė. 

— Tada geriau melskis. - Bruskas stumtelėjo batus į šalį ir iškratė iš kapšo 
monetas, ketindamas jas suskaičiuoti. - Valar dohaeris. 

Valar morgulis, pagalvojo ji. 

Jai žingsniuojant Bravoso gatvėmis rūkas tirštėjo. Stumtelėjusi burtme- 
džio duris, į Juodo ir Balto namus ji įžengė šiek tiek drebėdama. Šį vakarą, 
mirgėdamos tarsi nukritusios žvaigždės, degė vos kelios žvakės. Tamsoje 
visi dievai buvo svetimi. 

Nusileidusi į požemius, ji atsirišo nuspurusį Katės apsiaustą, per galvą 
nusivilko žuvimi dvokiančią Katės tuniką, nusispyrė sūrymu išteptus Katės 
batus, nusimetė Katės apatinius ir pasinėrė į citrinomis kvepiantį maudy- 
nių vandenį, kad nusiplautų net menkiausius Kanalų Katės kvapo likučius. 
Išnirusi prie skruostų prilipusiais rudais plaukais, ji išsimuilino ir trynėsi 
odą tol, kol ši paraudo ir Katės nebeliko. Tada apsirengė švariais drabužiais, 
įsispyrė į minkšto audinio šlepetes ir patraukė į virtuvę prašyti iš Umos ko- 
kio nors maisto. Žyniai ir patarnautojai buvo jau pavalgę, bet virėja paliko 
jai gražų gabalėlį keptos menkės ir grūstų geltonųjų ropių. Ji viską godžiai 
prarijo, išplovė lėkštę ir nuėjo padėti beglobei taisyti nuodų. 

Bene vienintelė jos užduotis buvo nešioti: užlipti kopėčiomis ir surasti 
beglobei reikalingų žolių bei lapų. 

— Saldžiamiegė iš visų nuodų švelniausia, - paaiškino jai beglobė, pies- 
toje kažką stropiai grūsdama. - Keli jos grūdeliai numaldo besidaužančią 
širdį, nuo jų liaujasi drebėjusios rankos, o žmogus jaučiasi ramus ir stiprus. 

Žiupsnelis saldžiamiegės garantuoja, kad žmogus miegos visą naktį ir nie- 
ko nesapnuos. Trys žiupsneliai - ir miegas niekada nesibaigia. Saldžiamiegė 
labai saldi, tad geriausia berti jos į pyragus, pyragaičius arba į medumi gar- 
dinamą vyną. Štai, pauostyk, kaip salsvai kvepia. - Trumpai leidusi pauos- 
tyti saldžiamiegės dvelksmą, beglobė liepė jai užlipti kopėčiomis ir surasti 
raudono stiklo buteliuką. - Šis nuodas žiauresnis, tačiau beskonis ir bekva- 
pis, todėl jį lengviau nuslėpti. Jis vadinamas Lyso ašaromis. Ištirpdytas vyne 
arba vandenyje, jis suėda žmogui vidurius ir žarnas, tad nuo jo mirštama 
lyg nuo vidurių negalavimo. Pauostyk. - Arija įkvėpė, bet nieko neužuodė. 
Beglobė stumtelėjo ašaras į šalį ir atidarė akmeninį indą storais šonais. - 
Į šią košelę įmaišyta basilisko kraujo. Virtai mėsai ji suteikia malonų skonį, 
bet praryta ir žvėrims, ir žmonėms sukelia beprotybės kvaitulį. Paragavusi 
basilisko kraujo, pelė puola liūtą. 

Arija prikando lūpą. 

— Ar ši košelė veikia ir šunis? 

- Visus šiltakraujus gyvūnus. 

Beglobė jai pliaukštelėjo. 

Arija kilstelėjo ranką prie skruosto labiau nustebusi, nei užsigavusi. 

— Už ką?! 

- Tik Arija Stark, apie ką nors galvodama, prikanda lūpą. Ar tu Arija iš 
Starkų giminės? 

- Aš esu niekas, - piktai atsakė ji. - O kas tu? 

Arija nesitikėjo sulauksianti iš beglobės atsakymo, bet sulaukė. 

— Gimiau senoje giminėje, buvau vienintelis vaikas ir savo kilmingo 
tėvo įpėdinė, - atsakė beglobė. - Motina mirė, kai buvau dar visai maža, 
ir aš jos neprisimenu. Kai man buvo šešeri, tėvas vėl vedė. Antroji jo žmo- 
na buvo man maloni tol, kol pati nepagimdė dukters. O tada užsimanė, 
kad mirčiau ir kad mano tėvo turtai atitektų jos kūnui ir kraujui. Jai derė- 
jo melsti Daugiaveidžio dievo malonės, tačiau ji nebūtų galėjusi atnašau- 
ti jo reikalaujamos aukos. Todėl nusprendė nunuodyti mane pati. Nuo tų 
nuodų likau tokia, kokią dabar mane matai, bet nenumiriau. Kai gydytojai 
Raudonųjų Rankų namuose pasakė mano tėvui, ką ji padarė, jis atėjo čia 
ir sudėjo auką: paaukojo visą savo turtą ir... mane. Daugiaveidis dievas iš- 
girdo jo maldą. Buvau atvesta tarnauti į šią šventyklą, o mano tėvo žmona 
gavo dovaną. 

Arija įdėmiai ją nužvelgė. 

— Ar tai tiesa? 

— Mano žodžiuose yra tiesos. 

— Bet yra ir melo? 

- Juose yra ir netiesos, ir perdėjimų. 

Visą laiką, kol beglobė pasakojo šią istoriją, Arija stebėjo jos veidą, bet 
mergina neišsidavė nė menkiausiu ženklu. 

— Daugiaveidis dievas paėmė iš tavo tėvo ne visą, o tik du trečdalius turto. 

— Tiesa. Aš truputį perdėjau. 

Arija plačiai nusišypsojo, bet suvokusi tai gnybtelėjo sau skruostą. Val- 
dyk veido išraišką, subarė ji save. Šypsena yra mano tarnaitė, ji turi pasirody- 
ti tik mano liepiama. 

— O kuri dalis buvo melas? 

- Jokia. Apie melą melavau. 

- Šit kaip? Arba meluoji dabar. 

Tačiau, beglobei nespėjus atsakyti, į kambarį šypsodamasis įžengė ma- 
lonusis vyras. 

— Tu pas mus grįžai... 

— Juodasis mėnulis... 

— Taip. Ką naujo sužinojai nuo tos dienos, kai paskutinį kartą mus pa- 
likai? 

Sužinojau trisdešimt naujų dalykų, vos nepasakė ji. 

- Trys Mažojo Narbo pirštai nesilanksto. Jis ketina tapti irklininku. 

— Naudinga žinia. Ką dar sužinojai? 

Arija prisiminė savo dieną. 

— Kvensė susikovė su Alakvu ir abu paliko „Laivą“, bet, manau, grįš. 

— Manai ar žinai? 

— Tik manau, - turėjo pripažinti ji, nors iš tiesų tuo nė kiek neabejo- 
jo. Mimams, kaip ir kitiems žmonėms, reikėjo valgyti, o Kvensė ir Alakvas 
buvo pernelyg prasti aktoriai ir „Mėlynajam žibintui“ netiko. 

— Gerai, - linktelėjo malonusis vyras. - O trečia naujiena? 

Šį kartą Arija ilgai negalvojo. 

- Dareonas mirė. Juodasis dainius, nakvodavęs „Laimingajame uoste“. 
Iš tiesų jis buvo pabėgęs iš Nakties sargybos. Kažkas perrėžė jam gerklę ir 
įstūmė į kanalą, bet pasiliko batus. 

— Gerus batus sunku rasti. 

- Tiesa. 

Arija kaip įmanydama stengėsi, kad jos veidas liktų rimtas. 

— Svarstau, kas galėjo tai padaryti? 

- Arija iš Starkų giminės. 

Ji žvelgė jam į akis, į burną, į raumenis prie žandikaulių. 

— Ta mergaitė? Maniau, ji jau paliko Bravosą. Kas esi? 

— Niekas. 

— Meluoji. - Jis kreipėsi į beglobę: - Gerklė išdžiūvo. Būk gera, atnešk 
taurę vyno man ir šilto pieno mūsų draugei Arijai, kuri taip netikėtai pas 
mus sugrįžo. 

Žingsniuodama per miestą šventyklon, Arija svarstė, ką pasakytų ma- 
lonusis vyras, jei ji papasakotų jam apie Dareoną. Galbūt ant jos supyktų, o 
gal jam patiktų, kad ji davė dainiui Daugiaveidžio dievo dovaną. Šį pokalbį 

ji įsivaizdavo gal pusšimtį kartų, lyg pasirodymui besiruošianti aktorė. Bet 
niekada nepagalvojo apie šiltą pieną. 

Beglobei atnešus pieno, Arija jį išgėrė. Tas pienas buvo truputį prisvilęs 
ir karstelėjęs. 

— Dabar eik miegoti, vaikeli, - liepė malonusis vyras. - Rytoj tavęs laukia 
tarnyba. 

Tą naktį ji sapnavo vėl esanti vilkė, bet tas sapnas skyrėsi nuo ankstesnių. 
Šį kartą su ja nebuvo gaujos. Ji šmižinėjo viena, pėdino namų stogais ir ty- 
liai sėlino kanalų pakrantėmis, rūke persekiodama šešėlius. 

Kitos dienos rytą ji nubudo apakusi. 


SEMVELIS 


inamono vėjas“ buvo didelis prekybinis laivas iš Aukštųjų Medžių 
3 miesto Vasaros salose, kurių gyventojai buvo juodaodžiai, moterys 
ištvirkusios ir net dievai keisti. Jame nebuvo net septono, kuris būtų galėjęs 
vadovauti maldai už velionį, todėl, laivui atsidūrus prie saulės išdegintų pie- 
tinių Dorno pakrančių, ši užduotis teko Semveliui Tarliui. 

Kad galėtų tarti tuos žodžius, Semas apsivilko savo juodus drabužius, 
nors popietė būvo šilta ir tvanki, o vėjas visiškai nurimo. 

- Jis buvo geras žmogus, - prabilo Semas, bet... vos ištaręs tuos žodžius, 
suvokė, kad jie netinkami. - Ne. Jis buvo didis vyras. Citadelės meisteris, pel- 
nęs grandinę ir davęs priesaiką, prisiekęs ir visada ištikimas Nakties sargy- 
bos brolis. Gimęs jis gavo vardą didvyrio, kuris žuvo pernelyg jaunas, bet, 
nors jis gyveno labai ilgai, jo gyvenimas taip pat buvo didvyriškas. Mat nie- 
kas nebuvo už jį išmintingesnis, švelnesnis ir kilnesnis. Per jo tarnybos me- 
tus prie Sienos pasikeitė keliolika lordų vadų, jis buvo jų visų patarėjas. Jis 
dalijo patarimus ir karaliams. Ir pats galėjo tapti karaliumi, bet, kai jam buvo 
pasiūlyta karūna, jis atsakė, kad sostas turėtų atitekti jaunesniajam jo broliui. 
Ar daug vyrų taip pasielgtų? - Semui akyse ėmė tvenktis ašaros ir jis suprato 
ilgai kalbėti negalėsiąs. - Jo gyslomis tekėjo drakonų kraujas ir vis dėlto da- 
bar jo ugnis užgeso. Jis buvo Eimonas Targarienas. Jo sargyba baigta. 

- Jo sargyba baigta, - tyliai pakartojo Džilė, glėbyje laikydama ir supda- 
ma kūdikį. 

Kodža Mo pakartojo jos ištartus žodžius Vesteroso bendrąja kalba, o 
tada ištarė juos Vasaros salų žmonių kalba, kad suprastų Ksondas, jos tėvas 
ir kiti susirinkę įgulos nariai. Semas nuleidęs galvą pravirko, - kūkčiojo taip 
garsiai ir taip gailiai, kad ėmė virpėti visu kūnu. Džilė priėjusi atsistojo šalia 
ir leido Semui išsiverkti jai ant peties. Jos akyse taip pat pasirodė ašaros. 

Buvo tvanku, vėjas visiškai nutyko ir „Cinamono vėjas“ dreifavo gilioje, 
mėlynoje jūroje, toli nuo kranto. 

- Juodasis Semas gerai kalbėjo, - tarė Ksondas. - Dabar išgersime už 
mirusįjį. 

Jis kažką riktelėjo Vasaros salų kalba ir į užpakalinį denį buvo atritinta 
ir prakalta statinaitė prieskoniais pagardinto romo, kad tie, kurie šiuo metu 
budėjo, galėtų išlenkti taurę už seno aklo drakono atminimą. Jūreiviai Ei- 
moną pažinojo labai trumpai, tačiau Vasaros salų žmonės senolius gerbė ir 
jiems mirus išgerdavo už jų sielą. 

Semas dar niekada nebuvo ragavęs romo. Šis gėrimas jam pasirodė keis- 
to skonio ir labai stiprus; iš pradžių burnoje buvo saldu, tačiau netrukus at- 

sirado ugninis prieskonis ir nudegino jam liežuvį. Jis jautėsi pavargęs, toks 
pavargęs... Semui maudė visus raumenis, be to, skaudėjo ir tas kūno vietas, 
kuriose jis nė nežinojo turintis raumenų. Jo kelių sąnariai buvo sustingę, 
ant plaštakų pritrinta naujų pūslių, o tose vietose, kur prasitrynė ir praplyšo 
senosios, atsirado nežmoniškai skausmingos ir šlapiuojančios žaizdos. Ir vis 
dėlto romas bei liūdesys tą skausmą, rodės, gerokai apmalšino. 

- Jei tik mums būtų pavykę nugabenti Eimoną į Senmiestį, didieji meis- 
teriai dar būtų galėję išgelbėti jam gyvybę, - pasakė jis Džilei, jiedviem 
gurkšnojant romą priekiniame „Cinamono vėjo“ denyje. - Citadelės gydy- 
tojai - geriausi visame Vesterose. Kelias dienas maniau... Tikėjausi... 

Bravose rodės visai įmanoma, kad Eimonas galėtų pasveikti. Ksondo pa- 
sakojimas apie drakonus, rodės, jau buvo beveik pastatęs senį ant kojų. Tą 
vakarą jis suvalgė viską, ką Semas davė. 

— Niekas neieškojo merginos, - prabilo Eimonas. - Mat buvo pažadėtas 
princas, o ne princesė. Reigaras... Aš pamaniau... Jo gimimo dieną Samer- 
holą prarijusios ugnies dūmai, druska ašarų, pralietų už tuos, kurie mirė... 
Jaunystėje mudviejų įsitikinimai sutapo, bet vėliau Reigaras įsikalė į galvą, 
kad pranašystėje kalbama apie jo sūnų, mat tą naktį, kai buvo pradėtas Ei- 
gonas, virš Karaliaus Uosto žmonės matė kometą, o Reigaras neabejojo, 
jog Kraujuojanti Žvaigždė turi būti kometa. Kokie kvailiai buvome, nors 
manėme esantys išminčiai! Klaida įsivėlė verčiant pranašystės žodžius. 
Drakonai neturi lyties, - Bartas šią tiesą suprato, - kartais jie būna pati- 
nai, kartais patelės, jų lytis kintanti kaip liepsna. Kalba klaidino mus visą 
tūkstantį metų. Pranašystėje kalbama apie Daneiris, gimusią tarp druskos 
ir dūmų. Drakonai tai patvirtina. - Vien kalbėdamas apie ją Eimonas, ro- 
dės, jautėsi stipresnis. - Turiu pas ją vykti. Privalau. Ak, kad būčiau bent 
dešimčia metų jaunesnis... 

Senis buvo nusiteikęs taip ryžtingai, kad, Semui susitarus dėl kelionės, 
pats perėjo trapą ir užlipo ant „Cinamono vėjo“ denio. Semvelis Ksondui 
jau buvo atidavęs savo kalaviją ir jo makštis ir taip atmokėjęs stipruoliui už 
plunksnomis puoštą apsiaustą, kurį šis nepataisomai sugadino gelbėdamas 
skęstantį Semą. Dabar vienintelis jiems likęs vertingas turtas buvo knygos, 
paimtos iš Juodosios pilies požemių. Semas atidavė jas labai nusiminęs. 

- Šios knygos buvo skirtos Citadelei, - Ksondui pasiteiravus, kas nutiko, 
paaiškino jis. Kai padėjėjas išvertė tuos žodžius kapitonui, šis nusijuokė. 

— Kuhuras Mo sako, kad tos knygos vis tiek atiteks pilkiesiems vyrams, - 
paaiškino Semui Ksondas, - tik jie turės jas iš Kuhuro Mo nusipirkti. Už 
knygas, kurių jiems trūksta, meisteriai dosniai moka sidabru, o kartais = net 
raudonu arba geltonu auksu. 

Kapitonas norėjo gauti ir Eimono grandinę, bet Semas nesutiko jos ati- 
duoti. Jis paaiškino, kad atiduoti grandinę meisteriui būtų buvusi didžiulė 
gėda. Ksondui teko tris sykius kartoti tuos žodžius, kol Kuhuras Mo atlyžo. 

Sudarius sandėrį, Semas liko be batų, be juodųjų drabužių, be apatinių ir be 
suskilusio rago, kurį Jonas Snou rado Pirmųjų Žmonių Kumštyje. Neturė- 
jau kitos išeities, ramino save Semas. Bravose likti negalėjome, o už kelionę 
nebuvo kuo sumokėti, nebent būčiau ėjęs vogti arba elgetauti. Jei tik jiems 
būtų pavykę nugabenti meisterį Eimoną į Senmiestį, toks mokestis už kelio- 
nę laivu Semui būtų atrodęs visai menkas. 

Tačiau plaukiant į pietus jūra buvo nerami, kiekviena audra sekino se- 
nojo meisterio jėgas ir gniuždė dvasią. Pentose jis pasiprašė išnešamas ant 
denio, kad Semas galėtų išsamiai jam papasakoti, kaip atrodo miestas, bet 
tai buvo paskutinis kartas, kai Eimonas paliko kapitono lovą. Netrukus jis 
vėl ėmė kliedėti. Kai „Cinamono vėjas“ pro Kraujuojantį bokštą įplaukė į 
Tirošio uostą, Eimonas jau nešnekėjo, girdi, reikia pamėginti rasti laivą, ku- 
ris nuplukdytų jį į rytus. Jis vėl prisiminė Senmiestį ir didžiuosius Citadelės 
meisterius. 

— Turi jiems pasakyti, Semai, - vis kartojo Eimonas. - Didiesiems meis- 
teriams. Turi pasakyti, kad jie suprastų. Vyrai, buvę Citadelėje kartu su ma- 
nimi, mirė jau prieš penkiasdešimt metų. O tie, kurie ten yra dabar, niekada 
manęs nepažinojo. Mano laiškai... Senmiestyje perskaitę mano laiškus, jie 
tikriausiai palaikė juos iškvėšusio senio kliedesiais. Man nepavyko, bet tu 
privalai juos įtikinti. Pasakyk jiems, Semai... Papasakok apie padėtį prie Sie- 
nos... apie numirėlius, baltuosius klajūnus ir apie atslenkantį šaltį... 

— Papasakosiu, - pažadėjo Semas. - Pats pakartosiu tai, ką jiems rašei, 
meisteri. Mes abu viską jiems papasakosime, abu. 

— Ne, - papurtė galvą senis. - Tai padaryti turi tu. Pasakyk jiems. Pra- 
našystė... mano brolio sapnas... ledi Melisandra neteisingai suprato žen- 
klus. Stanis... Taip, Stanis turi drakonų kraujo. Ir jo broliai turėjo. Reilė, Ego 
mergaitė, juos suklaidino... jų tėvo motina... Kai buvo maža, ji vadino mane 
dėde Meisteriu. Prisiminiau tai, tad leidau sau tikėtis... galbūt norėjau... Kai 
labai norime kuo nors tikėti, mes visi save apgaudinėjame. O Melisandra, 
manau, itin linkusi gyventi iliuzijomis. Tas kalavijas netikęs, ji turi tai su- 
prasti... šviesa be karščio... tuščias spindesys... Kalavijas netikęs, o netikra 
šviesa niekur mūsų nenuves, tik į dar gūdesnę tamsą, Semai. Mūsų viltis - 
Daneiris. Pasakyk tai jiems Citadelėje. Priversk juos tave išklausyti. Jie turi 
pasiųsti jai meisterį. Daneiris turi gauti patarimų, turi būti mokoma ir sau- 
goma. Šitiek metų delsiau, laukiau, stebėjau, o išaušus lemtingai dienai esu 
jau per senas. Aš mirštu, Semai. - Ištarus šiuos žodžius, iš nieko neregin- 
čių balkšvu valkčiu aptrauktų senio akių ėmė ristis ašaros. - Tokiam senam 
žmogui kaip aš mirtis neturėtų būti baisi, bet aš vis tiek bijau. Argi ne kvaila? 
Ten, kur esu, visuomet tamsu, tad kodėl turėčiau bijoti tamsos? Ir vis dėlto 
negaliu susilaikyti nesvarstęs, kas manęs laukia kūnui atšalus. Ar amžinai 
puotausiu auksinėje Tėvo menėje, kaip sako septonai? Ar vėl šnekėsiuosi su 
Egu, ar rasiu Deironą sveiką ir gyvą, ar išgirsiu, kaip mano seserys dainuoja 

savo vaikams? O jei arklių lordai teisūs? Gal tuomet raitas ant ugninio eržilo 
amžinai josiu per nakties dangų? O gal teks vėl sugrįžti į šį ašarų slėnį? Kas 
žino? Kas buvo peržengęs ribą ir matė mirtį? Tik prisikėlę numirėliai, bet 
mes žinome, kokie jie. Žinome. 

Semas nesumojo, ką atsakyti, bet vis tiek kaip įmanydamas stengėsi senį 
guosti. Paskui atėjo Džilė ir padainavo Eimonui visiškai beprasmišką dai- 
nelę, išmoktą iš kažkurios Krasterio žmonos. Girdėdamas dainuojant, senis 
nusišypsojo ir lengviau užmigo. 

Tai buvo viena iš jo paskutinių gerųjų dienų. Vėliau senis daugiausia 
miegodavo, susirangęs po krūva kailių kapitono kajutėje, o ne būdraudavo. 
Kartais per miegus kažką murmėdavo. Nubudęs liepdavo pakviesti Semą 
primygtinai kartodamas turįs kažką jam pasakyti, bet, kol Semas ateidavo, 
dažniausiai jau būdavo pamiršęs, ką būtent. O jei ir prisimindavo, jo kalba 
būdavo nerišli ir nelengva suprasti. Senis šnekėdavo apie sapnus, bet nieka- 
da neužsimindavo, kas juos sapnavo, apie stiklinę žvakę, kurios neįmanoma 
uždegti, ir apie kiaušinius, iš kurių niekas neišsiris. Jis sakė, kad sfinksas 
yra mįslė, o ne įminimas, tik Semas nesuprato, ką tai reiškia. Jis prašydavo 
Semo paskaityti iš septono Barto knygos, nors šio vyro raštai buvo sude- 
ginti valdant Beilorui Palaimintajam. O kartą meisteris Eimonas prabudo 
verkdamas. 

— Drakonas privalo turėti tris galvas, - ėmė dejuoti jis, - bet aš per senas 
ir per silpnas, kad būčiau viena iš jų. Turėčiau būti kartu su ja, parodyti jai 
kelią, bet kūnas mane išdavė. 

„Cinamono vėjui plaukiant per Brastos Akmenis, meisteris Eimonas 
dažniausiai jau neprisimindavo net Semo vardo. Būdavo dienų, kai senis 
laikydavo jį vienu iš savo mirusių brolių. 

- Tokiai ilgai kelionei laivu jis buvo per silpnas, - jiedviem įsitaisius 
priekiniame denyje, nurijęs dar gurkšnelį romo, tarė Semas Džilei. - Jonas 
turėjo susiprasti. Eimonui buvo šimtas dveji metai, jokiu būdu jo nebuvo 
galima išleisti į jūrą. Jei būtų likęs Juodojoje pilyje, tikriausiai būtų gyvenęs 
dar bent dešimt metų. 

- Arba ji būtų jį sudeginusi. Raudonoji moteris. - Net čia, už tūkstančio 
lygų nuo Sienos, Džilė vengė garsiai ištarti ledi Melisandros vardą. - Ji no- 
rėjo, kad jos laužų liepsnos gautų karaliaus kraujo. Vala tai žinojo. Ir lordas 
Snou. Todėl jie ir privertė mane išsivežti Dalos kūdikį, o vietoj jo palikti 
savąjį. Meisteris Eimonas užmigo ir nepabudo, bet jei būtų likęs pilyje, ji 
būtų jį sudeginusi. 

Jį vis tiek reikės sudeginti, niūriai pagalvojo Semas, tik dabar tai padaryti 
teks man. Targarienai savo mirusius visuomet degindavo. Ant „Cinamono 
vėjo“ denio kurti laidotuvių laužo Kuhuras Mo neleido, tad Eimono palai- 
kai buvo įgrūsti į statinę su brandžiu romu, kad išsilaikytų, kol laivas pa- 
sieks Senmiestį. 

- Savo mirties išvakarėse jis paklausė, ar gali palaikyti kūdikį, - vėl pra- 
bilo Džilė. - Bijojau, kad meisteris Eimonas jo neišmestų, bet jis puikiai su- 
sitvarkė. Sūpavo jį, niūniavo mažyliui kažkokią dainą, o Dalos berniukas 
ištiesė rankytę ir palietė jam veidą. Mažylis taip timptelėjo lūpą, jog išsi- 
gandau, kad meisterį užgavo, bet jis tik nusijuokė. - Ji paglostė Semui ran- 
ką. - Jei nori, galėtume pavadinti mažylį Meisteriu. Ne dabar, o kai sulauks 
tinkamo amžiaus. Galėtume. 

— Meisteris - tai ne vardas. Bet gali pavadinti jį Eimonu. 

Džilė susimąstė. 

- Dala pagimdė jį per mūšį, aplink ją žvangant kalavijų plienui. Toks ir 
turi būti berniuko vardas. Eimonas Gimęs Mūšyje. Eimonas Plieno Daina. 

Toks vardas patiktų net mano tėvui. Tai kario vardas. Šiaip ar taip, ber- 
niukas buvo Menso Plėšiko sūnus ir Krasterio vaikaitis. Bailio Semo kraujas 
jo gyslomis netekėjo. 

- Gerai. Taip jį ir pavadink. 

— Kai sulauks dvejų metukų, - pažadėjo Džilė, - ne anksčiau. 

— O kur dabar berniukas? - paklausė Semas. Per tą romą ir liūdesį jis tik 
dabar susigriebė, jog kūdikis ne pas Džilę. 

- Jis su Kodža. Paprašiau jos, kad valandėlei jį prižiūrėtų. 

- Hm... 

Kodža Mo buvo kapitono duktė: aukštesnė už Semą, liekna kaip ietis ir 
juoda kaip nušlifuotas gagatas. Be to, ji vadovavo raudoniesiems laivo šau- 
liams, gebėjo įtempti dvilinkio paauksuoto lanko templę ir paleisti strėlę, 
kuri nulėkdavo keturis šimtus jardų. Kai prie Brastos Akmenų juos užpuolė 
piratai, Kodžos strėlės patiesė jų bent keliolika, o Semo strėlės krito į jūros 
vandenis. Labiau už savo lanką Kodža Mo mėgo tik pasisodinusi ant kelių 
supti Dalos berniuką ir dainuoti jam Vasaros salų kalba. Tyržmogių princas 
tapo visų laivo įgulos moterų numylėtiniu, o Džilė, regis, pasitikėjo jomis 
labiau nei kokiu nors vyru. 

— Kodža labai maloni, - tarė Semas. 

— Iš pradžių aš jos bijojau, - prisipažino Džilė. - Ji tokia juoda, o jos dan- 
tys tokie dideli ir balti, jog pamaniau, kad galbūt ji žvėris ar pabaisa, bet ji 
ne tokia. Ji gera. Aš ją mėgstu. 

- Žinau, kad mėgsti. 

Beveik visą savo gyvenimą Džilė pažinojo tik vieną vyrą - siaubūną 
Krasterį. Visi kiti žmonės jos pasaulyje buvo moterys. Vyry ji bijo, o moterų 
ne, suprato Semas. Jam tai buvo suprantama. Augdamas Rago Kalvoje jis 
taip pat labiau mėgo mergaičių draugiją. Seserys visuomet elgėsi su juo gra- 
žiai, ir nors kitos mergaitės kartais jį paerzindavo, į žiaurius žodžius numoti 
ranka būdavo lengviau, nei į kitų pilyje gyvenusių berniukų kirčius ir smū- 

gius. Net dabar, plaukdamas „Cinamono vėju“, Semas laisviau jausdavosi 
būdamas su Kodža Mo, o ne su jos tėvu, nors taip galbūt buvo dėl to, kad ji 
mokėjo bendrąją kalbą, o kapitonas ne. 

— Ir tave mėgstu, Semai, - sušnabždėjo Džilė. - Ir šis gėrimas man patin- 
ka. Jo skonis kaip ugnies... 

Taip, dingtelėjo Semui, tai drakono gėrimas. Jų taurės buvo tuščios, tad 
jis priėjo prie statinės ir vėl jas pripildė. Vakaruose, prie horizonto, Semas 
matė kabantį saulės diską - išpurtusį, tris kartus didesnį nei įprasta. Rauz- 
ganoje saulės šviesoje Džilės veidas atrodė nukaitęs ir paraudęs. Jiedu išgėrė 
po taurę už Kodžą Mo, po antrą už Dalos berniuką ir po trečią už paliktą 
prie Sienos Džilės kūdikį. O tada neliko nieko kito, tik išgerti po taurę už 
Eimoną iš Targarienų giminės. 

- Tegul Tėvas teisia jį teisingai, - šniurkščiodamas tarė Semas. 

Kai baigė gerti už meisterį Eimoną, saulės jau beveik nebebuvo maty- 
ti. Vakaruose, prie pat horizonto, tebešvietė tik ilga plona raudona linija, 
primenanti dangaus prorėžą. Džilė pasakė, kad nuo to gėrimo laivas su- 
kasi ratu, tad Semas padėjo jai nulipti kopėčiomis į moterų kajutę laivo 
priekyje. 

Kajutėje prie durų kabojo žibintas ir Semas įeidamas kažkaip įsigudri- 
no pokštelėti į jį kakta. „Oi...“ — sudejavo jis, o Džilė paklausė: „Užsigavai? 
Leisk, pažiūrėsiu.“ Ji pasilenkė ir... pabučiavo Semą į lūpas. 

Semas nė nepajuto, kaip atsakė į jos bučinį. Ištariau priesaikos žodžius, 
pagalvojo jis, bet Džilė jau timpčiojo juodus jo drabužius ir laisvino kelnių 
juosmens raištelius. Jis atšlijo, bet neilgam, tik kol ištarė: „Mes negalime, - 
bet Džilė pasakė: „Galime“, - ir vėl įsisiurbė jam į lūpas. „Cinamono vėjas“ 
sukosi aplink juos ratu, ant Džilės liežuvio jis jautė romo skonį, o paskui 
jos krūtys staiga apsinuogino ir Semas jas lietė. Ištariau priesaikos žodžius, 
vėl dingtelėjo jam, bet vienos jos krūties spenelis kažkaip atsidūrė jam tarp 
lūpų. Jis buvo rožinis, stangrus ir, kai Semas čiulptelėjo, romo skonis jo 
burnoje susimaišė su pieno skoniu, ir jis dar niekada nebuvo ragavęs nieko 
geresnio, skanesnio ir malonesnio. Jei tai padarysiu, nebūsiu niekuo prana- 
šesnis už Dareoną, pamanė Semas, tačiau jausmas buvo toks geras, kad jis 
negalėjo liautis. Ir staiga jo kotas išlindo iš kelnių išpampęs ir tiesus nely- 
ginant laivo stiebas. Stypsoti čia atrodė taip kvaila, kad Semas tikriausiai 
būtų nusijuokęs, bet Džilė stumtelėjo jį atatupstą į guolį, iki šlaunų viršaus 
pasikėlė sijonus ir, tyliai sudejavusi, jį užsėdo. Nežinojau, kad moters tarp- 
kojis gali taip sudrėkti. „Dabar aš tavo žmona“, - sušnabždėjo Džilė ir ėmė 
sūpuotis. O Semas dejuodamas pagalvojo: Ne, ne, negali būti mano žmona, 
aš ištariau priesaikos žodžius, ištariau priesaikos žodžius, bet garsiai tepa- 
sakė: „Taip.“ 

Kai visa baigėsi, Džilė užmigo jį apsikabinusi, įsikniaubusi jam į krūtinę. 
Semui taip pat reikėjo pamiegoti, bet jis buvo apgirtęs nuo romo, nuo moti- 

nos pieno ir nuo Džilės. Jis suprato privaląs paršliaužti į savo hamaką vyrų 
kajutėje, bet taip malonu buvo jausti ją, prigludusią prie krūtinės, ir Semas 
kažkodėl negalėjo pasijudinti. 

Į kajutę atėjo kitų žmonių, vyrų ir moterų, ir jis girdėjo juos bučiuojan- 
tis, juokiantis ir mylintis. Vasaros saly žmonės. Tai štai kaip jie gedi. Mirčiai 
jie atsako gyvenimu. Labai seniai Semas buvo kažkur apie tai skaitęs. Ir da- 
bar svarstė, ar Džilė pati žinojo, ar Kodža Mo jai pasakė, ką daryti? 

Semas uodė malonų Džilės plaukų aromatą ir stebeilijosi į virš galvos be- 
sisūpuojantį žibintą. Net Senolė man neparodys, kaip rasti saugią išeitį iš šios 
padėties. Geriausia jam būtų buvę atsargiai išslinkti ant denio ir šokti į jūrą. 
Jei nuskęsiu, niekas niekada nesužinos, kad užsitraukiau gėdą ir sulaužiau 
priesaiką, o Džilė galės susirasti geresnį vyrą, o ne tokį storą bailį kaip aš. 

Kitą rytą Semas nubudo savo hamake vyrų kajutėje ir išgirdo Ksondą 
garsiai šūkaujant apie vėją. 

— Vėjas pakilo! - laidė gerklę kapitono padėjėjas. - Kelkis ir prie darbo, 
Juodasis Semai. Pakilo vėjas. 

Galbūt Ksondui ir trūko žodžių, užtat jo plaučiai buvo tikros kalvio 
dumplės. Semas išsirito iš hamako, stryktelėjo ir... iš karto pasigailėjo. Jam 
baisiai skėlė galvą, viena iš delno pūslių naktį sprogo, be to, jį pykino. 

Tačiau Ksondas tikrai neketino jo gailėtis, tad Semui neliko nieko kita, 
tik šiaip taip apsivilkti savo juodus drabužius. Jis rado juos ant denio po ha- 
maku, sumestus į drėgną krūvą. Semas juos pauostė norėdamas sužinoti, ar 
labai dvokia, ir jam į nosį dūrė druskos, jūros, deguto, šlapio brezento ir pe- 
lėsių, vaisių, žuvies, brandaus romo, keistų prieskonių, egzotiškos medienos 
ir svaiginantis jo paties išdžiūvusio prakaito kvapas. Bet drabužiai kvepėjo 
ir Džile, švariais jos plaukais, be to, galėjai užuosti ir salstelėjusį pieno kva- 
pą, todėl Semas mielai juos apsivilko. Tik... būtų nežinia ką atidavęs už šiltas 
ir sausas kojines. Kojų tarpupirščiuose jam įsimetė kažin koks grybelis. 

Susimokėti už kelionę keturiems iš Bravoso į Senmiestį skrynios knygų 
toli gražu nepakako. Bet „Cinamono vėjui“ trūko darbo jėgos, todėl Kuhu- 
ras Mo sutiko juos paimti su sąlyga, kad keleiviai atidirbs. Semui papriešta- 
ravus, girdi, meisteris Eimonas tam pernelyg silpnas, berniukas - dar visai 
kūdikis, o Džilė siaubingai bijanti jūros, Ksondas tik nusijuokė ir tarė: 

- Juodasis Semas - stambus juodas vyras. Juodasis Semas galės dirbti už 
keturis. 

Tiesą sakant, Semas buvo toks negrabus, kad abejojo, ar gebės atlikti 
bent vieno vyro darbą, tačiau jis bent jau stengėsi. Grandė denius ir glotniai 
trynė juos akmenimis, traukė inkaro grandines, vyniojo virvę ir medžiojo 
žiurkes, siuvo suplyšusias bures, vandenį leidžiančias laivo korpuso vietas 
tepė verdančiu degutu, darinėjo žuvį ir pjaustė kokui vaisius. Džilė taip pat 
stengėsi. Su laivavirvėmis tvarkytis jai sekėsi geriau nei Semui, nors kartais 
matydama vandens platybes gaudavo užsimerkti. 

Džilė... - pagalvojo Semas. Ką aš darysiu su Džile? 

Diena buvo karšta ir tvanki, be to, dėl skaudamos galvos, rodos, labai 
ilgai užsitęsė. Semas darbavosi prie virvių ir burių, taip pat ėmėsi kitų Kson- 
do jam patikėtų užduočių ir mėgino nežiūrėti nei į romo statinę su senojo 
meisterio Eimono palaikais, nei į... Džilę. Dabar jis negalėjo pažvelgti į akis 
šiai tyržmogei merginai, - tik ne po to, ką jiedu padarė praeitą naktį. Kai ji 
užlipdavo ant denio, jis leisdavosi į triumą. Kai ji eidavo į laivo priekį, jis 
skubėdavo į paskuigalį. Kai Džilė jam nusišypsodavo, Semas nusisukdavo, 
nes jautėsi niekam tikęs. Kol ji miegojo, man reikėjo šokti į jūrą, galvojo jis. 
Visada buvau bailys, bet priesaikos iki šiol sulaužęs nebuvau. 

Jei meisteris Eimonas nebūtų miręs, Semas būtų galėjęs jo paklausti, ką 
daryti. Jei kartu būtų plaukęs Jonas Snou arba bent Pipas arba Grenas, jis 
būtų galėjęs kreiptis į juos. O dabar Semui beliko Ksondas. Ksondas nesu- 
prastų, apie ką šneku. O jei ir suprastų, tiesiog patartų man eiti ir dar kartą 
išdulkinti tą merginą. „Dulkintis“ buvo pirmas Ksondo išmoktas bendro- 
sios kalbos žodis ir jis tuo labai didžiavosi. 

Semui pasisekė, kad „Cinamono vėjas“ buvo toks didelis. „Juodajame 
strazde“ Džilė kaipmat būtų jį radusi. Didžiuliai laivai iš Vasaros salų Septy- 
niose Karalystėse buvo vadinami „laivais-gulbėmis“ dėl vėjyje besiplakan- 
čių baltų burių ir laivo priekio papuošimų, dauguma kurių buvo paukščių 
figūros. Nors ir dideli, tie laivai bangas skrosdavo nepaprastai grakščiai. Ge- 
namas gero, stiproko vėjo, „Cinamono vėjas“ galėjo pralenkti bet kokį karo 
laivą, bet vėjui nutykus būdavo visiškai bejėgis. Be to, laive buvo daug vietų, 
tinkamų slėptis bailiui. 

Baigiantis budėjimui, Semas pagaliau buvo užspeistas. Besileidžiantį ko- 
pėčiomis, Ksondas pačiupo jį už pakarpos. 

- Juodasis Semas eiti su Ksondu, - liepė juodukas ir, nutempęs per denį, 
paliko suklupusį prie Kodžos Mo kojų. 

Toli šiaurėje, prie horizonto, buvo matyti padūmavusi juosta. Kodža 
mostelėjo į tą pusę. 

— Ten - Dorno pakrantė. Smėlis, akmenys, skorpionai ir šimto lygų ruo- 
že - nė vienos tinkamos vietos nuleisti inkarui. Jei nori, gali plaukti ir pės- 
čiomis keliauti į Senmiestį. Tau teks kirsti nesvetingą dykumą, įveikti kalnus 
ir plaukti Torentina. Arba galėtum grįžti pas Džilę. 

— Tu nesupranti. Vakar naktį mudu... 

— „„pagerbėte savo mirusįjį ir dievus, kurie judu sukūrė. Ksondas pasi- 
elgė taip pat. Prižiūrėjau kūdikį, kitaip būčiau buvusi kartu su juo. Visi jūs, 
Vesteroso žmonės, gėdijatės meilės. Bet juk mylėtis - jokia gėda. Jei jūsų 
septonai tvirtina kitaip, vadinasi, jūsų septyni dievai yra demonai. Mes, gy- 
venantys salose, šiuos dalykus išmanome geriau. Mūsų dievai duoda mums 
kojas, kad bėgiotume, nosis, kad uostytume, rankas, kad liestume ir čiuop- 
tume. Koks beprotis ir žiaurus dievas galėtų duoti žmogui akis, o tada liepti 

amžinai laikyti jas užmerktas įr nematyti viso pasaulio grožio? Taip gali elg- 
tis tik dievas-pabaisa, tik tamsos demonas. - Kodža kyštelėjo ranką Semui į 
tarpkojį. - Ir šitą dievai tau davė ne be reikalo, o tam, kad... kaip tai vadina- 
ma Vesterose? 

- Dulkintum, - paslaugiai priminė jai Ksondas. 

- Taip, kad dulkintum. Kad teiktum malonumą ir pradėtum vaikus. 
Anokia čia gėda. 

Semas pasitraukė atatupstas. 

- Aš daviau priesaiką. Neturėti nei žmonos, nei vaikų. Ištariau šiuos 
žodžius. 

- Ji žino apie tavo priesaiką. Tam tikra prasme ji vaikas, bet... ne akla. 
Ji supranta, kodėl dėvi juodus drabužius ir kodėl keliauji į Senmiestį. Džilė 
žino, kad tavęs nesulaikys. Ji nori tave turėti tik valandėlę. Ji prarado savo 
tėvą ir vyrą, motiną ir seseris, savo namus, savo pasaulį. Be tavęs ir kūdi- 
kio, ji daugiau nieko neturi. Todėl arba eik pas Džilę, arba šok į vandenį ir 
plauk. 

Semas beviltiškai pažvelgė į ūkaną šiaurėje, žyminčioje tolimą krantą. Jis 
suprato taip toli nuplaukti negalėsiąs. 

Tad nuėjo pas Džilę. 

- Tai, ką mudu padarėme... Jei galėčiau vesti, mieliau vesčiau tave, o 
ne kokią nors princesę arba kilmingą mergelę, bet negaliu. Vis dar esu 
varnas. Daviau priesaiką, Džile. Nuėjau su Jonu į mišką ir prisiekiau prieš 
širdamedį. 

— Medžiai mus saugo, - sušnabždėjo Džilė, braukdama nuo skruostų 
ašaras. - Miške jie viską mato, bet... čia medžių nėra. Tik vanduo, Semai. 
Tik vanduo. 


SERSĖJA 


1) iena buvo šalta, lietinga ir niūri. Ilgai pylė kaip iš kibiro, o kai liovė- 
si, debesys vis tiek neskubėjo sklaidytis. Saulės jie taip ir neišvydo. 
Toks bjaurus oras atbaidė nuo išvykos net jaunąją karalienę. Užuot su 
savo vištomis ir sargybinių palyda išsiruošusi pasijodinėti, visą dieną ji 
su savo draugija praleido Mergelių bokšte klausydamasi Mėlynojo Bardo 
dainų. 

Sersėja dieną praleido ne kažin kiek geriau, bet vakare viskas ėmė keis- 
tis. Pilkam dangui ėmus juoduoti, jai buvo pranešta, kad „Mieloji Sersėja“ 
su vakarinio potvynio banga parplaukė į uostą ir kad Oranas Votersas lau- 
kia už durų maldaudamas jį priimti. 

Karalienė iš karto pasiuntė sargybinius jo atvesti. Vos tik jis įžengė į Ser- 
sėjos menę, ji suprato, kad naujienos geros. 

- Tavo malonybe, - plačiai šypsodamasis tarė Oranas, - Drakono Uola 
tavo. 

- Nuostabu. - Karalienė suspaudė jam rankas ir pabučiavo į abu skruos- 
tus. - Žinau, kad ir Tomenas bus labai patenkintas. Vadinasi, galime ati- 
traukti lordo Redvaino flotilę ir išvyti geležinius iš Skydo salų. 

Su kiekvienu varnu iš Žemupio juos pasiekė vis baisesnės naujienos. 
Rodos, užėmę naujas uolas, geležiniai nė nemanė sustoti. Gerai ginkluoti, 
jie siaubė Manderio pakrantes ir nuplaukė taip toli, kad net puolė Arborą 
ir jį supančias mažesnes salas. Vandenyse prie namų Redvainai buvo pa- 
likę vos keliolika karo laivų ir dabar visi jie buvo nugalėti ir užimti arba 
nuskendę. Negana to, pastaruoju metu ėmė sklisti gandai, jog tas beprotis, 
vadinantis save Euronu Varnaakiu, siunčia ilglaivius į šiaurę, į Šnabždesių 
sąsiaurį, link Senmiesčio. 

- Kai „Mieloji Sersėja“ kėlė bures, lordas Paksteris krovė maistą ir pašarą 
kelionei namo, - pranešė lordas Votersas. - Numanau, kad dabar dauguma 
jo flotilės laivų jau bus jūroje. 

- Tikėkimės, kad jų kelionė bus sklandi, o oras - geresnis nei šiandien. - 
Karalienė pasisodino Votersą į antrą krėslą prie lango. - Ar už šią pergalę 
turime būti dėkingi serui Lorui? 

Voterso šypsena užgeso. 

— Kai kas būtent taip ir sakys, tavo malonybe. 

- Kai kas? - Sersėja pašaipiai į jį žvilgtelėjo. - Bet ne tu? 

— Narsesnio riterio nesu matęs, - paaiškino Votersas, - bet pergalę buvo 
galima laimėti nepraliejus nė lašo kraujo, o jis ją pavertė skerdynėmis. Žuvo 
apie tūkstantį vyrų, — na, gal kiek daugiau ar mažiau. Dauguma jų - mūsiš- 

kiai. Ir ne tik eiliniai kariai, tavo malonybe, bet ir riteriai, ir jauni lordai - 
patys geriausi ir narsiausi. 

— O seras Loras? 

- Jis buvo tūkstantis pirmas. Po mūšio vyrai serą Lorą nunešė į pilį, bet 
jis labai sunkiai sužeistas. Ir netekęs tiek kraujo, kad meisteriai net nedėjo 
jam prie kūno dėlių. 

— Ak, kaip liūdna... Tomenas labai nusimins. Jis mūsų šauniuoju Gėlių 
riteriu taip žavėjosi... 

- Ir prasčiokai jį mėgo, - linktelėjo admirolas. - Lorui mirus, daug mer- 
gelių visoje karalystėje varvins ašaras į savo sklidinas vyno taures. 

Karalienė žinojo, kad jis teisus. Tą dieną, kai seras Loras išplaukė, jo išly- 
dėti prie Purvo vartų susirinko trys tūkstančiai prasčiokų ir trys ketvirtadaliai 
iš jų buvo moterys. Pamačiusi jas, Sersėja pajuto panieką. Norėjo aprėkti tas 
moteris, išvadinti jas avimis ir pasakyti, kad iš sero Loro jos negali tikėtis nie- 
ko, nebent šypsenos ir gėlės. Tačiau, užuot laidžiusi gerklę, ji paskelbė Lorą 
Tairelį narsiausiu Septynių Karalysčių riteriu ir šypsojosi, kai Tomenas įteikė 
jam brangakmeniais puoštą kalaviją, su kuriuo šis turėjo stoti į mūšį. Paskui 
karalius serą Lorą apkabino, nors Sersėja to nenumatė, bet dabar tai nebuvo 
svarbu. Dabar ji galėjo sau leisti būti kilni. Loras Tairelis gulėjo mirties patale. 

— Pasakok, - įsakė Sersėja. - Noriu žinoti viską nuo pradžios iki galo. 

Kai Oranas Votersas baigė kalbėti, kambaryje jau tvyrojo tiršta prie- 
blanda. Karalienė uždegė kelias žvakes ir nusiuntė Dorkasą į virtuvę atneš- 
ti duonos, sūrio ir virtos jautienos su krienais. Jiedviem vakarieniaujant, ji 
paprašė Orano papasakoti viską dar kartą, kad galėtų teisingai prisiminti 
kiekvieną smulkmeną. 

- Šiaip ar taip, nenoriu, jog mūsų brangioji Mardžerė išgirstų šią žinią iš 
svetimo Žmogaus, - tarė ji. - Pati viską jai pasakysiu. 

- Tavo malonybė labai kilni, - šypsodamasis linktelėjo Votersas. 

Jo šypsena piktdžiugiška, dingtelėjo karalienei. Oranas nebuvo toks pa- 
našus į princą Reigarą, kaip jai iš pradžių rodėsi. Jo plaukai tokie pat, bet, 
jei sklandantys gandai teisingi, tokiais plaukais gali pasigirti bene pusė Lyso 
kekšių. Reigaras buvo vyras. O Votersas - tik suktas vaikėzas. Ir vis dėlto sa- 
votiškai naudingas... 

Mardžerė sėdėjo Mergelių bokšte su trimis pusseserėmis gurkšnodama 
vyną ir mėgino perprasti kažkokį naują, iš Volančio atkeliavusį žaidimą. 
Nors buvo jau vėlu, sargybiniai Sersėją įleido nedvejodami. 

- Tavo malonybe, - prabilo Sersėja, - bus geriausia, jei šią naujieną suži- 
nosi iš manęs. Iš Drakono Uolos grįžo Oranas. Tavo brolis - didvyris. 

— Aš visada tai žinojau. - Mardžerė, rodės, nė kiek nenustebo. Ir ko jai 
stebėtis? Nuo tos akimirkos, kai Loras pasiprašė paskiriamas vadu, šito ji ir 
tikėjosi. Ir vis dėlto, kai Sersėja baigė pasakoti ir nutilo, ant jaunosios kara- 
lienės skruostų spindėjo ašaros. | 

- Redvainas buvo liepęs kalnakasiams iškasti po pilies sienomis tune- 
lį, bet Gėlių riteris taip ilgai laukti nenorėjo. Be abejo, jis galvojo apie tavo 
lordo tėvo žmones, vargstančius Skydų salose. Lordas Votersas sako, kad. 
nepraėjus nei pusei dienos nuo tos akimirkos, kai perėmė vadovavimą ir 
kai lordo Stanio pilies valdytojas atsisakė apsiausties baigtį nulemti stojęs 
į dvikovą, seras Loras įsakė pulti. Taranu pralaužus pilies vartus, Loras pir- 
mas puolė pro jų spragą. Votersas pasakoja, kad jis jojo tiesiai drakonui į 
nasrus - vilkintis baltais drabužiais, sukdamas virš galvos dygliuotą kuoką, 
į kairę ir į dešinę sėdamas mirtį. 

Mega Tairel dabar jau kūkčiojo nė nesistengdama tvardytis. 

— Kaip jis žuvo? - paklausė ji. - Kas jį nužudė? 

— Ši garbė neteko niekam, - atsakė Sersėja. - Viena arbaleto strėlė pervė- 
rė serui Lorui šlaunį, o kita petį, bet jis narsiai kovėsi toliau, nors ir plūsda- 
mas krauju. Vėliau jis gavo smūgį vėzdu, kuris jam sulaužė kelis šonkaulius. 
O paskui... bet ne, tai, kas baisiausia, geriau nutylėsiu. 

— Pasakyk, - paprašė Mardžerė. - Aš įsakau. 

Įsakai? Sersėja kelias akimirkas padvejojo ir nutarė praleisti šį žodį pro 
ausis. 

— Pralaužus pagrindinę gynybinę sieną, pilies gynėjai pasitraukė į vi- 
dinį bokštą. Loras vadovavo ir tam puolimui. Ir buvo apipiltas verdančiu 
aliejumi. 

Ledi Ala išbalo kaip drobė ir išlėkė iš kambario. 

— Lordas Votersas tikina, jog meisteriai daro, ką gali, tik... bijau, kad tavo 
brolis per smarkiai apdegė. - Norėdama paguosti, Sersėja apkabino Mar- 
džerę. - Jis išgelbėjo karalystę. - Bučiuodama jaunąją karalienę į skruostą, 
Sersėja pajuto jos ašarų sūrumą. - Visus sero Loro žygdarbius Džeimis su- 
rašys į Baltąją knygą, o dainiai trauks apie jį dainas tūkstantį metų. 

Mardžerė taip ryžtingai išsivadavo iš glėbio, kad Sersėja vos neparvirto. 

— Mirties patale - dar toli gražu ne miręs, - tarė jaunoji karalienė. 

— Ne, bet meisteriai sako... 

— Mirties patale - tai dar ne miręs! 

— Aš tik noriu, kad tu ne... 

- Žinau, ko tu nori. Išeik. | 

Ką gi, dabar supranti, kaip jaučiausi tą naktį, kai mirė Džofris. Sersėja 
šaltai ir mandagiai nusilenkė. 

— Mieloji martele. Labai tave užjaučiu. Paliksiu tave sielvartauti vieną. 

Tą naktį ledi Meriveter neatėjo ir Sersėja jautėsi per daug nerami, kad 
užmigtų. Jei lordas Taivinas dabar mane matytų, suprastų turintis įpėdi- 
nę, ir ne bet kokią, o vertą paveldėti Uolą, pagalvojo ji, gulėdama lovoje su 
Džoslina Svift, įsikniaubusia į gretimą pagalvę ir tyliai knarkiančia. Netru- 
kus Mardžerė verks kruvinomis ašaromis - kokiomis turėjo apverkti mirusį 
Džofrį. Meisas Tairelis tikriausiai taip pat verks, bet pykti ant jos neturės už 

ką. Šiaip ar taip, ji nepadarė nieko bloga, tik pagerbė Lorą savo pasitikėjimu. 
Jis klūpodamas ir matant pusei jos dvariškių pats prašė paskirti jį kariuo- 
menės vadu. 

Kai Loras mirs, reikės kur nors pastatyti jo statulą ir surengti tokias lai- 
dotuves, kokių Karaliaus Uostas dar neregėjo. Prastuomenei tai patiktų. To- 
menui taip pat. Gali būti, kad vargšelis Meisas man net padėkos. O jo ledi 
motina... jei dievai bus geri, ši žinia ją pribaigs. 

Tokio gražaus saulėtekio Sersėja nebuvo mačiusi jau kelerius metus. Sau- 
lei patekėjus, netrukus atėjo Tena ir prisipažino, jog naktį praleido guosda- 
ma Mardžerę ir jos kompaniones, gerdama vyną, verkdama ir pasakodama 
prisiminimus apie Lorą. 

— Mardžerė vis dar tvirtai tiki, kad jis nemirs, - karalienei velkantis su- 
knią, tinkamą pasirodyti dvare, pareiškė myrietė. - Broliui gydyti ji ketina 
siųsti savo meisterį. O jos pusseserės meldžia Motinos malonės. 

- Ir aš pasimelsiu. Rytoj palydėsi mane į Beiloro septą ir mudvi už nar- 
sųjį Gėlių riterį uždegsime šimtą žvakių. - Karalienė kreipėsi į tarnaitę: — 
Dorkasa, atnešk mano karūną. Naująją. 

Naujoji karūna buvo lengvesnė už senąją, nukaldinta iš šviesiai gelsvo 
aukso ir papuošta smaragdais, tviskančiais kaskart jai pasukus galvą. 

— Šiandien rytą audiencijos dėl Kipšo prašo keturi vyrai, - įleistas Džosli- 
nos pranešė seras Osmundas. 

— Net keturi? 

Karalienė maloniai nustebo. Į Raudonąją pilį nuolat ateidavo visokių 
žmonių, tikinančių, jog turi žinių apie Tirioną, bet sulaukti keturių per vie- 
nią dieną buvo neįprasta. 

- Tiesa, - pridūrė Osmundas. - Vienas iš jų atnešė tau galvą. 

— Jį priimsiu pirmiausia. Nuvesk jį į mano menę. 

Maldauju, tegul šį kartą nebūna klaidos. Leisk man pagaliau atkeršyti, 
kad Džofas galėtų ilsėtis ramybėje. Septonai tvirtino, kad dievams septyne- 
tas yra šventas. Jei tai tiesa, galbūt ši septinta galva suteiks jai taip trokštamą 
sielos ramybę? 

Paaiškėjo, kad tas vyras buvo tirošis; neaukštas, kresnas, trenkiantis pra- 
kaitu, su pataikūniška, Veirį jai primenančia šypsena veide ir dvišake, žalia 
ir rožine spalva nudažyta barzda. Sersėjai tas tirošis iš karto nepatiko, tačiau 
ji buvo nusiteikusi numoti ranka į visus jo trūkumus, jei atneštoje dėžėje 
tikrai bus Tiriono galva. Dėžė buvo iš kedro, inkrustuota dramblio kaulo 
vynuogienojais ir gėlėmis, balto aukso vyriais ir sąsagomis. Puikus daiktas, 
bet karalienei rūpėjo tik dėžės turinys. Dėžė bent jau erdvi. Tiriono galva, 
turint omenyje menką jo stotą ir žemą ūgį, buvo absurdiškai didelė. 

— Tavo malonybe, - žemai lenkdamasis sumurmėjo tirošis, - matau, esi 
tikrai tokia žavinga, kaip kalba žmonės. Apie tavo grožį ir taurią širdį spau- 
džiantį sielvartą esame girdėję net mes, gyvenantys anapus Siaurosios jūros. 


VARNŲ PUOTA 517 


Niekas tau nesugrąžins jauno narsaus sūnaus, tačiau viliuosi galėsiąs pasiū- 
lyti bent jau vaisto, padėsiančio apmalšinti tavo kančią. - Jis priglaudė ran- 
ką sau prie krūtinės. - Atnešu tau teisingumą. Atnešu tavo valonkaro galvą. 

Išgirdus senosios valyrų kalbos žodį, Sersėją nukrėtė šiurpas, bet, kita 
vertus, sužibo ir mažutė viltis. 

— Kipšas jau nėra mano brolis, jei išvis kada buvo, - pareiškė ji. - Neketi- 
nu ištarti nė jo vardo. Kadaise tas vardas buvo labai garbingas, bet neūžauga 
jį suteršė. 

- Tirošyje mes jį vadiname Raudonrankiu, nes jo pirštai sutepti krauju. 
Karaliaus ir tėvo krauju. Kai kas pasakoja, girdi, jis, braudamasis į šį pasaulį 
ir aštriais nagais draskydamas įsčias, nužudė ir savo motiną. 

Kokia nesąmonė, dingtelėjo Sersėjai. 

- Tai tiesa, - garsiai ištarė ji. - Jei šioje skrynioje tikrai yra Kipšo gal- 
va, pakelsiu tave į lordus ir dovanosiu derlingų žemių ir pilių. - Titulai da- 
bar nebuvo verti nė tiek, kiek dulkės po kojomis, o sugriautų pilių, vienišų 
dunksančių tarp nebedirbamų laukų ir sudegintų kaimų, taip pat netrūko. - 
Mano dvariškiai laukia. Atidaryk dėžę ir leisk pamatyti, kas yra jos viduje. 

Tirošis plačiu mostu pakėlė dėžės antvožą ir šypsodamasis pasitraukė. 
Viduje, ant mėlyno aksominio paminkštinimo, pūpsojo nykštuko galva ir 
spoksojo į karalienę. 

Sersėja atidžiai įsižiūrėjo. 

- Čia ne mano brolis. - Burnoje ji pajuto nusivylimo kartėlį. Rodos, nai- 
vu buvo tikėtis tokios sėkmės, juolab po to, kas nutiko Lorui. Dievai niekada 
nebūna tokie geri. - Šio vyto akys rudos. Tiriono viena akis buvo juoda, o 
kita žalia. 

— Na taip, akys... Tavo malonybe, tikrosios tavo brolio akys truputį... ap- 
iro. Tad drįsau pakeisti jas stiklinėmis, tik... kaip sakai, netinkamai parin- 
kau spalvą. 

Šie žodžiai karalienę tik dar labiau suerzino. 

- Gal tavo atgabentos galvos akys ir stiklinės, bet manosios - tikrai ne. 
Ant Drakono Uolos sienų yra chimerų, panašesnių į Kipšą nei ši galva. Beje, 
kur dantys? 

Išgirdęs karalienės žodžiuose įtūžio gaidelę, vyras susigūžė. 

- Jis turėjo puikius auksinius dantis, tavo malonybe, bet mes... Apgailes- 
tauju... 

— Ne, dar ne. Bet tuoj gailėsies. - Turėčiau liepti jį pasmaugti. Priversti 
jį beviltiškai gaudyti orą, kol pajuoduos veidas, kaip kad nutiko mano Las 
mam sūnui. Šie žodžiai sukosi Sersėjai ant liežuvio galo. 

— Aš tiesiog apsirikau. Visi neūžaugos atrodo tokie panašūs, be to... Mel- 
džiu tavo malonybę atkreipti dėmesį, kad jam trūksta nosies... 

— Trūksta, nes tu ją nukirtai. 

— Ne! 

Kaktą išmušęs prakaitas išdavė, jog tirošis prisimelavo, o dabar ginasi. 

— Taip. - Ir Sersėja prabilo apsimestinai meiliai: - Bent jau susiprotėjai ją 
nukirsti. Prieš tave atkeliavęs kvailys mėgino mane įtikinti, girdi, neūžaugai 
nosį ataugino kažkoks nevykęs burtininkas. Ir vis dėlto, man rodos, kad lie- 
ki skolingas šiam nykštukui nosį. Lanisterių giminė skolinga nelieka, tad ir 
tau nederėtų. Sere Merinai, nuvesk tą apgaviką pas Kiburną. 

Seras Merinas paėmė tirošį už parankės ir, vis dar prieštaraujantį, ištem- 
pė iš menės. Kai jiedu išėjo, Sersėja kreipėsi į Osmundą Ketlbleką. 

— Sere Osmundai, išnešk šį daiktą, kad aš jo nematyčiau, ir atvesk kitus 
tris, kurie tvirtina turintys žinių apie Kipšą. 

— Klausau, tavo malonybe. 

Deja, tie trys žinianešiai pasirodė esantys tokie pat apsišaukėliai kaip 
ir tirošis. Vienas sakė, jog Kipšas slepiasi viename Senmiesčio viešnamių, 
burna tenkindamas vyrų įgeidžius. Tai būtų buvęs keistas ir juokingas 
vaizdas, bet Sersėja jo žodžiais nė akimirką nepatikėjo. Antras vyras tvir- 
tino matęs neūžaugą Bravose, vaidinantį komediantų spektaklyje. Trečias 
primygtinai kartojo, girdi, Tirionas tapo upių kraštų atsiskyrėliu ir apsigy- 
veno ant vienos iš vaiduoklių lankomų kalvų. Kiekvienam iš jų karalienė 
atsakė tą patį. 

- Jei būsite tokie malonūs ir kelis narsius mano riterius palydėsite pas tą 
neūžaugą, dosniai jums atsilyginsiu, - pažadėjo ji. - Žinoma, jei ten tikrai 
bus Kipšas. Jei ne... Na, mano riteriai negali pakęsti nei apgaulės, nei kvailių, 
siunčiančių juos vaikytis šešėlių. Gali būti, kad prarasite liežuvius. 

Ir staiga visi trys žinianešiai jau nebebuvo tikri tuo, ką pasakojo, ir pri- 
pažino, jog galbūt matė visai kitą neūžaugą. 

Sersėja niekada nepagalvojo, kad pasaulyje tiek daug neūžaugų. 

— Ar kiekviename žingsnyje gali sutikti tuos mažus išsigimėlius? - prie- 
kaištingai tarė ji, sargybai vedant iš menės paskutinį žinianešį. - Kiek jų 
apskritai yra? 

— Mažiau nei anksčiau, - tarė ledi Meriveter. - Ar man bus suteikta gar- 
bė palydėti tavo malonybę į dvarą? 

- Jei tik galėsi pakęsti tą nuobodybę, - atsakė jai Sersėja. - Robertas 
buvo kvailys ir neišmanėlis, bet dėl vieno dalyko neklydo. Valdyti karalys- 
tę - labai varginantis darbas. 

— Man liūdna matyti tavo malonybę taip nukamuotą rūpesčių. Siūlau 
tiesiog pabėgti ir pasilinksminti, o šias varginančias audiencijas palikti 
karaliaus rankai. Galėtume persirengti tarnaitėmis ir praleisti dieną tarp 
prasčiokų klausydamosi, ką jie šneka apie Drakono Uolos užėmimą. Žinau, 
kurioje užeigoje dainuoja Mėlynasis Bardas, kai nelinksmina jaunosios ka- 
ralienės draugijos, ir kuriame rūsyje burtininkas šviną paverčia auksu, van- 
denį - vynu, o merginas - vaikinais. Galbūt jis galėtų užburti ir mudvi? Ar 
tavo malonybei patiktų vienai nakčiai pavirsti vyru? 

Jei būčiau vyras, būčiau Džeimis, pagalvojo Sersėja. Jei būčiau vyras, šią 
karalystę galėčiau valdyti savo, o ne Tomeno vardu. 

- Patiktų, bet tik jei tu liktum moterimi, - tarė ji įsitikinusi, jog Tena 
šitai ir nori išgirsti. - Tu tikra nedorėlė ir ne juokais mane gundai, bet kokia 
būčiau karalienė, jei palikčiau karalystės reikalus tvarkyti Hariui Sviftui, ku- 
riam tirta rankos? 

Tena suraukė lūpas. 

— Tavo malonybė per daug stropi. 

- Tokia jau esu, - pripažino karalienė, - ir vakare dėl to gailėsiuosi. - Ji 
įsikibo ledi Meriveter į parankę ir pridūrė: - Eikš. 

Tą dieną pirmas būti priimtas įsiprašė Džalabaras Kso, kaip ir pritiko 
princo tremtyje statusą turinčiam vyrui. Ir vis dėlto, nors vilkėdamas spal- 
vingą plunksnų apsiaustą jis atrodė nuostabiai, pas karalienę atėjo vien 
nuolankiai prašyti. Sersėja išklausė jau įprasto jo maldavimo duoti karių bei 
ginklų, kad galėtų susigrąžinti Raudonosios Gėlės slėnį, o tada tarė: 

— Jo malonybė pats kariauja, prince Džalabarai. Ir dabar tikrai neturi 
atliekamų vyrų, kurių galėtų tau duoti. Galbūt ateinančiais metais... 

Taip jam visuomet sakydavo Robertas. Ateinančiais metais ji ištars jam: 
„Niekada“, - bet tik ne šiandien. Drakono Uola buvo jos. 

Paskui atėjo lordas Halinas iš Alchemikų gildijos prašyti, kad dabar, kai 
sala vėl priklauso karaliui, jo piromantams būtų leista išperinti drakono 
kiaušinius, kurių galbūt ras Drakono Uoloje. 

- Jei tų kiaušinių ir būtų likę, Stanis būtų juos pardavęs, kad galėtų susi- 
mokėti jį remiantiems maištininkams, - pasakė jam karalienė. 

Kad ši mintis beprotiška, ji apdairiai nutylėjo. Nugaišus paskutiniam 
Targarienų drakonui, visi tokie mėginimai baigdavosi mirtimi, didžiule ne- 
laime arba nešlove. 

Po Halino į audiencijų menę sugužėjo būrys pirklių, maldaujančių, kad 
karalius tarpininkautų jiems derybose su Bravoso Geležiniu banku. Bra- 
vosiečiai, atrodo, reikalavo grąžinti likusias skolas ir nesutiko skolinti dar. 
Mums reikia savo banko, nusprendė Sersėja, Lanisporto Auksinio banko. 
Galbūt, kai Tomeno padėtis Geležiniam soste bus tvirta, ji taip ir padarys. 
O kol kas tik patarė pirkliams sumokėti Bravoso palūkininkams, kas jiems 
priklauso. 

Tikėjimo atsiųstai delegacijai vadovavo senas Sersėjos bičiulis, septonas 
Reinardas. Per miestą jį atlydėjo šeši Karžygio Sūnūs; iš viso jie atėjo septyni, 
o šis skaičius buvo šventas ir palankus. Naujasis aukštasis septonas, - arba 
„aukštasis žvirblis“, kaip jį praminė Mėnuliukas, - įsikibęs laikėsi septyneto. 
Riteriai juosėjo kardasaičius, išmargintus septyniomis išilginėmis, Tikėjimą 
simbolizuojančiomis juostomis. Krištolas puošė ir jų ilgųjų kalavijų ranke- 
nų buožes, ir šalmų viršų. Jie turėjo rombo formos skydus, kuriais niekas 
nesinaudojo nuo Užkariavimo laikų ir ant kurių puikavosi Septyniose Ka- 

ralystėse šimtmečius nematytas ženklas: tamsos fone ryškiai tviskantis visų 
vaivorykštės spalvų kalavijas. Anot Kiburno, Karžygio Sūnų ordinui savo 
gyvybe ir kalaviju jau buvo prisiekę beveik šimtas riterių ir kasdien ateidavo 
vis naujų. Visa ši gauja apsvaigusi nuo dievų. Kas galėjo pagalvoti, kad kara- 
lystėje jų tiek daug? 

Dauguma prisiekusiųjų buvo namuose tarnavę ir apskritai vietos pa- 
saulyje neradę riteriai, tačiau keli buvo ir kilmingi: jaunesnieji sūnūs, ne- 
įtakingi lordai, nuodėmes išpirkti trokštantys seniai. Ir, žinoma, Lanselis. 
Kai Kiburnas papasakojo, kad jos idiotas pusbrolis atsisakė pilies, žemių, 
atleido žmoną ir grįžo į miestą prisidėti prie kilnaus ir galingo Karžygio 
Sūnų ordino, iš pradžių Sersėja pamanė, kad meisteris juokauja. Bet dabar 
pusbrolis kartu su kitais pamaldžiais kvailiais stovėjo prieš ją. 

Sersėjai tai visai nepatiko. Be to, ji negalėjo pakęsti ir neapsakomo „aukš- 
tojo žvirblio“ šiurkštumo bei nedėkingumo. 

— Kur aukštasis septonas? - paklausė ji Reinardo. - Kviečiausi jį. 

Septonas Reinardas apgailestaudamas tarė: 

— Užuot atėjęs pats, jo aukštoji šventenybė atsiuntė mane ir liepė tavo 
malonybei perduoti, jog Septynetas pašaukė jį kovoti su nedorybėmis. 

- Kaip jis kovos su tomis nedorybėmis? Gal Šilko gatvėje pamokslauda- 
mas apie skaistybę? Ar jam atrodo, kad pasiklausiusios jo pamokslų kekšės 
vėl virs mergelėmis? 

- Tėvas ir Motina mūsų kūnus sukūrė tokius, kad vyras ir moteris galė- 
tų susijungti ir pradėti santuokinius vaikus, - atsakė Reinardas. - Moteris, 
prekiaujanti šventu savo kūnu, yra žemai puolusi ir nuodėminga. 

Šie šventeiviški plepalai gal būtų buvę įtikinamesni, jei karalienė nebūtų 
žinojusi, kad septonas Reinardas turi „draugių“ kiekviename iš Šilko gatvė- 
je įsikūrusių viešnamių. Aišku, jis nusprendė, jog kartoti aukštojo septono 
giesmelę bus daug geriau nei plauti grindis. 

— Nedrįsk man pamokslauti, - įspėjo jį karalienė. - Viešnamių savinin- 
kės skundžiasi, ir jos teisios. 

— Kodėl teisieji turi klausytis nusidėjėlių šnekų? 

— Tos nusidėjėlės pildo karaliaus iždą, - tiesiai rėžė karalienė, - jų mone- 
tomis moku atlygį savo auksiniams apsiaustams ir statau laivus, kurie gins 
mūsų pakrantes. Be to, nereikia pamiršti ir prekybos. Jei Karaliaus Uoste 
nebus viešnamių, prekybiniai laivai plauks į Prieblandos Slėnį arba Kirų 
miestą. Jo aukštoji šventenybė žadėjo, kad mano miesto gatvėse bus ramu. 
Jei iš paprastų vyrų atimsi kekšes, jie ims prievartauti kitas moteris. Tad nuo 
šiol tegul jo aukštoji šventenybė meldžiasi septoje, kaip ir dera. 

Karalienė dar tikėjosi išklausyti ir lordo Džailso, bet vietoj jo papilkėju- 
siu veidu, sutrikęs atėjo didysis meisteris Paiselis ir pasakė, kad Rosbis labai 
silpnas ir nepasikelia iš lovos. 

— Deja, baiminuosi, jog lordui Džailsui netrukus teks prisidėti prie gar- 
bingų savo protėvių. Tegul Tėvas teisia jį teisingai. 

Jei Rosbis mirs, Meisas Tairelis ir jaunoji karalienė vėl mėgins man įpiršti 
Gartą Apkūnyjį. 

— Lordas Džailsas kosčioja jau daug metų, bet dėl kosulio niekada nebu- 
vo iškilęs pavojus jo gyvybei, - papriekaištavo Sersėja. - Jis prakosėjo pusę 
Roberto valdymo ir visus Džofrio valdymo metus. Ir jei dabar miršta, tai tik 
todėl, jog kažkas geidžia jo mirties. 

Negalėdamas patikėti tuo, ką girdi, didysis meisteris sumirksėjo. 

— Tavo malonybe... K-kas galėtų trokšti lordo Džailso mirties? 

- Gal jo įpėdinis. - Arba jaunoji karalienė. - Gal moteris, kurią jis ka- 
daise paniekino. - Arba Mardžerė, Meisas ir Erškėčių karalienė. Kodėl ne? 
Džailsas stovi jiems skersai kelio. - Gal senas priešas. O gal - naujas. Kad 
ir... tu. 

Senis išbalo kaip drobė. 

- Ta-tavo malonybė juokauja. Aš... aš... išvaliau jo šviesybei lordui vi- 
durius, nuleidau kraują, dėjau ien abi vaistažolių užpilais... Nuo 
ūkanų žolės jam mažiau skauda, o saldžiamiegė šiek tiek lengvina kosulį, 
bet... bijau, kad jis jau atkosti kruvinus plaučių gabalėlius. 

- Man nesvarbu. Grįši pas lordą Džailsą ir pasakysi, kad draudžiu jam 
mirti. 

— Kaip tavo malonybė įsakys. - Paiselis nerangiai nusilenkė. 

Prašančiųjų audiencijos buvo daugybė ir kiekvienas vis nuobodesnis. 
Vakare, kai visi jie pagaliau išėjo, Sersėja, kartu su sūnumi valgydama ku- 
klią vakarienę, berniukui pasakė: 

— Tomenai, kai prieš miegą meldiesi, padėkok Motinai ir Tėvui, kad esi 
dar vaikas. Karaliauti - sunkus darbas. Patikėk, valdyti karalystę tau nepa- 
tiktų. Visi tave kapoja nelyginant maitlesiai varnai. Kiekvienas trokšta atsi- 
plėšti gabalą tavo kūno. 

- Taip, mama, - liūdnai tarė Tomenas. Sersėja suprato, kad jaunoji ka- 
ralienė papasakojo jam apie serą Lorą. Seras Osmundas sakė, kad berniu- 
kas verkė. Jis dar labai jaunas. Kai sulauks Džofo amžiaus, net neprisimins, 
kaip Loras atrodė. - Bet aš neprieštaraučiau, kad jie mane kapotų, - pri- 
dūrė sūnus. - Turėčiau kasdien su tavimi eiti į sosto menę ir klausytis. 
Mardžerė sako... 

— Mardžerė per daug plepa, - kaip kirviu nukirto Sersėja. - Jei saEiau, 
mielai išplėščiau jai liežuvį. 

— Nekalbėk taip! - staiga suriko Tomenas, o apskritas jo veidas nuraudo 
kaip žarija. - Nekišk nagų prie jos liežuvio. Neliesk jos. Karalius esu aš, o 
ne tu. 

Sersėja priblokšta įsistebeilijo į sūnų. 

— Ką pasakei?! 

— Karalius esu aš. Aš nuspręsiu, kam išlupti liežuvį, o ne tu. Neleisiu tau 
skriausti Mardžerės. Neleisiu. Draudžiu tau tai daryti. 

Čiupusi už ausies, Sersėja nutempė klykiantį sūnų prie durų, už kurių 
rado sargybą einantį serą Borosą Blauntą. 

- Sere Borosai, jo malonybė užsimiršo. Būk malonus, palydėk jo malo- 
nybę į jo miegamąjį ir atvesk Peitą. Noriu, kad šį kartą Tomenas pats nu- 
plaktų berniuką. Jis privalo darbuotis tol, kol Peitui abu sėdmenys pasrus 
krauju. Jei jo malonybė atsisakys ar bent žodžiu paprieštaraus, pasišauk Ki- 
burną ir liepk išlupti Peitui liežuvį, kad jo malonybė suprastų, kaip brangiai 
tenka mokėti už akiplėšiškumą. 

— Kaip įsakysi, - atsiduso seras Borosas, nesmagiai žvelgdamas į kara- 
lių. - Tavo malonybe, prašau eiti su manimi. 

Sutemoms apgaubus Raudonąją pilį, Džoslina karalienės miegamajame 
užkūrė židinį, o Dorkasa uždegė žvakes šalia lovos. Sersėja atidarė langą 
norėdama įsileisti gryno oro ir pamatė, kad debesys vėl apniaukė dangų ir 
užstojo žvaigždes. 

— Kokia tamsi naktis, tavo malonybe... - sumurmėjo Dorkasa. 

Tikrai, pagalvojo Sersėja, bet ne tokia tamsi kaip Mergelių bokšte arba 
Drakono Uoloje, kur Loras Tairelis tyso nuplikytas ir kraujuodamas, arba 
šios pilies rūsiuose įrengtose juodosiose celėse. Karalienė nesuprato, kodėl 
prisiminė požemius. Mat buvo nusprendusi apie Falisę daugiau negalvoti. 
Dvikova... Falisei turėjo pakakti košės galvoje ir už tokio kvailio netekėti. Iš 
Stokvorto juos pasiekė žinia, kad ledi Tanda mirė nuo plaučių uždegimo, 
kuris prasidėjo dėl lūžusio klubo kaulo. Dabar ledi Stokvort tapo Lolisė Be- 
protė, o Stokvorto lordu - seras Bronas. Tanda mirė, o Džailsas guli mirties 
patale. Gerai, kad turime Mėnuliuką, kitaip dvare neliktų nė vieno juokdario. 
Padėjusi galvą ant pagalvės, karalienė nusišypsojo. Bučiuodama Mardžerei 
skruostą, jaučiau sūrias jos ašaras... 

Sersėja ir vėl susapnavo tą patį sapną: tris merginas rudais apsiaustais, 
senę nukarusiu pagurkliu ir palapinę, kurioje tvyrojo mirties kvapas. 

Senės palapinė skendėjo tamsoje, o jos viršus buvo aukštas ir su smai- 
lia viršūne. Ji nenorėjo žengti į vidų nei tada, kai jai buvo dešimt metų, nei 
dabar, bet kitos mergaitės nenuleido nuo jos akių, tad Sersėja negalėjo apsi- 
sukti ir nueiti. Sapne, kaip ir tikrovėje, jos buvo trise. Storulė Džeinė Farman 
kaip visada vilkosi uodegoje. Jau ir taip buvo stebuklas, kad ji tiek toli nuėjo. 
Melara Heterspun buvo drąsesnė, vyresnė ir gražesnė, nors ir strazdanota. 
Susisupusios į šiurkščios drobės apsiaustus ir pasikėlusios gobtuvus, jos vi- 
sos trys slapčia išslinko iš lovų ir patraukė per aikštę, kurioje vyko turnyras, 
ieškoti burtininkės. Melara nugirdo tarnaites šnabždantis, girdi, ji galinti už- 
keikti vyrą arba priversti jį įsimylėti, pašaukti demonus ir išpranašauti ateitį. 

Gyvenime mergaitės ėjo sulaikiusios kvapą, svaigstančiomis galvomis, 
šnabždėdamosi, ir susijaudinusios, ir išsigandusios. Sapne viskas buvo ki- 

taip. Sapne palapines gaubė šešėliai, o riteriai ir tarnai tebuvo figūros iš 
rūko. Mergaitės ilgai vaikštinėjo, kol rado senės palapinę. O kai rado, visi 
deglai jau geso. Sersėja matė, kad mergaitės susigūžusios šnabždasi. „Grįž- 
kite, - mėgino paraginti jas Sersėja, - apsisukite ir grįžkite. Jums čia nėra ko 
veikti.“ Tačiau, nors ir krutino lūpas, žodžių ištarti jai nesisekė. 

Praskleidusi palapinės atvartą, lordo Taivino duktė į palapinę įžengė pir- 
ma, o paskui ją įėjo Melara. Džeinė Farman įslinko paskutinė ir, kaip buvo 
įpratusi, mėgino pasislėpti už jųdviejų. 

Palapinėje tvyrojo įvairūs kvapai. Cinamono ir muskato riešuto. Rau- 
donųjų, baltųjų ir juodųjų pipirų. Migdolų pieno ir svogūno. Gvazdikėlių, 
citrinžolių, brangaus šafrano ir dar keistesnių ir retesnių prieskonių. Šviesa 
sklido tik iš basilisko galvos gorės su žarijomis, ji buvo dulsvai žalia ir jos 
apšviestos sienos atrodė šaltos, negyvenamos ir apipelijusios. Ar taip buvo 
ir gyvenime? To Sersėja neprisiminė. 

Sapne burtininkė miegojo, kaip ir prieš daugelį metų tikrovėje. Tegul sau 
miega, norėjo sušukti karalienė. Kvailelės, niekada nežadinkite miegančios 
burtininkės. Tačiau, netekusiai žado, jai beliko tik žiūrėti, kaip viena iš mer- 
gaičių nutraukė apsiaustą, spyrė į raganos lovą ir tarė: 

- Kelkis, norime, kad išpranašautum mums ateitį. 

Megei Varlei atsimerkus, Džeinė Farman išsigandusi suklykė ir stačia 
galva nėrė iš palapinės į nakties tamsą. Kresna, kvaila ir romi Džeinė, ne- 
sveikai išblyškusi, stora ir bijanti kiekvieno šešėlio. Bet iš tiesų ji buvo iš- 
mintinga. Džeinė tebegyveno Gražiojoje saloje. Ji ištekėjo už vieno iš savo 
brolio vėliavininkų ir pagimdė keliolika vaikų. 

Senės akys buvo gelsvos, apsitraukusios kažkokia bjaurastimi. Lanispor- 
te sklido kalbos, kad, kai Megės vyras parsivežė ją iš rytų kartu su priesko- 
nių kroviniu, ji buvo jauna ir graži, bet Megę paženklino bėgantys metai ir 
piktosios dvasios. Ji buvo neaukšta, apkūni, karpota, padribusiu pagurkliu 
ir skruostais. Dantų nebeturėjo, o jos krūtys siekė kelius. Priėjus arčiau, į 
nosį dūrė ligos kvapas, o kai prabilo, jai iš burnos keistai ir bjauriai dvokė. 

- Lauk iš čia, - gergždžiančiu balsu sušnabždėjo ji mergaitėms. 

- Atėjome, kad išpranašautum mums ateitį, - tarė jaunoji Sersėja. 

- Eikite lauk, - vėl sušvokštė senė. 

- Girdėjome, jog gali nuspėti ateitį, - prabilo Melara. - Mes tik norime 
sužinoti, ką gausime į vyrus. | 

- Eikite lauk... - trečią kartą sušvokštė Megė. 

Paklausykite jos! - būtų sušukusi karalienė, jei nebūtų praradusi kalbos 
dovanos. Dar galite sprukti. Bėkite iš čia, kvailelės! 

Bet mergaitė šviesiomis garbanomis tik įsisprendė į šonus. 

— Išpranašauk mums ateitį, o jei ne, nueisiu pas savo lordą tėvą ir papra- 
šysiu, kad už neklusnumą nuplaktų. 

— Prašau, - ėmė maldauti Melara, - išpranašauk mums ateitį ir išeisime. 

— Kai kas iš jūsų apskritai neturi ateities, - šiurpiu, dusliu balsu burbte- 
lėjo Megė. Užsimetusi ant pečių apsiaustą, ji pamojo mergaitėms prieiti. — 
Jei nenorite nešdintis, ateikite. Kvaišos. Taip, ateikite. Turiu pajusti jūsų 
kraujo skonį. 

Melara išblyško, o Sersėja nė nemirktelėjo. Liūtė nebijo varlės, kad ir ko- 
kia sena ir bjauri ji būtų. Jai derėjo eiti lauk, reikėjo senės paklausyti, reikėjo 
sprukti. Bet, užuot taip ir padariusi, ji paėmė Megės duotą durklą ir ran- 
tuotais ašmenimis drykstelėjo sau nykščio pagalvėlę. Tada įpjovė pirštą ir 
Melarai. 

Žalioje, prieblandos gaubiamoje palapinėje kraujas atrodė veikiau juo- 
das nei raudonas. Jį pamačius, bedantės Megės lūpos ėmė virpėti. 

- Šen, - tarė senė, - duok šen. 

Kai Sersėja ištiesė ranką, ragana ėmė čiulpti kraują spausdama žaizdą 
švelniomis kaip kūdikio dantenomis. Karalienė dar prisiminė, kokia keista 
ir šalta buvo burtininkės burna. 

— Gali klausti trijų dalykų, - paragavusi kraujo vėl prabilo senė. - Bet 
mano atsakymai tau nepatiks. Klausk arba eik šalin. 

Išeik, sapnuodama tarė sau karalienė, prikąsk liežuvį ir bėk. Bet mergaitei 
nepakako sveiko proto suvokti, jog burtininkės reikia bijoti. 

— Kada ištekėsiu už princo? — paklausė ji. 

— Niekada. Ištekėsi už karaliaus. 

Šviesiaplaukė garbanė sutriko ir nepatenkinta susiraukė. Vėliau daug 
metų ji raminosi, jog šie žodžiai reiškia tik tai, kad už Reigaro ji neištekės 
tol, kol nenumirs jo tėvas Eiris. 

— Vadinasi, vis dėlto tapsiu karaliene? - uždavė antrą klausimą mergaitė. 

- O taip. - Geltonose Megės akyse šmėstelėjo piktdžiuga. - Būsi kara- 
liene... kol pasirodys kita, jaunesnė ir gražesnė, kuri tave sužlugdys ir atims 
visa, kas tau brangu. 

Mergaitė net nukaito iš pykčio. 

— Tegul tik pamėgina. Liepsiu savo broliui ją nužudyti. - Net ir dabar ji 
neketino liautis, nes buvo labai užsispyrusi. Mat turėjo dar vieną klausimą, 
dar vieną galimybę žvilgtelėti į savo ateitį. - Ar mudu su karaliumi turėsime 
vaikų? - pasmalsavo ji. 

— O taip. Jis susilauks šešiolikos, o tu trijų. 

Šie žodžiai Sersėjai nuskambėjo kaip gryna nesąmonė. Perpjautas nykš- 
tys tvinkčiojo, ant kilimo lašėjo kraujas. Argi tai įmanoma? - norėjo pasaky- 
ti ji, bet savo tris klausimus jau buvo uždavusi. 

Bet tuo senės kalba su ja nesibaigė. 

- Auksinės bus jų karūnos, auksinės ir įkapės, - pridūrė Megė. - O kai 
imsi skęsti savose ašarose, valonkaras suspaus tavo blyškų kaklą ir uždusins. 

— Kas tas valonkaras? Kokia nors pabaisa? - Mergaitei auksinėmis gar- 
banomis ši pranašystė visai nepatiko. - Tu melagė, karpota varlė, sena su- 

smirdusi siaubūnė, netikiu nė vienu tavo žodžiu. Eime, Melara. Neverta 
jos klausytis. 

- Ir aš turiu tris klausimus, - užsispyrė draugė. Kai Sersėja trūktelėjo ją 
už rankos, ši išsivadavo iš jos gniaužtų ir kreipėsi į senę. 

- Ar ištekėsiu už Džeimio? - nė kiek nesivaržydama paklausė. 

Kvaila mergše, net ir dabar pykdama pagalvojo karalienė, Džeimis net 
nežino, kad tu gyveni. Tais laikais jos broliui rūpėjo vien kalavijai, šunys, 
žirgai ir... dvynė sesuo. 

— Neištekėsi nei už Džeimio, nei už ko nors kito, - atsakė Megė. - Tavo 
nekaltybę sugrauš kirminai. Dar šiąnakt mirsi, mažute. Ar jauti mirties al- 
savimą* Ji visai arti. 

- Jaučiame tik tavo dvokiantį alsavimą, - atrėžė Sersėja. 

Ant stalo, prie burtininkės alkūnės, stovėjo indas su kažkokiu tirštu 
vaistiniu užpilu. Sersėja jį čiupo ir šliūkštelėjo senei į akis. Tikrovėje Megė 
kažką suriko keista svetima kalba ir prakeikė jas, sprunkančias iš palapinės. 
O sapne jos veidas ištirpo, išgaravo tarsi žalio rūko draiskanos ir iš jo liko 
tik dvi geltonos šnairuojančios akys - mirties akys. 

Valonkaras suspaus tavo blyškų kaklą, išgirdo karalienė, bet šiuos Žo- 
džius pakartojo jau ne senė. Sapne iš miglos išniro rankos, storos ir stiprios, 
ir apsivijo jai kaklą. Viršum jų pleveno jo veidas, nedraugiškai žvelgdamas 
į Sersėją skirtingų spalvų akimis. Ne! - pamėgino surikti karalienė, bet ne- 
ūžaugos pirštai užspaudė jai gerklę ir nuslopino priešinimąsi. Ji spardėsi ir 
mėgino rėkti, bet nieko nelaimėjo. Netrukus jai iš gerklės ėmė sklisti toks 
pat garsas, kokį leido jos sūnus, - siaubingas sunkiai traukiamo oro švokšti- 
mas, ženklinęs paskutinį Džofo atodūsį. 

Sersėja pabudo tamsoje gaudydama kvapą, su aplink kaklą apsivynio- 
jusia antklode. Nubloškė ją taip ryžtingai, kad audeklas įplyšo, ir giliai bei 
sunkiai alsuodama atsisėdo. Tai tik sapnas, tarė sau karalienė, senas sapnas 
ir susijaukusi antklodė. Tik tiek. 

Tena vėl nakvojo pas jaunąją karalienę, tad šalia jos miegojo Dorkasa. 
Sersėja šiurkščiai papurtė tarnaitei petį. 

- Kelkis ir surask Paiselį. Jis tikriausiai pas lordą Džailsą. Tuoj pat man 
jį atvesk. 

Vis dar užsimiegojusi, Dorkasa išsirito iš lovos, kluptelėjo ir, basomis 
kojomis šiurendama meldus, nuskubėjo per miegamąjį pasiimti drabužių. 

Po nepakeliamai ilgo laukimo, vilkdamas kojas, įėjo didysis meisteris 
Paiselis ir sustojo prieš karalienę nulenkęs galvą, mirksėdamas užmiegoto- 
mis akimis ir tramdydamas žiovulį. Rodės, didžiulė ir sunki meisterio gran- 
dinė, kabanti ant raukšlėto kaklo, lenkia jį prie žemės. Kiek siekė Sersėjos 
atmintis, Paiselis visada buvo senas, tačiau anksčiau vis tiek atrodė puikiai: 
vilkėjo prabangiais drabužiais, laikėsi oriai ir elgėsi pabrėžtinai mandagiai. 
Dėl vešlios žilos barzdos nesunkiai galėjai palaikyti jį labai išmintingu vyru. 

Bet Tirionas tą barzdą nuskuto, o atžėlė vos keli vargani šiurkščių plaukų 
kuokštai, nedengiantys net rausvo padribusio pagurklio. Tai jau ne vyras, 
pagalvojo ji, o griuvena. Juodoji celė išsunkė iš jo paskutines jėgas. Juodoji celė 
ir Kipšo skustuvas. 

— Kiek tau metų? - nei iš šio, nei iš to paklausė Sersėja. 

- Aštuoniasdešimt ketveri, tavo malonybe. 

— Man labiau patiktų, jei būtum jaunesnis. 

Senis apsilaižė lūpas. 

— Kai konklava paskyrė mane didžiuoju meisteriu, buvau vos keturias- 
dešimt dvejų. Kai jie išrinko Ketą, šiam buvo aštuoniasdešimt, o Elendo- 
rui - beveik devynios dešimtys. Didžiajam meisteriui tenkančios pareigos 
ir rūpesčiai palaužė jų sveikatą ir jie abu mirė tais pačiais metais, kai buvo 
paskirti. Paskui didžiuoju meisteriu tapo Merionas, kuriam tebuvo šešias- 
dešimt šešeri, bet pakeliui į Karaliaus Uostą jis persišaldė ir mirė. Tada Ei- 
gonas paprašė Citadelės, kad atsiųstų jaunesnį vyrą. Jis buvo pirmas kara- 
lius, kuriam tarnavau. 

O Tomenas bus paskutinis. 

— Man reikia vaistų. Kad lengviau užmigčiau. 

- Taurė vyno prieš miegą dažniausiai... 

- Gėriau vyno, besmegeni mulki! Man reikia ko-nors stipresnio. Ko nors, 
kad nesapnuočiau. 

- Tavo... Tavo malonybė nenori sapnuoti? 

- Juk ką tik sakiau. Ar tavo ausys tokios pat silpnos kaip ir kotas? Ar gali 
sutaisyti man tokio vaistinio gėrimo, ar man vėl reikės prašyti lordo Kibur- 
no, kad tave pavaduotų? 

— Nereikės. Nėra reikalo čia painioti to... painioti Kiburno. Miegas be 
sapnų. Atnešiu tau užpilo. | 

— Gerai. Gali eiti. - Bet, Paiseliui ketinant žengti prie durų, karalienė jį 
sulaikė. - Dar kai kas... Kas Citadelėje manoma apie pranašystes? Ar apskri- 
tai galima išpranašauti ateitį? 

Senis akimirką padvejojo. Pakėlęs raukšlėtą ranką, užsimiršęs apsičiupi- 
nėjo krūtinę, tarsi būtų glostęsis barzdą, kurios nebeturėjo. 

— Ar įmanoma išpranašauti ateitį? - mąsliai pakartojo didysis meiste- 
ris. - Galbūt. Senosiose knygose yra užrašyta burtų... Bet geriau tavo malo- 
nybė klaustų, ar išmintinga pranašauti ateitį? Į šį klausimą atsakyčiau: „Ne.“ 
Kai kurias duris geriausia laikyti uždarytas. 

- Žiūrėk, išėjęs stropiai uždaryk manąsias. 

Širdies gilumoje Sersėja žinojo, kad išgirs iš didžiojo meisterio atsaky- 
mą, niekam tikusį kaip ir jis pats. 

Kitą rytą ji pusryčiavo drauge su Tomenu. Berniukas atrodė gerokai 
klusnesnis. Rodos, Peito plakimas jį gerokai paveikė. Jiedu valgė kiaušinie- 
nę, skrudintą duoną, šoninę ir raudonuosius apelsinus, ką tik atplukdytus iš 

Dorno. Sersėjos sūnus atsinešė savo kačiukus. Žiūrėdama, kaip jie Tomenui 
prie kojų išdykauja, Sersėja pasijuto truputį geriau. Kol aš gyva, Tomenui 
nieko bloga nenutiks. Jei reikėtų, ji išžudytų pusę Vesteroso lordų ir visus iki 
vieno prasčiokus, kad tik jos sūnus būtų saugus. 

— Eik su Džoslina, - jiedviem pavalgius, tarė karalienė sūnui. 

Tada liepė pakviesti Kiburną. 

— Ar ledi Falisė dar gyva? 

— Ar gyva?.. Taip... Tik... gal ne visai gerai jaučiasi. 

- Suprantu. - Sersėja valandėlę pamąstė. - Tas Bronas... Man nepatinka 
mintis, kad priešas taip arti. Jis galingas tik dėl Lolisės. Jei galėtume ištrauk- 
ti į viešumą vyresniąją jos seserį... 

— Deja... - papurtė galvą Kiburnas. - Bijau, kad ledi Falisė valdyti Sto- 
kvorto negebės. Ji savarankiškai net nepavalgo. Man malonu pranešti, kad 
jos dėka daug ką sužinojau, bet šios pamokos nemažai kainavo. Tikiuosi, 
neviršijau tavo malonybės duotų nurodymų? 

— Ne. - Kad ir ką ji ketino daryti, buvo jau per vėlu. Galvoti apie šiuos 
dalykus nebuvo prasmės. Bus geriau, jei ji mirs, tarė sau karalienė. Falisė 
nebūtų norėjusi gyventi viena, be vyro. Nors jis buvo avigalvis, ta kvailė jį, 
rodos, mylėjo. - Turiu dar vieną reikalą. Praeitą naktį sapnavau baisų sapną. 

— Kartais visi sapnuojame košmarus. 

— Sapnavau raganą, pas kurią būdama dar mergaitė iš tikro lankiausi. 

— Miško raganą? Dauguma jų - visiškai nepavojingos. Jos šiek tiek išma- 
no apie žoles, yra neblogos pribuvėjos, bet šiaip... 

- Ji buvo kitokia. Pas ją lankydavosi pusė Lanisporto, kad paburtų arba 
duotų vaistinių gėrimų. Ji buvo motina kažkokio visiškai neįtakingo lordo ir 
žmona turtingo pirklio, kuriam iškilti padėjo mano senelis. To lordo tėvas 
susipažino su ja prekiaudamas rytuose. Kai kas sako, kad ta moteris jį apke- 
rėjo, nors greičiausiai jai pakako vienintelio „burto“ - plyšio tarp kojų. Ji ne 
visada taip bjauriai atrodė, - na, bent jau sklando tokie gandai. Tos moters 
vardo nepamenu. Jis ilgas, rytietiškas ir kažkoks keistas. Prasčiokai vadin- 
davo ją Mege. 

— Mage? 

- Tu jį taip tari? Ta moteris iš piršto iščiulpdavo lašą kraujo ir pasakyda- 
vo, kas tavęs laukia ateityje. 

— Būrimas iš kraujo - tai pati juodžiausia magija. Kai kas sako, jog ir pati 
galingiausia. 

Sersėja nenorėjo to klausytis. 

- Ta Megė ištarė keletą pranašysčių. Iš pradžių aš iš jų juokiausi, bet... ji 
išpranašavo vienos iš mano kambarinių mirtį. Mergaitė tada buvo vienuoli- 
kos metų, sveika kaip ridikas ir saugi už Uolos sienų. Tačiau netrukus įkrito 
į šulinį ir prigėrė. 

Melara maldavo jos niekada nešnekėti apie tai, ką jos tą naktį išgirdo 
burtininkės palapinėje. „Jei apie tai nekalbėsime, greitai viską pamiršime ir 
visa atrodys tik blogas sapnas, - kalbėjo Melara. - O košmarai niekada ne- 
išsipildo.“ Anuomet jiedvi buvo tokios jaunos, kad šie žodžiai nuskambėjo 
beveik kaip didi išmintis. 

- Vis dar gedi savo vaikystės draugės? - paklausė Kiburnas. - Ar tai ne- 
duoda tau ramybės, tavo malonybe? 

- Melaros? Ne. Beveik nė neprisimenu, kaip ji atrodė. Bet... Megė žinojo, 
ir kiek vaikų turėsiu aš, ir kiek nesantuokinių vaikų susilauks Robertas. Ji tai 
žinojo, nors jo pirmas nesantuokinis vaikas gimė tik po daugybės metų. Ta 
ragana išpranašavo, kad būsiu karalienė, bet pridūrė, jog atsiras kita... Sakė: 
„Jaunesnė ir gražesnė.“ Kita karalienė, kuri atims viską, ką myliu. 

- Ir tu nori užbėgti šiai pranašystei už akių? 

Labiau už viską pasaulyje, pagalvojo ji. 

— Tik... ar įmanoma? 

- Otaip. Be jokios abejonės. 

— Bet kaip? 

— Manau, tavo malonybė žino, kaip. 

Ir tai buvo tiesa. Visada tai žinojau, dingtelėjo Sersėjai, net būdama pala- 
pinėje. „Tegul tik pamėgina. Liepsiu savo broliui ją nužudyti.“ 

Tačiau žinoti, ką reikia daryti, buvo viena, o žinoti, kaip tai padaryti, 
visai kas kita. Džeimiu dabar jau nebegalėjo pasitikėti. Geriausia būtų, jei 
jaunoji karalienė staiga susirgtų, bet... dievai retai būna tokie paslaugūs. 
Kas belieka? Peilis, pagalvė, taurė žolės, vadinamos širdies pražūtimi, nuo- 
viro? Visi šie būdai sukeltų įtarimą. Kai miegodamas miršta senis, niekas 
nieko bloga nepagalvoja, bet rytą lovoje radus negyvą šešiolikmetę merginą 
tikriausiai nebūtų išvengta nemalonių klausimų. Be to, Mardžerė viena nie- 
kada nemiegodavo. Net serui Lorui vaduojantis mirtimi, ją dieną ir naktį 
saugodavo kalavijai. 

Bet kalavijas... dviašmenis. Tie patys vyrai, kurie Mardžerę saugo, gali 
įstumti ją ir į pražūtį. Įrodymai turėtų būti tokie akivaizdūs, kad net Mar- 
džerės lordui tėvui neliktų nieko kita, tik pritarti dukters nukirsdinimui. Tai 
nebus lengva. Žinodami, kad nuo trinkos nusiris ir jų galvos, jos meilužiai 
nebus linkę prisipažinti. Nebent... 

Kitą dieną karalienė kieme sutiko Osmundą Ketlbleką, besikaunantį su 
vienu iš Redvainų dvynių. Su kuriuo, karalienė pasakyti negalėjo; jai nieka- 
da nesisekė jų atskirti. Kelias minutes ji žiūrėjo į besipraktikuojančius vy- 
rus, 0 tada pasikvietė serą Osmundą. 

- Truputį pasivaikščiokime, - įsakmiai tarė. - Pasakyk man tiesą. Neno- 
riu klausytis pagyrų ir tuščių kalbų, girdi, Ketlblekas triskart geresnis už bet 
kurį kitą riterį. Tavo atsakymas gali daug ką lemti. Pašnekėkime apie tavo 
brolį, Osnį. Ar jis tikrai geras kovotojas? 

- Geras. Pati matei jį kaunantis. Jis ne toks stiprus, kaip mudu su Osfry- 
du, bet vikrus ir žudo nedvejodamas. 

- Jei prireiktų, ar nugalėtų serą Borosą Blauntą? 

— Borosą Pilvūzą? - prunkštelėjo seras Osmundas. - Kiek jam metų? 
Keturios dešimtys? Penkios? Jis dažniausiai girtas, o ir išsiblaivęs storas kaip 
statinė. Jei kada ir mokėjo kautis, tuos įgūdžius seniai prarado. Taip, tavo 
malonybe, jei seras Borosas nusipelnė mirti, Osnis su šia užduotimi nesun- 
kiai susitvarkys. Bet... kodėl? Ar Borosas nusikalto? 

— Ne, - pasakė karalienė. 

Bet Osnis nusikals. 


BRIENĖ 


p irmą lavoną jie pamatė už mylios nuo kryžkelės. 

Jis sūpavosi ant šakos nudžiūvusio medžio, kurio kamienas buvo 
paženklintas jį pražudžiusio žaibo paliktais randais. Pakaruoklio veidą lesė 
maita mintantys varnai, o vilkai vaišinosi veik iki žemės tabalavusiomis jo 
kojomis. Žemiau lavono kelių buvo likę tik kaulai, drabužių skutai ir... ap- 
graužtas, purvinas ir apipelijęs batas. 

— Kas įkišta jam į burną? - paklausė Podrikas. 

Prieš pakeliant akis, Brienei teko susitvardyti. Pakaruoklio veidas buvo 
pilkšvai žalias ir baisus, burna pražiota ir išputusi. Tarp dantų kažkas buvo 
įgrūdęs kampuotą baltą akmenį. Arba akmenį, arba... 

- Druskos gabalas, - tarė septonas Meribaldas. 

Už penkiasdešimties jardų jie išvydo antrą lavoną. Maitėdos buvo nu- 
tempę jį nuo medžio šakos, tad jo liekanos buvo išsibarsčiusios po nuspu- 
rusia virve, užnerta ant skirpsto šakos. Brienė tikriausiai būtų prajojusi ir 
tų palaikų nė nepamačiusi, jei Šuo nebūtų pajutęs dvoko ir neliuoktelėjęs į 
žoles apuostyti jų atidžiau. 

- Ką ten radai, Šunie? - Seras Hailas nulipo nuo žirgo, nusekė paskui 
Šunį ir grįžo nešinas lengvu šalmu. Jame tebebuvo mirusiojo kaukolė, apli- 
pusi kirminais ir vabalais. - Plienas geras, - pareiškė jis, - ir beveik neįlenk- 
tas, nors liūtas ir neteko galvos. - Podai, gal nori šio šalmo? 

— Tik ne šito. Jame knibžda kirmėlės. 

— Kirmėles galima išplauti, vaikine. Tu jautrus kaip mergelė. 

Brienė piktai nudėbė Hailą. 

— Tas šalmas jam per didelis. 

— Kai užaugs, bus kaip tik. 

— Nenoriu, - atsisakė Podrikas. 

Gūžtelėjęs seras Hailas švystelėjo įdaužtą šalmą, viršuje papuoštą liūto 
figūra, į žoles. Šuo amtelėjo ir, nubėgęs prie medžio, pakėlė koją. 

Ir toliau jie nenujodavo nė šimto jardų nepamatę naujo lavono. Paka- 
ruokliai kybojo ant uosių ir alksnių, bukų ir beržų, maumedžių ir skirpstų, 
ant senų palinkusių gluosnių ir didingų kaštonų. Visiems vyrams ant kaklo 
buvo užnerta po kilpą, visi jie sūpavosi ant ilgų kanapinių virvių ir visiems 
į burnas buvo įgrūsta po gabalą druskos. Vieni buvo pakarti su pilkais, mė- 
lynais arba tamsiai raudonais apsiaustais, bet nuo lietaus ir saulės drabužiai 
buvo taip nublukę, kad atskirti spalvas buvo sunku. Kitiems prie krūtinės 
buvo prisiūti ženklai. Brienė matė kirvių, strėlių, kelias lašišas, pušį, ąžuolo 

lapą, vabalų, vištų, šerno galvą ir kelis trišakius. Palūžę vyrai, suprato ji, ke- 
liolikos kariuomenių padugnės, lordy karinių pajėgų liekanos. 

Vieni pakaruokliai buvo plikais smakrais, kiti barzdoti, vieni jauni, kiti 
jau seniai, vieni mažo ūgio, kiti augaloti, vieni apkūnūs, kiti liesi. Bet jų kū- 
nai išpampo, veidai buvo apgraužti ir apirę, tad visi atrodė vienodai. Ant 
kartuves atstojančios medžio šakos visi žmonės broliai. Šią mintį Brienė buvo 
perskaičiusi knygoje, tik neprisiminė, kokioje. 

Pagaliau Hailas Hantas pasakė tai, ką jie visi suprato. 

— Tai vyrai, nusiaubę Druskos įlanką. 

- Tegul Tėvas teisia juos griežtai, - pridūrė Meribaldas, kuris buvo seno- 
jo Druskos įlankoje tarnavusio septono bičiulis. 

Tačiau Brienei labiausiai rūpėjo, ne kas jie tokie, o kas juos pakorė. Skli- 
do kalbos, kad bausti užnėrus kilpą ant kaklo labiausiai mėgo Berikas Don- 
darionas ir jo vadovaujama bastūnų gauja. Jei tai buvo jų darbas, vadinama- 
sis Žaibo lordas galėjo būti visai netoliese. 

Amtelėjo Šuo, septonas Meribaldas apsidairė ir suraukė antakius. 

— Gal galėtume joti greičiau? Netrukus nusileis saulė, o naktį lavonai ti- 
krai nėra tinkamiausia draugija. Gyvi šie vyrai buvo žiaurūs ir pavojingi. 
Abejoju, ar mirę jie pasitaisė. 

— Mes manome kitaip, - atsakė jam seras Hailas. - Tokius vyrus tik mir- 
tis pakeičia į gera. 

Tačiau, nors ir paprieštaravęs septonui, jis bakstelėjo kulnais arkliui į šo- 
nus ir jie visi ėmė joti greičiau. 

Toliau medžių buvo matyti mažiau, bet... ne lavonų. Mišką pakeitė įmir- 
kę laukai, o medžius - kartuvės. Keliautojams prisiartinus, nuo pakaruoklių 
krankdami pakildavo debesys varnų, o prajojus vėl aptūpdavo grobį. Tai ne- 
dori žmonės, priminė sau Brienė, ir vis dėlto šis vaizdas ją nuliūdino. Ji prisi- 
vertė pažvelgti į kiekvieną pakaruoklį, ieškodama pažįstamų veidų. Brienei 
rodėsi, jog kelis buvo mačiusi Harenhole, bet lavonai buvo gerokai apirę ir 
ji negalėjo būti tikra. Nė vienas iš jų neturėjo šuns galvos pavidalo šalmo ir 
apskritai su šalmais ant galvų kybojo vos keli. Iš daugumos vyrų prieš paka- 
riant buvo atimti ginklai, jiems nuplėšti šarvai ir nuauti batai. 

Podrikui pasiteiravus, kaip vadinasi užeiga, kurioje jie tikėjosi gauti 
nakvynę, septonas Meribaldas mielai jam atsakė, - galbūt tikėdamasis nu- 
kreipti bendrakeleivių mintis nuo šiurpių pakelės sargybinių. 

— Kai kas ją vadina Senąja užeiga. Toje vietoje daug šimtmečių stovėjo 
užeiga, nors ši buvo pastatyta palyginti neseniai, valdant Džaheiriui Pirma- 
jam, karaliui, pasirūpinusiam nutiesti Karališkąjį kelią. Pasakojama, kad 
keliaudami Džaheiris ir jo karalienė toje užeigoje nakvodavo. Gana ilgai 
ji buvo žinoma kaip „Dviejų karūnų“ užeiga, taip pavadinta karališkosios 
poros garbei, kol vienas iš jos savininkų pastatė varpinės bokštą ir perva- 
dino ją „Gaudžiančio varpo“ vardu. Vėliau ji atiteko luošiui riteriui, vardu 

Ilgšis Jonas Hedlis, kuris, kai paseno ir jau negalėjo kautis, ėmėsi kalvystės 
amato. Jis iš juodos geležies užeigai nukaldino naują iškabą - trigalvį dra- 
koną - ir pakabino ant medinio stulpo. Drakonas buvo toks didelis, kad jį 
teko surinkti iš keliolikos dalių ir suraišioti virvėm bei viela. Papūtus vėjui, 
jis žvangėdavo ir tarškėdavo, tad užeigai prigijo „Žvangančio drakono“ pa- 
vadinimas. 

- Ar tas drakonas tebekaba? - paklausė Podrikas. 

- Ne, - papurtė galvą septonas Meribaldas. - Kai kalvio sūnus jau buvo 
senis, nesantuokinis Eigono Ketvirtojo sūnus sukilo prieš teisėtai gimusį 
brolį ir savo ženklu pasirinko juodą drakoną. Tais laikais šios žemės pri- 
klausė lordui Dariui, o jo šviesybė buvo ištikimas karaliui: Pamatęs juodą 
drakoną, jis įtūžo, nuvertė stulpą, sukapojo ženklą į gabalus ir sumetė juos 
į upę. Po daugelio metų vieną iš to drakono galvų, paraudusią nuo rūdžių, 
bangos išmetė į Tyliosios salos pakrantę. Užeigos savininkas daugiau iška- 
ba nepasirūpino, todėl ilgainiui žmonės drakoną užmiršo ir užeigą ėmė va- 
dinti Upės smukle. Tais laikais Trišakis tekėjo visai netoli užpakalinių jos 
durų, o namas buvo pastatytas taip, kad bene pusė kambarių buvo įrengti 
virš vandens. Pasakojama, kad svečiai galėdavo pro savo kambario langą 
užmesti meškerę ir pasigauti upėtakį. Be to, ten buvo ir kelto prieplauka, tad 
keliautojai galėjo persikelti į Lordo Harovėjaus miestą ir Baltąsias Sienas. 

— Trišakį palikome pietuose ir jojome į šiaurę ir vakarus... ne link upės, 
bet nuo jos tolyn. 

- Taip, miledi, - patvirtino septonas. - Upės vaga pasikeitė. Prieš sep- 
tynias dešimtis metų ji buvo kitur. O gal prieš aštuonias dešimtis? Žodžiu, 
tais laikais, kai užeiga priklausė senosios Mašos Hedl seneliui. Ji man viską 
ir papasakojo. Maša buvo miela moteris, mėgo rūgštlapius ir paplotėlius su 
medumi. Kai neturėdavo man laisvo kambario, pasiūlydavo nakvoti prie Ži- 
dinio ir niekada nėra išleidusi į kelionę be duonos, kampelio sūrio ir vieno 
kito sužiedėjusio paplotėlio. 

- Arji vis dar užeigos savininkė? - pasiteiravo Podrikas. 

— Ne. Liūtai ją pakorė. Kažkas man pasakojo, kad jiems išjojus užeigą vėl 
mėgino atidaryti vienas iš jos sūnėnų, bet siaučiant karams keliauti papras- 
tiems žmonėms buvo pernelyg pavojinga, tad ji neišsilaikė. Jis pasikvietė kek- 
šių, bet net ir jos verslo neišgelbėjo. Girdėjau, kad jį nužudė kažkoks lordas. 

Seras Hailas susiraukė. 

- Niekada nepagalvojau, kad turėti užeigą gali būti mirtinai pavojinga. 

— Kai įtakingieji lordai žaidžia savo sostų žaidimus, mirtinai pavojinga 
būti paprastam Žmogui, - tarė septonas Meribaldas. - Ar ne, Šunie? 

Šuo pritariamai amtelėjo. 

— Taigi, - vėl įsiterpė Podrikas, - ar dabar užeiga kaip nors vadinama? 

— Prasčiokai vadina ją Kryžkelės užeiga. Vyriausiasis brolis man sakė, 
jog dvi Mašos Hedl dukterėčios vėl ją atidarė ir tikisi pelno. - Jis pakėlė laz- 

dą. - Jei dievai geri, tie dūmai pakaruokliams už nugarų ir bus iš užeigos 
židinių kylantys dūmai. 

- Tą užeigą reikėtų pavadinti Kartuvių užeiga, - pasiūlė seras Hailas. 

Kad ir kaip vadinosi, užeiga buvo didelė, trijų aukštų, dunksanti aukštai 
virš dumblinų kelių, su puikaus balto akmens bokšteliais ir kaminais, kurie 
pilkšvo dangaus fone atrodė blyškūs lyg pamėklės. Kairys užeigos sparnas 
buvo pastatytas ant sunkių medinių polių, virš suskeldėjusio ir įdubusio že- 
mės ploto, apžėlusio piktžolėmis ir nukloto išdžiūvusia ruda žole. Iš šiauri- 
nės pusės dar stovėjo arklidė šiaudiniu stogu ir varpinė. Šį padriką statinį 
juosė žema, apsamanojusi baltų skaldytų akmenų siena. 

Šios užeigos bent jau niekas nesudegino. Druskos įlankoje jie rado tik 
mirtį ir nusiaubtus miesto kvartalus. Kai Brienė su savo bendrakeleiviais 
keltu atplaukė ten iš Tyliosios salos, gyvieji buvo pabėgę, mirusieji palai- 
doti, bet miesto lavonas tebetysojo — apipiltas pelenais ir neužkastas. Ore 
tebetvyrojo dūmų kvapas, o virš galvos sklandančių žuvėdrų klyksmai pri- 
minė žmogiškus, tarsi apraudančius vaikų mirtį. Net pilis dunksojo vieniša 
ir apleista. Pilkoje, kaip ir aplink plytinčio miesto pelenai, pilyje dunksojo 
keturkampė tvirtovė, apjuosta gynybine siena ir pastatyta taip, kad pro jos 
langus buvo matyti uostas. Kai Brienė ir jos bendrakeleiviai išsivedė žirgus 
iš kelto, apsauginės sienos vartai buvo stropiai uždaryti, o ant jos viršaus 
nebuvo nė gyvos dvasios, tik vėjas plaikstė vėliavas. Ketvirtį valandos Šu- 
niui teko skalyti, o septonui Meribaldui kuoka daužyti vartus, kol kažkokia 
moteris teikėsi ateiti ir paklausti, ko jie nori. 

Per tą laiką keltas išplaukė, be to, pradėjo lyti. 

- Esu šventasis septonas, geroji ponia, - užvertęs galvą šūktelėjo Meri- 
baldas, - o jie - dori keliautojai. Ieškome priedangos nuo lietaus ir vietos 
nakvynei prie tavo židinio. 

Tačiau moters jo žodžiai nesujaudino. 

- Artimiausią užeigą rasite prie kryžkelės, pajoję į vakarus, - atsakė ji. - 
Mums svetimų čia nereikia. Keliaukite. 

Moteris nuėjo ir nei Meribaldo maldomis, nei Šuns lojimu, nei sero Hai- 
lo keiksmais nepavyko jos sugrąžinti. Galų gale naktį jie praleido miške, po 
priedanga, nusipinta iš šakų. 

Tačiau Kryžkelės užeigoje virė gyvenimas. Jiems dar neprijojus vartų, 
Brienė išgirdo ritmingai žvangant kūjį. Sprendžiant iš garso, buvo kalamas 
plienas. 

- Tai kalvė, - tarė seras Hailas. - Arba jie pasisamdė kalvį, arba senojo 
šeimininko dvasia kaldina kitą drakoną. - Bakstelėjęs kulnais, jis paragino 
žirgą. - Tikiuosi, kad užeigoje yra ir virėjo šmėkla. Jei gaučiau kepto viščiu- 
ko traškia odele, į pasaulį žiūrėčiau visai kitomis akimis. 

Užeigos kieme telkšojo rudas dumblas, į jį klimpo arklių kanopos. Čia 
kalamo plieno žvangėjimas buvo garsesnis, o kiemo gilumoje, už arklidžių 

ir jaučių traukiamo vežimo sulūžusiu ratu, Brienė pamatė raudonuojant 
kalvės žaizdrą. Be to, jai nepraslydo pro akis nei arklidėse stovintys Žirgai, 
nei smulkaus sudėjimo vaikinukas, įsikibęs surūdijusių grandinių ir besi- 
supantis aukštai iškilusiose ir nuo vėjo bei lietaus gerokai papilkėjusiose 
kartuvėse. Žiūrėdamos į jį, užeigos prieangyje stovėjo keturios mergaitės. 
Jauniausiai negalėjo būti daugiau kaip dveji metukai, be to, ji buvo nuoga. 
Vyriausioji atrodė devynerių arba dešimties ir stovėjo apglėbusi mažylę, 
tarsi pasiruošusi ją ginti. 

— Mergaitės, - paragino jas seras Hailas, - bėkite ir pakvieskite savo 
mamą. 

Vaikinukas paleido grandines, nušoko ir nukūrė į arklides. Keturios 
mergaitės išsibėgioti neskubėjo. Po kelių akimirkų viena tarė: 

— Motinų mes neturime. 

O kita pridūrė: 

— Aš turėjau mamą, bet jie ją nužudė. 

Vyriausia iš ketveriukės žingtelėjo į priekį ir stumtelėjo mažylę sau už 
nugaros. 

— Kas jūs? - paklausė mergaitė. 

— Dori keliautojai, ieškantys pastogės. Mano vardas Brienė, čia septonas 
Meribaldas, kurį upių kraštuose visi pažįsta. Šis vaikinas - mano ginklane- 
šys Podrikas Peinas, o riteris - tai seras Hailas Hantas. 

Staiga kūjo žvangėjimas nutilo. Prieangyje stovinti mergaitė nužvelgė 
juos taip nepatikliai, kaip gali nužvelgti tik dešimtmetė. 

— O aš - Karklė. Norite lovų? 

- Ir lovų, ir'alaus, ir karšto valgio, - nulipęs nuo arklio pasakė seras Hai- 
las. - Ar tu užeigos šeimininkė? 

Mergaitė papurtė galvą. 

- Neaš, o mano sesuo Džeinė. Bet jos čia nėra. Neturime kitokio valgio, 
tik arklienos. Jei ieškote kekšių, čia jų nėra. Sesuo jas išvijo. Bet lovų turime. 
Kelios jų net su pūkų patalais, o kitų čiužiniai prikimšti šiaudų. 

- Ir, žinoma, visose pilna blusų, - pridūrė seras Hailas. 

— O ar turite monetų susimokėti? Sidabro? 

Seras Hailas nusijuokė. 

- Sidabro? Už vieną naktį lovoje ir arklio kulšį? Gal nori mus apiplėšti, 
vaikeli? 

— Mokėsite sidabru. Jei ne, galite nakvoti miške kartu su numirėliais. — 
Karklė žvilgtelėjo į asilą ir į statinaites bei ryšulius jam ant nugaros. - Ar ten 
maistas? Kur gavote? 

- Mergelių Duburyje, - atsakė Meribaldas. Jam antrindamas, amtelėjo Šuo. 

— Ar taip tardote visus svečius? - susidomėjo seras Hailas. 

- Neturime daug svečių. Ne taip, kaip prieš karą. Pastaruoju metu klai- 
džioja daugiausia tik žvirbliai arba dar bjauresni žmogėnai. 

— Kas tokie? - paklausė Brienė. 

— Vagys, - atsakė jai iš arklidžių atėjęs vaikinukas. - Ir plėšikai. 

Brienė atsisuko ir... išvydo vaiduoklį. 

Renlis. Net smūgis kūju tiesiai į širdį nebūtų buvęs jai toks skaudus. 

— Milorde... - sunkiai atgaudama kvapą tarstelėjo ji. 

- Lordas? - Vaikinas nusibraukė ant akių užkritusią juodų plaukų gar- 
baną. - Aš ne lordas, o tik kalvis. 

Jis ne Renlis, suvokė Brienė. Renlis miręs. Renlis mirė man ant rankų, mirė 
būdamas dvidešimt vienerių. O čia - kalvis, visai jaunas vaikinukas. Toks pat 
jaunas, koks buvo Renlis, kai pirmą kartą apsilankė Tarte. Ne, jaunesnis. Be 
to, jo smakras stambesnis ir antakiai vešlesni. Renlis buvo liesas ir grakštus, 
o šio vaikinuko pečiai buvo stambūs ir dešinė ranka, kaip kalviams įprasta, 
raumeningesnė. Jis ryšėjo ilgą odinę prijuostę, bet po ja buvo matyti nuoga 
krūtinė. Vaikino skruostai ir smakras buvo apžėlę tamsiais barzdos šeriais, o 
plaukai atrodė kaip juodas kaltūnas ir siekė sprandą. Ir Renlio plaukai buvo 
tokie pat, juodi kaip anglis, tik jie visuomet būdavo ištrinkti ir sušukuoti. 
Kartais Renlis nusikirpdavo trumpai, o kartais plaukus užsiaugindavo ilgus 
ir leisdavo laisvai kristi ant pečių arba susirišdavo auksiniu kaspinu į ar- 
klio uodegą, tačiau jie niekada nebūdavo susivėlę arba permirkę prakaitu. Ir 
nors šio vaikino akys taip pat buvo tamsiai mėlynos, lordo Renlio žvilgsnis 
visuomet būdavo šiltas, svetingas ir linksmas, o kalvio akyse galėjai matyti 
tik pyktį ir įtarumą. 

Į tai atkreipė dėmesį ir septonas Meribaldas. 

— Mes neturime piktų kėslų, vaikine. Kai ši užeiga priklausė Mašai Hedl, 
ji visada man turėdavo paplotėlį su medumi. O kartais, jei būdavo laisvų 
vietų, net leisdavo miegoti lovoje. 

- Jos nebėra, - burbtelėjo vaikinas. - Liūtai ją pakorė. 

- Šiose apylinkėse žmonių korimas, rodos, yra mėgstamiausia pramo- 
ga, - tarė seras Hailas Hantas. - Jei turėčiau čia dirbamos žemės, auginčiau 
kanapes ir, pardavinėdamas virves, susikraučiau turtus. 

- O visi šie vaikai... - kreipėsi į Karklę Brienė. - Kas jie tau? Seserys? 
Broliai? Pusbroliai ir pusseserės? Ar tolimesni giminaičiai? 

— Ne. - Karklė stebeilijosi į Brienę šiai puikiai pažįstamu žvilgsniu. - Jie 
tiesiog... Aš nežinau... Vienus čia atveda žvirbliai. Kiti atklysta patys. Jei esi 
moteris, kodėl rengiesi kaip vyras? 

Užbėgęs Brienei už akių, į šį klausimą atsakė septonas Meribaldas: 

- Ledi Brienė yra kovotoja ir kai ko ieško. Bet dabar jai labiausiai reikėtų 
sausos lovos ir jaukios židinio ugnies. Kaip ir mums visiems. Man mau- 
džia senus kaulus, o tai reiškia, kad netrukus ims lyti. Ar turite mums laisvų 
kambarių? 

— Ne, - atšovė jaunasis kalvis. 

— Turime, - linktelėjo Karklė. 

Jiedu piktai susižvelgė. Karklė treptelėjo. 

- Jie turi maisto, Gendri. Mažyliai alkani. 

Ji švilptelėjo ir, tarsi burtų lazdele pamojus, pasirodė daugiau vaikų: iš 
po užeigos prieangio grindų išlindo keli skarmaliai berniukai seniai žirklių 
nemačiusiais plaukais, O pro langus, išeinančius į kiemą, baugščiai sužiuro 
dar daugiau mergaičių. Kai kurios rankose stipriai spaudė strėlėmis užtai- 
sytus arbaletus. 

- Jie galėtų šią užeigą pavadinti Arbaletų užeiga, - pasiūlė seras Hailas. 

Jai labiau tiktų Našlaičių prieglaudos pavadinimas, dingtelėjo Brienei. 

- Votai, padėk jiems pasirūpinti arkliais, - liepė Karklė. - Vilai, mesk tą 
akmenį, jie mums nieko bloga nedarys. Ramunėle, Peitai, nubėkite atnešti 
malkų ir pakurkite ugnį. Jonai Skatike, tu padėk septonui tvarkytis su ryšu- 
liais. O aš parodysiu svečiams kambarius. 

Galų gale jie išsirinko tris greta esančius kambarius su puikiomis, pūkų 
patalais paklotomis lovomis, naktipuodžiais ir langu. Brienės kambaryje 
dar buvo ir židinys. Ji pridėjo kelis grašius už malkas. 

- Miegosiu tavo ar sero Hailo kambaryje? - Brienei atveriant langines, 
paklausė Podrikas. 

— Mes ne Tyliojoje saloje, - atsakė ji. - Gali likti su manimi. 

Brienė norėjo, kad rytojaus rytą jiedu su Podriku toliau iškeliautų tik 
dviese. Septonas Meribaldas traukė į Nateną, Riverbendą ir Lordo Harovė- 
jaus miestą, bet ji nematė reikalo ir toliau jo lydėti. Septonui draugiją palai- 
kė Šuo, o Vyriausiasis brolis ją įtikino, kad Trišakio pakrantėse Sansos Stark 
tikrai neras. 

— Rytoj kelsiu saulei nepatekėjus, kai seras Hailas dar miegos. 

Brienė neatleido serui Hailui už tai, ką jis iškrėtė Haigardene, be to... jo 
paties žodžiais tariant, Hantas dėl Sansos nebuvo davęs jokios priesaikos. 

- Kur josime, sere? Tai yra, miledi? 

To Brienė ir pati dar nežinojo. Jie prijojo kryžkelę tikrąja to žodžio pras- 
me; šioje vietoje susiėjo Karališkasis kelias, paupio kelias ir vieškelis. Pasta- 
rasis per kalnus būtų vedęs juos į rytus iki Arino Slėnio, kurį, kol buvo gyva, 
valdė ledi Sansos teta. Į vakarus driekėsi paupio kelias, Raudonosios Šakos 
pakrante vedantis į Riveraną, pas Sansos senelio dėdę, kenčiantį apsiaustį, 
bet vis dar gyvą. Taip pat jiedu galėjo rinktis Karališkąjį kelią, vedantį pro 
Dvynius ir toliau einantį per Sąsmaukos pelkes ir liūnus. Jei Brienei būtų 
pavykę kaip nors prasmukti pro Keilino Griovą ir tuos, kurie dabar ją laikė 
užėmę, traukdami Karališkuoju keliu jie būtų pasiekę Vinterfelą. 

Arba Karališkuoju keliu galėčiau joti į pietus, pagalvojo Brienė. Slapta 
parsėlinčiau į Karaliaus Uostą, prisipažinčiau serui Džeimiui, kad jį apvyliau, 
grąžinčiau kalaviją ir rasčiau laivą, kuris parplukdytų mane į Tartą, kaip pa- 
tarė Vyriausiasis brolis. Ši mintis Brienę slėgė ir vis dėlto širdies gilumoje ji 
ilgėjosi Ivenfolo ir savo tėvo, be to, slapta svarstė, ar Džeimis paguostų ją, 

verkiančią jam ant peties? Juk vyrai to ir trokšta, tiesa? Jiems patinka sil- 
pnos, bejėgės, apsaugos reikalingos moterys. 

— Sere? Miledi? Klausiau, kur josime? 

- Eisime į bendrą menę vakarieniauti. 

Svečių menėje knibždėte knibždėjo vaikų. Brienė mėgino juos suskai- 
čiuoti, bet jie nė akimirkos nenustygo vietoje, tad vienus ji suskaičiuodavo 
du ar net tris kartus, kitus praleisdavo ir pagaliau liovėsi. Jie sustūmė stalus 
trimis ilgomis eilėmis, o vyresni berniukai iš menės pasienių atitempė suo- 
lų. Tiems vyresniems berniukams buvo apie dešimt dvylika metų. Gendris 
atrodė panašiausias į suaugusį vyrą, bet viskam vadovavo Karklė, tarsi kara- 
lienė savo pilyje, o kiti vaikai - tik jos tarnai. 

Jei mergaitė būtų kilminga, jai būtų įprasta įsakinėti, o jiems - paklusti. 
Brienė pasvarstė, gal Karklė gerokai kilmingesnė, nei dedasi? Ji buvo per 
jauna ir per daug negraži, kad būtų Sansa Stark, bet pagal amžių galėjo 
būti jaunesnioji jos sesuo, be to, net ledi Ketlina sakė, jog Arija - ne to- 
kia graži kaip Sansa. Rudi plaukai, rudos akys, liesa... ar galėtų taip būti? 
Brienė prisiminė, kad Arija Stark buvo rudaplaukė, bet dėl akių spalvos 
abejojo. Gal rudi buvo ir jos plaukai, ir akys? Galbūt Druskos įlankoje ji vis 
dėlto liko gyva? 

Sparčiai temo. Svečių menėje Karklė uždegė keturias lajines žvakes ir 
liepė mergaitėms pasirūpinti, kad židinyje degtų kaitri ugnis. Berniukai pa- 
dėjo Podrikui Peinui nuimti asilui nuo nugaros gėrybes ir atnešė į vidų sū- 
dytos menkės, avienos, daržovių, riešutų, kelis apskritus sūrius, o septonas 
Meribaldas tuo metu nuėjo į virtuvę virti košės. 

— Deja, apelsinus pabaigiau ir abejoju, ar iki kito pavasario jų dar gau- 
siu, - tarė jis mažam berniukui. - Ar esi kada nors ragavęs apelsino, vaikeli? 
Ar kada nors spaudei šį vaisių ir čiulpei gardžias jo sultis? - Kai berniukas 
papurtė galvą, septonas pataršė jam plaukus. - Pavasarį vieną tau atnešiu, 
jei būsi geras ir padėsi man maišyti košę. | 

Seras Hailas nusiavė batus ir prie židinio šildėsi kojas. Brienei įsitaisius 
šalia, jis kilstelėjo smakrą, rodydamas į menės galą. 

- Ten, kur uostinėja Šuo, ant grindų yra kraujo dėmių. Jos nuplautos ir 
nugrandytos, bet kraujas įsigėrė giliai į medį ir jo niekaip neįmanoma išva- 
lyti. 

- Šioje užeigoje Sandoras Kligeinas nužudė tris savo brolio vyrus, - pri- 
minė jam Brienė. 

— Tai tiesa, - linktelėjo Hantas, - bet kas sakė, kad... jie buvo pirmi ir 
paskutiniai, kurie šioje menėje žuvo? 

— Bijai kelių vaikų? 

- Jei jų čia būtų keturi, sakyčiau „keli“. Dešimt jau būtų „daug“. O čia jų 
visas pulkas. Vaikai turėtų būti suvystyti ir kyboti pasieniais tol, kol mergai- 
tėms prasikals krūtys, o berniukams - barzda. 


538 GEORGE R. R. MARTIN 


— Man jų gaila. Visi jie neteko savo motinų ir tėvų. Kai kurie net matė, 
kaip jie buvo nužudyti. 

Hantas užvertė akis į lubas. 

— Pamiršau, kad šnekuosi su moterimi. Tavo širdis skysta kaip septono 
košė. Ar taip gali būti? Kažkur širdies gilumoje mūsų karžygė yra gimdy- 
ti trokštanti motina. Iš tiesų tu nori mielo rožinio kūdikio, kurį galėtum 
žindyti. - Seras Hailas plačiai nusišypsojo. - Bet tam, girdėjau, reikalingas 
vyras. Geriausia - sutuoktinis. Kodėl juo negalėčiau tapti aš? 

- Jei vis dar tikiesi laimėti lažybas... 

— Noriu laimėti tavo, vienintelės gyvos lordo Selvino atžalos, palanku- 
mą. Pažįstu vyrų, kurie vedė kvaišas ir vos gimusias mergaites, kad tik gautų 
kraitį, dešimt kartų mažesnį už Tartą. Pripažįstu, nesu Renlis Barateonas 
ir vis dėlto aš pranašesnis už jį tuo, jog tebesu gyvas. Kai kas pasakytų, kad 
tai - vienintelė mano dorybė. Santuoka būtų naudinga mums abiem. Man 
atitektų žemės, o tau - pilna pilis šitų. - Jis mostelėjo į vaikus. - Gali nea- 
bejoti, aš tikrai vaisingas. Žinau, kad esu pradėjęs bent vieną nesantuoki- 
nę dukterį. Bet nesibaimink, tau ant sprando jos neužkrausiu. Kai pastarąjį 
kartą nujojau aplankyti dukters, jos motina išpylė man ant galvos visą kati- 
liuką sriubos. 

Brienė pajuto, kad rausta. 

— Mano tėvui dar tik penkiasdešimt ketveri. Jis dar gali vesti ir su nauja 
žmona susilaukti sūnaus. 

- Tai labai rizikinga... Jei tavo tėvas vėl ves, jei nuotaka bus vaisinga, jei 
gims berniukas. Man yra tekę lažintis ir esant prastesniems šansams. 

— Ir tas lažybas pralaimėti. Savo žaidimus žaisk su kuo nors kitu, sere. 

— Ir kas čia kalba? Mergelė, kuri niekad ir su niekuo nemėgino žaisti. Kai 
pamėginsi, iš karto pažvelgsi į visa tai kitomis akimis. Tamsoje būtum ne 
bjauresnė už bet kurią kitą moterį. Tavo lūpos skirtos bučiuoti. 

- Tai tik lūpos, - atrėžė Brienė. - Visų lūpos vienodos. 

- Ir visos skirtos bučiuoti, - mielai pritarė Hantas. - Šiąnakt palik savo 
kambario duris neužsklęstas, aš įsmuksiu pas tave į lovą ir įrodysiu, jog kal- 
bu tikrą tiesą. 

- Jei pamėginsi tai įrodyti, išeidamas jau būsi eunuchas. 

Brienė atsistojo ir nuėjo. 

Nekreipdamas dėmesio į mažą, nuogą, stalu ropojančią mergaitę, septo- 
nas Meribaldas paklausė, ar galėtų prieš valgį kartu su vaikais pasimelsti? 

- Gerai, - sutiko Karklė, vikriai pačiupusi ropinėtoją greičiau, nei ši pa- 
siekė košę. 

Taigi jie visi nulenkė galvas ir padėkojo Tėvui ir Motinai už jų dovanas... 
visi, išskyrus juodaplaukį vaikinuką iš kalvės, kuris susikryžiavo rankas ant 
krūtinės ir sėdėdamas rūsčiai dėbčiojo į visus besimeldžiančius. Brienė ne 

vienintelė atkreipė į jį dėmesį. Sukalbėjus maldą, septonas Meribaldas pa- 
kėlė akis į jį, sėdintį kitoje stalo pusėje, ir paklausė: 

- Ar visai nemyli dievų, sūneli? 

- Tik ne jūsiškius. - Gendris staiga pakilo nuo suolo. - Turiu darbo. - Ir, 
nė neparagavęs maisto, išdidžiai išėjo. 

— Ar yra kitų dievų, kuriuos jis myli? - paklausė Hailas Hantas. 

- Lordas Žaibas, - plonu balseliu. tarstelėjo liesas, maždaug devynerių 
metų berniukas. 

Karklė vožė jam šaukštu. 

— Benai Plačiaburni, valgis ant stalo. Turėtum valgyti, o ne trukdyti mi- 
lordams savo šnekomis. 

Vaikai puolė prie vakarienės kaip vilkai prie sužeisto elnio, pešėsi dėl 
menkės, gabalais plėšė miežinę duoną, godžiai rijo košę ir ja apsitaškė. Ne- 
trukus neliko net didžiulio apvalaus sūrio. Brienė pasitenkino gabalėliu žu- 
vies, duona ir morkomis, o septonas Meribaldas už kiekvieną savo suval- 
gytą kąsnelį Šuniui duodavo du. Lauke ėmė lyti. Viduje spragsėjo ugnis ir 
svečių menėje galėjai girdėti, kaip garsiai čepsi vaikai ir kaip taukši Karklės 
šaukštas, kuriuo ji tramdė jaunėlius. 

- Vieną gražią dieną ši maža mergaitė taps žmona ir siaubingu kokio 
nors vyro prakeiksmu, - pasakė seras Hailas. - Greičiausiai to vargšo jau- 
nojo kalvio. 

- Kas nors turėtų nunešti jam valgio, kol dar yra. 

— Tas „kas nors“ - tai tu. 

Brienė suvyniojo į audeklo atraižą luistelį sūrio, žiauberę duonos, džio- 
vintą obuolį ir du gabalus sluoksniais besilupančios keptos menkės. Kai Po- 
drikas pašoko, norėdamas ją palydėti, ji liepė jam sėdėti ir valgyti. 

- Ilgai netruksiu. 

Kieme smarkiai lijo. Brienė uždengė maistą apsiausto skvernu. Jai žings- 
niuojant pro arklides, suprunkštė keli arkliai. Ir jie alkani. 

Gendris buvo kalvėje ir darbavosi nuoga krūtine, užsirišęs tik odinę pri- 
juostę. Jis kaldino kalaviją, trankė jį tarsi priešą, o prakaitu permirkę plau- 
kai buvo užkritę jam ant kaktos. Ji valandėlę žiūrėjo į šį vaikiną. Jo akys kaip 
Renlio ir plaukai kaip Renlio, bet ne kūno sudėjimas. Lordas Renlis buvo lie- 
knas, 0 ne raumeningas... ne taip, kaip jo brolis Robertas, garsėjęs savo jėga. 

Gendris ją pamatė tik tada, kai norėdamas nusibraukti nuo kaktos pra- 
kaitą liovėsi mojuoti kūju. 

— Ko nori? 

- Atnešiau vakarienę. - Brienė praskleidė audeklo skiautės kraštą, kad 
jis pamatytų valgį. 

- Jei būčiau buvęs alkanas, būčiau pavalgęs. 

— Kalvis turi valgyti, kad būtų stiprus. 

— Gal tu mano motina? 

— Ne. - Ji padėjo vakarienę ant žemės. - O kas buvo tavo motina? 

— Kas tau darbo? 

- Gimei Karaliaus Uoste. - Brienė girdėjo Gendrį kalbant ir suprato tai 
iš vaikino tarties. 

- Ir aš, ir daugybė į mane panašių. - Jis kyštelėjo kalavijo ašmenis į lie- 
taus vandens statinę atvėsinti. Įkaitęs plienas garsiai sušnypštė. 

- Kiek tau metų? - vėl paklausė Brienė. - Ar tavo motina dar gyva? O 
tėvas? Kas tavo tėvas? 

- Per daug klausinėji. - Gendris padėjo kalaviją. - Mano motina mirusi, 
o tėvo niekada nepažinojau. 

— Tu pavainikis. 

Šis žodis Gendrį įžeidė. 

— Aš- riteris. Šį kalaviją kaldinuosi sau. 

Kg riteris galėtų veikti kalvėje? 

- Tavo plaukai juodi, akys mėlynos, o gimei Raudonosios pilies šešėlyje. 
Ar niekas niekada neatkreipė dėmesio į tavo veidą? 

— O kas ne taip mano veidui? Jis ne toks bjaurus kaip tavasis. 

— Karaliaus Uoste turėjai matyti karalių Robertą. 

Gendris gūžtelėjo. 

- Kartais matydavau. Turnyruose, iš tolo. Kartą mačiau jį Beiloro sep- 
toje. Auksiniai apsiaustai nustūmė mus į šalį, kad jis galėtų praeiti. O kitą 
kartą, man žaidžiant prie Purvo vartų, jis parjojo iš medžioklės. Toks girtas, 
kad jo žirgas manęs vos nesutrypė. Jis buvo augalotas ir storas girtuoklis, 
bet geresnis karalius nei jo nevykėliai sūnūs. 

Jie - ne Roberto sūnūs. Tądien, susitikęs su Renliu, Stanis sakė tiesą. Džof- 
ris ir Tomenas nebuvo Roberto sūnūs. Bet šis vaikinukas... 

- Klausyk... - buvo bepradedanti kalbą Brienė, bet staiga išgirdo garsiai 
ir niršiai lojant Šunį. - Kažkas atjoja. 

— Draugai, - visiškai ramiai tarė Gendris. 

— Kokie draugai? 

Brienė žingtelėjo prie kalvės durų ir per pilantį lietų atidžiai pažvelgė į 
kiemą. 

Vaikinas gūžtelėjo. 

— Tuoj su jais susipažinsi. 

Gal aš visai nenoriu su jais susipažinti, dingtelėjo Brienei, kai į kiemą 
taškydami balas įšuoliavo pirmieji raiteliai. Per lietaus šniokštimą ir Šuns 
skalijimą ji girdėjo tyliai žvangant kalavijus ir šarvus, kuriuos atvykėliai 
dėvėjo po nudriskusiais apsiaustais. Brienė įjojančius juos suskaičiavo. Du, 
keturi, šeši... septyni. Sprendžiant iš to, kaip sėdėjo balnuose, kai kurie iš jų 
buvo sužeisti. Paskutinis į kiemą įjojo augalotas ir nerangus vyras, du kar- 
tus stambesnis už bet kurį savo bendrą. Jo žirgas buvo apsiputojęs, krau- 
javo, nuo raitelio svorio jam virpėjo kojos. Lijo su vėju, tad visi raiteliai, 

išskyrus jį, buvo pasikėlę apsiaustų gobtuvus. Jo veidas būvo platus, nu- 
skustas, baltas kaip vikšras, o apvalūs skruostai nusėti žaizdomis, iš kūrių 
dar sunkėsi kraujas. 

Brienė giliai įkvėpė ir išsitraukė Pažadų Tesėtoją. Jy per daug, pagalvojo 
staiga apimta baimės, gerokai per daug. 

- Gendri, - tyliai tarė ji, - geriau pasiimk kalaviją ir ūžsidėk šarvus. Jie 
nėra tavo draugai. Jie niekam ne draugai. 

— Ką čia šneki? - Vaikinūkas žingtelėjo ir atsistojo šalia jos su kūju ran- 
koje. | 

Raiteliams lipant nuo žirgų, pietuose tvykstelėjo žaibas: Akimirksnį 
tamsa užleido vietą ryškiai šviesai. Sidabriškai melsvai blykstelėjo kirvis, 
apšviesti sužibo šarviniai marškiniai ir šarvai, o po tamsiu būriui vadovau- 
jančio riterio gobtuvu Brienė pamatė geležinį snukį ir dvi eiles plieninių, 
iššieptų dantų. 

Tas šalmas nepraslydo pro akis ir Gendriui. 

- Jis... 

- Ne jis. Tik jo šalmas. 

Brienė stengėsi kalbėti be baimės, bet jautė, kad staiga išdžiūvo burna. Ji 
puikiai numanė, kas dėvi Skaliko šalmą. Vaikai... - dingtelėjo jai. 

Staiga atsilapojo užeigos durys. Ginkluota arbaletu į lietų žengė Karklė. 
Mergaitė kažką šaukė raiteliams, bet per kiemą nusiritęs griaustinis užgožė 
jos žodžius. Kai jis nutilo, Brienė išgirdo vyrą Skaliko šalmu sakant: 

- Jei paleisi į mane tą strėlę, sugrūsiu arbaletą tau į skylę ir išktūšiu. Tada 
išlupsiu prakeiktas akis ir priversiu tave jas suėsti. 

Nuo įtūžio vyro balse Karklė žingtelėjo atatupsta ir ėmė drebėti. 

Septyni, visiškai nusiminusi vėl pagalvojo Brienė. Ji žinojo, kad atsilaiky- 
ti prieš septynis nėra jokios vilties. Jokios vilties, bet... ir rinktis nėra iš ko. 

Laikydama rankoje Pažadų Tesėtoją, ji žengė į lietų. 

— Palik mergaitę ramybėje. Jei nori ką nors iškrušti, pamėgink mane. 

Bastūnai visi kaip vienas atsisuko į ją. Vienas nusijuokė, o kitas kažką 
pasakė Brienei nesuprantama kalba. Augalotasis stambusis vyras plačiu iš- 
blyškusiu veidu iškvėpdamas piktdžiugiškai sušnypštė. Bastūnas su Skaliko 
šalmu nusijuokė. 

- Tu bjauresnė, nei tave prisimenu. Mieliau išdulkinčiau tavo kumelę. 

- Arklių, būtent jų mums reikia, - tarė vienas iš sužeistųjų. - Pailsėjusių 
arklių ir maisto. Mus vejasi. Duokite arklius ir mes josime toliau. Neskriau- 
sime jūsų. 

— Užsičiaupk. - Bastūnas su Skaliko šalmu išsitraukė prie balno kabojusį 
kirvį. - Noriu nukirsti jai prakeiktas kojas. Tada pastatysiu ant bigių ir tegu 
žiūri, kaip dulkinu arbaletu grasinusią mergšę. 

- Kuo tu ją dulkinsi? - nusišaipė Brienė. - Šegvelis sakė, jog kartu su 
nosimi jie tau nurėžė ir vyriškumą. 

Brienė norėjo jį išprovokuoti ir jai pavyko. Garsiai keikdamasis ir tašky- 
damas dumbliną vandenį, siaubūnas puolė prie jos. Kiti liko kur stovėję ir 
gėrėjosi reginiu, - ji ir meldė dievų, kad taip būtų. Brienė stovėjo sustingusi 
kaip akmuo ir laukė. Kieme buvo tamsu, dumblas po kojomis slidus. Geriau 
leisti jam pulti mane. Jei dievai bus geri, jis paslys ir pargrius. 

Dievai nebuvo tokie geri, bet kalavijas jos nenuvylė. Penki žingsniai, 
keturi... Jau! - sušuko sau Brienė ir Pažadų Tesėtojas pakilo aukštyn su- 
tikti priešininko. Plienas žvangtelėjo susidūręs su plienu, kai jos kalavijo 
ašmenys, perrėžę priešininko skarmalus, prakirto šarvinius marškinius, 
nors šis įsiutęs puolė Brienę kirviu. Ji pasisuko šonu ir traukdamasi vėl 
kirto jam į krūtinę. 

Tūžmingai keikdamasis, nors ir klupinėdamas bei kraujuodamas, jis ją 
spaudė. 

- Kekše! - laidė gerklę. - Išgama! Kale! Tu prakeikta kale, leisiu tave iš- 
krušti savo šuniui! 

Jo kirvis, tarsi žiaurus juodas šešėlis, sulig kiekvienu žaibo tvykstelėjimu 
trumpai virsdavęs sidabru, suko ore ratus, žadėdamas mirtį. Brienė neturė- 
jo skydo smūgiams atremti. Tad jai neliko nieko kita, tik trauktis ir, kirvio 
ašmenims leidžiantis ant jos, puldinėti tai į vieną, tai į kitą pusę. Šokčioda- 
ma purve kartą ji slystelėjo ir vos nepargriuvo, bet vis dėlto sugebėjo išsilai- 
kyti ant kojų, nors kirvis nesmarkiai kliudė jai kairį petį ir staiga lyg liepsna 
jį nudegino skausmas. 

— Pataikei tai kalei! - šūktelėjo vienas iš jo bendrų, o kitas pridūrė: - Pa- 
žiūrėkime, kaip ji dabar šoks ir kaip prieš jį atsilaikys. 

Ir ji šoko - šokinėjo jausdama palengvėjimą, kad kiti bastūnai nuspren- 
dė pasismaginti reginiu. Taip buvo geriau nei kovoti su septyniais. Viena 
prieš septynis ji nebūtų atsilaikiusi, nesvarbu, kad pora iš jų buvo sužeisti. 
Senasis seras Gudvinas jau daug metų buvo miręs, ir vis dėlto Brienei ausyse 
tyliai nuskambėjo jo žodžiai: „Vyrai niekada deramai tavęs neįvertins, - kal- 
bėjo jis, - ir, kad neprarastų savigarbos, norės įveikti tave greitai, kad niekas 
nesakytų, girdi, moteris juos baisiai nuvargino. Tegul švaisto jėgas įnirtingai 
puldami, o tu savąsias tausok. Lauk ir viską stebėk, mergaite, lauk ir ste- 
bėk.“ Ji laukė ir viską stebėjo traukdamasi tai į šoną, tai atgal, tai vėl į šoną, 
retkarčiais kirsdama priešininkui tai į veidą, tai į kojas, tai į ranką. Bastūno 
kirčiai ilgainiui pasidarė vangesni, o kirvis sunkesnis. Brienė pasisuko taip, 
kad lietaus lašai kristų jam į akis, ir mitriai žingtelėjo du žingsnius atatups- 
ta. Jis keikdamasis vėl užsimojo kirviu ir puolė, bet, remdamasi į dumblą, 
viena koja slystelėjo... 

„ir Brienė šoko jo sutikti, abiem rankomis tvirtai suspaudusi savo ka- 
lavijo rankeną. Beatodairiškai ją puolęs, jis užšoko tiesiai ant Pažadų Tesė- 
tojo ašmenų ir šie, perdūrę audeklą, šarvinius marškinius, kietintą odą ir 
drabužių sluoksnį, susmigo į vidurius ir, kliudę nugarkaulį bei džerkštelėję, 

išlindo per nugarą. Kirvis išslydo jam iš suglebusių pirštų ir jiedu susikibo: 
Brienė veidu atsitrenkė į jo šuns galvos šalmą. Skruostu ji pajuto šaltą šlapią 
metalą. Plienu žliaugė lietaus vanduo ir, kai vėl tvykstelėjo žaibas, prorėžose 
akims Brienė išvydo skausmą, baimę ir akivaizdžią nuostabą. 

- Safyrai... - sušnabždėjo ji, smarkiai pasuko kalaviją ir priešininkas su- 
virpėjo. 

Jis užgriuvo ant jos visu svoriu, ir staiga Brienė susivokė tamsoje ir 
pilant lietui laikanti glėbyje lavoną. Ji žingtelėjo atatupsta, nužudytasis 
šlumštelėjo... 

„ir, garsiai rėkdamas, ją iš karto puolė Kandžius. 

Jis užgriuvo Brienę nelyginant šlapios vilnos ir išblyškusio kūno lavina, 
išmušė jai žemę iš po kojų ir parbloškė į dumblą. Ji nukrito į balą ir ištiškęs 
vanduo pateko jai į nosį ir akis. Brienė neteko žado, be to, krisdama pakau- 
šiu trenkėsi į kyšančią iš žemės akmens keterą ir kažkas trakštelėjo. „Ne!“ - 
tespėjo ištarti Brienė, o jis ją puolė, užgriuvo visu svoriu ir įmurdė dar giliau 
į dumblą. Viena ranka sučiupęs laikė ją už plaukų ir mėgino atlošti jai gal- 
vą. Kita apgraibomis ieškojo jos gerklės. Pažadų Tesėtojas kažkur nukrito, 
Brienė negalėjo jo pasiekti. Jai beliko kovoti plikomis rankomis, bet, kai su- 
gniaužusi kumštį smogė jam į veidą, pasirodė, lyg būtų trenkusi į šlapios 
baltos tešlos gniutulą. Kandžius pažvelgė į ją ir grėsmingai sušnypštė. 

Brienė trenkė jam į veidą daug kartų, iš visų jėgų delno apačia dėjo į akį, 
bet jis jos smūgių, rodos, nė nejautė. Ji nagais draskė jam riešus, bet jis tik 
dar stipriau ją laikė, nors iš vagų, išartų jo riešuose, sruvo kraujas. Kandžius, 
užvirtęs visu svoriu, ėmė ją smaugti. Brienė įsirėmė jam į pečius, norėdama 
jį nustumti, bet jis buvo sunkus kaip arklys ir nepajudinamas. Tada ji pa- 
mėgino keliu smogti jam į tarpkojį, bet pataikė į pilvą. Sudejavęs Kandžius 
išrovė jai saują plaukų. 

Durklas... Šios minties Brienė įsikibo kaip paskutinio šiaudo. Ji kyštelėjo 
plaštaką į tarpą tarp jųdviejų ir pirštais čiuopė jo dvokiantį, nosį riečiantį 
kūną tol, kol pagaliau suspaudė durklo rankeną. Kandžius abiem rankomis 
sugniaužė jai gerklę ir ėmė trankyti galvą į žemę. Vėl nušvito žaibas, - šį 
kartą jos kaukolės gelmėse, - ir vis dėlto ji tik dar stipriau suspaudė rankeną 
ir ištraukė durklą iš makštų. Kadangi priešininkas buvo ją užgulęs, Brie- 
nė negalėjo užsimoti ir durti iš viršaus, tad drykstelėjo ašmenimis jam per 
pilvą. Jai tarp pirštų plūstelėjo kažkas šilto ir lipnaus. Kandžius vėl baisiai 
sušnypštė, tik šį kartą garsiau, ir, akimirkai paleidęs Brienės gerklę, kumš- 
čiu trenkė jai į veidą. Ji išgirdo traškant kaulus ir akimirksniu ją apakino 
skausmas. Kai vėl pamėgino smogti durklu, jis ištraukė ginklą jai iš rankos 
ir keliu taip trenkė jai į dilbį, kad jį sulaužė. Tada vėl čiupo už galvos, mėgin- 
damas nurauti ją nuo pečių. 

Brienė girdėjo lojant Šunį, aplink rėkaujančius vyrus, o nutilus griausti- 
niui - ir žvangant plieną. Seras Hailas, dingtelėjo jai, į kovą įsitraukė seras 

Hailas, bet jai rodėsi, kad visa tai vyksta kažkur labai toli ir nėra svarbu. 
Gerklę spaudžiančios rankos ir virš jos šmėksantis veidas Brienei dabar 
buvo visas pasaulis. Kandžiui iš burnos sklido supuvusio sūrio dvokas. 

Brienei degė krūtinė, o galvoje, akindama ją, šėlo audra. Kaulai, rodės, 
spaudžiasi ir trinasi. Kandžius išsižiojo - neįsivaizduojamai plačiai. Brie- 
nei prieš akis šmėstelėjo pageltę, kreivi ir smailūs dantys. Kandžiui suleidus 
juos į minkštus jos skruosto audinius, skausmo ji beveik nepajuto. Tik jautė, 
kad sukdamasi krenta į tamsą. Negaliu mirti, tarė ji sau, man dar reikia kai 
ką padaryti. 

Kandžius atšlijo, o jo burna buvo kruvina ir pilna mėsos. Jis ją išspjovė, 
išsiviepė ir vėl suleido dantis Brienei į skruostą. Šį kartą mėsą sukramtė ir 
prarijo. Jis mane gyvą ėda, suprato Brienė, bet nebeturėjo jėgų kovoti. Jau- 
tėsi taip, tarsi pleventų pakilusi virš savo kūno ir žiūrėtų į šį siaubą, kurį pa- 
tyrė kita moteris, kažkokia kvaiša mergina, įsikalusi į galvą, kad yra riteris. 
Tuoj viskas baigsis, tarė sau ji. Tada nebus svarbu, kad jis mane suės. Kan- 
džius pakėlė galvą, vėl išsižiojo, sustaugė ir iškišo Brienei liežuvį. Jis buvo 
smailiu galu, ilgesnis nei turėtų būti liežuvis, nuo jo lašėjo kraujas. Išlindęs 
iš burnos, jis tįso ir tįso, visas raudonas, drėgnas, blizgantis, ir tas vaizdas 
buvo baisus ir šlykštus. Jo liežuvis pėdos ilgumo, dar spėjo pagalvoti Brienė 
ir nugrimzdo į tamsą. Atrodo lyg kalavijo ašmenys... 


DŽEIMIS 


2 seras Brindenas Tulis buvo susisegęs juoda Žuvies sege, nu- 
aldinta iš aukso ir inkrustuota juoduoju gintaru. Jo šarviniai marški- 
niai buvo dulsvai pilki. Be to, jis dėvėjo šarvus: antblauzdžius, kaklo šarvą, 
šarvines pirštines, dilbių bei žastų šarvus iš juodos geležies, kuri nė iš tolo 
neatrodė taip niūriai, kaip jo veidas. Raitas ant kaštoninio arklio, uždengto 
puošnia, raudona ir mėlyna gūnia, pakeliamojo tilto gale jis laukė Džeimio 
Lanisterio. 

Jis manęs nemėgsta. Tulio veidas buvo stambių bruožų, išvagotas gilių 
raukšlių ir nugairintas vėjo, o plaukai - šiurkštūs ir žili, bet Džeimis vis tiek 
dar matė jame tą didį riterį, kuris kadaise žavėjo ginklanešį pasakojimais 
apie Devyngrašius karalius. Subildėjo storomis pakeliamojo tilto lentomis 
risnojančios Garbės kanopos. Džeimis ilgai ir įtemptai svarstė, ar į šį susiti- 
kimą joti su auksiniais šarvais, ar apsirengus baltais drabužiais; galų gale jis 
nusprendė apsivilkti odinę palaidinę ir ant pečių užsimesti tamsiai raudoną 
apsiaustą. 

Jis sustojo per jardą nuo sero Brindeno ir jam, kaip vyresniam vyrui, 
nulenkė galvą. 

— Karalžudy... - pasisveikino Tulis. 

Tai buvo pirmas Juodosios Žuvies ištartas žodis ir iš jo buvo galima daug 
ką suprasti, bet Džeimis nusprendė tvardytis. 

- Juodoji Žuvie... - atsakė jis. - Ačiū, kad atjojai. 

- Kaip suprantu, grįžai tesėti priesaikos, duotos mano dukterėčiai, - tarė 
seras Brindenas. - Jei gerai pamenu, žadėjai Ketlinai mainais už savo laisvę 
grąžinti dukteris. - Jis kietai sučiaupė lūpas, o paskui niūriai pridūrė: - Bet 
mergaičių čia nematau. Kur jos? 

Kodėl jis verčia mane tarti tuos žodžius? 

— Ašjų neturiu. 

- Gaila. Tad ko nori, vėl pasiduoti į nelaisvę? Tavo buvusi celė neužimta. 
Jau išklojome grindis šviežiais meldais. 

Ir, žinoma, atnešėte naują švarų kibirą, kad turėčiau kur lengvintis. 

- Tu labai malonus, sere, tik, bijau, negaliu priimti šio siūlymo. Man la- 
biau patinka savo palapinėje. 

— O Ketlina? Ar jai labiau patinka savo kape? 

Aš neprisidėjau prie ledi Ketlinos mirties, būtų galėjęs pasakyti jis, o jos 
dukterys dingo man dar nepasiekus Karaliaus Uosto. Džeimis jau ketino pa- 
pasakoti jam apie Brienę ir apie jai duotą kalaviją, bet Juodoji Žuvis žvelgė 

į jį taip pat, kaip Edardas Starkas, radęs jį stovintį prie Geležinio sosto ir 
laikantį kalaviją, kurio ašmenys buvo sutepti karaliaus Pamišėlio krauju. 

- Atjojau pasikalbėti apie gyvuosius, o ne apie mirusius. Apie tuos, ku- 
riems nebūtina mirti, bet kurie mirs... 

- „jei neatiduosiu tau Riverano. Tai dėl to grasini pakarti Edmurą? — 
Tulio antakiai buvo vešlūs, o žvilgsnis rūstus. - Nesvarbu, kaip pasielgsiu, 
mano sūnėnas vis tiek pasmerktas. Tad pakark jį, ir viskas bus baigta. Esu 
tikras, kad Edmuras, stovėdamas kartuvėse, nuvargo ne mažiau už mane, 
nuolat jį ten matantį. 

Raimanas Frėjus - prakeiktas kvailys. Buvo akivaizdu, kad nevykęs jo 
spektaklis su Edmuru ir kartuvėmis tik dar labiau sustiprino Juodosios Žu- 
vies užsispyrimą. 

— Turi ledi Sibelę ir tris jos vaikus. Mainais už juos grąžinsiu tau sūnėną. 

— Taip, kaip grąžinai ledi Ketlinai dukteris? 

Džeimis provokuojamas nesileido. 

— Sena moteris ir trys vaikai už tavo siuzereną. Tai geresnis sandėris, nei 
galėjai tikėtis. 

Seras Brindenas niekinamai šyptelėjo. 

- Įžūlumo tau netrūksta, Karalžudy. Derėtis su priesaikos laužytojais yra 
tas pats, kaip ant slankiojo smėlio statyti pilį. Keitė turėjo susiprotėti ir ne- 
pasitikėti tokiais kaip tu. 

Ji pasitikėjo Tirionu, vos neleptelėjo Džeimis. Kipšas irgi ją apgavo. 

- Pažadai, kuriuos daviau ledi Ketlinai, buvo išpešti iš manęs įrėmus į 
gerklę kalavijo smaigalį. 

— O priesaika Eiriui? 

Džeimis pajuto niežtint nukirstus pirštus. 

- Eiris čia niekuo dėtas. Ar sutinki atiduoti Vesterlingus mainais už 
Edmurą? 

— Ne. Karalius patikėjo man globoti savo karalienę ir aš prisiekiau, kad ji 
bus saugi. Neatiduosiu jos Frėjams, kad pakartų. 

— Tai merginai atleista. Nieko bloga jai nenutiks. Duodu žodį. 

— Garbės žodį? - seras Brindenas kilstelėjo vieną antakį. - Ar bent žinai, 
kas yra garbė? 

Žirgas. 

— Duosiu tokią priesaiką, kokios tik reikalausi. 

— Nereikia, Karalžudy. 

- Bet aš to noriu. Nuleisk savo vėliavas, atidaryk vartus ir pažadu, kad 
nė vienas tavo žmogus nebus nužudytas. Tie, kurie nuspręs likti Riverane ir 
tarnauti lordui Emonui, galės taip ir padaryti. Kiti galės traukti kur panorė- 
ję, tik privalės atiduoti ginklus ir šarvus. 

— Kažin, ar toli jie neginkluoti nukeliaus, netapę bastūnų grobiu? Abu 
žinome, kad nedrįsi leisti jiems prisidėti prie lordo Beriko. O kas laukia 

manęs? Ar būsiu visų akivaizdoje vedamas per Karaliaus Uostą mirti kaip 
Edardas Starkas? 

— Leisiu tau apsivilkti varno drabužius. Dabar prie Sienos lordu vadu iš- 
rinktas Nedo Starko benkartas. 

Juodoji Žuvis prisimerkė. 

— Ar tai - irgi tavo tėvo darbas? Jei atmintis manęs neapgauna, Ketli- 
na tuo vaikinu niekada nepasitikėjo, kaip ir Teonu Greidžojumi. Rodos, ji 
neklydo nei dėl vieno, nei dėl kito. Tad ne, sere, nemanau, kad rinksiuosi 
tarnybą prie Sienos. Jei neprieštarauji, mirsiu šiltai, su kalaviju rankoje ir 
aptekęs liūto krauju. 

- Tulių kraujas taip pat raudonas, - priminė jam Džeimis. - Jei neati- 
duosi pilies, man teks ją šturmuoti. Žus šimtai vyrų. 

- Šimtai maniškių. Tūkstančiai taviškių. 

— Tavo įgulos vyrai žus visi iki vieno. 

- Žinau tą dainelę. Trauki ją pagal „Kastamero lietaus“ melodiją? Mano 
vyrai mieliau kris stovėdami ir kaudamiesi, o ne klūpodami ir laukdami, ko! 
čekštelės budelio kirvis. 

Man nesiseka jo įkalbėti. 

- Tavo priešinimasis beprasmis, sere. Karas baigtas, o tavo Jaunasis Vil- 
kas negyvas. 

- Nužudytas pamynus visus šventus svetingumo įstatymus. 

- Tai Frėjų darbas, ne mano. | 

— Gali vadinti, kaip nori. Vis tiek šis reikalas dvokia Taivinu Lanisteriu. 

To paneigti Džeimis negalėjo. 

- Ir mano tėvas negyvas. 

— Tegul Tėvas teisia jį teisingai. 

Ak, tuomet jo lauktų baisus nuosprendis. 

- Būčiau nudėjęs Robą Starką Kuždesių miške, jei tik būčiau prie jo pri- 
ėjęs. Bet keli kvailiai pastojo man kelią. Koks skirtumas, kaip tas vaikinas 
žuvo? Jis vis tiek negyvas, o kartu su juo žuvo ir karalystė. 

— Matyt, tu ne tik luošas, bet ir aklas, sere. Pakelk akis ir pamatysi, kad 
virš mūsų pilies sienų plevėsuoja ir didvilkis. 

— Mačiau. Jis atrodo vienišas. Harenholas pasidavė. Sigardas ir Mergelių 
Duburys užimti. Brakenai prisiekė mums ištikimybę ir laiko apsupę Titą 
Blekvudą Raventryje. Paiperis, Vensas, Mutonas - visi tavo vėliavininkai 
sudėjo ginklus. Liko tik Riveranas. Mūsų pajėgos gausumu dvidešimt kartų 
viršija tavąsias. 

— Dvidešimt kartų daugiau vyrų, vadinasi, jiems reikės dvidešimt kar- 
tų daugiau maisto. Ar tau netrūksta valgio žmonėms ir pašaro arkliams, 
milorde? 

— Netrūksta ir, jei reikės, sėdėsime čia iki pasaulio pabaigos arba tol, kol 
jūs anapus pilies sienų padvėsite badu, - pamelavo Džeimis kaip įmanyda- 
mas įžūliau ir tikėdamasis, jog veido išraiška jo neišduos. 

Tačiau apgauti Juodąją Žuvį buvo sunku. 

- Iki jūsų pasaulio pabaigos - galbūt. Mums maisto atsargų netrūksta, 
tik bijau, kad svečiams laukuose palikome ne kažin ką. 

„— Maisto galime atsigabenti iš Dvynių, - tarė Džeimis, - arba, jei reikės, 
per kalnus iš vakarų. 

- Jei taip sakai... Aš tikrai ne iš tų, kurie abejotų tokio garbingo riterio 
žodžiais. 

Išgirdęs sero Brindeno žodžiuose paniekos gaidelę, Džeimis pyktelėjo. 

- Šį reikalą galima išspręsti ir greičiau. Dvikova. Mano kovotojas prieš 
tavąjį. 

- Kaip tik svarsčiau, kada pasiūlysi dvikovą, - nusijuokė seras Brinde- 
nas. - Kas už tave kausis? Stipruolis Šernas? Adamas Marbrandas? Juodasis 
Valderis Frėjus? - Jis pasilenkė ir paklausė: - Kodėl ne mudu, sere? 

Anksčiau tai būtų buvusi puiki dvikova, pagalvojo Džeimis, ir dainiai il- 
gai būtų turėję ką apdainuoti. 

— Kai mane išlaisvino, ledi Ketlina privertė prisiekti, kad niekada nekel- 
siu ginklo nei prieš Starkus, nei prieš Tulius. 

— Kokia patogi priesaika, sere... 

Džeimio veidas apsiniaukė. 

- Vadini mane bailiu? 

- Ne. Tik sakau, kad tu luošys. - Juodoji Žuvis kilstelėjo galvą rodyda- 
mas į auksinę Džeimio plaštaką. - Abu žinome, kad su tuo prielipu kautis 
negali. 

— Anksčiau turėjau dvi rankas. - Ar sutiktum paaukoti gyvybę dėl išdi- 
dumo? - išgirdo jis kuždant vidinį balsą. - Kai kas tikriausiai pasakytų, kad 
luošys ir senis puikiausiai tinka dvikovai. Atleisk mane nuo priesaikos ledi 
Ketlinai ir suremsime kalavijus. Jei laimėsiu, Riveranas bus mūsų. Jei mane 
nužudysi, nutrauksime apsiaustį. 

Seras Brindenas vėl nusijuokė. 

— Nors ir labai norėčiau išmušti tau iš rankų tą auksinį kalaviją ir išpjauti 
tavo juodą širdį, tavo pažadai beverčiai. Iš tavo mirties man jokios naudos, 
nors ir malonu būtų tave nužudyti. Bet dėl to nerizikuosiu savo gyvybe... 
kad ir koks menkas būtų tas pavojus. 

Laimė, kad Džeimis neturėjo kalavijo; kitaip tikrai būtų išsitraukęs jį iš 
makštų, ir jei jo nebūtų patiesęs seras Brindenas, tai tikrai būtų padarę ant 
dantytų pilies sienų stovintys arbaletininkai. 

- Ar apskritai galėčiau pasiūlyti sąlygas, su kuriomis sutiktum? - pa- 
klausė jis Juodosios Žuvies. 

— Tu? - gūžtelėjo seras Brindenas. - Ne. 

— Kodėl tuomet atjojai sa manimi susitikti? 

— Apsiaustam baisiai nuobodu. Norėjau pamatyti tą tavo rankos bigę 
ir išgirsti, kaip sugalvojai teisintis dėl savo naujausių baisių nusikaltimų. 

Tie pasiteisinimai buvo menkesni, nei tikėjausi. Tu visada mane nuvili, 
Karalžudy. 

Juodoji Žuvis apsuko kumelę ir nujojo į Riverano pilį. Pakeliamosios gro- 
tos staiga ėmė leistis ir geležiniai smaigai sulindo giliai į dumbliną žemę. 

Džeimis taip pat apsuko Garbę, mat jo laukė ilgas grįžimas į Lanisterių 
vadovaujamą apsiausties stovyklą. Jis jautėsi stebimas: nuo dantytų pilies 
sienų į jį žiūrėjo Tulių kariai, iš kito upės kranto jį žvilgsniais lydėjo Frėjai. 
Jeigu jie ne akli, tai matė, kad Juodoji Žuvis išdidžiai atmetė mano sąlygas. 
Buvo aišku, kad jam teks pilį šturmuoti. Argi Karalžudžiui svarbu, kad su- 
laužys dar vieną priesaiką? Tik užsitrauks didesnę nešlovę. Džeimis nuspren- 
dė būti pirmas karys, užlipęs ant Riverano gynybinės sienos. Ir su šia auksi- 
ne ranka greičiausiai būsiu pirmas, kuris nukautas nuo jos nukris. 

Džeimiui grįžus į stovyklą, Mažasis Lu palaikė vadeles, o Pekas padavė 
ranką ir padėjo nusėsti iš balno. Ar jie mano, jog esu toks luošas, kad negaliu 
pats nulipti nuo žirgo? 

— Kaip sekėsi, milorde? - pasiteiravo jo pusbrolis, seras Daivenas. 

— Į mano žirgo pasturgalį niekas strėlės neįsegė. O šiaip sekėsi nė kiek 
ne geriau nei serui Raimanui. - Džeimis nepatenkintas vyptelėjo. - Ką gi, 
dabar teks pasirūpinti, kad Raudonosios Šakos vandenys būtų dar raudo- 
nesni. - Pats būsi dėl to kaltas, Juodoji Žuvie. Nepalikai man kitos išeities. — 
Sušaukite karo tarybą. Pakvieskite serą Adamą, Stipruolį Šerną, Forlėjų 
Presterį, tuos mūsų upių lordus ir... mūsų bičiulius Erėjus. Serą Raimaną, 
lordą Emoną ir kitus, kurie norės ateiti. 

Jie susirinko greitai. Lordas Paiperis ir abu lordai Vensai atėjo kalbėti 
už atgailaujančius Trišakio lordus, kurių ištikimybė netrukus turėjo būti 
išmėginta. Vakarams atstovavo seras Daivenas, Stipruolis Šernas, Adamas 
Marbrandas ir Forlėjus Presteris. Prie jų prisidėjo ir lordas Emonas Frė- 
jus su žmona. Ledi Džena atsisėdo į krėslą nuvėrusi visus tokiu žvilgsniu, 
kad nė vienam iš vyrų nekilo klausimas, ar ji turi teisę čia būti. Niekas ir 
neprieštaravo. Erėjai atsiuntė serą Valderį Riversą, vadinamą Pavainikiu, 
ir vyriausią sero Raimano sūnų Edviną - liekną išblyškusį jaunuolį atsiki- 
šusia nosimi ir ilgais tiesiais plaukais. Po mėlynu ėriuko vilnos apsiaustu 
Edvinas vilkėjo puikiai išdirbtos, pilkos odos švarką, papuoštą įspaustais 
raitytais raštais. 

- Aš kalbėsiu Frėjų giminės vardu, - pareiškė jis. - Mano tėvas šįryt 
prastai jaučiasi. 

Seras Daivėnas prunkštelėjo. 

- Arjis girtas, ar tik pagiriojasi nuo vakar vakare išplempto vyno? * 

Edvino lūpos buvo siauros ir kietai sučiauptos kaip šykštuolio. 

- Lorde Džeimi, - užsigavęs paklausė jis, - ar privalau kęsti šias neman- 
dagias pastabas? 

— Tai tiesa? — savo ruožtu pasiteiravo Džeimis. - Tavo tėvas girtas? 

Kietai sučiaupęs lūpas, Frėjus dėbtelėjo į serą Iliną Peiną, stovintį prie 
palapinės atvarto, apsivilkusį parūdijusius šarvinius marškinius, su kalavijo 
rankena, kyšančia virš lieso jo peties. 

- Jis... Mano tėvo silpnas skrandis, milorde. Raudonasis vynas padeda 
virškinti. 

- Jis tikriausiai virškina mamutą, - vėl įsiterpė seras Daivenas. 

Stipruolis Šernas nusijuokė, o ledi Džena tyliai sukikeno. 

— Gana, - sudraudė visus Džeimis. - Turime paimti pilį. - Kai karo tary- 
bai vadovaudavo jo tėvas, jis pirmiausia leisdavo kalbėti savo kapitonams. 
Džeimis nutarė elgtis taip pat. - Ką toliau darysime? 

- Pradžiai - pakarkime Edmurą Tulį, - pasiūlė lordas Emonas Frėjus. - 
Tuomet seras Brindenas įsitikins, kad mūsų žodžiai ne tušti. Jei nusiųstume 
sero Edmuro galvą jo dėdei, galbūt tai paskatintų jį pasiduoti. 

- Brindeno Juodosios Žuvies taip paprastai nepalauši. - Karilo Venso, 
Keliautojo Prieglobsčio lordo, žvilgsnis atrodė paniuręs. Geroką dalį jo ka- 
klo ir vieną veido pusę dengė rausvai rusvas apgamas. - Net tikram broliui 
nepavyko priversti jo vesti. 

Seras Daivenas papurtė gauruotą galvą. 

- Turime šturmuoti sienas, kaip iš pat pradžių ir sakiau. Apsiausties 
bokštų, kopėčių ir tarano vartams išlaužti - štai ko mums reikės. 

- Šturmui vadovausiu aš, - pareiškė Stipruolis Šernas. - Pasirūpinsiu, 
kad žuvis pajustų plieno skonį ir ugnies karštį. 

- Tai mano pilies sienos, - šoko prieštarauti lordas Emonas, - tad laušite 
ne kieno kito, o mano vartus. - Jis vėl išsitraukė iš rankovės pergamento 
ritinėlį. - Pats karalius Tomenas atidavė man... 

- Tavo raštą jau visi matėme, dėde, - pertraukė jį Edvinas Frėjus. - Ko- 
dėl tau dabar nenuėjus ir nepamosavus juo prieš nosį Juodajai Žuviai? 

— Sienų šturmas pareikalaus daug aukų, - prabilo Adamas Marbran- 
das. - Siūlau palaukti tamsios nakties, kai nešvies mėnesiena, susodinti ke- 
liolika rinktinių vyrų į valtį, skudurais apvynioti irklus ir liepti jiems persi- 
kelti į kitą upės krantą. Jie perlips apsauginę sieną, naudodamiesi virvėmis 
ir kobiniais, ir atidarys pilies vartus iš vidaus. Jei karo tarybos nariai nori, 
pats jiems vadovausiu. 

- Tai kvailystė, - paprieštaravo pavainikis, Valderis Riversas. — Seras 
Brindenas - ne iš tų, kuriuos apgausi tokiomis gudrybėmis. 

- Taip, Juodoji Žuvis - rimta kliūtis, - pritarė Edvinas Frėjus. Bet jo šal- 
mo viršų puošia juodas upėtakis ir šis vyras nesunkiai matomas iš tolo. Siū- 
lau pristumti lankininkų pilnus apsiausties bokštus arčiau gynybinių sienų 
ir suvaidinti, kad puolame vartus. Tada seras Brindenas su savo šalmu ne- 
turės kitos išeities, tik lipti ant dantytos sienos viršaus. O mes liepkime, kad 
kiekvienas šaulys išteptų strėlių antgalius savo išmatomis ir taikytųsi į upė- 
takį ant šalmo viršaus. Kai nukausime serą Brindeną, Riveranas bus mūsų. 

= Mano, - pataisė jį lordas Emonas. - Riveranas priklauso man. 

Lordas Karilas taip suirzo, kad net jo apgamas patamsėjo. 

— Lankininkų išmatos - tai tavo indėlis į šturmą, Edvinai? Neabejoju, 
kad jos - mirtini nuodai. 

- Juodoji Žuvis nusipelno garbingesnės mirties, ir aš tuo pasirūpinsiu. — 
Stipruolis Šernas kumščiu trinktelėjo į stalą. - Iškviesiu jį į dvikovą. Ne- 
svarbu, ar kausimės kuokomis, ar kirviais, ar ilgaisiais kalavijais. Aš tą senį 
sudorosiu. 

— Kodėl jis turėtų teiktis priimti tavo iššūkį, sere? - paklausė seras For- 
lėjus Presteris. - Kokia jam nauda iš tokios dvikovos? Ar, jei jis nugalės, 
nutrauksime apsiaustį? Nemanau. Ir jis taip nemano. Dvikova nieko neiš- 
spręs. 

- Brindeną Tulį pažįstu nuo tų laikų, kai abu tarnavome ginklanešiais 
pas lordą Darį, - tarė Norbertas Vensas, Atrantos lordas. - Gal milordai bus 
tokie malonūs ir leis man nueiti su juo pasikalbėti? Pamėginti serą Brinde- 
ną įtikinti, kad jo padėtis - visiškai beviltiška? 

- Jis ir dabar puikiausiai tai supranta, - numojo ranka lordas Paiperis. 
Tai buvo žemo ūgio, apkūnus, šleivakojis vyras vešliais rudais plaukais, vie- 
no iš Džeimio ginklanešių tėvas; Lu buvo kaip iš akies trauktas tėvas. - Po 
galais, tas žmogus nėra kvailys, Norbertai. Jis turi akis ir... per daug sveiko 
proto, kad pasiduotų tokiems kaip jie. - Ir lordas Paiperis energingai moste- 
lėjo link Edvino Frėjaus ir Valderio Riverso. 

Edvinas pyktelėjo. 

- Jei lordas Paiperis nori pasakyti, kad... 

— Aš nieko nenoriu pasakyti, Frėjau. Tiesiai sakau, ką manau, kaip ir 
dera garbingam vyrui. Bet ką tu išmanai apie dorų vyrų elgesį? Tu klastin- 
ga, meluojanti žebenkštis, kaip ir visi tavo giminaičiai. Jau greičiau išgersiu 
pintą myžalo, nei patikėsiu Frėjaus žodžiu. - Jis pasilenkęs užsikvempė ant 
stalo. - Sakyk, kur Markas? Ką padarėte mano sūnui? Kruvinosiose jūsų 
vestuvėse jis buvo svečias. 

- Jis yra ir liks mūsų garbės svečiu, - atsakė Edvinas, — kol neįrodysi savo 
ištikimybės jo malonybei, karaliui Tomenui. 

— Kartu su Marku į Dvynius atjojo ir penki riteriai ir dvidešimt sunkiai 
ginkluotų raitelių, - vėl prabilo Paiperis. - Ar jie - taip pat jūsų svečiai, Frė- 
jau? 

— Kai kurie riteriai - galbūt. Kiti gavo, ko buvo nusipelnę. Geriau prikąsk 
savo išdavikišką liežuvį, Paiperi, nebent nori, kad grąžintume tavo įpėdinį 
sukapotą į gabalus. | 

Mano tėvo vadovaujami karo tarybos posėdžiai vykdavo kitaip, dingtelė- 
jo Džeimiui, kai Paiperis staiga pašoko ant kojų. 

— Pakartok tai su kalaviju rankoje, Frėjau, - įsiutęs sušnypštė storulis. — 
O gal moki kautis tik svaidydamas išmatas? 

Liesas Frėjaus veidas išbalo-kaip drobė. Nuo stalo pakilo ir šalia jo sėdė- 
jęs Valderis Riversas. 

- Edvinas nėra karys, bet... aš puikiai valdau kalaviją, Paiperi. Jei nori 
dar ką nors pridurti, eime į lauką, galėsi sakyti, ką nori. 

— Čia karo tarybos posėdis, o ne karas, - priminė vyrams Džeimis. - Abu 
sėskitės. - Nė vienas iš vyrų nekrustelėjo. - Tuoj pat! 

Valderis Riversas atsisėdo. Įbauginti lordą Paiperį buvo sunkiau. Tyliai 
nusikeikęs, jis išėjo iš palapinės. 

— Ar man pasiųsti vyrus, kad jį parvilktų, milorde? - paklausė Džeimio 
seras Daivenas. 

— Pasiųsk serą Iliną, - patarė Edvinas Frėjus. - Mums reikia tik jo gal- 
vos. 

Tada į Džeimį kreipėsi Karilas Vensas: 

— Lordas Paiperis taip kalbėjo prislėgtas sielvarto. Markas - jo vyriausias 
sūnus. O visi riteriai, kurie lydėjo jį į Dvynius, yra jo sūnėnai ir Marko pus- 
broliai. 

- Turbūt norėjai pasakyti „išdavikai ir maištininkai '? - vėl įsiterpė Edvi- 
nas Frėjus. 

Džeimis rūsčiai į jį dėbtelėjo. 

- Ir Dvyniai ėjo išvien su Jaunuoju Vilku, - priminė jis Frėjams. - 
O paskui jį išdavėte. Tad esate dukart klastingesni už Paiperį. - Jam pati- 
ko matyti, kaip Edvino veide švietusi niekinama šypsena gęsta ir visiškai 
išnyksta. Šiandien patarimų prisiklausiau pakankamai, nusprendė Džei- 
mis. - Pasitarimas baigtas. Deramai pasiruoškite, milordai. Rytoj auštant 
šturmuosime pilį. 

Pučiant šiaurės vėjui, lordai vienas po kito išėjo iš palapinės. Džeimis 
užuodė smarvę, sklindančią iš kitame Akmenvarčio krante įkurtos Frėjų 
stovyklos. Tame pačiame krante, ant aukštų pilkų kartuvių, su virve ant ka- 
klo vienišas stovėjo Edmuras Tulis. 

Džeimio teta iš palapinės išėjo paskutinė, o jai įkandin žengė ir jos vyras. 

- Lorde sūnėne, - protestavo Emonas, - mano rezidencija... Neturėtum 
jos šturmuoti. - Susijaudinęs jis nurijo seiles ir jo Adomo obuolys pasislin- 
ko aukštyn, o paskui vėl nusileido. - Neturi teisės. Aš tau draudžiu. - Jis vėl 
kramtė rūgštlapį. Seilės jo lūpų kampučiuose buvo rausvos. - Pilis priklauso 
man, turiu tai patvirtinantį dokumentą. Pasirašytą karaliaus, mažojo Tome- 
no. Esu teisėtas Riverano lordas ir... 

— Kol Edmuras Tulis gyvas, joks jis lordas, - pertraukė vyrą ledi Dže- 
na. - Žinau, jo galvoje košės nedaug ir jo širdis minkšta, bet tas žmogus vis 
dar gyvas ir pavojingas. Kaip ketini tvarkyti šį reikalą, Džeimi? 

Pavojingas Juodoji Žuvis, o ne Edmuras. 

— Edmuro reikalą palik man. Sere Lailai, sere Ilinai. Prašyčiau eiti su ma- 
nimi. Pats laikas man pačiam nueiti prie kartuvių. 

Akmenvartis buvo gilesnis ir sraunesnis už Raudonąją Šaką, o iki arti- 
miausios brastos reikėjo keliauti ne vieną lygą link upės aukštupio. Džei- 
miui su savo vyrais atėjus prie upės, keltas su Valderiu Riversu ir Edvinu 
Frėjumi buvo ką tik išplaukęs. Belaukiant, kol jis grįš, Džeimis paaiškino, ko 
iš jų nori. Seras Ilinas nusispjovė į upės vandenį. 

Jiems visiems trims išlipus iš kelto šiauriniame krante, girta paskui sto- 
vyklą sekanti kekšė pasisiūlė pamaloninti Stipruolį Šerną burna. 

— Geriau suteik tą malonumą mano bičiuliui, - atsakė seras Lailas ir 
stumtelėjo ją prie sero Ilino. 

Kekšė juokdamasi žengė prie Peino, ketindama jį pabučiuoti, bet, pama- 
čiusi jo žvilgsnį, kaipmat pasitraukė. 

Tarp laužaviečių vingiuojantys takai buvo dumblini, nusėti arkliašū- 
džiais, išklampoti žirgų ir žmonių. Kur tik žvelgė, visur - ant skydų ir pilkų 
vėliavų - Džeimis matė Frėjų giminės ženklą - mėlynus bokštus dvynius, ir 
menkesnių, Perkėlai prisiekusių giminių ženklus: Erenfordų garnį, Heigų 
šakes, lordo Čarltono amalo šakeles. Karalžudžio apsilankymas stovykloje 
neliko nepastebėtas. Iš pintinės paršelius pardavinėjanti senė liovėsi derėtis 
ir įsistebeilijo į Džeimį, riteris, kurio veidas jam buvo lyg ir kažkur matytas, 
priklaupė, o du ginkluoti raiteliai, šlapinęsi į griovį, atsisuko ir apčiurškė 
vienas kitą. „Sere Džeimi!“ - kažkas šūktelėjo, bet jis nužingsniavo neatsi- 
gręždamas. Aplink jį šmėsčiojo veidai vyrų, kuriuos Kuždesių miške jis kaip 
įmanydamas stengėsi nužudyti, - mat tuomet Frėjai dar kovėsi po didvilkiu 
paženklintomis Robo Starko vėliavomis. Auksinė jo ranka buvo nuleista ir 
Džeimis jautė jos sunkumą. 

Erdvi, stačiakampė Raimano Frėjaus palapinė buvo didžiausia visoje sto- 
vykloje; jos pilkos sienos buvo susiūtos iš audeklo gabalų ir priminė mūrą, 
o dvi smailios viršūnės simbolizavo Dvynių bokštus. Seras Raimanas buvo 
sveikas kaip ridikas ir... linksminosi. Iš palapinės sklido girtos moters juo- 
kas, arfos garsai ir dainiaus balsas. Su tavimi viską išsiaiškinsiu vėliau, sere, 
pagalvojo Džeimis. Prie kuklios savo palapinės stovėjo Valderis Riversas ir 
šnekėjosi su dviem sunkiai ginkluotais riteriais. Ant jo skydo puikavosi Frė- 
jų giminės ženklas, tik spalvos buvo sukeistos vietomis ir per bokštus ėjo 
grėsminga raudona juosta. Pamatęs Džeimį, pavainikis suraukė antakius. 
Tokio šalto ir įtaraus žvilgsnio, rodos, dar nesu matęs. Riversas pavojingesnis 
už bet kurį iš savo kilmingųjų brolių. 

Kartuvės stovėjo iškilusios dešimt pėdų nuo žemės. Laiptų apačioje sar- 
gybą ėjo du ietininkai. 

— Negali lipti laiptais, neturėdamas sero Raimano leidimo, - tarė vienas 
išjų Džeimiui. 

- Štai mano leidimas. - Džeimis pirštu patapšnojo savo kalavijo ranke- 
ną. - Tik nežinia, ar man teks peržengti per judviejų lavonus? 

Ietininkai žingtelėjo į šalis. 

Kartuvėse stovintis Riverana lordas spoksojo į kilnojamuosius laiptus 
sau po kojomis. Jo pėdos buvo įjuodusios, aplipusios purvu, kojos nuogos. 
Edmuras vilkėjo nešvarią šilkinę tuniką, išmargintą raudonais ir mėlynais 
Tulių dryžiais, o jam ant kaklo buvo užnerta kanapinė virvė. Išgirdęs Džei- 
mio žingsnius, jis pakėlė galvą ir apsilaižė sausas, suskeldėjusias lūpas. 

— Karalžudy... - Paskui, pamatęs serą Iliną, jis išpūtė akis. - Kalavijas ge- 
riau už virvę. Pirmyn, Peinai. 

- Sere Ilinai, - kreipėsi į jį Džeimis, - girdėjai, ką pasakė lordas Tulis? 
Prie darbo, Peinai. 

Tylusis riteris abiem rankomis suspaudė savo didįjį kalaviją. Ginklas 
buvo ilgas ir sunkus, be to, aštrus, kaip ir dera kalavijui plieno ašmenimis. 
Suskeldėjusios Edmuro lūpos ėmė be garso krutėti. Serui Ilinui užsimojus, 
jis užsimerkė. Peinas pasiruošė kirsti iš visų jėgų. 

— Ne! Liaukitės. NE! - Vos atgaudamas kvapą atbėgo Edvinas Frėjus. - 
Ateina mano tėvas. Jis skuba kiek galėdamas. Džeimi, tu privalai... 

— Man labiau patiktų, jei kreiptumeis į mane „milorde“, Frėjau, - nutrau- 
kė jį Džeimis. - Ir, kai kalbi su manimi, žodžio „privalai“ geriau nevartok. 

Tapsėdamas laiptais, ant kartuvių drauge su šviesiaplauke kekše, girta 
kaip ir jis, užlipo seras Raimanas. Merginos suknelė buvo suvarstoma iš 
priekio, bet iki bambos raištelius kažkas buvo atrišęs, tad jos krūtys virto 
lauk. Jos buvo didelės ir sunkios, speneliai - rudi ir ilgi. Jai ant galvos, nors 
ir gerokai pakrypęs, buvo uždėtas iš bronzos nukaldintas vainikas, išraižy- 
tas runomis ir apjuostas mažais juodais kalavijais. Pamačiusi Džeimį, kekšė 
nusijuokė. 

— Po septyniais pragarais, kas jis? 

— Karaliaus sargybos lordas vadas, - šaltai, bet mandagiai prisistatė 
Džeimis. - To paties norėčiau paklausti ir tavęs, miledi. 

— Ledi? Aš ne ledi. Aš - karalienė. 

- Tai išgirdusi, mano sesuo nustebtų. 

- Lordas Raimanas savo rankomis uždėjo man karūną. - Ji gundomai 
pajudino plačius klubus. - Aš - kekšių karalienė. 

Ne, pagalvojo Džeimis, šis titulas taip pat priklauso mano mielai sesei. 

Seras Raimanas pagaliau atitoko. 

- Užsičiaupk, šliundra, lordas Džeimis visai nenori klausytis kažkokios 
kekšės paistalų. 

Šis Erėjus buvo kresnas vyras plačiu veidu, mažomis akimis, be to, su ke- 
liomis putliomis pagurklio klostėmis. Jam iš burnos sklido vyno ir svogūnų 
tvaikas. 

- Daliji karūnas, sere Raimanai? - tyliai tarstelėjo Džeimis. - Kaip kvai- 
la... Taip pat kvaila, kaip ir šis tyčiojimasis iš lordo Edmuro. 

- Aš Juodąją Žuvį įspėjau. Sakiau jam, kad, jei neatiduos pilies, Edmu- 
ras mirs. Pastačiau šias kartuves, nes norėjau jiems parodyti, kad seras Rai- 

manas Frėjus netuščiažodžiauja. Prie Sigardo mano sūnus Valderis taip pat 
pasielgė su Patriku Molisteriu ir lordas Džeisonas pasidavė, bet... Juodoji 
Žuvis visai neturi širdies. Jis mūsų siūlymą atmetė, taigi... 

— ...tu pakorei lordą Edmurą? 

Seras Raimanas išraudo. 

— Mano lordas senelis... Jei pakarsime šį vyrą, neturėsime įkaito, sere. Ar 
apie tai nepagalvojai? 

- Tik kvailys svaidosi grasinimais, kurių nėra kaip įgyvendinti. Jei pa- 
grasinčiau išmalti tau snukį, jei neužsičiaupsi, o tu vis tiek drįstum prabilti, 
kaip manai, ką daryčiau? 

- Sere, tu nesupranti... 

Ir Džeimis jam trenkė. Tai tebuvo atsainus smūgis auksine plaštaka, bet 
toks stiprus, kad seras Raimanas žingtelėjo atatupstas ir vėl atsidūrė kekšės 
glėbyje. 

— Tavo galva aptekusi taukais, sere Raimanai, o kaklas taip pat neplonas. 
Sere Ilinai, kaip manai, kelių kirčių tau prireiktų nuręsti tokiai galvai? 

Seras Ilinas iškėlė vieną pirštą sau prie nosies. 

Džeimis nusijuokė. 

- Tu pagyrūnas. Aš sakau, kad reikėtų trijų. 

Raimanas Frėjus puolė ant kelių. 

— Aš nieko nepadariau... 

— „tik gėrei ir dulkinaisi su kekšėmis. Žinau. 

— Esu Perkėlos įpėdinis. Tu negali... 

- Įspėjau tave, kad neaušintum burnos. - Džeimis matė, kad seras Rai- 
manas išbalo kaip drobė. Girtuoklis, kvailys ir bailys. Būtų gerai, kad lordas 
Valderis gyventų ilgiau už jį, kitaip Frėjų giminei galas. - Tu laisvas, sere. 

- Laisvas? 

— Juk girdėjai. Keliauk iš čia. 

- Bet... kur man keliauti? 

- Į pragarą arba namo - kur tau labiau patinka. Tik žiūrėk, kad saulei 
patekėjus stovykloje tavęs nebūtų nė kvapo. Gali kartu pasiimti ir kekšių 
karalienę, tik jos karūną palik. - Tada Džeimis kreipėsi į sero Raimano 
sūnų: - Edvinai, iš tėvo perimsi vadovavimą saviškiams. Ir pasistenk nebūti 
toks kvailas kaip tavo tėvas. 

- Tai tikrai nebus sunku, milorde. 

- Nusiųskite žinią lordui Valderiui. Karalius reikalauja atiduoti visus be- 
laisvius. - Džeimis mostelėjo auksine plaštaka. - Sere Lailai, atvesk jį.“ 

Vos tik sero Ilino kalavijo ašmenys nukirto virvę, Edmuras Tulis kniūbs- 
čias susmuko ant kilnojamųjų kartuvių laiptų. Pėdos ilgumo virvės galas vis 
dar tabalavo, mat kilpos nuo kaklo jam niekas taip ir nenuėmė. Stipruolis 
Šernas stvėrė tą galą ir, smarkiai trūktelėjęs, privertė Edmurą atsistoti. 

- Žuvis ant pavadžio, - prunkštelėjo jis. - Nieko panašaus dar nebuvau 
matęs. 

Frėjai pasitraukė ir leido jiems praeiti. Žemai prie kartuvių susirinko mi- 
nia smalsuolių, tarp kurių buvo būrelis ir pusplikių, ir beveik apsirengusių 
paskui stovyklą sekančių kekšių. Džeimis atkreipė dėmesį į arfą laikantį vyrą. 

- Ei, tu. Dainiau. Eik su manimi. 

Vyras nukėlė skrybėlę. 

— Kaip milordas įsakys... 

Jiems grįžtant prie kelto ir sero Raimano dainiui sekant iš paskos, niekas 
nepratarė nė žodžio. Bet kai keltas atsistūmė nuo upės kranto ir ėmė plaukti 
link pietinės Akmenvarčio pakrantės, Edmuras Tulis čiupo Džeimį už ran- 
kos. 

— Bet... kodėl? 

Lanisteriai skolingi nelieka, pagalvojo Džeimis, o tu - vienintelė man Ii- 
kusi moneta. 

— Manyk, jog tai mano vestuvinė dovana. 

Edmuras nepatikliai jį nužvelgė. 

— Vestuvinė... dovana? 

— Girdėjau, gavai gražią žmoną. Matyt, ji tikrai graži, jei sugulei su ja, kol 
buvo žudoma tavo sesuo ir tavo karalius... 

- Aš nežinojau. - Edmuras apsilaižė suskirdusias lūpas. - Už miegamojo 
durų griežė smuikininkai... 

- Be to, tavo dėmesį blaškė ir ledi Roslina. 

- Ji... Lordas Valderis ir visa giminė privertė Rosliną taip pasielgti. Ji ne- 
norėjo... Verkė... O aš maniau, kad... 

— „kad verkia matydama tavo stačią kotą? Na taip, neabejoju, kad toks 
vaizdas gali pravirkdyti moterį. 

- Ji laukiasi mano vaiko. 

Ne, tarė sau Džeimis, jos pilve auga tavo mirtis. Grįžęs į palapinę, Džei- 
mis atleido Stipruolį Šerną ir serą Iliną, o dainiui liepė pasilikti. 

— Netrukus man gali prireikti dainos, - pasakė jis tam vyrui. - Lu, pašil- 
dyk vandens, mano svečiui reikia išsimaudyti. Pija, paieškok švarių drabu- 
žių. Tik žiūrėk, kad ant jų nebūtų liūto ženklo. Pekai, atnešk lordui Tuliui 
vyno. Ar tu alkanas, milorde? 

Edmuras linktelėjo, bet jo akyse vis dar atsispindėjo nepasitikėjimas. 

Kol Tulis maudėsi, Džeimis įsitaisė ant kėdės. Edmuras buvo toks ap- 
skretęs, kad purvas nuo jo kūno, rodės, kyla pilkais tumulais. 

— Kai pavalgysi, mano vyrai palydės tave į Riverano pilį. Kas bus paskui, 
spręsti tau. 

— Ką nori tuo pasakyti? 

- Tavo dėdė jau senas. Tiesa, jis narsus vyras, bet geriausi jo gyvenimo 
metai jau praeityje. Jis neturi jaunos žmonos, kuri jo gedėtų, neturi vaikų, 

kuriuos privalėtų ginti. Juodajai Žuviai beliko tikėtis garbingai numirti, bet 
tu... tau, Edmurai, dar viskas prieš akis. Be to, tu esi teisėtas Tulių giminės 
lordas, o ne jis. Tavo dėdė elgsis taip, kaip norėsi. Dabar Riverano likimas 
tavo rankose. 

Edmuras įsistebeilijo į Džeimį. 

— Riverano likimas... 

- Atiduok mums pilį ir niekas nežus. Tavo prasčiokai galės arba eiti, 
kur panorėję, arba pasilikti ir tarnauti lordui Emonui. Serui Brindenui ir 
visiems pilies įgulos vyrams, kurie norės likti su juo, bus leista įstoti į Nak- 
ties sargybą. Taip pat ir tau, jei tik... tau patinka Siena. Arba gali keliauti 
į Kasterlių Uolą kaip mano belaisvis ir naudotis visais patogumais bei pa- 
garba, kuri priklauso tokiam kilmingam belaisviui kaip tu. Jei nori, atsiųsiu 
pas tave ir žmoną. Jei gims berniukas, paaugęs jis tarnaus Lanisteriams kaip 
pažas ir ginklanešys, o kai bus pakeltas į riterius, duosime jam žemių. Jei 
Roslina pagimdys tau dukterį, pasirūpinsiu, kad, sulaukusi tekamojo am- 
žiaus, gautų gerą kraitį. Kai karas baigsis, tu, davęs garbės žodį, galėtum būti 
net paleistas į laisvę. Tau tik reikia atiduoti mums šią pilį. 

Edmuras ištraukė rankas iš kubilo, iškėlė jas ir žiūrėjo į tarp pirštų te- 
kantį vandenį. 

— Ojei nepasiduosiu? 

Kodėl verti mane ištarti tuos žodžius? Prie palapinės atvarto stovėjo Pija 
su glėbiu drabužių. Ginklanešiai ir dainius taip pat klausėsi, ką jis šneka. Te- 
gul girdi, tarė sau Džeimis, tegul visas pasaulis išgirsta. Dabar jau nesvarbu. 
Jis prisivertė nusišypsoti. 

— Matai, kokia gausi mūsų kariuomenė, Edmurai. Matai kopėčias, bokš- 
tus, svaidykles ir taranus. Jei duosiu įsakymą, mano pusbrolis įveiks apsau- 
ginį griovį ir išlauš vartus. Žus šimtai vyrų, daugiausia jūsiškių. Pirmosiose 
mūsų kariuomenės gretose stovės buvę tavo vėliavininkai, tad dieną pradėsi 
žudydamas tėvus ir brolius tų vyrų, kurie padėjo už tave galvas Dvyniuose. 
Antroji puolančiųjų banga bus Frėjai, jų turiu per akis. Mano vakariečiai 
prie pilies sienų pasirodys tik tuomet, kai tavo lankininkai pristigs strėlių, 
o tavo riteriai bus tokie nuvargę, kad sunkiai bepakels kalaviją. Paėmę pilį, 
visus, kuriuos rasime jos kieme, nužudysime. Tavo gyvulių bandos bus iš- 
skerstos, dievų giraitė iškirsta, tvirtovės ir bokštai sudeginti. Sugriausiu tavo 
pilies sienas ir pakreipsiu Akmenvarčio vagą, kad tekėtų per tuos griuvėsius. 
Kai baigsiu tvarkytis, niekas nežinos, kad čia kadaise stovėjo pilis. - Džei- 
mis atsistojo. - Bet prieš tai tavo žmona galės pagimdyti. Tikriausiai norėsi 
pamatyti savo kūdikį? Kai gims, aš tau jį atsiųsiu. Švystelėsiu svaidykle. 

Kai Džeimis baigė kalbėti, įsiviešpatavo tyla. Edmuras sėdėjo maudy- 
nių kubile. Pija laikė drabužius prisispaudusi prie krūtų. Dainius veržė arfos 
stygą. Mažasis Lu gremžė kepalą sužiedėjusios duonos, norėdamas padaryti 
lėkštę, ir apsimetė, kad nieko negirdėjo. Švystelėsiu svaidykle, pakartojo sau 

Džeimis. Jei čia būtų buvusi teta, ar ir dabar būtų tvirtinusi, kad tikrasis 
Taivino sūnus - Tirionas? 

Pagaliau Edmuras Tulis atitoko. 

- Galėčiau išlipti iš šio kubilo ir nužudyti tave ten, kur dabar stovi, Ka- 
ralžudy. 

— Pamėgink. - Džeimis palaukė. Tada matydamas, jog Edmuras neskuba 
lipti iš vandens, pridūrė: - Paliksiu tave vieną gardžiuotis valgiu. Dainiau, 
kol mūsų svečias valgys, pagrok ir padainuok jam. Tikiuosi, žinai, kokią 
dainą traukti? 

— Tą apie lietų? O taip, milorde. Puikiai ją moku. 

Edmuras pažvelgė į dainių ir, rodos, tik dabar iš tiesų jį pamatė. 

— Ne. Tik ne jis... Veskite jį kuo toliau nuo manęs. 

— Kodėl? Tai tik daina, - gūžtelėjo Džeimis. - Negali būti, kad jo balsas 
toks prastas. 


SERSĖJA 


iek Sersėja jį pažinojo, didysis meisteris Paiselis visuomet buvo senas, 

bet per pastarąsias tris naktis, rodos, paseno dar šimtu metų. Jis užtru- 
ko visą amžinybę, kol sulenkė girgždančius kelius ir prieš ją atsiklaupė, o kai 
jau klūpojo, negebėjo atsistoti tol, kol seras Osmundas netrūktelėjo jo už 
pakarpos ir nepakėlė. 

Sersėja varstė jį nepasitenkinimo kupinu žvilgsniu. 

- Lordas Kiburnas man pranešė, jog lordas Džailsas kosėdamas išleido 
paskutinį atodūsį. 

— Tai tiesa, tavo malonybe. Padariau, ką galėjau, kad jam būtų lengviau 
numirti. 

- Šit kaip? - Karalienė kreipėsi į ledi Meriveter: - Juk sakiau, kad Rosbis 
man reikalingas gyvas, ar ne? 

— Sakei, tavo malonybe. 

- Sere Osmundai, ar prisimeni tą pokalbį? Ką aš sakiau? 

— Liepei didžiajam meisteriui Paiseliui tą vyrą pagydyti, tavo malonybe. 
Visi tai girdėjome. 

Paiselis žioptelėjo ir vėl susičiaupė. 

— Tavo malonybė turi suprasti, kad dėl vargšo Rosbio padariau viską, kas 
buvo mano galioje. 

— Kaip ir dėl Džofrio? Kaip ir dėl jo tėvo, mano mylimo vyro? Robertas 
buvo stiprus kaip ir bet kuris kitas Septyniose Karalystėse gyvenantis vyras, 
bet tu leidai jam numirti nuo šerno padarytos žaizdos. Tiesa, mums nede- 
rėtų pamiršti ir Jono Arino! Neabejoju, kad būtum nužudęs ir Nedą Starką, 
jei būčiau tau leidusi ilgiau jį pasilikti. Sakyk, meisteri, ar Citadelėje išmokai 
grąžyti rankas ir teisintis? 

Išgirdęs piktus jos žodžius, senis krūptelėjo. 

— Niekas nebūtų galėjęs padaryti daugiau už mane, tavo malonybe. Aš... 
aš visada ištikimai tarnavau. 

- Ir priartėjus mano tėvo kariuomenei patarei karaliui Eiriui atverti var- 
tus? Ar tai tu vadini ištikima tarnyba? 

— Aš tik... Tik neteisingai įvertinau... 

— Ar tai buvo geras patarimas? 

— Tavo malonybė tikriausiai žino, kad... 

- Žinau tik viena: kai mano sūnus buvo apnuodytas, iš tavęs naudos 
buvo mažiau nei iš Mėnuliuko. Ir dar žinau, kad karaliaus iždui verkiant 
reikia aukso, o mūsų lordas iždininkas mirė. 

Senas kvailys nusitvėrė šios minties kaip paskutinio šiaudo. 

- Aš... sudarysiu sąrašą vyrų, tinkamų užimti lordo Džailso vietą tary- 
boje. 

— Sąrašą... - didžiojo meisterio perdėtas pasitikėjimas savimi Sersėją 
pralinksmino. - Galiu įsivaizduoti, kokio sąrašo iš tavęs sulaukčiau. Jame 
būtų visokie žilabarzdžiai, godūs kvailiai ir Gartas Apkūnusis. - Ji sučiaupė 
lūpas. - Pastaruoju metu daug laiko praleidi ledi Mardžerės draugijoje. 

- Taip. Taip, aš... Karalienė Mardžerė labai prislėgta dėl sero Loro. Duo- 
du jos malonybei vaistažolių užpilo ir... kitokių vaistinių gėrimų. 

— Neabejoju. Sakyk, ar tai mūsų jaunoji karalienė įsakė tau nužudyti lor- 
dą Džailsą? 

- Nu-nužudyti? - Didysis meisteris Paiselis išpūtė akis nelyginant apuo- 
kas. - Juk tavo malonybė netiki, kad... Dievai mato, jį pražudė kosulys, aš... 
Jos malonybė nebūtų galėjusi... ji niekada nelinkėjo lordui Džailsui blogo, 
tad kodėl karalienė Mardžerė būtų norėjusi, kad jis... 

— „mirtų? Ogi tam, kad į Tomeno tarybą galėtų įkišti dar vieną rožę. Tu 
aklas ar papirktas? Rosbis stovėjo jai skersai kelio, tad Mardžerė įstūmė jį į 
kapą. Pasinaudojusi tavo pataikavimu. 

— Tavo malonybe, prisiekiu, lordą Džailsą į kapus nuvarė kosulys. - Di- 
džiojo meisterio Paiselio lūpos tirtėjo. - Aš visada buvau ištikimas karaliui, 
karalystei... Lanisteriams. 

Būtent tokia eilės tvarka? .Paiselio baimė buvo akivaizdi. Jis jau visai pri- 
sirpęs. Laikas spustelėti vaisių ir paragauti sulčių. 

- Jei esi toks ištikimas, kaip sakai, tai kodėl man meluoji? Nesivargink ir 
nemėgink gintis. Perdėtai rūpintis Mergele Mardžere ėmei dar prieš Lorui 
išvykstant į Drakono Uolą, tad daugiau gali nesekti man pasakų, girdi, tu 
tik nori paguosti mano sielvartaujančią marčią. Kodėl taip dažnai pradėjai 
lankytis Mergelių bokšte? Turbūt ne nuobodžių Mardžerės kalbų klausytis? 
O gal rėži sparną aplink tą jos septonę raupų išėstu veidu? Arba tuščiai leidi 
laiką su mažąja ledi Bulver? O gal šnipinėji mane, viską Mardžerei praneši- 
nėji ir padedi jai regzti sąmokslus? 

— Aš... jai paklūstu. Meisteris yra prisiekęs tarnauti... 

— Didysis meisteris prisiekia tarnauti karalystei. 

— Tavo malonybe, bet ji... ji ir yra karalienė. 

— Aš esu karalienė. 

— Norėjau pasakyti... kad ji yra karaliaus žmona ir... 

- Žinau, kas ji. Bet norėčiau sužinoti, kodėl jai reikia tavęs. Ar mano 
marti negaluoja? | 

- Ar negaluoja?.. - Senis ėmė pešioti tai, ką dabar vadino barzda: kelis 
žilų šerių kuokštus, želiančius ant suvytusios, nukarusios ir rausvos pasma- 
krės odos. - Ne, nepasakyčiau, kad negaluoja, tavo malonybe. Daviau prie- 
saiką ir negaliu atskleisti... | 

— Juodosiose celėse duota priesaika tau menkai bepadės, - įspėjo senį 
Sersėja. - Klok tiesą arba liepsiu sukaustyti tave grandinėmis. 

Paiselis vėl puolė ant kelių. 

— Maldauju... Buvau ištikimas tavo tėvo tarnas ir padėjau tau sutvarkyti 
tą reikalą su Jonu Arinu. Požemiuose aš numirsiu, dar kartą viso to tikrai 
neištversiu. 

— Kodėl Mardžerė liepė tau ateiti? 

— Ji nori... ji... ji... 

— Klok tiesą! 

Paiselis susigūžė. 

- Ji nori mėnulio arbatos, - sušnabždėjo jis, - mėnulio arbatos, skirtos... 

- Žinau, kam skirta mėnulio arbata. - To man ir reikia. - Puiku. Stokis 
ant savo tirtančių kojų ir pamėgink prisiminti, ką reiškia būti vyru. - Pai- 
selis pamėgino atsikelti, bet taip ilgai užtruko, kad Sersėja liepė Osmundui 
Ketlblekui vėl kilstelėti didįjį meisterį. - O dėl lordo Džailso... Neabejoju, 
kad Tėvas Danguje teis jį teisingai. Vaikų jis neturėjo, ar ne? 

— Savo vaikų neturėjo, tik globotinį... 

- „kurio gyslomis neteka lordo Džailso kraujas. - Į šią nemalonią aplin- 
kybę Sersėja tik numojo ranka. - Džailsas žinojo, kaip mums reikia aukso. 
Ir, be abejonės, pasakė tau, jog visas savo žemes ir turtus palieka Tomenui. 

Rosbio auksas turėjo gerokai papildyti karaliaus iždą, o Rosbio žemes 
ir pilį Sersėja ketino atiduoti kuriam nors iš savų žmonių, atsidėkodama 
už ištikimybę. Galbūt lordui Votersui. Oranas jau buvo užsiminęs, kad jam 
reikia rezidencijos; be pilies ir žemių, jo lordo titulas buvo tik tuščia garbė 
per aukštai nusitaikė. Rosbis jam labiau tiko ir pagal kilmę, ir pagal užima- 
mą padėtį. 

— Lordas Džailsas mylėjo jo malonybę visa širdimi, - tarė Paiselis, - bet... 
jo globotinis... 

- „žinoma, viską supras, kai išgirs tave kalbant apie paskutinę lordo 
Džailso valią. Eik ir sutvarkyk šį reikalą. 

— Kaip tavo malonybė įsakys... 

Skubėdamas išeiti, didysis meisteris Paiselis vos neužmynė ant savo dra- 
bužio skvernų. 

Jam išėjus, ledi Meriveter uždarė duris. 

— Mėnulio arbata, - tarė ji gręždamasi į karalienę. - Kokia ji paika. Ko- 
dėl Mardžerė taip elgiasi, kodėl taip rizikuoja? 

- Jaunoji karalienė turi poreikių, kurių Tomenas kol kas negali patenkin- 
ti. - Toks pavojus visuomet kildavo, kai suaugusi moteris ištekėdavo už vai- 
ko. O juo labiau našlė. Tiesa, ji tvirtino, girdi, Renlis jos nepalietė, bet aš tuo 
netikiu. Mėnulio arbatą moterys gerdavo tik dėl vienos priežasties; merge- 
lėms šio gėrimo apskritai nereikėjo. - Mano sūnus buvo išduotas. Mardžerė 

turi meilužį. Tai - karalystės išdavimas ir už jį baudžiama mirtimi. - Sersė- 
jai beliko tikėtis, jog Meiso Tairelio motina, ta ragana raukšlėtu veidu, dar 
pagyvens ir sulauks teismo dienos. Primygtinai reikalaudama, kad Tome- 
nas ir Mardžerė tuoj pat susituoktų, ledi Olena pasmerkė savo brangiausiąją 
rožę budelio kirviui. - Seras Ilinas Peinas išjojo kartu su Džeimiu. Rodos, 
man teks surasti kitą karaliaus budelį, kuris nuręs jai galvą. 

- Aš tai padarysiu, - atsainiai šypsodamasis pasisiūlė Osmundas Ketl- 
blekas. - Mardžerės kaklas visai plonas. Gero aštraus kalavijo ašmenys per- 
eitų per jį kaip per sviestą. 

— Gal ir taip, - tarė Tena, - bet viena Tairelių kariuomenė sutelkta prie 
Vėtrų Gūžtos, o kita - prie Mergelių Duburio. Jų kalavijai taip pat aštrūs. 

Aš tiesiog apsupta rožių. Tai Sersėją erzino. Jo dukters Sersėjai nereikėjo, 
bet vis dar reikėjo Meiso Tairelio. Bent jau tol, kol bus sutriuškintas Stanis. 
Tada man nebus reikalingas nei vienas, nei kitas. Tik... kaip atsikratyti duk- 
ters, neprarandant tėvo paramos? 

- Išdavystė yra išdavystė, - pareiškė Sersėja, - bet mums reikia įrodymo, 
rimtesnio už mėnulio arbatą. Jei bus įrodyta, kad Mardžerė buvo neištiki- 
ma, net jos lordui tėvui teks ją pasmerkti, antraip pats užsitrauks gėdą. 

Ketlblekas krimstelėjo ūsų galiukus. 

- Turime užklupti juodu nusikaltimo vietoje. 

- Kaip? Kiburnas dieną naktį nenuleidžia nuo Mardžerės akių. Papirkau 
jos tarnus, bet tai, ką jie pasakoja, tėra smulkmenos. Nė vienas iš jų nėra 
matęs jos meilužio. Slapta besiklausantieji už durų girdi dainuojant, juo- 
kiantis, dalijantis gandais... Tik mums iš viso to jokios naudos. 

— Mardžerė pernelyg gudri, kad leistųsi taip lengvai sugaunama, - pasa- 
kė ledi Meriveter. - Už savo draugių ji kaip už pilies sienų. Jos kartu miega, 
padeda jai apsirengti, drauge su ja meldžiasi, skaito ir siuva. Kai nemedžioja 
sakalais ir nejodinėja, Mardžerė žaidžia „Paimk mano pilį“ su mažąja Ali- 
sana Bulver. Kai šalia jos yra vyrų, draugiją visuomet palaiko ir jos septonė 
arba pusseserės. 

- Bet kada nors ji atsiskiria nuo tų savo vištų, - pyktelėjo karalienė. Ir 
staiga jai dingtelėjo išganinga mintis. - Nebent tame žaidime dalyvauja ir 
jos kompanionės... galbūt ir ne visos, o tik kai kurios. 

- Pusseserės? - Šiais karalienės žodžiais suabejojo net Tena. - Jos visos 
trys jaunesnės ir naivesnės už Mardžerę. 

- Paleistuvės visuomet vilki baltus mergelių drabužius. Bet dėl to jų nuo- 
dėmės tik dar baisesnės. Jų vardai amžinai bus sutepti gėdos. - Staiga kara- 
lienei šovė gera mintis. - Tena, tavo lordas vyras yra mano teisėjas. Šiandien 
vakare mes visi trys turime kartu pavakarieniauti. - Sersėja norėjo veikti 
greitai, kol Mardžerei dar nešovė į gražią galvelę grįžti į Haigardeną arba 
plaukti į Drakono Uolą, kad galėtų rūpintis mirties patale gulinčiu sužeistu 

broliu. - Liepsiu virėjams iškepti mums šernienos. Ir, žinoma, mums reikės 
muzikos; ji padės virškinti valgį. 

Tena suprato karalienę iš pusės žodžio. 

- Taip, muzikos. Būtinai. 

— Eik, perduok šį kvietimą savo lordui vyrui ir pasirūpink, kad per va- 
karienę būtų dainius, - liepė jai Sersėja. - Sere Osmundai, tu pasilik. Dar 
turime daug ką aptarti. Be to, man reikės Kiburno. 

Gaila, bet paaiškėjo, kad virėjai šernienos neturi, o siųsti medžiotojų į 
mišką nebuvo laiko. Tad, užuot pataisę šernienos, virėjai paskerdė vieną iš 
pilyje laikomų kiaulių ir patiekė jiems kumpį, prismaigstytą gvazdikėlių ir 
kepant palaistytą medumi su džiovintomis uogomis. Sersėja norėjo ko kito, 
bet jai teko tenkintis tuo, ką gavo. Paskui jie valgė keptus obuolius su aštriu 
baltu sūriu. Ledi Tena gardžiavosi kiekvienu kąsniu. Tačiau to negalėjai pa- 
sakyti apie Ortoną Meriveterį, kurio apvalus veidas liko išblyškęs ir rūška- 
nas nuo pat sultinio iki sūrio. Jis daug gėrė ir slapta vis žvilgčiojo į dainių. 

- Labai gaila, kad lordas Džailsas mirė, - pagaliau tarė Sersėja. - Ir vis 
dėlto drįstu sakyti, jog niekas iš mūsų nepasiges jo kosčiojimo. 

- Ne. Ne, manau, kad nepasiges. 

— Mums reikės naujo lordo iždininko. Jei Slėnyje padėtis būtų ramesnė, 
pakviesčiau grįžti Petirą Beilišą, bet... Svarstau, ar neišmėginti šiame poste 
sero Hario. Jis nebus prastesnis iždininkas už Džailsą ir... jis bent jau nekosti. 

- Seras Haris yra karaliaus ranka, - priminė karalienei Tena. 

Seras Haris yra įkaitas, be to, gana nevykęs. 

— Pats laikas, kad Tomeno ranka taptų ryžtingesnis vyras. 

Lordas Ortonas pakėlė akis nuo vyno taurės. 

- Ryžtingesnis. Žinoma. - Jis kiek padvejojo. - O kas juo taps? 

- Tu, milorde. Tu ryžtingas iš prigimties. Tavo senelis anksčiau užėmė 
mano tėvo vietą ir tarnavo karaliaus Eirio ranka. - Suprantama, Taiviną La- 
nisterį pakeisti Ouvenu Meriveteriu buvo tas pats, kaip karo žirgą pakeisti 
asilu, bet, kai Eiris jį paskyrė į šias pareigas, Ouvenas jau buvo sukriošęs 
senis - malonus, bet ne kažin ką galintis nuveikti. Jo vaikaitis buvo jaunes- 
nis ir... Na, jo žmona labai valinga. Sersėjai buvo gaila, jog karaliaus ranka 
negali tapti Tena. Ji buvo bent tris kartus apsukresnė už savo vyrą ir gerokai 
linksmesnių plaučių. Tačiau ji buvo moteris ir dar myrietė, todėl karalienei 
teko tenkintis Ortonu. - Esu tikra, kad tarnausi geriau už serą Harį. - Net 
mano naktipuodžio turinys vertingesnis už sero Hario tarnybą. - Ar sutinki? 

— Na... Taip, žinoma. Man didelė garbė, tavo malonybe. 

Didesnė, nei nusipelnai. 

— Puikiai tarnavai man kaip teisėjas, milorde. Ir dar tarnausi šiais... sun- 
kiais laikais. - Pamačiusi, kad Meriveteris jos užuominą suprato, karalienė 
nusisuko ir nusišypsojo dainiui. - Tu taip pat nusipelnei atlygio už visas dai- 
nas, padainuotas mums vakarieniaujant. Dievai dosniai tave apdovanojo. 

Dainius nusilenkė. 

— Tavo malonybė man labai gera. 

— Ne gera, - papurtė galvą Sersėja, - o tik teisinga. Tena sako, kad tave 
vadina Mėlynuoju Bardu. 

- Taip, tavo malonybe. 

Dainius avėjo aulinius minkštos, mėlynai dažytos veršiuko odos batus, 
mūvėjo puikias mėlynos vilnos kelnes. Jo vilkima tunika buvo šviesiai mė- 
lyna, šilkinė, papuošta skersine blizgančia mėlyno atlaso juosta. Jis net plau- 
kus buvo nusidažęs mėlynai, kaip įprasta tirošiams. Ilgos jo garbanos krito 
ant pečių ir kvepėjo lyg ištrinktos rožių vandenyje. Žinoma, mėlynų rožių. 
Bent jau jo dantys balti. Dainiaus dantys buvo gražūs ir visiškai tiesūs. 

— Kito vardo neturi? 

Vaikinui raustelėjo skruostai. 

— Vaikystėje mane vadino Votu. Artojui tai - geras vardas, bet dainiui 
nelabai tinkamas. 

Mėlynojo Bardo akys buvo tokios pat spalvos kaip ir Roberto. Jau vien 
dėl to Sersėja negalėjo to vaikino pakęsti. 

— Nesunku suprasti, kodėl esi ledi Mardžerės numylėtinis. 

- Jos malonybė labai gera. Ji sako, kad aš jai teikiu malonumą. 

— Ak, nė kiek neabejoju. Ar galiu apžiūrėti tavo liutnią? 

- Jei tavo malonybė pageidauja... 

Po mandagiais žodžiais slėpėsi nelabai padori užuomina, bet vaikinas 
vis tiek padavė jai liutnią. Mat buvo tarnas ir negalėjo nepaisyti karalienės 
įsakymo. 

Sersėja užgavo stygą ir jai suskambus nusišypsojo. 

- Šis garsas malonus ir liūdnas kaip meilė. Sakyk, Votai... kada pirmą 
kartą sugulei su Mardžere: prieš jai ištekant už mano sūnaus ar po ves- 
tuvių? 

Kelias akimirkas dainius, rodos, nesuprato. O pagaliau suvokęs, apie ką 
karalienė kalba, išpūtė akis. 

— Tavo malonybę kažkas suklaidino. Prisiekiu, aš niekada... 

— Melagis! - Sersėja liutnia taip trenkė dainiui į veidą, kad dažytas medis 
suskilo į šipulius. - Lorde Ortonai, pakviesk mano sargybinius ir palydėk šį 
išgamą į kalėjimo požemius. 

Iš baimės Ortono Meriveterio veidas apsipylė prakaitu. 

- Jis... Ak, koks niekšas... Jis drįso suvilioti karalienę? 

- Bijau, jog buvo atvirkščiai, bet jis - vis tiek išdavikas. Tegul dabar dai- 
nuoja lordui Kiburnui. 

Mėlynasis Bardas išbalo. 

— Ne. - Iš liutnios prakirstos lūpos jam lašėjo kraujas. - Aš nieka- 
da... - Kai Meriveteris suspaudė jam žastą, vaikinas sukliko: - Motin, pa- 
sigailėk! Ne! 

— Nesu tavo motina, - atšovė Sersėja. 

Net įgrūdę Mėlynąjį Bardą į juodąsias celes, prisipažinimo jie nesulau- 
kė; vaikinas viską neigė, meldėsi ir maldavo pasigailėti. Netrukus jam buvo 
išbarškinti visi dantys ir smakru tekėjo kraujas, be to, jis tris kartus buvo 
prileidęs savo tamsiai mėlynas kelnes, tačiau ir toliau užsispyręs melavo. 

- Ar gali būti, kad pričiupome ne tą dainių? - paklausė Sersėja. 

— Visaip gali būti, tavo malonybe. Bet nebijok. Dar nepradėjus švisti šis 
vyrukas prisipažins. 

Čia, kalėjimo požemiuose, Kiburnas vilkėjo negrabiai austos vilnos dra- 
bužį ir ryšėjo odinę kalvio prijuostę. Mėlynajam Bardui jis tarė: 

- Apgailestauju, kad sargybiniai šiurkščiai su tavimi elgėsi. Deja, jie ne- 
gali pasigirti geromis manieromis. - Jis kalbėjo draugiškai ir susirūpinęs. - 
Mes tik norime, kad pasakytum tiesą. 

- Jau pasakiau, - sukūkčiojo dainius. Geležinėmis grandinėmis jis buvo 
prikaustytas prie šaltos akmeninės sienos. 

— Mes geriau Žinome. 

Kiburnas rankoje laikė skustuvą, kurio ašmenys deglų šviesoje blausiai 
žibėjo. Jis perrėžė Mėlynajam Bardui drabužius ir vaikinas liko visiškai nuo- 
gas, tik su mėlynais ilgaauliais batais. Jo plaukai tarp kojų buvo rudi ir tai 
Sersėją prajuokino. | 

— Papasakok, kaip teikei malonumą jaunajai karalienei, - įsakė ji. 

— Aš niekada... Aš tik dainavau, tik grojau ir dainavau. Visos ponios pa- 
tvirtins. Jos visuomet būdavo drauge. Jos pusseserės. 

— Su keliomis iš jų gulėjai? 

— Nė su viena. Esu viso labo dainius. Maldauju... 

Kiburnas tarė: 

- Tavo malonybe, galbūt šis vargšas vaikinas tik grojo Mardžerei, besi- 
linksminančiai su kitais meilužiais? 

— Ne. Maldauju... Ji niekada... Aš dainavau, tik dainavau... 

Lordas Kiburnas pirštais perbraukė Mėlynajam Bardui per pilvą ir stab- 
telėjo pasiekęs krūtinę. 

- Ar jums mylintis ji čiulpė tavo krūtinės spenelius. - Nykščiu bei smi- 
liumi jis suspaudė vieną spenelį ir timptelėjo. - Kai kuriems vyrams tai pa- 
tinka. Jų speneliai tokie pat jautrūs kaip ir moterų. 

Žybtelėjo skustuvo ašmenys, ir dainius suriko nesavu balsu. Ant jo krūti- 
nės atsirado krauju verkianti raudona akis. Sersėjai pasidarė šleikštu. Giliai 
širdyje ji troško užsimerkti, nusisukti, norėjo, kad visa tai baigtųsi. Tačiau ji 
buvo karalienė, o tai, kas įvyko, buvo valstybės išdavimas. Lordas Taivinas 
nebūtų nusisukęs. 

Galų gale Mėlynasis Bardas išpasakojo jiems apie visą savo gyvenimą 
nuo gimimo dienos. Jo tėvas buvo smulkus pirklys ir Votas buvo pratina- 
mas prie darbo, kad, atėjus laikui, galėtų perimti verslą, bet dar vaikystėje 

įsitikino, kad jam geriau sekasi dirbti liutnias, o ne statines. Sulaukęs dvy- 
likos metų, jis pabėgo iš namų ir prisidėjo prie grupės keliaujančių muzi- 
kantų, kuriuos išgirdo grojant mugėje. Jis pėsčiomis išmaišė pusę Žemupio 
ir tik tada pagaliau atkako į Karaliaus Uostą, tikėdamasis pelnyti malonę 
karaliaus dvare. 

— Malonę? - prunkštelėjo Kiburnas. - Ar tuos dalykus moterys taip da- 
bar vadina? Bijau, kad sulaukei pernelyg daug malonių, bičiuli ir... iš netin- 
kamos karalienės. Mat tikroji stovi prieš tave. 

Taip. Sersėja dėl visko kaltino Mardžerę Tairel. Jei ne ji, Votas būtų ga- 
lėjęs gyventi ilgai ir laimingai dainuodamas savo daineles, miegodamas su 
Savo nusikaltimu ji suteršė ir mane. 

Auštant mėlyni auliniai dainiaus batai buvo pilni kraujo ir jis jiems pa- 
pasakojo, kaip Mardžerė glamonėjo save žiūrėdama į pusseseres, kurios 
čiulpdamos teikė jam malonumą. Kitais kartais jis dainuodavo jai, tenki- 
nančiai aistrą su kitais meilužiais. 

— Su kuo būtent? - įsakmiai paklausė karalienė, ir nenaudėlis Votas pa- 
minėjo serą Taladą Ilgąjį, Lambertą Ternberį, Džalabarą Kso, dvynius Re- 
dvainus, Osnį Ketlbleką, Hju Kliftoną ir Gėlių riterį. 

Sersėjai tai nepatiko. Juodinti Drakono Uolos didvyrio vardo ji nesiryžo. 
Be to, niekas, kas pažinojo Lorą, nė už ką nebūtų tuo patikėjęs. Be Arboro 
ir jo laivyno, karalystė negalėjo tikėtis kada nors atsikratysianti to Eurono 
Varnaakio ir prakeiktų jo geležinių. 

- Tu tik beri vardus vyrų, kuriuos matei besisukiojant jos menėse. 
O mums reikia tiesos! 

— Tiesos... - Votas žvelgė į Sersėją viena iš dviejų žydrų akių, kurią Ki- 
burnas jam paliko. Iš žaizdų, kur anksčiau buvo priekiniai dantys, pūsda- 
mas burbulus sunkėsi kraujas. - Galbūt aš... susipainiojau. 

— Horas ir Hoberis tikriausiai čia niekuo dėti, ar ne? 

— Ne, - pripažino jis, - jie niekuo dėti. 

— O dėl sero Loro... Neabejoju, kad Mardžerė nuo brolio pasirūpino nu- 
slėpti, kuo užsiima. 

— Taip ir buvo. Dabar prisimenu. Kartą, kai seras Loras pas ją atėjo, man 
teko slėptis po lova. „Jis nieko neturi sužinoti, - tada pasakė karalienė. 

- Ši daina man labiau patinka. - Kad visiems būtų geriau, įtakingųjų lor- 
dų buvo išmintingiau į šį reikalą nepainioti. O štai kiti... Seras Taladas buvo 
bežemis riteris, Džalabaras Kso - tremtinys ir elgeta, Kliftonas - tik vienas 
iš jaunosios karalienės sargybinių. Šiaip ar taip, svarbiausias šioje istorijoje 
yra Osnis. - Žinau, kad išklojus tiesą tau pačiam palengvėjo. Kai Mardžerė 
bus teisiama, nepamiršk to. Jei vėl imsi meluoti... 

— Nemeluosiu. Pasakysiu tiesą. O paskui... 

— ...tau bus leista įstoti į Nakties sargybą. Duodu žodį. - Sersėja kreipėsi 
į Kiburną: - Pasirūpink, kad jo žaizdos būtų išvalytos ir sutvarstytos, be to, 
duok jam aguonpienio, kad taip nesikankintų. 

— Tavo malonybė labai gera. - Kiburnas įmetė kruviną skustuvą į kubilė- 
lį su actu. - O jeigu Mardžerei parūps, kur dingo jos dainius? 

— Dainiai ateina ir išeina, deja, bet jie garsėja tokiu gėdingu elgesiu. 

Kopdama akmeniniais laiptais iš juodųjų celių Sersėja pritrūko kvapo. 
Turiu pailsėti. Prisikasti prie tiesos buvo sunkus darbas, be to, ji nerimavo 
dėl to, kas bus toliau. Turiu būti stipri. Tai, ką privalau padaryti, darau dėl 
Tomeno ir karalystės. Sersėjai buvo gaila, kad Megė Varlė jau mirusi. Sene, 
tavo pranašystė neverta nė apmyžti. Tiesa, jaunoji karalienė už mane jaunes- 
nė, bet niekada nebuvo gražesnė, o netrukus mirs. 

Miegamajame jos laukė ledi Meriveter. Buvo gili naktis ir tamsą teisin- 
giau buvo vadinti priešaušriu, o ne sutemomis. Džoslina ir Dorkasa miego- 
jo, bet Tena būdravo. 

.- Ar baisu buvo? - pasiteiravo ji. 

— Nė neįsivaizduoji. Man reikia pamiegoti, bet bijau, kad susapnuosiu 
košmarą. 

Tena paglostė jai galvą. 

- Visa tai - dėl Tomeno. 

— Taip. Žinau, jog visa tai padariau Tomeno labui. - Sersėją nukrėtė šiur- 
pas. - Man išdžiūvo gerklė. Būk gera, įpilk vyno. 

— Mielai. Nieko kito ir netrokštu, tik tau tarnauti. 

Melagė. Sersėja žinojo, ko Tena trokšta. Bet nesvarbu. Jei ši moteris pa- 
metusi dėl jos galvą, vadinasi, lengviau bus garantuoti, kad jiedu su vyru 
liks ištikimi. Šiame pasaulyje, kuriame klestėjo išdavystė, ištikimybė tikrai 
buvo verta kelių bučinių. Ji ne prastesnė už daugumą vyrų. Šiaip ar taip, bent 
jau nerizikuoju pastoti. 

Vynas padėjo, bet nevisiškai. 

- Jaučiuosi nešvari, - stovėdama prie lango su vyno taure rankoje pasi- 
skundė karalienė. 

- Išsimaudžiusi atsigausi, mieloji. 

Ledi Meriveter pažadino Dorkasą su Džoslina ir liepė joms atnešti karšto 
vandens. Kai kubilas buvo pripiltas, ji padėjo karalienei nusirengti: vikriai 
atrišo raištelius ir nusmaukė nuo pečių suknią. Tada išsinėrė iš savosios ir 
paliko drabužį tysoti ant grindų. 

Jiedvi maudėsi drauge; Sersėja patogiai atsilošė ir priglaudė HegeNė Te- 
nai prie pilvo, o ši karalienę apglėbė. 

- Tomenas neturi sužinoti baisiųjų smulkmenų, - pasakė ji myrietei. - 
Mardžerė jį kasdien tebesiveda į septą, kur jiedu meldžiasi dievams ir prašo 
jų išgydyti jos brolį. - Kad ir kaip pikta, seras Loras vis dar buvo gyvas. - Be 
to, jis mėgsta ir jos pusseseres. Berniukui bus labai skaudu visas jas prarasti. 

- Gal jos ne visos trys kaltos? - pakišo Sersėjai mintį ledi Meriveter. - 
Visai tikėtina, kad kuri nors viena tame žaidime nedalyvavo. Jei ji susigėdo 
ir pasibjaurėjo tuo, ką pamatė... 

— „„tai būtų galima įkalbėti ją, kad teisme liudytų prieš kitas. Taip, labai 
gerai, tik... kuri iš jų nekalta? 

-— Ala. 

— Ta drovuolė? 

- Ji tik atrodo drovi, o iš tiesų yra ne tokia drovi, veikiau... gudri. Palik ją 
man, brangioji. 

- Mielai. - Vien Mėlynojo Bardo prisipažinimo galėjo ir nepakakti. Šiaip 
ar taip, dėl duonos kąsnio dainiai dažnai meluodavo. Ala Tairel tikrai labai 
padėtų, jei Tenai pavyktų atvesti ją į teismą. - Seras Osnis taip pat turėtų 
prisipažinti. O kitiems reikėtų leisti suprasti, kad tik prisipažinę gali tikėtis 
karaliaus malonės ir leidimo keliauti prie Sienos. Džalabarui Kso tokia tiesa 
galėtų pasirodyti patraukli. Dėl kitų Sersėja nebuvo tikra, bet Kiburnas mo- 
kėjo žmones įtikinti... 

Kai jiedvi išlipo iš maudymosi kubilo, Karaliaus Uoste jau švito. Ilgai 
mirkusi vandenyje, karalienės oda buvo balta ir raukšlėta. 

— Lik su manimi, - tarė ji Tenai. - Nenoriu miegoti viena. 

Prieš lįsdama po antklode, ji net sukalbėjo maldą, prašydama Motinos 
atsiųsti malonių sapnų. 

Netrukus pasirodė, jog karalienė tik tuščiai aušino burną; dievai, kaip 
visada, liko kurti. Sersėja sapnavo, kad vėl nusileido į juodąsias celes, tik šį 
kartą prie sienos grandinėmis buvo prirakinta ji, o ne dainius. Sersėja buvo 
nuoga, o iš krūtų spenelių, kuriuos dantimis nuplėšė Kipšas, lašėjo kraujas. 
„Prašau, - maldavo ji, - prašau, tik neskriausk mano vaikų, tik nieko ne- 
daryk mano vaikams.“ Tirionas tik varstė ją geidulingu žvilgsniu. Jis taip 
pat buvo nuogas, bet apžėlęs šiurkščiais plaukais ir panašesnis į beždžionę, 
o ne į žmogų. „Matysi juos karūnuojamus, - pasakė jis, - o paskui matysi 
ir mirštančius. “ Tada jis priglaudė lūpas prie kraujuojančios krūties ir ėmė 
čiulpti, o jos kūną tarsi įkaitintas peilis pervėrė skausmas. 

Sersėja pabudo virpėdama Tenos glėbyje. 

— Sapnavau košmarą, - tyliai tarstelėjo karalienė. - Ar šaukiau? At- 
leisk... 

— Dienos šviesoje sapnai virsta dulkėmis. Vėl sapnavai neūžaugą? Kodėl 
tas mažas kvailas išsigimėlis tave taip gąsdina? 

- Jis ketina mane nužudyti. Taip buvo išpranašauta dar tada, kai man 
buvo dešimt metų. Norėjau sužinoti, už ko ištekėsiu, bet ji pasakė... 

- Ji? 

— Ragana... 

Ir Sersėja nė nepajuto, kaip išklojo viską. Jai ausyse vis dar skambėjo žo- 
džiai Melaros Heterspun, primygtinai tikinančios, kad, jei jos niekada ne- 

šnekės apie tas pranašystes, šios ir neišsipildys. Ir vis dėlto šulinyje ji pati 
netylėjo. Ji klykė ir rėkė. 

- Tirionas yra valonkaras, - pasakė karalienė. - Ar Myre jūs šį žodį var- 
tojate? Tai valyrų kalbos žodis, jis reiškia „mažasis brolis“. 

Kai Melara nuskendo, Sersėja šio žodžio reikšmę sužinojo iš septonės 
Saranelos. 

Tena paėmė karalienės ranką ir paglostė. 

- Tai tebuvo bjauri boba - sena, ligota ir negraži. O tu buvai jauna ir gra- 
ži, kupina gyvybės ir pasitikėjimo savimi. Sakei, ji gyveno Lanisporte, tad 
tikriausiai buvo girdėjusi apie neūžaugą ir apie tai, kaip jis nužudė tavo ledi 
motiną. Ta menkysta smogti tau nedrįso, mat žinojo, kas esi, užtat sugalvo- 
jo, kaip tave sužeisti savo nuodingu angies liežuviu. 

Ar tai gali būti tiesa? Sersėja norėjo tuo tikėti. 

- Ir vis dėlto Melara žuvo, kaip ji ir buvo išpranašavusi. Aš taip ir neište- 
kėjau už princo Reigaro. O Džofris... neūžauga nužudė sūnų mano akyse. 

— Vieną sūnų, - priminė jai ledi Meriveter, - bet turi antrą, mielą ir sti- 
prų, ir jam nieko bloga nenutiks. 

— Kol būsiu gyva, ne. - Šie žodžiai, ištarti garsiai, padėjo karalienei pa- 
tikėti, jog taip ir bus. Taip, dienos šviesoje sapnai virsta dulkėmis. Lauke pro 
debesų ūkaną skverbėsi ryto saulės spinduliai. Sersėja išlindo iš po antklo- 
džių. - Šiandien pusryčiausiu su karaliumi. Noriu pamatyti savo sūnų. - 
Visa tai darau dėl jo. 

Tomenas padėjo Sersėjai atgauti pasitikėjimą savimi. Tą rytą berniukas, 
lašinantis medų ant riekutės karštos, ką tik iš krosnies ištrauktos duonos ir 
plepantis apie savo kačiukus, karalienei atrodė kaip niekad brangus. 

- Seras Nagas pagavo pelę, - pasakė jis motinai, - o ledi Ūsuotė jo grobį 
pavogė. 

Aš niekada nebuvau tokia miela ir naivi, pagalvojo Sersėja. Ir kaip jis gali 
viltis kada nors galėsiąs valdyti šią žiaurią karalystę? Kaip motina, Sersėja 
nieko daugiau netroško, tik jį apsaugoti; bet, kaip karalienė, suprato, jog To- 
menas turi užsigrūdinti, kitaip Geležinis sostas jį tiesiog gyvą praris. 

- Seras Nagas turi išmokti ginti savo teises, - tarė ji sūnui. - Mūsų pa- 
saulyje silpnieji visuomet tampa stipriųjų aukomis. 

Laižydamas nuo pirštų medų, karalius apmąstė motinos žodžius. 

— Kai seras Loras grįš, ketinu išmokti kautis ietimi, kalaviju ir dygliuota 
svaidomąja kuoka taip pat gerai, kaip kaunasi jis. 

- Tu išmoksi kautis, - pažadėjo jam karalienė, - bet ne seras Loras tave 
mokys. Jis negrįš, Tomenai. 

— Mardžerė sako, kad grįš. Mudu už jį meldžiamės. Prašome Motinos 
gailestingumo, o Karžygio maldaujame suteikti jam jėgų. Elinora sako, jog 
tai - sunkiausias sero Loro mūšis. 

Sersėja paglostė berniukui švelnias šviesias garbanas, primenančias jai 
Džofą. 

— Ar popietę leisi su žmona ir jos pusseserėmis? 

- Tik ne šiandien. Mardžerė sakė, kad turi pasninkauti ir apsivalyti. 

Pasninkauti ir apsivalyti... Ak, prieš Mergelės dieną! Jau daug metų iš 
Sersėjos nebuvo reikalaujama švęsti šios ypatingos dienos. Tris kartus iš- 
tekėjusi, o vis tiek tikina mus esanti nekalta. Apsimestinai kukli, apsivilkusi 
baltus drabužius, jaunoji karalienė ves savo vištas į Beiloro septą uždeg- 
ti ilgų baltų žvakių prie Mergelės kojų ir pakabinti ant švento jos kaklo 
iš pergamento juostelių sunertų girliandų. Bent jau kelias iš jų tikrai ves. 
Mergelės dieną našlės, motinos ir kekšės kartu su visais vyrais būdavo iš- 
prašomos iš septų, kad nesuterštų šventų nekaltybės giesmių. Tik nekaltos 
mergelės galėjo... 

— Mama... Ar ką ne taip pasakiau? 

Sersėja pakštelėjo sūnui į kaktą. 

— Pasakei kai ką labai išmintinga, mielasis. O dabar bėk, pažaisi su ka- 
čiukais. 

Po pusryčių į savo menę ji pasikvietė serą Osnį Ketlbleką. Iš pratybų 
aikštės jis atėjo suplukęs ir išdidus, o priklaupęs, kaip visada, nuvėrė Sersėją 
tokiu žvilgsniu, tarsi matytų ją nuogą. 

— Stokis, sere, ir prisėsk šalia. Kartą narsiai man pasitarnavai, bet šian- 
dien turiu tau sunkesnę užduotį. 

— Na taip, o aš irgi turiu tau kai ką... sunkaus. 

— Ne dabar. - Pirštų galais ji švelniai perbraukė randuotą Osnio veidą. - 
Ar pameni kekšę, kuri tave taip papuošė? Kai grįši nuo Sienos, galėčiau ati- 
duoti ją tavo malonei. Ar norėtum? 

— Geidžiu tavęs. 

Tai buvo teisingas atsakymas. 

— Pirmiausia turi prisipažinti sunkiai nusikaltęs. Likusios neišpažintos 
nuodėmės gali apnuodyti žmogui sielą. Žinau, tau tikriausiai sunku gyventi 
po to, ką padarei. Pats laikas atskleisti tiesą ir atsikratyti gėdos. 

- Gėdos? - suglumęs tarė Osnis. - Jau sakiau Osmundui, kad Mardžerė 
tik juokauja. Ji niekada neleido man daugiau nei... 

— Tu tikras riteris, kad ją gini, - pertraukė jį Sersėja, - bet esi per daug 
geras riteris ir negali toliau gyventi padaręs tokį nusikaltimą. Ne, privalai 
dar šiandien vakare eiti į Didžiąją Beiloro septą ir pasikalbėti su aukštuoju 
septonu. Kai žmogus taip sunkiai nusidėjęs, tik aukštasis septonas gali jį iš- 
gelbėti nuo pragaro kančių. Papasakok jam, kad gulėjai su Mardžere ir jos 
pusseserėmis. 

Osnis priblokštas sumirksėjo. i 
— Ką* Ir su pusseserėmis? 

- Su Mega ir Elinora, - tvirtai pareiškė karalienė. - Bet ne su Ala. - Ši 
smulkmena visą istoriją turėjo padaryti įtikinamesnę. - Ala sėdėjo, verkė ir 
maldavo kitų, kad liautųsi paleistuvauti. 

— Tik su Mega ir Elinora? Ar ir su Mardžere? 

- Žinoma, pirmiausia su Mardžere. Ji viską ir pradėjo. 

Ir karalienė išklojo jam, ką buvo sumaniusi. Besiklausydamas jos, Osnis 
palengva ėmė viską suprasti ir jo veido išraiška pasikeitė. Sersėjai nutilus, 
jis tarė: 

— Kai nukirsi jai galvą, noriu gauti tą bučinį, kurio ji man niekada nedavė. 

— Galėsi bučiuoti kiek panorėjęs. 

— O tada manęs lauks Siena? 

- Ten būsi neilgai. Tomenas - atlaidus karalius. 

Osnis pasikasė randuotą skruostą. 

— Paprastai, kai meluoju dėl moterų, ginuosi jų nedulkinęs, o jos tvirtina 
priešingai. O šį kartą... Dar niekada nesu melavęs aukštajam septonui. Ma- 
nau, už tai žmonės keliauja į pragarą. Į patį juodžiausią pragarą. 

Šie žodžiai karalienę pribloškė. Ko jau ko, o pamaldumo iš Ketlbleko ji 
nesitikėjo. 

- Atsisakai man paklusti? 

— Ne. - Osnis pirštais palietė šviesius jos plaukus. - Tiesiog... labiausiai 
tikėtinas melas yra tas, kuriame esama tiesos grūdo... Lašelis tiesos jam su- 
teikia tikrovės prieskonį... O tu nori, kad papasakočiau dulkinęs karalienę... 

Sersėja vos neskėlė jam antausio. Vos susilaikė. Bet ji per toli nuėjo ir 
pernelyg daug buvo pastatyta ant kortos. Visa, ką darau, darau dėl Tomeno. 
Ji pasuko galvą, sučiupo sero Osnio plaštaką ir... pabučiavo jam pirštus. Jie 
buvo kieti ir šiurkštūs, įdiržę nuo kalavijo rankenos. Ir Roberto rankos buvo 
tokios, dingtelėjo jai. 

Sersėja rankomis apsivijo jam kaklą. 

- Nenoriu, kad pasklistų kalbos, girdi, priverčiau tave meluoti, - dusliai 
sušnabždėjo ji. - Po valandos ateik pas mane į miegamąjį. 

- Ir taip jau per ilgai laukiau. - Užkišęs pirštus už suknios korsažo, Osnis 
jį trūktelėjo ir plyšdamas šilkas taip garsiai purkštelėjo, kad Sersėja išsigan- 
do, jog šį garsą, ko gero, bus išgirdusi pusė Raudonosios pilies. - Nusivilk, 
kas liko, kol dar nesuplėšiau, - paragino jis. - Bet karūną gali pasilikti. Man 
patinka, kai tu su karūna. 

os kalėjimas buvo švelnus. 

Ariana tuo ir guodėsi. Kuriems galams jos tėvas būtų rūpinęsis, kad 
jos nelaisvė būtų patogi, jei būtų pasmerkęs ją išdavikės mirčiai? Negali būti, 
kad jis ketina mane nužudyti, daugybę kartų kartojo sau Ariana. Iš prigim- 
tė. Jei reikės, ji buvo pasiruošusi pulti po tėvo kėdės ratais, pripažinti savo 
kaltę ir maldauti jo atleidimo. Ir verkti. Pamatęs jos skruostais riedančias 
ašaras, tėvas tikrai jai atleis. 

Bet ar pati sau atleis, Ariana nebuvo tokia tikra. 

- Erėjau, - jiems leidusis į ilgą kelionę smėlynais nuo Žaliojo Kraujo į 
Saulės Ietį, ji meiliai ėmė šnekinti savo pagrobėją, - tai mergaitei tikrai ne- 
norėjau nieko bloga. Turi manimi patikėti. 

Hota nieko neatsakė, tik krenkštelėjo. Ariana jautė, kad jis pyksta. Mat 
nuo jo paspruko Juodoji Žvaigždė - pavojingiausias iš visos sąmokslininkų 
grupelės. Jis pralenkė visus savo persekiotojus ir, laikydamas rankoje kruvi- 
ną kalaviją, dingo dykumoje. 

- Juk pažįsti mane, kapitone, - jiems įveikiant lygą po lygos vėl pra- 
bilo Ariana. - Matei, kaip užaugau. Visada mane saugojai kaip ir mano 
ledi motiną, kai atlydėjai ją iš Didžiojo Norvoso, kad būtum jos skydu 
svetimoje šalyje. Dabar man tavęs reikia. Reikia tavo pagalbos. Aš tikrai 
neketinau... 

- Tavo ketinimai dabar neturi reikšmės, mažoji princese, - tarė Erėjas 
Hota. - Svarbu tik tai, ką padarei. - Jo veidas atrodė griežtas, tarsi iškaltas iš 
akmens. - Man labai gaila. Įsakinėja princas, o Hota tik vykdo jo įsakymus. 

Ariana tikėjosi, kad bus palydėta į Saulės bokštą švinuoto stiklo kupo- 
lu ir pastatyta priešais aukštąjį tėvo krėslą. Bet, užuot taip ir padaręs, Hota 
nuvedė ją į Ieties bokštą ir atidavė jos tėvo senešalo Rikaso ir sero Manfrio 
Martelio, pilies valdytojo, globai. 

- Princese, - kreipėsi į ją Rikasas, - tikiuosi, atleisi aklam seniui, kad 
nelydės tavęs į pačią bokšto viršūnę. Šios kojos tokios daugybės laiptų ne- 
beįveiks. Tau paruoštas kambarys. Seras Manfris tave į jį palydės ir paliks 
laukti princo malonės. 

- Tikriausiai norėjai pasakyti „princo nemalonės“. Ar mano bičiuliai 
taip pat bus įkalinti? - Juos visus suėmus, Ariana buvo atskirta nuo Geirino, 
Drėjaus ir kitų, be to, Hota taip ir neprasitarė, kas jų laukia. 

— Tai nuspręs princas, - tepasakė kapitonas. 

Seras Manfris buvo truputį šnekesnis. 

- Jie nuvesti į Lentų miestą. Netrukus bus įsodinti į laivą, išplukdyti į 
Gastongrėjaus pilį ir ten lauks, kol princas Doranas nuspręs jų likimą. 

Gastongrėjaus pilis dunksojo ant aukštos, Dorno jūroje stūksančios uo- 
los, be to, buvo labai sena, griūvanti ir atstojo niūrų ir šiurpų kalėjimą, į kurį 
supūti ir numirti būdavo siunčiami patys baisiausi nusikaltėliai. 

- Ar mano tėvas nori juos nužudyti? - Ariana negalėjo tuo patikėti. - 
Visa tai jie darė iš meilės man. Jei tėvas būtinai nori "Paid kraują, tegu! 
pralieja manąjį. 

— Kaip pasakysi, princese... 

— Noriu su juo pasikalbėti. 

- Jis taip ir manė, kad norėsi. 

Paėmęs už parankės, seras Manfris ėmė vesti ją laiptais - vis aukštyn ir 
aukštyn, kol Arianai ėmė trūkti kvapo. Ieties bokštas buvo pusantro šimto 
pėdų aukščio, o jai paskirta celė buvo beveik pačiame jo viršuje. Ariana įdė- 
miai nužvelgdavo kiekvienas duris, pro kurias jiedu ėjo, ir pagalvodavo, kad 
galbūt už jų įkalinta kuri nors iš Smėlio Gyvačių. 

Kai jos celės durys buvo uždarytos ir užšauta sklendė, Ariana apžiūrėjo 
naujuosius savo namus. Kambarys buvo didelis, erdvus, jame netrūko jokių 
patogumų. Grindys buvo išklotos myrietiškais kilimais, buvo atnešta rau- 
donojo vyno ir knygų. Viename kampe stovėjo puošniai drožinėtas kivaso 
stalas su dramblio kaulo ir onikso figūromis, nors, net jei Ariana būtų nu- 
siteikusi Žaisti, nebūtų turėjusi poros. Be to, čia stovėjo jai miegoti paruošta 
lova su pūkų patalais ir buvo įrengta išvietė su marmuriniu sėdynės apva- 
du, o nemaloniems kvapams užgožti buvo pastatyta pintinė, pilna kvapiųjų 
žolių. Iš bokšto viršaus vėrėsi nuostabūs vaizdai. Vienas langas išėjo į ry- 
tus, tad ji galėjo matyti ties horizontu iš jūros tekančią saulę. Pro kitą langą 
Ariana matė žemiau dunksantį Saulės bokštą, o už jo - Vingiuotąsias sienas 
ir Trigubus vartus. 

Ji viską apžvelgė greičiau, nei būtų užsirišusi sandalus, tačiau tai leido 
jai bent trumpam sulaikyti ašaras. Ariana rado padėtą dubenį ir ąsotį šalto 
vandens, tad nusiplovė rankas ir nusiprausė veidą, tačiau prausimasis nė 
kiek nepadėjo atsikratyti sielvarto. Ari, pagalvojo ji, mano baltasis riteri... 
Akyse sužibo ašaros ir staiga ji pravirko, ėmė kūkčioti ir drebėti visu kūnu. 
Ji prisiminė, kaip sunkus Hotos kirvis, traiškydamas kaulus, perkirto jo 
kūną ir kaip sukdamasi oru nuskriejo jo galva. Kodėl taip pasielgei? Kodėl 
lengva ranka paaukojai gyvybę? Niekada tavęs to neprašiau, niekada nenorė- 
jau, kad... Troškau tik... Troškau tik... 

Tą naktį pirmą, bet toli gražu ne paskutinį kartą Ariana verkė tol, kol iš- 
sekusi užmigo. Bet užmigus jai nedavė ramybės sapnai. Ji sapnavo, kad Aris 
Oukhartas ją glamonėja, šypsosi, sako, kad ją myli, bet... visą tą laiką stirk- 
sojo į jo kūną susmigusios strėlės, žaizdos kraujavo, o balti drabužiai dažėsi 
raudonai. Giliai širdyje net ir sapnuodama Ariana jautė, jog tai - košmaras. 

Rytą visa tai pranyks, per miegus ramino save princesė, tačiau, išaušus rytui, 
tebebuvo savo celėje, seras Aris buvo negyvas, o Mirsela... Niekada to neno- 
rėjau, niekada. Nenorėjau nuskriausti tos mergaitės. Tik troškau, kad ji taptų 
karaliene. Jei nebūtume buvę išduoti... 

„Kažkas viską pasakė“, - tarė Hota. 

Prisiminusi tai, ji vis dar pyko. Ariana nusitvėrė to pykčio ir puoselėjo 
jį giliai širdyje. Pyktis buvo geriau už ašaras, geriau už kaltės jausmą. Kaž- 
kas viską pasakė, - kažkas, kuo ji pasitikėjo. Dėl to žuvo Aris Oukhartas: jį 
pražudė ne tik kapitono kirvis, bet ir išdaviko šnipštelėti žodžiai. Mirselos 
veidu tekantis kraujas taip pat buvo išdaviko darbas. Kažkas viską pasakė, 
kažkas, ką ji mylėjo. Tai buvo žiauriausias smūgis iš visų. 

Lovos kojūgalyje ji rado apdarų pilną kedro skrynią, tad nusivilko ke- 
liaujant išpurvintus drabužius, su kuriais miegojo, ir apsivilko labiausiai ap- 
nuoginantį rūbą, kokį tik jai pavyko rasti: šilko klostės dengė visą kūną, bet 
nieko neslėpė. Gal princas Doranas ir laikė ją maža mergaite, bet Ariana 
atsisakė rengtis kaip vaikas. Ji suprato, kad toks rūbas gali tėvą išmušti iš 
vėžių, kai jis ateis jai priekaištauti dėl to, kad paspruko su Mirsela. Ariana to 
tikėjosi. Jei man teks šliaužioti ir verkšlenti, tegul ir jis jaučiasi nepatogiai. 

Ariana tikėjosi pamatyti tėvą dar šiandien, bet kai durys pagaliau prasi- 
vėrė, pro jas įžengė tik pietus atnešę tarnai. 

— Kada galėsiu pasimatyti su tėvu? - paklausė ji, bet nė vienas iš tarnų 
nepratarė nė žodžio. 

Jai buvo patiekta su citrinomis ir medumi keptos ožkienos. Dar ji gavo 
troškintų vynuogių lapų, prikimštų įvairių rūšių razinų, svogūnų, grybų ir 
aštrių drakonų pipirų. 

— Aš nealkana, - pasakė Ariana. Pakeliui į Gastongrėjų jos bičiuliai ti- 
kriausiai valgė laive likusius džiūvėsius ir sūdytą jautieną. - Išneškite valgį ir 
pakvieskite princą Doraną. 

Bet maistą jie paliko, o jos tėvas taip ir neatėjo. Po valandėlės alkis su- 
menkino Arianos ryžtą, tad ji atsisėdo ir pavalgė. 

Kai valgio neliko, Ariana daugiau neturėjo ką veikti. Ji žingsniavo po 
bokšto kambarį, perėjo jį du, tris ir triskart po tris kartus. Tada prisėdo 
prie kivaso stalo ir atsainiai stumtelėjo dramblį. Paskui įsitaisė ant krėslo 
prie lango ir mėgino skaityti knygą, kol žodžiai ėmė lietis ir ji susivokė vėl 
verkianti. Ari, mielasis mano, mano baltasis riteri, kodėl taip pasielgei? Tau 
reikėjo pasiduoti. Mėginau tau tai pasakyti, bet žodžiai įstrigo man gerklėje. 
Narsuoli kvaily, niekada nenorėjau, kad žūtum... nei tu, nei Mirsela. Ak, die- 
vai, pasigailėkite tos mergaitės... 

Pagaliau Ariana vėl įlipo į lovą pūkų patalais. Lauke sutemo ir ji netu- 
rėjo ką veikti, tik miegoti. Kažkas viską pasakė, prisiminė ji. Kažkas viską 
pasakė. Geirinas, Drėjus ir Šlakuotoji Silva buvo jos vaikystės draugai, jos 
širdžiai brangūs kaip ir pusseserė Tajenė. Ariana negalėjo patikėti, kad 

kuris nors iš jų ją įskundė, bet... tuomet liko tik Juodoji Žvaigždė, tik... 
jei išdavikas buvo jis, kam jam būtų reikėję kalaviju ginti vargšę Mirselą? 
Šendistoune jis pats pasakė, jog nori ją nužudyti, o ne karūnuoti. Ir pridūrė, 
jog taip tikrai sukelčiau karą, kurio taip trokštu. Bet patikėti, kad išdavė 
Deinas, buvo sunku. Jei obuolį graužiantis kirminas buvo seras Džerol- 
das, kam jis būtų gynęs Mirselą? 

Kažkas viską pasakė. Ar tai galėjo padaryti Aris? Gal baltojo riterio šir- 
dyje viršų paėmė kaltė, o ne geismas? Gal Mirselą jis mylėjo labiau už ją ir 
išdavė naująją savo princesę, norėdamas išpirkti ankstesnę nuodėmę? Ar 
gal jis taip gėdijosi to, ką padarė, kad prie Žaliojo Kraujo mieliau paaukojo 
gyvybę, bet nenorėjo gyventi užsitraukęs nešlovę? 

Kažkas viską pasakė. Kai ateis tėvas, ji sužinos, kieno tai darbas. Tačiau 
princas Doranas nepasirodė ir kitą dieną. Nei dar kitą. Princesė buvo palik- 
ta viena ir galėjo tik žingsniais matuoti kambarį, verkti ir laižytis žaizdas. 
Dieną, kai būdavo šviesu, ji mėgindavo skaityti, bet jai duotos knygos buvo 
mirtinai nuobodžios: tai buvo vingrios senos istorijos ir vietovių aprašymai, 
žemėlapiai su paaiškinimais, sausi kaip dykumų smėlis Dorno įstatymai, 
„Septynkampė žvaigždė“, „Aukštųjų septonų gyvenimai“ ir storiausias to- 
mas apie drakonus, kurie kažkodėl atrodė tokie pat įdomūs kaip... tritonai. 
Ariana nežinia ką būtų atidavusi už „Dešimt tūkstančių laivų“, „Karalienės 
Naimirijos meiles“ arba kokią nors kitą knygą, kuri būtų prikausčiusi jos 
dėmesį ir leidusi bent porai valandų ištrūkti iš bokšto, tačiau tokia pramoga 
jai nebuvo suteikta. 

Sėdėdama prie lango, Ariana matė tik jūrą ir žemai dunksantį paauk- 
suotą vitražinį kupolą, po kuriuo sėdėdamas jos tėvas valdė šalį. Netrukus 
jis mane pasikvies, vis kartojo ji sau. 

Pas ją nebuvo įleidžiama nieko, išskyrus tarnus: Borsą, barzdos šeriais 
apžėlusiu smakru, augalotą ir pasipūtusį Timotį, seseris Morą ir Melėją, 
mažutę dailutę Sedrą ir senąją Belandrą, anksčiau tarnavusią jos motinos 
kambarine. Jie atnešdavo Arianai valgyti, keitė patalynę, išpildavo išma- 
tų kibirą, pastatytą po išvietės grindimis, bet nė vienas su ja nesikalbėjo. 
Arianai pareikalavus daugiau vyno, Timotis jo atnešdavo. Kai užsigeis- 
davo savo mėgstamo valgio - figų, alyvuogių arba pipirų su sūrio įdaru, 
jai tereikėdavo užsiminti apie tai Belandrai ir tuoj gaudavo ko panorėjusi. 
Mora ir Melėja išnešdavo nešvarius jos drabužius ir grąžindavo švarius 
bei kvepiančius. Kas antrą dieną į Arianos kambarį būdavo įritinamas ku- 
bilas maudytis ir drovuolė dailutė Sedra išmuilindavo jai nugarą ir padė- 
davo susišukuoti plaukus. 

Bet nė viena iš tarnaičių nepratardavo jai žodžio ir nesiteikdavo papa- 
sakoti, kas vyksta pasaulyje už šio smiltakmenio kalėjimo sienų. „Ar jie su- 
čiupo Juodąją Žvaigždę? - vieną dieną paklausė ji Borso. - O gal vis dar 
ieško? — Bet tarnas tik atsuko jai nugarą ir nuėjo. - Gal apkurtai? - piktai 

paklausė jo Ariana. - Grįžk ir atsakyk man. Aš įsakau.“ Bet vienintelis jos 
išgirstas atsakymas buvo uždaromų durų trinktelėjimas. 

„Timoti, - kitą dieną vėl pamėgino prakalbinti tarną Ariana, - kas nu- 
tiko princesei Mirselai? Jokiu būdu nenorėjau, kad jai nutiktų kas bloga. — 
Paskutinį kartą princesę ji matė jiems raitomis grįžtant į Saulės Ietį. Kadan- 
gi buvo per silpna išsilaikyti ant žirgo, Mirsela keliavo neštuvuose sužeista 
Juodosios Žvaigždės kalavijo, šilkiniais tvarsčiais apvyniota galva, žaliomis 
karščiuojančiomis ir blizgančiomis akimis. - Maldauju, pasakyk, kad ji 
gyva. Ką blogo padarysiu tai žinodama? Papasakok, kaip jai sekasi.“ Bet Ti- 
motis tylėjo kaip žuvis. 

„Belandra, - po kelių dienų užkalbino ji tarnaitę, - jei kada nors mylėjai 
mano ledi motiną, pasigailėk vargšės jos dukters ir pasakyk, kada tėvas keti- 
na ateiti ir su manimi pasikalbėti? Prašau... Maldauju...“ Tačiau ir Belandra 
tylėjo tarsi liežuvį prarijusi. 

Ar tėvas taip sugalvojo mane kankinti? Ne įkaitinta geležimi, ne pasiguldęs 
ant kankinimų suolo, o tiesiog... tyla? Toks sprendimas puikiai atitiko Do- 
rano Martelio prigimtį ir Ariana nesusilaikė nenusijuokusi. Jis įsivaizduoja 
besielgiąs labai gudriai, o iš tiesų yra silpnas. Ir ji nusprendė džiaugtis tyla, 
išnaudoti šį laiką žaizdoms gydytis ir kaupti ryžtą būsimiems įvykiams. 

Ariana suprato, jog negerai nuolat galvoti apie serą Arį. Užuot mąsčiusi 
apie jį, ji mėgino prisiversti galvoti apie Smėlio Gyvates, ypač Tajenę. Aria- 
na mylėjo visas savo pavainikes pusseseres, pradedant greitai supykstan- 
čia, karštakoše Obara, baigiant jaunyle, mažąja Loresa, kuriai tebuvo šešeri 
metukai. Tačiau ji visuomet labiausiai mėgo Tajenę; Tajenė Arianai atstojo 
mielą seserį, kurios ši neturėjo. Su broliais princesė niekada artimai neben- 
dravo: Kventinas gyveno Ironvude, o Tristanas buvo per mažas. Ne, jiedvi 
su Tajene visuomet laikėsi išvien ir leido laiką drauge su Geirinu, Drėjumi ir 
Šlakuotąja Silva. Kartais prie jų pramogų prisidėdavo ir Naima, o Sarela vis 
lįsdavo ten, kur niekas jos nekviesdavo, bet daugiausia laiko jie praleisdavo 
penkiese. Taškydavosi Vandenų Sodų tvenkiniuose bei fontanuose ir joda- 
vo į mūšį užsilipę vieni kitiems ant nuogų nugarų. Jiedvi su Tajene kartu 
išmoko skaityti, jodinėti ir šokti. Kai joms buvo po dešimt metų, Ariana 
nukniaukė siaurakaklį ąsotį vyno ir jiedvi drauge prisigėrė. Jos kartu valgy- 
davo, kartu miegodavo, skolindavo viena kitai papuošalus. Būtų pasidaliju- 
sios ir pirmą savo vyrą, bet Drėjus taip susijaudino, kad išliejo sėklą Tajenei 
ant pirštų, vos tik ši atrišo jam kelnes ir ištraukė kotą. Jos rankos pavojingos. 
Prisiminusi tai, Ariana šyptelėjo. 

Kuo ilgiau princesė galvojo apie pusseseres, tuo labiau jų ilgėjosi. Ga- 
limas daiktas, kad jos kali aukštu žemiau nei aš. Tą naktį Ariana sandalo 
kulnu mėgino belsti į grindis. Nesulaukusi jokio atsako, persisvėrė per lan- 
gą ir įsistebeilijo žemyn. Apačioje buvo matyti kitų langų, mažesnių nei jos 
kambario, o kai kurie iš jų labiau priminė šaudymo angas. „Tajene! - suriko 

ji. - Tajene, ar tu ten?! Obara, Naima! Ar girdite mane? Elarija! Kas nors! 
Tajene!“ Persisvėrusi per palangę, princesė praleido kone pusę nakties, šau- 
kė, kol visai užkimo, bet atsakomojo šūksnio taip ir nesulaukė. Ta tyla ją 
neapsakomai išgąsdino. Jei Smėlio Gyvatės buvo laikomos uždarytos Ieties 
bokšte, tai tikrai girdėjo jos riksmus. Bet kodėl neatsiliepė? Jei tėvas jas nu- 
skriaus, niekada jam to neatleisiu, niekada! - prisiekė sau Ariana. 

Baigiantis antrai savaitei Arianos kantrybė visiškai išseko. „Pasikalbėsiu 
su savo tėvu, ir tuoj pat! - kaip galėdama įsakmiau pareiškė ji Borsui. - Tu 
mane pas jį nuvesi.“ Tačiau Borsas pas tėvą jos nenuvedė. „Aš pasiruošusi 
susitikti su princu“, - pasakė ji Timočiui, bet jis nusisuko, tarsi šių žodžių 
nebūtų girdėjęs. Kitą rytą Ariana laukė, kol atsidarys durys. Išmušusi Be- 
landrai iš rankų lėkštę, pilną virtų kiaušinių su prieskoniais, kuri tėškėsi į 
sieną, ji nėrė iš kambario, bet sargybiniai ją sučiupo nenubėgusią nė trijų 
jardų. Tuos vyrus Ariana taip pat pažinojo, tačiau jos maldavimams jie liko 
kurti. Besispardančią ir besimuistančią, jie partempė Arianą į kambarį. 

Tada ji nusprendė, kad reikia veikti gudriau. Daug vilčių ji dėjo į Sedrą; 
mergina buvo jauna, nepatyrusi ir patikli. Princesė prisiminė, jog Geirinas 
kartą gyrėsi su ja sugulęs. Kai kitą kartą maudėsi, o Sedra muilino jai pečius, 
Ariana apsimestinai atsainiai įsiplepo. „Žinau, kad tau liepta su manimi ne- 
kalbėti, - tarė ji, - bet man šnekėtis su tavimi niekas neuždraudė.“ Ariana 
šnekėjo apie dieną tvyrojusią kaitrą, apie tai, ką vakar valgė vakarienei, ir 
apie tai, kokia lėta ir negrabi darosi vargšelė Belandra. Princas Oberinas pa- 
sirūpino, kad jo dukterys būtų ginkluotos ir niekada nestovėtų tuščiomis 
rankomis, o vienintelis Arianos Martel ginklas buvo klasta. Tad ji šypsojosi 
ir mėgino žavėti, neprašė iš Sedros jokios paslaugos, nereikalavo nei ištarti 
žodžio, nei net linktelėti. 

Kitą vakarą, merginai patarnaujant per vakarienę, Ariana vėl ėmė čiauš- 
kėti. Tik šį kartą lyg tarp kitko paminėjo Geiriną. Išgirdusi jo vardą, Sedra 
droviai pakėlė akis ir, pildama vyną, vos jo neišlaistė. Na štai, taip jau ge- 
riau, pagalvojo Ariana. 

Vėl maudydamasi, ji prašneko apie savo įkalintus bičiulius, pirmiausia - 
apie Geiriną. „Dėl jo labiausiai baiminuosi, - prisipažino Ariana tarnaitei. — 
Našlaičiai yra laisvos dvasios žmonės, jie gyvena klajodami. Geirinui rei- 
kia saulės šviesos ir gryno oro. Jeigu jie įgrūs jį į drėgną celę akmeninėmis 
sienomis, argi jis išgyvens? Gastongrėjuje jis neištvers nė vienerių metų.“ 
Sedra nieko neatsakė, bet kai Ariana išsimaudžiusi išlipo iš kubilo, tarnaitė 
buvo baisiai išblyškusi ir taip stipriai spaudė plaušinę, kad muilo putos dri- 
bo ant myrietiško kilimo. 

Ir vis dėlto visiškai palenkti merginai į savo pusę Arianai prireikė dar 
keturių dienų ir dvejų maudynių. 

— Maldauju, - pagaliau sušnabždėjo Sedra, Arianai vaizdingai papasa- 
kojus apie Geiriną, pasiruošusį šokti pro savo celės langą, kad bent prieš 

mirtį dar kartą pajustų laisvės skonį, - turi jam padėti. Prašau, neleisk Gei- 
rinui numirti. 

— Kol esu čia uždaryta, niekuo negaliu padėti, - pašnibždomis atsakė 
Ariana. - Tėvas nenori su manimi kalbėtis. Tu vienintelė gali išgelbėti Gei- 
riną. Ar myli jį? 

- Taip, - rausdama sukuždėjo Sedra. - Tik... kaip galėčiau padėti? 

- Galėtum slapta perduoti mano laišką, - tarė princesė. - Ar perduo- 
tum? Ar surizikuotum... dėl Geirino? 

Sedra išpūtė akis lyg pelėdžiukė. Ir linktelėjo. 

Turiu varnę, širdies gilumoje džiūgaudama pagalvojo Ariana, tik... pas 
ką ją siųsti? Iš visų jos susimokėlių vieninteliam Juodajai Žvaigždei pa- 
vyko išsisukti nuo jos tėvo užmesto tinklo. Tačiau dabar ir seras Džerol- 
das jau galėjo būti sučiuptas, o jei ne, jis tikriausiai bus pabėgęs iš Dorno. 
Paskui ji prisiminė Geirino motiną ir Žaliojo Kraujo našlaičius. Ne, iš jų 
nebus jokios naudos. Man reikia įtakingo žmogaus, tokio, kuris nedalyvavo 
mūsų sąmoksle, bet turi priežastį mus mėgti. Ariana pasvarstė, gal jai rei- 
kėtų kreiptis į savo motiną, bet ledi Melarija buvo labai toli, Norvose. Be 
to, princas Doranas jau daug metų neklausė savo žmonos. Ji irgi netinka. 
Man reikia lordo, be to, tokio įtakingo, kad jam pavyktų įbauginti mano 
tėvą ir priversti jį mane paleisti. 

Galingiausias iš visų Dorno lordų buvo Andersas Ironvudas, karališ- 
kos giminės atstovas, Ironvudo lordas ir Akmenuotojo kelio gynėjas, bet 
Ariana nebuvo tokia paika ir neketino kreiptis pagalbos į žmogų, globojusį 
jos brolį Kventiną. Ne. Drėjaus brolis, Dezielis Doltas, kadaise siekė jos ran- 
kos, tačiau jis buvo pernelyg klusnus, kad stotų į kovą su princu. Be to, nors 
Lemonvudo riteris galėjo įvaryti baimės visiškai neįtakingam lordui, jam 
nebūtų pavykę pasiekti, kad savo nuomonę pakeistų Dorno princas. Ne. 
Tą patį buvo galima pasakyti ir apie Šlakuotosios Silvos tėvą. Ne. Pagaliau 
Ariana nusprendė, jog iš tiesų pagalbos galėtų sulaukti tik iš dviejų vyrų: 
Harmeno Ulerio, Helholto lordo, ir Franklino Foulerio, Skairičo lordo ir 
Princo perėjos sergėtojo. 

Pusė Ulerių giminės pusiau pamišę, buvo sakoma, o kita pusė - pamišę 
visiškai. Elarija Send buvo nekilminga lordo Harmeno duktė. Ji ir jos duk- 
terys buvo įkalintos kartu su kitomis Smėlio Gyvatėmis. Lordą Harmeną tai 
tikriausiai įsiutino, o įtūžę Uleriai buvo pavojingi. Gal net per daug. Prince- 
sė nenorėjo, kad dar kieno nors gyvybei iškiltų pavojus. 

Tikriausiai saugiau būtų buvę pasirinkti lordą Foulerį. Jis buvo vadina- 
mas Senuoju Vanagu. Šis vyras niekada nesutarė su Andersu Ironvudų; tarp 
abiejų giminių juoda katė perbėgo prieš tūkstantį metų, kai kilus Naimirijos 
karui Fouleriai nusprendė paremti Martelius, o ne Ironvudus. Visi žinojo, 
kad dvyniai Fouleriai bičiuliaujasi su ledi Naima, tik ar Senajam Vanagui tai 
pasirodys taip svarbu? 


VARNŲ PUOTA 579 


Ariana kelias dienas slapta rašė laišką ir vis dvejojo. „Šį laišką atnešu- 
siam žmogui duok šimtą sidabrinių elnių“, - pirmiausia parašė ji, taip užsi- 
tikrindama, kad jos laiškas tikrai bus perduotas adresatui. Tada papasakojo, 
kur esanti, ir maldavo pagalbos. „Kad ir kas ištrauktų mane iš šios celės, 
rinkdamasi jaunikį jo nepamiršiu.“ Šie žodžiai tikrai turėtų privilioti nar- 
suolius. Ji vis dar buvo teisėta Saulės Ieties įpėdinė, nebent princas Doranas 
iš jos šią teisę atimtų; Arianą vedęs vyras vieną dieną kartu su ja turėjo val- 
dyti Dorną. Arianai beliko melstis, kad jos gelbėtojas būtų jaunesnis už tuos 
žilabarzdžius, kuriuos pastaraisiais metais jai piršo tėvas. „Norėčiau vyro su 
dantimis“, - atstūmusi paskutinį jaunikį pareiškė ji princui Doranui. 

Prašyti pergamento ji nedrįso baimindamasi sukelti pagrobėjų įtarimą, 
tad laišką parašė ant kitos pusės lapo, išplėšto iš „Septynkampės žvaigždės“, 
ir, vėl atėjus maudynių dienai, įspraudė jį Sedrai į delną. 

- Prie Trigubų vartų yra tokia vieta, ten karavanai, prieš leisdamiesi į 
dykumą, pasipildo maisto ir vandens atsargas, - pasakė jai Ariana. - Rask 
keliautoją, traukiantį į Princo perėją ir pažadėk jam šimtą sidabrinių elnių, 
jei perduos laišką lordui Fouleriui į rankas. 

— Gerai. - Sedra užsikišo laiškelį už suknelės korsažo. - Dar saulei nenu- 
sileidus ką nors rasiu, princese. 

- Puiku, - linktelėjo Ariana, - rytoj papasakosi, kaip sekėsi. 

Bet nei kitą, nei dar kitą dieną mergina negrįžo. Kai Arianai atėjo lai- 
kas maudytis, vandens į kubilą pripylė Mora ir Melėja, jos taip pat nutrynė 
jai nugarą ir sušukavo plaukus. „Ar Sedra susirgo?“ - paklausė ji tarnaičių, 
bet nė viena nepravėrė burnos. Matyt, ją sučiupo, nežinodama, ką daugiau 
manyti, pagalvojo Ariana. Kas gi daugiau galėjo Sedrai nutikti? Tą naktį iš 
baimės, kas dabar bus, ji beveik nemiegojo. 

Kai kitą rytą Timotis atnešė pusryčius, Ariana paprašė leisti jai susitikti 
ne su tėvu, o su Rikasu. Buvo akivaizdu, kad ateiti princo Dorano ji nepri- 
vers, bet senešalas tikriausiai negalės taip lengvai numoti ranka į teisėtos 
Saulės Ieties paveldėtojos kvietimą. 

Bet jis numojo. „Ar perdavei Rikasui mano žodžius? - paklausė ji, kai 
kitą kartą pamatė Timotį. - Ar pasakei, kad jis man reikalingas?“ Tarnui 
nieko neatsakius, Ariana stvėrė ąsotį su raudonuoju vynu ir išpylė jį Timo- 
čiui ant galvos. Tarnas permirkęs išėjo, o jo veide aiškiai atsispindėjo įžeistas 
orumas. Tėvas ketina palikti mane supūti, nusprendė princesė. Arba nori iš- 
tekinti už kokio nors bjauraus seno kvailio ir iki gultuvių ketina laikyti mane 
čia uždarytą. 

Ariana Martel augo tikėdamasi vieną gražią dieną ištekėti už kokio nors 
įtakingo, tėvo išrinkto lordo. Ji buvo mokoma, jog tai ir yra svarbiausias 
princesių gyvenimo tikslas, nors... jos dėdė Oberinas akivaizdžiai laikėsi 
visai kitokios nuomonės. „Jei nuspręsite tekėti, tekėkite, - pasakė savo duk- 
terims Raudonoji Angis, - o jei ne, tiesiog džiaukitės gyvenimu. Pasaulyje 

malonumų nėra daug. Ir vis dėlto rinkitės juos kruopščiai. Jei užsikarsite 
ant sprando kvailį arba žvėrį, nebėkite pas mane prašydamos, kad padėčiau 
jo atsikratyti. Daviau jums užtektinai ginklų, kad padarytumėte tai pačios.“ 
"Laisvė, kurią princas Oberinas suteikė savo dukterims, niekada nebuvo 
prieinama teisėtai princo Dorano įpėdinei. Ariana privalėjo ištekėti; ji su tuo 
susitaikė. Žinojo, kad jos geidžia ir Drėjus, ir jo brolis Dezielis, Lemonvudo 
riteris. Jos rankos drįso prašyti net Deimonas Sendas. Tačiau Sendas buvo 
pavainikis, be to, princas Doranas neketino išleisti Arianos už dorniečio. 

Ariana susitaikė ir su tuo. Vienais metais pas juos apsilankė karaliaus 
Roberto brolis ir ji kaip įmanydama mėgino jį sužavėti, bet... Ariana buvo 
dar visai jaunutė ir lordą Renlį jos pastangos, rodės, labiau linksmino, nei 
jaudino. Vėliau, kai Hosteris Tulis pakvietė ją paviešėti Riverane ir susipa- 
žinti su jo įpėdiniu, dėkinga Ariana uždegė Mergelei žvakių, bet princas 
Doranas tą kvietimą atmetė. Princesė net svarstė, ar neištekėjus jai už Vilo 
Tairelio, nors ir luošo, bet tėvas atsisakė išleisti Arianą į Haigardeną su juo 
susipažinti. Tajenės padedama, ji vis tiek pamėgino išvykti, bet... princas 
Oberinas sučiupo jas prie Vaito ir grąžino namo. Tais pačiais metais princas 
Doranas piršo Arianai Beną Bisberį, visiškai neįtakingą, aštuoniasdešimt- 
metį lordą, - aklą ir nuplikusį. 

Po kelerių metų Bisberis mirė. Dabar, kai Ariana kalėjo, tai jai buvo šio- 
kia tokia paguoda; niekas negalėjo versti jos tekėti už mirusiojo. O Perkėlos 
lordas vėl vedė, tad Ariana buvo apsaugota ir nuo jo. Bet Eldenas Estermon- 
tas vis dar gyvas ir nevedęs. Taip pat ir lordas Rosbis bei lordas Grandisonas. 
Grandisonas buvo vadinamas Žilabarzdžiu, bet kai Ariana su juo susipaži- 
no, jo barzda jau buvo balta kaip sniegas. Pažinties proga iškeltoje puoto- 
je jis užmigo suvalgęs žuvį ir nesulaukęs mėsos patiekalo. Drėjus pareiškė, 
jog taip ir turi būti, mat Grandisonų giminės ženklas buvo miegantis liūtas. 
Geirinas pasiūlė jai pamėginti sumegzti barzdos šerius į mazgą jo nepaža- 
dinus, tačiau Ariana atsisakė. Grandisonas atrodė esąs visai malonus vyras, 
ne toks kivirčnus kaip Estermontas, bet smarkesnis už Rosbį. Ir vis dėlto 
Ariana niekada nebūtų už jo tekėjusi. „Netekėsiu, net jei Hota atsistos man 
už nugaros su kirviu.“ 

Nei kitą, nei dar kitą dieną Ariana jaunikių nesulaukė. Nepasirodė ir Se- 
dra. Ariana pamėgino palenkti savo pusėn Morą ir Melėją, tik nieko iš to 
neišėjo. Jei su kuria nors iš jųdviejų būtų likusi viena, gal ir būtų galėjusi 
puoselėti bent šiokią tokią viltį, tačiau kartu seserys buvo neįveikiamos kaip 
uola. Tuo metu princesė jau būtų mielai iškentusi įkaitintos geležies prisilie- 
timą arba praleidusi vakarą ant kankinimų suolo. Vienuma varė ją iš proto. 
Už tai, ką padariau, nusipelnau budelio kirvio, bet tėvas vis tiek nepasirūpina 
manęs nubausti. Jis mieliau įkalins mane ir pamirš, jog apskritai gyvenu. Ji 
svarstė, ar tik meisteris Kaleotas nerašo įsakymo, kuriuo jos brolis Kventi- 
nas yra skelbiamas Dorno įpėdiniu. 

Dienos slinko viena po kitos, jų praėjo tiek daug, jog Ariana jau nebe- 
prisiminė, kiek jų praleido įkalinta. Ilgainiui ji vis daugiau laiko ėmė gulėti 
lovoje ir pagaliau atėjo diena, kai iš lovos ji atsikeldavo tik užsimaniusi į 
išvietę. Tarnų atnešti valgiai likdavo nepaliesti ir ataušdavo. Ariana miego- 
davo, nubusdavo, vėl užmigdavo ir vis tiek jausdavosi pernelyg pavargusi 
keltis. Ji melsdavosi, Motinos prašydavo malonės, Karžygio - drąsos, o pas- 
kui vėl užmigdavo. Senus patiekalus pakeisdavo naujais, bet ji nevalgė ir ką 
tik atneštųjų. Kartą, pasijutusi itin stipri, ji nunešė valgį prie lango ir sviedė 
jį į kiemą, kad jos negundytų. Šis žygis ją labai išsekino, tad išmetusi maistą 
Ariana parropojo į lovą ir pusę dienos išmiegojo. 

Pagaliau išaušo diena, kai kažkieno ranka suspaudė jai petį ir šiurkščiai 
papurtė. 

— Mažoji princese, - išgirdo ji nuo vaikystės pažįstamą balsą. - Kelkis ir 
apsirenk. Tave kviečiasi princas. 

Prie jos stovėjo Erėjas Hota, senas jos bičiulis ir gynėjas. Ir su ja kalbė- 
jo. Ariana užsimiegojusi šyptelėjo. Jai buvo gera matyti šį raukšlių išvagotą, 
randuotą veidą ir girdėti tylų, duslų jo balsą bei norvošių akcentą. 

— Ką padarėte Sedrai? 

- Princas išsiuntė ją į Vandenų Sodus, - atsakė Hota. - Jis pats tau pasa- 
kys. Bet iš pradžių turi nusiprausti ir pavalgyti. 

Matyt, ji atrodė visiškai susibaigusi. Silpna kaip kačiukas, Ariana šiaip 
taip pakilo iš lovos. 

- Tegul Mora ir Melėja paruošia maudymosi kubilą, - liepė ji Hotai, - o 
Timočiui pasakyk, kad atneštų truputį valgio. Tik ne sunkaus. Šalto sulti- 
nio, kamputį duonos ir vaisių. 

- Klausau, - linktelėjo Hota ir Arianai pasirodė, jog mielesnio žodžio 
dar niekada nebuvo girdėjusi. 

Kol princesė maudėsi, šukavosi plaukus ir užkando jai atnešto sūrio bei 
vaisių, kapitonas laukė už durų. Kad nuramintų skrandį, Ariana išgėrė ir 
truputį vyno. Aš bijau, staiga suvokė ji, pirmą kartą gyvenime bijau tėvo. Ši 
mintis ją taip prajuokino, kad pro nosį ji prunkštelėjo šlakelį vyno. Atėjus 
laikui rengtis, pasirinko paprastą dramblio kaulo spalvos lininę suknią su 
vynuogienojais ir vynuogėmis išsiuvinėtomis rankovėmis ir korsažu. Pa- 
puošalų nesisegė. Turiu atrodyti tyra, nuolanki ir atgailaujanti. Turiu pulti 
jam po kojomis ir maldauti atleidimo, nes kitaip tikriausiai daugiau niekada 
neišgirsiu žmogaus balso. 

Kol Ariana susiruošė, ėmė temti. Ji tikėjosi, jog Hota palydės ją į Saulės 
bokštą išklausyti tėvo nuosprendžio. Bet kapitonas nuvedė ją į princo mėnę, 
kurioje Doraną Martelį jiedu rado sėdintį prie kivaso stalo, podagros ka- 
muojamas kojas užsikėlusį ant pagalvėmis paminkštinto žemo suolelio. Jis 
žaidė su onikso drambliuku: čiupinėjo ir sukiojo jį raudonose, sutinusiose 
rankose. Princas atrodė didesnis ligonis, nei Ariana kada nors buvo mačiu- 

si. Jo veidas buvo išblyškęs ir išpurtęs, o sąnarius, rodės, kankino toks už- 
degimas, jog skaudu buvo į juos žiūrėti. Matant tėvą tokį, Arianai suspaudė 
širdį, bet... nors ir ketino, pulti ant kelių ir maldauti ji niekaip neprisivertė. 
Užuot maldavusi atleisti, ji tepratarė: 

— Tėve... 

Jis pakėlė galvą, pažvelgė į dukterį, tamsios jo akys buvo apniauktos kan- 
čios. Ar tai dėl bodagros? - paklausė savęs Ariana. Ar dėl manęs? 

— Tie volantiečiai - keista ir sumani tauta, - sumurmėjo jis, stumtelėda- 
mas šalin dramblio figūrėlę. - Kartą lankiausi Volantyje, kai vykau į Norvo- 
są, kur susipažinau su Melarija. Gaudė varpai, laiptų papėdėje šoko lokiai. 
Erėjas tikrai prisimena tą dieną. 

- Prisimenu, - dusliai patvirtino Erėjas Hota. - Lokiai šoko pagal varpų 
muziką, o princas vilkėjo raudonus, aukso spalvos ir oranžinius drabužius. 
Miledi manęs paklausė, kas tas taip ryškiai spindintis vyras. 

Princas Doranas blausiai šyptelėjo. 

— Palik mudu vienus, kapitone. 

Hota savo ilgojo kirvio kotu dunkstelėjo į grindis, apsisuko ant kulno ir 
išėjo. 

- Liepiau tarnams tavo kambaryje pastatyti kivaso stalą, - kai jie liko 
dviese, pasakė tėvas. 

— Su kuo turėjau žaisti? - Kodėl jis šneka apie žaidimą? Ar podagra visai 
sujaukė jam protą? 

— Su savimi. Kartais prieš sėdant lošti pravartu gerai perprasti žaidimą. 
Ar gerai pažįsti tą žaidimą, Ariana? 

- Pakankamai gerai, kad galėčiau lošti. 

- Bet ne laimėti. Mano brolis tiesiog mėgdavo kautis, o aš žaidžiu tik tuos 
žaidimus, kuriuos galiu laimėti. Kivasas - ne man. - Ilgai ir atidžiai žvelgęs 
dukteriai į veidą, jis pridūrė: - Kodėl? Paaiškink man, Ariana. Kodėl? 

— Dėl mūsų giminės garbės. - Tėvo balsas ją supykdė. Jis buvo toks liū- 
dnas, toks išsekęs, toks silpnas. Esi princas! - norėjo sušukti Ariana. Turė- 
tum nesitverti pykčiu! - Savo nuolankumu darai gėdą visam Dornui, tėve. 
Tavo brolis vietoj tavęs nuvyko į Karaliaus Uostą ir ten buvo nužudytas! 

— Manai, aš to nežinau? Kiekvieną kartą, kai užsimerkiu, man prieš akis 
iškyla Oberinas. 

- Ir tikriausiai liepia pagaliau atsimerkti, ar ne? 

Ariana atsisėdo kitame kivaso stalo gale, priešais tėvą. 

— Neleidau tau sėstis. 

— Ką gi, tuomet pasišauk Hotą ir liepk jam už tokį įžūlumą mane nu- 
plakti. Esi Dorno princas. Gali tai padaryti. - Ji palietė vieną iš kivaso figū- 
rų, sunkųjį žirgą. - Ar sučiupai serą Džeroldą? 

Doranas papurtė galvą. 

— O, kad būtume sugavę... Kvailai pasielgei įvėlusi jį į šį reikalą. Juodoji 
Žvaigždė - pavojingiausias vyras visame Dorne. Judu mums rimtai paken- 
kėte. 

Nors ir labai bijodama, Ariana vis dėlto paklausė: 

— O Mirsela? Arji... 

- Ar mirė? Ne, nors Juodoji Žvaigždė ir labai stengėsi. Visi stebeilijo- 
si į tavo baltąjį riterį, tad, rodos, nė vienas iš liudininkų nėra tikras, kas iš 
tiesų atsitiko, bet greičiausiai paskutinę akimirką jos žirgas pasibaidęs at- 
šoko nuo jo žirgo, antraip Juodoji Žvaigždė būtų kalaviju nušniojęs prince- 
sei viršugalvį. O dabar tik perrėžė skruostą iki kaulo ir nukirto dešinę ausį. 
Meisteriui Kaleotui pavyko išgelbėti Mirselai gyvybę, bet nei šutekliai, nei 
vaistiniai gėrimai nebesugrąžins jai veido grožio. Ji buvo mano globotinė, 
Ariana. Ji buvo susižadėjusi su tavo broliu ir aš ją saugojau. Tu suteršei visų 
mūsų garbę. 

- Jokiu būdu nenorėjau, kad jai nutiktų kas bloga, - ryžtingai tarė Aria- 
na. - Jei Hota nebūtų įsikišęs... 

— „būtum uždėjusi Mirselai karūną, paskelbusi ją karaliene ir sukėlusi 
maištą prieš savo brolį. Ir Mirsela būtų praradusi ne ausį, o gyvybę. 

— Tik jei būtume pralaimėję. 

— „Jei“? Ne „jei, o „kai“ Iš visų Septynioms Karalystėms priklausančių 
žemių Dorne gyvena mažiausiai žmonių. Kai Jaunasis Drakonas rašė tą 
savo knygą, jam patiko išpūsti mūsų karių skaičių, kad jo pergalė atrodytų 
šlovingesnė, o mums patiko laistyti jo pasėtą sėklą, kad priešams atrody- 
tume galingesni, nei iš tiesų esame, bet princesei dera žinoti tiesą. Narsa 
niekada neatstos kariuomenės gausos. Dornas negali tikėtis laimėti karo su 
Geležiniu sostu, jei neturės sąjungininkų. Ko gero, tuo tu ir pasirūpinai. Ar 
tuo didžiuojiesi? - Princas nedavė dukteriai laiko atsakyti. - Ką man su ta- 
vimi daryti, Ariana? 

Atleisk man, širdies gilumoje troško ištarti ji, bet tėvo žodžiai pernelyg 
skaudžiai ją užgavo. 

— Kodėl klausi? Daryk tai, ką darai visada. Tai yra, nedaryk nieko. 

— Klausantis tavęs, žmogui sunku sutramdyti pyktį. 

- Geriau jo netramdyk, dar uždusi. - Princas nieko neatsakė. - Pasakyk, 
kaip sužinojai apie mano planus? 

— Aš - Dorno princas. Daug žmonių siekia mano palankumo. 

Kažkas viską papasakojo. 

- Žinojai ir vis tiek leidai mums su Mirsela pabėgti. Kodėl? 

- Tai buvo klaida. Ir, kaip paaiškėjo, labai didelė. Esi mano duktė, Aria- 
na. Maža mergaitė, atbėgdavusi pas mane, kai nusibrozdindavai kelį. Man 
buvo sunku patikėti, kad rengi prieš mane sąmokslą. Turėjau sužinoti tiesą. 

— Dabar sužinojai. O aš noriu sužinoti, kas mane išdavė. 

— Tavimi dėtas, aš irgi norėčiau. 

- Pasakysi? 

- Tikrai nesuprantu, kodėl turėčiau pasakyti... 

— Manai, kad pati negaliu išsiaiškinti? 

- Prašau, mėgink. O kol išsiaiškinsi, negalėsi pasitikėti nė vienu iš jų... o 
truputis nepasitikėjimo princesei tik į naudą. - Princas Doranas atsiduso. — 
Tu mane nuvylei, Ariana. 

- Toks tokį pažino. Tu jau daug metų mane nuvili, tėve. - Ariana neketi- 
no taip atvirai kalbėti su tėvu, bet žodžiai kažkaip savaime išsprūdo. Na štai, 
ėmiau ir pasakiau. 

- Žinau. Aš per daug romus, silpnas ir atsargus, pernelyg atlaidus mūsų 
priešams. Bet, man rodos, kad dabar tau to atlaidumo labai reikia. Turėtum 
maldauti mano atleidimo, o ne toliau mane erzinti. 

- Atlaidumo prašau tik draugams. 

— Kaip kilnu... 

— Tai, ką jie padarė, padarė iš meilės man. Ir nenusipelno mirti Gaston- 
grėjuje. 

- Šį kartą pritariu tau. Išskyrus Juodąją Žvaigždę, tavo bičiuliai sąmoks- 
lininkai buvo tik paiki vaikigaliai. Ir vis dėlto jie žaidė pavojingesnį žaidimą 
nei kivasas. Tu ir tavo draugai ketinote išduoti karalystę. Galėjau liepti juos 
nukirsdinti. 

- Galėjai, bet neliepei. Deinai, Doltai, Santagarai... Ne, tu niekada ne- 
drįstum susipykti su tokiomis giminėmis. 

- Drįstu daugiau, nei tu įsivaizduoji, bet... apie tai pakalbėsime kitą kar- 
tą. Serą Endrėjų trejiems metams išsiunčiau į Norvosą tarnauti tavo ledi 
motinai. Geirinas ateinančius dvejus metus praleis Tirošyje. Iš jo giminių 
našlaičių paėmiau piniginį užstatą ir įkaitų. Ledi Silvos apskritai nebau- 
džiau, bet jai jau buvo pats laikas tekėti. Jos tėvas laivu nugabeno ją į Gryns- 
touną, kur ji ištekės už lordo Estermonto. O dėl Ario Oukharto... Jis pats 
pasirinko savo likimą ir drąsiai jį pasitiko. Karaliaus sargybos riteris... kaip 
tu jį prikalbėjai? 

— Aš su juo mylėjausi, tėve. Jei teisingai pamenu, liepei man užimti mūsų 
kilmingus svečius. 

Princas staiga nuraudo. 

- Ir jam to pakako? 

- Pasakiau jam, jog, tapusi karaliene, Mirsela leis mudviem susituokti. 
Jis norėjo, kad tapčiau jo žmona. 

-— Neabejoju, jog kaip įmanydama stengeisi, kad jis nesulaužytų duotų 
įžadų. 

Dabar jai atėjo eilė raudonuoti. Kol suviliojo serą Arį, praėjo pusė metų. 
Nors jis tvirtino, girdi, prieš apsivilkdamas baltus drabužius turėjęs kitų 
moterų, iš jo elgesio Ariana tikrai nebūtų taip pamaniusi. Jo glamonės bū- 
davo negrabios, bučiniai nervingi, o kai jiedu pirmą kartą sugulė, jis išliejo 

sėklą Arianai ant šlaunies, kai ji bandė ranka suėmusi parodyti jam kelią į 
savo kūno gelmes. Negana to, jis baisiai susigėdo. Jei Ariana būtų gavusi po 
drakoną kaskart, kai Aris ištardavo: „Mums nederėtų to daryti“, - ji būtų ta- 
pusi turtingesnė už Lanisterius. Ar jis puolė Erėją Hotą tikėdamasis mane iš- 
gelbėti? - svarstė Ariana. O gal pasielgė taip, norėdamas nuo manęs pasprukti 
ir krauju nusiplauti užsitrauktą nešlovę? 

- Aris mane mylėjo, - nė nepajuto, kaip pasakė Ariana. - Jis žuvo už 
mane. 

- Ką gi, jis tikriausiai bus tik pirmas toks iš daugelio. Tu ir tavo pusse- 
serės norėjote karo. Gal jūsų noras ir išsipildys. Kol mudu čia kalbamės, į 
Saulės Ietį keliauja kitas karaliaus sargybos riteris. Seras Beilonas Svonas 
gabena man Kalno galvą. Mano vėliavininkai kaip įmanydami stengiasi jį 
gaišinti, kad laimėčiau šiek tiek laiko. Vilsas aštuonias dienas praleido su 
juo medžioklėje su sakalais Kaulų kelyje, o kai jis įveikė kalnus, lordas Iron- 
vudas jo garbei iškėlė puotą, kuri tęsėsi dvi savaites. Dabar jis Tore ir ledi 
Džordein, pagerbdama svečią, surengė žaidynes. Pasiekusį Šmėklų kalvą, jį 
pasitiks ledi Toland, pasiruošusi svetingumu pralenkti ledi Džordein. Ir vis 
dėlto, anksčiau ar vėliau, seras Beilonas vis tiek pasieks Saulės Ietį, o tada 
norės pamatyti princesę Mirselą ir... savo prisiekusį brolį, serą Arį. Ir ką mes 
jam pasakysime, Ariana? Gal man paaiškinti, kad Oukhartas žuvo per ne- 
laimingą atsitikimą medžioklėje arba nusiritęs nuo slidžių laiptų? Gal Aris 
Vandenų Soduose nuėjo paplaukioti, paslydo ant marmurinės plokštės, 
trenkėsi galva į baseino kraštą ir nuskendo? 

— Ne, - papurtė galvą Ariana. - Pasakyk, kad jis žuvo gindamas savo ma- 
žąją princesę. Pasakyk serui Beilonui, kad Juodoji Žvaigždė mėgino ją nu- 
žudyti, o seras Aris pastojo jam kelią ir išgelbėjo princesei gyvybę. - Būtent 
taip derėjo žūti baltiesiems karaliaus sargybos riteriams: jie turėjo paauko- 
ti gyvybę už tuos, kuriuos buvo prisiekę ginti. - Seras Beilonas bus įtarus, 
kaip ir tu buvai, kai Lanisteriai nužudė tavo seserį ir jos vaikus, bet neturės 
įrodymų... 

— „kol nepasikalbės su Mirsela. O gal ta narsi mergaitė irgi turėtų žūti 
per nelaimingą atsitikimą? Jei taip, tuomet kils karas. Joks melas neapsaugo- 
tų Dorno nuo karalienės rūstybės, jei, patikėta mano globai, jos duktė žūtų. 

Jam manęs reikia, suprato Ariana. Dėl to ir liepė mane pakviesti. 

— Galėčiau įteigti Mirselai, ką sakyti, tik... kodėl turėčiau tai daryti? 

Tėvo veidas persikreipė iš pykčio. 

- Įspėju tave, Ariana, mano kantrybė išseko. 

- Dėl manęs? - Jam tai būdinga. - Lordui Taivinui ir Lanisteriams-tu vi- 
suomet buvai pakantus nelyginant Beiloras Palaimintasis, bet tik ne savam 
kūnui ir kraujui. 

- Painioji kantrybę su pakantumu. Ruošiau Taivinui Lanisteriui pražū- 
tį nuo tos dienos, kai sužinojau apie Elijos ir jos vaikų mirtį. Prieš pasiųs- 

damas myriop vyliausi atimti iš Taivino Lanisterio viską, kas jam brangu, 
bet jo neūžauga sūnus, rodos, atėmė iš manęs malonumą jį nužudyti. Guo- 
džiuosi bent tuo, kad jis buvo žiauriai nužudytas pabaisos, kuriam pats davė 
gyvybę. Bet tai nesvarbu. Lordas Taivinas dabar rėkia iš skausmo pragare 
ir... netrukus, jei tavo beprotiškas poelgis sukels karą, prie jo prisidės tūks- 
tančiai kitų. - Tėvas susiraukė, tarsi kiekvienas ištartas žodis būtų kėlęs jam 
skausmą. - Tu šito nori? 

Tačiau princesė nesileido bauginama. 

— Noriu, kad išlaisvintum mano pusseseres. Noriu, kad būtų atkeršyta už 
dėdės mirtį. Noriu, kad būtų paisoma mano teisių. 

— Kokių teisių? 

— Teisės į Dorną. 

— Kai mirsiu, Dornas atiteks tau. Ar jau nekantrauji manęs atsikratyti? 

— To paties turėčiau paklausti tavęs, tėve. Tu jau keleri metai mėgini ma- 
nęs atsikratyti. 

— Tai netiesa. 

— Ne? Gal paklauskime mano brolio? 

- Tristano? 

- Kventino. 

— Kuo jis čia dėtas? 

— Kur jis 

- Jis Kaulų kelyje, kartu su lordo Ironvudo kariuomene. 

- Pripažįstu, puikiai moki meluoti, tėve. Meluoji nė nemirktelėdamas. 
Kventinas išplaukė į Lysą. 

— Kas tau šovė į galvą? 

- Bičiulis man pasakė. - Ariana taip pat galėjo turėti savų paslapčių. 

- Tavo bičiulis melavo. Duodu žodį, kad tavo brolis neišvyko į Lysą. Pri- 
siekiu saule, ietimi ir Septynetu. 

Bet taip lengvai apkvailinti Arianos nepavyko. 

- Vadinasi, jis išplaukė į Myrą? O gal į Tirošį? Žinau, kad jis kažkur kita- 
me Siaurosios jūros krante samdosi kalavijuočius ir ketina atimti iš manęs 
prigimtinę teisę. 

Tėvo veidas apsiniaukė. 

— Toks nepasitikėjimas garbės tau nedaro, Ariana. Labiau tikėtina, kad 
Kventinas galėtų rengti sąmokslą prieš mane. Išsiunčiau Kventiną iš namų 
dar vaikystėje, kai jis buvo per jaunas suprasti, ko Dornui reikia. Andersas 
Ironvudas jam buvo geresnis tėvas už mane, tačiau tavo brolis tebėra klus- 
nus ir ištikimas. 

— O ko jam šiauštis? Teiki ir visada teikei jam pirmenybę. Jis panašus į 
tave, galvoja kaip tu, tad ketini atiduoti jam valdyti Dorną - gali nesivargin- 
ti tai neigdamas. Skaičiau tavo laišką. - Arianos atmintyje tie žodžiai tebe- 
liepsnojo ryškiai kaip liepsna. - „Vieną dieną sėdėsi mano vietoje ir valdysi 

visą Dorną', - rašei jam. Sakyk, tėve, kada nusprendei atimti iš manęs pa- 
likimą? Kai gimė Kventinas, ar kai gimiau aš? Ir ką bloga tau padariau, kad 
taip manęs nekenti? 

Išvydusi tėvo akyse ašaras, Ariana įsiuto. 

— Niekada nejaučiau tau neapykantos, - tyliai ir neslėpdamas širdgėlos 
tarė princas Doranas. - Ariana, tu nesupranti... 

— Neigi parašęs tuos žodžius? 

— Neneigiu. Parašiau juos, kai Kventinas pirmą kartą išvyko į Ironvudą. 
Taip, buvau numatęs jį savo įpėdiniu. Dėl tavęs turėjau kitų planų. 

- Žinoma, - niekinamai prunkštelėjo Ariana, - kitų planų. Džailsą Ros- 
bį. Aklą Beną Bisberį. Žilabarzdį Grandisoną. Jie ir buvo tavo planai? 

Nelaukusi tėvo atsakymo, ji prabilo vėl: 

- Žinau, jog mano pareiga - pagimdyti Dorno įpėdinį, ir niekada nebu- 
vau to pamiršusi. Mielai būčiau tekėjusi, bet tavo išrinkti jaunikiai man bū- 
davo tikras įžeidimas. Atvedęs kiekvieną iš jų, tarsi spjaudavai man į veidą. 
Jei iš viso bent kiek mane mylėjai, kodėl piršai man į vyrus Valderį Frėjų? 

— Nes žinojau, kad jį atstumsi. Kai sulaukei tekamojo amžiaus, turėjau 
pasirūpinti, kad visi matytų mane mėginant ieškoti tau vyro, kitaip būčiau 
sukėlęs įtarimų, bet... nedrįsau atvesti tau tokio vyro, už kurio sutiktum te- 
kėti. Nes jau buvai pažadėta, Ariana. 

Pažadėta? 

Ariana nepatikliai nužvelgė tėvą. 

- Ką tu sakai? Vėl meluoji? Tu niekada neužsiminei... 

- Tai buvo slapta sutartis. Ketinau tau apie ją papasakoti, kai sulauksi 
tinkamo amžiaus... Maniau, pasakysiu, kai būsi vyresnė, bet... 

— Man dvidešimt treji, jau septyneri metai esu suaugusi moteris. 

- Žinau. Per ilgai tylėjau, bet... tik norėdamas tave apsaugoti. Ariana, 
tavo prigimtis... Tu tą paslaptį tuoj pat būtum pašnabždėjusi Geirinui, o 
vakare, lovoje, ir Tajenei. Geirinas yra toks liežuvautojas, kokie būna tik 
našlaičiai, o Tajenė nieko neslepia nei nuo Obaros, nei nuo ledi Naimos. 
Ojeijos žinotų... Obara per daug įjunkusi į vyną, o Naima per daug artimai 
bendrauja su dvyniais Fouleriais. O kam šią paslaptį būtų galėję atskleisti 
dvyniai Fouleriai? Ne, negalėjau taip rizikuoti. 

Ariana suglumo. Pažadėta. Buvau pažadėta. 

- Kas jis? Su kuo visus tuos metus buvau slapta susižadėjusi? 

— Dabar jau nesvarbu. Jis miręs. 

Šie žodžiai ją dar labiau suglumino. 

- Visi seniai silpnos sveikatos. Nuo ko jis mirė? Peršalo, susirgo podagra 
ar susilaužė klubikaulį? 

- Jį pražudė lydyto aukso puodas. Mes, princai, rūpestingai kuriame 
planus, o dievai visus juos verčia niekais. - Princas Doranas paniuręs mos- 
telėjo raudona ir patinusia ranka. - Dornas atiteks tau. Duodu žodį, jei tik 

mano žodis tau dar ką nors reiškia. Tavo broliui Kventinui teks nueiti sun- 
kesnį kelią. 

— Kokį kelią? - Ariana nepatikliai pažvelgė į tėvą. - Ką dar slepi? Tesau- 
go mane Septynetas, bet nuo tų paslapčių jau pavargau. Klok viską iki galo, 
tėve, arba... paskelbk Kventiną savo įpėdiniu, pasikviesk kirviu nešiną Hotą 
ir leisk man numirti kartu su savo pusseserėmis. 

— Tikrai manai, kad skriausčiau brolio vaikus? - Arianos tėvas vyptelė- 
jo. - Obarai, Naimai ir Tajenei netrūksta nieko, išskyrus laisvę, o Elarija ir 
jos dukterys jaukiai įsikūrė Vandenų Soduose ir jaučiasi laimingos. Dorėja 
vaikštinėja ir spygliuota kuoka daužo nuo medžių apelsinus, Elija ir Obela 
tapo baseinėlių siaubu. - Jis atsiduso. - Ne taip seniai tu pati dar žaidei tuo- 
se baseinuose. Užsilipdavai ant pečių vyresnei mergaitei... aukštai mergaitei 
plonais šviesiais plaukais... 

— Ant pečių Džeinei Fouler arba jos seseriai Dženelinai. - Jau daugybę 
metų Ariana apie tai negalvojo. - Ak, ir Frinai, kalvio dukrai. Ji buvo ru- 
daplaukė. Bet labiausiai mėgau sėdėti ant pečių Geirinui. Kai jodavau ant 
Geirino, niekas mudviejų neįveikdavo, net Naima, raita ant žaliaplaukės 
mergaitės iš Tirošio. 

- Toji žaliaplaukė buvo archono duktė. Turėjau išsiųsti tave į Tirošį, į jos 
vietą. Ten būtum tarnavusi archono taurininke ir slapta susitikusi su savo 
sužadėtiniu, bet tavo motina pagrasino susižalosianti, jei išsiųsiu iš namų 
dar vieną vaiką, ir aš... negalėjau taip su ja pasielgti. 

Jo kalbos vis keistesnės. 

— Ar ten Kventinas ir išvyko. Į Tirošį, į archono dvarą, pas žaliaplaukę jo 
dukterį? 

Tėvas grybštelėjo vieną kivaso figūrėlę. 

— Turiu išsiaiškinti, kaip sužinojai, kad Kventinas išvyko į svečią šalį. Į 
ilgą ir pavojingą kelionę tavo brolis leidosi kartu su Kletusu Ironvudu, meis- 
teriu Kedriu ir trimis geriausiais jaunais lordo Ironvudo riteriais, tik neži- 
nia, kas jo laukia pasiekus tos kelionės tikslą. Jis išvyko pargabenti to, ko 
labiausiai trokšta mūsų širdys. 

Ariana prisimerkė. 

— O ko labiausiai trokšta mūsų širdys? 

- Žinios apie įvykdytą kerštą. - Princas Doranas kalbėjo tyliai, lyg bi- 
jodamas, jog kas nors gali slapta klausytis. - Apie įvykdytą teisingumą. — 
Sulenkęs patinusius, podagros paliestus pirštus, jis suspaudė delne onikso 
drakoną ir pašnibždomis pridūrė: - Apie ugnį ir kraują. 

p asukusi geležinį žiedą, ji stumtelėjo ir pravėrė duris. 

— Mielasis Robinai... - pašnibždomis paklausė. - Galiu įeiti? 

- Būk atsargi, miledi, - grąžydama rankas įspėjo ją Gretčelė. - Jo šviesy- 
bė lordas sviedė į meisterį naktipuodį. 

— Vadinasi, į mane nebeturės ko sviesti. Argi neturi kokio nors darbo? 
O tu, Made... Ar visi langai uždaryti, ar visų jų langinės užvertos? Ar visi 
baldai uždengti audeklais? 

- Visi, miledi, - atsakė Madė. 

— Geriau nueikite dar kartą patikrinti. - Eleina įsmuko į tamsų miega- 
mąjį. - Tai tik aš, mielasis Robinai. 

Tamsoje kažkas sušnarpštė. 

— Tu viena? 

- Viena, milorde. 

— Tada prieik arčiau. Bet tik viena. 

Eleina įėjo ir rūpestingai uždarė duris. Jos buvo ąžuolinės, keturių colių 
storumo. Madė ir Gretčelė galėjo klausytis, kiek patinka, vis tiek nieko ne- 
būtų išgirdusios. Ir gerai. Gretčelei vis nesisekė nulaikyti liežuvio už dantų, 
o Madė begėdiškai skleisdavo gandus. 

— Tave atsiuntė meisteris Koulmanas? - paklausė berniukas. 

- Ne, - pamelavo Eleina. - Sužinojau, kad mano mielasis Robinas ne- 
galuoja. - Ištvėręs susidūrimą su naktipuodžiu, meisteris nulėkė pas serą 
Lotorą, o Brunas atėjo pas ją. 

— Gal miledi galėtų gražiuoju išprašyti jį iš lovos, - paprašė riteris. - Tada 
man nereikėtų tempti berniuko per jėgą. 

To negalime leisti, tarė sau ji. Kai su Robertu būdavo šiurkščiai elgiamasi, 
jam dažniausiai prasidėdavo drebulio priepuolis. 

- Ar valgyti nenori, milorde? - paklausė ji mažojo Roberto. - Gal nu- 
siųsti Madę į virtuvę uogų ir grietinėlės arba ką tik iškeptos duonos su 
sviestu? 

Eleina per vėlai susigriebė, kad šiltos duonos jie neturi; virtuvė buvo už- 
daryta, krosnis užgesusi. Jei tai priverstų Robertą atsikelti iš lovos, būtų verta 
vėl užkurti krosnį, pagalvojo ji. 

— Aš nealkanas, - spigiai ir aikštingai atšovė mažasis lordas. - Šiandien 
liksiu lovoje. Jei norėtum, galėtum man paskaityti. 

— Kambaryje per tamsu, kad galėčiau skaityti. - Sunkios, storos užuo- 
laidos buvo užtrauktos ir miegamajame buvo tamsu kaip naktį. - Ar mano 
mielasis Robinas pamiršo, kokia šiandien diena? 

— Ne, nepamiršau, - atsakė berniukas, - bet aš niekur nekeliausiu. Noriu 
likti lovoje. Galėtum paskaityti man apie Sparnuotą riterį. 

Sparnuotas riteris buvo seras Artis Arinas. Legenda bylojo, kad jis iš- 
vijo iš Slėnio Pirmuosius Žmones ir, sėdęs ant didžiulio sakalo, užskrido 
ant Milžino Ieties ir nužudė Grifų karalių. Apie jo nuotykius buvo sukurta 
daugybė pasakojimų. Mažasis Robertas visus juos taip puikiai žinojo, kad 
būtų galėjęs pakartoti atmintinai, bet vis tiek mėgo, kad Eleina tas istorijas 
jam skaitytų. 

- Mielasis, mes privalome išvykti, - tarė ji berniukui, - bet, kai pasieksi- 
me Mėnulio Vartus, pažadu paskaityti dvi istorijas apie Sparnuotą riterį. 

- Tris, - nieko nelaukęs užsiprašė jis. Kad ir kiek jam siūlydavai, Rober- 
tas visuomet norėdavo gauti daugiau. 

- Gerai, tris, - sutiko Eleina. - Ar galiu įleisti šiek tiek saulės šviesos? 

-— Ne. Nuo šviesos man skauda akis. Eikš į lovą, Eleina. 

Iš tolo lenkdamasi sudaužyto naktipuodžio, ji vis tiek priėjo prie langų. 
To indo ji nematė, bet puikiausiai užuodė. 

- Plačiai langų neatversiu. Tik tiek, kad matyčiau savo mielojo Robino 
veidą. 

Jis sušnarpštė. 

- Jei jau kitaip negali... 

Užuolaidos buvo pasiūtos iš prabangaus mėlyno aksomo. Eleina vieną 
atitraukė per piršto ilgį ir pririšo. Besiskverbiančiame blausios ryto šviesos 
pluošte buvo matyti skrajojančios dulkių kandys. Nedideli rombo pavidalo 
lango stiklai buvo apšerkšniję. Vieną patrynusi delno apačia ir pratirpinusi, 
Eleina išvydo nuostabiai žydrą dangų ir akinamai baltą kalno šlaitą. Lizdas 
buvo susisupęs į ledinę mantiją, o viršuje stūksanti Milžino Ietis iki pusės 
užklota sniegu. 

Atsisukusi Eleina pamatė Robertą Ariną alkūne įsirėmusį į pagalves ir 
spoksantį į ją. Lizdo lordas ir Slėnio gynėjas. Kūno apačią iki juosmens den- 
gė vilnonė antklodė. Aukščiau juosmens jis buvo nuogas, nesveikai išblyš- 
kęs, ilgais kaip mergaitės plaukais. Roberto rankos ir kojos buvo liesos ir 
ištįsusios, krūtinė glebi ir įdubusi, pilvas mažas, o akys nuolat paraudusios 
ir ašarotos. Jis toks yra, ir nieko čia nepadarysi. Jis iš prigimties silpnas ir 
paliegęs. 

- Šįryt atrodai labai stiprus, milorde. - Robertui patiko girdėti, koks jis 
stiprus. — Gal liepti Madei ir Gretčelei atnešti kubilą ir vandens, kad galė- 
tum išsimaudyti? Madė nutrins tau nugarą, ištrinks plaukus, kad iškeliau- 
tum švarus, kaip ir dera lordui. Argi tai nebūtų puiku? 

— Ne. Madės negaliu pakęsti. Ant jos akies voko yra karpa, be to, ji taip 
smarkiai trina, kad net peršti. Kai nugarą trindavo mamytė, man niekada 
neskaudėdavo. 

- Liepsiu Madei mano mielajam Robinui nugaros taip smarkiai netrinti. 
Kai išsimaudysi ir būsi švarus, iš karto pasijusi geriau. 

— Sakiau, kad nesimaudysiu. Man siaubingai skauda galvą. 

- Gal atnešti pašildytą audinio skiautę ir uždėti ant kaktos? Arba tau- 
rę migdančio vyno? Bet tik nedidukę. Žemai, Danguje, mūsų laukia Mija 
Stoun ir ji įsižeis, jei nusileidęs pas ją užmigsi. Juk žinai, kaip ji tave mėgsta. 

- Bet aš jos nemėgstu. Ji tik paprasčiausia mulų vedlė. - Robertas vėl 
šniurkštelėjo. - Vakar vakare meisteris Koulmanas įpylė man į pieną kaž- 
kokios bjaurasties - aiškiai jaučiau jos skonį. Sakiau jam, kad noriu saldaus 
pieno, bet meisteris man jo taip ir neatnešė. Net kai įsakiau. Esu lordas ir jis 
privalo daryti ką liepiamas. Niekas nedaro to, ką liepiu daryti. 

— Pasikalbėsiu su juo, - pažadėjo Eleina, - bet tik jei atsikelsi. Lauke pui- 
kus oras, mielasis Robinai. Skaisčiai šviečia saulė ir... tai diena, puikiausiai 
tinkama leistis nuo kalno. Danguje laukia mulai ir Mija... 

Berniukui ėmė virpėti lūpos. 

— Nekenčiu tų dvokiančių mulų. Kartą vienas iš jų mėgino man įkąsti! 
Perduok tai Mijai, kad aš lieku čia, - graudžiai tarė Robertas ir, rodės, tuoj 
pravirks. - Kol būsiu čia, niekas nieko blogo man nepadarys. Lizdas - nej- 
veikiamas. 

- Kas norėtų nuskriausti mano mieląjį Robiną? Lordai ir riteriai tave 
dievina, o prasčiokai džiaugsmingai šūkčioja tavo vardą. 

Jis bijo, dingtelėjo Eleinai. Ir ne be reikalo. Nuo tos dienos, kai nukrito jo 
ledi motina, berniukas nekeldavo kojos net į balkoną, o kelias nuo Lizdo iki 
Mėnulio Vartų buvo toks pavojingas, kad galėjo įbauginti bet ką. Ir pačiai 
Eleinai, kai su ledi Lisa ir lordu Petiru kopė į Lizdą, širdis daužėsi gerklėje, 
be to, visi sutiko, jog leistis dar pavojingiau, nes visą laiką reikia žiūrėti Že- 
myn. Mija galėjo papasakoti apie galingus lordus ir narsius riterius, kurie, 
atsidūrę ant šio kalno, išbalo ir prišlapino kelnes. O juk nė vieno iš jų nekan- 
kino drebulio priepuoliai. 

Ir vis dėlto kitos išeities nebuvo. Slėnyje dar tebesilaikė šiltas auksinis 
ruduo, bet kalnų viršūnes savo gniaužtuose jau spaudė žiema. Jie jau ištvėrė 
tris pūgas ir lijundrą, dviem savaitėms pavertusią pilį krištolo luitu. Gal Liz- 
das ir buvo neįveikiamas, bet netrukus jis turėjo tapti dar ir nepasiekiamas, 
be to, leistis nuo kalno kasdien darėsi vis pavojingiau. Dauguma pilies tarnų 
ir karių jau buvo nulipę nuo kalno. Tik keliolika vis dar delsė, nes turėjo 
patarnauti lordui Robertui. 

- Mielasis Robinai, - švelniai tarė Eleina, - leistis bus visai smagu, pa- 
matysi. Mus lydės seras Lotoras ir Mija. Jos mulai į šį seną kalną kopė ir nuo 
jo leidosi jau daugybę kartų. 

— Negaliu pakęsti mulų, - užsispyrė jis. - Mulai bjaurūs. Juk sakiau, kai 
buvau mažas, vienas mėgino man įkąsti. 

Eleina žinojo, kad Robertas taip ir neišmoko gerai jodinėti. Nesvarbu, ar 
mulai, ar žirgai, ar asilai - berniukui visi jie atrodė pabaisos, baugino taip 
pat kaip drakonai arba grifai. Į Slėnį jis atkeliavo būdamas šešerių, raitas 
ant žirgo, įsikniaubęs į pieno pritvinkusias motinos krūtis, ir nuo tos dienos 
niekada nebuvo iškėlęs iš Lizdo kojos. 

Šiaip ar taip, jie privalėjo išvykti, kol ledas dar visiškai nesukaustė pilies. 
Niekas negalėjo pasakyti, ar ilgai laikysis toks oras. 

- Mija neleis mulams kandžiotis, - tarė Eleina, - o aš josiu tau iš paskos. 
Esu tik mergaitė, toli gražu ne tokia drąsi ir stipri kaip tu. Jei aš galiu nusi- 
leisti nuo kalno, neabejoju, kad gali ir tu, mielas Robinai. 

— Nusileisti galėčiau, - linktelėjo lordas Robertas, - bet nepageidauju to 
daryti. - Ir jis atgalia ranka persibraukė per bėgančią nosį. - Pasakyk Miijai, 
kad lieku lovoje. Galbūt, jei geriau pasijusiu, leisiuosi rytoj. Šiandien lauke 
per šalta, o man skauda galvą. Mielai išgerčiau saldaus pieno, be to, liepsiu 
Gretčelei atnešti mums korių, pilnų medaus. Mudu miegosime, myluosi- 
mės, žaisime, o paskui galėsi paskaityti man apie Sparnuotą riterį. 

- Paskaitysiu. Tris istorijas, kaip ir žadėjau... kai pasieksime Mėnulio 
Vartus. - Palengva Eleinos kantrybė seko. Mes privalome iškeliauti, tarė ji 
sau, kitaip, saulei nusileidus, tebebūsime aukščiau sniego ribos. - Tavo garbei 
lordas Nestoras rengia puotą, joje bus grybų sriubos, elnienos ir pyragaičių. 
Juk nenori jo nuvilti, tiesa? 

— Ar tie pyragaičiai citrininiai? 

Lordas Robertas, galbūt mėgdžiodamas Eleiną, mėgo citrininius pyra- 
gaičius. 

- Citrininiai, su labai daug citrinų, - patikino ji Robertą, - ir galėsi pri- 
sivalgyti jų iki soties. 

- Galėsiu suvalgyti net šimtą? - pasiteiravo berniukas. - Visą šimtą? 

- Jei tik norėsi. - Ji sėdėjo ant lovos ir glostė ilgus, puikius berniuko 
plaukus. Jo plaukai gražūs. Ledi Lisa kas vakarą pati juos šukuodavo ir 
prireikus pakirpdavo. O kai ji nukrito, kaskart, kai prie Roberto kas nors 
prisiartindavo su žirklėmis, berniukas patirdavo baisius drebulio priepuo- 
lius, tad Petiras įsakė leisti vaikui auginti ilgus plaukus. Eleina apsivyniojo 
aplink pirštą vieną sruogą ir tarė: - Na, tai gal jau atsikelsi ir leisies apren- 
giamas“ 

— Noriu šimto citrininių pyragaičių ir penkių istorijų! 

O aš norėčiau šimtą kartų įkrėsti tau į užpakalį ir skelti penkis antausius. 
Jei čia būtų Petiras, nedrįstum taip elgtis. Mažasis lordas prisibijojo savo pa- 
tėvio, kaip ir dera mažam ir visiškai sveikam berniukui. Eleina prisivertė 
nusišypsoti. 

— Kaip milordas pageidauja. Bet kol nenusiprausi, neapsirengsi ir neišsi- 
ruoši į kelią, negausi nieko. Eikš, kol dar rytas. 

Tvirtai paėmusi už rankos, Eleina tempte ištempė jį iš lovos. 

Tačiau, Eleinai nespėjus pakviesti tarnaičių, mielasis Robinas ištįsu- 
siomis rankomis apsivijo kaklą ir ją pabučiavo. Tai buvo nerangaus, mažo 
berniuko bučinys. Robertas Arinas viską darė kažkaip negrabiai. Užsimer- 
kusi galėčiau apsimesti, kad jis - Gėlių riteris. Kadaise seras Loras padova- 
nojo Sansai Stark raudoną rožę, bet niekada jos nebučiavo ir... joks Tairelis 
tikrai nebučiuos Eleinos Stoun. Kad ir kokia graži, vis dėlto ji buvo gimusi 
ne santuokoje. 

Kai berniuko lūpos palietė jos lūpas, Eleina staiga prisiminė kitą bučinį. 
To jausmo ji dar nepamiršo ir, rodės, dar jautė šiurkščias jo lūpas, prispaus- 
tas prie jos lūpų. Jis atėjo pas Sansą tamsoje, žaliai ugniai nutvieskus dangų. 
Gavo iš manęs dainą ir bučinį, o nepaliko nieko, tik kruviną apsiaustą. 

Bet tai nesvarbu. Tie laikai praėjo, o Sansos šiame pasaulyje taip pat ne- 
bebuvo. 

Eleina mažąjį lordą atstūmė. 

- Pakaks. Jei laikysiesi žodžio, vėl mane pabučiuoti galėsi tik mums pa- 
siekus Mėnulio Vartus. 

Už durų laukė Madė, Gretčelė ir meisteris Koulmanas. Meisteris buvo 
išsitrinkęs išmatomis suteptus plaukus ir apsivilkęs kitą drabužį. Taip pat 
atėjo ir Roberto ginklanešiai. Teransas ir Džailsas iš tolo suuosdavo rū- 
pesčius. 

- Lordas Robertas jaučiasi stipresnis, - pasakė Eleina tarnaitėms. - At- 
neškite karšto vandens maudytis, tik žiūrėkite, nenuplikykite jo. Ir šukuo- 
damos plaukus nepeškite, jis to nemėgsta. - Vienas iš ginklanešių prunkš- 
telėjo, bet Eleina jam tarė: - Teransai, paruošk jo šviesybei jojimo kostiumą 
ir šilčiausią jo apsiaustą. Džailsai, tu išnešk sudužusį naktipuodį ir išvalyk 
grindis. 

Džailsas Graftonas susiraukė. 

— Aš ne tarnaitė valytoja... 

- Daryk, ką liepia ledi Eleina, o jei ne, apie tavo elgesį išgirs Lotoras Bru- 
nas, - pagrasino meisteris Koulmanas. Jis nuėjo paskui Eleiną koridoriumi 
ir nulipo vingiuotais laiptais. - Dėkoju, kad padėjai, miledi. Tu moki jį pri- 
šnekinti. - Kiek padvejojęs meisteris pridūrė: - Ar būdama su juo neatkrei- 
pei dėmesio, kad jis drebėtų? 

— Kai laikiau už rankos, jo pirštai truputį virpėjo, bet tik tiek. Lordas Ro- 
bertas sako, kad įpylei jam į pieną kažkokios bjaurasties. 

- Bjaurasties? - Koulmanas pakėlė į ją akis, sumirksėjo, nurijo seilę, o jo 
Adomo obuolys pakilo ir vėl nusileido. - Aš tik... Ar jam iš nosies nebėga 
kraujas? 

- Ne. 

- Gerai. Labai gerai. - Jam linksint ant juokingai ilgo ir lieso kaklo pūp- 
sančia galva, švelniai dzingtelėjo meisterio. grandinė. - Ši kelionė žemyn... 
Miledi, būtų saugiausia, jei įmaišyčiau jo šviesybei į gėrimą aguonpienio. 

Tada lordas Robertas užmigtų ir Mija Stoun galėtų paguldyti jį tvirčiausiam 
mului skersai nugaros. 

- Lizdo lordas negali leistis nuo savo kalno pririštas mului ant nugaros 
kaip miežių maišas. 

Dėl to Eleina nė kiek neabejojo. Tėvas ją įspėjo, kad jie negali taip atvirai 
parodyti, koks Robertas silpnas ir bailus, ir leisti šiai žiniai plačiai pasklisti. 
Gaila, kad jo čia nėra. Jis žinotų, ką daryti. 

Tačiau Petiras Beilišas buvo išvykęs iš Slėnio ir dalyvavo lordo Lajo- 
nelio Korbrėjaus vestuvėse. Ketvirtą dešimtį perkopęs ir bevaikis našlys, 
lordas Lajonelis užsimojo vesti kaip iš pieno plaukusią šešiolikmetę tur- 
tingo Kirų miesto pirklio dukterį. Petiras pats juodu supiršo. Sklido kal- 
bos, jog nuotakos kraitis - stulbinamai didelis; šiaip ar taip, jis turėjo būti 
tikrai nemenkas, nes mergina nebuvo kilminga. Į vestuves turėjo atvykti 
Korbrėjų vasalai, lordas Vekslis, lordas Graftonas, lordas Linderlis, keli ne 
tokie įtakingi lordai bei riteriai žemvaldžiai ir... lordas Belmoras, neseniai 
susitaikęs su jos tėvu. Kiti lordai pareiškėjai, - bent jau taip buvo mano- 
ma, - šiose vestuvėse neturėjo pasirodyti, tad Petiro dalyvavimas buvo di- 
džiai svarbus. 

Eleina visa tai puikiai suprato, tačiau tai reiškė, kad visa našta saugiai 
nulydėti mieląjį Robiną į pakalnę guls ant jos vienos pečių. 

- Duok jo šviesybei taurę saldaus pieno, - paprašė ji meisterio. - Tada 
leisdamasis nuo kalno jis nedrebės. 

— Dar nepraėjo nė trys dienos, kai jis išgėrė paskutinę šio gėrimo tau- 
rę... - mėgino prieštarauti Koulmanas. 

— O vakar vakare norėjo dar vienos, bet tu jam nedavei. 

— Nes taip dažnai negalima. Tu nesupranti, miledi. Kaip jau sakiau lordui 
Gynėjui, žiupsnelis saldžiamiegės numalšina drebulį, bet ji kaupiasi kūne ir 
ilgainiui... 

- Laikas nebus svarbu, jei jo šviesybę ištiks drebulio priepuolis ir jis nu- 
kris nuo kalno. Jei čia būtų mano tėvas, žinau, kad lieptų bet kokia kaina 
išlaikyti lordą Robertą ramų. 

— Mėginu tai padaryti, miledi, bet jo priepuoliai vis smarkesni, o kraujas 
toks prastas, kad nebedrįstu dėti dėlių. Saldžiamiegė... Ar esi tikra, kad jam 
iš nosies nebėga kraujas? 

- Jis šniurkščiojo, - pripažino Eleina, - bet kraujo nemačiau. 

— Man reikėjo pasikalbėti su lordu Gynėju. Ta puota... Svarstau, ar pro- 
tinga kelti puotą, kai tiek daug jėgų bus prarasta leidžiantis nuo kalno? 

- Puota nebus didelė, - patikino jį Eleina. - Dalyvaus ne daugiau kaip 
keturios dešimtys svečių. Lordas Nestoras ir jo šeimyna, Vartų riteris, keli 
mažesni lordai ir jų vasalai... 

- Juk žinai, kad lordas Robertas svetimų nemėgsta, o per puotą bus ge- 
riama, triukšmaujama... gros muzika. Muzika jį gąsdina. 

— Muzika jį ramina, - pataisė meisterį Eleina, - ypač aukštosios arfos 
muzika. Nuo tada, kai Mariljonas nužudė jo motiną, lordas Robertas negali 
pakęsti dainavimo. - Šį melą ji buvo ištarusi tiek daug kartų, jog dažniausiai 
Eleinai jis atrodydavo kaip tiesa; visa kita, regėjos, tik blogas sapnas, kartais 
dar sujaukdavęs jai miegą. - Lordo Nestoro keliamoje puotoje dainių nebus, 
tik fleitos ir smuikai gros šokių muziką. - Ką ji darys, kai užgros muzika? 
Tai buvo erzinantis klausimas, į kurį jos širdis atsakė vienaip, o galva - ki- 
taip. Sansa mėgo šokti, bet Eleina... - Tiesiog, prieš mums iškeliaujant, duok 
jam vieną taurę saldaus pieno, prieš puotą - antrą, ir nekils jokių rūpesčių. 

— Gerai. - Laiptų papėdėje jiedu stabtelėjo. - Bet tai bus paskutinis kar- 
tas. Paskui bent pusmetį lordas Robertas saldaus pieno negaus. 

— Bus geriau, jei tai aptarsi su lordu Gynėju. 

Stumtelėjusi duris, Eleina žengė į kiemą. Ji suprato, kad Koulmanas savo 
globotiniui nori tik gero, tačiau tai, kas geriausia berniukui, vardu Robertas, 
ir tai, kas geriausia lordui Arinui, ne visada sutapo. Petiras taip ir pasakė, 
ir tai buvo tiesa. Meisteris Koulmanas rūpinasi tik berniuku. O mudviem su 
tėvu tenka didesni rūpesčiai. 

Kiemą buvo užklojęs gerokai anksčiau iškritęs sniegas ir nuo pylimų bei 
bokštų nelyginant krištolo ietys nutįsę kybojo varvekliai. Lizdo pilis buvo 
pastatyta iš puikaus balto akmens, o apgaubta žiemos skraistės atrodė dar 
baltesnė. Kokia graži ir neįveikiama pilis, pagalvojo Eleina. Bet, kad ir kaip 
stengėsi, pamėgti šios pilies ji negalėjo. Dar sargybiniams ir tarnams ne- 
nusileidus nuo kalno, ji atrodė tuščia kaip kapas, o išvykus Petirui Beilišui 
pasidarė dar niūresnė. Po Mariljono mirties čia niekas daugiau nedainavo. 
Niekas per garsiai nesijuokė. Net dievai tylėjo. Lizdas galėjo pasigirti septa, 
bet neturėjo septono; čia ošė dievų giraitė, bet nebuvo širdamedžio. Šioje 
pilyje dievai maldų neišklauso, dažnai pagalvodavo Eleina, nors būdavo die- 
nų, kai jausdavosi tokia vieniša, jog vis tiek mėgindavo melstis. Į jos maldas 
atsiliepdavo tik vėjas, nuolat švilpaujantis tarp septynių laibų baltų bokštų 
ir su kiekvienu gūsiu klebinantis Mėnulio duris. Žiemą čia bus dar nykiau, 
tikino save Eleina. Žiemną ši pilis virs šaltu ir baltu kalėjimu. 

Ir vis dėlto mintis, kad reikės palikti pilį, baugino ją beveik taip pat kaip 
Robertą. Tik Eleina geriau tą baimę slėpė. Tėvas jai paaiškino, kad gėda ne 
bijoti, o išsiduoti, kad bijai. 

- Visi žmonės nuolat bijo, - pasakė jis. 

Eleina nebuvo tikra, ar nuoširdžiai juo patikėjo. Petiras Beilišas nebijojo 
nieko. Jis taip pasakė tik norėdamas mane padrąsinti. Tos drąsos jai prireiks 
ten, apačioje, mat rizika, jog bus atpažinta, ten buvo daug didesnė. Pėtiro 
bičiuliai iš karaliaus dvaro perdavė jam žinią, jog karalienė pasiuntė vyrus 
ieškoti Kipšo ir Sansos Stark. Jeigu jie mane ras, būsiu žuvusi, tarė ji sau, 
leisdamasi apledėjusiais akmeniniais laiptais. Visą laiką ir vidumi, ir išore 
turiu būti Eleina. 


596 GEORGE R. R. MARTIN 


Lotoras Brunas buvo suktuvo kambarėlyje ir padėjo kalėjimo prižiūrė- 
tojui Mordui bei dviem tarnams krauti drabužių dėžes ir audinių ryšulius į 
šešis didžiulius ąžuolinius kubilus, - tokius didelius, kad juose būtų tilpę po 
tris vyrus. Didžiuliais grandininiais suktuvais pasiekti tarpinę, šešiais šim- 
tais pėdų žemiau dunksančią Dangaus pilį buvo lengviausia; taip pat buvo 
galima leistis iš pilies požemio siauru lauko akmens tarpekliu. Arba pakar- 
toti Mariljono ir ledi Lisos skrydį. 

— Berniukas atsikėlė? - paklausė seras Lotoras. 

— Dabar tarnaitės jį maudo. Po valandos bus pasiruošęs. 

- Tikėkimės. Ilgiau kaip iki vidurdienio Mija nelauks. 

Suktuvo kambarėlis nebuvo šildomas, tad su kiekvienu žodžiu jam iš 
burnos virto garas. 

- Lauks, - ryžtingai tarė Eleina. - Turi laukti. 

— Nebūk tokia tikra, miledi. Ta mergina pati pusiau mulė. Man rodos, ji 
veikiau paliks mus mirti badu, nei leis, kad kiltų pavojus jos gyvuliams, - 
šypsodamasis pasakė jis. 

Seras Lotoras visada šypsosi kalbėdamas apie Miją Stoun. Mija už serą 
Lotorą buvo gerokai jaunesnė, bet, kai jos tėvas sutarė dėl lordo Korbrėjaus 
ir pirklio dukters santuokos, Lotoras Eleinai pasakė, girdi, jaunos merginos 
visuomet būna laimingesnės ištekėjusios už vyresnių vyrų. „Naivumas ir 
patirtis santuokoje puikiai dera“, - tada pareiškė Lotoras. 

Eleina svarstė, ką Mija mano apie serą Lotorą? Priplota nosimi, kam- 
puotu smakru ir su kupeta žilų plaukų ant viršugalvio, Brunas tikrai nebuvo 
gražuolis, bet ir ne pabaisa. Jo veidas niekuo neišsiskiria, bet atrodo nuošir- 
dus. Nors ir pakeltas į riterius, seras Lotoras buvo labai žemos kilmės vyras. 
Vieną vakarą jis jai pasipasakojo esąs Brunų Braunholų, senos riterių gimi- 
nės iš Skeltnagio kyšulio, giminaitis. „Kai mirė mano tėvas, nukeliavau pas 
juos, - išliejo širdgėlą jis, - bet jie spjovė man į veidą ir pareiškė, kad mano 
gyslomis neteka jų kraujas.“ Kas buvo paskui, jis nutylėjo, tik užsiminė, kad 
valdyti ginklus išmoko kaudamasis. Blaivus jis būdavo ramus žmogus, be 
to, velniškai stiprus. Petiras sako, kad jis ištikimas. Jis pasitiki Lotoru tiek 
pat, kiek ir visais kitais. Eleinos nuomone, tokiai pavainikei kaip Mija Stoun 
Brunas būtų puikus jaunikis. Jei tėvas būtų ją pripažinęs kaip savo dukterį, 
viskas dabar būtų kitaip, bet jis to nepadarė. Be to, Madė sako, kad Mija se- 
niai ne mergelė. 

Mordas pakėlė rimbą, pliaukštelėjo, ir pirmoji jaučių pora, nors ir ne- 
rangiai, ėmė eiti ratu sukdami gervę. Grandinė ėmė vyniotis vis brūkšte- 
lėdama akmenį ir džergždama, o ąžuolinis kubilas sūpuodamasis pradėjo 
leistis link Dangaus. Vargšai jaučiai, pagalvojo Eleina. Prieš iškeliaudamas 
Mordas perrėš jiems gerkles, išmėsinės ir paliks sulesti sakalams. O sušal- 
dytą mėsą, grįžę į Lizdą, jei tik nebus sugedusi, jie išsikeps ant laužo pavasa- 

rio šventėje. Senoji Gretčelė tvirtino, girdi, gausios šaldytos mėsos atsargos 
pranašauja derlingą vasarą. 

- Miledi, - tarė seras Lotoras, - bus geriau, jei žinosi. Mija atėjo ne vie- 
na. Suja - ledi Miranda. 

- Šit kaip... 

Kam jai joti į kalną, ir tik tam, kad paskui vėl turėtų leistis? Miranda Rois 
buvo lordo Nestoro duktė. Tą kartą, kai Sansa, drauge su teta Lisa ir lordu 
Petiru keliaudama į Lizdą, lankėsi Mėnulio Vartuose, Miranda buvo išvyku- 
si, bet Eleina daug apie ją girdėjo iš Lizdo kareivių ir tarnaičių. Jos motina 
buvo seniai mirusi, tad ledi Miranda rūpinosi tėvo pilimi; sklandė gandai, 
kad jai esant namuose gyvenimas toje pilyje daug linksmesnis, nei jai iš- 
vykus. „Anksčiau ar vėliau tau teks susipažinti su Miranda Rois, - įspėjo 
ją Petiras. - Kai susitiksi su ja, būk atsargi. Jai patinka apsimesti kvailute ir 
linksmuole, bet iš tiesų ji gudresnė už savo tėvą. Leisdama laiką su ja geriau 
prikąsk liežuvį.“ 

Ir prikąsiu, pagalvojo Eleina, tik nemaniau, kad teks jį prikąsti taip greitai. 

— Robertui tai patiks. - Jis mėgo Mirandą Rois. - O dabar prašau man 
atleisti, sere. Turiu baigti ruoštis. 

Ir Eleina viena paskutinį kartą užlipo į savo kambarį. Langai buvo už- 
daryti, langinės užvertos, baldai uždengti audeklu. Kai kurie jos daiktai jau 
buvo išnešti, kiti padėti į saugyklą. Visi šilkiniai ir aksominiai ledi Lisos 
drabužiai buvo palikti kambaryje. Ploniausios drobės ir prabangiausio ak- 
somo drabužiai, gausiai išsiuvinėti ir papuošti myrietiškais nėriniais, - visi 
jie turėjo likti viršuje. Nusileidusi nuo kalno, Eleina privalėjo rengtis ku- 
kliai, kaip ir dera kuklios kilmės merginai. Tai nesvarbu, raminosi ji, juk net 
ir čia nedrįsau dėvėti geriausių suknelių. 

Gretčelė buvo nuklojusi nuo lovos patalynę ir sukrovusi kelioninius ap- 
darus. Po sijonais ir ant dviejų apatinių drabužių eilių Eleina jau mūvėjo 
prigludusias vilnones kelnes. Dabar ji dar apsivilko ėriuko vilnos tuniką, 
užsimetė ant pečių kailinį apsiaustą su gobtuvu ir susisegė jį Petiro dovano- 
ta, daugiakalbio strazdo sege. Ant lovos taip pat buvo padėta skara ir pora 
odinių pirštinių kailiniu pamušalu, puikiai derančių prie jojimo batų. Bai- 
gusi rengtis, Eleina pasijuto stora ir pūkuota kaip meškiukas. Kai atsidursiu 
ant kalno, džiaugsiuosi, kad taip apsirengiau, pasiguodė ji. Ir išeidama pa- 
skutinį kartą apžvelgė kambarį. Čia buvau saugi, pagalvojo, o ten, žemai... 

Grįžusi į suktuvo kambarį, Eleina rado nekantriai laukiančią Miją Stoun, 
taip pat Lotorą Bruną ir Mordą. Matyt, ji pasikėlė kubilu pasidomėti, kodėl 
taip ilgai užtrukome. Liekna ir raumeninga, Mija atrodė tvirta kaip seni, iš 
kietintos odos pasiūti jojimo drabužiai, kuriuos ji vilkėjo po sidabriškai pil- 
kais šarviniais marškiniais. Jos plaukai buvo juodi kaip varno sparnas, be 
to, tokie trumpi ir susitaršę, kad Eleinai dingtelėjo, ar tik ji nesitrumpina 
jų durklu. Gražiausios buvo Mijos akys - didelės ir žydros. Ji būtų graži, 

jei rengtysi kaip mergina. Nejučia Eleina ėmė svarstyti, ar serui Lotorui ji 
labiau patinka vilkinti geležį ir kietintą odą, ar vis dėlto jis svajoja pamatyti 
ją, vilkinčią šilkinę suknią su nėriniais? Mija sakydavo, kad jos tėvas buvo 
ožys, o motina pelėda, bet iš Madės Eleina sužinojo tikrąją merginos gy- 
venimo istoriją. Taip, dabar, žvelgdama į Miją, pagalvojo ji, tai jo akys ir jo 
plaukai - vešlūs juodi plaukai, kaip ir jų abiejų su Renliu. 

— Kur jis? - paklausė pavainikė. 

- Jo šviesybė dabar maudomas ir rengiamas. 

- Jam reikėtų truputį pasiskubinti. Ar nejauti, kad vis labiau šąla? Prieš 
saulei nusileidžiant turime atsidurti žemiau Sniego. 

— Ar vėjas labai stiprus? - paklausė jos Eleina. 

- Galėtų būti ir stipresnis... ir sustiprės, kai sutems. - Mija nusibraukė 
nuo akių plaukų sruogą. - Jei jis dar ilgai maudysis, liksime įkalinti čia visą 
žiemą ir neturėsime ko valgyti, nebent vieni kitus. 

Eleina nesumojo, ką atsakyti. Laimė, ją išgelbėjo atėjęs Robertas Arinas. 
Mažasis lordas vilkėjo žydrus aksomo drabužius, ant kaklo buvo pasikabinęs 
aukso grandinę su safyrais, pečius apsisiautęs baltu meškos kailio apsiaustu. 
Abu ginklanešiai laikė po vieną apsiausto skverną, kad šie nesivilktų žeme. 
Juos lydėjo meisteris Koulmanas, apsirengęs nuspurusiu pilku apsiaustu su 
voverių kailiukų pamušalu. Jam už nugaros mindžikavo Gretčelė ir Madė. 

Į veidą pūstelėjus šaltam vėjui, Robertas krūptelėjo, bet čia pat stovėjo 
Teransas ir Džailsas, tad sprukti jis negalėjo. 

— Milorde, - kreipėsi į jį Mija, - ar leisiesi su manimi? 

Ji pernelyg šiurkšti, dingtelėjo Eleinai. Mijai derėjo pasitikti jį su šypsena 
ir pagirti, kad jis atrodo labai stiprus ir narsus. 

— Noriu leistis su Eleina, - atsakė lordas Robertas. - Eisiu tik su ja. 

— Kubilas išlaikys mus tris. 

- Noriu leistis tik su Eleina. Tu dvoki kaip mulas. 

— Kaip nori. - Mijos veido išraiška liko visiškai abejinga. 

Vienos suktuvo grandinės buvo pririštos prie pintų krepšių, kitos - prie 
tvirtų ąžuolinių kubilų. Patys didžiausi iš tų kubilų buvo aukštesni už Elei- 
ną, o tamsiai rudi jų šulai apjuosti geležiniais lankais. Ir vis dėlto, paėmusi 
Robertą už rankos ir padėdama jam įlipti, Eleina pajuto gerklėje tuksint šir- 
dį. Kai jiems už nugarų likusi anga užsivėrė, juodu iš visų pusių supo medis. 
Tik kubilo viršus liko atviras. Ir gerai, pagalvojo ji, bent jau negalime pa- 
žvelgti žemyn. Jiems po kojomis buvo Dangus ir... dangus. Šeši šimtai pėdų 
dangaus. Akimirką ji net susivokė svarstanti, ar ilgai krito jos teta, kol įveikė 
šį atstumą, ir kokia buvo paskutinė jos mintis, prieš trenkiantis į kalną. Ne, 
neturėčiau apie tai galvoti. Neturėčiau! 

— PIRMYN! - sušuko seras Lotoras. 

Kažkas stipriai stumtelėjo kubilą. Jis ėmė sūpuotis, pasviro, dugnu 
brūkštelėjo per grindis ir pakibo ore. Eleina išgirdo Mordo rimbo pliaukš- 

telėjimą ir grandinės žvangėjimą. Jie ėmė leistis: iš pradžių stabčiodami ir 
trūkčiodami, paskui jau sklandžiau. Robertas atrodė išbalęs, jo akys buvo 
užverktos, bet rankos nedrebėjo. Jiems virš galvų likęs Lizdas vis tolo ir ma- 
žėjo. Dėl apatiniuose aukštuose įrengtų dangaus celių, žvelgiant iš apačios, 
pilis truputį priminė medaus korį. Ledinį medaus korį, pagalvojo Eleina, iš 
sniego pastatytą pilį. Ji girdėjo aplink kubilą stūgaujant vėją. 

Nusileidus šimtą pėdų, juos staiga pagavo staigus ir stiprus vėjo gūsis. 
Kubilas ėmė suptis į šonus, suktis ore, o tada smarkiai trenkėsi į jiems už 
nugarų stūksančią uolą. Jiedviem ant galvų pasipylė sniegas ir ledo nuoski- 
los, o ąžuolas nuo smūgio sugirgždėjo. Robertas aiktelėjęs prilipo prie Elei- 
nos ir įsikniaubė jai tarp krūtų. 

- Milordas narsus, - tarė Eleina pajutusi, jog berniukas virpa. - Aš taip 
bijau, kad vos Žodį pratariu, o tu ne. 

Ir pajuto, kad lordas Robertas linktelėjo. 

- Sparnuotas riteris buvo narsus ir man drąsos netrūksta, - prikišęs lū- 
pas prie jos korsažo, išdidžiai sušnabždėjo jis. - Esu Arinas. 

- Ar gali mielasis Robinas tvirčiau mane apkabinti? - paklausė Eleina, 
nors Robertas taip stipriai spaudė ją glėbyje, kad ji vos galėjo kvėpuoti. 

- Jei taip nori... - vėl sušnabždėjo berniukas. 

Ir, stipriai laikydamiesi vienas kito, jiedu toliau leidosi tiesiai į Dangų. 

Vadinti Dangų pilimi - tai tarsi išvietės duobę vadinti ežeru, pagalvojo 
Eleina, kai kubilas buvo atidarytas ir jie išlipo šioje tarpinėje pilyje. Iš tiesų 
Dangus tebuvo sena pusmėnulio pavidalo siena, sukrauta iš kalkių skiedi- 
niu nesutvirtintų akmenų, atitverianti akmeninį prarajos kraštą nuo žio- 
jinčios didelio urvo angos. To urvo viduje buvo sandėliai ir arklidės, ilga, 
pačios gamtos sukurta menė ir iškirstos atramos rankoms, skirtos kopti 
į Lizdą. Lauke žemė buvo nusėta akmenų nuoskilomis ir rieduliais. Prie 
sienos buvo galima prieiti tik iš žemių supiltomis nuožulniomis prieva- 
žomis. Dabar, stūksantis šešiais šimtais pėdų aukščiau, Lizdas atrodė toks 
mažas, kad Eleina galėjo užstoti jį delnu, o toli apačioje driekėsi žalias ir 
auksinis Slėnis. 

Tarpinėje pilyje jų laukė dvi dešimtys mulų, du mulų vedliai ir ledi Mi- 
randa Rois. Lordo Nestoro duktė pasirodė esanti neaukšta, apkūnoka mer- 
gina, maždaug tokio paties amžiaus kaip ir Mija Stoun, tik Mija buvo liekna 
ir raumeninga, o Miranda - putli, gardžiai kvepianti, plačiais klubais, storu 
liemeniu ir labai krūtinga. Ji buvo raudonskruostė, kaštoniniais plaukais, 
maža burna ir rudomis žvitriomis akimis. Robertui atsargiai išlipus iš kubilo, 
Miranda atsiklaupė ant sniego lopinio pabučiuoti jam rankos ir skruostų. 

— Milorde, - tarė ji, - kaip tu išaugai! 

- Šit kaip?! - patenkintas atsakė Robertas. 

- Netrukus ir mane praaugsi, - pamelavo ledi. Ji atsistojo ir nusibraukė 
nuo sijonų sniegą. - O tu tikriausiai lordo Gynėjo duktė, - pridūrė, kai ku- 

bilas tarškėdamas ėmė kilti atgal į Lizdą. - Girdėjau, kad esi graži. Ir matau, 
jog tai tiesa. 

Eleina padarė reveransą. 

— Miledi man labai gera. 

- Gera? - Vyresnioji mergina nusijuokė. - Tai būtų labai jau nuobodu. 
Noriu būti išdykusi. Kol josime žemyn, turėsi man išpasakoti visas savo pa- 
slaptis. Ar galiu vadinti tave Eleina? 

- Jei tik nori, miledi. - Bet paslapčių tau neišpasakosiu. 

— Vartuose esu „miledi“, o čia, ant kalno, gali vadinti mane Randa. Kiek 
tau metų, Eleina? 

- Keturiolika, miledi. 

Ji sumetė, jog Eleina Stoun turi būti vyresnė už Sansą Stark. 

— Randa. Nuo to laiko, kai buvau keturiolikos, rodos, praėjo visa amži- 
nybė. Tuomet buvau dar nekalta... Ar tu vis dar nekalta, Eleina? 

Eleina nuraudo. 

— Tau nederėtų... taip, žinoma. 

— Tausoji save lordui Robertui? - pasišaipė ledi Miranda. - O gal tavo 
palankumo tikisi koks nors aistringas ginklanešys? 

- Ne, - papurtė galvą Eleina, o Robertas pridūrė: - Ji mano draugė. Te- 
gul Teransas ir Džailsas nekiša prie jos nagų. 

Jiems besišnekant nusileido ir antras kubilas, švelniai dunkstelėjęs į su- 
stiklėjusio sniego krūvą. Iš jo išlipo meisteris Koulmanas ir abu ginklane- 
šiai: Teransas ir Džailsas. Kitu kubilu nusileido Madė ir Gretčelė su Mija 
Stoun. Pavainikė mergina negaišo laiko ir iš karto ėmė vadovauti. 

— Bus geriau, jei visi ant kalno nesigrūsime, - pasakė ji kitiems mulų va- 
rovams. - Aš pasirūpinsiu lordu Robertu ir jo palyda. Osi, tu padėsi leistis 
serui Lotorui ir kitiems, bet man išjojus valandą palūkėk. Kerotai, tu būsi 
atsakingas už jų skrynias ir dėžes. - Tada, vėjui plaikstant juodus jos plau- 
kus, Mija kreipėsi į Robertą Ariną: - Kokiu mulu šiandien josi, milorde? 

- Jie visi dvokia. Paimsiu tą pilką, su nukąsta ausimi. Ir noriu, kad kartu 
jotų Eleina. Ir Miranda. 

— Ten, kur kelias bus platus, galės joti. Eikš, milorde, padėsiu tau užsilip- 
ti ant mulo. Ore jau tvyro sniego kvapas. 

Kol jie pagaliau susiruošė joti, praėjo dar pusvalandis. Kai visi susėdo ant 
mulų, Mija Stoun ryžtingai davė komandą ir ginkluoti Dangaus sargybiniai 
plačiai atvėrė vartus. Priekyje jojo Mija, o jai iš paskos - lordas Robertas, 
įsisupęs į lokenos apsiaustą. Paskui jį sekė Eleina ir Miranda Rois, paskui 
jas - Gretčelė ir Madė, tada - Teransas Linderlis ir Džailsas Graftonas. Pa- 
skutinis jojo meisteris Koulmanas, vesdamas antrą mulą, apkrautą dėžėmis 
su vaistinėmis žolėmis ir užpilais. 

Už sienų pūtė dar žvarbesnis vėjas. Kol kas jie buvo aukščiau medžių 
linijos, visiškai neapsaugoti nuo gamtos stichijų. Eleina džiaugėsi, kad taip 

šiltai apsirengė. Jai už nugaros garsiai plumpsėdamas plaikstėsi apsiaustas, 
o staigus vėjo gūsis nusmaukė nuo galvos gobtuvą. Ji nusijuokė, bet keliais 
jardais ją lenkiantis lordas Robertas neramiai krustelėjo ir tarė: 

— Per šalta. Turime grįžti ir palaukti šiltesnio oro. 

- Slėnyje bus šilčiau, milorde, - paaiškino Mija. - Kai nusileisime, pa- 
matysi. | 

— Nenoriu nieko pamatyti, - atrėžė Robertas, tačiau Mija nekreipė į jį 
dėmesio. 

Jie jojo nesibaigiančiais vingiuotais akmeniniais laiptais, iškirstais kalno 
šlaite, bet mulai pažinojo kiekvieną šio kelio colį. Eleina tuo džiaugėsi. Šen 
bei ten mėtėsi per daugybę metų nuo šalčio ir karščio, nuo atlydžių ir spei- 
gų suskilę akmenys. Abipus tako, ant uolų šlaitų akinamai spindėjo balti 
sniego liežuviai. Skaisčiai švietė saulė, dangus buvo giedras, aukštai virš gal- 
vos, pasikinkę vėją, ratais sklendė sakalai. 

Čia, aukštai, šlaitas buvo stačiausias ir laiptai vedė veikiau tai pirmyn, 
tai atgal, o ne tiesiai žemyn. Į kalną užkopė Sansa Stark, o leidžiasi nuo jo 
jau būdama Eleina Stoun. Tai buvo keista mintis. Ji prisiminė, jog kopiant 
Mija ją įspėjo nenuleisti akių nuo priešais besidriekiančio tako. „Žiūrėk į 
viršų, ne žemyn“, - tąkart pasakė ji. Bet... leidžiantis tai nebuvo įmanoma. 
Galėčiau užsimerkti. Mulas kelią žino, jam manęs nereikia. Bet taip, rodės, 
galėjo pasielgti tik bailutė Sansa. Eleina buvo vyresnė, pavainikė ir... turėjo 
daugiau drąsos. 

Iš pradžių jie jojo vorele, bet paskui takas išplatėjo tiek, kad buvo galima 
joti dviese vienam šalia kito, ir prie jos prisigretino Miranda Rois. 

- Gavome tavo tėvo laišką, - atsainiai, tarsi jiedvi būtų sėdėjusios kartu 
su septone ir siuvinėjusios, prabilo ji. - Jis rašo, kad jau grįžta namo ir ti- 
kisi netrukus vėl pamatyti savo mieląją dukterį. Dar jis rašo, kad Lajonelis 
Korbrėjus, rodos, patenkintas ir savo jaunąja žmona, ir dar labiau - jos krai- 
čių. Tikiuosi, lordas Lajonelis neužmirš, jog sugulti turi su žmona, o ne su 
kraičio skrynia. Taip pat lordas Petiras užsiminė, kad vestuvių puotoje, visų 
nuostabai, pasirodė ledi Veinvud ir Devynių Žvaigždžių riteris. 

— Anija Veinvud? Šit kaip? - Iš šešių pareiškimą paskelbusių lordų išti- 
kimi, rodos, jau buvo trys. Ruošdamasis leistis nuo kalno, Petiras Beilišas 
neabejojo palenksiąs savo pusėn Simondą Templtoną, bet apie ledi Veinvud 
neužsiminė. - Ar gavote ir daugiau žinių? - paklausė Eleina. 

Lizdas buvo tokia nuošali vieta, kad ji trokšte troško bet kokių naujienų 
iš plačiojo pasaulio, nors ir kasdienių, nors ir visiškai nereikšmingų. 

— Ne, iš tavo tėvo daugiau jokių žinių negavome, bet sulaukėme ir-kitų 
paukščių. Visur tęsiasi karas, tik ne čia. Riveranas pasidavė, bet Drakonų 
Uola ir Vėtrų Gūžta vis dar priklauso lordui Staniui ir laikosi. 

— Ledi Lisa buvo tokia išmintinga, kad į tą karą nesikišo. 

Miranda gudriai šyptelėjo. 

- Taip, ta geroji ledi buvo dįdžiai išmintinga. - Miranda Rois truputį pa- 
simuistė balne. - Kodėl tie mulai tokie kaulėti ir užsispyrę. Tikriausiai Mija 
prastai juos šeria. Joti ant stambaus riebaus mulo būtų daug patogiau. Beje, 
ar žinojai, kad išrinktas naujas aukštasis septonas? Ak, o prie Sienos lordu 
vadu tapo berniukas, kažkoks nesantuokinis Edardo Starko sūnus. 

- Jonas Snou? - nustebusi leptelėjo Eleina. 

- Snou? Taip, rodos, būtent Snou. 

Jono ji seniai nebeprisimindavo. Jis buvo netikras brolis, ir vis dėlto... 
Robui, Branui ir Rikonui žuvus, Jonas Snou buvo vienintelis jai likęs brolis. 
Dabar aš taip pat nesantuokinis vaikas, kaip ir jis. Ak, kaip būtų malonu vėl jį 
pamatyti. Bet tai, žinoma, buvo neįmanoma. Eleina Stoun brolių neturėjo - 
nei prasčiokų, nei kilmingų. 

- Mūsų pusbrolis Bronzinis Jonas Ranestoune surengė bendras riterių 
kautynes, - nekreipdama dėmesio į susimąsčiusią Eleiną, kalbėjo Miranda 
Rois. - Visai nedideles, skirtas tik ginklanešiams. Jos buvo surengtos tam, 
kad Haris Paveldėtojas jose pasižymėtų ir būtų pakeltas į riterius. 

— Haris Paveldėtojas? 

— Ledi Veinvud globotinis. Haroldas Hardingas. Rodos, dabar turėsime 
jį vadinti seru Hariu. Bronzinis Jonas įšventino jį į riterius. 

- Hm... - Eleina sutriko. Kodėl ledi Veinvud globotinis turi tapti jos pa- 
veldėtoju? Juk ji turi sūnų, kurių gyslomis teka jos kraujas. Vienas iš jų buvo 
Kruvinųjų vartų riteris, seras Donelis. Tačiau, nenorėdama apsikvailinti, ji 
tik pridūrė: - Tikiuosi, kad jis bus vertas riterio vardo. 

Ledi Miranda prunkštelėjo. 

- O aš tikiuosi, kad susigaus sifilį. Turbūt nežinai, bet su kažkokia pras- 
čioke jis susilaukė nesantuokinės dukters. Mano lordas tėvas tikėjosi išleisti 
mane už Hario, bet ledi Veinvud apie tai nė girdėti nenorėjo. Nežinau, ar aš 
pasirodžiau jai netinkama, ar mano kraitis per menkas. - Miranda atsidu- 
so. - Man reikia kito sutuoktinio. Kadaise turėjau vyrą, bet jį nužudžiau. 

— Nužudei? - priblokšta tarė Eleina. 

— O taip... Jis mirė mane užgulęs. Tiesą sakant, būdamas manyje. Tikiuo- 
si, žinai, kas vyksta sutuoktinių lovoje? 

Ji prisiminė Tirioną, Skaliką, jo bučinius ir linktelėjo. 

— Tai turėjo būti siaubinga, miledi. Kad jis mirė. Būdamas ten, tai yra... 
tai yra... 

— „mane dulkindamas? - Miranda gūžtelėjo. - Iš tiesų tai buvo nema- 
lonu. Jau nekalbant apie tai, kad ir... nemandagu. Jam net nepakako papras- 
čiausio padorumo pradėti kūdikį. Senų vyrų sėkla negyvybinga. Tad likau 
našle, nors... beveik nenaudota. Hariui gali baigtis daug blogiau. Ir, drįstu 
sakyti, jog ir baigsis. Ledi Veinvud mieliausiai apvesdintų jį su kuria nors iš 
savo anūkių arba Bronzinio Jono dukterų. 

- Jei taip sakai, miledi... - Eleina prisiminė Petiro įspėjimą. 

— Randa. Nagi, tu tikrai gali ištarti tą vardą. Sakyk: Ran-da. 

— Randa. 

— Na štai, taip daug geriau. Beje, rodos, turiu tavęs atsiprašyti. Tikriausiai 
pagalvosi, jog esu baisi paleistuvė, bet... gulėjau su tuo gražuoliu Mariljonu. 
Nežinojau, kad jis toks pabaisa. Jis gražiai dainavo ir pirštais mokėjo dary- 
ti pačius maloniausius dalykus... Jei būčiau žinojusi, kad Mariljonas ketina 
išstumti ledi Lisą pro Mėnulio duris, niekada nebūčiau įsileidusi jo į lovą. 
Šiaip jau su pabaisomis aš nesimyliu. - Miranda nužvelgė Eleinos veidą ir 
krūtinę. - Tu gražesnė už mane, bet mano krūtys didesnės. Anot meisterių, 
didelėse krūtyse randasi tiek pat pieno, kiek ir mažose, bet aš tuo netikiu. 
Ar kada nors matei žindyvę mažomis krūtimis? Kaip keturiolikmetės mer- 
ginos, tavo krūtys gana didelės, bet kadangi tai - pavainikės krūtys, visai 
neturėčiau dėl jų kvaršinti sau galvos. - Miranda pasuko savo mulą arčiau 
Eleinos. - Tikiuosi, žinai, kad Mija jau ne mergelė? 

Ji žinojo. Kartą, kai Mija atgabeno jiems maisto, šią naujieną jai pašnabž- 
dėjo storulė Madė. 

— Madė man pasakė. 

— Neabejoju. Jos burna plati kaip ir šlaunys, o jos šlaunys - baisiai sto- 
ros. Tai padarė Maikelis Redfortas. Kai dar tarnavo Lino Korbrėjaus gin- 
klanešiu. Jis buvo tikras ginklanešys, nė iš tolo nepanašus į tą storžievį 
vaikiną, kurį Linas Korbrėjus pasiėmė tarnauti dabar. Sklinda kalbos, jog 
naujajam ginklanešiui jis moka atlyginimą. Iš visų Slėnio jaunuolių Mai- 
kelis geriausiai valdė kalaviją ir buvo šaunus... na, bent jau taip manė varg- 
šelė Mija, kol vedė vieną iš Bronzinio Jono dukterų. Neabejoju, kad lordas 
Hortonas prirėmė jį prie sienos ir rinktis neleido, bet Mijai tai vis tiek buvo 
skaudus smūgis. 

- Seras Lotoras ją mėgsta. - Eleina žvilgtelėjo į mulų varovę, jojančią 
dviem dešimtimis laiptelių žemiau. - Tiesą sakant, daugiau nei mėgsta. 

— Lotoras Brunas? - Miranda kilstelėjo vieną antakį. - Ar ji tai žino? - 
Ir, nelaukusi atsakymo, pridūrė: - Vargšelis tik tuščiai puoselėja viltį. 
Mano tėvas mėgino rasti Mijai vyrą, bet ji visus atstūmė. Ta mergina -— 
pusiau mulė. 

Nors ir žinojo turinti saugotis, palengva Eleina ėmė jausti Mirandai sim- 
patiją. Nuo tos dienos, kai žuvo vargšelė Džeinė Pul, ji neturėjo draugės, su 
kuria būtų galėjusi moteriškai paplepėti. 

— Kaip manai, ar serui Lotorui ji patinka tokia, kokia yra - su šarviniais 
marškiniais ir odiniais drabužiais? - paklausė ji Mirandos, kuri atrodė gy- 
venime nemažai patyrusi. - O galjis vis dėlto svajoja išvysti ją, pasipuošusią 
šilkais ir aksomais? 

- Jis vyras. Ir svajoja apie ją... nuogą. 

Ji nori, kad aš vėl raudonuočiau. 

Ledi Miranda, ko gero, išgirdo Eleinos mintis. 

- Tu taip gražiai nurausti. Kai nukaistu aš, mano skruostai rausta kaip 
prinokę obuoliai. Bet jau daug metų neraudonavau. - Ji pasilenkė prie Elei- 
nos. - Ar tavo tėvas vėl ketina vesti? 

— Mano tėvas? 

Ėleina niekada apie tai negalvojo. Ir nuo šios minties jai kažkodėl pasi- 
darė nejauku. Staiga ji prisiminė pro Mėnulio duris krentančios Lisos Arin 
veido išraišką. 

- Visi žinome, koks jis buvo atsidavęs ledi Lisai, - tarė Miranda, - bet 
juk amžinai negedės. Petirui reikia jaunos gražios žmonos, kad išgintų iš 
jo širdies sielvartą. Numanau, kad jis galės rinktis bent iš pusės Slėnio mer- 
gelių. Argi rasi geresnį sutuoktinį nei mūsų narsusis lordas Gynėjas? Nors 
gaila, kad jis neturi kilnesnio prievardžio ir vadinamas Mažuoju Pirštu. Gal 
kartais žinai, ar jis tikrai mažas? 

- Jo pirštas? - Ji vėl nuraudo. - Ne... aš niekada... 

Ledi Miranda taip garsiai nusijuokė, kad Mija Stoun atsigręžusi į jiedvi 
žvilgtelėjo. 

- Tiek to, Eleina, neabejoju, kad jis pakankamai didelis. 

Jie prajojo po vėjo nugairinta arka, ant kurios blyškaus akmens prikibę 
karojo varvekliai ir nuo jų jiems ant galvų lašėjo vanduo. Toliau besidrie- 
kiantis takas staiga siaurėjo ir stačiu šlaitu leidosi žemyn per šimtą, o gal 
ir daugiau pėdų. Miranda neturėjo kitos išeities ir atsiliko. Eleina leido 
mului žingsniuoti sava sparta. Takas šioje vietoje buvo toks status, kad ji 
leisdamasi stipriai įsikibo balno gugos. Nuo visų čia ėjusių geležinėmis 
pasagomis kaustytų mulų kanopų laiptų pakopos buvo tokios nudilusios, 
jog atrodė tarsi negilūs akmeniniai dubenėliai. Jų dugne telkšojo vanduo, 
besileidžiančios saulės spinduliuose tviskantis kaip auksas. Dabar tose 
duobutėse vanduo, pagalvojo Eleina, bet sutemus jis sušals ir virs ledu. Su- 
sigriebusi, kad joja užgniaužusi kvapą, Eleina giliai iškvėpė. Mija Stoun 
ir lordas Robertas jau beveik pasiekė uolos viją, kur šlaito žemė buvo be- 
veik lygi. Ji mėgino nežiūrėti niekur kitur, tik į juos. Aš nenukrisiu, tarė 
sau Eleina. Mijos mulas mane perneš. Aplink ją garsiai ūžavo vėjas, mulo 
kanopos sulig kiekvienu laiptu dunksėjo ir brūžavo į akmenį. Rodės, ši 
kankynė truks amžinai. 

Tik staiga ji atsidūrė apačioje, kartu su Mija ir mažuoju lordu, užsiglau- 
dusiais po rantyta uolos iškyša. Prieš akis driekėsi aukštas, uolingas, siau- 
ras ir apledėjęs balnakalnis. Eleina girdėjo stūgaujant vėją ir jautė, kaip jis 
plaiksto jos apsiaustą. Šią vietą ji įsiminė dar kopdama į kalną. Ir tuomet, ir 
dabar šio kelio ruožo ji labai bijojo. 

— Tas takas platesnis, nei atrodo, - linksmai tarė Mija Robertui. - Jardo 
platumo ir ne daugiau nei aštuonių jardų ilgumo. Tai smulkmena. 

- Smulkmena, - linktelėjo Robertas. Jo ranka tirtėjo. 

Ak, ne, dingtelėjo Eleinai. Maldauju... Tik ne čia. Tik ne dabar. 

— Bus geriausia mulus pervesti, - pasakė Mija. - Jei milordas nepriešta- 
raus, pirmiausia pervesiu savąjį, o tada grįšiu tavojo. - Lordas Robertas ne- 
atsiliepė. Paraudusiomis akimis jis stebeilijosi į balnakalnį. - Ilgai netruk- 
siu, milorde, - pažadėjo Mija, tačiau Eleina abejojo, ar berniukas išgirdo 
bent vieną jos Žodį. 

Vos tik mergina išsivedė mulą iš po uolos iškyšos, vėjas tuoj pat parodė 
dantis. Pakilę jos apsiausto skvernai ėmė plaikstytis ir plaktis vėjyje. Mija 
susvyravo ir akimirką atrodė, kad vėjo gūsiai nupūs ją nuo bedugnės krašto, 
bet ji vis dėlto atgavo pusiausvyrą ir žengė toliau. 

Eleina suspaudė pirštine apmautą Roberto ranką, kad ši liautųsi drebėjusi. 

- Mielasis Robinai, - tarė ji, - man baisu. Laikyk mane už rankos ir pa- 
dėk pereiti. Žinau, kad tu nebijai. 

Lordas Robertas įsistebeilijo į ją išpūtęs akis, kurių dideliuose baltuose 
obuoliuose juodavo maži kaip smeigtuko galvutės vyzdžiai. 

— Aš nebijau? 

— Ne. Tu mano sparnuotas riteris, mielasis Robinas. 

— Sparnuotas riteris galėtų skristi, - sušnabždėjo Robertas. 

- Jis galėtų pakilti virš kalnų. - Eleina spustelėjo jam ranką. 

"Prie jų, stovinčių po iškyša, prisidėjo Miranda. 

- Galėtų, - pritarė ji pamačiusi, kas čia vyksta. 

- Seras Robinas Mielasis, - linktelėjo lordas Robertas, ir Eleina sumetė, 
jog laukti grįžtant Mijos nėra prasmės. 

Ji padėjo berniukui nulipti nuo mulo ir jiedu, susikibę rankomis, žengė 
siauru akmeniniu balnakalniu, o jiems už nugarų bangavo ir plakėsi vėjo 
plaikstomi apsiaustai. Aplink plytėjo tik tuščia erdvė ir dangus, o toli apa- 
čioje, iš abiejų pusių, buvo matyti žemė. Jiems po kojomis bolavo ledas ir 
sutrupėję akmenys, ant kurių užlipęs galėjai išsisukti kulkšnį, be to, kaip pa- 
klaikęs ūžavo vėjas. Kaukia kaip vilkas, pagalvojo Sansa. Tarsi vilko šmėkla, 
didelė kaip kalnai. 

Jiems priėjus kitą balnakalnio galą, juos pasitiko besijuokianti Mija ir, 
suspaudusi glėbyje, kilstelėjo Robertą. 

— Būk atsargi, - įspėjo ją Eleina. - Maskatuodamas rankomis ir kojomis, 
jis gali tave užgauti. Šiaip tikrai nepagalvotum, bet... gali. 

Jos rado mažajam lordui užuoglaudą - plyšį uoloje, kur jo nepasiekė šal- 
tas vėjas. Eleina rūpinosi juo, kol baigėsi drebulio priepuolis, o Mija grįžo ir 
padėjo pereiti kitiems. 

Sniege jų laukė kiti, pailsėję mulai ir karštas valgis: troškinta ožkiena su 
svogūnais. 

— Tu ne tik graži, bet ir labai drąsi, - pasakė jai Miranda. 

— Ne... - Išgirdusi šį pagyrimą Eleina nuraudo. - Aš nesu drąsi. Labai 
bijojau. Nemanau, kad be lordo Roberto būčiau perėjusi balnakalnį. — Ir 
kreipėsi į Miją Stoun: - Tu vos nenukritai. 

- Klysti. Aš niekada nenukrentu. - Mijos plaukai buvo uždribę ant 
skruosto ir uždengę vieną akį. 

- Juk sakiau, kad vos nenukritai. Ar neišsigandai? 

Mija papurtė galvą. | 

- Pamenu, kai buvau labai maža, kažkoks vyras vis švystelėdavo mane 
aukštyn ir sugaudavo. Jis buvo toks aukštas, kad galva siekė dangų, ir išmes- 
davo mane taip aukštai, jog, rodės, skrendu. Mes abu juokėmės, juokėmės 
taip, jog vos galėjau atgauti kvapą, ir pagaliau iš to juoko net apsišlapinau, o 
jis tik dar garsiau nusikvatojo. Jo mėtoma niekuomet nebijodavau. Žinojau, 
kad jis visada mane pagaus. - Ji nusibraukė nuo veido plaukus. - Bet vieną 
dieną jis dingo. Vyrai ateina ir išeina. Jie meluoja, miršta arba tiesiog tave 
palieka. Bet kalnas - ne vyras, o akmuo - kalno sūnus. Pasitikiu savo tėvu ir 
mulais. Aš nenukrisiu. —- Pasirėmusi į rantuotą akmens kraštą, ji atsistojo. - 
Geriau judėkime. Mūsų laukia ilgas kelias, be to, nujaučiu artėjant pūgą. 

Snigti pradėjo jiems paliekant Akmenį - didžiausią ir žemiausiai sto- 
vinčią iš trijų tarpinių pilių, užkirtusių priešams kelią į Lizdą. Ėmė temti. 
Ledi Miranda paklausė, ar jie negalėtų grįžti, pernakvoti Akmenyje, o saulei 
patekėjus vėl leistis nuo kalno, bet Mija apie tai nenorėjo nė girdėti. 

- Iki ryto sniego gali priversti penkias pėdas, o tuomet lipti laiptais bus 
per daug pavojinga net mulams, - paaiškino ji. - Geriau keliaukime. Josime 
labai pamažu. 

Taip jie ir padarė. Žemiau Akmens laiptai buvo platesni ir ne tokie sta- 
tūs, vingiavo tarp išlakių pušų ir pilkai žalių didžiulių spygliuočių, tarsi ap- 
siaustas gaubiančių Milžino Ieties šlaitų apačią. Mijos mulai, rodos, šiame 
kelyje pažinojo kiekvieną šaknį ir akmenį, o jei ką nors ir pamiršdavo, tą 
prisimindavo mergina. Kol sningant jie pagaliau išvydo Mėnulio Vartų Ži- 
burius, praėjo pusė nakties. Paskutinis jų kelionės tarpsnis buvo lengviau- 
sias. Snigti nesiliovė ir balta sniego skraistė apgaubė visą pasaulį. Mielasis 
Robinas užsnūdo balne, sūpuodamasis mului einant. Net ledi Miranda ėmė 
Žiovauti ir skųstis nuovargiu. 

- Jums visiems paruošėme kambarius, - pasakė ji Eleinai, - bet, jei nori, 
šiąnakt gali miegoti kartu su manimi. Mano lovos užtektų keturioms. 

— Man būtų didelė garbė, miledi. 

- Randa. Tau pasisekė, kad jaučiuosi tokia pavargusi. Noriu tik susiran- 
gyti po antklode ir miegoti. Paprastai, kai ledi miega mano lovoje, turi susi- 
mokėti pagalvės mokestį pasakodamos visus savo nedorus darbelius. 

- Ojei jokių nedorų darbų nėra padariusios? 

— Na, tuomet turi papasakoti apie visus nedorus darbus, kuriuos norėtų 
daryti. Apie tave, žinoma, nekalbu. Vos pažvelgus į tuos rausvus skruostus 
ir dideles žydras akis, iš karto matyti, kad esi dora ir skaisti. - Ji vėl nusi- 
žiovavo. - Tikiuosi, tavo kojos šiltos. Negaliu pakęsti savo lovoje merginų 
šaltomis kojomis. 

Kol jie prijojo jos tėvo pilį, ledi Miranda taip pat ėmė snūduriuoti, o Elei- 
na svajojo apie savo lovą. Tai bus lova su pūky patalais, tarė ji sau, minkšta, 
šilta ir gili, su pūpsančia stirta kailių. Susapnuosiu gražų sapną, o kai nubu- 
siu, išgirsiu lojant šunis, prie šulinio gandais besidalijant moteris ir pratybų 
kieme žvangant kalavijus. O paskui prasidės puota, gros muzika ir bus šoka- 
ma... Po kurtinančios Lizdo tylos, ji labai ilgėjosi šūkavimų ir juoko. 

Tačiau, jiems lipant nuo mulų, iš vieno pilies bokšto išėjo Petiro sargy- 
binis. 

- Ledi Eleina, - tarė jis, - lordas Gynėjas tavęs laukia. 

- Jau grįžo? - nustebusi paklausė ji. 

- Vakare. Rasi jį vakariniame bokšte. 

Buvo veikiau labai ankstyvas rytas nei vakaras, tad dauguma pilies žmo- 
nių miegojo, bet tik ne Petiras Beilišas. Eleina rado jį sėdintį prie spragsin- 
čios židinio ugnies ir gurkšnojantį karštą, prieskoniais pagardintą vyną su 
trimis jai nepažįstamais vyrais. Jai įėjus, visi trys atsistojo, o Petiras pasitiko 
ją malonia šypsena. 

- Eleina... Eikš, pabučiuok tėvą. 

Ji klusniai apkabino Petirą ir pabučiavo jam skruostą. 

- Atleisk, kad sutrukdžiau, tėve. Niekas man nepasakė, kad turi draugiją. 

- Tu niekada netrukdai, mieloji. Šiems geriesiems riteriams kaip tik pa- 
sakojau, kokia klusni mano duktė. 

- Klusni ir graži, - įsiterpė jaunas dailus riteris, kurio vešlūs, šviesūs 
plaukai buvo tokie ilgi, kad krito žemiau pečių. 

— Tai tiesa, - pritarė antrasis riteris - apkūnus vyras juoda, šiek tiek 
jau pražilusia barzda, raudona, į bumbulą panašia nosimi išsiplėtusiomis 
kraujagyslėmis ir gyslotomis, stambiomis kaip kumpiai plaštakomis. - Apie 
dukters grožį nutylėjai, milorde. 

- Jei ji būtų mano duktė, būčiau pasielgęs taip pat, - prabilo trečias rite- 
ris - neaukštas, liesas, bet raumeningas, pašaipiai besišypsantis vyras smai- 
lia nosimi ir šiurkščiais, rusvais plaukais. - Juolab turėdamas reikalų su to- 
kiais storžieviais kaip mes. 

Eleina nusijuokė. 

- Ar jūs - storžieviai? - pašmaikštavo ji. - O aš palaikiau jus visus nar- 
siais ir mandagiais riteriais... 

- Tiesa, jie riteriai, - linktelėjo Petiras. - O narsą ir geras manieras jiems 
dar teks parodyti. Tikėkimės, jie mūsų nenuvils. Leisk tau pristatyti serą 
Baironą, serą Morgartą ir serą Šedriką. Serai, tai ledi Eleina, mano nesan- 
tuokinė ir labai protinga duktė... su kuria, jei teiksitės palikti mus vienus, 
man reikia pasitarti. 

Trys riteriai nusilenkė ir išėjo, nors... augalotasis šviesiais plaukais, prieš 
žengdamas pro duris,pabučiavo Eleinai ranką. 

- Klajojantys riteriai? - kai durys užsidarė, nusistebėjo Eleina. 

- Alkani riteriai. Nusprendžiau, kad bus geriau, jei turėsime keliais ka- 
lavijais daugiau. Dabar tokie laikai, kad gyvenimas vis įdomesnis, mieloji, 
o kai gyvenimas įdomus, tau tarnaujančių kalavijuočių per daug nebūna. Į 
Kirų miestą parplaukė „Juodasis karalius“ ir senasis Osvelis girdėjo kelias 
istorijas... 

Eleina suprato, jog geriau neklausti, kokios tos istorijos. Jei Petiras būtų 
norėjęs, kad ji jas žinotų, pats būtų papasakojęs. 

— Taip greitai tavęs nelaukiau, - pasakė ji. - Džiaugiuosi, kad grįžai. 

- Iš tavo bučinio niekada nebūčiau taip pagalvojęs. - Petiras ją prisitrau- 
kė, delnais suspaudė skruostus ir stipriai pabučiavo į lūpas. - Štai kaip reikia 
bučiuoti, kai nori pasakyti: „Sveikas sugrįžęs.“ Žiūrėk, kitą kartą prisimink. 

— Taip, tėve. 

Eleina pajuto, jog nuraudo. Bet Petiras dėl tokio jos bučinio visai nepyko. 

— Nepatikėsi, kas dedasi Karaliaus Uoste, mieloji. Sersėja, padedama 
savo tarybos, kurioje sėdi kurti, kvaili ir akli, krečia kvailystę po kvailystės. 
Visada tikėjausi, kad ji nuskurdins karalystę ir pasirašys sau mirties nuo- 
sprendį, bet nesitikėjau, jog viskas įvyks taip greitai. Tai mane gerokai erzi- 
na. Maniau, ketverius ar penkerius metus bus tylu ramu, tad ketinau pasėti 
tam tikras sėklas ir sulaukti sunokusių vaisių, bet dabar... gerai, kad sumaiš- 
tis man patinka. Bijau, kad trapi taika ir tvarka, kurią mums paliko penki 
karaliai, valdant trims karalienėms tikrai netruks ilgai. 

— Valdant trims karalienėms? - nieko nesuprasdama paklausė Eleina. 

O Petiras nesiteikė nieko aiškinti. Tik nusišypsojo ir tarė: 

- Parvežiau savo mielai mergaitei dovaną. 

Eleina nustebo, bet kartu pasijuto pamaloninta. 

- Suknią? 

Ji buvo girdėjusi, jog Kirų mieste daug puikių siuvėjų, o jai buvo taip 
nusibodę rengtis pilkai ir vienodai. 

— Kai ką geriau. Spėk dar kartą. 

— Brangakmenių? 

- Jokie brangakmeniai spindesiu neprilygtų mano dukters akims. 

- Citrinų? Gavai nusipirkti citrinų? - Mielajam Robinui ji žadėjo citrini- 
nių pyragaičių, o šiems iškepti reikėjo citrinų. 

Petiras Beilišas paėmė ją už rankos ir truktelėjęs pasisodino ant kelių. 

— Radau tau jaunikį. 

- Jaunikį... - Eleina neteko žado. Ji nenorėjo vėl tekėti, bent jau ne dabar, 
o gal... ir niekada. - Aš... negaliu tekėti. Tėve, aš... - Žvilgtelėjusi į duris Elei- 
na įsitikino, ar jos uždarytos. - Aš esu ištekėjusi. Juk žinai. 

Petiras nutildė Eleiną priglaudęs pirštą jai prie lūpų. 

- Neūžauga vedė Nedo Starko, o ne mano dukterį. Šiaip ar taip, tai 
dar tik sužadėtuvės. Vestuvių reikės palaukti, kol Sersėja sutvarkys savo 
reikalus ir Sansa taps našlė. Be to, tau reikia susipažinti su tuo vaikinu ir 

pelnyti jo palankumą. Ledi Veinvud nevers jo vesti prieš jo valią, ji man 
taip ir pasakė. 

- Ledi Veinvud? - Eleina netikėjo savo ausimis. - Kodėl ji turėtų leisti 
vienam iš sūnų vesti... vesti... 

— „ne santuokoje gimusią merginą? Pirmiausia nepamiršk, kad esi lordo 
Gynėjo nesantuokinė duktė. Veinvudai - sena ir garbinga giminė, bet ne 
tokia turtinga, kaip būtų galima pagalvoti: įsitikinau tuo, pradėjęs supirki- 
nėti jų skolas. Žinoma, sūnaus ledi Anija į auksą niekada nemainytų. Bet 
globotinį... jaunasis Haris - viso labo pusbrolis, o kraitis, kurį pasiūliau ledi 
Veinvud, netgi didesnis už tą, kurį ką tik gavo Lajonelis Korbrėjus. Turėjo 
būti didesnis, kitaip ji nebūtų rizikavusi užsitraukti Bronzinio Jono rūsty- 
bės. Šios sužadėtuvės jam sujaukė visus planus. Tu pažadėta Haroldui Har- 
dingui, mieloji, tik, žinoma, turėsi pavergti jo jauną širdį, bet... tau neturėtų 
būti sunku. 

— Aš pažadėta Hariui Paveldėtojui? - Eleina pamėgino prisiminti, ką 
apie jį ant kalno pasakojo Miranda. - Jis visai neseniai pakeltas į riterius. Be 
to, su kažkokia nekilminga mergina turi nesantuokinę dukterį. 

- Ir dar vieną su kita moterimi. Akivaizdu, kad Haris moka apsukti 
galvas merginoms. Jo plaukai rusvi, švelnūs, akys tamsiai mėlynos, o kai 
šypsosi, skruostuose atsiranda duobutės. Be to, girdėjau, kad jis labai man- 
dagus. - Matyt, norėdamas Eleiną paerzinti, Petiras nusišypsojo. - Nesvar- 
bu, kad esi gimusi ne santuokoje, mieloji, bet, kai apie šias vedybas bus 
paskelbta, tau pavydės visos kilmingos Slėnio ir kai kūrios upių kraštų bei 
Žemupio mergelės. 

— Kodėl? - Eleina visai sutriko. - Ar seras Haroldas... kaip jis gali būti 
ledi Veinvud įpėdinis? Argi ji neturi tikrų sūnų? 

- Tris, - patvirtino Petiras. Ji užuodė jam iš burnos sklindantį vyno, 
gvazdikėlių ir muskato riešuto kvapą. - Dar turi dukterų ir vaikaičių. 

— Argi jų įpėdinystės teisės ne pagrįstesnės už Hario? Nesuprantu. 

- Tuoj suprasi. Klausykis. - Petiras paėmė Eleinos ranką ir pirštu švel- 
niai perbraukė jai per delną. - Pradėkime nuo lordo Džaspero Arino, Jono 
Arino tėvo. Jis susilaukė trijų vaikų: dviejų sūnų ir dukters. Jonas buvo vy- 
riausias, tad Lizdas ir lordo titulas atiteko jam. Jo sesuo Alisa ištekėjo už 
sero Eliso Veinvudo, dabartinės ledi Veinvud dėdės. - Jis susiraukė. — Ali- 
sa ir Elisas, argi ne keista? Jauniausias lordo Džaspero sūnus, seras Ronelis 
Arinas, vedė merginą iš Belmorų giminės, bet, vos kelis kartus su ja sugulęs, 
mirė nuo kažkokios vidurių ligos. Viename menės gale stovinčioje lovoje jo 
žmona gimdė jų sūnų Elbertą, kitame gale ir kitoje lovoje merdėjo vargšas 
Ronelis. Ar atidžiai klausaisi, mieloji? 

— Taip. Buvo Jonas, Alisa ir Ronelis, bet jis mirė. 

- Taip. Jonas Arinas buvo vedęs tris kartus, bet su pirmomis dviem 
žmonomis vaikų nesusilaukė, tad daugelį metų jo įpėdiniu buvo sūnėnas 

Elbertas. Tuo metu Elisas darbavosi stropiai ir Alisa gimdė kasmet. Pagim- 
dė devynis vaikus: aštuonias mergaites ir vieną, užtat neįkainojamą berniu- 
ką, taip pat gavusį Džaspero vardą; pastarąjį gimdydama taip nusikamavo, 
kad mirė. Tas berniukas, vardu Džasperas, neįvertinęs didvyriškų pastangų, 
kurių tėvams prireikė, kad jį paleistų į pasaulį, sulaukęs trejų metų davėsi 
žirgo įspiriamas į galvą. Netrukus nuo raupų mirė dvi jo seserys, tad liko 
šešios. Vyriausioji ištekėjo už Denio Arino, nežinia kelintos eilės Lizdo 
lordų pusbrolio. Mat Slėnyje gyvena net kelios Arinų giminės šakos, visos 
garbingos, bet neturtingos, išskyrus Kirų miesto Arinus, kuriems pakako 
sveiko proto per vedybas susigiminiuoti su pirkliais. Jie turtingi, bet negali 
pasigirti geromis manieromis, tad niekas apie juos neužsimena. Seras Denis 
kilęs iš neturtingos ir garbingos giminės šakos, bet... jis išgarsėjo kaip riterių 
turnyrų dalyvis, be to, buvo gražus, narsus ir labai mandagus. Ir jis turėjo 
tą stebuklingą Arinų vardą, todėl puikiai tiko į vyrus vyriausiai Veinvudų 
dukteriai. Jų vaikai buvo Arinai ir antri eilėje paveldėti Slėnį, jei Elbertui kas 
nors nutiktų. Ir štai taip jau susiklostė, kad karalius Eiris Pamišėlis užpuolė 
Elbertą. Bet juk tu Žinai šią istoriją, ar ne? 

Eleina ją žinojo. 

— Karalius Pamišėlis jį nužudė. 

- Taip ir buvo. O netrukus po to seras Denis, palikęs savo besilaukiančią 
ir iš Veinvudų giminės kilusią žmoną, išjojo į karą. Varpų mūšyje jis žuvo 
dėl pernelyg didelės narsos ir nuo kirvio padarytos žaizdos. Sužinojusi apie 
sero Denio žūtį, jo žmona mirė iš sielvarto, o netrukus paskui ją iškeliavo ir 
naujagimis sūnus. Bet tai nesvarbu. Mat, kol vyko karas, Jonas Arinas susi- 
rado jauną žmoną, kurią pagrįstai manė esant vaisingą. Neabejoju, kad jis iš 
jaunosios žmonos daug tikėjosi, bet mudu žinome, kad Lisa jį apdovanojo 
tik negyvais naujagimiais, persileidimais ir... mieluoju Robinu. 

Todėl vėl turime grįžti prie penkių likusių Eliso ir Alisos dukterų. Vy- 
riausioji, persirgusi kitas dvi jos seseris pražudžiusiais raupais, liko baisiai 
subjaurotu veidu, tad tapo septone. Kitą suvedžiojo samdomas kalavijuo- 
tis. Seras Elisas išvarė ją iš namų ir ji, pagimdžiusi pavainikį, kuris mirė 
dar visai mažas, prisidėjo prie tyliųjų seserų. Trečioji duktė ištekėjo už 
Papso lordo, bet paaiškėjo, kad yra nevaisinga. Ketvirtoji jau keliavo į upių 
kraštus tekėti už Brakeno, bet ją pagrobė Apdegėliai. Tad liko jauniausio- 
ji, kuri ištekėjo už žemvaldžio riterio, prisiekusio ištikimybę Veinvudams, 
pagimdė jam sūnų, vardu Haroldas, ir... mirė. - Jis pakėlė Eleinos plaštaką 
ir švelniai pabučiavo jai riešą. - Tad pasakyk man, mieloji, kodėl Haris va- 
dinamas Paveldėtoju? 

Ji išpūtė akis. 

— Jis nėra ledi Veinvud paveldėtojas. Jis - Roberto įpėdinis. Jei Robertas 
mirtų... 

Petiras kilstelėjo antakį. 

— Kai Robertas mirs... Mūsų vargšas narsuolis mielasis Robinas toks li- 
gotas, kad tai tik laiko klausimas. Kai Robertas mirs, Haris Paveldėtojas taps 
lordu Haroldu, Slėnio gynėju ir Lizdo lordu. Jono Arino vėliavininkai nie- 
kada nemėgs nei manęs, nei mūsų paiko, drebančio Roberto, bet tikrai my- 
lės savo Jaunąjį Sakalą. Kai jie susirinks į jo vestuves ir pasirodysi tu - ilgais, 
palaidais, kaštoniniais plaukais, užsimetusi baltą mergelės apsiaustą, ant 
kurio nugaros bus išsiuvinėtas pilkas didvilkis... visi Slėnio riteriai bus pa- 
siryžę kalaviju ginti tavo prigimtinę teisę. Štai tau ir mano dovanos, mieloji 
Sansa: Haris, Lizdas ir Vinterfelas. Už tai verta mane dar kartą pabučiuoti. 
Kaip manai? 


BRIENĖ 


i Br tik baisus sapnas, pagalvojo ji. Bet, jei sapnavo, kodėl jai taip 
skauda? 

Lietus liovėsi, bet visas pasaulis buvo prisisunkęs vandens. Jos apsiaus- 
tas, rodės, sunkus kaip šarvai. Virvės, kuriomis jai buvo surišti riešai, taip 
pat buvo permirkusios ir šlapios jos veržė dar stipriau. Kad ir kaip Brie- 
nė sukinėjo rankas, išsinerti iš virvių nepavyko. Ji nesuprato, nei kas, nei 
kodėl ją surišo. Mėgino klausti šešėlių, bet šie nieko neatsakė. Galbūt jos 
negirdėjo. Galbūt jie net nebuvo tikri. Po keliais sluoksniais šlapios vilnos 
ir rūdijančiais šarviniais marškiniais jos oda buvo įraudusi ir išpilta karščio. 
Brienė svarstė, ar tai tik karštinės sukeltas sapnas. 

Po ja buvo žirgas, nors Brienė neprisiminė, kad būtų ant jo lipusi. Ji ty- 
sojo kniūbsčia, paguldyta skersai gyvulio pasturgalio nelyginant avižų mai- 
šas. Jos riešai ir kulkšnys buvo surišti viena virve. Oras atrodė pritvinkęs 
drėgmės, nuo žemės kilo rūkas. Sulig kiekvienu žirgo žingsniu jai suskaus- 
davo galvą. Brienė girdėjo balsus, bet nematė nieko, tiktai žemę po žirgo 
kanopomis. Jai buvo lūžę kai kurie kaulai. Ji jautė, kad veidas sutinęs, kad 
skruostas lipnus nuo kraujo, o sulig kiekvienu arklio krustelėjimu ir trink- 
telėjimu ranką perverdavo baisus skausmas. Brienė girdėjo, tarsi iš tolo ją 
šauktų Podrikas. 

— Sere... - vis kartojo jis. - Sere... Miledi... Sere... Miledi... 

Jo balsas buvo silpnas, vos girdimas. O netrukus įsiviešpatavo tyla. 

Brienė sapnavo, kad vėl atsidūrė Harenhole, lokio duobėje. Tik šį kartą 
prieš ją stovėjo Kandžius - stambus, aukštas, plikas, išbalęs kaip lavonas, 
su kraujuojančiomis žaizdomis ant skruostų. Jis atėjo nuogas, glostydamas 
savo kotą, grieždamas dantimis. Brienė nuo jo spruko. „Duokite mano 
kalaviją! - sušuko ji. - Pažadų Tesėtoją. Maldauju!“ Bet smalsuoliai neat- 
siliepė. Ten buvo Renlis, Vikruolis Dikas ir Ketlina Stark. Atėjo Šegvelis, 
Pigas ir Timeonas, taip pat ant medžių šakų besisūpavę lavonai įdubusiais 
skruostais, išpurtusiais liežuviais ir tuščiomis akiduobėmis. Juos pamačiusi, 
Brienė iš siaubo suriko, o Kandžius stvėrė ją už žasto, prisitraukė ir iškando 
kąsnį veido. „Džeimi! - nė pati nepajuto kaip suklykė Brienė. - Džeimi!“ 

Skausmas nesiliovė net sapne. Jai tvinkčiojo veidą. Petys kraujavo. Ranką 
skausmo dieglys nutvilkė nelyginant žaibas. Brienė ėmė šauktis meisterio. 

— Meisterio neturime, - pasakė kažkokia mergaitė. - Esu tik aš. 

Ieškau mergaitės, prisiminė Brienė, kilmingos, trylikos mety mergelės mė- 
lynomis akimis ir kaštoniniais plaukais. 

— Miledi? - tarstelėjo ji. - Ledi Sansa? 

Nusijuokė kažkoks vyras. 

— Ji mano, kad tu - Sansa Stark. 

- Ilgai ji netrauks. Netrukus mirs. 

— Viena liūte mažiau. Neapsiverksiu. 

Brienė girdėjo kažką meldžiantis. Iš karto pagalvojo apie septoną Meri- 
baldą, bet... maldos žodžiai buvo ne tie. Naktis tamsi ir kupina siaubo, kaip 
ir sapnai. 

Jie jojo per niūrų mišką: drėgną, tamsų, persmelktą tylos, tankiai suau- 
gusiomis pušimis. Po žirgų kanopomis žemė buvo minkšta, o pėdsakai, ku- 
riuos ji paliko, tuoj pat prisipildė kraujo. Paskui ją jojo lordas Renlis, Dikas 
Krabas ir Vargas Houtas. Renlio gerklė plūdo krauju. Iš nuplėštos Ožio au- 
sies sruvo pūliai. „Kur keliaujame? - paklausė Brienė. - Kur mane vedate*“ 
Niekas jai neatsakė. Ir kaip jie galėtų atsakyti? Juk visi mirę. Ar tai reiškė, kad 
ir ji mirusi“ 

Lordas Renlis, mielas ir besišypsantis karalius, ėjo pirma jos. Jis tarp me- 
džių vedė Brienės arklį. Brienė šūktelėjo, norėdama pasakyti, kaip karštai 
jį myli, bet, kai jis, suraukęs antakius, atsisuko, ji pamatė, jog tas vyras vis 
dėlto ne Renlis. Renlis niekada neraukdavo antakių. Jis man visuomet šypso- 
davosi, dingtelėjo jai, išskyrus tą vieną kartą... 

„Šalta“, - suglumęs tarė jos karalius ir šešėlis slystelėjo, nors jo metančio 
žmogaus nebuvo, ir jos mielojo lordo kraujas ėmė sunktis pro žalius plieni- 
nius jo kaklo šarvus ir tekėti jai į delnus. Renlis buvo šiltas žmogus, bet jo 
kraujas atrodė šaltas kaip ledas. Tai ne tikrovė, tarė sau Brienė. Tai tik dar 
vienas košmaras ir netrukus aš pabusiu. 

Staiga jos arklys sustojo. Brienė pajuto, kad ją suspaudė šiurkščios ran- 
kos. Pamatė pro kaštono šakas įkypai krentančius raudonus popiečio saulės 
spindulių pluoštus. Arklys snukiu ėmė žarstyti sudžiūvusius lapus ieškoda- 
mas kaštonų, o šalia tyliai kalbėdamiesi vaikščiojo vyrai. Dešimt, dvylika, 
gal ir dar daugiau. Jų veidai Brienei nebuvo matyti. Ją nukėlė ir, nugara atrė- 
mę į medžio kamieną, pasodino ant žemės. 

- Išgerk, miledi, - atsklido mergaitės balsas. 

Ji pakėlė taurę Brienei prie lūpų. Gėrimo skonis buvo stiprus ir rūgštus. 
Brienė jį išspjovė. 

— Vandens, - sušnabždėjo ji. - Maldauju... Vandens. 

— Vanduo skausmo nenumalšins. O šis vynas numalšins. Bent truputį... 

Ir mergaitė vėl pakėlė taurę Brienei prie lūpų. 

Išgerti vyno niekada nekenkdavo. Jis tekėjo jai per smakrą, lašėjo ant 
krūtinės. Taurei ištuštėjus, mergaitė iš odmaišio vėl ją pripylė. Brienė gėrė 
vyną, kol ėmė springti. 

— Daugiau nenoriu. 

- Išgerk dar. Tau lūžusi ranka ir įskilę keli šonkauliai. Du, o gal ir trys. 

— Kandžius, - tarė Brienė, prisiminusi ją užgriuvusio kūno svorį ir jai į 
krūtinę įremtą kelį. 

— Taip. Jis tikras pabaisa. 

Ir Brienė viską prisiminė; virš galvos tvykstelėjusį žaibą ir dumblą po ko- 
jomis, į tamsaus plieno Skaliko šalmą barbenančius lietaus lašus ir šiurpiai 
stiprias Kandžiaus rankas. Staiga ji pajuto, jog būti surišta ilgiau nepakęs. 
Tad pamėgino išsivaduoti iš virvių, bet šios tik dar skaudžiau nutrynė odą. 
Jos riešai buvo pernelyg tvirtai surišti. Ant kanapinės virvės buvo matyti 
sudžiūvęs kraujas. 

- Arjis mirė? - Brienė suvirpėjo visu kūnu. - Kandžius. Ar jis negyvas? 

Ir vėl prisiminė tuos dantis, plėšiančius jos skruostą. Vien pagalvojusi, 
kad jis galėtų būti gyvas ir kur nors visai arti, Brienė norėjo klykti kiek tik 
gerklė nešė. 

- Jis mirė. Gendris jam į sprandą suvarė ietį. Gerk, miledi, o jei ne, aš tau 
tą vyną sugirdysiu. 

Ir ji gėrė. 

- Ieškau mergaitės, - nurijusi vieną gurkšnį ir ruošdamasi kitam su- 
šnabždėjo ji. Vos nepasakė: „Sesers“. - Kilmingos, trylikos metų mergelės. Ji 
mėlynakė, kaštoniniais plaukais. 

- Tai ne aš. 

Ne. Brienė ir pati matė. Ši mergina buvo tokia liesa, jog, rodės, badauja. 
Rudus plaukus ji buvo susipynusi į kasą, o jos akys atrodė ne pagal amžių 
senos. Rudaplaukė, rudaakė, negraži. Karklė, tik šešeriais metais vyresnė. 

- Tu - sesuo. Užeigos šeimininkė. 

— Gal ir taip. - Mergina prisimerkusi atidžiai nužvelgė Brienę. - Gal ir 
šeimininkė? Na ir kas? 

— Gal turi vardą? - paklausė Brienė. Jai sugurgė pilvas. Ji išsigando, kad 
gali apsivemti. 

— Hedl. Kaip ir Karklė. Aš - Džeinė Hedl. 

— Džeine... Atrišk man rankas. Prašau. Pasigailėk manęs. Virvės trina 
man riešus. Aš kraujuoju. 

— To daryti man neleista. Turi likti surišta, kol... 

— „kol stosi prieš miledi. - Mergaitei už nugaros stovėjo Renlis ir brau- 
kėsi nuo akių plaukus. Ne, ne Renlis. Gendris. - Miledi nori, kad atsakytum 
už savo nusikaltimus. 

- Miledi? - Nuo vyno Brienei svaigo galva. Jai buvo sunku mąstyti. - 
Akmenširdė. Kalbi apie ją? - Mergelių Duburyje apie ją buvo užsiminęs ir 
lordas Rendilas. - Ledi Akmenširdė? 

- Vieni vadina ją Akmenširde. Kiti - kitais vardais. Tyliąja seserimi. Ne- 
gailestingąja Motina. Korike. 

Korike... Brienė užsimerkė ir jai prieš akis iškilo pakaruokliai juodais ir 
išpurtusiais veidais, siūbuojantys po belapėmis rudomis medžių šakomis. 
Staiga ją apėmė klaiki baimė. 

— Podrikai. Mano ginklanešy. Kur Podrikas? Ir... visi kiti? Kur seras Hai- 
las, septonas Meribaldas? Kur Šuo? Ką padarėte Šuniui? 

Gendris ir mergaitė susižvalgė. Brienė nusprendė atsistoti, bet vos tik 
įrėmė vieną koją į žemę, pasaulis ėmė suktis ratu. 

- Šunį nudaigojai tu pati, miledi, - išgirdo ji sakant Gendrį ir jos sąmonę 
vėl apgaubė tamsa. 

Ir štai ji vėl atsidūrė Šnabždesiuose: stovėjo tarp griuvėsių priešais Kla- 
rensą Krabą. O jis buvo didžiulis ir piktas, raitas ant tauro, vešlesniais gau- 
rais ir labiau susivėlusio nei jis pats. Įnirtęs gyvulys kanopa kapnojo žemę, 
palikdamas joje gilią vagą. Krabo dantys buvo nusmailinti, aštrūs. Pamėgi- 
nusi išsitraukti kalaviją, makštis Brienė rado tuščias. 

„Ne!“ - suriko ji, kai seras Klarensas ją puolė. Tai buvo neteisinga. Be 
savo stebuklingojo kalavijo ji negalėjo kautis. Tą ginklą jai davė seras Džei- 
mis. Pagalvojus, jog Džeimį ji apvylė taip pat kaip ir lordą Renlį, ašaros su- 
spaudė jai gerklę. 

— Mano kalavijas... Maldauju, turiu rasti savo kalaviją. 

— Ta bobšė nori atgauti savo kalaviją, - kažkas pasakė. 

— O aš noriu, kad Sersėja Lanister pačiulptų man kotą. Na ir kas? 

— Džeimis pavadino jį Pažadų Tesėtoju. Maldauju... 

Bet balsai kažkur nutolo, Klarensas Krabas užgriuvo ant jos ir nurentė 
galvą. Sukdamasi spirale, Brienė nėrė į dar gūdesnę tamsą. 

Ji sapnavo gulinti laive, padėjusi galvą kažkam ant kelių. Juos supo dau- 
gybė šešėlių, vyrai su pakeltais gobtuvais, ant kietintos odos apsivilkę šarvi- 
nius marškinius, mosavo skudurais apvyniotais irklais ir kėlė juos per rūko 
gaubiamą upę. Brienė buvo permirkusi prakaitu, karščiavo, bet kartu ją krė- 
tė šaltis. Rūke bolavo daugybė veidų. „Gražuolė“, - sušnabždėjo ant kran- 
to augantys karklai, o nendrės atitarė: „Pabaisa, pabaisa.“ Brienė suvirpėjo. 
„Liaukitės, - tarė ji. - Tegul kas nors liepia joms liautis.“ 

Vėl nubudusi Brienė pamatė Džeinę, pakėlusią jai prie lūpų puodelį 
karštos sriubos. Svogūnų nuoviras, dingtelėjo Brienei. Gėrė jo tiek, kiek ga- 
lėjo, kol gerklėje jai įstrigo gabalėlis morkos ir privertė užsikosėti. O kosulys 
kėlė baisų skausmą. 

— Atsargiau, - tarė jai mergaitė. 

— Gendri, - sušvokštė Brienė. - Man reikia pasikalbėti su Gendriu. 

- Prie upės jis mus paliko, miledi. Grįžo į kalvę, saugoti Karklės ir ma- 
žųjų. 

Niekas negali jų apsaugoti. Ji vėl ėmė kosėti. 

— Ak, tegul sau kosėja. Sutaupysime virvės. 

Vienas iš vyrų-šešėlių nustūmė mergaitę į šalį. Jis vilkėjo parūdijūsius 
šarvinius marškinius, juosėjo metalinėmis smeigėmis papuoštą diržą. Jam 
prie juosmens kabojo ilgasis kalavijas ir durklas. Pečius buvo apsigobęs di- 
deliu, sulytu, nešvariu ir sunkiu geltonu apsiaustu. Jam virš pečių pūpsojo 
šuns galva iššieptais dantimis. 

— Ne... - sudejavo Brienė. = Ne, tu miręs. Aš tave nužudžiau. 

Skalikas nusijuokė. 

- Tu viską painioji. Tai aš tave nužudysiu. Padaryčiau tai negaišuoda- 
mas, bet miledi nori, kad pakibtum kilpoje. 

Kad pakibčiau kilpoje. Išgirdus šiuos žodžius, ją sukaustė baimė. Brienė 
žvilgtelėjo į mergaitę, vardu Džeinė. Ji per jauna, kad būtų tokia žiauri. 

— Duona ir druska, - šiaip taip ištarė Brienė. - Užeigoje... septonas Meri- 
baldas maitino vaikus... ir su tavo seserimi laužė duoną... 

- Svečio teisė jau nėra tokia svarbi kaip anksčiau, - pasakė mergaitė. - 
Bent jau nuo to laiko, kai miledi grįžo iš vestuvių. Kai kurie iš tų, kurie kybo 
upės pakrantėje, taip pat manė esantys svečiai. 

- O mes manėme kitaip, - įsiterpė Skalikas. - Jie prašė lovų nakvynei. 
Mes juos pakabinome po medžiais. 

— Bet dar turime ir laisvų, - pridūrė kitas šešėlis, vietoj šalmo užsimaukš- 
linęs puodą ir netekęs vienos akies. - Medžių mums niekada netrūksta. 

Vėl atėjus laikui sėsti ant arklių, jie užmovė Brienei ant galvos odinį gob- 
tuvą. Skylių akims jame nebuvo. Oda slopino visus garsus. Brienė burnoje 
dar jautė svogūnų skonį, - tokį aiškų kaip ir suvokimas, kad ją ir vėl ištiko 
nesėkmė. Jie mane pakars. Ji prisiminė Džeimį, Sansą, Tarte likusį savo tėvą 
ir džiaugėsi, kad jai ant galvos užmautas gobtuvas. Bent jau niekas negalėjo 
matyti akyse susitvenkusių ašarų. Kartkartėmis ji išgirsdavo bastūnus šne- 
kantis, bet žodžių nesuprato. Netrukus Brienė pasidavė nuovargiui ir leido- 
si užsupama lėtai ir tolygiai žingsniuojančio arklio. 

Šį kartą susapnavo grįžusi namo, į Ivenfolą. Pro aukštus skliautinius savo 
lordo tėvo menės langus ji matė ką tik pradėjusią leistis saulę. Ten buvau 
saugi. Buvau saugi. 

Brienė vilkėjo šilko ir brokato suknią, pasiūtą iš keturių kvadratais išdės- 
tytų mėlynų ir raudonų audinio skiaučių, papuoštą auksinėmis saulėmis ir 
sidabriniais pusmėnuliais. Jei šią suknią būtų vilkėjusi kita mergina, ji būtų 
atrodžiusi gražiai, o Brienė taip neatrodė. Jai buvo dvylika, ji buvo nerangi, 
drovi ir laukė susitikimo su jaunu riteriu, už kurio tėvas ketino ją ištekinti, — 
šešeriais metais už ją vyresniu jaunuoliu, vieną dieną neabejotinai tapsian- 
čiu garsiu kovotoju. Brienė su baime laukė jo atvykstant. Jos krūtys buvo 
per mažos, o plaštakos ir pėdos - per didelės. „Jis tau atneš rožę, - pažadėjo 
jai tėvas, tik kad iš rožės nebuvo jokios naudos, rožė negalėjo jos apsaugoti. 
Ji norėjo turėti kalaviją. Pažadų Tesėtoją. Turiu rasti tą merginą. Turiu grą- 
žinti jam gerą vardą. 

Pagaliau durys atsivėrė ir į menę išdidžiai įžengė jos sužadėtinis. Brienė 
mėgino pasitikti jį taip, kaip buvo pamokyta, bet staiga jai iš burnos pliūp- 
telėjo kraujas. Paaiškėjo, jog laukdama ji nusikando liežuvį. Brienė išspjovė 
jį jaunajam riteriui po kojomis ir išvydo jo veide pasibjaurėjimą. „Gražuolė 
Brienė, - pašaipiai tarė jis. - Net kiaulių esu matęs gražesnių už tave.“ Taip 

pasakęs, jis sviedė rožę Brienei į veidą. Kai riteris apsisuko eiti, grifai ant jo 
apsiausto bangavo, liejosi ir... virto liūtais. „Džeimi! - norėjo sušukti Brie- 
nė. - Džeimi, grįžk pas mane!“ Bet jos liežuvis gulėjo ant grindų šalia rožės, 
paplūdęs krauju. 

Aiktelėjusi Brienė pakirdo. 

Ji nesusigaudė, kur esanti. Oras buvo šaltas, troškus, trenkė žeme, kirmi- 
nais ir pelėsiais. Ji gulėjo ant šiaudinio čiužinio, apklota krūva avikailių, jai 
virš galvos buvo matyti uola, o sienos buvo suvarpytos šaknų. Šviesą skleidė 
vienintelė lajinė žvakė, rūkstanti ištirpusio vaško balutėje. 

Brienė nusiklojo avikailius. Ir pamatė, jog kažkas ją išrengė ir atėmė gin- 
klus. Ji buvo apvilkta rudais, vilnoniais, moteriškais marškiniais, - plonais, 
bet švariais. O dilbis įdėtas į įtvarą ir sutvarstytas lininiu tvarsčiu. Viena jos 
veido pusė atrodė šlapia ir aptirpusi. Palietusi ją pirštais, Brienė užčiuopė 
kažkokį drėgną šuteklį, dengiantį skruostą, žandikaulį ir ausį. Kandžius... 

Brienė atsistojo. Jai linko kojos, sukosi galva. 

— Ar čia kas nors yra? 

Šešėliuose skendinčioje nišoje už žvakės kažkas sujudėjo; senas, žilas, 
skarmalais apsitaisęs vyras. Antklodės, kuriomis jis buvo apsiklojęs, nusly- 
do ant grindų. Jis atsisėdo, pasitrynė akis. 

- Ledi Briene? Išgąsdinai mane. Kaip tik sapnavau... 

Ne, dingtelėjo jai, tai aš sapnavau. 

— Kokia čia vieta? Požemis? 

- Urvas. Kai šunys suuodžia pėdsakus ir ima mus persekioti, turime 
kaip žiurkės bėgti slėptis savo olose, o šunų kasdien vis daugiau. - Jis vilkėjo 
skarmalais virtusį rožinį ir baltą drabužį. Jo plaukai buvo ilgi, žili ir susivėlę, 
o padribusi skruostų ir smakro oda apžėlusi šiurkščiais barzdos šeriais. — 
Valgyti nori? Ar neišvemsi taurės pieno? O gal nori duonos su medumi? 

— Noriu atgauti savo drabužius. Ir kalaviją. - Be šarvinių marškinių Brie- 
nė jautėsi lyg nuoga, be to, norėjo turėti prie šono Pažadų Tesėtoją. - Ir kaip 
išeiti. Parodyk man, kaip iš čia išeiti. 

Grindis urve atstojo plūkta žemė ir akmenys, šiurkščiai badantys ba- 
sas jos kojas. Net ir dabar Brienei truputį svaigo galva, ji jautėsi taip, tarsi 
pleventų ore. Virpčiojanti žvakės šviesa metė keistus šešėlius. Nužudytyjų 
dvasios, pagalvojo ji, jos šoka aplink mane, o kai atsisuku, pasislepia. Ji visur 
regėjo angas, plyšius ir įtrūkius, tik nebuvo įmanoma susigaudyti, kurie iš 
jų veda į lauką, kurie - dar giliau į urvą, o kurie išvis niekur neveda. Visi jie 
atrodė juodi kaip naktis. 

- Ar galėčiau pridėti delną tau prie kaktos, miledi? - Požeminio kalėji- 
mo prižiūrėtojo delnas buvo įdiržęs, kietas nuo nuospaudų, bet keistai švel- 
nus. - Nebekarščiuoji, - pareiškė jis su akcentu, būdingu žmonėms, kilu- 
siems iš laisvųjų miestų. - Labai gerai. O dar vakar visa degte degei. Džeinė 
baiminosi, jog galime tave prarasti. 

— Džeinė? Ta aukšta mergaitė? 

— Ta pati. Bet tau ji ūgiu neprilygsta, miledi. Vyrai ją vadina Ilgše Džei- 
ne. Tai ji sutvarkė lūžusius tavo rankos kaulus ir uždėjo įtvarą ne prasčiau 
už meisterį. Ta mergaitė kaip įmanydama pasirūpino ir tavo veidu, nuplovė 
žaizdas verdančiu alumi, kad neimtų pūti. Ir vis dėlto... žmogaus įkandi- 
mas - bjaurus dalykas. Neabejoju, kad dėl to ir karščiavai. - Žilasis vyras 
palietė aptvarstytą jos veidą. - Mums teko šiek tiek nupjauti. Bijau, kad su- 
gijęs tavo veidas nebus gražus. 

Niekada ir nebuvau graži. 

- Turi omenyje, kad liks randų? 

— Miledi, tas padaras iškando tau pusę skruosto. 

Brienė neišsilaikė ir krūptelėjo. „Kiekvienas riteris turi kovos randų, - 
įspėjo ją seras Gudvinas, kai ji paprašė jo išmokyti kautis kalaviju. - Ar 
tikrai nori jų turėti, mergaite?“ Tačiau senasis jos kovų meistras kalbėjo 
apie kalavijo paliktus randus; apie aštrius Kandžiaus dantis jis niekada nė 
nepagalvojo. 

— Kam gydyti mano lūžusius kaulus ir plauti žaizdas, jei vis tiek ketinate 
mane pakarti? 

- Iš tiesų, kam? - Tarsi negalėdamas daugiau į ją žiūrėti, senis nukreipė 
žvilgsnį į žvakę. - Girdėjau, kad užeigoje narsiai koveisi. Lemui nederėjo 
nuklysti pernelyg toli nuo kryžkelės. Jam buvo liepta pasislėpti, laikytis ne- 
toliese, o kai pamatys iš kamino kylančius dūmus, tuoj pat ateiti, bet... kai jį 
pasiekė žinia, girdi, Pasiutusį Druskos Įlankos Šunį kažkas matė Žaliosios 
Šakos pakrantėmis traukiantį į šiaurę, jis ant to jauko ir užkibo. Mes taip 
ilgai ieškojome tų nenaudėlių... Ir vis dėlto Lemui reikėjo susiprasti. Taip 
jau atsitiko, jog tik po pusės dienos jis suvokė, kad upe Kruvinieji Juokda- 
riai pasinaudojo tik pėdoms sumėtyti ir atsidūrė jam už nugaros, o paskui 
prarado dar daugiau laiko, kol apėjo Frėjų riterių koloną. Jei ne tu, su savo 
vyrais grįžęs Lemas užeigoje būtų radęs vien lavonus. Galbūt dėl to Džeinė 
sutvarstė tau žaizdas. Kad ir ką blogo esi padariusi, šias žaizdas pelnei gar- 
bingai, vedama gerų ketinimų. 

Kad ir ką blogo esi padariusi. 

— O kaip tau atrodo, ką bloga aš padariau? - paklausė Brienė. - Beje, kas 
tu toks? 

- Iš pradžių, kai dar tik susibūrėme, buvome karaliaus vyrai, - atsakė jai 
senis, - bet karaliaus vyrams reikia karaliaus, o mes jo neturime. Be to, bu- 
vome broliai, bet dabar mūsų brolija iširo. Tiesą pasakius, nežinau, nei kas 
esame, nei ko siekiame. Tik žinau, kad kelias yra tamsus. Laužų šviesos man 
neparodė, kas laukia to kelio gale. 

Užtat žinau, kur jis baigiasi. Mačiau po medžių šakomis kybančius Ia- 
VOonus. 

- Laužai, - pakartojo Brienė. Ir staiga jai tarsi akys atsivėrė. - Tu - my- 
rietis žynys. Raudonasis burtininkas. 

Jis pažvelgė į savo nudriskusius drabužius ir liūdnai šyptelėjo. 

- Jau veikiau rožinis apsimetėlis. Taip, aš Toras, kilęs iš Myro... prastas 
žynys ir dar prastesnis burtininkas. 

- Keliauji su Dondarionu. Žaibo lordu. 

- Žaibas tvyksteli, užgęsta ir niekas jo daugiau nemato. Taip nutinka ir 
žmonėms. Bijau, kad lordo Beriko ugnis šiame pasaulyje jau užgeso. Dabar 
mus veda ne jis, o daug niūresnis šešėlis. 

— Skalikas? 

Žynys prunkštelėjo. 

— Skalikas miręs ir palaidotas. 

— Mačiau jį. Miškuose. 

— Tu karščiavai ir sapnavai, miledi. 

- Jis grasino mane pakarti. 

- Net sapnuose galima meluoti. Miledi, kada paskutinį kartą ko nors 
valgei? Tu tikriausiai išbadėjusi? 

Staiga Brienė suprato, kad tai tiesa. Jos pilvas, rodos, buvo pridžiūvęs 
prie nugarkaulio. 

- Valgio... Valgyti labai norėčiau, ačiū. 

- Vadinasi, pavalgysi. Sėskis. Mudu dar pasišnekėsime, bet pirmiausia — 
valgis. Palauk čia. 

Nuo sulinkusio žvakigalio Toras uždegė naują lajinę žvakę ir dingo 
tamsioje angoje po uolos iškyša. Nedideliame urve Brienė liko viena. Tik... 
ar ilgam? 

Ji atsargiai apėjo urvą, ieškodama ginklo. Būtų tikęs bet koks: ir lazda, ir 
vėzdas, ir durklas. Bet rado tik akmenų. Vienas puikiai tiko jos delnui, bet... 
Brienė prisiminė Šnabždesius ir tai, kas nutiko, kai Šegvelis su akmeniu mė- 
gino šokti prieš peilį. Išgirdusi grįžtančio žynio žingsnius, Brienė numetė 
akmenį ant urvo grindų ir vėl atsisėdo kur sėdėjusi. 

Toras atnešė duonos, sūrio ir dubenį troškinio. 

- Atleisk, — atsiprašė jis, - pienas sugižo, o medus baigėsi. Maisto ima 
trūkti. Bet šiuo valgiu taip pat pasisotinsi. 

Troškinys buvo šaltas ir burnoje vėlėsi riebalai, duona buvo sužiedėjusi, 
o sūris - kietas. Tačiau Brienė dar niekada nebuvo valgiusi tokio puikaus 
maisto. 

- Ar mano bendrakeleiviai irgi čia? - baigdama šaukštu kabinti troškinį 
paklausė ji Žynio. 

- Septonui leidome eiti savo keliais. Jis niekam nepakenkė. O kiti čia ir 
laukia nuosprendžio. 

— Nuosprendžio? - Ji suraukė antakius. - Podrikas Peinas dar visai 
vaikas... 

- Jis sakosi esąs ginklanešys. 

- Juk žinai, kaip berniukai mėgsta girtis. 

- Neūžaugos ginklanešys. Anot vaikinuko, jis net yra dalyvavęs mūšiuo- 
se. Sakosi net nužudęs kelis priešus. 

- Jis tik vaikas, - pakartojo Brienė. - Pasigailėkite jo. 

- Miledi, - pasakė jai Toras, - neabejoju, jog kažkur Septyniose Kara- 
lystėse dar būtų galima rasti malonę, gailestingumą ir atleidimą. Bet čia - 
urvas, o ne šventykla. Kai žmonėms tenka gyventi tamsoje nelyginant žiur- 
kėms, jų gailestingumas baigiasi kaip ir pienas bei medus. 

- O teisingumas? Ar urvuose galima rasti teisingumą? 

- Teisingumas... - Toras blausiai šyptelėjo. - Teisingumą prisimenu. 
Jo malonus skonis. Kai mums vadovavo Berikas, siekėme teisingumo, na, 
bent jau taip save tikinome. Buvome karaliaus vyrai, riteriai ir didvyriai, 
bet... kai kurie riteriai yra niūrūs ir žiaurūs, miledi. Karas visus mus paver- 
tė pabaisomis. 

— Nori pasakyti, kad esate pabaisos? 

- Ne, sakau, kad esame žmonės. Ne tu viena žaizdota, ledi Briene. Kai 
visa tai prasidėjo, vieni mano broliai buvo geri vyrai, kiti... sakykime, ne 
tokie geri. Ir vis dėlto kai kas sako, girdi, nesvarbu, kaip vyras savo kelią 
pradeda, svarbiausia - kaip jį baigia. Manau, tas pats posakis tinka ir mo- 
terims. - Žynys atsistojo. - Bijau, kad laikas, kurį leidome drauge, baigiasi. 
Girdžiu ateinant savo brolius. Mūsų ledi liepė tave atvesti. 

Brienė išgirdo jų žingsnius ir pamatė tunelio gilumoje šmėsčiojant deglų 
liepsnas. 

— Sakei, kad ji iškeliavo į Gražųjį Turgų. 

— Taip ir buvo. Bet, kol miegojome, grįžo. Ji pati niekada nemiega. 

Aš nepasiduosiu baimei, tarė sau Brienė, tačiau jau buvo per vėlu. Jokiu 
būdu neišsiduosiu jiems, kad bijau, pasitaisė ji. Jie atėjo keturiese: tvirti vyrai 
išvargusiais veidais, vilkintys kietintą odą, šarvinius marškinius ar žvyni- 
nius šarvus. Vieną iš jų Brienė pažino: sapnuose matytą vienaakį. 

Aukščiausias ir tvirčiausias iš tų keturių vyrų vilkėjo suteptą ir apdrisku- 
sį geltoną apsiaustą. 

- Skanu buvo? - paklausė jis. - Tikiuosi, kad skanu. Tai paskutinis tavo 
gyvenimo valgis. 

Jis buvo rudaplaukis, barzdotas, raumeningas ir sulaužyta bei kreivai su- 
augusia nosimi. Aš jį pažįstu, dingtelėjo Brienei. 

— Tu - Skalikas. 

Jis išsiviepė. Jo dantys buvo bjaurūs: kreivi ir vietomis išpuvę. 

- Tikriausiai. Mačiau, kaip miledi įveikė ir nudėjo paskutinį Skaliką. 

Ir jis nusisukęs nusispjovė. 

Brienė prisiminė tvykstelėjusį žaibą ir dumblą po kojomis. 

— Aš nužudžiau Rordžą. Jis nušvilpė šalmą nuo Kligeino kapo, o tu tą 
šalmą nuplėšei nuo jo lavono. 

- Negirdėjau, kad jis būtų prieštaravęs. 

Toras baimingai ir garsiai atsiduso. 

— Tai tiesa? Paėmei žuvusiojo šalmą? Ar mes jau taip žemai puolėme? 

Augalotasis vyras rūsčiai dėbtelėjo į žynį. 

- Jis iš gero plieno. 

— Nieko gero nei iš to šalmo, nei iš vyrų, kurie jį nešiojo, - pasakė Žy- 
nys. - Sandoras Kligeinas visą gyvenimą kankinosi, o Rordžas buvo į žmo- 
gų įsikūnijęs pabaisa. 

- Aš su jais neturiu nieko bendra. 

- Jei neturi, kam rodyti pasauliui jų veidą? Žiaurų, bjaurų, girtą... ar ir tu 
toks būsi, Lemai? 

— Pamatę šį šalmą, priešai manęs išsigąs. 

- Matydamas tą šalmą net aš drebu iš baimės. 

— Tuomet užsimerk. - Vyras geltonu apsiaustu energingai mostelėjo. — 
Atvesk tą kekšę. 

Brienė nesipriešino. Jie buvo keturi, o ji - silpna, sužeista, be to, ant nuo- 
go kūno vilkėjo tik vilnonius moteriškus marškinius. Vedama vingiuojan- 
čiu tuneliu, ji turėjo pasilenkti, kad nesitrenktų viršugalviu į uolą. Tunelis 
kilo aukštyn ir buvo gana status, paskui du kartus darė vingį ir atvedė juos į 
gerokai didesnį urvą, pilną bastūnų. 

Viduryje buvo iškirstas ugniakuras ir per dūmus sunkiai galėjai ką nors 
įžiūrėti. Vyrai spietėsi prie ugnies ir taip šildydamiesi gynėsi nuo urve tvy- 
rančio šalčio. Kiti stoviniavo pasieniais arba sukryžiavę kojas sėdėjo ant 
šiaudinių čiužinių. Čia buvo ir moterų, ir net keli vaikai, spoksantys iš už 
motinų sijonų. Brienė žinojo, kad viena iš tų moterų - Ilgšė Džeinė Hedl. 

Uolos nišoje buvo pastatytas ant ožių sumeistrautas stalas. Prie jo sėdėjo 
moteris pilkais drabužiais, su apsiaustu ir pakeltu gobtuvu. Rankose ji laikė 
karūną - bronzinį vainiką su jį juosiančiais geležiniais kardais. Ji stebeilijosi 
į tą karūną pirštais braukdama per kardų geležtes, tarsi tikrindama jų aštru- 
mą. Po pakeltu gobtuvu jos akys spindėjo. 

Pilkai rengdavosi tyliosios seserys, Pašaliečio tarnaitės. Brienę nukrėtė 
šiurpas. Akmenširdė. 

- Miledi, - prabilo augalotasis vyras, - štai ji. 

— Taigi, - pridūrė vienaakis, - Karalžudžio kekšė. 

Brienė krūptelėjo. 

— Kodėl mane taip vadini? 

- Jei kaskart, kai pamini jo vardą, gaučiau po sidabrinį elnią, būčiau toks 
pat turtingas kaip ir tavo bičiuliai Lanisteriai. 

— Tai buvo tik... Jūs nesuprantate... 

- Šit kaip? - Augalotasis vyras nusijuokė. - Gal ir nesuprantame. Nuo 
tavęs trenkia liūtais, miledi. 

— Netiesa. 

Prie jos žingtelėjo kitas bastūnas, jaunesnis vyras, apsivilkęs neišdirbto 
avikailio odinukę. Jis rankoje laikė Pažadų Tesėtoją. 

— Sprendžiant iš šio kalavijo, tai tiesa. 

Jis kalbėjo su ryškiu šiaurietišku akcentu. Ištraukęs kalaviją iš makštų, jis 
padėjo ginklą priešais ledi Akmenširdę. Laužo šviesoje raudonos ir juodos 
bangelės ant kalavijo ašmenų, rodos, ėmė ribuliuoti, bet pilkoji moteris ste- 
beilijosi tik į rankenos buožę: į auksinę liūto galvą rubino akimis, spindin- 
čiomis kaip dvi raudonos žvaigždės. 

- Yra ir dar kai kas... - Toras iš Myro iš rankovės ištraukė pergamentą ir 
padėjo šalia kalavijo. - Jis užantspauduotas berniuko karaliaus ir jame rašo- 
ma, kad pergamentą turintis žmogus vykdo karaliaus užduotį. 

Ledi Akmenširdė stumtelėjo į šalį kalaviją ir perskaitė laišką. 

- Tas kalavijas man buvo duotas geram tikslui, - mėgino paaiškinti Brie- 
nė. - Seras Džeimis Ketlinai Stark prisiekė, kad... 

— „matyt, jis tai padarė dar prieš jo draugužiams perrėžiant jai gerklę, — 
pertraukė Brienę augalotasis vyras geltonu apsiaustu. - Visi žinome, ko ver- 
tos Karalžudžio priesaikos. 

Negerai, dingtelėjo Brienei. Kad ir ką sakyčiau, aš jų neperkalbėsiu. Ir vis 
dėlto nusprendė pamėginti. 

- Jis žadėjo grąžinti ledi Ketlinai jos dukteris, bet kai pasiekė Karaliaus 
Uostą, mergaičių mieste nebebuvo. Džeimis išsiuntė mane ieškoti ledi 
Sansos... 

— ..ir jei būtum tą merginą radusi, - paklausė jaunasis šiaurietis, - kaip 
būtum su ja pasielgusi? 

— Būčiau ją gynusi. Būčiau nugabenusi į saugią vietą. 

Ilgšis nusijuokė. 

— Kur būtent? Į požeminį Sersėjos kalėjimą? 

- Ne. 

- Gali gintis kiek tinkama. Šis kalavijas aiškiai įrodo, jog esi melagė. Nori 
mus įtikinti, kad Lanisteriai priešams dalija auksą ir rubinais inkrustuotus ka- 
lavijus? Kad Karalžudys norėjo, jog paslėptum mergaitę nuo jo dvynės sesers? 
O pergamentą su berniuko karaliaus antspaudu, kaip suprantu, pasiėmei šiaip 
sau, jei kartais prireiktų nusišluostyti užpakalį? O ir tavo draugija... - Vyras 
atsisuko, mostelėjo, bastūnų gretos prasiskyrė ir į priekį buvo išstumti dar 
du belaisviai. - Berniukas buvo Kipšo ginklanešys, miledi, - pasakė jis ledi 
Akmenširdei. - O šitas - vienas iš prakeikto Rendilo Tarlio riterių. 

Hailas Hantas buvo baisiai sumuštas, jo veidas sutinęs ir beveik neatpa- 
Žįstamas. Stumtelėtas jis kluptelėjo ir vos nepargriuvo. Podrikas sulaikė jį 
sučiupęs už rankos. 

- Sere... - pamatęs Brienę, gailiai tarė berniukas. - Tai yra, miledi... At- 
siprašau. 

— Tau nėra už ką atsiprašinėti. - Brienė kreipėsi į ledi Akmenširdę: — 
Kad ir kokį nusikaltimą, tavo nuomone, padariau, miledi, Podrikas ir seras 
Hailas čia tikrai niekuo dėti. 

- Jie liūtai, - tarė vienaakis vyras. - Jau vien to pakanka. Sakyčiau, reikia 
juos pakarti. Tarlis pakorė dvi dešimtis mūsiškių, tad pats laikas ir mums 
pakabinti ant šakos kelis jo žmones. 

Seras Hailas Brienei blausiai šyptelėjo. 

— Miledi, - tarė jis, - kai piršausi, reikėjo sutikti už manęs tekėti. Bijau, 
kad dabar tu mirsi būdama mergelė, o aš - vargšas vyras. 

— Paleiskite juos, - dar kartą maldaujamai paprašė Brienė. 

Pilkai apsirengusi moteris nieko neatsakė. Įdėmiai apžiūrinėjo kalaviją, 
pergamentą ir karūną iš bronzos bei geležies. Paskui pakėlė ranką ir užsidė- 
jo delną ant gerklės, tarsi ketindama save uždusinti. Bet nepasismaugė, o... 
prabilo. Jos balsas trūkčiojo, kartais visiškai nutildavo ir buvo persmelktas 
kančios. Rodės, garsas sklinda iš gerklės ir primena tai kriokimą, tai šnopa- 
vimą, tai priešmirtinį švokštimą. Tai pasmerktųjų kalba, dingtelėjo Brienei. 

— Nieko nesuprantu. Ką ji sako? 

- Ji klausia, kaip vadinamas tavo kalavijas, - paaiškino jaunasis šiaurie- 
tis, vilkintis odinukę iš avikailio. 

— Pažadų Tesėtojas, - atsakė Brienė. 

Spausdama pirštais gerklę, moteris sušnypštė. Jos akys atrodė nelyginant 
dvi šešėlių apsuptos raudonos, žioruojančios duobės. Moteris vėl prabilo. 

— „Ne“, - sako ji. Geriau vadinti jį Pažadų Laužytoju. Tas kalavijas buvo 
nukaldintas išdavystėms ir žudymui. Ji pavadino ginklą Netikru Draugu. 
Kaip ir tave. 

— Ką aš išdaviau? 

- Ją, - tarė šiaurietis. - O gal miledi jau pamiršo, jog kadaise prisiekė jai 
tarnauti“ 

Tarto Mergelė ištikimą tarnybą buvo prisiekusi tik vienai moteriai. 

— Negali būti, - papurtė galvą Brienė. - Ji žuvusi. 

— Mirtis ir svečio teisė, - burbtelėjo Ilgšė Džeinė Hedl. - Šie dalykai jau 
nereiškia tiek daug kaip anksčiau. 

Ledi Akmenširdė nusismaukė gobtuvą ir nusivyniojo pilką vilnonę ska- 
rą, kuria buvo užsidengusi veidą. Jos plaukai buvo sausi ir trapūs, žili kaip 
plikas kaulas. Jos kakta buvo išmarginta žalsvomis ir pilkomis dėmėmis ir 
nusėta rudais pūvančios odos lopeliais. Nuo akių iki pat smakro jos veido 
raumenys karojo nelygiais, išplėštais bryzais. Vieni buvo aplipę sudžiūvusiu 
krauju, o kiti atšokę ir už jų buvo matyti kaukolės kaulai. 

Jos veidas... - dingtelėjo Brienei. Jos veidas buvo toks išraiškingas ir gra- 
žus, 0 oda - glotni ir minkšta. 

— Ledi Ketlina... - Brienės akyse pasirodė ašaros. - Sklandė gandai... 
sklido kalbos, kad tu žuvusi. 

- Ji ir yra negyva, - tarė Toras iš Myro. - Erėjai perrėžė jai gerklę nuo 
vienos ausies iki kitos. Kai radome ją prie upės, ji jau trys dienos kaip buvo 
mirusi. Harvinas manęs maldavo pabučiuoti ją gyvybės bučiniu, tačiau 
buvo praėję pernelyg daug laiko. Aš atsisakiau, tad ją pabučiavo lordas Beri- 
kas ir perdavė jai savo gyvybės ugnį. Ir ji... prisikėlė. Tegul Šviesos Valdovas 
mus saugo. Ji prisikėlė. 

Ar aš tebesapnuoju? - išsigando Brienė. Ar tai - tik dar vienas košmaras, 
sukeltas bjaurių Kandžiaus danty? 

- Niekada jos neišdaviau. Pasakyk jai. Prisiekiu Septynetu. Prisiekiu 
savo kalaviju. 

Moteris, kuri anksčiau buvo Ketlina Stark, vėl stvėrėsi už gerklės, pirš- 
tais suspaudė ilgą, siaubingą durklo paliktą prorėžą ir šiaip taip ištarė dar 
kelis žodžius. 

- Ji sako, kad žodžiai - kaip vėjas, - tarė Brienei šiaurietis. - Sako, kad 
savo ištikimybę turi įrodyti. 

- Kaip? - gūžtelėjo Brienė. 

- Kalaviju. Vadini jį Pažadų Tesėtoju? Tad miledi prašo tesėti pažadą, 
kurį jai davei. 

- Ko ji iš manęs nori? 

— Nori, kad jos sūnus būtų gyvas, arba mirtų tie, kurie jį nužudė, - įsiter- 
pė augalotasis vyras. - Ji nori palesinti kranklius, kaip kad jie palesino per 
Kruvinąsias vestuves. Taip, ji nori pavaišinti paukščius Frėjais ir Boltonais. 
Jų mes parūpinsime tiek, kiek tik ji norės. O tavęs ji prašo nužudyti Džeimį 
Lanisterį. 

Džeimį... Tas vardas smogė jai nelyginant peilis į vidurius. 

- Ledi Ketlina, aš... Tu nesupranti, Džeimis... Kai Kruvinieji Juokdariai 
paėmė mus į nelaisvę, jis mane išgelbėjo, neleido jiems manęs išprievartau- 
ti, o vėliau grįžo manęs pasiimti, beginklis įšoko į lokio duobę... Prisiekiu, 
Džeimis labai pasikeitė, Jis išsiuntė mane ieškoti Sansos ir jos saugoti, jis 
negalėjo būti prisidėjęs prie Kruvinųjų vestuvių. 

Ledi Ketlina pirštais dar stipriau suspaudė sau gerklę ir jai iš burnos 
klaksėdami, duslūs ir trūkčiojantys, šalti kaip ledokšniai pasipylė žodžiai. 
Šiaurietis tarė: 

- Ji sako, jog turi rinktis. Paimti kalaviją ir nužudyti Karalžudį arba leis- 
tis pakariama kaip išdavikė. Ji sako: kalavijas arba kilpa. Ji liepia rinktis. 
Rinkis. 

Brienė prisiminė sapną, kai tėvo menėje laukė jaunuolio, už kurio turėjo 
ištekėti. Tame sapne ji nusikando liežuvį. Mano burna pilna kraujo. 

Ji trūkčiodama giliai įkvėpė ir pasakė: 

— Aš nesirinksiu. 

Įsiviešpatavo ilga tyla. Tada vėl prabilo ledi Akmenširdė. Šį kartą jos žo- 
džius Brienė suprato. 

- Pakarkite juos, - sušvokštė pilkoji moteris. 

— Kaip įsakysi, miledi, - linktelėjo augalotasis vyras. 

Jie vėl surišo virve Brienei riešus ir, palydėję iš urvo, vingiuotu, įkalnėn 
einančiu akmenuotu taku išvedė į lauką. Brienė nustebo, kad lauke anksty- 
vas rytas. Pro medžių šakas skverbėsi ir įkypai krito dar blausūs tekančios 
saulės spinduliai. Čia tiek medžių, tikrai yra iš ko rinktis, pagalvojo ji. Jiems 
nereikės mūsų toli vesti. 

Jie ir nevedė. Nulydėję po kreivu gluosniu, bastūnai jai ant kaklo užnėrė 
kilpą, stipriai ją trūktelėjo, o kitą virvės galą permetė per šaką. Hailui Han- 
tui ir Podrikui Peinui teko po guobą. Seras Hailas šaukė nužudysiąs Džeimį 
Lanisterį, bet Skalikas kumščiu trenkė jam į veidą ir privertė užsičiaupti. Jis 
vėl buvo užsidėjęs šuns šalmą. 

- Jei esate padarę nusikaltimų ir norite apie juos papasakoti savo die- 
vams, dabar pats laikas. 

- Podrikas niekada nieko bloga jums nepadarė. Mano tėvas sumokės už 
jį išpirką. Tartas vadinamas Safyrų sala. Nusiųskite Podriką su mano kaulais 
į Ivenfolą ir gausite safyrų, sidabro - ko tik panorėsite. 

- Noriu atgauti žmoną ir dukterį, - tarė Skalikas. - Ar tavo tėvas man 
jas grąžins? Jei ne, tegul eina pas Kitus. Vaikinukas supus šalia tavęs. Jūsų 
kaulus nugrauš vilkai. 

- Ketini ją pakarti, Lemai? - paklausė vienaakis vyras. - O gal nuspren- 
dei pribaigti tą kalę savo šnekomis? 

Skalikas ištraukė virvės galą ją laikiusiam vyrui iš rankų. 

- Pažiūrėkime, ar ji moka šokti, - pasakė jis ir trūktelėjo virvę. 

Brienė pajuto, kaip kanapinė virvė ėmė veržti, vis kiečiau spausti kaklą 
ir kelti smakrą. Seras Hailas kaip įmanydamas bastūnus keikė, bet vaikinu- 
kas tylėjo. Podrikas nepakėlė akių net tuomet, kai jo kojos sutabalavo virš 
žemės. Jei tai dar vienas sapnas, tai man tikrai laikas nubusti. O jei tikro- 
vė, tuomet pats laikas mirti. Brienė matė tik Podriką, kilpą jam ant kaklo 
ir trūkčiojančias kojas. Ji nevalingai išsižiojo. Podrikas spardėsi, duso, ko! 
mirė. Nors virvė ją ir smaugė, Brienė iš paskutiniųjų įkvėpė. Tokio skausmo 
ji dar niekuomet nebuvo patyrusi. 

Ji dar suklykė mėgindama ištarti kažkokį žodį. 


SERSĖJA 


S eptonė Melė buvo žilaplaukė bobpalaikė aštriais, kaip kirviu ištašytais 
veido bruožais ir nuolat kietai sučiauptomis lūpomis, tarsi būtų buvusi 
kažkuo nepatenkinta. Lažinuosi, kad ji dar nekalta, pamanė Sersėja, ir per 
tiek metų ta jos mergystės plėvė tapo stangri ir stora kaip kietinta oda. Ją lydė- 
jo šeši Aukštojo Žvirblio riteriai, nešini rombiniais skydais, ant kurių buvo 
pavaizduotas jų atkurto ordino simbolis - vaivorykštės spalvų kalavijas. 

- Septone... - Sersėja sėdėjo žemiau Geležinio sosto apsivilkusi žalio šil- 
ko suknią su auksiniais nėriniais. - Perduok jo aukštajai šventenybei, kad jis 
mus erzina. Jis per daug sau leidžia. - Ant jos pirštų ir gelsvuose kaip auksas 
plaukuose tviskėjo smaragdai. Visų dvariškių ir miestiečių žvilgsniai buvo 
nukreipti į ją, tad Sersėja stengėsi, kad lordo Taivino dukterį jie matytų kuo 
dažniau. Kai ši komedija baigsis, žmonės žinos turintys tik vieną karalie- 
nę. Bet pirma turime sušokti, pataikydami į taktą kiekvieną žingsnį. - Ledi 
Mardžerė mano sūnui yra ištikima ir švelni žmona, jo padėjėja ir patarėja. 
Jo aukštoji šventenybė neturėjo jokios priežasties nei kišti prie jos nagų, nei 
uždaryti į celes Mardžerės ir jos pusseserių, kurias mes taip mylime. Reika- 
lauju, kad jis tuoj pat visas jas paleistų. 

Rūsti septonės Melės veido išraiška nė trupučio nesušvelnėjo. 

— Perduosiu tavo malonybės žodžius jo aukštajai šventenybei, bet, kad ir 
kaip man būtų gaila, turiu pasakyti, jog jaunoji karalienė ir jos kompanio- 
nės negali būti paleistos, kol nebus įrodyta, kad jos nekaltos. Jei tik iš viso 
tai bus įrodyta... 

— Nekaltos? Pakanka vien pažvelgti į jų mielus jaunus veidus ir aiškiai 
matyti, kad jos visiškai nekaltos. 

— Mielas veidelis dažnai slepia nusidėjėlės širdį. 

Į pokalbį įsiterpė prie tarybos posėdžių stalo sėdintis lordas Merive- 
teris. 

— Kokiu nusikaltimu ir kas tas jaunas mergeles kaltina? - pasiteiravo jis. 

Septonė jam atsakė: | 

— Mega Tairel ir Elinora Tairel kaltinamos geidulingumu, sanguliavimu 
ir sąmokslu prieš karalystę. Ala Tairel kaltinama tapusi jų gėdingo elgesio 
liudininke ir padėjusi jį slėpti. Visi šie kaltinimai gula ir ant karalienės Mar- 
džerės pečių, be to, ji dar įtariama svetimavimu ir karalystės išdavimu. 

Sersėja priglaudė delną prie krūtinės. 

- Sakyk, kas apie mano marčią skleidžia tokius bjaurius gandus?! Neti- 
kiu nė vienu tavo žodžiu. Mano mielasis sūnus myli ledi Mardžerę iš visos 
širdies ir ji negalėtų būti tokia žiauri, kad atsilygintų jam neištikimybe. 

- Šiuos kaltinimus meta rūmuose tarnaujantis riteris. Seras Osnis Ketl- 
blekas pačiam aukštajam septonui priešais Tėvo altorių išpažino sangulia- 
vęs su karaliene. 

Prie tarybos posėdžių stalo sėdintis Haris Sviftas aiktelėjo, o didysis 
meisteris Paiselis nusisuko. Pakilo toks triukšmas, tarsi į sosto menę būtų 
įleista tūkstantis vapsvų. Kai kurios menės balkonuose stovinčios ledi ėmė 
trauktis ketindamos išeiti, o joms iš paskos slinko vora neįtakingų lordų 
bei riterių, stoviniavusių kitame menės gale. Auksiniai apsiaustai netrukdė 
jiems išeiti, tačiau karalienė buvo liepusi serui Osfrydui įsiminti visus, kurie 
paspruko. Staiga nuo Tairelių rožės ėmė sklisti ne toks malonus kvapas. 

— Žinoma, seras Osnis — jaunas ir sveikas vyras, - tarė karalienė, - bet 
taip pat ir ištikimas riteris. Jei tvirtina, kad yra įsivėlęs... ne, negali būti. Juk 
Mardžerė dar mergelė! 

— Ne, ne mergelė. Jo aukštosios šventenybės pageidavimu pati ją patikri- 
nau. Jos mergystės plėvė sudarkyta. Tai patvirtins ir septonė Eglantina, ir 
septonė Melisenta, ir karalienės Mardžerės septonė Naisterika, kuri už da- 
lyvavimą karalienės paleistuvystėje taip pat buvo uždaryta į celę. Ledi Mega 
ir ledi Elinora taip pat buvo patikrintos. Abi jos nebe mergelės. 

Vapsvos ėmė dūgzti taip garsiai, kad karalienei buvo sunku mąstyti. Ti- 
kiuosi, jaunajai karalienei ir jos pusseserėms tie pasijodinėjimai patiko. 

Lordas Meriveteris trenkė kumščiu į stalą. 

- Ledi Mardžerė jos malonybei karalienei ir jos velioniui tėvui šven- 
tai prisiekė esanti nekalta. Daugybė dvariškių tai girdėjo. Jos nekaltybę 
patvirtino ir lordas Tairelis, ir ledi Olena, kurios geru vardu nė vienas iš 
mūsų nedrįstume abejoti. O tu nori, kad patikėtume, jog visi šie kilnūs 
žmonės melavo? 

- Galbūt jie taip pat buvo apgauti, milorde, - gūžtelėjo septonė Melė. - 
Šito nežinau. Bet patikrinau karalienę ir galiu prisiekti, jog sakau tiesą. 

Sersėja pamėgino įsivaizduoti, kaip ši surukusi senė kiša savo raukšlėtus 
pirštus į rožinį Mardžerės plyšelį, ir šis vaizdas buvo toks juokingas, kad ji 
vos neprunkštelėjo. 

- Reikalaujame, kad jo aukštoji šventenybė leistų apžiūrėti mano marčią 
mūsų meisteriams ir įsitikinti, ar šiose apkalbose yra bent menkiausias tie- 
sos grūdas. Didysis meisteri Paiseli, palydėk septonę Melę atgal į Mylimojo 
Beiloro septą ir, sužinojęs tiesą apie Mardžerės mergystę, grįžk pas mus. 

Paiselis išbalo kaip drobė. Susirinkus tarybai tas bjaurus senas kvailys 
niekaip neužsičiaupia, o dabar, kai man reikia, kad tartų kelis žodžius, prara- 
do kalbos dovaną, pagalvojo karalienė, nors senis netrukus vis dėlto atitoko. 

— Man nėra jokio reikalo tyrinėti jos... jos intymių vietų, - netvirtai tarė 
jis. - Apgailestauju, bet turiu pasakyti... Karalienė Mardžerė nėra mergelė. Ji 
įsakė man atnešti mėnulio arbatos, ir ne vieną kartą. 

Po šių žodžių kilo toks triukšmas, apie kokį Sersėja galėjo tik svajoti. 


628 GEORGE R. R. MARTIN 


Šio triukšmo nesisekė nutildyti net karališkajam šaukliui, daužančiam 
lazda į menės grindis. Kelias akimirkas karalienė nesiėmė nieko, tik mė- 
gavosi riksmais ir jaunosios karalienės nešlove. Bet, šurmuliui užsitęsus, ji, 
nutaisiusi rūsčią veido išraišką, atsistojo ir liepė auksiniams apsiaustams 
visus išlydėti iš menės. Mardžerė Tairel pražuvo, džiūgaudama tarė sau Ser- 
sėja. Ją, išeinančią pro karaliaus duris už Geležinio sosto, apsupę lydėjo bal- 
tieji riteriai: Borosas Blauntas, Merinas Trentas ir Osmundas Ketlblekas, - 
paskutiniai mieste likę karaliaus sargybos vyrai. 

Prie durų stovėjo Mėnuliukas laikydamas barškutį ir didelėmis apvalio- 
mis akimis spoksojo į kilusį sąmyšį. Gal jis ir paikas juokdarys, bet bent jau 
stengiasi išlaikyti orumą. Megei Varlei taip pat derėjo vilkėti margą juokdarės 
kostiumą, nes apie ateitį ji ničnieko neišmanė. Sersėja meldė dievų, kad ta 
sena apgavikė klyktų degdama pragaro ugnyje. Jos išpranašauta ateisianti 
jaunoji karalienė buvo sužlugdyta, tad, jei neišsipildė ši pranašystė, toks pat 
likimas galėjo ištikti ir visas kitas. Nebus nei auksinių įkapių, nei valonkaro - 
pagaliau išsivadavau iš tavo pagiežingo švokštimo. 

Keli likę mažosios tarybos nariai nusekė paskui karalienę. Haris Sviftas 
atrodė tarsi apdujęs. Žengdamas pro duris jis kluptelėjo ir būtų pargriuvęs, 
jei Oranas Votersas nebūtų sučiupęs jo už rankos. Net Ortonas Meriveteris 
nervinosi ir nerado sau vietos. 

— Prasčiokai jaunąją karalienę garbina, - tarė jis. - Jiems visa tai nepa- 
tiks. Baiminuosi, kad neprasidėtų neramumai, tavo malonybe. 

- Lordas Meriveteris teisus, - pritarė lordas Votersas. - Jei tavo malony- 
bė sutiks, liepsiu nuleisti į vandenį likusius naujuosius mūsų dromonus. Pa- 
matę tuos laivus Juoduosiuose Vandenyse su karaliaus Tomeno vėliavomis 
ant stiebų, miestiečiai prisimins, kas juos valdo, ir bus apsaugoti, jei kartais 
vėl kiltų neramumų. 

Visa kita Votersas nutylėjo; atsidūrę Juoduosiuose Vandenyse, jo dro- 
monai galėjo sustabdyti Meisą Tairelį ir neleisti jam perkelti savo kariuo- 
menės per upę, panašiai kaip Tirionas kadaise neleido prasmukti Staniui. 
Šioje Vesteroso pusėje Haigardenas savo karo flotilės neturėjo. Jis kliovėsi 
Redvaino laivynu, o šis dabar kaip tik grįžo į Arborą. 

- Išmintingas žingsnis, - pareiškė karalienė. - Kol ši audra nurims, no- 
riu, kad tavo laivai turėtų įgulą ir būtų nuleisti į vandenį. 

Seras Haris Sviftas buvo toks išblyškęs ir taip gausiai išpiltas prakaito, 
jog, rodės, tuoj nualps. 

— Kai ši Žinia pasieks lordo Tairelio ausis, jo įtūžiui nebus ribų. Gatvėse 
ims lietis kraujas... 

Geltonpūkio viščiuko riteris, mąsliai tarė sau Sersėja. Tavo ženklas turė- 
ty būti kirminas, sere. Viščiukas tau per drąsus. Jei Meisas Tairelis negebėjo 
užpulti net Vėtrų Gūžtos, ar gali įsivaizduoti, kad jis kada nors galėtų pulti 
dievus? Kai jis liovėsi plepėti, Sersėja tarė: 

— Kraujas neturi būti pralietas. Asmeniškai ketinu tuo pasirūpinti. Pati 
nueisiu į Beiloro septą pasikalbėti su karaliene Mardžere ir aukštuoju septo- 
nu. Žinau, jog Tomenas abu juos myli ir norėtų, kad aš juodu sutaikyčiau. 

— Kad sutaikytum? - Seras Haris nusibraukė nuo kaktos prakaitą savo 
aksominio drabužio rankove. - Jei tik taika išvis dar įmanoma... Tavo malo- 
nybė nepaprastai drąsi. 

- Būtinai reikės teismo, - pridūrė karalienė, - kad būtų galima paneig- 
ti tas niekšingas apkalbas bei melą ir parodyti pasauliui, jog mūsų mieloji 
Mardžerė yra nekalta ir mes visuomet žinojome ją tokią esant. 

— Na taip, - linktelėjo Meriveteris, - bet tas aukštasis septonas, laikyda- 
masis senosios Tikėjimo tradicijos teisti žmones, gali užsimanyti pats skelb- 
ti nuosprendį karalienei. 

Tikiuosi, jog taip ir nutiks, pagalvojo Sersėja. Toks teismas tikriausiai ne- 
žiūrės palankiai į išdavikę karalienę, kuri mielai žergiasi prieš dainius ir nie- 
kina šventus Mergelės ritualus norėdama nuslėpti savo gėdą. 

- Neabejoju, kad visi sutariame, jog svarbiausia išsiaiškinti tiesą, - pasa- 
kė ji. - O dabar, milordai, prašyčiau man atleisti. Turiu pasimatyti su kara- 
liumi. Šią sunkią akimirką jis neturėtų būti vienas. 

Grįžusi pas Tomeną, motina rado jį žaidžiantį su kačiukais. Dorkasa iš 
kailių atraižėlių pasiuvo jam pelytę ir virvele pririšo prie seno meškerykočio 
galo. Kačiukams patiko vaikytis tą pelę, o berniukas nieko taip nemėgo, kaip 
trūkčiodamas valkioti ją grindimis ir leisti gyvūnėliams persekioti grobį. Jis, 
rodos, labai nustebo, kai Sersėja suspaudė jį glėbyje ir pabučiavo į kaktą. 

- Kas atsitiko, mama? Kodėl verki? 

Nes esi saugus, norėjo pasakyti ji sūnui. Nes tau niekada nieko bloga ne- 
nutiks. 

- Klysti. Liūtai niekada neverkia. - Apie Mardžerę ir jos pusseseres ji 
sumetė galėsianti papasakoti ir vėliau. - Turiu tau pasirašyti kelis įsakymus. 

Kad karalius nesijaudintų, karalienė įsakymų suimti tekstuose vardų 
nepaminėjo. Tomenas pasirašė dokumentus be juose įrašytų vardų ir, kaip 
visada, patenkintas įspaudė savo antspaudą į stingstančio vaško balutes. Po 
to Sersėja išsiuntė sūnų iš menės su Džoslina Svift. 

Rašalui dar neišdžiūvus, atėjo seras Osfrydas Ketlblekas. Sersėja pati 
įrašė vardus: serą Taladą Ilgąjį, Džalabarą Kso, Arfininką Hamišą, Hju 
Kliftoną, Marką Malendorą, Bajardą Norkrosą, Lambertą Ternberį, Horą 
Redvainą, Hoberį Redvainą ir tokį storžievį, vardu Votas, vadinantį save 
Mėlynuoju Bardu. 

- Tiek daug... - seras Osfrydas pasklaidė įsakymus, į juose įrašytus'žo- 
džius žvelgdamas budriai tarsi į tarakonus, ropojančius per pergamentą. Nė 
vienas iš Ketlblekų nemokėjo skaityti. 

- Dešimt. Turi šešis tūkstančius auksinių apsiaustų. Manyčiau, bus gana 
suimti dešimčiai nusižengėlių. Kai kurie iš jų, jei laiku išgirdo sklindančias 

kalbas, jau gali būti ir pasprukę. Bet tai visai nesvarbu: mat pabėgimas tik 
patvirtintų jų kaltę. Serui Taladui truputį trūksta košės galvoje, tad jis gal 
mėgins jums priešintis. Pasirūpink, kad nežūtų neprisipažinęs ir kad nesu- 
žeistum kitų. Galimas daiktas, kai kurie iš jų yra nekalti. 

Sersėjai buvo svarbu, kad dvyniai Redvainai būtų pripažinti nekaltais 
ir išteisinti. Tai tik parodytų, kad kitiems kaltinamiesiems paskelbtas nuo- 
sprendis tikrai yra teisingas. 

— Dar saulei nepatekėjus visus juos suimsime, tavo malonybe. - Seras 
Osfrydas truputį padvejojęs pridūrė: - Prie Beiloro septos durų renkasi 
minia... 

— Kokia minia? - Sersėją erzino bet kokia nenumatyta aplinkybė. Ji pri- 
siminė lordą Votersą kažką užsiminus apie neramumus. Nepagalvojau, kaip 
į šiuos įvykius gali reaguoti prasčiokai. Mardžerę jie labai myli. - Kiek žmo- 
nių susirinko? 

- Truputį per šimtą. Jie šūkauja reikalaudami, kad aukštasis septonas 
paleistų jaunąją karalienę. Jei nori, galime juos išvaikyti. 

— Ne. Tegul laido gerkles, kol užkims, Aukštojo Žvirblio jų riksmai ne- 
paveiks. Jis klauso tik dievų. - Truputį juokinga buvo matyti jo aukštąją 
šventenybę, užspeistą prie septos durų susirinkusios įtūžusios minios, juo- 
lab kad visai neseniai panaši minia uždėjo jam ant galvos krištolinę karūną. 
Kurią jis, nieko nelaukęs, pardavė. - Dabar Tikėjimas turi savų riterių. Tegul 
jie septą ir gina. Beje, nepamiršk uždaryti miesto vartų. Be mano leidimo 
niekas neturi teisės nei įeiti, nei išeiti iš Karaliaus Uosto, kol šis reikalas ne- 
bus išspręstas. 

- Kaip įsakysi, tavo malonybe. 

Seras Osfrydas nusilenkė ir išėjo ieškoti žmogaus, galinčio perskaityti 
jam karaliaus įsakymus. 

Tą dieną iki saulės laidos visi įtariamieji nusižengėliai buvo suimti ir įka- 
linti. Kai jie atėjo pas Arfininką Hamišą, šis nualpo, o seras Taladas Ilgasis, 
kol pagaliau buvo sutramdytas, sužeidė tris auksinius apsiaustus. Sersėjos 
nurodymu, dvyniai Redvainai buvo įkalinti patogioje bokšto menėje. Ki- 
tiems teko tenkintis požeminiu kalėjimu. 

- Hamišui sunku kvėpuoti, - tą vakarą užsukęs pas karalienę, pranešė 
Kiburnas. - Jis prašosi apžiūrimas meisterio. 

- Perduok jam, kad meisterio sulauks tik viską prisipažinęs. - Sersėja 
valandėlę susimąstė. - Jis per senas, meilužiu būti negalėjo, bet neabejoju, 
kad jam buvo liepta groti ir dainuoti, kol Mardžerė linksminosi su kitais 
vyrais. Mums reikia išpešti iš jo smulkmenas. 

- Padėsiu Hamišui jas prisiminti, tavo malonybe. 

Kitą dieną ledi Meriveter padėjo Sersėjai deramai apsirengti, mat ši keti- 
no aplankyti jaunąją karalienę. 

- Žiūrėk, kad suknia nebūtų per daug prabangi ar spalvinga, - įspėjo 
ji. - Paieškok dievobaimingai moteriai tinkamo drabužio, kuris nepapiktin- 
tų aukštojo septono. Jis tikriausiai reikalaus kartu melstis. 

Pagaliau Sersėja išsirinko minkštos vilnos suknią uždara apykakle, den- 
giančią jos kūną nuo kaklo iki pat kulkšnių, ant kurios korsažo ir rankovių 
aukso siūlais buvo išsiuvinėtos vos kelios vynuogių šakelės, kad bent kiek 
sušvelnintų griežtą tamsų drabužį. Gera buvo ir tai, kad ant rudos vilnos 
nesimatys purvo, kuriuo Sersėja, priversta klauptis, neišvengiamai turėjo 
išsitepti suknią. 

- Kol guosiu savo marčią, tu pasišnekėk su trimis pusseserėmis, - pasa- 
kė ji Tenai. - Jei pavyks, patrauk savo pusėn Alą, tik kalbėdama būk atsargi. 
Ne vien dievai gali tavęs slapta klausytis. 

Džeimis visada sakydavo, kad sunkiausia - paskutinės minutės prieš 
mūšį, kai lauki prasidėsiančių skerdynių. Išėjusi į lauką Sersėja pamatė pil- 
paskutinio siūlo ir susitaršiusi ji negalėjo. Vadinasi, teks vykti neštuvuose. 
Sersėja pageidavo, kad ją lydėtų Lanisterių giminės sargybiniai ir Borosas 
Blauntas. 

— Mardžerės prasčiokų miniai gali pritrūkti nuovokos, kad atskirtų vie- 
ną Ketlbleką nuo kito, - tarė ji serui Osmundui, - o aš negaliu leisti, kad ka- 
laviju skintumeis kelią per prasčiokų galvas. Geriau kol kas laikykis atokiau 
nuo žmonių akių. 

Joms keliaujant per Karaliaus Uostą, Teną staiga apniko abejonės. 

- Tas teismas... — tyliai tarė ji. - O jei Mardžerė pareikalaus, kad dėl jos 
kaltės arba nekaltumo būtų sprendžiama dvikova? 

Sersėjos veide šmėstelėjo šypsena. 

- Mardžerė - karalienė ir jos garbę privalo ginti karaliaus sargybos ri- 
teris. Juk kiekvienas vaikas Vesterose žino, kad princas Eimonas Drakono 
riteris kovėsi už savo seserį, karalienę Neiris, kad paneigtų sero Morgilo jai 
mestus kaltinimus. Bet kadangi seras Loras taip sunkiai sužeistas, bijau, kad 
princo Eimono vaidmuo turėtų tekti kažkuriam iš prisiekusių brolių. - Ser- 
sėja gūžtelėjo. - Tik... kuriam? Seras Aris ir seras Beilonas iškeliavę į Dorną, 
Džeimis Riverane, seras Osmundas yra ją kaltinančio vyro brolis, vadinasi, 
lieka tik... o varge... 

— Borosas Blauntas ir Merinas Trentas, - nusijuokė ledi Tena. 

- Taip, o seras Merinas pastaruoju metu taip pat sirguliuoja. Primink 
man, kad, kai grįšime į pilį, jam tai pasakyčiau. 

- Priminsiu, mieloji mano. - Tena paėmė Sersėjos ranką ir ją pabučia- 
vo. - Meldžiuosi, kad niekada tavęs neįžeisčiau. Įsiutusi būni... siaubinga. 

- Kiekviena motina padarytų tą patį, jei tektų ginti savo vaikus, - tarė 
Sersėja. - Kada ketini atsivesti į dvarą savo sūnų? Jo vardas Raselas, ar ne? 
Jis galėtų praktikuotis drauge su Tomenu. 

- Žinau, berniukas labai apsidžiaugtų, bet pastarosios dienos tokios ne- 
ramios, tad pamaniau, jog bus geriausia palaukti, kol praeis pavojus. 

- Ilgai laukti neteks, - pažadėjo Sersėja. - Siųsk žinią į Longteiblą ir liepk 
Raselui susikrauti į skrynią geriausią liemenę ir medinį kalaviją. Kai Mar- 
džerės galvelė nuriedės nuo trinkos, Tomenui kaip tik reikės naujo jauno 
bičiulio, kad būtų lengviau pamiršti netektį. 

Prie Beiloro Palaimintojo statulos jiedvi išlipo iš neštuvų. Karalienei 
buvo malonu matyti, jog kaulai ir visa kita čia buvusi bjaurastis pašalinta. 
Seras Osfrydas nemelavo: minia nė iš tolo nebuvo tokia gausi ir maištinga 
kaip žvirbliai. Žmonės stoviniavo susibūrę į grupeles, niūriai žvilgčiojo į Di- 
džiosios septos duris, kurias, apsiginklavę kuokomis ir išsirikiavę viena eile, 
saugojo septonai novicijai. Plieno ginklų nematyti, atkreipė dėmesį Sersėja. 
Jai buvo sunku nuspręsti, ar tai išmintinga, ar... kvaila. 

Niekas nė nemėgino jos sulaikyti. Ir prasčiokai, ir novicijai prasiskyrė 
ir abi su Tena praleido. Įžengusias į septą, Žibintų menėje jas pasitiko trys 
riteriai dryžuotais, vaivorykštės spalvų Karžygio Sūnų ordino apsiaustais. 

-— Atėjau pasimatyti su savo marčia, - pasakė jiems Sersėja. 

- Jo aukštoji šventenybė tavęs laukė. Aš seras Teodanas Ištikimasis, 
anksčiau vadinęsis seru Teodanu Velsu. Prašyčiau tavo malonybę sekti pas- 
kui mane. | 

Aukštasis Žvirblis, kaip visuomet, klūpojo. Šį kartą jis meldėsi priešais 
Tėvo altorių. Karalienei priėjus, melstis jis nesiliovė ir vertė ją nekantriai 
laukti, kol baigs. Tik tada atsistojo ir jai nusilenkė. 

- Tavo malonybe... Kokia liūdna diena... 

- Labai liūdna. Ar leisi mums pasišnekėti su Mardžere ir jos pussese- 
rėmisė 

Sersėja nusprendė būti klusni ir romi; mat, turint reikalų su šiuo vyru, 
tokiu elgesiu buvo galima daugiausia pasiekti. 

- Jei taip nori... Bet paskui ateik pas mane, dukra. Mudviem reikia pasi- 
melsti. Kartu. 

Jaunoji karalienė buvo uždaryta viršutiniame siauro Didžiosios sep- 
tos bokšto kambaryje. Jos celė buvo aštuonių pėdų ilgio ir šešių pločio, 
be baldų. Joje buvo tik šiaudų prikimštas čiužinys, maldų suolelis, dide- 
lis ąsotis vandens, „Septynkampė žvaigždė“ ir žvakė, kuria pasišviečiant 
būtų galima ją skaityti. Vienintelis langas atrodė ne kažin kiek platesnis už 
šaudymo angą. 

Atėjusi Sersėja rado Mardžerę basą ir drebančią, apsivilkusią šiurkštaus 
audinio sesers naujokės drabužį. Jos garbanos buvo susivėlusios, o kojos 
murzinos. 

- Jos nuvilko mano drabužius, - kai jiedvi liko dviese, pasiskundė jauno- 
ji karalienė. - Vilkėjau dramblio kaulo spalvos suknią su nėriniais, gėlavan- 
deniais perlais išsiuvinėtu korsažu, bet septonės drįso prikišti prie manęs 

nagus ir išrengė nuogai. Mano pusseseres - taip pat. Mega vienai septonei 
vožė, ši susvirduliavusi užkrito ant žvakių ir jos drabužis užsiliepsnojo. Ta- 
čiau labiausiai nerimauju dėl Alos. Ji buvo mirtinai išbalusi ir taip įbaugin- 
ta, kad net verkti negalėjo. 

— Vargšė mergaitė. - Kambaryje kėdžių nebuvo, todėl Sersėja atsisėdo 
šalia jaunosios karalienės ant šiaudinio čiužinio. - Ledi Tena nuėjo su Ala 
pasišnekėti ir pasakyti, kad mes jos nepamiršome. | 

- Jis net neleido man jų pamatyti, - atvirai piktinosi Mardžerė. - Jis lai- 
ko mus po vieną, atskirtas. Kol neatėjai tu, niekam nebuvo leidžiama kelti 
pas mane kojos, išskyrus septones. Viena iš jų ateina čia kas valandą ir vis 
klausia, ar nenorėčiau išpažinti savo svetimavimo nuodėmių. Jos man net 
miegoti neleidžia. Pažadina ir reikalauja prisipažinti. Vakar naktį išpažinau 
septai Unelai, kad trokštu iškabinti jai akis. 

Gaila, kad to nepadarei, pagalvojo Sersėja. Jei būtum atėmusi regėjimo 
dovaną vargšei senai septonei, Aukštasis Žvirblis tikrai būtų įtikėjęs tavo 
kaltumu. 

— Labai panašiai jie kvočia ir tavo pusseseres. 

- Jei taip, tebūnie jie prakeikti, - tarė Mardžerė. - Tegul visus juos prary- 
ja septyni pragarai. Ala tokia švelni ir drovi, kaip jie drįsta su ja taip elgtis? 
O Mega... Žinau, ji kvatojasi garsiai kaip prieplaukos kekšė, bet giliai širdyje 
vis dar jaučiasi esanti maža mergaitė. Myliu jas visas, o jos myli mane. Jei tas 
žvirblis įsivaizduoja, kad privers jas meluoti mano nenaudai... 

- Bijau, kad kaltinamos ir jos. Visos trys. 

— Mano pusseserės? - Mardžerė išblyško. - Ala ir Mega, galima sakyti, 
dar mergaitės. Tavo malonybe, tai... tai tiesiog šlykštu. Ar mus iš čia išva- 
duosi? 

— O, kad galėčiau! - gailiai šūktelėjo Sersėja. - Jo aukštoji šventenybė 
jūsų saugoti pastatė man nepažįstamus riterius. Kad jus išlaisvinčiau, man 
reikėtų atsiųsti auksinius apsiaustus, pralieti kraują ir taip išniekinti šią 
šventą vietą. - Sersėja paėmė Mardžerę už rankos. - Ir vis dėlto aš nesėdė- 
jau rankų sudėjusi. Surinkau visus vyrus, kuriuos seras Osnis įvardijo kaip 
tavo meilužius. Neabejoju, kad jie jo aukštajai šventenybei paliudys, kad esi 
nekalta, ir tavo teisme prisieks, kad kalba tiesą. 

— Mano teisme? - dabar jau tikrai išsigandusi paklausė mergina. - Ar 
teismas būtinas? 

— O kaip kitaip įrodysi esanti nekalta? - Sersėja drąsinamai spustelėjo 
Mardžerei ranką. - Žinoma, turi teisę pati nuspręsti, koks tas teismas bus. 
Esi karalienė. Karaliaus sargybos riteriai yra prisiekę tave ginti. 

Mardžerė iš karto suprato anytos mintį. 

— Kalbi apie teisingumą, kurį lemtų dvikova? Gaila, Loras sužeistas, ki- 
taip jis... 

- Be jo, yra dar šeši broliai. 

Mardžerė įsistebeilijo į Sersėją, o tada patraukė ranką. 

- Ar tai pokštas? Borosas - bailys, Merinas - senas ir lėtas, tavo brolis 
luošas, kiti du - išvykę į Dorną, o Osmundas - tikras Ketlblekas. Loras turi 
du brolius, o ne šešis. Jei mano teisumą teks įrodinėti dvikova, noriu, kad 
mano vardu kautųsi Garlanas. 

- Seras Garlanas nėra karaliaus sargybos brolis, - priminė Mardžerei 
karalienė. - Kai reikia ginti karalienės garbę, įstatymai ir papročiai reika- 
lauja, kad už ją kautųsi vienas iš septynių prisiekusių karaliaus sargybos 
vyrų. Bijau, kad aukštasis septonas to primygtinai reikalaus. - Aš jau tuo 
pasirūpinsiu. 

Mardžerė atsakyti neskubėjo, bet rudos jos akys prisimerkė, tarsi būtų 
kažką įtarusi. 

- Blauntas ar Trentas? - pagaliau mąsliai tarė ji. - Kautis tektų kažku- 
riam iš jųdviejų. Tau tai patiktų, ar ne? Ir vieną, ir kitą Osnis Ketlblekas su- 
dorotų kaip šiltą vilną. 

Po septyniais pragarais... Sersėja apsimetė įsižeidusi. 

— Užduodi man širdį, dukrele. Aš tik noriu... 

— „vėl turėti sūnų vien sau. Jis niekada neturės žmonos, kuriai tu ne- 
puoselėsi neapykantos. Be to, ačiū dievams, kad nesu tavo duktė. Palik mane 
vieną. 

- Elgiesi paikai. Atėjau čia norėdama tau padėti. 

- Padėti nuvaryti į kapus. Prašiau, kad išeitum. O gal turėsiu šauktis savo 
sargybinių, kad ateitų ir vilkte išvilktų, tu bjauri, klastinga kale intrigante? 

Sersėja oriai kilstelėjo savo suknios sijonus. 

— Matyt, jie tave neapsakomai įbaugino. Atleidžiu tau už visus tavo ištar- 
tus žodžius. - Čia, kaip ir dvare, niekada negalėjai žinoti, kas dar tavęs klau- 
sosi. - Tavimi dėta, taip pat bijočiau. Didysis meisteris Paiselis prisipažino 
nešiojęs tau mėnulio arbatą, o tavo Mėlynasis Bardas... Tavimi dėta, miledi, 
melsčiausi Senolei prašydama išminties, o Motinai - prašydama gailestin- 
gumo. Bijau, jog netrukus tau labai prireiks jų abiejų. 

Keturios suvytusios raukšlėtos septonės nulydėjo karalienę bokšto laip- 
tais žemyn. Tos senės atrodė viena už kitą silpnesnės. Pasiekusios pirmą 
aukštą, jos leidosi toliau, į pačią Visenijos kalvos širdį. Laiptai baigėsi ge- 
rokai po Žeme, o tenai buvo matyti liepsnojantys deglai, apšviečiantys ilgą 
koridorių. 

Aukštasis septonas laukė Sersėjos mažoje, septynkampėje, audiencijų 
menėje. Kambarys buvo skurdus ir kuklus, nuogomis akmenų sienomis. 
Jame stovėjo grubiai tašytas stalas, trys kėdės ir maldų suolelis. Sienose 
buvo iškirsti Septyneto veidai. Sersėjos nuomone, tie veidai buvo žiaurūs ir 
negražūs, bet iš jų sklido sunkiai nusakoma galia, ypač iš onikso, malachito 
ir geltono mėnulio akmens akių, kurios teikė tiems veidams gyvybės. 

- Kalbėjai su karaliene, - tarė aukštasis septonas. 

Sersėja vos ne vos atsispyrė pagundai atrėžti: „Aš esu karalienė.“ 

— Kalbėjausi. 

— Visi žmonės nusideda, net karaliai ir karalienės. Ir pats esu nusidėjęs 
ir sulaukęs atleidimo. Tačiau neišpažinus nuodėmės sulaukti atleidimo nejį- 
manoma. O karalienė neprisipažins. 

— Galji nenusidėjo? 

- Nusidėjo. Šventosios septonės ją ištyrė ir patvirtino, kad jos mergystės 
plėvė suplėšyta. Ji gėrė mėnulio arbatą, norėdama sunaikinti gimdoje au- 
gantį sanguliavimo vaisių. Pateptasis riteris prisiekė savo kalaviju sugulęs ir 
su ja, ir su trimis jos pusseserėmis. Jis tvirtina, jog karalienė turėjusi ir kitų 
vyrų, ir pasakė daug paprastų ir kilmingų vyrų vardų. 

— Mano auksiniai apsiaustai visus juos suėmė ir įgrūdo į požemius, - pa- 
tikino jį Sersėja. - Kol kas apklaustas tik vienas - dainius, vadinantis save 
Mėlynuoju Bardu. Bet tai, ką jis papasakojo, tikrai kelia nerimą. Nepaisant 
to, meldžiuosi, jog, kai mano marti bus atvesta į teismą, vis dėlto bus įrody- 
ta, kad ji nekalta. - Sersėja kiek padvejojo. - Tomenas savo jaunąją karalie- 
nę labai myli, tavo šventenybe, tad manau, kad jam arba jo lordams gali būti 
sunku atlikti teisėjų pareigą. Gal teismui galėtų vadovauti Tikėjimas? 

Aukštasis Žvirblis sulenkė rankas per alkūnes ir suglaudė pirštų ga- 
liukus. 

— Ir aš apie tą patį galvojau, tavo malonybe. Kadaise Meigoras Žiaurusis 
uždraudė Tikėjimui turėti kalavijus, o Džaheiris Taikintojas atėmė iš mūsų 
teisingumo svarstykles. Tik... kam iš tiesų derėtų teisti karalienę, jei ne Sep- 
tynetui Danguje ir tiems, kurie, prisiekę dievams, gyvena žemėje? Šį reikalą 
turi aiškintis šventasis teismas ir septyni jo teisėjai. Trys iš jų turėtų būti 
moterys. Mergelė, motina ir senolė. Kas geriau už jas galėtų perprasti mote- 
rišką nedorybę? 

- Taip būtų geriausia. Žinoma, Mardžerė turi teisę reikalauti, kad jos 
kaltę arba nekaltumą lemtų dvikova. Jei taip nutiktų, jos kovotojas būtų vie- 
nas iš septynių prisiekusių Tomeno sargybos brolių. 

— Karaliaus sargybos riteriai teisėtai būdavo karaliaus ir karalienės ko- 
votojai nuo Eigono Užkariautojo laikų. Šiuo klausimu tarp karaliaus ir Ti- 
kėjimo jokių nesutarimų nėra. 

Tarsi palaužta sielvarto, Sersėja delnais užsidengė veidą. Kai vėl pakėlė 
galvą, vienoje jos akyje spindėjo ašara. 

— Tai iš tiesų liūdnos dienos, - tarė ji, - tačiau man malonu, kad mudu 
visiškai sutariame. Jei Tomenas čia būtų, žinau, jog tau padėkotų. Mudu 
drauge turime išsiaiškinti tiesą. 

— Taip ir bus. 

— Man reikia grįžti į pilį. Jei leisi, pasiimsiu ir serą Osnį Ketlbleką. Mažo- 
ji taryba norės jį apklausti ir pati išgirsti jo metamus kaltinimus. 

— Ne, - papurtė galvą aukštasis septonas. 

Tai buvo tik vienas žodis, vienas Žodelytis, bet Sersėja pasijuto taip, tarsi 
kas būtų šliūkštelėjęs jai į veidą šalto ledinio vandens. Ji samirksėjo, o jos 
pasitikėjimas savimi truputėlį sumenko. 

— Pažadu, kad seras Osnis bus akylai saugomas. 

- Jis ir čia akylai saugomas. Eime. Aš tau parodysiu. 

Sersėja pajuto į ją įbestas iš nefrito, malachito ir onikso padarytas Sep- 
tyneto akis ir staiga ją iš baimės nukrėtė šiurpas. Aš karalienė, tarė sau ji. 
Lordo Taivino duktė. Nors ir nenoromis, ji nusekė paskui aukštąjį septoną. 

Seras Osnis kalėjo visai netoli. Jo celėje buvo tamsu, o durys buvo gele- 
žinės ir sunkios. Aukštasis septonas išsitraukė raktą joms atrakinti ir nuo 
sienos pasiėmė deglą, kad galėtų apšviesti kambario vidų. 

- Ženk pirma, tavo malonybe. 

Celėje Osnis Ketlblekas kybojo nuogas, pakabintas ant grandinių, per- 
vertų per lubose įtvirtintus žiedus. Jis buvo nuplaktas. Jo nugara ir pečiai 
buvo nučaižyti beveik iki kraujo, bet kirčių žymės ir rumbai buvo matyti ir 
ant kojų bei sėdmenų. 

Karalienė vos galėjo į jį žiūrėti. Ji atsisuko į aukštąjį septoną. 

— Ką padarei?! 

— Kuo nuoširdžiausiai mėginome išgauti tiesą. 

- Jis tau pasakė tiesą. Laisva valia atėjo pas tave ir išpažino nuodėmes. 

- Na taip. Išpažino. Esu išklausęs daugybę išpažinčių, tavo malonybe, 
bet retai girdėjęs, kad nusidėjėlis taip savo kalte didžiuotųsi. 

— Tu jį nuplakei! 

- Be kančios nebus atgailos. Kaip sakiau serui Osniui, jokiam vyrui ne- 
derėtų vengti rimbo. Retai jaučiuosi esąs taip arti dievo nei tuomet, kai esu 
plakamas už savo nedorybes, nors mano nuodėmės sunkumu nė iš tolo ne- 
prilygsta sero Osnio nusikaltimams. 

- B-bet, - sumikčiojo karalienė, - pamokslauji apie Motinos gailestin- 
gumą... 

- To saldaus pienelio seras Osnis galės paragauti nukeliavęs į aną pa- 
saulį. „Septynkampėje žvaigždėje“ aiškiai rašoma, jog visos nuodėmės turi 
būti atleistos, bet už nusikaltimus laukia bausmė. Osnis Ketlblekas kaltas 
dėl karalystės išdavimo ir žmogžudystės, o už karalystės išdavimą skiriama 
mirties bausmė. 

Jis tik žynys ir neturi teisės taip elgtis. 

- Tikėjimas neturi teisės bausti žmogaus mirties bausme, kad ir koks 
sunkus būtų jo nusikaltimas. 

- Kad ir koks sunkus būtų jo nusikaltimas... - lėtai, pasverdamas kiek- 
vieną žodį, pakartojo aukštasis septonas. - Keista, tavo malonybe, bet kuo 
uoliau darbuojamės rimbu, tuo labiau sero Osnio nusikaltimai keičiasi. Da- 
bar jis dievagojasi Mardžerės Tairel nė pirštu nepalietęs. Ar ne, sere Osni? 

Osnis Ketlblekas atsimerkė. Pamatęs priešais stovinčią karalienę, jis ap- 
silaižė sutinusias lūpas ir tarė: 

- Siena... Žadėjai išsiųsti mane prie Sienos... 

- Jis pamišo, - numojo ranka Sersėja. - Atėmei jam protą. 

- Sere Osni, - tvirtai ir aiškiai paklausė aukštasis septonas, - ar sangulia- 
vai su karaliene? 

- Taip. - Osnis pajudino antrankiais sukaustytas rankas ir grandinės ty- 
liai sužvangėjo. - Su ta, kuri dabar čia stovi. Ją krušau ir ji pasiuntė mane 
nužudyti senojo aukštojo septono. Jis niekada neturėjo sargybinių. Atėjęs 
radau jį miegantį ir, uždėjęs ant veido pagalvę, uždusinau. 

Sersėja staiga apsisuko ir spruko. 

Aukštasis septonas mėgino ją sučiupti, bet jis buvo tik senas žvirblis, 
o ji - Uolos liūtė. Ji nustūmė senį, išlėkė pro duris ir garsiai jas užtrenkė. 
Ketlblekai, man reikia Ketlbleky, atsiųsiu Osfrydą su auksiniais apsiaustais 
ir Osmundą su karaliaus sargybos vyrais, Osnis iš karto viską paneigs, jie 
jį išlaisvins ir šiuo aukštuoju septonu atsikratysiu taip pat, kaip atsikračiau 
prieš jį buvusiu. Kelią Sersėjai pastojo keturios senos septonės ir sučiupo ją 
raukšlėtomis rankomis. Vieną karalienė pargriovė, kitai nagais nuarė vei- 
dą ir pasiekė laiptus. Pusę jų įveikusi, staiga prisiminė Teną Meriveter. Ir 
sunkiai šnopuodama sustojo kaip įbesta. „Septynete, gelbėk mane, - ėmė 
melstis. - Tena viską žino. Jei jie įkalins Teną ir ims ją plakti...“ 

Sersėja nubėgo iki septos, bet toliau nespėjo. Ten jos jau laukė moterys — 
dar daugiau septonių ir tyliųjų seserų, gerokai jaunesnių nei požemyje liku- 
sios senės. 

— Aš - karalienė! - norėdama pro jas prasibrauti, suriko ji. - Už tai, ką 
dabar darote, nukirsiu galvas, visoms nukirsiu galvas! Praleiskite! 

Bet, užuot praleidusios, jos mėgino karalienę sulaikyti. Sersėja pasileido 
prie Motinos altoriaus, bet dvi dešimtys septonių ir tyliųjų seserų ją pačiu- 
po ir besispardančią laiptais užtempė į bokštą. Celėje trys tyliosios seserys 
ją palaikė, o septonė, vardu Skolera, išrengė. Nuvilko net apatinius. Kita 
septonė švystelėjo jai moteriškus šiurkštaus audimo drobės marškinius. 

— Neturite teisės taip su manimi elgtis! - vis nesiliovė ant jų šaukti Sersė- 
ja. - Esu Lanister, paleiskite mane, mano brolis jus nužudys, Džeimis kala- 
viju perkirs jus nuo gerklės iki šakumo, paleiskite mane! Esu karalienė! 

— Geriau tegul karalienė meldžiasi, - pasakė septonė Skolera ir jos pali- 
ko ją nuogą šaltoje ir niūrioje celėje. 

Bet Sersėja nebuvo romioji Mardžerė Tairel ir neketino nei vilktis jai pa- 
liktų marškinių, nei susitaikyti su tuo, jog yra įkalinta. Aš jiems parodysiu, 
ką reiškia uždaryti liūtę į narvą, tarė sau ji. Marškinius karalienė suplėšė 
į skutelius, radusi didelį ąsotį su vandeniu tėškė jį į sieną, o paskui sukūlė 
ir naktinį puodą. Kai vis tiek niekas neatėjo, ėmė kumščiais trankyti duris. 
Apačioje, aikštėje, buvo jos palyda: dešimt Lanisterių giminės sargybinių 

ir Borosas Blauntas. Išgirdę šūksnius, jie ateis ir išvaduos mane, o tada tą 
prakeiktą Aukštąjį Žvirblį, supančiotą grandinėmis, mes nutempsime į Rau- 
donąją pilį. 

Karalienė spardėsi, rėkė, šaukė ir prie durų, ir prie lango, kol gerklę pa- 
skaudo. Niekas nei atsiliepė, nei atskubėjo jos gelbėti. Celę ėmė gaubti su- 
temos. Be to, darėsi šalta. Sersėja ėmė drebėti. Kaip jie gali mane čia palikti 
neužkūrę židinio ugnies? Juk aš - jų karalienė. Ir Sersėja ėmė gailėtis suplė- 
šiusi jai duotus marškinius. Kampe ant šiaudų čiužinio buvo padėta antklo- 
dė - plonos rudos vilnos ir gerokai apdriskusi. Ji buvo šiurkšti, braižė odą, 
bet daugiau karalienė nieko neturėjo. Tad palindo po apklotu, kad nustotų 
drebėti, ir, kadangi buvo išsikankinusi, netrukus užmigo. 

Paskui Sersėja pajuto sunkią ją purtančią ir žadinančią ranką. Celėje 
buvo tamsu, nors į akį durk, ir prie jos su žvake rankoje klūpojo stambi 
bjauri moteris. 

— Kas tu? - paklausė Sersėja. - Atėjai manęs paleisti? 

— Aš septonė Unela. Atėjau, kad papasakotum man apie visas savo žmog- 
žudystes ir visus sanguliavimus. 

Sersėja nustūmė jos ranką. 

- Liepsiu tau nukirsti galvą. Nedrįsk manęs liesti. Dink iš čia. 

Moteris atsistojo. 

- Tavo malonybe... Grįšiu po valandos. Galbūt tuomet jau būsi pasiruo- 
šusi išpažinti nuodėmes. 

Viena valanda, antra, trečia... Taip praėjo ilgiausia naktis, kokią Sersė- 
ja Lanister iki šiol buvo praleidusi, išskyrus gal tik Džofrio vestuvių naktį. 
Nuo rėkimo jai taip skaudėjo gerklę, jog sunku buvo ryti. Celėje buvo šalta 
kaip kape. Naktipuodį Sersėja sudaužė, tad dabar jai teko šlapintis atsitūpus 
kampe ir žiūrėti, kaip šlapimas teka celės grindimis. Vos tik užsimerkdavo, 
jai prieš akis iškildavo Unela, purtanti ją už peties ir klausianti, ar kartais ji 
nenori išpažinti nuodėmių. 

Išaušus Sersėjai nė kiek nepalengvėjo. Saulei tekant, septonė Melė atnešė 
jai dubenį skystos pilkšvos avižų košės. Sersėja paleido tą dubenį jai į galvą. 
Bet kai septonės atnešė didelį ąsotį šviežio vandens, Sersėja pasijuto tokia 
ištroškusi, kad turėjo atsigerti. Paskui, kai jos atnešė kitus marškinius, pil- 
kus ir trenkiančius pelėsiais, Sersėja juos apsivilko ir prisidengė nuogumą. 
O dar tą patį vakarą, kai vėl atėjo Melė, Sersėja pavalgė duonos, žuvies ir pa- 
reikalavo vyno, kad galėtų užgerti maistą. Bet sulaukė ne vyno, o septonės 
Unelos - ši užsukdavo kas valandą ir vis klausdavo, ar karalienė pasiruošusi 
išpažinti nuodėmes. 

Kas galėjo nutikti? - svarstė Sersėja, kai menkas pro langą matomo dan- 
gaus rėželis vėl ėmė tamsėti. Kodėl niekas neatėjo manęs iš čia ištraukti? 
Ji negalėjo patikėti, jog Ketlblekai paliks likimo valiai savo brolį. Be to, ką 
veikė jos taryba? — Bailiai ir išdavikai. Kai iš čia išeisiu, daugumą jų liepsiu 
nukirsdinti, o į jų vietą rasiu geresnių vyrų. 

Tą dieną ji tris kartus girdėjo iš žemai plytinčios aikštės kylančius šauks- 
mus, bet minia skandavo Mardžerės vardą, o ne jos. 

Auštant antrai dienai ir Sersėjai laižant ant dubens dugno prilipusios ko- 
šės likučius, staiga plačiai atsivėrė celės durys ir pro jas įžengė lordas Kibur- 
nas. Karalienė vos susilaikė nepuolusi jam ant kaklo. 

- Kiburnai, - sušnabždėjo ji, - o dievai, kaip džiaugiuosi tave matyda- 
ma. Išvesk mane iš čia. 

— To man niekas neleis. Stosi prieš šventąjį Septyneto teismą už žmogžu- 
dystę, išdavystę ir sanguliavimą. 

Sersėja buvo tokia išsekusi, kad iš pradžių šie žodžiai jai pasirodė tikra 
nesąmonė. 

— Tomenas... Papasakok apie mano sūnų. Ar jis vis dar karalius? 

- Taip, tavo malonybe. Jis gyvas, sveikas ir saugus už Meigoro tvirtovės 
sienų, be to, jį saugo karaliaus sargyba. Bet Tomenas jaučiasi vienišas. Ne- 
ramus. Vis klausinėja, kur tu ir kur jo jaunoji karalienė. Kol kas niekas jam 
nepapasakojo apie tavo... apie tavo... 

— „„sunkumus? - pabaigė mintį ji. - O koks likimas laukia Mardžerės? 

- Ir ji stos prieš teismą. Teisėjai, kurie skelbs nuosprendį tau, paskui teis 
ir ją. Kaip tavo malonybė liepei, Mėlynąjį Bardą atidaviau aukštajam septo- 
nui. Dabar jis čia, kažkur žemiau mūsų. Mano šnabždūnai praneša, kad jie 
vaikiną plaka rimbu, bet kol kas jis gieda mūsų išmokytą giesmelę. 

Tą pačią giesmelę. Sersėja taip norėjo miego, kad jai buvo sunku galvoti. 
Votas, tikrasis jo vardas - Votas. Jei dievai bus geri, Votas mirs plakamas ir 
Mardžerė niekaip negalės paneigti jo liudijimo. 

- O kur mano riteriai? Seras Osfrydas... Aukštasis septonas ketina nužu- 
dyti jo brolį Osnį, jo auksiniai apsiaustai turi ko nors imtis... 

— Osfrydas Ketlblekas miesto sargybai nebevadovauja. Karalius pašalino 
Osfrydą iš šių pareigų ir į jo vietą paskyrė Drakono vartų kapitoną, Hamfrį 
Votersą. 

Sersėja jautėsi tokia pavargusi, kad iki galo nesuvokė šių žodžių svarbos. 

— Kodėl Tomenas taip pasielgė? 

— Berniukas dėl to nekaltas. Tiesiog tarybos nariai pakiša jam po nosimi 
dokumentus, o jis pasirašo juos ir užantspauduoja karališkuoju antspaudu. 

— Mano tarybos nariai... Kas? Kas tai padarė? Juk ne tu? 

- Deja, mane iš tarybos pašalino, nors tęsti darbą su eunucho šnabždū- 
nais kol kas leidžia. Dabar karalystę valdo Haris Sviftas ir didysis meisteris 
Paiselis. Jie išsiuntė varną į Kasterlių Uolą nunešti laiško, kuriame kviečia 
tavo dėdę grįžti į dvarą ir tapti karaliaus regentu. Jei seras Kevanas ketina su- 
tikti, tuomet geriau tegul pasiskubina. Meisas Tairelis nutraukė Vėtrų Gūžtos 
apsiaustį ir su kariuomene grįžta į miestą, be to, gavau pranešimą, kad Ren- 
dilas Tarlis su savo pajėgomis iš Mergelių Duburio žygiuoja į pietus. 

— Ar lordas Meriveteris tam pritarė? 

— Meriveteris atsisakė savo.vietos karaliaus taryboje ir spruko į Longtei- 
blą kartu su žmona, kuri, beje, pirmoji ir pranešė mums apie tavo malony- 
bei mestus... kaltinimus. 

- Teną jie paleido. - Tai buvo pati geriausia žinia nuo tos akimirkos, kai 
Aukštasis Žvirblis ištarė savo lemtingą: „Ne.“ Tena ją pražudytų. - O lordas 
Votersas? Jo laivai... jei sutelktų laivų įgulas ant kranto, jam pakaktų vyrų... 

— Vos tik žinia apie tavo malonybę užgriuvusius sunkumus pasiekė upę, 
lordas Votersas pakėlė bures, nuleido į vandenį irklus ir išplukdė flotilę į 
jūrą. Seras Haris baiminasi, kad jis prisidės prie lordo Stanio. Paiselis mano, 
jog Votersas plaukia į Brastos Akmenis ir ketina tapti piratu. 

- Ak, visi mano puikieji dromonai... - Sersėja vos nenusijuokė. - Mano 
tėvas sakydavo, kad benkartai iš prigimties klastingi. O, kad būčiau jo pa- 
klausiusi! - Ją nukrėtė šaltis. - Man galas, Kiburnai. 

— Ne. - Jis paėmė Sersėją už rankos. - Dar yra vilties. Tavo malonybė 
turi teisę per dvikovą įrodyti esanti nekalta. Mano karaliene, tavo kovotojas 
pasiruošęs. Septyniose Karalystėse nėra tokio vyro, kuris jam prilygtų. Jei 
tik įsakysi.... | 

Šį kartą ji nusijuokė. Tai buvo juokinga, labai, baisiai juokinga. 

— Dievai niekais verčia visas mūsų viltis ir planus. Turiu kovotoją, kurio 
niekas negali įveikti, bet man uždrausta naudotis jo paslaugomis. Aš karalie- 
nė, Kiburnai. Mano garbę gali ginti tik prisiekęs karaliaus sargybos brolis. 

- Suprantu... - Šypsena Kiburno veide užgeso. - Tavo malonybe, neži- 
nau, ką daryti. Neįsivaizduoju, ką tau patarti... 

Net išsekusi ir įbauginta, karalienė suvokė negalinti leisti, kad jos likimą 
spręstų žvirblių teismas. Taip pat negalėjo tikėtis, jog įsikiš Kevanas, juolab 
po jųdviejų paskutinio nemalonaus pokalbio. Teisingumas turi būti įvykdy- 
tas per dvikovą. Kito kelio nėra. 

- Kiburnai, jei mane bent kiek myli, maldauju, išsiųsk mano vardu žinią. 
Jei gali, paleisk varną. Jei negali, pasiųsk raitelį. Perduok žinią į Riveraną 
mano broliui. Pranešk, kas nutiko, ir parašyk... parašyk... 

— Ką parašyti, tavo malonybe? 

Ji virpėdama apsilaižė lūpas. 

— Parašyk: „Nedelsdamas grįžk. Padėk man. Gelbėk mane. Dabar man 
tavęs reikia kaip niekad. Myliu tave. Myliu tave. Myliu tave. Nedelsdamas 
grįžk.“ 

- Kaip įsakysi. „Myliu tave“ - tris kartus? 

- Tris. - Sersėja turėjo pasiekti brolio širdį. - Jis atjos. Žinau, kad grįš. 
Turi grįžti. Džeimis - vienintelė mano viltis. 

— Karaliene... - neryžtingai tarė Kiburnas, - gal... pamiršai? Džeimis ne- 
turi dešinės plaštakos. Jei kausis už tave ir pralaimės... 

Tada mudu paliksime šį pasaulį kartu, kaip kadaise kartu į jį atėjome. 

- Jis nepralaimės. Tik ne Džeimis. Tik ne dvikovą, nuo kurios baigties 
priklauso mano gyvybė. 


DŽEIMIS 


N“* Riverano lordas buvo taip supykęs, kad net drebėjo. 

- Mus apgavo, - pareiškė jis. - Šis vyras mus apmulkino! - Jam iš 
burnos tiško rožinės seilės, be to, jis dūrė pirštu į Edmurą Tulį. - Nukirsiu 
tau galvą! Pagal paties karaliaus raštą Riveraną valdau aš, aš... 

— Emonai, - įsiterpė jo žmona, - lordas vadas žino apie karaliaus raštą. 
Apie karaliaus raštą Žino ir seras Edmuras. Apie karaliaus raštą žino ir visi 
arklininkai. 

- Ašesu lordas ir liepsiu jį nukirsdinti! 

— Už kokį nusikaltimą? - Kad ir koks buvo sulysęs, vis dėlto Edmuras 
atrodė panašesnis į lordą už Emoną Frėjų. Jis vilkėjo pašiltintą raudonos 
vilnos liemenę su ant krūtinės išsiuvinėtu šokančiu upėtakiu. Avėjo juodus 
aulinius batus, mūvėjo mėlynas kelnes. Kaštoninius plaukus buvo išsitrin- 
kęs ir susitvarkęs, o rusvą barzdą tvarkingai pasikirpęs. - Dariau viską, ko iš 
manęs reikalavote. 

- Šit kaip? - Nuo tos akimirkos, kai Riverano pilies vartai atsivėrė, Džei- 
mis Lanisteris nebuvo sudėjęs bluosto ir dabar jam skaudėjo galvą. - Nepa- 
menu prašęs, kad leistum serui Brindenui pasprukti. 

- Reikalavai atiduoti pilį, o ne dėdę. Ar aš kaltas, kad tavo vyrai leido 
jam prasmukti pro apsiausties žiedą? 

Džeimis nebuvo nusiteikęs pokštauti. 

- Kur jis? - neslėpdamas susierzinimo paklausė. 

Jo vyrai tris kartus apvertė aukštyn kojomis Riveraną, tačiau Brindeno 
Tulio nerado. 

— Jis man neužsiminė, kur ketina keliauti. 

- Otu ir neklausei. Kaip jam pavyko pasprukti? 

- Žuvys moka plaukti. Net ir juodos, - šyptelėjęs tarė Edmuras. 

Džeimiui baisiai knietėjo auksine plaštaka trenkti jam per veidą. Keli iš- 
mušti dantys tikrai būtų atgrasę Edmurą nuo šypsenų. Kaip žmogus, kuris 
visą likusį gyvenimą turėjo praleisti kalėjime, Edmuras atrodė pernelyg sa- 
vimi patenkintas. 

- Kasterlių Uoloje turime tokių mažų požeminio kalėjimo celių, į kurias 
žmogų galima įgrūsti nelyginant šarvų rinkinį. Jose negali nei pasisukti, nei 
atsisėsti, nei pasilenkęs pasiekti pėdų, kai kojų pirštūs ima graužti žiurkės. 
Gal dar pagalvotum ir atsakytum į mano klausimą iš naujo? 

Šypsena lordo Edmuro veide išblėso. 

— Davei žodį, kad su manimi bus elgiamasi garbingai, kaip dera elgtis su 
kilmingu vyru. 

— Taip ir bus, - linktelėjo Džeimis. - Tose celėse verkšlendami baigė savo 
dienas kilmingesni už tave riteriai ir gerokai įtakingesni lordai. Net vienas 
kitas karalius, jei teisingai prisimenu tos pilies istoriją. Jei pageidausi, tavo 
žmona galės įsikurti gretimoje celėje. Nenorėčiau jūsų išskirti. 

- Jis išplaukė, - apsigalvojęs niūriai tarstelėjo Edmuras. Jo akys buvo žy- 
dros kaip ir jo sesers, Ketlinos, ir Džeimis jose matė tokią pat neapykantą, 
kokią buvo regėjęs ledi Stark akyse. - Mes pakėlėme Vandens vartų grotas. 
Ne iki viršaus, o tik per tris keturias pėdas. Tiek, kad po vandeniu atsirastų 
spraga, o vartai atrodytų uždaryti. Mano dėdė - puikus plaukikas. Kai sute- 
mo, jis pranėrė žemiau grotų smaigų. 

Ir, be abejonės, taip pat prasprūdo pro mūsų apsiausties žiedą. Apniuku- 
si naktis, nuobodžiaujantys sargybiniai ir juoda žuvis juodame vandenyje, 
plaukianti pasroviui. Jei Rutigeris arba Ju ir girdėjo kokį pliaukštelėjimą, ti- 
kriausiai pagalvojo, jog tai vėžlys arba upėtakis. O Edmuras laukė beveik 
visą dieną ir tik tada nuleido vėliavą su Starkų didvilkiu rodydamas, kad pa- 
siduoda. Perimant pilį kilo geroka sumaištis ir tik kitą rytą Džeimiui buvo 
pranešta, kad Juodosios Žuvies tarp belaisvių nėra. 

Priėjęs prie lango, Džeimis įsistebeilijo į upę. Buvo giedra rudens diena, 
vandens paviršius ribuliavo apšviestas saulės spindulių. Dabar Juodoji Žuvis 
jau tikriausiai nuplaukė žemyn upe apie dešimtį lygų. 

— Turi jį rasti, - primygtinai tarė Emonas Frėjus. 

— Rasime, - apsimesdamas, kad tuo nė kiek neabejoja, pasakė Džeimis. — 
Jau dabar mano šunys ir pėdsekiai jo ieško. - Seras Adamas Marbrandas 
vadovavo paieškai pietiniame upės krante, o seras Dermotas iš Lietaus Miš- 
ko - šiauriniame. Jis svarstė, ar į paiešką neįtraukus ir upių lordų, bet Ven- 
sas, Paiperis ir į juos panašūs mieliau linkę padėti Juodajai Žuviai pasprukti, 
nei supančioti jį geležinėmis grandinėmis. Apskritai Džeimis didelių vilčių 
nepuoselėjo. - Šiek tiek laiko Juodoji Žuvis gali nuo mūsų slapstytis, - vis 
dėlto tarė jis, - bet pagaliau vis tiek išners į paviršių. 

— Ojei jis pamėgins susigrąžinti mano pilį? 

— Turi dviejų šimtų vyrų įgulą. - Tiesą sakant, tokiai piliai įgula buvo per 
gausi, bet lordas Emonas gerokai prisibijojo. Tačiau jam bent jau nereikėjo 
sukti galvos, kaip tuos vyrus išmaitinti; Juodoji Žuvis Riveraną paliko pui- 
kiai aprūpintą maistu, kaip ir gyrėsi. - Abejoju, ar taip sunkiai nuo mūsų 
pasprukęs seras Brindenas slapta parsėlins atgal. 

Nebent kaip bastūnų gaujos vadas. Džeimis buvo tikras, kad Juodoji Žu- 
vis ketina tęsti kovą. 

— Tai — tavo rezidencija, - priminė savo vyrui ledi Džena. - Tu ir turi ją 
ginti. Jei negali to padaryti, padek pilį ir liuoksėk atgal į Uolą. 

Lordas Emonas pirštais pasitrynė lūpas. Ant jų liko rožinių ir gličių nuo 
rūgštlapio seilių. 

- Žinoma. Riveranas mano ir niekas iš manęs jo neatims. 

Ledi Dženos tempiamas iš menės, jis dar kartą įtariu žvilgsniu pervėrė 
Edmurą Tulį. 

— Ar daugiau nieko nenori man pasakyti? - paklausė Džeimis Edmuro, 
kai jiedu liko dviese. 

- Tai buvo mano tėvo menė, - tarė Tulis. - Iš šios menės jis išmintin- 
gai ir teisingai valdė upių kraštus. Mėgo sėdėti prie šito lango. Pro jį krito 
daug šviesos, o pakėlęs galvą jis matydavo upę. Kai tėvui nuvargdavo akys, 
jis paprašydavo, kad Keitė jam paskaitytų. Kadaise mudu su Mažuoju Pirš- 
tu prie šių durų pastatėme pilį iš medinių kaladėlių. Tu niekada nesuprasi, 
kaip man bjauru matyti tave šioje menėje, Karalžudy. Niekada nesuprasi, 
kaip tave niekinu. 

Bet jis klydo. 

- Mane niekina geresni vyrai už tave, Edmurai. - Džeimis pakvietė sar- 
gybinį. - Nuvesk jo šviesybę į bokštą ir pasirūpink, kad gautų valgyti. 

Riverano lordas tylėdamas išėjo. Rytoj jis turėjo iškeliauti į vakarus. 
Jo palydai buvo paskirtas vadovauti seras Forlėjus Presteris, o sargybą 
turėjo sudaryti šimtas vyrų, iš kurių dvi dešimtys buvo riteriai. Sargy- 
bą bus geriau padvigubinti. Kol pasieks Auksinį Dantį, lordas Berikas gali 
pamėginti Edmurą išlaisvinti. Trečią kartą imti Tulio į nelaisvę Džeimis 
nenorėjo. 

Grįžęs į Hosterio Tulio krėslą, jis prisitraukė arčiau Trišakio žemėlapį ir 
prispaudė jį auksine plaštaka. Kur sprukčiau, jei būčiau Juodoji Žuvis? 

- Lorde vade... - Tarpduryje stovėjo sargybinis. - Už durų laukia ledi 
Vesterling ir jos duktė, kaip ir liepei. 

Džeimis stumtelėjo žemėlapį į šalį. 

— Atvesk jas. 

Bent jau mergina niekur nedingo. Džeinė Vesterling buvo Robo Starko 
karalienė - mergina, už kurią jis sumokėjo gyvybe. Su pilve augančiu vil- 
kiuku, ji galėjo pasirodyti esanti pavojingesnė ir už Juodąją Žuvį. 

Bet Džeinė neatrodė pavojinga. Ji buvo liekna ir liauna, ne vyresnė nei 
penkiolikos ar šešiolikos, veikiau nerangi nei grakšti. Jos klubai buvo siauri, 
krūtys kaip obuoliai, ant galvos pūpsojo vešlūs kaštoniniai plaukai, o akys — 
rudos ir romios kaip elnės. Kaip vaikas, ji gana graži, nusprendė Džeimis, 
bet ne tokia mergina, dėl kurios verta prarasti karalystę. Merginos veidas at- 
rodė papurtęs, o ant kaktos buvo matyti šašas, šiek tiek paslėptas po užkri- 
tusia rusvų plaukų garbana. 

— Kas tau atsitiko? - paklausė Džeimis. 

Mergina nusuko galvą. | 

- Nieko, - pasiskubino atsakyti jos motina, griežto veido moteris, vilkin- 
ti žalio aksomo suknią. Ilgą ir ploną jos kaklą puošė auksinių jūros kriaukle- 
lių vėrinys. - Ji nenorėjo atiduoti karūnos, kurią jai uždėjo tas maištininkas, 
o kai pamėginau nuimti ją nuo galvos jėga, užsispyrėlė man priešinosi. 

— Ta karūna mano, - šniurkščiodama tarė Džeinė. - Neturėjai teisės. Ro- 
bas liepė nukaldinti ją man. Aš jį mylėjau. 

Dar akimirka, ir motina būtų skėlusi dukteriai antausį, bet tarp jųdviejų 
įsiterpė Džeimis. 

— Nė negalvok apie tai, - įspėjo jis ledi Sibelę. - Sėskitės. Abi. - Mergina 
susirangė krėsle nelyginant įbaugintas žvėrelis, o jos motina atsisėdo ištie- 
sinusi pečius ir aukštai iškėlusi galvą. - Gal norėtumėte vyno? - paklausė jų 
Džeimis. Džeinė nieko neatsakė. 

— Ačiū, ne, - tarstelėjo motina. 

- Kaip norite. - Ir Džeimis kreipėsi į dukterį: - Užjaučiu dėl netekties. 
Turiu pripažinti, kad tavo vyrui drąsos netrūko. Bet turiu tavęs kai ko pa- 
klausti. Ar laukiesi jo kūdikio, miledi? 

Džeinė pašoko nuo krėslo ir būtų pabėgusi iš menės, jei prie durų bu- 
dintis sargybinis nebūtų pastvėręs jos už rankos. 

- Ne, nesilaukia, - pasakė ledi Sibelė, o jos duktė tuo metu vis dar mėgi- 
no ištrūkti ir pasprukti. - Pasirūpinau tuo, kaip tavo lordas tėvas ir prašė. 

Džeimis linktelėjo. Taivinas Lanisteris buvo ne toks žmogus, kad nenu- 
matytų tokių smulkmenų. 

- Paleisk merginą, - liepė jis sargybiniui. - Kol kas mano pokalbis su 
ja baigtas. - Džeinei kūkčiojant ir bildant laiptais žemyn, Džeimis mąsliai 
nužvelgė jos motiną. - Vesterlingų giminei atleista, o tavo brolis Rolfas tapo 
Kastamero lordu. Ko dar iš mūsų norite? 

- Tavo lordas tėvas žadėjo rasti tinkamus jaunikius Džeinei ir jos jau- 
nesniajai seseriai. Jis man prisiekė rasiąs lordus arba įpėdinius ir nesiūlysiąs 
nei jaunesniųjų sūnų, nei dvaro riterių. 

Lordus arba įpėdinius: Na, žinoma... Vesterlingai buvo sena ir garsi gi- 
minė, bet ledi Sibelė prieš vedybas vadinosi Spaiser ir buvo kilusi iš pra- 
sisiekėlių pirklių. Džeimis neaiškiai prisiminė, kad jos senelė, rodos, buvo 
kažkokia iš rytų atkeliavusi pusiau pamišusi ragana. Be to, Vesterlingų gi- 
minė buvo nuskurdusi. Šiaip jau Sibelės Spaiser dukterys nebūtų galėjusios 
nė svajoti apie geresnius jaunikius nei jaunesnieji sūnūs, bet Lanisteriams 
pridėjus didelę puodynę aukso, žuvusio maištininko našle, žinoma, galėjo 
susidomėti ir koks nors lordas. 

- Vestuvių sulauksi, - patikino ją Džeimis, - bet, prieš antrą kartą te- 
kant, Džeinei teks dvejus metus palaukti. 

Jei ta mergina pernelyg greitai vėl gautų vyrą ir nuo jo pastotų, neišven- 
giamai imtų sklisti gandai, kad vaiko tėvas - Jaunasis Vilkas. 

- Turiu dar ir du sūnus, - priminė jam ledi Vesterling. - Rolamas čia, 
su manimi, o Reinaldas buvo riteris ir su maištininkais išjojo į Dvynius. Jei 
būčiau žinojusi, kas ten atsitiks, niekada nebūčiau jo išleidusi, - šiek tiek 
priekaištingai tarė ji. - Reinaldas nieko nežinojo apie... apie susitarimą su 
tavo lordu tėvu. Gali būti, kad jis dabar belaisvis Dvyniuose. 

Arba žuvęs. Valderis Frėjus, matyt, irgi nieko nežinojo apie... susitarimą. 

— Aš pasiklausinėsiu. Jei seras Reinaldas yra tarp belaisvių, mes už jį su- 
mokėsime išpirką. 

— Buvome sutarę ir dėl jo vedybų. Jis turėjo gauti nuotaką iš Kasterlių 
Uolos. Tavo lordas tėvas sakė, kad, jei viskas susiklostys taip, kaip tikimės, 
Reinaldas galės džiaugtis santuoka su Džoja. 

Net iš kapo mirties sustingdyta lordo Taivino ranka stumdo mus kaip ma- 
rionetes. 

— Džoja yra mano velionio dėdės Geriono nesantuokinė duktė. Jei nori, 
sužadėtuves galime paskelbti, bet vestuvių teks palaukti. Kai paskutinį kartą 
mačiau Džoją, jai tebuvo gal devyneri, gal dešimt metų. 

— Nesantuokinė jo duktė? - Ledi Sibelė susiraukė, tarsi būtų prarijusi ci- 
triną. - Nori, kad Vesterlingas vestų... bavainikę? 

— Nelabai noriu, kad Džoja tekėtų už intrigas rezgančios ir kailį nuolat 
verčiančios kalės vaiko. Ji verta geresnio jaunikio. - Džeimis būtų mielai 
pasmaugęs šią moterį jos pačios jūrų kriauklių vėriniu. Džoja buvo miela 
mergaitė, nors ir vieniša; iš visų savo dėdžių jos tėvą Džeimis mėgo la- 
biausiai. - Tavo duktė dešimt kartų geresnė ir kilnesnė už tave, miledi. 
Rytoj išvyksi drauge su Edmuru ir seru Forlėjumi. O iki tol geriau nelįsk 
man į akis. 

Jis pašaukė sargybinį, ir ledi Sibelė išėjo nepatenkinta, piktai sučiaupusi 
lūpas. Džeimiui beliko tik spėlioti, kiek lordas Geivenas žino apie žmonos 
intrigas. Ar daug mes, vyrai, apskritai žinome? 

Į kelionę išsiruošusius Edmurą ir Vesterlingus lydėjo keturi šimtai raitų 
vyrų; paskutinę minutę Džeimis padidino sargybą dvigubai. Kelias mylias 
jis pats juos lydėjo, mat norėjo pasikalbėti su seru Forlėjumi Presteriu. Nors 
šiam ant pečių kėpsojo stambi kaip jaučio galva, o šalmą puošė ragai, iš tie- 
sų seras Forlėjus buvo lėtas ir ramaus būdo žmogus, neaukštas, santūrus ir 
atkaklus. Smailianosis, praplikęs, žilstelėjusia ruda barzda, jis atrodė veikiau 
kaip užeigos šeimininkas, o ne kaip riteris. 

— Mes nežinome, kur yra Juodoji Žuvis, - priminė jam Džeimis, - bet jei 
jis galės išlaisvinti Edmurą, tikrai taip ir padarys. 

- Taip nenutiks, milorde. - Kaip ir daugumą užeigos šeimininkų, apmul- 
kinti serą Forlėjų buvo sunku. - Žvalgai ir raitininkai iššukuos kelio, kuriuo 
traukiame, prieigas, o nakčiai įkūrę stovyklą pastatysime įtvirtinimus. Pa- 
skyriau dešimt vyrų, geriausių savo lankininkų, kurie nuo Tulio nesitraukia 
nei dieną, nei naktį. Jei Edmuras bent pėdą išsuktų iš kelio, jie paleis tiek 
strėlių, kad net tikra motina jo nepažintų ir palaikytų ežiu. 

— Gerai. - Džeimiui nebuvo svarbu, ar Tulis saugiai pasieks Kasterlių 
Uolą, bet... geriau jau mirtų, nei paspruktų. - Pasirūpink, kad lankininkai 
saugotų ir lordo Vesterlingo dukterį. 

Seras Forlėjus, rodos, sutriko. 

— Geiveno mergaitę? Juk ji... 

— „Jaunojo Vilko žmona, - baigė jo mintį Džeimis, - ir, jei paspruktų, 
keltų mums daug didesnį pavojų už Edmurą. 

- Kaip pasakysi, milorde. Saugosime ją. 

Apsisukus grįžti į Riveraną ir lenkiant koloną, Džeimiui teko raitam 
prarisnoti pro Vesterlingus. Jam jojant pro šalį, lordas Geivenas pasisvei- 
kindamas niūriai linktelėjo, o ledi Sibelė pervėrė Džeimį šaltu kaip ledas 
žvilgsniu. Džeinė jo net nematė. Našlė jojo nuleidusi akis, pasikėlusi gob- 
tuvą. Drabužiai, kuriuos ji vilkėjo po sunkiomis apsiausto klostėmis, buvo 
puikiai pasiūti, bet apiplyšę. Ji susiplėšė juos norėdama parodyti, kad gedi, 
suprato Džeimis. Jos motinai tai tikriausiai nepatiko. Kažin, ar Sersėja, suži- 
nojusi apie jo žūtį, susiplėšytų suknią? 

Iš karto į pilį jis negrįžo, o vėl persikėlė per Akmenvartį ir užsuko pas 
Edviną Frėjų aptarti šio prosenelio laikomų belaisvių perdavimo. Riveranui 
pasidavus, po kelių valandų Frėjų kariuomenė ėmė skirstytis: lordo Valde- 
rio vėliavininkai ir laisvieji raiteliai traukė į žemę įbestas savo vėliavas ir 
suko žirgus namo. Likusieji Frėjai ketino įkurti stovyklą, bet Edviną ir jo 
netikrą dėdę Džeimis rado pastarojo palapinėje. 

Jiedu sėdėjo užsikvempę ant žemėlapio ir karštai ginčijosi, bet, pamatę 
įėjusį Džeimį, liovėsi. 

- Lorde vade... - šaltai ir mandagiai pasisveikino Riversas. 

Bet Edvinas rėžė tiesiai: 

— Tavo rankos suteptos mano tėvo krauju, sere. 

Džeimis truputį suglumo. 

— Ką čia šneki? 

- Juk tu išsiuntei jį namo, ar ne? 

Kažkas turėjo tai padaryti. 

- Ar serui Raimanui kas nors nutiko? 

- Seras Raimanas pakartas su visa savo palyda, - paaiškino Valderis Ri- 
versas. - Bastūnai sučiupo juos per dvi lygas į pietus nuo Gražiojo Turgaus. 

— Dondarionas? 

— Arba jis, arba Toras, arba ta moteris, vadinama Akmenširde. 

Džeimis susiraukė. Raimanas Frėjus buvo kvailys, bailys bei girtuoklis 
ir niekas negalėjo labai gedėti dėl jo žūties, juo labiau jo giminaičiai Frėjai. 
Sprendžiant iš sausų Edvino akių, net Raimano sūnūs neketino ilgai gedė- 
ti tėvo. Ir vis dėlto... tie bastūnai vis labiau įžūlėja, jei drįsta pakarti lordo 
Valderio įpėdinį tokioje vietoje, kurios nuo Dvynių neskiria nė dienos kelias 
raitomis. 

— Kiek vyrų Raimanas turėjo? - paklausė Džeimis. 

- Tris riterius ir keliolika ginkluotų raitelių, - tarė Riversas. - Tarsi bas- 
tūnai būtų žinoję, kad jis grįš į Dvynius su menka palyda. 

Edvinas suraukė lūpas. 

— Galiu lažintis, kad čia nagus bus prikišęs mano brolis. Kai bastūnai 
nužudė Meretą ir Petirą, jis leido jiems pabėgti, ir dabar jau aišku, kodėl. 
Dabar, kai tėvas negyvas, Juodajam Valderiui užvaldyti Dvynius trukdau 
tik aš. 

- Bet įrodymų neturi, - tarė Valderis Riversas. 

- Man jų ir nereikia. Pažįstu savo brolį. 

- Tavo brolis dabar Sigarde, - gynė savo nuomonę Riversas. - Kaip jis 
galėjo žinoti, kad seras Raimanas sumanys grįžti į Dvynius? 

— Kažkas jam pranešė, - įpykęs atrėžė Edvinas. - Gali neabejoti, kad 
mūsų stovykloje jis turi savo šnipų. 

O tu turi šnipų Sigarde. Džeimis žinojo, kad Edvinas ir Juodasis Valderis 
labai nesutaria, bet jam buvo nė motais, kuris taps savo prosenelio įpėdiniu 
ir Perkėlos lordu. 

- Atleisk, kad nutraukiu tavo gedulą, - dalykiškai tarė Džeimis, - bet 
turime aptarti ir kitus reikalus. Kai grįši į Dvynius, būk malonus ir pasakyk 
lordui Valderiui, jog karalius Tomenas reikalauja atiduoti visus belaisvius, 
sučiuptus per Kruvinąsias vestuves. 

Seras Valderis susiraukė. 

- Belaisviai turi savo vertę, sere. 

- Jei būtų beverčiai, jo malonybė nereikalautų jų atiduoti. 

Frėjus ir Riversas susižvalgė. Edvinas tarė: 

— Mano lordas senelis tikėsis, kad už tuos belaisvius jam bus atlyginta. 

Ir jam bus atlyginta, kai tik man ataugs nukirsta plaštaka, pagalvojo 
Džeimis. 

- Visi mes ko nors tikimės, - švelniai tarė jis. - Sakyk, ar tarp tų belais- 
vių yra ir seras Reinaldas Vesterlingas? 

- Jūrų kriauklelių riteris? - piktai prunkštelėjo Edvinas. - Tą vaikiną rasi 
Žaliosios Šakos dugne, jis šeria žuvis. 

— Kai mūsų vyrai atėjo pribaigti didvilkio, jis buvo kieme, - pasakė Val- 
deris Riversas. - Valenas liepė atiduoti kalaviją ir seras Reinaldas klusniai 
tai padarė, bet arbaletininkams ėmus leisti strėles į vilką, jis čiupo Valeno 
kirvį ir išlaisvino tą pabaisą iš tinklo, kurį mūsiškiai buvo užmetę. Valenas 
sako, kad viena strėlė Reinaldui pervėrė petį, o kita susmigo į vidurius, bet 
jam vis tiek kažkaip pavyko pasiekti apsauginę sieną, užlipti ant jos ir pūkš- 
telėti į upę. 

- Ant laiptų jis paliko kraujo šliūžę, - pridūrė Edvinas. 

- Ar paskui radote jo lavoną? - paklausė Džeimis. 

— Radome daugybę lavonų. Bet, kelias dienas išbuvę upėje, jie visi atrodė 
labai panašūs. 

- Girdėjau, kad ir pakaruokliai po kelių dienų supanašėja, - išeidamas 
pasakė Džeimis. 

Iki kito ryto iš Frėjų stovyklos liko tik musės, arklių mėšlas ir sero Rai- 
mano kartuvės, vienišos riogsančios Akmenvarčio pakrantėje. Džeimio 
pusbrolis norėjo žinoti, ką daryti su jomis ir su sumeistrautais apsiausties 
mechanizmais: taranais, kiaulėmis, bokštais bei svaidyklėmis. Daivenas pa- 
siūlė visus juos nugabenti į Raventrį ir panaudoti tenai. O Džeimis jam liepė 
sudeginti viską, pradedant nuo kartuvių. 

- Su lordu Titu susitarsiu. Apsiausties bokšto neprireiks. 

Daivenas, užsiželdinęs vešlią barzdą, plačiai nusišypsojo. 

- Pasiūlysi jam dvikovą, pusbroli? Kažin, ar taip sąžininga. Titas jau se- 
nas ir žilas. 

Senas, žilas ir su abiem rankomis. 

Tą naktį jiedu su seru Ilinu kovėsi tris valandas. Šį kartą Džeimiui sekėsi 
neblogai. Jei kova būtų buvusi tikra, Peinas būtų nužudęs jį tik du kartus. 
Šiaip jau Džeimis „žūdavo“ bent po keletą kartų, o kai kuriomis naktimis ir 
dar daugiau. 

- Jei praktikuosiuosi dar vienerius metus, galbūt kausiuosi ne blogiau už 
Peką, - pasakė Džeimis, o seras Ilinas išleido panašų į juoką klaksėjimą. — 
Eime, išgersime dar puikiojo raudonojo Hosterio Tulio vyno. 

Vynas įeidavo į jųdviejų naktinį ritualą. Prie vyno taurės seras Ilinas 
buvo puikus kompanionas. Jis niekada Džeimio kalbančio nepertraukdavo, 
niekada neprieštaraudavo, niekada nesiskųsdavo, neprašydavo malonių ir 
nepasakodavo ilgų beprasmių istorijų. Jis tik gėrė ir klausėsi. 

- Man reikėjo išlupti liežuvius visiems savo draugams, - pildydamas 
taures tarė Džeimis, - ir giminaičiams. Tylinti Sersėja būtų buvusi labai 
miela. Nors bučiuojantis jos liežuvio man būtų trūkę. - Jis gurkštelėjo. Vy- 
nas buvo tamsiai raudonas, saldus ir stiprus. Tekėdamas stemple, jis šildė 
Džeimiui visą kūną. - Nepamenu, kada pradėjome bučiuotis. Iš pradžių tie 
bučiniai buvo visai nekalti. O paskui... - Džeimis išgėrė taurę iki dugno ir 
pastatęs stumtelėjo į šalį. - Tirionas kadaise man pasakojo, kad dauguma 
kekšių bučiuotis atsisako. Jis sakė, girdi, jos dulkinasi kaip patrakusios, bet 
jų lūpų skonio taip ir nepajunti. Kaip manai, ar mano sesuo bučiuojasi su 
Ketlbleku? 

Seras Ilinas neatsakė. 

— Nemanau, kad man derėtų nužudyti savo prisiekusį brolį. Būtų geriau 
jį iškastruoti ir išsiųsti prie Sienos. Taip jie pasielgė su Lukamoru Gašliuoju. 
Žinoma, seras Osmundas kastruojamas nesileis. Be to, nereikia pamiršti ir 
jo brolių. Tie broliai gali būti pavojingi. Kai Eigonas Nevertasis nukirsdino 
Terensą Toiną už tai, kad šis miegojo su jo meiluže, Toino broliai nėrėsi iš 
kailio mėgindami Eigoną nužudyti. Drakono riterio dėka visos jų pastangos 
nuėjo perniek, bet vis dėlto keršyti jie norėjo. Taip rašoma Baltojoje knygo- 
je. Viskas ten parašyta, tik nutylėta, ką daryti su Sersėja. 

Seras Ilinas pirštu persibraukė gerklę. 

— Ne, - papurtė galvą Džeimis. - Tomenas neteko brolio ir vyro, kurį 
laikė savo tėvu. Jei nužudyčiau dar ir jo motiną, dėl to jis imtų manęs ne- 
kęsti, 0... jaunutė meilutė jo žmona tą neapykantą panaudotų Haigardeno 
naudai. 

Seras Ilinas nusišypsojo, bet Džeimiui jo šypsena nepatiko. Bjauri šypse- 
na. Ir siela bjauri. 

— Per daug kalbi, - pasakė jis Peinui. 

Kitą dieną seras Dermotas iš Lietaus Miško grįžo į pilį tuščiomis ranko- 
mis. Paklaustas, ką rado, jis atsakė: 

- Vilkų. Šimtus prakeiktų valkatų. - Vilkai papjovė du jo sargybinius. 
Išnėrė iš tamsos ir juos užpuolė. - Ginkluoti vyrai, po kietinta oda apsivilkę 
šarvinius marškinius, o vis dėlto... baimės nepažįstantys žvėrys. Prieš mir- 
damas Džeitas spėjo pasakyti, kad gaujai vadovauja milžiniška vilkė. Anot 
jo, didvilkė. Be to, vilkai įsisuko ir į mūsų žirgų gretas. Prakeikti bjaurybės 
papjovė mano mylimą bėrį. 

- Ratu aplink stovyklą sukrauti ir sukurti laužai būtų lengvai juos nu- 
baidę, - tarė Džeimis, bet giliai širdyje tuo abejojo. Ar galėjo serą Dermotą 
nuskriausti ta pati didvilkė, kuri netoli kryžkelės sužeidė Džofrį? 

Bet kitą rytą, numojęs ranka į vilkus, seras Dermotas pasiėmė pailsėju- 
sius arklius, dar daugiau vyrų ir vėl išjojo ieškoti Brindeno Tulio. Tos pa- 
čios dienos popietę Trišakio lordai atėjo pas Džeimį prašyti leidimo grįžti 
į savo valdas. Jis leido. Be to, lordas Paiperis pasiteiravo apie savo sūnų 
Marką. 

— Už visus belaisvius bus sumokėta išpirka, - pažadėjo Džeimis. 

Upių lordams išjojant, lordas Karilas Vensas dar stabtelėjo ir tarė: 

- Lorde Džeimi, turėtum joti į Raventrį. Kol prie pilies vartų stovi Jonas 
su savo kariuomene, Titas niekada nepasiduos, bet žinau, kad klusniai pri- 
klaups prieš tave. 

Džeimis padėkojo jam už patarimą. 

Paskui išjojo Stipruolis Šernas. Jis norėjo grįžti į Darį ir, kaip buvo žadė- 
jęs, kautis su bastūnais. 

- Beldėmės vos ne į kitą sumautos karalystės galą ir... ko? Kad įbaugin- 
tum Edmurą Tulį ir jis prileistų kelnes? Iš tokio nutikimo dainos nesudėsi. 
Man reikia kautis. Noriu pričiupti Skaliką. Jį arba klajojantį lordą. 

— Skaliko galva tavo, jei tik gebėsi ją pasiimti, - pasakė Džeimis, - tačiau 
Beriką Dondarioną reikia paimti gyvą ir parvaryti į Karaliaus Uostą. Rei- 
kia, kad tūkstančiai žmonių matytų jį išleidžiant paskutinį atodūsį, SB) jis 
niekada nebus miręs. 

Stipruolis Šernas nepatenkintas paniurnėjo, bet paskui sutiko. Kitą die- 
ną jis iškeliavo kartu su savo ginklanešiu, riteriais ir Bebarzdžiu Džonu Be- 
tlėjumi, kuris nusprendė, jog gaudyti bastūnus svarbiau, nei grįžti pas savo 
negražią žmoną. Greičiausiai jai žėlė barzda, kurios trūko Betlėjui. 

O Džeimiui dar liko daug ką išsiaiškinti su pilies įgula. Jie visi iki vieno 
prisiekė nieko nežinoję nei apie sero Brindeno planus, nei apie tai, kur jis 
galėjo patraukti. 

- Jie meluoja, - primygtinai kartojo Emonas Frėjus, bet Džeimis manė 
kitaip. 

- Jei niekam neatskleidi savo planų, niekas negali tavęs išduoti, - atkrei- 
pė jis Emono dėmesį. Ledi Džena pasiūlė kelis įgulos vyrus iškvosti kaip 
reikiant. Džeimis nesutiko. - Pažadėjau Edmurui, kad, jei pasiduos, pilies 
įgula nenukentės. 

— Ak, kaip kilnu, - nusišaipė jo teta, - bet čia reikia kietos rankos, o ne 
kilnumo. 

Paklausk Edmuro, koks esu kilnus, pagalvojo Džeimis. Paprašyk, kad 
papasakotų apie svaidyklę. Kažkodėl jam neatrodė, jog, rašydami savo is- 
torijas, meisteriai galėtų supainioti jį su princu Eimonu, Drakono riteriu. 
Keista, bet Džeimis jautėsi patenkintas. Karas beveik baigėsi. Drakono Uola 
pasidavė, Vėtrų Gūžta netrukus taip pat turėjo būti paimta, - tuo Džeimis 
nė kiek neabejojo, - o Stanis pasirodė prie Sienos. Šiauriečiai jo nemylės, 
kaip nemylėjo ir audrų lordai. Jei Stanio nesunaikins Ruzas Boltonas, jį pri- 
baigs Žiema. 

O čia, Riverane, Džeimis sutvarkė reikalus, galima sakyti, nepakėlęs gin- 
klo nei prieš Starkus, nei prieš Tulius. Kai ras Juodąją Žuvį, galės grįžti į 
Karaliaus Uostą, nes jo vieta ten. Mano vieta - šalia karaliaus. Šalia savo sū- 
naus. Kažin, ar Tomenas norėtų tai sužinoti? Dėl šios tiesos berniukas pra- 
rastų sostą. Ko norėtum labiau, vaike: tėvo ar sosto? - Gaila, bet atsakymo 
Džeimis nežinojo. Jis mėgsta ženklinti dokumentus savo antspaudu. Žinoma, 
berniukas juo tikriausiai ir nepatikėtų. Tuo pasirūpino mano mieloji sesuo, 
apgavikė. Džeimis pagalvojo, kad reikėtų kaip nors išplėšti Tomeną iš jos 
nagų, kol berniukas netapo antru Džofriu. O tai padarius, reikėtų iš naujo 
suburti jam ir mažąją tarybą. Jei Sersėją pavyktų nustumti į šalį, galbūt seras 
Kevanas sutiktų tapti Tomeno ranka. O jei ne, - ką gi, Septyniose Karalystėse 
galvotų vyrų netrūksta. Puikiausiai tiktų ir Forlėjus Presteris arba Rolandas 
Kreikholas. Jei Taireliams numaldyti reikėtų kito žmogaus, ne vakariečio, 
visada būtų galima kreiptis į Matį Rovaną arba... net į Petirą Beilišą. Mažasis 
Pirštas buvo ir malonus, ir protingas vyras, bet pernelyg žemos kilmės, kad 
galėtų kelti rimtą grėsmę įtakingiesiems lordams, juolab neturėdamas savo 
kariuomenės. Jis būtų puikus karaliaus ranka. 

Kitą rytą, netekusi šarvų ir ginklų, iškeliavo Tulio įgula. Kielsieiiaini vy- 
rui buvo leista pasiimti maisto trims dienoms ir drabužius, kuriuos vilkėjo, 
tik pirma jis turėjo iškilmingai prisiekti, kad nekels ginklo nei prieš lordą 
Emoną, nei prieš Lanisterių giminę. 

- Jei bent vienas iš dešimties šios priesaikos laikysis, gali manyti, kad tau 
pasisekė, - pareiškė ledi Džena. 

- Puiku. Geriau turėti devynis priešininkus nei dešimt. Mat dešimtas 
gali būti kaip tik tas, kuris mane nužudys. 

- Kiti devyni taip pat greitai tave nužudys. 

— Vis geriau, nei mirti lovoje. - Arba išvietėje. 

Du įgulos vyrai nusprendė su kitais neiškeliauti. Seras Desmondas Gre- 
lis, senasis lordo Hosterio kovų meistras, nusprendė stoti į Nakties sargybą. 
Jo pavyzdžiu pasekė ir Robinas Rigeris, Riverano sargybos kapitonas. 

- Šioje pilyje gyvenau keturias dešimtis metų, - pasakė Grelis. - Sakai, 
kad esu laisvas, tik... kur man eiti? Aš pernelyg senas ir storas, kad tapčiau 
klajojančiu riteriu. Bet prie Sienos visada reikia žmonių. 

— Daryk, kaip nori, - numojo ranka Džeimis, nors tai jį labai erzino. 

Mat šiems dviem vyrams jis leido pasilikti šarvus bei ginklus ir paskyrė 
keliolika Gregorio Kligeino vyrų, kad palydėtų juos į Mergelių Duburį. Va- 
dovauti būriui Džeimis pavedė Rafordui, dar vadinamam Meilučiu. 

- Pasirūpink, kad Mergelių Duburį belaisviai pasiektų gyvi ir sveiki, - 
liepė jis Rafordui, - o jei ne, tai, ką seras Gregoris padarė Ožiui, bus tik 
menka išdaiga, palyginti su tuo, ką aš padarysiu tau. 

Praėjo dar kelios dienos. Lordas Emonas susikvietė į Riverano pilies kie- 
mą visus saviškius bei lordo Edmuro žmones ir beveik tris valandas aiški- 
no, ko dabar, tapęs jų lordu ir šeimininku, iš jų tikisi. Retkarčiais Emonas 
mostelėdavo savo pergamentu, o arklininkai, tarnaitės ir kalviai klausėsi jo 
tvyrant niūriai tylai ir merkiant įkyriam lietui. 

Lordo Emono klausėsi ir dainius - tas pats, kurį Džeimis buvo pasiėmęs 
iš sero Raimano Frėjaus. Džeimis rado jį stovintį tarpduryje, kur neužlijo 
lietus. 

- Jo šviesybė lordas turėjo tapti dainiumi, - tarė jis. - Jo kalba jau dabar 
ilgesnė ir už keliautojo baladę, bet nemanau, kad jis bent kartą nutilo atsi- 
kvėpti. 

Džeimis nė nepajuto, kaip nusijuokė. 

— Kol gali kramtyti, lordui Emonui kvėpuoti nereikia. Ketini sudėti apie 
jį dainą? 

- Pašiepiamą. Pavadinsiu ją „Kalbantis su Žuvimi“. 

- Tik nedainuok jos girdint mano tetai. - Anksčiau į dainių Džeimis 
beveik nekreipė dėmesio. Mat šis buvo žemaūgis vyrukas, mūvintis žalias 
apdriskusias kelnes, vilkintis šiek tiek šviesesnę, bet taip pat žalią nuspu- 
rusią tuniką, užadytą rudos odos lopais. Jo nosis buvo ilga ir smaili, o šyp- 
sojosi jis plačiai, kaip sakoma, išsišiepęs iki ausų. Jam ant sprando krito 
ploni, rudi, susitaršę ir nežinia kada trinkti plaukai. Jam penkiasdešimt 
metų, pagalvojo Džeimis, jis keliaujantis dainius ir jau gerokai gyvenimo 
nuvargintas. 

- Kai tave pasiėmiau, argi nebuvai sero Raimano šeimynykštis? - pa- 
klausė jis. 

— Buvau pasamdytas tik dvięm savaitėms. 

- Tikėjausi, kad iškeliausi kartu su Frėjais. 

- Šitas, stovintis ant pakylos, taip pat Frėjus, - tarė dainius, smakru mos- 
telėdamas į lordą Emoną, - o ši pilis atrodo puiki ir jauki, kaip tik tinkama 
žiemoti. Baltadantis Vatas su seru Forlėjumi iškeliavo namo, tad pamaniau, 
kodėl nepamėginus užimti jo vietos? Vato balsas toks skambus ir malonus, 
kad tokie kaip aš negali nė tikėtis jam prilygti. Bet aš moku dukart daugiau 
nešvankių dainų už jį. Prašau milordo atleisti... 

— Turėtum puikiai sutarti su mano teta, - šyptelėjo Džeimis. - Jei tikiesi 
šioje pilyje žiemoti, pasistenk, kad tavo muzika ir dainos patiktų ledi Dže- 
nai. Čia viską sprendžia ji. 

— Ne tuė 

— Mano vieta - šalia karaliaus. Aš čia ilgai neužsibūsiu. 

- Liūdna tai girdėti, milorde. Moku ir geresnių dainų už „Kastamero lie- 
tų. Galėčiau tau padainuoti... ak, apie viską... 

- Kitą kartą, - tarė Džeimis. - Gal turi vardą? 

- Esu Tomas Septynstygis, milorde. - Dainius kilstelėjo kepurę. - Bet 
dauguma vadina mane Tomu Septynetu. 

— Dainuok gražiai, Tomai Septynete. 

Tą naktį Džeimiui prisisapnavo, kad jis vėl Didžiojoje Beiloro septoje 
budi prie tėvo palaikų. Septoje buvo tylu ir tamsu, bet staiga iš šešėlių išniro 
moteris ir palengva prisiartino prie karsto. 

— Sese... - tarstelėjo jis. 

Tačiau tai buvo ne Sersėja. Ji vilkėjo vien pilkus drabužius, matyt, buvo 
tylioji sesuo. Jos veido bruožus slėpė gobtuvas ir šydas, bet Džeimis matė 
žaliose jos akyse atsispindint degančias žvakes. 

- Sese, - pakartojo jis, - ko tau iš manęs reikia. - Paskutinis jo ištartas 
žodis aidu nuvilnijo per visą septą: „reikia-kia-kia-kia...“ 

- Nesu tavo sesuo, Džeimi. - Pakėlusi ranką, moteris nusismaukė gob- 
tuvą. - Ar jau mane pamiršai? 

Kaip galiu pamiršti tą, kurios niekada nepažinojau? Bet žodžiai įstrigo 
Džeimiui gerklėje. Jis tą moterį pažinojo, bet jau praėjo tiek daug laiko... 

- Ar pamirši ir savo lordą tėvą? Kaip tik svarstau, ar apskritai jį pažino- 
jai. - Jos akys buvo žalios, plaukai - tarsi suvyti iš aukso gijų. Džeimis ne- 
galėjo pasakyti, kiek jai metų. Penkiolika, dingtelėjo jam, o gal - penkiasde- 
šimt? Moteris užlipo laiptais ir atsistojo aukščiau prie karsto. - Jis nepakentė 
pašaipų. Jų mano tėvas nemėgo labiausiai. 

- Kas tu? - Džeimis turėjo to paklausti ir išgirsti atsakymą. 

— Svarbiausia, kas esi tu? 

— Tai tik sapnas. 

- Šit kaip? - Moteris šyptelėjo. - Susiskaičiuok rankas, vaikeli. 

Viena. Viena plaštaka, stipriai spaudžianti kalavijo rankenos buožę. 
Tik viena. 

— Sapnuose visuomet turiu dvi rankas. 

Džeimis kilstelėjo dešinę ranką ir lyg apdujęs įsistebeilijo į bjaurią jos 
bigę. 

— Mes visi svajojame apie dalykus, kurių negalime turėti. Taivinas sva- 
jojo, kad jo sūnus bus didis riteris, o jo duktė - karalienė. Jis svajojo, kad jo 
vaikai bus tokie stiprūs, narsūs ir gražūs, kad niekas niekada iš jų nesijuoks. 

- Ašir esu riteris, - pasakė jai Džeimis, - o Sersėja - karalienė. 

Moters skruostu nusirito ašara. Ji vėl pasikėlė gobtuvą ir atsuko jam nu- 
garą. Džeimis ją šaukė, bet ji jau žengė tolyn, o grindimis vilkdamasis jos 
sijonas tyliai dainavo lopšinę. Nepalik manęs! - norėjo sušukti Džeimis, ta- 
čiau moteris, žinoma, jau seniai buvo pranykusi. 

Jis pabudo tamsoje visas drebėdamas. Kambaryje buvo nemaloniai 
šalta. Dešinės rankos bige Džeimis nubloškė šalin antklodes. Jis pamatė, 
kad ugnis židinyje užgesusi, o langas atlapotas. Perėjęs visiškoje tamso- 
je skendintį kambarį, jis viena ranka ėmė grabinėti langines, norėdamas 
jas uždaryti, bet, stovėdamas prie lango, įmynė į kažką šlapia. Išsigandęs 
Džeimis atšoko. Pirmiausia pagalvojo apie kraują, tačiau kraujas negalėjo 
būti toks šaltas. 

Tai buvo vėjo pro atvirą langą įpūstas sniegas. 

Dabar, užuot užvėręs langines, jis plačiai jas atvėrė. Apačioje kiemas 
buvo užklotas plona balta antklode, storėjančia tiesiog jam akyse. Ant tvir- 
tovės sienų dantų augo kepurėlės. Snaigės sukosi tyliai, kelios iš jų, vėjo at- 
pūstos prie lango, nusileido jam ant veido ir ištirpo. Džeimis matė, kaip jam 
iš burnos virsta garas. 

Sniegas upių kraštuose. Jei sninga čia, vadinasi, gali snigti ir Lanisporte, 
ir Karaliaus Uoste. Žiema traukia į pietus, o mūsų grūdų aruodai apytuščiai. 
Laukuose dar likusių javų derlius buvo pasmerktas žūti. Apie naują sėją ir 
viltį nuimti dar vieną derlių negalėjo būti nė kalbos. Džeimis nejučia ėmė 
svarstyti, ką darytų jo tėvas, norėdamas išmaitinti karalystės žmones, bet 
netrukus susigriebė, kad tėvas miręs. 

Prašvitus paaiškėjo, kad sniego pridrėbta iki kulkšnių, o dievų giraitė- 
je - dar daugiau, ypač ten, kur prie medžių kamienų buvo suneštos pus- 
nys. Pasidavę šiems šaltiems ir baltiems kerams, ginklanešiai, arklininkai ir 
kilmingi pažai vėl pasijuto esantys vaikai ir kiemeliuose bei ant gynybinių 
sienų užvirė mūšis sniego gniūžtėmis. Džeimis girdėjo juos juokiantis. Ne 
taip seniai jis ir pats būtų spaudęs gniūžtes ir laidęs jas į pro šalį krypuojantį 
Tirioną arba grūdęs Sersėjai už suknios apykaklės. Bet... kad suspaustum 
gerą gniūžtę, reikia abiejų rankų. 

Kažkas pasibeldė į Džeimio kambario duris. 

- Pažiūrėk, kas ten, Pekai. 

Atėjo senasis Riverano meisteris, suvytusioje rankoje laikydamas gautą 
žinią. Vimanas atrodė išbalęs kaip balčiausia drobė. 

- Žinau, - tarė Džeimis, - atskrido baltas varnas iš Citadelės. Prasidėjo 
žiema. 

- Ne, milorde. Sulaukėme paukščio iš Karaliaus Uosto. Leidau sau... Ne- 
žinojau... - Ir jis padavė laišką. 

Džeimis perskaitė jį sėdėdamas prie lango, apšviestas šalto ir sniegingo 
ryto šviesos. Kiburno kalba buvo glausta ir dalykiška. Sersėjos žinia - karšt- 
ligiška ir jausminga: „Nedelsdamas grįžk. Padėk man. Gelbėk mane. Dabar 
man tavęs reikia kaip niekad. Myliu tave. Myliu tave. Myliu tave. Nedelsda- 
mas grįžk.“ 

Vimanas stoviniavo prie durų ir laukė, be to, Džeimis jautė, kad ir Pekas 
nenuleidžia nuo jo akių. 

— Ar milordas malonės atsakyti? - nutraukė užsitęsusią tylą meisteris. 

Ant laiško nukrito snaigė. Jai tirpstant rašalas išskydo. Džeimis susuko 
pergamentą į ritinėlį taip standžiai, kaip viena ranka įstengė, ir padavė jį 
Pekui. 

— Ne, - atsakė. - Įmesk jį į ugnį. 


SEMVELIS 


| Liao kelionės tarpsnis buvo pavojingiausias. Kaip tirošiai juos ir 
įspėjo, Redvaino sąsiauryje knibždėte knibždėjo greitųjų karo laivų. 
Didžiajai Arboro flotilės daliai išplaukus į kitą Vesteroso kraštą, geležiniai 
apsiautė Rajamsportą, užėmė Vyno miestą ir Jūrų Žvaigždės uostą ir nau- 
dojosi jais kaip forpostais, iš kurių puldinėjo į Senmiestį plaukiančius pre- 
kybinius laivus. 

Tris kartus greitieji ilglaiviai buvo pastebėti ir iš varno lizdo. Bet du iš 
jų buvo gerokai atsilikę, tad „Cinamono vėjas“ nesunkiai nuo jų paspruko. 
Trečias pasirodė prieš saulėlydį ir ketino juos atkirsti nuo Šnabždesių są- 
siaurio. Kai jie pamatė kylant bei leidžiantis irklus ir iki putų plakant vario 
spalvos jūros vandenis, Kodža Mo į laivo bokštelius nusiuntė savo šaulius, 
ginkluotus auksamedžio didlankiais, iš kurių paleistos strėlės lėkė toliau ir 
taikliau, nei paleistos iš dornietiško kukmedžio lankų. Ji palaukė, kol ilglai- 
vis priartėjo per du šimtus jardų, o tada įsakė šaudyti. Semas iššovė drauge 
su jais ir šį kartą, - bent jau jam taip atrodė, - jo strėlė pasiekė laivą. Pakako 
vienos salvės. Ilglaivis pasuko į pietus ieškoti romesnio grobio. 

Jiems įplaukus į Šnabždesių sąsiaurį, jūrą ir dangų jau gaubė vis tirštė- 
jančios sutemos. Džilė stovėjo laivo pirmagalyje laikydama kūdikį ir stebei- 
lydamasi į pilį, stūksančią ant uolų. 

— Trys Bokštai, - pasakė jai Semas, - Kosteinų giminės rezidencija. 

Vakaro danguje spindinčių žvaigždžių fone ir virpančiais, pro langus 
matomais deglų žiburiais pilis atrodė didingai, bet Semui buvo liūdna į ją 
žiūrėti. Mat jų kelionė beveik baigėsi. 

- Ji labai aukšta, - tarė Džilė. 

— Palauk, kol pamatysi Haitauerio pilį. 

Dalos kūdikis ėmė verkti. Džilė praskleidė tuniką ir padavė berniukui 
krūtį. Žindydama ji šypsojosi ir glostė švelnius kaip pūkas, rudus kūdikio 
plaukus. Ilgainiui šį vaiką ji mylės taip pat, kaip ir tą, kurį paliko prie Sienos, 
suprato Semas. Jis vylėsi, jog dievai bus palankūs abiem berniukams. 

Geležiniai prasmuko net į nuo jūros vėjų apsaugotus Šnabždesių sąsiau- 
rio vandenis. Kitą rytą, vėl leidęsis į kelionę ir plaukdamas į Senmiestį, „Ci- 
namono vėjo“ korpusas ėmė trankytis į lavonus, dreifuojančius pasroviui 
jūros link. Kai kurie jų plukdė pulką maitlesių varnų, kurie, garsiu kranki- 
mu reikšdami nepasitenkinimą, pakildavo į orą kaskart, kai burlaivio pir- 
magalys dunkstelėdavo į juokingai išpampusius jų sielius. Pakrantėse buvo 
matyti sudeginti javų laukai ir pelenais paleisti kaimai, o seklumos ir smėlio 
salelės buvo nusėtos laivų lūženų. Dauguma jų buvo prekybiniai ir žvejų 

laiveliai, bet jie matė ir apleistų ilglaivių ir net dviejų didelių dromonų nuo- 
laužas. Vienas buvo sudegęs iki pat vaterlinijos, o kito dromono korpuso 

- Čia jūrų mūšis, - pasakė Ksondas. - Neseniai. 

- Kas galėtų būti toks kvailas ir plėšikauti taip arti Senmiesčio? 

Ksondas parodė seklumose įstrigusį, pusiau nuskendusį ilglaivį. Jo gale 
nusvirusi karojo suodžiais ištepta ir apdriskusi vėliava. Tokio ženklo Semas 
dar niekada nebuvo matęs: vėliavoje buvo pavaizduota raudona akis su juo- 
da lėliuke, o virš jos - dviejų varnų laikoma juodos geležies karūna. 

— Kieno čia vėliava? - paklausė Semas. 

Ksondas nieko neatsakė, tik gūžtelėjo. 

Kita diena išaušo šalta ir ūkanota. „Cinamono vėjui“ palengva plau- 
kiant pro dar vieną nusiaubtą žvejų kaimelį, iš rūko išniro palengva link 
jų artėjanti karo galera. Ji buvo pavadinta „Medžiotoja“, o jos priekį puošė 
medinė lieknos, lapais apsikaišiusios ir ietimi užsimojusios mergelės statu- 
la. Po kelių akimirkų iš abiejų galeros šonų pasirodė dvi mažesnės galeros, 
nelyginant du kurtai, išdidžiai sekantys paskui šeimininką. Semui labai pa- 
lengvėjo pamačius, kad ant jų plevėsuoja karaliaus Tomeno vėliava, kurioje 
buvo pavaizduotas elnias ir liūtas, o po ja - kita vėliava: baltas laiptuotas 
Senmiesčio bokštas su ugnies karūna. 

„Medžiotojos“ kapitonas buvo aukštas vyras šviesiai pilku apsiaustu, ku- 
rio kraštai buvo apsiūti raudono atlaso liepsnomis. Jis priplukdė savo galerą 
taip, kad ji plaukė greta „Cinamono vėjo“, tada liepė pakelti irklus ir rikte- 
lėjo, kad lips ant jų laivo denio. Kol jo arbaletininkai ir Kodžos Mo šauliai, 
kuriuos skyrė siauras vandens ruožas, nenuleido vieni nuo kitų akių, kapi- 
tonas su keliais riteriais žengė ant „Cinamono vėjo“ denio, pasisveikinda- 
mas linktelėjo Kuhurui Mo ir paprašė jo parodyti triumus. Tėvas su dukra 
trumpai pasitarė ir sutiko. 

- Atsiprašau, - apžiūrėjęs laivą tarė kapitonas. - Gaila, kad doriems 
žmonėms tenka kęsti tokį nemandagų elgesį, bet geriau jau būti nemanda- 
giems, nei įsileisti į Senmiestį geležinius. Vos prieš dvi savaites tie prakeikti 
niekšai sąsiauryje pagrobė prekybinį tirošių laivą. Įgulą išžudė, persirengė 
jų drabužiais ir, radę jų dažų, visais įmanomais atspalviais nusidažė žande- 
nas. Prasmukę pro gynybines sienas, jie ketino padegti uostą ir, kol gesin- 
sime gaisrą, iš vidaus atverti miesto vartus. Ir jiems būtų pavykę, jei netyčia 
nebūtų susitikę „Bokšto ledi“, kurios irklininkų kapitonas buvo vedęs ti- 
rošę. Pamatęs jų žalias ir skaisčiai raudonas barzdas, kapitonas pasveikino 
juos tirošių kalba, bet nė vienas iš prakeiktų geležinių negebėjo jam ta kal- 
ba atsakyti. 

Semas pasijuto priblokštas. 

— Nejaugi jie įsivaizduoja užpulsiantys ir nusiaubsiantys Senmiestį! 

„Medžiotojos“ kapitonas jį smalsiai nužvelgė. 

- Jie ne šiaip sau plėšikai. Kai tik galėdavo, geležiniai visuomet plėšikau- 
davo. Atplaukdavo iš jūros, puldavo staiga, pasigrobdavo aukso, merginų 
ir iškėlę bures dingdavo, bet retai pasirodydavo daugiau nei vienas arba du 
jų ilglaiviai, o apie kelis nebūdavo nė kalbos. O dabar mus puldinėja šimtai 
jų laivų, atplaukiančių iš Skydo salų ir iš aplink Arborą dunksančių uolų. 
Jie užėmė Akmeninio Krabo pakrantės seklumas, Kiaulių salą ir Undinės 
Rūmus, be to, įsikūrė Arklio Pasagos uoloje ir Pavainikio Lopšyje. Be lordo 
Redvaino flotilės mums trūksta karo laivų su jais susiremti. 

— O ką veikia lordas Haitaueris? - nė nepajuto, kaip leptelėjo Semas. - 
Mano tėvas visada sakydavo, kad jis turtingas kaip Lanisteriai ir galėtų va- 
dovauti tris kartus didesnei kariuomenei nei kuris kitas iš Haigardeno vė- 
liavininkų. 

- Jei apginkluotų savo karius grindinio akmenimis, surinktų jų ir dar 
daugiau, - tarė kapitonas, - bet kalavijuočiai geležiniams nieko negali pada- 
ryti, nebent jų vadas įsigudrintų vaikščioti vandens paviršiumi. 

— Haitaueris turi kažką daryti. 

— Suprantama. Lordas Leitonas užsidarė savo bokšto viršūnėje kartu su 
Pamišėle Mergele ir ieško išeities burtų knygose. Gali būti, kad jis iškaps- 
tys kariuomenę iš po žemių. O gal ir ne. Beiloras stato galeras, Guntoras 
tvarkosi uoste, Gartas moko naujokus, o Hamfris iškeliavo į Lysą pasamdyti 
karo laivų. Jei jam pavyktų gauti padorią flotilę iš savo kekšės sesers, į gele- 
žinių smurtą galėtume pradėti atsakyti tuo pačiu. O kol kas mums belieka 
saugoti įlanką ir laukti, kol ta kalė karalienė iš Karaliaus Uosto paleis nuo 
pasaito lordą Paksterį. 

Paskutiniai kapitono ištarti žodžiai buvo persmelkti tokios neapykantos, 
kad ji Semą pribloškė dar labiau nei tų žodžių turinys. Jei Karaliaus Uostas 
praras Senmiestį ir Arborą, subyrės visa karalystė, pagalvojo jis žvelgdamas į 
tolstančią „Medžiotoją“ ir ją lydinčias galeras. 

Ir nė nepajuto, kaip ėmė svarstyti, ar iš tiesų Rago Kalva yra saugi? Tarlių 
žemės driekėsi toli nuo jūros, tankiai miškais apaugusiomis kalvomis, per 
kelis šimtus lygų į šiaurės rytus nuo Senmiesčio ir labai toli nuo bet kokios 
pakrantės. Jų neturėjo pasiekti nei geležiniai, nei jų ilglaiviai, nors jo lordas 
tėvas ir buvo išvykęs kariauti į upių kraštus, o pilies įgula buvo gana menka. 
Jaunasis Vilkas, žinoma, panašiai galvojo ir apie Vinterfelą, kol vieną naktį 
tas Teonas Perbėgėlis nepamėgino šturmuoti pilies sienų. Semas negalėjo 
pakelti minties, jog taip toli tempė Džilę ir jos kūdikį norėdamas, kad jiedu 
būtų tikrai saugūs, o dabar teks juos palikti vienus pačiame karo sūkuryje. 

Likusią kelionės dalį jis vijo šalin jį apnikusias abejones ir svarstė, ką 
turėtų daryti. Suprantama, galėtų pasilikti Džilę Senmiestyje. Šio miesto 
gynybinės sienos buvo gerokai storesnės ir sunkiau įveikiamos nei jo tėvo 
pilies sienos, be to, čia buvo tūkstančiai gynėjų, o ginti Rago Kalvos lordas 
Rendilas, atsiliepęs į savo siuzereno šaukimą ir iškeliaudamas į Haigardeną, 

buvo palikęs vos saujelę vyrų. Bet, jei taip pasielgtų, jam reikėtų Džilę kur 
nors patikimai paslėpti; Citadelė neleido savo novicijams turėti žmonų ar 
meilužių - bent jau viešai su jomis rodytis. Be to, jei dar ilgiau pasiliksiu su 
Džile, vargu ar išvis rasiu jėgų jai palikti. O Semas privalėjo ją palikti arba 
mesti tarnybą. Daviau priesaiką, priminė sau jis. Jei dezertyruosiu, man nu- 
kirs galvą ir kokia Džilei iš to bus nauda? 

Paskui jis pagalvojo, ar nepaprašius Kodžos Mo ir jos tėvo, kad paimtų 
tyržmogę merginą kartu į Vasaros salas. Bet tai irgi buvo pavojinga. Išplau- 
kęs iš Senmiesčio, „Cinamono vėjas“ vėl turės kirsti Redvaino sąsiaurį ir 
šį kartą sėkmė galėjo nuo jo nusigręžti. O jei nurims vėjas ir keliautojai 
iš Vasaros salų atsidurs štilio apimtoje jūroje? Jei pasakojimuose, kuriuos 
jis girdėjo, esama bent kiek tiesos, Džilė galėjo būti paimta į nelaisvę kaip 
vergė arba sūrioji žmona, o jos kūdikis tikriausiai išmestas į jūrą, kad ne- 
trukdytų. 

Turime vykti į Rago Kalvą, pagaliau nusprendė Semas. Kai pasieksime 
Senmiestį, pasamdysiu vežimą, arklius ir pats ją ten nuvešiu. Nuvykęs į Rago 
Kalvą, jis galės pats įsitikinti, kokios pilies gynybinės sienos ir kokia palikta 
įgula, ir jei kas nors, ką pamatys, jam nepatiks arba sukels rūpestį, jis galės 
tiesiog apsisukti ir grąžinti Džilę į Senmiestį. 

Į Senmiestį jie atkeliavo šaltą ir drėgmės persmelktą rytą, tvyrant tokiam 
tirštam rūkui, kad Haitauerio švyturys rodėsi lyg vienas iš miesto žiburių. 
Skersai visos prieplaukos buvo ištempta grandinė, prie kurios suposi kelias- 
dešimt laivų. Tuoj už jų rikiavosi karo laivai, inkarus išmetę prie trijų dide- 
lių dromonų ir virš visų iškilusio lordo Haitauerio keturių denių flagmano, 
pavadinto „Senmiesčio šlovė“. „Cinamono vėjas“ buvo dar kartą patikrin- 
tas. Šį kartą ant denio žengė lordo Leitono sūnus Guntoras sidabro spalvos 
apsiaustu ir pilkais, emaliuotais žvyniniais šarvais. Seras Guntoras kelerius 
metus mokėsi Citadelėje ir mokėjo Vasaros salų žmonių kalbą, tad jiedu su 
Kuhuru Mo užsidarė kapitono kajutėje ir pasišnekėjo prie keturių akių. 

Naudodamasis šia proga, Semas atskleidė Džilei savo planus. 

- Pirmiausia eisiu į Citadelę, įteiksiu Jono laiškus ir papasakosiu jiems 
apie meisterio Eimono mirtį. Tikiuosi, jog didieji meisteriai atsiųs vežimą 
jo palaikams pargabenti. Paskui rasiu arklius, dengtą vežimą ir nuvešiu tave 
pas savo motiną į Rago Kalvą. Grįšiu kaip galėdamas greičiau, bet tau gali 
tekti palaukti iki rytojaus. 

— Iki rytojaus, - pakartojo ji ir pabučiavo Semą, kad jam sektųsi. 

Pagaliau seras Guntoras išėjo iš kapitono kajutės ir davė ženklą pakelti 
grandinę, kad „Cinamono vėjas“ galėtų plaukti toliau iki prieplaukos. Švar- 
tuojant laivą Semas prisidėjo prie Kodžos Mo ir trijų jos lankininkų netoli 
trapo, o Vasaros salų žmonės stovėjo pasipuošę apsiaustais iš plunksnų, ku- 
riuos vilkėdavo tik išlipę į krantą. Su duksliais juodais drabužiais, su pablu- 

kusiu apsiaustu ant pečių ir baltų druskos dėmių numargintais batais šalia 
jų Semas jautėsi apsileidęs. 

— Ar ilgai stovėsite uoste? 

- Gal dvi dienas, o gal ir visas dešimt. Ką gali žinoti... Stovėsime tol, kol 
iškrausime triumus ir vėl juos prikrausime prekių. - Kodža Mo plačiai nu- 
sišypsojo. - Be to, mano tėvas turi aplankyti pilkuosius meisterius. Reikia 
parduoti tas knygas. 

— Ar Džilė gali likti laive, kol grįšiu? 

— Džilė gali likti kiek panorėjusi. - Ji pirštu bakstelėjo Semui į pilvą. - Ji 
valgo gerokai mažiau nei kai kurie kiti... 

- Nesu.toks storas kaip anksčiau, - ėmė gintis Semas. Tam pasitarnavo 
ši kelionė į pietus. Vis reikėjo eiti sargybą, o valgyti gaudavai tik vaisių ir 
žuvies... Vasaros salų gyventojai vaisius ir žuvį labai mėgo. 

Trapu Semas perėjo drauge su šauliais, bet, iškėlę koją į krantą, jie išsi- 
skirstė kas sau. Semas vylėsi, jog kelią į Citadelę dar atsimena. Senmiesčio 
gatvelės priminė labirintą, o laiko klaidžioti jis neturėjo. 

Ore tvyrojo drėgmė, tad grindinio akmenys buvo šlapi ir slidūs, o ga- 
tvelės buvo apgaubtos rūko ir atrodė paslaptingos. Semas kaip įmanyda- 
mas jų vengė ir laikėsi paupiu einančio kelio, vingiuojančio palei Medaus 
ir Vyno upę ir vedančio į pačią miesto širdį. Jam patiko tvirtai remtis ko- 
jomis į žemę, o ne vaikščioti besisupančiu deniu, bet žingsniuodamas vis 
tiek jautėsi nepatogiai. Semas jautė, kad visi į jį žiūri, stebeilijasi pro langus 
ir iš balkonų, lydi žvilgsniais stovėdami tamsiuose tarpduriuose. „Cinamo- 
no vėjyje“ jis visus pažinojo. O čia, kur bepasisukdavo, matė vien svetimus 
žmones. Dar prasčiau Semas pasijuto pagalvojęs, jog galbūt jį mato kas 
nors, kas jį pažįsta. Senmiestyje lordą Rendilą Tarlį pažinojo dauguma, bet 
retas kuris mėgo. Semas nežinojo, kas būtų buvę blogiau: būti atpažintam 
kurio nors iš lordo tėvo priešų ar... draugų. Tad pasikėlė apsiausto gobtuvą 
ir paspartino žingsnį. 

Abipus Citadelės vartų aukštai iškilę dunksojo žali sfinksai liūto kūnais, 
erelio sparnais ir gyvačių uodegomis. Vienas iš jų buvo vyro, kitas - moters 
veidu. Tuoj už jų stovėjo Raštinė, į kurią Senmiesčio žmonės traukė ieško- 
dami patarnautojų, galinčių surašyti jų testamentus arba perskaityti gautus 
laiškus. Atvirose būdelėse nuobodžiaudami sėdėjo keli raštininkai, laukian- 
tys klientų. Kitose būdelėse buvo prekiaujama knygomis. Semas stabtelėjo 
delės planą, - mat norėjo rasti trumpiausią kelią į Senešalo dvarą. 

Prie statulos, vaizduojančios karalių Deironą Pirmąjį, raitą ant didžiulio 
akmeninio žirgo, pakėlusį virš galvos kalaviją ir nukreipusį jo smaigalį link 
Dorno, takas šakojosi. Ant Jaunojo Drakono galvos tupėjo žuvėdra, o ant 
kalavijo ašmenų - dar dvi. Semas pasirinko kairę, paupiu einančią atšaką. 

Ašaringojoje prieplaukoje jis pamatė du patarnautojus, padedančius seniui 
įlipti į laivą ir išlydinčius jį į trumpą kelionę iki Kruvinosios salos. Paskui 
jį įlipo jauna motina, nešina klykiančiu kūdikiu, ne kažin kiek vyresniu už 
mas rinkdami varles. Pro jį link septos nuskuodė būrelis raudonskruosčių 
novicijų. Man reikėjo atvykti čia, kai buvau toks jaunas, kaip dabar jie, pagal- 
vojo Semas. Jei būčiau pabėgęs iš pilies ir pasivadinęs svetimu vardu, galbūt 
man būtų pavykę pasislėpti tarp kitų novicijų. O tėvas būtų galėjęs apsimesti, 
jog Dikonas - vienintelis jo sūnus. Abejoju, ar jis būtų varginęsis manęs ieško- 
ti, nebent sprukdamas būčiau nušvilpęs mulą, kad turėčiau kuo joti. Tada jis 
būtų mane radęs, bet tik tam, kad susigrąžintų gyvulį. 

Priešais Senešalo dvarą žyniai mokė deramo elgesio vyresnįjį novicijų. 

— Vogti iš virtuvės maistą... - aiškino vienas žynys patarnautojams, pasi- 
ruošusiems apmėtyti nusižengėlį supuvusiomis daržovėmis. Jie visi smalsiai 
nužvelgė pro šalį einantį Semą ir jam už nugaros tarsi burė besiplaikstantį 
juodą apsiaustą. 

Pravėręs duris, jis įžengė į menę akmeninėmis grindimis ir aukštais 
skliautiniais langais. Kitame menės gale ant pakylos sėdėjo vyras nuovargio 
paženklintu veidu, plunksna kažką skrebendamas didelėje knygoje. Nors jis 
vilkėjo meisterio drabužį, ant kaklo grandinės neturėjo. Semas krenkštelėjo. 

- Labas rytas... 

Vyras pakėlė akis ir tai, ką pamatė, rodos, jam nepatiko. 

— Nuo tavęs trenkia novicijumi. 

- Tikiuosi netrukus juo tapti. - Semas išsitraukė Jono Snou duotus laiš- 
kus. - Kartu su meisteriu Eimonu vykome čia nuo Sienos, bet jis pakeliui 
mirė. Jei galėčiau pasikalbėti su senešalu... 

— Kuo tu vardu? 

- Semvelis. Semvelis Tarlis. 

Vyras įrašė vardą į didžiąją knygą ir plunksna mostelėjo į suolą prie 
sienos. 

— Sėskis. Kai ateis laikas, būsi pakviestas. 

Semas įsitaisė ant suolo. 

Lankytojai ateidavo ir išeidavo, Vieni tik kai ką pranešdavo; kiti pasikal- 
bėdavo su vyru ant pakylos ir jiems būdavo leidžiama eiti pro raštininkui 
už nugaros esančias duris bei lipti stačiais vingiuotais laiptais; treti sėdosi 
ant suolų šalia Semo ir laukė, kol bus ištartas jų vardas. Keli iš tų, kurie buvo 
pakviesti, atėjo vėliau už Semą, jis tuo buvo beveik tikras. Taip nutikus ke- 
tvirtą ar penktą kartą, jis atsistojo ir vėl perėjo menę. 

- Ar ilgai dar turėsiu laukti? 

- Senešalas - svarbus žmogus. 

- Atkeliavau net nuo Sienos. 

- Vadinasi, tau nebus sunku žengti dar kelis žingsnius. - Raštininkas 
mostelėjo plunksna. - Iki ano suolo po langu. 

Semas grįžo prie suolo. Praėjo dar valanda. Kiti ateidavo, šnektelėda- 
vo su vyru ant pakylos, kelias minutes palaukdavo ir būdavo pakviečiami 
eiti toliau. Per tą laiką durų sargas į Semą nė nepažvelgė. Vakarėjant rūkas 
lauke sutirštėjo ir pro langus įkypai krito blausūs saulės spinduliai. Semas 
nuobodžiaudamas ėmė žiūrėti į šviesos pluoštų apšviestas dulkes. Jis nu- 
sižiovavo kartą, paskui antrą. Pasikrapštė ant delno trūkusią pūslę, paskui 
atlošė galvą ir užsimerkė. 

Ir, matyt, užsnūdo. Atitoko tik raštininkui garsiai ištarus kažkieno vardą. 
Semas pašoko nuo suolo, bet, supratęs, jog kviečiamas ne jis, vėl atsisėdo. 

— Turi įsprausti Lorkasui į delną monetą, kitaip lauksi čia tris dienas, - 
pasakė kažkas jam už nugaros. - Ko Nakties sargybos broliui prireikė Ci- 
tadelėje? 

Semą užkalbinęs vaikinas buvo lieknas, gležnas, jaunas ir gražus, mūvė- 
jo elnenos kelnes ir dulsvai žalsvą liemenę, nusagstytą geležinėmis smeigė- 
mis. Jo kūno oda buvo šviesiai rudos, alaus spalvos, akys didelės, juodos, o 
vešlūs, juodi ir garbanoti plaukai viršugalvyje jau ėmę slinkti. 

- Lordas vadas atstato apleistas pilis, - paaiškino Semas. - Mums reikia 
daugiau meisterių, kad prižiūrėtų varnus... Sakai, turėčiau jam įsprausti į 
delną monetą? 

- Užteks ir grašio. Už sidabrinį elnią Lorkasas užneš tave pas senešalą 
pasisodinęs ant nugaros. Jis jau penkias dešimtis metų dirba čia patarnauto- 
ju. Ir nekenčia novicijų, ypač - kilmingų novicijų. 

— Iš kur žinai, kad aš kilmingas? 

- Oiš kur tu žinai, kad aš - pusiau dornietis? - paklausė vaikinas šypso- 
damasis, tyliai tęsdamas žodžius, kaip įprasta dorniečiui. 

Semas ėmė raustis kišenėse ieškodamas monetos. 

— Ar tu novicijus* 

— Patarnautojas. Alerasas, dar vadinamas Sfinksu. 

Išgirdęs šį vardą, Semas krūptelėjo. 

- Sfinksas - ne mįslė, o jos minėjas, - leptelėjo jis. - Gal žinai, ką tai 
reiškia? 

- Ne. Ar tai - mįslė? 

— Gaila, bet ir pats nežinau. Aš Semvelis Tarlis. Semas. 

— Malonu susipažinti. O kokiu reikalu Semvelis Tarlis atvyko pas didįjį 
meisterį Teobaldą? į 

- Ar jis - senešalas? — sutrikęs paklausė Semas. - Meisteris Eimonas 
sakė, kad jo vardas Norenas... 

- Šis jau antras, išrinktas po Noreno. Mat kiekvienais metais renkamas 
naujas senešalas. Šias pareigas jie leidžia užimti kuriam nors iš didžiųjų 

meisterių, o senešalu išrinktas meisteris į šį postą žiūri kaip į lengvą užduo- 
tį, leidžiančią atsipūsti nuo tiesioginio darbo. Šiais metais juodą akmenėlį 
ištraukė didysis meisteris Valgreivas, bet jis, rodos, jau visai nukvakęs, tad 
Teobaldas tiesiog pasisiūlė pabūti senešalu vietoj jo. Teobaldas storžievis, 
bet geras žmogus. O tu... užsiminei apie meisterį Eimoną? 

— Na taip. 

- Apie Eimoną Targarieną? 

- Kadaise toks buvo jo vardas. Bet dauguma žmonių jį vadino meisteriu 
Eimonu. Mums keliaujant į pietus, jis mirė. Iš kur apie jį Žinai? 

- Kaipgi nežinosi? Jis buvo ne tik seniausias iš visų meisterių. Jis buvo 
seniausias žmogus Vesterose ir istorinių įvykių matė daugiau, nei didysis 
meisteris Perestanas aprašė savo knygose. Jis būtų galėjęs labai daug mums 
papasakoti apie savo tėvo ir dėdės valdymą. Ar žinai, kiek jam buvo metų? 

— Šimtas dveji. 

- Kąjis, tokio garbingo amžiaus, veikė jūroje? 

Paklaustas Semas kelias akimirkas patylėjo dvejodamas, ką turėtų at- 
skleisti, o ką nutylėti. Sfinksas - ne mįslė, o jos minėjas. Ar meisteris Eimo- 
nas galėjo turėti omenyje šį Sfinksą? Tai atrodė neįtikėtina. 

— Lordas vadas Snou išsiuntė jį, kad išgelbėtų jam gyvybę, - pasverda- 
mas kiekvieną žodį, ėmė pasakoti Semas. 

Jis nenoriai kalbėjo apie karalių Stanį ir Melisandrą iš Ašajaus, ketin- 
damas nieko daugiau nesakyti, bet žodis po žodžio įsišneko ir nė pats 
nepajuto, kaip papasakojo apie Mensą Plėšiką ir jo tyržmogius, apie ka- 
rališkąjį kraują ir drakonus, o galų gale išklojo viską ir apie numirėlius 
Pirmųjų Žmonių Kumštyje, apie Kitą, raitą ant kritusio arklio, apie Senojo 
Lokio nužudymą Krasterio pilyje, apie Džilę ir jųdviejų kovą, apie Vai- 
duoklių mišką ir Mažąjį Polą, apie Šaltarankį, varnus, apie tai, kaip Jonas 
tapo lordu vadu, apie „Juodąjį strazdą, Dareoną, Bravosą, Kvarte Kson- 
do matytus drakonus, apie „Cinamono vėją“ ir apie viską, ką prieš mirtį 
pašnabždėjo meisteris Eimonas. Jis neužsiminė tik apie paslaptis, kurias 
buvo prisiekęs saugoti: apie Braną Starką ir jo bendrakeleivius ir apie Jono 
Snou sukeistus kūdikius. 

— Dabar vienintelė viltis - Daneiris, - baigdamas pasakė jis. - Eimonas 
sakė, kad Citadelė turi tuoj pat nusiųsti jai meisterį ir, kol dar nevėlu, parsi- 
gabenti ją namo, į Vesterosą. 

Alerasas jo įdėmiai klausėsi. Kartais sumirksėdavo, bet nei juokėsi, nei 
pertraukinėjo. Semui nutilus, Alerasas laiba rusva ranka švelniai palietė jam 
dilbį ir tarė: 

— Pasitaupyk savo grašį, Semai. Teobaldas nepatikės nė puse to, ką ketini 
jam pasakyti, bet yra meisterių, kurie galbūt patikės. Gal eitum su manimi? 

— Kur? 

— Pasikalbėti su didžiuoju meisteriu. 

„Iuri jiems pasakyti, Semai, - liepė meisteris Eimonas. - Turi viską pa- 
pasakoti didiesiems meisteriams.“ 

- Gerai. - Nešinas moneta, pas senešalą jis galėjo grįžti ir rytoj. - Ar toli 
teks eiti? 

— Netoli. Į Varnų salą. 

Varnų salai pasiekti valties jiems neprireikė; salą su rytine pakrante jun- 
gė medinis ir toli gražu ne naujas pakeliamasis tiltas. 

-— Paukštidė - seniausias Citadelės pastatas, - jiedviem žingsniuojant 
virš lėtai tekančių Medaus ir Vyno upės vandenų, pasakė Alerasas. - Legen- 
da byloja, kad Didvyrių amžiuje tai buvo pilis lordo pirato, kuris ten sėdėjo 
ir plėšė upe žemyn plaukiančius laivus. 

Semas matė, kad pastatas apsamanojęs, apaugęs vynuogienojais, o ant 
dantytų apsauginių sienų vaikštinėja ne lankininkai, o varnai. Niekas nepri- 
siminė, kada paskutinį kartą tas tiltas buvo pakeltas. 

Pilyje buvo vėsu ir tvyrojo prieblanda. Kieme plačiai išsišakojęs ošė 
didžiulis burtmedis, augęs čia jau tais laikais, kai buvo pastatyta pilis. Jo 
kamiene išdrožinėtas veidas taip pat buvo apaugęs skaisčiai raudonomis 
samanomis, nukarusiomis nuo blyškių medžio šakų. Pusė šakų atrodė nu- 
džiūvusios, bet kitur šlamėjo raudoni lapai ir būtent ant gyvųjų šakų mėgo 
tupėti varnai. Ant medžio jų buvo daugybė, o dar daugiau buvo sutūpę 
aukštai ant skliautuotų langų, kurių eilė juosė visą kiemą. Žemė buvo marga 
nuo jų išmatų. Jiedviem einant per kiemą, vienas varnas praplasnojo virš 
galvų, o kiti kranksėdami garsiai šnekėjosi. 

- Didysis meisteris Valgreivas įsikūręs vakariniame bokšte, po baltąja 
paukštide, - pasakė Semui Alerasas. - Balti ir juodi varnai pešasi kaip dor- 
niečiai ir pasienio žemių gyventojai, tad jie paukščius laiko atskirtus. 

— Ar didysis meisteris Valgreivas supras, ką jam sakau? - abejodamas 
paklausė Semas. - Sakei, kad jam aptemęs protas. 

— Kai kuriomis dienomis jis nieko nesupranta, o kartais jo sąmonė pra- 
šviesėja, - paaiškino Alerasas, - bet tu susitiksi ne su Valgreivu. 

Jis atidarė duris į šiaurinį bokštą ir ėmė lipti laiptais. Semas klupčioda- 
mas nusekė jam iš paskos. Iš viršaus sklido murmesiai ir purpimas, o kartais 
jo ausis pasiekdavo piktas riktelėjimas, - mat varnai piktinosi, kad juos pa- 
žadino. 

Laiptų viršuje prie ąžuolinių geležimi kaustytų durų sėdėjo šviesiaplau- 
kis, išblyškęs, maždaug Semo amžiaus jaunuolis, dešine akimi atidžiai ste- 
beilydamasis į žvakės liepsną. Kairę buvo uždengusios kelios sruogos švie- 
sių, gelsvai pilkšvų plaukų. 

— Ką mėgini įžiūrėti? - paklausė jo Alerasas. - Savo likimą? O gal mirtį? 

Šviesiaplaukis jaunuolis mirksėdamas nusisuko nuo žvakės. 

— Nuogas moteris, - pasakė, - O kas čia toks? 

— Semvelis. Būsimas novicijus. Atėjo pasimatyti su Magu. 

- Citadelėje viskas ne taip, kaip anksčiau, - nusiskundė šviesiaplaukis. — 
Dabar jie priima bet ką. Ir tamsiaveidžius šunis, ir dorniečius, ir kiauliaga- 
nius, ir luošius, ir bepročius, o dabar - dar ir banginį juodais drabužiais. 
O aš maniau, kad leviatanai - pilki. 

Ant vieno peties jis buvo užsimetęs žaliomis ir auksinėmis juostomis iš- 
margintą apsiaustą su gobtuvu. Vaikinas buvo labai gražus, bet jo žvilgsnis 
atrodė gudrus, o burna liudijo esant jį piktą. 

Semas jį pažino. 

— Leo Taireli... - Ištaręs šį vardą, Semas vėl pasijuto kaip septynerių metų 
berniukas, kuris tuoj prisišlapins kelnes. - Aš Semas iš Rago Kalvos. Lordo 
Rendilo Tarlio sūnus. 

— Šit kaip? — Leo dar kartą atidžiai jį nužvelgė. - Gal ir nemeluoji. Tavo 
tėvas mums sakė, kad tu miręs. O gal jis tik norėjo, kad būtum miręs? - Leo 
plačiai išsišiepė. - Ar tu vis dar bailys? 

- Ne, - pamelavo Semas. Mat taip jam buvo įsakęs Jonas. - Nusidangi- 
nau už Sienos ir koviausi mūšiuose. Dabar mane vadina Semu Žudiku. 

Semas ir pats nesuprato, kodėl taip pasakė. Žodžiai patys išsprūdo. 

Leo nusijuokė, bet, jam nespėjus atsakyti, durys už nugaros prasivėrė. 

- Įeik, Žudike, - sududeno tarpduryje sustojęs vyras. - Ir tu, Sfinkse. 
Vikriau. 

— Semai, - pasakė Alerasas, - tai didysis meisteris Marvinas. 

Marvino kaklas buvo storas kaip buliaus ir ant jo kabojo iš įvairaus me- 
talo nukaldinta grandinė. Jei ne ji, šis vyras būtų buvęs panašesnis į prie- 
plaukos vagį, o ne į meisterį. Jo galva, palyginti su kūnu, buvo per didelė, 
palinkusi į priekį, atsikišusi, o smakras labai stambus, - žodžiu, jis atrodė 
taip, tarsi ketintų kam nors nusukti sprandą. Nors buvo neaukštas ir kres- 
nas, jo krūtinė ir pečiai buvo platūs, pilvas kietas ir atsikišęs, suveržtas raiš- 
teliais odinukės, kurią jis vilkėjo vietoj dukslaus meisterio apdaro. Jam iš 
ausų ir šnervių kyšojo šiurkštūs žili plaukai. Jo kakta buvo iškili, nosis ne 
kartą lūžusi, o dantis raudonomis dėmėmis išmarginę rūgštlapiai. Be to, to- 
kių stambių rankų kaip jo Semas nebuvo matęs. 

Semui dvejojant, viena iš tų rankų čiupo jį už žasto ir trūktelėjusi įsitem- 
pė pro duris. Semas atsidūrė didelėje ir apvalioje menėje. Visur buvo pri- 
krauta knygų ir pergamento ritinėlių: jais buvo užversti stalai, o ant grindų 
sukrautų knygų stirtos siekė keturias pėdas. Akmeninės sienos buvo nu- 
kabinėtos išblukusiais gobelenais ir apiplyšusiais žemėlapiais. Židinyje, po 
variniu katiliuku, kūrenosi ugnis. Tai, kas jame virė, rodos, prisvilo. Be šio 
židinio, vienintelis šviesos šaltinis buvo menės viduryje pastatyta aukšta 
juoda žvakė. 


VARNŲ PUOTA 665 


Jos liepsna buvo nemaloniai ryški. Kažkokia keista. Ji nevirptelėjo net 
tuomet, kai didysis meisteris Marvinas taip smarkiai užtrenkė duris, kad 
vėjo gūsis nupūtė nuo gretimo stalo dokumentus. Be to, ši liepsna keistai 
keitė spalvas. Balta atrodė akinanti kaip ką tik iškritęs sniegas, geltona — 
kaip auksas, raudona - kaip ugnis, o šešėliai buvo juodi, tarsi pasaulyje at- 
siradusios skylės. Semas nejučia įsistebeilijo į tą žvakę. Ji buvo trijų pėdų 
aukščio, laiba kaip kalavijo ašmenys, išvagota, susukta, blizgi ir juoda. 

— Ar tai... 

— „obsidianas? - paklausė už Semą kitas menėje esantis vyras, išblyš- 
kęs, stambus jaunuolis papurtusiu veidu, nuolaidžiais pečiais, putliomis 
rankomis, arti viena kitos įstatytomis akimis ir su riebalų dėmėmis ant 
drabužio. 

— Vadink jį drakonų stiklu. - Didysis meisteris Marvinas kelias akimir- 
kas nukreipė žvilgsnį į žvakę. - Ji dega, bet netirpsta. 

— O kas maitina liepsną? - paklausė Semas. 

— Kas maitina drakono pučiamą ugnį? - Marvinas įsitaisė aukštame 
krėsle. - Visų Valyrijos burtų ištakos - tai kraujas arba ugnis. Friholdo 
burtininkai, vos pažvelgę į šias stiklo žvakes, mato, kas vyksta už kalnų, 
jūrų ir dykumų. Jie gali įsibrauti į žmogaus sapnus ir pasiųsti jam regėji- 
mą, kalbėtis vieni su kitais būdami skirtinguose pasaulio kraštuose ir sė- 
dėdami prie šių žvakių. Kaip manai, ar tai galėtų būti naudinga, Žudike? 

- Jei tai įmanoma, tuomet mums nereikėtų varnų. 

- Tik po mūšių. - Didysis meisteris atsiplėšė nuo ryšulio vieną rūgštlapį, 
susikimšo į burną ir ėmė čiaumoti. - Papasakok man viską, ką sakei mūsų 
dorniečiui Sfinksui. Beveik viską ir taip Žinau, bet galbūt kelias smulkmenas 
būsiu praleidęs... 

Didysis meisteris nebuvo iš tų, kurių lengva neklausyti. Kelias akimirkas 
padvejojęs, Semas iš naujo viską papasakojo, o Marvinas, Alerasas ir kitas 
novicijus atidžiai jo klausėsi. 

— Meisteris Eimonas manė, kad pranašystė išsipildė Daneiris Targarien 
asmenyje... jos asmenyje, ne Stanio, ne princo Reigaro ir ne mažojo princo, 
kurio galva buvo suknežinta į sieną. 

— „Gims tarp druskos ir rūko, po kraujuojančia žvaigžde.“ Žinau tą pra- 
našystę. - Marvinas nusisuko ir išspjovė ant grindų rožinių seilių. - Bet ja 
netikiu. Džorganas iš Senojo Giso kartą rašė, jog pranašystė - kaip klas- 
tinga moteris. Ji paima tavo kotą į burną, tu dejuoji iš malonumo ir sakai 
sau: „Kaip puiku, kaip nuostabu, kaip gera...“ - o tada ji grybšteli dantimis 
ir tavo dejonės virsta riksmu. Džorganas tvirtino, kad tokia ir pranašystės 
esmė. Pranašystė visuomet nukąs tau kotą. - Jis patylėjo, pakramtė rūgštla- 
pį. - Ir vis dėlto... 

Alerasas žingtelėjo prie Semo. 

- Jei būtų turėjęs sveikatos, Eimonas būtų pas ją keliavęs. Jis norėjo, kad 
nusiųstume pas Daneiris meisterį, kuris jai patartų, ją gintų ir saugiai par- 
lydėtų namo. 

- Šit kaip? - gūžtelėjo didysis meisteris Marvinas. - Gal ir gerai, kad jis 
mirė nepasiekęs Senmiesčio. Kitaip pilkosioms avims būtų tekę jį nužudyti, 
o mūsų brangiesiems meisteriams grąžyti savo suvytusias rankas. 

— Nužudyti? - Semas apstulbo. - Kodėl? 

- Jei pasakysiu kodėl, jiems tikriausiai teks nužudyti ir tave. - Marvinas 
bjauriai išsiviepė, o jam tarp dantų buvo matyti besisunkiančios rūgštlapio 
sultys. - Kaip manai, kas praeitą kartą išžudė visus drakonus? Narsūs, kala- 
vijais ginkluoti drakonų žudikai? - Jis nusispjovė. - Citadelėje kuriamame 
pasaulyje nėra vietos nei burtams, nei pranašystėms, nei stiklinėms žvakėms, 
o juo labiau drakonams. Pamąstyk, kodėl Eimonui Targarienui buvo leista 
tuščiai iššvaistyti gyvenimą prie Sienos, nors jis tikrai galėjo tapti didžiuoju 
meisteriu? Dėl jo kraujo, štai kodėl. Jis buvo nepatikimas. Kaip ir aš. 

— Ką dabar darysi? - paklausė Alerasas Sfinksas. 

- Keliausiu į Vergų įlanką ir užimsiu Eimono vietą. Burinis laivas, at- 
plukdęs Žudiką, puikiausiai tiks ir man. Neabejoju, kad pilkosios avys, įso- 
dinusios į galerą, pasiųs savo žmogų. Bet, jei vėjai bus palankūs, aš nuvyksiu 
pas ją pirmas. - Marvinas vėl žvilgtelėjo į Semą ir suraukė antakius. - O tu... 
turi likti čia ir nusikaldinti grandinę. Ir, tavimi dėtas, paskubėčiau. Netru- 
kus ateis laikas, kai tavęs reikės prie Sienos. - Tada jis kreipėsi į novicijų 
papurtusiu veidu. - Parūpink Žudikui sausą celę. Jis ten nakvos ir padės tau 
prižiūrėti varnus. 

— B-bet... - sumikčiojo Semas, - kiti didieji meisteriai... senešalas... ką 
man jiems pasakyti? 

— Pasakyk, kad jie geri ir išmintingi. Dar pasakyk, kad Eimonas liepė tau 
atsiduoti jų valiai. Pasakyk jiems, kad visada svajojai, jog vieną gražią dieną 
tau bus leista pasikabinti ant kaklo grandinę ir tarnauti aukštesniam gėriui, 
pasakyk, kad tarnystė - didžiausia garbė, o klusnumas - didžiausia dorybė. 
Tik neprasižiok apie pranašystes arba drakonus, nebent nori, kad jie tau už- 
nuodytų košę. - Marvinas nusikabino nuo vagio šalia durų kabantį suteptą 
odinį apsiaustą ir apsivilkęs stropiai jį susisiautė. - Sfinkse, rūpinkis juo. 

- Gerai, - linktelėjo Alerasas, bet didysis meisteris jau buvo išėjęs. Jie 
išgirdo jį batais kaukšintį laiptais. 

- Kur jis išėjo? - suglumęs paklausė Semas. 

- Į prieplauką. Magas ne iš tų, kurie gaišta laiką. - Alerasas šyptelėjo. 
Man apie tave buvo pranešta. Susitikome ne atsitiktinai, Semai. Magas nu- 
siuntė mane tavęs atvesti, kol dar nepasikalbėjai su Teobaldu. Jis žinojo, kad 
atvyksi. 

— Iš kur? 


Alerasas galva mostelėjo į stiklinę žvakę. 

Kelias akimirkas Semas stebeilijosi į keistą blyškią liepsną, o paskui su- 
mirksėjo ir nusisuko. Už lango tirštėjo sutemos. 

— Vakariniame bokšte, tiesiai po maniške, yra tuščia miegamoji celė, iš 
kurios laiptai veda į Valgreivo kambarius, - pasakė jaunuolis papurtusiu 
veidu. - Jei paukščių kranksėjimas tau netrukdo, gali apsigyventi joje. Pro 
jos langą atsiveria puikus vaizdas į Medaus ir Vyno upę. Ar tiks? 

- Tikriausiai. - Juk Semui reikėjo kur nors miegoti. 

— Atnešiu tau kelias vilnones antklodes. Net ir čia akmeninės sienos 
naktį gerokai atvėsta. 

- Ačiū tau. - Tas išblyškęs jaunuolis papurtusiu veidu Semui kažkodėl 
nepatiko, bet jis nenorėjo pasirodyti nemandagus, tad pridūrė: - Tiesą sa- 
kant, mano vardas ne Žudikas. Aš Semas. Semvelis Tarlis. 

— O aš Peitas, - prisistatė jaunuolis, - kaip tas kiauliaganys... 


O TUO METU PRIE SIENOS... 


i, palaukit! - galbūt dabar šūktelės kai kas iš jūsų. - Palūkėkit! O kur 
Dani ir drakonai? Kur Tirionas? Beveik nematėme Jono Snou. Ne- 
gali būti, kad jau viskas...“ 

Na, ne. Bus ir tęsinys. Dar viena knyga, tokia pat didelė kaip ši. 

Kitų veikėjų nepamiršau. Tikrai ne. Labai daug apie juos parašiau. Dau- 
gybę puslapių. Daug skyrių. Ir berašant man toptelėjo, jog... knyga per di- 
delė, kad būtų galima išleisti ją vienu tomu, juolab kad baigti rašymo dar 
nemanau. Kad papasakočiau visą istoriją, kurią norėjau papasakoti, ketinu 
iš vienos knygos padaryti dvi. 

Paprasčiausia būtų buvę paimti tą tekstą, kurį turiu, perdalinti jį pusiau 
ir baigti knygą fraze: „Laukite tęsinio.“ Bet kuo ilgiau apie tai galvojau, tuo 
labiau širdyje stiprėjo įsitikinimas, jog skaitytojams bus geriau gauti knygą, 
kurioje apie dalį veikėjų sužinos viską, o ne apie visus veikėjus - tik pusę 
istorijos. Tad nusprendžiau rinktis pirmąjį kelią. 

Tirioną, Joną, Dani, Stanį, Melisandrą, Davosą Sivortą ir visus kitus he- 
rojus, kuriuos pamilote arba kurių nuoširdžiai nekenčiate, sutiksite knygoje 
„Šokis su drakonais“. Joje daugiausia dėmesio bus skiriama įvykiams aplink 
Sieną ir anapus jūros, panašiai kaip šio tomo veiksmas daugiausia vyko Ka- 
raliaus Uoste. 


George R. R. Martin 
2005 m. birželis 

KARALIAI IR JŲ DVARAI 


£ 


KARALIENĖ REGENTĖ 


Sersėja Lanister, Pirmoji šiuo vardu, [karaliaus Roberto I Barateono] našlė, ka- 
ralienė, paveldėjusi vyro titulą, Karalystės sergėtoja, Kasterlių Uolos ledi ir ka- 
ralienė regentė; 


karalienės Sersėjos vaikai: 

- [karalius DŽOFRIS I BARATEONAS), nunuodytas per savo vestuvių puo- 
tą, dvylikos metų berniukas, 

- princesė MIRSELA BARATEON, devynerių metų mergaitė, princo Dora- 
no Martelio globotinė Saulės Ietyje, 

- karalius TOMENAS I BARATEONAS, aštuonerių metų berniukas, 

- jo kačiukai, seras NAGAS, ledi ŪSUOTĖ, BUCAS; 


karalienės Sersėjos broliai: 

- seras DŽEIMIS LANISTERIS, jos dvynys, vadinamas KARALŽUDŽIU, 
karaliaus sargybos lordas vadas, 

- TIRIONAS LANISTERIS, vadinamas KIPŠU, nykštukas, apkaltintas ir pa- 
smerktas už karaliaus nunuodijimą, 

— PODRIKAS PEINAS, Tiriono ginklanešys, dešimties metų berniukas; 


karalienės Sersėjos dėdės, teta ir pusbroliai su pusseserėmis: 

— seras KEVANAS LANISTERIS, jos dėdė, 

- seras LANSELIS, sero Kevano sūnus, jos pusbrolis, buvęs karaliaus Rober- 
to ginklanešys ir Sersėjos meilužis, neseniai pakeltas į Dario lordus, 

— [VILEMAS|, sero Kevano sūnus, nužudytas Riverane, 

— MARTINAS, Vilemo dvynys, ginklanešys, 

- DŽEINĖ, sero Kevano duktė, trejų metukų mergaitė, 

- ledi DŽENA LANISTER, Sersėjos teta, ištekėjusi už sero Emono Frėjaus, 

- [seras KLEOSAS FRĖJUS], Dženos sūnus, nužudytas bastūnų, 

- seras TAIVINAS FRĖJUS, vadinamas TAJUMI, Kleoso sūnus, 

- VILEMAS FRĖJUS, Kleoso sūnus, ginklanešys, 

- seras LIONELIS ERĖJUS, ledi Dženos antrasis sūnus, 

— [TIONAS FRĖJUS], Dženos sūnus, nužudytas Riverane, 

- VALDERIS FRĖJUS, vadinamas RAUDONUOJU VALDERIU, ledi Dže- 
nos jauniausias sūnus, pažas Kasterlių Uoloje, 

- TIREKAS LANISTERIS, Sersėjos pusbrolis, jos velionio dėdės Taigeto 
sūnus, 

- ledi ERMESANDA HEIFORD, Tireko mažametė žmona, 

- DŽOJA HIL, pavainikė dingusio karalienės Sersėjos dėdės Geriono duktė, 
vienuolikos metų mergaitė, 

— SERENA LANISTER, Sersėjos pusseserė, velionio dėdės Stafordo, jos mo- 
tinos brolio, duktė, 

— MIRIELĖ LANISTER, Sersėjos pusseserė ir Serenos sesuo, dėdės Stafordo 
duktė, 

- seras DAIVENAS LANISTERIS, jos pusbrolis, Stafordo sūnus, 

- seras DEIMIONAS LANISTERIS, antros eilės pusbrolis, vedęs Šyrą 
Kreikhol, 

- seras LUSIONAS LANISTERIS, jų sūnus, 

- LANA, jų duktė, ištekėjusi už lordo Antarijaus Džasto, 

- ledi MARGO, dar tolimesnės eilės pusseserė, ištekėjusi už lordo Tito Pyko. 


Karaliaus Tomeno mažoji taryba: 

— [lordas TAIVINAS LANISTERIS], karaliaus ranka, 

- seras DŽEIMIS LANISTERIS, karaliaus sargybos lordas vadas, 
- seras KEVANAS LANISTERIS, atsakingas už įstatymus, 

- VEIRIS, eunuchas, šnabždūnų vadovas, 

- DIDYSIS MEISTERIS PAISELIS, patarėjas ir gydytojas; 


Tomeno karaliaus sargyba: 

— seras DŽEIMIS LANISTERIS, lordas vadas, 

- seras MERINAS TRENTAS, 

- seras BOROSAS BLAUNTAS, pašalintas, o vėliau grąžintas, 
- seras BEILONAS SVONAS, 

— seras OSMUNDAS KETLBLEKAS, 

— seras LORAS TAIRELIS, Gėlių riteris, 

- seras ARIS OUKHARTAS, su princese Mirsela Dorne. 


Sersėjos šeimyna Karaliaus Uoste: 

- ledi DŽOSLINA SVIFT, jos kompanionė, 

— SINELĖ ir DORKASA, jos kambarinės ir tarnaitės, 

- LUMAS, RAUDONASIS LESTERIS, HOUKAS, vadinamas ARKLIO 
KOJA, TRUMPA AUSIS ir RAUKŠLĖTASIS, sargybiniai. 


Karalienė MARDŽERĖ iš Tairelių giminės, šešiolikos metų mergina, karaliaus 
Džofrio I Barateono, o dar anksčiau - lordo Renlio Barateono našlė: 
Mardžerės dvariškiai Karaliaus Uoste: 

— MEISAS TAIRELIS, Haigardeno lordas, jos tėvas, 

- ledi EILIRI iš Haitauerių giminės, jos motina, 

- ledi OLENA TAIREL, jos senelė, senutė našlė, vadinama ERŠKĖČIŲ KA- 
RALIENĖE, 

- ARIKAS IR ERIKAS, ledi Olenos sargybiniai, septynių pėdų ūgio dvyniai, 
vadinami KAIRIU ir DEŠINIU, 

— seras GARLANAS TAIRELIS, Mardžerės brolis, vadinamas NARSIUOJU, 

- jo žmona ledi LEONETĖ iš Fosovėjų giminės, 

- seras LORAS TAIRELIS, jos jauniausias brolis, Gėlių riteris, prisiekęs ka- 
raliaus sargybos brolis; 

Mardžerės kompanionės: 

- jos pusseserės MEGA, ALA ir ELINORA TAIREL, 

- Elinoros sužadėtinis EILINAS AMBROSAS, ginklanešys, 

- ledi ALISANA BULVER, aštuonerių metų mergaitė, 

— MEREDIT KREIN, vadinama MERE, 

- ledi TENA MERIVETER, 

- ledi ALISA GREISFORD, 

- septonė NAISTERIKA, Tikėjimo sesuo, 

— PAKSTERIS REDVAINAS, Arboro lordas, 

- jo sūnūs dvyniai, seras HORAS ir seras HOBERIS, 

- meisteris BALABARAS, jo gydytojas ir patarėjas, 

— MATIS ROVANAS, Goldengrouvo lordas, 

- seras VILJAMAS VITERSAS, Mardžerės sargybos kapitonas, 

— HJU KLIFTONAS, jaunas gražus sargybinis, 

- seras PORTIFERIS VUDRAITAS ir jo brolis seras LUKANTINAS. 


Sersėjos dvaras Karaliaus Uoste: 

- seras OSFRYDAS KETLBLEKAS ir seras OSNIS KETLBLEKAS, jaunes- 
nieji sero Osmundo Ketlbleko broliai, 

- seras GREGORIS KLIGEINAS, vadinamas JOJANČIU KALNU, besiva- 
duojantis mirtimi nuo užnuodytos žaizdos, 

- seras ADAMAS MARBRANDAS, Karaliaus Uosto miesto sargybos („auk- 
sinių apsiaustų ) vadas, 

- DŽALABARAS KSO, Raudonųjų Gėlių slėnio princas, tremtinys iš Vasa- 
ros salų, 

- DŽAILSAS ROSBIS, Rosbio lordas, kankinamas kosulio, 

- ORTONAS MERIVETERIS, Longteiblo lordas, 

- TENA, jo žmona, moteris iš Myro, 

- is TANDA STOKVORT, 

— seras BALMANAS BIRČAS, ledi Falisės vyras, 

- ledi LOLISĖ, jos jaunesnioji duktė, puskvaišė ir besilaukianti vaiko, 

- seras BRONAS IŠ JUODŲJŲ VANDENŲ, ledi Lolisės vyras, buvęs samdo- 
mas kalavijuotis, 

— [ŠAJA], paskui stovyklą sekusi mergina, tarnavusi Lolisės kambarine, pa- 
smaugta lordo Taivino lovoje, 

— meisteris FRENKENAS, tarnaujantis ledi Tandai, 

- seras ILINAS PEINAS, karaliaus budelis, 

— RENIFERIS LONGVOTERSAS, vyriausias Raudonosios pilies požeminių 


-v-- 


-w-- 


- lordas HALINAS PIROMANTAS, Alchemikų gildijos galva, 

—- NOHAS DIMITIS, Bravoso salos Geležinio Kranto pasiuntinys, 

— KIBURNAS, juodasis magas, buvęs Citadelės, vėliau - Smarkiųjų Vyrukų 
meisteris, 

— MĖNULIUKAS, karaliaus juokdarys, kvailutis, 

— PEITAS, aštuonerių metų berniukas, plakamas prasikaltus karaliui To- 
menui, 

- ORMONDAS IŠ SENMIESČIO, karaliaus arfininkas ir dainius, 

— seras MARKAS MALENDORAS, Juodųjų Vandenų mūšyje praradęs bež- 
džionėlę ir pusę rankos, 

— ORANAS VOTERSAS, Driftmarko pavainikis, 

- lordas ALESANDRAS STEDMONAS, vadinamas MONETŲ MĖGĖJU, 

— seras RONETAS KONINGTONAS, vadinamas RAUDONUOJU RONE- 
TU, Grifų Kalno riteris, 

- seras LAMBERTAS TERNBERIS, seras DERMOTAS IŠ LIETAUS MIŠKO, 
seras TALADAS, vadinamas ILGUOJU, seras BAJARDAS NORKROSAS, 
seras BONIFERAS HASTIS, vadinamas BONIFERU GERUOJU, seras 
HUGAS VENSAS, riteriai, prisiekę Geležiniam sostui, 

- seras LAILAS KREIKHOLAS, vadinamas STIPRUOLIU ŠERNU, seras 
EILINAS STAKSPERIS, seras DŽONAS BETLĖJUS, vadinamas BEBARZ- 
DŽIU DŽONU, seras STEFONAS SVIFTAS, seras HAMFRIS SVIFTAS, 
riteriai, prisiekę Kasterlių Uolai, 

- DŽOSMINAS PEKLDONAS, ginklanešys, Juodųjų Vandenų mūšio did- 
vyris, 

— GARETAS PEIDŽAS IR LU PAIPERIS, ginklanešiai ir belaisviai. 


Karaliaus Uosto žmonės: 

— AUKŠTASIS SEPTONAS, Tikinčiųjų Tėvas, Septyneto balsas žemėje, se- 
nas ir nukaršęs, 

— septonas TORBERTAS, septonas REINARDAS, septonas LUCEONAS, 
septonas OLIDORAS iš Pamaldžiausiųjų, tarnaujantys Septynetui Didžio- 
joje Beiloro septoje, 

- septonė MELĖ, septonė EGLANTINA, septonė HELICENTA, septonė 
UNELA iš Pamaldžiausiųjų, tarnaujančios Septynetui Didžiojoje Beiloro 
septoje, 

— „žvirbliai“, nuolankiausi, tvirtai tikėjimo besilaikantys žmonės, 

— ČATAJA, brangaus viešnamio savininkė, 

— ALAJAJA, jos duktė, 

- DENSĖ, MARĖJA, dvi Čatajos merginos, 

— BRELA, tarnaitė, patarnavusi ledi Sansai Stark, 

- TOBAS MOTAS, ginklų meistras, | 

- HAMIŠAS ARFININKAS, nusenęs dainius, 

—- ALARIKAS EIZENIETIS, dainius ir keliautojas po tolimus kraštus, 

— VOTAS, dainius, vadinantis save MĖLYNUOJU BARDU, 

— TEODANAS VELSAS, pamaldus riteris, vėliau imtas vadinti seru TEO- 
DANU IŠTIKIMUOJU. 


Karaliaus Tomeno vėliavoje pavaizduoti besikaunantys juodas karūnuotasis Ba- 
rateonų elnias aukso spalvos fone ir auksinis Lanisterių liūtas tamsiai raudona- 
me fone. 


KARALIUS PRIE SIENOS 


STANIS BARATEONAS, Pirmasis šiuo vardu, antrasis lordo Stefono Barateono 
ir ledi Kasanos iš Estermontų giminės sūnus, Drakono Uolos lordas, vadinantis 
save Vesteroso karaliumi, 


— KARALIENĖ SELISA iš Florentų giminės, jo žmona, dabar gyvenanti Rytų 
sargyboje prie jūros, 

— princesė ŠAIRINĖ, jų duktė, vienuolikos metų mergaitė, 

- MARGAVEIDIS, kvaištelėjęs Šairinės juokdarys, 

—- EDRIKAS STORMAS, Stanio pavainikis sūnėnas, karaliaus Roberto ir ledi 
Delenos Elorent sūnus, dvylikos metų berniukas, laivu „Pamišėlis Prendo- 
sas“ plaukiantis per Siaurąją jūrą, 

- seras ENDRIUS ESTERMONTAS, karaliaus Stanio pusbrolis, vadovaujan- 
tis Edriko sargybai, 

- seras DŽERALDAS GOUVERIS, LUISAS, vadinamas ŽUVŲ PARDAVĖ- 
JU, seras TRISTONAS IŠ RANTYTOSIOS KALVOS, OMERAS BLEKBE- 
RIS, karaliaus žmonės, Edriko sargybiniai ir gynėjai. 


Stanio dvaras Juodojoje pilyje: 

— ledi MELISANDRA IŠ AŠAJAUS, vadinama RAUDONĄJA MOTERIMI, 
Rhloro, Šviesos Valdovo žynė, 

— MENSAS PLĖŠIKAS, Užusienio karalius, mirti pasmerktas belaisvis, 

— Menso Plėšiko ir jo žmonos [DALOS] sūnus, naujagimis, kol kas neturin- 
tis vardo, vadinamas „tyržmogių karaliumi“, 

- DŽILĖ, kūdikio žindyvė, tyržmogė, 

- Džilės sūnus, dar vienas bevardis naujagimis, kurio tėvas yra jos tėvas 
[KRASTERIS), 

- seras RIČARDAS HORPAS, seras DŽASTINAS MEISIS, seras KLEITO- 
NAS SAGSAS, seras GODRIS FARINGAS, vadinamas MILŽINŲ ŽU- 
DIKU, lordas HARVUDAS FELAS, seras KORLISAS PENIS, karalienės 
žmonės ir riteriai, 

— DEVANAS SIVORTAS ir BRAJENAS FARINGAS, karaliaus ginklanešiai; 


Stanio dvaras Rytų sargyboje prie jūros: 
- seras DAVOSAS SIVORTAS, vadinamas, SVOGŪNŲ RITERIU, Lietaus 
Miško lordas, Siaurosios jūros admirolas, karaliaus ranka, 


— seras AKSELIS FLORENTAS, karalienės Selisos dėdė, svarbiausias iš jos 
žmonių, 

- SALADORAS SANAS iš Lyso, piratas ir samdomas jūrininkas, „Valyrietės“ 
ir galerų flotilės savininkas; 


Stanio įgula Drakono Uoloje: 

- seras ROLANDAS STORMAS, vadinamas NAITSONGO PAVAINIKIU, 
karaliaus žmogus, Drakono Uolos valdytojas, 

— meisteris PILOSAS, gydytojas, mokytojas ir patarėjas, 

- „KOŠĖ“ ir „NĖGĖ“, kalėjimo sargai; 


Drakono Uolai prisiekę lordai: 

—- MONTRISAS VELARIONAS, Potvynių lordas ir Driftmarko valdovas, še- 
šerių metų berniukas, | 

- DIURAMAS BAR EMONAS, Aštriojo kyšulio lordas, penkiolikos metų 
jaunuolis. 


Stanio įgula Vėtrų Gūžtoje: 

- seras DŽILBERTAS FARINGAS, Vėtrų Gūžtos valdytojas, 

- lordas ELVUDAS MIDOUSAS, sero Džilberto pavaduotojas, 
- meisteris DŽURNAS, sero Džilberto patarėjas ir gydytojas; 


Vėtrų Gūžtai prisiekę lordai: 

- ELDONAS ESTERMONTAS, Grynstouno lordas, karaliaus Stanio dėdė, 
karaliaus Tomeno senelio brolis, atsargus abiejų draugas, 

- seras EIMONAS, lordo Eldono sūnus ir įpėdinis, su karaliumi Tomenu 
Karaliaus Uoste, 

- seras EILINAS, sero Eimono sūnus, taip pat su karaliumi Tomenu Kara- 
liaus Uoste, 

— seras LOMAS, lordo Eldono brolis, karaliaus Stanio dėdė ir šalininkas Vė- 
trų Gūžtoje, 

- seras ENDRIUS, sero Lomo sūnus, ginantis Edriką Stormą Siaurojoje jūroje, 

— LESTERIS MORIGENAS, Varnų Lizdo lordas, 

- lordas LUKAS ČITERINGAS, vadinamas MAŽUOJU LUKU, šešiolikos 
metų jaunuolis, 

—- DAVOSAS SIVORTAS, Lietaus Miško lordas, 

— MARIJA, jo žmona, dailidės duktė, 

- ĮDEILAS, ALARDAS, MATOSAS, MERIKAS)], keturi jų vyresnieji sūnūs, 
dingę Juodųjų Vandenų mūšyje, 

- DEVANAS, karaliaus Stanio ginklanešys Juodojoje pilyje, 

— STANIS, dešimties metų berniukas, su ledi Marija Rūstybės kyšulyje, 

- STEFONAS, šešerių metų berniukas, su ledi Marija Rūstybės kyšulyje. 


Stanis savo vėliava pasirinko liepsnojančią Šviesos Valdovo širdį: raudoną širdį, 
apsuptą oranžinių liepsnų, geltoname fone. Širdies viduryje pavaizduotas juo- 
das vainikuotasis Barateonų giminės elnias. 


cŽ 


SALŲ IR ŠIAURĖS KARALIUS 


Paiko Greidžojai kildina save iš Pilkojo karaliaus, gyvenusio Didvyrių laikais. 
Anot legendos, Pilkasis karalius pats valdė jūrą ir vedė undinę. Eigonas Dra- 
konas buvo paskutinis senosios giminės Geležies salų karalius, bet leido gele- 
žiniams atgaivinti seną paprotį ir išsirinkti valdovą iš saviškių. Jie išsirinko lor- 
dą Vikoną Greidžojų iš Paiko. Greidžojų ženklas - auksinis krakenas juodame 
fone. Jų šūkis: Mes nesėjame. 

Pirmąjį Beilono Greidžojaus sukilimą prieš Geležinį sostą numalšino 
karalius Robertas I Barateonas ir lordas Edardas Starkas iš Vinterfelo, bet, 
po Roberto mirties kilus sumaiščiai, lordas Beilonas vėl pasiskelbė karaliu- 
mi ir pasiuntė savo laivus pulti Šiaurės. 


[BEILONAS GREIDŽOJUS|, Devintas šiuo vardu nuo Pilkojo karaliaus lai- 
kų, Geležies salų ir Šiaurės karalius, Druskos ir uolų karalius, Jūros vėjo 
sūnus ir Paiko lordas Kirtėjas, nukritęs ir užsimušęs, 

- karaliaus Beilono našlė, KARALIENĖ ELEINIS, iš Harlų giminės; 

jų vaikai: 

- [RODRIKAS], kritęs prie Sigardo per pirmąjį Beilono sukilimą, 

- ĮMARONAS), žuvęs Paike per pirmąjį Beilono sukilimą, 

- AŠA, jų duktė, „Juodojo vėjo“ kapitonė ir Gūdmiškio užkariautoja, 

— TEONAS, tituluojantis save Vinterfelo princu, šiauriečių vadinamas TEO- 
NU PERBĖGĖLIU. 


Karaliaus Beilono broliai ir netikri broliai: 

- [HARLONAS), jaunystėje miręs nuo žvynligės, 

- [ĮKVENTONAS), miręs kūdikystėje, 

—- [DONELIS], miręs kūdikystėje, 

— EURONAS, vadinamas Varnaakiu, „Tylos“ kapitonas, 

- VIKTARIONAS, Geležinio laivyno lordas vadas, „Geležinės pergalės“ ka- 
pitonas, 

— [URIGONAS), miręs nuo negyjančios žaizdos, 

- EIRONAS, vadinamas ŠLAPIAGALVIU, Nuskendusio Dievo žynys, 

- RASAS ir NORDŽENAS, du iš jo padėjėjų, „skendę vyrai“, 

— [ROBINAS], miręs kūdikystėje; 

karaliaus Beilono tarnai Paike: 
— meisteris VENDAMIRAS, gydytojas ir patarėjas, 
— HELIJA, pilies tvarkytoja; 


karaliaus Beilono.kariauna ir prisiekę kariai: 

- DAGMERAS, vadinamas SKELTALUPIU, „Bangų rijiko“ kapitonas, gele- 
žinių vadas Toreno Kertainyje, 

- MĖLYNDANTIS, ilglaivio kapitonas, 

— ULERIS, SKITAS, irklininkai ir kariai. 


Pretendentai į Jūros akmens sostą karaliaus rinkimuose Senajame Vike: 


- GILBERTAS FARVINDAS, Vienišos Šviesos lordas, 
- Gilberto kovotojai: jo sūnūs DŽILIS, IGONAS ir JONAS; 


- ERIKAS GELEŽKALYS, vadinamas ERIKU PRIEKALŲ SKALDYTOJU ir 
ERIKU TEISINGUOJU, senas vyras, kadaise garsus kapitonas ir plėšikas, 
— Eriko kovotojai: jo vaikaičiai UREKAS, TORMORAS, DAGONAS; 


— DANSTANAS DRAMAS, Būgnas, Kaulėta Ranka, Senojo Viko lordas, 
- Danstano kovotojai: jo sūnūs DENIS ir DONELIS, ir ANDRIKAS RŪS- 
TUSIS, augalotas ir stiprus vyras; 


- AŠA GREIDŽO), vienintelė Beilono Greidžojaus duktė, „Juodojo vėjo“ ka- 
pitonė, 

- Ašos kovotojai: KVARLAS MERGELĖ, TRISTIFERIS BOTLIS ir seras 
HARASAS HARLAS, 

- Ašos kapitonai ir padėjėjai: lordas RODRIKAS HARLAS, lordas BEILO- 
RAS BLEKTAIDAS, lordas MELDREDAS MERLINAS, HARMUNDAS 
SARPAS,; 


- VIKTARIONAS GREIDŽOJUS, Beilono Greidžojaus brolis, „Geležinės 
pergalės“ kapitonas ir Geležinio laivyno vadas, 

- Viktariono kovotojai: RAUDONASIS RALFAS STOUNHAUZAS, RAL- 
FAS LUOŠYS ir NUTAS BARZDASKUTYS, 

- Viktariono kapitonai ir padėjėjai: HOTAS HARLAS, ALVINAS ŠARPAS, 
FRALEGAS STIPRUSIS, ROMNIS AUDĖJAS, VILAS NUOLANKUSIS, 
MAŽASIS LENVUDAS TOUNIS, GOROLDAS GUDBROLIS, 

— Viktariono įgulos nariai: VULFAS VIENAAUSIS, RAGNORAS PAIKAS, 

- Viktariono sugulovė, paslaptinga tamsiaveidė moteris, nebylė išplėštu lie- 
žuviu, dovanota brolio Eurono; 


— EURONAS GREIDŽOJUS, vadinamas VARNAAKIU, Beilono Greidžo- 
jaus brolis ir „Tylos“ kapitonas, 

— Eurono kovotojai: GERMUNDAS BOTLIS, lordas ORKVUDAS iš ORK- 
MONTO, DONORAS SOLTKLIFAS, 

— Eurono kapitonai ir padėjėjai: TORVALDAS RUDADANTIS, BJAURIA- 
VEIDIS JONAS MIRAS, RODRIKAS FRIBORNAS, RAUDONASIS IR- 
KLININKAS, KAIRIARANKIS LUKAS KODAS, KVELONAS ROMUSIS, 
HARENAS PUSPLIKIS, KEMETAS PAIKAS PAVAINIKIS, KVARLAS 
PAVERGTASIS, AKMENINĖ RANKA, RALFAS PIEMUO, RALFAS iš 
LORDSPORTO, 

— Eurono jūrininkas KRAGORNAS. 


Beilono vėliavininkai, Geležies salų lordai: 
Paike: 


— [SAVEINAS BOTLIS], Lordsporto lordas, paskandintas Eurono Varnaakio, 

- [HARENAS), jo vyriausias sūnus, nužudytas Keilino Griovoje, 

— TRISTIFERIS, antrasis jo sūnus ir teisėtas įpėdinis, iš kurio dėdė atėmė 
palikimą, 

- SIMONDAS, HARLONAS, VIKONAS ir BENARIONAS, jaunesnieji jo 
sūnūs, taip pat netekę palikimo, 

—- GERMUNDAS, jo brolis, paskelbtas Lordsporto lordu, 

- Germundo sūnūs, BEILONAS ir KVELONAS, 

—- SARGONAS ir LUSIMORAS, netikri Saveino broliai, 

- VEKSAS, nebylys dvylikos metų berniukas, pavainikis Sargono sūnus, 
Teono Greidžojaus ginklanešys, 

— VALDONAS VINČAS, Geležinės Kalvos lordas; 


Harle: 


— RODRIKAS HARLAS, vadinamas SKAITYTOJU, Harlo, Dešimties Bokš- 
tų lordas, 

- ledi GVINESĖ, vyresnioji jo sesuo, | 

— ledi ELEINIS, jaunesnioji jo sesuo, karaliaus Beilono Greidžojaus našlė, 

- ZIGFRYDAS HARLAS, vadinamas ZIGFRYDU SIDABRAPLAUKIU, jo 
senelio brolis, Harlų pilies šeimininkas, 

— HOTAS HARLAS, vadinamas HOTU KUPRIUMI, iš Tviskančio Bokšto, 
pusbrolis, 

- seras HARASAS HARLAS, vadinamas RITERIU, Pilkojo Sodo riteris, pus- 
brolis, 

— BOREMUNDAS HARLAS, vadinamas BOREMUNDU MĖLYNUOJU, 
Haridano Kalvos šeimininkas, pusbrolis; | 


lordo Rodriko vėliavininkai ir prisiekę kariai: 
- MARONAS VOLMARKAS, Volmarko lordas, MIRAS, STOUNTRIS ir 
KENINGAS; 

— lordo Rodriko namiškiai: 
- TRIDANTĖ, jo ūkvedė, senė; 


Blektaide: 


- BEILORAS BLEKTAIDAS, Blektaido lordas, „Nakties skraiduolio“ kapi- 
tonas; 
— AKLASIS BENAS BLEKTAIDAS, Nuskendusio Dievo žynys; 


Senajame Vike: 


- DANSTANAS DRAMAS, Būgnas, „Griaustinio“ kapitonas, 

— NORNAS GUDBROLIS iš Šeterstouno, 

- STOUNHAUZAS, 

— TARLAS, vadinamas TRISKART SKENDUSIU TARLU, Nuskendusio 
Dievo žynys; 


Didžiajame Vike: 


- GOROLDAS GUDBROLIS, Hamerhorno lordas, 

- jo sūnūs GREIDONAS, GRANAS ir GORMONDAS, trynukai, 
- jo dukterys GIZELA ir GVINĖ, 

- meisteris MARENMURAS, mokytojas, gydytojas ir patarėjas, 
- TRISTONAS FARVINDAS, Ruonenos kyšulio lordas, 

- SPARAS, | 

- jo sūnus ir įpėdinis STEFARIONAS, 

— MELDREDAS MERLINAS, Pebltono lordas; 


Orkmonte: 


— ORKVUDAS iš Orkmonto, 
— lordas TOUNIS; 


Soltklife: 


- lordas DONORAS SOLTKLIEAS, 
- lordas SANDERLIS; 


Mažesnėse salose ir uolose: 


- GILBERTAS FARVINDAS, Vienišos Šviesos lordas, 
— SENASIS KIRAS, Nuskendusio Dievo žynys. 


KITOS DIDESNĖS 
IR 
MAŽESNĖS GIMINĖS 


A 


ARINAI 


Arinai kildina save iš Kalno ir Slėnio karalių. Jų ženklas yra baltas mėnulis ir 
sakalas mėlyno dangaus fone. Penkių Karalių kare Arinų giminė nedalyvavo. 
Arinų šūkis: Aukštai kaip garbė. 


ROBERTAS ARINAS, Lizdo lordas, Slėnio gynėjas, motinos vadinamas tikruo- 
ju Rytų sergėtoju, ligotas aštuonerių metų berniukas, dar vadinamas MIELUO- 
JU ROBINU, 


- jo motina [ledi LISA iš Tulių giminės], lordo Jono Arino našlė, išstumta 
pro Mėnulio duris ir nužudyta, 

— jo įtėvis PETIRAS BEILIŠAS, vadinamas MAŽUOJU PIRŠTU, Harenholo 
lordas, Vyriausiasis Trišakio lordas ir lordas Slėnio gynėjas, 

— ELEINA STOUN, pavainikė lordo Petiro duktė, trylikos metų mergina, iš 
tiesų - Sansa Stark, 

- seras LOTORAS BRUNAS, samdomas kalavijuotis, tarnaujantis lordui Pe- 
tirui, Lizdo sargybos kapitonas, 

—- OSVELIS, žilstelėjęs riteris, tarnaujantis lordui Petirui, kartais vadinamas 
KETLBLEKU; 


lordo Roberto namiškiai Lizde: 

— MARILJONAS, gražus jaunas dainius, kurį labai mėgo ledi Lisa, apkaltin- 
tas jos nužudymu, 

— meisteris KOULMANAS, patarėjas, gydytojas ir mokytojas, 

— MORDAS, žiaurus kalėjimo sargas su auksiniu dantimi, 

- GRETČELĖ, MADĖ ir MELA, tarnaitės; 


lordo Roberto vėliavininkai ir Slėnio lordai: 

- lordas NESTORAS ROISAS, vyriausiasis Slėnio pilies valdytojas ir Mėnu- 
lio Vartų pilies komendantas, 

- seras ALBARAS, lordo Nestoro sūnus ir įpėdinis, 

— MIRANDA, vadinama RANDA, lordo Nestoro duktė, našlė; 

lordo Nestoro namiškiai: 

- seras MARVINAS BELMORAS, sargybos kapitonas, 

- MIJA STOUN, mulų prižiūrėtoja ir vedlė, pavainikė karaliaus Roberto I 
Barateono duktė, 
— OSIS IR KEROTAS, mulų prižiūrėtojai; 


- LAJONELIS KORBRĖJUS, Širdies Namų lordas, 

- seras LINAS KORBRĖJUS, jo brolis ir įpėdinis, turintis garsų kalaviją, va- 
dinamą Nelaiminga Ledi, 

- seras LUKAS KORBRĖJUS, jo jaunesnysis brolis, 

- JONAS LINDERLIS, Gyvačių miško lordas, 

- TERANSAS, jo sūnus ir įpėdinis, jaunas ginklanešys, 

—- EDMUNDAS VEKSLIS, Vikendeno riteris, 

- DŽEROLDAS GRAFTONAS, Kirų miesto lordas, 

- DŽAILSAS, jo jaunesnysis sūnus, ginklanešys, 

— TRISTONAS SANDERLANDAS, Trijų Seserų lordas, 

— GODRIKAS BORELIS, Mielosios Sesers lordas, 

- ROLANDAS LONGTORPAS, Ilgosios Sesers lordas, 

— ALESANDORAS TORENTAS, Mažosios Sesers lordas; 


lordai Pareiškėjai, Arinų giminės vėliavininkai, susibūrę ginti jaunojo lordo Ro- 
berto: 

— JONAS ROISAS, vadinamas BRONZINIU JONU, Ranestouno lordas, vy- 
resniosios Roisų giminės atšakos palikuonis, 

- seras ANDARAS, vienintelis likęs gyvas Bronzinio Jono sūnus ir Rane- 
stouno įpėdinis; 

Bronzinio Jono namiškiai: 

- meisteris HELIVEGAS, mokytojas, gydytojas ir patarėjas, 

- septonas LUKOSAS, 

- seras SEMVELIS STOUNAS, vadinamas STIPRUOLIU SEMU STOUNU, 
kovų meistras; 

Bronzinio Jono vėliavininkai ir prisiekę kariai: 

—- ROISAS KOLDVOTERIS, Koldvoterio upokšnio lordas, 

— seras DEIMONAS ŠETAS, Kirų bokšto riteris, 

—- UTORAS TOLETAS, Pilkojo slėnio lordas, 

— ANIJA VEINVUD, Geležinių Ąžuolų pilies ledi, 

- seras DONELIS, antrasis jos sūnus, Vartų riteris, 

— VOLESAS, jauniausias jos sūnus, 

—- HAROLDAS HARDINGAS, jos sergėtojas, ginklanešys, dažnai vadinamas 
HARIU PAVELDĖTOJU, 

- BENEDARAS BELMORAS, Strongsongo lordas, 

— seras SIMONDAS TEMPLTONAS, Devynių Žvaigždžių riteris, 

— [EONAS HANTERIS], Longbouholo lordas, neseniai miręs, 

- seras GILVUDAS, vyriausias lordo Eono sūnus ir įpėdinis, vadinamas 
JAUNUOJU LORDU HANTERIU, 

— seras EUSTACHIJUS, antrasis lordo Eono sūnus, 

- seras HARLANAS, jauniausias lordo Eono sūnus; 

Jaunojo lordo Hanterio namiškiai: 

- meisteris VILAMENAS, patarėjas, gydytojas, mokytojas, 

- HORTONAS REDFORTAS, Redforto lordas, tris kartus vedęs, 

- seras DŽASPERAS, seras KREITONAS, seras JONAS, jo sūnūs, 

- seras MAIKELIS, jauniausias jo sūnus, ką tik tapęs riteriu, vedęs Isilą Rois 
iš Ranestouno. 


Mėnulio kalnuose įsikūrusių genčių vadai: 

- ŠIAGA, DOLFO SŪNUS iš AKMENINIŲ VARNŲ, dabar vadovaujantis 
gaujai Karaliaus miške, 

- TIMETAS, TIMETO SŪNUS iš APDEGĖLIŲ, 

— ČELA, ČEIKO DUKTĖ iš JUODA AUSIŲ, 

- KRONAS, KELORO SŪNUS iš MĖNULIO BROLIŲ. 


FLORENTAI 


Florentai iš Braitvoterio pilies yra Haigardeno vėliavininkai. Kilus Penkių Ka- 
ralių karui, lordas Alisteris Florentas liko ištikimas savo siuzerenui ir stojo ka- 
raliaus Renlio pusėn, o jo brolis Akselis Florentas pasirinko Stanį, savo dukte- 
rėčios Selisos vyrą. Po Renlio mirties, lordas Alisteris su visa Braitvoterio pilies 
kariuomene taip pat perėjo į Stanio pusę. Stanis lordą Alisterį paskyrė savo ran- 
ka, o vadovauti laivynui pavedė serui Imriui Florentui, savo žmonos broliui. Ir 
laivynas, ir seras Imris pražuvo Juodųjų Vandenų mūšyje, o lordo Alisterio pa- 
stangas po pralaimėjimo išsiderėti taiką karalius Stanis suprato kaip išdavystę. 
Lordas Alisteris buvo atiduotas raudonajai žynei Melisandrai, kuri jį sudegino 
ant laužo kaip auką Šviesos Valdovui. 

Geležinis sostas taip pat paskelbė Elorentus išdavikais už tai, kad jie parėmė 
Stanį. Iš jų buvo atimtas visas turtas, ir Braitvoterio pilis bei jos žemės atiteko 
serui Garlanui Taireliui. 

Florentų giminės simbolis - gėlių vainiko apsupta lapės galva. 


[ALISTERIS FLORENTAS), Braitvoterio lordas, kaip išdavikas sudegintas 
ant laužo, 

— jo žmona ledi MELARA iš Kreinų giminės; 

jų vaikai: 

— ALEKINAS, turto netekęs Braitvoterio lordas, pasprukęs į Senmiestį ieš- 
koti prieglobsčio pas Haitauerį, 

- ledi MELESA, ištekėjusi už lordo Rendilo Tarlio, 

- ledi RIJA, ištekėjusi už lordo Leitono Haitauerio; 

jo broliai ir seserys: 

— seras AKSELIS, karalienės žmogus, tarnaujantis savo dukterėčiai, karalie- 
nei Selisai Rytų sargyboje prie jūros, 

— [seras RAJAMAS], nukritęs nuo žirgo ir miręs, 

— SELISA, jo duktė, karaliaus Stanio I Barateono žmona ir karalienė, 

— ŠAIRINĖ BARATEON, vienintelis jos vaikas, 

— [seras IMRIS), jo vyriausias sūnus, žuvęs Juodųjų Vandenų mūšyje, 

— seras ERENAS, antrasis jo sūnus, Haigardeno belaisvis, 

- seras KOLINAS, Braitvoterio pilies valdytojas, 

— DELENA, jo duktė, ištekėjusi už sero HOSMANO NORKROSO, 

- jos pavainikis sūnus EDRIKAS STORMAS, kurio tėvas karalius Robertas 
I Barateonas, 

- ALISTERIS NORKROSAS, jos vyriausias santuokinis sūnus, devynerių 
metų, 

— RENLIS NORKROSAS, antrasis jos santuokinis sūnus, trejų metų, 

- meisteris OMERIS, vyriausias sero Kolino sūnus, tarnaujantis Oukharto 
pilyje, 

— MIRELIS, jauniausias sero Kolino sūnus, tarnaujantis ginklanešiu Arbore, 

— RILENA, lordo Alisterio sesuo, ištekėjusi už sero Ričardo Kreino. 


FRĖJAI 


Frėjai yra Tulių giminės vėliavininkai, bet praeityje ne visada šią pareigą uo- 
liai vykdydavo. Baigiantis Penkių Karalių karui, Robas Starkas sudarė sąjungą 
su lordu Valderiu pažadėjęs vesti vieną iš jo dukterų arba anūkių. Kai, sulaužęs 
duotą žodį, jis vedė ledi Džeinę Vesterling, Frėjai susimokė su Ruzu Boltonu ir 
nužudė Jaunąjį Vilką bei jo šalininkus per Edmuro Tulio ir Roslinos Frėj vestu- 
vių puotą, kuri vėliau pavadinta Kruvinosiomis vestuvėmis. 


VALDERIS ERĖJUS, Perkėlos lordas, 
jo vaikai: 


su pirmąja žmona [ledi PERA] iš Roisų giminės: 

— [seras STEVRONAS], miręs po Okskroso mūšio, 

- pirmoji sero Stevrono žmona |ĮKORENA SVON] mirė nuo sunkios ligos, 

— vyriausias Stevrono sūnus seras RAIMANAS, Dvynių įpėdinis, 

— Raimano sūnus EDVINAS, vedęs Džanisę Hanter, 

- Edvino duktė VALDA, devynerių metų mergaitė, 

— Raimano sūnus VALDERIS, vadinamas VALDERIU JUODUOJU, 

- Raimano sūnus [PETIRAS], vadintas PETIRU SPUOGU, pakartas Old- 
stoune, buvo vedęs Milendą Karon, 

— Petiro duktė PERA, penkerių metų, 

— antroji sero Stevrono žmona [DŽEINĖ LIDEN] mirė nukritusi nuo žirgo, 

- Stevrono sūnus [EIGONAS], vadinamas SKAMBALĖLIU, per Kruvinąsias 
vestuves žuvęs nuo Ketlinos Stark rankos, 

- Stevrono duktė [ĮMEIGELĖ)] mirė gimdydama, buvo ištekėjusi už sero Da- 
fino Venso, 

— Meigelės duktė MARIANA, netekėjusi, 

- Meigelės sūnus VALDERIS VENSAS, ginklanešys, 

— Meigelės sūnus PATRIKAS VENSAS, 

- trečioji sero Stevrono žmona ĮMARSELA VEINVUD] mirė gimdydama, 

- Stevrono sūnus VALTONAS, vedęs Dyną Harding, 

— Valtono sūnus STEFONAS, vadinamas MEILIUOJU, 

— Valtono duktė VALDA, vadinama VALDA GRAŽIĄJA, 

— Valtono sūnus BRAJANAS, ginklanešys; 

- seras EMONAS, antrasis lordo Valderio sūnus, vedęs Dženą Lanister, 

- Emono sūnus [seras KLEOSAS], prie Mergelių Duburio nužudytas bastū- 
nų, buvo vedęs Džeinę Dari, 

- Kleoso sūnus TAIVINAS, ginklanešys, dvylikos metų, 

- Kleoso sūnus VILEMAS, pažas Ašmarke, dešimties metų, 

— Emono sūnus seras LIONELIS, vedęs Melesą Kreikhol, 

- Emono sūnus [TIONAS), ginklanešys, Riverano belaisvis, nužudytas Ri- 
kardo Karstarko, 

—- Emono sūnus VALDERIS, vadinamas VALDERIU RAUDONUOJU,, ketu- 
riolikos metų, Kasterlių Uolos pažas; 

— seras EINIS, trečiasis lordo Valderio sūnus, vedęs [Tianą Vild], kuri mirė 
gimdydama, 

- Einio sūnus EIGONAS KRAUJAGIMIS, nusikaltėlis, 

- Einio sūnus REIGARAS, vedęs [Džeinę Bisberi], mirusią nuo sunkios ligos, 

— Reigaro sūnus ROBERTAS, trylikos metų berniukas, 

- Reigaro duktė VALDA, vienuolikos metų mergaitė, vadinama VALDA 
BALTĄJA, 

- Reigaro sūnus DŽONOSAS, aštuonerių metų berniukas; 

- PERIANA, lordo Valderio duktė, ištekėjusi už sero Leslino Heigo, 

- Perianos sūnus seras HARIS HEIGAS, 

— Hario sūnus VALDERIS HEIGAS, penkerių metų, 

- Perianos sūnus seras DONELIS HEIGAS, 

- Perianos sūnus EILINAS HEIGAS, ginklanešys; 


su antrąja žmona [ledi SIRENA| iš Svonų giminės: 

- seras DŽEREDAS, ketvirtasis lordo Frėjaus sūnus, vedęs [Alisą Frėj], 

— Džeredo sūnus [seras TITAS], Sandoro Kligeino nužudytas per Kruviną- 
sias vestuves, buvo vedęs Zoują Blaintri, 

- Tito duktė ZIJA, keturiolikos metų mergina, 

- Tito sūnus ZACHERIS, dvylikos metų, prisiekęs Tikėjimui, mokosi Sen- 
miesčio septoje, 

- Džeredo duktė KAIRA, ištekėjusi už [sero Garso Gudbruko], nužudyto 
per Kruvinąsias vestuves, 

- Kairos sūnus VALDERIS GUDBRUKAS, devynerių metų, 

- Kairos duktė DŽEINĖ GUDBRUK, šešerių metų, 

- septonas LUSEONAS, tarnaujantis Didžiojoje Beiloro septoje, Karaliaus 
Uoste; 


su trečiąja žmona [ledi AMARĖJAĮ iš Kreikholų giminės: 

— seras HOSTINAS, vedęs Beleną Havik, 

- Hostino sūnus seras ARVUDAS, vedęs Rielą Rois, 

- Arvudo duktė RIELA, penkerių metų mergaitė, 

- Arvudo sūnūs dvyniai ANDRO ir ALINAS, ketverių metų, 

— Arvudo duktė HOSTELA, naujagimė; 

- ledi LITĖNĖ, lordo Valderio duktė, ištekėjusi už Lucijaus Vipreno, 

- Litėnės duktė ELIANA, ištekėjusi už sero Džono Vildo, 

- Elianos sūnus RIKARDAS VILDAS, ketverių metų, 

- Litėnės sūnus seras DEIMONAS VIPRENAS; 

— SIMONDAS, vedęs Betariją iš Bravoso, 

- Simondo sūnus ALESANDRAS, dainius, 

- Simondo duktė ALIKSA, septyniolikos metų mergina, 

- Simondo sūnus BRADAMARAS, dešimties metų berniukas, Oro Tendi- 
rio, Bravoso pirklio, globotinis; 

- seras DENVELIS, aštuntas lordo Valderio sūnus, vedęs Vinafrėją Vent, 

- [daug persileidimų ir negyvų gimusių kūdikių), 

- [ĮMERETAS], pakartas Oldstoune, buvo vedęs Mariją Dari, 

— Mereto duktė AMERĖJA, vadinama EIME, buvo ištekėjusi už [sero Peito] 
iš Mėlynosios Šakos, nužudyto sero Gregorio Kligeino, 

- Mereto duktė VALDA, vadinama VALDA STORĄJA, ištekėjusi už Ruzo 
Boltono, Dredforto lordo, 

— Mereto duktė MARISA, trylikos metų mergina, 

— Mereto sūnus VALDERIS, vadinamas VALDERIU MAŽUOJU, aštuonerių 
metų berniukas, Ramsėjaus Boltono ginklanešys; 

- [seras DŽEREMIS)] nuskendo, buvo vedęs Karolėją Veinvud, 

- Džeremio sūnus SANDORAS, dvylikos metų berniukas, ginklanešys, 

— Džeremio duktė SINTĖJA, devynerių metų mergaitė, ledi Anijos Veinvud 
globotinė; 

- seras REIMUNDAS, vedęs Beonę Bisberi, 

- Reimundo sūnus ROBERTAS, patarnautojas Citadelėje Senmiestyje, 

- Reimundo sūnus MALVINAS tarnauja alchemikui Lyse, 

— Reimundo dukros dvynės SERA ir SARA, 

— Reimundo duktė SERSĖJA, vadinama BITELE, 

— Reimundo sūnūs dvyniai DŽEIMIS ir TAIVINAS, naujagimiai; 


su ketvirtąja žmona [ledi ALISA] iš Blekvudų giminės: 

- LOTARAS, dvyliktas lordo Valderio sūnus, vadinamas LOTARU ŠLU- 
BUOJU, vedęs Leonelą Leford, 

- Lotaro duktė TISANA, septynerių metų, 

- Lotaro duktė VALDA, penkerių metų, 

- Lotaro duktė EMBERLĖJA, trejų metų, 

- Lotaro duktė LEANA, naujagimė; 

- seras DŽEMOSAS, tryliktas lordo Valderio sūnus, vedęs Salėją Peidž, 

— Džemoso sūnus VALDERIS, vadinamas VALDERIU DIDŽIUOJU, aštuo- 
nerių metų berniukas, Ramsėjui Boltonui tarnaujantis ginklanešiu, 

- Džėmoso sūnūs dvyniai DIKONAS ir MATIS, penkerių metų; 

- seras VALENAS, keturioliktas lordo Valderio sūnus, vedęs Silvą Peidž, 

- Valeno sūnus HOSTERIS, dvylikos metų ginklanešys, tarnauja serui Dei- 
monui Peidžui, 

— Valeno duktė MERIANA, vadinama MERE, vienuolikos metų mergaitė, 

- ledi MORIJA, ištekėjusi už sero Flemento Brakso, 

— Morijos sūnus ROBERTAS BRAKSAS, devynerių metų, tarnauja pažu 
Kasterlių Uoloje, 

— Morijos sūnus VALDERIS BRAKSAS, šešerių metų berniukas, 

— Morijos sūnus DŽONAS BRAKSAS, trejų metukų mažylis; 

- TYTA, lordo Valderio duktė, vadinama SENMERGE TYTA; 


su penktąja žmona, [ledi SARIJA| iš Ventų giminės, 
— vaikų nesusilaukė; 


su šeštąja žmona [ledi BETANE] iš Rosbių giminės: 

- seras PERVINAS, penkioliktas lordo Valderio sūnus, 

- [seras BENERIS), šešioliktas lordo Valderio sūnus, sužeistas per Kruviną- 
sias vestuves ir nuo žaizdos miręs, buvo vedęs savo pusseserę Džianą Frėj, 

- Benfrio duktė DELA, vadinama DELA KURČIĄJA, trejų metų mergaitė, 

- Benfrio sūnus OSMUNDAS, dvejų metukų; 

— meisteris VILAMENAS, septynioliktas lordo Valderio sūnus, tarnaujantis 
Longbouhole, 

- OLIVERIS, aštuonioliktas lordo Valderio sūnus, buvęs Robo Starko gin- 
klanešys, 

— ROSLINA, šešiolikos metų, ištekėjusi už lordo Edmuro Tulio per Kruviną- 
sias vestuvės; 


su septintąja žmona [ledi ANARA| iš Faringų giminės: 

— ARVINA, lordo Valderio duktė, keturiolikos metų, 

— VENDELIS, devynioliktas lordo Valderio sūnus, trylikos metų, tarnaujan- 
tis pažu Sigarde, 

—- KOLMARAS, dvidešimtas lordo Valderio sūnus, vienuolikos metų, paža- 
dėtas Tikėjimui, 

— VALTIRAS, vadinamas TIRU, dvidešimt pirmas lordo Valderio sūnus, de- 
šimties metų berniukas, 

- ELMARAS, jauniausias lordo Valderio sūnus, devynerių metų berniukas, 
trumpai buvo sužieduotas su Arija Stark, 

- ŠIRĖJA, jauniausias lordo Valderio vaikas, septynerių metų mergaitė; 


su aštuntąja žmona, ledi DŽOJESA iš Erenfordų giminės, 
— kol kas palikuonių neturi; 


nesantuokiniai, įvairių motinų pagimdyti lordo Valderio vaikai: 

- VALDERIS RIVERSAS, vadinamas VALDERIU PAVAINIKIU, 

— Valderio Pavainikio sūnus seras EIMONAS RIVERSAS, 

- Valderio Pavainikio duktė VALDA RIVERS, 

— meisteris MELVIS, tarnaujantis Rosbyje, 

- DŽEINĖ RIVERS, MARTINAS RIVERSAS, RIGERIS RIVERSAS, RONE- 
LIS RIVERSAS, MELARA RIVERS ir kiti. 


HAITAUERIAI 


Haitaueriai iš Senmiesčio yra viena iš seniausių ir garbingiausių didžiųjų Ves- 
teroso giminių, kildinanti save iš Pirmųjų Žmonių. Kadaise, nuo pat Aušros 
amžiaus, jie buvo karaliai, valdė Senmiestį bei jo apylinkes ir taikiai sugyveno 
su andalais, vėliau prisiekė ištikimybę Žemupio karaliams, atsisakė karūnų, bet 
išsaugojo visas turėtas senąsias privilegijas. Nors buvo galingi ir pasakiškai tur- 
tingi, Haitauerio lordai tradiciškai buvo pirkliai, o ne kariai ir retai kišdavosi į 
Vesterose vykusius karus. Haitaueriai padėjo įkurti Citadelę ir iki šiol ją gina. 
Išsimokslinę ir rafinuoti, jie visuomet buvo uolūs mokslo ir Tikėjimo rėmėjai, 
be to, kalbama, jog kai kurie iš jų ir patys mokėsi alchemijos, juodosios magijos 
ir kitų burtų. 

Haitauerių giminės simbolis - laiptuotas baltas bokštas su ugnies vainiku 
pilkšvame fone. Jų šūkis: Mes šviečiame kelią! 


LEITONAS HAITAUERIS, Senmiesčio galva, Uosto lordas, Haitauerio lordas, 
Citadelės gynėjas, Pietų Švyturys, vadinamas SENMIESČIO SENIU, 
- ledi RĖJA iš Haitauerių giminės, ketvirtoji jo žmona, 
- lordo Leitono vyriausias sūnus ir įpėdinis seras BEILORAS, vadinamas 
BEILORU PLAČIA ŠYPSENA, vedęs Rondą Rovan, 
- lordo Leitono duktė MEILORA, vadinama PAMIŠĖLE, 
— lordo Leitono duktė EILIRI, ištekėjusi už lordo Meiso Tairelio, 
- lordo Leitono sūnus seras GARTAS, vadinamas PILKUOJU PLIENU, 
- lordo Leitono duktė DENISĖ, ištekėjusi už sero Desmondo Redvaino, 
- jos sūnus DENIS, ginklanešys, 
- lordo Leitono duktė LEILA, ištekėjusi už sero Jono Kapso, 
- lordo Leitono duktė ALISANA, ištekėjusi už lordo Arturo Ambroso, 
- lordo Leitono duktė LINESĖ, ištekėjusi už lordo Džoros Mormonto, dabar 
Tregaro Ormoleno iš Lyso sugulovė, 
- lordo Leitono sūnus seras GUNTORAS, vedęs Džeinę Fosovėj, iš Žaliojo 
Obuolio Fosovėjų giminės atšakos, 
- lordo Leitono jauniausias sūnus seras HAMFRIS; 


lordo Leitono vėliavininkai: 
— TOMENAS KOSTEINAS, Trijų Bokštų lordas, 

- ALISANA BULVER, Juodosios Karūnos ledi, aštuonerių metų mergaitė, 
- MARTINAS MALENDORAS, Aplandų lordas, 

— VARINAS BISBERIS, Honeiholto lordas, 

— BRENSTONAS KAJUS, Sanflauerholo lordas; 


Senmiesčio žmonės: 

- EMA, padavėja, dirbanti smuklėje „Plunksna ir bokalas“, kur moterys ne- 
sispyrioja, o sidras pašėlusiai stiprus, 

- ROUZĖ, jos duktė, penkiolikos metų, kurios nekaltybė kainuoja vieną 
drakoną; 


didieji Citadelės meisteriai: 

- didysis meisteris NORENAS, besibaigiančių metų senešalas, kurio žiedas, 
lazdelė ir kaukė išlieta iš aukso ir sidabro lydinio, 

- didysis meisteris TEOBALDAS, ateinančių metų senešalas, kurio žiedas, 
lazdelė ir kaukė švininiai, 

- didysis meisteris EBROUSAS, gydytojas, kurio žiedas, lazdelė ir kaukė si- 
dabriniai, 

- didysis meisteris MARVINAS, vadinamas MARVINU MAGU, kurio žie- 
das, lazdelė ir kaukė iš Valyrijos plieno, 

- didysis meisteris PERESTANAS, istorikas, kurio žiedas, lazdelė ir kaukė 
variniai, 

- didysis meisteris VELINAS, vadinamas RŪGŠČIUOJU, žvaigždžių stebė- 
tojas, kurio žiedas, lazdelė ir kaukė iš bronzos, 

- didysis meisteris RAJAMAS, kurio žiedas, lazdelė ir kaukė iš geltono aukso, 

- didysis meisteris VALGREIVAS, senas ir nukriošęs vyras, kurio žiedas, 
lazdelė ir kaukė iš juodos geležies, 

—- GALARDAS, KASTOSAS, ZARABELAS, BENEDIKTAS, GEIRIZONAS, 
NIMOSAS, SEFERIS, VILIFERIS, MOLOSAS, HARODONAS, GVINAS, 
AGRIVEINAS, OKLIS, visi didieji meisteriai; 


Citadelės meisteriai, patarnautojai ir novicijai: 

- meisteris GORMONAS, dažnai pavaduojantis Valgreivą, 

- ARMENAS, keturis grandinės žiedus turintis patarnautojas, 

—- ALERASAS, vadinamas SFINKSU, tris grandinės žiedus turintis patarnau- 
tojas, prisiekęs šaulys, 

- ROBERTAS ERĖJUS, šešiolikos metų, du grandinės žiedus turintis patar- 
nautojas, 

- LORKASAS, devynis grandinės žiedus turintis patarnautojas, tarnaujantis 
senešalui, 

- LEO TAIRELIS, vadinamas TINGINIU LEO, aukštos kilmės novicijus, 

—- MOLANDERIS, novicijus, šleivas nuo gimimo, 
neteikiantis novicijus, 

— RUNAS, jaunas novicijus. | 


t 


LANISTERIAI 


Lanisteriai iš Kasterlių Uolos tebelieka pagrindiniai karaliaus Tomeno, preten- 
duojančio užimti Geležinį sostą, rėmėjai. Jie didžiuojasi kilę iš Lano Gudruo- 
lio, legendinio Didvyrių amžiaus sukčiaus. Dėl Kasterlių Uoloje ir Auksiniame 
Dantyje turimo aukso jie yra turtingiausia iš didžiųjų giminių. Lanisterių žen- 
klas - auksinis liūtas avietiniame fone. Jų šūkis: Taip staugia liūtas! 


[TAIVINAS LANISTERIS|, Kasterlių Uolos lordas, Lanisporto skydas, Vaka- 
rų sergėtojas ir karaliaus ranka, išvietėje nužudytas savo neūžaugos sūnaus; 


lordo Taivino vaikai: 

— SERSĖJA, Džeimio dvynė sesuo, dabar Kasterlių Uolos ledi, 

— seras DŽEIMIS, Sersėjos brolis dvynys, vadinamas KARALŽUDŽIU, 

- TIRIONAS, vadinamas KIPŠU, neūžauga, apkaltintas karaliaus Džofrio 
nužudymu; 


lordo Taivino broliai ir seserys bei jų atžalos: 

- seras KEVANAS LANISTERIS, vedęs Dorną iš Sviftų giminės, 

- ledi DŽENA, ištekėjusi už sero Emono Frėjaus, dabar Riverano lordo, 

— vyriausias Dženos sūnus, [seras KLEOSAS FRĖJUS], buvo vedęs Džeinę iš 
Darių giminės, nužudytas bastūnų, 

— Kleoso vyriausias sūnus seras TAIVINAS FRĖJUS, vadinamas TAJUM, 
dabar Riverano įpėdinis, 

— Kleoso jaunesnysis sūnus VILEMAS FRĖJUS, ginklanešys, 

— antrasis Dženos sūnus seras LIONELIS FRĖJUS, 

- trečiasis Dženos sūnus [TIONAS FRĖJUS|, ginklanešys, nužudytas Rive- 
rano belaisvis, 

— jauniausias Dženos sūnus VALDERIS FRĖJUS, vadinamas VALDERIU 
RAUDONUOJU, tarnaujantis pažu Kasterlių Uoloje; 

- [seras TAIGETAS LANISTERIS], miręs nuo raupų, 

— TIREKAS, Taigeto sūnus, dingęs be žinios ir laikomas žuvusiu, 

— ledi ERMESANDA HEIFORD, Tireko mažametė žmona; 

— [GERIONAS LANISTERIS), dingęs jūroje, 

— DŽOJA HIL, pavainikė Geriono duktė, vienuolikos metų; 

kiti artimi Taivino giminaičiai: 

- [seras STAFORDAS LANISTERIS), pusbrolis, lordo Taivino žmonos bro- 
lis, žuvęs Okskroso mūšyje, 

— SERENA ir MIRIELĖ, Stafordo dukterys, 

- seras DAIVENAS LANISTERIS, Stafordo sūnus, 

- seras DEIMIONAS LANISTERIS, pusbrolis, vedęs ledi Šyrą Kreikhol, 

- jų sūnus seras LUSIONAS, 

— jų duktė LANA, ištekėjusi už lordo Antarijaus Džasto, 

- ledi MARGO, pusseserė, ištekėjusi už lordo Tito Pyko; 


tarnai Kasterlių Uoloje: 

- meisteris KREILENAS, gydytojas, mokytojas ir patarėjas, 
- VILARAS, sargybos kapitonas, 

— seras BENEDIKTAS BRUMAS, kovų meistras, 

- VATAS BALTADANTIS, ledi Dženai tarnaujantis dainius; 


vėliavininkai ir prisiekę kalavijai, Vakarų lordai: 

—- DEIMONAS MARBRANDAS, Ašmarko lordas, 

- seras ADAMAS MARBRANDAS, jo sūnus ir įpėdinis, Karaliaus Uosto 
miesto sargybos vadas, 

- ROLANDAS KREIKHOLAS, Kreikholo lordas, 

- Rolando brolis [seras BARTONAS), nužudytas bastūnų, 

- Rolando sūnus ir įpėdinis seras TAIBOLTAS, 

- Rolando sūnus seras LAILAS, vadinamas STIPRUOLIU ŠERNU, 

— jauniausias Rolando sūnus seras MERLONAS, 

- SEBASTONAS FARMANAS, Gražiosios salos lordas, 

- DŽEINĖ, jo sesuo, ištekėjusi už sero Gareto Kliftono, 

— TITAS BRAKSAS, Hornveilo lordas, 


—- KVENTINAS BEINFORTAS, Beinforto lordas, 

- seras HARIS SVIFTAS, atstojęs tėvą serui Kevanui Lanisteriui, 

— sero Hario sūnus seras STEFONAS SVIFTAS, 

- sero Stefono duktė DŽOANA, 

- sero Hario duktė ŠIRLĖ, ištekėjusi už sero Melvino Sarsfildo, 

— REGENARDAS ESTRENAS, Vindholo lordas, 

- GEIVENAS VESTERLINGAS, Stačiosios Uolos lordas, 

- jo žmona ledi SIBELĖ iš Spaiserių giminės, 

- jos brolis seras ROLFAS SPAISERIS, gavęs Kastamero lordo titulą, 
- jos pusbrolis seras SEMVELIS SPAISERIS; 


jų vaikai: 
— seras REINALDAS VESTERLINGAS, 
— DŽEINĖ, Robo Starko našlė, 

— ELEINA, dvylikos metų mergaitė, 

- ROLAMAS, devynerių metų berniukas, 

- lordas SELMONDAS STAKSPERIS, 

- jo sūnus seras STEFONAS STAKSPERIS, 

- jo jaunesnysis sūnus seras EILINAS STAKSPERIS, 

—- TERENSAS KENINGAS, Keiso lordas, 

— seras KENOSAS IŠ KEISO, jam tarnaujantis riteris, 

- lordas ANTARIJUS DŽASTAS, 

- lordas ROBINAS MORLANDAS, 

- ledi ALISANA LEFORD, 

— LUISAS LIDENAS, Giliojo Urvo lordas, 

- lordas FILIPAS PLUMAS, 

- jo sūnūs: seras DENIS PLUMAS, seras PETIRAS PLUMAS ir seras HAR- 
VINAS PLUMAS, vadinamas UOLA, 

- lordas GARISONAS PRESTERIS, 

— seras FORLĖJUS PRESTERIS, jo pusbrolis, 

- seras GREGORIS KLIGEINAS, vadinamas JOJANČIU KALNU, 

- SANDORAS KLIGEINAS, jo brolis, 

- seras LORENTAS LORČAS, žemvaldys riteris, 

- seras GARTAS GRYNFILDAS, žemvalds riteris, 

- seras LIMONDAS VIKARIS, žemvaldys riteris, 

- seras REINARDAS RUTIGERIS, žemvaldys riteris, 

- seras MANFRYDAS JU, žemvaldys riteris, 

— seras TAIBOLTAS HETERSPUNAS, žemvaldys riteris, 

- [ĮMELARA HETERSPUN|, jo duktė, Kasterlių Uolos globotinė, nusken- 
dusi šulinyje. 


N 


MARTELIAI 


Dornas buvo paskutinis iš Septynių Karalysčių, prisiekęs ištikimybę Geležiniam 
sostui. Nuo kitų karalysčių dorniečius skyrė ir kilmė, ir papročiai, ir gyvenamoji 
vieta, ir istorija. Kilus Penkių Karalių karui, iš pradžių Dornas jame nedalyvavo. 
Mirselai Barateon susižadėjus su princu Tristanu, Saulės Ietis pasiskelbė palai- 
kanti karalių Džofrį. Martelių ženklas - auksine ietimi perverta raudona saulė. 
Jų šūkis: Nenusilenkę, neparklupdyti, nepalaužti! 


DORANAS NAIMERAS MARTELIS, Saulės Ieties lordas, Dorno princas, 

— jo žmona MELARIJA iš laisvojo Norvoso miesto; 

jų vaikai: 

- princesė ARIANA, vyriausia jų duktė, Saulės Ieties įpėdinė, 

- GEIRINAS, Arianos pieno brolis ir bičiulis, vienas iš Žaliojo Kraujo naš- 
laičių, 

- princas KVENTINAS, ką tik tapęs riteriu, ilgai augęs pas lordą Ironvudą, 

- princas TRISTANAS, susižadėjęs su Mirsela Barateon; 


princo Dorano broliai ir seserys: 

— [princesė ELIJA|, išprievartauta ir nužudyta siaubiant Karaliaus Uostą, 

- [REINĖ TARGARIEN, jos dukrytė, nužudyta siaubiant Karaliaus Uostą, 

- [EIGONAS TARGARIENAS), žindomas kūdikis, nužudytas siaubiant Ka- 
raliaus Uostą, 

- [princas OBERINAS], vadinamas RAUDONĄJA ANGIMI, vykdant tei- 
singumą per dvikovą, nužudytas sero Gregorio Kligeino, 

- ELARIJA SEND, princo Oberino meilužė, pavainikė lordo Harmeno Ule- 
rio duktė; 

SMĖLIO GYVATĖS, pavainikės Oberino dukterys: 

— OBARA, dvidešimt aštuonerių, Oberino ir Senmiesčio kekšės duktė, 

- NAIMERIJA, vadinama ledi NAIMA, dvidešimt penkerių, jo ir kilmingos 
moters iš Volančio duktė, 

- TAJENĖ, dvidešimt trejų, Oberino ir septonės duktė, 

— SARELA, devyniolikos metų, jo ir pirklės, „Plunksnuoto bučinio“ kapito- 
nės, duktė, 

— ELIJA, keturiolikos, jo ir Elarijos Send duktė, 

— OBELA, dvylikos metų, jo ir Elarijos Send duktė, 
- DORĖJA, aštuonerių metų, jo ir Elarijos Send duktė, 
— LORESA, šešerių metų, jo ir Elarijos Send duktė; 


princo Dorano dvariškiai Vandenų Soduose: 

- ERĖJAS HOTA, norvošis, sargybos kapitonas, 

— meisteris KALEOTAS, patarėjas, gydytojas ir mokytojas, 

- šešios dešimtys kilmingų ir prasčiokų vaikų, lordų sūnų ir dukterų, riterių, 
našlaičių, pirklių, amatininkų ir valstiečių, jo globotinių; 


princo Dorano dvariškiai Saulės Ietyje: 

— princesė MIRSELA BARATEON, jo globotinė, susižadėjusi su princu Tris- 
tanu, 

- seras ARIS OUKHARTAS, prisiekęs Mirselos skydas, 

- ROSAMUNDA LANISTER, Mirselos kambarinė ir kompanionė, tolima 
pusseserė, 

- septonė EGLANTINA, Mirselos patikėtinė, 

— meisteris MAILSAS, patarėjas, gydytojas ir mokytojas, 

— RIKASAS, senešalas Saulės Ietyje, senas ir aklas, 

— seras MANFERIS MARTELIS, Saulės Ieties valdytojas, 

- ledi ALISA LEDIBRAIT, iždininkė, 

- seras GASKOINAS iš Žaliojo Kraujo, prisiekęs princo Tristano skydas, 

—- BORSAS ir TIMOTIS, tarnai Saulės Ietyje, 

— BELANDRA, SEDRA, seserys MORA ir MELĖJA, tarnaitės Saulės Ietyje; 


princo Dorano vėliavininkai ir lordai Dorne: 

- ANDERSAS IRONVUDAS, Ironvudo lordas, Akmenuotojo kelio gynėjas, 
karališkosios giminės narys, 

- seras KLETUSAS, jo sūnus, garsėjantis tingumu, 

— meisteris KEDRIS, gydytojas, mokytojas ir patarėjas, 

—- HARMENAS ULERIS, Helholto lordas, 

— ELARIJA SEND, nesantuokinė jo duktė, 

— seras ULVIKAS ULERIS, jo brolis, 

— DELONĖ ELIRION, Dievų Malonės ledi, 

— seras RAJONAS, jos sūnus ir įpėdinis, 

- seras DEIMONAS SENDAS, nesantuokinis Rajono sūnus, Pavainikis iš 
Dievų Malonės, 

- DAGOSAS MENVUDIS, Kingsgreivo lordas, 

—- MORSAS ir DIKONAS, jo sūnūs, 

- seras MAILSAS, jo brolis, 

— LARA BLEKMONT, Blekmonto ledi, 


- PEROSAS, jos sūnus, ginklanešys, 
- NAIMELA TOLAND, Šmėklų Kalvos ledi, 

— KVENTINAS KORGAILAS, Sendstouno lordas, 

— seras ARONAS, antrasis jo sūnus, 

— seras DEZIELIS DOLTAS, Lemonvudo riteris, 

- seras ENDRĖJUS, jo brolis ir įpėdinis, vadinamas DRĖJUMI, 

— FRANKLINAS FOULERIS, Skairičo lordas, vadinamas SENUOJU VA- 
NAGU, Princo perėjos sergėtojas, 

- DŽEINĖ ir DŽENELINA, jo dvynės dukterys, 

- seras SAIMONAS SANTAGARAS, Dėmėtojo miško karalius, 

— SILVA, jo duktė ir įpėdinė, dėl strazdanų vadinama ŠLAKUOTĄJA SILVA, 

- EDRIKAS DEINAS, Žvaigždėkryčio lordas, ginklanešys, 

- seras DŽEROLDAS DEINAS, vadinamas JUODĄJA ŽVAIGŽDE, Aukšto- 
sios Atsiskyrėlio buveinės lordas, jo pusbrolis ir vėliavininkas, 

— TREBORAS DŽORDEINAS, Toro lordas, 

— MIRIJA, jo duktė ir įpėdinė, 

- TREMONDAS GARGEILENAS, Sūriojo Kranto lordas, 

— DEIRONAS VAITAS, Raudonųjų Kopų lordas. 


STARKAI 


Starkai kilę iš Brandono Statytojo ir Žiemos karalių. Tūkstančius metų jie buvo 
Šiaurės karaliai ir valdė Šiaurę iš Vinterfelo, kol Torhenas Starkas, Karalius, 
Kuris Atsiklaupė, nestojo į mūšį, o prisiekė ištikimybę Eigonui Drakonui. Kai 
lordui Edardui Starkui iš Vinterfelo karalius Džofris nukirto galvą, šiauriečiai 
atsisakė prisiekti Geležiniam sostui ir Šiaurės karaliumi paskelbė lordo Edardo 
sūnų Robą. Per Penkių Karalių karą jis laimėjo visus mūšius, tačiau buvo išduo- 
tas ir nužudytas Frėjų bei Boltonų Dvyniuose, per savo dėdės vestuves. 


[ROBAS STARKAS), Šiaurės karalius, Trišakio karalius, Vinterfelo lordas, 
vyriausias lordo Edardo Starko ir ledi Ketlinos iš Tulių giminės sūnus, 
šešiolikos metų jaunuolis, vadintas JAUNUOJU VILKU, nužudytas per 
Kruvinąsias vestuves, 

- [PILKASIS VĖJAS), jo didvilkis, užmuštas per Kruvinąsias vestuves; 


jo kilmingi broliai ir seserys: 

— SANSA, jo sesuo, ištekėjusi už Tiriono iš Lanisterių giminės, 

— [LEDI], jos didvilkė, užmušta Darių pilyje, 

— ARIJA, vienuolikos metų mergaitė, dingusi be žinios ir laikoma mirusia, 

- NAIMIRIJA, jos didvilkė, besibastanti po upių išvagotas lygumas, 

—- BRANDONAS, vadinamas BRANU, luošas devynerių metų berniukas, 
Vinterfelo įpėdinis, laikomas mirusiu, 

— VASARA, jo didvilkis; 


Brano bendražygiai ir gynėjai: 

— MIRA RID, šešiolikos metų mergina, lordo Houlando Rido iš Pilkųjų Van- 
denų sargybos duktė, 

- DŽODŽENAS RIDAS, jos brolis, trylikos metų, 

- HODORAS, kvaišelis arklininkas, septynių pėdų ūgio, 

— RIKONAS, ketverių metų berniukas, laikomas mirusiu, 

— GAURUOČIUS, jo didvilkis, juodas ir plėšrus, 

- Rikono bendražygė OŠA, tyržmogė, buvusi Vinterfelo belaisvė, 

- jo pavainikis įbrolis JONAS SNOU, Nakties sargybos lordas vadas, 

— VAIDUOKLIS, Jono didvilkis, baltas ir tylus; 

Robo prisiekę kalavijai: 

- [DONELIS LOKAS, OUVENAS NORĖJUS, DEISĖ MORMONT, seras 
VENDELIS MANDERLIS, ROBINAS FLINTAS|, žuvę per Kruvinąsias 
vestuves, 

- HALIS MOLENAS, sargybos kapitonas, lydintis į Vinterfelą Edardo Starko 
palaikus, 

- DŽEKSAS, KVENTAS, ŠADAS, sargybiniai; 


Robo dėdės, tetos, pusbroliai ir pusseserės: 

- BENDŽINAS STARKAS, jaunesnysis jo tėvo brolis, išėjęs į žvalgybą ana- 
pus Sienos ir negrįžęs, laikomas žuvusiu, 

— [LISA ARIN], jo motinos sesuo, Lizdo ledi, buvo ištekėjusi už lordo Jono 
Arino, išstumta pro Mėnulio duris ir nužudyta, 

— jų sūnus ROBERTAS ARINAS, Lizdo lordas, Slėnio gynėjas, ligotas ber- 
niukas, 

—- EDMURAS TULIS, Riverano lordas, jo motinos brolis, paimtas į nelaisvę 
per Kruvinąsias vestuves, 

— ledi ROSLINA iš Frėjų giminės, Edmuro nuotaka, 

— seras BRINDENAS TULIS, vadinamas JUODĄJA ŽUVIMI, jo motinos 
dėdė, Riverano valdytojas; 


Jaunojo Vilko vėliavininkai, Šiaurės lordai: 

- RUZAS BOLTONAS, Dredtorto lordas, išdavikas, 

— [DOMERIKAS), jo santuokinis sūnus ir įpėdinis, miręs nuo vidurių ligos, 

- RAMSĖJUS BOLTONAS (buvęs RAMSĖJUS SNOU), nesantuokinis Ruzo 
sūnus, vadinamas BOLTONO MERGVAIKIU, Dredforto valdytojas, 

- VALDERIS FRĖJUS ir VALDERIS ERĖJUS, vadinami DIDŽIUOJU VAL- 
DERIU ir MAŽUOJU VALDERIU, Ramsėjaus ginklanešiai, 

- „ARIJA STARK“, lordo Ruzo belaisvė, apsimetėlė mergaitė, susižadėjusi su 
Ramsėjum, 

- VOLTONAS, vadinamas GELEŽINE KOJA, Ruzo kapitonas, 

— BETĖ KASEL, KAIRA, ROPĖ, PALA, BENDĖ, ŠAIRA ir SENOJI AUKLĖ, 
Vinterfelo moterys, laikomos nelaisvėje Dredforte; 


- DŽONAS AMBERIS, vadinamas DIDŽIUOJU DŽONU, Paskutinio Židi- 
nio lordas, belaisvis Dvyniuose, 

- [DŽONAS AMBERIS], vadinamas MAŽUOJU DŽONU, vyriausias Di- 

- MORSAS, vadinamas VARNAĖDŽIU, Didžiojo Džono dėdė, Paskutinio 
Židinio valdytojas, 

- HOTERIS, vadinamas KEKŠIŲ SIAUBU, Didžiojo Džono dėdė, taip pat 
Paskutinio Židinio valdytojas, 

— [RIKARDAS KARSTARKAS|, Karholdo lordas, nukirsdintas už išdavystę 
ir kalinių nužudymą, 

— ĮEDARDAS)], jo sūnus, žuvęs per mūšį Kuždesių miške, 

— [TORHENAS), jo sūnus, žuvęs per mūšį Kuždesių miške, 

— HARIONAS, jo sūnus, belaisvis Mergelių Duburyje, 

- ALISA, lordo Karstarko duktė, penkiolikos metų mergina, 

— Rikardo dėdė ARNOLFAS, Karholdo valdytojas, 


— GALBARTAS GLOVERIS, Gūdmiškio valdovas, nevedęs, 

— ROBETAS GLOVERIS, jo brolis ir įpėdinis, 

- Robeto žmona SIBELĖ iš Lokų giminės; 

jų vaikai: | 

— GEVINAS, trejų metų berniukas, 

— ERENA, žindomas kūdikis, 

— Galbarto globotinis LARENSAS SNOU, nekilmingas [lordo Halio Horn- 
vudo] sūnus, trylikos metų berniukas, 


—- HOULANDAS RIDAS, Pilkųjų Vandenų sargybos lordas, salietis, 
- jo žmona JANA, salietė; 

jų vaikai: 

— MIRA, jaunoji medžiotoja, 

- DŽODŽENAS, berniukas, apdovanotas aiškiaregystės dovana, 


— VIMANAS MANDERLIS, Baltojo Uosto lordas, labai storas, 
laisvis Harenhole, 

- Vilio žmona LEONA iš Vulfildų giminės, 

— VINAFRIDA, jų duktė, devyniolikos metų mergina, 

— VILA, jų duktė, penkiolikos metų mergina, 

- [seras VENDELIS MANDERLIS), antras lordo Vimano sūnus, nužudytas 
per Kruvinąsias vestuves, 

- seras MARLONAS MANDERLIS, jo pusbrolis, Baltojo Uosto įgulos 
vadas, 

- meisteris TEOMORAS, patarėjas, mokytojas, gydytojas, 


- MEGĖ MORMONT, Meškų salos ledi, 
ves, 

— ALISANA, LYRA, DŽORELĖ, LIANA, jos dukterys, 

- [DŽEORAS MORMONTAS), jos brolis, Nakties sargybos lordas vadas, 
nužudytas saviškių, 

- seras DŽORA MORMONTAS, lordo Džeoro sūnus, buvęs teisėtas Meškų 
salos lordas, pasmerktas ir ištremtas riteris, 


702 PRIEDAS 


- [seras HELMANAS TOLHARTAS|, Toreno Kertainio pilies valdovas, žu- 
vęs Prieblandos Slėnyje, 

- [BENFREDAS), jo sūnus ir įpėdinis, Akmenuotajame krante nužudytas 
geležinių, 

 EDARA, jo duktė, Toreno Kertainio pilies belaisvė, 

- [LEOBALDAS), jo brolis, žuvęs mūšyje dėl Vinterfelo, 

- Leobaldo žmona BERENA iš Hornvudų giminės, Toreno Kertainio pilies 
belaisvė, 

- jų sūnūs BRANDONAS ir BERENAS, taip pat Toreno Kertainio pilies be- 
laisviai, 


- RODRIKAS RISVELIS, Šaltinių lordas, 

- BARBRĖJA DASTIN, jo duktė, Baroutono ledi, [lordo Viljamo Dastino] 
našlė, 

—- HARVUDAS STAUTAS, jos siuzerenas, pamaldus Baroutono lordas, 

- [BETANĖ BOLTON|, jo duktė, antroji Ruzo Boltono žmona, mirusi nuo 
karštinės, 

- RODŽERIS RISVELIS, RIKARDAS RISVELIS, RUZAS RISVELIS, jo gin- 
čytis linkę pusbroliai ir vėliavininkai, 


- [KLĖJUS SERVINAS), Servino lordas, žuvęs mūšyje prie Vinterfelo, 
- DŽONELĖ, jo sesuo, trisdešimt dvejų metų, netekėjusi, 

— LAJESA FLINT, Našlės sargybos ledi, 

— ONDRIU LOKAS, Senpilio lordas, senis, 

—- HUGAS VULAS, gaujos vadas, 

— BRANDONAS NORĖJUS, gaujos vadas, 

—- TORENAS LIDLIS, gaujos vadas. 


Starkų simbolis - bėgantis pilkas didvilkis sniego baltumo fone. Jų šūkis: Ateina 
žiema. 


TULIAI 


Lordas Edminas Tulis iš Riverano buvo vienas pirmųjų upių lordų, prisiekusių 
ištikimybę Eigonui Užkariautojui. Karalius Eigonas atsilygino jam leisdamas 
Tulių giminei valdyti visas Trišakio žemes. Tulių vėliavoje pavaizduotas šokantis 
sidabrinis upėtakis vilnijančiame mėlynos ir raudonos spalvos fone. Tulių šūkis: 
Šeima, pareiga, garbė. 


EDMURAS TULIS, Riverano lordas, Frėjų paimtas į nelaisvę per savo vestu- 
ves ir laikomas belaisviu, 

- ledi ROSLINA iš Frėjų giminės, jaunoji Edmuro žmona, 

— [ledi KETLINA STARK|, jo sesuo, Vinterfelo lordo Edardo Starko našlė, 
nužudyta per Kruvinąsias vestuves, 

- [ledi LISA ARIN], jos sesuo, Slėnio lordo Jono Arino našlė, išstumta pro 
Mėnulio duris ir nužudyta, 

— seras BRINDENAS TULIS, vadinamas JUODĄJA ŽUVIMI, Edmuro dėdė, 
Riverano gynėjas; 


lordo Edmuro namiškiai Riverane: 

— meisteris VIMANAS, patarėjas, gydytojas ir mokytojas, 
- seras DESMONDAS GRELIS, kovų meistras, 

- seras ROBINAS RIGERIS, sargybos kapitonas, 

— ILGŠIS LIU, ELVUDAS,; DELPAS, sargybiniai, 

—- UTERIDAS VEINAS, Riverano pilies valdytojas; 


Edmuro vėliavininkai, Trišakio lordai: 

- TITAS BLEKVUDAS, Raventriholo lordas, 

— [LUKAS], jo sūnus, nužudytas per Kruvinąsias vestuves, 

— JONAS BRAKENAS, Stounhedžo lordas, 

— DŽEISONAS MOLISTERIS, Sigardo lordas, belaisvis savo paties pilyje, 

— PATRIKAS, jo sūnus, kalintis drauge su tėvu, 

- seras DENIS MOLISTERIS, lordo Džeisono dėdė, Nakties sargybos karys, 

—- KLEMENTAS PAIPERIS, Rausvosios Panelės pilies lordas, 

- jo sūnus ir įpėdinis seras MARKAS PAIPERIS, paimtas į nelaisvę per Kru- 
vinąsias vestuves, 

—- KARILAS VENSAS, Keliautojo Prieglobsčio lordas, 

- jo jaunesnės dukterys RIALTA ir EMFIRIJA, 

—- NORBERTAS VENSAS, aklas Atrantos lordas, 

- jo vyriausias sūnus ir įpėdinis seras RONALDAS VENSAS, vadinamas 

*BLOGUOJU, 

- jaunesni jo sūnūs, seras HUGAS, seras ELERIS, seras KIRTAS ir meisteris 
JONAS, 

- TEOMARAS SMOLVUDAS, Akornholo lordas, 

- jo žmona ledi RAVELA iš Svonų giminės, 

— jų duktė KARELENA, 

— VILJAMAS MUTONAS, Mergelių Duburio lordas, 

- ŠELA VENT, Harenholo ledi, iš kurios atimta paveldėjimo teisė, 

- seras VILIS VODAS, jai tarnaujantis riteris, 

- lordas LIMONDAS GUDBRUKAS. 


TAIRELIAI 


Taireliai tapo įtakingi tarnaudami Žemupio karaliams, tačiau jie kildina save iš 
Garto Žaliarankio, Pirmųjų Žmonių sodininko karaliaus. Kai paskutinis kara- 
lius iš Sodininkų giminės žuvo Ugnies Lauke, jo pilies valdytojas Harlenas Tai- 
relis atidavė Haigardeną Eigonui Užkariautojui. Eigonas padovanojo jam pilį ir 
leido valdyti Žemupį. Prasidėjus Penkių Karalių karui, Meisas Tairelis palaikė 
Renlį Barateoną ir ištekino už jo savo dukterį Mardžerę. Po Renlio mirties Hai- 
gardenas sudarė sąjungą su Lanisteriais ir Mardžerė susižadėjo su karaliumi 
Džofriu. 


MEISAS TAIRELIS, Haigardeno lordas, Pietų sergėtojas, pasienio gynėjas, 
vyriausiasis Žemupio maršalas, 
- jo žmona ledi EILIRI iš Senmiesčio Haitauerių giminės; 


jų vaikai: 

— VILAS, vyriausias sūnus, Haigardeno įpėdinis, 

- seras GARLANAS, vadinamas NARSIUOJU, jų antras sūnus, tapęs Brait- 
voterio lordu, 

— Garlano žmona ledi LEONETĖ iš Fosovėjų giminės, 

- seras LORAS, Gėlių riteris, jauniausias jų sūnus, prisiekęs karaliaus sargy- 
bos brolis, 

— MARDŽERĖ, jų duktė, du kartus ištekėjusi ir du kartus likusi našle; 


Mardžerės kompanionai ir freilinos: 

- jos pusseserės MEGA, ALA ir ELINORA TAIREL, 

- Elinoros sužadėtinis EILINAS AMBROSAS, ginklanešys, 

- ledi ALISANA BULVER, ledi ALISA GREISFORD, ledi TENA MERIVE- 
TER, MEREDIT KREIN, vadinama MERE, septonė NAISTERIKA, jos 
draugės, 

- Meiso našlė motina, ledi OLENA iš Redvainų giminės, vadinama ERŠKĖ- 
ČIŲ KARALIENE, 

- ARIKAS ir ERIKAS, jos sargybiniai, septynių pėdų ūgio dvyniai, vadinami 
KAIRIU ir DEŠINIU; 

Meiso seserys: 

- ledi MINA, ištekėjusi už Paksterio Redvaino, Arboro lordo; 

jų vaikai: 

- seras HORAS REDVAINAS, Hoberio brolis dvynys, pravardžiuojamas 

"SIAUBU, 

- seras HOBERIS REDVAINAS, Horo brolis dvynys, pravardžiuojamas SEI- 
LIUM, 

—- DESMERA REDVAIN, šešiolikos metų mergina, 

- ledi JANA, ištekėjusi už sero Jono Fosovėjaus; 


Meiso dėdės, pusbroliai ir pusseserės: 

— Meiso dėdė GARTAS, vadinamas APKUNIUOJU, Haigardeno lordas val- 
dytojas, 

— Garto pavainikiai sūnūs GARSAS ir GARETAS FLAUERSAI, 

— Meiso dėdė seras MORINAS, Senmiesčio miesto sargybos lordas vadas, 

- Morino sūnus [seras LUTORAS|, vedęs ledi Eiliną Noridž, 

- Lutoro sūnus seras TEODORAS, vedęs ledi Liją Seri, 

— Teodoro duktė ELINORA, 

- Teodoro sūnus LUTORAS, ginklanešys, 

- Lutoro sūnus meisteris MEDVIKAS, 

— Lutoro duktė OLENA, ištekėjusi už sero Leo Blekbaro, 

- Morino sūnus LEO, vadinamas TINGINIU LEO, Senmiesčio Citadelės 
novicijus, 

- Meiso dėdė meisteris GORMONAS, tarnaujantis Citadelėje, 

— Meiso pusbrolis [seras KVENTINAS), miręs Ašforde, 

— Kventino sūnus seras OLIMERIS, vedęs ledi Lisą Mydous, 

- Olimerio sūnūs REIMUNDAS ir RIKARDAS, 

- Olimerio duktė MEGA, 

— Meiso pusbrolis meisteris NORMUNDAS, tarnaujantis Juodojoje Karū- 
noje, 

- Meiso pusbrolis [seras VIKTORAS], nužudytas Besišypsančio Riterio iš 
Karaliaus miško brolijos, 

„- Viktoro duktė VIKTARIJA, ištekėjusi už [lordo Jono Bulverio], mirusio 

nuo vasaros karštinės, 

— jų duktė ledi ALISANA, 

- Viktoro sūnus seras LEO, vedęs ledi Eilisą Bisberi, 

- Leo dukterys ALA ir LEONA, 

- Leo sūnūs LAJONELIS, LUKAS ir LORENTAS; 


Meiso namiškiai Haigardene: 

— meisteris LOMIS, patarėjas, gydytojas ir mokytojas, 
- IGONAS VIRVELIS, sargybos kapitonas, 

- seras VORTIMERIS KREINAS, kovų meistras, 

- SVIESTMUŠYS, storulis juokdarys, kvailys; 


PRIEDAS 707 


jo vėliavininkai, Žemupio lordai: 

— RENDILAS TARLIS, Rago Kalvos lordas, 

— PAKSTERIS REDVAINAS, Arboro lordas, 

- seras HORAS ir seras HOBERIS, jo sūnūs dvyniai, 

— lordo Paksterio gydytojas meisteris BALABARAS, 

— ARVINA OUKHART, Oukharto ledi, 

-ledi Arvinos jaunesnysis sūnus seras ARIS, prisiekęs karaliaus sargybos 
brolis, 

—- MATIS ROVANAS, Goldengrouvo lordas, vedęs Betanę iš Redvainų gi- 
minės, 

- LEITONAS HAITAUERIS, Senmiesčio galva, Uosto lordas, 

- HAMFRIS HEVETAS, Ąžuolo Skydo lordas, 

- FALIJA FLAUERS, jo nesantuokinė duktė, 

— OSBERTAS SERIS, Pietų Skydo lordas, 

- seras TALBERTAS, jo sūnus ir įpėdinis, 

- GUTORAS GRIMAS, Pilkojo Skydo lordas, 

— MORIBALDAS ČESTERIS, Žaliojo Skydo lordas, 

— ORTONAS MERIVETERIS, Longteiblo lordas, 

- ledi TENA, jo žmona, kilusi iš Myro, 

- RASELAS, jos sūnus, aštuonerių metų berniukas, 

— lordas ARTURAS AMBROSAS, vedęs Alisaną Haitauer; 


jo riteriai ir prisiekę kalavijai: 

— seras JONAS FOSOVĖJUS, iš Žaliojo Obuolio Fosovėjų giminės atšakos, 

- seras TANTONAS FOSOVĖJUS, iš Raudonojo Obuolio Fosovėjų giminės 
atšakos. 


Tairelių ženklas - auksinė rožė žolės žalumo fone. Jų šūkis: Jėgos auga! 


MAIŠTININKAI IR NENAUDĖLIAI 


PRASČIOKAI IR PRISIEKĘ BROLIAI 


NEĮTAKINGI LORDAI, KELIAUTOJAI 
IR PAPRASTI ZMONES 


- seras KREITONAS LONGBOU ir seras ILIFERIS SKURDŽIUS, klajokliai 
riteriai, 

—- HAIBALDAS, bailus ir šykštus pirklys, 

- seras ŠEDRIKAS iš Šešėlių Slėnio, vadinamas PAMIŠUSIA PELE, Haibal- 
dui tarnaujantis klajoklis riteris, 

- BRIENĖ, TARTO MERGELĖ, taip pat vadinama GRAŽUOLE BRIENE, 
keliaujanti ir Sansos Stark ieškanti mergina, 

- lordas SELVINAS VAKARĖ ŽVAIGŽDĖ, Tarto lordas, jos tėvas, 

- [DIDYSIS BENAS GAURUOTIS), seras HAILAS HANTAS, seras MAR- 
KAS MALENDORAS, seras EDMUNDAS AMBROSAS, [seras RIČAR- 
DAS FAROU]|, [VILAS GANDRAS), seras HJU BISBERIS, seras REI- 
MONDAS NEILANDAS, HARIS SOJERIS, seras OVENAS INČFILDAS, 
ROBINAS POTERIS, buvę jos gerbėjai, 

— RENFRIDAS RIKERIS, Prieblandos Slėnio lordas, 

- seras RUFAS LYKAS, tebetarnaujantis vienakojis riteris, Danforto Prie- 
blandos Slėnyje valdytojas, 

- VILJAMAS MUTONAS, Mergelių Duburio lordas, 

— RENDILAS TARLIS, Rago Kalvos lordas, vadovaujantis karaliaus Tomeno 
kariuomenei prie Trišakio, 

— DIKONAS, jo sūnus ir įpėdinis, jaunas ginklanešys, 

- seras HAILAS HANTAS, ištikimai tarnaujantis Tarlių giminei, 

- seras EILINAS HANTAS, sero Hailo pusbrolis, taip pat tarnaujantis lordui 
Rendilui, 

— DIKAS KRABAS, vadinamas VIKRUOLIU DIKU, bambeklis iš Skeltnagio 
kyšulio, 

—- EUSTACHIJUS BRUNAS, Siaubūno Guolio lordas, 

— BENARDAS BRUNAS, Rudojo Urvo riteris, jo pusbrolis, 

- seras RODŽERIS HOGAS, Kiaulės Rago riteris, 

- septonas MERIBALDAS, basas su šunimi keliaujantis septonas, 

— VYRIAUSIASIS BROLIS iš Tyliosios salos, 

- BROLIS NARBERTAS, BROLIS DŽILAMAS, BROLIS RONIS, dievobai- 
mingi Tyliosios salos broliai, 

- seras KVINSIS KOKSAS, Druskos įlankos riteris, senis, kenčiantis nuo se- 
natvinės silpnaprotystės; 

senoje kryžkelės užeigoje: 

- DŽEINĖ HEDL, vadinama ILGĄJA DŽEINE, užeigos savininkė, aukšta 
aštuoniolikos metų moteris, 

- KARKLĖ, jos sesuo, pasiruošusi vožti šaukštu, 

- TENSĖ, PEITAS, DŽONAS SKURDŽIUS, BENAS, užeigoje besiglau- 
džiantys našlaičiai, 

- GENDRIS, kalvio mokinys, nesantuokinis karaliaus Roberto I Barateono 
sūnus, nieko nenutuokiantis apie savo kilmę; 


Harenhole: 

— RAFORDAS, vadinamas MEILUČIU RAFU, 

- MĖŠLABURNIS, DUNSENAS, įgulos vyrai, 

— BENAS JUODAPIRŠTIS, kalvis ir ginklininkas, 

— PIJA, tarnaitė, kadaise buvusi graži, 

— meisteris GULIANAS, gydytojas, mokytojas ir patarėjas; 


Daryje: 

- ledi AMERĖJA FRĖJ, vadinama EIME IŠ SARGO NAMELIO, meilės iš- 
troškusi jauna našlė, susižadėjusi su lordu Lanseliu Lanisteriu, 

- ledi Amerėjos motina, ledi MARIJA iš Darių giminės, Mereto Frėjaus naš- 
lė, 

- ledi Amerėjos sesuo MARISA, trylikos metų mergina, 

- seras HARVINAS PLUMAS, įgulos vadas, 

— meisteris OTOMORAS, gydytojas, mokytojas ir patarėjas; 


„Klūpančio vyro užeigoje: 

— ŠARNA, užeigos savininkė, virėja ir pribuvėja, 
- jos vyras, vadinamas VYRU, 

— BERNIUKAS, karo našlaitis, 

— PYRAGĖLIS, kepėjo padėjėjas, tapęs našlaičiu. 


BASTŪNAI IR PALŪŽĘ ŽMONĖS 


[BERIKAS DONDARIONAS|, buvęs Blekheiveno lordas, šešis kartus nužu- 
dytas, 

- EDRIKAS DEINAS, Žvaigždėkryčio lordas, dvylikos metų berniukas, lor- 
do Beriko ginklanešys, 

— PAMIŠES MEDŽIOKLIS iš Akmeninės Septos, 

- ŽALIABARZDIS, samdomas kalavijuotis iš Tirošio, 

- ENGVIS ŠAULYS, lankininkas iš Dorno pasienio, 

— MERITAS IŠ MĖNULIO MIESTO, MALŪNININKAS VOTAS, PELKI- 
NIS MADŽAS, JONAS Iš NUTENO, bastūnai; 


ledi AKMENŠIRDĖ, moteris su gobtuvu, kartais vadinama NEGAILESTIN- 
GĄJA MOTINA, TYLIĄJA SESERIMI ir KORIKE, 

— LEMAS, vadinamas LEMU GELTONUOJU APSIAUSTU, buvęs karys, 

- TORAS IŠ MYRO, raudonasis žynys, 

—- HARVINAS, Haleno sūnus, kadaise tarnavęs lordui Edardui Starkui Vin- 
terfele, 

- LAIMINGASIS DŽEKAS, vienaakis, ieškomas nusikaltėlis, 

- TOMAS IŠ SEPTYNIŲ ŠALTINIŲ, abejotinos reputacijos dainius, vadi- 
namas TOMU SEPTYNSTYGIU ir TOMU SEPTYNETU, 

- GRAŽUOLIS LUKAS, NOČAS, MADŽAS, BEBARZDIS DIKAS, bastūnai; 


SANDORAS KLIGEINAS, vadinamas SKALIKU, buvęs karaliaus Džofrio 
skydas, vėliau buvęs prisiekusiu karaliaus sargybos broliu, paliktas karš- 
čiuojantis ir prie Trišakio besivaduojantis mirtimi, 


[VARGAS HOUTAS] iš laisvojo Kohoro miesto, vadinamas OŽIU, švepluo- 
jantis samdomų kalavijuočių kapitonas, sero Gregorio Kligeino nužudytas 
Harenhole; 


jo Smarkieji Vyrukai, dar vadinami Kruvinaisiais Juokdariais: 

— URSVIKAS, vadinamas IŠTIKIMUOJU, 

- [septonas UTAS], pakartas lordo Beriko Dondariono, 

- TIMEONAS iš Dorno, STORULIS ZOLAS, RORDŽAS, KANDŽIUS, PI- 
GAS, ŠEGVELIS PAMIŠĖLIS, TOGAS DŽOTAS iš Ibeno, TRIPIRŠTIS, 
išsiskirstę ir besislapstantys; 

„Persike“, Akmeninės Septos viešnamyje: 
— TANSI, raudonplaukė viešnamio savininkė, 
- EILISA, KEISA, LANA, JIZENĖ, HELIJA, BELA, „persikėliai“; 


Akornhole, Smolvudų giminės pilyje: 
- ledi RAVELA, kilusi iš Svonų giminės, lordo Teomaro Smolvudo žmona; 


visur kitur: 

- lordas LAIMONDAS LAIČESTERIS, nukvakęs senis, kadaise sulaikęs ant 
tilto serą Meinardą, 

- jaunasis jo globotojas meisteris RUNAS, 

— Aukštosios Širdies šmėkla, 

— Lapų ledi, 

- Selidanso septonas. 


PRISIEKĘ NAKTIES SARGYBOS BROLIAI 


JONAS SNOU, Vinterfelo pavainikis, devyni šimtai devyniasdešimt aštuntas 
Nakties sargybos lordas vadas, 

— VAIDUOKLIS, jo baltas didvilkis, 

- jo tarnas EDISONAS TOLETAS, vadinamas PANIURĖLIU EDU; 


Juodojoje pilyje: 

- BENDŽINAS STARKAS, pirmasis žvalgas, seniai dingęs be žinios, laiko- 
mas žuvusiu, 

- seras VINTONAS STAUTAS, nusenęs žvalgas, 

- KEDŽAS BALTAKIS, BEDVIKAS, vadinamas MILŽINU, MATARAS, 
DAIVENAS, GARTAS PILKAPLUNKSNIS, ULMERIS iš Karaliaus miš- 
ko, ELRONAS, PIPARAS, vadinamas PIPU, GRENAS, vadinamas TAU- 
RU, BERNARAS, vadinamas JUODUOJU, GOUDIS, TIMAS STOUNAS, 
JUODASIS DŽEKAS BULVERIS, DŽEOFAS, vadinamas VOVERE, 
BARZDOTASIS BENAS, žvalgai, 

- BOVENAS MARŠAS, lordas pilies valdytojas, 

- TRIPIRŠTIS HOBAS, virėjas, 

— [DONALAS NOJUS), vienarankis ginklininkas ir kalvis, žuvęs prie vartų 
nuo Galiūno Mego, 

- OUVENAS, vadinamas KVAILELIU, TIMAS VINGRALIEŽUVIS, MA- 
LIS, KUGENAS, DONELIS HILAS, vadinamas MEILIUOJU, KAIRIA- 
RANKIS LIU, DŽERENAS, VIKAS MEDPJOVYS, tarnai, 

— OTELAS JARVIKAS, pirmasis statytojas, 

— BATAS BE POROS, HALDERIS, ALBETAS, KEGSAS, statytojai, 

— KONVIS, GERENAS, keliaujantys ir verbuojantys rekrūtus, 

- septonas SELADORAS, girtuoklis dievų tarnas, 

— seras ALISERIS TORNAS, buvęs kovų meistras, 

- lordas JANAS SLINTAS, buvęs Karaliaus Uosto miesto sargybos vadas, 
trumpai buvęs Harenholo lordu, 

— meisteris EIMONAS (TARGARIENAS), gydytojas ir patarėjas, aklas vy- 
ras, šimto dvejų metų, 

— Eimono tarnas KLAIDAS, 

- Eimono tarnas SEMVELIS TARLIS, į knygas linkęs storulis, pašto varnų 


LL AL 


- GELEŽINIS EMETAS, atvykęs iš Rytų sargybos kovų meistras, 

— HARETAS, vadinamas ARKLIU, dvyniai ARONAS ir EMRIKAS, ŠILKI- 
NIS, KLIŠAKOJIS ROBINAS, karybos besimokantys naujokai; 


Šešėlių bokšte: 

seras DENIS MOLISTERIS, Šešėlių bokšto vadas, 

- jo tarnas ir ginklanešys VOLESAS MEISIS, 

— meisteris MULINAS, gydytojas ir patarėjas, 

— [KORINAS PUSRANKIS|, vadovavęs žvalgams už Sienos, nužudytas Ai- 
džiojoje perėjoje, 

- [GINKLANEŠYS DALBRIDŽAS, EBENAS|, žvalgai, nužudyti Aidžiojoje 
perėjoje, 

- AKMENŽALITIS, žvalgas, dingęs be žinios Aidžiojoje perėjoje; 


Rytų sargyboje prie jūros: 

KOTERIS PAIKAS, Rytų sargybos vadas, 

— meisteris HARMUNAS, gydytojas ir patarėjas, 

— SENASIS TATERSOLTAS, „Juodojo strazdo“ kapitonas, 
— seras GLENDONAS HEVETAS, kovų meistras, 

— DAREONAS, tarnas ir dainius; 


Krasterio pilies bokšte (išdavikai): 

— DIRKAS, nužudęs Krasterį, namų šeimininką, 

—- OLAS BERANKIS, nužudęs savo lordą vadą Džeorą Mormontą, 

- GARTAS PILKAPLUNKSNIS, MOUNĖJUS, GRUBSAS, ALANAS iš Ros- 
bio, buvę Žvalgai, 

- KARLAS MEDINKOJIS, NAŠLAITIS OSAS, BILAS BAMBEKLIS, buvę 
tarnai. 


TYRŽMOGIAI, ARBA LAISVOJI TAUTA 


MENSAS PLĖŠIKAS, Užusienio karalius, belaisvis Juodojoje pilyje, 

- jo žmona [DALA] mirė gimdydama, 

- jų naujagimis sūnus, gimęs per mūšį, dar neturintis vardo, 

- VALA, jaunesnioji Dalos sesuo, „tyržmogių princesė“, belaisvė Juodojoje 
pilyje; 


tyržmogių vadai ir kapitonai: 

— [HARMA|, vadinama ŠUNGALVĖE, žuvusi prie Sienos, 

— HALEKAS, jos brolis, 

— KAULŲ LORDAS, pravardžiuojamas BARŠKALU, plėšikų būrio vadas, 
belaisvis Juodojoje pilyje, 

— [IGRITĖ|], jauna ietininkė, Jono Snou mylimoji, žuvusi tyržmogiams puo- 
lant Juodąją pilį, 

— RYKAS, vadinamas ILGĄJA IETIMI, būrio karys, 

—- RAGVILA, LENILIS, būrio kariai, 

— [STIRAS], Teno magnaras, žuvęs puolant Juodąją pilį, 

— SIGORNAS, Stiro sūnus, naujasis Teno magnaras, 

- TORMUNDAS, Rudiholo pievų karalius, vadinamas MILŽINO PRA- 
KEIKSMU, IŠSTYPĖLIU PLEPIU, RAGO PŪTIKU ir LEDO LAUŽIKU, 
PERKŪNO KUMŠČIU, MEŠKŲ VYRU, KALBANČIU SU DIEVAIS ir 
KARIUOMENĖS TĖVU, plėšikų gaujos karių vadas, 

- Tormundo sūnūs TOREGAS AUKŠTASIS, TORVINDAS ROMUSIS, 
DORMUNDAS ir DRAINAS, jo duktė MUNDA, 

- VERKSNYS, plėšikas ir karo gaujos vadas, 

- [ELFINAS VARNAŽUDYSĮ, plėšikas, nužudytas Korino Pusrankio iš 
Nakties sargybos, 

—- [ORELIS], vadinamas ORELIU ERELIU, odos keitikas, Jono Snou nužu- 
dytas Aidžiojoje perėjoje, 

- [MEGAS MARTUNDOVEGAS], vadinamas MEGU GALIŪNU, milži- 
nas, nužudytas Donalo Nojaus prie Juodosios pilies vartų, 

- VARAMIRAS, vadinamas ŠEŠIAODŽIU, odos keitikas, trijų vilkų, šešėlių 
katės ir snieginio lokio šeimininkas, 

- [JARLAS|, jaunas plėšikas, Valos mylimasis, nukritęs nuo Sienos ir užsi- 
mušęs, 

- GRIGAS OŽYS, EROKAS, BODŽERIS, DELAS, ŠUNVOTĖ, KANAPINIS 
DENAS, HENKAS ŠALMAS, LENAS, AKMENINIS NYKŠTYS, tyržmo- 
giai ir plėšikai; 


[KRASTERIS|, Krasterio pilies šeimininkas, nužudytas Dirko iš Nakties sar- 
gybos, kuris buvo jo svečias, 

— DŽILĖ, jo duktė ir žmona, 

- Džilės naujagimis sūnus, dar neturintis vardo, 

— DIJA, FERNĖ, NELA, trys iš devyniolikos Krasterio žmonų. 


ANAPUS SIAUROSIOS JŪROS 


UŽJŪRIO KARALIENĖ 


DANEIRIS TARGARIEN, Pirmoji šiuo vardu, andalų, roinarų ir Pirmųjų Žmo- 
nių karalienė, dotrakių chalisė, vadinama DANEIRIS AUDROS DUKRA, NE- 
DEGANČIĄJA, DRAKONŲ MOTINA, vienintelė gyva likusi karaliaus Eirio 
Antrojo Targarieno įpėdinė, 

- jos augantys drakonai DOGONAS, VISERIONAS, REIGALAS; 


jos mirę giminaičiai: 

— [REIGARAS), jos brolis, Drakono Uolos princas ir Geležinio sosto įpėdi- 
nis, karaliaus Roberto Barateono nukautas prie Trišakio, 

- [REINĖ], Reigaro ir Elijos iš Dorno duktė, nužudyta per Karaliaus Uosto 
užgrobimą, 

- [EIGONAS], Reigaro ir Elijos iš Dorno sūnus, nužudytas per Karaliaus 
Uosto užgrobimą, 

— [VISEIRIS], jos brolis, pasivadinęs karaliumi Viseiriu, Trečiasis šiuo var- 
du, vadintas KARALIUMI ELGETA, chalo Drogo nužudytas Vais Dotr- 
akyje, 

- [DROGAS)J, jos vyras, didysis dotrakių chalas, nė karto nenugalėtas mūšio 
lauke, miręs nuo žaizdų, 

— [REIGAS), jos ir chalo Drogo gimęs negyvas sūnus, kurį dar įsčiose nužu- 
dė magė Miri Maz Dur; 


karalienės sargyba: 

— seras BARISTANAS SELMIS, vadinamas NARSIUOJU, buvęs karaliaus 
Roberto sargybos lordas vadas, 

- DŽOGAS, ko ir kraujo raitelis, rimbas, 

— AGAS, ko ir kraujo raitelis, lankas, 

—- RACHARAS, ko ir kraujo raitelis, arachas, 

- STIPRUOLIS BELVASAS, buvęs vergas eunuchas, ištrauktas iš Mirino 
uosto kautynių duobės; 


jos vadai ir kapitonai: 
— DARIJUS NAHARIS, samdomas kalavijuotis iš Tirošio, pagyrūnas, Au- 
drašauklių kapitonas, 


PRIEDAS 721 


— RUDASIS BENAS PLUMAS, Antrųjų Sūnų vadas, abejotinos kilmės sam- 
dinys, 

— PILKASIS KIRMIS, eunuchas, Grynuolių vadas, 

- GROLĖJUS iš Pentoso, buvęs didžiojo kogo „Saduleono“ (dabar „Balerio- 
no“) kapitonas, admirolas be laivyno; 


jos tarnaitės: 
— IRI ir DŽIKI, šešiolikos metų dotrakės, 
- MISANDĖJA, mergaitė iš Naato salos taikiųjų žmonių, vertėja; 


jos žinomi ir galimi priešai: 

- GRAZDANAS MO ERAZAS, kilmingas vyras iš Junkajaus, 
— chalas PONAS, kadaise buvęs chalo Drogo ko, 

- chalas DŽAKAS, kadaise buvęs chalo Drogo ko, 

- MAGAS, jo kraujo raitelis, 

—- NEMIRTINGIEJI iš Kvarto, burtininkų būrys, 

- PIJATAS PRĖJUS, burtininkas iš Kvarto, 

— GAILIĖJI VYRAI, Kvarto žudikų gildijos nariai, 

- seras DŽORA MORMONTAS, buvęs Meškų salos lordas, 

— [MIRI MAZ DUR|, magė, lazarinų, Avių tautos, moteris; 


buvę ir esami nepatikimi jos sąjungininkai: 

- KSARAS KSOANAS DAKSAS, Kvarto pirklys ir didžiūnas, 

— KVEITĖ, kauke prisidengusi šešėlių kerėtoja iš Ašajaus, 

- ILYRIJUS MOPATIS, laisvojo Pentoso miesto magistras, surengęs jos ve- 

dybas su chalu Drogu, 

— KLEONAS DIDYSIS, Astaporo karalius mėsininkas, 

— chalas MORAS, buvęs chalo Drogo šalininkas, 

— ROGORAS, jo sūnus ir chalaka, 

- Chalas JOMAS, buvęs chalo Drogo šalininkas. 
Targarienai yra drakonų kraujo, kilę iš kilmingų senovės Valyrijos lordų. Jų pali- 
kuoniai nežemiško grožio: alyvinės, tamsiai mėlynos ar net violetinės akys, sida- 
briško aukso plaukai. Nenorėdami sutepti karališko kraujo, Targarienai tuokėsi 
tik tarpusavyje. Eigonas Užkariautojas vedė abi savo seseris ir su kiekviena su- 
silaukė sūnaus. Targarienų vėliavoje yra trigalvis drakonas, raudonas juodame 
fone, - kiekviena galva simbolizuoja Eigoną ir jo seseris. Targarienų šūkis: Ugnis 
ir kraujas! 


BRAVOSE 


FEREGAS ANTARIONAS, Bravoso jūrų lordas, 

— KARAS VOLENTINAS, Bravoso pirmasis kalavijas, jo gynėjas, 

— BELEGERĖ AVERIS, vadinama JUODUOJU PERLU, kurtizanė, kilusi iš 
to paties vardo karalienės piratės, 

- LEDI SU ŠYDU, JUODOJI KARALIENĖ, MĖNESIENA, PRIEBLANDOS 
DUKTĖ, LAKŠTINGALA, POETĖ, garsios kurtizanės, 

- TERNESIJUS TERIS, pirklys ir „Titano dukters“ kapitonas, 

— JORKAS IR DENIIJAS, du jo sūnūs, 

- MOREDAS PRESTEINAS, pirklys ir „Lapino“ kapitonas, 

- LOTAS LORNELIS, prekiautojas senomis knygomis ir pergamentais, 

- IZELINAS, raudonasis žynys, nuolat girtas, 

- septonas EUSTACHIJUS, susiteršęs garbę ir atskirtas nuo Tikėjimo, 

- TERO ir ORBELIS, porelė bravosiečių, 

—- AKLASIS BEKAS, žuvų pardavėjas, 

- BRUSKAS, žuvų pardavėjas, 

- jo dukterys TALĖJA ir BRĖJA, 

—- MERALINA, vadinama MERE, „Laimingojo uosto“, netoli Skudurininko 
uosto įsikūrusio viešnamio, savininkė, 

- JŪREIVIO ŽMONA, „Laimingojo uosto“ kekšė, 

— LANA, jos duktė, jauna kekšė, 

- DROVIOJI BETANĖ, INA VIENAAKĖ, ASADORA iš Ibeno, „Laimingo- 
jo uosto“ kekšės, 

- RAUDONASIS ROGAS, GILORAS DOTARAS, GILENAS DOTARAS, 
raštininkas, vadinamas PLUNKSNA, POKŠTININKAS KOSOMAS, „Lai- 
mingojo uosto“ globėjai, 

- TAGANARAS, uosto kišenvagis, 

—- KASAS, RUONIŲ KARALIUS, jo dresuotas ruonis, 

- MAŽASIS NARBAS, kartais jam padedantis partneris, 

- MIRMELIS, DŽOSAS NIŪRUSIS, KVENSĖ, ALAKVAS, SLOJA, mimai, 
laive naktį rengiantys pasirodymus, 

- SEVRONĖ, dokų kekšė, turinti polinkį žudyti, 

- GIRTA DUKTĖ, nepastovios nuotaikos kekšė, 

- VĖŽININKĖ DŽEINĖ, neaiškios lyties kekšė, 

- MALONUSIS VYRAS ir BEGLOBĖ, Daugiaveidžio dievo tarnai Juodo ir 
Balto namuose, | 

- UMA, šventyklos virėja, 

- GRAŽUOLIS, STORULIS, LORDPALAIKIS, SUSIRAUKĖLIS, ŽEMA- 
ŽIŪRIS ir BADMIRYS, slapti Daugiaveidžio tarnai, 

— ARIJA iš Starkų giminės, mergaitė, turinti geležinę monetą, dar žinoma 
kaip ARĖ, NEN, KIAUNĖ, BANDELĖ, DRUSKĖ ir KATĖ, 

- KUHURAS MO iš Aukštųjų Medžių miesto Vasaros salose, prekybinio lai- 
vo „Cinamono vėjas“ savininkas ir kapitonas, 

- KODŽA MO, jo duktė, raudonoji šaulė, 

—- KSONDAS DORU,, jo partneris „Cinamono vėjyje“. 


PADĖKOS 


Ši knyga tikrai pareikalavo daug jėgų. 

Dar kartą noriu padėkoti ir pareikšti pagarbą ištikimiausiems savo ger- 
bėjams, tai yra leidėjams: Nitai Taublib, Joy'ui Chamberlainui, Jane'i John- 
son ir ypač Anne'i Lesley Groell už jos patarimus, humorą ir neapsakomą 
pakantumą. 

Taip pat dėkoju savo skaitytojams už malonius ir drąsinančius elektroni- 
nius laiškus ir už kantrybę. Ypatingą pagarbą atiduodu Lodui Trikumščiui, 
Podui Velnio Triušeliui, Treblai ir Dadžai Nemokšoms Karaliams, mielajai 
Sienos Glamonei, Lanisteriui Voverių Žudikui ir kitiems Brolijos be vėlia- 
vų nariams - sambūriui tų pusiau išprotėjusių, apkvaitusių narsių riterių 
ir žavingų ledi, kurie kiekvienais metais rengia pačius geriausius pasaulyje 
vakarėlius. Taip pat tegu skamba fanfaros Elio'ui ir Lindai, rodos, Septynias 
Karalystes pažįstantiems geriau už mane ir padėjusiems man išlaikyti lo- 
gišką įvykių seką. Jų sukurtas Vesteroso internetinis puslapis ir sudarytas 
vietovardžių žodynas - tikras džiaugsmas ir stebuklas. 

Dėkoju Walteriui Jonui Williamsui už tai, kad patikimai vedė mane per 
sūriąsias jūras, Sageui Walkeriui, papasakojusiam apie kraujo nuleidimą 
dėlėmis, apie karštinę ir sulaužytus kaulus, Pati Nagle už elektroninius laiš- 
kus, patikimą apsaugą ir už tai, kad greitai pateikdavo man gautas Žinutes, 
Melindai Snodgrass ir Danieliui Abrahamui už paslaugas, kurioms tikrai 
reikėjo kai ko daugiau nei pašaukimo. Be savo bičiulių pagalbos ne kažin 
kiek būčiau nuveikęs. 

Ir, žinoma, jokiais žodžiais negalėčiau išreikšti savo dėkingumo Parris, 
kuri buvo su manimi ir blogomis, ir geromis dienomis ir skaitė kiekvieną 
prakaitu aplaistytą puslapį. Galiu pasakyti tik tiek: be jos šios Giesmės ne- 
būčiau „sugiedojęs“. | 


APIE AUTORIŲ 


GEORGEAS R. R. MARTINAS pirmąją knygą išleido 1971 m. ir nuo to 
laiko yra profesionalus rašytojas. Dešimt metų jis dirbo Holivudo scenari- 
jų autoriumi ir prodiuseriu, prisidėjo kuriant tokius filmus kaip „Prieblan- 
dos zona“, „Gražuolė ir pabaisa“ ir kitus vaidybinius filmus bei televizijos 
bandomąsias programas, kurie taip ir nebuvo baigti. Paskutinio praeito 
amžiaus dešimtmečio viduryje jis vėl grįžo prie prozos - savo pirmosios 
meilės - ir ėmėsi epinės fantastinės serijos „Ledo ir ugnies giesmė“. Nuo to 
laiko Georgeas R. R. Martinas gyvena Septyniose Karalystėse. Kai tik rašy- 
tojui leidžiama iš ten išvykti, jis skuba į Santa Fė Naujosios Meksikos vals- 
tijoje, kur gyvena su savo žaviąja Parris, dideliu baltu šunimi, vardu Miša, 
ir dviem katinais - Augustu ir Kaligula, - šventai tikinčiais, kad yra namų 
karaliai. 


GEORGE R-R- MARTIN 


„Amerikietiškuoju Tolkienu“ pramintas George'as R. R. Martinas sukūrė didingą 
sakmę apie garbę, meilę, kerštą ir kovą. Jaudinanti, tikroviška ir kartu pranokstanti 
vaizduotę epopėja džiugina milijonus fantasy žanro gerbėjų, o ištikimiausi jos 
skaitytojai nekantriai laukia tolesnių kelionių po magišką fantastinį pasaulį. 
Pagal šią ir ankstesnes „Ledo ir ugnies giesmės“ knygas sukurtas 
ne mažiau populiarus pasaulyje serialas. 


LEDO IR UGHMIES GIESMĖ 


GEORGE R-R: MARTIN 
SOSTŲ ŽAIDIMAS 


Ši knyga - tai George'o R. R. Martino fan- 
tastinės epopėjos „Ugnies ir ledo giesmė“ 
pirmoji dalis. Joje pasakojama apie įvykius 
rašytojo vaizduotės sukurtoje karalystėje, 
valdomoje iš pietuose stūksančios Raudo- 
nosios pilies Geležinio sosto. Dėl valdžios, 


įtakos, turto, garbės ir meilės čia kovoja vi- . 


sai žemiški žmonės - lordai, damos, riteriai 
ir jų vasalai. Kuriama beveik viduramžiška 
aplinka: karaliaus Roberto dvaro intrigos, 
riterių turnyrai, mūšiai ir dvikovos. Ir tik 
šiaurė gyvena nuolatiniame mistiškame 
pavojuje, o iš laukinių stepių grasina galin- 
gi arklių lordai, ketinantys grąžinti į sostą 
teisėtą karalių... 


LEDO IR UGHIES GIESNIĖ 


GEORGE R-R: MARTIN 
KARALIŲ KOVA 


Antrojoje „Ledo ir ugnies giesmės“ knygo- 
je George'as R. R. Martinas pasakoja, kaip 
prasideda sunki ir kruvina kova dėl Geleži- 
nio sosto, į kurį sėda trylikametis Roberto 
sūnus Džofris. Bet ar jis tikrai teisėtas įpė- 
dinis? Tuo netiki Roberto Barateono broliai 
Stanis ir Renlis. Pirmasis, išsižadėjęs dievų 
Septyneto, įtikėjęs į Šviesos Valdovą ir 
naudodamasis raudonosios jo žynės Meli- 
sandros kerais, pradeda karą dėl sosto nu- 
žudydamas brolį Renlį, kurį remia Haigar- 
deno lordai. Karaliaus Uostą ir Raudonąją 
pilį su sostu, pasitelkęs alchemikų gildijos 
piromantus, gina Kipšas Tirionas ir jo tėvas 
lordas Taivinas Lanisteris. 


GEORGE R-R: MARTIN 
KARDŲ AUDRA 


KARDŲ AUDRA PENKIŲ KARALIŲ KARE, 
KUR VIEN PRARADIMAI, 
O PERGALĖS ABEJOTINOS... 


Trečiojoje „Ledo ir ugnies giesmės“ knygoje George'as R. R. Martinas nesiliauja 
skaitytojus stebinęs savo sukurtų personažų nuotykiais ir likimais. Ir toliau meis- 
triškai pinama intriga, išaiškėja daugybė paslapčių, bet dar daugiau jų atsiranda. 


Dėl Geležinio sosto ir valdžios prasideda pražūtingas Penkių Karalių karas, ir tik 
Stanis Barateonas susivokia, kad Vesterosą pirma reikia apginti nuo baisios grės- 
mės iš Šiaurės, - nes iš ten jau slenka Tamsa ir Šaltis, kraštui ir žmonėms nešdami 
pražūtį, - tik tada rūpintis sostu ir valdžia. Jis vienintelis atsiliepia į Nakties sar- 
gybos brolių pagalbos šauksmą, nes jie vieni nebepajėgia grumtis su visos Šiau- 
rės magiškomis galiomis ir tyržmonių gentimis, kurios gelbėdamosi veržiasi šion 
pusėn Sienos. 

Vesterosas nusiaubtas tarpusavio karų, suniokotas ir išgriautas Vinterfelas, 
upių kraštuose siaučia badas ir plėšikai, o didžiūnai be perstojo kariauja vieni su 
kitais, sudaromos netvarios išdavikiškos sąjungos, kiekvienas ieško naudos sau. 
Atrodo, jog doram žmogui Septyniose Karalystėse neliko vietos. 

Ar ką bepakeis ir grįžusi Daneiris su savo drakonais? O ir šie užaugs dar neg- 
reit. Tuo tarpu į sostą pasodinamas mažylis Tomenas, o už jį valdo Taivinas Lanis- 
teris, grėsmingoji karaliaus ranka. Tik ar ilgam? * 


Martin, George R.R. į 
Ma509  Varnų puota: [romanas] / George R.R. Martin ; iš anglų kalbos vertė Jovita Liutku- 
tė. - Vilnius : Alma littera, 2014. - 728 p. - (Ledo ir ugnies giesmė ; kn. 4) 

„Varnų puota“ - tai ketvirtoji Georgeo R. R. Martino istorinės fantastinės epo- 
pėjos „Ledo ir ugnies giesmė“ knyga. 

Joje kuriama šiurpi karo nuniokoto krašto atmosfera, o veiksmas daugiausia 

sukasi apie Karaliaus Uostą. Ten karaliumi paskirtas devynmetis berniukas Tome- 
nas, o visą valdžią užgrobusi jo motina - karalienė regentė Sersėja. Įtikėjusi kitados 
jai burtininkės išsakyta pranašyste, jog valdžią iš jos paverš kita karalienė, jauna ir 
graži, Sersėja nusprendžia pražudyti Tomeno žmoną, karalienę Mardžerę iš Tairelių 
giminės. . 
Ir pačiame Vesterose, kur maitlesiais varnais karas pavertė daugybę žmonių, 
rezgami nauji sąmokslai, sudaromos naujos pavojingos sąjungos ir visi keršija vi- 
siems, ypač negailestinga keistoji Akmenširdė - pilkoji moteris, vadovaujanti bastū- 
nams. Tačiau šioje varnų puotoje svečių daug, tik nežinia, kam iš jų pasiseks išlikti 
gyvam. 

PEMNKIŲ KARALIŲ KARAS 
BEVEIK BAIGTAS, KRAŠTAS MERDI, 
ATEIHA ZIENMA, O KARALIAUS UOSTE 
PRAZŪTINGOS KARALIEKHĖS IMNTRIGOS... 


Ketvirtojoje „Ledo ir ugnies giesmės“ knygoje „Varnų puota“ Georgeas R. R. Marti- 
nas toliau kuria savo neprilygstamą fantastinę epopėją, tik šį kartą apsiribodamas da- 
lies savo sukurtų personažų gyvenimu ir likimais. Jam labiau rūpi niūri ir šiurpi karo 
nuniokoto krašto atmosfera, o knygos veiksmas sukasi apie Karaliaus Uostą. 

Po daugelį metų trukusios nesantaikos ir žiauraus karo dėl Geležinio sosto pre- 
tendentai į valdovus bei galingosios didžiūnų giminės viena kitą ir visą Vesterosą taip 
nustekeno, jog teko sudaryti visoms neparankias paliaubas. Tačiau tuoj pat kovų lau- 
kuose ima burtis Septyniose Karalystėse dar likę gyvieji: Brolija be vėliavų, bastūnai, 
perbėgėliai ir „maitlesiai“. Dabar, kai maitlesiais varnais virtę žmonės susirenka į pe- 
lenų puotą, bandoma jais pasinaudoti - rezgami nauji sąmokslai ir sudaromos naujos 
pavojingos sąjungos. Keičiasi Riverano valdovas, o šiurpiausias ir negailestingiausias 
intrigas Karaliaus Uoste pina karalienė Sersėja, įtikėjusi burtininkės pranašyste, jog 


valdžią ir grožį iš jos gali atimti jaunoji jos marti. Iš sumaišties ir tamsos išnyra mis- 
tiški ir nuostabą keliantys veidai ir vardai - kai kurie jau pažįstami, kai kurie nema- | 


tyti. Kilmingieji ir prasčiokai, kareiviai ir burtininkai, žmogžudžiai ir išminčiai - visi 
nevengia rizikuoti savo turtais ir... gyvybe. Mat varnų puotoje svečių daug, bet tik 
nedaugeliui lemta išlikti gyviems. 


„Amerikietiškuoju Tolkienu“ kritikų pramintas Georgeas R. R. Martinas sukūrė di- 
dingą sakmę apie garbę, meilę, kerštą, valdžią ir kovą. Jaudinanti, tikroviška ir kartu 
vaizduotę pranokstanti epopėja džiugina milijonus fantasy žanro gerbėjų, o ištiki- 
miausi jos skaitytojai nekantriai laukia tolesnių kelionių po magišką fantastinį pasaulį: 


Pagal „Ledo ir ugnies giesmės“ knygas sukurtas pasaulyje toks pat Pop jėr i 


televizijos serialas. 


LE AO IR UGHIES GIESMĖ 
GE R-R- GEORGE R-R- GEORGE R-R- 
MARTIN RI 


Tai kartą per keliasde- 
šimt metų pasirodantis 
fantastinės literatūros 
kūrinys, ne tik teikiantis 
malonumą skaityto- 
jams, bet ir pakeliantis į 
naują lygmenį fantasti- 
nės literatūros žanrą. 

